
PREFAŢĂ 


Interdisciplinaritatea se impune tot mai pregnant ca o legitate esenţială a 
cunoaşterii ştiinţifice contemporane. Ea se afirmă nu numai în raporturile dintre 
domeniile conexe ale aceleiaşi discipline, ci şi în raporturile dintre ştiinţele care, 
aparent, nu au nimic comun între ele, cum sunt ştiinţele tehnice, ştiinţele biologice 
şi cele sociale. 

Cercetarea interdisciplinară, care vizează corelarea şi integrarea într-un 
model logico-operaţional unitar a diverselor unghiuri de abordare-interpretare ale 
unuia şi aceluiaşi domeniu al realității, este un imperativ impus de însăşi logica 
internă a evoluţiei cunoaşterii. Noul curs în evoluţia cunoaşterii ştiinţifice se 
concretizează în constituirea unor orientări metodologice apte să favorizeze şi să 
medieze efectiv realizarea procesului de integrare şi interdisciplinarizare şi ele sunt 
reprezentate de cibernetica generală, de teoria informaţiei, de teoria comunicării, 
de semiotică, de teoria generală a sistemelor şi de sinergetică. O ştiinţă închisă, 
izolată, oricât ar fi ea de rafinată, are o valoare instrumentală (explicativă şi 
aplicativă), incomparabil mai mică decât o ştiinţă deschisă, adică relaţionată 
dinamic şi dialectic cu altele elaborate dintr-o altă perspectivă şi pe altă cale. 
Poate că în nici un alt domeniu principiul integrării interdisciplinare, intersistemi- 
ce nu se impune cu atâta stringenţă şi nu-şi dovedeşte extraordinara sa fertilitate 
ca în domeniul cunoaşterii complexităţii reale a omului, a organizării sale 
structurale şi funcţionale şi a optimizării modalităţilor de educaţie şi terapie. 

Apariţia psihoneurologiei, ca disciplină de graniţă între ştiinţele neurale, 
psihologie, ştiinţele sociale şi ştiinţele tehnice (tehnica comunicaţiilor, tehnica 
computaţională, tehnica inteligenţelor artificiale etc.) este rezultatul tocmai al 
traducerii în viaţă a exigenţelor acestei orientări metodologice, respectiv, a 
principiului interdisciplinarităţii şi a complementarităţii. 

Există, relativ, multe denumiri date în decursul timpului domeniului 
psihoneurologiei, respectiv, neuropsihologiei care au în linii mari aceleaşi 
semnificaţii. 

Astfel, în secolul trecut, studiul relaţiilor dintre procesele mintale, comporta- 
ment şi procesele fiziologice a fost cunoscut sub numele de psihologie fiziologică. 
Cei care au vrut să evidenţieze caracterul larg al domeniului au folosit numele de 
psihologie biologică. Alţi cercetători, axându-se pe studiul proceselor fiziologice 
sau neurologice, au folosit termenul de fiziologie a comportamentului sau pe cel de 
neuroştiință a comportamentului. În alte situaţii, s-a căutat să se evidenţieze 
relaţia dintre psihologie şi neurologia clinică. În acest caz s-a folosit termenul de 
neuropsihologie sau neurologie comportamentală (Rosenzweig şi Leiman, 1989). 
Termenul de psihoneurologie nu se deosebeşte în esenţă de cel de neuropsihologie 
deoarece psihoneurologia are drept scop studierea bazei neurofiziologice a 

proceselor psihice, a limbajului şi a comportamentului, precum şi evidenţierea 
aspectelor clinice ale acestora. 

Testele psihoneurologice destinate evaluărilor de mai sus au fost elaborate 
în scopul verificării structurilor gândirii şi a structurii emoționale a subiectului. Şi 
în medicină au apărut domenii mai noi, care se preocupă de aceeaşi problemă: 
medicina psihosomatică, medicina comportamentală etc. În acest context au început 
şi primele studii ce permit investigarea originii biochimice a unor dereglări 
comportamentale ca schizofrenia, toxicomania şi alcoolismul, 

Prin separarea chirurgicală a celor două hemisfere cerebrale şi prin 
studierea bolnavilor cu leziuni hemisferice drepte sau stângi s-a putut preciza rolul 
fiecărei hemisfere în integrarea proceselor psihice şi a actelor comportamentale, 
inclusiv a celor verbale. Astfel. s-a descoperit că prelucrarea informaţiei se face 
diferit în hemisfera stângă faţă de cea dreaptă, prima având o modalitate 
analitică şi verbală de manifestare, în timp ce a doua (dreaptă) poate fi 
caracterizată ca predominant spaţială şi holistică. 

Problema cea mai complicată, care a dat naştere unor aprige dispute, cu 
rezonanţe în plan filosofic şi cultural general, este cea a raportului psihic-creier. 

Abordarea şi rezolvarea acestei probleme în mod concret-ştiinţific nu a fost 
posibilă atâta vreme cât creierul se studia ca entitate în sine, fără a se ţine seamă 
de datele şi unghiul de vedere al psihologiei, şi atâta timp cât psihicul se analiza 
ca organizare în sine, fără o raportare adecvată la datele anatomiei şi fiziologiei 
sistemului nervos, neurologiei şi neurochirurgiei. 

Graţie adoptării în ultimile decenii a metodologiei sistemice şi a principiului 

interdisciplinarităţii, a devenit pregnantă necesitatea constituirii unei ştiinţe 
interdisciplinare care să poată cuprinde şi aborda problema raportului psihic- 
creier sub toate aspectele şi în toată complexitatea sa. O asemenea ştiinţă este 
psihoneurologia sau neuropsihologia. 

Astăzi, când pe plan mondial asistăm la o puternică impulsionarea 
dezvoltării ei, lucrările monografice sau de sinteză din acest domeniu sunt de o 
deosebită actualitate şi se bucură de un interes major din partea reprezentanților 
tuturor ştiinţelor. Deocamdată volumul cercetărilor de acest gen este cu totul 
insuficient faţă de complexitatea fenomenelor ce se cer a fi analizate şi explicate 
din perspectivă sistemic-interdisciplinară. 

Psihoneurlogia trebuie privită ca ştiinţa care studiază problema raportului 
psihic-creier în întreaga sa complexitate, trebuind să utilizeze şi să decanteze atât 
datele experimentelor de laborator efectuate pe animale şi pe om, cât şi datele 
oferite de clinica neurologică şi neurochirurgicală. Prin aceasta, psihoneurologia 
nu este doar o disciplină experimentală sau clinică, ci una fundamentală. De aici 
decurge şi cel de-al doilea aspect referitor la relaţia dintre teoretic şi aplicativ în 
cadrul său. În acest context, trebuie să subliniem pe de o parte, ideea admiterii şi 
realizării modelelor teoretice explicative generale, iar pe de altă parte, necesitatea 
găsirii unor noi modalități de intervenţie şi acţiune practică, atât în sfera vieţii 
şi activității normale, cât şi în cea a clinicii. 


Prefaţă IN! 
Pa ss E e RE 3 N PE SE ERE PR i ARI Ia II NE e a 

Astfel, din punct de vedere teoretic, putem afirma cu certitudine că 
identitatea individuală, personalitatea şi talentul sunt în primul rând funcţii 
cerebrale. Dar explicarea concretă a modului de realizare a acestor funcţii este o 
chestiune de cercetare sistematică, multidimensională sau plurufactorială. 

Astăzi, studiul organizării psihoneurocomportamentale se desfăşoară pe 
patru direcţii principale: 

]. Direcţia descriptivă centrată pe o abordare analitico-structurală în urma 
căreia, se pot evidenția elementele componente ale unui anumit comportament, 
succesiunea acestora în spaţiu şi timp şi corelaţiile ce se stabilesc între ele în 
vederea alcătuirii schemei comportamentale finale. Abordarea funcțională permite 
studiul rolului specific al diferitelor componente în cadrul activităţii psihice 
generale a unui individ. 

2. Direcţia evoluționistă, în cadrul căreia se urmăreşte atât desprinderea 
şi formularea unor legităţi generale ale devenirii organizării psihocomportamentale 
pe toată scara animală cât şi relevarea diferenţelor calitative care există între 
nivelurile ierarhiei filogenetice. 

3. Direcţia ontogenetică, extrem de importantă la nivelul omului, care 
permite stabilirea stadiilor pe care le parcurg diferitele entităţi psihocomportarmen- 
tal până la desăvârşire şi maturizare, în strânsă dependenţă de maturizarea 
structurilor cerebrale, a maturării diferitelor comportamente legată de maturarea 
unui Set de neuroni sau a unui anumit circuit neuronal. 

4. Direcţia neuropsihologică sau psihoneurologică, în cadrul căreia 
accentul cade pe dezvăluirea şi explicarea mecanismelor concrete prin care se 
realizează la nivelul creierului un act psihocomportamental sau altul. 

In cadrul fiecărui mecanism intră componenta fiziologică (biochimică sau 
electrică) ce asigură producerea comportamentului respectiv şi componenta 
morfologică (tipul de neuroni, sinapse şi circuite neuronale) care Susține 
manifestarea fiziologică. 

În lucrarea noastră, trece ca un fir roşu ideea intercondiţionării şi unităţii 
contradictorii a fiziologicului cu psihologicul, a congenerităţii complexităţii 
structural funcționale a creierului şi complexităţii organizării psihocomportamenta- 
le, a dependenţei legice a dezvoltării şi perfecţionării activităţii cerebrale de 
natura şi complexitatea situaţiilor şi solicitărilor externe de adaptare. 

In ultimul timp, se manifestă un interes crescând pentru alte două 
componente: cea cibernetică, creierul considerat ca o reţea de tip computer cu 
autoreglare, şi cea fizică, ilustrată de câmpurile electromagnetice care însoțesc 
activitatea psihică, de schimbul de particule elementare, precum şi de orice alt 
proces fizic, ce permite realizarea de analogii între sistemele vii şi cele nevii 
(Giaguito 1990, Stowell 1990). 

Din punct de vedre practic, există multe domenii care necesită studii de 
psihoneurologie. Astfel de domenii sunt: neurologia clinică, psihologia clinică, 
medicina psihosomatică, pedagogia, îndrumarea şi selecţia profesională etc. 

În cadrul medicinei psihosomatice tratamentele trebuie să ţină cont şi de 
determinisimul psihologic al maladiilor care poate ajunge până la un procentaj de 
50%. Pe de altă parte, se consideră că 65% din maladii au o bază pur 
psihosomatică. Având în vedere datele de mai sus, astăzi, în terapia clasică a 
diferitelor maladii, îşi fac loc tot mai mult tehnicile psihologice de genul: utilizării 
râsului care produce ameliorarea respirației, creşterea numărului de celule cu 
activitate imunitară şi eliberarea de endofrine, sau înlăturarării stresului psihic, 
prin discuţii plăcute şi prin vizite (la domiciliu) efectuate de prieteni, cadre 
medicale medii şi psihologi, etc. 

Asocierea stresului psihologic şi depresiei cu diminuarea funcției imune 
mediate celular constituie un fapt bine stabilit. Prin urmare, starea psihică are 
un rol important atât în menţinerea stării de sănătate cât şi în dezvoltarea 
bolilor. Orice boală este un continuum care se extinde de la etiologii predominant 
organice la etiologii predominant psihosociale. 

Domeniile psihoneurologiei, în care se fac studii şi cercetări susţinute, sunt 
numeroase. În această direcţie, relevăm relaţia strânsă care există între sistemul 
imunitar şi starea psihică. Efectul emoțiilor şi frustraţiei asupra susceptibilităţii 
şi rezistenței organismului la diferite maladii este cunoscut din cele mai vechi 
timpuri. Studiile clinice cu privire la influența factorilor psihologici asupra 
sistemului imunitar au început însă abia în anul 1960 cu lucrarea de pionierat a 
lui Black şi colab. (1960). Autorii au demonstrat că răspunsul de hipersensibilizare 
a pielii poate fi întârziat prin sugestie şi hipnoză. 

Cercetările ulterioare pledează în favoarea reducerii funcţiei imune mediată 
celular atât în timpul depresiei cât şi în timpul evenimentelor adverse ale vieţii. 
Deşi scăderea parametrilor imunologici la persoanele depresive este bine 
demonstrată, nu s-a ajuns încă la nici o concluzie fermă cu privire la implicaţiile 
clinice ale reducerii citotoxicităţii, alterării subpopulaţiilor celulelor T şi a 
diminuării răspunsului limfocitar la factorii mitogeni. Această modalitate de 
abordare interdisciplinară pare să dea naştere la o nouă disciplină: psihoneuro- 
imunologia. 

Cercetarea modului de acțiune al hormonilor şi neurotransmiţătorilor a adus 
date noi cu privire la rolul pe care aceste substanţe îl au în reglarea comporta- 
mentului. 

Diferite regiuni ale creierului conţin opioide endogene care pot elimina 
durerea, iar în anumite cazuri Sunt chiar mai eficace decât morfina. 

Stimulările cu electrozi implantaţi în regiuni cerebrale ce conțin opioizi 
produc eliminarea durerii pentru o perioadă mai lungă de timp decât durata 
stimulării. 

Dezvoltarea psihofarmacologiei moderne a dus la descoperirea unor 
medicamente extrem de eficace în tratarea unor boli mintale. Primul medicament 
psihoactiv, clorpromazina, a fost introdus în 1952, iar utilizarea lui pe scară 
largă a început în anul 1954. 

În privinţa naturii psihicului uman, psihoneurologia contemporană vine cu o 
perspectivă nouă, bazată pe principiul comunicării şi interacțiunii informaţionale a 
creierului cu sursele de semnale din lumea externă şi din mediul intern al organismului. 

Astfel, afirmaţia unanim cunoscută şi acceptată că psihicul este o funcţie 
a creierului trebuie precizată şi particularizată prin sublinierea faptului că psihicul 
se realizează ca funcţie de receptare-prelucrare-interpretare-stocare a informaţiei, 
iar informaţia, care se constituie prin prelucrări şi integrări succesive la nivelul 
creierului în entităţi relativ distincte, pe care le numim procese şi stări psihice, 
este furnizată de diversele categorii de semnale mecano-fizico-chimice şi socio- 
culturale, ce acționează din afară asupra receptorilor individului. La naştere 
copilul nu posedă o organizare psihică încheiată dar nici nu este o tabula-rasa. 
Din punct de vedere biofiziologic el dispune de un grad de organizare suficient de 
ridicat, care îi permite să intre într-un proces de comunicare relativ activ şi 
selectiv cu mediul extern. Apoi, copilul se naşte cu o viaţă psihică elementară 
constituită în embriogeneză, pe baza interacțiunii cu mediul intrauterin. În fine, 
prin mecanismul codului genetic, fătului îi sunt transmise de la părinţi anumite 
trăsături şi predispoziţii, pulsiuni şi tendinţe. Această zestre ereditară are un rol 
important atât în ceea ce priveşte ritmul cât şi traiectoria de conţinut sau aspectul 
calitativ al dezvoltării psihice individuale. Din punct de vedere al dezvoltării 
psihice optime, raportul dintre factorii externi şi condiţiile interne este simetric şi 
reversibil, absența auzului (condiţie internă) are acelaşi efect asupra dezvoltării 
percepţiei auditive ca şi absenţa sunetelor (factor extern), deficitul funcţional al 
creierului (condiţie internă) se răsfrânge la fel de negativ asupra dezvoltării 
intelectuale ca şi deficitele de instruire şi de informaţie (factor extern) etc. 

În etapele timpurii ale psihogenezei precumpăneşte influența factorilor 
externi. În etapele târzii ale psihogenezei, când structurile cognitive, motivaţionale, 
instrumentale, reglatorii etc. tind să se consolideze şi să se autonomizeze, ponderea 
principală trece de partea condiţiilor şi organizării interne a individului. 

Sub aspect comportamental se ajunge la concluzia că sensul de derulare a 
stadiilor dezvoltării psihice rezidă în trecerea de la determinarea externă la 
autodeterminare pe bază de analiză-evaluare-decizie-corecţie. Orice dezvoltare 
psihică presupune, pe de o parte, transformarea influențelor exterme în conţinuturi 
şi Stări subiective interne, iar pe de altă parte, transformarea prin intermediul 
acțiunii a conţinuturilor şi stărilor subiective interne în produse externe obiectivate. 
Prin urmare, sursa dezvoltării psihice a omului o constituie nu un mediu extern 
brut, ci unul umanizat, impregnat de subiectivitate, adică de efectele obiectivării 
scopurilor subiective în cursul practicii social istorice. 

În cadrul mulțimii factorilor externi care participă direct la formarea şi la 
dezvoltarea proceselor şi structurilor psihice ale omului, rolul determinant revine 
factorilor sociali. 

Conţinutul diferitelor procese şi structuri psihice ale omului constă în 
sisteme de cunoaştere despre diferitele domenii şi laturi ale realității (fizică, 

chimică, biologică, istorică, astronomică etc.), în sisteme de criterii şi etaloane 
de apreciere şi clasificare a obiectelor şi fenomenelor din jur, în sisteme de valori 
artistice, morale etc., în sisteme de operaţii şi procedee mintale de manipulare a 
cunoştinţelor, uneltelor şi obiectelor cu care individul vine în contact, în sisteme de 
semnificaţii, reguli şi norme, pe baza cărora devin posibile reglarea adecvată a 
conduitei şi punerea ei de acord cu exigenţele vieţii sociale etc. 

Diversitatea extraordinară a organizării şi dezvoltării psihicului uman 
depinde, pe de o parte, de creier (de mobilitatea, echilibrul şi forța proceselor 
nervoase fundamentale, de capacitatea informaţională rezolutivă a creierului), iar 
pe de altă parte, de complexitatea obiectivă a mediului şi vieţii sociale. 

Stimulentul esenţial al dezvoltării funcţiilor  rezolutiv-integrative ale 
creierului este informaţia. Nivelul cel mai înalt de realizare a integrării informaţiei 
îl reprezintă procesele psihice cognitive. 

Psihicul uman este din punct de vedere ontologic esențialmente informaţie, 
subordonându-se şi satisfăcând aceleaşi principii şi condiţii de generare, 
structurare şi funcţionare ca şi informaţia. 

ATâr psihicul cât şi informaţia nu pot fi calificate nici ca substanţă şi nici ca 
energie şi nici nu posedă însuşiri fizice sau metrice sensibile, nemijlocit 
perceptibile. Prezenţa şi individualitatea componentelor psihice se evidenţiază 
numai prin intermediul actelor comportamentale. 

Orice proces psihic se subordonează principiului comenzii şi controlului, 
mijlocind şi reglând dinamica raporturilor individului cu lumea externă. Genetic, 
apariţia psihicului a fost determinată de necesitatea obiectivă de adaptare la mediu 
în condiţiile unui mod de existenţă dinamic, caracteristic animalelor. Omul are cea 
mai mare capacitate adaptativă susținută de dezvoltarea extraordinară a funcțiilor 
şi proceselor psihice, îndeosebi a celor de cunoaştere. 

Ca structură informaţională, psihicul uman reprezintă sistemul cel mai 
complex din univers. 

Ca elemente componente sistemul psihic uman include entităţi de fip cognitiv, 
ca senzaţii, percepții, reprezentări, gândire (judecăţi, raționamente) care permit 
o orientare adecvată în raport cu obiectele şi fenomenele externe; entităţi de tip 
motivaţional ce conţin informaţie despre stările de necesitate, semnalizând 
deviaţiile de la echilibrul homeostatic sau de la tendinţele şi finalităţile evolutive 
ale sistemului individului (motivele de dezvoltare); entităţi de tip emoțional-afectiv, 
care incorporează în ele informaţii despre raportul dintre semnificaţia situaţiilor 
şi evenimentelor externe şi dinamica motivaţională a sistemului individului, 
eliberând şi dirijând corespunzător tensiunea ergică, pe baza căreia se realizează 
ŞI se susțin actele comportamentale deschise (exteriorizate) sau ascunse, inaparente; 
scheme şi repertorii de operaţii şi acțiuni interne (mintale) şi externe (psihomotorii) 
de valorificare şi utilizare adaptativă a conţinuturilor informaţionale de ordin 
cognitiv şi afectiv. 

Deosebirea esenţială a psihicului uman de cel animal rezidă tocmai în 
aparaţia integrării de tip conştient. Fiecare proces psihic individualizat dobândeşte, 
la nivelurile sale superioare, corticale de integrare, atributele conştientizării, 
realizându-se ca fapt de conştiinţă. 

Procesul care concentrează în sine cel mai pregnant determinaţiile 
structurale şi funcţionale ale conștiinței este gândirea. A fi conştient devine 
echivalent cu a gândi. Nivelul de organizare-dezvoltare a conştiinţei depinde în 
foarte mare măsură de gradul de dezvoltare-integrare a conţinuturilor şi 
structurilor operatorii ale gândirii. 

În planul deteriorărilor patologice, alterările zise ale conştiinţei se înpletesc 
strâns cu alterările gândirii şi invers. Fireşte, din cele menţionate nu trebuie pus 
semnul identităţii între conştiinţă şi gândire. Ca structură înglobantă cu 
emergență specifică, conştiinţa nu îşi epuizează toate determinaţiile sale în 
gândire, care, chiar dacă este componenta sau latura cea mai importantă a 
ansamblului, rămâne totuşi o componentă particulară. Nivelurile integrative 
ierarhice se articulează şi se întrepătrund într-un Sistem unitar, iar între nivelul 
organizării de tip conştient şi cel al organizării de tip inconştient există o 
permanentă interacțiune şi intercondiţionare cu raporturi de concordanţă 
(consonsanţă ) şi discordanţă (disonanţă, conflict). Astfel, fiecare act comporta- 
mental se realizează pe baza medierii atât a conştientului, cât şi a inconştientului. 
Departe de a fi compartimente ermetice şi opuse ireconciliabil unul altuia, 
inconştientul şi conştientul comunică şi se întrepătrund în permanenţă. 

Mecanismele conştiinţei exercită un rol reglator dominant asupra celor 
inconştiente. Structurându-se preponderent pe motivaţia biologică primară, 
inconştientul este sub aspect dinamic rezultatul unor secvenţe de tip impuls-reacţie, 
între stimuli şi reacţiile vegetativ motorii de răspuns existând legături directe şi 
relativ constante, de tip reflex necondiţionat. Incatenarea mai multor secvenţe de 
tipul impuls- reacţie duce în filogeneză şi ontogeneză la constituirea programelor 
comportamentale de tip instinctual automat, fără luarea în considerare a variațiilor 
intervenite în situaţia obiectivă externă. La om asemenea comportamente se pol 
observa doar în stările de afect (explozie emoţională), de somnambulism şi de 
ebrietate, unde controlul raţiunii, al conştiinţei este puternic diminuat sau complet 
suspendat. 

În comportamentul cotidian normal, elementele inconştientului, în cea mai 
mare parte de ordin energetic, sunt încorporate în patternurile elaborate şi 
controlate la nivel conştient. Astfel, inconştientul influențează şi modulează 
dinamica structurilor conştiinţei, iar conştiinţa îşi exercită influenţa sa reglatoare 
prin analiza şi evaluarea critică a conţinuturilor inconştientului emițând mesajele 
de moderare, refulare, amânare, transformare, ierarhizare etc. 

Unitatea sistemului psihic uman nu este plată şi inertă. Datorită heterogeni- 
Tății structurale şi funcţionale a componentelor, pe lângă raporturile de consonan- 

ță se pot manifesta şi contradicții, divergențe, disonanţe asociate cu un grad mai 
mare sau mic de tensiune trăită în plan subiectiv sub diferite forme: neliniște, 
disconfort, proastă dispoziţie, iritare, nehotărâre, obsesie, bulversare afectivă, 
conflict motivaţional etc. Toate acestea conferă comportamentului şi condiţiei 
existențiale a omului o notă de dramatism mai mult sau mai puțin accentual. 

Intensitatea tensiunilor şi disonanţelor intrapsihice depinde nu numai de 
influenţele mediului extern, ci şi de particularitățile organizării psihofizilogice a 
individului. În general, tensiunea şi frustraţia acţionează ca factori de progres şi 
de evoluţie a sistemului personalităţii, determinând componente specifice de 
explorare-investigare, de învățare, de elaborare a unor procedee şi modalităţi noi 
de înfruntare şi de acţiune asupra situaţiilor externe. 

Atunci când intensitatea şi durata acestor stări depăşesc însă anumite limite 
valorice, din factori optimizatori ele se transformă în agenţi perturbatori, 
generatori de oscilaţii cu caracter patologic. Prin efectele lor perturbatoare 
disfuncțiile la nivelul sistemului psihic se răsfrâng negativ asupra stării creierului 
(modificări de circulaţie, de metabolism, de excitabilitate) şi prin intermediul 
creierului se răsfrâng negativ asupra stării biologice/fiziologice a organismului în 
ansamblu. Se închide astfel circuitul somatopsihosomatic, care dă în fapt unitatea 
sistemului personalităţii. 

În lucrarea de față, am urmărit să realizăm o sinteză relevantă, prin 
prisma criteriilor şi principiilor metodologice de mai sus, a studiului şi problemati- 
cii actuale a psihoneurologiei sub dublul său aspect teroretic şi aplicativ. 

Conţinutul lucrării şi modul de tratare a diverselor probleme legate de 
raportul psihic creier vor reţine, sperăm, atenția unor categorii diverse de 
specialişti, de la neurologi şi psihologi până la filosofi, şi va surescita interesul 
oricărui cititor dornic de cunoaştere, în general, de cunoaştere de sine, în special. 

Autorii. 

RAPORTUL PSIHIC-CREIER 


Indiferent dacă definirea neuropsihologiei are un caracter mai restrâns sau 
mai extins, domeniul ei specific de studiu rămâne tot raportul psihic-creier. 
Principala sa finalitate epistemologică rezidă tocmai în elucidarea, pe baze 
experimentale şi clinice, a naturii şi esenței acestui raport în jurul căruia, în istoria 
gândirii filosofice şi ştiinţifice, au existat aprinse dispute şi controverse. Trebuie 
subliniat că dacă problema originii şi naturii psihicului s-a conştientizat şi a devenit 
obiect de preocupare intelectuală din cele mai vechi timpuri, de când omul a 
dobândit conştiinţă de sine, studiul organizării structural-funcţionale a creierului 
a intrat mult mai târziu în circuitul epistemologic. Evidenţierea şi afirmarea 
legăturii celor două entităţi - psihicul şi creierul - se realizează abia în antichitatea 
târzie, doar cu câteva secole înaintea erei noastre. Până atunci, cea mai înrădăcina-. 
tă era convingerea că sufletul este un atribut al întregului corp, mecanismul 
„dinamizării“ şi „primenirii“ lui fiind considerat actul respirației sau circulaţia 
sângelui. Chiar în secolul V a.e.n. , Hippocrate şi Kroton implicau creierul numai 
în realizarea gândirii, a raţiunii, procesele şi stările afective fiind puse pe seama 
aparatului cardiovascular. 

De-abia în secolul II a.e.n., Galen a făcut un pas mai serios înainte, afirmând 
într-o formă mai explicită şi mai completă existenţa unei legături permanente între 
viaţa psihică internă şi creier. El formulează pentru prima dată ipoteza localizării 
directe a funcţiilor şi proceselor psihice în structurile cerebrale. 

Astfel, considerând că impresiile din lumea externă pătrund în forma 
fluidelor, prin ochi, în ventriculii cerebrali, acest gânditor conchidea că talamusul 
optic reprezintă acel mecanism în care fluidele respective se asociază cu fluidele 
vitale sosite din ficat, transformându-se, la nivelul sistemului vascular, în fluide 
psihice (pneuma psihikon sau pneuma loghistikon). 

Pe cât de naivă şi puerilă ne pare astăzi această explicaţie, pe atât de 
avansată şi revoluţionară a fost ea pentru timpul acela. De altfel, ideea că 
ventriculii cerebrali (mai exact, lichidul care-i irigă) constituie substratul material 
nemijlocit al psihicului s-a perpetuat mai bine de un mileniu şi jumătate. 

Modul de abordare şi soluţionare ulterioară a problemei raportului dintre 
psihic şi creier a fost condiţionat atât de evoluţia reprezentărilor şi testărilor 
psihologice, cât şi de perfecţionarea metodelor şi tehnicilor de investigare şi 
descriere anatomofiziologică a sistemului nervos. În general, reprezentările şi 

teoriile psihologice, evoluând în cadrul diferitelor sisteme filosofice, s-au detaşat tot 
mai mult de suportul lor intuitiv-concret iniţial, dobândind un careacter speculativ 
abstract. Chiar în aceste condiţii, viaţa psihică a omului nu va mai fi însă 
abordată global, ca ceva amorf, ci va fi supusă operaţiei de analiză şi clasificare, 
care va duce la desprinderea şi descrierea unor funcţii precise şi capacităţi 
particulare distincte. 

Cât priveşte cunoaşterea sistemului nervos, ea va continua încă multă vreme 
să se menţină la un nivel vag, ipotetic, lipsită de un material faptic dobândit prin 
metode ştiinţifice riguroase. Aceasta a făcut ca raportarea psihicului la substratul 
neuronal să fie concepută tot într-o manieră globală, fenomenologică. 

lată, de pildă, chiar în secolul al XVII-lea, Descartes (1686) considera 
posibil ca întregul psihic să fie localizat într-un singur „organ“ - glanda epifiză - 
situată central la baza hemisferelor cerebrale, poziţie care-i conferă, în opinia lui, 
rolul de dispecer al spiritelor animale, purtătoarele nemijlocite ale psihicului; la 
rândul său, Willis (1664) susţinea că „organul“ vieţii psihice este reprezentat de 
corpii striaţi; Lancisi (1739) lega procesele psihice de corpul calos. 

Primul care abordează relaţia psihic-creier într-o manieră difernţiată, 
formulând ideea unei localizări distincte a proceselor psihice particulare, a fost 
anatomistul german Meyer (1779). a) 

Tendinţa de a localiza fiecare funcţie psihică, oricât de complexă, într-o 
zonă precis delimitată a creierului atinge punctul ei culminant la anatomistul 
austriac Fr. Gall (1822). Acest autor considera că scoarţa cerebrală este un 
conglomerat de centri integratori, fiecare din ei îndeplinind o anumită funcţie 
psihică. 

Trebuie menţionat că, în pofida caracterului ei exagerat şi esențialmente naiv, 
concepţia lui Gall prezintă din perspectiva actuală o dublă impotanță metodologică: 

a) atrage pentru prima dată atenţia asupra caracterului diferențiat al scoarţei 
cerebrale, într-o vreme când aceasta continua să fie considerată ca o masă amorfă. 

b) ideile despre „centrii corticali“ înalt specializaţi în plan funcţional au avut 
o influenţă deosebită asupra constituirii modului îngust localizaţionist de mai târziu. 

Reţinem ca semnificativ faptul că prima modalitate de a rezolva problema 
raportului psihic-creier s-a concretizat în tendinţa de a localiza funcţiile şi procesele 
psihice particulare în structuri şi formaţiuni cerebrale cât mai exact delimitate 
anatomiceşte. Această tendinţă va fi amplificată şi consolidată de cercetările 
anatomo-patologice realizate de Broca şi Wernicke. Primul a pus în evidenţă într-o 
manieră  concludentă, faptică, legătura diferenţiat-selectivă între un focar 
patologic organic al creierului şi tulburarea unei anumite funcţii psihice. Astfel, 
analizând postmortem creierele a doi foşti pacienţi ai săi, care prezentaseră grave 
tulburări ale vorbirii (afazie motorie), Broca (1861,1865) a descoperit existenţa unei 
leziuni a porțiunii posterioare (piciorului) a circumvoluţiunii frontale inferioare din 
emisfera stângă. 

Pe această bază, el a formulat concluzia potrivit căreia, vorbirea are o 
localizare precisă, zona descrisă de el putând fi denumită „centrul imaginilor 
motorii ale cuvintelor ,.. În finalul raportului său prezentat în cadrul Societăţii de 
antropologie din Paris, Broca îşi exprima patetic speranţa că, în viitor, vor fi 
descoperiţi centrii şi ai altor funcţii psihice superioare, ideea localizaţionismului 
îngust dobândind astfel o confirmare deplină. Fapt este că descoperirile lui Broca 
au dat un puternic impuls investigaţiilor clinice asupra tulburărilor de focar, care 
vor avea un rol esenţial în constituirea şi dezvoltarea neuropsihologiei moderne. 

La un interval de zece ani de la comunicarea lui Broca, un alt mare 
cercetător Wernicke (1871) a descris un caz în care lezarea treimii posterioare a 
circumvoluţiunii temporale superioare din emisfera stângă a provocat tulburarea 
capacităţii de înţelegere a limbajului oral adresat. S-a conchis că zona respectivă 
reprezintă „centrul imaginilor senzoriale (auditive) ale cuvintelor“, concluzie 
însuşită şi menţinută până astăzi drept o achiziţie importantă a neuropsihologiei. 

La rândul lor, Fritsch şi Hitzig (1870), excitând cu curent electric anumite 
zone ale scoarţei lobului frontal la câine au putut constata producerea unor 
răspunsuri motorii diferenţiate. Acest fapt a fost confirmat şi în experienţele 
efectuate pe maimuțe iar apoi şi pe om. Aproape concomitent, în 1874, Betz a 
descoperit în circumvoluţiunea centrală anterioară celule piramidale gigantice, pe 
care el le-a asociat cu funcţia motorie. O influenţă puternică au exercitat-o şi 
experimentele lui Munk (1881).  Extirpând la câine anumite zone din lobii 
occipitali, acest cercetător a pus în evidenţă faptul că animalul continua să vadă, 
dar îşi pierduse capacitatea de recunoaştere vizuală a obiectelor. 

La rândul lor, Hitzig (1874), Ferrier (1874, 1876) şi Bianchi (1895) au 
constatat şi descris grave tulburări ale „atenţiei“ şi „intelectului“ animalelor, în 
urma extirpării segmentelor anterioare ale creierului. 

Concepţia localizaţionistă s-a impus cu autoritate în deceniile trei-patru ale 
secolului XX, mai ales graţie lucrărilor lui Kleist (1934), finalizate cu alcătuirea 
unei detaliate hărţi a localizărilor (Fig. 1) şi a celor ale lui Vogi (1951), care 
susţine un model topic al organizării funcţionale a creierului. 

Analizând un vast material fapuc obţinut prin examinarea răniților din cel 
de-al doilea război mondial cu leziuni ale creierului, Luria (1947) confirmă ideea 
de principiu că orice funcţie psihică se leagă de anumite structuri şi formaţiuni 
cerebrale, dar respinge absoluuizarea localizărilor punctiforme şi invariante, 
tormulând pentru prima dată ipoteza localizării dinamice. 

Reluând rezultatele cercetărilor lui Wernicke, Geschwind (1966-1968) vine 
să consacre pe plan metodologic general curentul neuroanatomic. Esenţa acestui 
curent rezidă în afirmarea unei corespondențe strânse între localizarea unei leziuni 
şi manitestarea neuropsihopatologică (M. Botez, 1996). 

Procedându-se apoi la o analiză în sens invers, se conchide că sediul de care 
se leagă o tulburare psihocomportamentală reprezintă şi centrul funcţiei în stare 
normală. 

După Geschwind, o funcţie psihică precum „recunoaşterea“ nu are un 
caracter unitar şi omogen. Termenul s-ar aplica totalităţii asociaţiilor posibile 
produse de un obiect. În „recunoaştere“ avem de-a face cu un proces multiplu, 
paralel, orientat spre obţinerea unui răspuns adecvat naturii şi semnificației 
stimulului. Faptul că un agnozic prezintă dificultăţi în a recunoaşte, de pildă, un 
pahar în cursul examinării clinicopsihologice, dar este capabil să-l aleagă spontan 
atunci când îi este sete, implică pentru Geschwind două mecanisme independente 
ale procesului de „recunoaştere“, cu două căi anatomice distincte. 

Modelul neuroanatomic caută principala confirmare faptică în disociaţile 
neuropsihologice. Apariţia acestora în cazuistica clinică ar demonstra dependenţa 
funcţiilor psihice de o condiţie anatomică particulară. În aceasta se includ nu 
numai structurile cerebrale în sine, ci şi conexiunile dintre ele, a căror întrerupere 
determină tulburări psihocomportamentale analoge celor provocate de leziunile 
structurilor neuronale. 

Date semnificative în afirmarea localizaţionalismului au fost furnizate şi după 
1960 de faimoasele cercetări coordonate de Penfield, Gazzaniga, Sperry şi Delgado. 
Astfel, Penfild (1967-1974) folosind metoda stimulărilor directe a unor zone 
corticale la pacienţii supuşi unor intervenţii chirurgicale, a reuşit să provoace 
„răspunsuri psihice“ de mare complexitate- vocalizări, imagini vizuale, stări 
emoţionale. 

La rândul lor, Gazzaniga şi Sperry (1967, 1970) autorii modelului „split- 
brain“-ului, au demonstrat experimental, pentru prima dată, (prin secţionarea 
corpului calos) specializarea funcţională diferită a celor două emisfere cerebrale, 
accentuând caracterul segmentar al activităţii creierului. Delgado (1971) a mers şi 
mai departe în afirmarea ideii înaltei diferențieri funcţionale în interiorul creierului, 
elaborând un amplu model metodologic de realizare a aşa-numitului control fizic de 
la distanţă (folosind stimularea cu unde radio) al întregului comportament, dar mai 
ales a componentei dinamico-energetice a acestuia. 

Rezumând, putem spune că orientarea neuroanatomică (lacalizaţionistă) 
susţine următoarele teze principale: funcţiile psihice au fiecare o reprezentare 
cerebrală separată; centrele corticale se leagă între ele prin fascicule de substanţă 
albă; acestea, la rândul lor, pot fi constituite din subfascicule care fac posibil 
transferul unui anumit tip de informaţie în diferite „puncte“ ale creierului; efectele 
neuropsihopatologice variază, după cum leziunea atinge „centrele“, substanţa albă 
subiacentă sau pe ambele ( Botez, 1996). 

În pofida aparentei sale solidităţi faptico-experimentale, modelul îngust- 
localizaţionist nu a putut dobândi o recunoaştere unanimă. Dacă datele şi 
argumentele sale referitoare la localizarea funcţiilor psihice simple (senzoriale şi 
motorii) erau suficient de convingătoare, cele referitoare la localizarea funcţiilor 

psihice superioare (memorie, imaginaţie, gândire, motivaţie, voinţă) stârneau 
nedumerire şi îndoială. | 

Astfel, au început să fie considerate exagerate şi simpliste încercările 
reprezentanţilor acestui curent de a circumscrie în zone punctiforme, singulare ale 
creierului mecanismele unor funcţii care, în mod evident aveau o alcătuire 
complexă, multisecvenţială. 

În aceeaşi perioadă în care se acumulează argumentele faptico-experimentale 
cele mai puternice ale localizaţionismului, încep a se înregistra date care veneau în 
sprijinul ideii antilocalizaţioniste sau echipotenţialiste. Începe polemica dintre Gall, 
reprezentantul orintării îngust localizaţioniste, şi Flourens, creatorul modelului 
echpotenţialist. 

Acesta din urmă, prin cercetările sale, impune în circuitul ştiinţific principiul 
echpotenţialismului. Extirpănd diferite porţiuni din emisferele cerebrale la păsări 
(porumbei), Flourens (1824,1842) a constatat că după trecerea unui anumit interval 
de timp tulburările apărute iniţial diminuau, iar unele chiar se remiteau complet. 
Fenomenul compensării se desfăşura la fel, indiferent care porțiune a creierului era 
extirpată. Neluând în seamă faptul că la păsări scoarța cerebrală este slab 
dezvoltată şi puţin difernţiată şi că funcţiile psihice sunt insuficient corticalizate 
la acest nivel, Flourens s-a hazardat să afirme că chiar dacă creierul este complex, 
scoarța cerebrală funcţionează ca un tot amorf. De aceea lezarea diferitelor porţiuni 
ale ei provoacă tulburări echivalente în sfera senzorială şi a intelectului. 

Spre deosebire de Gall, ale cărui argumente erau de ordin pur speculativ, 
teoretic, Flourens îşi întemeiază punctul de vedere pe date experimentale concrete. 
De altfel, meritul istoric al său constă tocmai în plasarea problemei raportului 
psihic-creier din planul speculațiilor sterile în cel al cercetărilor experimentale 
obiective. 

Ideea echipotenţialismului formulată de Flourens va fi reluată şi dezvoltată 
în deceniile următoare. 

Între 1876-1881, cunoscutul neurofiziolog german Goltz efectuează o serie 
de experimente constând în extirparea unor porţiuni ale scoarţei cerebrale la câine. 

Înregistrând şi analizând consecinţele acestor leziuni în sfera vieţii psihice şi 
comportamentului, Goltz ajunge la concluzii asemănătoare celor ale lui Flourens. 

Asttel, în faza postoperatorie imediată au fost constatate tulburări cu caracter 
global, generalizat în comportamentul animalului, pe care Goltz le-a interpretat ca 
un răspuns al creierului ca tot (reacţie globală la vătămare). Ulterior, însă, treptat, 
tabloul comportamental începea să revină la normal. Ceea ce a rămas ca efect 
rezidual ( o oarecare discoordonare a mişcărilor şi o reducere a „„perspicacităţii“ 
în Situaţii problematice noi) era interpretat tot ca un fenomen global- scăderea 
nivelului intelectului. Goltz afirma că oricare structură (zonă) cerebrală (corticală) 
poate ti implicată în realizarea oricărei funcţii psihice, iar gradul deficitului 
provocat este proporțional doar cu întinderea ( suprafaţa) porțiunii lezate (extirpate). 


ai 

Cu aproape cinci decenii mai târziu, (1929), neurofiziologul american Lashley 
aduce date noi în susţinerea concluziilor formulate de Goltz. Extirpând la cobai 
porţiuni de diferite întinderi din scoarţa cerebrală, Lashley a urmărit apoi evoluţia 
în timp a tabloului comportamental al animalelor de experienţă introducându-le în 
situaţii problematice noi - traversarea şi ieşirea dintr-un labirint. În primele zile 
după operaţie, animalele evidenţiau tulburări semnificative ale funcţiilor de 
discriminare şi orientare spaţială, de coordonare senzorio-motorie. Treptat însă, 
aceste tulburări diminuau în intensitate, în final comportamentul revenind la un 
nivel de eficienţă satisfăcător. S-a constatat, de asemenea, că gradul şi durata de 
realizare a compensării depindeau de mărimea suprafeţei extirpate. 

Pe baza acestor date, Lashley realizează forma completă a modelului 
echipotenţialist clasic: 

a) nu există o legătură directă şi stabilă (predeterminată) între natura 
tulburării funcţionale şi locul leziunii (focarului) cerebrale; b) esenţială în 
producerea unor tulburări funcţionale de un anumit fel nu este individualitatea 
structurală a zonei lezate, ci întinderea ei; c) din punct de vedere funcţional, toate 
zonele creierului sunt echivalente, fiecare din ele putând participa la realizarea 
oricărei funcţii; d) tulburările funcţionale provocate de leziuni sau focare limitate 
ale creierului au caracter tranzitoriu, ele fiind compensate prin preluarea funcţiei de 
către alte zone, rămase integre. | 

În plan psihologic, modelul îngust localizaţionist ia ca suport teoria 
asociaţionistă, iar cel echipotenţialist-teoria gestalistă. | 

Potrivit concepţiei asociaţioniste, dacă viaţa psihică se alcătuieşte treptat din 
elemente în sine independente graţie acţiunii legilor asociaţiei, nici o activitate a 
creierului nu poate fi altceva decât un sumum al activităţii unor elemente 
neuroanatomice distincte (centre de imagini). Cum asociaţionismul acordă o 
importanţă deosebită procesului evoluţiei filo şi ontogenetice, în trecerea de la 
simplu la complex, de la inferior la superior, în explicarea funcţionării creierului 
se introduce principiul multinivelarităţii. Astfel, marele neurolog englez Jackson 
afirmă că întrucât ontogeneza reflectă filogeneza, organizarea cerebrală va urma 
o schemă verticală complexă: o aceeaşi funcţie va fi reprezentată repetitiv în 
cadrul sistemului nervos: mai întâi la un nivel „inferior“ (măduva spinării şi 
trunchiul cerebral), apoi la un nivel „mediu“ (centrii senzoriali şi motori), şi, în 
sfârşit, la un nivel „superior“ (lobii frontali). 

Prin analogie se conchidea că aceeaşi schemă de organizare se poate regăsi 
şi în interiorul cortexului cerebral, acompaniind dezvoltarea psihocomportamentală 
a individului în procesul învăţării. 

Expresia asociaţionistă a organizării cerebrale a devenit mai subtilă la Hebb, 
care introduce noţiunea de ansamblu celular. În lumina teoriei „ansamblurilor 
celulare“, organizarea structural-funcţională a creierului se realizează treptat în 
ontogeneză. În primele faze ale dezvoltării copilului, în fiecare lob cerebral se 

formează ,„ ansambluri celulare“. De exemplu, pentru perceperea unui triunghi se 
constituie trei asemenea ansambluri de ordinul ], corespunzător celor trei laturi. 
Excitarea simultană a acestor trei ansambluri celulare va favoriza formarea unui 
ansamblu supraordonat, de ordinul II, corespunzător imaginii triunghiului ca tot 
unitar şi cu 0 singură orientare. Perceperea unui triunghi în poziţii diferite 
presupune construirea atâtor ansambluri celulare de ordinul II. câte poziţii diferite 
pot exista. Când ansamblurile celulare de ordinul [1 vor fi activate în acelaşi timp, 
devine posibilă percepţia unui obiect în toate poziţiile, ceea ce duce la constituirea 
unor ansambluri celulare de ordinul III. Finalmente, ansamblurile celulare de ordinul 
n sunt cele care asigură constanţa perceptivă şi activitatea conceptuală corespun- 
zătoare obiectului dat. 

Mai departe, se formează ansambluri celulare de ordine şi mai înalte, care 
asigură legătura ansamblurilor „locale“ din cadrul diferiților lobi. Activările 
reciproce între aceste ansambluri se vor realiza în forma a ceea ce Hebb numeşte 
„cicluri de fază,,. Astfel, aşa numita melodie cinetică ce caracterizează actul 
scrisului are ca substrat neurofiziologic succesiunea excitaţiilor, din ce în ce mai 
integrate în timp, dintre ansamblurile celulare. 

Pentru a reflecta mai fidel spiritul asociaţionismului, Monakow şi Mourgue 
(1928) au introdus noţiunea de „, localizare cronogenă,. După cei doi cercetători, 
trebuie delimitate două tipuri de localizare : sincronă şi cronogenă. 

Localizarea sincronă reflectă o proprietate mai mult mecanică a țesutului 
nervos, prezentă mai ales în fazele iniţiale ale dezvoltării, la vârsta adultă ea 
putând fi evidenţiată doar în anumite situaţii de laborator. De exemplu, stimularea 
electrică a circumvoluţiunii centrale ascendente produce întotdeuna mişcări, fie de 
flexie, fie de extensie; dar aceste mişcări nu sunt decât elemente constitutive ale 
unei organizări motorii mai generale care posedă o localizare cronogenă. În mod 
similar, mişcările necoordonate şi disparate ale copilului la naştere au şi ele o 
localizare sincronă, dar nu sunt decât etape în formarea mişcărilor mai complexe 
de mai târziu, care vor căpăta o localizare cronogenă. 

Pentru ca „melodia cinetică, să se poată desfăşura normal, este necesar ca 
fiecare proces elementar să fie activat la momentul potrivit şi apoi să înceteze, 
pentru a permite activarea secvenţelor următoare. O întârziere, o anticipare sau o 
perseverare în declanşarea unei secvenţe individuale va deregla serios ansamblul 
aţiunii sau al funcţiei psihice corespunzătoare. Acest lucru se poate întâmpla în 
cazul unei leziuni cerebrale. | 

După cum se ştie, toate funcţiile psihice se organizează serial şi se 
desfăşoară în timp. Ca urmare, leziunea cerebrală va determina o perturbare în 
succesiunea verigilor care le alcătuiesc. 

Avansarea diaschizis-ului, prin modificarea organizării sinaptice, ar putea 
provoca 0 creştere a pragului de excitabilitate neuronală, a întârzierii sau devansării 
impulsurilor nervoase. Asemenea modificări pot sta la baza dezintegrării unui 
proces psihic global, dând naştere la tulburări de genul apraxiei, afaziei sau 

agnoziei. În cazul apraxiei, de pildă, mişcările elementare care au făcut parte dintr- 
o anumită melodie cinetică ies de sub controlul cortical şi se manifestă anarhic, 
în funcţie de ponderea experienţei trecute (Botez, 1996). 

Aşadar, în viziunea lui Monakow şi Mourgue, leziunea cerebrală nu distruge 
imaginile înmagazinate în creier, ci fragmentează desfăşurarea unui proces psihic 
global. Admiţând localizarea cronogenă, aceşti autori neagă existenţa autonomă 
a reprezentărilor vizuale. Imaginea unui obiect sau unei persoane este mai mult 
decât reprezentarea lor vizuală; respectiv, ea este şi o „melodie cinetică, ce rezultă 
din influenţe reciproce, dezvoltate în timp, între elemente de origine cognitivă, 
vizuală, auditivă, olfactivă, tactilă şi kinestezică. 

Ipoteza localizării cronogene îşi găseşte un sprijin important în teoria 
ansamblurilor celulare a lui Hebb. În fapt, noţiunile de ansambluri celulare, de 
secvenţe de fază şi de cicluri de fază ale acestui autor exprimă într-o altă formă 
succesiunea temporală a unor evenimete psihofiziologice numite cronogene. 

Tratarea relaţiei psihic-creier şi a problemei localizărilor cerebrale în spiritul 
modelului gestaltist îşi află originea în ipoteza echipotenţialistă formulată explicit 
de Lashley. În mod direct însă, această abordare se leagă de numele lui Goldstein 
(1948, 1951). Acesta introduce o dihotomie a gândirii normale, delimitând gândirea 
abstractă şi gândirea concretă. În cazul unor lezini cerebrale, nu este afectată decât 
gândirea abstractă, aceasta fie atenuându-se, fie dispărând cu totul. Prin ce se 
diferenţiază cele două forme de gândire? În gândirea concretă o acţiune este 
determinată direct, fără a fi mediată de analiza prealabilă a situaţiei. În gândirea 
abstractă acţiunea apare ca rezultat al unei evaluări prealabile făcută de subiect. 
Aceasta consideră situaţia în mod global, extrăgând aspectele esenţiale şi alegând 
varianta de răspuns cea mai adecvată. Creierul funcţionează nu secvențial, ci 
configuraţional, nu prin adiţiune succesivă de elemente sau verigi, ci prin integrări 
emergente, concretizate în acte şi procese globale unitare. 

Conceptul de patern, în care se accentuează asupra conexiunilor integrative 
în cadrul unei activităţi sau proces psihic reflectă poate cel mai fidel aplicarea 
principiilor gestaltului la funcţionarea creierului. 

Evoluţia ulterioară a neuropsihologiei a demonstrat că atât localizaţionismul 
îngust, cât şi echipotenţialismul absolutizant nu oferă răspunsuri corecte şi 
exhaustive la toate întrebările pe care le ridică în mod concret raportul psihic- 
creier. Astfel, depăşirea limitelor lor se realizează în cadrul unui model nou, 
supraordonat, denumit modelul localizărilor dinamice. În elaborarea acestui model 
un rol important l-au jucat ideile lui Jackson (1876,1884) despre caracterul 
multinivelar şi multiintegrat al funcţiilor psihice şi despre nonidentitatea mecanisme- 
lor unei funcţii normale şi ale tulburării patologice ale acelei funcţii, şi cercetările 
lui Pavlov asupra reflexelor condiţionate (1920, 1930). Aceşti doi savanţi au impus 
atenţiei generale perspectiva genetic-evoluţionistă în înţelegerea relaţiei dintre 
structură şi funcţie. Perspectiva genetică arată că mecanismul neuronal al unei 
funcţii psihice sau alteia nu este înăscut, predeterminat, ci se constituie în cursul 

evoluţiei filo- şi ontogenetice, o dată şi pe măsura apariţiei şi dezvoltării funcţiei 
însăşi. De aceea, nici funcţia nu trebuie privită ca un dat şi raportată din afară la 
o anumită structură, în sine inertă. Ea se integrează intim în structură, ambele 
formând o unitate dinamică evolutivă. În acelaşi timp, funcţiile psihice nu pot fi 
suprapuse nemijlocit peste structura anatomică a creierului. Această legătură este 
mediată de ansamblul transformărilor şi proceselor fiziologice. Aşa cum a 
demonstrat Pavlov, rolul principal revine aici proceselor nervoase fundamentale - 
excitaţia şi inhibiţia- şi dinamicii lor. Aceasta înseamnă că funcţiile psihice apar 
şi se manifestă ca rezultat al interacțiunii dintre excitație şi inhibiţie, interacţiune 
care se desfăşoară pe un spaţiu întins, cuprinzând după legea succesiunii ' sau 
simultaneităţii, un număr mare de puncte şi zone neuronale de pe întreaga 
suprafaţă a emisferelor cerebrale. Tehnicile actuale de vizualizare şi înregistrare au 
confirmat noţiunea de mozaic, introdusă de Pavlov pentru ilustrarea neurodinamicii 
corticale. S-a demonstrat astfel că desfăşurarea unui anumit proces psihic este 
acompaniată de o continuă modificare a tabloului activismului bioelectric şi 
biochimic al creierului. 

Anohin (1935, 1940), apreciind ideile lui Jackson, a elaborat conceptul de 
„sistem funcţional“, care permite o mai bună înţelegere a complexităţii integrării 
psihoneuronale. În lumina acestui concept, funcţia psihică se constituie ca 
modalitate instrumentală de dobândire a unor efecte adaptative specifice în 
contextul raportului individului cu mediul ambiant. Ca atare, ea trebuie considerată 
ca un ansamblu de operaţii şi verigi, legate între ele pe baza efectului adaptativ 
final. Bernstein (1947) a demonstrat pe larg caracterul sistemic-ierarhizat al actelor 
motorii. În primul rând, un act motor se constituie în raport cu anumite sarcini şi 
solicitări. Destinația lui este eminamente instrumentală, constând în performarea 
unei acţiuni pentru satisfacerea unei stări de motivaţie sau pentru anticiparea unui 
scop. Cum rezolvarea sarcinii are un caracter fazic, programul executiv-motor 
corespunzător se elaborează prin articularea mai multor mişcări simple, diferite 
după formă, amplitudine, traiectorie, etc. Fiecare din aceste componente este 
realizată de către un grup diferit de muşchi şi comandată de către un alt grup de 
neuroni. 

Descoperirile lui Moruzzi şi Magoun (1949), ale lui Moruzzi (1958) şi ale lui 
Jaspers (1951,1957) asupra formaţiunii reticulate au dovedit nu numai că 
mecanismul unei funcţii psihice nu poate avea caracter punctiform, îngust delimitat, 
dar că, pe lângă structuri neuronale specifice, el include şi structuri nespecifice, 
dispuse la diferite rânduri, pe verticală, ale SNC. 

Astfel, neuropsihologia contemporană concepe realizarea oricărei funcţii 
psihice ca interacţiune bilaterală între structurile neuronale specifice, care 
realizează prelucrarea şi integrarea informaţiilor modale (vizuale, auditive, tactile, 
olfactive etc.) şi cele nespecifice, care îndeplinesc rolul de activare-facilitare, 
filtrare-selecţie (cele de la nivel subcortical) şi asociere-sistematizare-integrare 
plurimodală supraordonată (cele de la nivel cortical). 


unii 

În lucrările sale, devenite momente de refrinţă în neuropsihologia 
contemporană, Luria (1962,1974) a dezvoltat şi argumentat în mod sistematic 
schema logico-operaţională a modelului localizărilor dinamice. El a arătat că în 
problema raportului psihic-creier trebuie să distingem un aspect fundamental, cu 
semnificaţie metodologică majoră, şi unul secundar, subordonat. Primul constă în 
a impune în conştiinţa generală faptul că nici un proces psihic, oricât ar fi de 
simplu sau de complex, nu se poate realiza în afara creierului, a funcţionării lui sub 
acţiunea unor surse de informaţie din afara sa. Prin urmare, organizarea psihică în 
ansamblu trebuie interpretată ca expresie şi rezultat al activităţii reflexe a creierului 
ca sistem, aceasta presupuunând admiterea legăturilor şi interacțiunilor atât pe 
verticală, cât şi pe orizontală, între zonele şi formațiunile neuronale. 

Cel de-al doilea aspect se referă la găsirea răspunsului adecvat la întrebări 
de genul: i) care este mecanismul prin care se realizează un proces psihic sau 
altul?; 2) la nivelul căror structuri se integrează o funcţie psihică sau alta? În 
formularea răspunsului la asemenea întrebări, pe lângă stadiul actual al cercetări- 
lor neurofiziologice şi neuropsihologice trebuie să mai ţinem seamă de următoarele 
elemente: a) sucesiunea formării funcţiilor psihice şi a structurilor neuronale în filo- 
şi ontogeneză: b) gradul de complexitate al funcţiilor psihice ; c) plasticitatea 
funcţională astructurilor cerebrale; d) gradele de libertate combinatorică proprii 
neuronilor ce alcătuiesc diferitele structuri şi zone ale creierului. Corelând toate 
aceste elemente, ajungem să delimităm în interiorul sistemului nervos central două 
tipuri de structuri: specializate sau închise, care filogenetic s-au constituit şi s-au 
legat de îndeplinirea doar a unui anumit tip de transformări şi integrări funcţionale, 
şi nespecializate sau deschise, care, ca atare, nu se leagă de la naştere de o anumită 
funcţie modală, ci realizează comunicarea, comutarea şi transferul între zonele 
specializate. Corespunzător, şi funcţiile psihice pot fi, împărţite în două grupe: a) 
funcţii cu localizare precisă şi invarianță; b) funcţii cu localizare relativă sau 
dobândită. La om, categoria celor dintâi se reduce doar la procesele senzoriale şi 
actele motorii. 

De pildă, ştim astăzi cu destulă certitudine că recepţia vizuală se 
realizează ca funcţie a unui anumit grup de structuri-receptorii şi neuronii de la 
nivelul retinei, nervii optici, corpii geniculaţi externi ai talamusului, ariile corticale 
17,18 şi 19 din lobii occipitali. Luată în ansamblu, percepţia vizuală nu poate fi 
transferată nici unei alte structuri cerebrale, ea fiind deci genetic legată doar de 
analizatorul specific (vizual). Ca atare, lezarea oricăreia din cele trei verigi 
constitutive ale acestui analizator - periferică (receptorul), intermediară (centrii şi 
căile optice subcorticale) şi centrală (ariile menţionate de lobii occipitali) duce 
invariabil la tulburarea funcţiei vizuale în ansamblu, putându-se ajunge la pierderea 
ei completă. Acelaşi lucru este valabil şi pentru celelalte modalităţi senzoriale, 
analizatorii fiind structuri specializate închise, nesubstituibili funcţional unul celuilalt 

Trebuie însă să observăm că chiar dacă structurile care stau la baza unei 
funcţii senzoriale specifice sunt pregnant delimitate şi individualizate, localizarea 

funcţiilor respective nu are un caracter punctiform, circumscrisă unui singur centru, 
ci este distribuită, multinivelar, deci este dinamică. Senzaţia sau percepţia în forma 
lor psihică finală nu sunt emanaţia unei singure zone sau unui singur grup omogen 
de neuroni. Ele se produc ca rezultat al unei integrări succesive, dinamice, care 
începe la nivelul câmpului receptor periferic şi se finalizează la nivelul zonelor de 
proiecţie topică şi de asociaţie ale scoarţei cerebrale. 

Funcţiile cu localizare relativă, dobândită se caracterizează printr-un grad 
înalt de complexitate şi printr-o geneză îndelungată, multistadială. Să luăm de 
pildă gândirea. Structural ea dezvăluie un număr imens de componente informaţio- 
nale (noţiuni, judecăţi) şi instrumentale (operatori, transformări, integrări); genetic 
ca se elaborează treptat, parcurgând o serie de stadii - senzori-motor, preoperator 
concret, operator formal - şi rămâne permanent deschisă optimizării şi restructură- 
rii (flexibilitatea structurilor intelectuale). 

Aceste caracteristici luate împreună fac imposibilă fixarea întregii organizări 
latente şi fazice (în desfăşurare) a gândirii într-o zonă singulară a creierului şi 
chiar într-o configuraţie riguros delimitată şi individualizată de arii corticale. 
Legătura dintre gândire şi structurile cerebrale particulare nu este rigid programată 
în cadrul genetic; ea are un caracter labil şi relativ aleator, elaborându-se esenţial- 
mente în cursul evoluţiei ontogenetice, iar pe măsură ce schemele operaţionale de 
procesare a informaţiei se diversifică şi se perfecţionează se extinde şi baza ei 
neurofiziologică de integrare. Ca urmare, configuraţia reală a mecanismelor gândirii 
va pune în evidenţă deosebiri individuale semnificative, în funcţie de vârstă, gradul 
de instruire, specificul profesiunii etc. În ultimă instanţă, putem presupune că, 
potenţial, realizarea gândirii reclamă un anumit mod de organizare a activităţii 
integrative a întregului creier. Anume la acest nivel, se pune pregnant în evidenţă 
caracterul de sistem integrator al creierului. Cu cât sistemicitatea în funcţionarea 
creierului se realizează la cote valorice mai înalte, cu atât gândirea va atinge un 
nivel mai ridicat de dezvoltare. 

Cercetările întreprinse după anii “60 (Colonnier şi Rossignal, 1969, 
Szentagothay 1969, 1972, 1975), Eccles (1977), Borgen (1986), Pribram (1986), 
Botez (1996) au demonstrat caracterul modular al organizării structural-funcţionale 
a scoarţei cerebrale, întărind şi mai mult plauzibilitatea modelului localizărilor 
dinamice. 

Din punct de vedere anatomic, modulul este un Ssubansamblu alcătuit din 
aproximativ 10.000 de neuroni dispuşi în coloane. În interiorul lui se stabilesc 
complexe raporturi funcţionale între inputurile excitatorii şi cele inhibitorii. 
Integrarea funcţiilor psihice se face secvențial, în cascadă, de la ariile primare de 
proiecţie topică, prin fibrele de asociaţie pe care le emit coloanele modulare, la 
zonele secundare, iar de la acestea la cele terțiare şi quaternare (supraordonate). 
Fiecare coloană care intră în alcătuirea modulului realizează un anumit tip de 
operaţii în cadrul procesului general de prelucraea şi integrare a informaţiei. 
Modulul în intregul său realizează o anumită verigă sau componentă a unei 

funcţii psihice mai complexe. De exemplu, în cazul percepţiei vizuaie a formei 
obiectelor, există moduli distincţi pentru integrarea informaţiei despre orizontalitate, 
verticalitate, oblicitate, unghiularitate, rectiliniaritate, curbiliniaritate, etc. 

Modulii se află într-o strânsă interacţiune, după principiile coordonării şi 
subordonării, serialităţii (succesiunii temporale), inducției reciproce (spaţiale). 
Activitatea modului este reprezentată ca sumare în paralel a sute sau mii de trasee 
convergente pe neuronii lor constituenți şi de trasee excitatorii şi inhibitorii directe 
şi inverse. Modulii se leagă între ei prin axoni de diferite lungimi şi la diferite 
distanţe (proiecţii, asociaţii, comisuri) 

Articulându-se după reguli logico-semantice impuse de traiectoria procesării 
informaţiei ei dau naştere la blocuri şi sisteme funcţionale capabile să realizeze acte 
psihice specifice integrale şi de grade diferite de complexitate. 

Conchizând la acest punct, putem spune că modelul localizărilor dinamice, 
stimulând în continuare explorările analitice fine ale creierului în vederea 
descoperirii unor eventuale noi specializări, susţine şi legimitatea identificării 
zonelor şi structurilor slab specializate sau polifuncţionale. 

Problema raportului psihic-creier nu se reduce doar la a stabili existenţa unei 
legături între anumite funcţii psihice particulare şi anumite structuri sau formaţiuni 
neuronale. Se poate spune că astăzi nimeni nu mai pune la îndoială faptul că 
psihicul se leagă de creier. Aspectul cel mai important şi cel mai controversat se 
referă la natura acestei legături. Aici s-au confruntat în decursul timpului tendinţele 
dualiste şi cele monist-reducţioniste. Bazele modelului dualist au fost puse încă în 
secolul XVII de către Descartes. Acesta scindează existenţa în două începuturi 
diametral opuse - spiritul (gândirea) şi materia (substanţa). 

Transpusă la nivelul realităţii umane, această scindare ia forma relaţiei 
psihofizice. 

În lumina principiului dualist, psihicul şi corpul sunt două începuturi 
distincte, de natură total diferită, care le face ireductibile unul la celălait, trebuind 
astfel să le considerăm pe fiecare separat, în sine, ele coexistând aidoma a două 
linii paralele care nu se influenţează şi nu se întâlnesc niciodată. Dacă Descartes 
lasă chestiunea doar în plan filosofic, în sec. XIX concepţia dualistă este 
promovată în plan ştiinţific, cu referire specială la raportul psihic-creier, de către 
Paulsen, Fechuner, Munler. 

În cazul paralelismului psihofiziologic absolut, cele două serii de evenimente- 
psihice şi neurofiziologice sunt total exterioare una celeilalte, ele neiniluenţându-se 
şi neavând nici un fel de puncte de corespondenţă. 

În schimb, paralelismul interacţionist admite posibilitatea ca în anumite momente 
de timp unui eveniment psihic să-i corespundă un eveniment neurofiziologic, şi 
viceversa, fără însă ca prin aceasta să-şi influenţeze şi să-şi modifice natura lor 
specifică. În neuropsihologia modernă, punctul de vedere dualist a fost dezvoltat 
de Sherrington şi Eccles. Primul scindează unitatea vieţii psihice în două stere de 
naturi calitativ- diferite: fenomenele interioare (instinctuale şi reacţiile sensori- 

motorii) care se produc ca funcţie organică a creierului, fiind de esenţă fiziologică 
reflexă, şi fenomenele superioare ale conştiinţei, de natură spirituală pură, care 
doar coexistă cu procesele fiziologice de la nivelul emisferelor cerebrale, fără a 
fi însă produsul acestora. 

Cel de-al doilea autor, Eccles, transferă problema raportului psihic-creier din 
plan ontologic în plan epistemologic şi în acest context afirmă că, cel puţin din 
punct de vedere al cunoaşterii, psihicul şi creierul trebuie abordate separat, fiecare 
având proprietăţi şi legi diferite care nu sunt deductibile din cercetările celuilalt 
termen. Cu alte cuvinte, cunoaşterea psihicului trebuie să se desfăşoare independent 
şi separat de cunoaşterea creierului şi viceversa, cunoştinţele dintr-un domeniu 
necondiţionând în nici un fel calitatea cunoştinţelor în celălalt domeniu. Cunoaşte- 
rea creierului nu poate ajuta în nici un fel cunoaşterea psihicului, după cum nici 
cunoaşterea psihicului nu contribuie cu nimic la explicarea organizării interne a 
creierului. O asemenea convingere este relativ frecventă în rândul epistemologilor 
contemporani. 

Concepţia monistă s-a afirmat iniţial în două tendinţe opuse, ambele tranşant 
reducţioniste - tendinţa idealist- spiritualistă şi tendinţa materialist-vulgară. Potrivit 
celei dintâi, psihicul, conştiinţa reprezintă factor prim şi determinant iar creierul -în 
calitatea lui de entitate materială- reprezintă factor secund şi derivat. Ca urmare, 
relaţia se inversează: nu psihicul este o funcţie sau o proprietate a creierului, ci 
creierul este o proiecţie, un derivat al spiritului În concordanţă cu cea de-a doua, 
creierul, ca dat material, precede şi determină viaţa psihică, a cărei natură rămâne 
materială. A devenit faimoasă afirmaţia reprezentanţilor acestei tendinţe - Buchner, 
Vogt şi Molechotte - că „creierul secretă gândire în acelaşi mod în care bila 
secretă fiere“, 

În cadrul unei paradigme epistemoalogice mai generale constând în explicarea 
complexităţii prin raportarea la simplicitate, a superiorului prin raportarea la 
inferior, reducţionismul monist de sorginte materialistă se manifestă cu destulă 
vigoare şi în zilele noastre. | 

Se procedează din aproape în aproape, până se ajunge la ultima consecinţă- 
dizolvarea identităţii psihicului în masa fenomenelor mecano-fizico-chimice. Prima 
fază o constituie aşa numitul reducționism cibernetic: abuzându-se de principiul 
analogiei, procesele psihice sunt reduse la transformările semnalelor fizice din 
calculatorul electronic; urmează apoi faza a doua: reducţionismul biochimic - 
procesele psihice sunt reduse şi identificate cu transformările şi reacţiile chimice 
care au loc la nivelul creierului ( a se vedea exagerările care se fac pe marginea 
rolului aminoacizilor, hormonilor ŞI neurotransmiţătorilor în determinarea 
caracteristicilor vieţii psihice). În fine, de la nivelul biochimic, demersul reducţionist 
trece la cel biofizic, funcţiile şi stările psihice fiind dizolvate în fenomene fizicale: 
câmpuri, gradiente, tensiuni, unde ete. Pe o altă direcţie -biogenetică- viaţa psihică 
se încearcă a se lega de anumite gene şi de interacţiunea lor. 

Ceea ce trebuie reţinut din datele furnizate de demersurile reducţioniste este 
doar faptul că realizarea activităţii psihice a omului are în subsidiar un enorm 
„spaţiu“ de transformări de ordin biofizic, biochimic şi fiziologic, fiecare din 
acestea având o anumită importanţă şi un anumit rol. Dar ele nu exprimă şi nu 
epuizează natura calitativă a psihicului, care, ca atare, este altceva decât frecvenţa 
sau amplitudinea unui biocurent cerebral, decât reacţia chimică sau decât o stare de 
excitaţie/inhibiţie. 

Depăşirea aspectului mecanicist al reducţionismului s-a încercat prin 
formularea altor variante ale monismului. 

Astfel, Mario Bunge (1978) propune momismul emergentist, care postulează 
că psihicul emerge din biologic, în anumite condiţii de funcţionare a cestuia; 
complexitatea funcţionalităţi interne a biologicului face posibilă emergenţa gândirii. 

La rândul său, Changeux (1983), sub impactul pătrunderii datelor 
neuroştiințelor în filosofie, formulează ipoteza mecanismului psihoneural, care 
susține existenţa unei relaţii de simetrie şi de identitate între fenomenele psihice şi 
cele neurale. Ele constituie una şi aceeaşi realitate care se exprimă fie în imbaj 
psihologic, fie în imbaj fiziologic. 

Sub influenţa psihologiei cognitive, Pribram (1986) propune o nouă variantă 
-monismul neutral, care se întemeiază pe teza de principiu că procesele mentale şi 
cele nervoase au. structură informatică bazală comună. Aceasta nu este la origine 
nici fizică, nici mentală, având un caracter neutru. 

După Sperry (1987), fenomenele subiective de natură mentală sau cognitivă 
deţin un rol cauzal, funcţional sau interacţionist în cadrul proceselor cerebrale. Din 
acest motiv, ele dobândesc o nouă legitimitate în ştiinţă, reprezentând constructe 
explicative autonome, ce nu pot fi eliminate . 

Cognitivismul consideră creierul ca organ unitar de procesare, evaluare şi 
utilizare a informaţiilor de diferite genuri. Funcționarea lui are un caracter modular 
ceea ce face posibilă corelarea specifică a codificărilor şi programelor discrete cu 
cele analogice. 

O valoare metodologică şi ştiinţifică supraordonată o are însă modelul 
informaţional-sistemic. 

Acesta pune la baza funcţionării creierului relaţia de comunicare, iar la baza 
explicării naturii psihicului- conceptul de informaţie. 

Îndeplinind în cadrul organismului şi al relaţiei individului cu mediul rolul 
de mecanism reglator specializat, creierul are ca funcţie intrinsecă colectarea, 
prelucrarea şi utilizarea informaţiei. În forma sa cea mai înaltă de exprimare, 
informaţia procesată şi integrată o reprezintă procesualitatea psihică, ce se întinde 
între inconştientul profund şi conştiinţa cea mai acută (intensă). 

Diferenţierea şi individualizarea entităţilor în cadrul acestui continuum se 
realizează după caracteristicile conunutului (dimensiunii) semantic şi după rolul 
reglator în cadrul sistemului personaiităţii (dimensiunea prognosuică). 

Fiind de esenţă informaţională, psihicul nu se poate produce şi manifesta ca 
realitate specifică decât în cadrul relaţiei de comunicare a creierului cu sursele de 
semnale din mediul intern şi extern al organismului. 

Modelul informaţional-sistemic este singurul care permite înţelegerea 
veridică a naturii legăturii dintre psihic şi creier, el depăşind atât eroarea 
orientărilor neuroanatomiste, care într-o manieră explicită sau implicită caută să 
deducă psihicul din structura celulară a creierului luat în sine, cât şi pe cea a 
orientărilor dualiste, care consideră cele două entităţi ca având o existenţă 
independentă una de cealaltă. 

În lumina acestui model, luat în sine, în afara comunicării informaţionale cu 
mediul intern şi extern al organismului, creierul, în virtutea simplei sale organizări 
celulare, nu ar putea niciodată să genereze psihic. La rândul său, psihicul, ca 
entitate de ordin informaţional, nu se poate realiza şi exista decât prin intermediul 
unui „suport“ sau „mecanism“ substanţial-energetic. 

Pe de altă parte, el depinde de acţiunea şi caracteristicile obiective 
(substanţial-energetice) ale semnalelor (stimulilor) iar pe de alta, de existenţa unui 
mecanism specializat, capabil să recepteze şi să prelucreze semnalele, producând 
informaţie. (Un asemenea mecanism este sistemul nervos, creierul). 

La nivelul organismelor vii, se individualizează pentru prima dată 
proprietăţile care permit captarea şi prelucrarea influențelor externe, în concordanţă 
cu stările interne de necesitate, aceste proprietăţi sunt excitabilitatea şi sensibilita- 
tea. De dezvoltarea şi perfecţionarea lor, şi mai ales a sensibilităţii, se va lega şi 
dezvoltarea structurilor informaţionale specifice. Acestea se delimitează în două 
categorii: a) structuri informaţionale biofiziologice, proprii organismelor vegetale, 
şi b) structuri informaţionale psihice, care apar la organismele animale. Apariţia lor 
a fost impusă de modul de viață mobil care defineşte existenţa animală. 

Pentru a-şi asigura supraviețuirea, animalul este obligat să exploreze activ 
spaţiul înconjurător, să se deplaseze dintr-un loc în altul. Dar aceasta reclamă 
dezvoltarea unor funcţii speciale de semnalizare, de asociere, de stabilire a unor 
legături cu valoare adaptivă între stimulii biologiceşte necesari şi cei neutri sau 
indiferenți. Astfel se difernţiază şi se dezvoltă progresiv, de la o clasă de animale 
la alta, organele de simţ şi sistemul nervos. 

Putem afirma că informaţia psihică reprezintă în sine un ansamblu de date 
şi programe care asigură orientarea şi deplasarea activă, selectivă a organismelor 
animale în mediul ambiant, în vederea satisfacerii optime a trebuinţelor biologice 
fundamentale. Spre deosebire de informaţia biologică a cărei identitate se 
suprapune peste transformările biofizice şi biochimice şi al cărei mecanism îl 
constituie practic întregul organism, informaţia psihică tinde să se detaşeze şi să 
se individualizeze în raport cu codurile substanţial-energetice prin care se transmite 
şi se realizează numai ca rezultat al unor mecanisme specializate -structurile 
neuronale. 

Astfel, gradul de diferenţiere calitativă în interiorul informaţiei psihice, 
complexitatea ei structurală, valoarea ei reglatoare vor fi condiţionate într-o 
măsură hotărâtoare de nivelul de dezvoltare-organizare al sistemului nervos. 

Saltul calitativ cel mai important în evoluţia filogenetică a informaţiei se 
produce odată cu apariţia omului şi a modului de existenţă social. 

La nivelul omului, informaţia psihică dobândeşte atribute calitative noi, cel 
mai important fiind cel al conştientizării. 

În lumina cercetărilor contemporane, este evident că saltul de la informaţia 
psihică animală la informaţia psihică umană nu ar fi fost posibil fără producerea 
unor transformări evolutive esenţiale în organizarea structural-funcţională a 
creierului. Aceste transformări au devenit premize şi totodată capacităţi funcţionale 
superioare pentru comunicarea cu lumea externă şi pentru producerea fluxurilor de 
semnale emise de diverse surse. 

Spunem în mod curent că creierul uman realizează o formă de psihic de 
natură socio-culturală. Dar, iarăşi, trebuie să facem precizarea că aceasta nu se 
întâmplă automat ţi necondiţionat, ca emanţie directă a structurii celulare interne 
a creierului, ci numai condiţionat, ca rezultat al interacțiunii şi comunicării 
individului cu mediul socio-cultural. La naştere, creierul uman nu conţine, prin 
organizarea sa internă, decât potenţialitatea sau competenţa realizării unui psihic 
specific uman. Pentru ca această potenţialitate să se realizeze şi competenţa să 
treacă în performanţă, este necesară stabilirea contactului şi relaţiei de comunicare 
a copilului cu mediul social familial, apoi cu şcoala. Aceasta ne obligă să facem 
o distincţie de principiu, cu semnificaţie metodologică generală, între sursa şi 
organul (mecanismul) psihicului. În calitate de sursă, de factor cauzal determinant 
apar sursele obiective de informaţie din mediul intern şi extern al organismului; 
psihicul apare şi se dezvoltă pe baza extragerii, prelucrării, stocării şi utilizării 
informaţiilor conţinute în semnalele emise de aceste surse. În calitate de organ 
(mecanism) al psihicului la fel de evident apare sistemul nervos, creierul. 

De aici rezultă că atât în analiza şi interpretarea psihicului, cât şi în analiza 
structural-funcţională a creierului trebuie să pornim de la studierea şi evaluarea 
proprietăţilor stimulilor de diferite modalităţi. 

Originea ectodermică a sistemului nervos ne arată că neuronii s-au format 
în filogeneză tocmai în punctele de intersecţie a traseelor de excitație şi prin însăşi 
geneza lor se leagă intim de funcţia informaţională de prelucrare a însuşirilor unor 
stimuli externi şi de elaborarea unor răspunsuri comportamentale adaptative. 

Sistemul nervos se dezvoltă nu ca structură pasivă, inertă, ci în însuşi 
procesul funcţionării lui. 

Creşterea gradului de complexitate al sarcinilor de adaptare şi a comporta- 
mentelor corespunzătoare reprezintă principala forţă motrice a dezvoltării şi 
perfecţionării structurilor neuronale. La rândul său, un stadiu evolutiv superior în 
organizarea structurală internă a sistemului nervos (creierului) favorizează 

realizarea unor forme superioare de psihism. Caracterul evolutiv al structurii devine, 
aşadar, o condiţie internă importantă a dezvoltării funcţionale a organismului. 
Starea structurii interne a creierului la naştere este esenţială pentru dezvoltarea 
psihocomportamentală generală a individului. (Dar ea nu este un dat imanent, 
aprioric, ci rezultatul dezvoltării intrauterine, al embriogenezei, în care se produce 
o complexă interacţiune între elementele ereditare şi cele ale mediului intrauterin). 

Dubla dependenţă a psihicului -de lumea externă ca factor determinant, 
cauzativ, şi de creier, în caliate de mecanism- duce la apariţia unui întins registru 
de deosebiri interindividuale. Aceasta ridică în fața neuropsihologiei anumite 
exigenţe de ordin metodologic. În primul rând, relaţia psihic-creier trebuie 
interpretată ca modalitate - de integrare dinamică reciprocă a două organizări 
hipercomplexe. 

Trebuie luată în consideraţie nu numai dependenţa directă a organizării 
psihice de organizarea creierului, ci şi dependenţa inversă, a orgănizării 
funcţionale a creierului de organizarea psihicului (influenţa reglatoare psiho- 
fiziologică). 

În al doilea rând, se impune ca analiza de tip cazuistic individual să fie 
corelată cu cea a unui eşantion statistic reprezentativ, pentru a se determina în mod 
obiectiv raportul dintre legic şi întâmplător. În al treilea rând, se cere ca analiza 
efectelor psihopatologice provocate de leziunile în focar ale creierului să vizeze şi 
reconstituirea funcţiei normale a pacientului anterior îmbolnăvirii, pentru a evalua 
mai exact dimensiunea deficitului survenit. (De obicei, evaluarea se face prin 
raportarea „performanţelor“ pacientului la media normală stabilită anterior pe 
eşantionul statistic reprezentativ). În fine, în al patrulea rând, se cere ca legătura 
dintre psihic şi creier să fie considerată nu numai la momentul de timp dat, ci şi 
dinamic, în perspectivă genetic- evolutivă, caracteristicile ei depinzând în mare 
măsură şi de factorul vârstă. Aspectul legic, esenţial al acestei dependențe este 
următorul: în “copilărie dinamica acestei legături are un caracter ascendent, 
dezvoltarea funcţională a creierului fiind secondată de dezvoltarea psihică; la o 
vârstă înaintată, legătura ia un caracter descendent, fenomemele degenerative în 
organizarea internă a creierului fiind înnsoţite de efecte involutive, autropice în 
sistemil psihic. 


Specificul mecanismului funcţiei psihice 


În mod logic, de la analiza raportului psihic-creier în plan metodologic 
general, urmează să se treacă la evidenţierea şi descrierea/ explicarea mecanisme- 
lor concrete prin care se realizează o funcţie psihică sau alta. De exemplu, dacă 
ne putem mulţumi cu răspunsul de genul „psihicul este o funcţie a creierului“ nu 
ne poate satisface un răspuns de acelaşi gen când este vorba de un proces psihic 
paricular: „percepţia este o funcţie a creierului“. În acest din urmă caz, este necesar 

să ni se dezvăluie pe larg şi cât mai convingâtor modul concret în care se produce 
procesul respectiv. Devine aşadar firesc să apelăm la noţiunea de mecanism 
specific. 

Modelul informaţional sistemic asupra naturii şi organizării psihicului în 
general, impune precizarea expresă a sensului termenului de „mecanism al funcţiei 
psihice“. 

În primul rând, mecanismul nu mai poate fi identificat cu un centru nervos 
insular, care funcţionează în mod automat şi invariant după acelaşi algoritm. 

Spre deosebire de mecanismul unei funcţii biologice care are un caracter 
uninivelar şi produce funcţia respectivă în mod automat, în virtutea activismului 
său intrinsec, mecanismul funcţiei psihice are o organizare multinivelară, pe 
verticală, constelaţională, pe orizontală, şi produce funcţia respectivă condiţionat, 
prin receptarea şi prelucrarea semnalelor informaţionale din afară. 

Însăşi funcţia psihică, spre deosebire de cea biologică, are un caracter 
multidimensional, şi multifazic, fiind alcătuită din verigi şi operaţii diferite, care 
reclamă reţele şi moduli neuronali diferiţi. 

În acelaşi timp, ca parte a unui sistem integrativ supraordonat, starea unei 
funcţii psihice concrete va depinde esenţial de starea celorlalte componente ale 
sitemului. Afectarea unei componente va duce la perturbarea echilibrului întregului 
sistem. Această particularitate de la nivelul funcţiilor psihice se va reflecta şi la 
nivelul mecanismelor neuronale. La nivelul creierului, formarea mecanismelor 
specifice diferitelor funcţii psihice se cesfăşoară după principii sistemice. Ca 
urmare, nu vom avea de a face cu mecanisme individuale izolate, închise, ci cu 
mecanisme interdependente, care se influenţează şi se condiţionează reciproc. 
Raporturile dintre ele pot fi de coordonare, de subordonare şi integrare sau 
antagonice. Creierul, în ansamblul lui, devine astfel un mecanism integrativ 
supraordonat, dinamic, eterogen şi muitidirecţional. 

Aşa cum delimitarea şi izolarea unei funcţii psihice particulare au un caracter 
relativ şi sunt valabile numai din punct de vedere didactic sau ştiinţific, tot astfel, 
doar relativ şi convenţional putem desprinde din ansamblul sistemic cerebral o anumită 
structură şi s-o analizăm ca mecanism individual specific. Dar nici în acest caz nu putem 
face total abstracţie de conexiunile şi interacţiunile „părţii“ în discuţie cu celelalte 
componente şi de principiile generale de organizare a creierului ca sistem. 

Schema de abordare a funcţionării creierului „input-output“ se aplică şi în 
analiza funcţiilor diverselor mecanisme concrete ale actelor psihocomportamentale. 

Dacă am cerceta şi interpreta separat fiecare structură cerebrală individuală 
şi am încerca apoi să punem cap la cap datele obţinute, n-am ajunge niciodată să 
înţelegem legile generale ale organizării funcţionale a creierului. 

Însăşi organizarea funcțională a mecanismelor diferitelor procese psihice 
particulare se bazează pe principii sistemic integrative. În interiorul oricărui 
mecanism particular are loc o diferenţiere şi o diviziune funcţională, diferitele 

structuri sau formaţiuni ce-l alcătuiesc realizând anumite laturi sau verigi ale actului 
psihic integral. Astfel, unele realizează fazele incipiente, pregătitoare, altele -fazele 
intermediare, iar altele -fazele finale, terminale. Rezultă, aşadar, că mecanismele 
funcţiilor psihice au o organizare multifazică, multigraduală, dar se manifestă 
întotdeauna unitar, putând să-şi îndeplinească rolul numai integrând rezultatele 
ficărei verigi (părţi) componente. 

Pe lângă structurile neuronale propriu-zise şi conexiunile dintre ele, în 
componenţa mecanismului unei funcţii psihice trebuie incluse şi verigi de ordin 
psihic. Acestea sunt de două feluri: omogene şi eterogene. Primele constau din 
elementele informaţionale şi operaţionale ce ţin de acelaşi proces psihic (în forma 
şi structura la care a ajuns el până în acel moment). 

Aşa, de exemplu, în mecanismul percepţiei identificarea unui obiect nu este 
rezultatul activităţii structurii analizatorului respectiv în sine, ci devine posibilă 
numai prin includerea informaţiei (imaginii) obţinută în cursul percepţiei anterioare 
a acelui obiect. În mod analog, desfăşurarea oricărui proces concret de gândire este 
performată nu numai de zonele corticale corespunzătoare luate în sine, ci este 
mediată şi de structurile informaţional-conceptuale şi de schemele logico- 
operaţionale elaborate anterior. 

Structurile neuronale, în cursul performării actelor psihice, se psihizează, 
devin „neuropsihoni“ - structuri saturate de psihism. Pe măsură ce se constituie şi 
se consolidează, actele psihice tind să se autoinstrumenteze, să se autocondiţioneze 
şi să se autofaciliteze. 

Verigile eterogene aparţin altor procese decât cel considerat în momentul dat. 
Aşa cum am mai menţionat, datorită puternicei interacțiuni existente în sfera vieţii 
psihice, nu există un asemenea proces particular al cărui mecanism să nu includă 
influenţa şi condiţionarea din partea celorlalte. 

În mecanismul percepţiei se includ: influenţa limbajului, veriga: mnezică, 
influenţa gândirii, veriga afectiv-motivaţională; la rândul său, mecanismul gândirii 
include: veriga verbală, veriga perceptivă, veriga mnezică, etc. 

Este evident atunci că implicarea verigilor psihice introduce modificări 
semnificative în însăşi starea funcţională a structurilor neuronale care intră în 
alcătuirea mecanismului primar al procesului considerat. Logica desfăşurării 
evenimentelor în cadrul acestor structuri va depinde nu numai de prezent (de 
stimulul sau situaţia actuală), ci şi de trecut (experienţa anterioară acumulată). 

Aşadar, modelul actual de „mecanism al funcționării psihice“, pe lângă 
coordonate de ordin spaţial, include şi coordonate temporale, iar alături de 
componenta substanţial-energetică cuprinde şi componente informaţionale. Cu alte 
cuvinte, mecanismul neuropsihic este un construct logistic autoreglabil şi autoorganizabil. 

O atare interpretare permite nu numai o rezolvare adecvată în plan teoretic, 
a problemei raportului „psihic-creier“*, ci deschide perspective noi şi în domeniul 
practicii educaţionale şi clinice. 

STRUCTURA MICROSCOPICĂ ŞI 
BIOCHIMIA SISTEMULUI NERVOS CENTRAL (SNC) 
AL OMULUI 


Introducere 


Sistemul nervos este unic în ceea ce priveşte imensa gamă de mecanisme de 
comandă-control de care dispune. El primeşte milioane de biţi de informaţie de la 
diverse organe senzoriale, pe care le prelucrează şi le integrează pentru a determina 
răspunsul adecvat din partea organismului. 

Structura generală a sistemului nervos include trei componente principale: 
a) un compartiment senzorial (receptorii senzoriali), b) un ompartiment motor 
(efectorii) şi c) un comportament asociativ-integrativ. 

Compartimentul senzorial ne arată că majoritatea activităţilor sistemului nervos 
este iniţiată de experienţe senzoriale provenite de la receptori (vizuali, auditivi, tactili, 
etc). De la aceştia, informaţiile ajung la sistemul nervos central prin nervii spinali sau 
cranieni şi sunt conduse către multiple arii senzoriale primare din: măduva spinării, sub- 
stanţa reticulată (bulbară, pontină, mezencefalică), cerebel, talamus şi cortexul cerebral. 

Ulterior, semnalele sunt transmise zonelor de asociaţie ale sistemului nervos, 
pentru a fi prelucrate, astfel încât răspunsul motor ce trebuie dat să fie cât mai 
adecvatadecvat. Experienţa senzorială poate produce o reacţie imediată sau poate 
fi memorizată pentru un timp de ordinul minutelor, săptămânilor sau chiar anilor 
putând apoi ajuta la condiţionarea reacţiilor organismului într-un moment viitor. 

Totuşi, peste 99% din informaţiile senzoriale sunt eliminate de creier ca fiind ne- 
semnificative sau neimportante. După selectarea informaţiei senzoriale importante, 
aceasta este canalizată spre regiunile motorii cerebrale corespunzătoare pentru a produce 
răspunsul dorit. Canalizarea informaţiei defineşte funcţia reglatoare a sistemului nervos. 

Astfel, dacă o persoană pune mâna pe un obiect fierbinte, aceasta este 
retrasă imediat. Gestul respectiv, împreună cu alte răspunsuri asociate (ţipătul de 
durere, lacrimarea, îndepărtarea întregului corp de obiectul respectiv), reprezintă 
punerea în funcţie numai a unei mici porţiuni din sistemul motor al organismului. 

Compartimentul motor are un rol important în controlul diverselor activităţi 
ale organismului prin contracția muşchilor scheletici din întregul corp, prin 
contracția muşchilor netezi din organele interne şi prin secreția glandelor endo- şi 

exocrine. Muşchii şi glandele au primit denumrea de efectori, deoarce desfăşoară 
funcţii dictate de semnalele nervoase de comandă. 

Axul motor al sistemului nervos pentru controlul muşchilor striaţi este format 
din următoarele sectoare: măduva spinării, substanţa reticulată (bulbară, pontină, 
mezencefalică), ganglionii bazali, cerebelul şi cortexul cerebral. Fiecare din 
sectoarele enumerate joacă rolul său specific în controlul mişcărilor corpului, 
nivelurile nervoase inferioare fiind implicate în primul rând în răspunsul automat 
al organismului la stimulii senzoriali. Nivelurile nervoase superioare sunt implicate 
în mişcările voluntare controlate de procesele de gândire. 

Paralel cu acesta, acţionează un alt sistem motor care controlează 
musculatura netedă şi glandele, numit sistem nervos autonom. 

Totuşi, numai o mică parte din informaţiile senzoriale importante provoacă 
un răspuns motor imediat. Majoritatea informaţiilor sunt stocate pentru controlul 
ulterior al activităţilor motorii şi pentru utilizarea sa în procesul de gândire. 
Informaţiile stocate în sistemul nervos participă la mecanismele de prelucrare 
ulterioară, prin faptul că gândirea compară noile experienţe senzoriale cu cele 
memorate. Memoria ajută la selectarea noilor informaţii senzoriale importante şi la 
canalizarea lor spre arii de stocare adecvate în vederea utilizării ulterioare, sau spre 
arii motorii pentru a produce răspunsuri din partea organismului (Guynton, 1997). 

Psihoneurologia se interesează nu numai de anatomia şi fiziologia SNC, ci 
şi de legăturile care se stabilesc între fiziologia organismului în general şi 
comportamentul său. 

„Fiziologia încorporează totalitatea sistemelor fiziologice din corp - sistemul 
nervos, sistemul endocrin (tiroidian, pituitar, adrenal etc.), sistemul exocrin (glandele 
sudoripare, glandele lacrimale etc.), sistemul gastrointestinal, sistemul circulator, 
sistemul muscular etc. 

Deşi interesul predominant al psihoneurologiei este axat pe creier şi pe restul 
sistemului nervos, în capitolele următoare vom vorbi şi despre aceste sisteme, 

Pentru înţelegerea adecvată a raportului psihic-creier se impune efectuarea unei 
analize la nivel anatomic global care să evidenţieze structura şi funcţiile neuronului, 
modul de grupare a elementelor neuronale de-a lungul nevraxului şi relevarea marilor 
conglomerate neuronale cu importanţă deosebită în plan psihocomportamental. 

Anatomia şi fiziologia clasică a SNC s-au constituit şi s-au dezvoltat făcând 
abstracţie aproape total de implicarea diferitelor structuri şi procese neurofiziologice 
în producerea vieţii şi activităţii psihice. 

Aceasta a atras după sine axarea analizei psihologice în plan fenomenologic- 
trăirist şi privarea acesteia de una dintre cele mai importante surse de argumentare 
obiectivă, ştiinţifică. De-abia în ultimile decenii s-a produs o schimbare de optică 
de natură să stabilească o relaţie de comunicare şi cooperare între cele trei ştiinţe, 
care facilitează înţelegerea adecvată a specificului raportului psihic-creier. Unitatea 
structurală de bază a sistemului nervos este neuronul. El este o celulă vie şi are 
aceiaşi schemă structurală cu cea a SN. i 

Neuronul 


Toate celulele corpului sunt constituite după acelaşi tipar: prezintă un nucleu 
care conţine cromozomi şi material genetic cu catene de acid deoxiribonucleic 
(ADN) şi acid ribonucleic (ARN), o citoplasmă gelatinoasă cu mitocondrii pentru 
producerea energiei şi ribozomi pentru sinteza proteică. Fiecare celulă din corp, 
conţine un număr idențic de cromozomi, care la om este de 46. Pe lângă faptul că 
reprezintă caracterisicile unui organism şi controlează transmiterea caracterelor de 
la o generaţie la alta, cromozomii şi ADN-ul dirijează însăşi celula care-i conţine. 
În ciuda faptului că celulele au acelaşi pattern de bază, ele se specializează în 
decursul dezvoltării organismului, în mod inexplicabil. Dacă ne referim la sistemul 
nervos observăm că acesta are o structură de tip discret, discontinuu. Din punct 
de vedere histologic, el se compune din elemente celulare, cărora le revin 75% din 
masa totală a țesutului nervos (35% celule neuronale şi 40% celule nevroglice), 
substanţă intermediară necelulară (lichid extracelular cu elemente macromolecu- 
lare) care reprezintă circa 15%, şi reţeaua de vase sanguine care ocupă circa 10%. 
Fireşte, aceste proporţii variază semnificativ în funcţie de natura țesutului nervos 
(substanţă albă sau substanţă cenuşie, segmente centrale etc.). 

Structura neuronului Deşi neuronii variază considerabil ca formă şi 
mărime, ei au caracteristici comune. Un neuron tipic are patru regiuni morfologice: 
corpul celular, compus “din nucleu şi perikarion, dendrite, axon şi terminaţii 
presinaptice. Fiecare din aceste părţi are o anumită funcţie. 

Nucleul este cel mai important organit celular, dar după completa dezvoltare 
a sistemului nervos acest nucleu nu suferă mitoze şi în consecinţă neuronul matur 
este incapabil de reproducere. El este înconjurat de o membrană dublă cunoscută 
sub numele de înveliş nuclear ce permite comunicarea cu citozolul prin intermediul 
porilor care o perforează. Membrana nucleară externă se continuă cu membrana 
reticulum-ul (RE) endoplasmic reprezentat de un sistem continuu, format din saci 
şi tubuli membranari care se extind în aproape întreaga celulă. RE este sediul major 
al noilor sinteze membranare. Arii întinse ale acestuia, numite reticulum 
endoplasmic ordinar, au ataşate pe suprafaţa citozolică ribozomi. 

Ribozomii sunt angajaţi activ în sinteza proteică distribuită lumenului RE 
sau membranei RE. | 

Reticulumul endoplasmic neted dezvoltat mai mult în unele celule şi mai 
puţin în altele are funcţii particulare. În celulele glandei adrenale reprezintă locul 
sintezei hormonului steroid. 

Aparatul Golgi situat în mod obişnuit lângă nucleu primeşte de la RE 
proteine şi lipide pe care le modifică şi apoi le distribuie anumitor trebuinţe celulare, 

Lizozomii sunt saci mici cu enzime digestive. Ei degradează organitele 
uzate, macromoleculele şi particulele aduse intracelular prin endocitoză. În drumul 
lor către lizozomi materialele endocitate trec mai întâi printr-o serie de comparii 

Fig. 2. Celula animală 

1. Citozol; 2. Endozomi; 3. Peroxizomi; 4. Lizozomi; 5. Ribrozomi liberi; 6. Aparatul Golgi; 7. Mito- 
condrie; 8. Nucleul; 9. Cromatinină (AND); 10. Reticulum endoplasmic cu ribozomi legaţi de 
membrană; 11. Membrană plasmatică. 


mente numite endozomi care sortează şi reciclează unele molecule ingerate, pentru 
membrana plasmatică. 

Peroxizomii sunt organite mici delimitate de o singură membrană. Ei conţin 
enzime utile într-o serie de reacţii oxidative de degradare a lipidelor şi de distrugere 
a moleculelor toxice. Mitocondria înconjurată de o membrană dublă este locul 
fosforilării oxidative deoarece membrana acesteia este specializată în producerea 
ATP (Fig 2). 

Multe din aceste organite delimitate de membrane (RE, aparatul Geolgi, 
mitocondria) sunt menținute în aproximativ aceleaşi locuri intracelulare cu ajutorul 
unui citoschelet format în special din microtubuli. Filamentele citoscheletice 
reprezintă traiecte pentru mişcarea organitelor de jur împrejur şi pentru traficul vezicular. 

Propulsarea organitelor şi veziculelor de-a lungul filamentelor este dirijată 
de proteinele motoare care utilizează energia provenită din hidroliza ATP. 


ue, 


wi 

Panin dac in, oa da dada A 

Membrana care delimitează organitele ocupă, în medie, jumătate din 
volumul celulelor eucariote (cu membrana în jurul nucleului). 

Într-o celulă tipică de mamifer, aria membranei RE este de 20-30) de ori mai 
mare decât cea a membranei plasmatice. 

În corpul neural au loc procesele de analiză-sinteză a informaţiei. Din 
această cauză neuronul este asemănat cu un microsistem logistic capabil de a 
efectua operaţii de comparaţie, discriminare, clasificare, bazate pe criterii de ordin 
pragmatic, semantic şi sintactic. Natura şi conţinutul transformărilor efectuate 
depind de specializarea funcţională a neuronilor (senzorială, motorie sau de 
asociaţie). Prin urmare, celulele din sistemul nervos sunt mai variate decât în oricare 
altă parte a organismului. Diversitatea citologică este rezultatul procesului de 
dezvoltare biologică numit diferenţiere. Fiecare tip de celulă sintetizează numai 
anumite macromolecule (enzime, proteine structurale, constituenți membranari şi 
produşi de secreție). Dar nu toţi constituenţii neuronului sunt specializaţi. Multe 
molecule sunt comune tuturor celulelor corpului, unele sunt caracteristice tuturor 
neuronilor, altele unei mari clase de neuroni şi, în sfârşit, unele molecule sunt 
caracteristice numai unui număr mic de celule nervoase. Astfel, fiecare neuron are 
molecule generale şi combinaţii specifice (Schwartz, 1991). Transmiterea sinaptică 
printr-un neuron motor care se face cu ajutorul acetilcolinei are nevoie nu numai de 
biosinteza enzimei colinice acetiltransferaza, dar şi de o membrană proteică 
specială care nu poate fi întâlnită la celulele senzoriale sau la neuronii necolinergi- 
ci, precum şi de o pompă proteică specifică, transportoare de colină, precursoare 
esenţială a transmiterii. Cea mai importantă funcţie a corpului celulei neuronale 
este aceea de a sintetiza macromolecule. Ca şi în celelalte celule, în neuroni 
informaţia genetică de encodare proteică şi aparatul complex de sintetizare sunt 
conţinute în ADN-ul celulei. Apoi, neuronii au mitocondrii şi enzime atât pentru 
biosinteza moleculelor mici, cât şi pentru metabolismul intermediar - căi majore 
care transformă carbohidraţii şi alte substanţe în energie de consum. Deoarece 
celulele nervoase sunt excitabile, au unii constituenți membranari comuni cu alte 
ţesuturi excitabile şi mulţi componenți înalt specializaţi care aparţin numai unei 
anume clase de celule nervoase specifice. Astfel, numai anumiţi neuroni conţin una 
sau alta din substanţele transmiţătoare, canale ionice speciale, mecanisme de 
transport membranar sau receptori pentru neurotransmiţători. Deci, pentru 
clarificarea funcţiei neurale este necesară, identificarea şi caracterizarea acestor 
molecule generale şi neuronale specifice (Schwartz, 1991). 

Dendritele şi axonul. La nivelul corpilor celulari ai celor mai mulţi neuroni 
întâlnim două feluri de fibre nervoase, denumite dendrie şi axoni. Un neuron are 
de obicei mai multe dendrite şi un singur axon. La majoritatea neuronilor, dendritele 
sunt relativ scurte şi mult arborizate. Aceste fibre împreună cu membrana corpului 
celular, reprezintă principala suprafaţă receptivă a neuronului, care comunică cu 
fibrele provenite de la alţi neuroni. Axonul ia naştere dintr-o uşoară ridicătură a 
corpului celular, fiind prelungirea centrifugă cea mai lungă a neuronului. EI 

asigură transmiterea excitaţiei către alt neuron sau către un aparat efector. Axonul 
care transmite impulsurile de la măduva spinării până la muşchii degetelor poate 
atinge lungimea de 60-90 cm, în funcţie de lungimea membrului inferior. 

În citoplasma axonului se găsesc numeroase mitocondrii, microtubuli şi 
neurofibrile, dar ridicătura axonală şi axonul sunt lipsite de ribozomi şi de 
posibilitatea sintezei proteice. Sintezele macromoleculare sunt asamblate la nivelul 
organitelor din interiorul corpului celular şi transportate de-a lungul axonului până 
la terminaţiile presinaptice printr-un proces de transport axoplasmic. Când este 
secţionat axonul degenerează şi moare. Deşi iniţial apare ca fibră unică, axonul 
poate da ramuri laterale, iar la capătul său terminal poate prezenta ramuri fine, 
specializate, care vin în contact cu suprafaţa receptoare a altor celule. Axonii mai 
mari ai nervilor periferici sunt incluşi într-o teacă compusă din celule gliale, 
numită teaca Schwann. Aceste celule sunt srâns încolăcite în jurul axonului. Ca 
rezultat, axonii sunt căptuşiţi cu numeroase straturi de membrane celulare care au 
între ele puţină citoplasmă sau deloc. Păturile membranare sunt compuse din lipo- 
proteine cu o cantitate mai mare de lipide decât alte suprafeţe membranare. Această 
lipo- proteină denumită mielină formează o teacă în exteriorul axonului care este 
esenţială pentru conducţia cu viteză mare a potenţialelor de acţiune. Mielina 
centrală şi periferică conţine acelaşi grup de proteine (proteine mielinice de bază) 
care sunt înalt antigenice. Injectate la animal, proteinele mielinice de bază produc 
un răspuns autoimun celular numit encefalomielită alergică experimentală, 
caracterizată prin inflamații focale şi demielinizări la nivelul SNC. Această 
maladie experimentală a fost utilizată de unii investigatori ca model pentru scleroza 
multiplă, boală umană relativ frecventă. Scleroza multiplă se manifestă în mod 
primar prin afectarea performanţelor motorii şi senzoriale, deoarece demielinizarea 
axonilor interferează cu conducerea impulsurilor şi deci cu percepţia senzorială şi 
coordonarea motorie. În plus, porţiunea din celulele Schwann care conţine 
citoplasmă şi nucleu rămâne în afara tecii de mielină, formând neurilema (teaca 
neurilemală), care înconjoară teaca de mielină. Teaca este întreruptă la intervale 
regulate de către strangulaţiile lui Ranvier. Deoarece axonul senzorial primar din 
nervul femural are 0,5 m lungime, iar distanţa internodală (dintre strangulaţii) este 
de 1-1,5 mm se poate estima că de-a lungul fibrei aferente, între muşchii coapsei 
şi ganglionul rădăcinii dorsale unde se află corpul celular, există circa 300-500 
noduri Ranvier. Fiecare segment internodal este format dintr-o singură celulă 
Schwann. Şi axonii mai mici sunt înconjurați de celule Schwann, dar acestea nu 
acoperă întreaga suprafaţă a axonului. 

În consecinţă aceşti axoni sunt lipsiţi de teaca mielinică. Axonii care posedă 
teaca de mielină capătă denumirea de fibre nervoase mielinizate, iar cei fără 
teacă de mielină sunt denumiți nemielinizaţi. 

Aproape de terminaţie, axonul se divide în ramuri fine care au nişte 
umflături specializate denumite terminale  presinaptice. Acestea reprezintă 
elementele transmiţătoare ale neuronului. Cu ajutorul terminaţiilor sale, un neuron 

transmite informaţia cu privire la propria sa activitate suprafeţei receptive (dendrite 
sau corp celular) a altor neuroni. Punctul de contact se numeşte sinapsă. Celulele 
care transmit informaţia în afară poartă denumirea de celule presinaptice, iar cele 
care primesc sau recepționează informaţia se numesc celule postsinaptice. Spaţul 
care separă celulele presinaptice de cele postsinaptice este denumit fantă sinaptică. 
Grupurile de fibre mielinizate apar albe, iar masa acestora formează substanţa albă 
a sistemului nervos. Fibrele nemielinizate şi corpul celulelor neuronale corespund 
substanţei cenuşii a sistemului nervos. Important de reţinut este faptul că neuronul 
este o celulă unică a cărei citoplasmă umple axonii şi dendritele. Numărul 
neuronilor este de 5x10, din care 14 miliarde se află la nivelul cortexului cerebral. 
Când neuronii sunt lipsiţi de oxigen, ei suferă o serie de modificări structurale 
ireversibile, care le modifică forma şi le ratatinează nucleul. Fenomenul poartă 
denumirea de modificare celulară ischemică, care în timp duce la dezintegrarea 
celulelor afectate. Deficiența de oxigen poate proveni din lipsa fluxului sanguin 
(ischemie), din diminuarea concentraţiei oxigenului sanguin sau din blocarea 
respirației aerobice de către unele toxine. 

Clasificarea neuronilor. Pe baza diferenţelor structurale, a numărului şi 
formei proceselor neuronale care iau naştere din corpul celular, neuronii sunt 
clasificați în trei grupe majore: unipolari, bipolari şi multipolari. 

1) Neuronii unipolari au un singur proces primar (0 singură fibră nervoasă) 
care se extinde de la corpul celulei şi care poate da naştere la mai multe ramuri. La 
scurtă distanţă de corpul celular această fibră se poate divide în două ramuri: un 
ram este conectat cu o parte din periferia corpului servind drept dendrită, iar 
celălalt intră în creier sau în măduva spinării servind drept axon. Aceste celule 
predomină atât la nevertebrate cât şi în masa unor ganglioni localizaţi în afara 
creierului şi măduvei spinării, ganglioni care aparţin sistemului nervos autonom. 

2) Neuronii bipolari au o somă ovoidă care dă naştere la două procese 
(fibre nervoase): unul periferic sau dendrită care transportă informaţia dela 
periferie şi un altul central sau axon, care duce informaţia către SNC. Aceşti 
neuroni se găsesc la nivelul părţilor specializate ale ochilor, nasului şi urechii. 
Unele celule bipolare localizate la nivelul gangionilor spinali au rolul de a transporta 
informaţia tactilă, dureroasă şi de presiune. 

3) Neuronii multipolari predomină la nivelul sistemului nervos al vertebrate- 
lor. Aceste celule au un singur axon şi una sau mai multe ramuri dendritice care 
emerg din toate părțile corpului celular. Cei mai mulţi neuroni al căror corp se află în 
creier şi măduva spinării sunt de acest tip. Numărul şi extinderea proceselor dendritice 
corelează cu numărul contactelor sinaptice făcute cu alți neuroni. O celulă spinală 
motoare, ale cărei dendrite sunt moderate ca număr şi extindere, are circa 10.000 de 
contacte - 2000 pe corpul celular şi 8000 pe dendrite. Marea arborizaţie dendritică a unei 
celule Purkinje din cerebel primeşte aproximativ 150.000 de contacte. 

Pe baza diferenţelor funcţionale, neuronii cerebrali pot fi clasificați în trei 
grupe majore: senzoriali, motori şi interneuroni. 

1) Neuronii senzoriali sau aferenţi sunt aceia care transportă impulsurile 
nervoase de la periferia corpului către creier sau măduva spinării. Aceşti neuroni 
pot avea uneori, în vârful dendritelor terminaţii receptoare specializate, iar alteori 
au dendrite strâns asociate cu celule receptoare localizate în piele sau în diferite 
organe senzoriale. 

Stimularea terminaţiilor receptoare sau a celulelor receptoare se produce în 
prezenţa modificărilor care apar în interiorul sau în afara corpului. Impulsurile 
transmise de-a lungul fibrelor neuronilor senzoriali ajung la creier sau la măduva 
spinării, unde sunt prelucrate de către alţi neuroni. Neuronii senzoriali sunt 
specializaţi în receptarea informaţiei emise de sursele din afara sistemului nervos 
central, în prelucrarea ei şi în elaborarea în final a unui model adecvat al unei 
însuşiri sau al stimulului în ansamblu. Gruparea acestor neuroni la diferite niveluri 
ale nevraxului împreună cu căile nervoase alcătuite din terminaţiile lor denditrice 
şi axonice formează marile sisteme ale sintezei aferente. 

Trebuie remarcat faptul că există o deosebire între neuronii aferenţi sau 
primari şi cei senzoriali. Termenul de aferent este aplicat tuturor informaţiilor 
conştiente şi inconştiente care de la periferie ajung la SNC. Termenul de senzorial 
este aplicat numai inputurilor aferente care generează în creier percepții conştiente. 

2) Neuronii motori sau eferenţi transmit impulsurile nervoase în afara 
creierului sau măduvei spinării, la efectorii musculari sau glandulari. Când un 
impuls motor ajunge la un muşchi, acesta se contractă; când impulsul nervos ajunge 
la o glandă, aceasta eliberează secreție: Prin urmare neuronii motorii sunt 
specializaţi în elaborarea mesajelor de comandă şi a răspunsurilor la stimulii din 
mediul intern sau extem al organismului. Gruparea lor ierarhică formează marile 
sisteme ale sintezei eferente. 

3) Interneuronii (neuroni intercalari sau de asociaţie) se află în interiorul 
creierului sau a măduvei spinării. Ei formează legături între neuronii senzoriali şi 
cei motori. Funcţia interneuronilor este aceea de a transmite impulsuri dintr-o parte 
a creierului sau măduvei spinării la cealaltă. Datorită acestui fapt, ei pot direcţiona 
impulsurile senzoriale primite către centrii corespunzători pentru prelucrare şi 
interpretare. 

Alte impulsuri sosite sunt transferate neuronilor motorii. Interneuronii 
reprezintă clasa cea mai numeroasă de celule din sistemul nervos care nu au 
specificitate senzorială sau motorie. Neuronii de asociaţie se deosebesc după 
lungimea axonului. Cei cu axoni lungi (celule de tip Golgi I) transmit informaţia la 
distanţe, mari, de la o regiune cerebrală la alta, căpătând numele de interneuroni 
de proiecţie. 

Interneuronii cu axoni scurţi (celule Golgi de tip II) prelucrează informaţia 
în interiorul unei regiuni cerebrale specifice fiind numiţi interneuroni locali. 
Gruparea neuronilor asociativi formează zonele de asociaţie sau integrative ale 

SNC. Pe măsura trecerii de la un segment inferior la altul superior, ponderea 
neuronilor asociativi şi implicit a zonelor de asociaţie creşte semnificativ. Astfel, la 
nivelul scoarţei cerebrale zonele de asociaţie reprezintă aproximativ 2/3 din 
suprafaţa totală. Întrucât un neuron asociativ poate primi semnale de la neuronii 
senzitivi aparţinând unor subsisteme modale diferite, precum şi de la neuronii motori 
aparţinând unor zone diferite, el poate efectua comparații şi integrări intermodale. 
Corespunzător, la nivelul zonelor de asociaţie se vor realiza integrări complexe, 
supraordonate, cu conţinut informaţional calitativ superior. 

Clasificarea celulelor nervoase după nivelul lor molecular. Modelul celor 
partu componente, aplicabil la vasta majoritate a neuronilor, reprezintă o 
simplificare care nu corespunde detaliilor tuturor acestora. De exemplu, unii neuroni 
nu generează potenţiale de acţiune. Aceştia sunt interneuroni tipici locali, lipsiţi de 
componenta conductilă, deoarece nu au axon sau au unul foarte scurt. Semnalele 
aterente care sosesc la aceşti neuroni sunt răspândite pasiv în regiunea terminală 
unde afectează în mod direct secreția. Alte celule nu au potenţial de repaus ferm, 
fiind prin urmare active spontan. Alţi neuroni utilizează diferite combinaţii de 
canale ionice la nivelul membranelor lor. 

Diversitatea canalelor ionice face ca neuronii să aibă praguri diferite, 
excitabilitate diferită şi patternuri de stimulare diferite. 

De exemplu, neuronii cu canale ionice diferite pot encoda acelaşi potenţial 
sinaptic în diferite patternuri de stimulare. Neuronii diferă de asemenea şi după 
receptorii şi transmiţătorii lor chimici. Aceste diferenţe au importanţă fiziologică, 
dar ele trebuie luate în consideraţie pentru faptul că unele maladii afectează numai 
una din aceste clase neuronale. Astfel, anumite procese patologice ating neuronii 
motori (de exemplu, scleroza laterală amiotrofică sau poliomielita), în timp ce 
altele, cum ar fi tabesul, afectează iniţial neuronii senzoriali. 

În maladia Parkinson este afectată în particular populaţia interneuronilor din 
substanţa neagră a ganglionilor bazali care au drept transmiţător chimic dopamina. 
Alte boli lovesc în mod selectiv neuronul, altele elementele receptoare sau axonul. 
Din cauza existenţei atât de multor tipuri celulare, fiecare tip având componente 
moleculare distincte, sistemul nervos este atacat de o mare varietate de boli 
neurologice şi psihiatrice. 

În ciuda acestor diferenţe, proprietăţile semnalelor electrice de bază ale 
celulelor nervoase sunt în mod surprinzător similare. 

Dat fiind numărul mare al diferitelor celule nervoase cerebrale această 
similaritate este fericită. 

Dacă putem înţelege în profunzime mecanismele moleculare de producere 
a semnalelor într-un anumit tip de celulă, vom putea găsi calea înţelegerii acestor 
mecanisme şi în multe alte feluri de celule nervoase (Kandel, 1991). 

Celulele nevrogliale 


Corpul celulelor nervoase şi axonii sunt înconjurați de celule gliale. Acestea 
se află într-o proporţie de 10 până la 50 de ori mai mare decât neuronii din SNC 
al vertebratelor. Se presupune că celulele gliale nu sunt esenţiale pentru prelucrarea 
informaţiei, dar au numeroase alte roluri: 

a) Ele servesc ca elemente de suport, dând fermitatea şi structura creierului. 
De asemenea, ele separă unele de altele diferite grupe neuronale. 

b) Două tipuri de celule gliale, oligodendrocitele din SNC şi celulele lui 
Schwann din SNP (sistemul nervos periferic), formează mielină, pătură izolatoare 
care acoperă axonii cei mai mari. 

c) Unele celule gliale sunt gunoiere, deoarece înlătură celulele neuronale 
care mor din diferite cauze. | 

d) Celulele gliale tamponează concentraţia ionilor de K* din spaţiul 
extracelular şi înlătură transmiţătorii chimici eliberaţi de neuroni în timpul 
transmiterii sinaptice. 

e) În timpul dezvoltării lor, anumite clase de celule gliale ghidează migrarea 
neuronilor şi direcţionează creşterea axonilor în afară. 

f) Unele celule gliale induc formarea joncţiunilor strânse, impermeabile a 
celulelor endoteliale care căptuşesc capilarele şi ventriculii cerebrali, creând astfel 
bariera hematoenefalică (BHE). 

g) Alte celule gliale au funcţii nutritive pentru celulele nervoase. 

La nivelul SN al vertebratelor deosebim două categorii de celule gliale: 
microglia şi macroglia. 

Microglia derivă din macrofage, dar embriologic şi fiziologic nu are nici o 
legătură cu alte tipuri de celule ale sistemului nervos. Celulele microgliale sunt 
fagocite şi se mobilizează după traumatisme, infecţii şi alte boli. 

Macroglia se compune din trei tipuri celulare predominante: astrocitele, 
oligodendrocitele şi celulele Schwann. | 

1) Astrocitele sunt cele mai numeroase celule gliale dar şi cele mai 
enigmatice. Ele se situează de obicei între țesutul nervos şi vasele sanguine. Altele 
contactează vasele sanguine luând parte la formarea joncţiunilor etanşe ale celulelor 
endoteliale. Această structură etanşă şi impermeabilă între celulele care căptuşesc 
capilarele formează BHE, care stopează posibilitatea pătrunderii substanţelor toxice 
din sânge în creier. Astrocitele care înconjoară regiunea sinaptică adună şi 
înlătură anumiţi neurotransmiţători cu afinitate înaltă. Faptul că astrocitele au 
prelungiri care vin în contact atât cu capilarele sanguine cât şi cu neuronii 
sugerează că aceste celule au şi un rol nutritiv. Astrocitele împreună cu microglia 
pot înlătura detritusurile neuronale care apar după diferite agresiuni cerebrale. În 
fine, Kutfler şi colab. 1984) relevă înalta permeabilitate a astrocitelor pentru K?* 
şi posibilitatea acestora de a tampona excesul de K* eliberat în timpul activităţii 
neuronale crescute în spaţiul extracelular. Înmagazinarea excesului de K* în 

astrocite protejează neuronii vecini de depolarizarea care se produce în cazul 
acumulării K*. 

Pentru menţinerea neutralității electrice, astrocitele pot reţine o cantitate de 
CI egală cu cea de K* neutralizând astfel încărcătura. 

Depinzând de activitatea neurală, concentraţia K* din spaţiul extracelular 
variază între 3 şi 10mM. Aceste concentraţii sunt critice pentrucontrolarea 
diametrului arterelor şi arteriolelor cerebrale. Când activitatea neurală aduce 
concentraţia K* la 10mM, diametrul vaselor creşte cu 50%, iar fluxul sanguin se 
măreşte. Sensibilitatea vaselor cerebrale la K* este un mecanism de autoreglare a 
acestora, astfel încât fluxul sanguin şi consumul de oxigen să poată ţine pasul cu 
activitatea neurală (Newman, 1986). 

Astrocitele sunt responsabile şi de formarea cicatricelor care apar după 
diferite agresiuni asupra sistemului nervos. 

2) Oligodendrocitele sunt de obicei aranjate în şiruri de-a lungul fibrelor 
nervoase şi au un rol important în formarea mielinei şi în menţinerea integrităţii 
axonilor mielinizaţi de la nivelul creierului şi măduvei spinării. Totuşi, oligoastro- 
citele nu pot forma teci neurilematoase ca celulele lui Schwann. 

3) Ependimul tormat din. celule epiteliale alcătueşte o membrană care 
acoperă părţile specializate ale creierului (plexurile coroide) şi ventriculii cerebrali. 

Pentru a înţelege mecanismul prin care neuronii produc semnale şi modul în 
care aceste semnale sunt transformate de unul sau altul din componente, este necesar 
să lămurim mai întâi proprietăţile electrice ale membranei celulare. 


Canalele ionice şi potenţialul de membrană celulară 


Membrana celulară sau partea externă a neuronului este formațiunea cea mai 
specializată, deoarece este încărcată electric sau polarizată. Este semipermeabilă, 
permiţând trecerea diferitelor particule încărcate (ioni) din interior către exterior şi invers. 

Această polarizare este dată de distribuţia inegală a concentraţiei ionilor pe 
cele două părţi ale membranei, fapt de mare importanţă pentru funcţionarea 
celulelor musculare şi nervoase. 

Distribuţia ionilor membranari este determinată în parte de prezenţa porilor 
sau a canalelor din aceste membrane. Unele canale pot fi închise, iar altele deschise. 
Ma: mult, ele pot fi selective pemiţând trecerea numai a unor ioni. 

Calea cea mai simplă care permite micilor molecule solubile în apă să 


„traverseze o membrană dintr-o parte în alta este cea a canalelor hidrofile. În 


membrana celulară această funcţie este îndeplinită de canalele proteice ce 
formează pori apoşi care permit mişcarea pasivă a micilor molecule hidrosolubile 
în, sau în afara organitelor celulare. 

Unele canale proteice cu pori mai mari formează spaţii joncţionale între 
celulele adiacente sau între membrana externă a mitocondriei şi unele bacterii. 

Dacă aceste canale largi şi permisive ar conecta direct citozolul unei celule cu 
spaţiul extracelular, atunci s-ar produce o scurgere catastrofală. Dar cele mai multe 
canale proteice din membrana plasmatică a celulelor diferă, au pori înguşti şi 
selectivitate crescută. 

Aproape toate aceste proteine sunt canale ionice legate exclusiv de transportul 
ionilor anorganici, cei mai importanţi fiind Na*, K*, CI şi Ca”. 

Canalele ionice sunt selective şi direcționate (cu poartă) 

Canalele ionce se deosebesc de porii apoşi prin două proprietăţi importante. 

Prima arată că selectivitatea ionică permite trecerea numai a unor ioni 
organici şi nu a altora. Selectivitatea ionică depinde de diametrul şi forma canalelor 
ionice precum şi de distribuţia încărcăturii aminoacide din căptuşeala lor. Canalele 
sunt destul de înguste astfel încât prin ele pot trece numai ionii a căror formă şi 
încărcătură sunt corespunzătoare. De exemplu, canalele înguste nu permit trecerea 
ionilor mari, iar canalele cu încărcătură negativă resping intrarea ionilor negativi 
din cauza repulsiei electrostatice dintre aceleaşi tipuri de sarcină. 

Astfel, canalele respective desfăşoară o activitate selectivă numai pentru un 
anumit tip de ioni, cum ar fi cei de Na* sau CI. Fiecare ion din soluţia apoasă este 
înconjurat de o pătură subţire de molecule cu apă care se pierde în timp ce ionii 
trec, în rând câte unul, prin partea ce mai îngustă a canalului. Astfel, fluxul ionic 
prin canal creşte proporţional cu concentraţia acestuia, până când ajunge la o 
saturație maximă. 

A doua deosebire importantă dintre canalele ionice şi porii apoşi simpli se 
referă la deschiderea acestora numai în anumite situaţii. 

Transportul ionic celular nu ar avea nici o valoare dacă fluxul n-ar fi 
controlat şi dacă toate cele câteva mii de canale ionice dintr-o membrană ar fi 
deschise tot timpul (Alberts şi colab. 1998). Asfel, majoritatea canalelor ionice au 
poartă şi se pot închide sau deschide prin modificarea conformaţiei. Această 
transformare este reglată de anumite condiţii din interiorul sau din exteriorul 
celulei. 

Faţă de cărăuşii proteici, canalele ionice au marele avantaj al puterii 
maxime de transport. Astfe, într-o secundă, pot trece printr-un canal mai mult de 
un milion de ioni. Această rată de transport este de 1000 de ori mai mare decât 
rata cea mai rapidă de transport a unui cărăuş proteic. Pe de altă parte, pentru 
transportarea activă, în afară, canalele nu pot cupla fluxul ionic de o sursă 
energetică. Funcţia celor mai multe canale ionice este numai aceea de a face 
membrana temporar permeabilă la anumiţi ioni anorganici de tipul Na”, K?, Ca?* 
sau CI. 

Ea permite scăderea rapidă şi difuză a gradientului lor electrochimic în 
membrană atunci când canalele cu poartă (dirijate) sunt deschise. 

Datorită transportului activ prin pompă şi prin alte proteine transportoare 
concentraţia transmembarnară este departe de a fi în echilibru. Când un canal se 
deschide, ionii intră rapid în el. La un impuls electric, unii ioni intră iar alţii ies 

din celulă. Fluxul ionic modifică voltajul transmembranar (potenţialul de 
membamă) precum şi forţele electrochimice de mişcare transmembranară a altor ioni. 

Prin urmare, în câteva milisecunde se închid sau se deschid forţat şi alte 
canale ionice sensibile la modificările potenţialului de membrană. Inversarea 
activităţii electrice care rezultă se răspândeşte rapid dintr-o regiune a membranei 
celulare în alta tranmiţând asfel mai departe semnalul electric. 

Potenţialul de membrană stă la baza activităţii electrice a celulelor 
protozoare, a plantelor şi a animalelor. Canalul ionic este compus din cinci 
subunităţii proteice transmembranare care se combină pentru a forma, prin cele 
două pături lipidice, porul apos. Porul este căptuşit de cinci helixuri a transmem- 
branare, câte unul pentru fiecare subunitate. Fiecare capăt al porului este flancat de 
lanţuri aminoacide încărcate negativ pentru a asigura numai trecerea ionilor 
încărcaţi pozitiv (Na şi K"). Când canalul este închis, porul este ocluzionat de 
lanţul aminoacid hidrofobic la nivelul unei regiuni numită poartă. Când apare 
legătura acetilcolinică conformaţia proteică se scaimbă, lanţurile laterale se 
depărtează iar poarta se deschide permiţând Na* şi K* să traverseze membrana şi 
să-şi lase gradientul lor electrochimic. 

La potenţialul membranar răspund canalele ionice cu poartă voltată. 

Până acum s-au descoperit peste 100 de tipuri de canale ionice. Ele diferă 
prin selectivitate (tipul de ioni care pot trece) şi prin poartă (condiţia care 
influenţează închiderea şi deschiderea lor. 

Pentru canalele cu poartă voltată probabilitatea deschiderii este controlată 
de potenţialul membranar. Pentru canalele cu poartă ligantă, cum este receptorul 
acetilcolinic, deschiderea este controlată de legătura unor molecule (ligant) de 
proteina canalului. Pentru canalele activate de stress, deschiderea este controlată de 
o forţă mecanică aplicată canalului. Un exemplu important de celule cu acest tip 
de canale sunt celulele auditive păroase. Vibraţia sonoră deschide canalele activate 
de stress şi favorizează pătrunderea ionilor în interiorul celulelor păroase. 

Astfel, apare un semnal electric, care este transmis de celulele respective la 
nervul auditiv iar prin intermediul acestuia la creier. 

Canalele ionice cu poartă voltată joacă un rol major în propagarea 
semnalului electric la nivelul celulelor nervoase. Ele sunt prezente şi în multe alte 
celule ale plantelor şi animalelor. 

Canalele ionice cu poartă voltată au domenii proteice specializate încărcate 
numite senzori voltaţi, care sunt extrem de sensibili la modificările potenţialului 
membranar. 

Peste o anumită valoare de prag, modificările exercită asupra acestor 
domenii o forţă elecrică suficientă care acţionează asupra canalelor transfor- 
mându-le din închise în deschise şi vice versa. Pe întinderi mari de membră cu un 
numeros conţinut de molecule aparţinând canalelor proteice, aproximativ 10% dintre 
ele sunt deschise oricând, indiferent de potenţial, restul de 90% deschizându-se 
numai când apare un alt potenţial. 

Experimental, s-a constatat că aceste canale ionice se autocontrolează iar 
închiderea şi deschiderea lor se află sub influenţa unei bucle de control formată din 
canale ionice - potenţialul de membrană - canale ionice. Aceasta este fundamentală 
pentru semnalizarea electrică a celulelor. 

Potenţialul membranar este guvernat de permeabilitatea membranei faţă. de 
anumiţi ioni. 

Toate celulele au 6 diferenţă de potenţial sau un potenţial de membrană la 
nivelul celor două feţe ale membranei plasmatice. 

La metale, electricitatea este transportâtă de către electroni iar în soluţiile 
apoase aceasta este transportată de ionii încărcaţi pozitiv (cationi) sau negativ 
(anion). Traversarea membranei de către un flux ionic este detectabilă sub forma 
unui curent electric, sau a unei acumulări de ioni, care, atunci când nu se află într- 
un echilibru exact datorită acumulării ionilor cu sarcini opuse, este detectabilă ca 
o acumulare de sarcini, sau a unui potenţial de membrană. 

Când fiecare ion pozitiv de pe o parte a membranei este contrabalansat de un 
contraion negativ de pe cealaltă parte a membranei, atunci potenţialul membranar 
este zero. Când o parte din ionii pozitivi traversează membrana lăsând în urmă 
contraionii lor negativi atunci se instalează un potenţial membranar diferit de zero. 

Pentru a vedea cum ia naştere şi cum se menţine potenţialul de membrană 
în stare de repaus şi de nestimulare trebuie să luăm în consideraţie mişcarea ionilor 
către interiorul şi exteriorul celulei animale. Încărcăturile negative de pe 
moleculele organice din interiorul celulei sunt mult echilibrate de către K:. 
Concentrația intracelulară înaltă de K* se datoreză în parte pompei de Na'- K* 
care pompează activ K* în celulă. Asfel, concentraţia K* este mult mai mare în 
interiorul celulei decât în afara ei. Apoi, membrana plasmatică are un set de canale 
de K* cunoscute sub numele de canale de scurgere. Aceste canale oscilează la 
întâmplare între starea deschisă şi cea închisă, indiferent dacă condiţiile se află 
în interiorul sau în afara celulelor. 

Atunci când ele sunt deschise, permit mişcarea liberă a K*. Dacă celula se 
află în repaus, €le sunt principalele canale ionice deschise din membrana 
plasmatică prin care trec mai mulţi ioni de K* decât alţi ioni. 

Prin aceste canale, K* are tendinţa de a se scurge în afara celulei micşorând 
gradientul său de concentraţie. Dar orice, transfer de sarcini pozitive către exterior 
lasă în interiorul celulei o inbalanţă de sarcini negative care dă naştere unui câmp 
electric sau potenţial de membrană, care se opune deplasării K* în afara celulei. 
In circa o milisecundă se stabileşte o condiţie de echilibru în care potenţialul de 
membrană devine destul de puternic pentru a contrabalansa tendinţa de ieşire a K* 
şi de a scădea gradientul său de concentraţie. 

Aceasta este starea în care gradientul electrochimic pentru K* este zero, chiar 
dacă concentraţia K* din interiorul celulei este mai mare decât în exterior. 


Potenţialul de repaus 


Potenţialul membranar de repaus este potenţialul de membrană în care fluxul 
transmembranar al ionilor negativi şi pozitivi se află într-un echilibru perfect care 
nu mai permite nici o acumulare diferențiată de încărcare transmembranară. 

Potenţialul membranar este reprezentat de diferenţa de voltaj dintre cele două 
feţe ale membranei. 

La celulele animale, potenţialul membranar de repaus variază între —20 şi - 
200 milivolui (mV), după organism şi tipul de celulă. EI este exprimat sub forma 
unei valori negative din cauză că interiorul celulei este negativ faţă de exterior, 
iar sarcinile negative intracelulare sunt într-un uşor exces faţă de cele pozitive. 
Valoarea reală a potenţialului membranar de repaus reflectă gradientul de 
concentraţie transversal faţă de membrana plasmatică, deoarece, în repaus această 
membrană este permeabilă îndeosebi la K* iar K* este principalul ion pozitiv din 
interiorul celulei. Ecuația lui Nernst exprimă în mod cantitativ echilibrul iar atunci 
când este cunoscută proporţia internă şi externă a concentraţiei ionice, face 
posibilă calcularea teoretică a potenţialului membranar de repaus. 

Soma unui neuron motor mare din coarnele anterioare ale măduvei are un 
potenţial membranar de repaus de circa -65mYV. La nivelul fibrelor nervoase mari 
periferice şi în fibrele musculare valoarea este de -90mYV. Apoi, de o parte şi de 
cealaltă a membranei somei neuronale există diferenţe de concentraţie între cei trei 
ioni de importanţă maximă pentru funcţia neuronală: ionii de sodiu, de potasiu şi 
de clor. 

lonul de sodiu are o concentraţie foarte mare în fluidul extracelular şi foarte 
mică în interiorul neuronului. Acest gradient de concentraţie se datorează unei 
pompe puternice de sodiu care pompează continuu sodiul în afara neuronului. 

Concentrația ionilor de potasiu este mare în interiorul celulei şi foarte 
scăzută în fluidul extracelular. Pompa de potasiu pompează potasiul către interior. 
Totuşi ionii de potasiu se scurg prin canalele ionoice membranare într- un ritm 
suficient pentru a anula eficienţa pompei de potasiu. 

Ionii de clor au o concentraţie mai mare în fluidul extracelular şi scăzută în 
interiorul neuronului. Membrana, slab permeabilă pentru ionoii de clor, conţine o 
pompă slabă. Totuşi, voltajul negativ (-65 milivolţi) din neuron respinge ionii de 
clor încărcaţi negativ, forţându-i să iasă prin pori până când concentraţia lor 
extracelulară ajunge mult mai mare decât în interior. 

Existenţa unui potenţial electric de o parte şi de cealaltă ă membranei se 
poate opune mişcării ionilor prin membrană, în ciuda diferenţei lor de concentraţie 
între exteriorul şi interiorul membranei, dacă potenţialul are polaritate şi intensitate 
potrivite. Un asemenea potenţial care se opune exact mişcării fiecărui tip de ion 
se numeşte potenţialul Nernst pentru acel ion. 

EI este descris în următoarea ecuaţie: 

FEM(mV) = + 61 x log (Cext/Cint) 
unde FEM este potenţialul Nernst exprimat în milivolţi la interiorul membranei, 
Cext şi Cint reprezintă concentraţia ionilor la exterior, respectiv interior. Potenţialul 
va fi pozitiv (+) pentru un ion pozitiv şi negativ (-) pentru un ion negativ. 

Pentru sodiu, la o diferenţă de concentraţie între 142mEq/l la exterior şi 
14mEg/l la interior, potenţialul de membrană care va anula mişcarea ionilorE prin 
canalele de sodiu ar fi de +61mV. Totuşi, potenţialul real al membranei este de - 
65mV, şi nu de +6ImV. 

De aceea, în mod normal, ionii de sodiu ar trebui să difuzeze prin canalele 
de sodiu spre interior, dar foarte puţini ioni urmează această cale, deoarece în mod 
normal canalele de sodiu sunt închise. 

În plus, ionii de sodiu. care difuzează totuşi spre interior sunt imediat 
pompaţi înapoi afară de către pompa de sodiu (Guyton, 1997). 

Pentru potasiu, gradientul de concentraţie -este între 120mEq/| la interior şi 
4,5mEg/l la exterior. 

Potenţialul Nernst va fi de -86mv la interiorul membranei, deci o negativitate 
mai accentuată decât cea existentă, de -65mV. Prin urmare, ionii de potasiu vor 
avea tendinţa să difuzeze în afara neuronului, fapt contracarat de pomparea lor 
continuă spre interior (Guyton, 1997). Diferenţa concentraţiei ionilor de clor între 
107mEg/l în afară şi 8 mEg/l la interior determină un potenţial Nernst de -70 mV 
la interiorul neuronului. Prin urmare, clorul'tinde să difuzeze spre interior, în timp 
ce anionii care pătrund sunt scoşi în exterior prin acţiunea unei pompe active de 
clor. 

Aceste trei potenţiale Nernst, precum şi tendinţa de difuziune a fiecărui ion 
ajută la înţelegerea excitării şi inhibării neuronului prin activarea sinaptică a 
receptorilor de tip canal ionic. 

Prin urmare, orice schimbare survenită în permeabilitatea membranei faţă 
de ionii specifici, adică orice modificare a numărului calalelor ionice care sunt 
deschise, modifică potenţialul membranar. Potenţialul membranar este determinat 
de ambele stări ale canaleleor ionice şi de concentraţia ionilor din citozol şi din 
mediul extracelular. 

Procesele electrice de la nivelul membranei plasmatice apar foarte rapid în 
comparaţie cu modificarea concentraţiei ionice (milisecunde, secunde sau minute) 
datorită controlului extrem de important pe care îl au canalele ionice asupra 
potenţialului membranar. 

Rezultă deci că potenţialul de repaus al somei neuronale de -65 mvV are 
drept cauză primară pompa de sodiu-potasiu care mobilizează mai mulţi ioni 
pozitivi de sodiu spre exterior şi mai puţini ioni pozitivi de potasiu spre interior 
(trei ioni de Na” pentru unul de K*). Deoarece în celulă există un mare număr de 
sarcini negative ce nu pot difuza prin membrană (anioni proteici, fosfaţi, etc) 
mobilizarea unui exces de sarcini pozitive spre exterior lasă o bună parte din aceste 
sarcini negative nedifuzabile neneutralizate. Deci, interiorul neuronului devine 
încărcat negativ graţie pompei de sodiu-potasiu. 

Pentru a vedea modul în care potenţialul membranar şi canalele ionice sunt 
utilizate în semnalizarea electrică ne vom deplasa din sfera comportării ionilor şi 
a canalelor în domeniul comportamentului întregii celule. Ca prim exemplu vom lua 
o celulă nervoasă prin faptul că aceasta, mai mult decât alte tipuri de celule, face 
o profesiune din semnalizarea electrică şi utilizează canalele ionice în cele mai 
sofisticate feluri (Alberts şi colab. 1998). 


Neuronul şi semnalizarea 


Sarcina fundamentală a neuronului este aceea de a primi, conduce şi 
transmite semnalele. Celula nervoasă (neuronul) transportă semnalele de la organele 
de simnţ la sistemul nervos central format din creier şi măduva spinării. În sistemul 
nervos central (SNC), neuronii comunică unii cu alţii printr-o reţea enorm de 

complexă care analizează, interpretează şi răspunde la semnalele care sosesc de 
la organele de simţ. 

De la nivelul SNC neuronii transmit datele prelucarte în afară în scopul 
efectuării unor acţiuni glandulare sau musculare. Pentru realizarea acestor funcţii 
neuronii trebuie să aibă uneori o lungime extrem de mare. La om, neuronii motori 
care transportă semnalele de la măduva spinării până la muşchii picioarelor au 
până la un metru lungime. 

Fiecare neuron are un corp celular cu nucleu şi un număr de prelungiri lungi 
şi subțiri care radiază în afara lui. Acestea sunt formate dintr-un axon lung care 
transportă semnalele la distanţă de corpul celular către celula ţintă distală şi din 
numeroase ramuri mai scurte numite dendrite care pleacă din corpul celular ca 
antenele. Ele primesc semnale de la ariile întinse ale axonilor altor neuroni. De 
obicei, capătul distal al axonului are ramuri multiple, fiecare reprezentând un 
terminal nervos prin care mesajul neuronului ajunge simultan la mai multe celule 
ţintă care pot fi alţi neuroni, celule musculare sau glandulare. 

Şi ramurile dendritice pot fi extensive astfel încât uneori, un singur neuron poate 
primi peste 100.000 de inputuri. 

Prin urmare, axonul care este unic transportă semnalele la distanţă de corpul 
celular, în timp ce arborele dendritic primeşte semnale de la axonii altor neuroni. 

Indiferent de felul semnalului transportat de neuron (informaţie vizuală, 
comandă motorie către muşchi sau un pas în analiza cerebrală a semnalului) forma 
acestuia este totdeauna aceeaşi. El constă în modificarea potenţialului electric care 
traversează membrana plasmatică a neuronului. 


Potenţialul de acţiune 


Un neuron este stimulat de către un semnal (tipic de către alt neuron) 
transmis într-un anume loc de pe suprafaţa sa. Acest semnal iniţiază la locul 
respectiv o modificare a potenţialului membranar. 

Pentru transmiterea semnalului mai departe este necesar ca potenţialul de 
membrană modificat să treacă acest punct reprezentat de obicei de o dendrită sau 
de corpul celulei la terminalul axonic care îl transmite la celula următoare. Deşi 
modificarea locală a potenţialului membranar se răspândeşte pasiv de-a lungul unei 
dendrite sau a axonului adiacent regiunii membranare plasmatice, el slăbeşte rapid 
odată cu creşterea distanţei faţă de sursă. 

Pentru distanţe mici această diminuare este neimportantă dar pentru o 
comunicare pe distanţă lungă această răspândire pasivă devine inadecvată. 
Acelaşi lucru se întâmplă şi cu semnalul telefonic ce poate fi transmis prin fir la 
distanţe scurte fără amplificare, dar pentru transmiterea transoceanică prin cablu 
submarin semnalul trebuie amplificat la diferite intervale (Alberts şi colab 1998). 

Neuronii rezolvă această problemă prin utilizarea mecanismului activ de 
semnalizare. Astfel, un stimul electric suficient de puternic declanşează în 
membrana plasmatică o explozie de activitate electrică care este propagată rapid 
de-a lungul membranei axonului, susţinută de către reântăririle automate situate 
pe traseul căii respective. Această mişcare a undei de excitație electrică, 

cunoscută sub numele de potenţial de acţiune, sau de impuls nervos, poate 
transmite un mesaj de la capătul unui neuron la altul, cu o viteză de peste 100 
metri pe secundă, fără slăbirea mesajului. Din studiile efectuate s-a dedus că 
potenţialul de acţiune reprezintă consecinţa directă a proprietăţilor canalelor ionice 
cu poartă voltată din membrana celulei nervoase. 

Acţiunea potenţialului dintr-un neuron este declanşată de depolarizarea 
locală bruscă a membranei plasmatice, adică de deplasarea potenţialului 
membranar către o valoare mai puţin negativă. Un stimul care provoacă o 
depolarizare suficient de mare pentru a depăşi o anumită valoare prag produce la 
locul respectiv deschiderea temporară a canalelor de Na* cu poartă voltată. Acestea 
permit intrarea în celulă a unei mici cantităţi de Na* scăzându-l gradientul său 
electrochimic. Influxul de sarcini pozitive depolarizează în continuare membrana 
făcând potenţialul membranar mai puţin negativ. 

Acest fapt duce la deschiderea mai multor canale de Na* cu poartă voltată 
şi la intrarea mai multor ioni care cauzează depolarizarea în continuare a 
membranei. Acest proces se autoamplifică până când, în timp de o milisecundă, 
potenţialul membranar dintr-o anumită regiune a membranei ajunge, de la valoarea 
sa de repaus de circa -60mV, la valoarea de aproximativ +40mV. Prin urmare, 
potenţialul membranar trece prin punctul zero şi ajunge la +40 milivaţi după care 
acesta revine la valoarea negativă de repaus adică la acţiunea potenţială terminală 
când în membrană nu mai este deschis nici un canal ionic cu poartă voltată. Prin 
urmare, canalele se închid atunci când forţa de atracţie electrochimică transmembra- 
nară a Na* ajunge la zero. 

Canalele de Na' au un mecanism automat de inactivare care le face să 
adopte rapid, într-o milisecundă, o conformaţie inactivă specială care face 
imposibilă redeschiderea lor. Deşi membrana este încă depolarizată, canalele de 
Na* rămân în această stare inactivă timp de câteva milisecunde. 

Prin urmare, canalele de Na* cu poartă voltată adoptă cel puţin trei 
conformaţii care depind de potenţialul de membrană. Când membrana este în repaus 
(înalt polarizată) întâlnim conformaţia sau starea stabilă închisă. Când membrana 
este depolarizată apare conformaţia deschoisă care deasemenea este stabilă. După 
perioada scurtă de deschidere, canalele devin inactive şi nu se mai pot deschide. 

Membrana este deasemenea ajutată să revină la valoarea sa de repaus prin 
deschiderea calnalelor de K* cu poartă voltată. Ele se deschid tot ca răspuns la 
depolarizarea membarnei dar nu atât de prompt ca cele de Na* şi rămân deschise 
atâta timp cât membrana este depolarizată. Când acţiunea potenţială ajunge la 
punctul maxim, ionii de K* care transportă sarcini pozitive încep să iasă în afara 
celulei prin canalele de K* scăzând astfel gradientul lor electrochimic nestingherit 
de potenţialul membranar negativ care îi reţine în celula aflată în repaus. Scurgerea 
rapidă în afară a K* prin canalele de K* cu poartă voltată aduc membrana înapoi 
în starea sa de repaus mai repede decât prin activarea obţinută de ieşirea K* numai 
prin canalele sale de scurgere. 

Descrierea făcută s-a referit la un potenţial de acţiune legat de o mic 
porţiune a membranei plasmatice. Autoamplificarea  depolarizării porțiunii 
respective este suficientă pentru depolarizarea regiunii din vecinătatea membranei 
care continuă apoi prin acelaşi ciclu de autoamplificare. În acest mod potenţialul 

de acţiune se răspândeşie sub forma unei unde de la nivelul depolarizării iniţiale 
până la extremitaeta axonului. - 

Ulterior, este necesară refacerea gradientelor de concentraţie ale sodiului şi 
potasiului, cu ajutorul pompei Na'- K?. Astfel, ionii de sodiu care au difuzat la 
interior şi ionii de potasiu care au difuzat la exterior sunt returnaţi de către pompa 
Na'- K* în compartimentele lor originale. 

Deoarece travaliul pompei necesită energie, activitatea de "reâncărcare” a 
fibrei nervoase reprezintă un proces metabolic activ, care consumă din rezervele 
de ATP ale celulei. 

În interiorul celulei se află numeroase sarcini negative (molecule proteice, 
numeroşi compuşi organici ai fosforului, sulfului şi alţii) care nu difuzează prin 
membrană şi care nu pot părăsi celula (Fig. 3). Orice deficit în ioni pozitivi la 
interior va lăsa un exces de ioni negativi care nu pot traversa membrana celulară. 
Din această cauză, interiorul membranei devine negativ atunci când din celulă ies 
ioni de potasiu sau sunt expulzați ioni de sodiu (Fig. 4). 


K' Na K* Na 
Na” Na' Na Na'K 


K'K* Na'K"K*K* Nasta fibră nervoasă 


An Na' An AnAn = —-— An (anioni) = ioni cu sarcină electrică negativă 


Na'K" K'K'K' Na 
Na' Na' Na: K* Na” Na 
K Na'NaK 


Fig. 3. Fibră nervoasă în repaus polarizată ca rezultat al distribuţiei inegale a 
ionilor de cele două părţi ale membranei sale. 


Pompa Na" - K* 


Pompa Na” - K” nu este altceva decât o membrană proteică integrală, 
constituită dintr-un complex multimetric formată din două polipeptide: o subunitate 
catalitică transmembranară (0), şi o subunitate glicoproteică reglatoare (B). 
Structura probabilă a holoenzimei este 0  f,, cu o greutate moleculară de 
270.000. 

Subunitatea catalitică are pe suprafaţa intracelulară locuri de legătură atât 
pentru Na* şi ATP cât şi pentru K* şi uabaină, toxină care inhibă în mod 
ireversibil şi specific pompa de pe suprafaţa extracelulară. 

ATP-ul transferă grupul său fosfat terminal pe subunitatea catalitică (E) cu 
care formează un intermediar covalent (E-P) la nivelul reziduului acidului B- 
aspartic specific. Reacţia depinde de prezenţa ionilor de Na”. 

Fosforilarea proteică schimbă configuraţia complexului, fapt care duce la 
deplasarea a trei ioni de Na* din interiorul celulei către exterior, în schimbul a doi 

Fig. 4. Mecanismul de producere a influxului nervos 
1. Regiune depolarizată; 2. Stimul; 3. Fibră nervoasă; 4. Regiune repolarizată,; 
5. Regiunea acţiunii potenţialului; 6. Aplicarea stimulului: 7. Direcţia impulsului nervos. 


ioni de K* extracelulari. Asfel, subunitatea catalitică fosforilată este hidrolizată 
în prezenţa ionilor de K*. Prin urmare, întreaga reacţie se produce ca rezultat al 
hidrolizei ATP. 

Când celula este în repaus, fluxurile activ (efectuat de pompă) şi pasiv (prin 
difuziune) de Na* şi K* sunt în echilibru, astfel încât fluxul net al acestor doi ioni 
este zero. In felul acesta, deşi potenţialul de repaus al celulei nu este în echilibru, 
el se află totuşi într-o stare fixă. Pentru menţinerea gradientului ionic transmembra- 
nar este nevoie de o anumită energie metabolică. Deoarece pompa elimină trei ioni 
de Na” şi introduce doi ioni de K*, se spune că este electrogenică. Acest flux către 
exterior a sarcinilor pozitive tinde a hiperpolariza membrana. 

Cu cât hiperpolarizarea este mai mare, cu atât mai mare este forţa electrochi- 
mică internă care atrage Na* din afară. Astfel, Na: circulant şi K” circulant care 
rezultă din difuziunea pasivă nu se află prea mult timp în echilibru din cauza 
curentului către interior prin canale necontrolate. 

La starea stabilă (fixă) a celulei se ajunge atunci când este atins potenţialul 
de membrană prin pătrunderea pasivă în interior a curentului prin canalele ionice 
care contrabalansează curentul extern activ, dirijat de pompă. Această balanţă 
este atinsă când pentru cei trei ioni de Na* care difuzează în interior sunt trimişi 
în afară doi ioni de K?. Când se ajunge la această condiţie, fluxul activ şi pasiv de 
Na” devine egal dar opus fluxului de K*, astfel încât gradientul de concentraţie 

pentru Na” şi K* rămâne constant. Potenţialul de repaus al unei celule cu pompă 
electrogenică este cu câţiva milivolţi mai negativ decât ne-am aşteptat de la 
difuziunea pur pasivă a ionilor. Prin urmare, când celula este în repaus, fluxurile 
pasive de Na* şi K* în interiorul şi în afara celulei sunt echilibrate de dirijarea 
activă a transportului în direcţii opuse de către pompa Na' - K* dependetă de ATP. 

Pompa Na' - K* şi balanţa osmotică. Celulele corpului omenesc sunt 
scăldate de lichide bogate în soluţii ce conţin în special Na' şi CI. Acestea 
contrabalansează concentraţia soluţiilor organice şi anorganice din interiorul celulei 
prevenind astfel dezastrul osmotic. Totuşi. balanţa osmotică poate fi oricând 
dezechilibrată de soluţiile externe care se scurg în celulă scăzându-le în acest fel 
gradientul electrochimic individual. Pentru menţinerea echilibrului osmotic celulele 
pompează continuu spre exterior soluţiile nedorite. Această funcţie este efectuată 
de pompa Na” - K* care pompează Na” în exterior (Fig. 5). 

Pentru a menţine potenţialul de membrană pompa Na' - K' impiedică 
intrarea CI cu încărcătura sa negativă. În cazul în care pompa este oprită cu un 
inhibitor ca de pildă, ouabaina sau dacă celula are o cantitate insuficientă de ATP 
pentru a menţine funcţionalitatea pompei, ionii de Na” şi CI intră printre cărăuşii 
proteici şi deschid canalele ionice. În această situaţie, balanţa osmotică se tulbură 
iar celulele se umflă şi explodează (Alberts şi colab. 1998). 

Fig 5. Mecanismul activ de transport al Na” intracelular şi al K* extracelular este 
dependent de pompa Na” - K* şi de ATP. 


Contribuţia ionilor de calciu 


Ca”, ca şi Na?, este menţinut într-o concentraţie scăzută în citozol. 
Deplasarea Ca” prin membrana celulară are o importanţă crucială deoarece Ca” 
poate stabili legături strânse cu multe alte molecule intracelulare, alterând astfel 
activitatea lor. 

Influxul Ca” în citozol prin canalele de Ca” este utilizat adesea ca semnal 
pentru declanşarea altor evenimente intracelulare, cum ar fi secreția moleculelor 
semnalizatoare şi contracția celulelor musculare. 

Cu cât este mai scăzută concentraţia Ca” liber din citozol, cu atât celula 
devine mai sensibilă la creşterea Ca” citozolic. Asttel, celulele eucariote menţin o 
concentraţie de Ca? liber foarte scăzută în citozolul lor (aproximativ 107 M) în 

timp ce concentraţia Ca” extracelular este mult mai mare (1-2 mM). Această 
situaţie se realizează cu ajutorul pompei de Ca” dirijată de ATP-ul de la nivelul 
membranei plasmatice şi din membrana reticulum-ului endoplasmic care pompează 
în mod activ Ca” în afara citozolului. 

Ca şi pompa Nat- K*, pompa Ca? reprezintă o ATP-ază care este fosforilată 
şi detosforilată în timpul ciclului său de pompare. Se presupune că ea acţionează 
în acelaşi mod ca pompa de Na*- K* cu excepţia revenirii sale la conformaţia 
originală fără a lega sau transporta un al doilea ion. Cele două pompe dirijate de 
ATP au structuri şi secvenţe aminoacide. Ele sunt similare cu aproximativ 10 
membrane cheie din helixul a al fiecărei subunități având probabil o origine 
evolutivă comună (Alberts şi colab. 1998). 

Canale de calciu dependente de voltaj. Acestea sunt canale cu activare 
foarte lentă necesitând un timp de activare de 10-20 ori mai lung în comparaţie cu 
cel al canalului de sodiu. 

Când un potenţial de acţiune ajunge la capătul axonului (terminal nervos) 
semnalul trebuie transmis celulei ţintă contactată de terminalul nervos, care poate 
fi un neuron sau altă celulă nervoasă. 

Semnalul ajunge în locuri speciale de contact denumite sinapse. Majoritatea 
sinapselor sunt formate din membranele plasmatice ale celulelor transmiţătoare şi 
receptoare (celulele pre- şi postsinaptice) şi dintr-un spaţiu îngust (fanta sinaptică 
al cărei diametru transversal este de 20nm) care le separă şi care nu poate fi 
traversat de semnalul electric. Pentru ca mesajul să fie transmis de la un neuron la 
altul este necesar ca semnalele electrice să fie convertite în semnale chimice cu 
ajutorul moleculelor semnalizatoare mici, denumite neurotransmiţători. Neurotrans- 
miţătorii sunt stocaţi la nivelul terminaţiiolr nervoase în vezicule sinaptice. Ei sunt 
eliberaţi prin exocitoză numai atunci când la nivelul terminalelor nervoase ajunge 
un potenţial de acţiune. 

Legătura dintre potenţialul de acţiune şi secreție implică activarea unor alte 
canale cationice cu poartă voltată. 

Depolarizarea membranei nervoase plasmatice terminale cauzată de 
potenţialele de acţiune deschide temporar canalele de Ca? cu poartă voltată 
concentrate în membrana terminalului nervos. Deoarce concentraţia Ca? din afara 
celulei este de peste 1000 de ori mai mare decât concentraţia Ca” din citozol, 
acesta pătrunde rapid în terminalul nervos prin canalele deschise. 

Creşterea concentraţiei Ca” din citozolul terminalului nervos declanşează 
fuziunea veziculelor sinaptice cu membrana plasmatică şi eliberarea neurotransmi- 
țătorului în fanta sinaptică. 

Datorită canalelor de Ca” cu poartă voltată, semnalul electric este acum 
convertit în semnal chimic (Alberts şi colab. 1998). 


Contribuţia ionilor de CI 


Chiar dacă celulele nervoase au canale de CI nedirijate, contribuţia CI la 
generarea potenţialului de repaus nu trebuie neglijată. 

La celulele fără pompă de CI, concentraţia intracelulară a Cl este 
dependentă de fluxul Na” şi K* şi de pompa acestora. 

Concentrația clorului din interiorul celulei poate fi modificată uşor, deoarce 
el este acţionat de forţe :pasive (potenţialul electric şi gradientul de concentraţie). 

În celulele fără nici o pompă de CI concentraţia intra şi extracelulară de 
CI trebuie să fie echilibrată şi menţinută la o anumită valoare. 

La celulele nervoase care au pompă de CI, transportul activ este direcționat 
către exterior, astfel încât raportul dintre cele două tipuri de Cl este mai mare 
decât rata care rezultă din difuziunea pasivă. 

Potenţialul de repaus reprezintă linia de bază faţă de care sunt exprimate 
toate celelalte semnale. Acestea apar ca rezultat al perturbării membranei şi deci a 
producerii potenţialelor de membrană care pot fi mai mari sau mai mici faţă de 
potenţialul de repaus. Creşterea potenţialului membranar, de la -65 la -75 mV 
poartă denumirea de hiperpolarizare iar reducerea potenţialului membranar de la -65 
la +55 mV, poartă denumirea de depolarizare. 

Hiperpolarizarea scade abilitatea celulei de a genera o acţiune potenţială 
(conducerea semnalului de-a lungul axonului), fiind prin urmare inhibitoare, iar 
depolarizarea măreşte abilitatea celulei de a genera semnale transmisibile, fiind excitatoare. 


Inhibiţia postsinaptică 


Fenomenele electrice din cursul inhibiţiei neuronale sunt diferite de cele ale 
excitaţiei. Sinapsele inhibitoare deschid canalele de potasiu sau de clor în locul 
celor de sodiu, permiţând trecerea cu uşurinţă a acestor ioni. Potenţialul Nernst 
pentru potasiu este de -86mV iar cel pentru clor este de -70mV, ambele fiind mai 
negative decât cei -65mV prezenţi în interiorul membranei neuronale în repaus. 
Deschiderea canalelor de potasiu şi ieşirea acestuia din celulă accentuează 
negativitatea membranei. Deschiderea canalelor de clor şi pătrunderea acestor 
sarcini negative în celulă face potenţialul membranar mai negativ. 

Această creştere a gradului de negativitate intracelulară se numeşte 
hiperpolarizare. În acest context, neuronul este inhibat deoarece potenţialul de 
membrană se află acum mai departe de potenţialul prag de excitabilitate. Această 
creştere a negativităţii peste nivelul potenţialului membranar de repaus normal se 
numeşte potenţial postsinaptic inhibitor. 


Inhibiţia presinaptică 


Şi în terminaţiile presinaptice se poate produce uneori un tip deinhibiţie, 
înainte ca semnalele să ajungă la nivelul sinapsei. Această inhibiţie presinaptică 
se datoreză unor sinapse "presinaprice” aflate pe fibra nervoasă terminală înainte 
de contactul său cu neuronul următor (Guyton, 1997). Activarea acestor sinapse ar 
reduce capacitatea de deschidere a canalelor de calciu ale terminaţiei şi deci 
excitaţia neuronală. Se presupune că în astfel. de situaţii, sinapsele presinaptice ar 
elibera un mediator care blochează canalele de calciu. 

Conform altei teorii, mediatorul ar inhiba deschiderea canalelor de sodiu, 
micşorând potenţialul de acţiune al terminaţiei. Cum canalele de calciu, activate de 
voltaj, sunt extrem de sensibile la diferenţa de potenţial, orice scădere a potenţialu- 
lui de acţiune reduce serios intrarea calciului. În acest mod, fibrele nervoase a- 
diacente se-inhibă reciproc, diminuând astfel împrăştierea semnalului de la o fibră la alta. 


Codificarea informaţiei 


Informaţia din orice sistem nervos este incorporată şi codificată în întregime 
prin frecvenţa şi patternul impulsurilor nervoase. 

Sistemele senzoriale şi motorii, percepţia, memoria, cogniţia, gândirea, 
emoția, personalitatea, etc. sunt reprezentate fiecare de anumite patternuri, impulsuri 
nervoase şi de structuri proprii ale SNC. Acest fapt poate fi demonstrat cu ajutorul 
electrozilor implantaţi în neuroni singulari sau în grupe de neuroni cerebrali, cărora 
le aplicăm un curent electric foarte slab. Astfel, după efectuarea anesteziei locale 
şi a unui orificiu cranian, electrozii pot fi introduşi în creierul diferiților pacienţi. 

Când curenţii stimulatori se situează în limitele parametrilor activităţii 
fiziologice a SN, atunci putem obţine mimarea funcţiei normale a unei suprafeţe 
cerebrale. Dat fiind faptul că se acţionează pe pacienţii conştienţi, aceştia pot relata 
în mod veridic experienţa subiectivă pe care o resimt. De-a lungul anilor s-a 
demonstrat că prin stimularea electrică a unei anumite zone cerebrale pot fi 
reproduse senzaţii vizuale, senzaţii auditive, vocalizări automate, senzaţii de 
discomfort sau euforie, episoade de agresiune, reamintiri, mişcări de membre sau 
grupuri individuale de muşchi, tahicardie, bradicardie, creşterea sau scăderea 
presiunii sanguine, etc. 

Din cercetările efectuate rezultă că noi posedăm un creier cu o complexi- 
tate inimaginabilă. Fiecare aspect comportamental sau stare fizică îşi are esenţa 
în patternurile potenţialelor de acţiune. 


Impulsul nervos 


După ipoteza ionică dezvoltată de Hodgkin şi Huxlei (1952), potenţialul de 
acţiune este produs de mişcarea ionilor care traversează membrana prin canale 
volante. Astfel, potenţialul de acţiune dintr-o anumită regiune a fibrei nervoase 
permite propagarea curentului. electric către porțiunile adiacente ale membranei. 
Acest curent local stimulează membrana până la apariţia unui nivel prag, după 
care apar alte acţiuni potenţiale. Acestea, la rândul lor stimulează alte regiuni 
favorizând propagarea undei la distanţă de punctul de stimulare către capătul 
fibrei. Această propagare a potenţialului de acţiune sau depolarizării de-a lungul 
fibrei nervoase sau musculare poartă denumirea de impuls nervos sau impuls muscular. 

Plasarea pe membrană a unui electrod înregistrator format dintr-un fir 
subțire duce la evidenţierea acestui impuls, sub forma unei activităţi electrice. 
Acesta este impulsul nervos. Potenţialele de acţiune care apar prin stimulări 
succesive sunt înregistrate ca secvenţe de impulsuri nervoase. 


a 

Conducerea impulsului. Un trunchi nervos tipic este format din câteva fibre 
nervoase foarte groase, ce ocupă cea mai mare parte a secţiunii sale transversale şi 
dintr-un număr dublu de fibre subţiri dispuse printre cele groase. Fibrele groase sunt 
mielinice iar cele subţiri amielinice. Miezul central al fibrei este axonul, 
membrana axonului este aceea care conduce în mod efectiv. Axonul este umplut cu 
un lichid intracelular vâscos numit axoplasmă. Teaca de mielină este dispusă în 
jurul axonului de către celulele Schwann. Membrana unei celule Schwann înveleşte 
mai întâi axonul, după care se roteşte în jurul acestuia înfăşurându-l în mai multe 
straturi concentrice de membrane celulare, bogate în sfingomielină. Această 
substanţă lipidică este un excelent izolator, care diminuează fluxul ionic prin 
membrană de peste 5000 de ori. 

Fibrele nervoase nemielinizate conduc impulsul pe întreaga lor suprafaţă. O 
fibră mielinizată funcţionează diferit, deoarece mielina serveşte ca izolator al 
întregului flux de ioni care trece prin membrană. Aceasta înseamnă că teaca de 
mielină, care adesea este mai groasă decât axonul însuşi, împiedică pe deplin 
conducerea impulsului nervos, fapt care ar putea fi adevărat dacă teaca ar fi 
continuă. Totuşi, ea este întreruptă la intervale de 1 şi 3mm de strangulaţiile 
nodurilor lui Ranvier cu o lungime de 2-3 microni, care apar între celulele Schwann 
adiacente. La nivelul acestor strangulaţii, ionii pot difuza cu uşurinţă între lichidul 
extracelular şi axon. 

Prin urmare, ionii, în special cei de sodiu şi potasiu, care traversează cu mare 
uşurinţă zona nodurilor lui Ranvier, dau naştere potenţialelor de acţiune. 

Aceste potenţiale de acţiune sunt conduse din nod în nod formând aşa numita 
conducere saltatorie. Curentul electric curge din nod în nod atât prin lichidul 
extracelular cât şi prin axoplasmă, excitând succesiv nodurile, unul după altul. 
Conducerea saltatorie are o dublă importanţă. În primul rând, salturile potenţialului 
de acţiune în lungul fibrei au drept consecinţă o creştere a vitezei de conducere a 
impulsului nervos prin fibrele mielinice de $ până la 50 de ori faţă de fibrele 
amielinice. În al doilea rând, conducerea saltatorie este foarte economică; ea 
conservă energia axonului, deoarece depolarizarea se petrece numai la nivelul 
nodului, permiţând pierderi ionice probabil de o sută de ori mai mici decât în alte 
condiţii, şi, în consecinţă cheltuielile metabolice pentru refacerea gradientelor ionice 
vor fi şi ele cu mult mai mici (Guyton, 1997). 

Fiecare parte a membranei traversată de un impuls nervos rămâne inactivă 
o perioadă de circa 4 milisecunde. Astfel, rata de maximă transmitere a impulsuri- 
lor (frecvenţa) este de aproximativ 250/sec. 

Prin urmare, proprietăţile cruciale ale conducției impulsurilor sunt : frecvenţa 
şi tempoul trenurilor de impulsuri. 

Viteza de conducere poate fi calculată după distanţa dintre punctele de 
aplicare şi culegere prin care trece potenţialul de acţiune şi timpul afectat acestuia. 
Viteza de conducere în fibrele nervoase variază de la 0,5 m/s în fibrele amielinice 
cele mai subţiri, la 170 m/s, în fibrele mielinice foarte groase. Rezistenţa la 
conducere pentru curentul electric scade cu pătratul diametrului intern al fibrei. 
Diametrul fibrelor nervoase variază între 0.3 şi 22 u. 

În funcţie de diametru, fibrele nervoase sunt de tip A,B şi C. 

Fibrele A, cu. diametrul de 1 - 22 yu, sunt fibre somatice aferente şi eferente 
care conduc cu o viteză de 5 - 120 m/s. 

Fibrele B, -mielinizate, sunt fibre vegetative eferente preganglionare, cu 
diametrul de 1 - 3p ; viteza de conducere a acestora fiind de 3 - 15m/s. 

Fibrele C, nemielinizate, sunt fibre vegetative aferente sau eferente 
postganglionare; ele au un diametru de 0,3 - 1,3 pu şi conduc cu viteză de 0,5 - 
2m/s. 

Fibrele pentru durere cu diametrul de Iu au o conducere de 1m/s, iar cele 
aferente fusurilor musculare, cu diametru de 13u, au o viteză de conducere de 
75m/s. Fibrele pentru sensibilitatea profundă au un diametru de 3pu şi o viteză de 
conducere de 1lm/s. O tăietură de piele provoacă mai întâi senzaţia de atingere 
şi apoi senzaţie dureroasă. 

Atingerea şi tactul se transmit prin fibre cu mielină mai multă, pe când 
fibrele care transmit durerea au mielină puţină sau sunt amielinice, deci cu 
diametrul mai mic. 

Nervii micşti periferici (exemplu sciaticul) care inervează musculatura şi 
pielea membrului inferior conţin toate aceste categorii de fibre nervoase. 
Propagarea excitaţiei printr-un astfel de nerv se face cu viteze diferite. Prin 
înregistrarea potenţialelor de acţiune al acestui nerv mixt, la o anumiă distanţă de 
locul stimulării, se obţine întâi potenţialul de acţiune al fibrelor celor mai rapide 
şi apoi succesiv şi al celorlalte fibre mai lente. Astfel, la o distanţă, de Im de locul 
stimulării, unele potenţiale apar după 13,3 ms, altele după 18,2ms, unele după 
90,9ms, iar altele chiar după 1000ms. 


Principiul tot-sau nimic 


Apariţia potenţialului de acţiune, indiferent în care punct al membranei, duce 
în condiţii normale la răspândirea procesului de depolarizare pe toată suprafaţa 
membranei. Dacă aceste condiţii lipsesc, el nu se răspândeşte deloc. Acesta 
reprezintă principiul totul. Cu alte cuvinte, dacă o fibră nervoasă răspunde, 
răspunsul ei este complet. Astfel, impulsul nervos apare când pe fibra nervoasă 
se aplică un stimul prag sau mai mare, iar impulsurile care trec prin acea fibră vor 
avea aceeaşi putere. Aplicarea pe o fibră nervoasă a unui stimul cu intensitate mai 
mare nu produce un impuls mai puternic. Aceasta înseamnă că stimulii sub prag 
nu pot produce semnale, în timp ce stimulii care depăşesc pragul produc acelaşi 
semnal - amplitudinea şi durata semnalului sunt totdeauna aceleaşi indiferent de 
variațiile stimulilor. Intensitatea unei senzaţii sau viteza unei mişcări nu este 
determinată de magnitudinea sau durata unui potenţial de acţiune ci de frecvenţa 
lui. La rândul său durata unei senzaţii sau mişcări este detreminată de durata în 
care sunt generate potenţialele de acţiune. Totuşi, critice pentru stimularea 
neuronului sunt două caracteristici: numărul potenţialelor de acţiune şi intervalul 
de timp dintre ele. 

Specificitatea sau semnificaţia unui semnal este determinată în întregime de 
calea neuronală activată de stimul. Astfel, căile activate de celulele fotoreceptoare 

care răspund la lumină sunt complet diferite de cele activate de celulele senzoriale 
care răspund la atingere. Prin urmare, semnificaţia unui semnal vizual sau tactil, 
senzorial sau motor este determinată nu de felul semnalului, ci de calea specifică 
de-a lungul căreia circulă . 

Unele substanţe ca procaina şi cocaina, diminuează permeabilitatea 
membranei la ionii de sodiu. 

Prezenţa uneia dintre aceste substanţe în fluidele din jurul fibrei nervoase 
împiedică trecerea impulsurilor prin regiunea afectată. 

În consecinţă, aceste substanţe utilizate ca anestezice locale, nu permit ca 
impulsurile nervoase să ajună la creier, împiedicând astfel producerea senzaţiei de 
atingere şi durere. 


Sumaţia spaţială şi temporală 


Excitarea unei singure terminaţii presinaptice de pe suprafaţa unui neuron nu- 
| va stimula datorită faptului că mediatorul eliberat reuşeşte să producă un 
potenţial postsinaptic de cel mult 0,51mV în loc de 10-20mV cât ar fi necesar 
pentru a atinge pragul de excitabilitate. 

Activarea simultană a unui număr mare de sinapse (peste 15 sinapse) va 
ridica potenţialul sumat până la nivelul prag de excitabilitate şi va duce la apariţia 
unui potenţial de acţiune în porţiunea iniţială a axonului. Acest efect de sumaţie 
a potenţialelor postsinaptice simultane produse de excitarea unui număr mare de 
terminaţii răspândite pe arii largi ale membranei poartă numele de sumaţie spaţială 
(Guyton, 1997). 

Când o terminaţie presinaptică îşi eliberează mediatorul, acesta deschide 
canalele membranei postsinaptice timp de numai o milisecundă, dar potenţialul 
postsinaptic produs durează până la 15 milisecunde. A doua deschidere a aceloraşi 
canale poate ridica şi mai mult potenţialul postsinaptic. Deci, cu cât este mai rapid 
ritmul de stimulare, cu atât mai mare va fi potenţialul postsinaptic. Prin urmare, 
potenţialele postsinaptice succesive, dacă sunt suficient de frecvente, se pot suma 
ca şi potenţialele postsinaptice simultane împrăştiate pe o arie întinsă a membranei 
neuronale. Acest tip de sumaţie poartă numele de sumaţie temporală (Guyton, 1997). 

În cazul în care potenţialul postsinaptic de sumaţie nu este suficient de amplu 
pentru a atinge pragul de excitabilitate, un stimul dintr-o altă direcţie poate excita 
neuronul destul de uşor. În aceste condiţii putem spune că neuronul a fost facilitat 
asttel încât el sau ei pot răspunde rapid şi uşor la semnalele venite dintr-o altă sursă. 


Tipuri de nervi 


O fibră nervoasă este o extensie a unui neuron, iar un nerv este format din 
grupuri sau mănunchiuri de fibre nervoase reunite prin pături de ţesut conjunctiv. 


64 TRATAT DE NEUROPSIHOLOGIE 


Ca şi fibrele nervoase, nervii care conduc impulsurile în măduva spinării sau 
în creier sunt numiţi nervi senzitivi, iar cei care transmit impulsurile la muschi sau 
glande sunt numiţi nervi motori. - 

Deoarece majoritatea nervilor includ atât fibre senzoriale cât şi motorii, 
aceştia poartă numele de nervi micşti. 


Sinapsa 


„Neuronii nu sunt interconectaţi fizic între ei. Dacă ar fi aşa, atunci 
potenţialul de acţiune s-ar propaga de la un neuron la altul sau de-a lungul căilor 
nervoase , la întâmplare. Din această cauză joncţiunile dintre neuroni ca şi cele 
dintre ei, pe de o parte, şi elementele receptoare şi executive, pe de altă parte se 
realizează prin intermediul unor formaţiuni şi mecanisme complexe pe care Foster 
şi Scherringhton (1897) le-au denumit sinapse. 

La nivelul sinapselor, neuronii nu se află în contact direct deoarece aici 
există un gol denumit fantă sinaptică (siaptic cleft). Pentru ca un impuls să-şi 
continue drumul de-a lungul unei căi nervoase, el trebuie să traverseze acest spaţiu. 

Cercetările histologice au arătat că la locul de contact, terminaţiile celulare 
prezintă proeminențe care au forme diferite (picioruş, inel, buton, bulb, varicozi- 
tăţi,etc.). Toate aceste structuri sunt cunoscute sub numele generic de butoni 
sinaptici. Diametrul unui buton este de 0,5 - 2, iar suprafaţa de contact are 2 - 4 
HP. În general, sinapsa reprezintă o barieră faţă de potenţialul de acţiune care se 
propagă către terminalul axonal sau presinaptic. 

Structural, sinapsa are următoarele elemente: o membrană presinaptică cu 
vezicule caracteristice al căror diametru este de 300 - 400 Ă (1/10000 dintr-un 
micron), denumite vezicule aposinaptice ale lui Robertis şi Benelt, şi o membrană 
postsinaptică situată exact în faţa terminaţiei presinaptice şi despicătura sau fanta 
sinaptică (spaţiul cuprins între cele două membrane a cărui grosime se situează 
între 150-500 Ă). 

Cu ajutorul microscopului electronic s-au evidenţiat în fiecare buton terminal 
două structuri interne importante pentru funcţia excitatorie sau inhibitorie a 
sinapsei: veziculele sinaptice şi mitocondriile. Veziculele sinaptice conţin substanţe 
neurotransmiţătoare care odată eliberate în fanta sinaptică, excită sau inhibă 
neuronul postsinaptic. Mitocondriile furnizează adenozin trifosfat (ATP), care 
ulterior asigură energia sintezei noilor cantităţi de neurotransmiţător. 

După natură, terminaţiile sinaptice pot fi: axosomatice (în măduvă şi 
ganglionii spianli); axodendritice (în scoarţa cerebrală), dendrodendritice şi 
axoaxonale. 

După etectul produs la nivelul neuronului receptor distingem sinapse 
excitatoare şi sinapse inhibitoare. La acestea se adaugă sinapsele receptoare 
(senzoriale), prin care se realizează trecerea informaţiei de la nivelul celulelor 
senzoriale periferice în structurile neuronale specifice sistemelor sintezei afgerente, 

şi sinapse efectoare (vegetative sau motorii), prin intermediul cărora se transmit 
semnalele de comandă de la centrii sintezei eferente la organele executive de 
răspuns (glande sau muşchi). 

După mecanismul de transfer al excitaţiei de la nivelul neuronului emitent 
la cel al neuronului receptor se presupune existenţa unor sinapse cu transmisie 
chimică şi a altora cu transmisie electrică sau combinată. Aproape toate sinapsele 
folosite pentru transmiterea de semnale în sistemul nervos central sunt sinapse 
chimice. La aceste sinapse, primul neuron secretă o Substanţă chimică numită 
neurotransmiţător, care la rândul său acţionează asupra unei proteine receptor din 
membrana neuronului următor, excitându-l, inhibându-l sau variindu-i sensibilitatea. 
Fiecare neuron motor primeste două pînă la şaşe contacte de la un neuron senzitiv, 
iar fiecare neuron senzitiv contactează 500 pînă la 1000 neuroni motori. 
Neurotransmiţătorul utilizat de celulele senzoriale primare nu a fost încă identificat 
cu certitudine, dar se presupune că este aminoacidul L-glutamat. 

Pe suprafaţa somei şi a dendritelor neuronului motor tipic din cornul anterior 
al măduvei spinării se află un număr imens, de până la 100.000 de mici butoni, 
denumiți terminaţii presinaptice. Aproximativ 80 până la 95% dintre acestea se află 
pe dendrite şi numai $ până la 20% pe somă. De obicei numai câteva terminaţii 
derivă dintr-un acelaţi neuron, majoritatea fiind capetele fibrelor nervoase cu 
origine în alţi neuroni. 

Multe din terminaţiile presinaptice sunt excitatorii şi secretă neurotransmiţători ce 
stimulează neuronul postsinaptic, dar multe altele sunt inhibitorii şi secretă 
substanţe ce inhibă neuronul. 

Neuronii din alte zone ale măduvei şi creierului diferă net de neuronul motor 
în ceea ce priveşte dimensiunea celulei, dimensiunile şi numărul dendritelor, 
lungimea şi dimensiunile axonului şi numărul terminaţiilor presinaptice, aceştia 
variind de la câteva până la mai multe sute de mii. Aceste diferenţe fac ca neuronii 
din zone diferite ale sistemului nervos să reacționeze diferit la informaţiile primite 
şi prin urmare să îndeplinească funcţii diferite (Guyton, 1997). 

Transmiterea sinaptică. Se ştie că, la nivelul sistemului nervos, informaţia 
se transmite printr-o succesiune de neuroni sub formă de impuls nervos. Cu ocazia 
transmiterii interneuronale apare posibilitatea blocării unui impuls în momentul 
transmiterii sale de la un neuron la altul, schimbarea unui impuls singular în stimuli 
repetativi sau integrarea impulsurilor provenite de la mai mulţi neuroni cu 
transmiterea în continuare a unui semnal mai complex. “Toate aceste mecanisme 
aparţin funcţiilor sinaptice ale neuronilor. 

La nivelul unui neuron (neuron presinaptic), impulsul trece de la dendrită la 
corpul său celular, apoi la axon şi la terminaţiile sale. După traversarea sinapsei 
impulsul parcurge dendrita şi corpul celular al altui neuron (neuron postsinaptic). 

Prin urmare, sinapsele transmit întotdeauna dinspre neuronul care secretă 
transmiţătorul (neuron presinaptic), spre neuronul asupra căruia acţionează 
transmiţătorul (neuron postsinaptic). Acesta este principiul conducerii într-un singur 

sens prin sinapsele chimice. El face ca semnalul să fie îndreptat către un scop 
specific, în vederea executării cu exactitate a miliardelor de miliarde de uneţăi 
motorii, senzoriale, de memorie, gândire, etc. 

Procesul de traversare al spaţiului sinaptic poartă numele de transmitere 
sinaptică. Transmiterea în sens unic de la axon la dendrită şi la corpul celular este 
dată de faptul că axonul are la nivelul terminaţiei numeroşi butoni sinaptici, pe 
când endritele nu. Aceşti butoni conţin o mulţime de saci membranari numiţi 
vezicule sinaptice. 

Când un potenţial de acţiune ajunge în regiunea presinaptică , prin stimulare 
provoacă migrarea unor vezicule stocate în terminalul sinaptic către membrana 
neurală cu care apoi se unesc şi ulterior îşi golesc conţinutul chimic în fanta 
sinaptică. 

Neurotransmiţătorul difuzează prin fanta sinaptică unde se combină cu 
receptorii specifici ai membranei neuronale postsinaptice. 

Moleculele neurotransmiţătorului au o anumită configuraţie spaţială care 
se adaptează perfect configurației spaţiale a moleculei receptor. Interacțiunea dintre 
transmiţător şi receptor este de scurtă durată, dar cât timp durează produce o 
schimbare în permeabilitatea membranei postsinaptice. În acest mod se face 
propagarea potenţialului de acţiune, dar combinarea unei singure molecule de 
neurotransmiţător cu un singur receptor nu este suficientă pentru depolarizarea 
completă a membranei postsinaptice. În aceste condiţii, impulsul nervos nu poate 
traversa sinapsa, iar informaţia pe care o reprezintă rămâne fără efect (pierdută). 
Pentru producerea transmiterii sinaptice este necesar ca, în decursul unui scurt 
interval de timp, să ajungă la terminalul presinaptic impulsuri suficient de intense, 
capabile a stimula eliberarea unei cantităţi corespunzătoare de neurotransmiţător 
în spaţiul sinaptic, care să aducă la nivel de prag membrana postsinaptică. După 
combinarea cantităţii respective de mediator chimic cu receptorii postsinaptici, 
membrana postsinaptică se depolarizează permiţând potenţialului de acţiune să 
treacă de-a lungul neuronului postsinaptic. Astfel, frecvenţa impulsurilor nervoase 
din neuronul presinaptic nu corelează cu frecvenţa impulsurilor din neuronul 
postsinaptic. Prin urmare, funcţia mecanismului sinaptic este aceea de a elimina 
informatiile nerelevante , în cazul unui stimul care produce o concentraţie 
insuficientă de impulsuri incapabile de a excita prima sinapsă din lanţul sinaptic 
care duce spre creier, deci către conştientizarea senzaţiei. În acest mod informaţia 
se pierde, evitându-se astfel supraîncărcarea cerebrală cu date irelevante. Sistemul 
nervos nu operează de-a lungul unor linii drepte, deoarece impulsul nervos dintr-un 
neuron apare ca rezumat al sumării a sute de mii de inputuri. 

Multă vreme s-a considerat că fluxul presinaptic declanşat de un curent 
electric depolarizează direct membrana dendritică a neuronului postsinaptic. 
Cercetările experimentale efectuate ulterior au relevat faptul că în conductibilitatea 
sinaptică participă unii mediatori chimici. 

Doar stimularea electrică nu asigură depolarizarea plăcii neuromusculare. 
Injectarea unei cantităţi infime de acetilcolină în spaţiul sinaptic facilitează 
depolarizarea şi generarea impulsurilor nervoase. 

Transmiterea sinaptică electrică şi chimică. Ramon Y Cajal (1894) a fost 
primul care a făcut descrierea histologică a punctelor de contact dintre neuroni, pe 
care ulterior Foster şi Sherringhton(1897) le-au denumit sinapse. Loew şi Navratil 
(1926) au demonstrat că acetilcolina mediază transmiterea de la nervul vag la 
inimă. Acest fapt a provocat în jurul anilor *30 dezbateri considerabile cu privire 
la mecanismele de transmitere sinaptică de la nivelul nerv-muşchi şi creier. 
Şcoala fiziologică condusă de Eccles (1957) argumanta că transmiterea sinaptică 
este electrică, iar potenţialul de acţiune circulă în mod pasiv de la neuronul 
presinaptic la cel postsinaptic. Şcoala farmacologică condusă de Dale (1935) 
argumenta că transmiterea se face pe cale chimică cu ajutorul unui mediator chimic 
(o substanţă transmiţătoare) care eliberat de neuronul presinaptic dă naştere unui 
flux de curent în celula postsinaptică. Ulterior, între anii 1950 şi 1960 a devenit clar 
că nu toate sinapsele utilizează acelaşi mecanism. Astfel, Fall şi Katz (1951), 
Eccles (1957), Furshpan şi Potter (1959) au dovedit existenţa ambelor modalităţi 
de transmitere. La nivelul SN informaţia este transferată de la un neuron la altul 
prin două tipuri de transmiţători sinaptici: electrici şi chimici. 

Cu toate că majoritatea sinapselor util:zează transmiţători chimici, unele 
dintre ele operează numai pe cale pur electrică. Cu ajutorul microscopului 
electronic s-a arătat că sinapsele chimice şi electrice au morfologii diferite. La 
nivelul sinapselor electrice, canalele ionice conectează citoplasma celulelor pre/şi 
postinaptice, în timp ce la nivelul sinapselor chimice nu există nici o continuitate 
între celule, acestea fiind separate de despicătura sau fanta sinaptică. 

Distanţa dintre membranele celulare pre/şi post sinaptice este de 3,5nm (35Â) 
la sinapsele electrice şi de 30-50 nm ia sinapsele chimice. 

Spaţiul extracelular normal este de 20nm. 

La sinapsele electrice agentul transmiţător este ionic, iar la cele chimice aste 
Chimic. Întârzierea sinaptică este practic absentă la sinapsele electrice, în timp ce 
la cele chimice este de cel puţin 0.3 ms ( obişnuit 1-5 ms sau mai lungă ). Direcţia 
de transmitere prin sinapsele electrice este de obicei bidirecţională , iar prin cele 
chimice unidirecţională. 

Sinapsele electrice nu sunt caracteristice numai celulelor nervoase, deoarece 
ele conectează şi alte celule ale corpului (celulele inimii, ale muşchilor netezi) şi 
celulelor epiteliale ale ficatului. În creier, sinapsele electrice sunt mai puţin comune 
decît sinapsele chimice. Ele se caracterizează printr-o viteză de transmitere rapidă 
ŞI printr-o funcţie relativ stereotipă. De asemenea, sinapsele electrice nu dispun de 
acţiuni inhibitoare, în timp ce sinapsele chimice mediază atât acţiuni inhibitoare cât 
Şi excitatoare şi sunt implicate în majoritatea comportamentelor complexe. Fiind mai 
flexibile, sinapsele chimice rezistă la modificări mari şi favorizează plasticitatea 

pentru memorie, învăţare, percepţie, mişcare şi alte funcţii cerebrale. Mai important 
este faptul că sinapsele chimice pot amplifica semnalele neuronale, permiţând 
micilor terminale nervoase presinaptice să modifice potenţialul unei celule mari 
postsinaptice. | 

Bennett şi colab.( 1991 ) au constatat că conductanţa în unele canale de 
juncţiune şi, prin urmare, transmiterea electrică, pot fi modulate de pH intracelular, 
de Ca?*, sau chiar de neurotransmiţători ca mesageri secunzi. 

Cilindrii interspaţiului dintre cele două membrane, care stabilesc comunic- 
area canaliculară între citoplasma celor două celule, au un diametru de circa 1,5nm. 
Fiecare hemicanal cilindric poartă numele de conexon. Fiecare conexon formează 
cu hemicanalul celeilalte celule un canal conductiv complet. 

Comportamentele mediate de sinapsele electrice au adesea două caracteristici 
importante: au un prag crescut şi apar exploziv, în maniera totul- sau nimic în 
momentul atingerii pragului înalt. Cele două propietăţi ale sinapselor electrice - 
viteza şi sincronicitatea- le fac potrivite pentru comportamentele rapide şi stereotipe 
de tipul fugii şi răspunsului de apărare. Sinapsele electrice sunt importante ŞI 
pentru transmiterea semnalelor reglatoare între celule. 


Dendritele şi excitarea neuronilor 


Dendritele motoneuronilor din coarnele anterioare medulare pot recepționa 
semnale dintr-o zonă spaţială mare, ceea ce le conferă multiple posibilităţi de 
sumaţie a semnalelor de la numeroşi neuroni presinaptici. Important este că 80-90% 
din terminaţiile presinaptice au contact cu dendritele motoneuronului şi numai 10- 
20% cu soma neuronală. Multe dendrite nu pot transmite un potenţial de acţiune 
datorită sărăciei în canale de sodiu activate de voltaj. Totuşi, ele transmit un curent 
electronic către somă prin fluidele dendritelor fără a genera un potenţial de 
acţiune. Înainte de a ajunge la somă, o bună parte din potenţial se scurge prin 
membrană. Această reducere a potenţialului pe măsură ce se propagă electronic 
de-a lungul dendritelor spre somă poartă numele de conducere decrementală. 

Deci cu cât sinapsa excitatorie se află mai aproape de soma neuronală, cu atât va 
pierde mai puţin prin conducere. De accea, sinapsele plasate în vecinătatea somei 
vor avea un efect excitator mult mai mare decât cele aflate la distanţă (Guyton, 1997). 


Sinapsele chimice 


"Spre deosebire de sinapsele electrice, neuronii pre/şi postsinaptici ai 
sinapselor chimice nu sunt conectaţi structural. 

De fapt despicătura sinapselor chimice este mai mare ( 20-40nm ) decât 
spaţiul adiacent extracelular (20 nm). Multe membrane pre/şi postsinaptice au 
regiuni morfologice specializate. Terminalul presinaptic conţine colecţii de vezicule 

(vezicule sinaptice ) pline cu neurotransmiţător. Ca răspuns la potenţialul de 
acţiune presinaptic, transmiţătorul este eliberat din veziculele sinaptice în fanta 
sinaptică. 

Mecanismele prin care potenţialul de acţiune produce eliberarea neurotrans- 
miţătorului la nivelul terminaţiilor presinaptice se bazează pe ionii de calciu. 
Membrana sinaptică a terminaţiilor presinaptice conţine un mare număr de canale 
de calciu dependente de voltaj. 

Când potenţialul de acţiune depolarizează terminația presinaptică, o cantitate 
mare de ioni de calciu intră în terminaţie. Cantitatea de neurotransmiţător eliberată 
în fanta sinaptică este direct proporţională cu numărul ionilor de calciu ce pătrund 
în terminaţie. Acolo, ionii de calciu par să se lege de moleculele proteice de pe 
suprafaţa internă a membranei sinaptice, numite situsuri de eliberare. Aceasta face 
ca veziculele cu neurotransmiţător din vecinătate să se lege de membrană şi 
practic să se unescă cu ea, pentru ca în final să se deschidă spre exterior printr- 
un proces numit exocitoză. 

După eliberare, transmiţătorul difuzează şi se leagă de locurile receptoare 
ale celulelor postsinaptice, după care deschide (sau închide) canalele ionice şi prin 
aceasta modifică conductanţa membranei şi potenţialul celulei postsinaptice. Aceste 
trepte duc la o întârziere sinaptică de câteva milisecunde. Deoarece transmiterea 
sinaptică nu are viteza sinapsei electrice, ea are proprietatea de a amplifica 
semnalele. Prin eliberarea uneia sau a mai multor vezicule. fiecare conţinând mii de 
molecule de transmiţător, se deschid în celula postsinaptică mii de canale ionice. 
In acest fel un mic terminal nervos presinaptic care generează un curent electric 
slab poate depolariza o celulă postsinaptică mare. Terminalele presinaptice 
eliberează mesagerul chimic care are o funcţie semnalizatoare. Majoritatea 
neuronilor au în terminaţiile lor presinaptice mecanisme secretorii specializate care 
focalizează eliberarea prin anumite zone active. Mai mult decât atât acelaşi mesager 
Chimic poate îndeplini mai multe funcţii. Într-un anumit loc el poate fi un 
transmiţător obişnuit care acţionează direct pe celulele vecine; în alt loc poate avea 
rol de modulator cu acţiune mai difuză, care reglează răspunsurile neuronale fine; 
şi în al treilea loc el poate fi eliberat în curentul sanguin pentru a acţiona ca 
hormon. 

Există o mare varietate de peptide cu moleculă mică, care pot servi ca 
neurotransmiţători (de exemplu acetilcolina, acidul gamaaminobutiric - GABA, 
glicina, glutamatul, serotonina, dopamina, norepinefrina etc.). 

Cu toate acestea, acţiunea unui mesager chimic asupra celulei postsinaptice 
nu depinde de natura chimică a transmiţătorului, ci de proprietăţile receptorilor cu 
care se leagă transmiţătorul. De exemplu, acetilcolina poate excita unele celule 
postsinaptice, pe altele le poate inhiba, în timp ce asupra altora poate acţiona 
simultan. Receptorii sunt aceia care determină sinapsele colinergice excitatoare sau 
inhibitoare, sau acţiunea directă a unui transmiţător sau indirectă a unui mesager 
secund asupra canalelor ionice. 

De exemplu, la vertebrate ACh produce excitație sinaptică la nivelul 
joncţiunilor neuromusculare prin activarea receptorilor nicotinici. 

În mod similar ACh încetineşte cordul vertebratelor prin acţiunea acesteia 
asupra receptorilor ACh muscarinici inhibitori. 

Noţiunea de receptor a fost introdusă în 1900 de biochimistul german Ehrlich 
pentru a explica acţiunea selectivă a toxinelor şi a altor agenţi farmacologici 
precum şi specificitatea reacţiilor imunologice. 

Pentru a exercita o acţiune asupra unui ţesut, o substanţă chimică trebuie 
să se unească cu acesta precum cheia cu lacătul, spunea Ehrlich. 

În 1906 Langley postula că sensibilitatea muşchilor scheletici la curară şi 
nicotină este dată de moleculele receptoare. Teoria receptorilor a fost dezvoltată 
de Smith şi Dale şi mult influenţată de studiul enzimelor kinetice şi interacţiunea 
cooperativă dintre micile molecule şi proteine. 

Membrana neuronului postsinaptic conţine numeroase proteine receptoare 

care au două componente importante: o componentă de legare, ce proemină în 
afara membranei în fanta sinaptică (ea legă neurotransmiţătorul din terminația 
presinaptică) şi un ionofor ce străbate membrana până în interiorul neuronului 
postsinaptic. lonoforul poate fi de două tipuri: 1) un canal ionic activat chimic sau 
2) o enzimă ce activează o modificare metabolică în interiorul celulei (Guyton, 
1997). 
Canalele ionice activate chimic sunt de trei tipuri: 1) canale de sodiu, 2) canale de 
potasiu şi 3) canale de clor ce lasă să treacă clorul şi câţiva anioni. Deschiderea 
canalelor de sodiu excită neuronul postsinaptic (receptori excitatori), deschiderea 
canalelor de potasiu şi clor inhibă neuronul, deci acestea sunt receptori inhibitori. 
Transmiţătorii care le deschid pe ultimile două tipuri sunt mediatori inhibitori. 

Activarea tipului enzimatic de receptor produce alte efecte în neuronul 
postsinaptic. Un efect se referă la activarea sistemelor metabolice ale celulei cu 
producerea de adenozin monofosfat ciclic (cAMP), care la rândul său declanşează 
alte activităţi intracelulare. Un alt efect se referă la activarea genelor celulei, care 
vor duce la sinteza de noi receptori ai membranei postsinaptice. Un al treilea efect 
este activarea proteinkinazelor, care diminuează numărul receptorilor. Asemenea 
modificări pot altera reactivitatea sinapsei vreme de minute, zile, luni sau chiar ani. 

Mediatorii care produc asemenea efecte sunt denumiți şi modulatori sinaptici 
(Guyton, 1997). 

Prin urmare, receptorii neurotransmiţătorilor chimici pot fi divizați în două 
clase, după modul de barare directă sau indirectă a canalelor ionice. Cele două 
clase de receptori proteici sunt derivate din două familii de gene distincte. 
Receptorii care barează direct canalele ionice, cum sunt cei care mediază acţiunea 
ACh la nivelul joncţiunii neuromusculare, se compun dintr-o singură macromolecu- 
lă cu numeroase subunități proteice care recunosc atât elementele cât şi canalele 
ionice. Un astfel de receptor ionoforic se leagă de un neurotransmiţător după care 
suferă o modificare conformaţională ce deschide canalul. Mecanisme similare sunt 

găsite şi la nivelul anumitor canale din SNC, reglate de glutamat, glicină şi GABA. 
Receptorii care barează indirect canalele ionice, cum sunt sinapsele din cortexul 
cerebral pentru serotonină şi norepinefrină, implică receptori separați şi canale 
ionice care comunică prin legăturile proteice de tip GTP (proteine G). Aceste 
proteine G cuplează receptorii la enzimele efectorului ce produc unul sau altul din 
mesagerii secunzi intracelulari, cum ar fi cAMP-ul sau diacilglicerolul. Mesagerul 
secund acţionează apoi direct asupra canalului, care în mod obişnuit activează una 
din familia enzimelor numită  protein Kinaze,  modulează apoi canalele prin 
fosforilarea proteinei canaliculare sau printr-o proteină reglatoare care acţionează 
asupra canalului. 

În plus, în anumite cazuri, proteina G poate interacţiona direct cu canalele 
ionice, independent de producţia mesagerului secund. 

In timp ce receptorii care barează direct canalele ionice se compun din mai 
multe subunități, cei care activează cascada mesagerului secund cu ajutorul 
proteinei-G se compune dintr-un singur lanţ polipeptidic. Cele două tipuri de 
receptori au funcţii diferite. Receptorii care barează direct canalele ionice produc 
acţiuni sinaptice relativ rapide, ce durează numai câteva milisecunde. Aceştia sunt 
utilizaţi în mod obişnuit în circuitele neurale care produc comportamente. 

Receptorii care barează indirect canalele ionice duc la acţiuni sinaptice lente 
ce durează secunde şi chiar minute. Aceste acţiuni lente servesc adesea la 
modularea comportamentului prin modificarea excitabilităţii neuronilor şi prin 
trăinicia conexiunilor sinaptice ale circuitelor neuronale de bază. De exemplu, 
modularea căilor sinaptice serveşte adesea la consolidarea stimulilor de învăţare 
(Kandel şi colab. 1991). 


Inputurile primite de neuroni pot fi excitatoare sau inhibitoare 


Neurotransmiţătorii care cresc permeabilitatea membranei la ionii de sodiu 
şi generează impulsuri nervoase sunt excitatori. În categoria acestor substanţe intră 
serotonina, dopamina şi norepinefrina. 

Neurotransmiţătorii care diminuează permeabilitatea membranei la ionii de 
sodiu şi cresc pragul de stimulare sunt inhibitori, deoarece micşorează şansa ca un 
impuls nervos să fie transferat la un neuron învecinat. În rândul acestor neurotrans- 
miţători intră aminoacizii GABA şi glicina. Butonii sinaptici a peste o mie de 
neuroni, pot comunica cu dendritele şi corpul celular al unui neuron particular. 
Neurotransmiţătorii eliberaţi de unii din aceşti butoni au o acţiune excitatoare, iar 
alţii proveniţi de la alţi butoni au o acţiune inhibitoare. Efectul asupra neuronului 
postsinaptic depinde de felul butonilor activaţi de la un moment la altul. Cu alte 
cuvinte, dacă sunt eliberaţi mai mulţi neurotransmiţători excitatori decât inhibitori, 
atunci pragul neuronilor postsinaptici poate fi depăşit, fapt care favorizează trecerea 
influxului nervos prin suprafaţa lor. Invers, dacă majoritatea neurotransiţătorilor 
eliberaţi sunt inhibitori devine imposibilă conducerea oricărui impuls nervos. 

Atunci când starea de excitație a unui neuron depăşeşte pragul de excitabili- 
tate, neuronul va descărca impulsuri repetativ atâta timp cât starea lui de excitație 
rămâne la acest nivel. În plus, ritmul în care va descărca impulsuri este determinat 
de valoarea cu care starea de excitație depăşeşte nivelul prag. 

Totuşi, capacitatea de răspuns la stimularea sinaptică este diferită pentru 
diverse tipuri de neuroni. Astfel, unii neuroni din sistemul nervos central descarcă 
permanent, deoarece starea lor de excitație normală depăşeşte nivelul prag. 
Frecvența lor de descărcare poate fi mărită prin amplificarea stării lor de excitație 
sau poate fi redusă până la întrerupere prin supraadăugarea unei stări de inhibiţie 
a neuronului. Deci pentru îndeplinirea marii varietăţi de funcţii ce aparţin sistemului 
nervos este important să avem neuroni cu particularități diferite de răspuns. 

Prin urmare, răspunsurile produse de neurotransmiţători la nivelul sinapsei 
pot fi excitatoare sau inhibitoare. Unii neurotransmiţători eliberaţi de terminalui 
axonal al neuronilor excitatori determină, la nivelul celulei postsinaptice, o acţiune 
potenţială. 

Alţii, eliberaţi de axonul terminal al neuronilor inhibitori, împiedică 
stimularea celulei postsinaptice. 

Curara, utilizată în chirurgie pentru relaxarea muşchilor în timpul operaţiei, 
provoacă paralizie prin blocarea transportării semnalelor excitatorii la nivelul 
joncţiunii neuromusculare, în timp ce stricnina dă spasme musculare şi moarte prin 
blocarea eliberării semnalelor inhibitoare. 

Neurotransmiţătorii excitatori şi inhibitori formează legături cu receptori 
diferiţi, astfel încât caracterul receptorului este dat de diferenţa pe care o face între 
excitație şi inhibiţie. Receptorii principali pentru neurotransmiţătorii excitatori 
(acetilcolina şi glutamatul) sunt canalele ionice care permit trecerea Na* şi a Ca” 
„Când neurotransmiţătorul formează legături cu receptorii, canalele se deschid 
pentru a permite un influx important de Na' care depolarizează membrana 
plasmatică, aducând-o către potenţialul prag necesar pentru deplasarea acţiunii 
potenţiale. Astfel, stimularea acestor receptori tinde să activeze celula postsinaptică. 
Dimpotrivă receptorii pentru neurotransmiţătorii inhibitori (cel mai important fiind 
acidul Y-aminobutiric-GABA şi glicina) sunt reprezentaţi de canalele pentru CI. 
Când neurotransmiţătorul se ataşează de ele, canalele se deschid. 

Din cauză că forţa de mişcare a CI prin membrană se apropie de zero, în 
cazul potenţilului de membrană, în celulă intră foarte puţin CI la nivelul 
punctului respectiv. 

Dacă se deschid şi canalele de Na? , atunci Na” va intra rapid în celulă şi 
va scoate potenţialul de membrană din starea sa de repaus. Această modificare face 
ca CI să se mobilizeze în celulă şi să neutralizeze efectul influxului de Na”. 

În acest mod neurotransmiţătorii inhibitori suprimă producerea potenţialului 
de acţiune făcând membrana celulei ţintă mai greu de depolarizat. Cele mai multe 
medicamente utilizate în tratamentul insomniei, anxietăţii, depresiei şi schizofreniei 
îşi exercită acţiunea la nivelul sinapselor cerebrale, majoritatea acţionând prin 

legăturile pe care le formează cu canalele ionice, a căror transmitere este 
direcţionată. Barbituricele şi tranchilizantele (valium, halcion, temazepam) se leagă 
de canalele de CI cu poartă pentru GABA. Legăturile respective fac mai uşoară 
deschiderea canalelor de către GABA, celula devenind astfel mai sensibilă la 
acţiunea inhibitoare a GABA. În contrast, antidepresivul prozac blochează 
reabsorbţia neurotransmiţătorului excitator, serotonina crescând astfel cantitatea de 
serotonină din sinapsele care utilizează neurotransmiţătorul respectiv. Modul în 
care acest medicament înlătură depresia este încă un mister. 

Un număr de droguri interferează cu acţiunea normală a diferiților 
neurotransmiţători. Asttel, LSD contracarează funcţia serotoninei, cocaina întăreşte 
efectele norepinefrinei prin împiedicarea inactivării sale normale iar amfetamina 
accelerează eliberarea excesivă de dopamină. Unele droguri anxiolitice, de tipul 
diazepamului (Valium ) par a-şi exercita efectul prin creşterea eficacităţii 
neurotransmiţătorului inhibitor GABA. Cafeina, teina şi teobromina aflate în cafea, 
ceai şi respectiv cacao cresc excitabilitatea, prin micşorarea pragului de excitabilitate 
al neuronilor.  Stricnina, unul dintre cei mai cunoscuţi agenţi de creştere a 
excitabilităţii neuronale, acţionează prin inhibarea acţiunii unora din mediatorii 
inhibitori, mai ales a glicinei din măduva spinării. În consecinţă, efectul 
mediatorilor excitatori este amplificat iar neuronii devin atât de exitabili încât 
descarcă rapid repetitiv, provocând spasme musculare tonice severe. 

Majoritatea anestezicelor cresc pragul membranar de excitabilitate şi reduc 
transmiterea sinaptică în multe puncte din sistemul nervos prin schimbarea 
caracteristicilor fizice ale membranelor neuronale. 

Numărul diferitelor tipuri de receptori pentru neurotransmiţători este foarte 
mare dar ei aparţin unui număr mic de familii. De exemplu, multe subtipuri de 
receptori pentru acetilcolină, glutamat, GABA, glicină şi serotonină localizate pe 
diferiţi neuroni se deosebesc numai prin câteva proprietăţi subtile. Cu această largă 
varietate de receptori este posibil a găsi o generaţie nouă de medicamente 
psihoactive care să acţioneze selectiv asupra unui set specific de neuroni pentru 
înlăturarea bolilor mintale care devastează atât de multă lume. Unul la sută din 
populaţia umană are schizofrenie şi alt procentaj de 1% suferă de maladia maniaco- 
depresivă (Alberts şi colab. 1998). 


Conexiunile sinaptice ne permit să gândim, să 
acţionăm şi să ne reamintim 


La nivelul unei sinapse chimice, terminalul nervos al celulei presinaptice 
converteşte semnalul electric într-un semnal chimic, iar celula postsinaptică 
converteşte din nou semnalul chimic în unul electric. 

Valoarea sinapselor chimice devine clară atunci când sunt considerate în 
contextul funcţionării sistemului nervos cu enorma sa reţea neuronală interconecta- 

tă prin numeroase căi ce efectuează computaţii complexe, înmagazinări de 
memorie şi planuri: de acţiune. 

Pentru realizarea acestor funcţii neuronul trebuie să facă mai mult decât să 
genereze şi să transmită semnalele; el trebuie să combine, să interpreteze şi să 
înregistreze informaţiile primite. Aceste activităţi devin posibile datorită sinapselor 
chimice. 

De exemplu, un neuron motor din măduva spinării primeşte inputuri de la 
sute şi mii de alţi neuroni care fac sinapsă pe el. Unele din aceste semnale tind 
să stimuleze neuronul, în timp ce altele tind să-l inhibe. 

După combinarea de către neuronul motor a tuturor informaţiilor primite, 
acesta reacţionează prin declanşarea potenţialelor de acţiune de-a lungul axonului 
fie pentru a stimula muşchiul, fie pentru a-l face să rămână liniştit. Sarcina de 
realizare a unui output corespunzător implică interacţiunea complicată a diferitelor 
canale ionice din membrana postsinaptică a neuronului. 

Din sutele de tipuri de neuroni existente în creier, fiecare are setul său 
carateristic de receptori şi canale ionice care îl fac apt să răspundă într-un anume 
fel la anumite seturi de inputuri şi astfel să-şi îndeplinescă sarcina specializată. 

Mai mult, canalele ionice şi alte componente sinaptice pot suferi modificări 
permanente conform uzajului pe care îl au păstrând în felul acesta traseele ultimelor 
evenimente. În acest mod, se înmagazinează memoria. Prin urmare, canalele ionice 
reprezintă inima maşinăriei care face posibilă acţiunea, gândirea, sentimentele şi 
vorbirea (Alberts şi colab. 1998). / . 

Aşadar, căile de transmitere şi de preluc rare a impulsurilor nervoase reflectă 
în parte modul de organizare a neuronilor şi a fibrelor lor nervoase în interiorul 
creierului şi măduvei spinării. 


Sistemul neuronal 


Neuronii de la nivelul SNC sunt organizaţi în grupuri cu număr variabil de 
celule numite câmpuri neuronale. Fiecare câmp primeşte impulsuri de la anumite 
fibre nervoase. Aceste impulsuri sunt prelucrate după specificul câmpului respectiv, 
iar impulsurile care rezultă sunt conduse la distanţă prin fibrele de ieşire. 

Fiecare fibră aterentă se divide de nenumerate ori la intrare, iar ramurile sale 
se răspândesc într-o anumită regiune a câmpului neuronal. 

Ramurile respective dau ramuri mai mici, iar terminalele lor formează sute 
de sinapse cu dendritele şi corpii celulari ai neuronilor din câmp. 


Facilitarea 


Ca rezultat al impulsurilor de intrare şi a eliberarii neurotransmiţătorilor, un 
neuron particular din câmpul neuronal poate primi stimuli excitatori şi inhibitori. 

Dacă efectul stimulării este excitator, acesta trebuie să atingă pragul pentru 
a da naştere unui impuls. Dacă efectul excitator este sub prag, el nu va mai da 
naştere unui impuls. Totuşi, în astfel de cazuri, neuronii devin mai excitabili faţă 
de stimulii aferenţi, apărând aşa zisul fenomen de facilitare. 


Convergenţa 


Toţi neuronii din câmpul respectiv primesc impulsuri de la două sau mai 
multe fibre aferente.Mai mult, aceste fibre care converg către acelaşi neuron, pot 
proveni din părţi diferite ale sistemului nervos. 

Convergenţa impulsurilor provine din surse diferite, creând astfel un efect 
aditiv asupra neuronului. De exemplu, dacă un neuron este facilitat de unii stimuli 
sub prag primiţi printr-o fibră, pragul său poate fi atins dacă acesta primeşte 
stimulări adiţionale şi de la o a doua fibră. Ca rezultat, un impuls aferent poate fi 
transmis unui efector particular şi poate cauza un răspuns. Adesea impulsurile 
aterente reprezintă informaţii provenite de la diferiţi receptori senzoriali, la care 
trebuie detectate modificările care au loc. Convergenţa permite aducerea la nivelul 
sistemului nervos a diferitelor feluri de informaţii, prelucrarea acestora şi elaborarea 
răspunsurilor corespunzătoare. 


Divergenţa 


Impulsurile care părăsesc câmpul neuronal diverg adesea prin trecerea lor 
în numeroase alte fibre de ieşire. De exemplu, impulsul dintr-un neuron poate 
stimula alţi doi neuroni, la rândul lor fiecare din aceştia pot stimula mulţi alţi 
neuroni şi aşa mai departe. Astfel, un aranjament de fibre nervoase divergente poate 
duce la amplificarea răspunsului prin răspândirea lui la un număr crescut de 
neuroni din câmpul respectiv. Ca rezultat al divergenţei, un impuls provenit dintr-un 
singur neuron al SNC poate fi amplificat astfel încât să poată ajunge la o unitate 
din musculatura scheletului suficiente impulsuri care să determine producerea unei 
contracţii puternice. În mod similar, un impuls originar din receptorii senzoriali 
poate diverge şi ajunge în diferite regiuni ale SNC, unde poate fi prelucrat şi 
interpretat. 


Transformarea informaţiei 


Informaţia transmisă de un semnal este transformată atunci când trece de la 
o componentă neuronală la alta. În cazul reflexului de extensie putem constata 
foarte clar aceste transformări în forma lor cea mai elementară. 

Caracteristicile stimulării extensiei musculare- amplitudinea şi durata- sunt 
reflectate în gradul amplitudinii şi duratei potenţialului receptor din neuronul 

aferent. Dacă potenţialul receptat depăşeşte pragul de iniţiere al unui potenţial de 
acţiune, semnalul de gradare este transformat din segmentul iniţial al unui neuron 
aferent într-un semnal tot-sau-nimic (pattern al potenţialului de acţiune, sau codul 
frecvenţei). Potenţialul de acţiune garantează că semnalul poate fi propagat cu 
exactitate la terminalele neuronului. Mai mult decât atât, creşterea amplitudinii 
potenţialului receptor dincolo de prag duce şi la creşterea frecvenţei potenţialelor 
de acţiune, iar orice creştere a duratei semnalului aferent duce şi la creşterea duratei 
succesiunii potenţialelor de acţiune. 

La nivelul terminalelor presinaptice ale unui neuron senzorial, frecvenţa 
potenţialelor de acţiune determină cantitatea de transmiţător eliberat. 

Prin urmare, frecvenţa unui potenţial de acţiune este retransformată într-un 
semnal analog, adică într-o cantitate gradată de transmiţător. Acest set de 
transformări se repetă şi în neuronul motor. 

Pentru a iniţia un potenţial sinaptic gradat, care să se transmită segmentului 
iniţial al axonului, transmiţătorul eliberat de neuronul senzorial, trebuie să 
interacţioneze cu receptorii moleculari de pe neuronul motor. Aici apare potenţialul 
de acţiune care se propagă către terminalele celulei motorii unde se eliberează un 
neurotransmiţător .Acesta dă naştere la nivel muscular unui potenţial sinaptic. 
Potenţialul sinaptic transmis fibrei musculare dă un potenţial de acţiune care duce 
la transformarea finală a acestui reflex -contracţia musculară sau generarea unui 
act comportamental- . 

Reflexul de extensie este un comportament foarte simplu, produs de două 
clase de neuroni conectaţi între ei prin legături excitatoare. 

In creier jumătate din neuroni sunt inhibitori.Ei eliberează transmiţători care 
hiperpolarizează potenţialul membranei celulelor postsinaptice şi reduc probabilita- 
tea stimulării. De exemplu, în cazul reflexului rotulian, neuroni aferenţi care 
cantractă muşchii extensori ai membrului inferior activează şi inter neuronii 
inhibitori care împiedică punerea în acţiune a muschilor flexori, antagonişti. 

Aceasta este o inhibiţie de tip feed-forward, cu rolul de a suprima alte acţiuni 
competitive. Ea poate fi autoreglată prin varietatea feedback-ului. In această 
inhibiţie, neuronul care excită celula ţintă acţionează şi asupra interneuronului 
inhibitor feed-back, anihilând astfel neuronul activ sau inhibând abilitatea sa de a 
excita ţinta.Si în cazul comportamentelor complexe întîlnim ambele tipuri de 
aranjamente inhibitorii. 

Patternul interacțiunilor permitE transmiterea relativ stereotipă de către 
celulele nervoase a informaţiei unice. 

Am văzut cum un număr limitat de celule nervoase pot interacţiona pentre 
a produce un comportament simplu prin activarea unor mişcări şi inhibarea altora. 
La nivelul creierului uman, fiecare comportament este generat de mai multe celule. 

Mediatorul neural al comportamentului este subdivizat în aspecte discrete 
determinate de inputul senzorial, outputul motor şi de procesele de prelucrare a 
informaţiei. 

Fiecare din aceste aspecte este transmis de un grup de neuroni sau chiar de 
mai multe grupe neuronale. Implicarea numeroaselor grupe sau căl neuronale în 
transmiterea aceleiaşi informaţii poartă numele de prelucrare paralelă. Acest fapt 
măreşte bogăţia şi siguranţa funcţiilor din interiorul SNC. 

Cheia strategiilor sistemului nervos constă în subdiviziunea şi localizarea 
funcţiilor. În creier, aspectele specifice ale prelucrării informaţionale sunt restrânse 
la anumite regiuni particulare. De exemplu, fiecare modalitate senzorială este 
prelucrată într-o regiune distinctă în care conexiunile senzoriale sunt reprezentate 
precis, sub forma unei hărţi a suprafeţei corespunzătoare corpului (pielea, 
tendoanele şi articulațiile, retina, cohleea membranoasă, epiteliul olfactiv). Muşchii 
şi mişcările sunt de asemenea reprezentate într-un aranjament ordonat de: conexiuni. 
Astfel, creierul conţine cel puţin două clase de hărți: o clasă pentru percepțiile 
senzoriale şi o alta pentru comenzile motorii. 

Cele două tipuri de hărţi sunt interconectate într-un anume fel care nu este 
total înţeles. 

Majoritatea neuronilor motori, senzoriali sau interneuroni nu diferă mult din 
punct de vedere al proprietăţilor lor electrice. 

Astfel, neuronii cu proprietăţi similare duc la bun sfârşit anumite funcţii 
datorită conexiunilor pe care aceştia le fac la nivelul SN. Aceste conexiuni se 
stabilesc în timpul dezvoltării şi determină rolul celulelor în comportament . 

Clarificarea componentelor proceselor mintale şi a operaţiilor logice efectuate 
de anumite grupuri neuronale ale diferitelor regiuni cerebrale se datorează 
cunoaşterii şi specificării interconexiunilor reţelei prin care circulă fluxul 
informaţional. 

Cercetătorii care lucrează în domeniul inteligenţei artificiale au utilizat 
iniţial pentru simularea proceselor cognitive cerebrale înalte (recunoaşterea, achiziţia 
noilor informaţii, memoria şi performanţele motorii) modelele de prelucrare scrisă. 
Ulterior, şi-au dat seama că, deşi aceste modele seriale rezolvă multe probleme, 
inclusiv jocul de şah, ele execută slab şi încet alte computaţiuni (recunoaşterea 
rapidă a figurilor omeneşti, înţelegerea vorbirii) pe care creierul le rezolvă rapid. 

Ca rezultat, majoritatea modelatorilor funcţiilor neurale au renunţat la 
sistemele seriale şi au adoptat sistemele distribuţiei paralele, pe care le-au numit 
modele conecţioniste. Modelele conecţioniste utilizează elementele computaţionale 
interconectante care, ca şi circuitele neurale, prelucrează informaţia simultan şi în 
paralel. În aceste modele elementele individuale nu transmit o cantiate mai mare de 
informaţie. | 

Prelucrarea mai complexă a informaţiei se datorează nu contribuţiei mai 
mari a elementelor individuale, ci stabilirii conexiunilor dintre mai multe elemente. 
Neuronii individuali pot îndeplini computaţii importante prin faptul că ei sunt legaţi 
împreună în diferite moduri organizate (Kandel, 1991). Totuşi, două aspecte 
detremină patternul funcţional al neuronilor. Primul, care se referă la maximizarea 
puterii de prelucrare, de estimare a sistemului nervos se bazează pe faptul că 

neuronii trebuie să fie mici pentru ca un mare număr din aceştia să poată fi 
conţinuţi în spaţiul disponibil. Al doilea, care se referă la maximizarea abilității 
organismului de a răspunde la modificările mediului său înconjurător, se bazează 
pe faptul că neuronii trebuie să conducă semnalele în mod rapid. 

Celulele nervoase diferă de celelalte celule ale corpului prin faptul că ele pot 
comunica rapid unele cu altele, uneori la mare distanţă dar cu mare precizie. 
Această comunicare rapidă şi precisă este posibilă datorită celor două mecanisme 
de semnalizare-conducerea axonală şi conducerea sinaptică. 


Sinteza şi traficul proteinelor neuronale 


În privinţa sintezei şi circulaţiei proteinelor neuronale, Schwartz (1991) dă 
următoarele explicaţii: 

Informaţia genetică din nucleu este transcrisă în ARN-ul mesager (mMARN) 
şi transportată prin porii nucleari în citoplasmă unde este tradusă în una din cele 
trei clase majore de proteine: 1) citozolică, 2) nucleară, mitocondrială Şi 
peroxisomală şi 3) proteine pentru sistemul membranar major al neuronului. Fiecare 
din aceste clase de macromolecule are un anume rol fiziologic în biologia neuronului. 

Proteinele citozolice distribuite în întreg neuronul prin transport axoplasmic 
încetinit includ elementele fibrilare ale citoscheletului care determină forma 
celulelor şi enzimele citozolice. Aceste enzime utilizate pentru metabolismul 
intermediar şi pentru biosinteza căilor consumă sau transformă multe substanţe 
celulare cu greutate moleculară mică. 

Proteinele destinate pentru nucleu includ enzime importante care sintetizează 
ARN, ADN şi diferiţi factori de transcripție care reglează expresia genelor. Două 
organite care sunt independente de sistemul membranar major al neuronului - 
mitocondria şi peroxizomii- au funcţii similare în toate celulele corpului. 

Funcţia primară a mitocondriei, distribuită în întreg neuronul în faza 
transportului lent, este aceea de a genera ATP, moleculă majoră prin care energia 
celulară este trasferată sau consumată. 

Peroxizomii care au funcţie detoxificatoare cu ajutorul reacției de peroxidare 
înpiedică acumularea hidrogen peroxidului, agent puternic oxidant, deoarece 
aproape jumătate din conţinutul său proteic este format din enzima catalază. 

In şfîrşit, membrana şi proteinele secretorii care circulă de-a lungul axonului 
şi dendritelor prin transport axonal rapid acţionează în funcţia semnalizatoare a 
neuronului şi în interacţiunea sa cu mediul înconjurător prin secreție (exocitoză) 
şi prin menţinerea membranei plasmatice, prin reciclarea membranei (endocitoză). 

Proteinele care aparţin acestor trei clase au proprietăţi ce le fac să contribuie 
indirect la conducerea axonală şi la transmiterea sinaptică. 

Asttel, enzimele citozolice catalizează sinteza substanţelor transmiţătoare cu 
moleculă mică, iar energia ATP formată în mitocondrii este utilizată în 
transmiterea sinaptică. 

Unul din produşii importanţi ai membranei celulare şi ai proteinelor secretorii 
din neuron este vezicula sinaptică, iar în neuronii peptidergici conţinutul 
neurosecretor. În această clasă multe din proteinele membranare sunt destinate să 
devină receptori şi canale ionice. 


Transmiterea directă la nivelul sinapsei nerv-muşchi 


O singură fibră musculară este inervată numai de un axon. 

Transmiţătorul eliberat de porţiunea terminală a axonului este ACh, iar 
receptorul acetilcolinic de pe membrana musculară este de tip nicotinic. Există 
două tipuri de receptori la ACh, nicotinic şi muscarinic. Axonul neuronului motor 
inervează o regiune specializată a membranei musculare numită placă- terminală. 
În apropierea acesteia, axonul pierde teaca sa de mielină şi se împarte îi ramuri 
fine. Un ram fin are o grosime de aproape 2 um şi formează la capete varicozităţi 
multiple numite butoni sinaptici, la nivelul cărora este eliberat transmiţătorul. 
Fiecare buton este aşezat într-o depresiune a fibrei musculare, unde membrana 
acesteia formează pliul joncţional. 

Suprafaţa întregii fibre musculare este acoperită de colagen şi glicoproteine. 
Terminalul presinaptic şi fibra musculară secretă în membrana bazală, la nivelul 
plăcii terminale proteine şi enzima acetilcolinesteraza, care inactivează ACh 
eliberată de terminalul presinaptic prin hidrolizarea ei în acetat şi colină. Butonul 
presinaptic conţine întreaga aparatură necesară eliberării transmiţătorului. Aceasta 
include: veziculele sinaptice cu ACh, zonele active membranare de eliberare a 
transmiţătorului şi canale de Ca” barate şi voltate. | 

Aceste canale permit intrarea în terminal a Ca? la apariţia fiecărui potenţial 
de acţiune. 

Ca?* favorizează fuzionarea veziculelor sinaptice cu terminalul, fuziune care 
duce la eliberarea conţinutului veziculator. Fiecare zonă activă se află în faţa 
pliului joncţional postsinaptic. Pe creasta fiecărui pliu se află receptorii pentru ACh 
organizaţi în mănunchiuri geometrice cu o densitate de 10000 receptori pe mm”. 
Fiecare proteină receptoare are un diametru de circa 8,5 nm, iar la colorare apar ca 
nişte cilindri găuriţi. În regiunea de sub creastă, în profunzimea pliului, membrana 
celulei musculare este bogată în canale de Na* barate şi voltate care convertesc 
potenţialul plăcii terminale în potenţial de acţiune. Stimularea unui axon motor 
duce la eliberarea ACh din terminalul axonal, la interacţiunea acesteia cu receptorii 
ACh din creasta pliului membranei musculare şi la apariţia potenţialului postsinap- 
tic, numit potenţial de placă terminală. 

Amptitudinea potenţialului plăcii terminale este de obicei mare. 

O singură celulă motoare produce un potenţial sinaptic de aproximativ 70 
mV, suficient pentru a da naşţere în fibra musculară unui potenţial de acţiune. În 
contrast, majoritatea neuronilor din SNC produc potenţiale sinaptice cu o 
amplitudine sub IlmV. Deoarece, acest potenţial este mic devinenecesară intervenţia 

inputurilor mai multor neuroni pentru a genera un potenţial de acţiune în neuronii 
centrali: 

Fatt şi Katz (1951) au fost aceia care au studiat amănunţit potenţialul 
sinaptic de la nivelul sinapsei nerv-muşchi. 

Cu ajutorul curarei, ei au redus amplitudinea potenţialului sinaptic sub pragul 
său de acţiune. Tubocurarina, agent activ, purificat, blochează transmiterea 
neuromusculară prin blocarea receptorilor şi împiedicarea activării lor de către 
ACh. Fatt şi Katz (1951) au ajuns la concluzia că potenţialul sinaptic este generat 
de un curent limitat la regiunea plăcii terminale, de unde se răspândeşte pasiv la 
distanţă. 

Nu toată ACh ajunge la receptorii postsinaptici, deoarece în fantă o parte 
este hidrolizată de acetilcolinesteraza membranei bazale, iar o altă parte difuzează 
în afara fantei sinaptice. 

Canalele ionice de la nivelul plăcii terminale sunt permeabile atât pentru 
sodiu cât şi pentru potasiu. 

O cheie importantă poate fi obţinută prin modificarea sistematică a 
potenţialului de membrană şi determinarea potenţialului inversat al acţiunii 
sinaptice. 

Potenţialul inversat al plăcii terminale este un potenţial membranar în care 
potenţialul sinaptic sau curentul sinaptic este zero. 

La nivelul potenţialului inversat nu există nici un curent net deoarece o 
cantitate egală de curent curge în ambele direcţii. 

Takeuchi (1977) a constatat că, la nivelul plăcii terminale, canalele sinaptice 

sunt aproape egal permeabile pentru ambii cationi majori, Na* şi K?. 
Astfel, în timpul potenţialului sinaptic Na intră în celulă, iar K* iese din celulă. 
Prin urmare, legarea ACh de receptori duce la deschiderea canalelor proteinei 
receptoare. Aceste canale sunt permeabile pentru cationi (Na*, K* şi Ca? ), iar 
deschiderea lor duce la apariţia unui influx de ioni de Na? şi la producerea 
depolarizării potenţialului sinaptic, denumit potenţial al plăcii terminale. 

Deoarece canalele activate de ACh sunt deschise în număr limitat (acest 
lucru depinzând de cantitatea de ACh fixată în celula postsinaptică ), ele nu pot 
produce un potenţial de acţiune regenerativ. In schimb, prin depolarizarea celulei 
postsinaplice, ele activează canalele din afara plăcii terminale dependente de 
voltajul Nat. | 

Deoarece canalele de Na* sunt reglatoare ale voltajului, multe din ele se 
deschid ca rezultat al depolarizării crescute a celulelor postsinaptice. In acest fel, 
canalele de Na” pot genera cantitatea de curent necesară producerii potenţialului de 
acţiune. 

Există trei mari deosebiri între canalele cu poartă pentru transmiţător şi cele 
cu poartă voltată. Prima se referă la faptul că prin canalele cu poartă voltată, 
Na” şi K” circulă prin canale selective, unele pentru Na? şi altele pentru K*, 
activate secvențial. În contrast canalele activate de ACh sunt destul de largi pentru 

a permite trecerea prin ele atât a Na' ,a K* şi a Ca”. Anionii sunt excluşi 
deoarece canalele au sarcini fixe negative. Porul canalelor activate de ACh are un 
diametru de aproximativ 0,65nm, cel al canalelor de Na* are 0,5nm, iar cel al 
canalelor pentru K* are 0,3nm. 

A doua diferenţă constă în faptul că fluxul Na* prin canalele cu poartă 
voltată este regenerativ. Depolarizarea crescută a celulelor cauzată de influxul Na* 
duce la deschiderea mai multor canale de Na* cu poartă voltată. 

În contrast, numărul canalelor activate de ACh deschise în timpul 
potenţialului sinaptic se limitează la cantitatea de ACh disponibilă. 

Depolarizarea produsă de impulsul de Na* nu duce la deschiderea mai 
multor canale cu poartă pentru transmiţător şi din cauză că ele sunt limitate şi 
nu produc un potenţial de acţiune tot sau nimic. Pentru apariţia unui potenţial de 
acţiune, este necesar ca potenţialele plăcii terminale să recruteze canale cu poartă 
voltată din vecinătate. 

A treia deosebire este farmacologică şi se referă la sensibilitatea diferităa 
celor două tipuri de canale, la diferite droguri şi toxine. 

Tetrodotoxina care blochează canalele de Na' cu poartă voltată nu 
blochează influxul Na” prin cele nicotinice (Kandel şi Siegelbaum, 1991). 


Transmiterea cu poartă directă la nivelul sinapselor centrale 


După Kandel şi Schwartz (1991) transmiterea sinaptică chimică de la 
nivelul SNC este similară în principiu cu cea de la nivelul joncţiunii neuromuscula- 
re, dar diferă din anumite puncte de vedere. 

La nivelul SNC transmiterea sinaptică poate fi excitatoare sau inhibitoare. 
Potenţialul postsinaptic excitator de la nivelul SNC tinde să aibă o amplitudine sub 
ImV, în comparaţie cu 70mV la muşchi. 

Un neuron central primeşte inputuri de la sute de neuroni presinaptici, în 
timp ce o fibră musculară este inervată de un singur neuron motor. 

Transmiţătorul excitator major din creier şi măduva spinării este glutamatul. 
Până acum au fost identificate patru clase de receptori postsinaptici pentru glutamat, 
iar fiecare din aceştia au subtipuri. 

Receptorii quisqualat şi kainat sunt aproape similari, fapt care a dus 
laîncadrarea acestora în clasa receptorilor AMPA (0 amino-3 hidroxi-5 metil-4 
izoxazol propionic acid). 

Aceşti receptori formează canale permeabile pentru Na* şi K*, dar nu şi 
pentru Ca” şi au potenţialele inverse situate în jur de O0mY. 

Fluxul ionic din aceste canale mediază producerea potenţialului postsinaptic 
excitator (depolarizant) în neuronii motori prin fibre aferente. 

Ca rezultat al studiilor farmacologice efectuate de Watkins şi Evans(1981), 
ştim că glutamatul se leagă şi de receptorul NMDA (N-methyl-D- aspartate) care 
formează canale permeabile pentru Ca” , dar şi pentru Na” şi K*. Aceste canale 

unice printre receptorii cu poartă pentru transmiţători sunt dependente şi de voltaj. 
În stare de repaus canalele respective sunt blocate de Mg” extracelular, care este 
înlăturat când membrana este depolarizată. In acest mod, glutamatul şi depolariza- 
rea sunt necesare pentru deschiderea canalelor receptor NMDA. Din cauza întârzierii 
deschiderii, fulxul ionic din aceste canale contribuie la componenta tardivă a 
potenţialului postsinaptic excitator. 

Receptorii NMDA se deosebesc din punct de vedere farmacologic de 
receptorii quisqualaţi şi kainaţi. Ei sunt blocaţi în mod selectiv de către APV(2- 
amino-S-phosphonovalerate) şi inhibaţi de substanţa halucinogenă PCP (phencycli- 
dina). Influxul calciului prin canalele receptoare NMDA atrage procese celulare 
implicate în anumite tipuri de memorie, dar şi în apariţia unor leziuni cerebrale. 

Cantitatea excesivă de glutamat are o mare acţiune toxică asupra neuronilor. 
Deoarece glutamatul este transmiţătorul excitator major din creier, aproape toate 
celulele cerebrale au receptori care-i răspund 

In culturi de ţesuturi expunerea scurtă la concentraţii crescute de glutamat 
duce la omorârea multor neuroni . Toxicitatea la glutamat ar rezulta predominant din 
influxul excesiv de Ca” prin canalele NMDA activate. Concentrația înaltă de Ca” 
intracelular poate activa Ca” proteazic dependent si produce radicali liberi care sunt 
toxici pentru celulă. Toxicitatea la glutamat poate contribui la lezarea celulelor 
după stroke, la moartea celulelor din statusul epileptic şi la apariţia maladiilor 
degenerative de tipul coreei Huntington. 

Agenţii care blochează în mod selectiv receptorii NMDA au rol protector 
împotriva efectelor toxice ale glutamatului şi sunt testaţi acum în clinici . 

A patra clasă a receptorilor la glutamat, quisqualatul B, nu este cuplată 
direct în canalele ei prin intermediul unei căi mesager secunde. 

Transmiţătorii inhibitori majori de la nivelul sistemului nervos central sunt 
GABA şi glicina. Acţiunea sinaptică inhibitoare este mediată de canalele receptor 
selective pentru clor. Poarta acestor canale receptor postsinaptice permit pătrunderea 
CI în celulă şi hiperpolarizarea membranei. Deschiderea acestor canale duce la 
creşterea conductanţei membranei restante şi la şuntarea oricărui curent excitator 
care are tendinţa să ajungă în celulă. 

Concentrația Cl este mai mare extracelular (150mM ) şi mai mică 
intracelular (15mM), astfel încât deschiderea canalelor pentru Cl duce la miscarea 
CI sub gradientul său de concentraţie. Influxul CI adaugă sarcini negative 
mediului intracelular, iar efluxul K* duce la diminuarea sarcinilor pozitive. Astfel, 
deschiderea canalelor de CI sau de K* duce la instalarea unui mediu pozitiv în 
afară şi la o hiperpolarizare netă. Două clase importante de medicamente, 
benzodiazepinele şi barbituricele, se leagă de receptorii GABA, întărind astfel 
fluxul CI prin aceste canale, ca răspuns la GABA. Când potenţialul de membrană 
este hiperpolarizat de la nivelul său de repaus de -65mV la -70mV potenţialul 
postsinaptic inhibitor (hiperpolarizarea) scade la zero. 

Acest punct nul reprezintă pentru potenţialul postsinaptic inhibitor potenţialul 
1nversat. 

Ca şi receptorii la ACh, receptorii GABA şi glicină au multiple subunități, 
iar fiecare subunitate conţine patru segmente membranare cheie. 

Receptorii GABA şi glicinici sunt similari cu receptorii la ACh deoarece, 
după cum era de aşteptat, ei au canale anionice şi nu cationice. 

Astfel, în segmentul în care porii canalelor receptorilor la ACh au aminoacizi 
încărcaţi negativ (glutamat, aspartat), receptorii GABA şi glicinici au sarcini 
pozitive (lizină, arginină). , 

Miile de inputuri excitatoare şi inhibitoare care ajung la un singur neuron 
central nu se adună împreună până la atingerea pragului (-55mV). Sumarea 
temporală şi spaţială a inputurilor într-o singură celulă depinde de proprietăţile 
pasive ale celulei, în special de constantele timp şi lungime şi de localizarea 
sinapsei. 

Astfel, sinapsele glutaminergice tind să fie localizate pe dendrite iar cele 
inhibitoare pe corpul celular. În final, integrarea de către celule a inputurilor se face 
la nivelul eminenţei axonale, regiune a membranei corpului celular situată la nivelul 
segmentului iniţial al axonului. Această regiune conţine cea mai mare densitate de 
canale de Na”, fapt datorită căruia are cel mai coborât prag pentru iniţierea spike- 
urilor. 

În modelele neuronale, arborele dendritic este reprezentat ca pol receptor, 
axonul ca porţiune conducătoare, iar partea terminală a axonului ca pol transmiţă- 
tor. Acest model relevă faptul că sistemul nervos este compus din receptori 
informaţionali şi unităţi transmiţătoare. Totuşi, multe regiuni cerebrale nu au o 
structură atât de simplă. 

Asfel, există sisteme senzoriale şi motorii, iar în multe regiuni cerebrale în 
afara faptului că celulele transmit informaţia, ele o şi transformă. 

Toate cele trei regiuni ale celulei nervoase (axon, corp celular, dendrite) pot 
constitui locuri receptive pentru contactele sinaptice. Cele mai comune tipuri de 
contacte sunt axoaxonic, axosomatic si axodendritic. 

Sinapsele axodendritice pot fi întâlnite pe tulpina sau pe ramurile acesteia. 

Contactele dendrodendritice şi somasomatice sunt rare. 

Curentul sinaptic generat la nivel axosomatic dă un semnal mai puternic şi 
cu o influenţă mai mare asupra ieşirii de la nivelul trigger zone decât curentul 
provenit de la un contact axodendritic mai depărtat. 

Adesea, sinapsele de pe corpul celular sunt inhibitoare, iar cele de pe 
ramurile dendritice sunt excitatoare. 

Neuronii centrali au 20-40 dendrite principale, care se ramifică în procese 
dendritice fine. Fiecare ramură are două locuri majore pentru inputurile sinaptice, 
tulpina şi ramurile. Ramurile au un colet şi un cap bulbos. 

Fiecare ramură are pe suprafaţa sa cel puţin o sinapsă. 

In anumiţi neuroni corticali ramurile au receptori şi compartimente 
biochimice distincte. 

Sinapsele de pe terminalul axonal sunt adesea modulatoare prin controlarea 
cantităţii de transmiţător eliberată. 

Sinapsele excitatoare şi inhibitoare au şi o ultrastructură distinctivă. 

Transmiterea sinaptică mediată de un al doilea mesager 


După Schwartz şi Kandel (1991) receptorii sinaptici au două funcţii majore 
recunoaşterea unui transmiţător specific şi activarea efectorilor. Mai întâi 
receptorul recunoaşte şi se leagă de transmiţătorul mediului extern al celulei, după 
care, drept consecinţă a legăturii, receptorul modifică biochimismul celulei. Astfel 
de receptori pentru neurotransmiţători pot fi divizați în două grupe majore după 
modul în care receptorul şi efectorul sunt cuplaţi şi funcţionează. În prima grupă 
(receptorii cu poartă directă pentru canalele ionice), în care o singură macro 
moleculă îndeplineşte două funcţii din domenii diferite (recunoaşterea şi acţionarea 
directă asupra canalelor ionice) intră: receptorii acetilcolinici nicotinici, GABA, 
glicina, AMPA  (Kainat-quisqualat) şi NMDA (N-methyl-D-aspartate), clasa 
receptorilor glutamaţi. 

În cealaltă grupă (cu poartă canaliculară indirectă sau cu receptori cuplaţi 
la proteina G) recunoaşterea transmiţătorului şi activarea efectorului sunt îndeplinite 
de molecule separate. La fiecare membru din acest grup sau familie, molecula 
receptoare este cuplată cu molecula efectoare printr-o legătură proteică nucleotid 
guanizinică (proteina G). Pentru activarea componentei efectoare este necesară 
participarea a mai multor proteine distincte. Efectorul tipic este o enzimă care 
produce un mesager secund difuzibil, ca de exemplu cAMP (cyclic adenosine 
monophosphate), diacilglicerolul sau un polifosfat inozitolic. Acest al doilea mesager 
atrage la rândul său o cascadă biochimică, care activează în mod specific protein- 
kinaza, care fosforilează o varietate de proteine celulare sau mobilizează ionii de 
Ca” din depozitul intracelular, inițiind astfel reacţii care modifică starea biochimi- 
că a celulei. 

Uneori, proteina-G sau al doilea mesager (CAMP, cGMP, sau metaboliţii 
acidului arahidonic) pot acţiona direct asupra canalelor ionice. 

Diferenţele structurale dintre cele două familii de receptori se reflectă în 
funcţia lor. 

Canalele ionice cu poartă directă acţionează rapid (milisecunde) pentru că 
ele implică modificarea conformaţiei unei singure macromolecule. În contrast, 
receptorii legaţi de proteina G sunt înceţi (sute de milisecunde sau secunde) şi au 
un timp mai prelungit (secunde sau minute), deoarece cascada de reacţii pe care o 
provoacă cere timp. Există aproximativ 100 substanţe care acţionează ca 
transmiţători, fiecare activând un receptor specific de pe suprafeţa celulei. Totuşi 
căile majore cu mesager secund sunt mult mai puţine. Până în prezent au putut fi 
caracterizate numai patru din acestea. Primul mesager secund caracterizat a fost 
CAMP. Sutherland şi colab. (1950) au descoperit că - cAMP reglează metabolismul 
hidraţilor de carbon la nivelul ficatului şi muşchilor. Mai recent au fost descoperite 
alte două cascade care iniţiază hidroliza fosfolipidelor în membrana celulei. Una 
din acestea produce doi mesageri, inozitol, polifosfatul şi diacilglicerolul, iar 
cealaltă începe cu eliberarea acidului arahidonic. 

În afara acestora, există receptori care activează tirozin-kinaza. 

Funcţia acestora la nivelul SN nu este bine înţeleasă. 

Căile mesagerului secund pot uneori interacţiona, una singură neputându-şi 
exercita acţiunea reglatoare. Alteori, sistemul celui de-al doilea mesager modifică 
activitatea canalelor ionice prin fosforilarea canalelor proteice sau acţionează direct 
asupra acestora. 

Prin urmare, canalele ionice cu poartă directă operează mai rapid şi sunt 
utilizate pentru procesele fiziologice care se desfăşoară rapid (reflexul rotulian, 
comportamentul perceptiv şi motor). Totuşi, neuronii au şi efecte reglatoare cu 
durată mai lungă asupra celulelor ţintă. 

Chiar contracția musculară susţinută necesită o reglare neurală a 
metabolismului celulei musculare. Această reglare este obţinută de mecanismele 
receptoare care debutează mai încet şi au o perioadă mai lungă de timp. În 
integrarea centrilor, neuronii cerebrali utilizează forme de transmitere sinaptică 
rapidă şi lentă prin utilizarea receptorilor cu porţi canaliculare directe şi cu al 
doilea mesager. Acţiunea sinaptică care blochează direct canalele ionice şi deschide 
canalele închise de potenţialul de repaus cresc invariabil conductanţa generală a 
membranei postsinaptice. În contrast, acţiunea sinaptică mediată de al doilea 
mesager închide canalele ionice deschise de potenţialul de repaus şi scade 
conductanţa membranei. În plus, prin blocarea canalelor ionice, al doilea mesager 
poate modifica starea biochimică a celulei nervoase. 


Eliberarea transmiţătorului 


Kandel (1991) afirmă că cele mai remarcabile activităţi cerebrale (memoria 
şi învăţarea) emerg din proprietăţile elementare ale sinapselor chimice. Caracteris- 
tica distinctivă a sinapselor chimice se referă la faptul că potenţialul de acţiune a 
terminalului presinaptic duce la secreția mesagerului chimic. Până în prezent am 
analizat proprietăţile receptorilor postsinaptici, canalele ionice şi stimularea prin cel 
de al doilea mesager pe care îl folosesc. În continuare vom examina componenta 
presinaptică a sinapsei, precum şi modul de cuplare a procesului de secreție a 
neurotransmiţătorului cu fenomenul electric de la nivelul terminalului presinaptic. 

Utilizând sinapse gigante, Katz şi Miledi (1967) au constatat că pentru 
transmiterea sinaptică nu este necesar nici influxul de Na” şi nici efluxul de K?*. 
Pentru eliberarea transmiţătorului este esenţial numai Ca”, care intră în celulă la 
nivelul terminalului presinaptic. 

Întârzierea sinaptică, adică timpul dintre debutul potenţialului de acţiune şi 
eliberarea transmiţătorului, reprezintă timpul necesar ionilor de Ca” intraţi, să 
difuzeze la locurile lor de acţiune şi să determine încărcarea transmiţătorului în 
veziculele sinaptice. Facilitarea efectului Ca” asupra transmiterii sinaptice, este 
inhibată de Mg”, blocant al canalelor de Ca”. 

Imcrând pe axoni giganţi, Baker şi colab.(1971) au constatat că fiecare 
potenţial de acţiune produce un mic influx de Ca”? prin canalele de Ca” cu poartă 
voltată. Analiza transmiterii sinaptice a fost facilitată mult de descoperirea 

potenţialului sinaptic miniatural spontan. Fiecare asemenea potenţial este produs de 
eliberarea spontană a unei cantităţi de transmiţător (aproximativ 1000-3000 
molecule de ACh) dintr-o singură veziculă sinaptică . Mărimea acestui potenţial 
sinaptic miniatural (0,5-lmV) este în concordanță cu dimensiunea unităţii 
potenţialului sinaptic carte poate fi măsurată experimental în cazul în care Ca? 
extracelular este scăzut. Potenţialele sinaptice mai mari evocate în astfel de condiţii 
tind să fie integral multiplicate în unitatea potenţială. Creşterea Ca extracelular 
nu modifică mărimea potenţialelor sinaptice spontane, şi nici unitatea potenţialului 
sinaptic. 

Fără îndoială, el creşte probabilitatea descărcării transmiţătorului dintr-o 
veziculă sinaptică, în aşa fel încât potenţialele de acţiune evocă mai puţine 
insuccese. La nivelul joncţiunii neuromusculare potenţialul sinaptic normal (70mV) 
este dat de eliberarea a aproximativ 150 cuante de transmiţător. La nivelul 
sinapselor neuronului central sunt eliberate ca răspuns la un singur potenţial de 
acţiune mai puţin de 10 cuante (fiecare produce o depolarizare în jur de 100pV ). 
Un singur buton sinaptic central difuzează în timpul activităţii -tot sau nimic- o 
singură cuantă de transmiţător. Fiecare veziculă depozitează câte o singură 
cuantă de transmiţător formată din mii de molecule. Veziculele fuzează cu 
suprafaţa internă a terminalului presinaptic, în locuri specifice de eliberare, unde 
se deschid în mod tranzitor şi elimină conţinutul în fanta sinaptică. 

Couteaux şi Pecot-Dechavassine (1970) au numit locurile specifice de 
eliberare, zone active. Suportul ultrastructural al ipotezei de transmitere sinaptică 
vine de la faptul că multe vezicule mici, clare sunt claustrate în jurul corpilor 
denşi, specializaţi, presinaptici, numiţi zone active. În contrast, veziculele mari cu 
peptide nu sunt eliberate de zonele active. Pe suprafaţa presinaptică a unei sinapse 
nerv-muşchi există circa 300 de zone active. O fibră excitatoare aferentă unei 
celule ganglionare reticulare dorsale are numai patru terminaţii pe un neuron motor 
(fiecare având 2um?) şi conţine numai o zonă activă. 

Redman (1990) arată că fiecare capăt terminal nu eliberează mai mult decât 
o cuantă de transmiţător. 

Fiecare cuantă de transmiţător produce un potenţial postsinaptic de mărime 
fixă, numită unitate de potenţial sinaptic. Potenţialul sinaptic total provine din 
suma acestor potenţiale. Fatt şi Katz (1952) au descoperit natura cuantală (quantal) 
a transmisiei. În timp ce făceau înregistrări din sinapsele neuromusculare ale 
broaştei, fără stimulări presinaptice, au observat prezenţa potenţialelor spontane, 
potenţiale de placă terminală miniaturală. Aceste potenţiale miniaturale sunt reduse 
şi în final abolite de agenţii care blochează receptorii la ACh, cum este d- 
tubocurarina. Frecvența lor creşte prin depolarizarea terminalului presinaptic. 
Potenţialele miniaturale dispar în cazul degenerării nervului presinaptic şi reapar o 
dată cu reinervarea, indicând că la nivelul părţii terminale a nervului presinaptic 
se eliberează în mod continuu cantităţi mici de ACh. Potenţialul miniatural al 
plăcii terminale reflectă deschiderea multor canale-receptor la ACh. 

Katz şi Miledi (1967) au estimat că potenţialul elementar ACh produs de 
deschiderea unui singur canal receptor ACh este de numai 0,3uV sau în jur de 

1/2000 din amplitudinea unui potenţial miniatural spontan. Un potenţial placă- 
terminală miniatural cere sumarea conductanţelor elementare a 2000 de canale. 

Pentru deschiderea unui singur canal trebuie legate de receptor două 
molecule de ACh. În plus, o parte din ACh se pierde fie prin difuziune în afara 
fantei sinaptice, fie prin hidrolizarea acetilcolinesterazei. Astfel, pentru producerea 
unui potenţial miniatural de placă terminală sunt necesare 5000 molecule. 

Pentru prinderea veziculelor în actul exocitozei, Heuser şi Ressel (1977) au 
efectuat experienţe cu înghețare rapidă care au arătat că veziculele fuzionează cu 
membrana presinaptică în vecinătatea zonelor active. De asemenea, de-a lungul 
zonelor active autorii au pus în evidenţă şiruri largi de particule intramembranare 
pe care le-au denumit canale-calcice. Aceste canale localizate pot fi responsabile de 
creşterea rapidă, de câteva mii de ori, a concentraţiei Ca” în axonul terminal, în 
timpul potenţialului de acţiune. O ipoteză cu privire la modul în care Ca? duce la 
fuzionarea veziculelor susţine că acesta dă naştere unui por care traversează 
vezicula şi membrana, după care conţinutul veziculei este eliberat în spaţiul extracelular. 

Datele recente relevă necesitatea Ca” atât pentru fuziunea veziculelor 
sinaptice cu zonele active, cât şi pentru mobilizarea acestora în vederea eliberării 
conţinutului. 

Smith şi colab. (1985) au demonstrat că influxul Ca? este de 10 ori mai 
mare în regiunea zonelor active decât în oricare altă parte a terminalului. In timpul 
potenţialului de acţiune, concentraţia Ca? creşte în câteva sute de microsecunde 
de mii de ori la nivelul zonelor active. Astfel, de la nivelul bazal de 100 nM ajunge 
la 100 uM. Această creştere rapidă a Ca” este necesară pentru eliberarea rapidă 
şi sincronă a transmiţătorului. 

Numai o mică fracțiune a veziculelor mici sinaptice din terminalul sinaptic 
se află în zonele active de eliberare. Aceste vezicule legate de citoschelet cu 
ajutorul unei proteine de suprafaţă numită sinapsin sunt eliberate. cu ajutorul 
calciului. Veziculele mari cu miez dens conţin neurotransmiţători peptidici, dar nu 
au sinapsin pe suprafaţa lor şi nu descarcă conţinutul lor prin zonele active. Ele 
sunt mai mult vezicule depozit. Sinapsinul, proteină care ancorează veziculele de 
citoschelet, a fost descoperit de Sudhof şi colab. (1989). În prezent sunt descrise 
patru sinapsine. Activitatea sinapselor chimice poate fi modificată pentru perioade 
lungi de timp, dar acţiunea sinaptică electrică nu. Această proprietate poartă 
numele de plasticitate sinaptică. 

Din cauza strânsei dependențe între eliberarea transmiţătorului şi concentra- 
ţia calciului intracelular, mecanismele din neuronul presinaptic, care afectează 
concentraţia calciului liber din terminalul presinaptic, afectează şi cantitatea de 
transmiţător eliberată. 

Prin urmare, cantitatea de transmiţător eliberată din neuron nu este fixă, ea 
putând fi modificată de procese reglatoare intrinseci şi extrinseci. 

Stimularea cu frecvenţă crescută a neuronului presinaptic (500-1000 acţiuni 
potenţiale pe secundă) poartă numele de stimulare tetanică. 

Creşterea în dimensiune a potenţialului postsinaptic în timpul stimulării 
tetanice poartă numele de potentare. Creşterea care persistă după stimularea 

tetanică este numită potenţare posttetanică. Această întărire durează câteva 
minute, dar ea poate persista o oră sau mai mult. Potenţarea posttetanică apare ca 
rezultat a saturării tranzitorii cu diferite sisteme de tamponare a calciului din 
terminale (primar fiind reticulul endoplasmic şi mitocondria) apărute acolo după 
marele influx din timpul potenţialului de acţiune. Excesul de calciu permite mai 
multor vezicule sinaptice să se elibereze din zonele citoscheletale şi să ajungă în 
locurile de eliberare. Ca rezultat, fiecare potenţial de acţiune din neuronii 
presinaptici va permite eliberarea unei cantităţi mai mari de neurotransmiţător decât 
înainte. Creşterea concentraţiei calciului liber produce modificări prelungite în 
activitatea celulei. Şi conexiunile sinaptice de pe terminalele presinaptice reglează 
calciul liber intracelular. Sinapsele axonice pot deprima sau întări eliberarea 
transmiţătorului prin intermediul inhibiţiei presinaptice sau al facilitării presinapti- 
ce. Terminalele presinaptice ale unui neuron, a căror eliberare este modulată, 
conţin receptori pentru diferiţi neurotransmiţători (receptori presinaptici). Anumiți 
receptori presinaptici, numiţi autoreceptori, pot recunoaşte şi lega propriul 
transmiţător celular. Sinapsele axoaxonice produc numeroase acţiuni, cea mai 
importantă fiind cea care controlează influxul calciului în terminale. Deosebirea 
între acţiunile sinaptice axoaxonice şi axosomatice (sau axodendritice) este 
importantă. Vom lua ca exemplu inhibiţia. Când un neuron hiperpolarizează corpul 
celulei sau dendritele unui alt neuron, el diminuează şansa activării celulei 
postsinaptice. Această acţiune a fost numită inhibiţie postsinaptică. Spre deosebire 
de aceasta, când un neuron contactează axonul terminal al unei alte celule, el poate 
reduce cantitatea de transmiţător eliberată de a doua celulă în cea de-a treia. 
Această acţiune poartă numele de inhibiţie presinaptică. Atâta timp cât acţiunile 
sinaptice axosomatice afectează toate ramurile unui neuron postsinaptic (deoarece 
ele afectează probabilitatea ca un neuron să atragă un potenţial de acţiune), 
acţiunile axoaxonice controlează în mod selectiv comportamenul ramurilor 
individuale ale neuronului. Din raţiuni necunoscute, modularea presinaptică din 
căile de influx senzorial tinde să se producă precoce. De exemplu, inhibiţia 
presinaptică este întâlnită în nucleii de relaţie pentru informaţia senzorială legată 
de vedere, tact şi sensibilitatea de poziţie (în retină, măduvă şi coloanele nucleare 
dorsale). Pentru inhibiţia presinaptică au putut fi separate trei mecanisme. Unul este 
simultan închiderii canalelor calcice şi deschiderii canalelor K* cu poartă voltată 
care scad influxul calciului, întărind astfel repolarizarea celulei. În unii neuroni 
aceasta se datorează unui al doilea mesager specific şi anume metabolismului 
lipoxigenazic al acidului arahidonic. Al doilea mecanism se referă la conductanţa 
mărită pentru CI, care diminuează (sau scurtcircuitează) amplitudinea potenţialu- 
lui de acţiune din terminalul presinaptic. Ca rezultat, se produce o depolarizare mai 
mică şi sunt activate mai puţine canale de calciu, de către potenţialul de acţiune. 
Al treilea mecanism implică inhibiţia directă a procesului de eliberare a transmiţă- 
torului independent de influxul de Ca”. 

În contrast, facilitarea presinaptică poate fi cauzată de accentuarea influxului 
de Ca” (Kandel şi colab. 1991). Prin urmare, reglarea calcilui liber la nivelul 
terminalului presinaptic stă la baza unei varietăţi largi de mecanisme care 

determină plasticitatea sinapselor chimice. Deţinem puţine date cu privire la 
modificările pe termen scurt la nivelul sinapselor efectoare, modificări care dureză 
minute sau ore, aflându-ne abia la începutul cercetărilor cu privire la modificările 
pe termen lung care persistă zile, săptămâni sau mai mult. Se pare că aceste 
modificări pe termen lung cer, în afara modificării influxului de Ca” 

şi a accentuării eliberării din sinapsele preexistente, dezvoltarea şi mărirea 
numărului sinapselor. 


Transmiterea inputurilor la celulele ţintă prin canalele dirijate (cu 
poartă) se face prin convertirea din nou a semnalelor chimice în 
semnale electrice 


Neurotransmiţătorul eliberat traversează rapid spaţiul sinaptic şi se leagă de 
receptorii acestuia concentrați în membrana postsinaptică a celulei ţintă. Legarea 
neurotransmiţătorului de receptorii săi duce la schimbarea potenţialului de 
membrană a celulei ţintă şi la declanşarea unui p otenţial de acţiune. 

Neurotransmiţătorul este îndepărtat fie prin degradarea sa de către enzimele 
fantei sinaptice, fie prin reabsorbţia sa în terminalul nervos care îl eliberează sau 
de către celulele din jur. 

Receptorii neurotransmiţătorului pot fi de diferite tipuri. Unii mediază 
efectele relativ lente în celula ţintă în timp ce alţii mediază răspunsurile mai 
rapide. Răspunsurile rapide, de milisecunde, depind de receptorii care au canale 
ionice cu transmitere dirijată (cu poartă). Aceştia fac parte din subclasa canalelor 
ionice cu ligant dirijat iar funcţia lor este aceea de a converti semnalele chimice 
aduse direct de neurotransmiţător iarăşi în semnale electrice. 

Ca răspuns la unirea receptorilor cu transmiţătorul, canalele se deschid tranzitor 
iar permeabilitatea membranei postsinaptice se modifică faţă de ioni. La rândul lor, 
aceste schimbări duc la modificarea potenţialului membranar. 

Când aceasta este destul de mare poate declanşa în celula postsinaptică o acţiune 
potenţială. 


Istoricul descoperirii neurotransmiţătorilor 


În contrast cu studiile activităţii electrice ale sistemului nervos, studiile 
biochimice ale acestuia au început mult mai târziu. 

Un pas decisiv a fost făcut în jurul anului 1900 de către şcoala engleză de 
fiziologe a lui John Langley care a cercetat nervii autonomi ai organelor interne. 
Langley împreună cu elevii săi au constatat că stimularea electrică a acestor nervi 
produce modificări caracteristice de tipul tahicardiei şi hipertensiunii arteriale care 
mimau pe cele determinate de injectarea extractului de glandă adrenală. 

În anul 1904 Elliot, student al lul Langley în vârstă de 26 de ani la British 
Medical, a făcut o comunicare, la Societatea de Fiziologie, în care postula că 
impulsurile nervilor autonomi duc la eliberarea, la nivelul terminalelor acestora, a 
unei substanţe asemănătoare epinefrinei din glanda adrenală. 

În acelaşi an Langley a demonstrat că celulele glandulare au substanţe 
inhibitoare şi excitatoare care determină activitatea organelor interne. Aceste 
cercetări erau departe de realitatea sugerării legăturilor chimice dintre neuroni, de 
dependenţa lor de activitatea impulsurilor electrice şi de existența moleculelor 
receptor sinaptice. 

În anul 1921, Loewi a dovedit că nervul vag inhibă activitatea cardiacă prin 
eliberarea aceticolinei. Lucrările lui Dale şi colab. din anii 1930 au probat că 
acetilcolina se comportă ca o substanță neurotransmiţătoare atât la nivelul 
ganglionilor autonomi, cât şi la nivelul joncţiunii dintre nervii şi muşchii scheletici. 
Punerea în evidenţă a complexelor sinaptice, analizarea constituenţilor biochimici 
era inaccesibilă tehnicii de omogenizare a creierului. 

Vizualizarea monoaminelor, a aminelor biogenice şi deci identificarea 
substanţelor neurotransmiţătoare din fiecare neuron şi de la terminalele acestuia, a 
devenit posibilă în jurul anilor 1960 după introducerea tehnicii prin fluoresenţă. 

Punerea în evidenţă a receptorilor şi „prin urmare, activarea celui de-al doilea 
sistem mesager a fost realizată în jurul anului 1970. Tot prin anii *70, a fost 
identificată o varietate largă de peptide mici cu acţiune trofică asupra dezvoltării 
neuronale şi cu acţiune modulatoare asupra transmiterii sinaptice şi asupra celui de- 
al doilea sistem mesager. 

Sistemul celui de-al doilea mesager include moleculele care fac legătură 
funcţională între receptorii primului mesager şi mecanismul efector din celulele 
recptoare (procese metabolice, canale ionice, etc). Prin urmare, activarea unui 
receptor duce la modificarea membranei şi la producerea directă sau indirectă a 
unui mesager intracelular secund necesar pentru transmiterea mesajului în mediul 
intracelular. 

În sistemul nervos central există doi mesageri secunzi reprezentativi: 
adenozin monofosfatul ciclic (CAMP) şi guanozin monofosfatul ciclic (GMP) care 
sunt sintetizaţi de adenilat ciclază şi respectiv de guanilat ciclază. Substratul 
acestor enzime este ATP-ul şi GTP-ul. Până în anii “70 au fost descoperiţi 6 
neurotransmiţători: noradrenalina, dopamina, serotonina (toate monoamine), 
acetilcolina (amină terţiară) , GABA şi glutamatul (aminoacizi). 

Acum, la această listă se adaugă încă aproximativ 200 neurotransmiţători 
dar al căror rol cerebral nu este încă bine cunoscut. 

Aceste descoperiri au dus la identificarea şi explicarea celor mai simple 
sinapse, joncţiunile neuromusculare, precum şi a sinapselor centrale cu acţiune 
rapidă excitatoatre şi inhibitoare. 

Prezenţa neurotransmiţătorilor presupune şi existenţa receptorilor caracteris- 
tici. Neuronii primesc, pe calea sinapselor, inputuri multiple dar membranele lor 
dendritice şi somatice posedă receptori pentru fiecare tip de input. Terminalul unui 
axon eliberează în spaţiul sinaptic un anumit neurotransmiţător care difuzează spre 
membrana postsinaptică unde se combină cu receptorul specific. Există receptori 
şi pe terminalul presinaptic (autoreceptori) care printr-un mecanism feedback negativ 
reglează cantitatea de neurotransmiţător eliberată de acesta. Trebuie amintită şi 
existenţa câtorva forme de receptori pentru acelaşi neurotransmiţător. 

Mesageri chimici, micile molecule şi peptidele 


Deşi utilizarea tradiţională a structurilor anatomice ca unităţi funcţionale n-a 
fost înlocuită, trebuie ştiut faptul că acelaşi comportament se află atât sub 
dependenţa unui substrat anatomic, cât şi a unuia neurochimic. Creierul posedă atât 
neuroni, cât şi neurotransmiţători, astfel încât orice comportament are la bază 
componente anatomice şi componente neurochimice. 

Căile anatomice cerebrale interconectate sunt definite nu numai de structura 
lor anatomică, dar şi de transmiţătorii lor sinaptici. Când luăm în consideraţie 
căile neurotransmiţătoare, trebuie să avem în vedere subseturile celulare care se 
conformează unui anume tipar şi unor anumite direcţii. O cale înglobează mii de 
axoni, care pleacă de exemplu de la nucleii trunchiului cerebral (bulb. punte, 
pedunculi) şi se îndreaptă că tre diferite regiuni ale creierului anterior (nuclei 
bazali, sistem limbic, cortex cerebral). În traiectul lor, aceşti axoni emit colaterale 
pentru structurile vecine. Aceşti neuroni eliberează acelaşi sau aceiaşi neurotransmi- 
țători la terminaţiile lor sinaptice. 

Histochimiştii au descoperit că neuronii ale căror corpuri celulare se adună 
la un loc în trunchiul cerebral şi ai căror axoni formează o cale bine definită 
utilizează aceeaşi neurotransmiţători. Astfel, a devenit posibilă identificarea unui 
mare număr de căi neuronale ascendente formate din axoni, care pornesc de la 
grupele celulare ale trunchiului cerebral şi ajung la creierul anterior. 

Diferenţierea căilor şi identificarea precisă a originii şi terminării lor se face 
pe baza neurotransmiţătorului pe care-l folosesc. 

Transmiterea sinaptică chimică este forma predominantă de comunicare 
sinaptică din creier. Există totuşi două tipuri majore de transmitere chimică, ce 
diferă după receptorii postsinaptici care sunt activaţi. 

Primul tip se referă la receptorii postsinaptici care barează direct canalele 
ionice iar al doilea acţionează indirect prin intermediul unui mesager secund. 
Receptorii care barează direct canalele ionice sunt cel mai bine studiaţi la nivelul 
sinapselor dintre neuronii motori şi fibrele musculare scheletice, unde excitaţia 
sinaptică este mediată de ACh. 

Când un potenţial de acţiune ajunge în regiunea terminală a unui neuron, el 
stimulează eliberarea pachetelor de transmiţător chimic. 

Transmiţătorii pot fi mici molecule înrudite cu aminoacizii, de tipul L- 
glutamatului sau acetilcolinei, sau pot fi peptide asemănătoare enkefalinului. Aceste 
molecule transmiţătoare, constituite în organite subcelulare numite vezicule, sunt 
adunate în locuri specializate de eliberare din terminalele presinaptice, numite zone 
active. 'Transmiţătorul este eliberat din veziculele sale după unirea acestora cu 
suprafaţa membranei, proces cunoscut sub numele de excitoză. Eliberarea 
transmiţătorului chimic serveşte ca semnal de ieşire. Cantitatea de transmiţător 
eliberată este în funcţie de numărul şi frecvenţa potenţialelor de acţiune. 
Transmiţătorul eliberat de neuronul presinaptic difuzează prin fanta sinaptică până 
la celula postsinaptică în care dă naştere unui potenţial inhibitor sau excitator, fapt 

care depinde de receptorul postsinapric şi de curentul fluxului iniţiat de această 
proteină (Kandel, 1991). 

În general, transmiterea chimică se face în patru etape: două presinaptice şi 
două postsinaptice. Aceste etape sunt: 1) sinteza substanţei transmiţătoare, 2) 
depozitarea şi eliberarea transmiţătorului, 3) interacţiunea transmiţătorului cu 
receptorul membranei postsinaptice şi 4) înlăturarea transmiţătorului din fanta 
sinaptică. 

Anterior am analizat etapele 2,3 şi 4, adică eliberarea transmiţătorului şi 
interacţiunea sa cu receptorul postsinaptic. În continuare ne ocupăm de natura şi 
sinteza moleculelor utilizate de transniţători şi de modul în care veziculele 
sistemului membranar sunt utilizate de neuroni pentru a elibera mesagerii chimici. 
Chiar dacă multe molecule de transmiţător sunt sintetizate local la capătul 
prelungirii neuronale, şi celelalte părţi ale neuronului contribuie în mod semnificativ 
la acest proces (Schwartz, 1991). Majoritatea micilor molecule transmiţătoare ale 
neuronului sunt sintetizate local, la n ivelul terminalelor, dar corpul celulelor 
neuronale care utilizează peptide ca mesageri chimici trebuie să aprovizioneze 
terminalele cu peptide şi cu vezicule în care peptidele sunt prelucrate şi împachetate. 
După sintetizarea acestora în interiorul corpului celular, componentele macromole- 
culare sunt rapid deplasate de-a lungul axonului către terminalul nervos prin 
transport axonal rapid. 

Mesagerii chimici trebuie să îndeplinească 4 condiţii pentru a intra în grupa 
transmiţătorilor. Conceptul de transmitere chimică a devenit familiar prin anii * 30, 
după ce Loewi a demonstrat eliberarea acetilcolinei (ACh) din terminalele vagului 
în inima de broască şi după ce Dale (1935) a raportat studiile sale cu privire la 
transmitera adrenergică şi colinergică. De atunci, ideea cu privire la transmiţători 
a fost modificată în mod continuu, pentru a-l pune în acord cu noile achiziţii ale 
biologiei neuronului şi ale farmacologiei receptorilor. 

Ca primă aproximaţie, un transmiţător poate fi orice substanţă eliberată de 
neuron la nivelul sinapsei, care influenţează altă celulă (neuron sau organ efector) 
într-o manieră specifică. 

Este dificil de probat că toate substanţele care operează la nivel sinaptic sunt 
într-adevăr transmiţătoare. Pentru elucidare au fost fixate patru criterii de definire 
a unui transmiţător sinaptic: 1) să fie sintetizat de neuron; 2) să fie prezent la 
nivelul terminaţiilor presinaptice şi să fie eliberat în cantitate suficientă pentru a-şi 
exercita acţiunea asupra neuronilor postsinaptici sau asupra organelor efectoare; 3) 
să mimeze exact acţiunea transmiţătorului eliberat endogen (să activeze aceleaşi 
canale ionice sau calea unui al doilea mesager de la nivelul celulei postsinaptice) 
în cazul în care aplicăm pe cale exogenă un medicament, în concentraţie 
rezonabilă; 4) să existe un mecanism specific de înlăturare a lui de la locul de 
acţiune (fanta sinaptică). 

Adesea este dificil de demonstrat experimental toate aceste caracteristici. la 
nivelul unei anumite sinapse. 

Multe celule nervoase sunt caracterizate după biochimia transmiţătorului lor. 
Un neuron matur face uz de aceeaşi substanţă transmiţătoare la nivelul tuturor 

sinapselor sale. Această generalizare bazată e lucrările lui Dale a fost formulată 
în 1957 ca principiu de către Eccles. 

Legea lui Dale nu poate fi aplicată unor neuroni dezvoltați care s-au dovedit 
a sintetiza şi elibera mai mult decât o substanţă neurotransmiţătoare, deoarece, unii 
neuroni maturi conţin mai mult decât un mesager chimic. Această situaţie, 
denumită vag coexistentă, implică aproape întotdeauna un transmiţător cu greutate 
moleculară mică şi o peptidă neuroactivă. Din aceeaşi celulă neuronală pot fi 
eliberate peptide neuroactive diferite, deoarece peptidele tipice provin dintr-o întinsă 
gamă de precursori poliproteici. 

Prin urmare, pentru a conserva importanţa biologiei celulare, principiul lui 
Dale şi Eccles asupra specificităţii neuronale trebuie reformulat în sensul că un 
neuron utilizează aceeaşi combinaţie de mesageri chimici la nivelul tuturor 
sinapselor sale. Astfel, neuronii adulţi pot fi diferenţiaţi, dar aparatul lor biochimic 
specific acestor neurotransmiţători rămâne prezent. 

În consecinţă, un neuron matur este înzestrat cu un set exclusiv de procese 
biochimice, care îl diferenţiază de ceilalţi. 


Substanțe neurotransmiţătoare 


În sistemul nervos sunt produse numeroase substanţe neurotransmiţătoare, 
fiecare neuron eliberând unul sau chiar mai multe din acestea. 

Neurotransmiţătorii sunt împărţiţi în două grupuri. Din primul grup fac 
parte mediatorii cu moleculă mică şi acţiune rapidă. Al doilea grup cuprinde un 
mare număr de neuropeptide cu dimensiune moleculară mult mai mare şi cu 
acţiune mult mai lentă. Neurotransmiţătorii din primul grup sunt implicaţi în 
majoritatea răspunsurilor prompte ale sistemului nervos, cum ar fi transmiterea 
semnalelor senzoriale spre centrii nervoşi şi a semnalelor motorii înapoi în muşchi. 
Pe de altă parte, neuropeptidele produc acţiuni prelungite, de tipul modificării pe 
termen lung a numărului receptorilor, închiderii de durată a canalelor ionice, sau 
a schimbării pe termen lung a numărului sinapselor. 

În sfera neurotransmiţătorilor putem include: acetilcolina care stimulează 
contracția muşchilor scheletici; un grup de substanţe numite monoamine (epinefrina, 
norepinefrina, dopamina şi serotonina), provenite din molecule de aminoacizi 
modificate; numeroşi aminoacizi (glicina, acidul glutamic, acidul aspartic şi acidul 
gamaaminobutiric-GABA) şi un mare grup de peptide, fiecare din ele constând 
dintr-un lanţ relativ scurt de aminoacizi. Aceste substanţe sunt sintetizate de obicei 
în citoplasma butonilor sinaptici şi înmagazinate în veziculele sinaptice. 

Când un potenţial de acţiune trece peste membrana butonului sinaptic, acesta 
produce o creştere a permeabilităţii membranei pentru ionii de calciu, prin 
deschiderea canalelor ionice de calciu. În consecinţă, ionii de calciu difuzează în 
interior, iar ca răspuns faţă de prezenţa lor unele vezicule sinaptice fuzionează 
cu membrana şi eliberează conţinutul lor în fanta sinaptică. După eliberare, unii 
neurotransmiţători sunt distruşi de enzimele prezente în despicătura sinaptică, iar 

alţii sunt transportaţi din nou în butonul sinaptic, sau sunt preluaţi de către celulele 
nevrogliale şi duşi la neuronii din vecinătate. 

De exemplu, acetilcolina este descompusă de enzima colinesterază, 
prezentă la nivelul membranei sinapselor care utilizează acest neurotransmiţător. 

Monoaminele neurotransmiţătoare sunt inactivate în mod similar de către 
enzima monoaminoxidază din mitocondrii. 

Această distrucţie sau înlăturare a substanţelor neurotransmiţătoare prezintă 
importanţă deoarece împiedică stimularea continuă a neuronilor postsinaptici. 

Se presupune că la fiecare impuls nervos se degajă şi se pun în mişcare 
aproximativ un milion molecule de acetilcolină. Pentru ca enzimele (contrasubstan- 
țele) să devină eficiente şi să asigure preluarea continuă de către membrana 
postsinaptică a influxului de la nivelul membranei presinaptice, este necesar ca ele 
să fie produse în cantitate suficientă şi să acţioneze rapid asupra substanţelor 
neurotransmiţătoare. 

Experimental s-a dovedit că enzima colinesterazică este produsă într-o 
cantitate de cinci ori mai mare decât necesarul minim, iar viteza ei de reacţie este 
foarte crescută. O moleculă de colinesterază hidrolizează o moleculă de 
acetilcolină în 30 us. Această rapiditate a reacției de hidroliză este suficient de 
mare pentru a asigura funcţionarea optimă a mecanismului sinaptic. În principiu, 
se poate afirma că sinapsa funcţionează ca un sistem cu telecomandă chimică. 
Dintre toate sinapsele, cel mai complet studiată şi cel mai bine înţeleasă este 
joncţiunea neuromusculară. Între cele două clase sunt deosebiri biochimice 
fundamentale. 


TABEL NR. 1 


Transmiţători cu moleculă mică 


a 


- Acetilcolina 

- Amine biogenice 
Dopamina 
Norepinefrina 
Epinefrina 
Serotonina 
Histamina 

;- Aminoacizii 
Acidul gamaamino-butiric 
Glicina 
Glutamatul 


Substanțele transmiţătoare cu moleculă mică sunt puţine. Clasic sunt 
acceptate opt substanțe transmiţătoare cu greutate moleculară mică. Toate sunt 
amine, iar şapte sunt aminoacizi sau derivați ai acestora. Aceşti mesageri au multe 
asemănări biochimice. Toţi au molecule mici şi se formează pe căl biosintetice 

relativ scurte din precursori care derivă în ultimă instanţă din substratul 
carbohidrat major al metabolismului intermediar. Ca şi celelalte căl ale metabolis- 
mului intermediar, sinteza acestor neurotransmiţători este catalizată de enzime, care 
aproape fără excepţie sunt citozolice. 

Fiecare transmiţător cu moleculă mică utilizat de un neuron este determinat 
de setul specitic de enzime biosintetice. Setul specific de enzime biosintetice este 
necesar, dar nu reprezintă un determinant suficient al specificităţii transmiţătorului, 
deoarece între sinteza transmiţătorului şi eliberarea sa sinaptică intervin şi alte 
procese biochimice. În toate căile transmiţătoare şi în orice cale biosintetică există 
o treaptă enzimatică, ce reglează sinteza transmiţătorului. Controlul enzimatic este 
caracteristic neuronului, înzestrând celula cu proprietatea de a fi colinergică, 
norepinefrinergică, (noradrenergică), dopaminergică, serotonergică, etc. 


Acetilcolina (ACh) 


Acetilcolina este singura substanţă transmițătoare cu greutate moleculară 
mică care nu este nici aminoacid nici derivat al acestuia. 

Calea biosintetică a ACh are o singură reacţie enzimatică catalizată de 
colin-acetiltransferază. Această transferază este caracteristică şi determinantă 
pentru sinteza ACh. Jesutul nervos nu poate sintetiza colina. Aceasta este preluată 
din alimente, şi distribuită apoi neuronilor pe calea curentului sanguin. Acetilcolina 
este secretată de neuroni din multiple arii cerebrale, dar în mod specific de celulele 
piramidale mari din cortexul motor, de diverşi neuroni din ganglionii bazali, de 
neuronii motori ce inervează muşchii scheletici, de neuronii preganglionari din 
sistemul nervos vegetativ, de neuronii postganglionari din sistemul nervos 
parasimpatic şi de unii neuroni postganglionari din sistemul nervos simpatic. În 
nucleii bazali există multe celule care sintetizează ACh, iar aceşti neuroni dau 
numeroase proiecţii către cortexul cerebral. Lewis şi Shute (1967) au identificat în 
creier două sisteme colinergice majore : unul reticulat 'ascendent, continuare a 
formaţiunii reticulate din trunchiul cerebral şi altul limbic centrat pe hipocamp. 

Sistemul colinergic reticulat ascendent prezintă două căi tegmentale separate: una 
dorsală şi una ventrală. Calea dorsală, cu origine în nucleul cuneiform din mezencefal, 
se duce la nucleul geniculat lateral, la talamus şi la globus palidus. Calea ventrală, cu 
originea în regiunea tegmentală ventrală a mezencefalului anterior, ajunge la hipotala- 
mus, corpii mamilari şi globus palidus. De la hipotalamus, fibrele se duc la nucleul caudat, 
la putamen şi de aici la sept şi diferite regiuni neocorticale. 

Sistemul colinergic limbic are corpii celulari în sept, iar axonii acestuia trec 
prin fornix către hipocamp. De la hipocamp îşi continuă drumul către creierul 
anterior şi mezencefal. 

Acţiunea centrală a activității colinergice se manifestă asupra trezirii 
corticale şi comportamentale. Stimularea electrică a formaţiunii reticulate trezeşte 
O pisică adormită şi transformă un EEG de somn în unul desincronizat de trezire. 
Desincronizarea corticală este produsă de eliberarea acetilcolinei, iar stimularea 

reticulată măreşte activitatea căilor colinergice ascendente prin eliberarea la nivelul 
punctelor de conectare a acestora cu cortexul a unei cantităţi crescute de 
acetilcolină. Cantitatea de ACh produsă este proporţională cu gradul desincroniză- 
rii EEG (Kanai şi Szerb, 1965). Lezarea formaţiunii reticulate duce la diminuarea 
cantităţii de ACh eliberată la nivel cortical (Pepeu, 1972). Se pare că ACh joacă 
un rol esenţial nu numai în reglarea activităţii corticale, ci şi în prelucrarea 
stimulilor afernţi. 

În doze mici, fiziologice, ACh exercită efetce parasimpaticomimetice 
(muscarinice) şi de facilitare a transmiterii sinaptice centrale şi periferice (nicotini- 
ce), iar în doze mari produce efecte duble atât excitante cât şi deprimante, însoţite 
de blocaj sinaptic tranzitoriu. De cele mai multe ori, acetilcolina are efect excitator, 
totuşi se ştie că exercită şi un efect inhibitor pe unele terminaţii periferice 
parasimpatice, cum ar fi inhibiţia cordului de către nervii vagi. 

Antagoniştii acetilcolinei - atropina şi scopolamina - înrăutăţesc capacitatea 
animalului de a diferenţia intensitatea stimulilor luminoşi şi auditivi, reducând 
raportul semnal/zgomot (Warburton, 1977). Acest fapt sugereză că funcţionarea 
normală a căilor reticulate ascendente colinergice duce la modularea trezirii 
corticale generale şi la înregistrarea adecvată a semnalelor specifice. Dacă această 
funcţionalitate este blocată, semnalele se confundă cu zgomotul de fond, rămânând 
astfel nedetectate. 

Calea colinergică limbică, septohipocampică, implică ACh în funcţia 
neurofiziologică şi comportamentală a acestor formaţiuni. Undele teta, caracteristice 
hipocampului, pot fi induse de agoniştii ACh. După Douglas (1975) leziunile 
hipocampice şi medicamentele colinergic-blocante produc inhibiţie comportamentală. 

n ultimii ani s-a acordat o deosebită atenţie relaţiei dintre acetilcolina 
cerebrală şi demenţă. Un simptom cheie al demenţei senile este amnezia, iar 
studiile post mortem al acestor cazuri au relevat o pierdere semnificativă a ACh 
cerebrale. Totuşi, încercările de redresare a memoriei cu agonişti colinergici nu 
au dat rezultate în cazul pacienţilor senili. Însă, la aceşti bolnavi şi comportamentul 
ca răspuns la semnale-stimul din mediul înconjurător este inhibat. Prin urmare, 
există o interdependenţă sigură între sistemul colinergic septohipocampic, memorie 
şi inhibiţia comportamentală. 

Transmiţători de tipul aminelor biogenice (dopamina, norepinefrina, 
epinefrina, serotonina, histamina). 

Termenul de amină biogenică, imprecis din punct de vedere chimic, este 
utilizat de zeci de ani pentru desemnarea anumitor neurotransmiţători. În acest grup 
sunt incluse catecolaminele derivate din aminoacidul tirozinic (dopamina, 
norepinefrina, epinefrina) şi din cel triptofanic (indolamina, serotonina). Deoarece 
histamina este un imidazol, biochimia sa este separată, neînrudită cu cea a 
catecolaminelor şi indolaminelor. 

Catecolaminele sunt substanţe care au un nucleu catecol şi un inel de benzen 
3,4-dihidroxilat. 

În categoria transmiţătorilor catecolaminici intră: dopamina, norepinefrina 
şi epinetrina. Aceşti trei transmiţători sunt sintetizaţi pe cale biosintetică comună, 

din aminoacidul tirozină care utilizează cinci enzime: tirozin-hidroxilaza, 
decarboxilaza aminoacidului aromatic, beta-hidroxilaza dopaminică, pteridin- 
reductaza şi feniletanolamin-N-metil transferaza (Schwartz, 1991). 


Dopamina (DA) 


Prima enzimă, tirozin-hidroxilaza este o oxidază care converteşte tirozina în 
L-dihidroxyfenilalanina (L-DOPA). Această enzimă joacă un rol limitat în sinteza 
dopaminei şi norepinefrinei. Ea este prezentă în toate celulele care produc 
catecolamine, împreună cu un cofactor de pteridină redus (Pt-2H), generat de 
pteridină (PU) cu ajutorul altei enzime, pteridin reductaza. Această reductază nu 
este specifică neuronilor. L-DOPA este apoi decarboxilată de către o decarboxila- 
ză în dopamină şi CO,. 

Până în prezent s-a stabilit că dopamina are trei căi majore. 

Prima porneşte de la substanţa neagră mezencefalică şi ajunge la corpul 
striat din ganglionii bazali şi la nucleul amigdaloid. 

A doua cale porneşte de la corpii celulari din apropierea substanţei negre şi 
se termină în tuberculul olfactiv al sistemului limbic. Terminaţiile dopaminice 
corticale sunt extensii ale acestei căi mezencefalolimbice. 

A treia cale este reprezentată de o colecţie hipotalamică densă de corpi 
celulari dopaminici. Aceştia sunt implicaţi în controlul secreţiilor glandei pituitare 
(Green, 1987). Sistemul tuberoinfundibular pare să fie în întregime independent de 
celelalte două căi. În mod normal, el inhibă eliberarea de prolactină din lobul 
anterior al glandei pituitare. Agoniştii dopaminei (amfetamina şi apomorfina) reduc 
în continuare nivelul prolactinei de repaus. Medicamentele care blochează dopamina 
produc o creştere imediată a nivelului prolactinei. 

Căile negro-striate şi mezencefalo-limbico-corticale au o comportare mai 
complexă. Primul sistem, nigro-striat este reprezentat de un tract bine definit, care 
porneşte de la substanţa neagră şi ajunge până la striat. De mult timp se ştie că 
el este implicat în boala Parkinson. La decedaţii cu boala Parkinson s-a descoperit 
o marcată degenerare a substanţei negre, a striatului şi o diminuare evidentă a 
cantităţii de dopamină. Ca majoritatea celorlalte structuri cerebrale, tractul nigro- 
striat este reprezentat bilateral. Cele mai multe medicamente antischizofrenice 
acţionează ca antagonişti ai dopaminei. 

La şobolanii lezaţi în regiunea negrostriată, acţiunea amfetaminei este 
blocată. Dată fiind asocierea între parkinsonism şi pierderea dopaminei nigro- 
striate, este de aşteptat ca blocanţii dopaminei să producă parkinsonism. Astfel, 
tratamentele prelungite cu medicamente neuroleptice produc consistent efecte 
secundare extrapiramidale. Aceste efecte nu apar după toate neurolepticele. De 
exemplu, în cazul tratamentelor cu tioridazină incidenţa simptomelor extrapirami- 
dale este foarte mică. Acest fenomen a fost atribuit proprietăţilor anticolinergice 
pe care le are tioridazina. Efectele secundare ale celorlalte neuroleptice pot fi 
controlate prin combinarea tratamentului cu medicamente anticolinergice. Explicaţia 

interacţiei dopamină/acetilcolină se află în circuitul sistemului extrapiramidal. 
Axonii dopaminici, care provin din substanţa neagră, formează sinapse în striat pe 
neuronii colinergici. 

Dopamina eliberată de terminaţiile presinaptice are în stare normală o 
acţiune inhibitoare asupra neuronilor colinergici. De regulă dopamina produce inhibiţie. 

În parkinsonism sau în cazul blocării dopaminei de către medicamentele 
neuroleptice, se diminuează activitatea căii nigro-striate, iar neuronii colinergici nu 
mai pot fi inhibaţi. Prin urmare, simptomele extrapiramidale se datorează neuronilor 
colinergici supraactivi din striat (în special din nucleul caudat). 

Calea nigro-striată este implicată nu numai în funcţiile motorii extrapirami- 
dale, dar şi în alte aspecte specifice ale comportamentului, cum ar fi mâncatul şi băutul. 

Efectele secundare ale neurolepticelor de blocare a dopaminei striatale pot fi 
ameliorate, fără afectarea funcţiei antipsihotice, cu medicamente anticolinergice sau 
cu L-DOPA. Dacă acţiunea antipsihotică ar depinde de blocarea dopaminei, aceasta 
nu ar putea fi dată şi de blocarea dopaminei striate, deoarece anularea acesteia nu 
afectează acţiunea antipsihotică a medicamentului. Se pare că în astfel de cazuri 
este vorba de dopamina din calea mezolimbică. Este cunoscut faptul că sistemul 
limbic şi cortexul reglează cogniţia, învăţarea, memoria şi emoția, iar lezarea 
acestei arii poate produce foarte uşor simptomele căderii schizofrenice. Una din cele 
mai interesante ipoteze relevă faptul că cele două căi dopaminergice operează în 
mod analog, dar în sfere diferite ale compotamentului. 

Sistemul nigro-striat reglează puterea de răspuns a ganglionilor bazali 
(inclusiv striatul) la comenzile motorii corticale. Funcţia ganglinilor bazali este 
aceea de a converti comenzile motorii în acţiuni, asfel încât calea ascendentă a 
dopaminei să controleze transformarea planurilor motorii în acţiuni şi să moduleze 
capacitatea de răspuns a ganglionilor bazali. 

Calea mezolimbică face acelaşi lucru, dar pentru acţiuni preconştiente şi 
fantezii. 

În orice moment comportamentul nostru este dominat de conştient, de idei 
sau de intenţii, calea dopaminică ascendentă fiind aceea care controlează 
emergenţa acestora. 

Lezarea căii nigro-striate duce la apariţia tulburărilor motorii extrapiramidale 
prin pierderea inhibiţiei răspunsului motor. Lezarea căii mezolimbice duce la 
pierderea inhibării gândirii şi la dominarea experienţei conştiente de fluxuri 
necontrolate de idei şi fantezii. Aceste ipoteze sunt greu de controlat experimental 
prin faptul că diversele căi  eurotransmiţătoare ascendente sunt extrem de 
apropiate una de alta, deşi au origini şi terminaţii diferite. Plasarea electrozilor în 
aceste căi, sau lezarea lor este greu de realizat (Crow 1973, Stevens 1977, ). 


Norepinefrina (noradrenalina) 


A treia enzimă din secvenţa precedentă este dopamin beta-hidroxilaza, care 
converteşte dopamina în norepinefrină. În SNC norepinefrina este utilizată ca 

transmiţător de către celulele nervoase al căror corp celular este localizat în locus 
ceruleus (nucleu al trunchiului cerebral). 

Deşi aceşti neuroni sunt relativ puţini la număr, ei trimit proiecţii difuze 
către întreg cortexul cerebral, către cerebel şi către măduva spinării. În sistemul 
nervos periferic, norepinefrina este transmiţătorul neuronilor postganglionari, care 
aparţin sistemului nervos simpatic. În medulara suprarenală, în afara celor patru 
enzime biosintetice, catecolaminergice, există şi a cincea enzimă denumită 
feniletanolamin-N-metil transferaza, care prin metilarea norepinefrinei duce la 
apariţia epinefrinei. Se pare că unii neuroni cerebrali utilizează ca transmiţător 
epinefrina. Nu toate celulele care eliberează catecolamine exprimă toate cele cinci 
enzime biosintetice, dar cele care eliberează epinefrina au această posibilitate. 
Astfel, neuronii care utilizează norepinefrina nu exprimă metiltransferaza, iar cei 
care eliberează dopamina nu exprimă transferaza sau dopamin-B-hidroxilaza 
Expresia genelor care codifică enzimele şi care sintetizează catecolaminele poate 
fi reglată independent. Genele pentru aceste enzime (tirozin-hidroxilaza, dopamin- 
B-hidroxilaza şi feniletanolamin-N-metiltransferaza) par a fi situate pe acelaşi 
cromozom. Şi alte amine naturale derivate din catecolamine sunt considerate ca 
transmiţători. Astfel, s-a constatat că tiramina şi octopamina sunt şi ele active la 
nivelul sistemului nervos al vertebratelor (Schwartz, 1991). 

În creier există două căi adrenergice majore: o cale ventrală şi una 
dorsală. 

Calea ventrală cu origine bulbară şi pontină, pe măsură ce urcă în creier 
inervează regiunea mezencetalică şi formațiunea reticulată de la acest nivel, pentru 
ca în final să se ajungă la hipotalamus unde inervează toţi nucleii. 

Calea dorsală îşi are originea în locus ceruleus din partea inferioară a punţii. 
Pe măsura trecerii spre diencefal, această cale dă ramificații talamice şi 
hipotalamice, pentru ca în final să ajungă la hipocamp, amigdală şi cortexul 
cerebral. Majoritatea sau chiar toate structurile cerebrale primesc aferente de la calea 
norepinefrinică dorsală. Din locus ceuleus pornesc şi fibre descendente destinate 
nucleilor inferiori ai trunchiului cerebral şi cerebelului. 

În general, calea ventrală este implicată în funcţia hipotalamusului, iar cea 
dorsală în funcţia sistemului limbic şi a cortexului cerebral. Prin urmare, 
norepinefrina contribuie la reglarea funcţiilor cognitive (pe calea cortexului cerebral 
), afective (prin intermediul sistemului limbic care controlează expresia emoţiilor), 
autonome şi endocrine (prin intermediul hipotalamusului). . 

Norepinefrina, mediator sinaptic şi hormon suprarenal produce vasoconstricţie 
puternică şi hipertensiune arterială. Norepinefrina cerebrală mediază excitarea, fapt 
demonstrat cu ajutorul agoniştilor de tipul amfetaminelor, care au efecte stimulatoare 
(Stein, 1968). 

Diminuarea cantităţii de norepinefrină cerebrală cu 70-80% nu împiedică 
achiziţionarea modelelor motorii dificile (Mason şi Iversen, 1977). 

Animalele cu leziuni ale căii norepinefrinice dorsale prezintă rezistenţa la 
extincţie, menţinând nivele ridicate ale răspunsului în absenţa întăririi (Mason şi 
Iversen, 1977, Mason şi Fibiger 1978). 

Acest transmiţător are un rol important în procesul de învăţare. S-a mai 
afirmat că norepinefrina contribuie şi la selectarea stimulilor importanţi pe care-i 
consideră demni de o analiză ulterioară. Mai certă este implicarea căii ventrale 
în funcţia hipotalamică. 

Prin urmare, norepinefrina este secretată de numeroşi neuroni din trunchiul 
cerebral şi din hipotalamus. Neuronii secretori de noradrenalină din locus ceruleus din 
punte trimit fibre nervoase spre arii întinse ale creierului şi ajută la controlul activităţii 
globale şi a tonusului muscular. În mare parte, în aceste zone noradrenalina activează 
probabil receptorii excitatori dar în unele regiuni îi activează pe cei inhibitori. 

Norepinefrina mai este secretată şi de majoritatea neuronilor postganglionari 
ai sistemului nervos simpatic, unde excită anumite organe şi inhibă altele. 


Epinefrina (adrenalina) 


Epinefrina, hormon al medulosuprarenalei şi mediator simpatic determină 
efecte similare norepinefrinei şi excitatorii asupra  simpaticului: vasoconstricţie, 
stimularea inimii, bronhodilataţie şi efecte metabolice (stimularea catabolismului şi 
a oxidaţiilor, glicogenoliză, hiperglicemie). 


Serotonina (5-HT) 


Serotonina (5-hidroxitriptamina) şi triptofanul din care derivă aparţin 
grupului de componente aromatice numite indoli. Serotonina este sintetizată de 
două enzime: 1) triptofan- hidroxilaza, oxidază similară tirozin-hidrozilazei, care 
pune un grup hidroxil în poziţia 5 - a inelului indolic al triptofanului, pentru a 
forma 5-hidroxi-triptofanul (SHTP); 2) S-hidroxi-triptofan- decarboxilaza. 

Serotonina este secretată de nucleii cu originea în rafeul median al 
trunchiului cerebral şi cu proiecţii spre multiple arii nervoase, mai ales către 
coarnele posterioare ale măduvei spinării şi către hipotalamus. 

Proiecţia acestor celule, asemănătoare cu a celulelor paradrenergice din 
locus ceruleus, este larg distribuită în tot creierul şi în toată măduva spinării 
(Schwartz 1991). 

Calea ascendentă a serotoninei inervează formațiunea reticulată mezencefa- 
lică, hipotalamusul, striatul, amigdala, hipocampul, septul şi cortexul cerebral. 

- Corelatele comportamentale ale sistemului serotoninic central au fost mai 
puţin studiate. Una din cauze se datorează lipsei medicamentelor specifice de 
blocare sau de stimulare a sistemului. 

Majoritatea lucrărilor au fost efectuate folosindu-se medicamente sau leziuni 
care produc creşteri sau scăderi enorme ale concentraţiei generale de serotonină. 
În astfel de situaţii, Jouvet (1969) a observat apariţia unui grad de insomnie 
proporţională cu diminuarea transmiţătorului. Efectul poate fi prevenit prin 
injectarea 5-HTP (5-hidohitriptofan), care nu este altceva decât un precursor al 
serotoninei. 

Lezarea rafeului sau injectarea de PCPA (para-chloro-fenilalanină drog 
depletizant cerebral de serotonină) fac şobolanii mai explozivi, hiperreactivi şi 
uneori hiperagresivi (Aprison şi Hingten 1972, Wise şi colab. 1973, Geyer şi colab. 
1976). Acest fapt sugereză că serotonina cerebrală mediază inhibiţia comporta- 
mentală, astfel încât diminuarea acesteia duce la creşterea acţiunilor comportamen- 
tale. De asemenea , injectarea de PCPA poate mima, la modele de animale anxioase, 
acţiunea medicamentelor antianxioase (Hodges şi Green, 1984) 

Gray (1982) sugerează că sistemul serotoninic ascendent joacă un rol major 
în trăirea fricii şi anxietăţii, prin etichetarea stimulilor de intrare ca fiind asociaţi 
cu pedeapsa, accentuând în astfel de cazuri inhibiţia comportamentală. 

Consecințele creşterii nivelului de 5-HT sunt mai puţin clare. 

Variaţiile mici au efecte minore, în timp ce creşterile dramatice de 5-HTP sau 
stimularea directă a receptorilor (utilizarea S-metoxi-N. N-dimetiltriptamina ) produc 
un sindrom comportamental anormal, specific. Acesta se manifestă prin tremur de 
repaus al capului şi al membrelor anterioare, rigiditatea torsului, oblicizarea 
membrelor posterioare şi mişcări lente ale capului dintr-o parte în alta (Jacobs 
1976, Sloviter şi colab. 1978). Acesta este mai mult un model farmacologic decât 
unul psihologic, deoarece la astfel de animale nu poate fi testată activitatea 
locomotorie, de învăţare, memoria, procesele atenţiei, tc. 

Un efect al creşterii nivelului de serotonină hipotalamică constă în 
diminuarea ratei alimentare. Cele mai populare medicamente pentru slăbire, 
amfetamina (benzedrina) şi fenfluramina (ponderax), acţioneză prin intermediul 
mecanismelor hipotalamice. Amfetamina eliberează din terminalele presinaptice 
dopamină şi noradrenalină, în timp ce fenfluramina eliberează serotonină. Acest 
fapt sugerează existenţa intrahipotalamică a unui sistem serotoninic normal, care 
este utilizat în inhibiţia actului de alimentare. 

Serotonina acţionează ca un inhibitor al căilor de transmitere a durerii în 
măduvă şi se presupune de asemenea că ajută la controlul dispoziţiei psihice, 
posibil şi la inducerea somnului. 


Histamina 


Histamina, ca şi aminoacidul histidină din care derivă, este un imidazol care 
conţine cinci inele cu doi atomi de nitrogen. Este recunoscut faptul că histamina 
apare ca hormon local în reacţiile inflamatorii, în controlul vaselor, muşchilor 
netezi şi glandelor exocrtine (secreția sucului gastric cu aciditate crescută). Când 
o celulă eliberează o substanţă cu acţiune asupra receptorilor de pe propria sa 
membrană, acea substanţă poartă numele de autocoid. Autocoizii acţionează 
adesea ca reglatori feedback ai transmiţătorilor eliberaţi de neuron prin intermediul 
autoreceptorilor. 

Histamina este un transmiţător de necontestat la nevertebrate, în timp ce la 
vertebrate s-au găsit locuri de legătură pe unii neuroni cerebrali pentru anumite 
medicamente antihistaminice. Acest presupus transmiţător al vertebratelor este 

concentrat în hipotalamus. El este sintetizat din histidină prin decarboxilare. 
Decarboxilarea (1) care catalizează această treaptă pare să fie caracteristică 
neuronilor histaminergici. De asemenea, este precursorul a două dipeptide din 
țesutul nervos. 

O  sintetază catalizează formarea carnosinei (B-alanil-histidina) din 
aminoacidul  B-alanina şi ATP. Deşi f-alanina este prezentă în mod normal în 
ţesuturi, numai O-aminoacizii (aminoacizi cu carboxil şi grup amino pe alfa carbon) 
pot fi incorporaţi în proteine. Aceeaşi enzimă formează homocarnosina din alfa- 
histidină şi din acidul gama-aminobutiric (GABA). Cu toate că rolul acestor 
peptide nu este cunoscut, carnosina cu o concentraţie crescută în ariile olfactive ale 
creierului ar putea avea la acest nivel o funcţie specială (Schwartz 1991). 

Căile mai sus amintite (pentru ACh, dopamină, norepinefrină, epinefrină, 
serotonină şi histamină) sunt magistrale majore ale neurotransmiţătorilor, 
materializate prin axoni lungi. 


Transmiţători aminoacizi 


Acetilcolina şi aminele biogenice sunt produse numai de anumiţi neuroni. În 
contrast, grupul aminoacizilor eliberaţi ca neurotransmiţători sunt constituenți 
celulari universali. Acţiunea lor este mai neclară, nu sunt organizaţi în căi cu axoni 
lungi, iar medicamentele care îi influenţează nu au efecte bine delimitate asupra 
lor sau acţionează bizar. Din distribuţia şi acţiunea lor farmacologică s-a dedus 
că au mai mult o funcţie modulatoare asupra activităţii altor neuroni, ca de 
exemplu asupra celor cu axoni lungi. 

Glicina, glutamatul şi aspartatul sunt trei din cei 20 aminoacizi comuni, 
incorporaţi în proteinele tuturor celulelor. Glutamatul şi aspartatul sunt produşii 
ciclului lui Krebs. 

Glutamatul este probabil secretat de terminaţiile presinaptice din numeroase 
căi senzitive precum şi în multe arii corticale. Este un mediator excitator. 

Aspartatul are un rol mai nesigur. 

Glicina sintetizată din serină este secretată în principal la nivelul sinapselor 
medulare. Este posibil să acţioneze totdeauna ca mediator inhibitor. 

Deşi căile biosintetice ale glicinei din alte ţesuturi sunt bine cunoscute, 
biosinteza specifică neuronilor nu este studiată suficient. 

GABA (gamma-aminobutiric-acid) este sintetizat din glutamat printr-o reacţie 
de cataliză a acidului glutamic cu decarboxilaza (1). 

GABA este prezent în concentraţie mare la nivelul SNC, dar poate fi depistat 
şi în alte ţesuturi (în celulele insulelor pancreatice şi în glanda adrenală). În unele 
celule, GABA serveşte ca substrat pentru metabolismul intermediar al unor căi 
secundare speciale - de tipul şuntului GABA, în timp ce la nivelul măduvei spinării 
este utilizat ca transmiţător al interneuronilor inhibitori. 

In creier GABA reprezintă transmiţătorul inhibitor major al interneuronilor 
inhibitori şi al celulelor granulare din bulbul olfactiv. 

Acidul gama-aminobutiric (GABA) este secretat de terminaţiile nervoase din 
măduva spinării, cerebel (celule Purkinje şi în formă de coş), ganglionii bazali, 
hipocamp, numeroase arii corticale şi celulele amacrine ale retinei. 


sl 

La prima vedere pare enigmatic faptul că numai anumiţi aminoacizi pot 
acţiona ca transmiţători, în timp ce alţii nu. Acest fenomen pledeză în favoarea 
faptului că prezenţa unei substanţe în cantitate mare reprezintă o dovadă suficintă 
că acea substanţă poate fi utilizată ca neurotransmiţător. Pentru a ilustra acest 
fapt, vom lua următorul exemplu (Schwartz 1991). La rac (alte crustacee şi insecte) 
GABA este inhibitor al joncţiunii neuromusculare, iar glutamatul este excitator. 

Kravitz şi colab. (1967) au constatat o concentraţie de 20 ori mai mare a 
acidului gama-aminobutiric (GABA) în celulele inhibitoare decât în cele excitatoare, 
fapt care susţine ideea că GABA este transmiţător-inhibitor. Pe de altă parte, 
concentraţia glutamatului (transmiţător excitator) este aceeaşi atât în celulele 
excitatoare cât şi în cele inhibitoare. 

Un antagonist al GABA, picrotoxina, nu are nici un efect în doze mici, dar 
în doze mari induce convulsii generalizate. GABA acţionează ca transmiţător în 
cel puţin 40% din sinapsele SNC (Mc Geer şi colab. 1978), dar rolul său în 
comportament nu este bine definit. Dacă la nivel cerebral GABA are rol inhibitor, 
atunci variațiile acivităţii GABA vor produce variaţii şi asupra nivelului inhibiţiei 
şi activităţii neuronilor inhibaţi de GABA. Acum există probe convingătoare care 
atestă faptul că medicamentele anxioase pe bază de benzodiazepină (valium, 
librium) au ca acţiune majoră facilitarea transmiterii GABA. 

Analizele efectuate de unii cercetători asupra receptorilor GABA, arată că 
aceştia sunt compuşi din trei subunităţii: alfa, beta şi gama . 

Prin legăturile pe care le stabilesc receptorii GABA, dispun de trei domenii 
funcţionale : 1) au un loc de legătură pentru GABA, 2) un loc de legătură pentru 
barbiturice şi 3) un loc de legătură pentru benzodiazepine. 

Prin urmare, toate aceste subunităţii se unesc cu GABA, dar subunitatea a 
are cea mai mare afinitate pentru neurotransmiţătorul respectiv. Două subunități 
a şi f se leagă de barbiturice în timp ce Y se leagă de benzodiazepine. 

Tallman şi Gallager (1985) au demonstrat că efectul terapeutic al benzodiaze- 
pinelor se datorează întăririi activităţii receptorilor GABA, . Receptorii GABA 
acţionează prin deschiderea canalelor de CI care hiperpolarizează şi inhibă 
celulele ţintă. 

Benzodiazepinele măresc afinitatea receptorilor pentru GABA şi irfluxul de 
CI prin canalele de CI-. Prin urmare, efectul calmant al benzodiazepinelor (agenţi 
antianxioşi şi relaxanţi musculari) reprezentate prin valium (diazepam) şi librium 
(clordiazepoxid) se datorează întăririi efectului inhibitor al GABA. Receptorii 
GABA de care se leagă benzodiazepinele sunt concentrați în sistemul limbic, în 
special în amigdală, arie cu importanţă centrală pentru comportamentul emoţional. 


Peptide neuroactive 


Cu rare excepţii (de exemplu dopamin-B-hidroxilaza), enzimele care 
catalizează stadiile sintezei neurotransmiţătorilor cu greutate moleculară mică 
analizaţi sunt citoplasmice. Aceste enzime sintetizate în corpi celulari de polizomii 
liberi sunt apoi distribuite în neuron prin transport axoplasmic lent. 

Datorită distribuţiei enzimelor biosintetice în întreaga celulă, transmiţătorii 
cu moleculă mică pot lua naştere în oricare parte a neuronului, dar cel mai 

important loc de sinteză îl reprezintă terminalele nervoase, de unde sunt eliberaţi 
în fanta sinaptică. În contrast, peptidele neuroactive provin din procesul de secreție 
proteică care are loc în corpul celulei, la nivelul poliribozomilor ataşaţi de suprafaţa 
citoplasmică a reticulului endoplasmic. Ca şi alte proteine secretoare, peptidele 
neuroactive sau precursorii lor iau naştere la nivelul reticulului endoplasmic, de 


TABEL NR. 2 


Enumerarea neuropeptidelor clasificate după localizarea tisulară 


1 Factori de eliberare hipotalamici. Aceştia sunt hormoni care determină 
eliberarea hormonilor proprii ai hipofizei. 
TRH (hormonul de eliberare a tirotropinei ) 
GnRH (hormonul de eliberare a gonadotropinei ) 
CRH (hormonul de eliberare a corticotropinei) 
GHRH (hormonul de eliberare a hormonului de creştere) 
Somatostatinul 
2. Peptide retrohipofizare (neurohipofizare) 
Vesopresina 
Oxitocina 
3. Peptidele hipofizei anterioare 
Hormonul adrenocorticotro pic 
B-endorfina 
Hormonul de stimulare a-melanocitic 
Prolactina 
Hormonul luteinizat 
Hormonul de creştere 
Tirotropina 
4. Peptidele somnului. Aceste peptide mici sunt eliberate la nivelul regiunilor 
cerebrale bazale, unde acţionează asupra altor neuroni pentru a induce 
somnul. 
5. Alte neuropeptide 
Angiotensina II 
Bradikinina 
Calcitonina 
CGRP (calcitonin gene-related peptide ) 
Neuropeptida Y 
Neuropeptida Yy 
Gelanina 
Substanăa K (neurokinina) 
6. Peptidele gastrointestinale 
Polipeptida vasoactivă intestinală 
Colecistochinina 
Gastrina 
Substanţa P 
Neurotensina 
Enkefalin-metionina 
Enkefalin-leucina 
Insulina 
Glucagonul 
Bombesina 
Secretina 
Somatostatinul 
Motilina 
7. Peptidele cardiace - peptida naturetică atrială 
8. Peptidele nevertebratelor 

unde se îndreaptă către aparatul Golgi unde are loc definitivarea procesului de 
formare . Ulterior, sub formă de granule secretorii părăsesc aparatul Golgi, 
îndreptându-se prin transport axonal rapid către terminale. În neuroni au fost 
descoperite mai mult de 50 peptide scurte, care din punct de vedere farmacologic 
sunt active (vezi tabel Nr. 2) Mediatorii chimici de tipul neuropeptidelor nu sunt 
deci sintetizaţi în terminaţiile presinaptice ci în soma neuronală odată cu sinteza 
de noi vezicule. Apoi, acestea sunt transportate până la capătul fibrei nervoase prin 
curentul axonal al axoplasmei, cu o viteză foarte mică, de numai câţiva centimetrii 
pe zi. În cele din urmă, aceste vezicule îşi eliberează conţinutul ca răspuns la 
potenţialul de acţiune în acelaşi mod cu veziculele conţinând mediatori cu moleculă 
mică. 

Atunci când sunt aplicate pe ţintele neuronale corespunzătoare, aceste 
peptide provoacă inhibiţie, excitație sau ambele. Unele din aceste peptide au fost 
identificate anterior ca hormoni cu ţintă în afara creierului (exemplu angiotensina, 
gastrina) sau ca produşi de secreție neuroendocrină (de exemplu oxitocina, 
vasopresina, somatostatinul, hormonul luteinizat şi hormonul de eliberare a 
tirotropinei)). 

Localizarea neuronală şi acţiunea hormonală specifică susţin ideea că 
aceste peptide sunt pentru unele ţesuturi hormoni, deoarece acţionează la distanţă 
considerabilă de locul eliberării, iar alte ori acţionează ca eliberatori ai transmiţă- 
torilor în apropierea locului destinat acţiunii. 

Studierea peptidelor neuroactive este importantă şi pentru faptul că unele din 
acestea acţionează în modularea sensibilităţii şi emoţiilor. 

Astfel, unele peptide (substanţa P şi enkefalinele ) sunt localizate preferenţial 
în regiunile cerebrale implicate în perceperea durerii, iar altele (hormonul stimulant 
gama-melanocitic, adrenocorticotropina şi f-endofrina) reglează răspunsurile la 
stress. Diversitatea peptidelor neuroactive este enormă, dar informaţiile pe care le 
obţinem ne permit să delimităm caracteristicile biologice celulare ale acestei clase 
de mesageri chimici. Conform acestor caracteristici peptidele neuroactive au putut 
fi grupate în cel puţin zece familii (vezi tabelul nr. 3). 

TABEL NR.3 


Cele mai importante familii de peptide neuroactive 
(după Schwartz 1991) 


Opioide: opicortinele, enkefalinele, dinorfina, amide FMRF 

Neurohipofizare: vasopresina, oxitocina, neurofizinele 

Tahikinine: Substanţa P, fizalacmina, kasinina, uperoleina, eledoizina, 
bonbezina, substanţa K (neurokinina A) 

Secretine: secretina, glucagonul, peptida vasoactivă intestinală, peptida 

inhibitoare gastrică, factorul de eliberere a hormonului de 

Insuline: insulina, insulina ca factor de creştere | şi Il 

Somatostatine: somatostatinul, polipeptida pancreatică 

Gastrine: gastrina, colecistochinina 


Membrii fiecărei familii au structuri specifice în compoziţia cărora intră 
catene lungi cu reziduuri aminoacide similare. Calea cea mai directă de determinare 

a relaţiilor dintre peptide o reprezintă compararea secvenţelor aminoacidului actual 
al peptidelor sau compararea secvenţelor de bază ale nucleotidelor din genele pe 
care .le codifică. Adesea, structurile primare (secvențele aminoacizilor) sunt 
determinate numai după descoperirea activităţii fiziologice a peptidelor. Similitudi- 
nea funcţiei poate constitui uneori cheia similitudinii structurale. 

Relaţia este suspectă dacă două peptide mediază aceleaşi procese 
fiziologice sau procese similare. Deoarece procesele fiziologice amintite sunt 
mediate de interacţiunea mesagerului chimic cu receptorii specifici, similitudinea 
funcţională poate indica faptul că peptidele pot fi recunoscute de aceeaşi receptori 
sau de receptori similari. Recunoaşterea de către receptori este un indiciu al 
similarități structurale a peptidelor. Totuşi, componenţii unei familii pot să nu 
aibă activități biologice similare. De exemplu, glucagonul şi secretina sunt 
divergenţi din punct de vedere funcţional, în timp ce secretina şi peptida intestinală 
vasoactivă pot fi recunoscute de receptorul fiecăreia, deşi amândouă se leagă cu 
mai mare afinitate de propriul receptor (Schwartz, 1991). 


Semnificaţia peptidelor în fiziologia creierului 


Studiile biochimice care operează cu neuronii secretori de peptide sunt de 
mare importanţă în înţelegerea acestui subsistem neuronal peptidergic al creierului. 
Peptidele influenţează excitabilitatea neuronilor într-o manieră diferită de cea de 
transmitere sinaptică a aminelor. Cunoaşterea genezei, eliberării şi biotransformării 
acestor peptide este esenţială pentru înţelegerea formelor de mediere a acestora în 
comunicarea interneuronală. Unii autori încadrează aceste substanţe în rândul 
hormonilor, deşi ele nu corespund definiţiei clasice de hormon care implică o 
singură sursă. Peptidele circulante au surse multiple. Conceptul de secreție 
paracrină propus de Flyrter (1938) este mai adecvat pentru aceste produse celulare 
care acţionează în imediata apropiere a producerii lor. Guillemin (1978) a propus 
termenul de cibernin, dar poate cu timpul se va redefini însuşi termenul de hormon. 
Aceste peptide acţionează ca nişte modulatori ai funcţiei sistemului nervos, în sens 
clasic  necorespunzându-le, nici termenul de neurotransmiţători. Totuşi, se 
recunoaşte din ce în ce mai mult că neuronii, axonii şi dendritele conţin peptide 
specifice cum ar fi peptidele opiacee endogene, endorfinele, peptidele vasoactive, 
substanţa P, vasopresina, neurofizina, somatostatinul, gastrinul găsit în celulele 
cortexului cerebral, peptidele intestinale vasoactive, etc. Descoperirea semnificației 
peptidelor în fiziologia creierului constituie începutul unei ere noi în cunoaşterea 
prospectivă a sistemului nervos central atât normal, cât şi patologic. 

Sistemul opiaceu endogen prezintă o importanţă farmacologică majoră, 
deoarece acţionează ca analgezic. Una din problemele cele mai importante ale 
farmacologiei clinice se referă la medicamentele pentru înlăturarea durerii. Morfina 
este cea mai cunoscută şi cel mai larg utilizată, deoarece are cele mai puternice 
proprietăţi analgzetice, fiind în acelaşi timp relaxantă şi uşor euforică. Abilitatea 
de a produce euforie a făcut ca unele opiacee să devină droguri care produc 
dependenţă. În anii *60, folosindu-se pe scară largă injecţiile intracraniene cu 
analgezice opioide (la animale), s-a constatat prezenţa unei specificităţi cerebrale 
regionale. Astfel, s-a demonstrat că injecţiile efectuate în substanţa cenuşie centrală 

a mezencefalului sunt mult mai eficiente decât injecţiile efectuate în cortexul 
cerebral. ! 
Puterea şi specificitatea acţiunii morfinei a sugerat existenţa unor receptori 
sinaptici cerebrali specializaţi. Aceşti receptori opiacei au fost identificaţi şi izolaţi 
zece ani mai târziu, adică prin anii *70. Distribuţia generală a acestor receptori a 
fost cartografiată şi cum era de aşteptat a fost superpozabilă zonelor regionale 
specifice acţiunii morfinei (Simon, 1976). 

Prin studii subcelulare s-a dovedit că receptorii opiacei sunt localizaţi 
regional, eterogen, având concentraţia cea mai mare în ariile legate de perceperea 
durerii şi de comportamentul emoţional, locuri potrivite cu consecinţele acţiunii 
opiacee. De asemenea, s-a arătat că receptorii opiacei pot interacţiona cu unele 
substanţe naturale cu care vin în contact. Prin urmare, s-a dovedit a fi o potrivire 
perfectă între morfină şi receptorii endogeni existenţi. 

După identificarea receptorilor opiacei pe membrana postsinaptică s-a trecut 
la identificarea opiaceului endogen eliberat de terminalul neuronului opiaceu. Astfel, 
în anul 1975, Hughes a raportat identificarea şi izolarea în creierul de porc a unei 
substanţe chimice endogene de tip opioid. Istoricul acestei descoperiri este redat în 
lucrarea lui Kosterlitz şi Hughes (1977). Acest component chimic numit enkefalin 
a fost urmat de descoperirea altor două forme similare numite metioin- enkefalin 
şi leucin-enkefalin. Enkefalinele au afinitate pentru receptorii opiacei, dar efectul lor 
analgetic a fost dificil de stabilit din cauza degradării enzimatice a acestora, imediat 
după injectarea lor intracraniană. 

Atât Goldstein (1976), cât şi Koss şi Goldstein (1976) au stabilit că extractul 
de glandă pituitară conţine peptide cu activitate morfinomimetică diferită de cele 
caracterizate ca endofrine, dar care au o mare acţiune specifică. 

Totuşi, Cretien şi colab. (1976) au constatat că extractul morfinomimetric conţine 
beta-endorfrine. Termenul de endorfine derivat din endogen şi morfină se 
întrebuinţează pentru a desemna peptidele cu acţiune opioidă. 

Cercetările ulterioare au dus la identificarea a trei tipuri de endorfine: alfa, 
beta şi gama. Alfa şi beta - endorfina sunt peptide specifice izolate din glanda 
pituitară. Ele sunt similare ca potenţă cu enkefalinul. Guillemin (1978) a relevat 
că unele celule din creier au posibilitatea de a sintetiza beta-lipotrofin, prehormon 
sau precursor al endortinelor şi că acest prehormon s-ar găsi în glanda pituitară, 
iar alfa şi beta - endorfinele pot exista simultan în unele celule pituitare din lobul 
anterior sau intermediar. Peptidele opioide din glanda pituitară acţionează direct 
asupra receptorilor opiacei pituitari, pentru a produce efectul de declanşare (release) 
a hormonului antidiuretic. 

Lobul pituitar intermediar este sursa majoră pentru endorfinele pituitare. 
Rinner (1977) a demonstrat că beta-endorfina este factorul patent de eliberare 
pentru hormonul de creştere şi prolactină şi că endorfinele nu acţionează direct 
asupra celulelor pituitare. Ca şi opiaceele, acţiunea lor este mediată de unele 
structuri ale SNC, reacţionând direct la nivelul adenohipofizei. 

Endorfinele s-au dovedit a fi analgezice puternice, beta-endorfina, fiind de 
multe ori mai puternică decât morfina. Studiile ulterioare au arătat că atât 

enkefalinele, cât şi endorfinele au proprietăţi analgezice, dar administrarea lor 
prelungită induce toleranța şi dependenţa în mod analog morfinei. 

Analizându-se importanţa diferiților nuclei şi a diferitelor regiuni hipotala- 
mice, s-a constatat că eminenţa medială are extraordinara caracteristică de a 
conţine un mare număr de molecule biologic-active. Probabil că nici o altă 
structură din SNC, cu un volum echivalent, nu conţine atâtea enzime, neurotransmi- 
țători şi hormoni de origine periferică şi centrală ca eminenţă medială. În ceea 
ce priveşte dimensiunea şi complexitatea nucleului ventro-medical, s-a constatat, 
prin numeroase analize, că el are un rol important în reglarea unor hormoni, ca cel 
de creştere, insulina, glucagonul, tirotrofina, corticotrofina şi gonadotrofinele. Dar 
prezenţa peptidelor opioide nu este limitată numai la nivelul SNC. Enkefalinul a 
fost găsit în tractul gastrointestinal, iar recnt multe alte substanţe opioide au fost 
detectate în glanda pituitară. Astfel, existenţa atât de răspândită a peptidelor 
endogene cu acţiune asemănătoare opiaceelor sugerează că aceste substanțe pot 
funcţiona ca neuromodulatori sau neurotransmiţători la nivelul SNC. 

Efectul endorfinelor asupra comportamentului a fost studiat de puţini 
cercetători. În general, s-a constatat că endorfinele ajută la menţinerea comporta- 
mentului normal. 

Alertarea mecanismelor care reglează homeostazia beta-endorfinelor duce la 
apariţia unor semne şi simptome de boală mintală. 

Efectele sale comportamentale sunt anulate de către un antagonist specific 
al receptorilor opiacei numit naloxon. Administrarea de naloxon la mulţi bolnavi cu 
schizofrenie cronică nu a dus la nici o ameliorare clinică. 

Injectarea endorfinelor în LCR afectează numeroase procese fiziologice şi 
comportamentale. Beta-endorfina dă o marcată stare catatonică numită stare de 
inhibiţie rigidă sau imobilitate rigidă beta-endorfinică. 

Metil-5-enkefalinul inhibă temporar răspunsul la agenţi noxici dureroşi şi 
dă o stare catatonică de aspectul schizofreniei, cu generalizarea rigidităţii 
musculare şi absenţa totală a mişcărilor spontane. 

Temperatura rectală descreşte, ochii rămân deschişi şi exoftalmici, iar 
reflexul corneean şi cel palpebral dispar. La trezire, toate aceste simptome dispar. 
La doze mari de alfa-endorfină, gama-endorfină sau met-S-enkefalin, temperatura 
rectală se ridică însoţindu-se de hiperreactivitate la testele de sensibilitate. Efectul 
excitant al gama-endorfinei reprezintă o trăsătură caracteristică dependentă. 

Utilizând ca model efectele cunoscute ale morfinei, putem face speculaţii 
asupra funcţiei normale a unui sistem opiat. Astfel, enkefalinul depozitat în 
terminalele presinaptice în circumstanţe corespunzătoare este eliberat în spaţiul 
sinaptic, unde acţionează pe receptorii opiacei postsinaptici. Acesta ar putea fi 
mecanismul de bază al analgeziei. În anumite situaţii, sistemul poate deveni 
hiperactiv, ca exemplu putem cita cazul soldaţilor grav răniţi fizic care continuă 
să lupte. 

Mai prozaică este situaţia diferiților indivizi cu susceptibilităţi diferenţiate 
pentru durere. Acest fapt:s-ar datora implicării variate a căilor neurochimice 
fundamentale de tip opioid. Mai interesantă este bizara tehnică de acupunctură, 

care ar putea duce la stimularea sistemului opiat endogen. Ca argumeni în favoarea 
acestui fapt, amintim că naloxona blocheză analgezia indusă prin hipnoză. În plus, 
opiaceii endogeni pot explica efectul placebo în care subiecţii răspund la un produs 
chimic inert, pe care îl consideră ca medicament activ. 

Enkefalinul, peptid opioid (de aspectul morfinei) al SNC, este caracterizat ca 
liant endogen al receptorilor opiocei. Această substanţă a fost izolată numai din 
creier. Distribuţia enkefalinului în creier este proporţională cu cea a receptorilor 
opiacei. Snyder (1978), care a cercetat distribuţia cerebrală a acestui peptid, a găsit 
niveluri neglijabile în cerebel, o foarte mare densitate a receptorilor şi a enkefalinu- 
lui în corpul striat şi în hipotalamus şi valori intermediare în alte regiuni. 

Hughes (1975), izolând enkefalinul din creierul porcului, a observat prezenţa 
unui amestec format din două peptide: metionin-enkefalinul (m-enk), leucin- 
enkefalinul (l-enk). Dacă enkefalinul este neuro-transmiţător, el trebuie să aibă 
anume receptori sinaptici fiziologici. Astfel, s-a constatat că enkefalinul este 
conţinut în sistemul arborizaţiilor axonale şi terminale, în numeroase varicozităţi 
ce se aseamănă mult cu reţeaua terminală care conţine norepinefrină, dopamină, 
serotonină, etc. 

În măduva spinării şi în bulb, enkefalinul este mai concentrat în substanţa 
cenuşie centrală, în nucleul ambiguu şi în nucleul tractului solitar. În mezencefal, 
se găseşte în substanţa cenuşie periapeductală şi în zona compactă din substanţa 
neagră, ambele bogate în receptori opiacei şi în terminaţii cu enkefalin. Nucleii 
intralaminari ai talamusului, hipotalamusul şi globus-pallidus conţin numeroase fibre 
cu enkefalin. Nucleul caudat conţine zone cu fibre de enkefalin şi zone cu 
distribuţie ale receptorilor opiacei, cu cea mai mare densitate în porțiunile ventrală 
şi dorsală. Nucleul amigdaloid cu concentrare mare de receptori opiacei dispune şi 
de substanţiale fibre cu enkefalin. O cantitate mică de enkefalin a fost găsită în 
cortexul cerebral şi glanda pituitară. 

Există o strânsă coincidenţă între distribuţia terminaţiilor enkefalinice şi 
receptorii opiacei. Lezarea rădăcinilor dorsale ale măduvei spinării la maimuţă 
duce la scăderea receptorilor opiacei din substanța cenuşie dorsală, datorită 
degenerării neuronilor senzitivi terminali şi nu alterării lor trofice postsinaptice. 

Există speculaţia conform căreia, la om, obezitatea ar putea fi dată de 
enkefaline, iar Belluzzi şi colab. (1977) sugerează că enkefalinul joacă un rol 
important în funcaţionarea normală a căilor de recompensă. 

Ei arată că şobolanii îşi autoadministrează enkefalin prin intermediul unor 
canale intracraniene, în acelaşi mod cum o fac şi pentru morfină. 

Rata autoadministrării este semnificativ redusă de către neloxon. 

Drogurile care produc depletiţie cerebrală de noradrenalină au acelaşi efect, 
fapt datorită căruia, Belluzzi şi Stein (1977) au tras concluzia că recompensa sau 
reîntărirea sunt reglate atât de noradrenalină, cât şi de enkefalin. 

Simantov şi colab. (1976), care au studiat distribuţia enkefalinului la diferite 
specii animale, au raportat că opiaceele endogene se găsesc numai la vertebrate, 
nu şi la nevertebrate. Acest fapt relevă că sistemul opiat a apărut relativ tardiv pe 
scara evolutivă şi că este strâns legat de anxietate şi de perceperea durerii. Ceilalţi 

neurotransmiţători descrişi sunt prezenţi la toate speciile de animale, chiar şi la cele 
cu sistem nervos neuronal rudimentar, fiind arhaici în comparaţie cu enkefalinul. 

Angiotensina II administrată în doze mici intracerebral influenţează reflexele 
cardiovasculare, presiunea sanguină şi comportamentul de a ingera lichide; de 
asemenea, are rolul de a excita nucleul supraoptic. Acest fapt a fost confirmat de 
Neff şi Olshansky (1975) prin aplicarea iontoforetică de angiotensină II la nivelul 
formaţiunii respective. Constatarea a sugerat că neuronii nucleului conţin receptori 
specifici pentru angiotensina ÎI. 

Neurotensina este un tridecapeptid izolat din extractul hipotalamic. În doze 
mici produce hipotensiune, creşterea permeabilităţii vasculare, senzaţie de durere, 
creşterea hematocritului, cianoză, inhibiţia morfinică a secreției de 
ACTH, creşterea secreției FSH, hiperglicemie şi o varietate de efecte la nivelul 
musculaturii netede, care includ contracția uterului şi a ileusului la şobolani. Caşi 
enkefalinul, somatostatinul şi substanţa P, neurotensina este localizată numai în 
SNC şi în intestin. Cea mai mare concentraţie de neurotensină se găseşte în 
hipotalamus, ganglionii bazali şi talamusul dorso-lateral. 


Valori mici s-au constatat în cerebel, substanţa albă, cortexul cerebral şi trunchiul 
cerebral . În cortexul cerebral, un nivel mai ridicat s-a găsit în girusul parahipoca- 
mpic. Snyder (1978) a constatat rolul de neurotransmiţător al neurotensinei, 
enkefalinului şi angiotensinei II. Dovezi similare . există şi pentru substanţa P, 
somatostatin, TRH şi gastrin. 

Somatostatinul nu inhibă numai hormonul de creştere, ci şi secreția de 
tirotrofină, glucagon, insulină, gastrină şi secretină prin acţiunea directă a acestor 
peptide şi prin intermediul acetilcolinei. Somatostatinul se găseşte în multiple părţi 
ale SNC. Datorită efectului inhibitor asupra secreției de insulină, s-au făcut multe 
studii cu privire la rolul posibil al somatostatinului în tratamentul diabetului juvenil. 

Substanţa P este considerată tot ca un factor facilitator al transmisiei 
senzoriale. 


Deosebirea dintre transmiţătorii cu moleculă mică şi peptide 


Unele din cele patru criterii de identificare ale unei substanţe neurotransmiţă- 
toare . cu moleculă mică au fost întâlnite şi la peptidele neuroactive, dar puţine le 
satisfac pe toate. 

Anumite caractereistici metabolice şi de acţiune ale peptidelor diferă de cele 
ale transmiţătorilor cu moleculă mică. Peptidele neuroactive prezente în 
concentraţie relativ înaltă în unii neuroni sunt fabricate numai în corpul celular, 
deoarece sinteza lor cere stabilirea unor legături peptidice pe ribozomi, în timp ce 
transmiţătorii cu moleculă mică pot fi sintetizaţi local la nivelul terminaţiilor. 

Totuşi, deosebirea celor două clase de mesageri chimici prin modalitatea 
sinteuzării lor poate prezenta unele dificultăţi semantice, prin faptul că legăturile 

peptidice pot fi catalizate şi de către enzimele citozolice, denumite sintetaze. 
Sinteza peptidelor din aminoacizi, fără participarea mARN-ului , are ca rezultat 
formarea polimerilor scurţi cu grupul carboxil situat mai mult în poziţia gama decât 
în poziţia alfa (de exemplu carnosina, homocarnosina, glutamatul şi alte gama 
glutamil peptide). 

În plus, deşi s-a demonstrat că sinapsele dependente de Ca? eliberează unii 
mesageri peptidici neuroactivi, eliberarea tiparelor peptidice şi a substanţelor cu 
moleculă mică ar putea fi diferită. 

Resintetizarea transmiţătorilor cu moleculă mică la nivelul terminalelor face 
posibilă reumplerea imediată a veziculelor şi eliberarea rapidă şi susţinută a 
respectivei substanţe. În cazul peptidelor, după eliberarea acestora, noua cantitate 
este fabricată la nivelul corpului celular. 

Peptidele şi transmiţătorii cu moleculă mică, precum şi alte * molecule 
potenţial neurotransmiţătoare pot exista în acelaşi neuron, fapt demonstrat pentru 
prima dată de Hokfelt şi colab. (1978). 

În neuronii maturi, transmiţătorii cu moleculă mică pot în mod obişnuit 
coexista cu o peptidă sau cu un derivat peptidic al unei poliproteine. 

Unele celule amacrine ale retinei conţin şi eliberează atât ACh, cât şi GABA, 
ultimul neputând fi eliberat prin exocitoză. De exemplu,  Hokfelt şi colab. (1980) 
au constatat că ACh şi peptida intestinală vasoactivă eliberate împreună de către 
un neuron presinaptic acţionează sinergic pe aceleaşi celule ţintă. 

Un alt exemplu îl constituie CGRP-ul care împreună cu ACh este prezent în 
majoritatea neuronilor motori spinali. Pentru a potenţa forţa constricţiei muşchilor 
scheletici, CGRP activează adenililciclaza şi creşte cantitatea de AMP. Astfel, la 
nivelul joncţiunii neuromusculare este eliberat un transmiţător cu moleculă mică 
(ACh) şi o peptidă (CGRP) care coexistă în acelaşi neuron presinaptic. Acest fapt 
reprezintă un exemplu de cotransmitere, deoarece celulele postsinaptice corespunză- 
toare au receptori pentru ambii mesageri chimici. 

În plus, neuronii care conţin peptide provenite dintr-o singură poliproteină 
pot elibera numeroase peptide neuroactive cu acţiune postsinaptică potenţial diferită. 

Veziculele care eliberează peptide diferă de cele care mediază eliberarea 
transmiţătorilor cu moleculă mică la nivelul zonelor active, prin faptul că ele sunt 
mai mari şi nu au nevoie de membrană presinaptică. Veziculele cu conţinut 
peptidic pot sau nu pot conţine transmiţători cu moleculă mică, în schimb toate 
conţin ATP, iar ATP-ul este coeliberat cu ambele tipuri de mesager. La nivelul unor 
sinapse, şi ATP-ul împreună cu produşii săi de degradare (de exemplu adenozina) 
activează ca mesageri chimici. 

Adenina şi guanina împreună cu derivații lor sunt denumiți purine. 
Transmiterea purinergică este puternică pentru purinele eliberate din neuronii 
simpatici pe vasele deferente, pe fibrele musculare ale inimii, din nervii plexurilor 
pe muşchii netezi ai intestinului şi din celulele ganglionilor rădăcinii dorsale, care 
fac sinapsă pe neuronii din cornul dorsal al măduvei spinării. 

Cantitatea de ATP din veziculele acestor terminaţii nervoase pare să fie 
considerabil mai mare decât a altora. 

La nivelul altor sinapse din care se eliberează ATP, purinele nu au nici un 
efect asupra țintelor postsinaptice. Însă, acţiunea acestor metaboliți comuni, în 
transmiterea sinaptică, depinde de prezenţa receptorilor sensibili la purine. În acest 
sens, au fost bine descrişi şi caracterizați receptorii presinaptici pentru adenozină, 
nivel la care purinele pot acţiona ca autocoizi. 

Coeliberarea ATP (după eliberare poate fi degradat în adenozină) nu 
semnifică în mod necesar şi cotransmiterea ATP. Ca şi în cazul altor substanţe, 
eliberarea din neuroni nu devine eficace decât în prezenţa receptorilor corespunză- 
tori. Pe de altă parte, pe unii neuroni postsinaptici există receptori atât pentru ATP, 
cât şi pentru adenozină sau numai pentru unul din aceştia. 


Numai în prezenţa receptorilor corespunzători devine posibilă transmiterea 
(Schwartz 1991). 


Concluzii 


Din datele prezentate reiese că unele substanţe acţionează ca neurotransmi- 
țători sinaptici, în timp ce altele sunt neuromodulatori. Ultimile dirijează 
subuilităţile neurotransmiterii. Informaţia vehiculată de neuroni este encodată şi 
convertită în semnale electrice care se transmit de-a lungul axonului până la 
terminalul nervos. La acest nivel, semnalele electrice sunt preluate de unul sau mai 
mulţi mesageri chimici care traversează fanta sinaptică. Ca şi ARN şi ADN nici 
unul din aceşti mesageri chimici nu transmit numai 0 singură informaţie. Unii 
neurotransmiţători au şi alte funcţii celulare: participă pe cale metabolică la 
constituirea unor căi biochimice, sau polimerizează aminoacizii în proteine. 
Glutamatul şi GABA acţionează ca substrat în metabolismul intermediar, iar ATP 
reprezintă factorul principal de transfer al energiei metabolice. 

Prezenţa neurotransmiţătorilor presupune şi existenţa receptorilor caracteris- 
tici fiecăruia dintre aceştia. Odată neurotransmiţătorul ajuns în spaţiul sinaptic, 
acesta difuzează către membrana postsinaptică unde se combină cu receptorul 
specific. De asemenea, s-a descoperit existenţa şi a unor receptori pe terminalul 
presinaptic, denumiți autoreceptori. 

Rolul lor este acela de a inhiba eliberarea neurotransmiţătorului din 
terminalul presinaptic. Ar exista deci un mecanism feed-back negativ- cu cât se 
eliberează mai mult neurotransmiţător, cu atât eliberarea lui în continuare este 
împiedicată. 

„Pentru îndeplinirea funcţiei semnalizatoare, complexe chimice mesager 
receptor transformă informaţia într-un semnal metabolic sau electric care se 
transmite mai departe în celula postsinaptică. 

Coeliberarea de către neuronul presinaptic a mai multor substanţe 
neuroactive şi prezența concomitentă a receptorilor postsinaptici realizează 
împreună o diversitate combinatorie extraordinară a transferului de informaţie. Într- 
un act comportamental nici un sistem transmiţător nu acţionează izolat, deoarece 
efectele unuia implică în mod indirect şi efectele celorlalte, indiferent dacă acestea 
sunt de domeniul neurotransmiţătorilor clasici sau a neuromodulatorilor. 

Veziculele sinaptice 


Există date certe care demonstrează că transmiţătorii cu moleculă mică 
sunt localizaţi în vezicule. Eliberarea acestora în spaţiul sinaptic este efectuată prin 
procesul de exocitoză. Majoritatea neuronilor conţin cel puţin două populaţii de 
vezicule sinaptice : unele mici cu diametru de circa 5Onm şi altele mari cu diametru 
de circa 70-200nm. 

Aceste două populaţii sunt distincte şi independente, dar este posibil ca 
veziculele mici să derive din cele mari. Acest fapt nu a fost stabilit cu certitudine. 
Dacă transmiţătorii s-ar afla liberi în citoplasmă, ar suferi o degradare enzimatică 
intracelulară. 

Monoamin oxidazele, de exemplu, situate în afara membranei mitocondriale 
degradează aminele biogenice. Şi peptidele neuroactive sunt depozitate în vezicule. 
De exemplu, substanţa P este lacalizată în veziculele terminaţiilor neuronilor ai 
ganglionilor rădăcinii dorsale din substanţa gelatinoasă a măduvei spinării, iar 
peptida legată de gena calcitonin (CGRP-calcitonin gene-related peptide) are o 
distribuţie similară în terminalele neuronului motor spinal. 

Deoarce peptidele neuroactive sunt sintetizate ca produşi secretori, se poate 
presupune că toate neuropeptidele din neuron sunt împachetate în vezicule. Spre 
deosebire de transmiţătorii cu moleculă mică, nici una din aceste peptide 
transmiţătoare nu este sintetizată în citozol şi nu există nici un mecanism de 
reglare a concentraţiei lor citoplasmice. 

O deosebire importantă între transmiţătorii cu moleculă mică şi peptidele 
neuroactive se referă la absenţa enzimelor specifice de control a înmagazinării 
intracelulare a acelor mesageri. 

Veziculele transmiţătoare au fost izolate cu ajutorul tehnicilor de fracţionare 
subcelulară. Ele diferă de celelalte organite subcelulare prin mărime, densitate şi 
formă. Sacii veziculari plini au fost numiţi de către Whittaker şi colab. (1964) 
sinaptozomi. 

Sinaptozomii sunt stabili şi mai mari (Circa lmm în diametru) decât cele mai 
multe structuri subcelulare. Odată separați de componentele celulare mici, 
sinaptozomii eliberează veziculele sinaptice. Veziculele astfel eliberate pot fi 
despărțite de ceilalţi constituenți ai sinaptozomilor prin configurare. După izolare, 
veziculele pot fi caracterizate din punct de vedere biochimic. 

Măsurarea biochimică a cantităţii de ACh dintr-o singură veziculă colinergică 
a dus la găsirea unor cantităţi mai mici (aproximativ 2000 molecule) decât cea estimată 
cu ajutorul experimentelor neurofiziologice (aproximativ 5000 molecule). 

Studierea veziculelor izolate din neuronii adrenergici a permis izolarea a 
două populaţii de vezicule, mari şi mici. Şi neuronii serotonergici, dopaminergici 
şi histaminergici au mai mult decât un tip de veziculă transmiţătoare. În neuronii 
aminergici, veziculele aminergice mari conţin o cantitate mai mare şi mai 
concentrată de transmiţător decât veziculele mici. Totuşi, veziculele mici, similare 
ca mărime cu veziculele colinergice, mediază eliberarea transmiţătorului format 
din amine biologice prin zonele active ale terminaţiilor nervoase aminergice. 

Veziculele sinaptice izolate conţin şi alte substanţe. Astfel, veziculele 
colinergice mari conţin cel puţin două proteine solubile, denumite cromogranine. 
Veziculele adrenergice mari şi mici conţin enzima dopamin-B- hidroxilaza, unele 
molecule enzimatice în stare solubilă şi altele legate de membrană. În interiorul 
veziculelor, ATP şi cromograninele formează complexe cu transmiţătorul, care pot 
servi la diminuarea activităţii osmotice apărute ca rezultat al înaltei concentrări 
intraveziculre de transmiţător liber. 

Catecolaminele traversează membrana veziculelor aminergice datorită 
gradientului pH. În interiorul veziculelor pH este de 5,5, iar în citoplasmă este de 7. 

Mecanismul de transport prin membrana veziculei este întărit de hidrolizarea 
ATP-ului. 

Influxul de H' în interiorul veziculei îi face conţinutul mai acid decât cel 
citoplasmic, fapt care duce la apariţia unui gradient electrochimic pozitiv în 
interiorul acesteia. 

O altă explicaţie presupune că pot fi transportate numai moleculele aminelor 
biogenice neîncărcate. La pH-ul citoplasmic neutru, -numai 1% din amine se află 
sub formă neîncărcată. Suprafaţa citoplasmică a membranei veziculelor conţine 
receptori specifici de care se leagă aminele biogenice în forma lor cationică. Odată 
legate, aminele se descarcă prin disocierea unui proton. Apoi, moleculele 
transmiţătorului neural sunt transportate prin membrană în interiorul veziculei de 
către un cărăuş. Deoarece pH-ul din interiorul veziculei este de 5,5, proporţia 
aminelor neîncărcate (neprotonate) din interior este de 70 de ori mai mică decât în 
citoplasmă. Datorită faptului că pH din interiorul veziculei este scăzut, o 
moleculă de amină neîncărcată venită în interiorul veziculei este protonată şi nu 
scapă uşor. Prin urmare, transmiţătorul este concentrat în vezicule prin capcana 
ionică şi prin formarea unor complexe atât cu ATP-ul cât şi cu proteinele interne. 

Eliberarea transmiţătorilor din vezicule presupune intervenţia altor mecanisme. 

Douglas (1968) a fost acela care a demonstrat pe bază biochimică că 
eliberarea transmiţătorului este un proces exocitotic. Experiențele au fost făcute 
pe molecula adrenală, care prin stimulare eliberează în circulaţie conţinutul său 
de amine biogenice (norepinefrina şi epinefrina). 

Embriologic, aceste celule sunt legate de neuronii adrenergici postganglionari 
ai sistemului nervos simpatic, care poartă numele de cromafin din cauza colorării 
secţiunilor tisulare cu săruri de crom. 

Ulterior, observaţiile morfologice şi biochimice au arătat că transmiterea 
sinaptică, deşi este un proces exocitic, diferă de eliberarea glandulară. 

“Eliberarea de către medula adrenală implică granulele mari cromafine cu 
miez dens care conţin concentraţii mari de amine biogene şi cromogranine. Aceste 
vezicule mari interacționează încet cu membrana plasmatică a celulei glandulare. 
Pe de altă parte transmiterea sinaptică este mediată tipic de micile vezicule 
electrono-transparente şi este facilitată de zonele active ale membranei specializate 
în acest sens. R 

Veziculele mici şi mari pot fi izolate de fracţiunile subcelulare ale țesuturilor 
bogate în terminaţii nervoase aminergice, ceea ce relevă că veziculele mici conţin 
un miez proteic mic sau deloc. 

Spre deosebire de acestea, veziculele mari conţin transmiţători aminici cu 
moleculă mică, miez proteic şi peptide. Neuropeptidele nu sunt exocitate de 
veziculele sinaptice mici de către acest mecanism de facilitare specializat. Deoarece 
toate neuropeptidele se găsesc în mod exclusiv în veziculele mari ale neuronului, 
terminalele nervoase menţin probabil şi mecanismul mai primitiv de eliberare 
specific celulelor glandulare (Schwartz 1991). 

În ceea ce priveţie membrana veziculelor s-a constatat că aceasta conţine 
proteine specifice. Veziculele sinaptice au două proprietăţi importante; mişcarea 
şi medierea exocitozei. Unele proteine din membrana veziculeleor sinaptice 
participă la aceste activităţi. 

Veziculele se mişcă de la aparatul Golgi către terminalul nervos cu ajutorul 
transportului axonal rapid. Odată ajunse la terminal, ele se alătură marelui rezervor de 
vezicule caracteristice profilului sinapsei. În vederea eliberării transmiţătorului prin 
exocitoză la nivelul zonelor active, veziculele trebuie deplasate din rezervor către 
locurile de încărcare (docuri) de pe membrana sinaptică, proces numit mobilizare. 
Mobilizarea veziculeleor este mediată de către elementele citoscheletice şi de către 
proteinele sale asociate. O proteină din membrana veziculelor, numită caldesmin, leagă 
filamentele actinice, tubulina şi ionii de Ca?. Alte proteine inhibă mobilizarea. 

Mişcările moleculare active dispun de motoare moleculare lineare şi motoare 
moleculare rotative care nu sunt altceva decât ATP-aze sau GTP-aze. 

Motoarele moleculare lineare sunt macromolecule proteice capabile să 
remorcheze organitele celulare şi să le transporte de-a lungul unor structuri fibrilare 
citoscheletice de tipul microfilamentelor şi microtubulilor. Capetele motoarelor 
moleculare lineare au în alcătuirea lor un domeniu motor de formă globulară ce 
conţine circa 300 de aminoacizi, prin care pot lega atât nucleotidul ATP cât şi 
structura citoscheletală de-a lungul căreia se deplasează. Marea majoritate a 
motoarelor moleculare lineare aparţin următoarelor trei mari. familii: familia 
miozinelor, familia dincinelor (dincine axoneurale din cili şi flageli şi dincine 
citoplasmatice implicate în mitoză) şi familia kinezinelor implicate în transportul 
organitelor în prelungirile neuronilor. Scholey (1990) menţionează şi familia 
dinaminelor care deplasează microtubulii unii faţă de alţi prin mişcări de glisare. 

O moleculă de kinezină poate parcurge de-a lungul micrtubulilor distanţe 
de ordinul milimetrilor, deci uriaşe în raport cu dimensiunea moleculei de kinează. 
După Schnitzer şi Block (1997) paşii kinezinei sunt de 8nm iar pentru fiecare pas 
este hidrolizată o moleculă de ATP. 

Spre deosebire de miozine şi dineine kinezinele au unul din capete ataşat de 
microtubul şi un timp suficient pentru ca celălat capăt să se lege şi el de acelaşi 
microtubul, înainte ca primul cap să se desprindă. 

Motoarele moleculare lineare percep polarizarea în felul lor, încă necunoscut, 
şi înţeleg fără greş direcţia de deplasare. De multe ori, sensul de deplasare al 
kinezinelor de-a lungul microtubulilor este invers faţă de cel în care se deplasează 
dineinele de-a lungul aceluiaşi microtubul. 

Poziţia domeniului motor este cea de care depinde sensul de deplasare. La 
unele kinezine, domeniul motor este plasat la capătul amino al lanţului, iar la altele 
la extremitatea carboxilică (Henningson şi Schlima 1997). 

Orice enzimă este, într-o măsură mai mică sau mai mare, un motor 
molecular. 

Motoarele moleculare rotatorii pot fi complicate (cele care mişcă flagelii 
bacterieni) şi simple (molecule proteice enzimatice şi în mod special ATP- azele). 
Mişcarea de rotaţie caracteristică ATP-azei este de 100 de ori pe secundă, ceea ce 
este puţin în comparaţie cu rotorul motoarelor flagelilor, care-are o turație de 1000 
pe secundă (Noji şi colab. 1997). 

Aceste mişcări active, necesită consum de energie, provenită cel mai adesea 
din reacţia de hidroliză ale ATP sau GTP, sau din diverse gradiente trasmembranare 
de potenţial electrochimic, în mod deosebit din gradientul protonic adică din forţa 
protonmotivă (Block, 1997; Cross, 1997). 

Llinas şi Heuser (1977) au demonstrat că în formele defosforilate sinapsele 
sunt inhibitoare. Inhibiţia devine reversibilă odată cu fosforilarea sinapselor. 

Mobilizarea veziculelor, alipirea lor de locul de încărcare de la nivelul 
zonelor active şi fuzionarea acestora cu membrana sinaptică implică ionii de Ca”. 
Legarea proteinelor membranare de calciu dă naştere la compuşi numiţi anexine. 

Deoarece fuziunea cu veziculele sinaptice este reglată de Ca”, unele proteine 
legate de calciu, şi aparţinând membranei veziculelor  opereză în procesul de 
fuziune, carte are loc la nivelul sinapsei în timpul exocitozei. O proteină membrana- 
ră abundentă, cu greutate moleculară de 38.000 legată de calciu este sinatofizinul. 
EI este prezent în 10-20 copii per veziculă şi are o structură similară conexinului. 

Schwartz (1991) arată că mai există şi alte asemenea proteine. 

Pentru a avea acces la spaţiul extracelular şi pentru a elibera transmiţătorul 
din vezicule prin exocitoză, membrana veziculei fuzează cu membrana terminalului 
sinaptic. Ulterior, membrana veziculei unită cu membrana terminalului se reface 
rapid fiind apoi reciclată. Numărul veziculeleor din trminalul nervos scade, dar 
membrana lor este conservată. Procesul de reciclare face parte din procesul de 
reglare al căilor de secreție, în care reintrarea veziculelor în celulă prin endocitoză 
este însoţită de acoperirea lor cu proteina clathrin. Peroxidaza se îndreaptă către 
cisterne, iar în final, după o perioadă de repaus intră în veziculele sinaptice. Are 
loc apoi reciclarea receptorilor şi a altor constituenți membranari, distribuirea 
substanţelor legate de suprafaţa receptorilor unor ţinte specifice din interiorul celulei 
şi degradarea constituenţilor membranari în lizozomi. Constituenţii membranari sunt 
ridicaţi din partea plasmică a membranei în fragnmente acoperite cu clathrin, care 
se transformă în vezicule. Veziculele astfel acoperite fuzează cu endosomii în care 
pH este scăzut. Receptorii eliberează liganţii lor în mediul acid din endozomi. 

Primele două că: de refacere se află sub controlul stimulilor externi. Prima 
cale se referă la porțiunile de membrană care ajung în aceleaşi regiuni ale 
membranei plasmatice de unde au fost extrase. A doua cale, transcitoza, se referă 
la porțiunile de membrană pe care endozomii le direcționează către regiuni 
plasmatice situate la distanţă de locul din care provin. Cele mai multe proteine 
membranare provenite din veziculele acoperite (capitonate) urmează a treia cale 
denumită constitutivă, prin care acestea sunt predate lzozomilor pentru degradare. 

Miller şi Heuser (1984) au sugerat un alt mecanism de reciclare a proteinelor 
veziculeleor membranare. Potrivit acestei explicaţii, pentru refacerea membrannei 
joncţiunilor neuromusculare există două căi. 

În prima cale, care dureză până la.un minut dela exocitoză, excesul 
membranar din afara zonelor active formează fragmente capitonate cu clathrin. 
Clathrinul formează un grilaj în jurul fragmentelor care în final ia forma unei 
vezicule mici capitonate. După disparitia învelişului de clathrin aceste vezicule 
servesc iarăşi ca vazicule sinaptice. Această cale corespunde reciclării căii. A 
doua cale este urmată numai de o mică porţiune membranară. Reciclarea 
membranară este semnificativă numai în cazul unei activităţi nefiziologice. În acest 
proces, membrana este luată rapid din plasmalemă şi reintrodusă în' terminal ca 
cisternă sau vaculă necapitonată, mare. Majoritatea acestor porţiuni asimilate apar 
în apropierea locurilor de eliberare, pe când altele se întâlnesc la distanţă de zonele 
active. Această cale ar putea corespunde transcitozei. 

O parte din membrana recuperată nu este reciclată în vezicule funcţionale, 
deşi se reîntoarce în corpul celular. 

Studiile cu peroxidază au arătat că în timpul activităţii sinaptice o parte din 
aceste fragmente urcă în lizozomi cu ajutorul transportului axonal retrograd rapid, 
unde sunt degradate. 

Veziculele vechi şi uzate sunt înlocuite de unele noi care sunt aduse în 
terminale cu ajutorul transportului axonal anterograd, rapid. 

După Heuser şi Reese (1981) exocitoza veziculelor sinaptice şi recuperarea 
membranei implică mai multe etape. 

Iniţial veziculele se apropie de zona activă cu ajutorul unei energii provenite, 
probabil, de la proiecţiile dense ( părţi specializate ale membranei de la nivelul 
zonelor active). Aceste structuri constau din actină şi proteine ancorate de actină. 

Veziculele apropiate de proiecţiile dense par a fi lipite de ele, în imediata 
apropiere a membranei presinaptice, chiar în absenţa impulsului nervos. 

Intrarea ionilor de calciu odată cu apariţia impulsului duce la lipirea şi 
fuziunea membranei veziculeleor de membrana sinaptică. 

Fuziunea este urmată de fisiunea tuturor componentelor membranare şi de 
deschiderea veziculelor. Ulterior, embrana veziculelor colabează şi fuzionează cu 
membrana externă drept consecinţă a fluidificării membranei. În final, o parte din 
membrana veziculei este recuperată prin reutilizare, iar alta. părăseşte terminalul 
reîntorcându-se în corpul celular, la lizozomi unde este degradată. Când refacerea 
(recuperarea ) membranei veziculare este blocată membrana :veziculelor sinaptice 
postexocitoză se adaugă feţei plasmatice a membranei sinaptice, îngroşând-o destul 
de mult (Torri-Tarelli şi colab. 1990). 

Când exocitoza este indusă de toxină, în situaţia în care endocitoza poate avea loc 
(adăugarea Ca” extracelular) refacerea membranei veziculelor se menţine paralel 
cu exocitoza, astfel încât profilul terminalului nu se deosebeşte de cel din repaus. 

Membrana veziculelor diferă după tipul neuronal de transmitere. 

În plus, fiecare tip de neuron are proteine membranare caracteristice pentru 
împachetarea şi prelugrarea substanţelor transmiţătoare caracteristice. 

În cei mai mulţi neuroni, substanţele nu pot fi utilizate ca transmiţători dacă 
nu sunt împachetate. Astfel, aceste celule se deosebesc nu numai din punct de 
vedere al căilor enzimatce de biosinteză a transmiţătorilor, dar şi din punct de 
vedere al specificităţii aparatului lor de împachetare. Aceste specificităţi prezintă 
importanţă nu numai teoretică, dar şi terapeutică, deoarece fiecare sistem biologic 

poate fi interferat farmacologic. Specificitatea împachetării rezultă din receptorii 
şi moleculele transportate în membrana veziculei. Orice mecanism de recunoaştere 
a. substanţei transmiţătoare specifice intraneuronale poate. deosebi cu uşurinţă 
transmiţători naturali (de exemplu ACh şi serotonina), deoarece au proprietăţi 
chimice aparte. Drogurile care se aseamănă suficient cu transmiţătorii: neuronali 
pot acţiona ca falşi transmiţători. Ele sunt împachetate în vezicule şi eliberate ca 
şi cum acestea ar fi transmiţători adevăraţi. Adesea ele se leagă slab sau de loc cu 
receptorii postsinaptici pentru transmiterea: naturală. Eliberarea lor diminuează 
eficacitatea transmiterii la nivelul sinapselor specifice. 

„Medicamentele utilizate pentru tratarea hipertensiunii, cum sunt feniletilami- 
nele, sunt adunate în terminalele adrenergice unde înlocuiesc norepinefrina din 
veziculele sinaptice. La eliberare aceste medicamente nu mai au acţiune puternică 
asupra receptorilor postsinaptici adrenergici, ca de exemplu norepinefrina. 

Nu toate substanţele sunt eliberate de neuron prin mecanismul exocitotic. 

Acidul arahidonic şi eicosanoizii (prostaglandinele şi metaboliţii lipoxigena- 
zei) pot traversa prin difuziune cele două pături lipidice. 

Aceste substanţe pot acţiona la nivelul sinapsei fie ca autocoizi, fie ca 
mesageri chimici. Alte substanţe ies din terminalul nervos cu ajutorul proteinelor 
transportoare (pompe), numai când acestea ajung la o concentraţie intracelulară 
suficient de înaltă. Transportul invers, care are drept scop adunarea transmiţătorilor 
din spaţiul extracelular, a fost descris ca mecanism aparte în cazul eliberării 
glutamatului şi a GABA. Acesta are loc în anumite celule retiniene. Mai există şi 
substanţe care în doze mici traversează pur şi simplu terminalul nervos. Astfel, 90% 
din ACh eliberată la nivelul joncţiunii  neuromusculare provine din scurgerea 
continuă. Deoarece această scurgere este difuză, funcţional rămâne ineficientă. 

Înlăturarea transmiţătorilor din fanta sinaptică reprezintă un moment critic 
al transmiterii. În cazul în care substanţa transmiţătoare ar persista un timp mai 
îndelungat, nu ar mai fi posibilă tracerea prin sinapsă a unui nou semnal. Sinapsa 
devine refractară din cauza desensibilizării receptorilor prin expunerea acestora la 
transmiţător. 

Există trei mecanisme prin care țesutul neros înlătură substanţele 
transmiţătoare solubile sau nelegate: difuziunea, degradarea enzimatică şi 
reabsorbţia. Prin difuziune pot fi înlăturate din fanta sinaptică numai unele fracțiuni 
ale mesagerilor chimici. Degradarea enzimatică a substanţei transmiţătoare este 
utilizată în primul rând de sistemul colinergic. Enzima extracelulară utilizată este 
acetilcolinesteraza. 

Deşi această enzimă este importantă pentru scurtarea duratei transmiterii 
Sinaptice, un alt rol important îl are recaptarea colinei la nivelul joncţiunii 
neuromusculare . 

Zonele active ale terminalului nervos presinaptic sunt localizate imediat 
deasupra vârfului cutei joncţionale musculare. Receptorii ACh sunt situaţi numai pe 
suprafaţa muşchiului, neextinzându-se adânc în cute, pe când esteraza este ancorată 
numai la nivelul membranei bazale din interiorul cutei. Ea hidrolizează ACh în 
colină şi acetat. Acest aranjament anatomic al moleculelor îndeplineşte două 
funcţii: o funcţie a esterazei este aceea de a puncta rapid mesajele sinaptice, iar 
cealaltă funcţie se referă la recaptarea colinei, care altfel poate fi pierdută din fanta 

sinaptică prin difuziune. După hidrolizare, colina este menţinută într-o concentra- 
ţie mică în rezervoarele din cutele joncţionale, de unde este trimisă în terminaţiile 
nervoase colinergice printr-un mecanism de absorbţie. 

Există multe căi enzimatice care degradează substanţele transmiţătoare în 
țesutul neuronal şi neneuronal. Aceste enzime, importante pentru controlarea 
concentraţiei transmiţătorului din neuron sau pentru inactivarea transmiţătorului 
difuzat în fanta sinaptică, nu sunt implicate direct în transmiterea sinaptică. Multe 
din aceste căi degradative au importanţă clinică, deoarece constituie locuri de 
acţiune ale medicamentelor şi de stabilire a diagnosticelor. 

De exemplu, inhibitorii monoamin-oxidazelor, care blochează degradarea 
transmiţătorilor aminici din celule, sunt utilizaţi în mod curent pentru controlul 
hipertensiunii arteriale şi pentru tratarea depresiei. Un alt exemplu este acela al 
enzimei intracelulare catecol-O-metiltransferazei, importantă pentru degradarea 
aminelor biogenice. Ea poate fi descoperită în citoplasma celor mai multe celule, 
inclusiv în neuroni, dar este mai evidentă în rinichi şi ficat. Concentrarea 
metaboliţilor enzimatici în fluidele corpului serveşte drept indicație diagnostică 
indirectă asupra eficacităţii medicamentelor care afectează sinteza sau degradarea 
aminelor biogenice la nivelul țesutului nervos. 

O caracteristică postsinaptică, care deosebeşte peptidele neuroactive de 
transmiţătorii cu moleculă mică, este rata lor înceată de eliberare şi înlăturare. 
Singurele mecanisme de înlăturare a peptidelor sunt: difuziunea şi proteoliza 
peptidazică extracelulară. Înlăturarea înceată a peptidelor contribuie la prelungirea 
duratei de acţiune. | 

Reabsorbţia unei substanţe transmiţătoare din fanta sinaptică este 
mecanismul cel mai comun de inactivare. La nivelul terminalelor nervoase se află 
mecanismele de absorbţie a transmiţătorilor cu cea mai mare afinitate. Aceste 
mecanisme sunt mediate de moleculele transportoare din membrana terminalelor 
nervoase sau de celulele gliale cu o constantă de legare de 25uM sau mai puţin. 
Mecanismele de absorbţie cu înaltă afinitate au fost descrise prima dată pentru 
norepinefrină, dopamină şi serotonină. 

Aceste mecanisme de absorbţie sunt caracteristice unor anumiţi neuroni. 
Astfel, neuronii noncolinergici nu adună colina cu afinitate crescută, iar unele 
psihotrope puternice blochează aceste procese de absorbţie (de exemplu cocaina 
pentru norepinefrină şi antidepresivele triciclice ca imipramina pentru serotonină). 

Aplicarea unor medicamente corespunzătoare care blochează dpsoibția 
prelungeşte şi întăreşte acţiunea aminelor biogenuce şi a GABA. 

In ultimii ani au fost caracterizate multe molecule transportoare a iferitelor 
substanţe. În categoria primelor intră Na, K*, ATP-azele precum şi numeroase 
permeaze bacteriene (de exemplu cele transportoare pentru glucoză). Proteinele cu 
răspândire membranară trec prin membrana celulară de mai multe ori. Ca 
majoritatea proteinelor membranare, la eukariote aceste molecule sunt glicozilate în 
numeroase locuri care aparțin domeniului extracelular. 

Transportorii care adună transmiţătorii depind de schimburile ionoice, în 
special de Na” şi opereză prin utilizarea energiei ATP. 

Prin urmare, comunicarea sinaptică depinde de două clase de molecule: de 
mesagerii chimici şi de receptorii cu poartă chimică. Până acum am putut vedea 
modul în care mesagerii chimici sunt împachetaţi în veziculele neuronului. 

Aceste vezicule au roluri diferite în ciclul celor două clase majore de 
mesageri chimici - transmiţătorii cu moleculă mică şi peptidele neuroactive. După 
sinteza lor cataplasmică, transmiţătorii cu moleculă mică sunt preluaţi şi 
concentrați în vezicule, care îi protejează împotriva degradării enzimatice 
intracelulare, dar care au rolul de a menţine în citoplasmă un nivel constant de 
substanţe transmiţătoare. 

Deoarece terminalele nervoase au o concentraţie înaltă de vezicule sinaptice 
şi deoarece conţinutul acestora este eliberat în mod continuu, este de aşteptat ca o 
mare parte din transmiţătorul cu moleculă mică din neuron să fie sintetizat la 
nivelul acestor terminale. 

În contrast, precursorii proteici ai peptidelor neuroactive sunt introduşi în 
corpul celulelor numai în timpul sintezei. În ultimă instanţă ei sunt împachetaţi în 
granule secrtorii şi în vezicule sinaptice, care sunt transportate din corpul celular 
către terminale. 

Spre deosebire de veziculele care conţin transmiţători cu moleculă mică, 
aceste vezicule nu mai sunt reumplute la nivelul terminalelor . 

Funcţia diferitelor vezicule variază considerabil la diferite tipuri de neuroni. 
Cu excepţia neuronilor care eliberează transmiţătorii prin difuziune sau prin 
mecanisme transportoare, veziculele mediază eliberarea mesagerilor chimici prin 
exocitoză. Pare axiomatic faptul că înţelegerea strategiei moleculare a transmiţăto- 
rilor chimici începe cu identificarea conţinutului veziculelor sinaptice. Astfel, numai 
o moleculă eliberată poate activa un receptor, dar nu toate moleculele eliberate de 
către neuron sunt mesageri chimici. Pot servi ca transmiţători numai moleculele 
capabile să se lege de receptorii corespunzători (Schwartz, 1991). 

Veziculele ce stochează şi eliberează neurotransmiţătorii cu moleculă 
mică sunt permanent reciclate, adică refolosite. 

După unirea lor cu membrana sinaptică şi eliberarea mediatorului membrana 
veziculeleor se integrează practic în membrana sinaptică. 

Totuţi, în câteva secunde sau minute, această porţiune de membrană se 
invaginează spre interiorul terminaţiei presinaptice pentru a forma noi vezicule, prin 
faptul că ea conţine încă proteinele de transport necesare pentru a concentra noile 
molecule de neurotransmiţător în vezicule. 


Maladii ale transmiterii chimice 
de la nivelul sinapsei nerv-muşchi : miastenia gravis 


Multe maladii umane disrup transmiterea chimică înte neuroni şi celulele lor 
țintă. Analizarea acestor anomalii de transmitere sinaptică asociată bolilor umane 
este relevantă pentru mecanismele de funcţionare a sinapsei normale. 

Cea mai studiată maladie care afectează transmiterea sinaptică este 
miastenia gravis. Această tulburare dată de disfuncţia sinaptică dintre neuronii 
motori colinergici şi muşchii scheletici este cauzată de reducerea numărului 
receptorilor ACh de la nivelul sinapsei nerv-muşchi. 

Primul caz bine documentat de miastenie gravis a fost raportat în 1877 de 
Wilks. Prin 1900, neurologii au descris caracteristicile clinice mai importante ale 
acestei boli. La cazurile autopsiate cu miastenie gravis nu s-au găsit modificări 

cerebrale, medulare, de nervi periferici sau musculare, fapt datorită căruia maladia 
a fost considerată funcţională. 

Ulterior s-a constatat că miastenia gravis este o afecţiune autoimună, în care 
se produc anticorpi împotriva receptorilor acetilcolinici nicotinici. Aceşti anticorpi 
diminuează transmiterea sinaptică prin reducerea numărului receptorilor funcționali 
sau prin împiedicarea interacțiunii ACh cu receptorii. În astfel de condiţii 
diminuează mult forţa muscuiară. 

După Rowland (1991) această slăbire musculară are patru caracteristici: 

1. Diminuarea forţei musculare afectează adesesa muşchii cranieni ai 
pleoapelor, ochilor, orofaringelui, dar şi pe cei ai membrelor. 

2. Spre deosebire de alte boli ale muşchilor şi nervilor, severitatea slăbiciunii 
variază în cursul aceleiaşi zile, de la o zi la alta, sau chiar pe perioade lungi ( 
perioadele de remisiune alternând cu cele de exacerbare). 

3. Nu există nici un semn clinic convenţional care să indice o denervare 
musculară similară afectării unităţii motorii (dispariţia reflexelor tendinoase sau 
atrofie musculară) sau semne electromiografice de denervare. 

4. Diminuarea forţei musculare poate fi tratată cu medicamente care inhibă 
acetilcolinesteraza, enzimă care degradează ACh. 

Două descoperiri făcute în anii “30 au dus la încadrarea miasteniei în rândul 
bolilor de transmisie neuromusculară. 

Dale şi coiab (1934) au demonstrat că transmiterea la nivelul joncţiunii 
neuromusculare este mediată de ACh. 

Walker (1936) a constatat că inhibitorii acetilcolinesterazei (fizostigmina şi 
neostigmina) duc la dispariţia simptomelor miasteniei gravis. Între 1941 şi 1960 
Harvey şi colab (1941), Rowland şi colab (1960), Simpson (1960) au descris în 
detaliu baza fiziologică a acestei maladii. 

Patternul acestei anomali se aseamănă cu patternul indus în muşchiul normal 
de a-tubocurarină (curara), care blochează receptorii ACh şi inhibă acţiunea ACh 
la nivelul joncţiunii neuromusculare. 

Neostigmina, inhibitor al colinesterazei, creşte durata de acţiune a ACh la 
nivelul joncţiunii neuromusculare. 

După identificarea sindromului clinic s-a constat că aproximativ 15% din 
pacienţii adulţi cu mistenie au o tumoră benignă la nivelul timusului (timom). În 
1939 Blalock şi colab au fost primii care au afirmat că după înlăturarea timomului, 
simptomatologia se ameliorează. În 1950 Blalock şi Harvey au constatat că 
extirparea timusului pacienţilor cu miastenie duce la reducerea simptomelor. Acest 
procedeu a devenit acum o terapie standard. 

Rolul imunologic al timusului a fost stabilit de abia în anii 60. 

Simpson (1960) a fost unul din primii autori care a sugerat că miastenia este 
o boală imunologică. 

Conceptul modern cu privire la miastenie a apărut o dată cu izolarea şi 
caracterizarea receptorilor ACh nicotinici. În anul 1966, Chang şi Lee au izolat de 
la şerpi veninoşi o alfa-bungarotoxină care duce la paralizie prin lezarea 
ireversibilă a receptori] or ACh de pe placa terminală. Ulterior, Changeux şi colab 
(1971) şi Miledi şi colab (1971) au utilizat toxina pentru a izola şi purifica 
receptorii ACh din oganele electrice ale ţiparului electric. În 1973 Fambrough şi 
colab au utilizat alfa-bungarotoxina radioactivă în scopul marcării receptorilor ACh 

umani de la nivelul plăcii terminale. Ei au constatat mai puţine locuri de legătură 
la nivelul muşchilor miastenici, decât la cei de control. În acelaşi an Patrick şi 
Lindstrom au injectat la iepuri receptori purificaţi, în scopul utilizării anticorpilor 
rezultați pentru a studia proprietăţile receptorilor Ach de la ţipar. În acest mod s-a 
constatat că generarea anticorpilor a fost acompaniată de apariţia la iepuri a 
simptomelor miastenice. Mai mult, deficitul muscular devenea reversibil prin 
administrarea neostigminei şi a adrofoniumului (inhibitori ai colinesterazei). Ca şi 
oamenii cu miastenie gravis, animalele erau anormal de sensibile la agenţii blocanţi 
neuromusculari de tipul curarei. Ulterior, s-a arătat că sindroame similare pot fi 
induse şi la şoareci sau alte animale prin imunizare cu proteine receptor la ACh. 

Din 1975 pot fi reproduse experimental toate caracteristicile esenţiale ale 
maladiei umane. Receptorii ACh proveniţi de la peştii electrici induc miastenia 
gravis autoimună la şoareci, şobolani şi maimuțe, fapt care sugerează că structura 
receptorilor ACh este mult conservată în cadrul evoluţiei speciilor. 

După caracterizarea experimentală a miasteniei gravis, au fost descoperiţi 
în serul pacienţilor cu miastenie anticorpi direcţionaţi împotriva receptorilor ACh. 
În plus, în culturile de limfocite B provenite de la pacienţii cu miastenie apar 
anticorpi faţă de receptorii Ach. 

Ideea conform căreia anticorpii umani duc la apariţia simptomelor de 
miastenie este susţinută şi de alte observaţii. 

Injectarea repetată la şoareci a serului provenit de la pacienţii cu miastenie 
reproduce tulburările electrofiziologice caracteristice acestei maladii, prin reducerea 
numărului receptorilor la ACh din muşchii scheletici. 

Reducerea similară a receptorilor la ACh se obţine şi cu ajutorul anticorpilor 
monoclonali. | 

Drenarea limfei din canalul limfatico-toracal la adulţi ameliorează 
simptomele de miastenie. Când aceşti pacienţi sunt supuşi plasmaferazei (procedeu 
prin care din sângele pacientului se separă celulele de plasma care conţine 
anticorpi, după care i se reinjectează aceleiaşi persoane numai celulele), simptome- 
le se ameliorează, iar nivelul anticorpilor scade. 

Prin urmare, în cazul reducerii numărului receptorilor, aşa cum se întâmplă 
în miastenie, este puţin probabil ca o moleculă de ACh să găsească un receptor 
înainte de a fi hidrolizată de acetilcolinesterază. 

„De asemenea, şi geometria plăcii terminale este modificată în miastenie. 
Plicaturile interioare normale de la nivelul fibrelor musculare sunt reduse, iar fanta 
sinaptică este mare. Acest fapt reduce posibilitatea interacţiei ACh cu puţinii 
receptori funcționali. Deşi terminalele presinaptice conţin o cantitate normală de 
ACh, eliberată prin exocitoză, transmiterea este blocată. Cu ajutorul medicamente- 
lor care inhibă colinesteraza şi lasă nehidrolizate moleculele de ACh pentru o 
perioadă mai lungă de timp, suficientă pentru a interacţiona cu receptorii, 
simptomele acestei boli pot fi temporar înlăturate. 

Deşi anticorpii care acţionează asupra subunităţii alfa a receptorilor ACh au 
un rol central în patologia miasteniei (miastenia: este prototipul maladiilor 
autoimune), numeroase probleme rămân încă nerezolvate. Cine iniţiază producerea 
anticorpilor faţă de receptorii acetilcolinici ? Când o persoană este infectată, 
anticorpii generaţi împotriva organismelor străine pot recunoaşte şi receptorii ACh. 


“| 

Pierderea receptorilor se datorează probabil creşterii turnoverului . şi 
degradării receptorilor  ACh. Oricum, nu există nici o relaţie consistentă între 
concentraţia anticorpilor direcţionaţi împotriva receptorilor ACh şi severitatea 
simptomelor. Acest fapt s-ar explica prin prezenţa la miastenici a anticorpilor 
policlonali. Ei sunt produşi de diferite celule B ca răspuns la diferiţi determinanţi 
antigenici, iar serul diferiților pacienţi conţine anticorpi cu specificităţi. diferite 
(Rowland, 1991). După opinia autorului citat, reacţia autoimună depinde de 
interacţiunea celor trei molecule din complexul trimolecular: 1) 'o peptidă 
imunogenă a receptorului ACh sau o peptidă care mimează receptorul ( antigen); 
2) un antigen specific al celulelor T receptoare; 3) calsa a-ll-a a moleculelor 
complexului. major de histocompatibilitate (CMH), care este exprimată pe celulele 
cu antigen. Celulele 'T devin reactive împotriva receptorilor ACh. 

Aceste date deschid drumuri noi pentru terapia blonavilor care nu se 
ameliorează suficient cu medicamelte anticolinesterazice sau cu timectomie. 

Prin urmare, miastenia gravis poate fi mai mult decât o boală. 

Astăzi se ştie că pacienţii cu miastenie congenitală nu au anticorpi faţă de 
receptorii ACh. Prin urmare există două forme distincte de miastenie : o formă 
autoimună câştigată, care apare la copiii mai mari şi la adulţi ( cu anticorpi faţă 
de receptorii ACh) şi o miastenie congenitală moştenită nonimună (fără anticorpi 
împotriva receptorilor ACh). Chiar la adulţi, anticorpii se găsesc mai mult la 
pacienţii cu miastenie generalizată, decât la cei cu simptome musculare localizate 
la un singur muşchi ocular, de exemplu. 

Şi Engel (1984 şi 1988) şi Vincent şi colab (1977) au arătat că miastenia 
este un sindrom heterogen. La unele cazuri se găsesc anomalii ale terminalelor 
presinaptice cu afectarea eliberării ACh, în timp ce la altele predomină tulburările 
presinaptice (lipsa congenitală a  acetilcolinesterazei, alterarea capacităţii 
receptorilor ACh de a reacţiona cu ACh sau diminuarea anormală a numărului 
receptorilor ACh). 

Lipsa acetilcolinesterazei are caracteristici bine stabilite. 

Potenţialele plăcii terminale nu apar ca în miastenia gravis deoarece sunt 
mult prelungite, însuşire care explică răspunsurile repetative. 

Studiile citochimice au relevat că acetilcolinesteraza este absentă la nivelul 
membranei postsinaptice. În contrast, receptorii vizualizaţi cu ajutorul bungarotoxi- 
nei radioactive sunt păstraţi. 

În sindromul de încetinire canaliculară, în care există o deficiență 
(prelungire anormală) în deschiderea canalelor receptoare la ACh, apare o slăbire 
proeminentă a musculaturii membrelor. În miastenia gravis sunt afectaţi aproape 
în mod constant muşchii ochilor şi orofarinxului. Potenţialele plăcii terminale din 
sindromul de încetinire canaliculară sunt prelungite ca în sindromul deficienței 
acetilcolinesterazei. Acetilcolinesteraza este prezentă şi are o chinetică enzimatică 
normală, dar pliurile joncţionale sunt degenerate, iar numărul receptorilor este 
redus. 

Terapia curentă a miasteniei gravis este eficace, dar nu ideală. 

Cu aproximativ 30 de ani în urmă, rata mortalităţii miasteniei era de 33%, 
dar acum numai puţini pacienţi mor din această cauză, iar speranţa de viaţă este 
aproape normală. Aceste modificări se datorează terapiei intensive, ventilaţiei 

mecanice şi antibioticelor. După timectomie aproape jumătate din pacienţi se 
situează în faza de remisie (nu mai PE PIRtă: nici un Sine de miastenie şi nu 
consumă nici un medicament). 

Metodele terapeutice viitoare sunt direcționate către pacienţii care nu 
răspund la timectomie. 

Alte tulburări de transmitere neuromusculară: blocajul neuromuscular 
presinaptic (facilitator) 

Unii pacienţi cu cancer (de exemplu cancerul pulmonar cu celule mici) 
prezintă diminuarea forţei musculare, asociată unei afecţiuni neuromusculare care 
se opune miasteniei. 

În locul declinului răspunsului sinaptic la stimulări repetate, aceşti pacienţi 
prezintă o creştere gradată a răspunsului, fapt care duce la o stare numită blocaj 
neuromuscular facilitator. În acest caz, primul potenţial postsinaptic de stimulare 
este anormal de mic. Răspunsurile subsecvente cresc în amplitudine, astfel încât 
potenţialele de acţiune finale sumate, produse de un tren de cinci spike-uri per 
secundă, au amplitudine de două până la patru ori mai mare decât primul 
potenţial. d 

Această tulburare numită sindromul Lambert-Eaton este atribuită prezenţei 
anticorpilor faţă de canalele de Ca” cu poartă voltată de la nivelul terminalului 
presinaptic. Deoarece sindromul apare frecvent la pacienţii cu cancer pulmonar, este 
relevant faptul că culturile celulare din cancerul pulmonar cu celule mici prezintă 
Ca” cu poartă voltată funcţionale. Aceste canale pot servi ca antigen natural pentru 
anticorpii patogenici care distorsioneză funcţia la nivelul joncţiunii neuromuscualre. 

Şoarecii injectaţi cu ser provenit de la pacienţii cu sindrom Lambert- Eaton 
prezintă anomalii electrofiziologice tipice acestui sindrom şi evidențe morfologice 
de pierdere a zonelor presinaptice active sau a unor părţi din zonele active. 
Pierderea canalelor Ca? cu poartă voltată poate reduce intrarea calciului în timpul 
depolarizării terminalelor nervoase şi poate afecta eliberarea transmiţătorului. În 
plus, pacienţii se ameliorează după plasmafereză sau după un tratament cu 
imunosupresive, fapt care vine în sprijinul noţiunii de anticorpi circulanţi, care sunt 
cauza sindromului. 

Sindromul Lambert-Eaton apare şi la pacienţii fără cancer. La aceştia 
patogenia nu este cunoscută. Anomalii fiziologice presinaptice similare apar şi în 
botulismul uman, iar studiile experimentale au arătat că blocajul cu toxină 
botulinică se asociază cu afectarea eliberării ACh. 

Atât sindromul Lambert-Eaton, cât şi botulismul sunt tratate cu calciu 
gluconic şi cu guanidină, agenţi care contribuie la eliberarea ACh. 


Capitolul III 


ANATOMIA FUNCŢIONALĂ A SISTEMULUI NERVOS 


Introducere 


După cum detaliile structurale practice relevă principiile lor funcţionale, tot 
aşa şi cunoştinţele de neuroanatomie aduc date fundamentale cu privire la modul de 
funcţionare a sistemului nervos. Astăzi, multe din datele cu privire la funcţiile 
cerebrale înalte depind de cartografierea rafinată a circuitelor neuronale cu noile 
tehnici anatomice. 

Introducerea în anii *50 a microscopiei electronice în neuroanatomie a dus la 
descoperirea structurii sinapsei şi a ilustrat faptul că diferite clase de neuroni 
formează CONEXIUNI cu caracteristici destul de diferite. Localizarea sinapselor 
pe suprafaţa neuronului (dendritice, axonale, somatice) influenţează atât funcţia 
celulei, cât şi organizarea conexiunilor neuronale. 

Introducerea tomografiei cu emisie de pozitromi (TEP) şi a rezonanţei 
magnetice nucleare (RMN) a pus la dispoziţie date cu privire la neuroanatomia 
funcţională a fiinţei umane în timpul experimentelor comportamentale. Ca urmare 
a acestui fapt, ne putem face o idee clară cu privire la regiunile cerebrale implicate 
în multe funcţii cognitive complexe. Astfel, se poate urmări cu mare fidelitate 
fluxul informaţiei senzoriale periferice prin măduva spinării şi creier, transfornarea 
sa în comandă motorie şi cursul comenzii către organul efector. 

Apoi, pentru înţelegerea adecvată a raportului psihic-creier, nu este suficient 
să ne limităm la descrierea neurotransmiţătorului, a circuitelor neuronale şi a 
organizării topografice a proiecţiilor acestora de la o regiune cerebrală la alta. Se 
impune şi o analiză la nivel anatomic global, care să evidenţieze modul de grupare 
a elementelor neuronale de-a lungul nevraxului şi diferenţierile de organizare între 
marile grupări de substanţă nervoasă, ce prezintă o semnificaţie relevantă atât 
pentru codificarea eficientă a informaţiei spaţiale în creier, cât şi pentru latura 
psihocomportamentală. 

Este însă locul să observăm că anatomia şi fiziologia clasică a sistemului 
nervos s-au constituit şi s-au dezvoltat făcând abstracţie aproape total de modul de 
implicare a diferitelor structuri şi procese neurofiziologice în producerea vieţii şi 
activității psihice. Aşa s-a ajuns la elaborarea unor modele anaţomice statice 
(considerearea structurii în sine, ca ceva dat şi inert) şi a unor modele fiziologice 
de tip.robot, în care funcţionarea unui centru sau segment nervos era privită ca ceva 
autonom, independent de funcţionarea celorlalte. 

Aceasta a atras după sine îndepărtatrea psihologilor de anatomiştii şi 
fiziologii sistemului nervos şi situarea analizei psihologice în plan fenomenologic- 
trăirist, aceasta rămânând lipsită de una dintre cele mai importante surse de 
argumentare obiectivă, ştiinţifică. 

De-abia în ultimile decenii s-a produs o solizi băi da optică de natură să 
stabilească o relaţie de comunicare şi cooperare între cele trei ştiinţe, ceea ce 
facilitează înţelegerea adecvată a specificului raportului psihic creier. 

„Principiul metodologic fundamental care prezidează în prezent cercetările 
în domeniul ştiinţelor despre creier şi activitatea lui este cel al interacțiunii şi 
interdependenţei multifazice şi multinivelare. În lumina lui, o structură sau o 
formaţiune neuronală oarecare nu poate fi înțeleasă şi explicată decât făcând apel 
la trecutul său funcţional şi raportând-o la alte structuri şi formaţiuni învecinate sau 
îndepărtate. La rândul său, nici un act reflex individual nu poate fi analizat şi 
interpretat decât considerându-l ca parte componentă a activităţii reflexe unitare şi 
integrale a sistemului nervos. Ca urmare, locul unor delimitări rigide şi bsolutizante, 
pe care le operau anatomia şi fiziologia clasică, este luat în psihoneurologia 
contemporană, de delimitări relative de ordin eminamente logico-operaţional. 
Concomitent, a fost infirmată şi concepţia dualistă cu privire la organizarea şi 
funcţionarea sistemului nervos (Pfliiger, Sherrington), care împărțea în mod tranşant 
sistemul nervos în două segmente diametral opuse şi incongruente: sistemul inferior 
(măduva spinării şi trunchiul cerebral) legat de realizarea actelor reflexe (se aveau 
în vedere doar reflexele necondiționate), considerat singurul accesibil studiului 
sistematic cu metode obiective de laborator, şi segmentul superior (emisferele 
cerebrale), sediul actelor psihice în esenţa lor: spirituale, extrareflexe, extramateriale 
-a căror funcţionare este socotită inaccesibilă cercetărilor experimentale obiective, 
trebuind să rămână un fel de "zonă interzisă”. 

Locul acestei concepţii este luat astăzi de viziunea monistă. Potrivit acesteia, 
sistemul nervos, în ciuda diferenţierilor de ordin anatomic - micro şi macroscopic - 
alcătuieşte un angrenaj funcţioani unitar, care realizează un singur gen de 
activitate - activitatea reflexă - ca răspuns fiziologic sau psihic (mediat fiziologic) 
la stimulii din mediul intern sau extern al organismului. 

Concluzia principală care decurge de aici este că nu putem vorbi de 
formaţiuni neuronale cu funcţie exclusiv fiziologică sau exclusiv psihică. 
Activitatea psihică normală, în întregul ei, reprezintă rezultatul funcţionării 
normale şi unitare a sistemului nervos, în întregul său. La fel şi activitatea 
fiziologică nervoasă. Nu se poate găsi o astfel de formaţiune cu individualitate 
anatomică distinctă, a cărei funcţionare să nu-şi aducă partea sa de contribuţie 
la edificarea sferei vieţii psihice. Fireşte, aceasta nu înseamnă câtuşi de puţin că 
toate formațiunile pe care le delimităm în cadrul sistemului nervos trebuie puse pe 
acelaşi plan, nici în ceea ce priveşte natura transformărilor şi operaţiilor logice 
îndeplinite, nici în ceea ce priveşte importanţa lor în realizarea trăsăturilor 
integrative specifice ale psihicului uman. 

Pentru înţelegerea comportamentului este necesar să apreciem modul de 
organizare funcţională şi anatomică a sistemului nervos. 

Acesta dispune de o arhitectură complexă guvernată de seturi relativ simple 
de principii funcţionale, organizaționale şi de dezvoltare. Luate împreună aceste 
principii clarifică imensitatea detaliilor anatomice ale creierului. 

„ Critereiile de delimitare a segmentelor şi formațiunilor care alcătuiesc 
sistemul nervos sunt diferite. Astfel, avem criterii de ordin topologic- poziţional şi 
în raport cu ele se delimitează sistemul nervos central compus din creier şi 
măduva spinării şi sistemul nervos periferic compus din ganglioni şi nervi periferici 
care se situează în afara creierului şi măduvei spinării. Din punct de vedere 
anatomic, sistemul nervos central este separat de sistemul nervos periferic, dar 
funcţional ele se interconectează şi acţionează conjugat unul asupra celuilalt. 

Sistemul nervos periferic are două componente: somatic şi autonomic. 
Diviziunea somatică include neuronii senzoriali din rădăcina dorsală şi ganglionii 
cranieni care inervează pielea, muşchii, articulațiile şi aduc informaţii senzoriale 
către sistemul nervos central cu privire la poziţia muşchilor, membrelor şi a 
mediului din afara corpului. 

Axonii neuronilor motori somatici, care inervează muşchii scheletici şi care 
se proiectează către perfierie, sunt adesea consideraţi ca făcând parte din 
diviziunea somatică, deşi corpul lor celular aparţine sistemului nervos central. 

Componenta anatomică a sistemului nervos periferic este reprezentată de 
sistemul motor pentru viscere, pentru muşchii netezi şi pentru glandele exocrine. El 
are trei subdiviziuni segregate spaţial: sistemul simpatic, sistemul parasimpatic şi 
sistemul nervos enteric. Sistemul simpatic participă ca răspuns al corpului la stress, 
iar cel parasimpatic acţionează pentru conservarea resurselor corpului şi restaurarea 
homeostaziei. Sistemul nervos enteric controlează funcţia muşchilor netezi ai 
intestinelor. În interiorul sistemului nervos central se delimitează pe verticală, după 
acelaşi gen de criterii, segmente inferioare sau posterioare şi segmente superioare 
sau anterioare (cefalice). Sistemul nervos central al adultului poate fi împărţit în 
şase regiuni anatomice dezvolatate fiecare dintr-o anumită diviziune a tubului 
neural. Cele şase diviziuni sunt: 1) măduva spinării, 2) bulbul rahidian, 3) puntea 
şi cerebelul, 4) mezencefalul, 5) diencefalul şi 6) hemisferele cerebrale. 

O altă grupă o reprezintă criteriile de ordin genetic (filogenetic şi 
ontogenetic). În concordanţă cu acestea, se pot delimita formaţiuni filogenetic vechi 
şi formaţiuni filogenetic noi, formaţiuni cu maturizare ontogenetică timpurie sau 
primară şi formaţiuni cu maturizare ontogenetică. târzie sau secundară. În plan 
funcţional, formațiunile filogenetice vechi şi cu maturizare ontogenetică timpurie 
se leagă de realizarea unor acte reflexe simple, înăscute, iar cele filogenetice noi 
cu maturizare ontogenetică târzie de efectuarea unor acte reflexe mai complexe, 
impuse de adaptarea individuală pe baza învăţării sau achiziţieie unei experienţe 
noi la condiţiile aleator variabile ale mediului. Se poate deci afirma că - mărirea 
complexităţii modului de existenţă al organismelor animale şi a gradului de 
dificultate al situaţiilor problematice cu care le-a confruntat mediul extern a 
determinat însăşi evoluţia sistemului nervos ca mecanism de comandă - control, 
diferenţierea lui structurală şi apariţia unor formaţiuni noi cu capacitate informaţio- 
nal-integrativă (reflexă) superioară. 

Urmărirea evoluţiei embrionare a sistemului nervos — la animalele vertebrate 
şi la om- a dus la stabilirea unor delimitări care acoperă atât criteriile de ordin 
topologic poziţional, cât şi pe cele de ordin anatomohistologic şi fiziologic. 
Admiţându-se că sistemul nervos este de origine ectodermică şi că forma sa 
primară este reprezentată de un tub neural, delimitările cele mai semnificative sunt 
considerate cele rezultate din diferenţierile anatomohistologice şi funcţionale, 
apărute din evoluţia embriogenetică ulterioară a acestui tub. Astfel, se va produce 
o primă delimitare între porţiunea posterioară a tubului din care se va constitui 
măduva spinării şi porţiunea anterioară veziculară. În faza finală a embriogenezei, 
din această veziculă primară vor rezulta cele cinci formaţiuni mari, care în ordine, 
de jos în sus, sunt: mielencefalul, metencefalul, mezencefalul, diencefalul, şi 
telencefalul. În cadrul fiecărei asemenea formaţiuni se delimitează organizări 
anatomohistologice particulare, care vor dobândi specializări şi roluri funcţionale 
diferite. 

Din mielencefal se dezvoltă structurile bulbului rahidian, din metencefal, în 
porțiunea ventrală, se dezvoltă structurile punţii lui Varioli, iar în porţiunea 
dorsală - cerebelul; din mezencefal , în porţiunea ventrală, se diferenţiază 
structurile pedunculilor cerebrali, iar în porţiunea dorsală, structurile cvadrigeminale 
( tuberculii cvadrigemeni); din diencefal se constituie structurile talamusului şi 
hipotalamusului; şi în fine, din telencefal se dezvoltă structurile emisferelor 
cerebrale. 

Structura anatomică a fiecăreia dintre formațiunile enumerate mai sus se 
caracterizează printr-un indice înalt de complexitate. 

Aceasta se exprimă, pe de o parte, în numărul mare de elemente neuronale 
componente, iar pe de altă parte , în diversitatea morfologică şi funcţională a 
acestor elemente şi în bogăţia conexiunilor şi interacțiunilor dintre ele. În esenţă, 
personalitatea anatomostructurală a formațiunilor sistemului nervos este dată de 
modul de dispunere a celor două tipuri principale de substanţă - substanţa cenuşie, 
rezultată din aglomerări ale somelor celulelor neuronale şi substanţa albă, 
alcătuită din terminaţiile celulelor neuronale şi de ponderile pe care le au cele 
două substanţe. Pe lângă elementele neuronale propriu-zise în structura fiecărei 
formaţiuni intră elemente nevrogliale (gliale), care în majoritatea lor au tot o 
origine ectodermică. Celulele gliale au rolul de suport structural şi funcţional pentru 
sistemul nervos şi de asemenea contribuie la restabilirea neuronilor lezaţi. Există 
două tipuri majore de celule gliale: macroglia, în care includem oligodendrocitele 
şi astrocitele, şi microglia, în care intră celulele gunoier asemănătoare macrofa- 
gelor. 

Un alt tip de celulă glială este celula Schwann, care predomină la nivelul 
sistemului nervos periferic. 

Nevroglia îndeplineşte un rol important în buna funcţionare a sistemului 
nervos: facilitează schimburile metabolice (rol neurotrofic), participă la formarea 
învelişului mielinic al fibrelor nervoase, asigură susţinerea neuronilor şi delimitarea 
graniţelor spaţiale dintre ei, facilitând conducerea influxului nervos, fagocitează 
celulele nervoase degenerate, având proprietatea proliferării, înlocuieşte țesutul 

nervos distrus şi facilitează procesele compensatorii, mediază neurosecreţiile, care, 
potrivit cercetărilor biochimice contemporane, sunt esenţiale în mecanismul general 
de autoreglare a activităţii reflexe. Rolul celulelor gliale în recuperarea funcţiei 
după agresiuni diferă la nivelul SNC şi periferic. În sistemul nervos periferic 
macrofagele sunt atrase la locul leziunii pentru a degrada segmentul distal al 
axonului cu ajutorul proteazelor pe care le secretă şi prin fagocitarea ditritusurilor. 
De asemenea ele favorizează regenerarea nervului periferic prin secretarea factorilor 
necesari proliferării celulelor Schwann. La nivelul SNC înlăturarea detritusurilor 
este efectuată de celulele microgliale şi astrocite. 

Probabil că macrofagele nu pot penetra bariera hematoencefalică. Celulele gliale 
modifică şi organizarea sinapselor neuronilor afectaţi. În regiunea din apropierea 
corpului celular al neuronului postsinaptic celulele gliale depărtează elementele 
pre şi postsinaptice ale sinapselor. Ca urmare a acestui fapt numărul contactelor 
presinaptice se reduce, iar potenţialele sinaptice excitatorii evocate în celula lezată 
apar mai mici ca amplitudine. 

Totuşi, celulele mai pot fi excitate prin sinapsele dendritice, care în cazul celulei 
normale sunt ineficiente. Când axonii regeneraţi fac conexiuni cu noi celule țintă 
apar şi inputuri normale în corpul celulei. 

Când neuronul nu poate restabili asttel de contacte cu celulele ţintă neuronul 
moare, iar microglia înlătură resturile celulare. 

Deşi SNC este constituit din circa o sută miliarde de neuroni, sarcina 
studierii conexiunilor acestui imens număr de celule este simplificată de trei 
considerente. 

Primul se referă la faptul că neuronii individuali nu sunt unici. De exemplu, 
fiecare mie de neuroni motori spinali şi de celule piramidale hipocampale 
îndeplinesc funcţii similare. Al doilea argument se sprijină pe faptul că diferite 
tipuri neuronale nu au distribuţie randomizată, ci sunt adunaţi în straturi sau în 
grupe celulare numite nuclei, care sunt conectaţi între ei formând sisteme senzoriale 
motorii şi motivaţionale. Astfel, pentru înţelegerea organizării SNC uman avem 
nevoie (numai) de cunoaşterea grupurilor nucleare majore ale diferitelor sisteme 
senzoriale şi motorii, de aprecierea relaţiilor dintre acestea, precum şi de legătura 
lor cu sistemul motivaţional al creierului. 

Al treilea punct se sprijină pe cunoaşterea importanţei funcţionale a multor 
grupe nucleare cheie. În prezent, anatomia creierului poate fi studiată nu numai 
static ci şi dinamic legată de activitatea comportamentală a individului. 


I. MĂDUVA SPINĂRII 


Plasată în interiorul canalului vertebral, măduva spinării reprezintă 
segmentul distal inferior al SNC şi este filogenetic 
formațiunea cea mai veche. Are forma unei tije turtite antero- posterior şi se întinde 

pe o lungime de aproximativ 43-45 cm de la vertebra atlas (C,) până la a doua 
vertebră lombară. (LL), terminându-se printr-un con - conul medular. Din vârful 
acestui con măduva se continuă printr-un filament (filum terminale) până la coccis. 
Acestui filament i se alătură în dumul său spre orificiile intravertebrale, într-o 
direcţie oblică în jos, trunchiurile nervilor spinali, lombari, sacrali şi coccigieni, 
alcătuind aşa numita coadă de cal. 


Structura măduvei spinării 


Măduva spinării este compusă din 31 segmente, iar fiecare segment dă 
naştere la câte o pereche de nervi spinali. Aceşti nervi conectează deferite părţi ale 
corpului cu sistemul nervos central. In regiunea gâtului există o îngroşare medulară 
numită intumescenţa cervicală superioară sau brahială, care dă naştere nervilor 
braţelor, iar la nivelul măduvei lombare apare o altă îngroşare, din care iau naştere 
nervii picioarelor. În lungul său, măduva spinării este împărţită în două porţiuni 
simetrice prin cele două şanţuri mediane: şanţul median anterior şi şanţul median 
posterior. De o parte şi de alta a şanţurilor mediane, la intrările şi ieşirile 
rădăcinilor nervilor spinali, se relevă două şanţuri superficiale: şanţul colateral 
anterior, care corespunde rădăcinilor anterioare şi şanţul colateral posterior, care 
corespunde rădăcinilor posterioare. Aceste şanţuri cărora li se adaugă la nivelul 
măduvei cervicale şi toracale superioare şanţul intermediar posterior delimitează 
cordoanele substanţei albe. 

În ceea ce priveşte structura anatomică internă, prima particularitate pe care 
o prezintă măduva spinării rezidă în modul de dispunere a celor două feluri de 
substanţă. La o secţiune transversală observăm că substanţa albă este situată în 
exterior, iar substanţa cenuşie în interior. O asemenea dispunere a celor două 
substanţe nu este întâmplătoare. Ea este pe deplin justificată din punct de vedere 
funcţional. Fiind nemijlocit conectată cu elementele receptoare cutanate şi viscerale 
pe de o parte, şi cu aparatele osteomusculare de execuţie ale organismului şi 
glandulare pe de altă parte, măduva spinării trebuie să aibă dispuse în exterior 
fasciculele fibrelor nervoase, atât pentru captarea adecvată a semnalelor informaţio- 
nale, cât şi pentru transmiterea mesajelor de comandă, de producere a reacţiilor de 
răspuns (motorii şi secretorii). Apare foarte clar exprimată dependenţa modului de 
organizare structurală a unui segment nervos de rolul funcţional pe care-l 
îndeplineşte în realizarea comportamentului adaptiv al organismului. 

A doua particularitate a structurii anatomice a măduvei este dată de 
caracterul compact al substanţei cenuşii, care se prezintă în secţiune sub forma 
literei H. Mai bine spus, avem de-a face cu coloane compacte de substanţă cenuşie 
pe o direcţie longitudinală. 

În funcţie de cele două şanţuri principale (median anterior şi median 
posterior) se delimitează coloana anterioară şi coloana posterioară. Extremităţile 
acestor coloane poartă numele de: coarne anterioare şi coarne posterioare (Fig. 6). 

Fig. 6. Secţiune schematică prin 
măduva spinării 

]. Şanţul colateral posterior; 2. Şan- 
ful colateral anterior; 3. Şalnţul 
median anterior; 4. Rădăcina ven- 
trală; 5. Aria somatomotorie; 6. Aria 
visceromotorie; 7. Aria viscerosenziti- 
vă; 8. Aria somatosenzitivă; 9. Ră- 
dăcina dorsală; 10. Septul median; 
11. Şanţul median posterior. 


Cornul medular anterior are un aspect neregulat şi conţine neuroni cu corp 
celular mare care dau naştere fibrelor motorii, ajungând prin nervul spinal la muşchii 
scheletici. Cornul medular dorsal este mai lung şi mai subţire decât cel ventral. Între 
capul cornului dorsal şi periferia măduvei se interpune o lamă subţire de 
substanţă albă numită zona marginală a lui Lissauer. Imediat ventral de zona lui 
Lissauer se află o bandă subţire de substanţă cenuşie numită stratul zonal al lui 
Waldeyer, iar ventral de acest strat se află substanţa gelatinoasă a lui Rolando, care 
primeşte în concavitatea sa capul cornului dorsal. La joncţiunea cornului dorsal cu 
comisura cenuşie se află coloana veziculară a lui Clarke, care se întinde de la al 
8-lea nerv cervical până la al 2-lea nerv lombar. Cornul lateral este o mică ieşitură 
de substanţă cenuşie situată la partea dorsolaterală a cornului ventral (Fig. 7). 

Pentru înţelegerea funcţiilor care-i revin, descrierea substanţei cenuşii trebuie 
completată cu datele de histofiziologie. Astfel, anterior canalului ependimar situat 
centromedular, avem zona motorie, iar posterior acestuia zona senzitivă. Aceste 
două teritorii, motor şi senzitiv, se subdivid fiecare într-o arie somatică periferică 
şi o arie vegetativă centrală. In teritoriul motor întâlnim o arie somatomotorie, care 
corespunde capului cornului ventral şi care participă la inervaţia muşchilor 
scheletici şi o arie visceromotorie, care corespunde bazei cornului ventral şi 
comisurii cenuşii preependimare. Aici găsim centrii de origine motorie ai 
simpaticului. 

În grosimea cornului ventral se găsesc neuronii striomotori (pentru muşchii 
striaţi) ale căror prelungiri formează rădăcinile ventrale ale nervilor spinali (Fig. 
8). În cornul ventral se găsesc şi neuroni ale căror prelungiri trec prin substanţa 
albă a cordoanelor (neuroni cordonali) şi fac legătura cu diversele etaje ale 
măduvei. Neuronii cordonali sunt de trei feluri: omolaterali (leagă două etaje ale 
măduvei de aceeaşi parte a liniei mediane), heterolaterali (leagă un etaj dintr-o 
parte a măduvei cu un alt etaj situat de cealaltă parte a liniei mediane şi bilaterali 
(prelungirile acestor neuroni se duc la ambele jumătăţi ale măduvei). 

Fig. 7 Nucleii mai importanţi din segmentele toracic 
şi lombar 

1. Zona Marginală; 2. Substanţa gelatinoasă; 3. Nu- 
cleul propriu; 4. Nucleul lui Clarke; 5. Nucleul 
intermediolateral; 6. Nucleii motori 

Fig. 8. Secţiune la nivelul C; Somatotopia 
din substanţa cenuşie a cornului anterior 
D= degete; A= antebraţ, B= braţ; U= umăr, 
T= trunchi 

FL-AD= flexori şi adductori din porţiunea 
dorsală a cornului anterior. 

EX-AB=  Extensori şi abductori din 
porţiunea ventrală. 


La nivelul cornului ventral există şi neuroni de asociaţie a diverselor etaje 
medulare, fără ca fibrele acestora să părăsească substanţa cenuşie. 

În teritoriul senzitiv, deosebim o arie viscerosenzitivă care cuprinde comisura 
cenuşie retroependimară, baza cornului dorsal, cornul lateral în care se termină 
fibrele sensibilităţii viscerale şi o arie somatosenzitivă care cuprinde cea mai mare 
parte a cornului dorsal, unde se termină fibrele care transportă spre măduvă 
sensibilitatea proprioceptivă şi sensibilitatea cutanată (tactilă, termică şi dureroasă). 

Se poate constata că ariile vegetative se interpun între aria somatomotorie 
şi cea somatosenzitivă, fapt datorită căruia această zonă vegetativă din substanţa 
cenuşie medulară a luat numele de "substanţa intermedia” . 

În realitate, subîmpărţirea ” substanţei intermedia” într-o arie visceromo- 
torie şi una viscerovegetativă corespunde mai mult unei cerinţe de ordin didactic, 
deoarece la acest nivel centrii vegetativi senzitivi (receptori) se întrepătrund cu cei 
motori (efectori), făcând dificilă separarea în această zonă vegetativă a ariei 
motorii de cea senzitivă. În această regiune se găsesc neuroni cu aspect tipic de 

celule vegetative, ce dau naştere fibrelor motorii ale nervilor Simpatici şi care se 
numesc neuroni lissomotori. Prelungirile axonice ale acestor neuroni trec de-a lungul 
rădăcinilor ventrale ale nervilor spinali şi prin ramurile comunicante albe, pentru 
ca în final să ajungă la lanţul simpatic laterovertebral. Aceşti neuroni alcătuiesc 
în lungul ariilor vegetative ale substanţei cenuşii două coloane longitudinale şi 
paralele: coloana intermediară laterală (localizată în cornul lateral al măduvei) şi 
coloana intermediară centrală sau medială. În coloana intermediară laterală, la 
nivelul măduvei cervicale inferioare şi toracale superioare (între C, şi T.), se 
găseşte centrul iridodilatator sau centrul ciliospinal al lui Budge, ceva mai jos 
întâlnim un centru cardiac, iar în măduva toracică inferioară un centru splanhnic. 
În măduva sacrată, sub S3, se găseşte nucleul simpatic inferior al lui Jacobson, care 
dă inervaţia simpatică a viscerelor pelviene. (rect, vezică, vezicule seminale, etc.). 

Coloana intermediară medială este considerată de unii autori ca fiind de 
origine simpatică, iar de alţii parasimpatică. 

Laruelle a descris o altă coloană vegetativă sacrată situată pe partea 
medială a cornului ventral, ai cărei axoni se îndreaptă de-a lungul ramurilor 
plexului sacrat către viscerele pelvisului, cărora le asigură inervaţia parasimpatică. 
Acest centru reprezintă sediul unor acte reflexe de micţiune, defecare, funcţie genitală etc. 

Unii autori afirmă că centrii parasimapatici se află pe toată lungimea 
măduvei, iar fibrele lor părăsesc măduva de-a lungul rădăcinilor dorsale ale 
nervilor spinali. 

În ariile vegetative ale substanţei cenuşii întâlnim şi celule vegetative care 
primesc impresii senzitive legate de viaţa vegetativă precum şi numeroşi neuroni 
cordonali şi intercalari. 

- Aria somatosenzitivă cuprinde cea mai mare parte a cornului dorsal. 

În interiorul ei se găsesc numeroşi neuroni intercalari, care se articulează în 
parte cu neuronii striomotori ai cornului ventral legând în felul acesta cornul dorsal 
senzitiv de cel ventral motor, formând astfel substratul anatomic al arcului reflex. 

Neuronii cordonali se află repartizaţi în capul cornului dorsal, la nivelul 
coloanei veziculare a lui Clarke sau chiar în baza cornului sub formă de nuclei. La 
aceştia se termină majoritatea fibrelor senzitive ale rădăcinii dorsale a nervului 
spinal, care aduc impulsuri de la diverse forme de sensibilitate. De la nivelul lor 
pornesc alte fibre, care trec într-unul din coloanele măduvei şi formează diferite 
tracturi senzitive, care urcă spre segmentele superioare ale nevraxului. În afara 
celulelor nervoase descrise, în substanţa cenuşie a măduvei, există şi fibre nervoase 
amielinice reprezentate de: axonii neuronilor intercalari; axonii celulelor cordonale, 
Care părăsesc substanţa cenuşie pentru ca, după un anumit tract de-a lungul 
cordoanelor de substanţă albă, să revină în substanţa cenuşie a unui etaj diterit 
de cel de origine; fibrele rădăcinilor ventrale ale nervilor rahidieni (axonii celulelor 
striomotorii şi ai celor lissomotorii); fibrele rădăcinilor dorsale ale nervilor spinali, 
care se termină în neuronii cornului dorsal; şi porţiunea terminală a fibrelor 
corticospinale şi subcorticospinale, care sfârşesc în neuronii striomotori ai măduvei. 

Arhitectura lamelară a substanţei cenuşii 


Substanţa cenuşie a măduvei spinării are formă de fluture şi conţine corpii 
celulari ai neuronilor spinali. Substanţa albă din jur este formată din axoni care 
urcă sau coboară din creier, majoritatea fiind mielinizaţi. 

Funcţional, substanţa  cenuşie a măduvei spinării este împărţită în trei 
regiuni: cornul dorsal, zona intermediară şi cornul ventral. 

După cum am văzut, la nivelul cornului dorsal se află interneuronii şi 
proiecţiile lor ascendente, care transmit informaţiile senzoriale primite, nivelurilor 
mai înalte din sistemul nervos. 

Substanţa cenuşie a cornului ventral conţine interneuroni şi neuroni motori 
ce controlează muşchii trunchiului şi membrelor. Substanţa cenuşie a zonei 
intermediare conţine neuroni autonomi preganglionari ce mediază controlul 
funcţional visceral şi neuroni care transmit informaţii aferente la cerebel. 

Pe baza dimensiunii formei, a caracteristicilor citologice şi a densităţii 
neuronilor Rexed (1952) a propus subdiviziunea substanţei cenuşii a măduvei 
spinării în 10 straturi sau lamele (laminae) (fig. 9). 


Fig. 9. Detaliile anatomice ale straturilor substanţei 
cenuşii din segmentul lombar 


ăX 


Straturile sunt aranjate aproape paralel cu limitele dorsală şi ventrală ale 
substanţei cenuşii, precum şi cu o anumită regiune pericanaliculară. 

Confirmarea aspectului lamelar (stratificat) la om a fost făcută de Schoenen 
în ânul 1973. Această clasificare a dăinuit datorită faptului că ulterior s-a 
demonstrat că neuronii straturilor respective au funcţii şi proiecţii diferite. 

Straturile I-VI coprespund cornului dorsal, stratul VII echivalează în linii 
mari cu zona intermediară, iar straturile VIII-IX aparţin cornului ventral. Stratul X 
se referă la substanţa cenuşie din jurul canalului central. 

Redăm în continuare anaomia şi funcţia acestor straturi. 

Stratul L, foarte subţire şi prost definit, prezintă un aspect reticular determinat 
de mănunchiurile fibrelor nervoase care îl întretaie. 

Corpii neuronali mici, intermediari şi mari au în majoritate un aspect 
fuzitorm. Denumit stratul lui Waldeyer sau zona marginală, localizată în regiunea 
cea mai superficială a cornului dorsal, are un rol important în transmiterea senzaţiei 
termice şi dureroase. 

Stratul II conţine numeroşi neuroni mici traversaţi de grupurile fasciculare 
ale funiculului dorsal. Acest strat are o zonă dorsală de culoare închisă şi o zonă 
ventrală palidă. Stratul II sau substanţa gelatinoasă primeşte informaţii aferente de 
la fibrele nemielinizate şi le integrează cu cele ale fibrelor aferente subţiri 
mielinizate care se proiectează în stratul I. 

Stratul II are neuroni mult mai mari, mai variaţi şi mai rari. 

Stratul IV, mai afânat şi mai heterogen, este traversat de numeroase fibre. 
Corpii neuronilor, foarte diferiţi ca formă şi mărime sunt mici, rotunzi, trunghiu- 
lari intermediari şi stelaţi mari. Straturile I-IV corespund capului cornului dorsal. 
Nucleul propriu al cornului dorsal, rău definit, corespunde unor porţiuni din 
straturile II şi IV. Fiziologic, straturile I-IV reprezintă zonele receptoare principale 
(primare) pentru terminaţiile aferente exteroceptive (cutanate) de la corp şi membre, 
Aici îşi au originea şi câteva tracturi (exemplu tractusul spinotalamic), care transmit 
impulsurile sensibilităţii somatice către centrii nervoşi superiori. Tot de aici 
pornesc şi multe căi polisinaptice complexe, ipsilaterale şi contralaterale, 
intrasegmentare şi intersegmentare. 

Stratul V include gâtul cornului dorsal. EI este divizat într-o treime laterală 
şi două treimi mediale. Ambele au populaţii celulare eterogene, dar prima conţine 
o multitudine de celule proeminente bine colorate, amestecate cu numeroase 
fascicule transverse şi fibre longitudinale şi dorsoventrale. Termenul de formaţiune 
reticulată atribuit acestei regiuni, mai proeminentă la nivel cervical, datează din 
timpul lui Deiters (1865). 

Stratul VI este mai evident la nivelul dilatării membrelor. El se compune 
dintr-o treime medială formată din grămezi neuronale şi două treimi laterale, 
formată din pachete laxe de neuroni stelaţi şi triunghiulari. Stratul VI corespunde 
bazei cornului dorsal. Straturile V şi VI primesc majoritatea terminaţiilor aferente 
proprioceptive primare, de la trunchi şi membre, precum şi proiecţiile fibrelor 
descendente corticospinale provenite din cortexul motor senzitiv şi de la formaţiu- 
nile  subcorticale. Aceste conexiuni sugerează implicarea strânsă a regiunii 
respective în integrarea reflexelor de reglare a preciziei mişcărilor. Stratul VII 
conţine nucleul lui Clarke prezent în segmentele toracic şi lombar superior. EI 
transmite cerebelului informaţia cu privire la poziţia şi mişcarea membrelor. Nucleul 
intermediolateral “localizat tot în segmentele toracic şi lombar superior conţine 
neuroni preganglionari autonomi. 

Prin urmare, funcţia părţii laterale a stratului VII, care are multiple legături 
ascendente şi descendente cu cerebelul şi mezencefalul (via tractusurile spinocerebe- 
los, spinotectal, spinoreticular, tectospinal, reticulospinal şi rubrospinal) este aceea 
de a regla postura şi mişcarea. Porțiunea sa medială are multe conexiuni reflexe 
proprioceptive cu substanţa cenuşie adiacentă şi cu segmentele legate de mişcare 
şi funcţiile autonome. Porțiunea stratului VII extinsă ventral, în cornul anterior, este 
o zonă inhibitoare, unde predomină celulele Renshaw (Renshaw, 1946). 

Stratul VIII, restrâns la aspectul medial al dilataţiei membrelor, formează 
baza cornului ventral. El conţine corpii celulari ai interneuronilor propriospinali, 
care primesc terminale din structurile adiacente, terminale comisurale de la stratul 
VIII contralateral şi conexiuni descendente de la tracturile interstiţiospinal, 
reticulospinal, vestibulospinal şi de la fasciculul longitudinal medial. Axonii lor 
influenţează neuronii motori din ambele părţi, fie direct, fie prin intermediul 
neuronilor mai mici a căror excitare alimentează fibrele eferente gama pentru 
fusurile musculare. Prin urmare, interneuronii acestui strat prezintă importanţă 
pentru reglarea contracţiei muşchilor scheletici şi pentru modelarea activităţii 
motorii. 

Stratul IX este constituit dintr-o masă complexă de coloane, printre care se 
află neuroni mari (motori) alfa şi neuronii mici. Celulele mici sunt reprezentate de 
neuronii motori ale căror fibre eferente cu diametru mic (eferențe gama) sunt 
destinate fusurilor musculare şi de interneuronii Renshaw inhibitori. 

Neuronii gama (motori) sunt dispersaţi printre neuroni alfa din coloanele 
motorii (Nyberg-Hansen, 1965). 

Caracteristicile şi localizarea celulelor Renshaw rămân incerte. 

Înregistrările intracelulare relevă prezenţa interneuronilor inhibitori la nivelul 
extinderii ventrale a stratului VII insinuată între stratul VIII şi IX (Willis şi Willis, 
1966). 

Neuronii motori alfa inervează plăcile terminale motorii ale fibreor 
musculare extrafuzale din unităţile motorii ale muşchiului striat. 

Dimensiunile lor sunt variabile. Tehnicile de înregistrare au demonstrat 
existenţa a două tipuri de neuroni alfa, tonici şi fazici (Granit şi colab. , 1956). La 
neuronii mai mici tonici rata de stimulare şi viteza de conducţie sunt joase. Neuronii 
motori mari (beta) inervează fibrele extrafuzale şi intrafuzale. Neuronii motori gama 
inervează fibrele intrafuzale din fusul muscular. Aceştia au fibre fuzimotorii statice 
şi dinamice ce controlează răspunsurile statice şi dinamice ale fusului muscular. 
Histologic, diferenţierea neuronilor motori gama este imposibilă, deşi terminalele 
acestora din nervii mușchilor (Boyd, 1962) împreună cu cele două varietăţi de 
fibre nervoase eferente gama mielinizate (gama | şi gama 2) pot fi recunoscute. Prin 
urmare, Stratul LX reprezintă zona motorie primară a substanţei cenuşii. Ea se 
compune din motoneuroni reuniți în grupe funcţionale, care formează veriga finală 
a reflexelor măduvei spinării. Stratul IX, constituit din nucleii motori ai cornului 
ventral, conţine deci neuroni motori, care inervează muşchii scheletici. 

Stratul X, dispus în jurul canalului central, include comisura cenuşie ventrală, 
comisura cenuşie dorsală şi substanţa gelatinoasă centrală. Celulele gliale şi fibrele 
comisurale îndeplinesc, cu precădere, funcţia de legătură şi transfer. Stratul X 
primeşte inputuri aferente similare celor din stratul 1 şi Il. 


Substanţa albă 


Intre substanţa cenuşie şi periferia măduvei se găseşte substanţa albă, 
formată din fibre nervoase cu teacă de mielină. Ea este dispusă în trei cordoane 
simetrice (Fig. 10): 


Fig. 10 Tracturile măduvei spinării 

Î. Tractul (T) vestibulo- spinal; 

2. Tractul olivo-spinal; 3. Tractul 
spino-cerebelos anterior, 4. Tractul 
spino-cerebelos lateral; 5. Tractul 
spino-talamic lateral; 6. Tractul spino- 
cerebelos posterior; 7. Tractul cor- 
ticospinal lateral; 8. Tractul Burdach; 
9. Tractul Goll; 10. Cornul posterior, 
11. Canalul ependimar; 12. Comisura 
cenuşie; 13. Cornul anterior; 14. 
Tractul cortico-spinal anterior. 


- Cordonul anterior, între şanţul median anterior şi şanţul colateral anterior, 
conţine tracturi descendente (corticospinal ventral sau piramidal direct al lui Turck, 
vestibulospinal, tractospinal, reticulospinal ventral), tracturi ascendente (spinotalamic 
anterior) şi tracturi de asociaţie (tractul restant sau fundamental). 

- Cordonul lateral situat între şanţul colateral anterior şi şanţul colateral 
posterior conţine tracturi descendente (corticospinal sau piramidal încrucişat situat 
în jumătatea posterioară a cordonului lateral, rubrospinal, olivospinal, vestibulospi- 
nal, reticulospinal lateral), tracturi ascendente (spinocerebelos dorsal sau cerebelos 
direct al lui Flechsig, spinocerebelos ventral sau cerebelos încrucişat (preependimar) 
al lui Gowers, spinotalamic lateral - format din axonii celulelor capului cornului 
dorsal încrucişaţi retroependimar, care, după ce fac sinapsă în talamus, ajung la 
scoarţa cerebrală a girusului postcentral- spinotectal) şi tracturi de asociaţie 
(intersegmentar lateral profund format din axonii neuronilor din substanţa cenuşie, 
ce intră în substanţa albă a cordonului lateral de aceeaşi parte sau de partea opusă). 

- Cordonul dorsal este format din două categorii de tracturi ascendente şi 
descendente. Din prima categorie face parte tractul lui Goll şi tractul lui Burdach. 
Tractul lui Goll este format din fibre provenite din rădăcina dorsală a nervului 
spinal, care se aşează de o parte şi de alta a septului median dorsal. Acestea urcă 
până la bulb unde fac sinapsă cu celulele nucleului lui Goll, a căror axoni se în- 
crucişează formând încrucişarea senzitivă a lui Spitzka şi apoi banda lui Reil me- 
dială sau lemniscul medial. Acest tract transportă sensibilitatea profundă (Fig. 11). 


Fig. 11. Somatotopia fibrelor din 
fasciculele spinale 


Tractul lui Burdach este format din fibre provenite tot din rădăcina dorsală 
a nervilor spinali, care urcă în bulb până la nucleul lui Burdach unde fac sinapsă 
cu neuronii de aici. Axonii acestor celule se încrucişează, după care împreună cu 
cei proveniţi din nucleul lui Goll formează lemniscul medial. 

Din a doua categorie a tracturilor descendente fac parte: tractul lui Schultze, 
bandeleta periferică a lui Hoche, centrul oval al lui Flechsig şi tractul triunghiular 
al lui Gombault şi Philippe. 

Aceste fibre au caracter segmentar. In afara fibrelor exogene provenite din 
rădăcina dorsală a nervului spinal, în cordonul dorsal găsim şi un al doilea grup 
de fibre care iau naştere din celulele cordonale sau de asociaţie ale substanţei ce- 
nuşii. Acestea intră în cordonul dorsal formând grupa fibrelor endogene. După un 
traect scurt, ramul ascendent şi descendent al acestora se îndoaie şi se îndreaptă în 
adâncime, intrând din nou în substanţa cenuşie a măduvei unde fac sinapsă cu neu- 
ronii de aici. Ramurile endogene ascendente se grupează într-un tract, în unghiul 
dintre comisura cenuşie şi cornul posterior, denumit tractul ventral al cordonului dorsal. 

„Ramurile descendente ale fibrelor eterogene formează: a) la nivelul măduvei 
cervicale şi toracale superioare, în grosimea tractului lui Burdach, tractul în virgulă 
al lui Schultze, b) la nivelul măduvei toracale inferioare, bandeleta primitivă a lui 
Hoche; c) în regiunea lombară, centrul oval al lui Flechsig ; d) iar la nivelul 
măduvei sacrate tractul medial al lui Gombault şi Philippe. 


4 


sa 

În general, direcţia fibrelor din substanţa albă poate fi : longitudinală (în 
cordoane), transversală (în comisura albă), şi oblică (în rădăcinile nervilor spina- 
li). După origine, fibrele ai căror neuroni se află în interiorul măduvei sunt endo- 
gene iar cele ai căror neuroni se situează în alte segmente ale SNC sunt exogene. 

Fibrele endogene sunt fibre de asociaţie scurte, neieşind din perimetrul 
măduvei. Ele fac legătură între diferite segmente medulare, formând tracturile 
menţionate. Fibrele de proiecţie lungi ies din perimetrul măduvei, mergând la 
diterite segmente ale encefalului. Fibrele exogene îşi trag originea din ganglionii 
nervoşi periferici şi din centrii encefalici. Ele alcătuiesc magistralele senzitive şi 
motorii ale SNC. După rolul funcţional şi direcţia de transmitere a influxului nervos 
se împart în: a) fibre ascendente sau centripete, prin care influxul nervos se 
transmite de la zonele periferice (receptoare) ale corpului spre encefal; b) fibre des- 
cendente sau centrifuge, prin care influxul nervos de la centrii encefalici se transmite 
spre periferie (îndeosebi spre organele exclusive-muşchi şi glande) (Fig 12). 


Fig. 12. Diagrama căilor ascendente şi 
descendente ale măduvei spinării. Fasci- 
culus proprius şi fasciculul dorsolateral 
conţin fibre ascendente şi descendente. 

Î. Fasciculul gracilis; 2. Fasciculul cu- 
neatus; 3. Fasciculul dorsolateral; 4. 
Tractul spinocerebelos; 5. Tractul spino- 
talamic lateral; 6. Tractul spinocerebelos 
anterior; 7. Tractul spinoolivar, 8. Tractul 
spinotectal; 9. Tractul spinotalamic anter- 
ior; 10. Fasciculul longitudinal medial; 1]. 
Tractul corticospinal anterior; 12.Tractul 
tectospinal; 13. Tractul reticulospinal 
pontin; 14. Tractul vestibulospinal, 15. 
Tractul reticulospinal medular, 16. Tractul 
rubrospinal; 17. Tractul  corticospinal 
lateral; 18. Fasciculul interfascicularis, 19. 
Fasciculul septomarginalis. 


Nervii spinali 


Pentru înţelegerea adecvată a fiziologiei medulare este necesar să relatăm 
câteva date sumare cu privire la anatomia nervilor spinali, care sunt formaţi dintr-o 
rădăcină ventrală şi una dorsală. Rădăcina ventrală îşi are originea reală în 
neuronii striomotori din cornul anterior şi este formată din axonii care ies prin 
şanţul  colateral-ventral al măduvei (originea aparentă). Aceste fibre sunt 
acompaniate de fibre simpatice plecate din neuronii lissomotori ai regiunilor 
medulare vegetative. 

Rădăcina dorsală intră în măduvă prin şanţul colateral dorsal şi este 
formată din prelungirile celulelor nervoase situate în ganglionii spinali. Aceste 
celule au o singură prelungire care se desface în T. Prelungirea cu funcţie den- 
dritică se uneşte la nivelul orifciului de conjugare cu rădăcina ventrală pentru a 
forma nervul spinal propriu-zis, iar cealaltă prelungire se duce spre măduvă unde 
participă la formarea rădăcinii dorsale sau senzitive a nervului spinal. Originea 
reală a rădăcinii dorsale se află în ganglionul spinal. Prin urmare, alcătuirea 
nervilor spinali este mixtă, cuprinzând fibre atât senzitive, cât şi motorii (somatice 
Şi vegetative). 

La ieşirea din orificiul vertebral, ei se împart în patru ramuri: posterioară, 
anterioară, viscerală şi meningeală. Ramura posterioară asigură inervaţia pielii 
(trunchiului şi membrelor), glandelor (sudoripare, sebacee), vaselor sanguine şi 
muşchilor din partea posterioară a trunchiului şi din regiunile parietală şi occipitală 
ale capului. Ramura anterioară, mai 
voluminoasă, realizează inervaţia 
aceloraşi elemente ca şi cea posterioa- 


[olzana ră, dar din regiunile cervicală, tem- 

Cerneală porală, auriculară, din părţile supe- 
rioare, laterale şi anterioare ale tora- 
celui şi abdomenului, precum şi iner- 
vaţia membrelor superioare şi infe- 
rioare. Ramura  viscerală conţine 
numai fibre vegetative, prin care se 

Coloane. face legătura SN vegetativ cu SNC. 

Zorsată Ramura meningeală se reîntoarce prin 
orificiul de conjugare în canalul neural 
şi realizează inervaţia meningelui 
(Fig. 13 şi 14). 

Aral Căile senzitive 

Vezi si Măduva spinării reprezintă o 

cocepană verigă importantă în sistemul general 


al sintezei aferente, al integrării func- 
ției sensibilităţii. La nivelul ei, se 
delimitează o serie de tracte care 
asigură conducerea semnalelor de la 
zonele receptoare ale corpului către 
centrii nervoşi  integrativi superiori- 
talamus şi scoarţa cerebrală. Prin 
Fig. 13. Relaţia dintre mielomere, neuromere şi rădăcina dorsală (senzitivă) se trans- 
vertebre. portă excitaţiile către centru de la 

tegument (sensibilitatea superficială sau exteroceptivă tactilă, termică şi 
dureroasă), de la nivelul oaselor, tendoanelor şi muşchilor (sensibilitatea profundă 
proprioceptivă) şi de la nivelul viscerelor prin fibrele simpatice (sensibilitatea profundă 
interoceptivă). 

Fibrele rădăcinii dorsale pătrund în cordonul posterior, unde se împart în 
trei categorii: 1) ramuri descendente, care coboară prin cornul dorsal în segmentele 
inferioare (fibre intersegmentare); 2) ramuri colaterale, care ajung în cornul anterior 
unde fac sinapsă cu neuronii radiculari (suportul anatomic al arcului reflex 
monosimpatic); 3) ramurile ascendente, care sunt cele mai importante şi mai 
numeroase, deoarece formează tracturile ascendente din măduvă cu sau fără 
sinapsă în substanţa cenuşie. Ramurile ascendente sunt la rândul lor de trei feluri: 

a) Fibre scurte de 1-2cm, şi fibrele lungi care, după o primă sinapsă în 
capul cornului dorsal, se încrucişază pre şi retroependimar. 

Fibrele încrucişate retroependimar formează tractul spinotalamic lateral. Ele duc la 
talamus impresiile termice şi dureroase. 

Fibrele încrucişate preependimar formează 

spinotalamic ventral, care după mai multe 

sinapse cu substanţa reticulată din trunchiul 2 ă 
cerebral se termină în talamus. El transportă /. 
excitaţiile tactile difuze. 


pe 


, 
a b) Fibrele mijlocii merg ascendent în $ ca 
2-3 segmente medulare. Unele se termină în i 
coloana veziculară a lui Clarke, ai căror 3 ci 
axoni formează tractul spinocerebelos dorsal 37 fn 

Goll şi Burdach, care ajung în bulb unde se 
termină protoneuronul senzitiv. Aceste fibre 
conduc sensibilitatea interoceptivă profundă, 

loc). 


Ş 


ORI 


fă E 
se m 
= 


Din datele de mai sus reiese că fiecare 
fel de sensibilitate are căi proprii. Avem 


astfel: 
Fig. 14. Topografia vertebro-radiculară. 

Fig. 15. Conexiunile senzoriale şi 
Jecle sale importante 

2), Măduva Spinării; 

) Bulbul rahidian; 

c) Trunchiul cerebral; 

>Nueleul talamic ventrobazal; 2. Nu- 


6F /hăţiuneă reticulată; 7. Nucleii 
.* coloanei posterioăre;. 8. Coloana 


determinate de E ii d A Corp iti i e 


articipând astfel la, realizarea senzaţiilor de cald rece e şi 


mecanică. (atin; 
obiectele; 
€) Gila $ 


posterior - 3 al şi spinocerebelos anterior - 
cerebel şi i cerebrală Ma aria molorie robabil EI cea premierei 


FI Seti 


Anatomia funcţională a sistemului nervos 143 


e) Căile sensibilităţii vestibulare şi reglării echilibrului (tractul spinocerebe- 
los, tractul spinomezencefalic, tractul spinoreticulat), care transmit impulsurile de 
la receptorii situaţi la nivelul crestelor acustice. 


Căile motorii 


La nivelul măduvei se situează centrii de comandă, care fie că trimit direct 
impulsuri organelor de execuţie, realizând reflexe necondiţionate- somatomotorii şi 
visceromotorii, fie că primesc comenzile de la centri encefalici superiori şi le 
retransmit aparatelor de execuţie, participând la realizarea reflexelor condiţionate şi 
a actelor motorii voluntare (intenţionate). Această funcţie de conducere este 
asigurată de fasciculele fibrelor descendente: a. calea piramidală directă sau 
corticospinală directă, legată de realizarea motilităţii voluntare îşi are originea în 
aria motorie a scoarţei (zona prerolandică); b. calea piramidală sau corticospinală 
încrucişată este identică după origine şi funcţie cu prima, cu deosebirea că fibrele 
care o compun se încrucişează la nivelul bulbului; e. calea motorie lungă 
extrapiramidală (cortico-ponto-cerebelo-dento-rubro- spinală), cu originea în ariile 
premotorii şi motorii ale scoarţei este calea prin care se finalizează mişcările 
involuntare; d. calea cortico- strio-nigrică porneşte din aceleaşi arii şi prin ea se 
realizează tot mişcări involuntare; e. calea tecto-spinală, cu originea în tuberculii 
cvadrigemeni, prin care se transmit comenzi la muşchii gâtului, realizând mişcările 
reflex necondiționate de întoarcere a gâtului la acţiunea stimulilor acustici, luminoşi 
etc, este aceea care intră în structura reacției primare de orientare; f . calea 
rubrospinală îşi are originea în neuronii nucleului roşu, merge la neuronii somato- 
motori din măduvă de partea opusă şi transmite impulsuri de realizare a reflexelor 
motorii ortostatice şi statochinetice; g. calea vestibulospinală, formată din axoni ai 
neuronilor vestibulari din bulb (nucleul Deiters), transmite impulsuri implicate în re- 
alizarea reflexelor de echilibru; h. calea olivo-spinală, formată din axonii ne- 
uronilor din olivele bulbare, transmite impulsuri de comandă la neuronii somato-ra- 
diculari; i. calea reticulo-spinală, cu originea în nucleii substanţei reticulate din trun- 
chiul cerebral, transmite impulsuri de reglare a amplitudinii reflexelor motorii medulare. 

În substanţa albă în apropierea substanţei cenuşii, între coloanele posterioare 
şi cele intermedio-laterale, se găsesc insule de substanţă cenuşie (celule nervoase) 
dispuse în rețea . Acestea alcătuiesc porţiunea spinală a formaţiunii reticulate 
(substanţa reticulată a măduvei), cu funcţie activatoare şi comutativă în raport cu 
centrii medulari. 

Din cele de mai sus rezultă că deşi sub raport anatomic măduva spinării 
este un segment pregnant delimitat în cadrul SNC, din punct de vedere funcţional 
se află într-o strânsă şi multilaterală conexiune cu celelalte formaţiuni - de la bulb 
până la scoarţa cerebrală (Fig. 16). 

Fig. 16. Schema căilor motorii 

1. Cortexul motor; 2. Nucleul caudat,; 
3. Putamen; 4. Pallidum; 5. Nucleul roşu; 
6. Substanţa neagră; 7. Cerebelul; 8. 
Oliva; 9. Piramidele bulbare; 10. Nerv 
periferic somatic; 1]. Muşchi; 12. Trac- 
tul piramidal; 13. Bucla feedback cortex 
- ganglionii bazali; 14. Tractul palido- 
talamostriat; 15. Tractul nigrostriat; 16. 
Tractul olivorubral; 17. Talamusul; 


Fiziologia măduvei 


În principiu, măduva îndeplineşte trei funcţii mari: 1. funcţia de integrare 
reflexă; 2. funcţia de coordonare reflexă şi 3. funcţia de conducere. 

1. Funcţia de integrare reflexă constă în faptul că la nivelul măduvei se 
închid circuite complexe ale unor răspunsuri la acţiunea unor stimuli. Aceste 
circuite cuprind patru verigi de bază: a. veriga receptoare, reprezentată de 
exteroceptorii cutanaţi (tactili, termici, de durere), proprioceptorii trunchiului şi 
membrelor şi interoceptorii organelor viscerale; b. veriga senzitivă, de 
prelucrare a . informaţiei recepționate, reprezentată de neuronii din coarnele 
posterioare şi laterale (zonele somato-senzitive şi viscero-senzitive ale măduvei); 

c. veriga de comandă, reprezentată de neuronii motori somatici şi vegetativi din 
coarnele anterioare şi porţiunea anterioară a coarnelor laterale; d. veriga de execuţie 
reprezentată de muşchii scheletici ai trunchiului şi membrelor şi de muşchii 
viscerelor. Cornul lateral sau intermediar al măduvei conţine celule cu funcţie 

vegetativă, care inervează musculatura netedă, glandele, vasele etc. Axonii 
neuronilor vegetativi din cornul lateral se duc prin ramurile comunicante albe spre 
ganglionii simpatici paravertebrali (fibre preganglionare). 

Activitatea lor este involuntară, ei primesc excitaţiile atât de la centrii 
superiori, cât şi de la periferie. Excitaţiile ajung la măduvă în centrii vegetativi cu 
răspândire imprecisă, cum ar fi: centrii pilomotori, vasomotori, etc., care par să 
existe în toată lungimea măduvei precum şi la alţii bine localizaţi, cum ar fi centrul 
ciliospinal, anospinal, vezicospinal, genitospinal, etc. 

În ciuda faptului că în calitatea sa de centru reflex specific măduva spinării 
posedă o anumită autonomie, activitatea ei este subordonată influenţei etajelor 
superioare ale SNC, inclusiv scoarţei cerebrale. 

Astăzi, este unanim admisă ideea că fiecare reflex medular are, cel puţin 
la om, o dublă integrare; una primară la nivelul centrilor corespunzători din 
măduvă şi una secundară la nivelul centrilor superiori, derivată din principiul 
subordonării ierarhice succesive. 

2. Funcţia de coordonare constă în participarea măduvei ca verigă 
componentă necesară în reglarea unor acte reflexe: stabilirea ordinii de desfăşurare, 
dozarea intensității răspunsurilor, modularea ritmului şi tempoului. Componentele 
în care este implicată funcţia de coordonare a măduvei sunt: mersul, înotul, 
gimnastica, etc. 

3. Funcţia de conducere a impulsurilor este esenţială în tabloul de ansamblu 
al activităţii reflexe a SNC, iar comparativ cu scoarţa cerebrală, măduva spinării 
este considerată un segment eminamente de legătură, de transmisie. 

Tracturile nervoase ale măduvei spinării oferă două sisteme de comunicaţie 
între creier şi porțiunile din afara sistemului nervos. 

Tracturile care transmit impulsurile şi informaţiile senzoriale de la diferite 
părţi ale corpului către creier poartă numele de tracturi ascendente, iar cele care 
conduc impulsurile motorii de la creier către glande şi muşchi se numesc tracturi 
descendente. 

Fibrele nervoase ale acestor tracturi sunt axoni. De obicei toţi axonii dintr-un 
anumit tract îşi au originea la nivelul corpurilor celulare localizate în aceeaşi parte 
a sistemului nervos şi sfârşesc într-o altă parte. Numele de identificare a tracturilor 
nervoase reflectă adesea originea şi terminația lor. 

De exemplu, tractul spino-talamic începe în măduva spinării şi duce 
impulsurile senzoriale asociate cu senzaţia de durere şi atingere la talamus. Tractul 
cortico-spinal îşi are originea în cortexul cerebral şi transmite impulsurile motorii 
în jos către măduva spinării şi nervii spinali. Aceste impulsuri controlează 
mişcările musculare. 

Tractul cortico-spinal este numit şi piramidal, nume dat de forma piramidelor 
bulbare prin care trece. Alte tracturi descendente sunt numite extrapiramidale. 
Funcţia acestora se reflectă în controlul activităţilor motorii asociate cu menţinerea 
echilibrului şi posturii. 

Prin urmare, tracturile descendente asigură finalizarea în acte comportamen- 
tale motorii sau: viscerale ale comenzilor emise de centrii supraordonaţi. 

Din datele de mai sus se poate observa că maduva spinării reprezintă un 
segment important al SNC, cu rol fundamental în integrarea sistemică a comporta- 
mentului şi în reglarea acestuia. 


Sindroame clinice produse de leziunile rădăcinilor nervoase 
şi ale măduvei spinării 


Lezarea rădăcinilor nervoase. Inervaţia segmentară a membrelor, în 
special a celui superior, nu este fixă, fapt relevat de proiecția variabilă a durerii şi 
a tulburărilor de sensibilitate din dermatoame. Fiecărei perechi radiculare îi 
corespunde un segment medular (mielomer), care se numerotează ca şi vertebrele 
respective. În schimb, segmentele medulare şi reticulare nu mai corespund vertebrei 
cu acelaşi număr de ordine. 

O secţiune esenţială a psihoneurologiei o constituie analiza în plan 
comportamental a tulburărilor patologice, provocate de leziuni ale SNC. 

Lezarea unei rădăcini dorsale (rizotomie dorsală) duce la abolirea 
impulsurilor senzitive care vin către măduvă şi la întreruperea buclei aferente a 
unor refleze segmentare. 

Pentru a obţine o anestezie într-un anumit dermatomer, este necesară 
distrugerea a trei rădăcini dorsale consecutive. Şi tonusul muscular este dependent 
de integritatea reflexului segmentar întrucât două sau mai multe segmente 
inervează un singur muşchi. Clasic, se afirmă că distrugerea a două rădăcini dor- 
sale cervicale inferioare duce la pierderea totală a sensibilităţii proprioceptive de 
la nivelul muşchiului respectiv şi la areflexie şi atonie (abolirea tonusului muscular). 
Totuşi, muşchiul se mai contractă prin fibrele rădăcinii ventrale rămase intacte. 

Radicotomiile cervicale posterioare şi inferioare efectuate de noi în scopul 
înlăturării durerii intratabile medicamentos contrazic această afirmaţie, deoarece 
după o astfel de intervenţie chirurgicală mişcarea membrului superior paralizată 
de durere revine aproape la normal. 

Lezarea unei rădăcini ventrale produce deficite în răspunsul motor 
segmentar prin întreruperea axonilor eferenți somatici. 

În cazul compresiunii rădăcinii motorii, reflexele cutanate şi miotatice 
diminuează sau dispar, apar tulburări motorii sub formă de crampe localizate, iar 
mai târziu se produc paralizii parţiale sau totale ale muşchilor inervaţi de rădăcina 
motorie respectivă. 

Muşchii afectaţi devin hipotoni, se atrofiază şi uneori prezintă contracţii 
hbnlare. 

Când sunt lezate rădăcinile toracale ventrale şi lombare superioare apar 
tulburări motorii şi reflexe viscerale, prin interesarea neuronilor aferenţi viscerali. 

Distrugerea rădăcinii ventrale C4-T, produce paralizie flască şi atonie a 
muşchilor mâinii. 

Distrugerea celulelor cornului anterior (poliomielită) sau a axonilor lor 
periferici duce la apariţia unei leziuni de neuron motor periferic caracterizată prin 
lipsa influenţei tonice asupra muşchilor corespunzători. 

Lezarea unui nerv mixt, distal de joncțiunea rădăcinilor ventrale şi dorsale, 
determină deficite mixte, senzitiv şi motor, însoţite şi de modificări trofice (piele 
subțire, uscată, cianotică). Aceste tulburări trofice se datorează pierderii 
vasomotricităţii periferice şi rolului trofic al sistemului nervos, după care urmează 
faza de compresiune medulară propriu-zisă, care poate fi parţială sau totală, 

Comprimarea cozii de cal (fig. 17) se manifestă prin tulburări de sensibi- 
litate în şa, paralizie flască, tulburări sfincteriene şi genitale, amiotrofii, dureri 
intense şi precoce în perineu şi în membrele interioare, abolirea reflexului anal ($;) 
şi abolirea sau diminuarea reflexelor cutanate. 


Fig. 17. RMN relevă prezenţa unei 
tumori intrarahidiene lombosacrate care 
comprima rădăcinile cozii de cal. Oper- 
ator s-a dovedit a fi un colesteatom. 


Tulburările motorii de la nivelul membrelor inferioare se datorează lezării 
neuronului periferic. Tulburările de sensibilitate au topografie radiculară, 
interesează toate modurile şi se manitestă sub formă de anestezie. Tulburările 
siincteriene, şi genitale sunt identice cu cele din leziunile medulare. Tulburările 
vasomotorii sunt prezente, iar distrofiile cutanate apar precoce (amiotrofie, mal 
performant plantat, escare tardive). 

Lezarea parțială a rădăcinilor cozii de cal determină tulburări motorii şi 
de sensibilitate de up pluriradicular. 

Lezarea rădăcinilor L,-L, (tipul lombar superior) se caracterizează prin 
paralizia muşchilor inervaţi de nervii crural şi obturator (cvadriceps, adductori etc). 
Staţiunea şi mersul devin imposibile, membrele inferioare sunt flasce, flexiunea 
gambei pe coapsă este posibilă, dar piciorele rămân balante. Anestezia este 
limitată la faţa antero-externă a coapsei, iar durerea iradiază pe traiectul nervilor 
crural, femuro-cutanat şi obturator. 

Lezarea rădăcinilor L;-L, (tipul lombo-sacrat mijlociu) (fig. 18) duce la 
abolirea reflexului achilian, la anestezie în teritoriul respectivelor rădăcini şi la 
tulburări motorii ca în tipul lombar superior. Tulburările sfincteriene şi genitale 
lipsesc. 

Lezarea rădăcinilor S,-S, (tipul sacrat inferior) duce la apariţia tulburărilor 
sfincteriene şi genitale, la abolirea reflexului anal şi bulbo-cavernos, la anestezie în 
şa şi la apariţia durerilor în sacru, perineu, penis şi regiunea hipogastrică. 


Fig. 18. RMN pune în evidenţă existenţa unor 
hernii de disc L.-L, şi în special L; care comprima 
rădăcinile corespunzătoare. 


În faza radiculară există o compresiune a rădăcinilor senzitive şi motorii 
fără întreruperea continuității lor. Simptomul cardinal al fazei radiculare este 
durerea de tip radicular, care poate dura luni sau ani. 

Mulţi dintre aceşti bolnavi sunt greşit trataţi pentru o afecţiune toracică sau 
abdominală. 

Compresiunea radiculară realizează două tipuri principale de durere: a) 
durerea de tip nevralgic şi b) durerea de tip mialgic. 

a) Durerea de tip nevralgic este vie, acută şi pătrunzătoare, fiind comparată 
de bolnavi cu o descărcare electrică. Ea se asociază cu parestezii care iradiază pe 
zona de distribuţie a rădăcinii. Durerea are intensitate maximă şi este bine 
localizată la pariferie. 

b) Durerea de tip mialgic se caracterizează printr-o senzaţie profundă, 
neplăcută, perforantă şi este asociată cu redoare musculară. Ea este localizată în 
zona proximală a unui membru, de unde iradiază distal, în funcţie de sediul 
leziunii. Punctele mialgice, dureroase sunt localizate la nivelul unde ramurile 
nervoase periferice vin în contact cu fascia sau o perforează. 

Aceste tipuri de durere pot exista separat, dar cel mai frecvent sunt 
asociate.Apariţia paresteziilor arată o compresiune serioasă şi un pericol iminent 
de instalare a parezei, acestea fiind mai grave decât durerea. Ele constituie o 
indicație urgentă pentru intervenţia chirurgicală. Cei mai mulţi bolnavi cu 
compresiune radiculară prezintă frecvent parestezii sau hipoestezie, ceea ce denotă 
că rădăcina este interesată numai parţial. Durerea radiculară dispare spontan când 
factorul compresiv intrerupe anatomic rădăcina posterioară. 

Compresiunea medulară şi localizarea acesteia în plan vertical şi lateral. 
Pentru localizarea maladiei la nivelul măduvei spinării trebuie să cunoaştem 
dataliile anatomice şi fiziologice ale acestei structuri. De exemplu, specificarea 
nivelului transvers al tulburării de sensibilitate sau a celui de afectare motorie ajută 
la fixarea nivelului leziunii. În plus, semnele cauzate de lezarea tractului corticos- 
pinal (medial) sau a tractului spinotalamic (lateral) ne pot înlesni localizarea leziunii 
în segmentul medial sau lateral al măduvei spinării. Numai patru tracturi medulare 
prezintă importanţa clinică. 

- Tractul cu importanţă clinică majoră este cel corticospinal din coloana 
laterală a măduvei spinării. Celelalte căi descendente (tractul rubrospinal etc), deşi 
controlează postura şi mişcarea, au mai puţină importanţă semiologică. 

- Sistemul coloanelor dorsale transmite centrilor superiori semnalele de 
atingere, vibraţie şi poziţie articulară. După ce fac sinapsă cu nucleii coloanelor 
dorsale, axonii acestor căi se încrucişează în bulb. 

- Tractul spinotalamic lateral transportă semnalele de durere, temperatură şi 
atingere din partea contralaterală a corpului. 

- Tractul spinocerebelos furnizează informaţii cu privire la poziţia corpului 
în spaţiu şi la poziţia relativă a segmentelor unele faţă de altele. Acest tract este 
afectat de unele ataxii ereditare fără a reprezenta o sursă simptomatică în cazul 
altor maladii medulare. 

Fibrele tractului corticospinal, ale coloanelor posterioare şi ale tractului spinotalamic 
prezintă o organizare somatotopică (fig. 19). 

Această organizare are importanţă clinică în situaţile în care este afectat 
tractul spinotalamic: 1) în lezarea zonei centrale a măduvei cervicale sau toracale, 
şi 2) în intervenţiile chirurgicale care au drept scop înlăturarea durerii. 

La nivelul măduvei cervicale şi toracale, fibrele sacrate sunt împinse lateral de 
către fibrele care intră în măduvă la nivelurile superioare. Când anumite tumori 
iau naştere în porțiunile cele mai profunde ale măduvei toracale sau cervicale, apare 
aşa numitul fenomen de cruţare sacrată (fig. 20). Cum aceste leziuni se extind 
dinăuntru în afară, ele comprimă mai întâi fibrele mediale fără a afecta fibrele la- 

Fig. 19. Organizarea segmentală a 
fibrelor fasciculului posterior, a tractului 
corticospinal lateral şi a tractului spinota- 
lamic anterolateral. 

1. Tractul corticospinal lateral; 2. Trac- 
tul spinotalamic anterolateral; 3. Trac- 
tul pentru tempeartură; 4. Tractul pen- i 
tru durere; 5. Tractul pentru atingere; 6. i 
Tractul pentru presiune; 7. Fasciculus i 
Gracilis (Goll); 8. Fasciculus Cuneatus 
(Burdach). 


terale sacrate. În astfel de cazuri, sub nivelul leziunii, sensibilitatea cutanată poate 
fi abolită păstrându-se totuşi intactă sensibilitatea segmentelor sacrate care aparţine 
perineului, scrotului şi ariei în şa. 


Fig. 20. RMN relevă prezenţa unei tumori intramedulare extinsă de la C, la T, (a); operator s-a exuirpat i 
O tumoră extramedulară de aproximativ 9 cm care histologice s-a dovedit a fi un ependimom (b). i 


Neurochirurgii ţin cont de organizarea somatotopică a acestor tractusuri în 
operația de cordotomie anterolaterală efectuată în scopul înlăturării durerilor 
intratabile din pelvis şi membrele inferioare. În astfel de situaţii se acţionează cu 

bisturiul mai întâi fibrele sacrate şi apoi cele lombare şi toracale. Operația efectuată 
sub anestezie locală permite monitorizarea continuă a pierderii sensibilităţii până 
la obţinerea nivelului dorit. Cordotomia poate fi efectuată prin laminectomie sau 
percutant sub ghidare radiologică. Uneori durerea nu dispare complet sau dispare 
temporar. Cordotomia cervicală nu este lipsită de risc. 

În cazul durerilor de linie mediană determinate de tumori pelvine, 
cordotomia se face bilateral. În astfel de situaţii pot fi lezate tractul corticospinal, 
fibrele autonome descendente, fibrele respiratorii şi cele destinate controlului vezical 
urinar (în peste 50% din cazuri). 

Parezele, incoordonarea picioarelor şi insuficienţa respiratorie sunt riscuri mai 
puţin comune. 

Compresiunea medulară poate fi parţială sau completă, iar cea parţială 
poate fi la rândul ei uni- sau bilaterală. 

Leziunile măduvei spinării dau naştere la simptoame motorii şi senzitive 
legate adesea de un anume nivel segmental, senzitiv sau motor. 

Identificarea nivelului tulburării motorii sau senzitive (numit nivel motor sau 
senzitiv) este crucială pentru recunoaşterea leziunilor focale din interiorul măduvei 
spinării sau a leziunilor compresive externe care întrerup funcţia subiacentă. În 
cazul afectării unei rădăcini motorii sau a unor neuroni motori, caracteristicile 
clinice (pareza, plegia, fasciculaţia şi pierderea reflexelor tendinoase) pot indica 
nivelul leziunii spinale. Totuşi, clinic este dificil de legat inervaţia muşchilor 
trunchiului şi toracelui de anumite semne spinale specifice. În astfel de situaţii, 
nivelul motor nu poate fi luat în consideraţie, concludente fiind numai tulburările 
de sensibilitate. În cazul leziunilor medulare transverse, sensibilitatea cutanată se 
pierde sub nivelul afecțiunii respective. Dacă leziunea este unilaterală, pierderea 
sensibilităţii este contralaterală, (fig.21). 


Fig. 21. RMN relevă prezenţa unei compresiuni 
medulare C.-T,: Operator s-a găsit un meningiom 
anterolateral drept care a dus la apariţia tulbură- 
rilor de sensibilitate în jumătatea stângă subia- 
centă leziunii. 

Cel mai adesea nivelul senzitiv este mai evident decât cel motor. 

Totuşi, tulburările de sensibilitate date de leziunile spinale trebuie 
diferenţiate de cele cauzate de leziunile nervilor periferici sau ale rădăcinilor 
nervoase izolate. În cazul afectărilor multiple ale nervilor periferici (polineuropatii), 
temperatura şi durerea sunt percepute în ciorap sau mănuşă. Acest aspect este 
atribuit deteriorării transportului axonal sau degenerescenţei retrograde. 

Axonii cel mai sever afectaţi sunt cei care se află la distanţă mai mare de 
corpul celulelor neuronale senzitive din ganglionul rădăcinii dorsale. Când este 
afectat numai un singur nerv periferic distribuţia sensibilităţii pierdute este mai 
restrânsă şi poate fi recunoscută corect conform hărților făcute după studierea 
efectelor pe termen lung ale leziunilor provocate de rănile de război. 

Pierderea sensibilităţii segmentare sau radiculare, precum şi nivelul senzorial 
spinal pot fi identificate cu ajutorul dermatoamelor afectate. 

Clinic, este important să se cunoască dacă o leziune se dezvoltă în 
interiorul măduvei spinării (intramedular sau intraaxial) sau dacă măduva spinării 
este comprimată de către o masă externă extraaxială sau extramedulară. 
Examenul neurologic poate oferi date de mare ajutor pentru punerea unui astfel de 
diagnostic. De exemplu, durerea este mai comună leziunilor extraaxiale compresive, 
deoarce ele afectează dura, rădăcinile nervoase posterioare şi vasele sanguine care 
sunt inervate de neuroni senzitivi ce media-, 
ză durerea. Deoarece, în interiorul mădu- | 
vei spinării (şi în creier) nu există recep- 
tori pentru durere, leziunile intraaxiale sunt 
nedureroase. Leziunile intraaxiale se remar- 
că prin conservarea sensibilităţii sacrate şi 
prin afectarea sensibilităţii segmentare ca 
în siringomielie. În plus, funcţia vezicii 
urinare este afectată mai devreme în cazul 
proceselor expansive intramedulare. 

Cum aceste caracteristici nu sunt 
absolut sigure, diagnosticul de certitudine 
depinde de procesele radiologice cu con- 
trast, cel mai important fiind mielografia 
(fig. 22). În acest procedeu, substanţa radio- 
opacă este introdusă în spaţiul subarahnoi- 
dian în scopul delimitării măduvei spină- 
rii, a rădăcinilor nervoase, a marginilor 
canalului osos şi a leziunilor compresive ce 
depărtează măduva de os (fig. 23). Leziu- Ș 
nile vasculare pot fi diagnosticate şi cu | 
ajutorul angiografiei spinale, prin caracte- 
rizace selectivă şi injectate cu substanţă 
radioopacă. Pentru obţinerea unor date mai 
detaliate cu privire la conţinutul canalului 


Fig. 22. Migrarea craniocaudală a: substanţei 
opace relevă prezenţa unui stop total în dreptul 
vertebrei L,. 

Fig. 23. Mielografia cu substanță de 
contrast delimitează o tumoră intradu- 
rală  ovalară proiectată în dreptul 
vertebrei L,-L. care operator s-a dovedit 
a fi un colesteatom. 


spinal, se utilizează tomografia computerizată cu substanţă de contrast (metriza- 
mid) injectată în spaţiul subarahnoidian (fig.24). 

Rezonanţa magnetică nucleară ne dă informaţii mult mai precise, fără 
disconfortul injectării spaţiului subarahnoidian (fig.25). 

Cu ajutorul potenţialelor evocate somato-senzoriale şi al undelor înregistrate 
pe scalp sau deasupra coloanei vertebrale ca răspuns la stimulii senzitivi, putem 
evalua conducţia prin sistemul lemniscal al coloanelor dorsomediale. Acest test de 
măsurare a. conducţiei centrale este util în evaluarea pacienţilor cu scleroză 
multiplă, precum şi în diagnosticarea altor maladii demielinizate, în care conducţia 
prin tractusurile cu fibre mielinizate este mult întârziată sau blocată. 

Din cauza leziunii, unul sau mai multe vârfuri ale potenţialelor somato- 
senzoriale evocate pot fi absente sau întârziate. Potenţialele evocate prezintă 
importanţă întrucât ele pot releva leziuni care nu pot fi detectate clinic şi pentru că 
ele ajută la interpretatrea semnelor şi simptomelor echivoce. 

Potenţialele somato-senzoriale evocate pot fi anormale şi în cazul leziunilor 
infiltrative şi compresive, dar tipul de anormalitate nu variază cu etiologia. În plus, 
potenţialele evocate sunt utilizate şi în sala de operaţie pentru prevenirea lezării 
măduvei spinării în timpul actului chirurgical. 


Sindroame medulare caracteristice 


Traumatismele vertebromedulare-apar cel mai frecvent în cadrul accidentelor 
de circulaţie. Sindroamele rezultate depind de extinderea leziunii medulare, de 
compresiunea acesteia de către vertebra deplasată şi de hemoragia locală. În aceste 
condiţii, poate apărea transsecţiunea medulară completă sau parţială. 

Transsecţiunea parţială 
a măduvei spinării se caracteri- | 
zează prin păstrarea unor trac- | 
turi ascendente sau descendente. -.. 
În cazul proceselor lent progre- 
sive şi al tumorilor extramedu- | 
lare, sunt afectate aceleaşi trac- 
turi, dar mai puţin sever. Deşi 
funcţia este păstrată, unele 
semne motorii şi senzitive speci- 
fice sunt evidente. 

Compresiunea parțială 
anterioară se traduce prin amio- 
trofi şi fenomene motorii mari, 
spastice, fără tulburări de sen- 
sibilitate. 

Compresiunea parţială 
posterioară (Roussy şi Lher- 
mitte) se manifestă prin durere 
intensă de tip cordonal, pareză 
Fig. 24. RMN relevă prezenţa unei tumori intramedulare discretă sau paraplegie flască 


cervicale inferioare care a fost extirpată în totalitate, (leziune accentuată), abolirea 
Examenul histopatologic a pus în evidenţă un astrocitom. sensibilităţii profunde şi conser- 
varea celei superficiale, ataxie şi 

asinergie de tip spinal. Compresiunile sau leziunile traumatice medulare parţiale sau 
totale pot prezenta un tablou clinic în care pe lângă durerile de tip radicular apar 
şi dureri cordonale şi meningiene. Durerile cordonale din unul sau ambele membre 
inferioare sunt fulgurante, adesea intermitente şi rar continui. Aceste dureri, care nu 
respectă topografia radiculară, apar în cazul comprimării cordoanelor posterioare. 

Durerile meningiene se proiectează în regiunea rahisului, segmentar sau nu, 
fiind însoţite de rigiditate musculară moderată în segmentul corespunzător. Uneori 
se constată redoare de ceafă şi semnul Kering. 

Aceste dureri apar prin iritaţia meningelui. 


flu pată 


Fig. 25. Cavitatea siringomielică (aria 
haşurată) întrerupe transmiterea infor- 
maţiei cu privire la stimulii dureroşi, la 
trunchiul cerebral şi la talamus. 

Î, Axonii aferenţi care transmit sensibi- 
litatea vibratorie şi de pozitie; 2. Axo- 
nii eferenţi care transmit senzaţia de 
durere; 3. Coloanele posterioare, 4. 
Tractul corticospinal; 5. Decusaţia 
axonilor din comisura anterioară. 

Hemisecţiunea sau  compresiunea medulară parțială unilaterală se 
manifestă prin aşa-zisul sindrom Brown-Sequard. Acest sindrom urmează de obicei 
fazei radiculare şi numai rareori constituie prima manifestare neurologică a unei 
compresiuni medulare. Sindromul Brown-Sequard se traduce prin semne lezionale 
directe radiculare şi semne de compresiune medulară situate sub precedentele, 
evidenţiate prin tulburări de sensibilitate şi de motricitate. 

Astfel, de partea leziunii constatăm: 1) lezarea fasciculului corticospinal 
lateral cu instalarea paraliziei motorii homolaterale (reflexe miotatice vii, semnul 
Babinski, semnul Hoffman, clonus, etc.); 2) prezenţa tulburărilor de sensibilitate 
profundă homolaterală (sensibilitate vibratonie şi mioartrochinetică abolită) date 
de întreruperea coloanelor posterioare şi a tractului dorsospinocervical înainte de 
decusare; 3) paralizie vasomotorie homolaterală (piele rece, cianotică etc) 
determinată de întreruperea fibrelor vasomotorii din cordonul lateral. În cazul 
leziunilor cervicale (C,) pierderea funcţiilor autonome se manifestă prin sindrom 
Horner (mioză şi ptoză palpebrală). 

Contralateral procesului patologic apar tulburări de sensibilitate superficială 
(anestezie termoalgică şi discretă hipoestezie tactilă), detrminate de întreruperea 
fasciculului sipnotalmic deasupra decusaţiei. 

Sindromul Brown-S€quard inversat este produs de o tumoră, care deplasând 
lateral măduva o comprimă pe peretele opus al canalului vertebral. Acesta, prin 
rigiditatea lui, joacă rolul unui factor compresiv direct. 

Bolnavul prezintă tulburări de sensibilitate superficială de aceeaşi parte cu 
tumora, iar de partea opusă - tulburări motorii şi de sensibilitate profundă. Sediul 
durerii. radiculare dată de compresiunea directă a tumorii se proiectează de aceeaşi 
parte cu tulburările sensibilităţii superficiale. 

Compresiunea medulară parţială bilaterală poate apărea de la început sau 
după faza radiculară şi după sindromul Brown-Sequard. Din cei 208 bolnavi cu 
neurinoame spinale subdurale studiaţi de Dănăilă (1972), 48(23,5%) s-au prezentat 
în faza reticulară, 103(50%) în faza de compresiune medulară parţială şi 25(12%) 
în faza de compresiune medulară completă. 

Sindromul Brown-Sequard inversat a fost prezent numai la 4 pacienţi la care 
neurinoamele erau localizate în T4,Ty, şi Tuo- 

Transecţiunea completă. Măduva spinării poate fi secţionată complet în 
cazul plăgilor de cuţit, de glonţ precum şi în .cazul fracturilor cu dizlocare ver- 
tebrală. 

Transecţiunea medulară acută poate fi dată de o condiţie inflamatoare 
(mielită transversă) sau de o compresiune tumorală, în special metastatică. 
Simptomele de transecţiune acută determinate de mielite sau tumori se dezvoltă în 
zile sau săptămâni. 

Secţionarea traumatică a măduvei duce la pierderea imediată a sensibilităţii 
şi motricităţii voluntare în segmentul situat sub leziune. Controlul vezical şi 
intestinal este de asemenea pierdut. Dacă leziunea se află deasupra lui C, este 
afectată şi respiraţia. 

Reflexele tendinoase dispar datorită şocului spinal, care persistă câteva 
săptămâni. După un timp, activitatea reflexă revine şi în segmentul de sub nivelul 
leziunii. Hiperactivitatea retlexă, clonusul (contracția şi relaxarea rapidă şi repetată 


156 TRATAT DE NEUROPSIHOLOGIE 
a A a a N 


la întinderea pasivă a muşchilor) şi semnul Babinski apar drept consecinţă a lezării 
tractului corticospinal. Spasticitatea picioarelor este precedată de hipertonie 
intermitentă şi de spasticitatea flexorilor, care se produce spontan sau este 
provocată de stimulii cutanaţi. 

Ulterior, apare spasmul alternativ al flexorilor şi extensorilor, pentru ca în 
ultimă instanţă, genunchii şi coapsele să se fixeze în flexie sau extensie. 

Funcţia vezicală şi intestinală se pot automatiza prin golire, ca răspuns la 
umplerea moderată. 

Automatizarea golirii vezicale poate întârzia datorită distensiei vezicale 
severe, infecţiei din stadiul acut şi lezării segmentului medular sacrat sau lombar. 

Intreruperea fibrelor autonome descendente, în special a celor care ajung la 
nucleii simpatici din măduva sacrată (S,-S,), duce la pierderea motilităţii sacrate. 
Apare, astfel, un spasm al sfincterului anal extern şi retenţia de fecale. Defecarea 
are loc involuntar după un lung interval. 

Atunci când segmentul medular sacrat (S,-S,) este distrus, se produce 
paralizia sfincterului extern, incontinenţă fecală, distensie vezicală, impotenţă şi 
anestezie perianală sau în şa, relizând sindromul de con medular. După transecţiu- 
nea medulară tulburările vezicale prezintă trei faze. La debut întâlnim retenţia, 
datorită paraliziei pereţilor musculari ai vezicii urinare şi spasmului sfincterului 
vezical. După 2-3 săptămâni, se observă o fază de incontinenţă determinată de 
hipertonia intermitentă a muşchiului detrusor, care învinge rezistenţa muşchiului 
extern. În faza a treia apare micţiunea automată. 

Sudoraţia nu se mai află sub controlul termoreglării, fiind abolită împreună 
cu reflexele viscero- şi pilomotorii. La bărbaţi, există şi tulburări de dinamică 
sexuală. Tulburările vasomotorii şi viscerale sunt mai puţin pronunţate, iar 
priapismul apare în cazul în care transecţiunea este incompletă. De asemenea |, 
întâlnim şi mari tulburări trofice (escare). 

Sindroamele medulare diferă după nivelul compresiunii. 

Compresiunile cervicale superioare produc în plus faţă de simptomele date 
de o compresiune medulară obişnuită durere în regiunea bucală, nevralgie Arnold, 
redoare de ceafă, deviere a capului simulând un torticolis, monoplegie, hemiplegie, 
tetraplegie, priapism, sughit, tulburări respiratorii şi paralizie uni sau bilaterală a 
diafragmului (la nivel C--C; se află centrul pentru inervaţia diafragmului). 

Leziunile de deasupra centrului frenic produc tulburări respiratorii prin 
întreruperea fibrelor care vin de la centrul respirator bulbar. 

Excitaţia centrului freniculului provoacă tuse şi sughiţ. 

Compresiunile cervicale inferioare se manifestă prin durere în regiunea 
cervicală cu iradiere în membrele superioare, atrofii musculare în segmentul 
respectiv al cornului anterior afectat sau al rădăcinii anterioare corespunzătoare, 
paraplegie spastică subiacentă şi tulburări de sensibilitate şi sfincteriene. În forma 
lor pură există 3 sindroame prtincipale: 

1) Sindromul Duchenne-Erb superior (C;-C6-C,) se caracterizează prin 
paralizia şi atrofia muşchilor deltoid, biceps, brahial anterior, supinator, supra şi 
subspinoşi, fasciculului clavicular al marelui pectoral, al tricepsului (compresiune 
C,), precum şi prin inversarea reflexului stiloradial, cu degetele 3-5 în flexie şi 1-2 
în semiextensie. Când leziunea se află la nivel C, apare poziţia caracteristică 

descrisă de 'Thormburg (braţe în abducţie, antebraţul, articulaţia pumnului şi 
degetelor în flexie şi supinaţie). 

2) Sindromul Aran-Duchenne inferior (C4-T,) se caracterizează prin atrofia 
eminenţei tenare şi a celei hipotenare, a muşchilor interosoşi, a cubitalului anterior 
şi a flexorilor degetelor. 

3) Sindromul Dâjcrine-Klumpke (C4-T,-T,) se caracterizează prin accea că 
pe lângă sindromul Aran-Duchenne apar tulburări oculopupilare datorită lezării 
centrului clinico-spinal situat la C4-T,(micşorarea fantei palpebrale, mioză 
paralitică,  exoftalmie), tulburări vasomotorii în hemifaţa corespunzătoare 
manifestate prin roşeaţă, căldură, cianoză cu anhidroză sau hiperhidroză în caz 
de iritaţie şi bradicardie. Aceste 3 sindroame se însoțesc şi de simptome date de 
comprimarea căilor senzitive şi motorii intramedulare subiacente. 

Compresiunea măduvei toracale superioare (T,-T,) produce, în faza 

incipientă, dureri spontane şi la percuţia spinoaselor de la nivelul respectiv şi dureri 
radiculare, iniţial unilaterale şi apoi bilaterale, urmate de o bandă de hipoestezie sau 
anestezie superficială. 
În general faza radiculară apare mai precoce din cauza canalului rahidian care este 
mai îngust. Prin comprimarea centrilor vegetativi medulari de la acest nivel, în care 
îşi are originea inervaţia simpatică a membrelor superioare, apar dureri, parestezii 
şi slăbirea forţei musculare în membrele respective deasupra nivelului leziunii. 

Compresiunea măduvei toracale inferioare (T,-T,) duce la apariţia durerilor 
radiculare care se proiectează lombar şi care pot dura luni şi chiar ani de zile. 
Muşchii abdominali pot fi paralizaţi şi atrofiaţi, dar dispariţia reflexelor abdominale 
se pe măsura afectării centrilor respectivi. Compresiunile de la T4T, duc la 
abolirea reflexelor abdominale superioare. Compresiunile de la T,-T, duc la 
abolirea reflezelor abdominale mijlocii şi inferioare. Tulburările de sensibilitate 
arată sediul precis al compresiunii. 

Compresiunile medulare lombare (L,-L,) duc la apariţia durerilor în regiunea 
abdominală inferioară, lombară, genito-crurală, sciatică şi a tulburărilor de 
sensibilitate în teritoriile respective. În compresiunea L,-L, reflexul rotulian (L.-L,) 
este exagerat, parapareza este încă de tip piramidal, iar fenomenele spastice sunt în 
general prezente, deşi nu sunt obligatoorii. În compresiunea Ls-L, retlexul rotuluian 
este abolit, iar cel achilian exagerat. Când compresiunea se extinde spre coada de 
cal, tulburările de motilitate iau caracterul clasic al celor de neuron periferic. 

Compresiunile medulare sacrate se însoțesc şi de atingerea cozii de cal, fapt 
datorită căruia se observă şi tulburări radiculare în membrele inferioare sau în 
perineu, fără a exista simptome piramidale. 

Compresiunea epiconului (L4-S,) descrisă de Minor determină tulburări 
radiculare (sciatică uni sau bilaterală), paralizie flască de tip periferic în teritoriul 
sciaticului popliteu intern( atrofia muşchilor fesieri şi antero-externi ai gambei cu 
abolirea reflexelor achiliene şi a reflexului cutanat plantar), tulburări sfincteriene 
(micţiuni imperioase, alteori retenţie de urină şi fecale) şi rareori tulburări genitale. 

Compresiunea conului medular (S.-S;) determină tulburări de tip radicular 
în regiunea perianală, țese, organe genitale, anestezie perianogenitală în şa (S;-$;), 

abolirea reflexului anal, paralizia muşchilor sferei anogenitale, incontinenţă pasivă 
de urină cu micţiuni prin supraumplere, incontinenţă de fecale sau Gonsfipajie şi 
supraumplere şi tulburări ale funcţiei genitale. 

Siringomielia este o maladie cronică definită prin dezvoltarea unor cavităţi 
chistice în parenchimul măduvei spinării. Clinic, aceasta se caracterizează prin 
două disfuncţii majore: 1) anestezie termică şi dureroasă suspendată, în bandă, 
cu păstrarea sensibilităţii tactile şi afectarea neuronilor motori, şi 2) întreruperea 
tracturilor ascendente sau decsendente. 

Deoarece sensibilitatea tactilă este transmisă de coloanele posterioare şi de 
tractul spinotalamic, aceasta, cât şi sensibilitatea poziţională şi vibratorie, sunt 
păstrate. Afectarea neuronilor motori în segmentul lezat duce la apariţia semnelor 
de neuron motor periferic (pareză, diminuarea sau dispariţia reflexelor) în segmentul 
corespunzător. 

Extinderea laterală a leziunii duce la interesarea tractului cortico-spinal şi la 
apariţia semnelor de neuron motor central. 

Aceste tulburări neurologice se datorează distrucţiei elementelor neurale şi 
înlocuirii acestora cu cavităţi şi glioză. Cavităţile siringomielitice afectează mai 
întâi substanţa cenuşie centrală şi fibrele pentru durere şi temperatură, care se 
încrucişează în comisura anterioară Chisturile separate sau reunite comunică sau 
nu cu canalul central. Pereţii cavităţilor sunt formaţi din ţesut degenerat şi 
edemaţiat, din colagen, din vase sanguine obliterate, precum şi din abundente 
elemente neurogliale. Pe alocuri ei sunt tapetaţi cu resturi ependimale. 

Maladia afectează cel mai adesea măduva cervicală inferiaoră şi măduva 
toracală superioară. 

Siringomielia poate fi secundară, primară, comunicantă şi compresivă. 
Siringomielia secundară apare după traumatisme, hemoragii şi glioame medulare. 
Siringomielia primară are o etiologie obscură. Siringomielia comunicantă include 
cavitățile medulare care comunică cu ventriculul patru. Siringomielia compresivă 
se dezvoltă între 20 şi 50 de ani. 

Primul simptom, care de cele mai multe ori este radicular, are o durată de 
evoluţie lungă. Faza paraparetică se aseamănă cu cea din tumorile intramedulare. 

Tulburările senzitive interesează toate modurile de sensibilitate, disocierea 
siringomielinică observându-se rar. Forma cervicală inferioară se manifestă printr- 
o tulburare de sensibilitate suspendată, asociată uneori cu cifoscolioză şi atrofii 
musculare. 

Sindromul siringomielic apare şi în cazul unei compresiuni tumorale centrale, 
precum şi atunci când leziunea se află în centrul substanţei cenuşii periependimare. 

Degenerescența combinată subacută a măduvei spinării afectează atât 
tracturile corticospinale, cât şi coloanele posterioare datorită deficienței de vitamină 
B,. Tulburarea se datorează pierderii factorului intrisec gastric şi instalării anemiei 
macrocitice (anemia pernicioasă). 

Clinic, această degenerescenţă combinată se manifestă prin tulburări de 
mers, asociate cu semne de neuron motor central şi prin pierdera pecepţiei vibraţiei 

şi poziţiei la nivelul membrelor inferioare. Pierderea senzaţiei de poziţie poate fi 
atât de severă, încât pacienţii nu-şi mai dau seama de locul unde se află picioarele. 

Tulburarea de mers sau ataxia senzorială se datorează mai mult pierderii 
senzitive decât incoordonării motorii. 

Tractul spinotalamic nu este afectat primar, dar pierderea sensibilităţii 
cutanate se datorează aproape întotdeauna degenerării concomitente a nervilor 
periferici. Neuropatia periferică duce la abolirea reflexelor tendinoase modificând 
sau mascând, astfel, semnele de neuron motor central. 

Deoarece această maladie se manifestă printr-o degenerare sistemică şi nu 
printr-o leziune focală, nu vom întâlni la aceşti bolnavi nici un nivel motor sau 
senzitiv. Aceste simptome pot fi găsite şi în mielopatia vacuolară din cadrul 
sindromului de imunodeficienţă câştigată (SIDA). 

Patogenia acestor leziuni se datorează acţiunii directe a virusului HIV, 
infecţiei cu alţi viruşi sau interferenţei cu metabolismul vitaminei B,,. 

Sindromul tabetic dorsal este o formă de sifilis a sistemului nervos central, 
care produce degenerarea proceselor centrale din celulele rădăcinilor dorsale. Ca 
rezultat, apare demielinizarea şi degenerarea extensivă a fibrelor fasciculului 
gracilis. Principalele simptome ale tabesului atribuite degenerării şi iritării fibrelor 
rădăcinii dorsale se manifestă prin afectarea sensibilităţii vibratorii şi de poziţie, 
prin dureri radiculare şi prin parestezii. Ataxia şi dificultatea de mers sunt în relaţie 
cu pierderea poziţiei şi a sensibilităţii chinestezice. 

Compensarea se face prin lărgirea bazei de mers şi prin direcționarea 
mersului cu privirea. Tonusul muscular şi reflexele sunt diminuate. 

Ataxia Friedreich reprezintă o condiţie genetică, în care distribuţia 
leziunilor medulare este similară cu cea din degenerescenţa combinată. 

Primele simptome apar în adolescenţă şi se manifestă prin instabilitate şi 
ataxia mersului. La aceşti bolnavi întâlnim parapareză spastică şi pierderea 
senzaţiei proprioceptive. În această combinare lezională apare semnul lui Babinski, 
deşi reflexele rotulian şi achilian sunt abolite. Cauza dispariţiei acestor reflexe nu 
este clară, datorită faptului că nu există nici o tulburare de sensibilitate cutanată 
care să implice o neuropatie periferică. Probabil că influenţa cerebeloasă asupra 
reflexelor este importantă. Tardiv apar şi semne cerebeloase manifestate prin 
nistagmus şi tremor al braţelor. 

Scleroza laterală amiotrofică este o boală bineuronală , care afectează atât 
neuronul central, cât şi pe cel periferic. Etiologia este necunoscută, iar evoluţia este 
progresivă. Apare cel mai frecvent în a cincea şi a şasea decadă de viaţă şi numai 
rar în copilărie sau în adolescenţă. Ea se caracterizează prin degenerarea tractului 
corticospinal şi a celulelor cornului anterior. 

Dacă degenerarea celulelor cornului anterior începe în regiunea cervicală, 
se instalează o atrofie musculară progresivă la extremităţile superioare mai 
marcată distal, la muşchii mâinii şi un deficit motor spastic al muşchilor trunchiului 
şi al extremităților inferioare. 

Tulburarea de neuron motor periferic, identică cu cea din sindromul Aran- 
Duchenne, se manifestă prin amiotrofie distală cu mână simiană, mână de 
predicator sau mână în gheară, prin atrofie progresivă a antebraţului, braţului şi 
centurii scapulare, prin contracţii fibrilare ale muşchilor încă aparent neatrofiaţi şi 
prin deficit motor proporţional cu amiotrofia. 

Fasciculaţiile care sunt simţite de pacient şi observate de examinator 
constituie un semn important. Deficitul motor este de obicei simetric şi se 
generalizează în faza finală. 

Hiperreactivitatea miotatică persistă până când atrofia devine completă. În 
fazele tardive ale bolii apar tulburări vezicale şi renale prin afectarea fibrelor 
autonome descendente din segmentele lombar şi sacrat ale măduvei, care sunt foarte 
aproape de tractul reticulo-spinal şi cortico-spinal. 


Aspecte psihosociale şi psihoterapeutice ale 
bolnavilor medulari 


Mersul vertical a constituit un moment hotărâtor al antropogenezei, întrucât 
a dat mâinilor libertatea de a dobândi o mai mare dexteritate şi flexibilitate, 
conferind în acelaşi timp vederii un orizont larg, iar auzului o fineţe selectivă 
(Dănăilă, 1972). Totodată ea a făcut posibilă recepţionarea unei cantităţi mult 
mai mari de informaţie favorizând dezvoltarea inteligenţei, funcţie definitorie a 
organizării psihicului uman. 

Menţinerea staţiunii bipede şi realizarea locomoţiei şi praxiei manuale 
presupun, însă obligatoriu, integritatea anatomică şi funcţională a măduvei 
spinării. De aceea, odată cu trecerea de la normal la patologic, starea care în cazul 
de faţă echivalează cu instalarea unei: dureri radiculare, a unei monopareze, 
paraplegii sau tetrapareze, produce o schimbare a echilibrului personalităţii şi a 
modului general de raportare şi integrare a pacientului în mediu. În noua conjunctu- 
ră patologică, subiectul poate să-şi supraestimeze, să-şi subestimeze sau să-şi 
evalueze corect posibilităţile fizice şi psihce, în funcţie de nivelul său cultural, de 
starea sa afectivă premorbidă, de speranţe, promisiuni, de durată şi de gradul 
îmbolnăvirii. În asemenea situaţii, devine foarte important modul în care subiectul 
îşi utilizează imaginea despre sine, mai ales sub aspectul posibilităţilor de realizare 
atunci când se pune problema clasării sau reprofilării, când bolnavul trebuie să-şi 
revizuiască planurile de viitor. 

Dacă avem în vedere o persoană, care după o afectare medulară a rămas 
cu un deficit motor parţial sau total al membrelor superioare sau inferioare, cu 
tulburări sfincteriene şi genitale, iar când pe plan medical are un prognostic 
nefavorabil, ne putem uşor da seama de ce psihicul său este zdruncinat. Dat find 
locul pe care-l ocupă elementul psihic în evoluţia unei maladii radiculomedulare, 
climatul în care sunt trataţi aceşti bolnavi trebuie să fie deosebit de încurajator şi 
tonic. 

Observarea atentă a cestor pacienţi relevă o ciocnire afectivă, determinată 
de discordanţa dintre nivelul de aspirație, idealurile lor iniţiale premorbide şi 
imposibilitatea de a le realiza în noile condiţii. 

Aceasta duce la instalarea unei stări nevrotice psihogene, care va face parte 
integrantă din tabloul maladiei. De aceea, se impune utilizarea unor metode 
adecvate şi raţionale de psihoterapie, prin care să se insufle pacienţilor noi linii de 
perspectivă. 

Ca urmare a evoluţiei rapide a tehnicii, maşinismului şi aglomerărilor umane, 
a crescut şi numărul cazurilor de traumatisme vertebro-medulare cu compresiuni 
radiculo-medulare şi al bolnavilor sechelari cu parapareze, paraplegii, tetrapareze etc, 
bolnavi care ridică probleme mereu noi, atât din punct de vedere terapeutic, cât şi 
din punct de vedere psihosocial. 

Iniţial, speranţele şi dorinţa de muncă ale acestor bolnavi sunt păstrate, dar 
pe măsură ce timpul trece, iar maladia persistă sau apare o nouă agresiune a ei 
(infecţie urinară, tulburări trofice, escare etc,) aceste tendinţe se estompează, viaţa 
lor psihică se îngustează, dorinţa de a lupta cu greutăţile şi de a le învinge 
slăbeşte treptat, iar echilibrul nervos este serios tulburat. 

Tulburarea afectivă de tip depresiv dominantă, ajungând până la starea de 
psihonevroză, poate lua caracterul unui handicap insurmontabil. În această situaţie, 
bolnavul trebuie menajat prin calmarea durerii organice şi a suferinţei psihice cu 
ajutorul sedativelor, tranchilizantelor, prin crearea în spital a unui mediu apropiat 
de cel familial, prin înlesnirea a cât mai multor vizite din partea membrilor de 
familie şi a prietenilor şi prin psihoterapie, pentru a se putea atenua sau împiedica . 
apariţia tulburărilor psihonevrotice care ar putea să devină o problemă tot atât de 
importantă sau să o depăşească pe cea legată de suferinţa fizică. Prin urmare, 
menţinerea unui fond psihic tonic, optimist este o cerinţă tot atât de importantă ca 
şi reeducarea motorie. 

Dacă Sageloli (1962) semnala lombalgia ca fiind unul din factorii etiologici 
ai unor afecţiuni psihice clasice, ca de exemplu psihastenia, melancolia, schizofre- 
nia, isteria etc, atunci cu atât mai mult o afecţiune organică medulară, în care pe 
lângă durere este prezent şi un deficit motor al membrelor inferioare sau superioare, 
poate constitui punctul de plecare al unui dezechilibru psihic şi mai accentuat. 

Este într-adevăr dramatic ca la o persoană în puterea vârstei şi a forţelor 
sale fizice şi intelectuale să apară într-o bună zi o durere radiculară care să nu-i 
permită nici să stea culcată şi nici să doarmă şi la care să se adauge apoi un 
deficit motor cu tulburări genitale şi sfincteriene. Drama psihică se supraadaugă 
imediat celei organice. Aceste persoane sunt puse în situaţia de a nu mai putea 
etectua nici un efort fizic şi de a nu mai da nici un randament intelectual, ceea ce 
determină, în ultimă instanţă, schimbarea modului de viaţă, a profesiei, a 
stereotipurilor, a ansamblului relaţiilor cu cei din jur. 

Dezordinea şi dezorientarea psihică vor constitui punctul de plecare al 
primelor simptome nevrotice, faţă de care medicul şi psihologul trebuie să ia 
imediat atitudine pentru recuperarea la timp a pacienţilor medulari. 

Când lumea pacientului apare cu claritate, atunci terapeutul sau psihotera- 
peutul poate să înţeleagă şi să-şi explice faptele comunicate de pacient, fapte 
despre care bolnavul are o vagă reprezentare şi care nu totdeauna se desfăşpoară 
în mod conştient. De aceea, psihoterapeutul va avea în vedere o serie de simptome 
obiective nemijlocit observabile sau perceptibile (reflexe, fizionomia, activitatea 


motrică, expresia verbală, conduita generală), precum şi o serie de trăsături: 


individuale derivate din conţinutul relatărilor. Ca simptome subiective vom 
considera emoţiile, experimentele de viaţă şi evenimentele descrise de pacient, 
precum şi procesele mintale deduse din acţiunile şi conduita lui generală. 

Uni autori consideră că implicarea şi angajarea psihoterapeutului în 
experienţele pacientului face posibilă o înţelegere directă şi mai facilă, dar care 
nu duce la o cunoaştere explicită şi nici la o cercetare ştiinţifică fructuoasă. 

Din cele arătate se poate constata că psihicul se deteriorează o dată cu 
fizicul şi că o reeducare motorie fără una psihică nu dă decât un rezultat pe 
jumătate. De cele mai multe ori, studiul psihologic al acestor pacienţi şi reeducarea 
lor psihică dobândeşte o importanţă de prim ordin şi sunt chiar mai dificil de 
realizat. 

Psihoterapia poate fi colectivă sau de grup şi individuală. Cea de grup poate fi: 

a) psihoterapie analitică, care ajută pe bolnav să conştientizeze mai clar 
unele din temerile sale, înlesnindu-i adaptarea la mediul social; 

b) psihoterapia psihanalitică, bazată pe studiul motivaţiilor inconştiente şi 
care cuprinde „psihoterapia psihanalitică de grup „ şi „psihanaliza în grupuri“; 

c) psihoterapia prin analiza tranzacţională, bazată pe legăturile şi tranzacţiile 
ce apar în cursul şedinţei de psihoterapie, neglijând în acelaşi timp aspectul holistic 
al grupului. 

Privitor la metodele de psihoterapie individuală, se poate afirma că varianta 
psihanalitică preconizată de către Freud, Adler şi Jung a fost depăşită prin 
introducerea unor metode noi, ca, de exemplu, psihoterapia de relaxare, psihoterapia 
de sinteză şi de reconstrucţie, psihoterapia nondirectivă prin vis dirijat, în stare 
trează, psihoterapia existenţială şi ocupaţională. 

În cazul pacienţilor medulari, cea mai indicată este psihoterapia de relaxare, 
deoarece durerea, contractura musculară, starea tensională legată de o frică 
conştiență derivată din consecinţele psihice şi sociale ale maladiei duc la o 
supraîncărcare tonică permanentă. Această metodă se bazează pe trăirile somato- 
psihice din cursul unor exerciţii standard, care sunt orientate spre relaxarea 
musculară şi concentrarea psihică interioară. 

Alternarea permanentă între starea de tensiune şi de relaxare (de concentra- 
ție) se face în timp ce pacientul, în repaus şi cu ochii închişi, îşi reprezintă lucruri 
cu conţinut afectiv pozitiv, ceea ce-i permite o comutare a stării sale psihice. 
Această autopsihoterapie, antrenament autogen, se poate realiza prin stăpânirea 
unui bun autocontrol, a cărui reuşită se asigură numai prin autoanaliză şi 
autoexperienţă. Antrenamentul autogen cuprinde două etape: prima vizează 
eliberarea de orice emoţii şi este alcătuită din antrenamentul destinderii musculare, 

stăpânirea tonusului muscular şi exersarea respirației; a doua are ca ţel final o 
autosugestie orientată. Este necesară minimum o şedinţă pe zi cu o durată de 10- 
15 minute. Ea se va face de obicei la sfârşitul zilei pentru biruirea oboselii şi 
încordării anterioare, dar cel mai bine este înainte şi după somn. 

Relaxarea o dată realizată poduce o diminuare a reflectivităţii neuromuscu- 
lare, o încetinire a funcţiilor vegetative şi un efect tranchilizant asupra psihicului. 
Sedativele cunoscute se dovedesc a fi fără efect în reeducarea acestei hipertoni- 
cităţi neuromusculare şi în atenuarea durerii psihogene. 

La începutul secolului nostru, Behterev a introdus metoda autohipnozei, 
Jacobson-relaxarea consecutivă (stăpânirea totală a tonusului muscular), iar 
psihiatrul austriac Schultz a elaborat antrenamentul autogen, astăzi atât de larg 
răspândit. Procedeul lui Schultz este realizat de la exterior spre interior, de la 
somatic la psihic şi de la real la imaginar şi permite pacientului să treacă de la 
autocunoaştere la autostăpânirea eu-lui, ceea ce favorizează realizarea unei 
autoreglări în orice împrejurare impusă de ambianţă sau boală. 

Acest antrenament autogen are ca scop de a ţine sub controlul conştiinţei şi 
voinţei fenomenele prin exerciţii regulate, în cursul cărora bolnavul trăieşte 
decontracţia sa, respiraţia sa, bătăile sale cardiace.Bolnavul participă activ la 
relaxare, printr-un efort de atenţie şi de concentrare, fără nici o constrângere. 

Culcat sau în picioare, calm, cu ochii închişi, pacientul face primul exerciţiu, 
care vizează o decontracţie musculară şi care constă în a-şi reprezenta starea 
„braţul meu este mai greu“. Dacă această senzaţie este resimţită, ea se generalizea- 
ză prin formula „braţele mele sunt grele“, „tot corpul meu este greu“ şi apoi 
destins, generalizându-se astfel şi senzaţia de liniştire. Psihoterapeutul sau medicul 
trebuie să verifice dacă s-a obţinut relaxarea musculară, prin ridicarea uşoară a 
unui membru. Este necesar să se înţeleagă că, la pacienţii medulari reeducarea 
psihică trebuie să ocupe acelaşi loc, dacă nu chiar unul mai important, ca şi 
tratamentul medicamentos sau chirurg'cal. 

Dar dacă îngrijirile medicale »sihoterapeutice reuşesc să asigure la aceşti 
bolnavi menţinerea unui tonus psihic satisfăcător, rămâne de rezolvat problema 
reintegrării lor familiale şi sociale, care se dovedeşte deosebit de complicată. Dacă 
la început bolnavii respectivi (soţi, soţii, taţi, mame, fraţi, copii etc.) sunt îngrijiţi 
cu un devotament dus la extrem, cu timpul, datorită aspectului cronic al bolii, 
încetul cu încetul se produce o scădere a afecțiunii şi a devotamentului. 

De aceea, o soluţie mai eficientă ar constitui-o crearea mai multor centre 
specializate de reeducare psihosomatică, în care să poată fi optim combinat 
tratamentul medical cu cel psihic şi socioprofesional, în vederea capacitării 
bolnavilor medulari pentru desfăşurarea unei activităţi utile. 

După cum ne-a arătat propria noastră experienţă în acest domeniu, cel mai 
greu este de luptat împotriva instalării stărilor de depresiune psihică, de 
descurajare şi resemnare. 

Psihoterapia trebuie să capete un caracter sistematic şi să se desfăşoare 
după un plan riguros stabilit, care, în opinia noastră, să includă patru etape obligatorii. 

În prima etapă se va face un examen psihologic aprofundat cu scop 
informativ, pentru a evalua cât mai exact starea sufletească actuală, tipul de 
personalitate, forţa eu-lui, potenţialul de voinţă şi de raţionalizare a deficitului 
provocat de boală. Se va acţiona în direcţia preîntîmpinării complexului de 
inferioritate, a atitudinii de rupere şi evitare a contactelor sociale. 


Aceşti bolnavi se consideră iniţial în afara societăţii şi sunt continuu . 


confruntaţi cu o atitudine de stânjeneală şi umilire, ceea ce duce la pierderea 
încrederii în ei. Acomodarea unor asemenea bolnavi la noile condiţii de spitalizare 
de lungă durată poate să fie foarte anevoioasă. În această situaţie, medicul nu 
trebuie să fie tovarăş de suferinţă, ci numai o călăuză şi un bun sfătuitor al 
bolnavului, fără a se ajunge la manifestarea unui autoritarism sau iatrocentrism 
exagerat, cu ignorare şi indiferenţă faţă de nevoile, dorinţele şi viaţa sufletească 
a bolnavului, atitudine evidentă adesea la reprezentanţii specialităţilor chirurgicale, 
care fetişizează tehnologia terapeutică. 

În etapa a doua bolnavul trebuie determinat să participe personal, şi din ce 
în ce mai mult la reeducarea motrică prin întrebuinţarea tuturor procedeelor şi a 
tuturor măsurilor sociale şi profesionale de reabilitare. 

Printre aceste metode sportul joacă un rol esenţial ca parte din tratamentul 
clinic şi psihic. 

În etapa a treia psihoterapia se va îmbina cu şedinţe de activitate profesiona- 
lă. Prin introducerea noilor metode bazate pe principiile fiziologice şi pe conceptul 
modern de reabilitare, se urmăreşte să se asigure nu numai reducerea la minimum 
posibil a consecinţelor negative ale maladiei, ci şi reintegrarea socioprofesională a 
pacienţilor. 

În etapa a patra programul de reeducare va cuprinde un număr mai mare de 
şedinţe şi de ore (în cadrul unei şedinţe) de activitate profesională, iar psihoterapia 
va fi axată pe formarea încrederii pacientului în forţele proprii, a sentimentului 
utilității sociale. Durata acestei etape depinde de gravitatea şi natura deficitului 
senzorio-motor şi somato-vegetativ, de faptul dacă pacientul urmează să-şi 
continuie profesia iniţială sau să se recalifice (Dănăilă, 1972). 


II. BULBUL RAHIDIAN (medula oblongata) 


„Această formaţiune anatomică se află situată deasupra şi în continuarea 
măduvei spinării. Superior ajunge până la nivelul punţii lui Varolio, având ca 
limită pe faţa ventrală un şanţ cu direcţie transversală numit şanţul bulbopontin. 

În porţiunea inferioară a feţei ventrale şi pe linia mediană a bulbului se 
găseşte o încrucişare de fibre numită decusaţia piramidelor. Limita de separație 
dintre bulb şi măduvă este reprezentată de planul care trece prin partea inferioară 
a acestei încrucișări şi imediat deasupra originii primei perechi de nervi cervicali. 

Ca formă bulbul are aspectul unui trunchi de con cu următoarele dimeniuni: 
3 cm lungime, 2 cm lăţime ( la bază) şi 1,25 cm în sens anteroposterior. Baza 

mică se află în continuarea măduvei, iar baza mare este situată spre punte. Bulbul 
prezintă două feţe - una anterioară şi alta posterioară - şi două părţi laterale. Pe 
faţa anterioară, de o parte şi de alta a şanţului median anterior, se disting două 
cordoane nervoase - piramidele bulbare anterioare (Fig. 26). 

Imediat deasupra lor în şanţul bulbopontin îşi are originea aparentă nervul 
abducens (perechea a-VI-a sau OME). 


Fig. 26. Faţa anterioară a bulbului 

1. Nervul oculomotor. 2. Nervul tri- 
gemen; 3. Puntea; 4.  Nervul 
abducens; 5. Nervul facial şi nervul 
intermediar (VII); 6. Nervul acusti- 
covestibular (VIII); 7. Nervul glosofarin- 
gean (IX); 8. Nervul vag (X); 9. Nervul 
hipoglos (XII); 10. Nervul spinal 
accesor (XI); 11. Decusaţia pirami- 
dală; 12. Rădăcina ventrală C,; 
13.Oliva. 


Piramidele conţin fibre motorii cortico-spinale, care în cea mai mare parte 
(aproximativ 80%) trec din partea dreaptă în cea stângă, şi invers, formând pe o 
distanţă de 0,8 cm decusaţia sau încrucişarea piramidelor. Fibrele neîncrucişate trec 
direct în cordonul medular anterior, unde formează tractul cerebrospinal anterior sau 
piramidal direct al lui Turck. Pe părţile laterale ale acestor piramide se întind 
şanţurile colaterale anterioare sau preolivare continuare a şanţurilor colaterale ale 
măduvei. 

În ele îşi are originea aparentă nervul hipoglos. Faţa laterală (Fig. 27) este 
cuprinsă între şanţul colateral anterior şi şanţul colateral posterior al bulbului din 
care ies rădăcinile nervilor glosofaringian, vag şi spinal. Pe această faţă, în partea 
sa superioară, mai aproape de şanţul colateral ventral şi de cel bulbopontin se 
găseşte o umflătură ovalară, albicioasă de 1,3 cm şi lată de Smm, care are un 


nucleu de substanţă cenuşie şi care se numeşte oliva bulbară. 


Deasupra ei se află o mică depresiune din care ies rădăcinile nervului facial 
şi ale intermediarului lui Wrisberg. Între marginea posterioară a olivei şi şanţul 
colateral posterior există o fâşie verticală de substanţă albă reprezentată de 
cordonul lateral al bulbului. Superior acestuia, la nivelul şanţului bulbopontin se 
află gropiţa laterală a bulbulu! în care intră nervul acusticovestibular. 

Fig. 27 - Faţa laterală a bulbului. 

1. Tractul cortico-spinal; 2. Complexul 
nuclear olivar inferior; 3.Piramida 
bulbară; 4. Oliva bulbară; 5. Nervul 
hipoglos; 6. Nervul glosofaringian; 7. Ner- 
vul vag; 8. Nervul spinal; 9. Fibrele 
arcuate; 10. Şanţul colateral anterior, 
11. Şanţul colateral posterior. 


Boa Doapo n 


Sub extremitatea inferioară a olivei apar fibrele arcuate externe, care sfârşesc 
în pedunculul cerebelos inferior. 

Faţa posterioară (dorsală) (fig. 28) cuprinsă între cele două şanţuri co- 
laterale are o structură diferită în porțiunile inferioară şi superioară. În porţiunea 
inferioară cordoanele posterioare au aceeaşi dispoziţie ca şi în măduva spinării. La 
jumătatea înălţimii bulbului, cele două fascicule (Goll şi Burdach) care alcătuiesc 
cordonul posterior se îndepărtează de linia mediană, îndepărtându-se în sus şi 
lateral formând între ele un unghi. Din acest punct, fasciculul (tractul Burdach) se 
prelungeşte cu aşa numitul corp restiform sau pedunculul cerebelos inferior, iar 
fasciculul Goll devine piramida bulbară posterioară. 


la j 


2 Fig. 28. Faţa posterioară a bulbului 
: 1. Nervul trohlear ; 2. Pedunculul cere- 


3 belos mijlociu; 3. Stria medularis; 4. 
pi Tuberculul lui Burdach; 5. Tuberculul lui 
£ Goll; 6. Obexul; 7. Tractul lui Burdach; 

8. Tractul lui Gol; 9. Şantţul colateral 
7 posterior  (paramedian); 10. Şanţul 
p median posterior. 


În acest fel, între ele se delimitează o suprafaţă triunghiulară cu vârful în 
jos, suprafaţă care aparţine feţei dorsale a bulbului şi care ia parte la formarea 
planşeului ventriculului al IV-lea cerebral, care nu este altceva decât o lărgire a 
canalului ependimar. În partea inferioară a ventriculului patru, se găseşte o bandă 
de substanţă cenuşie întinsă de-a curmezişul între cele două fascicule ale lui Goll, 
numită obex. Tot în porţiunea triunghiului bulbar al acestui ventricul se relevă 
striile acustice, iar în grosimea planşeului se găsesc nucleii de origine ai perechilor 
de nervi cranieni IX, X,XI şi XII (fig. 29). 


A 


3, 

Fig. 29. Secţiune schematică prin 723 
porţiunea superioară a bulbului. 

ÎI. Nucleul hipoglos (XII) ; 2. Nu- 
cieul motor dorsal al lui X; 3. Nu- 
cleul solitar (VII, IX, XI; 4. Nucleii 
vestibulari (VIID; 5. Nucleul senzitiv 
al trigemenulul (V); 6. Nucleul am- 
biguu (IX, X, XI); 7. Pedunculul 
cerebelos inferior; 8. Tractul spinal 
al trigemenului; 9. Tractul rubrospi- 
nal; 10. Tractul spinotalamic. 


Structura bulbului 


Asemănarea anatomică şi structurală a bulbului cu măduva spinării se 
evidenţiază şi în modul de dispunere a masei nervoase; substanţa albă se află la 
exterior, iar cea cenuşie la interior. Spre deosebire însă de măduva spinării, în 
bulb, datorită încrucişării căilor piramidale (decusaţia piramidală) şi a unor căi 
ascendente senzitive, substanţa cenuşie este fragmentată în mici insule sau nuclei. 
Astfel, prin fragmentarea coloanelor anterioare iau naştere nucleii motori, prin 
fragmentarea coloanelor posterioare se formează nucleii senzitivi, iar prin 
fragmentarea coloanelor laterale iau naştere nucleii vegetativi. Aceste mase nucleare 
îşi modifică atât situaţia, cât şi aspectul lor, datorită canalului ependimar care se 
lărgeşte la nivelul bulbului şi tinde să se deschidă către peretele dorsal al acestuia, 
unde va forma podeaua ventriculului IV. Lărgirea canalului ependimar şi apropierea 
lui de peretele dorsal al bulbului determină deplasarea coloanelor nucleare centrale 
rezultate din baza cornului ventral şi dorsal, astfel: baza cornului antzrior este 
deplasată dorsal, baza cornului posterior ajunge tot la faţa dorsală a bulbului şi se 
aşază lateral faţă de baza cornului anterior, capul cornului posterior este şi el 
deviat lateral şi proemină pe faţa dorsală a bulbului sub forma tuberculului cenuşiu 
al lui Rolando. Astfel, toate masele nucleare sunt deplasate către faţa dorsală a 
bulbului unde se înşiră sub planşeul ventriculului IV, cu excepţia celei rezultate din 
capul cornului anterior, care rămâne în profunzimea bulbului înconjurat de 
substanţa albă (Fig 30). 

Nucleii formaţi prin fragmentarea substanţei cenuşii se numesc şi nuclei 
echivalenți, ei fiind omologi centrilor medulari analizaţi. 

În afara acestora, bulbul posedă şi nuclei proprii. 

Nucleii echivalenți pot fi: motori, senzitivi şi vegetativi. 

Nucleii motori sunt reprezentaţi de nucleul nervului hipoglos (XII) şi 
de nucleul ambiguu al nervilor glosofaringian (IX), vag (X) şi accesoriu sau 
spinal (XI). 

Fig. 30. Fragmentarea coloanelor cenuşii la nivelul bulbului 
1. Capul cornului anterior; 2. Baza cornului anterior; 3. Baza cornului posterior; 4. Capul cornului posterior. 


Nucleii senzitivi cuprind nucleul solitar, staţie terminus pentru fibrele 
senzitive ale intermediarului lui Wrisberg (VII-bis), vag (X) şi glosofaringian (LX), 
o parte din nucleul senzitiv al trigemenului (V), nucleii vestibulari cu aferente 
senzitive vestibulare de la nervul acusticovestibular (VIII) şi nucleii cohleari (anterior 
şi posterior) cu aferente senzitive acustice de la nervul acusticovestibular (V II). 

Nucleii vegetativi sunt formaţi din nucleul solitar inferior, care trimite fibre 
eferente viscero-motorii (secretorii) la glandele salivare şi parotide prin intermediul i 
nervului glosofaringian şi nucleul dorsal al vagului de la care pornesc fibrele 4! 
viscero-motorii la cord, plămâni şi organele abdominale. | 

Din categoria nucleilor proprii fac parte: nucleul Goll, situat în piramida 
bulbară posterioară (expansiune dorsală din substanţa cenuşie comisurală care 
pătrunde în grosimea tractului lui Goll) şi nucleul Burdach (nucleul cuneiform, 
cuneat sau restiform) situat în corpul restiform. În nucleii lui Goll şi Burdach (în 
care sfârşesc tracturile lui Goll şi Burdach) se găsesc deutero-neuronii pentru 
analiza secundară a semnelor sensibilităţii proprioceptive conştiente. Axonii acestor 
neuroni decapitează cornul posterior realizând încrucişarea piniformă, după care 
se plasează pe faţa dorsală a tracturilor piramidale, formând lemniscul medial sau 
banda lui Reil mediană, care ajunge până la talamus. 

Oliva bulbară (nucleul olivar) este o formaţiune cenuşie alcătuită dintr-o 
lamă de substanţă cenuşie, care se cuteză şi circumscrie un spaţiu plin cu 
substanță albă, numit centru medular al olivei. Deschiderea situată pe partea 
medială a acesteia se numeşte hilul olivei. Oliva are o lungime de 1,4cm, o lăţime 
de 6-7mm şi o grosime de 2-3mm. Importante sunt conexiunile sale cu cerebelul, 
nuleul roşu, corpii striaţi, creierul mare şi măduva. Acest nucleu se ataşează 
sistemului extrapiramidal, participând la realizarea mişcărilor involuntare şi 
semiautomatizate. 

Nucleii vegetativi bulbari aparţin parasimpaticului cranian. Ei se găsesc 
anexaţi nucleilor nervilor glosofaringian şi vag. 

Vom deosebi aşadar un nucleu parasimpatic situat lângă nucleul nervului 
glosofaringian, care se numeşte nucleul salivator interior. 

Din acest nucleu pornesc fibre care intră în alcătuirea nervului glosofarin- 
gian şi a nervului timpanic terminat prin nervul mic pietros în ganglionul otic. Al 
doilea nucleu parasimpatic se află situat la originea vagului şi se numeşte nucleul 
cardiopneumoenteric. Acesta dă prelungiri în nervul vag, care sunt distribuite 
cordului, pulmonilor şi tubului digestiv până la unghiul splenic. 

În componenţa bulbului mai intră şi alte formaţiuni şi anume cum ar fi : 
substanţa reticulată bulbară alcătuită din celule motorii, vegetative şi de asociaţie, 
concentrate în nucleul lui Roller şi nucleul lateral. 

Acest segment al substanţei reticulate formează un subsistem funcţional 
unitar cu segmentul similar din mezencefal — subsistemul reticulat al trunchiului 
cerebral, cu un rol excepţional în reglarea generală a tonusului şi dinamicii 
activităţii psihice. 

Substanţa albă a bulbului este formată din fibre cu mielină, grupate sub 
formă de tracturi. Aceste fibre pot fi grupate în două clase. O primă clasă se 
referă la fibrele de trecere prin bulb (tracturi ascendente şi descendente), iar a doua 
cuprinde fibrele proprii bulbului cu origine la acest nivel. 

- Fibrele de trecere ascendente -provin de la măduvă. Printre acestea 
deosebim fasciculul lui Goll, care conţine fibre sacrate, lombare, toracale inferioare 
şi toracale mijlocii, fasciculul lui Burdach care conţine fibre toracale superioare şi 
cervicale, tractul spinocerebelos dorsal care intră în pedunculul cerebelos inferior 
şi se termină în scoarţa vermisului de aceeaşi parte, tractul spinocerebelos ventral 
care trece în punte şi tractul spinotalamic lateral care împreună cu tractul 
spinotalamic anterior (ventral) se aşează la partea dorsală a lemniscului medial. 
Fasciculul lui Goll şi Burdach se opreşte în porţiunea mijlocie a bulbului, în nucleii 
cu acelaşi nume. Din celulele acestor nucleii pleacă axoni, care după ce descriu un 
drum arcuit (fibrele arcuate interne) se încrucişează cu cele de partea opusă 
(decusaţia senzitivă sau piriformă a lui Spitzka) şi se situează în spatele tracturilor 
piramidale motorii. În acest traiect ele separă capul cornului dorsal de baza sa. 
După încrucişare fibrele urcă de o parte şi de alta a liniei mediane, luând parte la 
formarea lemniscului medial (banda lui Reil). 

- Fibrele de trecere descendente provin din formațiunile suprabulbare. Printre 
acestea deosebim: tracturile corticospinale (tractul corticospinal lateral şi tractul 
corticospinal anterior) aşezate în piramidele bulbare anterioare ( în partea inferioară 
a bulbului circa 80% din fibrele tractului corticospinal lateral se încrucişează), 
tracturile rubospinal, tectospinal, olivospinal, reticulospinal şi vestibulospinal (în 
drum spre măduvă coboară prin substanţa reticulată bulbară ventrolaterală). 

- Fibrele de asociaţie alcătuiesc fasciculul longitudinal medial. Alături de 
fibrele medulare cordonale scurte, care leagă diverse etaje ale măduvei, întâlnim 
şi fibre lungi, care unesc între ele diverse segmente ale trunchiului cerebral. Aceste 
fibre de asociaţie lungi se grupează în bulb, punte şi pedunculi, într-un tract 
cunoscut sub numele de fascicul longitudinal medial, care se aşează înapoia 
lemniscului medial. 

- Fibrele proprii bulbului sunt descrise sub forma diferitelor grupări. Una 
din acestea este constituită din corpii restiformi (aşezaţi pe faţa dorsală a bulbului, 

lateral, se compun din fibrele olivocerebeloase şi fibrele tractului spinocerebelos 
dorsal) şi juxtaresiformi (situaţi înăuntrul corpului restiform, se compune din 
fibrele descendente ale rădăcinii vestibulare a nervului acusticovestibular), care 
intră în alcătuirea pedunculului cerebelos inferior. 

Cealaltă este reprezentată de fibrele arciforme sau arcuate interne sau 
profunde şi fibrele arcuate externe, care au origine variată (nucleii vestibulari, oliva 
bulbară, nucleul lui von Monakow, nucleii arcuaţi şi nucleul lui Goll şi Burdach). 
Fibrele arcuate interne se încrucişează pe linia mediană, formând rafeul şi o parte 
din substanţa reticulară a bulbului. Fibrele arcuate externe sau ventrale iau naştere 
din partea laterală a corpului restiform, ajung pe faţa ventrală a bulbului, intră în 
profunzime prin şanţul medioventral, se încrucişează şi se unesc cu nucleii rafeului, 
în timp ce fibrele arcuate dorsale pleacă din nucleul lui von Monakow, înconjoară 
cordonul dorsal şi intră în grosimea lui, pentru a ajunge la cerebel împreună cu 
tractul spinocerebelos dorsal. 


Funcţiile bulbului 


Concentrarea într-un volum atât de redus a unui număr atât de mare de 
structuri individualizate - nuclei şi fascicule nervoase - atestă importanţa 
funcţională a bulbului în cadrul activităţii cerebrale. Lui i se atribuie trei tipuri 
principale de funcţii: 1. funcţii de integrare reflexă, 2. funcţi de conducere, 3. 
funcţii de reglare. 

1. Ca centru reflex, bulbul joacă un rol esenţial în comanda şi controlul 
activităţii principalelor organe interne. Astfel, la nivelul lui, se găseşte centrul 
respirator, centrul cardiac, centrul vasomotor ş.a., legaţi de asigurarea funcţiilor 
vitale ale organismului - respiraţia şi circulaţia sanguină; centrii unor procese 
digestive (salivaţie, deglutiţie, supt etc.); centrii unor reacţii de apărare (strănutul, 
tusea, clipitul, voma); centrii de reglare (intensificare, amplificare) a tonusului muscular. 

Impulsurile pornite din centrul cardiac, transmise la cord pe caiea nervilor 
periferici, pot cauza creşterea sau diminuarea ritmului acestuia. 

Un grup de celule care aparţin centrului vasomotor iniţiază impulsuri ce 
ajung la muşchii netezi din pereţii vaselor sanguine. Această acţiune duce la 
contractarea vaselor sanguine (vasoconstricţie) şi la creşterea presiunii sanguine. 
Alte celule ale centrului motor produc un efect opus - o dilaţaţie a vaselor sanguine 
şi în consecinţă diminuarea presiunii sanguine. 

Centrul respirator bulbar împreună cu cel pontin au rolul de a regla 
frecvenţa, ritmul şi profunzimea respirației. 

Automatismul constituie particularitatea centrilor bulbari. El se manifestă, pe 
de o parte, printr-o anumită independenţă funcţională, iar pe de altă parte prin 
capacitatea de autoexcitare determinată de modificările chimice ale sângelui (centri 
chemosenzitivi). . 

2. Funcţia de conducere constă în mijlocirea transmiterii între zonele re- 
ceptoare şi centrii superiori ai integrării aferente (senzoriale), pe de o parte, şi între 
centrii de comandă (motorii) şi organele de execuţie corespunzătoare, pe de altă parte. 

Bulbul este traversat de două tipuri de fibre nervoase: ascendente şi 
descendente. Căile ascendente se compun din fascicule (tracturi) care transmit 
informaţie de la receptorii cutanaţi, proprioceptivi şi viscerali: panglica Reil, 
fasciculele spinotalamice şi fasciculele spinocerebeloase. 

Căile descendente transmit mesaje de comandă emise de centrii encefalici 
superiori şi sunt alcătuite din: fasciculele (tracturile) piramidale directe şi 
încrucişate, fasciculele rubrospinal, reticulospinal, vestibulospinal, tectospinal, 
fasciculul cental al calotei, fasciculul longitudinal. 

3. Funcţia de reglare a tonusului şi dinamicii activităţii psihice se realizează, 
cu precădere, prin intermediul substanţei reticulate. 


III. PUNTEA (Puntea lui Varioli) 


În procesul embriogenetic, din metencefal se dezvoltă două formaţiuni 
distincte ale SNC, atât anatomic, cât şi funcţional. Ele sunt puntea şi cerebelul. 

Puntea apare la mamifere şi atinge forma cea mai dezvoltată la om. Se poate 
observa un paralelism evident între gradul de dezvoltare al scoarţei cerebrale, al 
punţii şi al formațiunilor neocerebeloase. Ca formă, puntea are un aspect cuboid cu 
înălțimea de 26mm, lăţimea de 35mm şi grosimea de 25mm. Ea este dispusă 
transversal deasupra bulbului întinzându-se de la o emisferă cerebeloasă la alta. 
Puntea propriu-zisă are o parte liberă care proiemină anterior şi care este 
delimitată atât în sus, cât şi în jos prin câte un şanţ. Fibrele acesteia cu direcţie 
transversală sunt bine evidenţiate de striaţia mai mult longitudinală a bulbului şi 
a pedunculilor cerebrali. Prin urmare, la punte putem deosebi o faţă anterioară, o 
faţă posterioară, două feţe laterale şi marginile - superioară şi inferioară -. 

Faţa anterioară este străbătută pe linia mediană de un şanţ longitudinal 
(şanţul bazilar), în interiorul căruia se situează trunchiul arterial bazilar. Pe 
marginile şanţului se reliefează două umflături numite piramidele pontine, 
prelungire la acest nivel a piramidelor bulbare. 

Lateral de piramidele pontine, la limita dintre punte şi pedunculul cerebelos 
mijlociu se află emergenţa nervului trigemen. 

Feţele laterale se continuă cu pedunculii cerebeloşi inijlocii: 

Faţa posterioară acoperită de cerebel are o formă triunghiulară şi constituie 
Jumătatea superioară a podişului ventriculuilui al patrulea. Ea se află în conti- 
nuarea bulbului, de care se apropie ca structură. 

Sus, şanţul pontopeduncular desparte puntea de mezencefal, iar jos şanţul 
bulbopontin o desparte de bulb. În şanţul interpeduncular apare nervul oculomotor; 
în unghiul pontomezencefalic apare nervul trohlear; în unghiul pontocerebelos iese 
nervul acusticovestibular şi trigemen, iar medial nervul intermediofacial; în şanţul 
bulbopontin deasupra piramidei bulbare se află nervul abducens (fig. 31). 

În structura internă a punţii dispoziţia celor două tipuri de substanţă 
nervoasă este similară cu cea a bulbului. În interior, în formă de insule şi 
nuclei, se află substanţa cenuşie, iar la exterior, dominantă la acest nivel, se 
găseşte substanţa albă . 

Fig. 31. Faţa anterioară a punţii 

1. Nervul oculomotor, 2. Nervul trohlear, 3. Puntea, 
4. Nervul trigemen, 5. Nervul facial, 6.. Nervul 
vestibulocohlear, 7. Nervul abducens, 8. Pedun- 
culul cerebelos mijlociu, 9. Şanţul bazilar, 10. 
Fibre oblice, 1]. Pedunculul cerebral, 12. Bulbul. 


În grosimea punţii se disting două segmente: unul anterior, numit picior, şi 
altul posterior, numit calotă. Cele două segmente sunt despărțite de corpul 
trapezoid. Pe linia mediană se observă o încrucişare de fibre, formaţiuni ce poartă 
numele de rafeu. Acesta împarte puntea în două jumătăţi simetrice. 

Substanţa albă a piciorului se compune din două tipuri de fibre nervoase: 
a. longitudinale (fibrele corticopontine, fibrele corticospinale), care pornesc din 
scoarţa cerebrală şi se termină în nucleii punţii sau merg mai Jos în bulb şi 
măduvă; b. transversale, care pornesc din nucleii punţii, se încrucişează pe linia 
mediană şi se termină, formând pedunculii cerebeloşi miljlocii (tracturile 
pontocerebeloase). 

Substanţa cenuşie a piciorului este formată din mici insule nucleare de la 
care pornesc fibrele transversale şi la care se termină unele fibre longitudinale ce 
vin de la scoarţa cerebrală (fibrele corticopontine). 

Calota este formată din trei feluri de substanţă nervoasă: albă, cenuşie şi 
reticulată. 

Substanţa albă cuprinde fibre ascendente care vin de la cornul posterior al 
măduvei, de la nucleii fasciculului lui Goll şi Burdach, din nucleii senzitivi ai 
nervilor cerebrali şi se duc spre cerebel, spre nucleii subcorticali, talamus şi tectum 
(tractul spinotalamic, tractul spinocerebelos anterior - Gowers, fasciculul longitudinal 
medial, lemniscul medial) şi fibre specific pontine de tipul celor corticopontinocerebeloase. 

Căile descendente vin dinspre scoarţa cerebrală, de la nucleii subcorticali 
şi în parte din cerebel. 

Din căile cu origine corticală face parte tractul piramidal , o cale cu origine 
corticală, compus din fibre corticospinal şi corticonucleare. Fibrele corticonucleare 
se termină în nucleii pontini motori ai nervilor IV,V,VI şi VII. Fibrele corticopon- 
tine pornesc din cei patru lobi cerebrali (tractul temporo-tfronto-parieto şi 
occipitopontin) şi se termină la nivelul nucleilor pontini. 

În punte aceste fibre corticonucleare sunt despărțite în mănunchiuri de 
către fibrele transverse, 

Celelalte căi descendente formează tracturile: rubrospinal, rubroolivar, 
tectospinal şi reticulospinal. 

Fibrele reticulare intră în compoziţia intracerebrală a diferiților nervi 
cranieni. Fibrele senzitive se termină în nucleii senzitivi ai nervilor V, VII şi VIII 
iar fibrele motorii pleacă din nucleii nervilor motori. 

Fibrele arcuate interne şi externe, anterioare şi posterioare pleacă (ca şi în 
bulb) din nucleii senzitivi şi trec în partea opusă. 

O formaţiune specifică punţii este corpul trapezoid situat între picior şi 
calotă. El este format din fibre transverse pornite din nucleul cohlear anterior, care 
încrucişând linia mediană se continuă pe partea opusă formând lemniscul lateral. 
Corpul trapezoid reprezintă o parte a căilor de conducere auditivă. 

Fasciculul longitudinal medial trece sub faţa posterioară a punţii, aproape de 
linia mediană, de la planşeul ventriculului trei şi până în segmentul cervical al 
măduvei spinării. El are fibre ascendente şi descendente. Datorită legăturilor sale 
cu toţi nucleii nervilor oculomotori, vestibulari şi motori ai muşchilor cervicali, 
acest fascicul este o cale importantă de conducere a impulsurilor legate de 
mişcările de orientare a ochilor, capului şi gâtului. 

Lemniscul medial (panglica lui Reil) este fasciculul vast format din fibre 
ascendente, care pornesc de la nucleii senzitivi inferiori şi ajung, până la talamus 
şi tectum. Topografic, el are o poziţie pontină centrală. Pe partea laterală i se 
adaugă fibrele acustice care capătă denumirea de lemnisc lateral. 

Există deci, căi care trec numai prin punte spre formațiunile superioare sau 
inferioare şi fibre pontine care au unul din capete la acest nivel. 

Substanţa cenuşie este reprezentată de nucleii unor nervi cranieni (motori, 
senzitivi şi vegetativi) şi de formaţiuni proprii ale punţii. În punte îşi au originea: 
perechea a V-a (trigemen motor şi senzitiv), perechea a VI-a (oculomotor extern- 
motor), perechile a VII-a şi a VII-a bis (facial motor), perechea a VII-a (acustico- 
vestibular) de nervi cranieni (fig. 32). 

Fig. 32. Secţiune transversală prin punte. 

]. Pedunculul cerebelos superior; 2. Nucleul semzitiv superior al nervului trigemen, 
3. Nucleul motor al nervului trigemen, 4. Nervul trigemen; 5. Nervul facial; 6. 
Nucleul salivar superior; 7. Nucleul nervului facial; 8. Tractul corticospinal şi 
tractul corticobulbar, 9. Nervul abducens; 10. Nucleul vestibular superior, 1]. 
Nervul acusticovestibular; 12. Lemniscul lateral; 13. Lemniscul medial; 14. Fas- 
ciculul longitudinal medial; 15. Pedunculul cerebelos mijlociu; 16. Rafeul pontin; 
17. Vălul medular superior; 18. Fasciculul longitudinal dorsal, 19. Şanţul bazilar, 
20. Ventriculul patru; 21. Lemniscul lateral; 22. Corpul trapezoid. 

Substanţa reticulată este situată în partea mijlocie a punţii între nuclei 
nervilor cerebrali şi porţiunea bazală, aproape de linia mediană. Ea se compune din 
fibre şi celule nervoase cu aşezare dezordonată, formând o substanţă care se 
deosebeşte atât de substanţa albă cât şi de cea cenuşie. Micile îngrămădiri de 
celule nervoase alcătuiesc nucleul reticular în care putem distinge nuclei mai mici. 

Fibrele au dat naştere aspectului specific şi denumirii de substanţă reticulată. 

Parţial aceste fibre sunt organizate în tracturi motorii ascendente şi des- 
cendente ca: tractul spinoreticulat, reticulospinal, reticuloreticulat şi rubroreticulat. 


Fiziologia punţii 


Puntea îndeplineşte o funcţie de integrare reflexă şi una de conducere. 
Nucleii pontini realizează reflexe somatice şi vegetative, ca de exemplu reflexul 
lacrimal, reflexul salivar, reflexul masticator, reflexul corneean, reflexul sudiopalpe- 
bral, reflexul audiooculogir, reflexe secretorii (sudoripare şi sebacee ale feţei şi 
pielii capului) contracția muşchilor feţei (mimica expresivă), mişcarea de lateralitate 
a globilor oculari, tonusul muscular. Toate aceste reflexe se includ în calitate de 
componente în diverse forme de comportament, ele fiind astfel integrate şi controlate 
şi la nivelul superior al nevraxului. 

Funcţia de conducere asigură circulaţia informaţiei extrase din mediul extern 
şi cel intern ale organismului către centrii subcorticali şi corticali şi a mesajelor de 
comandă în sens descendent către organele de execuţie. Ea este îndeplinită prin 
intermediul fasciculelor care trec prin punte. 


IV. MEZENCEFALUL 


Mezencefalul, situat imediat după tentorium cerebelli, este despărţit de punte 
printr-un plan care trece prin marginea superioeră a acesteia, iar de diencefal printr- 
un alt plan care uneşte comisura posterioară a creierului cu marginea posterioară 
a corpilor mamilari. 

Axul mezencefalului are o orientare longitudinală, aproape verticală şi 
continuă în sus pe cel al etajelor inferioare ale trunchiului cerebral. Mezencefalul 
are o faţă anterioară, una posterioară şi două laterale (Fig. 33). 

Faţa anterioară sau bazală este singura care rămâne accesibilă vederii. Pe 
linia mediosagitală a acesteia se găseşte o depresiune longitudinală cu baza în sus 
spre corpii mamilari, numită fosa intercrurală sau interpedunculară. În profunzimea 
acesteia se găseşte substanța perforată posterioară, străbătută de vase. Fosa 
interpedunculară este mărginită lateral de picioarele pedunculilor cerebrali, care 
pornesc din protuberanţă după care se îndepărtează de linia mediană şi pătrund 
în hemisferele cerebrale. Pe faţa mediană a pedunculilor se află originea aparentă 
a celei de-a III-a perechi de nervi cranieni (oculo-motori comuni). 

Faţa posterioară a mezencefalului este invizibilă la adult, prin faptul că 
este acoperită de cortul cerebelului şi de lobii occipitali. 

Fig. 33. Secţiune transversală prin mezen- 
cefal care relevă etajele acestuia. 

]. Tectum; 2. Apeductul cerebral; 3.Tegu- 
mentum (sau calotă); 4.Substanţă neagră; 
5.Piciorul  pedunculilor  cerebrali  (crura 
cerebri);:6. Şanţul mezencefalic lateral; 7. Fo- 
sa interpedunculară. 


Pe această faţă se găseşte lama cvadrigeminală a tectului mezencefalic cu 
cele patru proeminențe rotunde, corpii sau coliculii cvadrigemeni. Limita superioară 
este dată de talamus şi epitalamus, iar cea inferioară de vălul medular interior al 
cerebelului şi pedunculii cerebeloşi superiori. 

Feţele laterale ale mezencefalului corespund tegmentului mezencefalic şi 
piciorului peduncular. Între picior şi tegment se întinde şanţul lateral al mezencefa- 
lului. Feţele laterale vin în raport cu girusul hipocampului. 

Pe suprafaţa de secţiune, mezencefalul apare alcătuit din trei etaje 
suprapuse: 1. etajul situat posterior de apeduct, numit tectum; 2. etaj mijlociu, numit 
tegment sau calotă (continuă în sus tegmentul pontin); 3. etajul anterior, format de 
picioarele pedunculilor cerebrali. 

Limita dintre tegment şi picior o formează substanţa neagră sau locus niger- 
Sommering. Între treimea posterioară (tectum) şi mijlocie tegment se află apeductul 
lui Sylvius, un canal destul de strâmt care face legătura între venrticulul IV şi 
ventriculul III. El este căptuşit cu un epiteliu ependimar, iar în jurul său se 
grupează substanţa cenuşie centrală a mezencefalului cu formaţiuni nucleare. 

Aşa cum am arătat, din mezencefal se dezvoltă două formaţiuni structurale 
principale: a. pedunculii cerebrali (picioarele pedunculilor cerebrali şi tegmentul) şi 
b. tuberculii cvadrigemeni (tectum). 

Structura anatomică internă a pedunculilor cuprinde atât substanţa albă, cât 
şi substanţa cenuşie. Pe diametrul lor transversal se delimitează două regiuni: 
piciorul pedunculului (partea anterioară) şi calota pedunculului (porţiunea posterioară). 

Picioarele pedunculilor sunt alcătuite numai din substanţă albă, reprezen- 
tând fascicule de fibre nervoase care pornesc din scoarţa cerebrală şi merg la 
nucleii encefalici, protuberanţă şi măduvă (fibrele geniculate leagă scoarţa 
cerebrală cu nucleii motori ai nervilor cranieni, tractul piramidal leagă scoarţa cu 
coloanele motorii ale măduvei, iar fibrele corticopontine leagă scoarţa cerebrală 
cu puntea). 

Tractul piramidal sau corticospinal ocupă cele trei cincimi mijlocii ale 
piciorului peduncular. Prin partea laterală a celor trei cincimi mijlocii trec fibrele 

care conduc impulsul spre musculatura membrului inferior, în partea mijlocie trec 
cele pentru musculatura trunchiului, iar medial cele pentru musculatura membrului 
superior. X 

Fibrele geniculate (trec, prin genunchiul capsulei interne) ocupă cincimea 
medială şi cincimea laterală (împreună cu fibrele temporopontine) a piciorului 
peduncular. 

Tractul corticonuclear trece prin partea anterioară a genunchiului capsulei 
interne, iar în mezencefal se situează în partea superioară (rostrală) a acestuia. 
Fibrele se încrucişează pe linia mediană la nivelul tegmentului şi se termină atât 
la nucleii motori ai globilor oculari, cât şi la nucleii formaţiunii reticulate. 

Tractul corticopontin cuprinde mai multe fascicule: tractul frontopontin, care 
în piciorul peduncular ocupă cincimea medială împreună cu tractul geniculat, 
tractul temporopontin, care ocupă cincimea laterală a piciorului peduncular, şi de 
asemenea mai există tracturile parieto şi occipitopontine. Fibrele acestor tracturi fac 
sinapsă în nucleii punţii şi de acolo merg spre cerebel. În afară de acestea mai 
există unele tracturi cu fibre aberante (tractul palidonigric, per lemniscus profundus, 
tractul frontopontin şi fibrele din tenia pontis). 

Calota pedunculară sau tegmentul mezencefalic (etajul mijlociu al 
mezencefalului) format din substanţă albă şi substanţă cenuşie este cuprins între 
lamina tecti şi piciorul pedunculilor cerebrali, fiind separat de aceştia din urmă prin 
substanţa neagră. Calota pedunculară se continuă în jos cu tegmentul pontin, iar 
rostral se pierde în diencefal. 

Subsatnţa albă este reprezentată de fibrele nervoase care îşi au originea în 
talamus şi hipotalamus, de fasciculele care îşi au originea în măduva spinării şi în 
protuberanţă şi de fibre care se opresc sau pleacă din centrii mezencefalici, 
aparţinând aparatului reflex al creierului mijlociu şi posterior. 

Lemniscul medial, încă din punte, îşi dispune fibrele transversal, iar în 
-mezencefal se situează tot mai lateral în substanţa albă a tegmentului, posterior de 
porţiunea laterală a substanţei negre. Pe secţiunea transversală ia forma unui corn 
cu vârful îndreptat latero-dorsal. Câteva din fibrele sale se opresc în substanţa 
neagră, iar restul urcă spre talamus. Împreună cu lemniscul medial merg fibrele 
nucleului senzitiv al vagului şi fibrele nucleului senzitiv al trigemenului 

Lemniscul lateral (panglica Reil laterală) conţine fibre aparţinând căilor 
auditive şi se situează lateral şi mai posterior de lemniscul medial. O parte din 
fibrele sale se opresc în coliculul inferior, mai puţin în cel superior, iar cea mai 
mare. parte ajung la corpul geniculat medial. 

Fasciculul longitudinal medial reprezintă o importantă cale de legătură 
între nucleii trunchiului cerebral. Este situat în partea ventrală a substanţei cenuşii 
centrale, anterolateral de nucleul oculomotorului. El conţine fibre ascendente de la 
nucleii vestibulari spre nucleii motori ai globilor oculari şi fibre descendente spre 
măduvă. Funcţional, are un rol foarte important în coordonarea mişcărilor globilor 
oculari, capului şi trunchiului. 

Fasciculul longitudinal posterior este format din fibre care pleacă din 
hipotalamus, din nucleul dorsal al tegmentului şi din nucleul tractului solitar şi ajung 

la nucleii vegetativi ai trunchiului cerebral, la nucleii motori ai bulbului şi punţii şi 
probabil la nucleii vestibulari. 

Tractul spinotalamic se atlă dorsal de lemnisculul medial şi este însoţit de 
fibrele tracturilor spinotectal şi nucleotectal. 

Aceste trei tracturi se duc în coliculii cvadrigemeni, iar fibrele tractului 
spinotalamic merg spre talamus alături de lemniscul medial. 

Tractul cerebelotegmental (dentorubric) reprezintă principalul constituent al 
pedunculilor cerebeloşi superiori. Fibrele sale se decusează anterior de substanţa 
cenuţie centrală, în regiunea inferioară a mezencefalului. După decusaţie, în sus, 
pleacă fibrele tractului cerebelorubric şi tractul cerebelotalamic. Fibrele acestuia trec 
şi ele prin nucleul roşu, iar mai sus o parte dintre ele se opresc la nucleul subtalamic 
(corpul Luys). 

Tractul rubrospinal formează decusaţia anterioară a lui Forel, după care 
trece prin tegment în jos, anterior de decusaţia pedunculilor cerebeloşi superiori şi 
posterior de lemniscul medial. Din el se desprind fibrele tracturilor rubroreticulate 
şi fibrele care merg la nucleul motor al trigemenului şi facialului. 

Tractul tectonuclear şi tectospinal au fibre care pornesc din coliculii 
cvadrigemeni şi ajung la nucleii motori ai globilor oculari şi fibre care trec printre 
nucleul oculomotorului şi nucleul roşu şi care se decusează pe linia mediană 
anterior de fasciculul longitudinal medial şi dorsal de decusaţia lui Forel, formând 
decusaţia dorsală a lui Maynert. Coboară apoi anterior de fasciculul longitudinal 
medial, de o parte şi de alta a liniei mediane. El dă fibre nucleilor motori ai 
trunchiului cerebral (tractul tectonuclear) şi neuronilor motori ai coarnelor anterioare 
ale măduvei spinării (tractul tectospinal). 

Tractul central al tegmentului sau fasciculului central al calotei este situat 
anterior de substanţa cenuşie centrală în apropierea nucleului trohlearului şi 
posteromedial de lemniscul medial. El cuprinde fibre palidoolivare. precum şi fibre 
rubroolivare şi rubrotalamice. 

Tractul tectocerebelos merge prin pedunculii cerebeloşi superiori direct la 
cerebel. Prin urmare, în tegmentul mezencefalic printre nucleii substanţei cenuşii şi 
formațiunea reticulată se găsesc numeroase tractusuri, dintre care unele sunt căi 
de proiecţie corticală venite din etajele inferioare ale nevraxului, iar altele se opresc 
sau pleacă din centrii mezencefalici, aparţinând aparatului reflex al creierului 
mijlociu şi posterior. 

Substanţa cenuşie a tegmentului (fig. 34) este formată din substanţa cenuşie 
centrală grupată în jurul apeductului, cu diferențieri nucleare în interiorul ei şi 
mase nucleare specifice mezencefalului. Printre acestea şi printre formațiunile 
substanţei albe se găseşte formațiunea reticulată. 

Constituenţii substanţei cenuşii diferă în lungul mezenzefalului după 
localizare (inferioară, mijlocie şi superioară). 

Substanța neagră sau locus niger, cea mai mare masă nucleară a 
tegmentului mezencefalic, este o structură compactă de formă semilunară (privită 
în secţiune transversală). În alcătuirea ei intră, cu precădere, celule mari 
multipolare, puternic impregnate cu pigment melanic. EI se întinde de la şanţul 

medial al mezencefalului la cel lateral şi are formă semilunară cu concavitatea 
îndreptată spre tegment. 'Toate formațiunile care alcătuiesc sistemul melanic al 
creierului mijlociu împreună cu nucleul dorsal al vagului, locus coeruleus -etc, se 
încadrează în sistemul melanic al trunchiului cerebral, care prezintă leziuni evidente 
în parkinsonismul postencefalitic. 

Căile aferente sunt formate din : tractul corticonigral, care aduce fibre din | 
aria 4,6 şi &, precum şi din câmpurile corticale parietale şi temporale, tractul 
striatonigral şi palidonigral, ale căror fibre trec prin ansa lenticulară şi prin 
fasciculul lenticular şi tractul subtalamonigral ce vine de la corpul lui Luys. 


Fig. 34. Secţiune transversală prin pedunculul 
cerebral la nivelul decusaţiei pedunculilor cerebeloşi 
superiori. 

1. Coliculii superiori; 2. Apeductul cerebral; 3. Sub- 
Stanţa cenușie periapeductală,; 4. Lemniscul lateral; 
5. Tractul spinotectal; 6. Nucleul oculomotor; 

7. Lemniscul medial; 8. Nucleul roşu; 9. Substanţa 
neagră, 10. Tractul occipito-temporo-pontin; 11. Calea 
corticospinală,; 12. Calea corticonucleară; 13. Calea 
corticopontină; 14. Nervul oculomotor; 15. Decu- 
sația Forel (tracte rubrospinale); 16. Fasciculul 
longitudinal medial. 


Substanţa neagră mai primeşte aferente prin tractul mamilonigral, olfacto- 
nigral, tectonigral şi din fibrele colaterale din lemniscul medial, din calea optică şi 
din cea olfactivă. 

Aşadar, această formaţiune primeşte impulsuri de la toată suprafaţa corpului, 
precum şi de la organele auditive, vizuale şi olfactive. 

Căile eferente ale substanţei negre pleacă prin fibrele tractului nigrostrial, 
nigropalidal şi nigrotalamic. Se cunoaşte mai puţin calea nigrocorticală. Fibrele care 
coboară spre etajele interioare ale nevraxului, ajung la nucleii din punte şi bulb, pe 
calea piciorului (tractul nigropontin), iar altele prin tegment (tractul nigroreticulat). 
Mai există fibre care merg şi la nucleul roşu, fibrele nigrorubrice. Activitatea 
substanţei negre este controlată de către nucleii de la bază şi de scoarţa cerebrală. 
Din conexiunile pe care le are derivă rolul important al acestei formaţiuni în 
integrarea impulsurilor senzoriale şi în reglarea mişcărilor fine. 

Nucleul roşu (Stilling) este situat în partea superioară a tegmentului 
mezencefalic deasupra substanței negre, având o formă ovală şi o culoare 
cărămizie datorită încărcării cu fier a coloizilor intracelulari şi bogăției sale 
vasculare. În structura sa se distinge o zonă parvocelulară (celule de talie mică) 
şi o zonă magnocelular ă (celule de talie mare). 

Nucleul roşu are numeroase conexiuni atât cu formaţiuni ale etajelor 
inferioare ale nevraxului, cât şi cu centrii superiori, intercalate din punct de vedere 
funcţional pe căile extrapiramidale. 

Căile aferente pot fi sistematizate în mai multe tracturi. 

Tractul vestibulorubric pleacă din nucleul vestibular lateral şi ajunge la 
nucleul roşu prin intermediul fasciculului longitudinal medial. Tractul reticulorubric 
vine de la nucleii reticulari ai tegmenului şi are un rol important în coordonarea 
impulsurilor plecate din nucleul roşu. Tractul cerebelorubric aduce influxuri ale 
sensibilităţii profunde recepționate de cerebel. Tractul tectorubric aduce impulsuri 
de la coliculii cvadigemeni. Tractul talamorubric leagă talamusul cu nucleul roşu. 
Tractul palidorubric aduce fibre de la nucleul roşu şi substanţa neagră. Tractul 
palidonigrorubric aduce fibre din globus pallidus şi nucleul subtalamic. Tractul 
corticorubric aduce fibre din ariile 4 şi 6 ale cortexului frontal, precum şi din ariile 
3 şi 5 ale lobului parietal. 

Căile aferente pleacă atât din partea magnocelulară, cât şi din cea 
parvocelulară a nucleului roşu. Tractul rubrotectal are fibre care merg la coliculii 
cvadrigemeni şi tractul rubrospinal. Tractul rubrospinal se încrucişează. imediat 
după ieşire formând decusaţia anteriaoră a tegmentului sau decusaţia lui Forel. 
Fibrele sale ajung la motoneuronii coarnelor anterioare ale măduvei spinării. Din 
partea parvocelulară a nucleului roşu pleacă în jos fasciculul central al tegmentului, 
care duce fibre la oliva bulbară prin tractul ruboolivar şi la formațiunea reticulată 
prin tractul rubroreticualat. 

Tractul rubrotalamic ajunge la nucleul ventral rostral lateral, care prin 
intermediul acestuia se proiectează pe ariile 4 şi 6 ale cortexului frontal. Tractul 
rubrostriat se distribuie nucleilor de la bază. 

Din punct de vedere funcţional, nucleul roşu are un rol important în 
distribuţia normală a tonusului muscular. Separarea prin secţiune sau lezare a 
nucleului roşu de segmentele inferioare (bulb, măduvă) duce la intensificarea 
exagerată a tonusului muscular, separare cunoscută sub denumirea de rigiditate prin 
decerebrare. Aceasta dovedeşte că nucleul roşu exercită o influenţă inhibitorie 
asupra centrilor bulbari şi medulari. Însă activitatea nucleului roşu este subordona- 
tă, la rândul ei, controlului centrilor extrapiramidali superiori şi scoarţei cerebrale. 
În reglarea tonusului muscular este angajată şi substanţa neagră, lezarea ei ducând 
la tulburări ale tonusului muscular. 

Secţionarea mezencefalului superior de nucleul roşu nu produce rigiditate prin 
decerebrare. 

Nucleul trohlearului reprezintă originea reală a perechii a IV- a de nervi 
cranieni. E] este situat în partea anterioară a substanţei cenuşii centrale de o parte 
şi de alta a liniei mediane, corespunzând planului transversal care trece prin coliculii 
inferiori. Nucleul este alcătuit exclusiv din neuronii motori, iar axonii lor inervează 
un singur muşchi al globului ocular, mușchiul oblic superior. 

Fibrele nervoase părăsesc nevraxul sub coliculii inferiori, fiind singurul nerv 
cranian cu originea aparentă pe faţa posterioară a trunchiului cerebral. EI este ce! 
mai subţire, deoarece conţine circa 2400-2600 de axoni. 

Nucleul oculomotorului (perechea a III-a) este cel mai superior (rostral) 
dintre nucleii motori ai nervilor cranieni. El este situat în tegmentul mezencefalic, 
anterior de apeductul cerebral şi în partea anterioară a substanţei cenuşii centrale. 

Alături de celulele care trimit axoni la întreaga musculatură striată, extrinsecă a 
globilor oculari, cu excepţia muşchilor drept extern şi oblic superior, se găsesc şi 
celule cu funcţii vegetative parasimpatice ale căror fibre conduc impulsuri motorii 
spre muşchii netezi ai globilor oculari (intrinseci) cum sunt muşchii sfincter ai 
pupilelor şi muşchiul ciliar. Axonii care formează nervul oculomotor, părăsind 
nucleii, se îndreaptă anterior şi lateral, străbat parţial nucleul roşu şi substanţa - 
neagră şi ajung la suprafaţă în şanţul median al mezencefalului. 

Nucleii motori oculari III, IV, VI stabilesc conexiuni între ei prin fasciculul 
longitudinal medial şi tot prin acesta primesc fibre de la nucleii vestibulari şi 
lemniscul trigeminal. 

Prin tractul tectobulbar stabilesc legături cu tectul mezencefalic şi mai ales 
cu corpii cvadrigemeni superiori, principalul centru subcortical al reflexelor vizuale 
la om. Legătura de subordonare cu centrii corticali se face prin intermediul tractului 
corticonuclear. 

Coordonarea mişcărilor globilor oculari cu ale capului, trunchiului şi 
membrelor se face prin legătura acestor nuclei cu nucleii vestibulari prin fasciculul 
longitudinal medial şi prin conexiunea nucleilor vestibulari cu motoneuronii 
coarnelor anterioare ale măduvei spinării. Nistagmusul rotator şi postrotator produs 
de excitaţiile plecate din canalele semicirculare prin rotația capului se datorează 
conexiunii nucleilor III, IV, VI cu nucleii vestibulari. Prin tectul mezencefalic 
nucleii motori ai globilor oculari se leagă funcţional şi de calea optică, auditivă 
etc. 

Calea principală pentru realizarea mişcărilor voluntare ale globilor oculari 
este reprezentată de tractul corticonuclear şi conexiunile acestuia cu ariile frontale 
a 8-a, a 6-a, etc. Legăturile prin intermediul aceluiaşi tract cu aria 19 din cortexul 
occipital reglează mişcările reflexe, automate (acomodarea şi mişcările de 
convergenţă, deplasarea globilor oculari în vederea centrală). 

Mişcările globilor oculari se fac simultan datorită unui singur centru de 
comandă. În cazul lezării zonelor corticale amintite, nu se păstrează decât 
reflexele simple (pupilare, de clipire etc.). Inervaţia muşchilor globilor oculari 
respectă principiul inervaţiei reciproce (în timpul contracţiei musculare a unui 
anumit grup, muşchii antagonişti se relaxează). 

Nucleul tractului mezencefalic al trigemenului se află situat lateral de 
substanţa cenuşie centrală, posterior şi lateral de nucleul oculomotorului, în dreptul 
coliculilor cvadrigemeni superiori. 

Nucleul tractului  mezencefalic al trigemenului primeşte  excitaţii 
proprioceptive din muşchii masticatori şi probabil din muşchii extrinseci ai globilor 
oculari. EI trimite impulsuri la nucleul motor al trigemenului cu rol de activare al 
mişcărilor de coborâre a mandibulei şi de frânare a mişcărilor de ridicare. 

Nucleul interstiţial (Cajal) este situat în formațiunea reticulată a tegmentului, 
dorsomedia! de nucleul oculomotorului, la intrarea apeductului în ventriculul III. La 
acest nucleu vin fibre de la nucleul vestibular lateral prin fasciculul longitudinal 
medial, de la pallidum prin ansa lenticulară (tractul palidointerstiţial), de la nucleii 

cerebeloşi (fastigial şi dinţat) de partea opusă şi de la cornul geniculat lateral (calea 
optică) prin tractul geniculotectal. 

Prin conexiunile sale cu nucleii oculomotori, nucleul interstiţial este 
considerat centrul subcortical pentru mişcări] verticale şi rotatorii ale globului 
ocular. Lezarea sa produce nistagmus vertical şi chiar paralizia de verticalitate 
(Sindromul lui Parinaud). 

Centrul pentru mişcările laterale ale globului ocular se află în formațiunea 
reticulată lateral de fasciulul longitudinal medial. 

Nucleul lui Darkschewitsch este situat posterolateral de polul superior al 
oculomotorului. El primeşte fibre din palid, din comisura posterioară şi din nucleul 
fastigial şi dinţat de partea opusă. 

Nucleul intercrural sau interpeduncular se află în partea posterioară a 
substanţei perforate posterioare. El primeşte fibre din nucleul habenulei, prin tractul 
habenulocrural sau fasciculul retroreflex (Maynert). Acest nucleu este mult mai 
dezvoltat la vertabratele inferioare. 

Nucleul dorsal al tesmentului (Gudden) este situat în partea inferioară a 
tegmentului mezencefalic în substanţa cenuşie centrală la limita cu puntea, de o 
parte şi de alta a planului mediosagital. 

Substanţa reticulată este situată în partea anterioară şi inferioară a 
substanţei negre. În structura ei intră celule de taliemică fără pigment, dispuse în 
formă de reţea. Interacţionează strâns cu cea de la nivelul bulbului şi punţii, 
alcătuind împreună mecanismul reticulat al trunchiului cerebral. ; 


Tectul mezencefalic 


Tectul sau acoperişul mezencefalului ocupă treimea dorsală situată posterior 
de apeductul cerebral şi tegment. El este format din lama cvadrigeminală cu doi 
tuberculi (coliculi) cvadrigemeni superiori şi doi inferiori. 

- Tuberculii cvadrigemeni superiori se situează în partea anterioară a lamei 
cvadrigeminale. Structural, se caracterizează printr-o alternare a straturilor de 
substanţă albă şi substanţă cenuşie: stratul zonal format din fibre nervoase subțiri; 
stratul cenuşiu superficial la neuronii căruia vin fibre corticotectale occipitale; 
stratul optic sau medular superficial cu fibre retinotectale, care din tractul optic merg 
la corpul geniculat lateral şi coliculul superior; stratul cenuşiu mijlociu format din 
neuroni mari ai căror axoni se îndreaptă spre stratul cenuşiu profund: stratul 
medular mijlociu alcătuit din fibre aferente (tractul spinotectal, fibre tactile din 
lemniscul medial şi fibre din lemniscul lateral); stratul cenuşiu profund format din 
neuroni mari din care pleacă fibrele aferente ale coliculului superior şi stratul 
medular profund. Între cei doi coliculi se află comisura coliculilor Superiori, iar 
deasupra acesteia se găseşte comisura posterioară a creierului. Braţele coliculilor 
superiori ajung la corpii geniculaţi laterali şi sunt formate din fibre derivate din calea 
optică (tractul geniculotectal) şi fibre corticotectale sosite de la scoarţa lobului occipital. 

Coliculii: superiori primesc aferente de la corpul geniculat lateral (tractul 
geniculotectal), scoarța cerebrală (fibre corticotectale din aria 18 şi 19 care 
coordonează mişcările teleokinetice, mişcările automate de urmărire a obiectelor 
în mişcare, proiecția obiectelor în vederea centrală, reflexele de acomodare şi 
convergenţă), măduva spinării (tractul spinotectal care aduce excitaţii 
proprioceptive din musculatura trunchiului), nucleul senzitiv al trigemenului (tractul 
nucleotectal care transmite excitaţiile proprioceptive din musculatura cefei şi a 
globilor oculari), precum şi fibre din tracturile vestibulotectal, reticulotectal, 
nigrotectal, cerebelotectal, talamotectal, palidotectal, habenulotectal şi retinotectal. 

La rândul lor coliculii (tuberculii) cvadrigemeni superiori dau o serie de 
eferente ca, de pildă, tractul tectonuclear, ale cărui fibre se distribuie la nucleul 
nervului oculomotor (III),la nucleul nervului facial (VII), pentru muşchiul orbicular 
al pleoapelor, la nucleul nervului accesoriu (XI), pentru muşchii gâtului, şi tractul 
tectospinal, ale cărui fibre se termină la neuroni somato-motori din coloanele 
anterioare ale regiunii cervicale a măduvei. 

Rolul funcţional al coliculilor cvadrigemeni superiori constă în reglarea 
automată a mişcărilor oculare şi a celor implicate în realizarea reflexului de 
orientare la stimuli vizuali şi a fixări obiectului în zona perceptibilităţii optime. 

- Tuberculii (coliculii) cvadrigemeni inferiori se situează sub cei superiori. 
Sunt de dimensiuni mai reduse şi au o formă ovală. 

Structural, se compun din substanţă cenuşie dispusă în interior sub forma 
unui ganglion (central) şi din substanță albă dispusă la exterior, alcătuind aşa 
numitul strat zonal. La nivelul ganglionului sau nucleului coliculului inferior se 
termină o parte din fibrele auditive ale lemniscului lateral. Între cei doi coliculi se 
găseşte comisura coliculilor inferiori, cu fibre care îi unesc şi fibre provenite din 
lemniscul lateral care se încrucişează la acest nivel. 

De la coliculii inferiori se întind către corpii geniculaţi mediali braţele 
coliculilor inferiori. formate mai ales din fibre ale lemniscului lateral. Fibrele 
aferente ale coliculilor inferiori vin în cea mai mare parte din lemniscul lateral. Mai 
primesc fibre şi din ariile acustice ale scoarţei temporale, care le controlează 
activitatea reflexă în funcţie de excitaţiile sonore. 

Coliculii inferiori dau fibre eferente către corpul geniculat medial, tuberculul 
inferior opus, tuberculul superior (fibre acusticooptice), protuberanţă (fibre 
tectopontine), bulb (fibre tectobulbare) şi măduvă (fibre tectospinale). 

Fibrele eferente ale tractului merg mai puţin spre centrii superiori (fibre 
tectohabenulare, tectotalamice şi tectocorticale), deoarece majoritatea lor formează 
tracturi descendente (tractul _tectobulbar, tectospinal, tectonuclear, tectorubric, 
tectonigral, tectocerebelos, tectopontin şi tectoreticulat). 

Fibrele tractului tectobulbar şi tectospinal pleacă mai cu seamă din coliculii 
superiori, trec printre nucleul roşu şi fasciculul longitudinal medial, după care 
posterior de decusaţia lui Forel se încrucişează formând decusaţia posterioară a 
tegmentului (Meynert). Merg apoi anterior de fasciculul logitudinal spre bulb şi 
măduvă. Aceste tracturi inervează nucleii motori ai globului ocular şi alţi nuclei 

ai nervilor cranieni, precum şi motoneuronii coarnelor anterioare ale măduvei. Ele 
formează cea mai importantă cale a reflexelor optoacustice. Cu ajutorul fibrelor 
destinate nucleului facialului se realizează reflexul de clipire. Mişcările capului se 
realizează prin intermediul fibrelor care ajung la nucleul accesoriului, iar mişcările 
reflexe ale trunchiului şi membrelor sunt coordonate prin fibrele care merg la 
măduvă. Toate acestea au ca punct de plecare excitaţiile optice şi acustice. 

Tractul tectonuclear conduce impulsurile la nucleii motori ai globului ocular. 
Acesta dirijează mişcările reflexe la excitaţiile optoacustice izolate sau în acelaşi 
timp cu acelea ale capului şi trunchiului. 

Funcţional, tuberculii cvadrigemeni inferiori se leagă de realizarea reflexelor 
motorii necondiționate la stimulii acustici şi a reflexului de orientare, care precedă 
şi facilitează percepţia auditivă. 

Privite în ansamblu, formațiunile mezencefalice îndeplinesc funcţii foarte 
importante în distribuţia normală a tonusului muscular, în realizarea reflexelor de 
redresare şi a reflexelor de orientare. 


SINDROAME CLINICE PRODUSE DE LEZIUNI 
ALE TRUNCHIULUI CEREBRAL 


Măduva spinării se continuă rostral cu trunchiul cerebral a cărui limită 
superioară este dată de diencefal. (Fig. 35). 

Nici o altă regiune din sistemul nervos 
central nu posedă o densitate atât de mare de 
structuri vitale. Înghesuite într-un volum mic, 
structurile trunchiului cerebral sunt constituite din 
nucleii nervilor cranieni şi fibrele acestora, din 
tractusurile senzoriale lungi ascendente, care urcă 
de la măduvă până la talamus şi cortex şi din 
căile motorii descendente corticale şi ale nucleilor 
subcorticali destinate trunchiului cerebral şi mădu- 
vei spinării. În plus, în trunchiul cerebral găsim şi 
formațiunea reticulată, cu centrii autonomi, care 
controlează respiraţia, presiunea sanguină, func- | Di 3 
țiile gastrointestinale şi nucleii care mediază 
trezirea şi starea de vigilenţă (atenţie). Fig. 35. RMN relevă formațiunile nor- 

În fine, trunchiul cerebral încnjoară male ale trunchiului cerebral precum şi 
îngustul pasaj al lichidului cerebrospinal format delimitarea acestuia. 
din apeductul lui Sylvius, susceptibil a fi 
ocluzionat de leziuni mici, dar cu rezultate dezastruase. 

Pentru localizarea leziunilor din interiorul trunchiului cerebral, este util să 
delimităm structurile amintite atât în plan longitudinal, cât şi în plan orizontal. 

În plan longitudinal ariile trunchiului cerebral îndreptate în direcția 
hemisferelor cerebrale sunt numite superioare sau rostrale, iar cele care duc spre 

măduvă poartă numele de arii inferioare sau caudale. În secţiune orizontală 
structurile cele mai de jos sunt numite ventrale, iar cele mai de sus sunt numite 
dorsale sau tegmentale. i 

Ca şi în cazul măduvei spinării, este dificil să determinăm dacă o leziune 
se află în afara trunchiului cerebral sau în interiorul lui. 

Astfel, leziunile care afectează direct țesutul trunchiului cerebral sunt numite 
intra-axiale sau parenchimale, iar cele situate în afara trunchiului cerebral, ce ţin de 
dură sau de nervii cranieni, sunt numite extraaxiale. 

Din cauza dispoziţiei anatomice, leziunile unilaterale ale trunchiului cerebral 

tind să provoace sindroame alterne, în care unele semne sunt ipsilaterale, iar altele 
contralaterale leziunii. Leziunile extraaxiale afectează numai un grup specific de 
nervi cranieni, dar tumorile extra-axiale compromit prin compresiune şi tracturile 
ascendente şi descendente ale trunchiului cerebral, făcând diticlă, pe plan clinic, 
deosebirea leziunilor extra-axiale de cele intr-axiale. Un exemplu comun de leziune 
extra-axială este neurinomul de acustic (Dănăilă, 1994) (fig. 36). 
. Această tumoră extra- 
| axială se dezvoltă din celulele Sch- 
" wan ale nervului acustic (VIII). Mai 
întâi, neurinomul de acustic afectea- 
ză nervul cohlear, după care se 
dezvoltă în unghiul pontocerebelos 
comprimând trunchiul cerebral, ner- 
vii cranieni din jur şi cerebelul. Ca 
simptome găsim: pierderea auzului, 
diminuarea reflexului cornean prin 
afectarea fibrelor aferente ale ner- 
vului trigemen, pareză facială peri- 
ferică, ataxieşi tremor intenţional 
determinat de comprimarea hemis- 
ferului cerebelos şi nistagmus. Com- 
primarea trunchiului cerebral apare 
în ultimă instanţă, dând semne de 
tract corticospinal şi îngustarea ape- 
ductului, ce duce la dezvoltarea hidrocefaliei şi la apariţia simptomelor de creştere 
a presiunii intracraniene. Şi alte procese expansive mari de fosă craniană 
posterioară pot duce la apariţia simptomelor de trunchi cerebral, fie prin compri- 
mare, fie prin infiltrare secundară a acestuia. Printre acestea cităm: meningioamele 
(fig. 37), abcesele cerebeloase (fig.38), astrocitoamele (fig. 39), ependimoamele de 
ventricul patru (fig. 40), bhemangioblastoamele (fig. 41) etc. 

Leziunile intra-axiale ale trunchiului cerebral duc la apariţia unor sindroame 
caracteristice. 


Fig. 36. TC.relevă prezenţa unui neurinom de 
acustic gigant:care comprimă şi trunchiul cerebral. 


Anatomia funcţională a sistemului nervos 185 


Fig. 37 (a+b). TC relevă prezența a două meningioame foarte mari de fosă posterioară care 
comprimau şi trunchiul cerebral. 


Fig. 38. TC pune în 
evidenţă prezenţa unui 
abces  cerebelos drept 
apărut în: urma unei otite 
medii supurate. 


Reperele principale pe care trebuie să le avem în vedere pentru stabilirea 
nivelului leziunii la unul din cele trei segmente ale trunchiului cerebral (bulb 
rahidian, protuberanţă şi pedunculi cerebrali) sunt următoarele: 

- La nivelul bulbului, nervii motori LX, X, XI şi XII, ramura oftalmică a 
trigemenului, reflexul velopalatin, faringian, de deglutiţie (timpul II), de tuse şi 
vomă şi sindromul paleocerebelos homolateral. 

Tot la acest nivel, paralizia de hipoglos şi manitestările piramidale plasează 
leziunea în 1/3 sau 1/2 medială, ponderea simptomatologiei piramidale situează 
leziunea ventral în regiunea interolivară, iar prezenţa simptomatologiei senzitive 
profunde şi cerebeloase situează leziunea dorsal în regiunea retroolivară (fig. 42). 

Fig. 39 (a+b). TC relevă două astrocitoame chistice mari care prin compresiune au dus şi la apariţia 
unor simptoame de trunchi cerebral. 


Fig. 40 (a+b). TC pune în evidenţă prezenţa unui ependimom de ventricul patru care infiltrează 
secundar şi trunchiul cerebral (a); La un alt bolnav TC a relevat prezenţa unui tumori de ventricul patru 
care histopatologic s-a dovedit a fi un. meduloblastom (b). 


- La nivelul punţii, nervii motori V, VI şi VII, ramura senzitivă mandibulară 
a trigeinenului, ramura maxilară situată la limita dintre bulb şi punte, reflexul 
cornean conjunctival, maseterin, corneomandibular, lacrimal, nazo-palpebral, 
supraorbital, nazal, audio-palpebral şi audio-oculogir, paraliziile de orizontalitate 
homolaterală a globilor oculari, rar cele de orizontalitate contralaterală şi sindromul 
neocerebelos homolateral. 


Ei 

Fig. 41. TC relevă prezenţa unei mari tumori de Fig. 42. TC relevă prezenţa unei tumori chis- 
unghi pontocerebelos stâng care histopatologic s-a tice bulbo-pontine :caâre' operator şi bis- 
dovedit a fi un hemangioblastom. topatologic 's-a-dovedit â fi un cavernom. 


Paraliziile de abducens şi tulburările de sensibilitate profundă situează 
leziunea în 1/2 medială a punţii, ponderea simptomatologiei piramidale plasează 
leziunea ventral, iar predominarea simptomatologiei senzitive sau cerebeloase 
situează leziunea dorsal în calota pontină. 

Tulburările de sensibilitate trigeminală situează leziunea în 1/3 intermedia- 
ră, pe dimensiunea dorso-ventrală la nivelul punţii şi al bulbului (Fig. 43 şi 44). 


Fig. 43 (a+b). RMN relevă prezenţa unei mari tumori pontine (a) care comprimă şi ventriculul patru (b). 

„- Adesea leziunile extraaxiale ale 
trunchiului cerebral dau paralizii de 
privire şi ofialmooplegie internueleară, 

Paraliziile privirii sau paralizia 
mişcărilor conjugate ale ambilor ochi 


chiului cerebral. 

Pentru lămurirea problemei este 
-, util să amintim relaţiile dintre-cei doi 
centri corticali (frontal şi occipital), 
care controlează mişcările globilor 
oculari şi centrii pontini. 

Descărcările electrice sau stimu- 
larea electrică unilaterală a câmpu- 
rilor oculare frontal şi occipital duc 
la apariţia mişcărilor conjugate ale 
ambilor ochi către partea opusă. 
Acestea poartă numele de mişcări 
Fig. 44. TC relevă prezenţa unei tumori pontine oculare adversive. Invers, distrugerea 
dezvoltată predominant în partea stângă. ariei corticale frontale duce la imposi- 

bilitatea dirijării privirii către partea 

opusă leziunii. În astfel de cazuri caracteristică este mişcarea conjugată a ochilor 
către leziune (ochii privesc leziunea frontală distructivă). 

Fibrele care coboară din câmpul ocular cortical se încrucişează cu cele de 
partea opusă, la nivelul formaţiunii reticulate pontine, în apropierea nucleului 
oculomotorului extern (VI). 

Lezarea centrului pontin al privirii afectează privirea către partea leziunii. 
Astfel, leziunile distructive pontine drepte fac imposibilă mişcarea ochilor către 
dreapta, ochii având tendinţa de a se deplasa către stânga. Dacă leziunea dis- 
tructivă.. dreaptă se află deasupra decusaţiei fibrelor descendente, ea dă hemiplegie 
stângă prin afectarea fibrelor corticospinale şi devierea ochilor de partea hemiplegi- 
că (ochii-privesc hemiplegia). 

Oftalmoplegia internucleară sau sindromul fasciculului longitudinal median. 

Privirea către dreapta i impune coordonarea activităţii muşchiului ocular drept 
extern din partea dreaptă (inervat de nervul VI) cu cel al muşchiului drept medial 
(intern) din. partea stângă (inervăt de nervul III). Integrarea depinde de funcţionarea 
centrului pontin al privirii (sau formațiunea reticulată pontină paramediană). 
Această structură trimite fibre la nucleul ipsilateral şi la nucleul oculomotor con- 
tralateral. Fibrele sale se alătură celor vestibulare şi altor fibre ale fasciculului 
longitudinal medial. (fig. 45). 

Lezarea fasciculului longitudinal medial duce la apariţia unei combinaţii 
caracteristice de semne denumită oftalmoplegie internucleară (Rowland, 1991). Cea 
mai comună cauză a oftalmoplegiei internucleare este scleroza multiplă şi ocluzia 
arterei bazilare sau a ramurilor paramediane ale acesteia. Când leziunea este 
unilaterală, adducţia ochiului de partea respectivă este paretică sau paralizată. 


pot fi date de leziuni diferite ale trun- | 

Fig. 45 (a+b). TC relevă prezenţa unei mari tumori infiltrative pontine cu dezvoltare şi extraaxială. 
Tumora a dus la apariţia somnolenţei, a oftalmoplegiei internucleare şi a hidrocefaliei. 


Leziunile din interiorul fasciculului longitudinal medial -opus celor din 
formațiunea reticulată pontină, paramediană- sunt denumite după muşchiul drept 
(rectus) medial afectat. 

Natura supranucleară a adducţiei afectate poate fi dedusă din păstrarea 
funcţiei dreptului intern la răspunsul reflex de convergenţă în vederea de aproape. 
În oftalmoplegia internucleară şi când pacientul încetează să privească partea 
respectivă, în abducţia ochiului, apare adesea nistagmus 

Abducţia nistagmică se caracterizează printr-o mişcare lentă medială 
(componenta oculară adducţională) urmată de sacade abductive corective (mişcări 
rapide laterale). Fiziopatologia acestora nu este cunoscută. În rezumat, ochiul abdus 


face o mişcare rapidă pentru a refixa privirea pe ţinta plasată lateral, fapt care 
creează aspectul de nistagmus. 


Sindroame vasculare caracteristice. 


Bulbul este vascularizat de ramurile arterei vertebrale şi de cele ale arterei 
cerebeloase postero-interioare. 

Artera bazilară produce trei seturi de ramuri: |) ramuri paramediane, care 
vascularizează structurile pontine de linie mediană; 2) ramuri circumferenţiale 
scurte, care vascularizează aspectul lateral al punţii şi pedunculii cerebeloşi mijlocii 
şi superiori; 3) artere circumferenţiale lungi şi arterele cerebeloase superioare, ce 
vascularizează porţiunea laterală a trunchiului cerebral şi hemisferele ceerbeloase,. 

Ocluzionarea unui ram al arterei bazilare duce la apariţia unui sindrom 
caracteristic. Adesea, ocluzia arterei vertebrale sau bazilare dă naştere unor leziuni 
extensive uni - sau bilaterale. Leziunile bilaterale dau semne care depăşesc 
sindroamele caracteristice determinate de ocluzia unui singur ram. În clinică, 
ocluziile duc adesea la apariţia unei mixturi de sindroame individuale. Astfel, în 
porţiunea de sub mezencefal, lezarea tractusurilor ascendente şi descendente dă 
semne clinice, care indică localizarea medială sau laterală a distrucţiei. Semnele 
specifice nervilor cranieni delimitează nivelul real al leziunii. Aceste semne şi 
simptome localizează, deci, leziunea de trunchi cerebral atât în plan longitudinal, 
cât şi în plan orizontal. 


Sindroamele mediale ale bulbului şi punţii 


Leziunile mediale apar după ocluzia ramurilor paramediane ale arterei 
bazilare. O leziune medială unilaterală bulbară superioară sau pontină afectează 
tractul corticospinal şi lemniscul medial. Drept consecinţă apar semne corespunză- 
toare de partea opusă a corpului manifestate prin hemipareză şi pierderea 
sensibilităţii vibratorii şi de poziţie. Tractul spinotalamic şi deci sensibilitatea 
cutantă rămân intacte. 

Diferenţierea sindromului medial bulbar de cel pontin este dată de nervii 
cranieni afectaţi. În sindromul medial bulbar afectarea fibrelor emergente ale 
hipotalamusului (nervul XII) produce atrofie linguală ipsilaterală. 

În sindromul medial pontin, afectarea nucleului nervului abducens (leziune 
rostrală extinsă dorsal) sau a fibrelor emergente ale nervului, duce la paralizia 
muşchiului drept extern (Rowland, 1991). Când leziunea implică legăturile 
vestibulare şi cerebeloase ale acestuia sau fasciculul longitudinal medial, apare 
nistagmusul. 


Sindroame laterale ale bulbului şi punţii 


Leziunile laterale apar după ocluzia arterei carebeloase postero inferioare sau 
a artetrei cerebeloase antero-inferioare. Rar, acestea au etiologie traumatică, 
tumorală sau hemoragică. Leziunile laterale afectează tractul spinotalamic, fibrele 
autonome descendente, nucleul sau tractul senzorial descendent al trigemenului, 
nucleii vestibulari şi conexiunile cerebeloase. 

Toate leziunile laterale duc la apariţia următoarelor şase manifestări ce pot 
apărea împreună sau în diferite combinaţii (Rowland, 1991). 

1) Pierderea de partea contralaterală a trunchiului şi a membrelor a 
sensibilităţii termice şi dureroase datorită lezării tractului spinotalamic. 

2) Apariţia sindromului Horner ipsilateral cu mioză şi reacţie normală la 
lumină, ptoză palpebrală şi diminuarea transpiraţiei de partea ipsilaterală a feţei, 
datorită întreruperi! fibrelor autonome descendente; 


po. 


nucleului senzorial al trigemenului sau a tractului său descendent; 


. 

4) Nistagmus şi greață atribuite atingerii conexiunilor vestibulare; 

5) Ataxia membrelor ipsilaterale datorită întreruperii conexiunilor cerebeloase 
(atingerea corpului restiform bulbar şi a pedunculilor superior şi mijlociu din punte). 

6) Sughiţ (din raţiuni necunoscute). 

Leziunile laterale nu dau hemipareză şi nici pierderea sensibilităţii 
proprioceptive. 

Implicarea nervilor cranieni duce la stabilirea locului real al leziunii în 
trunchiul cerebral şi la apariţia unor sindroame caracteristice. 

Sindromul Wallenberg sau sindromul bulbar retroolivar este dat de infarctele 
care apar în teritoriul de distribuţie al arterei cerebeloase posteroinferioare sau al 

arterei laterale a bulbului. Aria lezată include porţiunea dorsală din partea laterală 
a bulbului. Clinic, se caracterizează prin apariţia de partea leziunii a paraliziei 
laringo-velo-palatino-faringiene (afectarea nucleului ambiguu), a hemianesteziei feţei 
cu abolirea reflexului corneean (afectarea rădăcinii şi nucleului descendent al 
trigemenului), a sindromului Claude Bernard-Horner caracterizat prin mioză, 
exoftalmie, diminuarea fantei palpebrale (lezarea fibrelor vegetative din substanţa 
reticulată) şi a hemisindromului cerebelos (lezarea pedunculului cerebelos inferior). 

Afectarea glosofaringianului (IX) şi vagului (X) dă disfagie şi răguşeală din 
cauza paraliziei corzii vocale ipsilaterale şi a pierderii reflexului faringian ipsilateral. 
Şi nucleul solitar poate fi distrus, fapt care duce la pierderea gustului în jumătatea 
ipsilaterală a limbii. 

De partea opusă găsim hemianestezie termo-algică (lezarea fasciculului 
lateral al bulbului) şi hemipareză pasageră (afectarea prin edem a fasciculului 
piramidal). 

Sindromul altern preolivar apare după tromboza arterei patamnediane, EI se 
caracterizează prin paralizie ipsilaterală de hipoglos (hemiatrofie linguală cu 
contracţii fibrilare) şi prin hemiplegie contralaterală, care uneori se asociază cu 
hemianestezie profundă. 

Sindromul interolivar sau paramedian constă din intaia homolaterală a 
hipoglosului cu hemiplegie şi hemianestezie profundă de partea opusă leziunii. 

Sindromul Babinski-Nageotte de hemibulb realizează o simptomatologie 
asociată sindromului laterobulbar şi interolivar. 

Sindromul Avellis constă din paralizia vălului palatin şi a corzii vocale de 
partea leziunii prin afectarea nucleului ambigu şi a spinalului intern. 

Sindromul Schmidt este format din sindromul Avellis, la care se adaugă 
paralizia ramurii externe a spinalului (paralizia trapezului şi a sterno-cleido- 
mastoidianului). 

Sindromul Cestan-Chenais este caracterizat prin asocierea sindromului 
Avellis cu sindromul Babinski-Nageotte. 

Sindromul Jackson constă dintr-un sindrom Schmidt completat cu paralizia 
ipsilaterală a limbii prin prinderea şi a nucleului hipoglos. 

Sindromul nucleului lui Deiters sau sindromul lui Bonnier este caracterizat 
prin ameţeală, tulburări de echilibru, tulburări auditive trecătoare, greață, 
anxietate şi durere în teritoriul trigemenului. Acest sindrom nu este altern. Paralizia 
nervilor bulbari de origine centrală realizează sindromul pseudobulbar prin lezarea 

bilaterală a fasciculului geniculat  (cortico-nuclear). În sindromul pseudobulbar 
lipsesc atrofiile, fibrilaţiile musculare şi recţia de degenerescenţă electrică, în 
schimb reflexele maseterin, palmo-mentonier şi bucal sunt exagerate. Tulburările 
psihice cu râs şi plâns spasmodic sunt caracteristice. 


Sindroamele protuberanţiale 


La nivelul protuberanţei se constituie o serie de sindroame care diferă după 
localizarea leziunii în calotă sau în picior şi după factorii etiologici: accidente 
vasculare, procese tumorale, infecţii. 

Sindromul lateral al punţii inferioare rezultă din ocluzia arterei cerebeloase 
antero-inferioare. El include cele şase manifestări ale sindromului Wallenberg 
(paralizia de glosofaringian şi vag, sindromul Horner, hemisindromul cerebelos şi 
hemianestezia feţei, toate ipsilaterale, iar de partea opusă o hemianestezie de tip 
siringomielitic), la care se adaugă încă trei semne specifice rezultate din lezarea 
nucleilor facialului (VII) şi auditivului (VIII) (paralizia facială ipsilaterală de up 
periferic, surditate, tinitus şi paralizia ipsilaterală a privirii determinată de 
extinderea medială a leziunii cu afectarea centrului pontin al priviruii) (fig. 46). 

Lezarea punţii medii 
apare după ocluzia arterelor 
circumferenţiale scurte. Ea dă 
un sindrom identic cu cel lateral 
de punte inferioară, excepţie 
făcând păstrarea intactă a ner- 
vilor VII şi VIII. În schimb este 
afectată funcţia  trigemenului 
motor (fig. 47). 

Leziunile bilaterale 
cauzează dificultăţi de meste- 
care, în timp ce leziunile unilate- 
rale dau deviații ale maxilarului 
către partea leziunii, atunci când 
gura este deschisă. Leziunile 
laterale ale punţii superioare se 
datorează ocluziei arterei cere- 
beloase superioare şi nu au nici 
un semn specific de nerv cra- 
nian. Prin urmare, paralizia facială şi pierderea auzului apar în leziunile pontine 
laterale şi inferioare. Afectarea funcţiei trigseminale se produce numai în leziunile 
medioponuine. Leziunile pontine superioare nu afectează nici unul din aceşti nervi 
cranieni. 

Sindromul Millard-Gubler (protuberanţial inferior) este caracterizat prin 
hemiplegie de partea opusă leziunii cu paralizie facială de tip periferic de aceeaşi 
parte asociată uneori cu deficit de nerv oculomotor extern (strabism intern). 


Fig. 46. RMN relevă prezenţa unei tumori situată în 
jumătatea dreaptă a bulbului şi punţii care a dus la 
apariția unui sindrom lateral al punţii inferioare. 

Sindromul  Grenet este 
caracterizat prin anestezie facială 
ipsilaterală şi anestezie termoalgi- 
că contralaterală, la care se pot 
adăuga  ataxie şi  tremurătură 
intențională ipsilaterală prin le- 
zarea  pedunculului  cerebelos 
superior înainte de încrucişare. 

Sindromul Brissaud-Sicard 
constă din hemispasm facial ho- 
molateral şi hemiplegie heterolate- 
rală. 

Sindromul arterei cerebe- 
loase antero-superioare este carac- 
terizat prin hemisindrom cerebelos, 


sindrom Claude Bernard-Horner şi edi d got ti pla de chistice a 
- EI . : medi0-dorsală care clinic s-a manifestat printr- sindrom 
eventual mioclonii toate ipsilateral, prag un 


i ialatazal îi et medio-pontin. Examenul histopartologic a evidenţiat un 
iar CPU raiateral nipoesțezie termo- astrocitorm, 
algică. 


La aceste simptome se poate adăuga un oarecare grad de hipoacuzie prin 
interesarea tuberculilor cvadrigemeni posteriori. 

Hemipareza cerebeloasă Marie-Foix se compune dintr-un hemisindrom 
cerebelos ipsilateral asociat uneori cu hemipareză contralaterală şi cu hemihipoes- 
tezie disociată siringomielic. 

Sindromul protuberenţial superior Raymond-Cestan este constituit din 
hemipareză cu mişcări coreo-atetozice, asociate uneori cu fenomene ataxice şi 
dizartrie cerebeloasă de partea opusă leziunii, hemianestezie alternă şi devierea 
globilor oculari spre partea paraliziei. 

Sindromul Fowille protuberenţial superior este format din  hemiplegie 
contralaterală şi paralizia mişcărilor de lateralitate a globilor oculari spre partea 
sănătoasă. 

Sindromul Fowille protuberenţial inferior cuprinde pe lângă simptomele 
sindromului Millard-Gubler şi paralizia mişcărilor globilor oculari spre lateral, ochii 
privind partea hemiplegică. Hemiplegia protuberanţială poate apărea în leziuni 
paramediane şi fără asocierea acesteia cu paralizii de nervi cranieni. 

În cazul trombozei de bazilară, ramolismentele bilaterale ale piciorului 
protuberanţei provoacă, după întinderea leziunii, paraplegie sau tetraplegie. 

Miocloniile laringo-faringo-velopalatține se datorează lezării fasciculului 
central al calotei. 

Sindromul pseudobulbar pontin cu tetra sau parapareză apare în urma 
constituirii unor ramolismente pontine multiple. 

Mioza bilaterală poate indica uneori o leziune la nivelul calotei protuberanţiale. 

În cazul tumorilor, a i or şi al altor procese patologice hemisferice pot 
apărea leziuni protuberanţiale la distanţă manifestate prin hemoragii secundare şi 
prin simptome extrem de variabile. 

Sindroame mezencefalice 


Anatomia clinică a mezencefalului este mai puţin complicată decât cea a 
bulbului şi a punţii. Totuşi, leziunile; acestei mici arii nervoase realizează câteva 
sindroame recunoscute. 


Sindromul Weber se manifestă prin paralizia nervului oculomotor (III) 


rezultată din lezarea fibrelor emergente ale acestui nerv şi prin hemiplegie 
contralaterală, inclusiv pareză facială supranucleară date de afectarea tractusurilor 
corticospinal şi corticobulbar. 

Sindromul tegmental central constă din paralizie de nerv oculomotor dată 
de lezarea nucleului sau a fibrelor emergente, la care se adaugă tremur sau mişcări 
involuntare la membrele de partea opusă. Această condiţie numită hemicoree este 
atrbuită lezării nucleului roşu. În plus, apare şi hemianestezie contralaterală, ce 
interesează atât sensibilitatea cutanată transmisă prin tractul spinotalamic, cât şi 
cea proprioceptivă transmisă prin lemniscul medial. În cazul leziunilor limitate, 
tractul corticospinal este cruțat. 

Sindromul Benedikt se compune din paralizie ipsilaterală de nerv oculomotor 
(UD) şi din mişcări involuntare (tremurătură, coreoatetoză) contralaterale. 

Sindromul Claude se prezintă cu un sindrom neocerebelos contralateral cu 
paralizie ipsilaterală de nerv oculomotor (rareori şi de patetic). 

Sindromul Fowille peduncular constă dintr-un sindrom Weber asociat cu 
paralizia privirii laterale, bolnavul având ochii deviaţi spre partea sănătoasă. 

Sindromul anterior al nucleului roşu Foix se prezintă ca un sindrom 
cerebelos de partea opusă leziunii asociat cu mişcări involuntare de tip coreoate- 
tozic şi tulburări de sensibilitate, fără afectarea nervului III. 

Sindromul nucleului roşu de tip inferior (Benedikt) se caracterizează printr- 
un hemisindrom cerebelos de partea opusă leziunii, asociat cu paralizie de nerv III 
de aceeaşi parte cu leziunea. 

Sindromul Parinauld constă din paralizia mişcării de verticalitate a globilor 
oculari, interesând motilitatea voluntară şi automato-reflexă sau numai una din 
acestea. Sindromul Parinaud complet însoţit de paralizia convergenţei şi de areflexie 
pupilară se datorează leziunilor pretectale. 

Sindromul Parinauld mezencefalic dorsal şi colicular este cauzat, de obicei, de 
leziuni extra-axiale (pinealoame), care comprimă coliculii superiori şi structurile pretectale. 


Oftalmoplegiile internucleare bilaterale şi unilaterale se produc prin lezarea 
bandeletei longitudinale posterioare. 

Oftalmoplegia internă anterioară se caracterizează prin pierderea convergenţei 
cu paralizia dreptului intern. În oftalmoplegia posterioară convergenţa este păstrată. 

In ambele tipuri se produce nistagmus monocular al globului ocular abdus. 
La început se pot asocia, tranzitoriu, şi fenomene cerebeloase. 

Sindromul apeductului Kestenbaum constă din sindrom Parinaud, nistagmus 
retractor, de convergenţă şi vertical, anomalii pupilare, spasm de convergenţ ă şi 
contracție patologică a pleoapei (semnul Collier). 

Sindromul lui Von Monakow sau sindromul senzitiv al calotei se 
caracterizează prin paralizia ipsilaterală a nervului III şi apariţia de partea opusă 
a hemianesteziei şi hemiparesteziilor. 

Sindromul locusului niger se manifestă prin tulburări de tonus muscular. 

Sidromul locked-in apare în cazul lezării bilaterale a punţii ventrale prin 
ocluzia arterei bazilare. Aceasta duce la întreruperea bilaterală a tractusurilor 
corticobulbar şi corticospinal (Bauer, 1979; Reznik, 1938). Ca rezultat, pacientul 
rămâne tetraplegic şi mut, neputând face nici o mişcare facială. Starea respectivă 
s-ar putea asemăna cu coma, dar bolnavul este conştient şi are ochii deschişi, 
putându-i mişca voluntar. 

În această situaţie el poate comunica prin mişcarea pleoapelor şi ochilor, deşi 
este complet imobil sau locked-in. 


V. FORMAŢIA RETICULATĂ 


Caracteristici anatomice 


Trunchiul cerebral este format din tre: segmenta majore: bulb, punte şi 
mezencefal, care conţin fibre motorii, fibre senzitive -somatice şi viscerale- şi 
nucleii nervilor cranieni. Printre tractusurile menţionate şi nucleii trunchiului 
cerebral, se află reţeaua celulelor formaţiei reticulate. 

Formaţia reticulată (FR) a trunchiului cerebral urcă superior până la 
diencefal (subtalamus, talamus, hipotalamus) şi cortex, iar inferior coboară până la 
măduva spinării unde formează subsatnţa cenuşie periependimară, (baza coarnelor 
anterioare, posterioare şi laterale). Histologic, ea a fost descrisă în anul 1911 de 
către Cajal ca simplă substanţă de sprijin. 

Brodal (1943) deosebeşte nucleii celor două treimi mediale şi nucleii treimii 
laterale. Autorul afirmă că ncleii regiunii mediale ar fi mai mult în legătură cu 
funcţiile efectorii. 

Olszewski (1954) a descris 98 de nuclei reticulari şi afirma că funcţia 
acestora nu este bine cunoscută. Sager şi colab. (1965) deosebesc cinci grupe 
nucleare: 1) nuclei cu conexiuni exclusiv cerebeloase (nucleul reticular bulbar 
lateral, nucleul reticular paramedian şi nucleul reticular tegmental pontuin- 
Bechterew); 2) nuclei mediali cu axon lung ascendent şi descendent (nucleul bulbar 
giganto-celular, nucleul pontin caudal şi nucleul pontin oral); 3) nucleii porțiunii 
laterale a formaţiei reticulate, cu rol receptor şi asociativ; 4) nucleii rafeului 
(comisura protoplasmatică a lui Cajal), 5) nucleii lui Nauta cu conexiuni 
rinencefalice. 

După Scheibel şi Scheibel (1957), un axon aparţinând formaţiei reticulate 
poate intra în contact cu 27.500 de neuroni. Această particularitate explică 

posibilitatea acţiunii competitive, fenomenul de ocluzie şi posibilitatea dispersăriii 
în orice direcţie a impulsurilor din formaţia reticulată. 

Prin urmare, formaţia reticulată alcătuită din nuclei şi fibre este dispusă sub 
formă de reţea în afara grupelor nucleare ale trunchiului cerebral. Ea reprezintă 
prelungirea rostrală a reţelei interneuronale a măduvei spinării, care la nivelul 
bulbului, punţii şi mezencefalului este mult mai dezvoltată. Convenţional această 
reţea este divizată în grupe nucleare dispuse de-a lungul axului medial şi lateral. Pe 
linia medială se află nucleii rafeului adiacent cărora se află o regiune cu celule 
mari, iar lateral o regiune cu celule mici (Brodal, 1981). 

Restul celulelor reticulate se distribuie difuz în toată porţiunea ventrolatearlă 
a tegmentului. Ca şi neuronii locusului ceruleus şi axonii neuronilor tegmentului 
lateral dau colaterale extensive şi arborizaţii aţii terminale dense. Axonii acestora 
se duc a trei formaţiuni majore: 

la măduva spinării, 2) la trunchiul cerebral şi 3) la talamus, cerebel şi 
cortexul cerebral (Scheibel şi Scheibel 1958). În general, ţintele neuronilor regiunii 
tegmentale laterale se deosebesc complet de cele ale locusului ceruleus. 

În general, FR a trunchiului cerebral trimite eferenţe la: centrii trunchiului 
cerebral, pe calea fibrelor descendente scurte; centrii de control locomotor şi 
autonomi medulari prin intermediul fibrelor reticulospinale; cerebel via fibrele 
reticulocerebeloase; talamus, subtalamus, hipotalamus, prin fasciculul medial al 
creierului anterior, fasciculul longitudinal medial şi pedunculul mamilar, care 
pornesc din regiunea medială a tegmenului mezencefalic şi se termină în corpii 
mamilari şi hipotalamusul lateral; ariile senzoriomotorii şi unele arii ale sistemului 
limbic pe o cale talamică indirectă. 

Aterenţele FR ale trunchiului cerebral vin de la: măduva spinării, pe calea 
fibrelor spinoreticulare şi colateralele căilor acendente lungi; nucleii nervilor 
cranieni odată cu fibrele colaterale primare şi secundare; cerebel, cu fibrele 
cerebeloreticulare; căile acustică şi vizuală, via fibrele tectoreticulare; nucleii 
talamici, subtalamic şi hipotalamici; corpul striat, prin fibrele directe şi încrucişate; 
sistemul limbic, cortexul senzoriomotor pe calea fibrelor corticoreticulare. 

Aterenţele respective, care pornesc din ariile motorii, premotorii, somestezice 
şi mai puţin din alte regiuni corticale, acompaniază fibrele corticospinale pe care 
le părăsesc pentru a intra în FR, terminându-se, în special, în nucleii reticulari 
gigantocelular şi pontin oral, bilateral, cu predominanţă contralaterală. Alte fibre 
proiectează pe nucleii reticulari cu releu cerebelos, în punte pe nucleul reticulote- 
gmentar, iar în bulb pe nucleii reticular lateral şi paramedian. 

Regiunile FR unde se termină fibrele corticoreticulare reprezintă originea 
proiecţiilor ascendente şi descendente lungi, a proiecţiilor spre cerebel şi a 
colateralelor pentru nucleii nervilor cranieni. 


Fiziologia formaţiei reticulate 


Moruzzi şi Magoun (1949) au demonstrat că animalele adormite pot fi trezite 
prin excitarea formaţiei reticulate de la nivelul trunchiului cerebral, de la nivelul 
subtalamusului şi hipotalamusului posterior şi de la nivelul regiunii talamice ventro- 

mediale. O dată cu trezirea, stimularea a dus şi la substituirea traseului EEG de 
somn cu unde lente şi amplitudine mare, printr-un traseu cu unde rapide şi cu 
amplitudine mică. 

Autorii au dovedit astfel extstenţa unui sistem reticulat activator ascendent 
(SRAA), bine sistematizat, care se întinde de al nivelul trunchiului cerebral până 
la cortex. Prin aferenţele sale nespecifice provenite din colateralele căilor senzitivo- 
senzoriale (căi polisinaptice scurte), SRAA în traiectul său ascendent stimulează 
difuz scoarţa cerebrală, menţinându-i un tonus de excitabilitate sau stare vigilă. 
Starea vigilă a scoarței cerebrale se menţine şi printr-un mecanism reverberant 
cortico-reticulo-cortical. În funcţionarea SRAA putem deosebi o activitate tonică 
şi una fazică. Descărcările transmise scoarţei cerebrale prin alte căi decât panglica 
lui Reil sau fasciculul spino-talamic au rolul de a menţine activitatea tonică sau 
starea de veghe. 

Activitatea fazică se referă la reacţia de trezire corticală printr-un stimul 
senzitiv, care excită SRAA. Acum se ştie că fasciculele ascendente ale FR care 
ajung la scoarţa cerebrală pentru menţinerea stării de vigilenţă şi la hipotalamus 
pentru controlul homeostaziei urmează două căi: 1) calea longitudinală postsinap- 
tică a conexiunilor intrareticulare;, 2) calea longitudinală paucisinaptică, rapidă, 
via tractul tegmentar central (Andronescu, 1998). Aceste căi pleacă în special din 
nucleii bulbari gigantocelular şi ventral şi din nucleul pontin caudal. Unele fibre ale 
acestor căi fac un releu talamic (calea talamică) în nucleii intralaminari, după care 
se duc în neostriat (Jones şi Levitt, 1974), dând colaterale spre scoarţa cerebrală. 
Altele ocolesc talamusul (calea extratalamică), străbat regiunea subtalamică, 
capsula internă şi ajung în neopalliumul cortexului limbic. Ambele căi au o 
proiecţie corticală difuză alcătuind sistemul reticulat activator ascendent (SRAA), 
care pune în stare de veghe centrii corticali, realizând condiţii optime pentru 
recepţia conştientă a impulsurilor senzoriale, mediate prin căile specifice. 

Prin intermediul colateralelor primite de la nervii cranieni, ele determină 
reflexele de la nivelul trunchiului cerebral, intervin în mecanismele de integrare în 
legătură cu emoția, percepţia, motivaţia, somnul şi habituaţia (mecanism neural 
prin care centrii corticali devin indiferenți la stimulii repetaţi, monotoni). 

Formaţia reticulată este extrem de importantă pentru numeroasele răspunsuri 
(atenţie accentuată, lipsă de reacţie, repulsie) pe care le putem da la un anume 
stimul. Absența influențelor reticulare ascendente la nivel cortical duce la somn, iar 
stimularea lor produce trezire. 

Fribrele activatoare hipotalamice iau calea fasciculului longitudinal dorsal, a 
pedunculului mamilar şi a fasciculului medial anterior al creierului. 


S-a descris apoi, şi un sistem reticulat descendent, cu rol în modelarea 
tonusului muscular. Acesta este alcătuit din două fascicule importante: fasciculul 
reticulat descendent activator şi fasciculul reticulat descendent inhibitor. Aceste 
fascicule primesc impulsuri de origine corticală, extrapiramidală, cerebeloasă şi 
vestibulară şi influenţează în sens facilitator şi inhibitor activitatea sistemului gama 
din cornul anterior al măduvei. 

În consecinţă, fasciculele descendente ale FR sunt cele reticulospinale pontin 
şi bulbar. Rolul esenţial al sistemului reticulat activator şi inhibitor descendent este 

de a controla permanent activitatea motoneuronilor medulari, în special activitatea 
tonică posturală a motoneuronilor alfa, pe calea motoneuronilor gama şi a buclei 
gama. Prin influenţă reciprocă, nucleii efectori reticulari sunt sub controlul ariilor 
motorii corticale şi cingulare. - 

Asttel, alertarea cortexului de către SRAA este urmată de activarea centrilor 
reticulari prin intermediul fibrelor corticoreticulare. 


Corpul striat îşi exercită influenţa asupra FR pe calea fibrelor strioreticulare. 


Fasciculele descendente ale FR laterale reprezintă eferenţele nucleilor parvocelular 
tegmental, pontin lateral, ale grupelor neuronale A,-A, şi C,-C. 

Celulele ariei parvocelulare dau axoni descendenţi care, împreună formează 
fasciculul propriobulbar care se distribuie nucleilor trigemen şi facial şi nucleul 
nervului hipoglos (Andronescu, 1998). 

În anul 1972, Dănăilă a descris un sistem reticulat inhibitor ascendent 
(SRIA) a cărui lezare duce la apariţia sindromului de logoree şi hiperkinezie. 

Multe mecanisme cerebrale şi psihice nu pot fi explicate numai prin simpla 
accentuare sau diminuare a funcţionării SRAA. Prezenţa a două sisteme contrare 
(SRAA şi SRIA) poate realiza cel mai bine homeostazia nervoasă, care reduce la 
maximum abaterile de la normal sau care menţine organismul în limitele cerințelor 
bio-sociale. 

În acest sens, trebuie menţionată contracararea de către sistemul caudat a 
excitaţiilor pe care SRAA le transmite nucleului central anterior al talamusului şi 
scoarţei cerebrale. Bucla caudată (caudate loop) formată din nucleul caudat, nucleul 
talamic ventral anterior şi scoarţa cerebrală (Buchwald şi colab 1961) este un sistem 
inhibitor cu rol important în trezire, integrare, discriminare şi învăţare şi cu acţiune 
contrară SRAA descris de Moruzzi şi Magoun (1949). 

Jasper (1960) a constatat că excitarea formaţiei reticulate provoacă în 
scoarţa cerebrală atât procese de excitație, cât şi de inhibiţie. 

Coagulând o mică zonă din protuberanţă, situată pe linia mediană între 
picior şi calotă, Jouvet (1962) a obţinut la pisică o insomnie totală. 

Girard şi colab. (1962) au prezentat observaţia unei paciente cu anuio laiiciit 
gigant al piciorului protuberanţial, care avea insomnie permanentă. 

Clemente şi Sterman (1963) au obţinut sincronizarea ritmurilor corticale şi somn 
comportamental prin stimularea unor regiuni de la baza creierului anterior, a ariei 
preoptice şi a nucleului talamic median situat într-o zonă vecină cu masa intermedia. 

Hernâdez şi colab. (1963) afirmă că fasciculul median al creierului anterior, 
care traversează regiunea preoptică, face parte dintr-un sistem hipnogen cu acţiune 
inhibitoare asupra SRAA mezencefalic şi talamic şi că mediatorul chimic al acestuia 
este acetilcolina. 

Matsumo şi Marsan (1964) au observat apariţia pe cerebel a unei activităţi 
electrice ritmice de 25-40c/s după injectarea intravenoasă a stricninei. Această 
activitate cerebeloasă se datoreză faptului că stricnina suprimă activitatea unor 
sinapse inhibitoare, lăsând active numai sinapsele cu efect excitator. 

Cortexul cerebral are şi el putere inhibitoare asupra SRAA prin etectul de 
retroacţiune cortico-reticulată. 

Sindromul de logoree şi hiperkinezie pe care l-am descris (Dănăilă, 1972; 
Arseni şi Dănăilă, 1977) împreună cu cercetările experimentale amintite ne-au 

creat convingerea fermă că există şi un sistem reticulat inhibitor ascendent (SRIA). 
Cele două sisteme reticulate ascendente, activator şi inhibitor, împreună cu 
legăturile lor feed-back au importanţă nu numai pentru inducerea somnului şi 
veghei, dar şi pentru adaptarea tuturor activităţilor motorii, senzoriale, vegetative 
şi psihice la situaţiile atât de variate ale mediului fizic şi social. 

SRAA şi SRIA reciproc conectate acţionează în mod continuu, iar veghea 
şi somnul împreună cu întreaga gamă de aspecte intermediare cuprinsă între cele 
două extreme, observată atât la animale cât şi la om rezultă din competiţia lor 
funcţională. 

Din cele arătate se poate constata că inhibiţia şi somnul pot fi provocate prin 
stimularea cu frecvenţă joasă a numeroase puncte din trunchiul cerebral, talamus, 
hipotalamus, nucleul caudat, hipocamp, cortex etc. Aceste zone, care aparţin 
formaţiei reticulate, nu sunt disparate, ci alcătuiesc o unitate neurofiziologică al 
cărei substrat structural nu este altul decât sistemul reticulat inhibitor ascendent 
(SRIA). 

Nu trebuie să rămânem cu impresia că somnul şi veghea se află numai sub 
dependenţa celor două sisteme reticulate, activator şi inhibitor. 

Sistemul humoral (vezi somnul), hormonal, vegetativ, motivaponal , 
trebuinţele, voinţa, raţiunea etc, constituie tot atâtea elemente care vin să concureze 
la realzarea şi dirijarea acestor stări. 

Prin urmare, formațiunea reticulată reprezentată de cele două sisteme 
activator şi inhibitor, ascendente şi descendente, are un efect modulator important 
atât asupra cortexului cerebral, cât şi asupra măduvei spinării. Ea reglează 
vigilenţa corticală, percepţia, discriminarea spaţio-temporală, memorizarea, expresia 
emoţională, recompensa, homeostazia, ritmurile biologice şi starea de somn. De 
asemenea, FR controlează activitatea muşchilor scheletici, reajustează poziţia şi 
locomoţia, influenţează îndemânarea, gesturile, expresia facială, masticaţia, 
deglutiţia, respiraţia, circulaţia şi exercită un control grosier asupra sistemului 
somatosenzorial şi neuroendocrin. 


Biochimia formaţiei reticulate 


Neuronii formaţiei reticulate sunt aranjaţi în grupe funcţionale distincte, 
bazate pe conexiuni şi pe natura biochimică a transmiţătorului lor. Acestea 
reprezintă surse majore ale sistemelor inputurilor noradrenergice, dopamniergice şi 
serotonergice către majoritatea structurilor cerebrale. S-a mai evidenţiat prezenţa 
acetilcolinei, histaminei şi a cel puţin 40 de neuropeptide. 

Sistemul noradrenergic. În creier exiată două căi noradrenergice majore: 
una ventrală şi una dorsală. 

Calea noradrenergică ventrală, cu origine bulbară şi pontină, inervează 
regiunea mezencefalică şi formațiunea reticulată de la acest nivel, pentru ca în 
final să ajungă la toţi nucleii hipotalamici. 

Calea noradrenergică dorsală îşi are originea la nivelul locusului ceruleus 
din partea inferioară a punţii. Pe măsura înaintării sale spre diencefal, această cale 
dă ramificații talamice şi hipotalamice, pentru ca în final să ajungă la hipocamp, 


200 TRATAT DE NEUROPSIHOLOGIE 


amigdală şi cortexul cerebral. Din locus ceruleus pornesc şi fibre descendente, care 
inervează nucleii inferiori ai trunchiului cerebral şi cerebelul. 

În timp ce neuronii locusului coeruleus dau neocortexului cele mai importante 
inputuri noradrenergice neocortexului, neuronii tegmentali laterali trimit majoritatea 
inputurilor noradrenergice trunchiului cerebral şi măduvei spinării. 

Semnificaţia fiziologică a acestor proiecţii noradrenergice divergente este 
ilustrată de efectele comportamentale extensive produse de substanţele care 
modifică acţiunea norepinefrinică centrală (Aston-Jones şi colab., 1984). Când 
neuronii locusului ceruleus sunt activaţi de inputuri senzoriale noi, ei răspund în 
grup printr-o activitatea crescută, explozivă. Acest răspuns coordonat apărut la 
modificarea inputului senzorial sugerează că neuronii respectivi au un rol important 
în orientarea şi atenţionarea individului de prezenţa unui stimul aversiv sau 
contrastant (Cooper şi Bloom, 1991). 

Pentru a examina modul în care sistemul noradrenergic modulează activitatea 
neurală, Nicoll (1982 şi1988) a studiat răspunsul neuronilor hipotalamici, una din 
țintele locusului ceruleus, şi a constatat că norepinefrina măreşte excitabilitatea 
acestor celule. Norepinefrina acţionează asupra receptorilor B-adrenergici ai 
neuronilor ce activează AMPc dependent de protein-chinază, fapt care duce la 
inhibarea conductanţei Ca” activat de K”. 

Cooper şi colab.(1991) au constatat că la nivelul altor neuroni corticali, 
norepinefrina activează receptorii  O-adrenergici, producând efecte opuse asupra 
excitabilităţii celulare. În aceste celule norepinefrina dă o uşoară hiperpolarizare 
şi o diminuare a ratei excitabilităţii spontane. 

Neuronii trigeminali laterali, care fac parte din sistemul noradrenergic, 
contribuie la integrarea funcţiei autonome prin intermediul proiecţiilor pe care 
nucleii medulari şi ai trunchiului cerebral le trimit la neuronii simpatici pregangli- 
onari din celulele coloanei intermediolaterale, la nucleul tractului solitar şi la nucleul 
motor dorsal al nervului vag. Activarea directă a neuronilor tegmentali laterali duce 
la diminuarea profundă a presiunii arteriale medii, a ratei cardiace şi a presiunii 
sanguine. 

Prin urmare, locus coeruleus este unul din cei mai bogaţi nuclei în 
noradrenalină. EI trimite prelungiri descendente spre nucleii din bulb şi funiculul 
lateral din măduvă şi ascendente spre cerebel, hipotalamus, sistemul limbic şi 
neocortex. Cele mai multe prelungiri se termină în jurul vaselor mici din creier, cu 
rol probabil în controlul şi autoreglarea microcirculaţiei cerebrale. 

Sistemul dopaminergic Dopamina este un precursor al noradrenalinei şi un 
mediator sinapticoadrenergic la nivelul căilor motorii extrapiramidale, la nivel 
pulmonar şi la nivel intestinal. 

Dopamina şi produsul său de metabolism, acidul homovanilic, se găsesc din 
abundență în fibrele nigrostriate. La fetus predomină noradrenalina iar la naştere, 
apare o cantitate mai mare de adrenalină şi dopamină. 

În creier există de trei patru ori mai mulţi neuroni dopaminergici decât 
noradrenergici. În contrast cu proiecţiile difuze ale sistemului noradrenergic, 
sistemul dopaminergic are o organizare topografică mult mai înaltă (Bjorklund şi 
Lindvali, 1984). Pe baza proiecţiilor lor eferente, grupele celulare dopaminergice au 
fost clasificate în două sisteme: un sistem neosrtiat şi un sistem mezocortical şi 

mezolimbic. Sisetmul mezostriat din substanța neagră şi din tegmentul ventral 
trimite proiecţii la numeroase arii striate. Acesta este implicat în controlul 
mişcărilor involuntare. Distrugerea selectivă sau degenerarea sistemului dopami- 
nergic mezostriat duce la apariţia tulburărilor motorii din boala Parkinson. 

Axonii dopaminergici care pornesc de la substanţa neagră formează sinapse 
pe neuronii colinergici ai neostriatului. 

Dopamina eliberată de terminaţiile presinaptice inhibă în mod normal 
neuronii colinergici. În maladia Parkinson sau în cazul blocării dopaminei de către 
medicamentele neuroleptice, activitatea căii nigrostriate diminuează, iar neuronii 
colinergici rămân neinhibaţi, hiperactivi. Prin urmare, simptomele extrapiramidale 
sunt date de neuronii colinergici supraactivi din striat, în spacial din nucleul caudat. 
Aceste efecte secundare produse prin blocarea dopaminei striate pot fi ameliorate 
cu ajutorul medicamentelor anticolinergice sau cu L-dopa. 

Acţiunea antipsihotică nu depinde de blocarea dopaminei striate deoarece 
anularea acesteia se face fără afectarea acţiunii respective. 

Este posibil ca în astfel de cazuri să fie vorba de dopamina mezolimbică. 
Se ştie că sistemul limbic şi cortexul regleză cogniţia, învăţarea, memoria şi 
emoția, iar lezarea acestor arii poate produce uşor simptomele căderii schzofrenice. 
Se presupune deci că cele două căi dopaminergice operează în mod analog, dar 
în sfere diferite ale comportamentului. 

Sistemul nigro-striat reglează puterea de răspuns a ganglionilor bazali la 
comenzile motorii, care îşi au originea în cortex. 

Funcţia ganglionilor bazali este aceea de a converti comenzile motorii în 
acţiuni. În acest sens, calea ascendentă a dopaminei controlează transformarea 
planurilor motorii în acţiuni şi modulează capacitatea de răspuns a ganglionilor 
bazali. | 

Calea mezolimbică şi corticală face acelaşi lucru, dar pentru acţiuni 
preconştiente şi fantezii. 

Lezarea acestor căi duce la pierderea inhibiţiei pentru gândire şi la 
dominarea experienţei conştiente de fluxuri ideative şi de fantezii necontrolate. 

Un alt sistem dopaminergic, tuberoinfundibular, cu origine în nucleul arcuat 
hipotizar, se ramifică în jurul vaselor portale ale eminenţei mediane hipotalamice, 
locul de sinteză al factorilor eliberatori adenohipofizari. Sistemul respectiv, dublat 
de calea noradrenergică tuberohipofizară, se termină în neurohipofiză. 

Prin urmare, neuronii dopaminergici şi noradrenergici sunt implicaţi în 
reglarea circulaţiei şi secreției hipofizare. 

Neuroni dopaminergici se găsesc şi în alte regiuni ale sistemului nervos 
central. 

Sistemul serotoninergic Cel mai extensiv sistem monoaminergic al trunchiului 
cerebral este sistemul serotoninergic ai cărui neuroni întrec ca număr celulele 
dopaminergice şi noradrenergice din trunchiul cerebral. Denumirea chimică a 
serotoninei este de S-hidroxitriptomină sau prescurtat 5-HT. 

Serotonina rezultă din hidroxilarea triptofanului şi decarboxilarea produsului 
rezultat, iar activarea ei ar avea loc prin intermediul AMPc. 

Receptorii serotoninergici sunt de cel puţin două tipuri: M şi O. Serotonina 
are o structură moleculară asemănătoare unui fragment al moleculei mari de LSD 

(d-Iysergic acid dietilamidă), ambele conţinând un nucleu indolic. LSD este un drog 
halucinogen considerat prototipul drogurilor psihomimetice. LSD induce o depresie 
specifică în activitatea neuronilor serotoninergici, care prin dezinhibiţie produc 
tulburări în sistemul vizual, limbic şi în alte arii corticale. 

Cele trei grupe serotoninergice caudale (nucleus rafe magnus, pallidus şi 


obscurus) dau principalele proiecţii serotoninergice descendente pentru măduva” 


spinării (Chan-Palay, 1979; Bowker şi colab., 1983; Aghajanian şi Vandermaelen, 1986). 

Proiecţiile descendente ale nucleului rafeului modulează neuronii motori şi 
senzoriali ai măduvei. Există şi proiecţii dense, care pornite de la celulele 
serotoninergice ajung la zona superficială din cornul dorsal al măduvei spinării 
(lamina | şi II). Aceste fibre deprimă inputurile aferente nociceptive. 

Nucleii rafeului care aparțin mezencefalului şi punţii superioare trimit 
proiecţii prin intermediul fasciculului telencefalic medial la mai multe formaţiuni 
rostrale, în care includem cortexul cerebral, striatul, structurile limbice, tuberculul 
olfactiv, hipocampul, hipotalmusul, septul şi amigdala. Toate porțiunile telencefalice 
primesc inputuri de la nucleul median şi dorsal al rafeului, precum şi de la grupul 
celulelor B9 (Molliver, 1987). 

Nucleul dorsal al rafeului trimite proiecţii mai puternice către cortexul frontal 
şi striat. Nucleul median al rafeului se proiectează în sept şi hipocamp (Segal, 1981). 

Cerebelul primeşte relativ puţine fibre serotoninergice, în principal de la aria B4. 

Ariile trunchiului cerebral cu cele mai dense proiecţii serotoninergice includ 
nucleii rafeului, substanţa neagră şi nucleii nervului oculomotor şi facial. 

Distribuţia sistemului serotoninergic este în mare parte similară cu cea a căii 
noradrenergice ventrale. 

Corelaţia serotonină-comportament a fost mai puţin studiată. Una din cauze 
se datorează lipsei substanţelor specifice pentru blocarea sau stimularea sistemului 
respectiv. În majoritatea cercetărilor s-au folosit droguri sau leziuni care produc 
creşteri sau scăderi enorme ale concentraţiei generale de serotonină. În acest mod, 
s-a putut pune în evidenţă rolul serotoninei asupra somnului cu unde lente. 

Lezarea rafeului sau injectarea unor substanţe care șărăcesc creierul de 
serotonină îi fac pe şobolani mai explorativi, mai hiperactivi, şi chiar hiperagresivi. 

Datele de mai sus sugerează că serotonina centrală mediază inhibiţia 
comportamentală, iar substanţele care diminuează serotonina cerebrală mimează 
acţiunea medicamentelor  antianxioase. Consecințele creşterii cantităţii de 
serotonină sunt mult mai puţin clare, dar se crede că ele diminuează activitatea 
comportamentală. Variaţiile mici au efecte minore, în timp ce variațiile mari produc 
simptome specifice, anormale, manifestate prin tremur de repaus al capului şi 
membrelor anterioare, rigiditatea torsului şi întinderea membrelor inferioare. Se pare 
că serotonina este implicată şi în scăderea ratei alimentare prin intermediul 
hipotalamusului. 

Efectele excitatoare ale serotoninei au fost evidenţiate cel mai bine la nivelul 
proiecţiilor nucleilor rafeului în nucleul motor al facialului. 

Aghejanian şi Vandermalen (1986) au constatat că 5-HT activează receptorii 
5-HT2, care duc la închiderea canalelor de K* şi la depolarizare lentă. Serotonina 
produce efecte similare şi asupra neuronilor piramidali din cortexul cerebral. De 
asemenea, serotonina, care acţionează prin intermediul altor receptori, poate inhiba 
descărcarea neuronală. 

Astfel, Segal (1981) a constatat că în hipocamp serotonina produce inhibiţie, 
prin deschiderea canalelor de K“'şi prin hiperpolarizarea neuronilor respectivi. Efecte 
inhibitoare similare apar în cortexul cerebral şi în neostriat. 

Alţi cercetători au constatat că la nivelul nervilor senzitivi periferici 
serotonina este facilitatoare, ca urmare a creşterii permeabilităţii pentru Na* şi de 
depoalrizare a membranei. La nivel central, are efecte inhibitorii fie datorită 
permeabilităţii crescute pentru K*, fie datorită scăderi Ca” intracelular. Prin 
acţiunea sa inhibitoare la nivelul SNC, serotonina are rol în modularea şi menţinerea 
comportamentului în limite considerate normale. 

Acetilcolinesteraza Prezenţa acetilcolinesterazei nu este legată de existența 
acetilcholinei. Sinteza ei este controlată transsinaptic de către mediatorul colinergic 
cu participarea AMPc şi a proteinkinazelor. 

Acetilcolinesteraza se găseşte în celulele nucleilor motori ai nervilor cranieni, 
incluzând nucleul dorsal al nervului vag, în unele celule ale nucleilor senzitivi ai 
nervului trigemen, în FR, în creier şi în măduva spinării. Receptorii colinergici 
muscarinici pot fi întâlniți în nucleii nervului hipoglos, ambiguu şi mai puţin în 
nucleul motor dorsal al nervului vag, care conţine receptori nicotinici. 

Activarea colinesterazică cerebrală se reflectă asupra inteligenţei şi 
comportamentului. 

Peptidele Peptidele, methionion (met-) enkefalina şi leucin (leu-) enkefalina 
sunt în strânsă legătură cu prezenţa receptorilor opiacei. 

Localizate în straturile II şi III ale porțiunii caudale a nucleului tractului 
spinal al trigemenului şi a nucleului tractului solitar precum şi într-un grup neuronal 
situat lateral de nucleul raphe magnus, ele acţionează fie ca neurotransmiţători, fie 
ca modulatori. 

În nucleii nervilor facial, hipoglos şi în unele regiuni ale FR, concentraţia 
enkefalinelor este moderată. Celulele cu met-enkefalin se găsesc în substanţa 
cenuşie periapeductală, în nucleul raphe magnus şi raphe pallidus din bulb, în 
nucleul tractului spinal şi al trigemenului şi în straturile I, II şi V Rexed din 
măduva spinării. Distribuţia fibrelor conţinătoare de enkefalină prezintă o mare 
concordanță cu cea a fibrelor monoaminice din nucleii bazali, aria septală, 
hipotalamus, nucleul amigdalian şi toate ariile corticale. Aceiaşi distribuţie o are şi 
substanţa P, astfel încât met-enkefalina, endorfina, substanţa P şi celulele 
conţinătoare de serotonină formează un complex integrativ care modulează 
mecanismele implicate în percepţia dureroasă. 

Ocitocina şi vasopresina Aceste două substanţe sunt elaborate în nucleii 
hipotalamici supraoptic şi paraventricular şi stocate împreună cu neurofizinele lor 

în neurohipofiză. Ele ajung în bulb pe căi axonale şi se termina în nucleul 
tractului spinal al trigemenului (lamal), în nucleul tractului solitar, în nucleul 
dorsal al nervului vag şi în nucleul reticular lateral (Andronscu, 1998). Terminaţiile 
neuronilor care sintetizează vasopresina fac contacte -cu capilarele eminenţei 
mediane, influențând secrelia de ACTH a adenohipofizei, dar fără a fi un factor 
eliberator. 

Secreţia lactată este controlată de ocitocină, care are probabil rol inhibitor 
asupra mecanismelor de consolidare a memoriei. 

Substanţa P Substanţa P se găseşte în unele celule ganglionare de pe 
rădăcinile dorsale ale nervilor spinali, ale căror terminaţii ajung în straturile 
superficiale ale cornului posterior care primesc informaţii nociceptive. La nivelul 
bulbului, poate fi întâlnită în straturile superficiale ale porțiunii caudale a nucleului 
tractului spinal al trigemenului şi a nucleului tractului solitar. O concentraţie mai 
mică este găsită în nucleul raphe magnus. 

Împreună cu tahikininele (substaţa K şi neuromedina K), substanţa P produce 
vasodilataţia vaselor corticale. 

Prezenţa diferitelor substanţe chimice a dus la întocmirea unei hărţi a 
distribuţiei acestora în FR şi a căilor lor de transmisie. Această hartă, realizată 
iniţial pe animalele de experienţă, s-a dovedit ulterior a fi, cu mici modificări, 
valabilă şi pentru om (Andronescu, 1989). 

Astfel, în FR a SNC se decsriu: 

1. Sistemul reticular colinergic 

2. Sistemul reticular monoaminergic format din: 

a. FR noradrenergică; 
b. grupe neuronale dopaminergice 
c. FR serotoninergică 

3. Grupe neuronale conţinând substanţe peptidice. 

Prin urmare, formațiunea reticulată nu reprezintă un sistem funcţional 
autonom cu potenţe psihoafective sau de conştienţă deosebite ci este numai o cale 
intermediară, un filtru şi un fel de reglator al unor largi game de influenţe 
humorale, hormonale, vegetative, somestezice exteroceptive şi motorii. Funcţionali- 
tatea acesteia este subordonată ansamblului funcţional al întregului organism şi 
activităţii tuturor sistemelor şi aparatelor, în coralaţie cu mediul fizic şi social. 

Formaţia reticulată a trunchiului cerebral are multe funcţii. Tehnicile 
anatomice recente au schimbat punctele noastre de vedere privind înţelegerea 
structurii formaţiei reticulate, relevând un mare număr de grupe celulare, deosebite 
din punct de vedere morfologic şi biochimic. În plus, în afara funcţiei integrative 
de mediere a stării de trezire, aceşti neuroni regleză reflexele musculare, 
coordonează funcţia sistemului nervos autonom şi modulează percepţia durerii. 

Clinic, sindroamele reticulate realizează aspecte diferite, după cum leziunea 

interesează sistemul reticulat activator sau inhibitor ascendent sau descendent. 

Mutismul akinetic Tulburare intermitentă sau permanentă a stării de 
conştienţă, acest sindrom se caracterizează prin lipsa de răspuns la întrebări 
(mutism), imobilitate a corpului şi capului (akinezia), ţinere a ochilor deschişi, cu 
deplasarea privirii spre examinator, spre obiectele prezentate şi spre sursa de 
zgomot, prin lipsa răspunsului emoţional şi motor la încercările examinatorului d 
a comunica cu pacientul, precum şi faţă de tot ce se petrece în jur. 

În ciuda acestor stări vigile cu „prezenţă oculară“, care pot fi mărturia unui 

nivel de conştienţă destul de ridicat , bolnavul rămâne aproape total mut şi imobil, 
deşi nu este paralizat. 
Afirmarea prezenţei unui grad de recepţie şi conştienţă se bazează pe faptul 
că în perioadele de ameliorare intermitentă, bolnavul poate relata nume de 
persoane şi fapte prezentate sau petrecute în faza totală de akinezie şi mutism. 
Percepția acestor bolnavi este mult redusă, dar nu abolită, iar reactivitatea lor 
superficială este păstrată. 

Iniţial, sindromul de mutism akinetic a fost descris de Cairns şi colab. (1941). 
Ulterior Kreindler, Macovei, Cadaş şi Dănăilă (1966) au deosebit din punct de 
vedere clinic un mutism akinetic de origine reticulată şi un mutism akinetic de 
origine frontală sau cingulară | 

Mutismul akinetic de origine reticulată se traduce prin imobilitate totală şi 
prezenţa reflexului de orientare. Bolnavul urmăreşte cu privirea pe examiantor, 
urmăreşte obiectele ce i se prezintă, întoarce brusc ochii spre lumină sau către un 
zgomot neaşteptat, manifestări pe care Cairns şi colab. (1941) le-au numit prezenţă 
oculară. Ritmul somn veghe este păstrat. Alimentaţia pasivă este posibilă deoarece 
deglutiţia este relativ bună. 

Incontinenţa de urină şi fecale nu se datorează deficienței sfincteriene, ci 
apare ca o consecinţă a akineziei totale, care împiedică bolnavul să-şi semnalizeze 
nevoile fiziologice. : 

Akinezia feţei se traduce printr-o lipsă completă de mimică emoţională. 
Uneori, bolnavii reuşesc să şoptească câteva silabe sau cuvinte adecvate situaţiei şi să 
schiţeze un gest lent, incomplet şi de mică amplitudine. Este posibil ca motricitatea 
oculară să aibă o reprezentare şi caracterisici funcţionale particulare la nivelul 
formaţiunii reticulate. Pe de altă parte, starea de veghe-somn prezintă un ritm normal, 
ceea ce arată că grupul neuronal reticulat care intervine în reglarea ei este indemn. 
Automatismul alimentar este conservat, centrii reticulaţi respectivi fiind deci intacţi. 

Bolnavul nu-şi poate traduce prin mimică dezgustul sau plăcerea pentru 
alimente, pentru că are amimie prin akinezie. 

Akinezia reticulată trebuie diferențiată de lipsa de incitaţie motorie din 
leziunile frontale descrisă de Kleist sub numele de antriebsmangel. Aceasta este mai 
puţin absolută şi mai uşor de învins prin incitaţii viguroase. Este mai mult o 
aspontaneitate decât o akinezie. 

Mutismul poate fi determinat de alterarea mecanismelor de iniţiere a vorbirii. 
Akinezia produsă de lezatea girusului cinguli are o semiologie mai puţin precizată 

şi poate lua un aspect de stupor cu prezenţă oculară, iar stimulii puternici şi 
nociceptivi reuşesc să o învingă parţial (fenomenul de înviorare motorie). Deseori, 
mutismul akinetic cingular se prezintă fără tulburări neurologice patente, fiind 
însoţit uneori de accese de furie vocală. 

Topografia leziunilor anatomice este foarte variată, datorită faptului că acest 
sindrom poate fi observat în cursul proceselor lezionale, afectând structurile care se 
întind de la protuberanţă până la nucleii bazali şi regiunea interhemisferică 
anterioară (girus cinguli bilateral). 

Bailey şi Davis (1942) au arătat că elementele esenţiale ale mutismului 
akinetic pot fi reproduse experimental printr-o leziune a substanţei cenuşii 
periapeductale produsă cu un electrod introdus prin ventriculul IV. 

Guiot şi colab. (1961) au constatat în cursul operaţiilor stereotaxice pentru 
parkinsonism o accelerare sau o oprire a vorbirii prin stimularea talamică, mai ales 
a nucleului ventro-lateral, din apropierea de liniei talamo-capsulare. 

Regiunile cingulară şi orbitară pot da şi ele, când sunt stimulate, o inhibiţie 
a comportamentului motor. De asemenea, stimularea repetitivă a regiunii anterioare 
a insulei, a tuberculului olfactiv, a lobului piriform, a amigdalei etc. dă o supresiune 
a activităţii motorii spontane tot timpul cât durează stimularea elecrtrică (Kaada 
şi colab., 1961). 

După Mamo (1958) şi Houdard şi Mamo (1962) sindromul lui Cairns s-ar 
datora unei tulburări a dinamogenezei cerebrale provocată de o deficiență 
reticulată, care nu-şi mai poate exercita influenţa ei activatoare asupra altor sisteme 
nespecifice, cum sunt sistemul talamic difuz, hipotalamusul, rinencefalul etc. Ei 
atribuie formaţiunii reticulate un rol important în geneza sindromului. Aceasta şi-ar 
exercita efectul asupra unor formaţiuni integratorii superioare  (rinencefalul, 
hipotalamusul), care joacă un rol fundamental în comportament. În interpretarea 
fiziopatologică vom ţine seamă de faptul că la nivelul formaţiunii reticulate a 
trunchiului cerebral şi superior acestuia se află o diferenţă anatomică şi 
funcţională bazată pe existenţa a două sisteme reticulate ascendente, activator şi 
inhibitor, împreună cu conexiunile lor inverse. Astfel, putem explica şi existenţa 
sindromului de logoree şi hiperkinezie descrisă de Dănăilă (1972). 

Sindromul de logoree cu hiperkinezie Urmărind comportamentul bolnavilor 
cu diferite afecţiuni neurochirurgicale, am observat că în afara sindromulu de 
mutism akinetic, starea bolnavilor se poate manifesta şi în sens opus, îmbrăcând 
aspectul de logoree cu hiperkinezie sau al unei game de fenomene intermediare între 
aceste extreme (logoree fără hiperkinezie, hiperkinezie fără logoree, hiperkinezie 
cu mutism) (Arseni şi Dănăilă, 1977). 

Sindromul de logoree cu hiperkinezie a fost întâlnit preoperator, dar şi în 
perioada postoperatorie la bolnavi cu următoarele afecţiuni neurochirurgicale: 
neurinoame de acustic stângi (2 cazuri), anevrism rostral al arterei bazilare (1 caz) 

(fig. 48), meningiom de pterion drept (1 caz) (fig. 49), tumoră de etaj mijlociu al 
bazei craniului cu dezvoltare maximă latero- şi retroselară stângă (1 caz), hematom 
subdural incapsulat de hemisfer stâng (2 cazuri) (fig 50), meningiom de sinus 
longitudinal superior cu dezvoltare frontală bilaterală (1 caz) şi fronto-parietală (1 
caz) (fig. 51), glioblastom temporal drept verificat operator (2 cazuri) (fig. 52 şi 53), 
metastază parieto-temporală dreaptă (Î caz). 

Fig. 48. Arteriografia vertebrală relevă prezenţa Fig. 49. TC relevă prezenţa unui meni- 
unui mare anevrism situat la nivelul vârfului arterei ngiom de pterion drept care a provocat 
bazilare. sindromul de logoree cu hiperkinezie, 


Fig. 50. TC relevă prezenţa unui mare hematom Fig. 51. TC relevă prezenţa unui mare 
subdural vechi de hemisfer stâng. meningiom de sinus longitudinal superior 
dezvoltat fronto-parietal bilateral. 


Sindromul de logoree fără hiperkinezie a fost prezent la un bolnav cu 
dilacerare şi ramolisment de lob temporal drept, la care s-a descoperit apoi un 
hematom subdural. 

Fig. 82. TC relevă prezenţa unui mare Fig. 53. TC relevă prezenţa unui mare 
glioblastom temporal drept care după ablaţie a  glioblastom temporal drept care după ablaţie a 
dus la apariţia unui marcat sindrom de logoree cu dus apariţia unui evident sindrom de logoree cu 
uşoară hiperkinezie. hiperkinezie. 


Sindromul de hiperkinezie cu mutism a fost pus în evidenţă la 7 bolnavi. 
Unul dintre aceştia-a prezentat meningoencefalită difuză, care a cuprins şi trunchiul 
cerebral. Un alt bolnav cu hemiparkinsonism drept şi-mutism a prezentat anevrism 
sacciform, polilobat de sifon carotidian drept. Doi pacienţi cu metastază frontală 
dreaptă au prezentat hemihiperkinezie dreaptă şi mutism. Un pacient cu meningiom 
situat în F, F, stâng şi meningiom de coasă bilateral fronto-parietal a prezentat 
hiperkinezie stângă, mişcări orizontale ale capului de tip parkinsonian şi afazie. 

“ Hemihiperkinezia dreaptă şi mutismul au fost prezente la un bolnav cu 

dilacerarea, de lob orbitar stâng şi cu ramolisment hemoragic fronto-parietal stâng. 

În fine; un bolnav cu neurinom de acustic drept şi cu gliom de: treime 
anterioară de“ nucleu caudat drept a prezentat, în faza iniţială, logoree cu 
hiperkinezie, după care a apărut hemiparkinsonism drept şi mutism (Arseni şi 
Dănăilă, 1977). A 

Sindromul de logoree cu hiperkinezie se caracterizează prin hipermnezie (cu 
exagerarea evocărilor care devin tumultoase, intempestive şi rapide), exagerarea 
atenţiei, a reflexului de orientare, logoree, mobilitate exagerată, simţ critic ascuţit, 
somn foarte puţin (2-3 ore din 24 de ore), judecată sau raţionament normale sau 
deteriorate, după gradul de întindere şi după localizarea leziunii cerebrale. În timp 
ce mutismul akinetic se datoreză lezării sistemului reticulat activator ascendent, 
sindromul de logoree cu hiperkinezie apare ca rezultat al lezării, comprimării sau 
siderării funcţionale a sistemului reticulat inhibitor ascendent a cărui existenţă o 
postulăm. 

Prin urmare, pe lângă celelalte sisteme homeostatice sistemul reticulat 
constituie un veritabil mecanism reglator al întregului nevrax, prin faptul că 

participă la reglarea tuturor proceselor psihice (atenţie, memorie, raţionament, 
comportament etc), a vorbirii, a tonusului muscular şi a mişcărilor etc. 

În ceea ce priveşta tonusul muscular, amintim că rigiditatea prin decerebrare, 
decorticare precum şi crizele ventriculare au drept cauză tot lezarea SRIA. După 
lezarea SRAA sau SRIA de către diferite procese patologice, apare o dereglare 
homeostatică, mai mult sau mai puţin importantă, care produce fie mutism akinetic, 
fie un sindrom de logoree cu hiperkinezie sau o combinaţie între două sindroame. 
Totuşi, sistemul reticulat nu poate fi luat în consideraţie separat, ci trebuie privit ca 
un tot anatomofuncţional integrativ, interconectat cu toate celelalte formaţiuni ale 
sistemului nervos. 

Rigiditatea prin decerebrare Lezarea substanţei reticulate activatoare şi 
inhibitoare descendente dă modificări importante de tonus muscular. 

Rigiditatea prin decerebrare se produce printr-o activare exagerată a 
sistemului reticulat activator din trunchiul cerebral şi a nucleilor vestibulari. 

În circumstanţe normale, trunchiul cerebral, ca şi măduva spinării, se află 
sub controlul nivelurilor superioare ale SNC prin intermediul fibrelor aferente venite 
de la acestea. Când la om şi la animale se întrerupe acest control superior printr-o 
transecţiune a trunchiului cerebral situată deasupra nucleului vestibular şi sub 
nucleul roşu, se produce rigiditate decerebrată. Pe de altă parte, cerebelul rămâne 
ataşat de trunchiul cerebral, iar conexiunile sale prin intermediul pedunculului 
inferior şi al braţului descendent al lui brahium conjunctivum rămân intacte. 

Cel mai important simptom al decerebrării (la pisică) este extrema 
hipertonicitate a muşchilor extensori ai membrelor şi ai gâtului, care apare la câteva 
minute după decerebrare. Iniţial, rigiditatea prin decerebrare a fost studiată 
experimental de Sherrington (1898), dar ulterior ea a fost identificată şi clinic de 
către Wilson (1920). 

Când decerebrarea apare la primate sau la pacienţi ca rezultat al unor 
hemoragii cerebrale extinse sau a unor tumori, ea se manifestă printr-o creştere mai 
puţin pronunţată a tonusului extensorilor. 

Extensia clasică apare intermitent sau numai la aplicarea unor stimuli 
nociceptivi periferici. Provocarea posturii de decerebrare şi a altor reflexe de trunchi 
cerebral (reflexe oculovestibulare) ne indică nivelul aproximativ al funcţiilor 
reziduale din interiorul sistemului nervos. Mişcarea binoculară este coordonată de 
12 muşchi. Reflexul oculovestibular orizontal menţine imaginea vizuală şi cu 
ajutorul mişcării capului. Acest retlex este coordonat de acţiunea a patru muşchi, 
drepţi externi şi drepţi interni. 

Pacienţii cu leziuni de trunchi cerebral au deficite caracteristice de mişcare 
oculară. Leziunile care interesează centrul pontin al privirii dau paralizii de 
orizontalitate, privirea în sus rămânând intactă. 

Leziunile mezencefalice care afectează centrul privirii verticale dau paralizii 
de verticalitate. 

Lezarae fasciculului longitudinal medial provoacă deconectarea neuronilor 
motori ai dreptului medial de interneuronii abducensului. 

Acest deficit de drept medial numit oftalmoplegie internucleară este adesea 
întâlnit şi la pacienţii cu scleroză multiplă. 

Postura decerebrată rezultă din combinarea activităţii tonice a neuronilor 
reticulospinali. Ca rezultat, reflexele de întindre a muşchilor extensori devin 
hiperactive, iar tonusul acestora creşte. 

Sherrington (1898) a constatat că contractura musculară tonică a membrelor 
decerebrate dispare după secţionarea rădăcinilor dorsale. Ea întrerupe refelxul de 
întindere prin împiedicarea terminaţiilor fusurilor de a transmite neuronilor motori 
activitatea tonică. 

Efectul profund al secţionării rădăcinilor dorsale asupra rigidităţii 
decerebrate relevă importanța reflexului de întindere în menţinerea tonusului 
muscular. Şi alţi factori contribuie la producerea rigidităţii extensorilor după 
decerebrare. Printre aceştia enumerăm activitatea reticulospinală şi fibrele 
aminergice ale trunchiului cerebral, care inhibă căile reflexe polisinaptice de flexie 
din măduva spinării. 


VI. CEREBELUL 
Coordonate anatomice 


Structurile cerebeloase apar relativ târziu pe scara evoluţiei filogenetice. De- 
abia la reptile se diferenţiază pentru prima dată nucleii cerebeloşi de — sine 
stătători - omologi ai nucleilor fastigiali şi dinţaţi ai mamiferelor. 

La om, el reprezintă o formaţiune pregnant delimitată şi individualizată din 
punct de vedere topografic şi anatomic. 

Cerebelul (creieraşul) constituie porţiunea cea mai voluminoasă a mezencefalului. 

Este situat în partea posteroinferioară a cutiei craniene, înapoia bulbului şi 
punţii şi dedesuptul lobilor occipitali ai creierului, fiind separat de aceştia printr-o 
membrană conjunctivo-fibroasă denumită cortul cerebelului, o prelungire a durei mater. 

Denumirea de creieraş se referă la asemănarea marcată între acesta şi 
creierul mare, pe care cerebelul îl imită la dimensiuni mai mici prin lipsa 
emergenţelor de nervi cranieni, prin divizarea suprafeţei în şanţuri şi circumvoluţii 
şi prin structura sa internă (la suprafaţă găsim scoarţa, iar în interior o masă 
voluminoasă de substanţă albă în mijlocul căreia se atlă nucleii cenuşii subcorticali) 

Ca şi creierul mare, cerebelul dispune de fibre de proiecţie, de conexiuni 
corticosubcorticale şi de reprezentări corticale ale periferiei. Diferenţele se referă 
la îngustimea circumvoluţiilor, la dispunerea mai ordonată a acestora, precum şi la 
uniformitatea structurii corticale. În scoarţa cerebrală elementul cel mai caracteristic 
este celula piramidală, în timp ce în cerebel constituentul specific este celula lui Purkinje. 

În delimitarea părților sale componente mari, astăzi se corelează criteriile 
de ordin longitudinal (mai vechi) cu cele de ordin transversal (mai noi). Suprapu- 

nerea conexiunilor vestibulare, proprioceptive şi corticale impune o diviziune 
ontofilogenetică în porţiuni arhi-, paleo- şi neocerebeloase. Limitele acestor porţiuni 
pe cerebelul omului adult nu sunt nete, deoarece structurile mai recente se împletesc 
în bună parte cu cele mai vechi. Totuşi, se poate face o delimitare aproximativă a 
celor trei porţiuni. 

Arhicerebelul reprezentat prin lobul floculo-nodular (structura cea mai veche 
şi cea mai mică) este conectat cu nucleii vestibulari. EI este alcătuit din nodulus, 
ca formaţiune vermiană şi floculus ca formaţiune cerebeloasă. 

Paleocerebelul constituit din lobul central şi lobul patrulater anterior, 
primeşte aferente de la măduva spinării şi trunchiul cerebral şi trimite eferente la 
nucleii cerebeloşi (dinţat) şi la formațiunile tonigene ale trunchiului cerebral, în 
primul rând nucleului roşu, iar de aici substanţei reticulate şi măduvei spinării prin 
căile rubroreticulate şi rubrospinale. 

Neocerebelul este porţiunea ce mai voluminoasă şi cea mai nouă pe scară 
filogenetică. El este constituit din lobii patrulater posterior, semilunar superior, 
semilunar inferior, gracilis şi biventer care au conexiuni cu scoarţa cerebrală prin 
căi plecate din câmpurile citoarhitectonice ale lobilor frontal, parietal, temporal şi 
occipital. 

Eferentele neocerebeloase care pornesc de la nucleul dinţat, nu şi de la 
scoarţa cerebeloasă, se grupează în fasciculul dento-rubro-talamo-cortical. O altă 
cale eferentă are originea în nucleul embolitorm şi se îndreaptă spre centrul median 
al talamusului, spre nucleul caudat şi putamen. În felul acesta este constituit un 
important contingent proprioceptiv care conectează cerebelul cu aparatul striat. 

Ca formă cerebelul este ovoid, turtit vertical cu axa mare în sens transversal. 
Diametrul transversal măsoară în medie 10 cm, cel sagital Gcm, iar cel vertical 
aproximativ, 4cm. Prin modul de organizare cerebelul pune în evidenţă trei feţe: 
superioară, în raport cu cortul cerebelului ce-l separă de emisferele cerebrale; 
inferioară, în raport cu fosele cerebeloase ale occipitalului; anterioară, în raport cu 
faţa posterioară a trunchiului cerebral. 

Greutatea cerebelului este în medie de 120-150g, reprezentând a opta parte 
din greutatea totală a creierului. Suprafaţa cerebelului măsoară aproximativ 
1000cm?, din care numai 1/6 este vizibilă la exterior. Aceasta este brăzdată de 
o serie de şanţuri, unele mai lungi şi mai adânci (circa 22mm) care dau naştere la 
lobi şi lobuli, altele mai scurte şi mai superficiale (circa 3-6mm) care delimitează 
circumvoluţii sau lobului. 

Cei trei lobi ai corpului cerebelos sunt delimitaţi de două fisuri (şanţuri): 

fisura primară, între lobul anterior şi cel mijlociu şi fisura piramidală, între lobul 
mijlociu şi lobul posterior. 
Şanţul uvulonodular de pe faţa interioară delimitează lobul posterior de lobul 
floculonodular. Fisura orizontală a cerebelului urmăreşte aproape fidel marginea 
acestuia, adică limita dintre cele două feţe. Din punct de vedere funcţional nu are 
nici o importanţă (Fig. 54). 

Fig. 54. Schema fisurilor cerebeloase şi diviziunea filogenetică a cerebelului 

Î. Fisura primară; 2. Fisura posterosuperioară; 3 Fisura orizontală; 4. Fisura 
piramidală; 5. Lobul anterior (paleocerebelul); 6. Lobul posterior (neocerebelul); 

7. Lobul floculo-nodular (arhicerebelul). 


Cerebelul poate fi împărţit în trei fâşii longitudinale juxtapuse vermisul şi 
cele două hemisfere cerebeloase, care sunt legate de bulb, punte şi mezencefal prin 
intermediul celor trei perechi de pedunculi. 

Vermisul este o porţiune mediană nepereche, care are un diametru de 4cm şi o 
lăţime de lcm. Acesta prezintă circumvoluţii transverse inelare, care îi dau un aspect 
de vierme de mătase îndoit în semicerc, de unde îi vine şi numele dat de Galen (Fig. 55). 

Porțiunea anterioară a vermisului superior poartă numele de lingulă. A doua 
diviziune vermiană poartă numele de lobul central şi este puţin mai voluminoasă 
decât prima. Lateral trimite prelungiri pe hemisferele cerebeloase sub formă 
dearipi. Diviziunea a treia şi a patra (culmen şi declive) formează aproape toată faţa 


Fig. 55. Principalele subdiviziuni ale vermi- 
sului şi ale cerebelului 

1. Lingula; 2. Lobul central, 3. Culmen; 4. De- 
clive; 5. Folium; 6. Tuber; 7. Piramida; 
8. Uvula; 9. Nodulus; 10. Parafloculus; 
11. Floculus; 12. Lobulul patrulater; 13. Fi- 
sura primară; 14. Lobulul simplex; 15. Lo- 
bulul semilunar superior; 16. Fisura orizon- 
tală; 17. Lobulul semilunar inferior; 18. Fi- 
sura prepiramidală; 19. Lobulul biventer. 

superioară a vermisului. Hemisferelor cerebeloase le corespunde lobul partulater 
divizat de fisura primară într-o porţiune anterioară şi una posterioară. Al cincilea, 
lobul vermian este folium (foiţa) constituit dintr-o singură lamă subţire ascunsă 
în profunzimea incizurii posterioare. 

Lateral se continuă cu lobul semilunar superior, care ocupă treimea 
posterioară a hemisferei. Cu acesta se termină vermisul superior şi faţa superioară 
a bemisferelor şi trecând dedesuptul fisurii orizontale se ajunge la diviziunile de pe 
faţa inferioară a cerebelului. Asfel, urmează lobul cel mai voluminos de pe 
vermisul inferior cu formă de tuberozitate, numită tuber-vermis. Lateral, pe 
hemisfere, se continiuă cu lobul semilunar inferior, asemănător celui de pe faţa 
superioară. Sub tuber se află un lobul mic, numit pyramis (piramida). 

Lateral de pyramis se continuă cu lobul biventer cu formă de semilună, dar 
care este subdivizat în două jumătăţi concentrice aproape egale. 

Penultimul lobul de pe vermis este uvula (lueta) căreia, lateral, îi corespund 
amigdalele. Dincolo de fisura posterolaterală se ajunge la ultima diviziune de pe 
vermis numită nodulus (nodulul), căruia lateral, pe hemisferele cerebeloase. îi 
corespunde lobul flocculus. 

Anterior flocculul apare în unghiul pontocerebelos, iar pedunculul său 
urmează forma arcuită a recesului lateral al ventriculului patru (fig. 56). 

Fig. 56. Schema diviziunilor vermisului şi a lobulilor cerebeloşi 

]. Lingula; 2. Lobul central; Culmen; 4. Declive; 5. Folium; 6. Tuber; 7. Pyramis; 
8. Uvula; 9. Amigdala; 10. Floculus; 11. Lobul central; 12. Lobulul patrulater 
anterior; 13. Lobulul patrulater posterior; 14. Lobulul semilunar superior; 15. Lo- 
bului semilunar inferior; 16. Lobulul gracilis; 17. Lobulul biventer; 18. Paraflocu- 
lus; 19. Nodulus. 


Prin urmare, se pot distinge lobuli atât pe vermis, cât şi pe hemisfere. Fiecare 
lobul de pe vermis este în continuitate cu câte unul de pe hemisfere, cu care 
constituie o unitate morfofuncţională. Denumirile lobulilor sunt arbitrare, fără 
semnificaţie funcţională sau filogenetică. 

Legăturile exterioare ale cerebelului se realizează prin intermediul fibrelor 
de proiecţie grupate în şase mănunchiuri pereche numite pedunculi cerebeloşi: 

1. Pedunculii cerebeloşi inferiori (corpii restiformi) sunt alcătuiți predomi- 
nant din fibre aferente şi fibre eferente care se duc către măduvă, bulb şi punte. 
Fibrele aferente sunt reprezentate de: fasciculul spinocerebelos posterior (Flechsig) 
care îşi are originea în coloana Clarke din măduvă şi în bulb, fasciculul olivocere- 
belos, fibrele arciforme cu origine în nucleii Goll şi Burdach, fasciculul vestibulo- 
cerebelos cu originea în olivele bulbare,fibre din nervii cranieni - perechile aV-a, a 
IX-a şi a X-a, fasciculul tectocerebelos cu originea în tuberculii cvadrigemeni. Prin 
aceste căi cerebelul primeşte impulsuri senzoriale de tip proprioceptiv şi vestibular, 
precum şi semnale motorii din cadrul sistemului extrapiramidal. 

Fibrele eferente sunt alcătuite din: a) fasciculul  cerebrovestibular, cu 
originea în nucleii fastigiali care merg la nucleii vestibulari şi substanţa reticulată 
a bulbului; b) fasciculul cerebeloolivar, care merge la olivele bulbare; şi c) fasciculul 
fastigiobulbar, spinal şi cel fastigiovestibular (direct şi încrucişat). - 

Pedunculul cerebelos inferior este continuarea fasciculului posterior al 
măduvei, care la unghiul inferior al fosei romboide se desparte şi divergând în sus, 
trece pe lângă unghiul lateral al ventriculului al patrulea şi apoi se continuă în 
masa cerebelului atingând pedunculii mijlocii. 

2. Pedunculii cerebeloşi mijlocii (brachium pontis) leagă cerebelul de punte. 

Pornesc de la locul de origine aparentă a nervilor trigemeni (perechea a V-a) 
incluzând fibre pontocerebeloase, fibre care fac legătura între scoarţa cerebeloasă 
a unei hemisfere şi fibre care leagă nucleii cerebeloşi ai unei hemisfere de nucleii 
cerebeloşi din hemisfera opusă. De asemnea, în pedunculii mijlocii se găsesc şi 
fibre corticocerebeloase, care leagă scoarţa cerebrală de cerebel. 

Pedunculii cerebeloşi mijlocii sunt cele mai voluminoase cordoane, deoarece 
au cel mai mare număr de fibre. 

3. Pedunculii cerebeloşi superiori (brachium conjunctivum) sunt alcătuiți din 
fibre aferente şi eferente. Fibrele eferente merg la măduva spinării, trunchiul 
cerebral, talamus şi scoarţa cerebrală (fasciculul cerebelorubral, cerebelotalamic, 
etc). Îşi au originea în nucleii dinţaţi, globiformi şi embolitormi. Fibrele aferente vin 
de la măduvă, trunchiul cerebral şi scoarţa cerebrală, fiind reprezentate prin 
fasciculul spinocerebelos anterior (Gowers), prin care se transmit semnale ale 
sensibilităţii proprioceptive inconştiente şi prin fasciculul tectocerebelos anterior, 
care îşi are originea în tuberculul cvadrigemen superior şi conduce impulsuri la 
retină, reprezentând o cale a reflexelor opticocerebeloase. Pedunculul cerebelos 
superior este cel mai puţin voluminos deoarece cuprinde cel mai mic număr de 
hbre. 

Substanţa cenuşie este reprezentată la exterior de o mantie care înveleşte 
hemisferele cerebeloase şi care poartă numele de scoarță cerebeloasă. Privită în 
secţiune transversală la microscop, această formaţiune ne dezvăluie o organizare 
stratificată, care rezultă în primul rând din diversitatea morfologică a celuleor 
nervoase, iar în al doilea rând din modul lor de grupare. 

Prin urmare, cortexul cerebelos este o structură simplă, care are trei straturi: 
molecular, ganglionar şi granular, ce conţin cinci tipuri de neuroni: stelaţi, în formă 
de coş, Purkinje, Golgi şi celule granulare (Fig. 57). 

a. Stratul cel mai exterior sau molecular este format din celule granulare şi 
axoni paraleli cu axul longitudinal al folium-ului. El mai conţine celule împrăştiate 
sub formă de coş şi stelate, care funcţionează ca interneuroni şi, de asemenea, 
dendritele neuronilor Purkinje subiacenţi. La nivelul acestui strat se realizează 
sinapse între diferite celule ale scoarței cerebeloase. Axonii celulelor în formă de 
coş din porţiunea inferioară a stratului molecular au un traiect orizontal, iar 
colateralele lor abundente, învăluie corpurile şi segmentele iniţiale ale axonilor 
celulelor Purkinje. 

b. Stratul ganglionar (intermediar) este alcătuit din neuroni tipici pentru 
scoarţa cerebeloasă, denumiți celule Purkinje. Acestea sunt de dimensiuni mari (50- 
80mm) au formă de pară şi sunt aşezate unele lângă altele într-un singur strat. 
Porțiunea bazală este îndreptată către stratul molecular, unde dezvoltă o bogată 
ramificaţie dendritică. Dendritele celulelor Purkinje au porţiuni receptoare 
morfologic distincte, care fac contact cu terminaţile fibrelor căţărătoare şi 
porţiunea ramificată, intrând în contact cu terminaţiile presinaptice ale fibrelor 
paralele. Pe arborele dendritic al unei celule Purkinje se formează aproximativ 60 
de mii de contacte sinaptice de la fibrele paralele (Fox şi Bernard, 1957), care în 
plus intră în legătură cu celulele stelate şi celulele în formă de coş. 

Axonii neuronilor Purkinje se îndreaptă în jos, în substanţa albă subiacentă. 
Ei reprezintă singura eferenţă a cortexului cerebelos. 

Fibrele recurente din axonii Purkinje vin prin substanţa albă şi, ajungând la 
nivelul celulelor lui Purkinje, se ramifică şi se înfăşoară împrejurul acestora, în 
contact strâns atât cu corpul celulei, cât şi cu remificaţiile dendritice. Acestea se 
numesc fibre căţărătoare. Ito (1984) a descoperit că toţi neuronii Purkinje sunt 
inhibitori şi că ei utilizează ca neurotransmiţător acidul gama-aminobutiric 
(GABA). 

c. Stratul granular (intern), format din corpurile celulelor granulare, cu 
dendrite în formă de ghiare şi axoni orientaţi în sus. Numărul lor, de aproximativ 
10'!, depăşeşte totalul neuronilor din cortexul cerebral. De asemenea, aici se 
găsesc celulele Golgi, ai căror axoni urcă tot spre stratul molecular. Stratul 
granular conţine şi mici spaţii clare numite glomeruli, unde celulele stratului 
granular formează contacte sinaptice complexe cu expansiunile bulboase ale fibrelor 
(muşchiulare) aferente. 

Corpii celulelor granulare au axoni care se ridică în stratul molecular, 
aproape de suprataţă unde se dihotomizează, trimițând două ramuri opuse, paralele 
cu direcţia circumvoluţiei, dar în sens transversal. Colateralele acestora ating un 
rând de celule Purkinje, asemănător fibrelor telegrafice suspendate pe stâlpi. Alte 
fibre aferente se prezintă sub formă de fibre muşchiulare cu o ramificaţie bogată 
care are în stratul granular mai multe terminaţii în formă de arborizaţii penicilifor- 
me, ce amintesc de aspectul muşchiului de copac. 

Fig. 57. Structura citoarhitectonică a 
4 5 scoarţei cerebelului 
i 1. Celula stelară din stratul malecular, 
2. Celulele în formă de coş; 3. Den- 
dritele celulelor lui Purkinje; 4. Celulă 
Purkinje; 3. Celulă Golgi; 6. Celulă 
granulară (stratul granular inter); 7. Ce- 
lulele  cățărătoare aferente; 8. Pia 
mater; 9 Stratul molecular; 10. Stratul 
celulelor Purkinje; 11. Stratul granular, 
12. Substanţa albă; 13. Axon aferent cu 
terminaţie în fibră căţărătoare; 
14. Axon aferent cu formaţie muşchiulară. 


n Sai 


Influxurile nervoase urmează calea fibrelor aferente care se termină direct 
(fibre căţărătoare) sau prin intermediul celulelor granulare (fibre muşchiulare) pe 
celulele Purkinje. Celula Purkinje transmite impulsul la nucleii cerebeloşi, iar de 
aici fibrele eferente îl conduc mai departe. Impulsurile se distribuie în sens 
transversal prin celulele granulare paralele şi în sens sagital prin celulele în formă 
de coş. 

Funcţia scoarţei cerebeloase. Informaţia cerebeloasă acţionează iniţial 
asupra nucleilor profunzi, care împreună cu nucleii vestibulari transmit mai departe 
toate outputurile provenite de la cerebel. Activitatea celulelor Purkinje, singurul 
output de la cortexul cerebelos, este determinat de două inputuri aferente excitatorii: 
fibrele muşchiulare (Mossy fibres) şi fibrele agăţătoare sau căţărătoare (climbing fibres). 

Fibrele muschiulare şi agăţătoare (căţărătoare) au origini diferite, se 
termină în cerebel în locuri diferite şi au roluri funcţionale diferite. Ambele trimit 
ramuri axonale colaterale la nucleii cerebeloşi profunzi. Aceste căi colaterale 
activează neuronii nucleilor profunzi, care fac parte din circuitul cerebelos primar. 
Acest circuit primar este modulat apoi de acţiunea inhibitoare a cortexului cerebelos, 
mediată de neuroni Purkinje. 

Fibrele muşchiulare (asemănătoare muşchiului de copac) reprezintă inputul 
aterent major. Ele provin din diferiţi nuclei ai trunchiului cerebral şi din neuronii 
măduvei spinării, care dau naştere tractului spinocerebelos. Fibrele muşchiulare 
influenţează neuronii Purkinje indirect, prin intermediul sinapselor cu celulele 
granulare, care sunt interneuroni excitatori ai glomerulilor cerebeloşi. Căile fibrelor 

muşchiulare activate de stimulii periferici tipici, activează grupurile de celule 
granulare locale. 

Axonii celulelor granulare urcă în stratul molecular, iar pe traectul lor fac 
conexiuni excitatoare puternice cu celulele Purkinje din apropiere. În stratul 
molecular axonii celulelor granulare se bifurcă şi dau naştere fibrelor paralele, care 
se extind pe distanţă de câţiva milimetri de-a lungul foliei cerebeloase. Fibrele 
paralele intersectează dendritele celulelor Purkinje, orientate perpendicular pe 
primele. Fiecare celulă Purkinje primeşte inputuri de la aproximativ 200.000 de 
fibre paralele, ce aparţin celulelor granulare, iar fiecare celulă granulară colectează 
inputuri de la mai multe fibre muşchiulare. 

Fibrele muşchiulare au aferente de la cortexul cerebral şi de la nucleii pontini, 
vestibulari şi trigeminali. 

Fibrele căţărătoare îşi au originea în nucleul olivar inferior din bulb şi 
furnizează inputuri excitatoare. Această denumire se datorează morfologiei 
terminaţiilor sale pe neuronii Purkinje. Axonii lor intră în cortex şi se înfăşoară 
în jurul somei şi al dendritelor neuronilor lui Purkinje, unde fac numeroase contacte 
sinaptice, iniţiale fiind cele din porţiunea proximală a dendritelor. Toate sinapsele 
lor sunt excitatoare. Fiecare fibră căţărătoare contactează numai 1-10 neuroni 
Purkinje, fiecare neuron Purkinje primind inputuri sinaptice numai de la o singură 
fibră căţărătoare. Conexiunile sinaptice făcute de fibrele căţărătoare pe neuronii 
Purkinje sunt unele din cele mai puternice din sistemul nervos. 

Un singur potenţial de acţiune dintr-o fibră căţărătoare provoacă un foarte 
mare potenţial postsinaptic excitator atât în somă, cât şi în dendritele celulelor 
Purkinje, declanşând o mare acţiune potenţială urmată de acţiuni potenţiale mici 
cu frecvenţă înaltă (Gibson şi colab., 1987; Thach şi colab., 1991). Aceste grupări 
caracteristice poartă numele de vârf complex (complex spike) şi se asociază cu un 
accentuat influx de Ca” în neuronii Purkinje. Inputul fibrelor muşchiulare dă 
potenţiale postsinaptice excitatoare mici. Sumarea spaţială şi temporală a acestor 
potenţiale postsinaptice mai mici sunt cerute de celulele Purkinje pentru a produce 
un singur potenţial de acţiune, denumit vârf simplu (simple spike) (Voogd şi Bigare, 
1980; Llinas, 1981; Adams şi Victor, 1989). 

Inputurile fibrelor muşchiulare şi căţărătoare sunt modulate separat de 
stimulările senzoriale şi de actele motorii. Neuronii care dau naştere fibrelor muşchiulare 
şi celulelor granulare descarcă spontan într-un procent ridicat, producând în neuronii 
Purkinje 50- 100 vârfuri pe secundă. Stimulii senzoriali sau mişcările voluntare ce 
acţionează prin intermediul fibrelor muşchiulare pot modula aceste descărcări, 
controlând asttel, în orice moment, rata descărcărilor celulelor Purkinje. 

În contrast, neuronii nucleului olivar inferior, care dau naştere fibrelor 
căţărătoare, descarcă spontan cu o rată scăzută, producând în medie un vârt 
complex pe secundă în celula Purkinje. Suimulii senzoriali sau mişcările provoacă 
numai unul sau două vârturi complexe. Deoarece sumaţiile spaţială şi temporală 
sunt cerute în mod normal pentru a produce efecte semnificative în neuronii 
postsinaplici, este imposibil ca descărcarea cu frecvență joasă rezultată din 

variațiile activităţii fibrelor căţărătoare să aibă o influență majoră asupra 
neuronilor ţintă constituiți din celulele Purkinje. Oricum, inputurile fibrelor 
căţărătoare către celulele Purkinje, importante pentru modularea efectului fibrelor 
muşchiulare pe celulele Purkinje, acţionează prin două căi distincte. Prin 
mecanisme care nu sunt pe deplin înţelese, fibrele căţărătoare pot întări în mod 
tranzient efectul inputului fibrelor muşchiulare pe celulele Purkinje. Apoi, fibrele 
căţărătoare pot produce o depresiune de lungă durată a eficacităţii inputurilor 
selecţioanate ale fibrelor muşchiulare prin intermediul unei acţiuni heterosinaptice, 
responsabilă pentru unele forme de învăţare motorie (Ghez, 1991). 

Cortexul cerebelos primeşte şi el aferenţe difuze de la fibrele aminergice, 
care iau naştere din două grupe nucleare ale trunchiului cerebral, nucleii rafeului 
şi locus ceruleus. Proiecţiile nucleilor rafeului sunt serotonergice şi se termină în 
cele două straturi, granular şi molecular. Proiecţiile locusului ceruleus sunt 
noradrenergice şi se termină ca un plex în toate cele trei straturi ale cortexului 
cerebelos. Ambele inputuri au o întinsă acţiune modulatoare. Prin urmare, celulele 
Purkinje furnizează outputuri cortexului cerebral şi primesc inputuri excitatoare de 
la trei sisteme de fibre. 

Activitatea neuronilor Purkinje este modulată de trei tipuri de interneuroni 
inhibitori: celulele stelate şi celulele sub formă de coş din stratul molecular şi 
clulele Golgi din stratul granular. Ca şi celulele Purkinje, celulele sub formă de coş 
şi celulele stelate primesc conexiuni excitatoare de la fibrele paralele (axonii 
celulelor granulare). 

Celulele stelate au axoni scurţi, care contactează în stratul molecular 
dendritele celulelor Purkinje din apropiere, în timp ce axonii celulelor sub formă 
de coş urcă perpendicular către fibrele paralele şi contacteză corpul celulelor 
Purkinje în porţiunea lor distală. Ca rezultat, când un grup de celule paralele excită 
un rând de neuroni Purkinje şi celulele în formă de coş din apropiere, ultimile 
inhibă neuronii Purkinje din afara razei de excitație (Ghez, 1991). Aceasta duce la 
crearea unui câmp de activitate similar antagonismului din jurul unui centru, 
asemănăor celui pe care noi îl întâlnim la neuronii senzoriali. 

AI treilea interneuron inhibitor, celula Golgi din stratul granular, are arborele 
dendritic în stratul molecular, unde primeşte principalul său input excitator din 
fibrele paralele. Terminalele celulelor Golgi din stratul granular se distribuie 
celulelor granulare ca sinapse axodendritice în glomeruli. În acest mod, neuronii 
Golgi suprimă excitaţia celulelor grandulare primită prin intermediul inputurilor 
fibrelor muşchiulare şi reduce durata excitaţiei primită de celulele Purkinje prin 
fibrele paralele. Astfel, neuronii Golgi par să utilizeze neurotransmiţătorul GABA 
(Chan-Palay şi Palay, 1984; Gravel şi Hawkes, 1990 ). Prin urmare, celulele 
Purkinje sunt inhibate de interneuronii locali. 

Substanţa albă este formată din fibre mielinice, care din punct de vedere 
funcţional se împart în fibre de asociere, fibre comisurale şi fibre de proiecţie. 
Primele asigură transmiterea informaţiei de la o zonă la alta în interiorul aceleeaşi 
hemistere cerebeloase sau de la scoarța cerebeloasă la nucleii cerebeloşi din 

profunzimea substanţei albe. Cele comisurale mediază transmiterea informaţiei de 
la o zonă a unei hemisfere cerebeloase la zona simetrică din hemisfera opusă. 
Fibrele de proiecţie permit comunicarea şi interacţiunea funcţională a cerebelului 
cu celelalte formaţiuni ale SNC. Pe o secţiune mediosagitală putem vedea arborele 
vieţii (arbor. vitae), adică o imagine având ca schelet substanţa albă şi ca înveliş 
un strat cortical de substanţă cenuşie cu o grosime de 1-2mm. Miezul este alcătuit 
din corpul medular, din care se ramifică lame albe din ce în ce mai subțiri acoperite 
cu cortex cerebelos. Circumvoluţiile, denumite foi, sunt tangente şi presate unele în 
altele aşa încât pe secţiune capătă un aspect colţuros. 

- În substanţa albă se proliferează o serie de nuclei de substanţă cenuşie 
dispuşi pereche atât în vermis, cât şi în hemisferele cerebeloase. Sunt patru 
asemenea perechi de nuclei cerebeloşi: 1. nucleii fastigiali (formaţiuni paleocerebe- 
loase) localizaţi în vermis de o parte şi de alta a liniei mediane, în acoperişul 
ventriculului IV. Ei primesc fibre din scoarţa cerebeloasă a vermisului şi sunt în 
legătură prin intermediul aferentelor cu tectum-ul, cu măduva spinării, cu nucleii 
vestibulari şi cu substanţa reticulată a trunchiului cerebral; 2. nucleii globulari, 
localizaţi în hemisferele cerebeloase, unul în hemisfera stângă, altul în hemisfera 
dreaptă, lateral de nucleii fastigiali, primesc fibre din seoarţa cerebeloasă din 
imediata apropiere a vermisului. Proiecţiile nucleilor globos şi emboliform sunt, de 
asemenea, destinate nucleului roşu homolateral şi nucleului ventrolateral din 
talamus; 3. nucleii dinţaţi (dantelaţi) aflaţi lateral de nucleii globulari (globoşi) sunt 
cei mai voluminoşi situându-se aproximativ în centrul hemisferei cerebeloase. Aceste 
formaţiuni neocerebeloase, care-şi trimit eferenţe la nucleul roşu, talamus şi globus 
palidus, seamănă cu nucleul olivar inferior. 

Axonii ce pleacă din nucleul dinţat. traversează pedunculul cerebelos 
superior şi încrucişează linia mediană. Unii dintre ei fac sinapsă cu neuronii din 
nucleul roşu, dar majoritatea îşi urmează traseul ajungând în nucleul ventrolateral 
din talamus, el însuşi conectat masiv cu aria motorie primară şi cu aria motorie 
suplimentară. Recent, Middleton şi Strick (1994) au demonstrat cu ajutorul unei 
tulpini de virus herpetic ce permite marcajul transsinaptic, existenţa unor proiecţii 
ale nucleului dinţat în ariile de asociaţie prefrontale prin intermediul unor relee 
talamice. 

Pe secţiune se prezintă ca o linie dinţată, iar în spaţiu au aspectul unei 

pungi cu suprafaţa plină de plicaturi (dantelată). 
Medial, are o deschidere numită hilul nucleului dinţat, prin care substanţa albă din 
afară se continuă cu substanţa albă dinăuntrul nucleului; 4. nucleii emboliformi 
situaţi posterior de nucleii globulari, în vecinătatea imediată şi medială a holului 
nucleilor dinţaţi, seamănă cu nişte dopuri (ambolus= dop) (Fig. 58). 

Majoritatea căilor aferente cerebeloase pleacă din scoarţa cerebeloasă şi se 
întrerup în nucleii cerebeloşi. Din nucleii cerebeloşi pornesc fascicule de fibre care 
leagă cerebelul de celelalte formaţiuni ale SNC. 

Numărul aferentelor cerebeloase este mult superior celui al eferentelor (la om 
este de 40 de ori mai mare), ceea ce sugerează o convergenţă a informaţiei 
aferente. 

Fig. 58. Nucleii cerebeloşi. . 
1. Nucleul fastigial;. 2. Nucleii globoşi; 
3. Nucleul emboliform; 4. Nucleul dinţat; 
5. Nucleul roşu; 6. Fibre către talamus 
şi nucleul roşu; 7. Tractul fastiglobular; 
8. Tractul unciat al lui Russell 


Principalele aferenţe cerebeloase sunt vestibulare, spinale, cerebrale şi olivare. 
Primele, directe sau indirecte (cu releu în nucleii vestibulari), ajung la lobul 
floculonodular. Aferenţele spinale, şi ele directe sau indirecte, se proiectează pe 
vermis. Aferenţele necorticale, deosebit de numeroase (aproximativ 20 milioane de 
fiecare parte), iau calea fasciculeleor corticopontine şi traversează capsula internă 
şi pedunculii cerebrali (Leiner şi colab. 1986). Ele fac sinapsă cu nucleii punţii, 
traversează linia mediană, iau calea pedunculilor cerebeloşi mijlocii şi se 
proiectează în partea laterală a hemisferelor. Acestea provin nu numai din ariile 
corticale motorii, ci şi din regiunile neocorticale care intervin în cunoaştere. Partea 
intermediară dintre vermis şi hemisfere primeşte simultan informaţii spinale şi 
neocorticale. Aferentele vestibulare spinale şi neocorticale se arborizează în "fibre 
muşchi de copac”, şi care fac sinapsă cu numeroase celule granulare, ale căror 
axoni se divizează în T la nivelul stratului molecular, formând fibrele paralele. 
Oliva bulbară primeşte aferenţe spinale, subcorticale (nucleul roşi, coliculii 
superiori, nucleii pretectali) şi corticale. Axonii neuronilor olivari trec în pedunculul 
cerebelos inferior şi dau fibrele agăţătoare (căţărătoare), care se întrepătrund cu 
ramurile arborelui dendritic al celulelor Purkinje. Fiecare celulă Purkinje nu 
primeşte decât o fibră căţărătoare, dar un neuron olivar dă naştere mai multor 
fibre de acest fel (Duyckaerts şi Hauw, 1996). 

Funcţiile cerebelului sunt multiple. El constituie un centru integrativ 
important, fiind intercalat între zona receptoare şi cea motorie. 

În urmă cu aproximativ 70 de ani, Holmes (1930) a sugerat că cerebelul are 
trei funcţii motorii elementare: imitarea mişcării, mişcarea co mplexă şi corecţia, 
adică controlul feedback al acestora. Deci, din punct de vedere clasic, cerebelul este 
implicat în coordonarea activităţii motorii, în controlul tonusului muscular ŞI în 
mecanismele care menţin şi influenţează echilbrul. De aici rezultă că semnul 
cardinal al sindromului cerebelos constă în perturbarea mişcărilor secvențiale 
complexe şi în descompunerea mişcărilor. Fiecare mişcare are la bază acţiunea 
coordonată a unor grupe musculare. 

În acest context, agoniştii declanşează mişcarea, iar antagoniştii se relaxează 
pentru a o facilita. Ceilalţi muşchi trebuie să fixeze sau să stabilească anumite 
articulaţii pentru a facilita mişcarea dorită. Aceste activităţi motorii sinergice 
presupun nu numai o inervaţie reciprocă complexă, dar şi un control al coordonării 
tonusului muscular şi al mişcării. Cerebelul asigură acest control în conexiune 
directă cu cortexul motor şi premotor (Botez şi colab., 1996). 

Determinarea şi descrierea activităţii cerebeloase au la bază datele 
experimentale obţinute prin metoda decerebelării practicată pe animale (câini şi 
maimuțe) şi prin observaţiile făcute în clinica umană. 

Concluzia generală desprinsă din aceste date şi observaţii este aceea că 
cerebelul îndeplineşte cu precădere un rol de reglare motorie. Cea mai importantă 
este participarea sa la redistribuţia fazică a tonusului pe diferitele grupe de muşchi, 
în funcţie de solicitarea acestora, în repaus sau în efectuarea mişcărilor, în păstrarea 
echilibrului prin coordonarea contracţiilor muşchilor implicaţi în păstrarea poziţiei 
corpului şi în execuţia mişcărilor cu un grad ridicat de precizie, în coordonarea 
mişcărilor care alcătuiesc actul mersului (locomoţia) şi a mişcărilor voluntare 

Potrivit cercetărilor neurocibenetice, cerebelul reprezintă o verigă esenţială 
a feedbackului chinestezico-motor. El constituie deci, un centru integrativ important, 
fiind intercalat între zona receptoare şi cea motorie. Are un rol însemnat în 
menţinerea tonusului muscular şi a poziţiei corpului şi asigură interacţiunea 
muşchilor sinergici şi rel axarea necesară a muşchilor antagonişti. Funcţia lui 
normală asigură simetria, sinergia, atât în miostatică, cât şi în miodinamică. 

Se pare că la nivelul lui se elaborează mesaje de evaluare a amplitudinii, a 
ritmicităţii, a vitezei, a direcţiei şi a preciziei mişcărilor voluntare, în raport cu 
obiectivul de atins: apucarea şi manipularea adecvată a obiectelor. Este logic ca 
tulburările majore provocate de afecţiuni şi leziuni ale cerebelului să fie cele ale 
echilibrului, mersului (acesta devenind ebrios şi titubant), preciziei, proporţionali- 
tăţii şi melodicităţii mişcărilor obiectuale. În afară de acesta, se presupune că 
cerebelul ar reprezenta şi un mecanism de modelare a transmiterii impulsurilor 
senzoriale către scoarţa cerebrală (îndeosebi a celor proprioceptive, vestibulare şi 
tactile) şi de reglare a funcţiilor vegetative ale organismului. 

Prin urmare, cerebelul poate fi privit ca un ajutor al scoarţei cerebrale, menit 
să integreze toate informaţiile legate de mişcare şi postură. 

Cercetările electrofiziologice au dovedit o strânsă dependenţă şi modulare 
a activităţii bioelectrice cerebeloase ca răspuns la aferenţele pe care le primeşte de 
la celelalte formaţiuni ale nevraxului. Activitatea bioelectrică a cerebelului se 
intensifică în timpul recepţionării semnalelor senzoriale  (vestibulare — şi 
proprioceptive) şi al executării mişcărilor, reducându-se în starea de repaus. 
Important este de menţionat că nu toate cele trei straturi ale scoarţei cerebeloase 
posedă un acelaşi nivel de activism bioelectric spontan. Se pare că o activitate 
neuronală ritmică generează stratul celulelor Purkinje şi stratul granular intern 
(Dow şi Moruzzi, 1958). Suimulările singulare ritmice aplicate la suprafaţa scoarţei 
cerebeloase provoacă o depresiune de lungă durată, (Eccles, 1965). Nu s-a putut 
stabili, suficient de precis, corelaţia dintre activismul neuronal şi cel global 

(sumativ). Totuşi s-a constatat că în cazul provocării oscilaţiilor ritmice (20-40 
cicli/s) pe electrocerebelograma (ECG) sumativă (de suprafaţă) prin stimularea 
formaţiunii reticulate, perioadei de creştere a electronegativităţii îi corespunde 
accelerarea descărcării neuronale (Matsumoto şi colab., 1962). 

Activitatea bioelectrică ritmică se evidenţiază şi la nivelul neuronilor din porţiunea 
rostrală a nucleului fastigial. Însă, spre deosebire de celulele Purkinje, frecvenţa 
descărcării lor spontane este mai mică (4-30 impulsuri /s). Potenţialul de repaus 
al celulelor Purkinje variază între 10 şi 50pv. Stimularea fibrelor paralele provoacă 
în aceste celule o hiperpolarizare prelungită (100-200ms), până la 10pv, care 
potrivit unor ipoteze (Andersen şi colab., 1964; Eccles şi colab., 1966) reprezintă 
potenţialul postsinaptic inhibitor al lor (PPSI). Intervalul acestei hiperpolarizări 
coincide cu inhibarea activismului spontan al celulei Purkinje. 

În acelaşi mod, s-a demonstrat că celulele în formă de coş şi celulele stelate 
reprezintă elemente intermediare, care participă la generaerea PPSI în celulele 
Purkinje. Activismul evocat a fost cel mai temeinic studiat în contextul stimulărilor tactile. 

S-a stabilit că prima arie corticală a cerebelului, care primeşte impulsurile 
tactile din regiunea caudală (la pisică şi maimuţă), se situează în însăşi porțiunea 
orală a cerebelului (lingula). Aria care primeşte impulsurile de la membranele 
posterioare se situează în lobul central. Cea care recepționează semnalele de la 
membranele anterioare se localizează în culmen, iar cea care primeşte semnalele din 
regiunea gâtului şi capului se dispune în lobul simplu (Granit, 1962). 

Nivelul activismului electric al cerebelului se modifică semnificativ sub 
influenţa excitaţiilor adecvate (specifice) ale urechii şi ochiului. Aceste modificări 
se circumscriu cu precădere în limitele structurilor neocerebeloase, fiind mai puţin 
consistente în formațiunile hemisferice. Se presupune că prima undă a potenţialului 
cerebelos, în cazul excitării exteroceptive, este provocată de descărcarea (salva) 
care vine din centrii tactili ai sistemelor vizual şi auditiv şi care ajunge la cerebel 
indirect, prin releele sinaptice ale structurilor pontine. 

Cea de-a doua undă a potenţialului cerebelos depinde de răspunsul specific 
al sistemelor vizual şi auditiv din proiecția primară a scoarţei cerebrale. 

Răspunsurile zonei optice ale scoarţei cerebrale sunt însă mai slabe decât 
cele ale zonei corticale auditive (Fadiga şi Papilli, 1964). 

Răspunsurile la stimulii auditivi sunt extrem de sensibile la barbiturice, care 
şi în doze foarte mici duc la depresiunea lor totală. Aceste date dovedesc că 
accesul impulsurilor nervoase de la ochi la scoarţa cerebrală este determinată 
esențialmente de starea funcţională a căilor nespecifice ale trunchiului cerebral. De 
asemenea, trebuiesc amintite stimulările olfactive care, ca şi cele tactile, activează 
zona lobului simplu al cerebelului (Dow şi Moruzzi, 1958). 

Activismul scoarţei cerebeloase se modifică şi sub influenţa impulsurilor 
interoceptive (Kullanda, 1964). 

O contribuţie importantă la cunoaşterea activismului evocat al cerebelului la 
nivel neuronal a adus-o metoda microelectrozilor. 

Stimularea olivei inferioare este secondată de apariţia răspunsurilor electrice 
în diferite zone ale cerebelului. Excitarea olivei inferioare exercită o influenţă 

excitatoare asupra celulelor Purkinje, influenţă care trece în potenţial de acţiune a 
cărui depolarizare ulterioară este prelungită. Excitarea directă a axonilor celulelor 
Purkinje (zona perifastigială) provoacă în ei potenţialele de acţiune antidromale şi 
sinaptice. Stimularea superficială prealabilă a scoarţei cerebeloase inhibă 
transmiterea impulsurilor antidromice la dendritele celulelor Purkinje, iar mersul 
temporar al acestei acţiuni inhibitorii corespunde timpului dezvoltării potenţialului 
presinaptic inhibitor (Bremer, 1968). 

Folosirea metodei excitării diferitelor structuri senzoriale şi a înregistrării 
modificărilor activismului bioelectric la nivelul cerebelului a contribuit în mod 
substanţial la precizarea conţinutului funcţional al conexiunilor cerebelului cu 
formațiunile inferioare şi supraordonate. 

Funcţiile diferitelor porţiuni ale cerebelului au putut fi localizate şi pe baza 
observaţiilor clinice, a anatomiei comparate şi a studiilor embriologice. Astfel, 
arhicerebelul (porţiunea cea mai veche) are rolul de a menţine individul orientat în spaţiu. 

Leziunile care interesează cerebelul posterior (nodulus, floculus şi uvula) 
determină un sindrom caracteristic prin tulburări bilaterale ale locomoţiei şi ale 
echilibrului (ataxia trunchiului, balansare şi mers ebrios). Ataxia cerebeloasă este 
o tulburare asinergică care atinge muşchii axiali. Poligonul de susţinere în timpul 
mersului este mult lărgit, pacientul are tremurături şi tendinţa să devieze de o parte 
sau de alta, tulburări care se accentuează la închiderea ochilor, iar răspunsul de 
stimulare labirintică rotatorie şi termică se diminuează sau dispare. 

Impulsurile pornite de la labirint ajung la cortexul cerebelos al lobului 
floculonodular prin căile vestibulocerebeloase, trec apoi la nucleii fastigiali, pentru 
ca în final să ajungă pe calea fasciculului unciat la nucleul vestibular lateral 
(nucleul lui Deiters). 

Paleocerebelul (lobul anterior al cerebelului) controlează muşchii antigravita- 
ţionali ai corpului. Atingerea lobului anterior al cerebelului se traduce în cayul 
sindromului cerebelos prin  hipotonie, adică diminuarea tonusului muscular. La 
animale, stimularea cerebeloasă produce inhibarea homolaterală a posturii 
antigravitaţionale, iar distrucţia determină accentuarea reflexelor de întindere a 
muşchilor de suport. Stimularea corticală cu frecvenţe electrice înalte facilitează 
contracţiile musculare. 

Impulsurile pornite de la muşchii antigravitaţionali trec prin tractul 
spinocerebelos, ajung la culmen şi la porţiunea centrală a cortexului cerebelos, apoi 
la nucleii globos şi emboliform, pentru ca în final, via brachium conjunctivum, să 
ajungă la nucleul roşu. | 

Se crede că orientarea topografică are loc în porţiunea anterioară a 
cerebelului, porţiunea caudală a corpului fiind reprezentată anterior, iar porţiunea 
cefalică a corpului, posterior. 

Stimularea lobului cerebelos anterior are efect inhibitor asupra presiunii 
sanguine crescute care urmează stimulării nervilor senzitivi. 

Neocerebelul (cea mai nouă porţiune) acţionează ca o frână asupra miş- 
cărilor voluntare, asupra celor care necesită o activitate de control sau ordonare şi 
asupra mişcărilor fine ale mâinilor. 

Leziunile neocerbeloase (ale hemisferelor cerebeloase şi ale nucleului dinţat) 
produc dismetrie, tremor intenţional, asinergie şi inabilitate în modificarea rapidă 
a mişcărilor ipsilaterale leziunii cerebeloase. ă 

Asinergia reprezintă o tulburarea a mişcărilor coordonate, în care amplitudi- 
nea, direcţia şi chiar forţa contracţiei musculare sunt inadecvate, fără a exista un 
deficit motor ca atare. În clinică se manifestă prin adiadocochinezie, test evaluat 
prin mişcări succesive rapide ca supinaţia şi pronaţia mâinilor şi antebraţelor. În 
cursul leziunilor cerebeloase, nistagmusul reprezintă o expresie a asinergiei la 
nivelul mişcărilor oculare. Ele sunt reprezentate prin mişcări oscilatorii, în timpul 
cărora ochii se îndreaptă mai întâi într-o direcţie, apoi pentru a corecta mişcarea 
se întorc rapid în direcţia opusă. Este obişnuită şi dizartria cerebeloasă, adică 
tendinţa de a vorbi în mod exploziv. 

Impulsurile plecate din ariile corticale motorie şi premotorie (ariile Brodmann 
4 şi 6) pe calea tractului pontocerebelos ajung la cortexul cerebelos hemisferic, unde 
sunt puse în legătură cu nucleii dinţaţi. 

Pe calea pedunculului cerebelos superior (Brachium conjuctivum) impulsurile 
ajung la nucleul roşu, la talamus şi în ultimă instanţă înapoi la ariile corticale Brodmann 
4 şi 6. La primatele superioare, ablaţia cortexului cerebelos duce la apariţia ipsilaterală 
a inabilităţii, hipotoniei şi a tulburărilor de mers. În cazul ablaţiei şi a nucleului dinţat 
simptomele devin mai persistente, asociindu-se cu tremor intenţional. 

Din aceste date putem constata că, în timp ce lezarea altor structuri motorii 
produce paralizii sau mişcări involuntare, leziunile cerebeloase produc erori în 
planificarea şi execuţia mişcărilor. 

Aceste erori se datorează faptului că subregiunile cerebeloase devin 
incapabile să compare semnalele feedback interne ale mişcării pe care intenţio- 
năm să o facem, cu semnalele feedback externe care reflectă mişcarea reală. 
Pentru generarea semnalelor corectoare, cerebelul trebuie să fie integru şi capabil 
să evalueze aceste erori. 

Ajustarea corectoare ia forma controalelor feedback şi feed- forward, care 
operează pe sistemul motor descendent al cortexului şi trunchiului cerebral. 
Oscilaţiile şi tremurul care apar după leziunile cerebeloase se datorează lipsei 
posibilităţii de corectare a mişcărilor propriu-zise sau utilizării defectuase a 
inputurilor senzitive din sistemul de corectare feedback. 

Ulterior, s-a constatat că cerebelul este organizat în trei regiuni funcţionale 
(Fig. 59), fiecare având conexiuni anatomice distincte cu creierul şi cu măduva spi- 
nării: vestibulocerebelul, spinocerebelul şi cerebrocerebelul (Ghez, 1991). Aceste 
trei regiuni corespund, în mare,subdiviziunilor anatomice filogenetice. Fiecare re- 
giune primeşte aferenţe principale de la surse diferite şi trimite eferenţe în anumite 
sectoare ale creierului. Prin lezarea fiecărei regiuni iau naştere sindroame clinice 
caracteristice. 

Vestibulocerebelul corespunde lobului floculonodular. Aceste regiuni primesc 
inputuri de la nucleii vestibulari şi trimit proiecţii tot la aceştia. 

Inputurile dominante vin din două surse: 1) din canalele semicirculare, care 
semnalizează schimbarea poziţiei capului şi 2) din organele otolitice, care semnali- 
zează orientarea capului în legătură cu gravitația. 

Fig. 59. Cele trei componente funcţionale ale 
cerebelului 

]. Spinocerebelul; 2. Cerebrocerebelul; 3. Vestibu- 
locerebelul; 4. Vermisul; 5. Porțiunea intermedia- 
ră a hemiferelor. 


CO 


Fig. 60. Harta somatotopică de pe suprafaţa celor 
două regiuni cerebeloase. 

Capul şi trunchiul sunt localizate median în 
vermis. Membrele sunt reprezentate lateral de linia 
mediană în porţiunea intermediară a hemiste- 


relor cerebeloase. 


Aceste aferente vestibulare primare pornesc direct din regiunile ganglionului 
periferic şi ajung direct la cortexul cerebelos. Aferentele secundare iau naştere în 
nucleii vestibulari. Vestibulocerebelul primeşte, de aseemenea, informaţii vizuale de 
la nucleul geniculat lateral, de la coliculii superiori şi de la cortexul striat. 
Majoritatea acestora fac sinapsă cu nucleii pontini. Eferentele vestibulocerebelului 
se proiectează înapoi pe nucleii vestibulari. Această porţiune cerebeloasă apare 
prima în evoluţia vertebratelor. 

Vestibulocerebelul uman guvernează mişcările oculare, echilibrul corpului 
atât în ortostatism, cât şi în timpul mersului, şi coordoneză mişcările ochilor şi capului. 

Afectarea lobului floculonodular dă: tulburări de echilibru, mers ataxic, 
ortostatism compensator cu baza de susţinere lărgită şi nistagmus. 

Spinocerebelul se întinde rostrocaudal prin partea centrală a lobilor anterior 
şi posterior, incluzând două regiuni orientate sagital: vermisul şi partea intermedia- 
ră a hemisferelor. Aceste două regiuni primesc informaţii senzoriale de la periferie. 
Denumirea de spinocerebel se datorează faptului că aferentele sale majore vin de 
la măduva spinării. Principalele sale informaţii somatosenzoriale sosesc pe calea 
tracturilor spinocerebeloase. Acestea sunt constituite din "mossy fibres" (fibre 
muşchiulare ), a căror origine se află în nucleii trunchiului cerebral şi în neuronii 
din măduva spinării. Ele influenţează indirect neuronii Purkinje prin intermediul 
sinapselor cu celulele granulare. Acestea sunt interneuroni excitatori ai glomerulilor 
cerebeloşi. 

Spinocerebelul primeşte informaţii şi de la sistemele auditiv, vizual ŞI 
vestibular. Adrian (1943) şi Snider şi Stowell (1944) au demonstrat că aceste 
proiecţii aferente au o organizare somatotopică. 

Harta corpului se află în două arii diferite ale cortexului spinocerebelos: una 
în lobul anterior şi alta în cel posterior ( Fig. 60). 

Cele două hărţi au o aşezare inversă una faţă de alta. Harta corpului din 
lobul anterior are picioarele orientae anterior şi faţa posterior. Harta corpului din 

lobul posterior are capul orientat anterior şi este localizată în vermis şi în partea 
intermediară a hemisferei. 

Spinocerebelul mai primeşte proiecţii organizate topografic de la cortexul 
motor primar şi de la cortexul senzorial somatic. Înregistrarea potenţialelor de 
suprafaţă din regiuni particulare ale cortexului cerebelos reflectă numai inputurile 
predominante, neoferind un aspect complet al conexiunilor somatotopice (Shambers 
şi colab., 1978). 

Informaţiile de la măduva spinării sunt transmise cerebelului prin numeroase 
că ce se termină în vermis şi în zona intermediară. 

Informaţiile somatosenzoriale medulare ajung la cortexul cerebelos prin patru 
căi. Tracturile spinocerebeloase dorsal şi ventral reprezintă căi directe provenite 
de la trunchi şi picioare, în timp ce tracturile spinocerebeloase rostral şi cuneat sunt 
căi directe ale gâtului şi membrelor superioare. Lundberg şi Weight (1971) şi 
Oscarsson (1973) au sugerat că tracturile  spinocerebelos ventral şi cel dorsal 
transportă informaţii fundamental diferite. Semnalele din tractul spinocerebelos 
dorsal reflectă fidel evenimentele senzoriale din periferie şi furnizează cerebelului 
informaţii cu privire la desfăşurarea mişcărilor. Semnalele din tractul spinocere- 
belos ventral reflectă activitatea interneuronilor segmantari, care integrează atât 
inputurile periferice, cât şi pe cele descendente. 

Neuronii spinocerebeloşi ventrali sunt dirijaţi în principal de comenzile 
centrale care reglează ciclul locomotor. Feedback-ul intern permite cerebelului să 
monitorizeze operaţiile circuitelor spinale. 

Prin urmare, informaţiile senzoriale somatice ajung la spinocerebel direct şi 
indirect pe calea fibrelor muşchiulare. 

După cum ştim, neuronii Purkinje din vermisul cerebelos şi din porţiunea 
adiacentă intermediară a hemisferei trimit proiecţii la diferiţi nuclei din profunzi- 
me. La rândul lor, aceşti nuclei controlează diferite componente ale căilor motorii 
descendente. 

Nucleii fastigiali primesc aferente somatotopice organizate de la vermisul din 
lobii anterior şi posterior şi proiectează bilateral la trunchiul crebral, formaţia 
reticulată şi nucleii vestibulari laterali. 

Nucleii vestibulari şi formaţia reticulată dau naştere fibrelor care descind 
către măduva spinării. Nucleii fastigiali au şi proiecţii ascendente încrucişate, care 
ajung la nucleul ventrolateral al talamusului, de unde informaţiile sunt transmise 
cortexului motor primar. Prin proiecţiile sale ascendente şi descendente, regiunea 
medială a cerebelului controlează componentele sistemului medial descendent care 
aparţin trunchiului cerebral şi cortexului. Această regiune cerebeloasă reglează 
musculatura axială şi proximală. Cortexul părţii intermediare a hemisferelor 
cerebeloase trimite proiecţii la nucleii interpositus (cu cele două părţi, nucleul 
emboliform şi nucleul globulus), care moduleză comenzile corticale pentru mişcare 
prin intermediul conexiunilor lor cu trunchiul cerebral şi componenta corticală a 
sistemului descendent lateral: tracturile corticospinal lateral şi rubrospinal. Nucleii 
interpositus trimit proiecţii către porţiunea magnocelulară contralaterală a nucleului 
roşu pe calea pedunculului cerebelos superior. Multe din aceste fibre ajung rostral 
în nucleul ventral lateral al talamusului, unde se termină pe proiecţiile neuronilor 

din aria braţului cortexului motor. Acţionând asupra celulelor de origine ale 
sistemului corticospinal, zona intermediară şi nucleii interpositus îşi focalizează 
acţiunea asupra muşchilor distali ai braţului.Proiecţiile cerebeloase se încrucişează 
în pedunculul cerebelos superior, iar sistemele rubrospinal şi corticospinal se 
încrucişează înainte de terminarea lor în măduvă. Datorită acestui fapt deficitele 
produse de lezarea zonei intermediare afectează membrele de aceeaşi parte cu 
leziunea. Prin urmare, proiecţiile spinocerebeloase aferente controlează sistemele 
descendente lateral şi medial din trunchiul cerebral şi din cortexul cerebral 
(Ghez, 1991). 

Spinocerebelul controlează tonusul muscular şi execuţia mişcării cu ajutorul 
senzorilor feedback. Importanţa spinocerebelului în menţinerea tonusului muscular 
a fost recunoscută prima dată de Holmes (1939), care a descris hipotonia la 
pacienţii cu leziuni cerebeloase. Tulburări similare au fost observate şi la maimuțe 
după lezarea nucleilor interposit sau fastigial. Gilman (1969) a descoperit că 
activitatea neuronilor motori gama este profund redusă. Faptul că autorul a obţinut 
un dublu input de la periferie şi de la cortexul motor şi senzorial primar a dus la 
concluzia că neuronii nucleului interpositus sunt modulaţi atât de inputurile 
periferice, cât şi de comenzile centrale care declanşează mişcarea. 

Reglarea aparatului musculare periferic este necesară pentru compensarea 
micilor variaţii de greutate întâlnite în timpul mişcărilor şi pentru diminuarea 
tremorului fiziologic. Acest control este dependent de informaţiile pe care le 
primeşte spinocerebelul de la ariile corticale motorii şi de feedback-ul venit de la 
periferie şi de la măduva spinării, care furnizează detalii cu privire la desfăşurarea 
mişcării. 

Cerebrocerebelul este reprezentat de partea laterală a hemisferelor 
cerebeloase, formând a treia regiune sagitală în corpul principal al cerebelului. 
Inputurile sale cu originea exclusivă în nucleii pontini aduc informaţii de la 
cortexul cerebral, iar outputurile sunt transmise prin intermediul nucleului dinţat 
talamusului şi de acolo cortexului motor şi premotor. Prin urmare, cerebrocerebelul 
primeşte cele mai multe inputuri de lu cortexul motor şi senzorial şi de la cortexul 
premotor şi parietal posterior. Aceste regiuni nu proiectează direct pe cerebel, ci pe 
nucleii pontini, care apoi disiribuie informaţiile corticale hemisferei cerebeloase 
contralaterale prin intermediul pedunculului cerebelos mijlociu. Zona laterală a 
cortexului cerebelos proiectează pe nucleul dinţat, care trimite fibre prin pedunculul 
cerebelos superior nucleului ventral lateral al talamusului. Prin acest nucleu, 
dinţatul influenţează regiunea motorie şi premotorie a cortexului cerebral. 

Nucleul dinţat trimite proiecţii şi la componenta parvocelulară a nucleului 
roşu. Aceasta nu contribuie la formarea tractului rubrospinal, dar face parte dintr-un 
circuit feedback complex, care trimite informaţii către cerebel prin nucleul olivar 
inferior ipsilateral. 

În conjuncţie cu regiunea motorie şi premotorie a cortexului cerebral cu care 
este conectat, cerebrocerebelul joacă un rol important în planificarea şi iniţierea 
mişcărilor. 

Datele fiziologice actuale au demonstrat că mişcările rapide, complexe 
trebuie să fie programate înaintea executării lor. 

Structurile de bază ale programului motor, adică grupele musculare atinse 
şi secvenţa muşchilor activaţi nu sunt elaborate în mod exclusiv în cerebel, întrucât 
pacienţii cerebeloşi rămân capabili să execute sarcini motorii complexe, cu toate 

că executarea lor este lentă şi ataxică. Inhoff şi colab (1989) au demonstrat că 

programul motor de anticipare depinde de integrarea -cerebeloasă. Pacienţii 
cerebeloşi sunt capabili să utilizeze informaţiile anterioare pentru ameliorarea 
performanţei motorii deja perturbată. În concluzie, Inhoff şi colab (1989) sprijină 
ipoteza potrivit căreia traducerea unei serii de răspunsuri programate într-o acţiune 
precisă include funcţionarea structurilor cerebeloase care organizează secvenţa 
răspunsurilor motorii chiar înaintea debutului mişcării. 

Părţile laterale ale hemisferelor cerebeloase sunt destinate obţinerii preciziei 
în controlul mişcărilor rapide ale braţelor şi implicate în sarcinile care cer o 
dexteritate fină. Lezarea unilaterală a nucleului dinţat sau a cortexului care îl 
acoperă produce patru feluri de tulburări: 1) întârziere în iniţierea şi terminarea 
mişcării; 2) tremor terminal la sfârşitul mişcării; 3) tulburări în coordonare 
temporară a mişcărilor care implică mai multe articulaţii, şi 4) tulburări în 
coordonarea spaţială a muşchilor mâinii şi degetelor. 

Legat de întârzierea iniţierii mişcărilor au fost propuse două mecanisme, 
Primul se referă la faptul că nucleul dinţat furnizează facilitări retrograde 
neuronilor corticali şi subcorticali, asfel încât, după lezarea dinţatului comenzile 
de iniţiere a mişcărilor date de neuronii motori pot fi declanşate numai după 
creşterea perioadei de sumaţie. 

Alternativ, nucleul dinţat (dantelat) poate participa şi la transmiterea 
comenzilor de iniţiere a mişcărilor. În încercarea de a face o deosebire între aceste 
două alternative, Brooks şi Thach (1981) au demonstrat că nucleul dinţat 
furnizează informaţii importante capabile de a declanşa activitatea în cortexul motor 
primar. Prin urmare, în acest proces participă atât porţiunea laterală a cerebelului, 
cât şi aria corticală premotorie. Comparând modularea dinţatului cu cea produsă 
de “neuronii interpositum-ului putem vedea clar diferenţa dintre ei. Această 
diferenţă susţine ideea conform căreia cerebrocerebelul contribuie la prepararea 
mişcărilor, în timp ce spinocerebelul este implicat mai mult în executarea 
mişcărilor şi în feedback-ul ajustării lor. 

Rolul jucat de cerebrocerebel în programarea mişcărilor este critic pentru 
mişcările poliarticulare şi pentru mişcările digitale fracţionate. 

Studiile lui Hore şi Flament (1986) cu privire la contribuţia cerebelului lateral 
în mişcare au relevat că inactivarea nucleului dinţat disrupe secvenţele precise de 
timp dintre activarea agoniştilor şi antagoniştilor din timpul mişcărilor rapide 
normale. Activarea agoniştilor este mai lentă şi mai prelungită, în timp ce activarea 
antagoniştilor necesari pentru stoparea mişcării într-un anumit moment este 
întârziată şi prelungită. Ca rezultat, mişcările rapide se caracterizează prin 
depăşirea țintei (hipermetrie). Tendinţa de corectare creează o nouă eroare, astfel 
încât, în perioada terminală, RAE o instabilitate numită tremor terminal. 

Aceste simptome apar şi la pacienţii cu leziuni cerebeloase. 

Cerebelul lateral poate îndeplini şi o funcţie mai generală de timp, care 
afectează atât performantele motorii, cât şi pe cele cognitive. În acest sens Ivry şi 

Keele (1989) au escoperit că leziunile cerebeloase se opun pacienţilor de a produce 
mişcări secvențiale simple şi precise ca timp. Ei s-au intrebat dacă neregularităţile 
arătate de pacientul cu leziuni cerebeloase reflectă o tulburare a mecanismului de 
timing central sau o tulburare a timing- ului de executare a mişcării. În final, Ivry 
şi Keele (1989) au considerat că hemisferele cerebeloase sunt implicate în operaţia 
de control central de programare a timpului, în timp ce regiunile mediane ale 
cerebelului sunt responsabile de executarea acestor răspunsuri. 

Pacienţii cu leziuni laterale nu numai că prezintă deficit legat de timing-ul 
motor, dar abilitatea lor de a judeca timpul scurs pentru efectuarea probei respective 
este sever tulburat. De exemplu, ei nu pot spune dacă un ton cu o anumită durată 
este mai lung sau mai scurt decât altul şi nici nu pot evalua viteza mişcării 
stimulilor. Cercetătorii conchid că pacienţii cerebeloşi au tulburări în abilitatea de 
discriminare a micilor diferenţe de durată, adică de timing, din punct de vedere 
perceptiv. Acest fapt permite să se considere că cerebelul are un rol important în 
controlul percepţiei şi al execuţiei performantelor în timp (timing sens). Cerebelul 
poate fi considerat ca un ceasornic. 

După Allen şi Tsukahara (1974), ganglionii bazali şi cerebelul lateral 
prelucrează informaţiile care îşi au originea în cortexul asociativ senzorial. Această 
prelucrare este critică pentru planificarea mişcărilor şi pentru prepararea sistemelor 
motorii pentru acţiune. Eventual, informaţiile prelucrate reprezintă comenzi pentru 
mişcările ieşite din cerebelul lateral şi din ganglionii bazali, care se duc la ariile 
corticale motorie şi premotorie. Aceste arii motorii execută mişcări şi informează 
spinocerebelul despre comenzile emise. La rândul său, spinocerebelul corectează 
erorile ccare apar sau transformă erorile iminente în comenzi de mişcare. 


Rolul cerebelului în învăţarea senzoriomotorie 


Cerebelul joacă un rol important în învăţarea motorie. Informaţia sosită la 
cerebel este prelucrată de nucleii profunzi reglaţi de celulele Purkinje, care îşi 
modifică în mod continuu nivelul de inhibiţie. 

Inputurile pentru celulele Purkinje măresc eficacitatea sinapselor fibrelor 
muşchiulare de pe aceşti neuroni, iar fibrele căţărătoare scad activitatea şi 
eficacitatea fibrelor muşchiulare, acţionând în sensul corectării greşelilor Mişcării 
reale pe care intenţionăm să o efectuăm. 

Activitatea fibrelor căţărătoare este modulată în timpul învăţării motorii 
prin reducerea puterii inputurilor fibrelor muşchiulare către neuronii Purkinje prin 
inhibiţie  heterosinaptică. Albus (1971) a constatat că fibrele căţărătoare 
diminuează activitatea fibrelor muşchiulare şi că inhibiţia hetereosinapltică are rolul 
de a corecta nepotrivirile dintre mişcările pe care intenţionăm să le facem şi 
rezultatele obţinute. 

Diminuarea inputurilor fibrelor muşchiulare, ca urmare a unor stimuli 
perturbatori, duce la diminuarea bombardării celulelor Purkinje şi la creşterea 
outputul-ui neuronilor nucleilor profunzi, datorită dezinhibiţiei. Aceste modificări 
celulare mediază modul de învăţare şi răspunsul comportamental. Se mai susţine 

că circuitele cerebeloase.. pot fi modificate de experienţă şi de antrenament, factori 
importanţi în învăţarea motorie. Keating şi Thach (1990) au constatat că 


inactivitatea farmacologică a cortexului cerebelos împiedică activitatea de adaptare 


comportamentală, iar lezarea formațiunilor vestibulocerebeloase şi a altora batează 
învăţarea motorie. 


Unii cerecetători au demonstrat că lezarea ceebeelui şobolanilor opreşte . 


obţinerea noilor achiziţii şi disrupe reflexul condiţionat de clipire. Stimulii 
necondiţionaţi sunt transmişi celulelor Purkinje pe calea fibrelor căţărătoare, 
fibrele muşchiulare având rol în dirijarea stimulilor condiţionaţi. După repetarea 
perechilor de stimuli necondiţionaţi şi condiţionaţi s-a constatat că ultimii scad rata 
de descărcare a celulelor Purkinje (Albus, 1971). La rândul lor, acestea cresc 
descărcarea celulelor nucleare şi produc un răspuns condiţionat. În acest mod, s-a 
demonstrat că cerebelul îndeplineşte o funcţie care depăşeşte controlul mişcărilor. 
Rolul său în învăţarea motorie devine o necesitate, deoarece comportamentul motor 
cere să fie adaptat în mod constant circumstanțelor mereu schimbătoare, iar 
acţiunile motorii trebuie să fie planificate înainte de execuţie. Din cauza variațiilor 
întâlnite la nivelul sistemului musculo-scheletal, controlul feed-forward cere 
calibrarea şi ajustarea adaptivă a programului motor. Sanes şi colab. (1990) au 
demonstrat şi ei că cerebelul contribuie la învăţarea abilității motorii şi că 
aferenţele care sosecc la cerebel prin intermediul fibrelor căţărătoare şi muşchiu- 
lare sunt necesare procesului de învăţare, motorie. 

Prin urmare, cerebelul este un centru crucial în procesul de învăţare a 
mişcărilor, deoarece comportamentul motor normal cere o adaptare constantă la 
circumstanţele mereu schimbătoare. În acest context, important este rolul fibrelor 
căţărătoare datorită faptului că impulsurile lor cu frecvenţă joasă fac ca puterea 
inputului să aibă o capacitate foarte modestă de transmitere moment-cu-moment 
a modificărilor informaţiilor senzoriale. Aceasta reprezintă o problemă serioasă 
pentru controlul feedback, dar nu şi pentru mecanismul de ajustare adaptivă a 
operaţiilor din sistemul de răspuns, care urmează a fi realizat. Comanda generală 
a mişcărilor este dată de către centrii cerebrali superiori, iar detaliile de execuţie 
ale acestora se află sub controlul mecanismelor subcorticale şi cerebeloase (Ghez, 1991). 

Astfel, plecând de la nucleul dinţat, controlul motor este exercitat pe măduva 
spinării prin intermediul nucleului roşu. A doua buclă a controlului motor include 
striatul, adică globus pallidus, nucleul ventrolateral al talamusului şi cortexul motor. 

În concluzie, noile concepte privind mişcările şi controlul neural al acestora 
au apărut după publicarea lucrărilor lui Brooks (1981), Towe şi Luschei (1981) şi 
Desmedt (1983). Se caută atunci răspuns asupra modului în care cerebelul 
acţionează în menţinerea în acelaţi timp a posturii mişcării, precum şi asupra 
manierei în care intervine în desfăşurarea motricităţii şi în menţinerea programelor 
acesteia. Au apărut astfel noi analize privind: mişcările poliarticulare la om (Bizzi 
şi Abend, 1983; Jeannerod şi Prablanc, 1983), controlul cortical al acestora la 
maimuțe (Georgopoulos şi colab., 1982) şi posibilitatea de învăţare a mişcărilor 
monoarticulare tot la maimuțe (Brooks şi colab., 1883). Aceste caracteristici noi 

reunite în programe motorii gândite, intenţionale depind de răspunsurile precentrale 
ghidate cerebelos şi de transformarea lor în comenzi motorii interne, care pot fi 
perturbate numai de factorii externi. S-a demonstrat astfel că răspunsurile 
precentrale organizează şi menţin în mod sinergic atât postura, cât şi traiectoria 
optimă a mişcărilor planificate (exemplu pasul în legătură cu viteza). 

Erorile de direcţie, rată si ordine determinate de disfuncţiile cerebeloase 
aparţin conceptului traiectoriei introdus de Cook (1980), ca buclă de control 
supraspinal asupra unei singure mişcări articulare. 

Controlul traiectoriei mişcărilor poliarticulare estimat de Abend şi colab. 
(1982) şi Bizzi şi Abend (1983) semnalează faptul potrivit căruia creierul 
guvernează traiectoria printr-un act de mare atenţie. Această activitate umană 
impune o gradare veridică a paternului abstract format din spaţiu şi ump (Viviani 
şi Terzuolo, 1980). În timp ce paternurile sunt produse de cele mai înalte niveluri 
ale creierului, gradarea este făcută de formațiunile medii din ierarhia motorie, în 
care includem cerebelul şi cortexul senzoriomotor. Controlul traiectoriei simplifică 
procesul de gradare prin combinarea direcţiei, ratei şi ordinei într-o singură unitate 
funcţională: relaţia direcţionării pasului cu schimbarea ratei sale. Asfel, cerebelul 
acţionează ca un ambreiaj între setul motor şi execuţia motorie. 

Mecanismele precentrale suferă o influență lentă numai din partea 
angrenajului neocerebelos normal. În acest sens, cerebelul propagă intenţia 
individului către maşinăria musculară (Brooks, 1985). 

Cortexul precentral împreună cu alte arii corticale (parietale, occipitale) 
joacă un rol crucial în stabilirea şi menţinerea traiectoriei mişcării. Subprogramul 
anticipator de începere şi de terminare a mişcărilor intenţionale emană din cerebel. 
În timpul disfuncţiilor cerebeloase, slăbirea întârzierea şi oprirea iniţierii mişcărilor 
generate precentral se datorează privării subiectului de acest program. 

S-a emis astfel ipoteza conform căreia erorile cerebeloase de direcţie, tempou şi 
ordine s-ar datora imposibilității cerebelului de a modula corect ansamblul neuronilor 
precentrali, care stabilesc parametrii corespunzători ai mişcărilor. În acest fel disfuncţia 
cerebeloasă afectează modalitatea de execuţie a mişcărilor programate. 

Circuitul cerebro-cerebelos face parte din nivelul mijlociu al ierarhiei motorii, 
dar primeşte instrucţi de la nivelurile superioare ale cortexului premotor şi emite 
comenzi către nivelurile inferioare prin intermediul cortexului motor şi al 
cerebelului. Acest circuit cerebelos influenţează în paralel cortexul motor ŞI 
trunchiul cerebral, după care formațiunile respective converg către nivelul inferior 
al SN, către măduva spinării (pasul comun final) şi către muşchi. Prin urmare, 
perturbarea răspunsurilor musculare ale membrelor dependente de respectivul 
program cu buclă lungă se datorează dereglării descărcării cortexului motor. 
Aceste răspunsuri precentrale sunt programate. şi declanşate de descărcările 
neocerebeloase. La om, calea transcorticală este predominantă. Prin urmare, 
controlul cerebelo-cerebral al traiectoriei ce combină direcţia, tempoul şi 
organizarea unei mişcări intenţionale se află într-o strânsă unitate funcţională 
(Brooks, 1985). 

Neocerebelul şi funcţiile non-motorii 


Toate ipotezele fiziologice actuale atribuie cerebelului un rol motor. Rolul 
său cognitiv a fost sugerat recent deoarece nu se cunoşteau funcţiile părţilor 
laterale ale hemisferelor cerebeloase, care în prezent par direct implicate în controlul 
anumitor comportamente nonmotorii. În acest sens, Botez şi Barbeau (1971) au luat 
în consideraţie rolul cerebelului în iniţierea mişcării şi în capacitatea acestuia de a 
contribui la acţiuni voluntare cognitive legate de limbaj. Watson (1978) a emis 
ipoteza implicării cerebelului în diferite procese psihologice şi în procesarea 
emoţiilor. Apoi, Heath (1977), Cooper şi colab. (1978) şi Schmahmann (1991) au 
susţinut, fără a proba, posibilitatea intervenţiei cerebelului în funcţiile cognitive, 
nonmotorii şi în modularea emoţiei. Neocerebelul, adică lobul posterior, reprezintă 
partea cea mai dezvoltată şi în acelaşi timp partea cea mai recentă din punct de 
vedere filogenetic. Dar, pentru înţelegerea rolului său în comportamentul motor şi 
cognitiv a fost necesară cunoaşterea circuitelor cerebeloase. Argumente în favoarea 
acestora au fost aduse de Botez şi colab. (1985) şi Leiner şi colab. (1986) prin 
implicarea circuitelor cerebelo-prefrontal şi cerebelo-talamo-parietal. După opinia 
autorilor citați, conexiunile respective ar contribui la apariţia anumitor sindroame 
prefrontale şi pseudoparietale. Şi sistemele de bucle aferente ale cerebelului pot fi 
implicate în funcţia cognitivă. 

Astfel, se ştie că proiecţiile fronto-ponto-cerebeloase îşi au originea atât în 
cortexul motor, cât şi în cortexul asociativ. 

Proiecţiile motorii au ca punct de plecare aria motorie primară, adică aria 
4, aria motorie suplimentară şi aria 6, în timp ce fibrele asociative pornesc din 
cortexul premotor şi prefrontal, adică din ariile 8,9,10,11,12, şi 44,45,46,47 
Brodmann (Botez şi colab. 1996). Nucleii pontini primesc proiecţii ale ariilor 
asociative ale cortexului frontal, ale cortexului parietal posterior şi ale girusului 
temporal superior (Wiesendanger şi colab. 1979). La protuberanţă sosesc şi proiecţii 
paralimbice. Ele îşi au originea în lobul limbic, în hipotalamus şi corpii mamilari. 
Proiecţiile cerebelului la cortexul cerebral de asociaţie sunt mai puţin cunoscute 
decât proiecţiile cortico-pontine (Schmahmann, 1991). Proiecţiile corticale ale 
nucleului dinţat se fac prin intermediul talamusului. Nucleii ventrolateral şi 
intralaminar au proiecţii pe cortexul parietal posterior şi pe girusul temporal 
superior, recunoscut pentru rolul său în activitatea cognitivă. Middleton şi Sirick 
(1994) au demonstrat că proiecţiile nucleului dinţat ajung la nucleul dorso-median 
şi nucleul ventrolateral şi de acolo se duc la cortexul fronto-dorso- lateral, adică la 
aria 46 recunoscută ca având un rol major în planificarea activităţii intelectuale. 
Acelaşi cercetători au demonstrat existenţa unei căi pallido-talamo-pretrontale prin 
intermediul nucleului ventral anterior. Autorii respectivi au mai demonstrat şi 
existenţa unor circuite închise între cortexul prefrontal, ganglionii bazali şi cerebel. 
Aceste circuite au o funcţie mai mult cognitivă decât motorie (Middleton şi Strick, 
1994). 

Cerebelul şi învăţarea la animale 


Învăţarea este procesul de dobândire a cunoştinţelor despre lume. 

Studiul învăţării este centrat pe înţelegerea comportamentului normal şi 
anormal. Învăţarea ne permite să înţelegem capacităţile creierului (achiziţia şi 
păstrarea informaţiilor) şi să evaluăm procesele mintale. Învăţarea la animale 
poate fi divizată în două categorii: nonasociativă şi asociativă. Învăţarea 
nonasociativă (instrumentală) rezultă din expunerea animalului o dată sau în mod 
repetat repetat la un singur tip de stimul. Acest procedeu oferă posibilitatea 
învăţării proprietăţilor stimulului respectiv. 

În învăţarea nonasociativă, animalul trebuie să înveţe un nou răspuns, în 
scopul de a obţine o recompensă sau de a evita o pedeapsă. 

Această formă de învăţare comportă două tipuri de testări: 1) testările de 
învăţare spaţială şi 2) testările de învăţare non-spaţială. În testările de învăţare 
spaţială, animalul parcurge un labirint pentru a obţine hrana sau pentru a evita un 
şoc electric. De asemenea, el poate să înveţe să se refugieze pe o platformă dacă 
labirintul este plin cu apă (Lalonde, 1994). 

Printre testările de învăţare non-spaţială există discriminarea vizuală, 
recunoaşterea vizuală şi evitarea şocurilor când răspunsul cerut nu reclamă 
capacitatea animalului de a se orienta în spaţiu (Botez şi colab., 1996). 

În învăţarea asociativă (condiţionarea calsică sau pavloviană) organismul 
învaţă despre relaţia unui stimul cu alţii sau despre relaţia unui stimul cu 
comportamentul organismului. Astfel, un stimul neutru, de exemplu un sunet cu 
intensitate şi frecvenţă determinate, este asociat unui stimul care provoacă un reflex 
până când stimulul neutru provoacă el însuş acelaşi reflex. Un exemplu de leziune 
specifică ce afectează răspunsul condiţionat clasic a fost dat de Thompson (1988) 
şi Thompson şi colab. (1983). Ei au studiat la iepure reflexul protector de închidere 
a membranei nictitante la un jet de aer sau la şoc electric în asociere cu un stimul 
auditiv (neutru). După mai multe încercări, stimulul neutru provoacă răspunsul 
condiţionat. Lezarea electrolitică a nucleilor profunzi ai cerebelului (interpositus şi 
dinţatul) alterează achiziţia şi desăvârşirea acestei asocieri (Mc Cormick şi colab., 
1984, Yeo şi colab., 1985). Rezultatele acestor experimente arată că cerebelul 
joacă un rol important în medierea condiţionării clipirii şi al altor forme de 
condiţionare clasică. Totuşi, după Llianas şi Welsh (1993) şi Bloedel şi colab. 
(1993) deficitul obţinut după lezarea nucleilor profunzi nu este provocat de 
pierderea capacităţii de învăţare, ci mai degrabă de afectarea capacităţii de a 
executa răspunsul motor. 

Învăţarea spaţială Lashley şi Mc Carthy (1926) au afirmat că cerebelecto- 
mia totală nu are nici un efect asupra performanţelor obţinute de şobolani, pe 
parcursul unui labirint cu opt intersecţii, motivate fiind de evitarea şocurilor. 
Leziunea cerebeloasă este făcută după antrenarea prealabilă a animalului. Acest 
rezultat arată că cerebelul nu intervine în reținerea unei sarcini învăţate. Recent, 

Dehhaqui şi colab. (1992) raportează că cerebelectomia totală efectuată la 
şobolanii care învăţaseră să se deplaseze pe o matriţă cu găuri conţinând hrană 
provoacă un deficit al reţinerii spaţiale a parcursului. Cerebelectomia implică, de 
asemenea, achiziţia acestei testări. 

Pellegrino şi Altman (1979) au provocat disfuncţii morfologice ale 


cerebelului şobolanului cu raze X în diferite perioade ale dezvoltării sale posinatale, - 


după care, la vârsta adultă, au studiat achiziţia în testările de alternanță spaţială 
stânga-dreapta, într-un labirint plin cu apă. În acest mod, s-a constatat că 
disfuncţiile cerebeloase măresc numărul de erori de parcurs fără să acţioneze 
asupra vitezei de înot a animalelor. Autorii conchid că în acest caz este vorba mai 
degrabă de un deficit navigaţional decât de un deficit în executarea răspunsului 
motor al înotului. Şoarecii Lurcher, cu degenerescenţă a celulelor granulare şi 
Purkinje, au deficite de coordonare motorie atunci când se deplasează pe o 
suprafaţă uscată (Lalonde şi colab., 1992). Plasaţi în apă, ei au puţine dificultăţi 
în coordonarea mişcărilor lor de înot (Fortier şi colab., 1987). În ciuda acestui fapt, 
şoarecii cu mutații cerebeloase au deficite navigaţionale de natură vizuomotorie 
(Lalonde şi colab., 1988). În raport cu şoarecii normali ieşiţi din aceeaşi suşă , 
numărul de cvadrante (bazinul fiind împărţit în patru) parcurse şi latenţele 
dinaintea atingerii unei platforme vizibile sunt mărite la şoarecii Lurcher. 

La şoarecele Staggerer (cu mutații cerebeloase) (Lalonde, 1987) şi la 
şoarecele cu degenerscenţă a celulelor Purkinje (ped) (Goodlett şi colab., 1992) 
există o disociaţie între achiziţia unei sarcini vizuomotorii cu platformă vizibilă. 
În anumite situaţii, aceste mutante cerebeloase sunt deficitare în testarea spaţială, 
dar nu în cea vizuo-motorie. Aceste rezultate arată că cerebelul influenţează 
navigarea animalului în spaţiu. Natura deficitului depinde de tipul de mutație studiat 
(Botez şi colab., 1996). 

Învăţarea non-spaţială Rolul cerebelului în învăţarea non-spaţială este în curs de 
elucidare. Dehhaqui şi colab. (1990) au obţinut câteva rezultate negative în 
performanţele de discriminare vizuală şi de recunoaştere vizuală şi unele rezultate 
pozitive în testele de evitare a şocurilor. De exemplu, cerebelectomia la şobolani 
perturbă achiziţia unei testări de evitare activă bidirecţională. În această testare, 
animalul trebuie să alerge de la un compartiment la altul pentru a evita un şoc 
electric (Dehhagqui şi colab. 1990). Guillaumin şi colab. (1991) susţin că cerebelec- 
tomia împiedică reținerea unei testări de evitare pasivă. În acest experiment, 
animalul trebuie să rămână imobil pentru a evita şocul. Steinmetz şi colab. (1993) 
raportează că lezarea nucleului interpositus antrenează deficite în achiziţia unui 
răspuns de apăsare a unui levier pentru evitarea şocurilor, dar nu pentru luarea 
hranei. Aici trebuie să avem în vedere faptul că  umite deficite de orientare 
spaţială apar şi după lezarea hipocampului (Morris şi colab. 1982), datorită 
interacțiunii funcţionale care există între aceste două formaţiuni (Lalonde, 1994). 
Metoda de trasare electrolitică în diferite sisteme anatomo- fiziologice va 


permite cunoaşterea selectivităţii regiunilor cerebrale în această funcţie (Botez şi 
colab., 1996). 

Clinica sindromului pseudo-parietal şi pseudo- frontal 


Studiile clinice efectuate de Botez şi colab.(1996) pe pacienţi cu degenerscen- 
ţă olivo-ponto-cerebeloasă sau cu ataxie Friedreich au relevat o creştere a timpilor 
de reacţie vizual şi auditiv. 

La pacienţii cu atingeri cerebeloadse bilaterale, Botez (1990,1993 şi 1994) 
şi Botez şi colab., (1993 şi 1996) au demonstrat că cerebelul interferează cu trei 
mari grupe de funcţii comportamentale: 1) organizarea vizuospaţială pentru 
performanţa testărilor concrete, funcţie corelată cu atingerea circuitelor parietale; 
2) intervenţia cerebelului în planificarea şi în programarea activităţii cotidiene, 
funcţie legată de atingerile cerebelo-frontale; şi 3) ultima funcţie, perturbată în 
cursul leziunilor cerebeloase bilaterale, este viteza de tratare a informaţiei. 
Performanţele la timpii de reacţie vizual şi auditiv au fost deficitare la toţi pacienţii 
cu atingeri cerebeloase bilaterale. 

Sindromul pseudo-frontal uşor, apărut la pacienţii cerebeloşi, a fost observat 
şi de El-Award şi colab. (1991), Grafiman şi colab., (1992) şi Piez şi colab., (1992). 
Aceştia au notat deficite în testul de alternare, deficit cognitiv de planificare şi de 
creştere a timpului de reacţie. 

Atingerea atenţiei selective la pacienţii cerebeloşi, observată de Akshomoff 
şi colab. (1992), poate fi determinată de atingerea buclelor cerebelo-corticale, în 
sensul sindromului pseudo-frontal definit mai sus. 

Pacienţii cerebeloşi au abilităţi intelectuale diminuate, fapt demonstrat prin 
performanţele slabe obţinute la matricele progresive ale lui Raven. 

Rolul cerebelului în planificarea şi programarea activităţilor cotidiene ca şi 
în organizarea vizuo-spaţială pentru sarcini concrete poate fi mai degrabă indirect 
prin intermediul căilor cerebelo- corticale atât nervoase, cât şi neurochimice (Botez 
şi colab., 1996). 

Autorii menţionează că pacienţii cu atxie Friedreich au pseudo-sindroame 
frontale mai puţin pronunţate decât pacienţii cu degenerescenţă olivo-ponto- 
cerebeloasă, aceasta datorită leziunilor anatomoce diferite din aceste două boli. 
Botez şi colab. (1996) mai arată că pacienţii cu leziuni cerebeloase bilaterale 
prezintă timpi de reacţie şi de mişcare mult mai mari decât cei ai subiecţilor din 
grupul de control. 

Rolul structurilor subcorticale în tratarea informaţiei a fost bine delimitat 
recent. În acest sens pledează şi studiile lui Botez (1992,1993,1994), în care se 
sugerează că cerebelul este implicat direct în viteza de tratare a informaţiei, adică 
în timpul de reacţie (vizual, auditiv). La pacienţii cerebeloşi s-a relevat diminuarea 
cea mai semnificativă a vitezei de tratare a informaţiei. 

Rolul cerebelului în iniţierea cuvântului şi a limbajului, în memorie, în 
învăţare şi în apariţia tulburărilor psihiatrice tulburări de dispoziţie, tulburări 
atective, comportament agresiv etc.) nu au putut fi demonstrate la om. 

În concluzie, se poate afirma că sindroamele discrete pseudofrontal şi 
pseudoparietal pot fi găsite la pacienţii cu leziuni cerebeloase bilaterale. Apoi, 

cerebelul poate fi implicat direct în viteza de tratare a informaţiei. Rolul cerebelului 
în iniţierea abilităţilor lingvistice este bine cunoscut, dar rolul său în înţelegerea 
limbajului, aşa cum a fost conceput de Leiner şi colab. (1991), nu a putut fi probat. 
La cerebeloşi s-a demonstrat o diminuare a abilităţilor intelectuale, iar tulburările 
de memorie par să fie secundare unui deficit în domeniul performantelor funcţiilor 
executive. Deoarece există multe exagerări în domeniul neuropsihologiei 
cerebelului şi a comportamentului său non-motor, este necesar ca aceste evaluări 
şi afirmaţii să fie făcute cu prudenţă. 


Cerebelul şi moleculele mesager 


Tulburările de ordin motor sau cognitiv consecutive leziunilor cerebeloase 
nu sunt legate numai de circuitele clasice, anatomofiziologice cerebelo-corticale, ci 
şi de cele neurochimice. Astfel, El Awar şi colab. (1991) au sugerat că anumite 
tulburări de tip pseudo-frontal care apar în cursul leziunilor cerebeloase, cum ar fi 
deficitele în testările de alternanță întârziată, pot fi consecinţa unei pierderi a 
inervaţiei colinergice la nivelul ariilor orbitare şi posibil temporale. 

Kish şi colab. (1992) au observat la pacienţii cu degenerescenţă olivo-ponto- 
cerebeloasă, scăderea dopaminei striatale, iar Botez şi colab. (1991) şi Polinsky şi 
colab (1988) au constatat diminiarea acidului homovanilic în lichidul cefalo-rahidian. 

Deşi inervaţia dopaminergică a cerebelului a fost descoperită mai recent 
(Panagopoulos şi colab., 1992 , 1993 şi Efthimiopoulos şi colab., 1991), se poate 
presupune că performantele inferioare în timpul de reacţie la pacienţii cu leziuni 
cerebeloase bilaterale pot fi, cel puţin în parte, datorate deficienței dopaminergice. 
Sawaguchi (1987) a constatat că testările de "go" şi "not go”, ca şi timpul de 
reacţie la animalele experimentale sunt în funcţie de nivelul de dopamină din creier 
şi, mai exact, de raportul dintre dopamină şi noradrenalină din cortexul frontal. 
Diminuarea dopaminei antrenează diminuarea timpului de reacţie (Amalric şi Kool, 
1987). Serotonina are efect inhibitor specific asupra acţiunii excitatoare a 
glutamatului, iar administrarea unor precursori ai serotoninei ameliorează 
comportamenul pacienţilor ataxici prin acţiunea lor inhibitoare asupra excitotoxici- 
tăţii glutamatului (Troullas şi colab., 1988). 

Noradrenalina este diminuată în cortexul cerebelos al pacienţilor decedați din 
cauza degenerscenţei olivo-ponto-cerebeloase, iar la pacienţii cu ataxie Friedreich 
există, în lichidul cefalo-rahidian, o diminuare a metabolitului noradrenalinei (3- 
metoxi-4-hidroxitenil-etilen glicol). 

La pacienţii cu degenerscenţă olivo-ponto-cerebeloasă şi ataxie Friedreich 
creşterea timpului de reacţie şi anumite deficite neuropsihologice pot să, fie, în 
parte, consecinţa unui deficit noradrenergic sau a raportului dopamină/noradrenali- 
nă (Botez şi colab., 1996). 

Semnalele rapide se află sub dependenţa receptorilor ionotropi. Un singur 
transmiţător acţionează cu ajutorul unei mulţimi tulburătoare de receptori. Cele 

mai rapide efecte sunt mediate de grupul receptorilor ionotropici, care au în structura 
lor proteică un canal ionic. Legarea transmiţătorului de locul specific de 
recunoaştere duce la modificarea configurației proteice, după care canalele ionice 
se deschid. lonul care pătrunde prin canalele respective face celula să devină mai 
mult sau mai puţin excitabilă. După Batchelor şi Garthwaite (1993), glutamatul 
acţionează cel puţin asupra a două tipuri de receptori, AMPA (a-amino-3- hydroxy- 
S5-methyl-4-isoxszolepropionate) şi NMDA (N-methyl-D- aspartate), denumiri luate 
de la agoniştii săi selectivi. După eliberarea sa din fibrele muşchiulare, glutamatul 
acţionează asupra receptorilor AMPA şi NMDA de pe celulele granulare. În 
contrast, pe sinapsele formate de fibrele căţărătoare şi de axonii celulelor granulare 
(fibrele paralele) cu celulele Purkinje lipseşte varietatea NMDA. Activitatea 
receptorilor AMPA induce un curent interior foarte rapid, al cărui vârf este atins 
într-o milisecundă. El este antrenat de ionii de sodiu. Deoarece glutamatul se 
disociază de aceşti receptori foarte rapid, după care se pierde, curentul (fluxul) 
devine tranzient, durând numai câteva milisecunde. 

Receptorii AMPA sunt legaţi de semnale foarte rapide ce trec de pe fibrele 
muşchiulare pe celulele granulare şi de pe fibrele paralele şi cățărătoare pe celulele 
Purkinje. 

În ciuda faptului că receptorii AMPA din sinapsele fibrelor paralele şi 
căţărătoare cu celulele Purkinje par identice, comportamentul acestor neuroni 
foarte diferiţi depinde de calea care este activată. Acest fapt se datorează anatomiei 
conexiunilor. Celulele Purkinje posedă un arbore dendritic enorm şi o singură fibră 
căţărătoare pentru fiecare neuron, care activează receptorii AMPA din sinapsele 
dispersate pe o arie întinsă a acestui arbore. Depolarizarea dendritică ce urmează 
duce la deschiderea unor canale de tip special cu voltaj sensibil la Ca”, cauzând 
potenţiale de depolarizare secundară şi concomitent o creştere a nivelului de Ca?* 
în citoplasma dendritică. 

Inputul fibrelor căţărătoare nu este numai extrem de puternic, ci şi cu 
durată mai lungă, deoarece efectele sale ţin zeci de milisecunde. Mai mult, 
semnalele asociate cu Ca” constituie un activator important al diferitelor mecanisme 
intracelulare. În contrast, un număr mare de fibre paralele (peste 200.000) 
contactează fiecare celulă Purkinje, ale căror sinapse sunt localizate pe spinii 
dendritici distali. 

Totuşi, o fibră individuală are o constituţie foarte mică şi strict localizată 
asupra ratei de descărcare a neuronului. 

Receptorii NMDA predomină pe sinapsele dintre fibrele muşchiulare şi 
celulele granulare şi dintre fibrele paralele şi interneuronii inhibitori (celulele sub 
formă de coş, stelate şi Golgi). Ei diferă de receptorii AMPA prin trei caracteristici. 
Prima se referă la conductanța canalelor asociate care depinde de voltajul 
membranei, astfel încât în stare normală, la potenţialul membranar de repaus (- 
TO0mYV) apare un curent foarte slab. Acest flux se datoreză blocării canalelor de 
către Mg” extracelular. O dată cu depolarizarea, atragerea Mg” în canale se 
reduce, iar conductanţa ionică creşte, ajungând la un maximum de aproximativ - 

40mV. A doua se referă la deschiderea destul de lentă a canalelor, fapt care face 
ca fluxul (curentul) să atingă punctul său maxim în 10ms. Totuşi, din cauză că 
glutamatul se disociază lent de receptorii NMDA (datorită afinităţii crescute cu 
care se leagă de aceştia), canalele continuă să se deschidă timp de sute de 
milisecunde. A treia carateristică se referă la 'canalele receptorilor NMDA, care au 
o înaltă permeabilitate pentru Ca2* . Din cauza primei proprietăţi, receptorii. NMDA 
nu prea participă la transmiterea sinaptică cu frecvenţă scăzută, dar în timpul 
transmiterii cu frecvenţă înaltă, prelungesc depolarizarea, astfel încât sumarea 
fluxului NMDA şi probabil oboseala inhibiţiei conduc la punerea în funcţie a 
sistemului NMDA. Rezultatul modificărilor electrice prezintă importanţă pentru 
asocierea influxului de Ca” şi pentru mobilizarea sistemului mesager secund. 

Inhibiţia sinaptică rapidă este mediată de receptorii ionotropi GABA sau de 
receptorii GABA,. 

Canalele de la acest nivel conduc CI, având ca efect diminuarea rezistenţei 
membranei (diminuarea puterii de depolarizare a curentului excitator) şi hiperpolari- 
zarea acesteia, pentru o perioadă de câteva zeci de milisecunde. 

Receptorii GABA,, care mediază inhibiţia, operează la numeroase niveluri 
ale circuitelor cerebeloase. O inhibiţie puternică o exercită celulele sub formă de 
coş asupra descărcării celulelor Purkinje. 

Sinapsele în cauză sunt numeroase şi localizate în apropierea segmentului 
iniţial al neuronului, unde sunt generate potenţialele de acţiune. În contrast, celulele 
stelate operează pe arborele dendritic, unde contribuie la integrarea locală a 
semnalelor. Celulele Golgi produc semnale inhibitori feed-back şi feed-forward în 
dendritele celulelor granulare. O caracteristică importantă a celulelor Golgi este 
aceea că multe dintre ele eliberaează nu numai GABA, dar şi glicină. Cu toate 
acestea, receptorii inhibitori clasici, la glicină, nu sunt exprimaţi pe celulele 
granulare. Există însă din abundență receptori NMDA ceea ce demonstrează că 
glicina este coagonistă pe receptorii NMDA.ea fiind esenţială pentru funcţia 
receptorilor respectivi. În acest mod, celulele Golgi îndeplinesc un dublu rol, acela 
de suprimare a excitaţiei şi de reglare a activităţii receptorilor NMDA. Pentru 
înţelegerea modului în care acţionează celulele Golgi trebuie determinată cu 
precizie calea de eliberare a acestor mesageri şi cinetica acţiunii lor pe celulele 
granulare. 

Semnalele lente se află sub dependenţa receptorilor metabotropici (Batchelor 
şi Garthwaite, 1993). GABA şi glutamatul acţionează şi pe receptorii metabotropici 
necuplaţi direct cu canalele ionice, precum şi pe proteina-G, care reglează 
activitatea enzimelor intracelulare ce generează moleculele mesagerului secund. 
Răspunsul durează secunde. 

Pentru glutamat, familia receptorilor metabolici („GluRes) este încă în 
creştere. Una activează fosfolipaza C, care generează două substanţe,inositol-1,4,5- 
trifosfatul şi diacilglicerolul, iar alta provoacă eliberarea C* din depozitul 
intracelular şi stimularea proteinchinazei C, care fosforilează diferite proteine 
modificându-le asfel proprietăţile. Apoi, Ca însuşi poate activa numeroase enzime 

şi poate influenţa canalele ionice. Receptorul mGluR, este mult concentrat în 
celulele Purkinje unde numeroase alte enzime asociate cu aceste căi sunt 
îmbogăţite. Probabil că el este responsabil de undele de depolarizare foarte înceată 
(secundă) observate după activarea repetată a fibrelor paralele. Alt receptor 
glutamat metabotropic, mGIuR,, a fost găsit în celulele granulare Golgi, care 
mediază diminuarea nivelului altui mesager intracelular, cAMP-ul. 

GABA acţionează şi asupra propriului receptor metabotropic, receptorul 
GABA,. Acesta se află în cantitate mare în stratul molecular al cerebelului unde 
sunt localizate dendritele Purkinje şi terminalele fibrelor paralele. În celulele 
Purkinje, receptorul GABA, stimulează inducerea hiperpolarizării lente care la 
animale este proeminentă. 

Există, de asemenea, şi receptori GABA, presinaptici, a căror activare duce 
la inhibarea eliberării transmiţătorului de la nivelul terminaleleor fibrelor paralele 
şi probabil şi a altora. 

Alţi neurotransmiţători, cum ar fi norepinefrina, 5-hidroxitriptamina şi 

dopamina, joacă şi ei un rol în fiziologia cerebelului. Probabil că ei modulează 
transmiterea rapidă în interacţiunea cu cascada mesagerului secund. 
Oxidul Nitric (ON) este un mesager molecular descoperit recent, care operează 
printr-o cale complet nonconvenţională. Spre deosebire de alţi mesageri secunzi, 
ON este un gaz solubil în lipide şi astfel, ca şi dioxiidul de carbon şi oxigenul, el 
poate difuza foarte rapid prin membarna celulară pentru a acţiona asupra celulelor 
din vecinătate. 

Intr-adevăr aceasta este principala cale prin care ON acţionează în creier şi 
în alte organe. ON este generat de o enzimă complexă, multifuncţională, 
dependentă de Ca” , cunoscută sub numele de ON sintază (ONS). ONS 
acţionează asupra grupului guanidinic al aminoacidului L-argininic pentru a produce 
L- hidroxiarginina şi apoi ON şi L-citrulina. Majoritatea ONS se află în granulele 
cerebeloase, iar cel mai bun stimul pentru activarea sa este influxul de Ca” indus 
de receptorul NMDA. Peste tot, ONS este localizată presinaptic şi este produsă 
după acţiunea potenţialelor dependente de influxul Ca? . Locul posibil de operare 
a acestei ultime modalităţi ar fi fibrele căţărătoare şi fibrele paralele (Garthwaite, 
1991; Batchelor şi Garthwaite, 1993; Ito. 1989). 

Din cauza înaltei sale activităţi ON poate avea numeroase acţiuni, dar cea 
mai stabilă se referă la stimularea şi sintetizarea enzimei GMP ciclice, o guanilat 
ciclază solubilă. Ulterior, GMP-ul ciclic produce activarea canalelor ionice, 
activarea protein kinazelor şi reglarea nivelului enzimelor AMP-ului ciclic. 

Studiul metabolismului şi fluxul sanguin cerebral a fost tăcut prin tehnicile 
PET, SPECT şi cu xenon. Astfel, tomografia cu emisie de pozitroni (PET) a dus la 
o adevărată explozie a investigaţiilor privind modificările locale ale activităţii 
cerebrale în timpul aplicării testelor neuropsihologice cognitive (Haxby şi colab. 
1991). | 

Rezumând datele obţinute de Roland (1993) prin PET la teste care determină 
modificări ale fluxului sanguin cerebral şi ale metabolismului cerebral regional, se 

poate afirma că porţiunea laterală a lobului anterior a fost activată (hipermetabo- 
lism) prin vibrația, flexia şi. extensia mâinii, ca şi prin secvenţe motorii ale 
degetelor, de învăţarea şi recunoaşterea tactilă, în discriminarea somatosenzorială 
şi în preperarea unei lecturi de cuvinte. repetate sau chiar în limbajul spontan. 

Activitatea lobului lateral şi posterior al cerebelului a fost observată în timpul 
învăţării tactile, discriminării somatosenzoriale, în încercările cu scopul de a găsi 
ieşirea dintr-un labirint şi, în sfârşit, în asocierea cuvintelor cuplate. Nucleul dinţa! 
a fost activat în timpul discriminării somatosenzoriale. 

Tomoscientigrafia (SPECT= single photon emission computed tomography), 
permite analiza calitativă şi cantitativă a relaţiilor funcţionale ale structurilor 
cerebrale prin compararea activităţilor radioizotopice studiate atât la nivelul zonelor 
cerebrale profunde, cât şi al celor superficiale sau la nivelul regiunilor subtentoriale 
în comparaţie cu cele supratentoriale (Masdeu şi colab., 1994). 

SPECT a demonstrat o creştere bilaterală a fluxului sanguin cerebral, în 
cerebel, şi în ganglionii bazali în timpul imaginării mentale a unui antrenament de 
tenis la voluntari normali (Decety şi Ingvar, 1990). 

Pentru măsurarea fluxului sanguin cerebral se utilizează xenonul 133 inhalat 
cu ajutorul unei măşti modificate. Acest gaz inert serveşte la măsurarea cantitativă 
(1nl/100/min) a debitului cerebral regional şi, în urma eliminării lui rapide, studiile 
pot fi reluate de mai multe ori în timpul aceleaşi zile. La subiecţii normali care 
execută mintal o mişcare grafică cu mâna dreaptă sau stângă, au fost activate 
cortexul prefrontal, aria motorie suplimentară şi cerebelul (Botez şi colab., 1996). 
Totuşi activarea cerebeloasă este întotdeauna însoţită de activarea ariilor corticale 
primare, unimodale şi multimodale, fapt datorită căruia, datele studiiilor respective 
trebuie interpretate cu prudenţă, deoarece nu putem atribui cerebelului funcţii 
cognitive înalte (ex. Comprehensiunea limbajului, gândirea etc.). 


Modificarea de lungă durată a solidităţii sinaptice: plasticitatea 
sinaptică 


Suportul primar al învăţării şi al memoriei derivă din ideea lui Hebb, 
conform căreia forţa (intesitatea) 
transmiterii sinaptice este modificabilă, iar schimbarea acestei proprietăţi stă la 
baza abilității sistemului nervos de a se adapta sau de a învăţă o experienţă. Se 
crede că cerebelul participă la anumite forme de învăţare motorie prin modificarea 
sinapselor dintre fibrele paralele şi celulele Purkinje. 

Durabilitatea modificării acestor sinapse depinde de alte inputuri provenite 
din fibrele căţărătoare. 

Stimularea fibrelor paralele face ca sinapsele să devină pentru un timp (până 
la 30 de minute) mai intense, dar stimularea concomitentă şi a fibrelor căţărătoare 
reduce selectiv eficacitatea sinapselor fibrelor paralele, efect care durează ore. Acest 

fapt a fost denumit depresie pe termen lung (long-term depression-L'TD) (Batchelor 
şi Garthwaite, 1993). 

LTD pare să fie rezultatul pierderii sensibilităţii receptorilor AMPA, dar 
mecanismul care stă la baza acestui fenomen este puţin cunoscut. Aici sunt 
implicaţi receptorii ON şi metabotropici pentru glutamat. 


Maladiile cerebeloase dau semne şi simptome distincte 


Primele semne şi simptoame cerebeloase au fost descrise de către Holmes 
între ani 1920 şi 1930. Autorul a descris prezenţa a trei deficite principale la 
pacienţii cu plăgi cerebeloase provocate de glonţ, în primul război mondial. 

Primul se referă la hipotonie manifestată prin diminuarea rezistenţei la 
mişcări pasive, prin întârzierea răspunsului de efectuare a unor mişcări rapide, prin 
inabilitatea opririi rapide a mişcării unui membru şi prin producerea reflexelor pendulare. 

Al doilea simptom descris de Holmes se referă la ataxie, în care sunt incluse 
mai multe deficite distinctive: întârzieri în iniţierea răspunsului membrului afectat, 
erori în efectuarea mişcărilor (dismetria), erori cu privire la rata şi regularitatea 
mişcărilor. 

Acest deficit, uşor de demonstrat, se referă la imposibilitatea efectuării unor 
mişcări alternative rapide şi ritmice reprezentate prin disdiadocochinezie. 

Holmes a mai notat şi faptul că aceşti pacienţi comit şi erori legate de 
efectuarea în timp a diferitelor componente ale unei mişcări complexe multiarticu- 
late (decompensarea mişcărilor). 

AL treilea simptom se referă la tremorul intenţional. Caracteristica tremorului 
cerebelos rezidă în faptul că el devine mai marcat la terminarea mişcării. 

O leziune cerebeloasă produce tulburări la membrele ipsilaterale. 

Acest fenomen are loc deoarece căile eferente cerebeloase trec prin 
pedunculul cerebelos superior. Acesta este încrucişat şi perturbă acţiunea sistemului 
rubrospinal şi corticospinal care, de asemenea, se încrucişează. În al doilea rând, 
organizarea somatotopică a spinocerebelului, lezarea vermisului median şi a 
nucleilor fastigiali produc tulburări în controlul truncal şi axial. Acest fapt se 
manifestă prin titubaţie (tremur al trunchiului) şi ataxia mersului, în care postura 
are O bază largă de susţinere, iar balansul este instabil. 

Aceşti pacienţi au disfuncţii şi în menţinerea ortostatismului. 

Deoarece controlul facial este localizat în vermis, apar şi tulburări în 
articularea vorbirii (dizartrie) cu neclarităţi, încetinire şi monotonie cunoscute sub 
denumirea de vorbire sacadată sau uneori explozivă. 

O formă de degenerare cerebeloasă corticală care implică lobul anterior 
(vermisul şi aria piciorului), este comună pacienţilor alcoolici. Caracteristica majoră 
a acestei boli constă în afectarea picioarelor şi deci a: mersului. 

Membrele superioare rămân relativ normale. În schimb, mersul este ataxic 
şi cu bază de susţinere lărgită. În contrast cu ataxia mersului determinată de 

leziunile lobului floculonodular, ataxia care acompaniază lezarea lobului vermian anterior nu 
se amelioreză când pacientul trece de la poziţia şezândă la mers. Astfel, acest simptom 
reprezintă un deficit general, depăşind inabilitatea de controlare a mişcării picioarelor în 
acord cu gravitatia. Leziunile mai laterale precum şi cele nucleare produc ataxie şi tremur. 
Tulburările produse de lezarea hemisferelor cerebeloase laterale, a cerebrocerebe- 


lului constau în principal în depăşirea perioadei normale de iniţiere a mişcărilor şi în . 


descompunerea mişcărilor poliarticulate. Acestea se manifestă în special la mişcarea 
articulaţiilor distale prin inabilitatea de flexare a unui singur deget în timpul fixării celorlalte. 

Cele mai severe tulburări apar în cazul lezării pedunculului cerebelos superior 
şi al nucleilor profunzi. Cu timpul, tulburările cerebeloase tind să se amelioreze, dacă 
procesul patologic nu progresează. 

O leziune cerebrală care apare ulterior duce la reaccentuarea semnelor 
cerebeloase, fapt care sugerează că la tineri funcţiile cerebeloase pot fi preluate de alte 
formaţiuni ale creierului. 


VII. DIENCEFALUL 


Structurile diecnefalice se situează în continuarea şi deasupra mezencefalului, 
în jurul ventriculului III, fiind acoperite de hemisferele cerebrale (fig. 61). 

Limita posterioară a diencefalului este dată de comisura postreioară şi de 
corpii mamilari. Limita anterioră este formată de faţa superioară a chiasmei. 
Limitele laterale sunt constituite din bandeletele optice, coada nucleului caudat, stria 
terminală şi din braţul posterior al capsulei interne. 

Diencefalul se compune din două formaţiuni mari: talamoencefal (talamus, 
metatalamus, subtalamus, epitalamus) şi hipotalamus. 


Fig. 61. Secţiune cerebrală frontală la 
nivelul corpilor mamilari 

1. Corpul calos; 2. Ventriculul lateral; 3. 
Corpul nucleului caudat; 4 Talamusul 5. 
Ventriculul trei; 6. Globus pallidus; 7. Pu- 
tamen; 8. Capsula externă; 9. Claustrum,; 
10. Capsula extremă; 11. Capsula inter- 
nă; 12. Zona incertă; 13. Nucleul subta- 
lamic al lui Luys; 14. Substanţa neagră; 
15. Câmpul lui Forel. i 

TALAMENCEFALUL 


TALAMUSUL 


Talamusul acoperit în întregime de telencefal şi de porţiunea terminală a 
trunchiului cerebral este alcătuit din două structuri ovoide de substanţă nervoasă, 
care mai poartă numele şi de corpi optici. 

Topografic, el se situează pe feţele laterale (în partea posterioară) ale 
ventriicului III, fiind separat de hipotalamus prin şanţul hipotalamic ce trece prin 
acest ventricul. Faţa superioară şi cea medială sunt ventriculare. Faţa medială a 
talamusului formează peretele lateral al ventriculului III. Celelalte două feţe sunt 
ascunse. Faţa laterală convexă în toate sensurile, superior, este în raport cu 
trunchiul nucleului caudat, iar mai jos cu capsula internă, mai ales cu braţul ei 
posterior. Prin intermediul acesteia faţa laterală a talamusului vine în raport cu faţa 
dorsomedială a nucleului lentiform. Faţa inferioară este separată de partea 
terminală a pedunculilor cerebrali prin regiunea subtalamică. Extremitatea 
anterioară a talamusului, mai mică decât cea posterioară, este înconjurată pe 
partea laterală de capul nucleului caudat şi parţial de stâlpii anteriori ai trigonului. 

Cu aceştia din urmă delimitează gaura intraventriculară (foramenul Monro). 
Sub extremitatea anterioară trece comisura albă anterioară care se îndreaptă către 
capul nucleului caudat şi regiunea sublenticulară. 

Extremitatea posterioară voluminoasă, rotunjită, ce proemină în răspântia 
ventriculilor laterali, poartă denumirea de pulvinar. Această extremitate este 
înconjurată de stâlpii posteriori ai trigonului cerebral. Pe faţa inferioară a 
pulvinarului apar cei doi corpi geniculaţi ai metatalamusului (fig. 62). 


Fig. 62. Nucleii majori ai talamu- 
sului văzuţi pe suprafaţa dreaptă 
a creierului 

1. Nucleii mediali; 2. Lamina me- 
dulară internă; 3. Grupul nuclear 
anterior; 4. Lamina medulară 
internă; 5. Nucleul ventral anter- 
ior; 6. Nucleul ventral lateral; 7. 
Nucleul ventral posterior, 8. Pul- 
vinar, 9. Nucleul arcuat,; 10. Cor- 
pul geniculat lateral (optic) 1]. 
Corpul geniculat medial (acustic); 
12. Nucleul posterolateral; 13. Nu- 
cleul dorsolateral 14. Fornix ; 15. 
Fascicule somestezice de la cap; 
16. Fascicule somestezice de la 
corp 17. Aferenţe cerebeloase; 18. 
Nuclei intralaminari; 19. Nuclei 
reticulari. 

Nucleii talamici. 


Walker a descris cinci grupe nucleare talamice. 
1) Grupul nuclear anterior (n.anteroventral, n anterodorsal, n. anteromedial, 
n paratenial) separat de restul talamusului de lama medulară internă primeşte fibre 


de la corpii mamilari pe calea tractului mamilotalamic şi trimite eferenţe către 


cortexul cingulat şi cortexul cerebral. 

2) Nucleii liniei mediane localizaţi sub căptuşeala ventriculului III şi în masa 
intermedia se conectează cu hipotalamusul şi substanţa cenuşie centrală periapeduc- 
tală. 

3) Nucleii mediali situaţi intern de lama medulară internă includ majoritatea 
substanţei cenuşii mediale (porţiunea magnocelulară şi parvocelulară) şi nucleul 
dorsal medial care trimite eferenţe în cortexul polului frontal şi la cortexul motor. 
Nucleul centrului median se conectează cu corpul striat. 

4) Masa nucleară laterală cuprinsă între lama medulară externă şi internă 
se întinde de la talamusul anterior până la pulvinar. Această masă include : nucleul 
reticular situat între lamina medulară externă şi capsula internă; nucleul ventricular 
anterior, care se conectează cu corpul striat; nucleul ventral lateral, care trimite 
proiecţii la cortexul cerebral motor; nucleul ventral posterolateral, care dă eferenţe 
pentru girusul postcentral şi primeşte fibre de la lemniscul medial şi de la tractul 
trigeminal şi spinotalamic şi nucleul dorsolateral şi posterolateral, care se 
proiectează pe cortexul lobului parietal. 

5) Nucleii posteriori includ pulvinarul şi corpii geniculaţi lateral şi medial. 
Pulvinarul este o masă nucleară mare care se conectează cu cortexul lobului 
temporal şi parietal (fig. 63 şi 64). 

Radiațiile talamice sunt formate din tracturile care emerg de la suprafaţa 
laterală a talamusului, intră în capsula internă şi se termină în cortexul cerebral. 

Lama medulară externă situată pe suprafaţa laterală a talamusului este 
formată dintr-o pătură de fibre mielinizate. 

Lama medulară internă formată dintr-o pătură de substanţă albă se 
bifurcă în porţiunea sa anterioară şi substanţa cenuşie a talamusului într-o porţiune 
anterioară, una medială şi alta laterală. 


Conexiunile talamusului 


Talamusul reprezintă structra senzitivă subcorticală crucială subordonată 
scoarţei cerebrale. La nivelul acestei structuri se întrerup în drumul lor către scoarța 
cerebrală căile tuturor formelor de sensibilitate, în afară de cea a căilor olfactive 
care ajung la cortex direct, fără a mai trece prin talamus. Nu toate fibrele talamice 
aferente au o destinaţie corticală. Unele se tremină în nucleii cenuşii subcorticali. 
După locul de terminare a fibrelor eferente deosebim nuclei talamici cu proiecţie 

Fig. 63. Secţiuni schematice prin talamus pe care se văd unii nuclei şi fibrele 


palidofugale. 


1. Nucleul lateral dorsal; 2. Nucleul lateral posterior; 3. Nucleii reticulari; 4. Nucleul 
lateral postero-central; 3. Nucleul ventro-medial posterior; 6. Nucleul ventral postero- 
inferior; 7. Nucleul parafascicular; 8. Nucleul talamic central; 9. Nucleul talamic 
medial; 10. Nucleul circular; 11. Zona incertă; 12. Nucleul centromedian; 13. Nucleul 
subtalamic; 14. Ansa lenticulară; 15. Fibre talamostriate; 16. Ventriculul trei; 17. 
Parte laterală şi medială a lui globus pallidus; 18. Putamen; 19. Nucleul caudat, 20. 


Partea dorsală din zona incertă; 21. Fornix. 


corticală: (nucleul talamic ventral, nucleul ventral 
posteroinferior, nucleul arcuat, nucleul ventral poste- 
rolateral, nucleul posteromedial, nucleul ventral inter- 
mediar, nucleul ventral anterior, nucleul ventral 
anterolateral, nucleul anteromedial, nucleul reticulat, 
nucleul medial) şi nuclei talamici cu proiecţie subcor- 
ticală (nucleii intermediari, nucleii ventriculari). Mai 
există şi nuclei talamici de asociaţie (nuclei laterali, 
nucleul laterodorsal, lateroposterior etc), care primesc 
aferenţe din afara diencefalului. Fibrele care se termi- 
nă aici provin de la ceilalți nuclei talamici. Eferentele 
lor ajung la câmpurile 5 şi 7 din lobul parietal. Nucleii 
din prima categorie au legături în sens talamocortical 
şi corticotalamic. În acest mod nucleii talamici for- 
mează împreună cu câmpurile corticale unităţi 
funcționale stabile. În schimb, între talamus şi nucleii 
coricali apar legături numai în sens talamonuclear. În 
nucleii cu proiecţie corticală se tremină căile mari 
ascendente care trimit colaterale şi la nucleii cu proiec- 
ție subcorticală. 


Fig. 64. Secţiune coronală prin 
treimea posterioară a 
talamusului 

]. Nucleii liniei mediane, 2. Nu- 
cleii mediali; 3. Lama medulară 
internă, 4. Nucleul posterolate- 
ral; 5. Nucleul posterolateral 
ventral; 6. Nucleul arcuat: 7 
Fibre somestezice de la corp; 8. 
Fibre somestezice de la cap. 

Astfel talamusul este sediul ultimului neuron din lanţul ascendent al 
analizatorilor care leagă un nucleu de scoarţa cerebrală. 

Aferente Majoritatea fasciculelor ascendente ajunge la talamus pe calea 
lemniscului medial, care este format din: deutoneuronii nucleilor lui Goll şi Burdach 
(transmite sensibilitatea  proprioceptivă conştientă şi sensibilitatea  tactilă 
epicritică), căile sensibilităţii exteroceptive medulare, fasciculele spinotalamice, 
sensibilitatea extero şi proprioceptivă din domeniul nervilor cerebrali, sensibilitatea 
gustativă şi sensibilitatea vestibulară. 

În efortul de a înţelege mai bine modul în care zona incertă poate influenţa 

activitatea neocorticală, Power şi colab. (1999) au examinat paternul legăturilor 
acesteia cu talamusul care reprezintă „poarta de intrare“ către neocortex. 
Autorii au evidenţiat existenţa unei largi proiecţii din zona incertă către nucleii 
talamusului dorsal. Nucleii de asociaţie au legături puternice cu sectorul ventral, în 
timp ce nucleii intralaminari au conexiuni strânse cu sectorul dorsal din zona 
incertă. Datorită acestor proiecţii talamice, zona incertă poate influenţa arii întinse 
din neocortex. 

Pe de altă parte, Ergenzinger şi colab. (1998) au relevat, la nivelul sistemului 
somatosenzorial al primatelor, existenţa unei influenţe corticale feedback asupra 
organizării cîmpului talamic receptor. Suprimarea acută şi cronică a activităţii 
neuronilor din cortexul somatosenzorial primar duce la lărgirea marcată a 
câmpurilor receptoare din talamusul ventroposterior. Acest fapt demonstrează 
influenţa dramatică a cortexului asupra dimensiunii câmpului receptor din talamusul 
somatosenzorial. În plus, rezultatele respective au implicaţii importante şi pentru 
studiul plasticităţii neuronale de la adult prin faptul că afectarea ariilor cerebrale 
de ordin înalt poate declanşa modificări extensive în caracteristicile câmpului 
receptor al neuronilor de la nivelul căilor de prelucrare 

Eferenţe corticale Talamusul are numeroase proiecţii corticale, care 
împreună cu fibrele ce leagă scoarţa de talamus alcătuiesc radiaţiile talamice. 
După direcţia fibrelor care fac parte din coroana radiată putem deosebi un peduncul 
anterior (care trece prin braţul anterior al capsulei interne şi este destinat lobului 
frontal), unul superior (ce trece prin braţul posterior al capsulei interne şi este 
destinat circumvoluţiilor pre- şi postcentrale), unul posterior (destinat lobului 
occipital şi zonelor învecinate din lobul parietal şi temporal) şi unul inferior (care 
trece prin porţiunea sublenticulară a capsulei interne şi este destinat lobului 
temporal şi lobului insulei). 

Eterenţe subcorticale Pe lângă legăturile talamocorticale există şi legături 
subcorticale talamolenticulare, talamocaudate, precum şi fibre cu direcţie inversă 
striotalamice, care provin în special de la nucleul lentiform. 

Prin intermediul acestor conexiuni; talamusul influenţează activitatea căilor 
descendente ale sistemului extrapiramideal. Controlul cortical al activităţii motorii 
este exercitat şi prin intermediul unor circuite corticostriotalamocorticale, corticostri- 
orubrotalamocorticale şi corticopontocerebelotalamocorticale. Există şi eferente 
descendente ale talamusului cu nucleul roşu, cu substanţa reticulată a trunchiului 
cerebral, cu oliva prin fasciculul central al calotei, precum şi cu hipotalamusul. 

Particularităţi funcţionale ale nucleilor 
formațiunilor talamencefalice 


Cercetările fiziologice au dus la împărţirea nucleilor talamici în două grupe 
mari: nuclei specifici şi nuclei nespecifici. Corespunzător, se vorbeşte astăzi de 
existenţa unui sistem de proiecţie talamocortical specific şi a unuia nespecific. 
Justificarea unei asemenea delimitări se află în următoarele fapte experimentale. 
Dacă un nucleu talamic de transmisie este stimulat cu impulsuri electrice singulare, 
atunci în zonele corticale de proiecţie (stabilite anatomic) apare după o foarte 
scurtă perioadă de latenţă un aşa-numit răspuns primar. Dacă însă se stimulează 
în acelaşi mod nucleii liniei mediane sau centrolaminari, apar de obicei pe toată 
suprafaţa scoarţei răspunsuri cu o perioadă mare de latenţă, mai întâi în zonele 
anterioare, iar apoi şi în cele posterioare. Aceste răspunsuri au forma unor unde 
crescătoare şi descrescătoare foarte asemănătoare cu „fusurile“ spontane (Jasper, 
1949). 

În cazul stimulării nucleilor liniei mediane cu un ritm de 6-12 impulsuri/s 
apar în aceeaşi succesiune pe toată suprafaţa scoarţei emisferei ipsilaterale zonei 
excitate potenţiale lente negative cu caracter difuz, care se amplifică treptat (Jasper, 
Droogleever-Fortuyn, 1947). Asemenea potenţiale încep să apară după a doua sau 
a treia excitare, ating amplitudinea maximă la cea de-a cincea sau a şasea excitare, 
după care amplitudinea undelor începe să se diminueze până la completa 
dispariţie. Dacă excitarea continuă ele apar din nou în acceaşi succesiune. 
Asemenea amplificări şi diminuări periodice ale răspunsurilor se pot repeta de 
câteva ori, fără o modificare semnificativă (cu excepţia unei oarecare prelungiri 
a intervalulpi dintre faze). 

Reacţia de răspuns ce apare la stimularea acestor structuri talamice, care nu 
au proiecţie directă în scoarţa cerebrală, a fost descoperită pentru prima dată de 
Morison şi Dempsey (1942) şi a fost denumită răspuns de recrutare. 

Spre deosebire de reacţia primară, care apare doar într-o zonă anume a 
scoarţei corespunzătoare proiecției nucleului talamic excitat, reacţia de recrutare 
are un caracter difuz, nefiind legată de o anumită zonă specifică a scoarţei 
cerebrale. Din grupa neuronilor nespecifici fac parte: nucleul liniei mediane, nucleul 
medial central şi nucleul anteroventral. Aceştia primesc aferente de la sistemul 
reticular ascendent şi emit eferente care proiectează difuz prin căi polisinaptice pe 
întreg neocortexul cerebral (sistemul proiecției talamice nespecifice). 

Nucleii specifici ai talamusului se disting în primul rând prin faptul că se 
leagă cu funcţia diferitelor sisteme senzoriale (vizual, auditiv, etc.) Majoritatea 
proiecţiilor talamocorticale specifice au fost descoperite şi descrise detailat cu mult 
înainte de proiecţiile nespecifice, pe calea metodelor morfologice (modificările 
retrograde ale elementelor neuronale ale talamusului după înlăturarea diferitelor 
zone ale scoarţei cerebrale, degenerarea fibrelor de proiecţie după distrugerea unor 
zone ale talamusului (Walker, 1938; Hassler, 1959; Sager, 1960) şi fiziologice 
(neurografia stricninică, înregistrarea răspunsurilor corticale la excitarea electrică 

a nucleilor talamici, (Mc Culloch, 1949), precum şi pe baza observaţiilor efectuate 
în clinica umană. 

Grupa nucleilor laterali, reuniți în complexul ventro-bazal reprezintă o 
verigă de transmisie a semnalelor informaţionale, tactile şi chinestezice, care provin 
de la partea contralaterală a corpului prin fibrele lemniscului medial. De aici 


informaţia este transmisă în prima arie somestezică a scoarţei, pe circumvoluţia . 


retrorolandică în felul următor: nucleul ventral posteroinferior pe câmpul 3b, 
nucleul ventral posterolateral pe câmpul 1 şi 2 şi nucleul ventral posteromedial pe 
câmpul 2. Nucleul ventral intermediar este locul de terminare a fibrelor vestibulota- 
lamice şi a unor colaterale din pedunculii cerebeloşi superiori. Nucleul se 
proiectează pe câmpul 3a. 

Reprezentarea periferiei în complexul ventrobazal are un caracter somatoto- 
pic, dar diferitele părţi ale corpului sunt reprezentate inegal. Această reprezentare 
diferă, deasemenea, şi în funcţie de specia căreia îi aparţine animalul. Fibrele care 
pornesc de la nucleul ventral postero-lateral se termină în porțiunile superioare ale 
scoarţei somestezice, iar cele care pornesc din nucleul ventral posteromedial se 
termină în porțiunile inferioare ale scoarţei somestezice. 

Potrivit altor date, s-a emis ipoteza că la complexul ventro-bazal vin 
impulsuri şi prin sistemul spinotalamic (tractul spinotalamic şi bulbotalamic), fiind 
implicat astfel şi în mecanismul de producere a senzaţiilor termice şi dureroase 
(Rose şi Mountcastle, 1959). Se presupune că fibrele spinotalamice pot activa şi 
regiunea situată între complexul ventro-bazal şi corpul geniculat intern, care, la 
rândul ei, este legată de cea de-a doua zonă somestezică a scoarţei cerebrale. 

Partea medială a complexului ventro-bazal constituie un releu (talamic) 
pentru impulsurile gustative, care apoi sunt dirijate spre porţiunea inferioară 
(facială) a circumvoluţiei postcentrale. 

Subdiviziunile grupului anterior al nucleului ventral (şi ventral anterior) se 
află în legătură cu căile cerebeloase ale pedunculului cerebelos superior şi cu 
eferentele globului palid. Porțiunea posterioară a nucleului ventral anterolateral se 
proiectează pe câmpul motor 4, iar segmentul anterior al nucleului primeşte fibre 
palidotalamice, pe care le proiectează pe zona premotorie (câmpul 4a şi 4b). Alte 
aferenţe palidotalamice ale nucleului lateropolar ajung la câmpul 4$ şi 6. Nucleul 
ventral anteromedial primeşte afernte de la nucleul fasciculului longitudinal medial 
şi de la cerebel şi proiectează eferente în câmpul 8 (aria oculară) legat de 
motilitatea globului ocular. Nucleii anteriori primesc aferenţe de la tuberculii 
mamilari (fasciculul mamilotalamic), de la centrii olfactivi bazali şi de la nucleii 
hipotalamici. Eferentele acestora ajung la girus cinguli, în câmpurile 32 şi 24. 

Nucleul medial al talamusului primeşte aferenţe de la nivelul spaţiului 
perforat posterior, de la. globul palid, nucleul amigdalian, precum şi de la ceilalţi 
nuclei diencefalici (ventrali, ventriculari şi hipotalamici), pe care le proiectează pe 
porţiunea anterointeriaoră a lobului frontal (câmpurile 8, 9, 10, 11, 13, 14, 44, 45, 46,47). 

În nucleii pulvinarului se termină fibrele care vin de la corpii geniculaţi, 
precum şi de la alţi nuclei ai talamusului. Ei trimit fibre înspre scoarţa cerebrală 
parietală (câmpul 7, 39), temporală (câmpul 37) şi occipitală (câmpul 17 şi 19). 

Din această cauză pulvinarul serveşte la integrarea impulsurilor auditive, vizuale 
şi somatice. 

Nucleii talamici cu proiecţie subcorticală sunt reprezentaţi de nucleii 
interlaminari şi ventriculari. Nucleii intralaminari primesc aferenţe de la cerebel, 
din lemniscul medial şi din fasciculul longitudinal posterior şi trimit eferente în 
corpul striat, capul nucleului caudat, putamen, globul palid, nucleul parafascicular 
şi nucleul medial al talamusului. Nucleii ventriculari trimit eferente la hipotalamus 
şi mezencefal. 

Grupa nucleilor de asociaţie dobândeşte o pondere deosebită la animalele 
superioare şi mai ales la om. Se presupune că la aceşti nuclei sosesc impulsuri de 
la diferiţi nuclei de transmisie. Aici are loc o integrare, după care semnalele sunt 
expediate zonelor asociative ale scoarței, care prin intermediul legăturilor 
corticocorticale primesc informaţii şi de la ariile senzoriale primare. 

Din păcate, aceşti nuclei sunt foarte puţin studiaţi experimental şi până în 
prezent nu avem o reprezentare clară a specificului funcţiei lor integrative. Aşa cum 
au dovedit unele cercetări, zonele asociative ale scoarței pot funcţiona şi fără 
participarea lor, primind informaţie de la unii nuclei talamici nespecifici sau direct 
de la nucleii de transmisie (Albe-Fessard, 1963; Imbert şi colab., 1966; Bignall şi 
colab., 1966; Bignall. 1967). Problema se complică şi mai mult, întrucât unele 
cercetări arată că răspunsurile cortexului asociativ rămân aproape fără 
modificări şi după extirparea sau depresiunea zonei senzoriale primare corespunză- 
toare a scoarţei (Buser şi Borenstein, 1959; Buser şi colab., 1959). Aceasta 
demonstrează că impulsurile pentru reacţia dată vin direct de la structturile 
subcorticale (talamice), şi nu de la zonele senzoriale primare, cum se presupunea 
înainte. Fireşte, aceasta nu exclude şi posibilitatea sosirii informaţiei şi de la zonele 
senzoriale primare (Narikaşvili şi colab. 1966). 


Raporturile corticotalamice 


Zonele de recepţie (senzorilae) ale scoarţei nu numai că primesc fibre de la 
nucleii talamencefalici, dar şi trimit fibre la aceştia. 

Cercetările fiziologice au pus în evidenţă un efect.frenator (inhibitor) şi unul 
facilitator la nivelul structurilor talamice consecutiv excitării zonelor senzoriale ale 
scoarţei sau suprimării activismului lor, condiţionat de stimularea nucleilor talamici 
specifici şi nespecifici (Iwama şi Yamamoto, 1961; Guston, 1963; Meescherskii şi 
Guston, 1964; Rabin, 1965). 

Există două căi de influenţă a scoarţei asupra nucleilor talamici. 

În primul caz, zona senzorială a scoarţei acţionează numai asupra nucleului 
talamic de transmisie corespunzător prin intermediul căilor directe corticotalamice 
(Narikasvili, 1962). 

În al doilea caz, orice zonă corticală poate exercita o influenţă difuză 
asupra tuturor nucleilor talamici prin intermediul conexiunilor cortico-reticulo- 
talamice. 

Într-o situaţie sau alta, pot fi conectate probabil ambele mecanisme, dar 
interacţiuna lor poate varia. De exemplu, dacă se stimulează o zonă sau alta de 
proiecţie corticală în momentul în care în cadrul ei se desfăşoară reacţia de 
accentuare, atunci aceasta din urmă se stinge. Cu alte cuvinte, nucleul talamic 
suferă o influenţă corticofugală inhibitoare. Dacă aceeaşi stimulare corticală se 
administrează în timpul sau înaintea producerii reacției de recrutare, aceasta din 
urmă va fi de asemenea reprimată pentru un lung interval de timp pe toată 
suprafaţa scoarţei. Un astfel de efect difuz poate fi obţinut prin excitarea oricărei 
zone corticale, îndeosebi senzorio-motorii. După secţionarea trunchiului cerebral la 
nivelul creierului mijlociu, efectul respectiv slăbeşte considerabil sau dispare cu 
totul. Aceasta conduce la concluzia că influenţa difuză a scoarţei asupra nucleilor 
talamici se realizează prin intermediul activării formaţiunii reticulate. După 
secţionarea trunchiului cerebral la nivelul menţioanat, influenţa scoarței asupra 
reacției de accentuare (intensificare) se menţine, deşi într-o formă mai diminuată. 
Aceasta dovedeşte că influenţa zonei corticale de proiecţie asupra nucleului talamic 
corespunzător se realizează cu precădere prin intermediul conexiunilor directe- 
corticotalamice (Bowsher, 1979). 

Prin urmare, activitatea electrică spontană a cortexului cerebral poate fi 
atectată de stimularea nucleilor liniei mediane a talamusului, iar sistemul reticular 
talamic reprezintă o continuare a sistemului reticular al trunchiului cerebral. 
Proiecţia fibrelor nespecifice din sistemul reticular talamic, joacă un rol important 
în menţinerea şi reglarea ritmului normal de repaus al cortexului. Stimularea la 
animale a sistemului reticular talamic cu ajutorul electrozilor implantaţi duce la 
menţinerea tranzientă a posturii pe timpul stimulării. Deşi se crede că există 
circuite talamocorticale care influenţează activitatea talamusului şi cortexului, după 
întreruperea acestora rămâne activitatea electrică ritmică talamică şi corticală, dar 
aceasta este de obicei anormală şi deprimată. Proiecţiile corticofugale către 
talamus iau parte şi ele la reglarea activităţii sistemului reticular talamic. 

Descărcările epileptice locale autosusţinute din talamus se pot proiecta în 
anumite arii corticale simulând o epilepsie corticală focală. 

Interacțiunea corticotalamică realizată pe căi directe şi ocolite se instituie 

într-o condiţie fiziologică de bază pentru integrarea şi realizarea activităţii 
psihice nu numai în componentele ei cognitive, ci şi în cele instrumental-executive. 


Concluzii 


Din punct de evdere funcţional nucleii talamici se împart în două grupe: 
nuclei de transmitere (releu, retransmitere) şi nuclei cu proiecţie difuză. 

Nucleii de transmitere au trei caracteristici: 1) fiecare prelucrează numai o 
singură modalitate senzorială sau un input provenit de la o anumită parte a 
sistemului motor; 2) fiecare se proiectează într-o regiune specifică a cortexului 
cerebral şi 3) fiecare primeşte inputuri recurente de la regiunea cortexului cerebral 
pe care s-a proiectat. 

Aceste conexiuni recurente permit cortexului să-şi moduleze inputurile 
primite în funcţie de activitatea desfăşurată. 

Nucleii de proiecţie difuză au conexiuni mult mai numeroase decât primii, 
fapt datorită căruia influenţează activitatea celulară nu numai din cortexul 
cerebral, ci şi din talamus. Nucleii cu proiecţie difuză fac parte din sistemul care 
guvernează nivelul de trezire al creierului 

Fiecare diviziune funcţională majoră a cortexului cerebral (senzorială, 
motorie şi motivaţională) primeşte axoni numai de la un anumit nucleu talamic de 
transmitere. Un nucleu talamic senzorial transmite într-o anumită regiune corticală 
numai 0 anumită modalitate informaţională senzorială. Această informaţie 
reprezintă treapta iniţială a generării percepţiei senzoriale. 

Alţi nuclei senzoriali trimit informaţii către ariile asociative ale cortexului, 
unde sunt integrate numeroase sisteme senzoriale care iau parte la iniţierea 
comportamentului. 

Nucleii talamici motori trimit informaţii către cortexul motor pentru a-l 
informa despre activitatea altor regiuni ale creierului implicate în controlul 
outputului motor, cum ar fi cerebelul. Şi sistemul motivaţional primeşte inputuri 
directe de la nucleii talamici de transmitere. În plus, toate diviziunile corticale 
funcţionale primesc inputuri şi de la nucleii cu proiecţie difuză, dar un singur 
nucleu cu proiecţie difuză poate trimite axoni diviziunii funcţionale ale ccertexului, 
aceasta pentru a regla nivelul general de excitabilitate corticală (Kelly, 1991). 


Consideraţii clinice 


Talamusul reprezintă structura crucială pentru percepţia senzorială, dar 
cortexul cerebral senzorial dă detalii în plus, de fineţe ale aceteia. 

Sindromul talamic descris de Dejărine şi Roussy în 1906 a dominat timp de 
o jumătate de secol neuropsihologia leziunilor talamice. El este constituit din mai 
multe simptome neurologice. 

Hemianestezia contralaterală apărută imediat după o hemoragie talamică 
reprezintă sindromul cel mai important. Sensibilitatea superficială poate să nu fie 
serios afectată, deoarece are reprezentare bilaterală. O parte din fibrele acesteia se 
încrucişează în comisura posteriaoră. 

Durerea de tip central, intensă (hiperpatie) şi cu caracter de arsură, poate 
iradia în tot hemicorpul afectat. Ea este dezagreabilă, persistentă, apare în perioada 
de ameliorare a hemoragiei sau infarctului talamic şi se accentuează la stresuri 
emoţionale şi oboseală. 

Mişcările involuntare manifestate prin tremur intenţiona! se datoreză lezării 
nucleului lateral ventral sau aferentelor sale. În cazul mişcărilor coreoatetozice sunt 
implicate şi fibrele palidotalamice. 

Ataxia membrelor inferioare depinde de intensitatea parezei şi de tulburarea 
sensibilităţii profunde. 

Hemianopsia homonimă se datorează lezării corpului geniculat lateral. 

Tulburările simpatice se manifestă prin ptoză palpebrală parţială, mioză 
şi hemianhidroză, toate situate ipsilateral leziunii. Tulburările motorii (hemipareza) 
contralaterale care apar în cadrul sindromului talamic se datorează comprimării 
braţului posterior al capsulei interne. 

Uneori au fost semnalate şi tulburări de gust. 

Afazia talamică Ficher (1959) a fost primul care a semnalat prezenţa disfaziei în 
leziunile hemoragice talamice de partea dominantă şi apractognozia de partea non- 
dominantă. De atunci, clinicienii au învăţat că talamusul nu este doar ultimul releu 
al aferentelor senzoriale. 

Descrierea anatomo-clinică a afaziei talamice a fost făcută de numeroşi 
autori (Ciemens, 1970; Brown, 1974, Mohr şi colab., 1975; Cappa şi Vignolo, 1979; 
Cambier şi colab., 1982; Gorelick şi colab., 1984; Puel şi colab., 1986; Tuszunski 
şi Petito, 1988; Cambier şi Graveleau, 1996). Aceştia au arătat că tulburările de 
limbaj apărute ca urmare a leziunilor talamice se manifestă prin tulburări de 
dinamică a expresiei şi fluenţei verbale, voce slabă, răspunsuri scurte, debit 
încetinit şi sacadat, întretăiat uneori de segmente accelerate şi de tulburări 
inconstante de articulare. Construcţia frazelor cu cuvinte impuse este grav 
perturbată. Parafaziile verbale, prezente în expresia spontană, se multiplică în 
cadrul testelor de denominaţie. 

Evocarea seriilor categoriale sau alfabetice este redusă la numai câteva 
cuvinte şi frânată de perseverări. 

Incoerenţa discursului contrasteză cu posibilitatea normală de repetare a 
cuvintelor şi a frazelor scurte şi cu absenţa. tulburărilor de înţelegere a limbajului 
vorbit şi a celui scris. Sunt totuşi afectate enunţurile excesive care fac apel la 
memoria verbală. Funcţia celor trei mari arii ale vorbirii este coordonată de 
conexiunile intratalemice, corticotalamice şi talamocorticale. Prin urmare, tulburările 
de vorbire pot apărea prin lezarea cortexului, a conexiunilor sau a talamusului. 

Tulburarea de memorie, asociată în mod constant afaziei talamice, este de 
tip disociat şi se referă exclusiv la materialul verbal. Cel mai adesea, aceasta se 
manifestă printr-un deficit al memoriei logice, al capacităţii de a creea asociaţii şi 
al învăţării seriilor de cuvinte ( Cambier şi colab., 1982; Michel şi colab., 1982). 
În cazul lezării unilaterale a nucleului ventrolateral, scade capacitatea individului 
de a reţine informaţii noi. 

Afazia talamică are o evoluţie favorabilă, dar tulburările de memorie 
verbală sunt durabile (Cambier şi Graveleanu, 1996). Apariţia tulburărilor de limbaj 
şi a celor de memorie verbală sunt dependente de atingerea teritoriilor paramedian 
şi al arterei tuberotalamice (Graff-Redford şi colab., 1989; Bogousslavsky şi Uskea, 

1988). Infarctele din teritoriul inferolateral nu dau, de obicei, naştere unei astfel de 
semiologii. În observaţiile anatomo-clinice ale lui Davous şi colab. (1980), infaretul 
îşi avea sediul în teritoriul paramedian stâng şi afecta nucleii ventro-lateral, dorso- 
median şi intralaminar, respectând pulvinarul şi prelungindu-se în regiunea 
subtalamică. 

În observaţiile lui Archer şi colab. (1981), leziunea pacientului atinge nucleul 
ventral anterior, o mică parte din nucleul ventro-oral anterior (subdiviziune a 

nucleului ventro-lateral), nucleul reticular şi partea adiacentă a genunchiului şi a 
braţului posterior al capsulei interne. 

Infarctele talamice pot, de asemenea, să se afle la originea unor tulburări 
izolate ale memoriei verbale, cum este cazul observaţiilor lui Speedie şi Heilman 
(1983), în care examenul CT era în favoarea unei leziuni limitate a nucleului centro- 
median stâng. În cazul lui Goldenberg şi colab. (1983) exista în plus o atingere a 
nucleului ventro-lateral. 

La cazurile lui Mori şi colab., (1986) tulburarea limbajului şi a memoriei 
verbale erau consecinţa unei leziuni ce afecta nucleul ventrolateral, centrul median 
şi lamina medulară internă sau fasciculul mamilotalamic, al lui Vicq d'Azyr. 

Tuszynski şi Petito (1988) au observat o atingere ischemică a nucleilor 
dorso-median, postero-lateral şi ventro-lateral. 

Datele de mai sus pot fi corelate cu rezultatele stereotaxiei talamice. 
Talamotomiile stângi au dus la diminuarea performanţelor verbale receptive şi 
expresive, dar talamotomiile drepte nu au determinat niciodată tulburări dinamice 
ale limbajului. 

Concludent este studiul lui Bell (1968) care a urmărit funcţia vorbirii la 50 
de pacienţi cu talamotomii. La 16 dintre aceştia a constatat o scădere a vocii şi la 
34 dizartrie. Tulburările de fonație erau mai frecvente după intervenţiile bilaterale 
şi mai durabile după intervenţiile pe talamusul stâng. În 10 cazuri a existat o afazie, 
a cărei semiologie a corespuns afaziei talamice. Leziunile responsbile de afazia 
talamică par să intereseze nucleii ventral-anterior, ventral-lateral, intralaminari şi 
dorso-median. Nucleul ventro-lateral se proiectează în ariile primare, senzorială şi 
motorie (ariile 1, 3, 4, 6) ale hemisferei cerebrale. Stimularea nucleului ventro- 
lateral stâng la bolnavii cu diskinezie a dus la accelerarea ratei calculului, a 
memoriei verbale pe termen scurt şi a denumirii corecte a obiectelor. În astfel de 
situaţii s-a produs şi inhibiţia descărcării fusurilor musculare contralaterale, dacă 
cortexul senzorial rămânea intact. Fusurile musculare inervate de fibrele motorii 
mici şi lente din rădăcina motorie ventrală (eferente gama) prezintă diferenţe faţă 
de masa musculară principală. Muşchii sunt inervaţi de cortex pe calea celulelor 
alfa şi gama din cornul anterior al măduvei spinării. Alterarea balanței dintre alfa 
şi gama duce la alterarea tonusului muscular. 

Tulburările limbajului şi ale memoriei verbale sunt consecinţa unei depăşiri 
lezionale şi a unei difuzări a excitaţiei, în special în direcţia nucleului ventral 
anterior. 

Intervenţiile asupra nucleului ventral intermediar, care constituie ţinta 
tratamentelor actuale ale mişcărilor anormale, expun la efecte colaterale de acelaşi 
ordin. 

Participarea talamusului stâng în comunicarea verbală şi în memoria verbală 
fiind stabilă, neuropsihologii au emis şi explicaţii corespunzătoare. Astfel, Ojemann 
(1977) admite că talamusul stâng este răspunzător de o stare de veghe specifică, 
care orientează atenţia spre materialul verbal. 

Explorările metabolice cu emisiuni de pozitroni au relevat un hipometabolism 
hemisferic la pacienţii cu leziuni ischemice ale talamusului, răspunzător de 

reducerea şi inhibarea activităţilor lingvistice. Acest deficit nespecific nu explică 
toate caracteristicile afaziei talamice. z 

În afara reducerii spontaneităţii, afazia talamică dă naştere unei degradări 
Calitative a expresiei, care contrastează cu păstrarea repetiţiei şi înţelegerii 
(Cambier şi Graveleanu, 1996). 

Schaltenbrand (1975) afirmă că talamusul intervine în ordonarea temporară 
a vorbirii şi controlează emisiunea sau, dimpotrivă, represiunea modelelor în mare 
parte performante. 

Botez şi Barbeau (1971) postulează existenţa a două sisteme funcţionale 
care se află la baza cuvântului şi limbajului: un sistem filogenetic mai vechi 
implicat în iniţierea cuvântului, în menţinerea fluxului verbal şi a volumului şi în 
controlul procesului de articulare, aflate sub dependenţa substanţei cenuşii 
periapeductale, regiunii ventro-laterale a talamusului, ariei Broca, şi în mod 
secundar, striatului, proiecţiilor cortico-striate, cerebelului şi poate hipotalamisului; 
un sistem dezvoltat mai recennt aflat la baza conţinutului semantic, dependent de 
pulvinar, de nucleul lateral posterior al talamusului şi de ariile corticale posterioare 
ale limbajului. 

Această concepţie în care este implicat aproape tot creierul complică mai 
mult decât explică elementele care stau la baza afaziei talamice. 

După Puel şi colab. (1986), leziunile putameno-caudate dau naştere unor 
tulburări ale limbajului, atunci când sunt situate în hemisfera stângă. 

Afaziile putameno-caudate au o semiologie foarte apropiată de afazia 
transcorticală motorie şi de afazia talamică. Aceasta se datorează faptului că 
nucleul ventral anterior şi cel dorso-median, care răspund de afazia talamică, sunt 
locul de proiecţie al aferentelor palido-nigrice. 

Prin urmare, întreruperea într-un punct oarecare a circuitului cortico-striato- 
palido-talamo-cortical determină apariţia unor tulburări de vorbire asemănătoare. 
Este, deci, logic să admitem că nucleii cenuşii centrali şi talamusul intervin în mod 
asemănător în controlul mişcării şi al conducerii exprimării verbale. Aria motorie 
a feţei şi aria Broca, ca şi aria somestezică a feţei, strâns unite prin conexiuni 
corticale, au proiecţii convergente spre putamen. Aici s-ar afla mecanismul care 
asigură alegerea corespunzătoare a lexicului, formarea sintactică şi ordonarea 
formelor. Coerenţa exprimării este vulnerabilă în cadrul releului talamic. Leziunea 
talamică nu numai că reduce dinamica exprimării, dar compromite, de asemenea, 
precontrolul semantic al lexicului şi al frazei în faza de gestație (Cresson, 1985). 

Sindromul de neglijenţă talamică Leziunile talamusului drept dau simptome 
atribuite în mod tradiţional leziunilor cortexului hemisferic drept (iluzii kinestezice, 
senzaţia de amputare, hemiasomatognozie şi anozognozie), 

Observaşiile lui Cambier şi colab. (1980) şi Watson şi colab. (1981) au pus 
accentul pe tulburările vizuo-spaţiale şi au fundamentat conceptul de „sindrom de 
neglijenţă talamică,, care priveşte în acelaşi timp acţiunea (neglijenţa motorie) ŞI 
percepţia spaţiului (neglijenţa spaţială). 

- Weglijenţa motorie se manifestă în cadrul comportării spontane a 
pacienţilor şi duce la un adevărat defect de utilizare a unei jumătăţi de corp în 

sine pertect funcţională. Prin incitare verbală, acest tip de neglijenţă poate să 
dispară cel puţin parţial (Cambier şi Graveleanu, 1996) şi nu este apanajul exclusiv 
al leziunilor drepte, aşa cum păreau să indice intervenţiile chirurgicale stereotaxice 
(Zool, 1969). Ea poate să apară în cursul leziunilor frontale (Castaigne şi colab. 
1972; Heilman,1972), talamice limitate (Schott şi colab., 1981; Laplane şi colab., 
1982) şi ale braţului anterior al capsulei interne (Viader şi colab., 1982). Aceste date 
subliniază rolul disfuncţiei conexiunilor nucleilor ventral lateral şi anterior precum 
şi al nucleilor interlaminari cu cortexul prefrontal (Carpenter, 1976; Kievit şi 
Kuypers, 1977) şi cu striatul (Royce, 1978) în determinarea neglijenţei motorii. 

- Neglijenţa spaţială se referă la noţiunea de spaţiu drept şi spaţiu stâng, 
precum şi la direcţie. După Cambier şi Graveleanu (1996), ea are o componentă 
atenţională şi una intenţională şi se manifestă în principal prin modalitatea 
vizuală, mijloc privilegiat de cunoaştere a spaţiului extrapersonal. Se însoţeşte cel 
mai adesea de o hemianopsie laterală omonimă stângă ( dar nu în mod necesar) 
(Graveleanu şi colab., 1986), de devierea privirii spre dreapta şi de refuzul 
explorării spaţiului stâng. 

Desenul spontan sau copiat, plasarea oraşelor pe o hartă mută, explorarea 
tactilă a spaţiului şi amputarea părţii din stânga textului sau a jumătăţii din stânga 
cuvintelor confirmă această neglijenţă. 

Heilman şi colab (1985) şi Ladavas (1987) au arătat că şi în interiorul 
spaţiului drept există un deficit intenţional stâng. Din două stimulări prezentate în 
spaţiul drept, doar cea care este situată în extremitatea dreaptă este percepută. 

Adesea, sindromul de neglijenţă talamică este însoţit şi de alte manifestări 
de disfuncţie hemisferică dreaptă: tulburări de recunoaştere a locurilor şi de 
orientare spaţială, erori în manipularea datelor spaţiale, apraxie constructivă, 
impersistenţă motorie a pleoapelor, deficit de memorie anterogradă pentru 
materialul vizuo-spaţial (Speedie şi Heilmann, 1983; Graff-Radford şi colab., 1984), 
spontaneitate excesivă a limbajului, ca şi cum ar fi relativ eliberat, şi percepţia 
eronată a corpului. Aceste simptome duc la apariţia unui delir al corpului şi al 
locurilor (Leiguarda, 1983) şi la confabulaţii extravagante în contextul unei exaltări 
maniacale (Kulisevsky şi colab., 1993). 

În hemoragii, sindromul de neglijenţă talamică se asociază cu hemiplegie 
stângă şi predominent cu tulburări somatognozice. 

Talamotomiile drepte au dus la apariţia inatenţiei pentru stimulii discrimina- 
tivi necesari percepţiei rapide a formelor (viteza perceptuală). 

Prin urmare, talamusul drept este legat mai mult de performanţele neverbale, 
de funcţia vizuo-spaţială şi somestezică dezvoltate în perioada iniţială a învăţării. 

Nuclei: talamici intralaminari sunt implicaţi în atenţia selectivă din zonele 
neocorticale şi din sistemul limbic. 

Sindromul de neglijenţă talamică ne permite să distingem o acţiune 
talamică globală, care contribuie la menţinerea echilibrului celor două hemisfere 
şi una sau mai multe acţiuni specifice, care intervin în desfăşurarea funcţiilor 
specializate proprii hemisferei respective. 

Deficitele de activare a hemisferei drepte au determinat leziuni talamice, care 
se manifestă prin anosognozie, hemiasomatognozie, tulburări de recunoaştere a 
locurilor şi apraxie constructivă. Deschiderea ochilor pentru a intra în contact cu 
interlocutorul şi devierea privirii spre dreapta constituie corolarul natural al 
comunicării verbale. Menţinerea în aceste circumstanţe a ochilor închişi depinde, 
în primul rând, de activitatea hemisferei drepte. O leziune hemisferică dreaptă 
poate să ducă la pierderea capacităţii respective. Constatarea acestui fenomen în 
cazul leziunilor talamice arată că ele provoacă un defect de activare hemisferică 
( Cambier şi Graveleanu, 1996). Explorările metabolice au confirmat acest deficit, 
care se atenuează progresiv o dată cu reglarea semiologiei ( Baron şi colab., 1986; 
Valler şi colab., 1988). 

Talamsul are un rol specific şi în controlul atenţiei spaţiale. Aceasta se 
bazează pe reacţia de orientare ale cărei etape de integrare succesivă (Mesulam, 
1981) sunt reprezentate de tuberculii cvadrigemeni, talamus şi cortex. Nucleii 
talamici formează împreună cu câmpurile corticale unităţi funcţionale stabile. 
Întreruperea conexiunilor între talamus şi cortexul parietal implicat în procesele de 
atenţie provoacă un comportament de neglijenţă spaţială, în care componenta 
atenţională pare să fie preponderentă (Cambier şi colab., 1983; Cambier şi 
Graveleanu, 1996). 

Deşi explicaţiile actuale sunt insuficiente, trebuie avute în vedere speciali- 
zarea hemisferică şi dispozitivele sub dependnţa cărora se află atenţia spaţială. 

Afazia talamică şi sindromul de neglijenţă talamică sunt asociate cu un 
deficit de învăţare, care priveşte materialul verbal şi materialul vizuo-spaţial. Aceste 
tulburări de achiziţie, proprii fiecărei hemisfere, sunt strâns legate de tratarea 
defectuasă a informaţiilor care trebuie memorizate. 

Demenţa talamică Schuster (1936) a observat că leziunile bilaterale pot 
produce o deteriorare globală a funcţiilor superioare. Pentru descrierea consecinţelor 
degenerării simetrice bilaterale ale talamusului, Stern (1939) a folosit termenul de 
demenţă talamică . Din punt de vedere clinic, demenţa talamică se manifestă prin 
pierderea spontaneităţii motorii şi a iniţiativei verbale, mormăieli ininteligibile, 
apatie, indiferenţă faţă de sine însuşi şi faţă de anturaj, stereotipii gestuale, 
înţelegerea parţială a ordinelor, perseverare motorie sau verbală, absenţa oricărei 
reacţii afective, amnezie anterogradă marcată, amnezie retrogradă fragmentară şi 
dezorientare temporo-spaţială. Uneori amnezia de tip korsakovian este predominan- 
tă, dar testele psihometrice fac să apară deteriorarea (Schott şi colab., 1980; 
Rousseaux şi colab., 1986). Astfel, talamusul ar participa la mai multe circuite, a 
căror funcţionare paralelă intervine în memorie. Signoret şi Goldberg (1986) 
disting procesul de consolidare care permite formarea de trasee mnezice (nucleii 
anteriori şi cei din linia mediană), procesul de activare care permite rapelul traseelor 
mnezice (nucleii intralaniinari) şi procesul de organizare temporală care ordonează 
omiterile recente şi mai vechi (nucleii dorso-mediali). 

Dependenţa faţă de solicitările elementare se poate manifesta sub forma unei 
bulimii (Gentilini şi cola., 1987) sau sub forma unei tulburări de comportament 

urinar. Unele cazuri se remarcă printr-o stare de spirit jovială (Vighetto şi colab., 
1986), o agitaţie motorie fără obiect, sau o tulburarea a reglării somnului cu 
insomnii rebele şi halucinaţii onirice ( Medori şi colab., 1992). 

Demenţa talamică apare după lezarea bilaterală a conexiunilor talamocorti- 
cale şi a circuitelor hipocampo-talamo-cingulare. În cazul demenţei talamice, afazia 
şi sindromul de neglijenţă talamică nu mai pot fi puse în evidenţă din cauza 
deteriorării globale a funcţiilor superioare. 

Ea are în comun cu alte demenţe subcorticale o semiologie frontală de 
împrumut şi se singularizează prin importanţa tulburărilor de atenţie (dublă hemi- 
inatenţie). Defectul major al iniţiativei aminteşte de sindromul de pierdere a 
autoactivităţii psihice cu vid de gândire şi activităţi rituale caracteristice (Cambier 
şi Graveleanu, 1996). Talamusul este indispensabil menţinerii stării de conştienţă 
şi mai puţin esenţial pentru starea de veghe (Kinney şi colab., 1994). 

Cauza cea mai frecventă a demenţei talamice este infarctul bilateral din 
teritoriul arterelor paramediane (pediculul retro-mamilar al lui Foix-Hillemond, 
1925). Aceste artere irigă o regiune subtalamică adiacentă teritoriului arterelor 
paramediane superioare, ce se întinde în partea superioară a nucleului roşu şi o 
regiune talamică paramediană, care cuprinde nucleul dorso-median şi nucleii 
intratalamici. Când leziunile interesează ambele regiuni, apare o tulburarea gravă 
a stării de veghe, care poate merge de la comă la hipersomnie letargică sau la un 
fel de mutism akinetic (Segarra, 1970; Castaigne şi colab., 1981). 

Atfectarea celor două formaţiuni talamice dă o semiologie demenţială. 
Atrofia mai mult sau mai puţin totală a nucleilor dorsal, median şi anterior 
caracterizează insomnia familială fatală descrisă de Lugare şi colab. (1986). 
Această maladie împreună cu boala Creutzfeldt-Jakob şi atrofia selectivă a 
talamusului care dă naşere semiologiei predominant demenţiale, reprezintă patologii 
ale prionului (Mendori şi colab., 1992; Peterson şi colab., 1992). 

Sindromul amnezic din leziunile bilaterae are caracterele unei amnezii 
korsakoviene. El este în general atribuit unei leziuni bilaterale a fasciculului 
mamilo-talamic, care determină o deconectare între tuberculii mamialri şi nucleul 
anterior al talamusului (Schott şi colab., 1980; Von Cramon şi colab., 1985, 
Gentilini şi colab., 1987). Totuşi, atingerea bilaterală nu este constantă, dar 
leziunile bilaterale ale nucleului dorso-median sunt constante (Swanson şi 
Achmidley, 1985; Nichelli şi colab., 1988). Ele ar putea explica fabulaţiile din 
cursul amneziilor talamice şi din sindromul Korsakoff al alcoolicilor, în timp ce în 
amnezia hipocampică lipsesc. Spiegel şi colab. (1955) au observat că distrugerea 
stereotaxică bilaterală a nucleilor dorso-mediani produce o tulburarea a perceperii 
timpului, cunoscută sub numele de acronotaraxie. 

- Tulburările de emoție apar în sfera manifestărilor motorii sau expresive, 
prin faptul că talamusul intervine ca modulator al proceselor afective. Nucleul 
dorso-medial şi proiecţiile sale pe hipotalamus şi pe neocortexul orbitofrontal 
reprezintă locul ţintă al talamotomiei, al lobotomiei şi al leucotomiei frontale, 
operaţii făcute în scopul reducerii tensiunii emoţionale a anxietăţii, a agitaţiei şi 

a agresiunii bolnavilor psihici. După înlăturarea polului frontal al hemisferelor 
cerebrale, se produce degenerarea nucleului dorsomedian. 
Lezarea nucleilor anteriori aflaţi pe traseul care leagă girusul cinguli de 
hipocamp modifică starea de conştienţă şi reduce mult reacţiile emoţionale. 
Stimularea nucleului postero-ventral al talamusului dă anxietate în mişcări 
ofensive şi fenomene vegetative corespunzătoare. 


METATALAMUSUL 


Metatalemusul este alcătuit din corpii geniculaţi laterali şi mediali. Aceştia 
ocupă o poziţie subtalmică posterioară. Corpii geniculaţi laterali se leagă de 
tuberculii cvadrigemeni superiori, iar la nivelul lor se termină căile optice. Aici se 
află centrul vizual primar, care la animale realizează unele integrări finale, 
permiţând astefel diferențieri între lumină şi întuneric şi orientări în raport cu 
localizarea şi intensitatea stimulilor luminoşi. La om corpii geniculaţi laterali 
reprezintă o staţie de întrerupere pe căile vizuale. La ei se tremină tracturile 
optice, iar eferenţele lor formează radiaţile optice care ajung la scoarţa vizuală de 
pe buzele scizurii calcarine şi la ariile 18 şi 19 din lobul occipital. Pe lângă 
radiaţiile optice de la corpul geniculat lateral mai pleacă fibre cu rol reflex spre 
tuberculii cvadrigemnei anteriori. 

La om, ei realizează numai integrări preliminare, pe baza cărora nu se poate 
ajunge la obţinerea senzaţilor propriu-zise de lumină şi întuneric. 

Corpul geniculat lateral (extern) constituie nodul releu pentru semnalele 


si 


vizuale şi se compune din două părţi: a. ventrală (veche din punct de vedere | 


filogenetic) şi b. dorsală stratificată ( filogenetic nouă). Deşi la ambele sosesc fibre 
ale tractului optic, expediază semnale la scoarţa cerebrală numai porţiunea dorsală 
(filogenetic nouă). În cursul evoluţiei filogenetice, o dată cu perfecţionarea vederii 
binoculare, numărul straturilor acestei porţiuni a crescut treptat, ajungând la trei (la 
pisică) şi la şase (la primate şi la om). Aceasta s-a relizat cu precădere pe seama 
creşterii reprezentării retinei ipsilaterale (Bishop, 1953). 

Corpii geniculaţi mediali se leagă de tuberculii cvadrigemeni inferiori şi la 
nivelul lor fac sinapsă căile auditive vehiculate de lemniscul lateral (porţiunea 
laterală a panglicii Reil). De la aceste formaţiuni pornesc radiaţiile acustice, care 
ajung la ariile auditive a primei circumvoluţii temporale ( girusul temporal transvers 
Heschl) şi deci la câmpurile 41 şi 42. Pe lângă lemniscul lateral, corpul geniculat 
medial mai primeşte fibre de la tuberculii cvadrigemeni posteriori (coliculul inferior) 
şi de la comisura lui Gudden, care trecând prin chiasmă şi tracturile optice uneşte 
corpii geniculaţi mediali, tuberculii mediali şi tuberculii cvadrigemeni postariori de 
o parte cu cei de partea opusă. 

EPITALAMUSUL 


Epitalamusul se află în faţa superioară a diencefalului între spleniul corpului 
calos şi tuberculii cvadrigemeni anteriori. EI se compune din: glanda epifiză 
(pineală) din comisura posterioară şi din aparatul habenular sau trigonul habenulei 
( stria medulară şi nucleul habenulei). 

Aparatul habenular, dispus înintea epifizei, conţine nucleii habenulari (intern 
şi extern) uniţi prin pedunculii epifizei sau comisura habenualră. 

Embriogenic, epifiza provine dintr-o evaginare a plafonului diencefalic, de 
unde şi numele de epifiză (excrescenţă superiaoră). 

Numele de glandă pineală este legat de asemănarea sa cu conul de brad. 
Corpul ei aşezat între tuberculii cvadrigemni (coliculii) superiori are o bază ataşată 
de un peduncul. Lamina ventrală a acestui peduncul, continuare a comisrii 
posterioare şi a laminei dorsale, formează comisura habenulară. La capătul său 
proximal, porţiunea terminală a laminei pedunculare se separă formând recesul 
pinal al ventriculului trei. Sub reces se află comisura posterioară, iar inferior de 
aceasta orificiul apeductului lui Sylvius. 

Trigonul habenualr situat pe partea superioară a coliculilor conţine nucleul 
habenular care primeşte fibre de la stria medualris, ce se alătură comisurii 
habenulare şi tractului habenulopeduncular (rztroreflex al lui Maynert). Acesta 
porneşte de la nucleul habenular şi ajunge până la ganglionul interpeduncular al 
mezencefalului. 

Comisura posterioară este formată dintr-un mănunchi -de fibre albe, care 
traversează planul median pe aspectul dorsal al capătului rostral al apeductului 
cerebral. Unele din aceste fibre se conectează cu cei doi coliculi superiori. 

După vârsta de 7 ani, glanda involuează, iar după 14 ani se calcifică. Din 
punct de vedere funcţional, epifiza este o glandă endocrină cu rol important în 
dezvoltare. Ea are acţiune frenatoare zsupra sferei sexuale şi joacă un rol important 
în creştere şi în metabolismul protidic, glucidic şi mineral. 

Pinealocitele, celule secretorii ale parenchimului pineal, sunt celule 
fotoneuroendocrine, care derivă filogenetic din celulele senzoriale primare cu 
origine embriolgică neuronală (Oksche şi colab. 1987). 

Epitiza este un traductor neuroendocrin bicelular, deoarece funcţia endocrină 
a pinealocitelor, dependentă de inervaţia sinaptică şi comisurală, are rolul de a 
traduce informaţia nervoasă în informaţie endocrină (Collin, 1985). 

Reprezentantul principal al hormonilor pineali este melatonina, singurul 
hormon pineal unanim recunoscut atât ca structură chimică, cât şi ca rol funcţional 
neuroendocrin. Precursorul melatoninei este serotonina. Concentrația de serotonină 
este supusă variațiilor circadiene: ziua este maximă, iar noaptea minimă. La om 
prezenţa melatoninei a fost semnalată în afara glandei pineale, în foliculii ovarieni, 
mucoasa apendiculară, trombocite şi eritrocite, fără a se dovedi că este sintetizată 

local (Pevet, 1983). Concentrația melatoninei din LCR este mai mare decât în sânge. 
La om producţia maximă de melatonină este nocturnă, iar cea de serotonină este 
diurnă. Nivelul sanguin al melatoninei scade de la naştere până la bătrâneţe 
(Hofter, 1985). Totuşi, la primate şi la om efectul antigonadotrop al melatoninei nu 
a putut fi reprodus nici la adulţi, nici la copii sau puberi. Nici rolul hormonilor 


pineali asupra declanşării pubertăţii, în sensul frânării acestui proces, nu a putut . 


fi demonsrtrat la om (Lang, 1986). Prin urmare, datele privind rolul antigonadal, 
dar şi alte efecte ale hormonilor pineali observate la unele vertebrate şi mamifere, 
nu pot fi extrapolate la om şi la primate. 

Reglarea biosintezei melatoninei se realizează prin intermediul fibrelor 
simpatice ale ganglionilor cervicali superiori, prin fibrele comisurii habenulare şi 
prin fibrele comisurii posterioare. După Korf şi Moller (1985) lumina din mediul 
înconjurător influenţează sinteza melatoninei prin căi destul de complicate. Astfel, 
din retină semnalele fotice codificate neural ajung la nucleul hipotalamic 
suprachiasmatic prin intermediul tractului retinohipotalamic şi geniculohipotalamic. 

Apoi, prin nucleul paraventricular şi regiunea tuberală a hipotalamusului 
ajung la hipotalamusul lateral. Neuronii acestuia trimit fibre care fac sinapsă cu 
neuronii vegetativi din coarnele intermediolaterale ale măduvei toracale superioare, 
iar fibrele preganglionare ale neuronilor medulari se unesc cu ganglionii cervicali 
superiori. Fibrele postganglionare simpatice ajung la glanda pineală prin nervii 
conarii şi printr-un contingent de fibre simpatice ce inervează întâi habenula. 
Această inervaţie simpatică a pinealei degenerează după extirparea ganglionului 
cervical superior. 

De asemenea, lezarea nucleului suprachiasmatic duce la suprimarea ritmurilor 
circadiene pineale şi a ritmului circadian al sintezei melatoninei. La rândul său 
nucleul suprachiasmatic funcţionează ca ceas endogen sincronizat, în special în 
ciclul zi-noapte. El permite măsurarea duratei zilei din ciclul zi-noapte prin 
bioritmul circadian al melatoninei. Fibrele nervoase cerebrospinale studiate de Korf 
şi Moller (1985) şi Vollarth (1985) cu origine în hipocampul paraventricular, în 
nucleul habenular, în nucleii comisurii posterioare şi în corpul geniculat lateral au 
o distribuţie regională în organul pineal. Prin urmare, există şi o proiecţie directă 
a impulsurilor nervoase optice din corpii geniculaţi laterali al organului pineal, fără 
medierea sistemului vegetativ simpatic. 

Terminaţiile nervoase pinealopete se află în apropierea pinealocitelor, de care 
le desparte o membrană bazală (Karasek, 1983). Fibrele simpatice conţin în afară 
de norepinefrină şi serotonină. Lumina suprimă eliberarea norepinetrinei în 
terminaţiile nervoase simpatice postganglionmare, în timp ce întunricul stimulează 
această eliberare (Karasek, 1983). La întuneric pineala răspunde printr-o stimulare 
netă beta-adrenergică, care în final duce la creşterea cantităţii de melatonină. 

Există şi alţi factori implicaţi în sinteza melatoninei ca: temperatura, 
precipitaţiile, câmpul magnetic, hrana etc. (Pevet şi colab., 1986). 

În afara melatoninei, pineala are hormoni peptidici unanim acceptaţi, dar a 
căror structură chimică este puternic controversată. Printre aceştia cităm: 

argininvasotocina, angiotensina şi treonil-seril-lizina (Milcu şi colab., 1963, Hăulică 
şi colab., 1975, Coculescu şi colab., 1977). Descoperirea acestora se datorează şcolii 
româneşti de endocrinologie. Izolarea şi elucidarea structurii chimice a hormonilor 
peptidici pineali va duce la cunoaşterea mai exactă a fiziologiei acestui organ. 

Fiziologia pinealei La om glanda pineală modulează fotoperiodic excitabili- 
tatea cerebrală şi fiziologia somnului prin intermediul bioritmului circadian al 
melatoninei. 

La animale hormonii pinealei participă la sincronizarea totoperiodică, 
termică circadiană, sezonieră (aclimatizare) şi a altor cicluri vitale cu rol de „Ceas 
biologic“, în corelaţie cu nucleul hipotalamic suprachiasmatic, principalul generator 
al bioritmurilor biologiec endogene (Sizonenko şi colab., 1985). Aclimatizarea 
animalelor impune modificarea de către pineală şi a altor cicluri vitale prin 
intermediul creierului, principalul receptor al hormonilor pineali (Pâvet şi 
colab.,1986). 

În ceea ce priveşte sexualizarea , melatonina întârzie declanşarea pubertăţii, 
dar relaţia dintre pineală şi glande este mult mai complexă şi necunoscută. 
Volirath (1981) a arătat că administarrea subcutanată a melatoninei şi a compuşilor 
protidici produce diminuarea greutăţii ovariene Şi uterine şi întârzierea dezvoltatării 
organelor accesorii şi a testiculelor. 

La om efectele pinealei asupra sexualizării şi reproducerii nu sunt dovedite. 
S-ar putea ca independenţa reproducerii umane faţă de condiţiile mediului extern 
dobândită cu ajutorul civilizaţiei să mascheze rolul pinealei în modularea funcţiei 
gonadale. 

Prin intermediul corticulosuprarenalei factorii pineali acţionează şi asupra 
metabolismului hidroelecrtolitic. Milcu şi Nanu (1979) au dovedit că extractul 
protidic pineal produce o scădere statistic semnificativă a eliminării sodiului urinar 
la şobolan. 


La om, rolul glandei pineale în fiziopatologia tulburărilor vasculare şi 
hidroelectrolitice este complet neinvestigat. 

Milcu şi colab. (1979) , Pou şi Cervera (1986) şi Mellado şi colab. (1986) au 
arătat că pineala influenţează şi metabolisnmul hidraţilor de carbon. 

Astfel, pinealectomia produce la şobolani hipoinsulinemie, hiperglicemie şi 
hiperglucagonemie. Aceste efecte sunt corectate parţial de administrarea melatoninei. 

Cercetările privind intervenţia pinealei în metabolismul proteic au arătat că 
extractul pineal induce un efect de tip anabolic, în timp ce pinealectomia exercită 
un efect de tip opus catabolic (Milcu şi colab., 1979). 

Pineala are un rol important şi în metabolismul lpidic. Milcu şi colab., 
(1979) au arătat că tratamentul pineal produce scăderea colesterolului din ser, bilă 
şi ţesut la animalele studiate, în timp ce pinealectomia dă efecte opuse. 

Rolul tranchilizant al glandei pineale a fost demonstrat pe animale. Astfel, 
unii cercetători au dovedit că melatonina administrată sub formă de implante în 
regiunea preoptică induce somnul sau potenţează efectul hexabarbitalului. Pe de 
altă parte, pinealectomia facilitează producerea atacurilor epileptice. 

Funcţia şi mecanismele prin care pineala influenţează creşterea celulelor 
neoplazice nu sunt clare. i 

Totuşi, Vollrath (1981) afirmă că pineala are un efect inhibitor asupra 
creşterii tumorilor experimentale la animale şi asupra creşterii neoplazice la om. La 
pacienţii cu cancer, ritmul circadian al melatoninei este absent. 

La mamifere pineala este o glandă endocrină cu o importantă influenţă 
reglatoare asupra adenohipofizei, neurohipofizei, pancreasului endocin, paratiroide- 
lor, cortexului adrenal, medularei adrenale şi gonadelor (Klein 1978, Hăulică şi 
Coculescu 1981, Reiter 1983, 1985 şi 1987, Melendowicz 1985). Efectele sale sunt 
inhibitori. Astfel, se crede că indolaminele şi polipeptidele hormonale secretate de 
pinealocite reduc sinteza şi eiberarea hormonilor porțiunii anterioare, fie prin 
acţiunea directă asupra celulelor secretorii, fie prin acţiunea indirectă de inhibare 
a releasing factorilor hipotalamici. 

Produşii secretaţi de pineală ajung la celulele ţintă pe calea lichidului 
cerebrospinal (Sheridan şi colab., 1969, Knight şi colab. 1973) sau prin curentul 
sanguin. 

Unele indolamine pineale (melatonina) şi unele enzime de sinteză (serotonin 
N acetiltransferaza) au în glanda pineală a multor mamifere o concentraţie şi o 
activitate dependentă de ritmul circadian. 

La şobolani, există un oscilator circadian ondogen situat în nucleul 
suprachiasmatic al hipotalamusului a cărui ritmicitate intrinsecă generează 
comportamentul ciclului pineal (Klein, 1978). Stimulii fotici ( în special schimbarea 
intensității luminii galben-verde) ce acţionează asupra pigmentului retina] 
rodospinoid par să fie implicaţi în acest ritm ( Cardinale, şi colab. 1971, 
Minnemen şi colab., 1974), pineala fiind mai activă în întuneric. Animalele cu 
căile vizuale şi simpatice pineale intacte, expuse la lumină după numeroase ore 
petrecute în întuneric, prezintă o depresie a activităţii pineale (Klein şi Weller, 
1972). 

Nucleii suprachiasmatici aprovizionaţi direct de axonii celulelor ganglionului 
retinal răspund la schimbările produse în sistemul de iluminare (Nishino şi colab., 
1976). La şobolani, legătura dintre nucleul suprachiasmtic şi glanda pineală se face 
prin intermediul nucleului tegmental şi al coloanei toracale spinale superioare 
intermediolaterale (Saper şi colab., 1976). Fibrele simpatice preganglionare ale 
ultimei formaţiuni ajung la ganglionul cervical superior de unde pe calea fibrelor 
postganglionare sosesc la pinealocite, 

Eliberarea catecolaminelor din aceste fibre duce prin intermediul receptorilor 
la creşterea în pinealocite a producţiei de AMP-ciclic, evocând prin aceasta 
creşterea activităţii serotonin-N-acetiltransferazei de la 70 până la 100 de ori: 
Aceasta are rolul de a regla producţia zilnică de melatonină şi a nivelului său 
plasmatic. Atenţie deosebită s-a dat inervaţiei sale simpatice, cea parasimpatică 
rămânând încă necunoscută. 

La om, activitatea pinealei influenţează ritmul circadian prin modificarea 
nivelului plasmatic al melatoninei (Vaughan şi colab., 1976). 


| 
i 
i 
i 
| 
| 
' 


i 
i 
| 
| 
Hi 
i 
| 
ţ 


Hi 
i 
i 
Ei 
| 
ă 
| 
| 
i 


Anatomia funcţională a sistemului nervos 263 


Ca şi la alte mamifere, nivelul său creşte la întuneric şi scade în timpul zilei. 
Cu toate acestea , mecanismele intime de control demonstrate la animale şi la om 
nu sunt încă rezolvate. . 


SUBTALAMUSUL 


Subtalamusul este o zonă de ţesut cerebral care se întinde între tegmentum-ul 
mezencetalic şi talamusul dorsal. Medial şi rostral se află hipotalamusul, iar lateral 
de acesta capsula internă. Posterior regiunea suboptică este delimitată de 
extremitatea anterioară a nucleului roşu şi a lui locus niger. 

Din punct de vedere structura] subtalamusul; conţine atât fascicule distribuite 
în toate sensurile, cât şi foramaţiuni cenuşii. Printre acestea se află zona incertă, 
reprezentată de o lamă de substanţă cenuşie aflată în continuarea stratului reticular 
al talamusului. Ea are legături cu talamusul, nucleul subtalamic, hipotalamusul şi 
cu căile piramidale. Dedesubtul ei şi dorsolateral de porțiunea terminală a 
substanţei negre se găseşte un nucleu lenticular biconvex numit nucleul subtalamic 
sau corpul lui Luys. 

Caudal de partea medială a nucleului se află partea cea mai rostrală a 
substanţei negre. Nucleul are culoarea cafelei cu lapte. Principalele fibre aferente vin 
de la segmentul lateral al lui globus pallidus pe calea fasciculului subtalamic. 
Studiile după lobotomiile frontale făcute la om au arătat existenţa fibrelor 
corticofugale către acest nucleu. Ablaţia ariei 4 produce o masivă degenerare în 
câmpurile H, şi H, ale lui Forel şi în zona incertă şi una mai redusă în nucleul 
subtalamic. 

Fibrele eferente de la corpul lui Luys se proiectează pe partea caudală a 
segmentului medial al lui globus pallidus. Puţine fibre eferente se îndreaptă către 
globus pallidus controlateral. 

Unii autori au constatat legături în ambele sensuri cu talamusul, nucleul roşu, 
substanţa neagră şi hipotalamusul. 

La om discretele leziuni din acest nucleu subtalamic dau naştere unor mişcări 
involuntare violente şi persistente de hemibalism controlateral leziunii. Ele 
interesează în special musculatura proximală a extremităților superioară şi 
interioară, precum şi musculatura cervicală şi facială. 

Între nucleul subtalamic şi peretele ventriculuiui mijlociu se găseşte câmpul 
lui Forel (câmpul prerubral), care conţine fibre palido-fugale şi celule îngroşate ce 
constituie nucleul câmpului prerubral (nucleus campi Foreli). Acest nucleu 
împreună cu celulele răspândite de-a lungul căii palidofugale alcătiuiesc nucleul 
reticulat subtalamic. 

Porțiunea ventromedială poartă denumirea de câmp H (porţiunea dorsome- 
dială este câmpul H,, iar porţiunea ventrolaterală câmpul H.,). Fasciculul lenticular 
( câmpul H,) vine de la globus pallidus şi se duce medial. Fasciculul talamic trece 
prin câmpul H, şi se duce la nucleul ventral anterior, 

Câmpul lui Forel este traversat de lemniscul medial şi de fascicului 
spinotalamic (fig. 65). 

Formațiunile cenuşii ale regiunii subtalamice aparţin sistemului “motor 
extrapiramidal. 


Fig. 65. Subtalamusul, partea dorsală a talamusului şi globus pallidus (mase nucleare 
şi sistemul fibrelor de asociaţie 

1. Fasciculul talamic (Câmpul H, al lui Forel); 2. Fibre dentotalamice, rubrotalamice 
şi talamostriate; 3. Câmpul prerubral (Câmpul H al lui Forel); 4. Nucleii câmpului 
prerubral sau tegmental; 5. Fasciculul palidohipotalamic; 6. Ansa lenticularis; 

7. Nucleii entopedunculari; 8. Fasciculul subtalamic; 9. Casula internă; 10. Câmpul 
H, al lui Forel (continuarea fasciculului lenticular). 

TA — grupul nuclear anterior al talamusului; TL — grupul nuclear lateral al talamu- 
sului; TM — grupul nuclear medial al talamusului; CI — conexiunea intertalamică; V3 
_ Ventriculul trei; ZI — Zona incertă; F - Coloana Fornixului; NS — Nucleul 
subtalamic (corpul lui Luys); GPI — Globus pallidus intern 


Fiziopatologia subtalamusului. Nucleul subtalamic şi căile care traversea- 
ză regiunea sunt în legătură cu funcţia motorie somatică. 

Nucleul subtalamic împreună cu conexiunile sale cu corpul striat şi tegmentul 
mezencefalic reprezintă locul de integrare a centrilor de control motor. Lezarea 
directă a unui nucleu subtalamic uman duce la apariţia hemibalismului , caracterizat 
prin mişcări violente de torsiune, necontrolabile, situate controlateral şi prin mişcări 
de tip coreiform, care afectează de obicei musculatura proximală a unuia sau a 
ambelor membre controlaterale. Musculatura facială, cervicală şi a trunchiului este 
mai rar afectată. La maimuțe, hemibalismul apare după ablaţia unei pătrimi sau 
mai mult din acest nucleu, cu condiţia ca fibrele adiacente lui globus pallidus să 
rămână intacte. El nu este afectat de ablaţia tracturilor rubrospinal, vestibulospinal 
şi reticulospinal sau a ariei corticale 6, dar dispare fără pareză după distrugerea 
unui segment medial din globus pallidus, a aferenţelor sale şi a nucleului talamic 

ventral anterior. Această dischinezie poate dispărea cu pareză restantă prin ablaţia 
cortexului motor controlateral (aria 4) sau prin secţionarea chirurgicală a tractului 
corticospinal ipsilaterala la nivelul măduvei cervicale superioare. Acest fapt 
sugerează că nucleul subtalamic exercită în mod normal o influenţă inhibitoare 
şi de reglare asupra lui globus pallidus şi a eferentelor sale care ajung la cortexul 
motor prin intermediul talamusului (Carpenter, 1960). Impulsurile de la globus 
pallidus se duc la cortexul motor ipsilateral pe calea nucleului ventrolateral al 
talamusului, de unde ajung la măduvă prin intermediul tractului corticospinal. 
Cortexul cerebral joacă un rol important în mecanismul producerii dischineziei, 
deoarece aproape toate mişcările involuntare dispar în timpul somnului şi al 
anesteziei generale şi se accentuează când pacientul devine conştient, precum şi în 
stări de anxietate şi iritabilitate. 

Clinic şi experimental s-a constatat existenţa relaţiei somatotopice între 
anumite porţiuni ale nucleului subtalamic şi diferitele părţi ale corpului afectate de 
dischinezie. Distrucţia părţii rostrale a nucleului subtalamic determină dischinezia 
extrenmităţii inferioare, pe când lezarea părţii caudale a nucleului determină 
dischinezia extremității superioare. 


HIPOTALAMUSUL 


Hipotalamusul reprezintă mai puţin de 1% din totalul volumului creierului 
uman şi ocupă porţiunea ventro-bazală a diencefalului, ce formează planşeul 
ventriculului trei. El este singura porţiune din diencefal care apare la suprafaţă, în 
zona mijlocie a creierului. Este delimitat de talamus prin şanţurile hipotalamice, iar 
la suprafaţă limitele lui sunt reprezentate de chiasmă, tracturile optice şi de spaţiul 
perforat posterior. 

Înaintea spaţiului perforat, posterior, apar tuberculii mamilari, care alcătuiesc 
porţiunea mamilară a hipotalamusului. Rostral de corpii mamilari apare o zonă 
bombată în direcţie inferioară numită tuber cinereum. De partea cea mai declivă 
a lui tuber cinereum se prinde tija pituitarei, de care este legată hipofiza. Partea 
iniţială a tijei, sub forma unei pâlnii, poartă numele „de infundibul. Tija hipofizei 
se continuă, deci, cranial cu infundibulul şi regiunea tuberiană a diencefalului. 

Cavitatea ventriculului al treilea pătrunde în infundibul, formând recesul 
infundibular. Înaintea acestuia, în dreptul chiasmei optice, se găseşte recesul optic 
al celui de-al treilea ventricul, format de inserţia lamei terminale pe chiasmă. 

Porțiunea inferioară a intundibulului se continuă cu lobul neural al hipofizei. 
Neurohipofiza este formată din porțiunea cea mai lărgită a infundibulului, din tija 
infundibulară şi din lobul neural al hipofizei. 

Fiecare jumătate a hipotalamusului poate fi împărțită într-o porţiune 
supraoptică, una tuberală şi una mamilară. Porțiunea supraoptică se află cel mai 
anterior, porţiunea tuberală se întinde imediat înapoia celei supraoptice, iar 
porţiunea mamilară este situată cel mai posterior. Între chiasma optică şi comisura 
anterioară se găseşte aria supraoptică. 

În direcţie antero- -posterioară, hipotalamusul poate fi împărţit în trei regiuni: 
anterioară, mijlocie şi posterioară. În direcţie latero-medială, hipotalamusul poate 
fi divizat într-o regiune laterală, una medială şi una periventriculară. 

Regiunea laterală are fibre lungi, care se proiectează către măduva spinării 
şi cortex, şi multe fibre scurte constituite în căi multisinaptice ascendente şi 
descendente. Cel mai proeminent sistem din aceste fibre este reprezentat de 
fasciculul telencefalic medial. 


Nucleii hipotalamusului 


Nucleii hipotalamici se împart în patru grupe principale, fiecare cuprinzând 
mai multe subdiviziuni nucleare. Distingem grupul anterior, mijlociu, lateral şi 
posterior (Fig. 66. şi 67). 


H6 


Fig. 66. Schema nucleilor hipotalamici 

1. Nucleul paraventricular; 2. Aria preoptică; 3. Nucleul anterior; 4. Nucleul 
suprachiasmatic; $. Nucleul supraoptic; 6. Chiasma; 7. Tractul supraopticohipofizar; 
8. Tractul tuberohipofizar,; 9. Nucleul arcuar; 10. Nucleul ventromedial,; 11. Corpii 
mamilari; 12. Nucleul posterior; 13. Nucleul dorsomediai; 14. Infundibul; 15. Hipofiză; 
16. Apeduct. 

Fig. 67. Schema unor conexiuni hipotala- 
mice şi limbice cu diferiţi nuclei 

1. Corpul calos, 2. Stria longitudinală; 3. 
Girus cinguli; 4. Fornix; 5. Grupul nuclear 
anterior; 6. Stria medulară; 7. Habenula; 
8. Pineala; 9. Substanţa cenușie centrală; 
10. Nucleul tegmentai dorsal; 11. Nucleul 
tegmental ventral; 12. Nucleul central 
superior; 13. Nucleul interpeduncular; 14. 
Corpul mamilar; 15. Tractul mamilotala- 
mic; 16. Pedunculul mamilar, 17 Tractul 
habenulo-interpeduncular; 18. Fascicuiul 
telencefalic medial. 


fe 


1) Grupul anterior este format din nucleul paraventricular şi supraoptic. 
Nucleul paraventricular constituit dintr-o pătură de celule destul de voluminoase 
se întinde între stâlpul anterior al trigonului şi peretele ventricular. Nucleul 
supraoptic este situat deasupra chiasmei optice şi de-a lungul părţii anterioare a lui 
tuber cinereum. 

Produsele de secreție ale acestora sunt transportate la hipofiză prin 
intermediul axonilor fasciculului supraopticohipofizar şi al celui paraventriculohipo- 
fizar. 

2) Grupul lateral este format din nucleii părţii laterale a lui tuber cinereum: 
nucleul tuberomamilar şi nucleii tuberali laterali. 

3) Grupul mijlociu cuprinde nucleul hipotalamic ventromedial, nucleul 
hipotalamic dorsomedial, nucleul hipotalamic ventromedial, nucleul hipotalamic 
dorsomedial şi nucleul infundibular. Nucleul ventromedial se află situat anterior de 
corpii mamilari şi posterior de nucleul supraoptic. Nucleul dorsomedial se află 
deasupra primului. 

Nucleul infundibular este dispus circular în zona de legătură dintre 
infundibul şi tuber cinereum. 

4) Grupul posterior cuprinde nucleii tuberculilor mamilari. Celulele ariei 
talamice posterioare sunt situate deasupra şi imediat anterior corpilor mamilari. 
Nucleii corpilor mamilari includ: nucleul mamilar medial care formează protube- 
ranţa corpului mamilar şi nucleul mamilar lateral, situat între marginea laterală a 
nucleului medial şi baza creierului. Nucleul intercalar se situează în porţiunea 
dorsală. 

Fiecare nucleu al hipotalamusului contribuie la susţinerea unor anumite 
funcţii. De exemplu, nucleul paraventricular, o structură mult diferențiată, are 
grupuri de neuroni ce conţin peptide specifice şi combinaţii de peptide. Aceşti 

neuroni pot fi grupaţi în neuroni care se proiectează către pituitara posterioară, 
neuroni care se proiectează la eminenţa mediană şi neuroni care se asociază cu 
sistemul nervos autonom. Ă 


Conexiunile hipotalamusului 


Hipotalamusul, important centru nervos organovegetativ, se caracterizează 
printr-o bogată reţea de conexiuni atât interne (conexiuni intermediare), cât şi 
externe, cu celelalte componente ale nevraxului (conexiuni aferente şi eferente). El 
constituie o verigă intermediară între talamus şi scoarța cerebrală, pe de o parte, 
şi sistemul nervos vegetativ pe “de altă parte. Hipotalamusul are o mare influenţă 
şi asupra sistemului endocrin prin intermediul hipofizei. 

Căile aferente care ajung la hipotalamus includ mai multe fascicule: 

1) Fasciculul telencefalic medial aduce informaţii din rinencefal, din 
câmpurile 6,9 şi 11, din aşa numita scoarță viscerală (porţiunea anterioară a lui 
girus cinguli), din porţiunea posterioară a lobului orbitar, din polul lobului temporal 
şi din segmentul anterior al circumvoluţiei hipocampului, din fornix (trigonul 
cerebral), din lobul insulei, din corpul striat care ajung fie direct la nucleii preoptici, 
la nucleul ventromedial şi la alţi nuclei, fie, indirect, prin întreruperea pe care o fac 
la nivelul nucleilor talamici, septal, zona incerţă etc. 

Scoarța cerebrală exercită asupra hipotalamusului o acţiune excitatoare şi 
una inhibitoare (scoarţa veche rinencefalică). 

Mulţi neuroni aminergici cu origine în trunchiul cerebral se proiecteză în 
regiunile neocorticale, pe calea fibrelor fasciculului telencefalic medial şi a 
continuării sale rostrale în fasciculul cingulat. 

Conexiunile olfactive, pornite din tractul olfactiv lateral, se termină în mare 
parte în porţiunea corticomedială a amigdalei, de unde ajung la hipotalamus pe 
calea striei terminale. Alte impulsuri din regiunea corticomedială a amigdalei merg 
la porţiunea ei bazolaterală şi de aici Ja circumvoluţia hipocampică, de unde pe 
calea fimbriei-fornix ajung la ariile septale, preoptice şi la hipotalamus. 

2) Fasciculul talamohipotalamic porneşte de la nucleii talmici mediali ai liniei 
mediale şi de la nucleii anteriori. 

3) Fornixul are fibre care unesc hipocampul < cu corpii mamilari. La nivelul 
comisurii anterioare fornixul se împarte într-o componentă precomisurală care 
ajunge la aria preoptică şi la hipotalamusul anterior şi în una postcomisurală, care 
se distribuie la corpii mamilari, la aria hipotalamică laterală, posibil şi la nucleul 
hipocampic ventromedial. 

4) Stria terminalis este compusă din fibre, care pornesc din amigdală, merg 
de-a lungul nucleului caudat în peretele cornului inferior şi al corpului ventricular 
şi ajung la comisura anterioară şi la nivelul nucleului ventromedial al hipotalamu- 
sului. 

5) Fibrele palidohipotalamice trec de la nucleul lenticular la nucleul 
hipotalamic ventromedial prin ansa lenticulară şi prin -fasciculul lenticular. Mai 
există aferenţe hipotalamice şi de la nucleul lui Luy şi de la zona incerta. 

6) Pedunculul mamilar inferior transmite fibre de la tegmentul mezencefalic, 
de la lemniscul medial care conţine şi fibre gustative (tractul secundar ascendent 
gustativ), de la substanţa reticulată şi de la substanţa neagră. Există şi fibre directe 
spinotalamice, care desprinzându-se de fasciculele spinotalamice duc la hipotalamus 
impulsuri provenite din teritoriul visceral. 

Hipotalamusul este în legătură şi cu aparatul vizual prin rădăcina 
retinohipotalamică a chiasmei optice. Fibrele acesteia provin din celulele vegetative 
ale retinei, trec prin nervii optici, chiasma optică şi ajung prin lama terminală în 
nucleul hipotalamic paraventricular şi infundibular în tija pituitară şi în lobul 
posterior al hipofizei. | 

Prin aceste legături, semnalele luminoase pot influenţa sistemul vegetativ atât 
direct, cât şi prin intermediul hipofizei. 

Căile eferente sunt multiple şi se întind atât în direcţie ascendentă, cât şi 
descendentă. 

1) Tractul hipotalamicohipofizar este format din fasciculul supraopticohipo- 
fizar, din fasciculul paraventriculohipofizar şi din fasciculul tuberoinfundibular. 
Hipotalamusul este legat de epitalamus prin fibre hipotalamohabenulare. 

2) Tractul mamilotegmental se îndreaptă către substanţa cenuşie din jurul 
apeductului lui Sylvius şi către nucleul interpeduncular. Mai jos, acest fascicul intră 
în legătură cu formaţiuni ale calotei mezencefalice şi pontine. Impulsurile iau apoi 
calea fasciculului longitudinal dorsal pentru a ajunge la neuronii motori şi 
preganglionari. Se pare că tractul mamilotegmental se leagă şi cu sistemul motor 
extrapiramidal. 

3) Tractul hipotalamotalamic are o mare importanţă, deoarece realizează 
legătura ascendentă dintre talamus şi scoarţa cerebrală. În această categorie intră 
fasciculul mamilotalamic (fig. 68) al lui Vicq d'Azyr, care duce impulsuri de la 
corpii mamilari la grupul nuclear anterior al talamusului. La tuberculii mamilari se 
termină şi stâlpul anterior al trigemenului. Fasciculul lui Vicqg d'Azyr, după un 
scurt traiect ascendent se bifurcă într-o ramură anterioară şi una posterioară. 
Ramura anterioară se termină în nucleii anteriori ai talamusului, care se proiectea- 
ză la rândul lor pe girus cinguli, iar ramura posterioară alcătuieşte fasciculul 
mamilotegmental. 

4) Sistemul periventricular include fasciculul longitudinal dorsal al lui Schutz, 
compus din fibre care vin de la ariile hipotalamice anterioare, paraventriculare, 
dorsale şi posterioare, de la nucleii hipotalamici dorsomediali, de la substanţa 
cenuşie periventriculară şi de la corpii mamilari. El conţine fibre ascendente şi 
descendente care unesc substanţa cenuşie periapeductală cu hipotalamusul. Acest 
fascicul trimite fibre la tuberculii (coliculii) cvadrigemeni, la toţi nucleii vegetativi 
ai trunchiului cerebral, la nucleii motori ai rombencefalului şi la substanţa reticulată 
din jurul apeductului, din punte şi din bulb. 

5) Tractul tuberohipofizar conţine fibre care pleacă de la porţiunea tuberală 
a hipotalamusului şi ajung la pituitara posterioară. 

Majoritatea fibrelor hipotalamice sunt bidirecţionale. Proiecţiile către şi de 
la ariile caudale spre hipotalamus sunt înglobate în fasciculul telencefalic medial, 
în tractul mamilotegmental şi în fasciculul longitudinal dorsal. Structurile rostrale 

Fig. 68. Schema frontală a nucleilor hipotala- 
mici 

1.Globus pallidus; 2. Ventriculul trei; 3. Nu- 
cleul periventricular; 4. Nucleul arcuat; 5. Nu- 
cleul hipotalamic dorsomedial; 6. Fomixul; 7. 
Aria hipotalamică laterală; 8. Nucleul 
supraoptic; 9. Nucleul tuberal lateral; 10. Nu- 
cleul hipotalamic ventromedial; 11. Tractul 
optic; 12. Amigdala; 13. Eminenţa medi- 
ană. 


sunt interconectate cu hipotalamusul prin intermediul tractului mamilotalamic, fornix 
şi stria terminalis. Există două excepţii importante de la această regulă a 
bidirecţionalităţii fibrelor hipotalamice. Tractul hipotalamo-hipofizar conţine numai 
axonii descendenţi. ai neuronilor paraventricular şi supraoptic ce se termină în 
pituitara posterioară. Hipotlamusul are o conexiune aferentă directă, cu sens unic 
de la retină. Aceste fibre se termină în mod primar în nucleul suprachiasmatic, 
împlicat în generarea ciclului lumină-întuneric (ciclul circadian). 


Funcţiile hipotalamusului 


Una din funcţiile sistemului nervos este aceea de a menţine constantele 
mediului intern. Deşi întregul creier este implicat în homeostazie, neuronii care 
controlează direct mediul intern sunt concentrați în hipotalamus. Prin intermediul 
acestuia mediul intern al corpului este reglat de trei mari sisteme: neuroendocrin, 
'autonom şi motivaţional. 


Reglarea sistemului neuroendocrin 


Prin controlarea sistemului, endocrin şi a sistemului nervos autonom 
hipotalamusul, împreună cu strucrurile sistemului limbic, cu care are strânse 
legături, acţionează direct asupra mediului intern pentru a-i menţine constantele 
(homeostazia), 

Controlarea emoţiilor şi a comportamentului emoţional se face în mod 
indirect de către hipotalamus. În reglarea expresiei emoţionale şi a reproducerii, 
hipotalamusul acţionează în conjuncție cu formațiunile înalte de control ale 
sistemului limbic şi cu neocortexul. In reglarea comportamentului motivaţional 
specific, hipotalamusul şi cortexul cerebral menţin fenomenul de trezire sau starea 
generală conştientă. 

Gradele de trezire variază de la conştient până la apatie, somnolenţă şi 
comă. 

Conform datelor anatomice, hipotalamusul conţine un mare număr de nuclei 
şi circuite neuronale care reglează diverse funcţii vitale: temperatura, ritmul cardiac, 
tensiunea arterială, osmolaritatea sanguină, ingestia de apă şi alimente. De 
aseemenea, hipotalamusul are un rol important şi în organizarea motorie a 
răspunsurilor endocrine, constituite în comportamente emoţionale adaptative. 

„Studiile de pionierat asupra funcţiilor hipotalamice au fost făcute experimen- 
tal pe animale de către Hess (1924-1930) prin stimulări electrice. Ulterior, studiile 
clinice, implantele hormonale, ablaţia unor arii hipotalamice şi datele anatomoclinice 
provenite de la bolnavii cu diferite leziuni hipotalamice au clarificat mult fiziologia 
hipotalamusului. 

O funcţie de prim ordin a hipotalamusului este aceea de a controla, prin 
intermediul infundibulului, al tijei, al sistemului port şi al „factorilor de eliberare“ 
(releasing factors) transmişi pe calea sistemului portal, activitatea glandei pituitare. 
Gradul de activitate al acestor neuroni particulari ai hipotalamusului depinde de 
stimulii neurali care iau naştere în organism şi în afara lui, precum şi de activitatea 
hormonală a variatelor organe ţintă, cum sunt glandele tiroida, suprarenala şi 
ovarul. Printr-un mecanism feedback, hipotalamusul şi hipofiza sunt influențate de 
hormonii secretaţi de organele ţintă. De fapt, hipotalamusul poate fi influenţat şi 
de către hormonii hipofizari printr-un scurt inel feedback. 

Alte niveluri neurale constituite din complexul amigdaloid, hipocamp şi 
regiunea orbitală a lobului frontal pot fi, de asemenea, implicate în reglarea 
endocrină. Probabil că ele nu îşi exercită reglarea direct pe calea circuitului 
pituitar. Totuşi, nu a fost posibilă o localizare specifică de control a unui hormon 
al hipofizei anterioare de către un nucleu hipotalmic delimitat, ca în cazul relaţiei 
dintre nucleii supraoptic şi paraventricular şi hipofiza posterioară. 

Funcţional, tractul tubero-infundibular şi sistemul port hipofizar stabilesc 
legătura neurohormonală dintre hipotalamus şi hipofiză. În condiţii de stres, 
granulele de neurosecretori dispar din fibrele nervoase, iar factorul de eliberare 
(releasing factor) a hormonului adrenocorticotrop (ACTH) este prezent în plasma 
obţinută din vasele portale. 

Intundibulul conţine o concentraţie mare de acetilcolină, iar corpii celulelor 
şi fibrelor sistemului tubero-infundibular conţin dopamina. O acţiune directă a 
dopaminei asupra hipofizei pare să fie exclusă, dar creşterea dopaminei în nucleul 
arcuat are loc în graviditate, pseudograviditate şi în timpul lactaţiei. 

Glandele endocrine (ovarul, testiculul, tiroida, cortexul adrenal, etc.) pot 
funcţiona şi după transplantarea lor la distanţă, dar hipofiza nu poate fi transplan- 
tată în altă parte şi să funcţioneze, deoarece ea este dependentă şi în strânse relaţii 
cu hipotalamusul şi structurile sale esenţiale, ca tractul tubero-infundibular şi 
sistemul port hipoftizar. 

Rolul celulelor hipotalamice neuroendocrine peptidergice. Mulţi neuroni hipotala- 
mici sunt specializaţi în sinteza şi secreția. peptidelor, iar un astfel de neuron 
eliberează mai mult decât o peptidă. Peptidele ajung fie în spaţiul sinaptuic, unde 
acţionează ca neurotransmiţători, fie în circulaţia sanguină, prin intermediul căreia 

acţionează la distanţă ca hormoni. Ele controlează excitabilitatea neuronală 
(funcţie modulară) şi eficacitatea sinaptică. Aceste acţiuni de durată prezintă 
importanţa pentru o mare varietate de funcţii comportamentale ca: dispoziţia, starea 
motivaţională şi învăţarea. 

Totuşi, una din cele mai importante funcţii ale neuronilor peptidergici 
hipotalamici se referă la controlul sistemului endocrin. Această funcţie este 
îndeplinită direct sau indirect. 

Funcţia directă se exercită prin secreția produşilor neuroendocrini în 
circulaţia generală prin intermediul vaselor sanguine ale neurohipofizei (lobul neural 
sau pituitara posterioară), în timp ce funcţia indirectă se face prin deversarea 
reglatorilor hormonali în plexul portal local din eminenta mediană, care drenează 
în vasele sanguine ale pituitarei anterioare (adenohipofiză) (fig. 69). 


Fig. 69. Elementele funcţionale prin care 
hipotalamusul îşi exercită controlul asupra 
pituitarei. 

1. Neuroni monoaminergici care se ter- 
mină în mod obişnuit pe corpul celulelor 
neuronilor peptidergici; 2. Neuroni mono- 
amihergici care se termină pe partea 
terminală a axonilor neuronilor pepti- 
dergici prin sinapse axo-axonice; 3 şi 4 
Neuroni peptidergici care reglează pitui- 
tara anterioară. Unii formează releasing 
hormoni care intră în plexul capilar al 
vaselor parte hipofizare iar ceilalți fac 
legătură între restul creierului şi neuronii 
peptidergici; 5. Neuroni peptidergici care 
eliberează oxitocina. şi vasopresina în 
circulaţia generală pe calea pituitarei 
posterioare; 6. Tija pituitarei; 7. Artera 
hipofizară inferioară; 8. Vase parte scur- 
te; 9. Artere parte lungi; 10. Artera hipofi- 
zară superioară, 1]. Hipotalamus; 12. Emi- 
nența mediană. 


Hormonii reglatori hipotalamici, eliberatori sau inhibitori, controlează sinteza 
şi eliberarea hormonilor pituitarei anterioare în circulaţia generală. Unii neuroni 
primesc şi transmit informaţia electrică, iar celulele endocrine eliberează produşii 
secretaţi în curentul sanguin. Acestea funcţionează ca transductori neuroendocrini 
ce convertesc informaţia neurală în informaţie hormonală. Legăturile vasculare 
care conectează hipotalamusul cu pituitara (sistemul port hipotalamopituitar) 
transmit informaţia hormonală de la hipotalamus la pituitară. 

Acest fapt stă la baza neuroendocrinologiei moderne şi contribuie la 
înţelegerea controlului hipotalamic asupra activităţii endocrine. 

Controlul endocrin direct şi cel indirect sunt mediate de două clase distincte 
de neuroni peptidergici neuroendocrini (neuroni magnocelulari şi parvocelulari). La 

ambele clase de neuroni, neurohormonii sau precursorii peptidici sintetizaţi în corpul 
celulei sunt depozitaţi în vezicule neurosecretorii care sunt transportate la capătul 
terminal al axonilor. De la acest nivel ei sunt eliberaţi când neuronii sunt stimulaţi. 

Neuronii neuroendocrini parvocelulari (mici) sunt localizaţi în numeroase 
regiuni hipotalamice: în nucleul paraventricular şi preoptic, în regiunea periventricu- 
lară, în nucleii arcuat şi tuberal şi în regiunea bazală medială. 

Peptidele secretate de neuronii parvocelulari ajung în vasele portale şi au 
rolul de a stimula sau inhiba secreția glandei pituitare anterioare. 

Sistemul neurosecretor magnocelular. Neuronii neuroendocrini magnoce- 
lulari sunt localizaţi în nucleul supraoptic şi paraventricular. Unele din aceste celule 
eliberează hormonul neurohipofizar oxitocin, iar altele eliberează în circulația 
generală, pe calea pituitarei posterioare, vasopresina. 

Capilarele pituitarei posterioare şi ale eminenţei mediane sunt mult fenestrate, 
ceea ce facilitează intrarea hormonilor magnocelulari prin intermediul pituitarei 
posterioare, în circulaţia generală şi a hormonilor parvocelulari în plexul portal din 
eminenţa mediană. 

Vasopresina. Oliver şi Schafer (1895) au demonstrat că extractele hipofizare 
totale injectate i.v. produc creşteri ale presiunii arteriale. Howel (1898) a obţinut 
creşterea tensiunii arteriale numai cu extractul de lob posterior. De aici vine Şi 
denumirea de vasopresină dată hormonului retrohipofizar. S-a precizat apoi că în 
neurohipofiză există doi hormoni (vasopresina şi oxitocina) care sunt doar 
depozitaţi aici, ei fiind secretaţi de neuronii magnocelulari ai hipotalamusului 
anterior (nucleii supraoptic şi paraventricular). În anul 1950 Vincent du Vigneaud 
a determinat secvențele aminoacide ale oxitocinei, iar după patru ani a descoperit 
secvențele vasopresinei, demonstrând că aceste funcţii hormonale ale creierului sunt 
mediate de către peptide. 

Cei doi hormoni, având diferiţi doar doi aminoacizi retrohipofizari, au mari 
analogii structurale şi, ca urmare, au şi anumite suprapuneri ale efectelor lor, 
vasopresina având o minimă acţiune ocitocică, iar oxitocina o minimă acţiune 
antidiuretică. Având la origine un precursor comun, prohormonii vasopresinei şi 
Oxitocinei sunt sintetizaţi din peptide hormanale în corpii celulelor neuronilor 
magnocelulari, după care sunt scindaţi în interiorul veziculelor în timpul transpor- 
tului acestora către axon. Peptida denumită neurofizin reprezintă produsul prin a 
cărui scindare iau naştere vasopresina şi oxitocina. Totuşi, neurofizina din neuronii 
care eliberează vasopresina diferă de cea produsă de neuronii care eliberează 
oxitocina. În fine, fiecare neurofizină este eliberată împreună cu hormonul său la 
nivelul terminalelor din pituitara posterioară. În acest mod, neuronii peptidergici 
eliberează în circulaţia generală oxitocina şi vasopresina, prin intermediul lobului 
neural al pituitarei. Descărcările de vasopresină sunt controlate de modificările 
osmolarităţii şi volumului lichidelor extracelulare şi ale plasmei, depletiţiile 
volemice şi hipotensiunea reprezentând stimulii cei mai puternici. 

Senzaţia de sete contribuie la corectarea tulburărilor osmotice Şi volemice 
ale lichidelor organismului. Variaţiile osmolarităţii plasmatice sunt sesizate de 
osmoreceptori cu sediu central (hipotalamic - creasta supraoptică) şi periferic (din 
carotida internă şi mai ales din ramurile sistemului port). 

Funcţional, vasopresina produce vasoconstricţie şi reabsorbţia apei de către 
rinichi. În doze fiziologice vasopresina nu influenţeză tonusul vascular, dar în doze 
mari, neatinse în condiţii obişnuite, are efecte vasopresoare prin efectul său direct 
asupra musculaturii netede din pereţii arteriolari. Vasopresina contribuie la 
corectarea hipovolemiilor acute prin vasoconstricţie şi prin creşterea reabsorbţiei de 
apă în segmentele terminale ale nefronului. 

Concentrația plasmatică a hormonului în condiţiile unui aport hidric normal 
este de 2,5-7,5 pe/ml. Vasopresina circulă liberă în sânge nelegată de nici o 
proteină, ceea ce face ca volumul său de distribuţie să corespundă cu cel al 
lichidelor extracelulare. La om, timpul de înjumătățire a hormonului din circulaţie 
este în medie de 48 minute. 

Inactivarea are loc în special în rinichi şi secundar în ficat, iar circa 10% din 
cantitatea de vasopresină se elimină prin urină sub formă de hormon activ. 

Cea mai importantă acţiune fiziologică a vasopresinei se referă la creşterea 
permeabilităţii membranei luminale a tubilor contorţi şi a canalelor colectoare 
(segmentele terminale ale nefronilor) pentru apă. Aceasta duce la creşterea 
concentraţiei urinii şi la scăderea volumului său. În absenţa vasopresinei (hormonul 
antidiuretic) se reduce foarte mult permeabilitatea pentru apă a segmentelor 
terminale ale nefronilor, urina tubulară se menţine foarte hipotonă, iar fluxul urinar 
ajunge până la 15-20 litri/24 ore. Hormonul antidiuretic (vasopresina) creşte nu 
numai reabsorbţia apei, dar şi cea a ureei în tubii colectori, favorizând astfel sarcina 
osmotică a lichidelor interstiţiale a medularei renale. 

Injectarea intraventriculară de anticorpi antivasopresină (Van Wimersma şi 

colab., 1975), ablaţia neurohipofizei şi lipsa secreției vasopresinei la şobolanii 
dirijaţi genetic duc la stingerea unui reflex de evitare şi la dispariţia rapidă a unui 
comportament învăţat. Aceste cercetări au demonstrat că vasopresina intervine în 
mecanismul învăţării şi memoriei, fără a se cunoaşte modul cum se realizează 
acest efect demonstrat şi la om. Unii consideră că vasopresina acţionează ca 
neurotransmiţător, iar alţii cred că acest hormon influenţează sinteza ARN-ului, 
peptidelor şi neurotransmiţătorilor. 
Oxitocina. Oxitocina este sintetizată în aceiaşi nuclei hipotalamici care utilizează 
şi vasopresina, dar predomină în nucleul paraventricular. Procesul de sintetzare a 
hormonului are loc în ribozomii corpului neuronilor secretori după care, în reticulul 
endoplasmic, prehormonul pierde peptida semnal. 

Apoi, complexul format din oxitocină şi neurofizină este preluat de aparatul 
Golgi şi deplasat sub formă de granule secretoare de-a lungul axonilor până la 
terminarea acestora în neurohipofiză. În cursul tranmsportului axonic oxitocina se 
separă de neurofizină şi se descarcă împreună prin procesul de exocitoză. 
Concentrația plasmatică de oxitocină variază între 0,5 şi 2 uU/ml atât la femei, 
cât şi la bărbaţi. Ea circulă liberă în sânge, nelegată de nici o proteină. Timpul 
de înjumătățire a hormonului este de 3-5 minute. Înlăturarea din circulaţie se 
datorează oxitocinazei plasmatice, rinichiului, ficatului, uterului şi glandelor 
mamare. 

Efectele oxitocinei cunoscute de multă vreme se referă la contracția uterină 
(Dale, 1909) şi ejecţia lactată (Ott şi Scott, 1910). 

La bărbaţi, acţiunile fiziologice ale hormonului rămân încă obscure dar 
efectele oxitocice ale acestuia sunt accentuate de estrogeni şi inhibate de proges- 
teron. 

Reglarea descărcărilor de oxitocină stocată în neurohipofiză se face pe 
calea unor reflexe neuroendocrine. Impulsurile provenite de la receptorii cu distensie 
din canalul genital, precum şi cele provenite de la receptorii tactili de la nivelul 
mamelonului se transmit până la mezencefal, la structurile serotoninergice şi 
dopaminergice, după care prin fasciculul lui Schutz şi corpii mamilari acestea ajung 
la nucleii paraventricular şi supraoptic, unde au ca efect descărcarea oxitocinei 
stocată în neurohipofiză. 

Alcoolul, serotonina şi stresul inhibă descărcările de oxitocină şi 
vasopresină, iar dopamina le stimulează. 

Sistemul neurosecretor parvocelular. Neuronii parvocelulari secretă 
hormoni inhibitori şi eliberatori (releasing). 

Majoritatea hormonilor pituitarei anterioare sunt controlaţi de către 
neurohormonii peptidici sintetizaţi de neuronii mici care îşi eliberează produşii în 
capilarele - eminentei mediane. Structura hormonilor care reglează pituitara 
anterioară a fost descoperită şi caracterizată de către Guillemin (1978) şi Schally 
(1978). 

Neuronii parvocelulari ai hipotalamusului conţin deci substanțe care 
eliberează sau inhibă eliberarea hormonilor pituitarei anterioare. 

A) Din grupa substanţelor hipotalamice care stimulează eliberarea hormonilo 
pituitarei anterioare fac parte: 

- TRH (thyrotropin releasing hormone - hormonul sau factorul de eliberare 
a tirotropinei); 

- CRH (corticotropin releasing hormone - hormonul sau factorul de eliberare 
a corticotropinei); 

- GnRH (gonadotropin releasing hormone - hormonul sau factorul'de eliberare 
a gonadotropinelor) sau FSHRF (follicle stimulating hormone releasing factor- 
factorul de eliberare a hormonilor foliculari); 

- PRF (prolactin releasing factor - factorul sau hormonul de eliberare a 
prolactinei); 

- LHRH (luteinizing hormone releasing hormone - hormonul sau factorul de 
eliberare a hormonului luteinizant); 

- GHRH sau GRH (growth hormone releasing hormone - hormonul sau 
factorul de eliberare a hormonului de creştere ), sau STH-RF (factorul de eliberare 
a somatotropinei); 

- MRH ( metanocyte releasing hormone - hormonul sau factorul de eliberare 
a melanotropinei), sau MSHRF (factorul de stimulare a melanocitelor); 

Hormonul de eliberare a tirotropinei (TRH) eliberează la nivelul pituitarei 
anterioare tirotropina şi prolactina. 

Hormonul sau factorul de eliberare a corticotropinei (CRH) se găseşte 
răspândit în numeroase regiuni ale hipotalamusului, dar cel care este eliberat la 
nivelul eminentei mediane şi acţionează asupra pituitarei eliberând adrenocortico- 
tropina îşi are originea în neuronii parvocelulari ai nucleului paraventricular. 

GnRH eliberează LH şi FSH; GRH eliberează hormonul de creştere (GH), 
PFR eliberează prolactina, iar MRH eliberează hormonul de stimulare a melanotro- 
pinei şi beta endorfina. i 

B) Din grupa substanţelor hipotalamice inhibitoare fac parte: 

- PIH ( prolactin releasing inhibiting hormone - hormonul sau factorul de 
inhibare a prolactinei), dopamina; 

- GIH'sau GHRIH (growth hormone releasing inhibiting hormone - hormonul 
inhibitor al eliberării hormonului de creştere), somatostatinul; 

- MIE sau MSHIE (melanocyte stimulating release inhibiting factor - factorul 
inhibitor de eliberare a hormonului melanocitic). 

Hormonul pituitar anterior corespunzător PIH este prolactina, cel care 
corespunde GIH este GH(hormonul de creştere), iar cel care corespunde MIE este 
MSH (hormonul de stimulare a melanocitelor). 

Prin urmare, majoritatea hormonilor pituitarei anterioare sunt controlaţi de 
neurohormonii peptidici sintetizaţi la nivelul neuronilor mici şi eliberaţi în capilarele 
eminentei. mediane. Aceştia accentuează. sau inhibă substanţele respective. De 
exemplu, eliberarea hormonului de creştere este stimulată de GHRH şi inhibată de 
somatostatin. Eliberarea :prolactinei este inhibată de dopamina din eminenţa 
mediană. Uneori, un singur releasing factor afectează mai mult de un hormon 
pituitar. 

În general secreția hormonală este pulsatilă, iar concentraţia sanguină a 
acestora in decursul unei zile se prezintă sub forma unor valuri. Acest patern este 
eficace pentru eliberarea peptidelor, dar stimularea periodică a receptorilor poate 
limita inactivarea. 

C) Există şi peptide hipotalamice a căror structură este cunoscută, dar al 
căror rol fiziologic este incomplet elucidat. Din acestea fac parte : Substanţa P 
(factor de permeabilitate) neurotensina (factor de creştere a presiunii sanguine), 
angiotensina 2 (agent implicat în comportamentul de sete şi în secreția de ADH), 
leucin-encefalina, metioninencefalina, endorfinele alfa, beta, gama,. etc. (compuşi 
care interacționează cu receptorii opiacei endogeni cerebrali), peptidul intestinal 
vasoactiv, gastrina, colecistochinina şi calcitonina cu funcţii cerebrale necunoscute. 

Neuronii magnocelulari şi parvocelulari conţin peptide multiple răspândite 
în tot sistemul nervos. În afara hormonilor reglatori amintiţi, în hipotalamus sunt 
întâlnite peptide opioide, B-endorfina, encefalina, angiotensina II, substanţa P, 
neurotensina, colecistochinina şi alte peptide. Aproape fiecare up de neuron 
peptidergic care a fost studiat cu atenţie, inclusiv neuronii hipotalamici parvocelulari 
şi magnocelulari, conţin mai mult decât o peptidă. De exemplu, unii neuroni 
parvocelulari din nucleul paraventricular conţin CRH şi vasopresină, care sunt 
eliberate împreună -de eminenţa mediană. Interesant este faptul că acţiunea CRH 
de eliberare a ACTH-ului de către pituitară este mult potenţată de vasopresină. 
Acest fapt demonstrează că cele 2 substanţe acţionează sinergic (Kuptermann, 
1991). 
Unele peptide eliberate de neuronii parvocelulari şi magnocelulari ai 
hipotalamusului au fost descoperite şi în alte regiuni ale sistemului nervos, cum ar 
fi terminaţiile neuronului hipotalamic parvocelular, care se proiectează în regiunea 

măduvei: spinării şi a creierului, în timp ce altele sunt sintetizate extrahipotalamic. 
Astfel, CRH este larg distribuită în neuronii structurilor limbice şi în nucleii legaţi 
de sistemul nervos autonom. 

Neuronii nucleului arcuat care conţin adrenocorticotropin, B-endorfină şi 
peptide înrudite se proiectează în hipotalamus, în substanţa cenuşie periapeductală, 
în structurile limbice (nucleul accumbens, nucleul pat al striei terminalis şi 
amigdala), şi în majoritetea nucleilor cerebrali cu conţinut catecolaminic. 

Nucleul paraventricular împreună cu proiecţiile sale peptidergice magnocelu- 
lere din -pituitara posterioară trimit axoni la neuronii parvocelulari cu conţinut 
vasopresinic şi oxitocinic, la locus ceruleus, la nucleul solitar, la complexul vagal 
dorsal şi la coloanele celulare intermediolaterale ale măduvei spinării (Kiss, 1988). 

Aceste proiecţii peptidergice sunt structurate în. vederea coordonării 
răspunsurilor autonome şi neuroendocrine. De exemplu, eliberarea regulată, a 
peptidelor cerebrale. din locuri situate în afara eminenţei mediane poate modula 
comportamentul independent de factorii de eliberare a hormonilor pituitari. Efectele 
comportamentale ale peptidelor reglatoare se leagă de efectele endocrine produse 
de peptidele care acţionează asupra pituitarei. Astfel, injectarea intraventriculară 
a CHR evocă multe reacţii şi comportamente autonome constatate în stres. 


Neuronii hipotalamici participă la patru clase de reflexe 


Deşi hipotalamusul are inputuri şi outputuri neurale şi humorale, el participă 
la patru claşe de reflexe (Kupferman, 1991). 

1. Reflexe convenţionale, care implică inputuri şi outputuri neurale. 

2. Reflexe în care inputurile hipotalamice sunt neurale iar outputurile sunt 
humorale. | 

3. Reflexe în care inputul este humoral, iar outputul este neural. 

4. Reflexe în care atât inputul, cât şi outputul sunt humorale. 

Este cunoscut faptul că un comportament tipic implică mai mult de unul din 
aceste moduri reflexe hipotalamice. De exemplu, ejecţia lactală şi contracția uterină 
sunt reglate de un input natural şi de un output hormonal. Contracţia celulelor 
mioepiteliale ale glandei mamare este dată de oxitocina nucleilor supraoptic şi 
paraventricular, Oxitocina măreşte şi amplitudinea contracţiei muşchiului neted 
uterin în cazul în care acesta este pus în stare de funcţionare de către estrogeni. 

Această acţiune hormonală facilitează expulzia fătului în timpul naşterii. 
În acest mod celulele de oxitocin participă la realizarea unui reflex relativ simplu, 
în care calea aferentă este neurală, iar cea eferentă este humorală (reflex 2). 

Toţi produşii hipotalamici de neurosecreţie, deci şi oxitocina, pot fi reglaţi 
de structurile cerebrale înalte. Astfel, privirea sau ţipătul unui sugar pot provoca în 
perioada de lactaţie a mamei ejecţia laptelui. Probabil că influenţele corticale 
excitatoare acţionează prin intermediul proiecțiilor hipotalamice asupra celulelor cu 
conţinut de oxitocină. Oprirea reflexă a ejecţiei lactate, în caz, de anxietate şi 
teamă, este determinată de influenţa inhibitoare a cortexului cerebral asupra 
aceloraşi celule. 

- Un reflex de categoria a treia, în care intră un input humoral şi un output 
neural este reprezentat de efectele centrale ale hormonilor asupra comportamentului. 

Deşi unii hormoni au o largă circulaţie cerebrală, numai anumiţi neuroni 
posedă receptori pentru aceştia. Prin urmare, acţiunea hormonilor circulanţi este 
specifică, astfel încât un hormon care traversează bariera hematoencefalică şi este 
eliberat în spaţiul extracelular sau în lichidul cerebrospinal activează sau inhibă 
numai O anumită populaţie neuronală restrânsă. Totuşi efectele hormonale asupra 
celulelor sistemului nervos central sunt lente, deoarece reglează pe termen lung 
excitabilitatea sau eficacitatea sinaptică. Aceste acţiuni hormonale sunt implicate 
în modificarea stării comportamentale, a dispoziţiei sufleteşti şi în declanşarea 
modelelor motorii complexe, în care detaliile sunt dependente de acţiunile 
transmiţătorului convenţional. Acţiunea steroizilor şi a hormonilor tiroidieni asupra 
hipotalamusului şi a altor formaţiuni depinde de receptorii care acţionează ca factori 
de reglare a transcripţiei. În timpul dezvoltării, aceşti hormoni modifică şi 
diferenţiază stările şi conexiunile neuronale. În creierul adult aceiaşi hormoni 
modifică în mod reversibil expresia neuropeptidelor, neuroreceptorilor, enzimelor 
şi proteinelor structurale. 

- Un reflex de categoria a patra în care atât inputul, cât şi outputul sunt 
humorale, este reprezentat de fluxul urinar. 

Nucleii  supraoptic şi paraventricular conţin neuroni care eliberează şi 
vasopresină. Vasopresina modifică permeabilitatea membranei ducturilor colectoare 
şi pe cea a tubulilor contorţi renali, astfel încât memebrana lor să devină mai 
permeabilă la apă. Ca rezultat recuperarea apei după filtrare este facilitată, iar 
volumul urinar scade. În acest mod apa poate fi păstrată în corp. Din această 
cauză vasopresina mai poartă numele şi de hormon antidiuretic. 

În contrast cu neuronii care eliberează oxitocina în rafale, neuronii care 
eliberează vasopresina menţin în sânge o anumită concentraţie hormonală, care 
scade sau creşte în funcţie de cerinţele fiziologice. 

Când animalul este privat de apă, neuronii care eliberează vasopresina 
acţionează mai rapid şi în impulsuri. Când animalul este bine hidratat, punerea în 
circulaţie a hormonului antidiuretic este mai lentă. 

Prin urmare, neuronii hipotalamici implicaţi în eliberarea vasopresinei 
răspund direct la starea mediului intern, sanguin dar şi la funcţiile căii neuronale 
aferente. Răspunsul direct la factorul humoral a fost susţinut de Verney (1947). 
Astfel s-a demonstrat că celulele care produc vasopresină, precum şi alte celule 
hipotalamice cum ar fi neuronii circumventriculari localizaţi în structuri cu barieră 
hematoencefalică slabă, răspund direct la stimulii osmotici şi la modificarea 
concentraţiei sanguine a ionilor de Na. Există totuşi şi alţi mediatori humorali care 
afectează în mod ditrect sau indirect eliberarea vasopresinei. De exemplu, agenţii 
anestezici şi unii hormoni circulanţi (angiotensina II) măresc eliberarea vasopresinei 
în timp ce etanolul o scade. 

Eliberarea vasopresinei este controlată şi de inputurile naturale provenite de 
la receptorii volumului sanguin din vasele sanguine. Diminuarea volumului sanguin 
accentuează eliberarea vasopresinei, în timp ce creşterea acestuia o înhibă. Şi 
receptorii cutanaţi de temperatură pot afecta eliberarea vasopresinei. Astfel, frigul 

inhibă eliberarea vasopresinei, în timp ce căldura o accentuează pentru a conserva 
apa în cazul pierderii acesteia prin tarnspiraţie. 

În fine, voma se asociază cu o puternică eliberare de vasopresină 
(Kuptfermann, 1991). pi 

Bucla feedback, în care inputul şi outputul sunt humorale, reprezintă un alt 
exemplu de reflex din categoria a patra. 

Un hormon produs la nivelul unei glande endocrine periferice (de exemplu 
hormonii steroizi tipici care traversează bariera hematoencefalică) poate fi eliberat 
în cantitate mai mică, datorită inhibiţiei cerebrale directe sau a pituitarei anterioare. 
Această funcţie se realizează printr-o buclă feedback lungă, în care intră neuronii 
hipotalamici şi cei din sistemul limbic care posedă receptori hormonali. 

Din datele de mai sus, putem constata că hipotalamusul este implicat în mai 
multe răspunsuri stereotipe şi automate. 

Mulţi neuroni hipotalamici care controlează eliberarea hormonilor endocrini 
circulanţi suferă modificări structurale şi biochimice sub influenţa acestora, dar şi 
ca răspuns la cerinţele comportamentale curente. Acest efect feedback poate avea 
o durată mai lungă sau mai scurtă. De exemplu, glucocorticoizii injectaţi la un 
animal sau cei eliberaţi de glanda adrenală după stres acţionează rapid asupra 
neuronilor care eliberează CRH. Acest fapt duce la suspendarea pe termen scurt a 
răspunsului neuronilor responsivi la stimulii stresanţi şi la reducerea eliberării 
glucocorticoizilor adrenali la un stres adiţional. Expunerea pe durată lungă (zile sau 
săptămâni) la glucocorticoizi inhibă transcripţia genei pentru CRH şi în particular 
pentru vasopresină. În contrast, adrenalectomia produce prin stimularea eliberării 
CRH o creştere dramatică a sintezei de CRH şi vasopresină, astfel încât vasopre- 
sina apare şi în neuronii CRH care în mod normal nu au vasopresină sau au puţină. 
După cum se ştie, CRH şi vasopresina pot acţiona sinergic în eliberarea de ACTH. 
Prin urmare, stresul, durerea şi anxietatea care măresc cantitatea de vasopresină, 
accentuează şi eliberarea adrenocorticotropinei, iar stresul prelungit poate modifica 
expresia CRH, a vasopresinei şi a oxitocinei. În plus, s-a mai constatat şi faptul că 
stresul sever sau cronic, care duce la creşterea glucocorticoizilor, provoacă şi leziuni 
ale neuronilor piramidali din hipocamp. Sloviter şi colab., (1989) au demonstrat că 
atunci când glucocorticoizii circulanţi sunt eliminaţi prin adrenalectomie pot provoca 
degenerarea altor neuroni, cum ar fi celulele hipocampale granulare. Variatele 
efecte ale glucocorticoizilor asupra hipocampului au fost explicate de către Mc 
Ewen (1989). Acesta a arătat că hipocampul are o mare concentraţie de receptori 
glucocorticoizi şi că alterărtile cronice ale nivelului acestora în sânge produc 
răspunsuri bifazice complexe, care au ca rezultat fie întărirea, fie depresia funcţiei 
hipocampice. Natura răspunsului este în funcţie de durata expunerii, de vârstă şi 
de alţi factori neidentificaţi. 

Lactaţia, naşterea şi deshidratarea duc la apariţia unor modificări structurale 
dramatice a neuronilor magnocelulari, a gliei din jurul acestor corpi celulari şi a 
terminaţiilor neuronale din pituitara posterioară. Modificările structurale de tipul 

creşterii dimensiunilor celulare au rolul de a susţine funcţia sistemului în timpul 
solicitărilor maxime. 


Funcţia de reproducere are o integrare complexă. 


Regiunea tuberală a hipotalamusului pare esenţială pentru menţinerea unui 
nivel bazal de hormon gonadotrofic, în timp ce integritatea ariei preoptice este 
necesară pentru eliberarea ciclică a gonadotropinei, în faza care precede ovulaţia. 

Stimularea electrică a ariei preoptice sau a grupului nuclear cortico-medical 
al complexului amigdaloid provoacă ovulaţia la iepuroaice şi la pisici. Efectul 
stimulării preoptice este abolit de leziunile care separă această arie de hipotala- 
musul tuberal, iar efectul stimulării amigdalei este blocat de secţionarea ariei 
terminale. Aceste observaţii sugerează existenţa unei legături funcţionale între 
amigdală, aria medială preoptică, via stria terminalis şi regiunea tuberală a 
hipotalamusului. Însă inputurile amigdaloide către aria preoptică nu sunt esenţiale 
în procesul ovulaţiei, deoarece distrucţia bilaterală a striei terminale nu împiedică 
ovulaţia (Brown-Grant şi Rausman, 1972). 

„ Ovulaţia la iepure este facilitată de stimularea hipotalamică mai mult decât 
de stimularea directă a infundibulului sau a hipofizei anterioare. Stimularea 
electrică a unei arii întinse de la aria preoptică medială până la corpii mamilari 
provoacă ovulaţia la şobolani. 

O regiune mai sensibilă la stimularea electrică în estrul pisicii a fost găsită 
în partea tuberală postero-bazală a eminenţei mediale în timp ce stimularea ariei 
preoptice mediale la şobolanii femele induce în mod regulat ovulaţia. Stimularea 
corpilor mamilari la veveriţe masculi induce erecţia penisului. 

"Nucleul este considerat a fi o parte a unui sistem implicat în reglarea funcţiei 
genitale. Regiunea medială a septumului preoptic şi partea medială a nucteului 
talamic dorso-medial constituie puncte nodale pentru producerea erecţiei şi a altor 
reacţii genitale. 

Tumorile şi alte procese patologice care interesează hipotalamusul modifică 
frecvent dezvoltarea sexuală. Astfel de leziuni pot provoca uneori pubertate precoce 
sau hipogonadism asociat cu subdezvoltarea caracterelor sexuale secundare. 
Leziunile respective distrug adesea hipotalamusul posterior, lăsând intact 
hipotalamusul anterior. 

Regiunea hipotalamică intactă funcţionează în absenţa influenţei inhibitorii 
a regiunii posterioare, ducând la o hiperfuncţie hipofizară (Weinberger şi Grant, 1941). 

„Hipogonadismul adeseori este asociat cu obezitatea, somnolenţa şi diabetul 
insipid, grup de simptome care se instalează în leziuni ale regiunii tubero- 
infundibulare anterioare. Pubertatea precoce apare în leziuni hipotalamice caudale. 
În majoritatae cazurilor cu tulburări sexuale pituitara are aspect histologic normal. 

La om, leziunile hipotalamice unilaterale produc rar simptome, deoarece 
proiecţile hipotalamice nu sunt lateralizate ca tracturile senzitivo-senzorio-motorii. 

Pentru modularea sau coordonarea comportamentului complex general este suficient 
să fie integră numai una din cele două jumătăţi (dreaptă sau stângă). Lezarea 
unei jumătăţi poate provoca doar o uşoară şi tranzitorie pierdere funcţională (De 
Long, 1972). 

Distrucţia unilaterală a hipotalamusului ventro-medial poate provoca un uşor 
grad de obezitate la animale. Un efect selectiv al acestei distrucţii ventro-mediale 
nu a fost încă demonstrat la om. 

Pentru apariţia simptomelor, hipotalamusul trebuie să fie lezat bilateral, dar 
aceasta nu înseamnă că leziunile trebuie să fie şi simetrice. Când anumite căi sau 
arii funcţionale sunt întrerupte la diferite niveluri din hipotalamus, atunci apar şi 
simptomele corespunzătoare. 

Vârsta are un rol important, deoarece la nou născuţi mecanismele fiziologice 
hipotalamice imature reclamă o asistenţă din afară pentru a menţine homeostazia 
pe care adultul şi-o reglează singur. Datorită acestui fapt, efectele leziunilor 
hipotalamice la nou-ăscuţi nu sunt pregnant individualizate. 

Funcţiile neendocrine ale hipotalamusului se modifică o dată cu vârsta. Aşa 
se explică de ce oamenii în vârstă, ca şi animalele cu leziuni ventro-mediale ale 
hipotalamusului au tulburări de somn, cresc în greutate, au activitate motorie 
scăzută, au preferinţe pentru anumite mâncăruri şi prezintă sensibilitatea 
deosebită faţă de modificările termice ale mediului înconjurător. Aceste fapte 
reflectă o reducere a mecanismelor homeostatice hipotalamice (Consoli, 1979). 


Reglarea sistemului nervos autonom şi a funcţiilor vegetative 


Ronson (1939) şi Hess (1954) au considerat hipotalamusul ca fiind „head 
ganglion of the autonomic nervous sistem“. Studiile experimentale ulterioare au 
arătat că noţiunea de „head ganglion“ este exactă numai în măsura în care 
hipotalamusul funcţionează ca un punct critic către care converg şi unde sunt 
integrate cele mai multe influenţe autonome telencefalice. 

Totuşi, experiențe de mai mare fineţe au descoperit, contrar părerilor 
anterioare, că funcţia autonomică nu este difuză, ci are o înaltă specificitate, 
datorită faptului că stimularea unor fibre izolate dă naştere unui răspuns la un 
organ periferic specific. (Korner, 1971). 

Aceeaşi caracteristică o au şi căile aferente prin care hipotalamusul primeşte 
inputuri senzoriale specifice de la receptorii autonomici periferici (Hilton şi Spyer, 
1971, Thomas şi Calaresu, 1973). 

Deşi hipotalamusul are capacitatea de a primi şi de a da răspunsuri 
individuale, rolul său predominant este de a coordona funcţiile autonome 
(vegetative) între ele precum şi legăturile acestora cu activitatea întregului 
organism. 

Fără hipotalamus se poate obţine numai o funcţie autonomă de bază, 
pierzându-se coordonarea complexă a comportamentului vegetativ care asigură 

homeostazia. Prin urmare, hipotalamusul este cel mai important centru subcortical 
de reglare a activităţii simpatice şi parasimpatice. 

Această funcţie dublă este destinată menţinerii unei stări interne, adecvate 
supravieţiurii organismului în condiţii optime de activitate. Organizarea celor două 
subdiviziuni ale sistemului autonom este bine definită. Astfel, controlul activităţii 
parasimpatice se află în relaţie directă cu regiunea hipotalamică anterioară şi 
medială. Stimularea acestora duce la creşterea răspunsurilor autonome sacrate şi 
vagale caracterizate prin: bradicardie, vasodilataţie periferică, creşterea acidității 
sucului gastric, a tonusului tractului digestiv şi vezical şi ocazional scăderea 
tensiunii arteriale şi mioză. 

Controlul centrilor nervoşi simpatici este legat de hipotalamusul lateral şi 
posterior. Stimularea acestei regiuni, în special a părţii posterioare, din care iau 
naştere o mulţime de fibre eferente descendente, activează partea toraco-lombară 
a sistemului simpatic. Aceasta are ca rezultat intensificarea activităţii somatice şi 
metabolice caracteristice stresului emoţional, atacului şi fugii. Răspunsurile se 
exprimă prin dilataţia pupilelor, piloerecţie, tahicardie, ridicarea tensiunii arteriale, 
creşterea frecvenţei şi amplitudini respiratorii, mişcări somatice de luptă, inhibiţia 
peristaltismului şi a tonusului muscular al vezicii şi al intestinelor. Toate aceste 
corelate fiziologice caracteristice excitării emoţionale pot fi evidenţiate când 
hipotalamusul iese de sub controlul cortexului. Îndepărtarea cortexului sau a 
conexiunilor corţicale cu hipotalamusul induce multe din simptomele viscerale 
amintite, specifice reacției de furie (shame rage). Pe de altă parte, distrugerea 
hipotalamusului posterior produce letargie emoţională, somn anormal şi scăderea 
temperaturii datorită diminuării generale a activităţii somatice şi a celei viscerale. 

Prin stimularea cu ajutorul electrozilor implantaţi cronic, la pisici neaneste- 
ziate, Hess a găsit multiple reprezentanţe hipotalamice ale sistemului autonom. EI 
a denumit răspunsurile simpatice ergotrope, iar pe cele parasimpatice trofotrope. 
Zona trofotropă este situată în partea  anteriaoră a hipotalamusului, iar cea 
ergotropă în partea posterioară. Stimularea zonei ergotrope produce efectele cerute 
de organism în timpul unui efort muscular de apărare, atac sau fugă. Regiunea 
trofotropă induce reacţii care diminuează capacitatea organismului de a produce 
etort fizic. 

În privinţa reglării aparatului digestiv amintim că renumitul neurochirurg 
Cushing (1932) a obţinut experimental tulburări trofice ale mucoasei esofagului, 
stomacului şi duodenului, ulcere acute ale stomacului şi perforarea acesteia după 
producerea unor leziuni hipotalamice. Prin excitarea cronică a hipotalamusului cu 
electrozi implantaţi, Long şi colab. (1962) au provocat hemoragii şi ulcere 
gastrointestinale. În general s-a constatat că hemoragiile şi ulceraţiile se dezvoltă 
după ;30 de zile de stimulare intermitentă, timp în care secreția de acid gastric 
creşte considerabil. Ulcerul gastric apare după stimularea hipotalamusului anterior 
şi a ariei preoptice, mai devreme decât după oricare alte stimulări. 

Stimularea cronică a hipotalamusului anterior la pisici duce la creşterea 
peristaltismului şi tonusului gastric. La şobolani, un rol important în reglarea 

centrală a secreției de acid şi pepsină revine nucleului ventromedial. Totodată 
creşterea semnificativă a secreției de acid gastric s-a înregistrat şi la şobolanii cu leziuni 
hipotalamice care provoacă hiperfagie. Creşterea secreției de acid gastric a fost obţinută 
la pisici şi maimuțe prin stimularea hipotalamusului anterior şi a celui posterior. 

- Reglarea funcţiei de evacuare a fost studiată de Cushing (1932), care a 
arătat că excitarea hipotalamusului anterior provoacă o hipermotilitate a tractului 
gastrointestinal şi o grăbire a evacuării. 

Hess (1930) a indus efectul de micţiune şi defecţie, tot prin excitarea unor 
zone hipotalamice, iar Weill şi Bernfeld (1954) au atras atenţia asupra tulburărilor 
de evacuare care însoțesc uneori epilepsia de origine diencefalică. 

- Reglarea sistemului cardiovascular se exercită prin intermediul centrului 
vasomotor ponto-bulbar. După cum am văzut, excitarea hipotalamusului postero- 
lateral produce tahicardie, vasoconstricţie şi hipertensiune arterială. 

Stimularea hipotalamusului. lateral, a fasciculului prozencefalic medial, a 
nucleului perifornical şi a câmpului H, al lui Forel produce, de asemenea, 
hipertensiune arterială (Kreindler, 1976). 

Tulburările funcţiei simpatice şi a celei parasimpatice determinate d leziuni 
ale hipotalamusului au constituit subiectul numeroaselor cercetări făcute nu numai 
de neurologi, ci şi de cardiologi, gastroenterologi, precum şi de cei care s-au ocupat 
de medicina psihosomatocă. 

a) Tulburările funcţiei cardiovasculare au o frecvenţă destul de mare în 
patologia umană. Mulţi cercetători au demonstrat că hipotalamusul primeşte 
inputuri directe de la baroreceptori (Gebber şi Snyder, 1970; Hilton şi Spyer, 1971) 
şi chemoreceptori (Thomas şi Calaresu, 1973) şi că, în condiţii normale, influen- 
țează reflexele cardiocirculatorii (Veale şi colab., 1974). 

În multe lucrări sunt descrise tulburările funcţiei cardiovasculare care 
însoțesc afecțiunile trunchiului cerebral şi ale hipotalamusului la om. Aceste 
tulburări includ hipertensiunea, variate tipuri de aritmii cardiace, modificări EKG, 
din care unele pot simula un infarct miocardic acut (Shuster, 1960) la bolnavii fără 
antecedente cardiace. 

Este bine cunoscut faptul că hemoragiile subarahnoidiene şi alte boli acute 
ale trunchiului cerebral pot da necroză miocardică, probabil datorită eliberării de 
catecolamine care însoțesc aceste boli (Szacacs şi colab. 1958). 

Datorită marii incidenţe a tulburărilor cardiovasculare, care însoțesc 
hemoragiile intraventriculare sau ruperea anevrismelor de comunicantă anterioară 
ce provoacă lezarea hipotalamusului anterior, mulţi neurochirurgi au ajuns la 
concluzia că lezarea hipotalamusului duce implicit la tulburări cardiace. 

b) Tulburările funcţiei respiratorii intră frecvent în structura sindroamelor 
hipotalamice.  Hipotalamusul anterior primeşte aferenţe stimulatorii directe de la 
chemoreceptori (Thomas şi Calaresu, 1973) şi conţine neuroni care comandă ciclul 
şi ritmul respirator (Kastella şi colab., 1974). 

Fishman şi colab. (1965) şi Moscowitz şi colab. (1976) au prezentat câte un 
caz cu sindrom de hipoventilaţie alveolară şi apnee periodică cu hipoventilaţie 

apărtute din cauza disfuncţiei hipotalamice. În ambele cazuri era vorba de. copii 
bulemici şi obezi, dar care nu prezentau semne anatomice, app fafice sau 
biochimice care să releve o leziune hipotalamică. 

Edemul pulmonar şi hemoragiile pot însoţi traumatismele E APE ta acute 
la animale (Gable şi colab., 1953; Maire, 1956). Procese similare au loc şi la oameni 
după traumatisme, infecţii sau hemoragii. Totuşi, s-a arătat că edemul pulmonar 
poate apărea şi după comprimarea altor structuri ale SNC (creierul mare, trunchiul 
cerebral şi măduva spinării cervicale). Legat de aceste observaţii se poate spune 
că şi la unii pacienţi cu compresiuni ale hipotalamusului anterior, hemoragii 
intraventriculare sau anevrisme de comunicantă anterioară rupte se dezvoltă edem 
pulmonar (Weissman, 1939; Ducker, 1968; Ciongoli şi Poser, 1972), iar la alţii cu 
leziuni cerebrale la distanță de hipotalamus pot apărea modificări pulmonare 
similare, 

Richards (1963) analizând o serie de pacienţi decedați din cauza diferitelor 
leziuni intracraniene, a constatat că o treime din cei care prezentau leziuni ale 
hipotalamusului anterior au avut edem pulmonar acut, dar la altă treime din 
pacienţi cu edem pulmonar leziunile erau situate în afara hipotalamusului. Ca 
urmare, din punct de vedere neurogenic, patogenia edemului pulmonar a fost legată 
de mecanismul adrenergic cardiovascular. 

Maire şi Patton (1956) au presupus că distrucţia centrului parasimpatic din 
regiunea anterioară preoptică a hipotalamusului eliberează un centru simpatic 
edemogenic din hipotalamusul posterior, care duce la creşterea tensiunii şi la 
pomparea sângelui către patul vascular pulmonar. 

Alţi cercetători presupun că mecanismul critic reflectă fie o stimulare 
sinaptică directă (Reynolds, 1963), fie o pierdere abruptă directă a funcţiei 
parasimpatice urmată de bradicardie şi insuficiență cardiacă congestivă (Staub, 
1964). La om nu s-a putut demonstra, în caz de edem pulmonar acut neurogenic, 
creşterea presiunii sanguine sau a presiunii venoase centrale (Ducker, 1968; Ciongoli 
şi Poser, 1972). 

Park şi Sutnick (1973) au demonstrat că alterarea activităţii suprafeţei 
pulmonare, care însoţeşte leziunile parasimpatice, poate fi decisivă în apariţia 
edemului pulmonar. 

c) Alterarea funcţiei gastrointestinale consecutivă maladiilor cerebrale este 
unanim recunoscută. Rokitansky (1841) este primul cercetător care a relevat o 
perforaţie gastrică acută asociată cu leziuni ale bazei creierului. Experiențele de 
acum clasice în fiziologia animală au dovedit influenţa hipotalamusului asupra 
funcţiei gastrointestinale. 

Astfel, stimularea regiunii anterioare preoptice a hipotalamusului, a părții mai 
posterioare şi a regiunilor dorso-laterale duce la creşterea motilităţii şi secreției 
stomacului, intestinului subţire şi a colonului (Restad, 1973; Masserman şi colab. 
1938; Fenegan şi colab., 1966). 

Stimularea simpatică a hipotalamusului ventro-medial inhibă motilitatea 
intestinală. Aceste funcţii gastrointestinale sunt în legătură cu corelaţiile autonome 

ale variatelor aspecte ale comportamentului alimentar:-La om, complicațiile 
gastrointestinale majore produse de disfuncţia SNC sunt hemoragiile şi ulceraţiile. 

Leziunile hipotalamice posterioare dau ulceraţii, iar leziunile hipotalamusului 
anterior limitează efectele la producerea gastromaladiei hemoragice (Long şi colab., 
1962). Cushing. (1932) a asociat prezenţa ulcerelor gastrice. Ulterior, autori ca 
Watson şi colab. (1954), Dellgaart (1959), Stevens şi colab. (1963) şi Edmondson 
şi colab. (1968) au observat, după intervenţii chirurgicale pe creier, traumatisme 
craniocerebrale, encefalite, hemoragii cerebrale, infecţii, tumori, etc., prezenţa 
hemoragiilor şi a ulceraţiilor gastrointestinale acute. 

Cea mai frecventă şi specifică tulburare pare a fi ulceraţia părţii interioare 
a esofagului (Stevens şi colab. 1963), deoarece ulcerul gastric şi cel duodenal, deşi 
mai frecvente, pot fi neurogenice. 

Totuşi, şi multe alte leziuni intracerebrale localizate diferit pot provoca aceste 
tulburări, fără ca hipotalamusul să fie direct lezat (Watson şi colab., 1954, 
Dalgaard, 1950). 

Adevăratele ulcere iza io apar după episoade acute ale SNC (infecţii, 
traumatisme, intervenţii chirurgicale, hemoragii sau necroze şi tumori cerebrale) 
(Dalgaard, 1958). Ca explicaţie, s-a afirmat că hiperactivitatea simpatică depinde 
de nivelul sistemic de catecolamine, iar hiperactivitatea parasimpatică produce la 
aceşti pacienţi niveluri ridicate de gastrin (Kitamura şi Ito, 1976). Nimeni nu ştie 
care din acestea sunt mai importante, dar s-au făcut simpatectomii şi vagotomii 
pentru a preveni astfel de ulceraţii (Edmondson şi colab., 1968). 

Din cele arătate se poate constata că tulburările funcţiei hipotalamusului 
autonom la om se prezintă în strictă asociere cu leziunile intracraniene acute. 
Leziunile cronice ale hipotalamusului nu produc tulburări autonome cronice sau 
susţinute. Tulburările autonome hipotalamice rezultă din necoordonarea activităţii 
neuronilor simpatici şi parasimpatici (Arseni, Golu şi Dănailă, 1983). 

d) Epilepsia diencefalică a fost descrisă pentru prima dată de către Penfield 
(1929) la un pacient care prezenta un chist epidermoid de ventricul III. Periodic, 
chistul bloca sistemul ventricular producând cefalee şi una sau alta din cele două 
tipuri „de crize. Primul tip apărea când cefaleea era puternică. Atunci pacientul 
acuza ameţeală şi avea tendinţa de a cădea. 

În al doilea tip, faţa şi braţele se înroşeau, respiraţia încetinea, transpira, iar 
saliva îi curgea din gură. Pupilele se dilatau iar ochii deveneau'exoftalmici. Treptat, 
roşeaţa dispărea iar pulsul devenea slab şi încet. Pacientul sughiţa şi tremura. În 
timpul episodului putea fi trezit dând răspunsuri scurte la întrebări. 

În alte cazuri s-au descris crize de hiperactivitate vegetativă manifestate prin 
aceleaşi simptome sau numai prin înroşire, salivaţie, transpiraţie excesivă, ridicarea 
presiunii sanguine, încetinirea sau creşterea ritmului pulsului şi creşterea tempera- 
turii. Este plauzibil să “considerăm aceste simptome ca pe o expresie a unei 
descărcări periodice a neuronilor hipotalamici care activează funcţia simpatică şi 
parasimpatică sau ambele. 

Leziuni intrinseci cerebrale, adiacente hipotalamusului sau care distrug o parte 
din această structură, pot produce atacuri epileptice caracterizate prin alterarea 

funcţiei cardiovasculare, respiratorii, gastrointestinale, a reglării termice şi. a 
sistemului glandular (Lennox, 1960, Shapiro şi colab., 1969). La pacienţii cu leziuni 
organice însoţite de astfel de atacuri paroxistice starea de conştienţă este păstrată, 
iar ei prezintă răspunsuri comportamentale şi afective adecvate modificării 
funcţiilor vegetative. Unii bolnavi manifestă astfel de simptome când ventriculul 
trei este dilatat din cauza unei hidrocefalii (fig. 70) sau când prezintă mici tumori 
talamice (fig. 71). În cazul când pacienţii au manifestat paroxisme asociate cu 
tumori care invadau sau distrugeau hipotalamusul, toate. studiile anatomice au 
dovedit cruţarea cel puţin a unei zone din partea posterioară, care este elementul 
efector al structurii. Diagnosticul de epilepsie diencefalică este cel mai bine 
justificat la pacienţii la care există o disfuncţie hipotalamică precis identificată. 


Fig. 70. Tomogratia computerizată relevă la un pacient ventriculi normali (a) şi la alţi trei hidrocefalie. 
La.unul (b) volumul substanţei cerebrale .este egal cu cei al ventriculilor iar la ceilalţi doi volumul 
respectiv este mult mai mic (c) sau redus la câţiva milimetri (d). 

Fig. 71. Tomografia axială computerizată cu substanţă de contrast arată o tumoră talamică stângă 
extinsă în cornul occipital al ventriculului lateral şi în substanţa albă din jur (a); o tumoră talamică 
stângă chistică, care comprimă cornul occipital al ventriculului lateral stâng (b) şi o tumoră talamică 
extinsă şi asupra formațiunilor din jur (€). 


Hipotalamusul şi motivaţia 


Stările motivaţionale reprezintă impulsuri sau stimulente determinate de 
anumite condiţii interne, care împing animalele şi omul la acţiune sau direcţio- 
nează comportamentul voluntar în vederea satsfacerii unor necesităţi corporale. De 
exemplu, motivaţia de reglare a temperaturii scăzute pune în mişcare comporta- 
mente de control care influenţează direct temperatura corpului, cum ar fi frecarea 
mâinilor, tremuratul, etc. 

Stările motivaţionale implică mecanisme şi comportamente complexe 
căror intensitate şi direcţionalitate au drept scop reglarea tesiperatăpiu, satisfaceri i 
foamei, setei şi a cerinţelor sexuale. - 

„Stimulii observabil din mediul extern. sunt insuficienţi pentru anticiparea 
tuturor aspectelor acestor comportamente, iar activităţile complexe nu sunt corelate 
în mod conştient cu condiţiile acestora. De exemplu, într-o anumită perioadă de 
timp pofta de mâncare poate constitui un stimul intens, pe când în altă perioadă de 
timp apetitul poate să nu producă nici un răspuns sau poate să producă repulsie. 

, Stările motivaţioanle de:foame şi saţietate explică absenţa corelaţiei dintre 
stimulii alimentari şi răspunsul comportamental faţă de aceştia în diferite perioade 
de timp. Aceste date arată că stările comportamentale motivaţionale sunt 
determinate de oscilaţiile homeostaziei interne. Procesele homeostatice de tipul 
reglării temperaturii, hranei şi setei corespund celor mai importante stări 
motivaţionle. 

Uneori, stările motivaţionale se manifestă în cadrul interacțiunii dintre 
stimulii externi şi interni. În astfel de situaţii, problema motivaţiei poate fi redusă 
la un complex de reflexe aflate sub controlul excitator şi inhibitor al unor stimuli 
multipli, dintre care unii interni. 

Acest abord se referă în “special la reglarea temperaturii. În contrast cu 
acestea, stimulii interni. pentru. foame, sete şi comportament sexual sunt mai dificil 
de identificat şi manipulat. 

Mecanismele homeostatice pot fi asefhănate cu unele sisteme de control de 
tipul servomecanismelor care reglează mărimile. Acest control fiziologic de reglare 
a variabilelor homeostatice permite organizarea gândirii noastre şi cu privire la 
unele sisteme mai înalte şi mai complexe. În general, sistemele de control menţin 
o anumită variabilă la un nivel dat prin măsurarea acesteia cu ajutorul detectorilor 
feedback externi şi prin compararea ei-cu o valoare fixată. Atunci când variabila de 
control nu se suprapune exact pe Valoarea fixată detectorii de erori generează 
semnale de eroare. În acest mod, elementele de control aduc sistemul controlat la 
valoarea fixată. Senzaţia de foame este dată de hipoglicemie, care acţionează ca 
stimul intern. 

Şi stimulii externi (vederea sau mirosirea hranei) pot determina comporta- 
mente corespunzătoare. 

- Toate sistemele de control fiziologic au efecte duble, inhibitoare şi 
excitatoare. Ele funcţionează împreună şi au rolul de a ajuta sistemele de control. 
Aceste principii pot fi ilustrate de sistemul de control utilizat pentru încălzirea unei 
camere. Sistemul de încălzire reprezintă elementul de control. Temperatura camerei 
este variabila care trebuie controlată. Termostatul camerei reprezintă detectorul de 
eroare. Punctul la care este fixat termostatul este punctul de reglare. În fine, outputul 
termostatului care mişcă elementul de control la închis şi deschis este semnalul de 
eroare (Kupfermann, 1991). 

Reglarea temperaturii corpului 


Rolul hipotalamusului în reglarea termică a constituit obiectul de studiu al 
multor cercetători. Astfel, în anul 1880 Aronson şi Sachs au descoperit influenţa 
hipotalamusului asupra termoreglării. Meyer (1913) a dezvoltat acest concept clasic 
în sensul că a considerat hipotalamusul anterior ca centru de risipire a căldurii, iar 
pe cel posterior ca centru de producere a ei. 

În reglarea temperaturii sunt implicate răspunsurile  scheletomotorii, 
autonome şi endocrine. Prin numeroasele sale conexiuni anatomice, hipotalamusul 
poate îndeplini cu succes rolul de centru integrator al acestei funcţii. 

Detectorii feedback colectează informaţiile cu privire la temperatura corpului 
de la două surse principale: de la receptorii periferici localizaţi în tot corpul (piele, 
viscere şi măduva spinării) şi de la receptorii centrali localizaţi în hipotalamus. 

Receptorii hipotalamici sunt constituiți din neuroni a căror activitate este 
dependentă de temperatura locală indusă de temperatura sângelui. 

Există numeroase date experimentale care arată că hipotalamusul anterior 
şi posterior este implicat în reglarea temperaturii prin ample procese fizice şi 
chimice mediate de două mecanisme importante: unul legat de înlăturarea căldurii 
şi altul de producerea ei. Stimularea electrică a hipotalamusului anterior la 
animalele neanesteziate declanşează procese şi modificări fiziologice de înlăturare 
a excesului de căldură prin dilataţia vaselor sanguine ale pielii, prin transpiraţie şi 
prin suprimarea frisonului apărut ca urmare a scăderii temperaturii corpului. Astfel, 
devine posibilă rapida eliminare a excesului de căldură prin convecţie, radiaţie şi 
evaporarea transpiraţiei. La animalele cu blană, termoliza este suplimentată de 
rapide mişcări respiratorii. 

Efectul termic este înlăturat prin încălzirea curentului de aer inspirat 
succesiv. 

Leziunile care interesează partea anterioară a hipotalamusului anihilează 
centrul neural al mecanismelor legate de înlăturarea căldurii şi provoacă o 
hipertermie cronică. La bolnavii noştri, o astfel de hipertermie a apărut postoperator 
după înlăturarea a două tumori hipofizare, a unui craniofaringiom, a două 
meningioame de tubercul selar şi a unui hematom provenit din ruperea unui 
anevrism de comunicantă anterioară. 

Hipertermiile tranzitorii se datorează edemului şi micilor hemoragii care 
afectează această regiune hipotalamică. Febra hipotalamică sau centrală 
reprezintă caracteristici destul de imprecise manifestate printr-o curbă termică în 
platou sau neregulată, prin lipsa reacţiilor vasomotorii sau respiartorii şi printr-o 
temperatură centrală mai ridicată decât cea periferică. În general, febra hipotalami- 
că poate fi diagnosticată prin procedeul eliminării. 

Stimularea electrică a hipotalamusului posterior dă răspunsuri opuse care 
duc la conservarea sau producerea căldurii. Astfel, în timp ce stimularea ariei 

preoptice a hipotalamusului anterior produce o respiraţie accelerată, stimularea 
hipotalamusului posterior produce frison. Lezarea hipotalamusului posterior duce la 
apariţia unor fenomene minore atunci când animalul este menţinut la temperatura 
camerei de aproximativ 22*C. 

Când animalul este expus la frig devine rapid hipotermic din cauza lipsei 


mecanismelor homeostatice care generează şi conservă căldura. În cazul lezării 


bilaterale a hipotalamusului posterior, a celui dorsolateral şi a corpilor mamilar 
dispare capacitatea de adaptare a organismului la temperatura scăzută a mediului 
înconjurător. Expunerea la rece nu provoacă vasoconstricţie periferică şi nici 
frison. 

Hipotalamusul controlează şi răspunsurile endocrine la modificările de 
temperatură. Astfel, expunerea îndelungată la frig duce la eliberarea unei cantităţi 
crescute de tiroxină şi la ridicarea temperaturii corpului prin creşterea metabolis- 
mului tisular. Semnalizarea erorilor de către sistemul de control al temperaturii 
declanşează răspunsuri scheletice involuntare, autonome şi endocrine adecvate, dar, 
şi activităţi voluntare direcționate în scopul minimalizării acestora. De exemplu, 
un şobolan poate fi determinat să apese o pedală pentru a primi într-un mediu 
foarte cald un jet de aer rece. Plasarea acestuia într-o cameră cu temperatură 
normală nu-l mai determină să apese pedala de aer rece. În cazul în care 
hipotalamusul anterior este încălzit cu apă caldă administrată printr-o sondă 
şobolanul va apăsa iarăşi pedala de aer rece. Sumarea la acelaşi şobolan a inputului 
periferic cu a celui hipotalmic central poate fi demonstrată prin încălzirea mediului 
concomitent cu încălzirea sau răcirea hipotalamusului. În cazul în care ambele sunt 
încălzite (mediul înconjurător şi hipotalamusul) şobolanul apasă mai repede pedala 
de aer rece. Apăsarea pedalei de aer rece într-un mediu înconjurător cald poate fi 
suprimată complet prin răcirea directă a hipotalamusului (Satinoff, 1964, Corbit, 1973). 

Înregistrările neuronale de la nivelul ariei preoptice a hipotalamusului 
anterior efectuate de Hori şi colab. (1988) şi Boulant şi Silva (1988) arată că 
hipotalamusul integrează informaţiile relevante centrale şi periferice de reglare a 
temperaturii corpului. 

Neuronii sensibili la căldură din această regiune îşi accentuează activitatea 
atunci când țesutul hipotalamic este -încălzit local. Alţi neuroni sensibili la rece 
răspund la răcirea locală. Neuronii sensibili la cald, care răspund la încălzirea 
locală, sunt excitaţi de încălzirea pielii şi a măduvei spinării şi inhibaţi de răcirea 
aceloraşi formaţiuni. 

Neuronii sensibili ia rece dau răspunsuri contrare. Astfel, aceşti neuroni 
integrează atât informaţia termică centrală, cât şi pe cea periferică. Mai mult, 
numeroşi neuroni sensibili la temperatură răspund şi la stimuli netermici de tip 
osmotic, glucidic, de presiune sanguină, precum şi la steroizii sexuali. Cu toate că 
aceste mecanisme menţin temperatura organismului între anumite limite strânse, 
această constantă poate fi modificată de stările patologice care induc febra prin 

acţiunea pirogenilor. Pirogenii sistemici de tipul macrofagelor, care produc 
interleukina-l, intră în creier la nivelul regiunii în care bariera hematoencefalică 
este incompletă şi acţionează pe aria optică. Această acţiune duce la creşterea 
temperaturii peste limitele normale. Există şi unele substanţe chimice care reglează 
temperatura. Adrenalina, noradrenalina şi dopamina injectate în aria hipotalamică 
anterioară scad temperatura corpului, în timp ce serotonina o creşte. 

Kasting (1989) a constatat că la nivelul creierului există şi o arie antipireti- 
că activată de febră. Aceasta are rolul de a limita magnitudinea răspunsului febril. 
În aria antipiretică a fost inclus nucleul septal localizat anterior faţă de aria 
preopiică în apropierea comisurii anterioare. Aria antipiretică este activată de 
vasopresină. 

Injectarea vasopresinei în aria septală contracarează febra asemănator 
drogurilor antipiretice. Acest fapt sugerează că unele efecte ale acestor droguri 
acţionează la nivel central prin eliberarea vasopresinei. 

Acţiunea antipiretică a substanţelor antiinflamatoare nesteroide, de tipul 
indometacinului, este blocată prin injectarea în nucleul sepial a antagonistului 
vasopresinei. 

În fine, convulsiile determinate de febră pot fi produse în parte de 
vasopresina eliberată în creier ca răspuns la antipiretice. 

Controlul temperaturii corpului constituie un exemplu clar de funcţie 
hipotalamică integrativă aflată sub control autonom, endocrin şi motivaţional. 
Aceasta ilustrează şi modul în care hipotalamusul operează direct asupra mediului 
intern prin intermediul semnalelor de control transmise formațiunilor superioare ale 
sistemului nervos. 

Din datele de mai sus reiese că hipotalamusul anterior dirijează mecanismele 
de înlăturare a căldurii corpului, în timp ce hipotalamusul posterior reglează 
procesele de producere a căldurii atunci când este necesar. Nici una din aceste căi 
nu este bine delimitată şi nici nu coincide cu anumiţi nuclei. Căile care intervin în 
mecanismul de termoreglare pentru frig pleacă din hipotalamusul posterior şi 
descind împreună cu căile hipotalamice anterioare până în mezencefal. 

Legat de temperatură, teamă şi furie trebuie menţionat şi faptul că după 
Stimularea a numeroase arii hipotalamice apare şi piloerecţia. La acest nivel 
activitatea pilomotorie este integrată împreună cu alte funcţii autonome. 

Legat de diferite afecţiuni hipotalamice apare sindromul termic în care 
cuprindem: poikilotermia, hipotermia şi hipertermia (cronice şi paroxistice). 

Poikilotermia se manitestă prin incapacitatea hipotalamusului de a menţine 
temperatura centrală constantă şi independentă de temperatura ambiantă. 
Polikilotermia apare atunci când fluctuaţia temperaturii corpului, legată de 
schimbarea temperaturii ambiante, este mai mare de 2*C, 

La om, această dereglare termică este cea mai comună şi rezultă din lezarea 
sau distuncţia centrilor integratori şi efectori ai termoreglării din hipotalamusul 

posterior şi mezencefalul rostral, când disconfortul termic, coordonarea funcţiei 
autonome şi reglarea comportamentului dispar. Ca rezultat, unii pacienţi cu 
poikilotermie nu sunt surprinşi de condiţia lor şi nu arată nici un semn de 
disconfort sau activitate reglatorie la stresul termic. 

Leziunile întinse ale hipotalamusului posterior dau o severă poikilotermie 
asociată cu un declin marcat al temperaturii corpului într-un mediu cu o temperatu- 
ră de 20-25" C. Uneori, aproape întregul hipotalamus este distrus la pacienţii cu un 
astfel de sindrom (Devison şi colab., 1946; Killeffer şi Stern. 1970, Sunderman şi 
Haymaker, 1974). Hipotermia care însoţeşte distrucţia hipotalamusului posterior şi 
partea rostrală a mezencefalului din boala Wernicke este mai mult o poikilotermie. 

Datele clinice arată că leziunile care produc poikilotermia trebuie să fie 
bilaterale. 

Nou născuţii, în special cei prematuri, şi bătrânii prezintă o poikilotermie 
moderată, care se accentuează în cazul în care apare o hemoragie intraventriculară 
ce lezează hipotalamusul. La bătrâni, temperatura corpului tinde să scadă anormal 
într-un mediu ambiant rece. S-a constatat că bătrânii care supravieţiuesc 
episoadelor hipotermice au un mecanism generator de căldură inadecvat şi adesea 
lipsit de disconfort termic. 

Hipotermia susținută apare fie prin distrugerea mecanismelor de producere 
a căldurii, fie prin stabilirea unui centru anormal inferior. 

Detectarea hipotermiei provocată de lezarea mecanismelor termogene impune 
ca temperatura mediului extern să fie mai scâzută decât temperatura normală a 
corpului. În aceste condiţii un centru anormal inferior stabileşte o temperatură mai 
scăzută a corpului şi menţine o nouă constantă independentă de fluctuațiile 
înconjurătoare. 

Hipotermia susţinută este rară şi poate apărea în cazul leziunilor hipotala- 
musului anterior atât la om, cât şi la animale. 

Fox şi colab.(1970) au descris cazul unui tânăr la care apăreau diferite grade 
de hipotermie când era ţinut într-un mediu cu temperatura scăzută, dar când 
temperatura corpului ajungea la 37* C, se activau intens procesele de eliminare a 
căldurii. Totuşi, pacientul era lhpsit de procesul de termogeneză prin frisonare. La 
autopsie s-a descoperit o glioză extinsă a regiunii hipotalamice anterioare preoptice, 
de cauză necunoscută. 

Hipotermia dată de tulburarea cronică a unui centru inferior a fost bine 

„argumentată la om de către Kockaday şi colab. (1962). Ambii pacienţi studiaţi de 
autori au avut leziuni ale sistemului nervos central. Unul dintre ei avea infarct, care 
cuprindea hipotalamusul şi alte regiuni. 

Hipotermia paroxistică constă din episoade de scădere a temperaturii 
corpului, care variază ca trecvenţă zilnică. Episodul hipotermic debutează brusc, 
fără nici-o cauză internă sau externă prin transpiraţie, înroşirea pielii, scăderea 
temperaturii corpului până la 32*C şi durează minute sau zile. Acest declin al 

temperaturii se asociază cu oboseala, diminuarea activităţii cerebrale, hipoventila- 
ţia, hipotensiunea, aritmia cardiacă, ataxia, lăcrimarea şi cedează încet sau rapid 
cu frison şi vasoconstricţie periferică (Plum şi Van Uitert, 1978). În timpul 
hipotermiei, ambele mecanisme - de producere a căldurii şi de risipire a ei- răspund 
normal, în concordanţă cu stresul termic, dar în jurul temperaturii joase stabilite de 
centrul inferior. Unii pacienţi au o temperatură scăzută între aceste episoade. În 
literatura de specialitate au fost descrise mai amănunţit 13 cazuri cu episoade 
hipoternice paroxistice. În două din cazurile amintite , studiul postmortem a 
evidenţiat la unul un colesteatom de ventricul III, care comprima hipotalamusul 
(Penfield, 1929) şi la celălalt o glioză cu distrugeri celulare în regiunea premamila- 
ră a nucleului arcuat al hipotalamusului (Noel şi colab. 1973). În celelalte cazuri 
simptomele de leziune hipotalamică au fost evidente (diabet insipid şi agenezie a 
corpului calos în alte 5 cazuri). Deşi multe aspecte ale hipotermiei paroxistice 
sugerează procesul unei descărcări epileptice, care interesează termostatul central, 
cei mai mulţi din pacienţi nu au răspuns la anticonvulsivante. 

Hipotermiile în care: termogeneza este inferioară termolizei au etiologii şi 
mecanisme variate. Hipotermiile pot fi uşoare (între 35* şi 32*C), medii (între 320 
şi 24*C) şi grave (sub 24*C). Hipotermiile medii sunt însoţite de bradicardie, 
bradipnee, hipotensiune, obnubilare şi deprimare a metabolismului. Bolnavii cu 
hipotermii severe sunt comatoşi şi decedează prin fibrilaţie ventriculară. 

Hipotermiile care apar ca urmare a depăşirii capacităţii funcţionale a 
mecanismelor de termoreglare sunt întâlnite la nou- născuţi şi la bătrâni. 

Hipotermiile accidentale sau apărute ca urmare a unor condiţii care 
dereglează termogeneza şi termoliza sunt întâlnite la bolnavii cu arsuri întinse de 
gradul I şi II datorită vasodilataţiei intense de la periferia zonei lezate, precum şi 
la bolnavii cu arsuri de gradul III datorită pierderilor prin evaporare până la 6 litri 
de lichide pe zi, concomitent cu aproximativ 3500 calorii. 

Hipertermia susținută de origine hipotalamică include perturbarea 
mecanismelor de risipire a căldurii şi stimularea mecanismelor de producere a ei. 
Toate datele arată că hipertermia continuă apare datorită unei leziuni neuronale 
instalată ca urmare a unui proces patologic acut. Cele mai multe cazuri apar după 
traumatisme sau sângerări în regiunea hipotalamică anterioară sau a ventriculului 
trei (Cushing, 1932, Erickson, 1939, Myasaki şi colab. 1972). 

Se cunosc puţine cazuri de hipertermie susţinută după leziuni ale regiunii 
tuberale a hipotalamusului, dar cu păstrarea hipotalamusului posterior. În hipertermii 
continui, temperatura corpului urcă până la niveluri fatale, dar mai mult ca rezultat 
al unei produceri active de căldură. După cum a fost notat (Cushing, 1932), 
modificările cardiovasculare care în mod normal însoțesc febra sunt disproporționat 
de mici în cazul hipertermiei date de leziunea hipotalamică. 

Hipertermia hipotalamică nu persistă mai mult de două săptămâni după 
un proces acut. Davison (1940) şi Zimmerman (1940) descriu cazuri de tumori 

cerebrale însoţite de multiple 'episoade hipertermice, ca urmare a decompensărilor 
repetate, nefaste ale tumorii provocate de hemoragii sau necroze. 

Lipsett şi colab. (1962) au relevat prezenţa febrei în encefalitele hipotalamice. 
În astfel de cazuri, infecția persistentă a dus la lezarea hipotalamusului. 

Hipotermia paroxistică are un caracter episodic şi se manifestă prin frisoane 
cu înalte croşete febrile şi alte fenomene vegetative. 

Tulburarea este paroxistică, neritmică şi se termină repede cu transpiraţii 
profuze şi înroşirea pielii sau mai lent, peste câteva ore de la debut. Diagnosticul de 
hipertermie neurogenă trebuie stabilit prin excludere şi diferențiat de multe alte 
crize termice neneurogene. 

Studierea metabolismului şi a funcţiei reglatorii la pacienţii cu hipertermie 
paroxistică nu a demonstrat nici o anormalitatea consistentă. 

În asemenea cazuri a fost incriminat hipotalamusul, deoarece hipertermia 
paroxistică se asociază cu alte simptome care sugerează existenţa unei leziuni 
hipotalamice. Câteva cazuri au fost examinate anatomopatologic. La autopsie 
(Anderson şi colab., 1950; Reeves şi Plum, 1969) s-au constatat leziuni care 
interesau regiunea tuberală posterioară cu extinderea anterioară de-a lungul 
planşeului ventriculului III. 

Lennox (1960) a prezentat cazul unei fete la care faza paroxistică era 
precedată de atacuri evidente de hipotermie care ulterior se schimbau în hipertermie 
şi ce putea fi controlată cu fenitoin. 


Reglarea foamei şi a aportului de hrană 


Aportul de hrană se află sub controlul a doi centri hipotalamici. 

În anul 1942, Hetherington şi Ranson au demonstrat că distrugerea nucleului 
hipotalamic ventromedial şi a țesutului înconjurător produce hiperfagie şi obezitate 
severă. În contrast, Anand şi Brobeck (1951) au constatat că lezarea bilaterală a 
hipotalamusului lateral produce efecte opuse manifestate prin afagie şi moarte, deşi 
animalele erau hidratate şi hrănite forţat. 

Anderson (1957) a arătat că ingestia intensă de alimente poate fi provocată 
prin răcirea ariei preoptice mediale. Răcirea cronică produce numai 0 mică 
modificare în aportul de hrană. Creşterea aportului alimentar a fost observată şi în 
cazul răcirii hipotalamusului rostral sau a ariei ventromediale. Stimularea electrică 
hipotalamică laterală dă foame, în timp ce stimularea medială suprimă foamea. 
Aceste observaţii au dus la concluzia conform căreia hipotalamusul lateral are un 
centru al foamei, iar hipotalamusul medial are un centru al saţietăţii. Această 
concluzie atractivă este greşită pentru că, în ansamblu, creierul nu este organizat 
pe centri care să controleze funcţii specifice, izolate. 

Funcţiile individuale sunt dependente de circuite neurale distribuite printre 
numeroase structuri ale sistemului nervos central. Din această cauză au existat 
autori care au presupus existenţa unei căi implicată în reglarea aportului de hrană, 

cale ce porneşte din regiunea termoreglatoare hipotalamică anterioară, trece caudal 
prin regiunea ventromedială şi ajunge la hipotalamusul lateral. Această cale ar fi 
esenţială în producerea binecunoscutului efect al temperaturii mediului înconjurător 
şi al corpului asupra consumului de apă şi hrană. Cu toate acestea, datele obţinute 
prin lezarea hipotalamusului lateral şi medial se datorează mai multor factori: 
alterării informaţiilor senzoriale şi motorii, modificării punctului de referinţă, 
degradării balanței hormonale şi afectării fibrelor de pasaj şi a celor legate de 
comportamentul de trezire (Kupfermann, 1991). 

- Deficitele senzoriale şi motorii care apar în cazul lezării hipotalamusului 
lateral se datorează afectării fibrelor sistemului trigeminal, care duce la afagie. Şi 
secţionarea trigemenului periferic provoacă tulburări evidente în comportamentul 
de hrănire. Tot în leziunile hipotalamice laterale, răspunsul la stimulii vizuali, 
olfactivi şi somatici prezentaţi controlateral leziunii este mult redus. Şi. răspunsul 
de hrănire faţă de mâncarea prezentată controlateral este diminuat. 

Lezarea regiunii nucleului ventromedial duce la apariţia hiperfagiei şi la 
alterarea netă a răspunsului senzorial. 

În cazul unei diete normale, animalele lezate consumă mai multă măncare 
decât animalele fără astfel de leziuni. Totuşi, când alimentele sunt contraformate 
cu substanţe amare, ele cosumă mai puţin decât animalele normale. Alterarea 
răspunsului senzorial la mâncare, al animalelor cu leziuni hipotalmice ventromediale 
duce, cel puţin în parte, la apariţia obezității. 

- Alterarea punctului de referinţă pentru reglarea greutăţii corporale a fost 
demonstrată în numeroase experienţe hipotalamice. În unele din acestea, înainte de 
efectuarea unei leziuni hipotalmice laterale, animalele au fost înfometate în scopul 
reducerii greutăţii lor corporale. Când animalele au început să fie realimentate cu 
cantităţi mici de hrană, acestea au crescut în greutate, în timp ce animalele de 
control, neînfometate, au slăbit. Preînfometarea a adus greutatea animalelor sub 
punctul de referinţă determinat de leziunea laterală. 

Invers, animalele cu leziuni hipotalamice ventromediale nu s-au supraali- 
mentat aşa cum se întâmplă în mod obişnuit, deoarece greutatea lor dinaintea 
lezării a fost crescută printr-o alimentaţie forţată. 

Şobolanii forţaţi să crească sau să scadă în greutate au devenit hiper sau 
hipometabolici. | 

- Alterarea balanței hormonale de către leziunile hipotalamice întinse duce 
în mod invariabil la modificarea comportamentului de hrănire prin afectarea 
hormonilor steroizi sexuali, a glucagonului, a insulinei şi a hormonului de creştere. 
Astfel, lezarea hipotalamusului medial favorizează eliberarea unei cantități mai 
mari de insulină în timpul alimentării animalelor. Acest răspuns poate explica, cel 
puțin parţial, hiperfagia şi creşterea în greutate a animalelor cu leziuni hipotalamice 
mediale. Hiperinsulinemia atrage răspunsul de hrănire, precum şi conversia 
substanţelor nutritive în grăsime. 

- Afectarea fibrelor de pasaj este inevitabilă în cazul leziunilor hipotalamice. 
Lezarea hipotalamusului lateral afectează fibrele cu conţinut dopaminergic care 

leagă substanţa neagră de striat. Aceste leziuni disrup şi fibrele dopaminergice care 
emană din aria trigeminală ventrală (proiecţiile mezolimbice) şi inervează excesiv 
cortexul prefrontal şi nucleul accumbens, formaţiuni strâns legate de sistemul limbic: 

În plus, secţionarea fibrelor dopaminergice parahipotalamice duce la apariţia 
unei stări de hipotrezire şi afagie similară celei din leziunile hipotalamice laterale, 
dar ceva mai puţin intensă. S-a afirmat că efectele lezării hipotalamusului lateral 
s-ar datora întreruperii fibrelor de pasaj şi că hipotalamusul nu ar avea nici un rol 
în comportamentul alimentar. Această problemă a putut fi clarificată prin utilizarea 
leziunilor hipotalamice chimice. Tehnica constă în injectarea hipotalamusului lateral 
cu acid kainic sau ibotenic, analogi glutamatului, care distrug numai corpul celulelor 
neurale lăsând intacte fibrele de pasaj. 

După astfel de leziuni, a apărut afagia şi alte aspecte ale sindromului 
hipotalamic lateral. Mai mult, Roolls şi colab. (1979) şi Rolls (1981) au constatat 
că hipotalamusul conţine mulţi neuroni, care răspund la vederea sau gustarea 
alimentelor şi că aceste celule reacţionează numai atunci când animalul este flămând. 

Leibowitz şi Stanley (1986) şi alţi cercetători au demonstrat că stimularea 
chimică a hipotalamusului cu diverşi transmiţători produce alterări specifice ale 
comportamentului alimentar. De exemplu, aplicarea norepinefrinei pe nucleul 
paraventricular duce la stimularea intensă a comportamentului alimentar şi la 
alegerea dintre alimente cu hidraţi de carbon, proteine şi grăsimi a celor cu conţinut 
mai mare de carbohidrați. 

Aplicarea selectivă pe acelaşi nucleu a peptidei galanin duce la ingestia unei 
Cantități mai mari de grăsime, în timp ce substanţele opiacee accentuează 
consumul de proteine. 

Numeroase date clinice şi experimentale atestă faptul că şi alte niveluri 
neurale sunt implicate în activitatea de hrănire. Astfel, hiperfagia se instalează şi 
în urma lezării lobilor frontali, a rinencefalului şi a mezencefalului, care interesează 
substanţa cenuşie periapeductală sau ariile tegmentală laterală şi ventrală. Aşa se 
explică faptul că după extirparea structurilor rostrale şi hipotalmice rămâne un 
oarecare grad de reglare homeostatică a alimentaţiei. În asemenea situaţii, şobolanul 
flămând mănâncă numai atunci când hrana este pusă în gură şi o respinge când 
este sătul. 

Setul de semnale care reglează alimentaţia poate fi împărțit în două: 


semnale care reglează alimentaţia pe termen scurt şi semnale care reglează 


greutatea corporală pe termen lung. 

Semnalele pe termen scurt se referă la proprietăţile chimice ale mâncării. 
Acestea acţionează la nivelul cavităţii bucale în scopul stimulării comportamen- 
tului alimentar, dar şi la nivelul sistemului gastrointestinal şi hepatic în scopul 
inhibării lui. Impulsurile aferente din tractul gastrointestinal activează centrul de 
saţietate imediat după ingestie. Semnalele de saţietate pe termen scurt ajung în 
regiunea hipotalamică laterală prin intermediul căilor aferente viscerale. 

Semnalele pe termen scurt sunt modulate de semnalele pe termen lung, adică 
de greutatea corporală (cantitatea de grăsime stocată). 

Datorită lor greutatea corporală poate fi menţinută în limite relativ constante 
prin dietă, activitate şi prin mecanismele de autoreglare feedback, care ajustează 
rata metabolică atunci când organismul se îndepărtează de la punctul său de 
referinţă. Dacă un animal primeşte o dietă hipocalorică, rata metabolismului său 
scade. În astfel de situaţii, el are nevoie de mai puţină mâncare pentru menţinerea 
greutăţii sale corporale. Dacă organismul este supus în mod repetat pierderii în 
greutate, rata metabolismului scade pe termen lung , dar când greutatea revine la 
normal, aceasta poate fi menţinută cu mult mai puţine calorii decât în mod obişnuit. 

În reglarea activităţii de hrănire sunt implicate şi alte semnale humorale. În 
acest sens, trebuie menţionat faptul că hipotalamusul are glucoreceptori care 
răspund la nivelul glucozei sanguine. Reglarea glicemică a centilor hipotalamici ai 
foamei şi ai saţietăţii se bazează pe faptul că hipoglicemia excită centrul foamei, 
iar hiperglicemia îl inhibă. La câine, activitatea spontană a neuronilor din centrul 
saţietăţii se modifică după injectarea intravenoasă a glucozei şi a insulinei, 

Şi hormonii intestinali eliberaţi în timpul mesei contribuie la apariţia 
fenomenului de saţietate. Cel mai bun exemplu îl constituie colecistochinina. 
Această peptidă este eliberată de douden şi de porţiunea superioară a intestinului 
atunci când acizii graşi şi aminoacizii sunt prezenţi în tubul digestiv. Injectarea 
sistematică a colecistokininei duce la inhibarea comportamentului alimentar pe calea 
receptorilor periferici, Colecistokinina poate fi eliberată şi de neuronii cerebrali, iar 
injectarea unei cantităţi mici din această peptidă sau a altor peptide (neurotensină, 
calcitonină, glucagon) în cavitatea ventriculară sau în nucleul paraventricular 
inhibă, de asemenea, activitatea alimentară. 

Totuşi, colecistokinina cerebrală inhibă alimentaţia independent de 
colecistokinina intestinală. Prin urmare, colecistokinina este un exemplu de hormon 
sau neuromodulator cu acţiune independentă, centrală şi periferică. 

Un alt factor care reglează aportul de hrană este temperatura. 

Prin intermediul centrului hipotalamic termoreglator temperatura corporală 
scăzută activează centrul foamei şi îl deprimă pe cel al saţietăţii. Creşterea 
temperaturii corpului are un efect opus. 


Hipotalamusul şi obezitatea 


Comportamnetul la foame este legat în mare parte de menţinerea greutăţii 
corporale la o valoare relativ fixă. Mamiferele dispun de un remarcabil control 
asupra aportului caloric, aşa încât variațiile mai mari de un kilogram, în special la 
om, sunt resimţite. Totuşi, excesele sau deficitele calorice zilnice pot duce la 
modificarea acesteor constante pentru o lungă perioadă de timp. În astfel de 
situaţii, corpul emite semnale de tip feedback care controlează aportul alimentar şi 
metabolismul. Animalele private forţat de hrană sau de alimente îşi ajustează 
ulterior aportul alimentar în plus sau în minus până când revin la greutatea 
corporală corespunzătoare vârstei. În acest mod, animalele îşi apără greutatea 


298 TRATAT DE NEUROPSIHOLOGIE 


corporală de perturbații. Reglarea greutăţii corporale diferă de reglarea tempera- 
turii corpului prin faptul că temperatura corpului este aceeaşi la fiecare individ, iar 
greutatea corporală diferă de la individ la individ. Mai mult, greutatae unui individ 
variază în funcţie de stres, de savurarea mâncării, de exerciţiu şi de mulţi alţi 
factori genetici şi de mediu înconjurător. Prin urmare, greutatea corporală poate fi 
modifcată de numeroşi factori. 

În ajustarea comportamentului alimentar intervin unele sisteme de control cu 
mecanisme fixe, care funcţionează ca puncte de referinţă, precum şi un sistem 
feedback negativ de reglare a depunerii de grăsime. 

Aparent, cu cât se înmagazinează în celule mai multă grăsime, cu atât 
aceasta este mai puţin convertită pentru nutriţie. Din cauza acestui mecanism 
feedback, depozitarea grăsimii tinde să se stabilizeze în prezenţa diferitelor inputuri 
nutriţionale. În cazul creşterii inputului nutriţional, sistemul găseşte un nou punct 
de echilibru situat deasupra ultimei valori. În astfel de situaţii, rolul important în 
reglarea greutăţii corporale revine feedbackului fiziologic. Astfel, pentru menţinerea 
greutăţii, animalele subponderale au nevoie de mai puţine calorii, în timp ce 
animalele supraponderale au nevoie de mai multe calorii. 

La maimuţă, leziunile superficiale produse la baza hipotalamusului anterior 
sau la nivelul talamusului ventro-caudal duc la obezitate. 

Distribuţia bilaterală a nucleilor hipotalamici ventro-mediali induce 
obezitatea la şobolani şi obezitate, hiperfagie şi comportament sălbatic la pisică 
(Ingram, 1952; Stevenson, 1969). Leziunile hipotalamice laterale dau afagie şi 
emaciere. Prin urmare, în hipotalamus se constituie mecanisme reciproc antagoniste 
în legătură cu alimentaţia. 

Hipotalamusul medial se include ca verigă necesară a mecanismului 
senzaţiei normale de saţietate. Aportul de hrană acţionează pe calea hipotalamu- 
sului ventro-medial nu numai pentru a inhiba foamea, ci şi pentru a stimula 
hipotalamusul lateral. Când este intact hipotalamusul medial inhibă atât foamea, cât 
şi autostimularea hipoatlamusului lateral. 

Autostimularea hipoatlamusului lateral la şobolani este inhibată de 
hipotalamusul ventro-medial sau de excesul de hrană. Distrucţia sau anestezia 
nucleilor ventro-mediali duce la accelerarea autostimulării şi a ingestiei. 

Hipotalamusul are rol nu numai în reglarea cantitativă a ingestiei alimentare, 
ci şi în reglarea calitativă a acesteia. În acest sens Kennedy (1952) şi Soulairac 
(1963) au descris după leziuni hipotalamice, tulburări discriminatorii ale apetitului 
şi ingestiei alimentare. 

Erorile hipotalamice primare, oricât de mici ar fi, ele duc la obezitate sau 
emaciere. La om au o mare importanţă în comportamentul alimentar influenţele 
telencefalice şi în special limbice. Potrivit unei ipoteze ce urmează a fi confirmată, 
hipotalamusul şi conexiunile sale cu ariile limbice conţin receptori care controlează 
alimentaţia. 

Unii cercetători susţin că un receptor central pentru înmagazinarea lipidelor, 
activat de prostaglandinele din țesutul adipos, controlează pe termen lung 

modificările greutăţii corporale (Russek, 1975). Receptorii care controlează balanţa 
calorică zilnică rămân încă necunoscuţi. ; 

La nou născuţi, sistemul de control caloric fiind imatur, apare o creştere 
rapidă a numărului de adipocite până la aproximativ. un an. 

Până la pubertate, acest număr creşte încet, după care obezitatea reflectă 
o hipertrofie adipocitică şi nu o hiperplazie (Brooks şi colab. 1972, Hirsch, 1963). 

Mecanismul alimentar hipotalamic la nou-născuţi este hipoactiv şi nu 
răspunde la semnalele feedback pentru lipide. Suprimarea funcţiei hipotalmice duce 
la o importantă proliferare a adipocitelor şi la hiperfagie. 

Obezitatea hipotalamică a fost descrisă pentru prima dată de Mohr (1940). 
Ulterior Hogner (1979) a localizat zona critică la baza hipotalamusului. Obezitatea 
hipotalamică nu se deosebeşte de obezitatea esenţială. 

Schăchter (1971) a sugerat că există o componentă hipotalamică şi în 
obezitataea comună. În general, obezii mănâncă mai mult, mai rar în fiecare zi şi 
sunt mai puţin activi, dar reacţionează puternic la stimulii externi. Ei tind să se 
supraalimenteze când mâncarea este obţinută uşor, fapt ce reflectă slăbirea 
controlului hipotalamic asupra semnalelor receptorilor interni. 

Până în prezent au fost descrise câteva sindroame, în care obezitatea este 
asociată cu alte simptome. 

Sindromul Babinski-Frâhlich Acesta constă din asocierea obezității cu infantilis- - 
mul genital şi este de obicei de natură tumorală. În prezent, drept cauză a lui este 
recunoscută leziunea care implică hipotalamusul bazal şi eminenţa medială. 

Cazul descris de Frâhlich prezenta un craniofaringiom. Lezarea regiunii 
ventro-mediale duce la obezitate, pe când distrucţia eminenţei mediale dă deficienţa 
gonadotropică. 

Hiperfagia, agresivitatea, furia, demenţa şi tulburările funcţiei endocrine au 
constituit simptome de bază în cazul unor leziuni distructive ale hipotalamusului 
ventro-medial. La cei mai mulţi pacienţi cu acest sindrom s-au găsit la autopsie 
leziuni întinse, care interesau cea mai mare parte a acestei structuri, deşi frecvent 
hipotalamusul posterior era păstrat. 

Rar, la persoanele la care leziunile severe au , fost localizate în regiunea 
ventro-medială bilaterală (Barak şi colab. 1968) s-au găsit infiltraţii leucemice 
hipotalamice periventriculare. 

Reeves şi Plum (1969) au descris un caz de obezitate marcată, hiperfagie şi 
comportament agresiv, la care un hematom distrugea complet hipotalamusul ventro- 
medial, dar cruța structurile laterale, anterioare şi posteriaore. 

Pacientul studiat de Andersson şi colab. (1950), un tânăr cu obezitate 
accentuată, prezenta o distrugere parţială numai a zonei ventro-mediale de către 
un proces encefalitic. 

Deci, lezarea regiunii tuberale mediale a hipotalamusului la om determină 
apariţia hipertagiei, care duce la obezitate şi diminuarea activităţii. 

Bray şi Gallagher (1975) afirmă că pacienţii cu obezitate hipotalamică 
diteră metabolic de cei cu obezitate esenţială sau de normali, prin faptul că ei 

consumă mai mult decât cheltuiesc în fiecare zi în perioada de creştere în greutate, 
iar lipsa de activitate o accentuează. 

Unii autori, Reeves şi Plum (1969) şi Bray şi Gallagher (1975), au fala 

tendinţa centripetă de acumulare a grăsimii în obezitatea hipotalamică. 
Sindromul Klein — Levin Acest sindrom, care apare în special la adolescenţi şi mai 
frecvent la băieţi, se caractreizează prin episoade repetate de hipersomnie, 
hiperfagie, hiperactivitatea şi tulburări comportamentale. Episoadele se realizează 
fără sechele. Simptomele sugerează o boală paroxistică hipotalamică sau a 
sistemului limbic, dar nici unul din cazuri nu a fost examinat autopsic. 

Sindromul Laurence-Moon-Bardet-Bied]. Simptomele acestui sindrom sunt: 
obezitate, hipogenitalism sau hipogonadism, deficiență mintală, deformaţii craniene 
şi malformații congenitale (printre care polidactilie şi retinită pigmentară). Boala 
este ereditară şi transmisibilă. Multe din simptome aparţin hipotalamusului, deşi 
macro- şi microscopic nu s-au găsit leziuni hipotalamice sau pituitare. 

Sindromul Alstrom-Hallgren. Asemănător cu precedentul, sindromul 
Alstrăm-Hallgren se manifestă prin obezitate, displazie retiniană, surditate, diabet 
zaharat, (simptome care apar la adult) şi hipogenitalism. Puținele cazuri autopsiate 
nu au relevat leziuni hipotalamice. 

Sindromul Prader-Labhart- Willi. Întâlnit de regulă la adulţi, acest sindrom 
se caracterizează prin obezitate, hipogenitalism, statură mică şi tendinţa la diabet 
zaharat, nefiind probabil ereditar. Copiii afectaţi au acromicrie (dezvoltarea 
insuficientă a extremităților şi a craniului în contrast cu dezvoltarea normală a 
viscerelor) şi tind să fie afagici, anorexici, hipotoni, somnolenţi şi cu tulburări de 
reglare a temperaturii. Între 6 luni şi 2 ani, anorexia se transformă în hiperfagie şi 
obezitate. Nu s-au găsit leziuni hipotalamice, deşi pacienţii prezentau variaţii diurne 
anormale ale nivelului sanguin de Il-hidroxicorticosteroid (Evans, 1964). 
Hipernatremia şi tulburările mecanismului setei au fost descrise de Anand şi colab. 
(1962). 


Hipotalamusul, anorexia şi emacierea 


Anorexia, deşi este considerată o dereglare psihologică, poate apărea şi în 
tulburări ale funcţiei hipotalamice. Ea este însoţită de scădere în greutate, de 
amenoree de cauză endocrină(Bell şi colab. 1965) şi de alte tulburări neendocrine, 
cum ar fi poikilotermie. 

În majoritatea cazurilor, la autopsie s-a stabilit că encefalul este normal, 
exceptând pe acelea la care s-au găsit tumori hipotalamice. 

Emacierea apare atât la adult cât şi la copil. Prima descrierea a emacieri, 
asociată cu mişcări oculare nistagmoide şi comportament afectiv inadecvat, a fost 
făcută de Russel (19510 şi Ded (1957). Afecţiunea apărută în urma tumorii, care 
invada hipotalamusul anterior sau un gliom optic a fost descrisă la copii între 12 
şi 18 luni. Ea se manifestă prin apatie sau iritabilitate, dar cei mai mulţi copii sunt 

deosebit de alerţi, hipperactivi, în ciuda stării de slăbire severă. Investigaţiile 
endocrine au relevat valori normale, cu excepţia unei ridicări ocazionale a nivelului 
hormonului de creştere. Deşi iniţial tumora lezează doar hipotalamusul anterior, în 
final întreg hipotalamusul este distrus. 

În multe cazuri moartea survine ca urmare a E care apar în starea 

de emaciere. În puţinele cazuri de supravieţiuire înregistrate peste vârsta de 2 ani, 
surprinzător, apetitul a revenit, emacierea a cedat, astfel încât copiii au devenit 
obezi hipotalamici. În acelaşi timp, iritabilitatea şi chiar furia au tins să ia locul 
euforiei şi hiperactivităţii iniţiale. Hiperactivitatea şi voma date de procesul 
expansiv intracranian se adaugă anorexiei, deficitului de. aport caloric şi de 
metabolism accentuând starea de emaciere. 
În ceea ce priveşte adulţii, se cunosc puţine cazuri de emaciere de cauză 
hipotalamică la care anorexia şi hipofagia au constituit simptomele de bază. La 
autopsia acestora s-a constatat că hipotalamusul era complet distrus (Globus şi 
colab. 1945, Daly şi Nabarro, 1973), cu excepţia unui singur caz descris de White 
şi Hain (1959), care a prezentat o leziune chistică izolată la nivelul hipotalamusului 
lateral drept controlateral. Cazul prezentat de Hart (1971) avea o hipertrofie a 
nucleului hipotalamusului subventricular. Kamalian şi colab. (1975) au descoperit 
la autopsia unui astfel de bolnav scleroze multiple ale hipotalamusului lateral, dar 
care cruţau hipotalamusul ventro-medial. Localizarea leziunii la nivelul hipotalamu- 
sului lateral la aceşti 2 pacienţi vine în acord cu experienţele pe animale în care s-a 
provocat anorexia. 


Reglarea setei şi a ingestiei de lichide 


Experimental s-a demonstrat că reglarea aportului de apă se află sub 
dependenţa unei anumite regiuni hipotalamice. Acestea reglează balanţa hidrică fie 
prin acţiuni fiziologice directe, fie prin acţiuni corportamentale specifice. 

Weill şi Bernfeld (1954) afirmau că ingestia de lichide depinde de două 
mecanisme: unul secundar, legat de deshidratare şi policitemie şi altul primitiv 
asemănător unui instinct. Astfel, s-a constatat că stimularea electrică a regiunii 
anterioare a hipotalamusului la capre determină o sete fantastică, ce duce la 
consumarea unei mari cantităţi de apă. 

Aria medială preoptică pare să fie şi ea implicată în reglarea aportului de 
apă, deoarece aceasta poate fi stimulată de aria hipotalamică laterală şi inhibată 
de aria hipotalamică medială. 

Anderson (1957) a provocat ingestia de apă la capră prin încălzirea ariei 
preoptice mediale şi inhibarea consumului de apă prin răcirea aceleiaşi regiuni. 
Răcirea ariei rostrale ventro-mediale nu a afectat ingestia de apă. Tot experimental, 
s-a constatat că şi excitarea nucleului paraventricular produce creşterea ingestiei de 
apă, în timp ce distrugerea lui determină abolirea setei. În acest timp animalul de 
experienţă refuză apa. 

Sistemul palido-fugal din hipotalamusul lateral este esenţial atât pentru 
ingestia de alimente, cât şi pentru ingestia de lichide. Distrucţia bilaterală a acestui 
sistem ce trece prin hipotalamusul lateral provoacă la şobolani afagie şi adipsie. 
Lezarea nucleului ventro-medial la şobolani duce la reducerea aportului de apă 
fără afectarea aportului de hrană (Stevenson, 1969); în schimb, leziunile întinse ale 
hipotalamusului lateral determină adipsie şi afagie. 

După Emmers (1973), aria hipotalamusului lateral poate excita celulele 

nucleului supraoptic care, la rândul lor, inhibă aria hipotalamusului lateral printr-un 
circuit feedback negativ. 
În mecanismul hipotalamic al setei, un rol important revine deshidratării celulelor 
nervoase din regiunea respectivă, receptorilor volumetrici, termoreceptorilor, 
osmoreceptorilor, legăturilor talamusului cu structurile cerebrale supraiacente, 
cortexului cerebral şi tulburărilor metabolice. Spre deosebire de alimente, volumul 
precis de lichid care trebuie ingerat este relativ neimportant, iar excesul de apă este 
eliminat rapid din corp. Cu toate acestea, există o cantitate ideală de apă necesară 
pentru organism, iar deviaţiile în plus sau în minus nu au impotrtanţă prea mare. 
Dacă un animal primeşte într-o anumită unitatea de timp o cantitatea mică de 
lichid, el îşi întrerupe multe din activităţile sale pentru a evita deshidratarea. 
Consumarea unei cantităţi mari de apă duce la stoparea ingestiei lichidiene şi la 
urinare pentru eliminarea excesului. 

Reglarea volumului lichidian din corp şi consumul de apă nu reprezintă 
rezultatul unui singur factor stimulator, ca acela al osmoreceptorilor. Această reglare 
apare ca rezultat al mai multor stimuli, care acţionează împreună, direct sau 
indirect, asupra unor neuroni ai hipotalamusului. 

Balanța hidrică este strâns legată de aportul oral de substanțe osmotice, 
precum şi de existenţa aldosteronului, hormon mineralo-corticoid. În acest proces 
este implicată o glandă cu secreție internă (suprarenala) asupra căreia hipotala- 
musul exercită un control mai mult sau mai puţin direct. 

Aportul de lichide se află sub dependenţa a două variabile fiziologice: 
osmolaritatea tisulară şi volumul fluidului vascular. Setea mai poate fi controlată 
de uscăciunea limbii şi de hipertermie, detectate cel puţin în parte de neuronii 
termosensibili ai hipotalamusului anterior. Prin urmare, semnalele feedback de 
reglare a apei derivă din stimulii osmotici, care acţionează direct asupra celulelor 
neuronale osmoreceptoare (sau asupra receptorilor nivelului de sodiu) din 
hipotalamus, precum şi din semnalele feedback ale volumului vascular care îşi au 
sediul la nivelul circulaţiei cu presiune joasă din atriul stâng şi din pereţii venelor mari. 

Modificarea accentuată a volumului afectează baroreceptorii arcului aortic 
şi pe cei ai sinusului carotidian, iar semnalele provenite din aceste surse iniţiază 
ingestia de apă. Astfel, scăderea volumului sanguin şi alte condiţii care diminuează 
sodiul din corp cresc cantitatea de renină secretată de rinichi. Renina, enzimă 
proteolitică, clivează angiotensinogenul plasmatic în angiotensină I, care este apoi 
hidrolizată într-o octapeptidă foarte activă numită angiotensin Il. Angiotensina 
II provoacă sete şi alte trei acţiuni fiziologice care compensează pierderea de apă: 

vasoconstricţie, eliberarea unei cantităţi mari de aldosteron şi punerea în libertate 
a unei cantităţi mari de vasopresină. 

Johnson şi Cunningam (1987) au început să elucideze modul de acţiune al 
angiotensinei şi al baroreceptorilor afectaţi în reglarea aportului de lichide. De mult 
timp, se suspecta că angiotensina sanguină acţionează asupra regiunilor cerebrale 
care-i permit să depăşească bariera hematoencefalică, dar Epstein şi colab. (1970) 
au fost aceia care au demonstrat că angiotensina operează asupra organului 
subfrontal, structură neurală mică extinsă în ventriculul trei, care prin capilarele 
sale fenestrate permite trecerea moleculelor sanguine. Organul subfrontal răspunde 
la concentraţii mici de angiotensină II aflate în circulaţia sanguină. Informaţia de 
la acest nivel este trimisă hipotalamusului prin calea care leagă organul subfrontal 
de aria preoptică ce utilizează drept transmiţător o moleculă asemănătoare 
angiotensinei. În consecinţă, aceeaşi moleculă cu rol de hormon şi neurotransmi- 
țător reglează şi ingestia de lichide. Aria preoptică recepționează şi informaţiile 
provenite de la baroreceptorii întregului corp, după care le transmite variatelor 
structuri cerebrale cu rol important în acţiunea de căutare a apei şi de integrare a 
ei. Semnalele provenite de la baroreceptori ajung şi la nivelul nucleului paraventri- 
cular, care mediază eliberarea vasopresinei şi deci retenţia apei. Informaţiile care 
limitează aportul de apă sunt mai puţin cunoscute decât cele care o iniţiază. Însă 
nu totdeauna semnalul terminal se suprapune absenței semnalului iniţial. Acest 
principiu este susţinut de multe acte fiziologice şi comportamentale referitoare la 
ingestia de apă şi alimente. De exemplu, aportul lichidian iniţiat de scăderea 
bruscă a patului vascular prin hemoragii se termină înainte de corectarea 
deficitului. Acest fapt previne intoxicația cu apă prin exces de diluţie lichidiană 
extracelulară. Comportamentul adaptiv respectiv evită şi hiperhidratatrea rezultată 
din absorbţia lichidelor din sistemul alimentar, care are loc după încetarea aportului 
lichidian (Kupfermann, 1991). Legat de ingestia lichidelor trebuie amintite şi câteva 
date cu privire la hormonul antidiuretic. La animalele de experienţă, distrugerea 
bilaterală a nucleului supraoptic hipofizar şi întreruperea tractului supraopticohipo- 
fizar în apropierea eminenţei mediale sau distrugerea întregii neurohipofize duc la 
apariţia diabetului insipid caracterizat prin sete, ingestie nelimitată de lichide şi 
poliurie fără creşterea procentului de glucoză. Hormonul antidiuretic (vasopresina) 
este secretat direct de celulele nucleului supraoptic şi dirijat către lobul posterior 
al hipofizei prin axonii mielinizaţi ai tractului supraoptico-hipofizar. Producerea 
acestui hormon variază cu modificarea presiunii osmotice a sângelui. 

Creşterea presiunii osmotice a sângelui care irigă nucleii supraoptici duce la 
intensificarea activităţii neuronilor respectivi şi la eliberarea hormonului 
antidiuretic. În condiţii de deshidratare experimentală activitatea secretorie a 
nucleilor supraoptici creşte. Scăderea presiunii osmotice a sângelui determinată de 
ingestie şi absorbţia apei duce la inhibiţia secreției hormonului antidiuretic şi la 
poliurie. 

Stimularea electrică a sistemului supraoptic hipofizar favorizează eliberarea 
hormonului antidiuretic şi inhibiţia diurezei. După restabilirea balanței hidrice se 

produce o reacumulare de vasopresină în lobul posterior al hipofizei. Acest hormon 
antidiuretic acţionează asupra rinichilor, la nivelul tubilor colectori distali prin 
creşterea permeabilităţii membranei luminale a segmentelor terminale ale nefronilor 
(tubii contorţi distali şi canalele colectoare) pentru apă, având ca rezultat scăderea 
volumului (1-1,5 litri pe zi) şi creşterea concentraţiei urinii (1000-1200mOsm/kg 
apă). Sub influenţa hormonului antidiuretic creşte nu numai reabsorbţia apei, dar 
şi cea a ureei. Prin urmare, în segmentele distale ale nefronilor se face concentrarea 
urinei, de care depinde clearance-ul apei libere. 

Clearance-ul poate fi osmolar (apa necesară pentru eliminarea substanţelor 
dizolvate în urină şi formarea unei soluţii izotonice cu plasma) şi al apei libere (apa 
care trebuie adăugată sau scăzută din clearance-ul osmolar pentru a se ajunge la 
volumul urinar total). 

În absenţa hormonului antidiuretic permeabilitatea pentru apă a membranelor 
acestor celule este foarte redusă şi ca urmare fluxul urinar ajunge la 15-20 litri pe 
zi. Se pare că reabsorbţia activă de sodiu, a ionilor de clor şi bicarbonaţi urmează 
rebsorbţiei pasive de apă. 

Prin injectarea de epinefrină, norepinefrină şi acetilcolină, Brooks şi colab. 
(1962) au reuşit să accelereze tirul asupra neuronilor supraoptici, constatând în acest 
mod că acetilcolina şi catecolaminele afecteză eliberarea hormonului antidiuretic, 
oxitocitic, precum şi a altor hormoni hipotalamici şi hipofizari. 

Impulsurile aferente viscerale şi somatice, care mediază eliberarea 
hormonului antidiuretic, urcă prin trunchiul cerebral împreună cu căile extralem- 
niscale. De aceea, eliberarea hormonului se obţine şi prin stimularea formaţiunii 
reticulate mezencefalice din apropierea tractului tegmental central, a unor nuclei din 
complexul amigdaloid, a hipocampului, a tuberculului şi a benzii diagonale Broca. 

Excitaţiile, tulburările emoţionale, tensiunea, anestezicele şi alcoolul 
afectează şi ele eliberarea hormonului antidiuretic. Stresul emoţional inhibă diureza 
prin activarea neurohipofizei şi deci prin intensificarea secreției substanţelor 
antidiuretiece. Alte trăiri emoţionale de tipul plăcerii şi nervozităţii pot provoca 
emisii spontane de urină. 


Tulburarea echilibrului hidric 


La om aceasta este mai bine cunoscută decât alte tulburări hipotalamice. 
Relaţiile nucleilor supraoptic şi paraventricular cu neurohipofiza şi cu hormonul 
antidiuretic sunt cunoscute încă din 1939. 

Controlul homeostazic al osmolarităţii şi al apei corpului depinde de 
interacţiunea dintre sete, ingestia de lichide şi mecanismul de eliberare a hormonului 
antidiuretic. Controlul apei de către hipotalamus diferă de controlul caloric, deoarce 
pentru controlul apei se pot identifica osmorecptori periferici şi locali superficiali. 
Osmorecptorii care influenţează aportul de lichide se află în regiunea anterioară 
preoptică a hipotalamusului. 

Andeisun şi Erikson (1971) arată că receptorii periventriculari din partea 
medială a regiunii anterioare- preoptice a hipotalamusului răspund atât de 
deshidratarea  intracelulară determinată de creşterea concentraţiei sodiului 
intraventricular, cât şi de deshidratarea extracelulară. Receptorii de deshidratare 
extracelulară răspund la concentraţia sanguină hipotalamică locală de angioten- 
sină II şi provoacă ingestia de lichide ca răspuns la modificarea volumului sanguin 
şi a altor factori care cresc nivelul hormonului circulant. 

Anderson şi colab (1975) au produs numeroase sindroame de secreție 
anormală de hormon antidiuretic prin lezarea regiunii anterioare preoptice a 
hipotalamusului la capre. 

Cel mai uşor se obţine diabetul insipid prin distrugerea a cel puţin 90% din 
neuronii magnocelulari ai nucleilor supraoptic şi paraventricular. Leziunile care 
influenţează nucleul supraoptic, însă fără a-l distruge, dau o secreție mare de 
hormon antidiuretic. În mod clasic, hipotalamusul lateral considerat ca centru al setei 
conţine interneuroni care răspund la stimuli osmotici şi neosmotici. Stimularea 
electrică a acestei regiuni induce polidipsie (Smith şi colab., 1962), în timp ce 
distrucţia duce la adipsie temporară. Stimularea structurilor înalte, limbice tinde să 
inhibe ingestia de lichide şi eliberarea de hormon antidiuretic. Totuşi, stimularea 
regiunii ventro-mediale inhibă ingestia de lichide, pe când lezarea acesteia produce 
hiperdipsie. 


Diabetul insipid 


La om, tulburările balanței hidrice rezultă din secreția anormală de hormon 
antidiuretic, din sete excesivă şi din consumul exagerat de apă. Diabetul insipid 
poate fi temporar când este dat de o leziune intraselară sau a tijei pituitare, sau 
permanent când este produs de lezarea eminenţei mediale sau a hipotalamusului 
anterior. Cauza cea mai frecventă o constituie procesele tumorale, inflamatorii, 
vasculare sau traumatice, care se dezvoltă la nivelul hipotalamusului. 

Multe tumori din vecinătate, ce se dezvoltă în ventriculul III, în pereţii lui 
sau pe planşeu, la nivelul hipofizei, infundibulului, pinealei, mezencefalului sau 
cerebelului, pot da naştere la disfuncţii hipotalamice prin dezvoltarea unei 
hidrocefalii interne cu efecte de compresiune asupra hipotalamusului. 

În hipotalamus, ca şi în alte părţi din creier, dezvoltarea lentă a unui proces 
patologic poate ajunge la dimensiuni considerabile înainte de a produce simptome 
evidente, în timp ce dezvoltarea bruscă sau rapidă a unui proces patologic, chiar 
dacă este de dimensiuni reduse, produce modificări clinice evidente, în special când 
leziunea este localizată în puncte importante. 

În neurochirurgie, diabetul insipid poate apare imediat după ablaţia unor 
tumori hipofizare mari prin lezarea sistemului eminenţei mediale supraoptico- 
paraventriculare. Această tulburarea a constituit subiectul unei excelente revizuiri 
făcute de către Martin şi colab. (1977). Potrivit observaţiilor efectuate lipsa 

hormonului antidiuretic permite rinichiului să excrete o mare cantitate de urină 
diluată, deshidratare ce duce la polidipsie compensatorie, care menţine SERI DITA a 
de sodiu cu puţin mai mare decât cea normală. 

Există şi cazuri familiale, idiopatice care răspund la tratamentul cu hormon 
antidiuretic, dar numai dacă lipsesc alte simptome de disfuncţie hipotalamică sau 
pituitară. La autopsie s-a constatat absenţa într-o proporţie de 90% a neuronilor 
magnocelulari din nucleul supraoptic şi paraventricular (Geen şi colab., 1970. 


Sindromul de hipernatremie esenţială 


După Plum (1972) patru sunt trăsăturile ce caracterizează hipernatremia 
esenţială: I)hipernatremia neînsoţită de deficit lichidian corespunzător; 2) 
păstrarea răspunsuluitubilor renali la hormonul antidiuretic; 3) secreția inadecvată 
de hormon antidiuretic ca răspuns la stimuli osmotici; 4) absenţa sau deficienţa 
setei, în ciuda păstrării comportamentului conştient. 

Adevărata hipertermie esenţială este rară, dar de cele mai multe ori apare 
la bolnavii cu ocluzia bilaterală a arterei cerebrale anterioare. În forma cronică a 
hipernatremiei esenţiale, sodiul seric fiind puţin ridicat, pacienţii manifestă numai 
lipsa de sete (Gordy şi colab., 1949; Kastella şi colab., 1974). Când sodiul urcă la 
160-170 mEq/dl la mulţi pacienţi se instalează slăbire, febră, crampe şi hipersensi- 
bilitatea musculară, care ajunge până la oboseală, ataxie şi chiar paralizie. 

Simptomele mintale includ letargia, anorexia, depresia, paranoia şi 
iritabilitatea. În creşteri severe ale nivelului sodiului peste 180mEq/dl apare 
confuzia, stupoarea şi moartea (Plum şi Van Uitert, 1978). 

Refuzul pacienţilor de a bea face ca ingestia de apă să nu fie suficientă 
pentru menţinerea osmolarităţii normale (Golonka şi colab., 1970). Au fost descrise 
şi câteva cazuri care iniţial au avut polidipsie şi probabil un diabet insipid 
preexistent (Avioli şi colab., 1962; Wise, 1962). S-a constatat chiar o uşoară 
hipovolemie sau normovolemie la pacienţii a căror proporţie de sodiu era de 216 
mEqg/dl. În diabet este prezentă şi hiperkalemia, ea contribuind la apariţia 
simptomelor musculare. Volumul de urină este scăzut sau normal, dar totdeauna 
mai diluat decât ne-am fi aşteptat de la hiperosmolaritatea serului. 

Administrarea a 5 unităţi de hormon antidiuretic induce o urină mai 
concentrată, fapt care probează existenţa unui parţial diabet insipid la aceşti 
bolnavi (Sridhar şi colab., 1974). 

Localizarea leziunii hipotalamice la diabetici este mai puţin cunoscută 
deoarece, la mulţi pacienţi controalele radiografice au fost normale, iar la cei cu 
simptome neurologice, de obicei la autopsie întreaga regiune hipotalamică apărea 
distrusă (Killefer şi Stern, 1970; Lascelles şi Lewis, 1972). În puţine cazuri leziunea 
era restrânsă la regiunea anterioară preoptică şi la regiunea tuberală. 

Plum şi Van Uitert (1978) explică mecanismul hipernatremiei prin deficitul 
capacităţii de secreție a hormonului antidiuretic corespunzător stimulării 

osmoreceptorilor şi prin volumul receptorilor. Prezenţa normovolemiei care însoţeşte 
hipernatremia este dificil de explicat, dar ea poate reflecta continuarea răspunsului 
hormonului antidiuretic la semnalele receptorilor de deshidratare extracelulară 
însoţit de o selectivă lipsă de răspuns la semnalele receptorilor de deshidratare 
intracelulară. 

Tratamentul acestei hipernatremii constă în scăderea sodiului şi ridicarea 
potasiului în serul sanguin printr-un regim alimentar adecvat şi prin obligarea 
bolnavului de a consuma mai mulţi litri de apă zilnic. 

Spironolactona, clorpropamina şi tiazida ca diuretice contribuie la atingerea 
acestui scop. Trebuie să stea în atenţia noastră prevenirea simptomului de 
intoxicație cu apă care poate apărea în caz de hidratare rapidă, când serul 
continuă să fie hiperosmotic (Plum şi Van Uitert,1978). 

Eliberarea normală de hormon antidiuretic, cu absenţa setei, explică unele 
cazuri cu sindrom de hipernatremie esenţială sau pot constitui variante ale acestuia. 


Sindromul de secreție crescută de hormon antidiuretic (HAD) 
şi sete normală 


Acest sindrom a fost sugerat de Schwartz şi colab. (1957) la un pacient cu 
carcinom pulmonar dar poate apărea şi în alte boli cum ar fi traumatismul cranian, 
hemoragia subarahnoidiană,hidrocefalia, procesul expansiv intracranian, meningitele, en- 
cefalitele, porfiria, neuropatia periferică, mielinoliza centro-pontină, mixedemul, insu- 
ficienţa cardiacă, afecțiunile pulmonare neoplazice şi intoxicaţiile (Greis şi colab., 1974). 

Caracteristica esenţială a sindromului constă în hiperosmolaritae serică şi 
hipernatremie, excreţie renală de sodiu şi urină inadecvat de hiperosmotică, fără 
evidenţă clinică de depletiţie lichidiană a corpului. 

În general, leziunile hipotalamusului sunt întinse şi imprecise (Greis şi colab., 
1974). Mecanismul care duce la apariţia unui astfel de sindrom constă în iritarea 
neurosecreţiei neuronilor care eliberează o cantitate excesivă de hormon 
antidiuretic, precum şi posibila distrucţie a axonilor inhibitori din regiunea nucleilor 
supraoptic şi paraventricular. În cazul porfiriei nu au fost găsite leziuni cerebrale, 
fapt care a dus la ipoteza existenţei unei leziuni a receptorilor periferici pentru 
volumul lichidian apărut secundar interesării nervoase periferice. 

Aceeaşi ipoteză rămâne valabilă şi pentru pacienţii eu polinevrită 
(Robertson şi colab., 1973). La cei cu boli ale trunchiului cerebral, sindromul este 
atribuit întreruperii căilor centrale ascendente (Conger şi colab., 1967). Apariţia 
sindromului în boli ale sistemului limbic sau în encefalite herpetice se datorează 
probabil lezării structurilor telencefalice, care în mod normal inhibă consumul de 
lichide şi eliberarea de HAD. 

Hiperdipsia sau consumul excesiv de apă în absenţa hipovolemiei sau 
hiperosmolarităţii lichidului intracelular ori extracelular, socotită primară, trebuie 
diferențiată de hiperdipsia compensatorie care apare în diabetul insipid, poliuria 

renală şi diabetul zaharat (Plum şi Van Uitert, 1978). Simptomele hiperdipsiei 
severe ca hipervolemia, hiponatremia şi intoxicația cu apă se manifestă frecvent. 
Ultima apare în disfuncţii renale sau când se ingeră mai mult de 15 litri de apă/ m? 
(suprafaţă corporală) pe zi depăşind capacitatea renală normală de diluţie (Pickering 
şi Hogan, 1971). 

Restricţia de lichide duce la dispariţia intoxicației cu apă. Hiperdipsia apare 
la cei care obişnuiesc să bea şi la cei care au sete excesivă, intoxicația cu apă 
instalăndu-se după un consum de peste 6 litri. 

Prezenţa unor agenţi anormali poate stimula setea hipotalamică, ducând la 
hiperdipsie. Angiotensina II provoacă setea prin stimularea receptorilor extracelulari 
de deshidratare. 

Rogers şi colab. (1973) au postulat că acest mecanism explică de ce unii 
pacienţi cu boli renale cronice au sete excesivă, chiar dacă hemodializa le menţine 
balanţa electrolitică normală. 

În literatura medicală sunt descrise puţine cazuri cu hiperdipsie dată de boli 
hipotalamice intrinseci (Martin şi colab., 1977). 


Alte funcţii hipotalamice 


În afara celor trei mari sisteme de reglare a mediului intern al organismului 
(neuroendocrin, autonom şi motivaţional), hipotalamusul ţine sub control şi alte 
funcţii ale, acestuia cum ar fi: metabolismul, comportamentul afectiv emoţional, 
ciclul somn/veghe (ritmul circadian), somnul. 

a) Reglarea metabolismului glucidic reclamă participarea hipotalmusului. 
Claude Bernard a demonstrat primul existenţa unui centru nervos hiperglicemiat. 
Ulterior, Camus şi Roussy (1912-1914) au confirmat existenţa unui astfel de centru 
şi au individualizat unii centri glicoreglatori hipotalamici. Mulţi cercetători au 
produs hiperglicemie prin excitarea hipotalamusului lateral şi a celui anterior. 

Totuşi, hipotalamusul nu poate fi indispensabil pentru metabolismul 
hidrocarboant aşa cum este pentru alte metabolisme (Weil şi Bernfeld, 1954). 

Mayer (1955) menţionează existenţa unor glucoreceptori aflaţi în zona 
ventromedială a hipotalamusului, care sunt avertizaţi asupra nivelului glicemiei şi 
mai ales asupra capacităţii de utilizare a glucozei din sânge. 

Balagura (1970) menţionează existenţa unui adevărat sistem hipotalamic de 
detectare a glucozei, care este localizat în hipotalamusul ventromedial şi cel lateral. 
Acest sistem neurohumoral răspunde nu numai la stimulii chimici direcţi, ci şi la 
factorii psihologici, anticipaţi prin modificări neurohumorale. Schade (1970) a 
folosit termenul de „glucosenzori“ pentru a denumi neuronii din hipotalmus sensibili 
la variațiile glicemiei. 

Oomura şi colab. (1969) au făcut o serie de experienţe interesante prin 
aplicarea de glucoză cu o micropipetă pe suprafaţa membranei neuronilor din 
variate arii hipotalmice. 

Prin testarea a 57 de neuroni din hipotalamusul ventromedial, s-a constatat 
că aproape jumătate (24) au fost glucosensibili, iar restul au rămas fără nici un 
efect. În hipotalamusul lateral, din 68 de neuroni 21 au fost glucosensibili, 15 au 
fost negativ glucosensibili şi 28 au rămas fără nici un efect. În ambele arii, un 
procentaj ridicat de neuroni s-a arătat a fi cu proprietăţi glucosenzitive. În alte 
regiuni cerebrale, corticale şi talamice nu au fost găsiţi neuroni glucosensibili. 

Este interesant că ambele arii sunt în legătură cu centrii de saţietate şi de 
foame. Aceste experienţe susţin ipoteza existenţei unui glucostat hipotalamic. 

b) Reglarea metabolismului lipidic este corelată cu a celui glucidic. Weill 
şi Bernfeld (1954) şi Brooke (1962) afirmă că lezarea nucleului ventromedial duce 
la obezitate, ceea ce determină să se acorde o mai mare importanţă hiperfagiei 
diencefalice, prin care se explică obezitatea ca rezultat al bulimiei produsă de 
leziuni diencefalice. 

Legat de metabolismul lipidic, în hipotalamus s-au descris neuroni sensibili 
la variațiile nivelului lipemiei. Aceşti liporeceptori hipotalamici ar exercita un 
control lipostatic al ingestiei alimentare (Kennedy, 1952). 

c) Reglaea metabolismului protidic şi a troficităţii face parte din funcţiile 
specifice ale hipotalamusului. Urmărind evoluţia a Il bolnavi, a căror vârstă a 
variat între 26 şi 52 de ani, cu anevrisme de comunicantă anterioară rupte şi a 
căror stare generală şi de conştienţă a fost foarte serios afectată (comă gr. | şi 
III), am constatat că proteinemia a scăzut mult sub limitele normale şi că după 
accident (6-21 zile) au început să prezinte tulburări trofice de tipul escarelor şi 
veziculelor. La 2-3 zile de la debut, 8 bolnavi au ieşit din starea de comă, dar au 
rămas bradipsihici şi confuzi. Cu ajutorul mijloacelor de terapie intensivă, aceşti 
bolnavi au supravieţiut între 1 şi 3 luni. 

Tot în acest timp, proteinemia s-a menţinut mult scăzută, deşi au fost 
alimentaţi corespunzător prin sondă gastrică şi perfuzii. În afara procentajului 
proteinemic foarte scăzut, au apărut escare întinse chiar din primele 6-17 zile de 
la debut. Trei din aceşti bolnavi au prezentat în plus vezicule întinse de 3-4 cm pe 
membre şi corp, care conţineau un lichid clar. Îngrijirile au fost minuţioase, dar 
escarele au evoluat. | 

La TC şi la necropsie s-a constatat prezenţa unor hemoragii distructive întinse 
la nivelul hipotalamusului anterior şi al celui lateral pornite din anevrismul de 
comunicantă anterioară. Din aceste date putem trage concluzia că hipotalamusul 
anterior şi cel lateral constituie un important centru de reglare a metabolismului 
protidic şi de menţinere a unei troficităţi normale a ţesuturilor. 

d) Reglarea metabolismului ureic nu este posibilă fără participarea 
hipotalamusului. Şapte bolnavi cu anevrisme, de comunicantă anterioară rupte, a 
căror stare generală şi de conştienţă a fost alterată, au prezentat între a şaptea şi 
a nouăsprezecea zi de la ruperea anevrismului o creştere marcată a uremiei, care 
a atins cifra de 5,88%o . Această enormă cantitate de uree sanguină (produs de 
degradare finală a proteinelor prezente în mod normal în sânge, în concentraţie de 
0,25-0,40g %o) a determinat ca aceasta să fie eliminată, în mare parte, prin piele 

odată cu transpiraţia. Bolnavii aveau faţa, sprâncenele, mustaţa şi chiar părul de 
pe cap şi restul corpului albe, datorită microcristalelor de uree rămase după 
evaporarea transpiraţiei. Aceşti bolnavi relativ tineri, între 21 şi 45 ani, nu au suferit 
anterior de nici o afecţiune renală sau de alte boli. În ciuda intenselor metode de 
reechilibrare hidroelectrolitică, uremia s-a menţinut la cifre foarte ridicate, încât 
până la urmă toţi aceşti bolnavi au decedat fără să poată fi operaţi. 

La necropsie s-au constatat leziuni nete ale hipotalamusului anterior provocate 
de hemoragia provenită din ruperea anevrismului de comunicantă anteriaoră. 

Este interesant că la aceşti bolnavi tulburările trofice şi cele disproteinemice 
au fost minime, în schimb evoluţia către deces a fost mult mai rapidă decât la cei 
cu tulburări trofice şi de proteinemie. Aceste date pledează în favoarea unui centru 
hipotalamic de reglare a metabolismului uremic. 

e) Reglarea cantitativă a elementelor figurate ale sângelui a fost relevată 
de Weill şi Bernfeld (1954) şi apoi de Baciu (1970) care au observat experimental, 
existenţa unor modificări cantitative, în cazul leziunilor hipotalamice. 

Arseni, Dănăilă şi Constantinescu (1977) au descris existenţa unor marcate 
anemii hipocrome şi a altor modificări sanguine la bolnavii la care s-a făcut ablaţia 
unor tumori hipofizare cu evoluţie superioară care intresau hipotalamusul. 

f) Reglarea comportamentului afectiv-emoțional Este recunoscut faptul că 
expresia fiziologică a emoţiei este dependentă, în parte, de componenta simpatică 
şi parasimpatică a sistemului nervos autonom şi că hipotalamusul este unul din 
principalele centre legat de iniţierea şi integrarea sistemului autonom periferic cu 
activitate somatică, ce însoţeşte expresia emoţională. 

Furia şi teama reprezintă cele mai comune tulburări comportamentale 
descrise la omul adult şi la copiii sub 2 ani fiind determinate de diferite maladii ale 
hipotalamusului. Furia şi teama asociate cu descărcări simpatice corelează cu 
comportamentul afectiv de luptă şi fugă. La om, acest răspuns hipotalamic de furie 
şi de teamă apare episodic în cadrul general al unui comportament normal. Mulţi 
pacienţi sunt conştienţi de comportamentul lor anormal, cerându-şi chiar iertatre. 
Inadecvat de intense, aceste reacţii de furie şi de teamă izbucnesc şi se exteriori- 
zează ca răspuns la un stimul de ameninţare sau de restrângere şi întârziere a 
hranei. Asemenea atacuri de furie şi de agresiune pot apărea şi în cadrul leziunilor 
lobului temporal medial şi de coretx orbitofrontal. La om, leziunile distructive ale 
hipotalamusului care dau naştere la astfel de comportamente interesează partea 
bazală (Reeves, 1969; Killeffer şi Stern, 1970), iar localizarea acestor leziuni mici 
sugerează că locurile critice se găsesc sau la nivelul căilor descendente de la 
cortexul cerebal, la hipotalamus sau la nivelul regiunii nucleare ventromediale către 
care converg aceste inputuri (Reeves şi Plum, 1969). Astfel, influenţa inhibitorie a 
telencefalului asupra controlului comportamental primitiv hipotalamic este disruptă. 

„Furia este expresia emoţional-comportamentală produsă de leziunile 
distructive ale părţii hipotalamice ventromediale la om. În contrast, stimularea 
regiunii hipotalamice posterioare, care la om exteriorizează răspunsuri simpatice, 
provoacă mai curând reacţii de teamă şi de groază decât de furie (Sano şi coalb., 
1970). Rezultă că hipotalamusul îşi exercită influenţa asupra comportamentului 

în trei feluri: coordonează componetele motorie, autonomă şi endocrină ale 
comportamentului, produce un comportament adecvat stării afective şi influenţează 
intensitatea fiecărui act comportamental. De asemenea, activitatea hipotalamusului 
poate influenţa şi starea afctivă intrinsecă a organismului, care datorită influenţei 
corticale inhibitorii şi actului volitiv poate rămâne uneori interiorizată. Experiențele 
făcute pe animale confirmă datele de mai sus. 

Asttel când la o pisică neanesteziată se aplică un stimul electric în regiunea 
prefornicală, aceasta reacţionează ca şi cum ar fi speriată de un câine; scuipă, 
mârâie, pupilele i se dilată, coada se zbârleşte, părul devine erectil, iar urechile se 
duc pe spate. Şi stimularea hiopotalamusului lateral provoă accese de furie, iar 
lezarea aceleiaşi arii duce la apariţia placidităţii. Animalele cu leziuni hipotalamice 
mediale devin foarte excitabile, angajându-se uşor în răspunsuri agresive. 

Reacţiile de furie pot fi evocate mai uşor la nimalele decorticate deoarece la 
acestea apare o secreție abundentă de adrenalină, epinefrină şi corticosteroizi. 

În anul 1925 Cannon şi Britton au denumit această constelație de răspunsuri 
„Ssham rage“ (furie simulată). | 

Hess a obiectat asupra tratamentului, deoarece a considerat reacţia respectivă 
ca o emoție sau o furie adevărată, numind-o reacţie afectivă de apărare. 

Reacţia de furie poate fi indusă şi de stimularea zonei mediale a complexului 
amigdaloid, a tuberculului olfactiv, a striei terminale, precum şi a substanţei cenuşii 
periapeductale, formaţiuni cu care hipotalamusul are strânse conexiuni. Paradoxal, 
lezarea bilaterală a nucleului ventromedial poate determina apariţia unui comporta- 
ment sălbatic şi reacţii extreme de furie în prezenţa unor stimuli externi (Weatley, 
1944; Glusman, 1974). Leziunile bilaterale ale leminiscului medial şi ale tractului 
spinotalamic blochează răspunsurile la stimuli. Toate aceste manifestări agresive 
sunt considerate mai mult răspunsuri de autoconservare. Deşi reacţiile emoţionale 
sunt provocate de stimularea electrică directă a hipotalamusului, această structură 
nu poate fi privită ca centrul unui mecanism eferent care influenţează numai 
nivelurile inferioare ale nevraxului. Cortexul cerebral, talamusul şi alte structuri 
prozencefalice au influenţă netă asupra hipotalamusului, condiţionând în mare 
măsură răspunsurile, în special la om. 

În ceea ce priveşte comportamentul sălbatic care apare după lezarea 
bilaterală a nucleului ventromedial, aceasta s-ar putea datora întreruperii sistemului 
reticulat inhibitor ascendent, ca şi în cazul sindromului de logoree cu hiperkinezie 
(Dănăilă, 1972; Arseni şi Dănăilă, 1977), dar cu alte localizări şi influenţe. 

Alte studii bazate pe stimularea electrică arată că regiunea perifornicală şi 
substanţa cenuşie a mezencefalului joacă un rol important în expresia de mânie 
(Hunsperger, 1956). 

Faptul că reacţia de furie indusă de hipotalamus poate fi blocată de 
leziunile mezencefalice sugerează că unele dintre aceste structuri sunt esenţiale 
pentru eleborarea comportamentului agresiv. 

Stimularea electrică a complexului nuclear amigdaloid produce, de asemenea, 
modificări comportamentale în care teama şi furia sunt proeminente. Touşi, când 
porţiuni ale nucleului amigdaloid bazolateral sunt stimulate simultan cu hipotalamu- 

sul, furia hipotalamică este blocată. Se crede că mecanismul inhibitor al 
comportamentului de furie este în legătură cu neocortexul lobilor frontali, deşi 
căile exacte nu sunt bine stabilite. Astfel, la pisică a fost produs comportamentul 
de furie prin lezarea bilaterală a lobilor frontali bazali, chiar deasupra chiasmei 
optice, prin ablaţia bilaterală a suprafeţelor orbitale ale lobilor frontali, prin 
distrucţia bilaterală a tuberculilor olfactivi şi prin distrucţia bilaterală a nucleilor 
hipotalmici ventromediali. 

Pare general acceptat că substratul neurofiziologic al comportamentului 
anormal şi agresiv este generat într-un mod diferențiat şi selectiv, predominant de 
structurile cerebrale rostrale până la rombencefal. 

Această parte a sistemului nervos central conţine formaţiuni neurale legate 
de un comportament de scop, direcționat de o componentă emoţională şi una 
motivaţională concomitente, care fac posibilă această conduită. Impulsurile 
generate de sistemul senzorial în cortexul cerebral sau în structurile neurale 
nedeterminate pot atrage mecanisme care excită sistemele visceral şi somatic, a 
căror activitatea dă expresie fiziologică comportamentului agresiv. 

Kuptermann (1991) arată că hipotalamusul integraeză toate răspunsurile 
motorii şi endocrine implicate într-un comportament emoţional, în timp ce 
telencefalul suprimă răspunsurile emoţionale la stimuli inconsecvenţi şi neînsemnaţi. 

Telencefalul conectează hipotalamusul cu lumea externă, fapt care permite 
elaborarea unor concomitenţe autonome şi endocrine corespunzătoare expresiilor 
emoţionale ca răspuns la condiţiile externe. 

Structurile telencefalice asigură şi mecanismele naturale necesare direcţio- 
nării răspunsurilor scheleto-motorii către evenimentele externe, astfel încât un 
obiect poate fi apucat sau evitat în funcţie de necesităţi şi de experienţa anterioară, 
ontogenetică a individului. În fine, neocortexul reprezintă o staţie crucială în 
conştientizarea experienţei emoţionale şi pentru adaptarea acesteia la viaţa socială. 

Actualmente se subestimeză rolul corpilor mamilari şi al nucleului talamic 
anterior în comportamentul emoţional. Aceste structuri sunt în relaţie mai strânsă 
cu procesele de înmagazinare ale memoriei. Pe de altă parte, amigdala pe care 
Papez nu a inclus-o în circuitul său pare, să joace un rol important în emoţii prin 
transmiterea informaţiilor înalt cognitive către structurile hipotalamice, aitele decât 
cele ale corpilor mamilari. Amigdala are un mare număr de aferenţe şi eferenţe. 
Diferiţii săi nuclei, care comunică direct cu structurile corticale, hipocampice, 
hipotalamice, talamice, striate şi de trunchi cerebral sunt implicaţi la om în reglarea 
multor funcţii homeostatice. 

Le Doux (1989) sugerează că inputurile talamice directe mediază 
răspunsurile motivaţionale primitive, cu latenţă scurtă şi prepară amigdala pentru 
recepţionarea unor informaţii mai sofisticate primite de la centrii mai înalţi. 

Având în vedere numeroasele conexiuni corticosubcorticale, precum şi faptul 
că hipotalamusul este un mare centru reglator al funcţiei endocrine şi neurovegeta- 


tive, rolul său în dirijarea comportamentului motivaţional, de autoconservare şi 
adaptare este de netăgăduit. 

Experienţa emoţională conştientă are la bază outputurile amigdaliene, 
inputurile provenite din activitatea efectorilor autonomici şi feedbackul structurilor 
corticale, în special din regiunea prefrontală. 

De aici, rezultă faptul că experianţa emoţională descrisă ca teamă, plăcere 
sau satisfacţie se află în interacţiune directă cu formațiunile hipotalamo-corticale. 
Acest fapt este susţinut şi de comportamentul pacienţilor la care s-a extirpat cortexul 
prefrontal şi girusul cinguli, structuri cerebrale aflate în legătură directă cu 
sistemul limbic. Pacienţii respectivi suportă foarte bine durerea cronică. Totuşi, 
când aceasta este percepută, deşi se asociază cu reacţii autonome corespunzătoare, 
răspunsul emoţional rămâne destul de slab. 

Stimulii noxici şi plăcuţi au două efecte principale. Primul se referă la 
răspunsurile autonome şi endocrine integrate la nivel hipotalamic, ce modifică 
starea internă preparând-o pentru atac, fugă, experienţă sexuală şi alte comporta- 
mente adaptive. Intrarea în acţiune a reacţiilor interne corespunzătoare este relativ 
simplă şi fără nici un control din partea conştiinţei. Al doilea set de mecanisme 
implică telencefalul, care intră în acţiune când animalul interacționează cu mediul 
extern. Acesta modulează comportamentul animalului şi înlătură toate asperităţile 
atât prin feedbackul proprioceptiv, cât şi prin programul locomotor central. 

La om, în complexitatea enormă a mediului extern intervine şi conştiinţa. 
Mediul extern este mult mai puţin predictibil decât mediul intern. Mai mult, în 
cadrul interacțiunii noastre cu mediul ambiant dispunem de numeroase răspunsuri 
alternative, fapt datorită căruia acţiunile noastre trebuie ghidate de planuri şi 
strategii. 

Apatia este comportamentul emoţional opus celui de teamă şi de furie. 

Lezarea tractusurilor simpatice ale hipotalamusului lateral sau posterior 
produce la animale o stare apatică hipoactivă. La om, este nmai dificil de 
circumscris acest loc, dar datele care există sugerează distribuții anatomice similare 
(Kamalian şi colab., 1975). 

Leziunile stereotaxice din hipotalmusul medial posterior (Sano şi colab., 
1970; Schwartz şi Mc Cormack, 1972), de unde pornesc răspunsurile simpatice la 
diteriţi stimuli în structurile regiunii caudolaterale, produc apatie şi hipoactivitate 
la pacienţii care anterior au prezentat un comportament de atac agresiv. 

- Euforia însoţită de o aparentă stare de confort este neobişnuită şi numai 
rar este considerată ca o manifestare a unei disfuncţii hipotalmice la adult 
(Malamud, 1967). 

Tumorile hipotalamice anterioare la copiii sub 2 ani sunt de obicei asociate 
cu un comportament vesel inadecvat (Diamond şi colab., 1966). După această 
vârstă, lipsa de grijă asociată cu hiperactivitate dispar în mod obişnuit ŞI se 
transformă într-un comportament agresiv (Gamstrop şi colab., 1967). Speculaţiile 
asupra patogeniei acestei tulburări de comportament s-au centrat în jurul disrupţiei 
căilor cortico-fronto-talamo-hipotalamice în cazul leziunilor hipotalmusului anterior. 
Tulburări echivalente apar şi după lobotomia frontală, dar cu greu ne putem 
explica comportamentul euforic la copiii sub 2 ani (Plum şi Van Uitert, 1978). 

- Comportamentul sexual excesiv sau necontrolat reprezintă o manifestare 
rară, cu multe semne de întrebare, care apare în afectarea sistemului lmbic la om. 
Oricum, leziunile lobului temporal medial produc un comportament hipersexual 
asociat sau nu cu agresiuni. 

Poeck şi Pilleri (1965) au relevat că leziunile hipotalamusului produc un 
comportament hipersexual separat de furie şi de dorinţa excesivă. Invers, scăderea 
libidoului reprezintă un simptom frecvent întâlnit în bolile hipotalamusului, în 
special la masculi. Aproape toate aceste cazuri corect evaluate au prezentat 
deficiență gonadotrofică datorită secreției de LHRH. ; 

În concluzie, hipotalamusul nu este numai un nucleu motor pentru sistemul 
nervos autonom, ci şi un important centru de integrare a diferitelor inputuri necesare 
asigurării unor răspunsuri adecvate, coerente şi bine organizate atât autonome, cât 
şi somatice. Deoarece multe din aceste răspunsuri se aseamănă cu cele observate 
în timpul diferitelor tipuri de comportamente emoţionale, s-a sugerat că hipotal- 
musul integrează şi coordonează expresia comportainentală a acestor stări 
emoţionale. 

g) Reglarea memoriei Se ştie că hipotalamusul este inclus în mecanismele 
neurale ale memoriei, afirmaţie susţinută atât de datele experimentale, cât şi de cele 
clinice. Caude şi L“Hermiette (1917) au fost primii care au corelat pierderea 
memoriei la oameni cu leziuni neoplazice ale corpilor mamilari. Cercetările 
ulterioare au condus la concluzia că memoria se tulbură frecvent după lezarea 
hipotalamusului ventromedial la om şi mai puţin în cazul leziunilor din afara acestei 
regiuni. 

Tulburările funcţiilor mnezice apar în leziunile hipotalamice datorită 
afectării numeroaselor conexiuni ale hipotalamusului cu structurile a căror 
importanţă este cunoscută pentru memorie (formațiunea reticulată a trunchiului 
cerebral, hipocampul, sistemul limbic). Hipocampul este esenţial pentru memoria pe 
termen scurt, în schimb secţionarea fornixului (proiecția majoră a hipocampului 
către hipotalamus) nu -duce la pierderae memoriei (Garcia-Bengachea şi colab., 
1954). 

Experimentând pe animale, Gold şi Prolux (1972) au demonstrat că 
achiziţiile pe termen scurt ale memoriei reclamă integritatea hipotalamusului 
ventromedial. S-a evidenţiat şi faptul că un comportament de evitare la stimulii 
aversivi nu poate fi condiţionat la şobolanii cu leziuni ale hipotalamusului lateral. 
Totuşi, fenomenul iniţial constă în pierderea răspunsurilor afective la stimulii 
externi şi apoi în dificultatea de a forma noi asociaţii (Schwartz şi colab., 1974). 
Pierderea memoriei pe termen scurt produsă de lezarea hipotalamusului lateral a 
fost atribuită întreruperii căilor de proiecţie amigdalo-fugale către regiunea 
nucleului ventromedial. 

Analiza cazurilor cu leziuni distructive întinse ne ajută prea puţin la definirea 
suportului anatomic al memoriei. Leziunile hipotalamice duc la pierderea memoriei 
numai când boala distruge zona terminală, care este critică pentru memorie, sau 
ambele proiecţii amigdalo-fugale şi fornixul din acea zonă. 

În ceea ce priveşte inteligenţa, aceasta depinde de abilitatea subiectului de a- 
şi reaminti sarcina pe care o are de îndeplinit conform motivaţiei şi de a acţiona şi 
a-se comporta într-o manieră cât mai adecvată şi selectivă în condiţiile care se 
ivesc la un moment dat. 

„Pacienţii cu leziuni strict hipotalamice ventro-mediale. au severe tulburări 
mintale. Unii au manifestări demenţiale, iar alţii au halucinaţii, manifestând reţinere 
faţă de orice contact cu mediul înconjurător. 

Halucinaţiile apar în contextul unui delir scurt, neconstituind un comporta- 
ment caracteristic al demenței. 

h) Reglarea ritmului circadian Ritmurile sunt caracteristici omniprzente în 
toate sistemele vii. 

După durată un ritm biologic poate fi: ultradian cu durată de câteva 
fracțiuni de secundă, câteva minute sau câteva ore( de exemplu ciclul REM din 
somnul uman cu durată de 90-120 de minute, eliberarea episodică a unor hormoni 
care se suprapun ciclului circadian-ritmul de eliberare a hormonului de creştere la 
şobolan are o perioadă de aproximativ trei ore etc); circadian cu durată de 
aproximativ o zi; infradian cu durată de mai multe zile (exemplu ciclul menstrual 
uman de 28 de zile), sezonier (existenţa fotoperioadelor sezoniere din regiunile 
polare) şi circanual determinat de timpul geofizic a cărui esa se situează în 
jur de un an. 

Ciclurile comportamentale cu durată de un an au apărut ca rezultat al 
înclinării axei pământului. 

În cadrul ciclului circadian unele animale activează în timpul zilei, iar altele 
în timpul nopții. 

Ritmurile şi ciclurile biologice au la bază aspecte fiziologice şi comporta- 
mentale. Unele ritmuri intrinseci, endogene pentru organism (de exemplu hrănirea) 
acţionează permanent indiferent de lumină sau întuneric. Asemenea unui ceas care 
poate să meargă înainte sau să rămână în urmă, ceasurile biologice nu dispun de 
o exactitate absolută. Prin urmare, ritmul circadian nu înseamnă fix 24 de ore, ci 
o perioadă de aproximativ 24 de ore. 

În interiorul unor celule există procese biochimice ritmice cu o durată de 24 
de ore. Astfel de celule, cum ar fi cele ale glandelor endocrine, constituie țesuturi 
cu ritm de 24 de ore şi organe cu ritm de 24 de ore. În acest mod se explică 
fluctuațiile biochimice, fiziologice şi endocrine din cadrul ciclului respectiv. Totuşi, 
uneori, elementele ciclurilor se întrepătrund. Pulsul cardiac de pildă are un ritm 
ultradian, dar prezintă şi variaţii circadiene, valoarea sa fiind maximă ziua şi 
minimă noaptea. Fiecare organism este reglat de mai multe ceasuri biologice ale 
căror ritmuri ierarhizate se reglează reciproc, au relaţii strânse unele cu altele şi se 
supun şi ciclului lumină/întuneric. Ele au vârturi cu activitate maximă şi minimă 
în decursul celor 24 de ore. Din această cauză este necesar a se susţine ideea 
existenţei unui ceasornic bilogic reglator al tuturor ritmurilor interne. 

În fine, multiplicitatea ritmurilor relevă şi importanţa diferitelor perioade din 
timpul zilei pentru anumite domenii ale biologiei şi medicinii. Se ştie că bolile 

înregistrează maximum şi minimum la anumite ore, în anumite zile, luni sau 
anotimpuri. Astfel, infarctul miocardic se produce mai ales dimineaţa, seara şi în 
ziua de luni la reluarea activităţii săptămânale. Criza de astm apare mai frecvent 
în timpul nopţii. Hemoragiile cerebrale survin adesea în lunile cele mai friguroase 
şi în cele mai călduroase. Ulcerul se manifestă mai acut primăvara şi toamna. De 
aici ideea că tratamentele îşi pot mări eficacitatea, dacă sunt administrate în 
legătură cu manifestarea în timp a maladiilor şi cu gradul de toleranţă al 
medicaentelor de către organismul uman(cronoterapia şi cronoeficacitatea). Prin 
urmare, puterea de acţiune a medicamentelor şi magnitudinea efectelor secundare 
nedorite pot varia în decursul celor 24 de ore datorită biologiei de bază a 
organismului care luptă pentru menţinerea homeostazei temporale, esenţială pentru 
viaţă şi ritmicitatea zilnică. Din păcate, în practica medicală generală persistă 
obiceiul prescrierii şi administrării medicamentelor de trei ori pe zi. 

Ciclul somn-veghe face parte din ritmul endogen al corpului antrenat de 
ciclul zi-noapte, iar lumina, indicator al timpului, reprezintă stimulul acestui 
ceasornic circadian. 

Terminologia ritmurilor 

Perioada este reprezentată de timpul necesar pentru derularea completă a 
unui ciclu (Fig.72) sau timpul necesar de revenire la punctul de plecare după un 
ciclu. Perioada ciclului menstrual este de aproximativ 28 de zile. Amplitudinea este 
dată de distanţa maximă a vârfului faţă de valoarea medie. 

Fiecare punct al unui ciclu este 
o fază. Vârful şi adâncitura (sco- 
bitura) ritmului sunt exemple de fază. 
Două ceasornice sau ritmuri sincroni- 
zate sunt exact descrise ca fiind în 
fază (Fig. 73 a,b). 

Când două ritmuri nu coincid 
în timp pot fi uşor în afara fazei (b) 
sau cu 180* în afara fazei (c). 

Fig. 72. Parametrii semnalelor armonice (sinusoidale) Necoincidenţa ritmurilor situate 
în afara fazei este măsurată în grade. 

O activitate poate fi deci în fază cu ciclul lumină/întuneric (a) sau poate 
avea o anumită deplasare în afara fazei ciclului lumină/întuneric (b+c). 

Exemple de ritmuri circadiene. Omul este o fiinţă diurnă prin faptul că 
activitatea sa se destăşoară predominant în timpul zilei. 

Activitatea ciclului circadian poate fi divizată în două faze nu necesar egale ca 
durată: faza activă şi faza inactivă, în timpul căreia individul se odihneşte sau doarme. 

„ Relaţiile dintre faza activă şi cea inactivă diferă după condiţiile de antre- 
nament, putând îi scurtate sau prelungite. Importantă este persistenţa ritmului în 
afara semnalelor. Animalele au multe ritmuri zilnice, dar nu toate sunt circadiene. 
Dacă în condiţii constante de lumină ritmicitatea se pierde, atunci ritmul nu poate 
fi cosiderat circadian. 

Fig. 73. Semnale armonice în fază 
(a), semnale electrice în quadratură 
(b), semnale armonice în antifază. 


Ritmurile circadiene sunt sisteme active capabile să-şi autoîntreţină endogen 
oscilaţiile. Testul clasic de discriminare a ritmurilor endogene de cele exogene 
constă în înlăturarea tuturor agenţilor ciclici din mediul înconjurător şi în 
determinarea persistenţei sau dispariţiei ritmului în aceste condiţii. 

Comportamenul oamenilor care au petrecut o anumită perioadă de timp în 
caverne, izolaţi de factorii exogeni sociali, cognitivi, de ritmul lumină/întuneric, de 
umiditate, de temperatură etc. a relevat că timpul şi durata somnului s-au menţinut 
constante datorită ceasornicului biologic endogen. Şi ciclul somn/veghe, care a 
depăşit puţin timpul de 24 de ore (media a fost de 24,5 ore ) a influenţat 
constantele mediului intern,comportamentul şi performanţele. 

Constituienţi ai ritmului circadian. Creierul are cel puţin un oscilator sau 
un pacemaker central, care coordonează ritmurile circadiene şi inputurile legate de 
timp. Anumite specii au mai mulţi pacemakeri circadieni cerebrali, iar fiecare 
pacemaker poate avea unul sau mai mulţi oscilatori. La unele nevertebrate şi 
vertebrate, pacemakerul circadian se află în ochi şi în glanda pineală (cel de-al 
treilea ochi) în timp ce la mamifere pacemakerul central este localizat la nivelul 
nucleului suprachiasmatic (SNC). 

Ritmul circadian dispune de două vârfuri separate: vârful major sau 
componenta S (seara) situat în prima parte a nopţii şi componenta D (dimineaţa) 
care apare în zori. 

Componenta D controlează perioada activă, în timp ce componenta s 
cuplată la perioada de tranziţie lumină-întuneric reduce organismul la starea de 


sincronicitate. Una din caracteristicile ritmicităţii ceasornicului circadian uman, uşor . 


de urmărit, este temperatura corpului legată de ciclul somn-veghe. Aceasta începe 
să scadă cu câteva ore înainte de adormire pentru a junge la punctul cel mai scăzut 
aproape de sfârşitul somnului. În perioada cu cea mai scăzută temperatură a 
corpului profunzimea somnului este maximă, iar satrea de alertă minimă. 

În timpul perioadei de trezire temperatura începe să crească din nou, pentru 


a ajunge la cel mai ridicat nivel după amiază. Acest ritm persistă şi în timpul. 


privării de somn, dar cu amplitudine mai redusă. 

Un alt constituent al ritmului circadian este impulsul către somn, manifestat 
printr-o stare de oboseală sau de vioiciune. 

În general, somnul are două componente: una circadiană şi una homeosta- 
tică, dependentă de durata timpului individual de trezire. Când un subiect este 
privat de somn trei până la zece zile, durata somnului din prima noapte de 
recuperare nu depăşeşte 11-16 ore. Prin urmare, la om există cel puţin 2 
pacemakeri circadieni centrali: unul pentru somn/veghe şi altul pentru temperatură. 

La nivelul nucleului suprachiasmatic din hipotalamus a fost identificat numai 
un pacemaker circadian central. Ciclul somn/veghe nu reprezintă markerul precis 
al ceasornicului circadian (Toates, 1992), deoarece în situaţii normale, ritmul 
temperaturii corpului se află în strânsă relaţie cu ciclul somn/veghe. În condiţii de 
izolare faţă de factorii externi, ritmurile temperaturii şi ale ciclului somn/veghe pot 
prezenta o desincronizare internă, în care durata somnului devine dependentă de 
debutul relativ al ritmului temperaturii corpului. În cazul în care debutul coincide 
cu punctul minim al ritmului temperaturii, acesta este scurtat. Când o persoană este 
complet izolată de lumina şi temperatura diurnă, de factorii sociali şi de mijloacele 
de măsurare a timpului, ritmul său somn/veghe trece de la ciclul strict de 24 de ore 
la unul de aproximativ 25 de ore. Această abatere manifestată prin prelungirea 
ritmului endogen somn/veghe este întâlnită la trei pătrimi din populaţia adultă. La 
restul indivizilor aflaţi în stare de izolare, perioada dintre trezirile succesive este mai 
lungă. Faptul în sine ilustrază existența mai multor ceasuri biologice care reglează 
ritmul circadian al corpului. 

Perturbarea ritmului circadian. La om există tulburări fiziologice şi 
comportamentale legate de dereglarea somnului prin activitatea în ture. Unele 
medicamente utilizate în tratamentul psihiatric modifică şi ele perioada circadiană 
a ritmului somn/veghe. De asemenea, şi în timpul călătoriilor intercontinentale cu 
avioanele cu reacţie apar desincronizări interne şi noi cicluri zi-noapte. 

Alte tulburări de somn sunt legate de programarea inadecvată a somnului 
de către cesornicul circadian, mecanismele de generare a acestuia fiind intacte. 
Adesea medicii ignoră problema ceasornicului biologic la persoanele care se plâng 


ai 


| 
| 
| 
E 
i 
i 


zu] 


| 
i 
i 
' 


Anatomia funcţională a sistemului nervos 319 
PN citi ital d II aid 
de insomnie. În acest sens au fost descrise două sindroame de tulburare a somnului: 
1) sindromul somnului cu fază tardivă (delayed sleep phase syndrome - DSPS) Şi 
sindromul somnului cu fază în avans (advanced sleep phase syndrome - ASPS). 

În cadrul DSPS ceasornicul individual acţionează mai tardiv decât cel social 
sau obişnuit acceptat. Persoanele cu un astfel de sindrom nu adorm decât în jurul 
orei 3 şi au dificultăţi la trezire înainte de ora 11. Persoanele cu DSPS suferă din 
cauza normelor sociale care îi obligă să se scoale devreme pentru a ajunge la 
serviciu. Ele sunt avantajate nulmai în weckends. 

În forma ASPS cesornicul individual acţionează mai devreme decât în mod 
obişnuit. Asemenea indivizi adorm seara în jurul orei 20 şi se trezesc foarte devreme 
în jurul orei 4. Situaţia este mai puţin crucială pentru aceştia datorită faptului că 
numai viaţa lor socială de seară se scurtează. 

Situaţiile ceasornice de mai sus au fost diagnosticate greşit sub termenul de 
insomnie. Deosebirea care trebuie făcută între aceste două forme are implicaţii 
terapeutice importante deoarece nici DSPS şi nici ASPS nu răspund la medicaţia 
farmacologică convenţională şi nici la intervenţiile psihologice (tehnici hipnotice 
şi relaxante), prin faptul că ele reprezintă probleme de ceasornic şi nu de tulburări 
ale somnului. 

Fazele anormale ale ciclului somn/veghe din DSPS şi ASPS au două origini. 
Prima se referă la curba răspunsului fazic al acestor indivizi, care este anormal de 
asimetrică. Perioada cesornicului din DSPS poate fi anormal de lungă, ajungând 
până la 27 de ore. În ASPS perioada ceasornicului este mai scurtă decât normal, 
ajungând în jur ul a 23 de ore. O alternativă nefarmacologică de tratare a unor 
asttel de tulburări o reprezintă modificarea ritmului biologic prin manipularea 
ciclului lumină/întuneric. 

Astfel, cei care suferă de DSPS trebuie expuşi dimineaţa la o lumină 
strălucitoare, iar seara să evite lumina. Cei care suferă de ASPS trebuie expuşi 
noaptea la o lumină strălucitoare, iar dimineaţa să evite lumina. 

Când nu este soare, trebuie să recurgă la o lumină artificială cu o 
intensitate de 2500 luxi. Iluminatul interior de numai 200-500 de luxi are un efect 
minim asupra ceasornicului uman. Prin urmare, aceste tulburări pot fi tratate cu 
ajutorul unei lumini strălucitoare (Toates, 1992). 


Localizarea cesornicului circadian 


Nucleul suprachiasmatic(NSC) Hipotalamusul este constituit dintr-o mică 
arie cerebrală a cărei fiziologie extrem de complexă, este implicată în reglarea 
multor funcţii ale organismului (foamei, setei, temperaturii, reproducerii, agresiunii, 
etc.). Nucleul suprachiasmatic are un rol central în generarea ritmurilor. 

Transplantarea țesutului hipotalamic embrionar în planşeul ventriculului trei al 
şobolanilor adulţi cu leziuni de NSC a dus la reluarea ritmului de ingerare a apei după 
aproximativ opt săptămâni. Experienţa a demonstrat că țesutul neural respectiv este 

dotat cu un sistem de autoreglare a ritmului circadian. Pentru a accepta afirmaţia conform 
căreia NSC este pacemaker-ul circadian al mamiferelor, a trebuit demonstrat că aceasta 
are un input senzorial din mediul înconjurător, care îl activează. ă 

Când, experimental, s-a secţionat caudal de chiasma optică tractul optic 
primar şi sistemul optim accesor, lumina continua să antreneze ciclul somn/veghe. 
Acest rezultat neaşteptat a dus la descoperirea unei căi retinohipotalamice 
(retinosuprachiasmatice) directe, care transmite informaţia luminoasă percepută de 
ochi la un pacemaker circadian intern. 

Acum se ştie că, cel puţin la animale, ceasornicul biologic primar pentru 
ciclul somn/veghe este localizat în nucleul hipotalamic suprachiasmatic, ce primeşte 
inputuri directe de la fibrele retiniene. 

În anul 1972, Moore şi Eichler au demonstrat că distrucţia nucleului 
suprachiasmatic anulează ritmul provocat de lumină şi disrupe diferite componente 
endogene şi hormonale ale ritmului circadian, în care este inclus şi ritmul 
somn/veghe. Prin urmare, nucleul suprachiasmatic găzduieşte oscilatorul circadian, 
iar calea retinohipotalamică cupleză acest sistem circadian al mamiferelor la ciclul 
extern de lumină/întuneric. Cu toate acestea, activitatea metabolică a nucleului 
suprachiasmatic nu este determinată numai de prezenţa luminii, ci şi de alte ritmuri 
endogene (Kelly, 1991). 

Pentru determinarea căii retinosuprachiasmatice s-au efectuat studii 
neuroanatomice şi de urmărire autoradiografică a aminoacizilor radiomarcaţi 
injectaţi în celulele ganglionului retinal. În acest mod s-a descoperit tractul 
retinohipotalamic (TRH), ce leagă direct retina de NSC. Proiecţia TRH este 
bilaterală, deorece conectează ambii nuclei suprachiasmatici. Sistemul fotoreceptor 
circadian este specializat în detectarea intensității luminoase. 

După această clarificare au fost efectuate studii electrofiziologice, pentru a 
constata existenţa unor căi output de transmitere a ritmurilor de la nivelul NSC în 
alte părţi ale creierului. Astfel, înregistrările din neuronii nucleului caudat şi din 
hipotalamus efectuate după izolarea hipotalamusului de restul creierului au 
demonstrat că ritmul hipotalamic de 24 de ore persistă,în timp ce ritmul nucleului 
caudat dispare. Proiecţiile eferente din NSC au fost cartate cu ajutorul metodei 
autoradiografice. Majoritatea detaliilor obţinute prin această tehnică s-au limitat la 
hipotalamus. O cale eferentă interesantă, dar cu circiut complicat, a fost aceea 
dintre NSC şi corpul pineal. 

Activitatea neurală a NSC. Prin înregistrări neuronale făcute la şobolan, 
cercetătorii au demonstrat că NSC are un nivel înalt de activitate în timpul zilei şi 
un nivel scăzut de activitate în timpul nopţii. Aceleaşi înregistrări neuronale 
efectuate pe preparatele de NSC au relevat şi persistenţa ritmului circadian, deşi 
preparatele respective nu prezentau nici un input neuronal. Totuşi, această insulă 
hipotalamică ar putea avea inputuri ritmice de natură hormonală. 

Studii independente de inputurile neurale şi hormonale au fost făcute în 
culturi. Secţiunile coronale ale NSC pot fi menținute funcţional doar câteva ore, 
timp în care pot fi făcute înregistrări celulare singulare (Stephan şi Zucker, 1972). 
Deoarece nu este posibilă menţinerea activităţii unui neuron timp de 24 de ore, s-a 

recurs la prelevarea acestora atât în timpul zilei, cât şi în timpul nopţii. Astfel, la 
neuronii prelevaţi în timpul fazei luminoase s-au constatat descărcări înalte, iar la 
cei prelevaţi în timpul nopţii descărcări joase, ceea ce demonstrează că neuronii 
NSC au o ritmicitatea intrinsecă în decursul celor 24 de ore (Toates, 1992). 

Stimularea electrică a NSC la şobolan şi hamster a produs modificarea fazei 
de alimentare şi a ritmului de alergare pe roată. Implantarea permanentă de 
electrozi în NSC a permis monitorizarea activităţii ritmice şi obţinerea prin 
stimulări electrice a unor rezultate dependente de faza ritmului circadian în care au 
fost făcute. Faptul a sugerat că stimularea mimează la nivel neural efectul luminii 
(Rosenwasser, 1988). 

Activitatea metabolică a NSC. Activitatea neuronilor cerebrali este aproape 
în întregime dependentă de glucoză, deoarece aceasta furnizează energia necesară 
funcţionării lor. Ariile cerebrale active utilizează o cantitate mai mare de glucoză, 
fapt constatat în timpul administrării glucozei marcate radioactiv (Schwartz şi 
Gainer, 1977). Cu ajutorul autoradiografiei s-a demonstrat că SNC este metabolic 
activ în timpul orelor de lumină din ciclul lumină/ întuneric, adică atunci când 
animalul este activ. Activitatea cea mai intensă a fost constatată atunci când lumina 
de laborator a fost aprinsă în mijlocul perioadei întunecoase. Prin urmare, NSC 
răpunde promt la lumină, fapt neîntâlnit în alte arii cerebrale. 

Ritmicitatea metabolică a NSC nu reflectă exact inputul perioadei lumină- 
întuneric din mediul înconjurător, ci apare ca rezultat al unei ritmicităţi metabolice 
endogene a acestuia (Hastings şi colab., 1991). 

Autoradiografic s-a demonstrat că în perioada prenatală tardivă şi în cea 
postnatală precoce se dezvoltă la nivelul NSC al puiului de şobolan un ritm 
propriu. Acest ritm apare şi atunci când şobolanul este ţinut constant în întuneric. 
Interesant este faptul că ritmul respectiv apare înaintea dezvoltării conexiunilor 
sinaptice, precum şi a celor input şi output ale NSC (Rusak şi colab., 1990). 

Datele de mai sus arată că pacemaker-ul cerebral al ritmului circadian este 
localizat la nivelul NSC. Lezarea bilaterală a NSC elimină ritmul circadian sau 
inversează ritmul somn/veghe. Acest fapt a fost constatat la bolnavii operaţi pentru 
tumori hipofizare mari, craniofaringioame şi infundibuloame. La şobolanii cu leziuni 
ale NSC, ritmicitatea poate fi restabilită cu ajutorul implantelor de ţesut suprachias- 
matic, 

Observațiile cu privire la activitatea neuronilor NSC au scos în evidenţă 
faptul că aceştia au o activitate înaltă în faza luminoasă şi o activitate joasă în 
faza întunecoasă. Ritmul metabolic al NSC este endogen. Deşi NSC este 
formațiunea cea mai importantă de dirijare a ritmicităţii, trebuie menţionat faptul 
că şi glanda pineală posedă un rol asemănător. 


Genele şi proteinele care dirijează ceasul biologic 


Pentru explicarea mecanismului circadian au fost făcute studii comparative 
pe drosofilă şi mamifere. 

Astfel, s-a constatat că expresia timing-ului circadian din neuronii individuali 


nu reprezintă proprietatea emergentă a unui circuit sau sistem neuronal. ci este 
caracteristica integrală a biochimismului cerebral. 

Prin analiza paternului circadian de la nimfele de drosofila au fost identificate 
numeroase gene care encodează elementele esenţiale ale ceasului (Hall, 1990; 
Rosato şi colab., 1997). 


Mutaţiile acestor gene pot accelera sau încetini ceasul, dând muşte la zile 


cu 20 sau 28 de ore. Alte mutații pot distruge complet abilitatea muştei de a fi ritmică. 

Proteinele encodate de aceste gene fac parte dintr-o buclă feedback 
negativă care pune în mişcare oscilaţiile sistemului timing (Reppert, 1998). 

Proteinele perioadei (per) şi cele fără (rim=timeless) se mişcă în jurul 
celulei astfel încât abundența şi localizarea lor definesc ciclul circadian (Hastings, 1998). 

Genele care encodează aceste proteine (per şi tim) sunt active în partea 
timpurie a nopţii producând mARN. Mai târziu, în noapte, proteinele încep să se 
acumuleze. Iniţial proteinele, în special per, sunt degradate în citoplasmă. Totuşi, 
proteinele per au un loc de legătură specializat care le permite să se asocieze cu 
tim ca heterodimer. Aceşti dimeri sunt mult mai rezistenți la degradare şi în actul 
asocierii, iar suprafeţele proteinei care conţin în citoplasmă per sunt obscurizate 
dând posibilitate dimerilor de a intra în nucleu. Acesta este un eveniment cheie dar 
proteinele ceas au şi proprietatea de a controla activitatea diferitelor gene. Expresia 
genelor per şi tim este nepresată de către produşii proteinici proprii dimerizaţi, care 
închid bucla feedback. 

Ca rezultat, odată cu ajungerea dimerilor în nucleu genele ceas sunt oprite 
ne mai sintetizând noi ceasuri mARN sau proteine. După un timp proteinele 
existente în nucleu încep să se degradeze iar genele sunt eliberate de inhibiţie 
pentru a deveni din nou active şi a reintra în ciclu. Intervalul dintre activarea şi 
oprirea genei durează aproximativ 24 de ore şi este autosusţinut (Hastings, 1998). 

Prin urmare, în perioada precoce a ciclului expresia per şi tim este stimulată 
de factorul Bmal şi ceas. 

Odată cu creşterea concentraţiei citoplasmice a per mARN se produce 
proteina pre, care iniţial este instabilă şi degradată. În perioada mijlocie a ciclului, 
creşte concentraţia proteinelor per şi tim şi se formează heterodimeri care intră în 
nucleu unde suprimă expresia genelor per şi tim. În perioada tardivă a ciclului, 
transcripţia genelor este oprită. Cu timpul, proteinele per şi Tim sunt inactivate, iar 
fără mARN nu se poate produce nici o proteină nouă. 

În consecinţă, ceasul şi Bmal exercită o acţiune stimulatoare astfel încât 
după 24 de ore ciclul reâncepe. Integritatea şi viteza oscilaţiilor ceasului depind de 
numeroase evenimente intracelulare cum ar fi contextul ceasului biochimic. 


Rolul glandei pineale în determinarea ritmurilor 


Hormonul melatonin este sintetizat din serotonina (5-HT) glandei pineale. La 
vertebrate, melatonina apare în timpul fazei întunecoase a ciclului lumină/întuneric, 
inditerent dacă animalul are sau nu o activitate diurnă sau nocturnă. 

La om şi la multe păsări eliberarea nocturnă a melatoninei apare în timpul 
odihnei şi somnului, în timp ce la rozătoare apare în timpul activităţii. În timpul 
orelor de zi, nivelul metabolismului este extrem de scăzut, fiind aproape nedetecta- 
bil. La om, nivelul acestui hormon începe să crească seara târziu, ajunge la cifre 
maxime între ora 24 şi 2, după care începe să scadă în a doua parte a nopţii, astfel 
încât în zori ajunge la nivelul din timpul zilei luminoase. 

Ritmul melatoninei nu este determinat exogen de ciclul lumină/întuneric, ci 
de ritmurile endogene, fapt datorită căruia se perpetuează şi în condiţii de întuneric 
continuu. Cu toate acestea, ritmul este extrem de sensibil la lumină. Un plus 
luminos de 0,4 luxi (echivalent cu lumina lunii) suprimă eliberarea melatoninei la 
anumite rozătoare. În condiţii de lumină continuă ritmicitatea melatoninei scade 
putând sugera o dependenţă exogenă, dar nu este aşa. Expunerea omului la lumină 
foarte puternică în timpul serii blochează creşterea melatoninei. 

Este interesantă şi relaţia dintre ritmul melatoninei pineale şi cel al NSC. 
Faza de activitate a pinealei se află la 180” faţă de cea a NSC, deoarece acesta 
devine mai activ în timpul luminii. 

Lezarea NSC duce la pierderea producţiei şi eliberării melatoninei pineale. 
Astfel, ritmicitatea melatoninică este dirijată direct de către NSC. Datorită faptului 
că NSC este un generator endogen al ritmului melatoninei, nivelul plasmatic al 
acesteia reprezintă indicatorul direct al funcţiei NSC. Cu alte cuvinte, deşi NSC se 
află la distanţă faţă de glanda pineală, producţia melatoninei şi eliberarea sa 
indică gradul de funcţionalitate al acestuia. 

La majoritatea speciilor testate, eliberarea melatoninei rămâne insensibilă la 
stres, somn, interacţiune cu alţi hormoni. 

La om, nivelul melatoninei este un indicator valoros al ceasornicului 
circadian. 

Fotoperiodicitatea se referă la funcţiile biologice sensibile, la raportul 
lumină-întuneric din cadrul celor 24 ore. Zilele scurte din timpul toamnei determină 
la unele specii activitatea reproductivă. Pentru animalele domestice, reglarea 
reproducerii, creşterii în greutate şi creşterii lânei au aplicaţii comerciale. 
Modificările sezoniere pot ameliora necesităţile comerciale, dar acestea nu se 
limitează la ritmul sezonier natural. Ă 

În laborator, durata fotoperiodicităţii zilnice poate fi uşor manipulată. Astfel, 
scurtarea zilei hamsterilor aurii duce la regresia gonadelor, în timp ce prelungirea 
zilelor (perioadei luminoase) duce la regenerarea gonadică. Totuşi, degenerarea 
gonadică indusă de scurtarea zilelor nu rămâne permanentă. 

Pinealectomia împiedică regresia gonadală determinată de scurtarea zilelor, 
fapt ce demonstrază că fotoperiodicitatea reglează funcţia gonadală şi că efectul 
fotoserisibil este mediat de glanda pineală. Regresia gonadală din timpul iernii 
împiedică înmulţirea şi naşterea într-o perioadă de timp a anului inadecvată pentru 
supravieţiure. Odată cu apropierea primăverii gonadele devin insensibile la 
influenţa restrictivă a glandei pineale. Ele încep să regenereze, aşa încât, la venirea 
primăverii, când hamsteri ies din hibernare, funcţia lor sexuală poate intra imediat 
în activitate. Deoarece perioada lor de gestație este numai de 21 de zile, naşterea are 
loc într-o perioadă de timp a anului optimă pentru supravieţiure. Prin urmare, 

corpul pineal acţionează ca un organ principal pentru sincronizarea maturizării, 
fecundării, gestaţiei, naşterii şi hrănirii puilor. La alte specii la care gestaţia este 
mai lungă, cum ar fi capra, semnalul de fotoperiodicitate pentru maturare este 
reprezentat de zilele scurte şi nu de cele lungi. 

__ Maturarea caprei se face toamna, pentru ca puii să poată fi născuţi 
primăvara. Din datele prezentate reiese clar că melatonina este un timing hormone 
şi un hormon al fertilităţii. 

Ca şi ritmurile circadiene, ritmurile anuale au o funcţie anticipatoare pentru 
evenimentele fiziologice, ce trebuie puse în acţiune înainte ca modificările mediului 
înconjurător să apară. Astfel, prepararea pentru hibernare sau migraţie trebuie să 
aibă loc înaintea debutului iernii. 

În natură, durata zilei este cel mai stabil indicator pentru schimbarea unui 
sezon anual. 

Stimulul care ia naştere în pineală şi acţionează ca semnal al sistemului 
reproductiv este melatonina. Administrarea continuă de melatonină duce la 
realizarea unei pinealectomii funcţionale. Organul ţintă nu poate citi semnalul 
circadian şi răspunde ca şi cum pineala ar fi extirpată. 

La animalele nesezoniere şi la om, această funcţie a pinealei rămâne de 
clarificat. În fiecare seară, vara, când este timpul de culcare şi mai devreme în 
timpul iernii, glanda pineală începe să elibereze melatonină în curentul sanguin. 
Ce face această melatonină? Răspunsul nu este cunoscut, dar sunt precizate câteva 
date. De exemplu, pineala nu este un ceasornic circadian la mamifere, aşa cum este 
la vrăbii sau la unele specii de şopârle. 

Pinealectomia şobolanilor, hamsterilor şi a altor animale de laborator nu dă 
nici o disrupţie a ritmului locomotor circadian. De aici rezultă că pineala nu pare 
să fie implicată în generarea ritmului circadian al mamiferelor. Totuşi, ea ar putea 
fi implicată în sincronizarea acestui ritm. Cea mai importantă caracteristică a 
semnalului melatonin este reprezentată de ritmicitatea sa crescută în timpul nopţii 
şi scăzută în timpul zilei. Ritmul acesteia este determinat de acpiunea directă a 
NSC. 

Unii oameni de ştiinţă au sugerat că ritmul melatoninei determinat de NSC 
reprezintă semnalul circadian hormonal major, care ajunge la toate celulele şi 
țesuturile organismului. Tot ce poate fi spus în prezent este că după pinealectomie 
apar multe modificări ale sistemului imun, ale presiunii sanguine şi modificări ale 
proceselor de îmbătrânire. 

Totuşi, nici una din acestea nu este crucială pentru funcţionarea normală a 
organismului. Descoperirea funcţiei melatoninei la om ar reprezenta ultima mare 
frontieră în cercetatrea funcţionării hormonale, deoarece celelalte glande şi sisteme 
hormonale sunt bine cunoscute. 

În concluzie, hormonul major produs de glanda pineală, melatonina, este 
eliberat în timpul fazei întunecoase a ciclului lumină-întuneric. 

Nivelul plasmatic: al melatoninei este un bun indicator al activității NSC. 
Melatonina are un „timing role“ în comportamentul reproductiv al speciilor 
sezoniere. 

Biochimia ceasornicului biologic 


În NSC se găsesc neurotransmiţători, neurotransmiţători prezumtivi şi 
peptide (acetilcolină, noradrenalină şi dopamină). Aceşti agenți agonişti şi 
antagonişti ar putea fi utilizaţi pentru modificarea fazei ceasornicului fie prin 
afectarea nucleului neuronilor, fie indirect prin fenomenul de stimulare farmacolo- 
gică. Aici, cercetătorii se confruntă cu două mari probleme. Prima se referă la 
faptul că cele mai multe peptide şi cei mai mulţi neurotransmiţători din NSC au 
o distribuţie omniprezentă la nivelul întregului sistem nervos central. Aceste 
substanţe sunt implicate în controlul multor paternuri comportamentale, precum şi 
în desfăşurarea a numeroase procese fiziologice şi endocrinologice. 

Dar, orice medicament destinat modificării ceasornicului trebuie să acţioneze 
selectiv asupra NSC şi să lase neatinse toate celelalte sisteme transmiţătoare şi 
peptidice din creier. În plus, medicamentul administrat oral nu trebuie să fie distrus 
de sucul gastric şi nu trebuie să stimuleze nici sistemul nervos periferic şi nici alte 
organe. 

A doua are în vedere faptul că în timpul introducerii de către lumină a 
modificării fazei, multe sisteme neurotransmiţătoare acţionează sinergic, iar 
interacţiunea sinergică respectivă este destul de complexă. 

Apoi, administrarea unui singur neurotransmiţător sau a unei singure peptide 
are efect minim asupra outputului NSC. 

În ciuda acestor bariere, au fost încercaţi diverşi compuşi cu efecte asupra 
ritmicităţii circadiene. 

Primele studii au sugerat că acetilcolina ar putea fi implicată în activitatea 
căilor aferente ale NSC, dar nici acetilcolina şi nici enzima de sintetizare a acesteia 
nu au fost găsite în nervii sau tracturile optice. Acetilcolina este degradată rapid, 
astfel încât pentru mimarea acţiunii acesteia se utilizează o substanţă sintetică 
analogă numită carbachol. Injectarea carbacholului în ventriculii cerebrali ai 
şoarecilor duce la apariţia unei curbe de răspuns fazic similară cu cea obţinută 
prin pulsaţiile luminoase scurte. 

Omniprezenţa acetilcolinei în sistemul nervos central face puţin probabilă 
utilizarea unei pilule bazate pe principiul colinergic. 

Studiile electrofiziologice şi comportamentale arată că neurotransmiţătorul 
primar al tractului retinohipotalamic este un aminoacid cu efect excitator. 
Administrarea unui medicament care blochează unul din receptorii glutamatului 
blochează şi modificarea fazei indusă de lumina pulsată. 

La nivelul sistemului nervos central şi în nucleul suprachiasmatic există trei 
substanțe cu concentraţie mărită: serotonina, GABA  (neurotransmiţători) şi 
arginin-vasopresina (AVP) (neuropeptidă). 

Experiențele care au dus la eliminarea aproape completă a serotoninei şi 
AVP din sistemul nervos central nu au reuşit să înlăture ritmicitatea comportamen- 
tului circadian. În schimb, s-a dovedit că neurotransmiţătorul GABA joacă un rol 
important în funcţionarea NSC. 

Drogurile care mimează acţiunea GABA sunt valproatul şi benzodiazepinele. 
Valproatul afectează perioada circadiană la anumite specii. 

Injectarea benzodiazepinelor, droguri care măresc efectul GABA, facilitează 
perpetuarea ritmului circadian după modificarea fazei lumină-întuneric. 

Din datele experimentale de mai sus s-a tras concluzia că ceasornicul 
circadian este mediat sau modulat, cel puţin în parte, de către neurotransmiţătorul GABA. 

Triazolanul, benzodiazepină cu acţiune de durată scurtă, acţionează şi el 
asupra pacemaker-ului circadian. La om, triazolanul nu ameliorează somnul după 
modificarea fazei din programul somn/veghe, atunci când se zboară cu avionul spre 
zone est-vest sau vest-est pe timp de 8 ore. La şobolani şi oameni, triazolanul este 
un sedativ, iar la hamsteri este un drog activ. 

În privinţa melatoninei s-a constatat că la unele specii receptorii acestui 
hormon sunt mult concentrați la nivelul nucleului suprachiasmatic. Datorită acestui 
fapt, NSC apare ca un important factor feedback în eliberarea melatoninei în timpul 
nopţii. 

Modificarea fazei ritmului circadian se produce numai în cazul în care 
debutul activităţii coincide cu timpul zilei în care este injectată melatonina. După 
15 zile de astfel de injectări repetate, se produce modificarea fazei ritmului 
circadian. Modificarea se menţine atât timp cât durează efectul injecţiei. Există 
deci o fereastră sau poartă foarte îngustă de sensibilitate la melatonina exogenă. 

În concluzie, identificarea transmiţătorilor de la nivelul NSC ne-ar oferi 
posibilitatea găsirii medicamentelor utile pentru schimbarea fazei ceasornicului 
circadian al organismului. 

Acţiunea agonistă sau antagonistă asupra acestor transmiţători ar ridica 
enorme probleme, în cazul în care un anume transmiţător s-ar afla şi în afara NSC. 
Pe de altă parte, s-ar putea ca aceiaşi transmiţători să aibă funcţii multiple în 
diverse regiuni cerebrale. | 

Modificarea ritmului prin injectarea unor substanţe chimice şi prin expunerea 
la lumină a adus unele lămuriri. Astfel, dacă injectarea unor substanţe chimice 
mimează expunerea la lumină, faptul respectiv sugerează că ele modifică faza 
prin intermediul căii ce leagă ochiul de NSC. 

În controlarea comportamentului intervine interacţiunea factorilor interni cu 
cei externi. Astfel, procesele timing ce stau la baza ritmului circadian al comporta- 
mentului, deşi sunt endogene, ele se află şi sub influenţa ritmurilor externe. 

În interiorul ceasornicului bilogic există o cutie neagră, care aparţine 
sistemului nervos, iar utilizarea leziunilor şi injecţiilor cu substanţe chimice în 
scopul modificării acesteia este plină de dificultăţi. 


Reglarea somnului 


Reglarea somnului reclamă participarea obligatorie a hipotalamusului. 
Somnul ar fi o rezultantă a depresiunii activităţii sistemului reticulat 
activator ascendent, sistem de alertă şi de menţinere a stării de veghe. 

Unii cercetători se referă la zona de la baza creierului situată rostral de 
chiasma optică (includ probabil aria preoptică şi cea supraoptică) ca la o arie 
sincronizatoare importantă a prozencefalului, deorece stimularea bilaterală a 
acesteia la o pisică cu comportament alert provoacă somnul. 

Hess (1924), folosind metoda excitaţiei punctiforme, a arătat că în 
hipotalmus ar exista o zonă dinamogenă (medială şi posterioară) şi o zonă 
trofogenă (antero-laterală). În cazul excitării celei de-a doua zone, autorul a putut 
induce somnul la animalele de experienţă. De fapt, acest somn sau o stare 
asemănătoare pot fi produse de stimulări chimice şi electrice în variate structuri 
ale trunchiului cerebral, ceea ce dovedeşte că nu există un centru al somnului. 
Totuşi, importanţa funcţiei hipotalamice în reglarea somnului, în emoţii şi în unele 
stări psihocomportamentale este de necontestat. 

Teoria potrivit căreia somnul este un proces activ a fost din ce în ce mai 
mult acceptată. Astfel, somnul sau un comportament de somn a putut fi indus de 
stimularea a numeroase arii corticale, a elementelor sistemului limbic, a nucleilor 
talamici intralaminali, a ariilor preoptică şi supraoptică, a capului nucleului caudat, 
a hipocampului, a complexului amigdaloid, precum şi a variatelor regiuni ale 
trunchiului cerebral. 

Ciclul somn/veghe are ca substrat sistemul reticulat activator şi inhibitor 
ascendent, nucleul suprachiasmatic şi pineala. Formaţiunea reticulată pontină şi 
nucleii rafeului constituie centrii inferiori legaţi de producerea somnului paradoxal, 
în timp ce structurile hipnogene rostrale aflate sub influenţa celor două sisteme 
reticulate ascendente (activator şi inhibitor) sunt legate de somnul lent sau 
sincronizat (vezi capitolul cu privire la somn). 

White (1940) şi Kaufman (1970) au arătat că stimularea hipotalamusului 
anterior produce la om şi la animale un comportament ireproşabil şi că excitaţia 
hipotalamusului posterior la animale provoacă trezirea. Invers, distrucţia hipotala- 
musului anterior la animale induce insomnia, în timp ce distrucţia hipotalamusului 
posterior la animale şi la om dă somnolenţă, stupoarea şi coma. Datorită acestui 
fapt, Ranson (1939) a considerat hipotalamusul posterior centrul trezirii, inr ulterior 
Nauta (1940) a postulat că hipotalamusul anterior este centrul somnului. Pai târziu, 
odată cu elucidarea influenţei sistemului reticulat ascendent, somnul a fost privit ca 
o formă a unei necesităţi fiziologice dată de participarea activă a sistemului 
reticulat inhibitor din punte şi hipotalamus. 

Trezirea generală dată de hipotalamusul posterior şi de tegmentul 
mezencefalic, cere un nivel mai scăzut de activare a sistemului reticulat activator 
ascendent decât este necesar pentru a menţine o activitate mintală pe deplin conştientă. 

Coma apare ca rezultat al pierderii activităţii sistemului reticulat activator sau 
al întreruperii conexiunilor acestuia cu telencefalul, nemaiputând determina 
activitatea celorlalte circuite neuronale sau a cortexului şi deci, nici trezirea , chiar 
după aplicarea unor stimuli puternici. 

Distrucţia hipotalamusului posterior, cu păstrarea formaţiunii mezencefalice 
adiacente, dă hipersomnolenţă şi sincronizare EEG, ca în stările de somn ŞI comă 
inițială. 

Observaţia conform căreia stimularea precisă a hipotalamusului posterior 
produce desincronizare EEG şi trezire a fost reprodusă la om de către Sano şi 
colab. (1970). Leziunile mici stereotaxice ale hipotalemusului posterior produc la 
om o hipersomnolenţă temporară (Sano şi colab. , 1970). 

Von Economo (1930) a fost primul care a făcut asociaţia dintre somnolenţă, 
leziunile hipotalamice posterioare şi mezencefalice rostrale în timpul studiilor sale 
asupra encefalitei letargice. 

Până la descoperirea neurotransmiţătorilor se considera că ciclul somn/ve- 
ghe normal este determinat de centrul inhibitor din hipotalamusul anterior şi de 
centrul excitator al trezirii din hipotalamusul posterior. 

Aceşti centri sunt conectaţi prin intermediul sistemului reticulat activator şi 
inhibitor cu alţi nuclei asemănători din trunchiul cerebral, de a căror bună 
funcţionare depinde normalitatea ciclului somn/veghe. 

La animale, prin decerebrare mediocoliculară, tulburarea ciclului somn/veghe 
durează mai multe săptămâni (Genovesi şi colab., 1954). 

Ciclul somn/veghe cunoaşte o normalizare mai rapidă după leziunile 
hipotalamusului posterior, decât după leziunile mezencefalice (Plum şi colab., 
1978). Lezarea hipotalamusului anterior produce trezire prelungită şi hiperkinezie, 
probabil legate de rămânerea în funcţiune numai a sistemului reticulat activator. 

Leziunile hipotalamice, care duc la modificarea ritmului somn/veghe sau la 
inversarea lui, par a fi mai întinse şi slab localizate. 


Somnul 


Există două concepţii cu privire la somn. Concepţia veche, aseamănă 
somnul cu moartea, prin faptul că în acest timp funcţiile mintale dispar. Hesiod 
consideră somnul ca un „frate al morţii“. Cealaltă susţine că somnul şi starea 
conştientă reprezintă forme speciale ale activităţii mintale. 

Pizron (1913) afirmă că somnul are trei caracteristici: 1 este periodic 
necesar; 2) are un ritm independent de condiţiile externe; 3) în timpul acestuia se 
produce o întrerupere completă a funcţiilor senzoriale şi motorii care leagă creierul 
de mediul înconjurător. 

Astăzi se ştie precis că cea de-a treia caracteristică nu este corectă, 
deoarece izolarea de mediul înconjurător este departe de a fi completă chiar în 
stadiile cele mai profunde ale somnului. Astfel, impulsurilesenzoriale periferice 
penetrează ariile corticale în timpul somnului, iar comenzile corticale motorii pot 
ajunge la neuronii motori alfa din măduva spinării în timpul unor stadii specifice 
ale acestuia, deşi outputul neuronilor motori este inhibat în mod activ (Kelly, 1991). 

Cu toate acestea definiţia lui Pi&ron este interesantă prin faptul că ne atrage 
atenţia asupra ciclului somn/veghe. 

În timpul vieţii, somnul are o anumită periodicitate: la nou născut există un 
ciclu somn/veghe polifazic, la copil apare un patern bifazic caracterizat prin somnul 
de după amiază, iar la adult ciclul circadian este monofazic. Până în anul 1950, 

somnul era considerat ca un fenomen pasiv. Între 1950 şi 1960 cercetările au 
revoluţionat teoriile cu privire la somn prin recunoaşterea caracterului activ al 
acestuia şi a succesiunilor sale ciclice controlate de sisteme neurochimice strâns 
corelate. 

În 1913, Pitron sugera că activitatea fizică şi mintală din timpul zilei 
produce substanţe chimice care induc somnul şi că, în timpul somnului, aceşti 
produşi chimici sunt distruşi. Pentru a demonstra acest fapt, autorul a extras lichid 
cefalorahidian de la câinii ţinuţi treji câteva zile, pe care l-a injectat apoi în sistemul 
ventricular al altor câini, obţinând adormirea pentru o perioadă de 2-6 ore. 

În ultimii 20 de ani, cu ajutorul noilor tehnici de biochimie, s-a reuşit să se 
descopere şi să se caracterizeze mulţi factori care induc somnul. 

Printre aceştia includem: neuramil peptidele, lipopolizaharidele, prostaglandi- 
nele, interleukina-l, interleukina a, , factorul necrotic tumoral, peptidele delta 
inductoare de somn, peptidele vasoactive intestinale şi serotonina. În afara 
accentuării somnului, aceste substanțe mai acţionează şi asupra temperaturii 
corpului, precum şi asupra răspunsului imun (Kreuger şi Karnofsky, 1987). Datorită 
acestui fapt, a fost emisă teoria conform căreia o importantă funcţie auxiliară a 
somnului este aceea de optimizare a proceselor antiinfecţioase. 

Totuşi, în potenţarea somnului, prezintă importanţă mai mare două peptide, 
una izolată din sânge şi alta izolată din lichdul cefalorahidian. Astfel, în anul 1977, 
Schoenenberger şi Monnier au izolat din sângele iepurilor, la care s-a indus somnul 
prin stimulare electrică talamică, o monopeptidă. Deoarece administrarea acestei 
peptide (Trp-Ala-Gly-Gly-Asp-Ala-Ser-Gly-Glu) în ventriculii cerebrali a mărit 
frecvenţa undelor EEG lente de tipul delta caracteristice somnului şi a redus 
activitataea locomotorie, ea a fost numită peptidă inductoare de somn delta. 
Majoritatea cercetătorilor au demonstrat că această peptidă uşor hipnotică 
traversează lent şi cu dificultate bariera hemato-encefalică. Cealaltă peptidă a 
putut fi concentrată de către Pappenheimer şi colab. (1975) prin filtrarea lichidului 
cerebrospinal prelevat de la caprele private de somn. 

Acest factor, cu greutatea moleculară mai mică de 500 măreşte durata 
somnului cu unde lente (nu a celui cu mişcări oculare - REM) şi diminuează 
activitatea locomotorie a subiecţilor care o primesc. 

Analizele chimice au arătat că factorul respectiv este un peptidoglycan, care 
conţine un rest de acid muramic. Fiecare muramil peptidă cu proprietăţi 
somnogene s-a dovedit a fi pirogenică şi imunoactivă. 

Muramil peptidele acţionează asupra somnului prin intermediul sistemului 
serotoninergic. Astfel, paraciorofenilalanina care blochează sinteza serotoninei 
inhibă somnul. Acest fapt este contracarat complet de muramil peptide. Există date 
care demonstrează că serotonina şi muramil peptidele formează legături atât pe 
macrofage, cât şi în creier. Această relaţie agonistă dintre neurotransmiţător şi un 
anume imunomodulator prezintă interes prin faptul că afinitatea pentru receptorii 
serotoninici este marcat alterată în cazul privării somnului. 

Ipoteza anterioară, cu privire la rolul sistemului reticular ascendent în 
producerea somnului, face parte din conceptul de somn pasiv. 

| indiferent de factorul care provoacă somnul (sanguin, cerebral sau din LCR), 
cert este că debutul acestuia este indus în mod activ. 

În anul 1936, Bremer a demonstrat pe cale neurofiziologică că somnul este 
o funcţie cerebrală pasivă. Efectuând preparate de creier izolat (secţionarea 
mezencefalului între coliculii superiori şi inferiori) Bremer a observat apariţia unor 
trasee EEG tipice de somn. 

Pe prepartele de encefal izolat (transsecţiune efectuată între bulb şi măduva 
spinării) autorul a înregisrat la nivelul telencefalului un ciclu somn/veghe normal. 
Ca urmare a acestor experienţe , Bremer a tras concluzia că telencefalul izolat din 
preparatul de creier izolat doarme în permanenţă din cauza insuficienţei inputurilor 
senzoriale de trezire, în timp ce encefalul izolat păstrează inputurile senzoriale ale 
nervilor cranieni, în particular a trigemenului şi acusticovestibularului şi prin urmare 
şi ciclul somn/veghe normal. Pentru susţinerea acestei ipoteze, Bremer a secţionat 
nervii senzoriali ai trunchiului cerebral din preparatul de encefal izolat, după care 
a obţinut o stare continuă de somn a telencefalului, similară celei din creierul izolat. 

Bremer a afirmat că stimulii care trezesc în mod normal telencefalul sunt 
transmişi rostral prin căile senzoriale normale. 

În anul 1949, Moruzzi şi Magoun au efectuat leziuni parţiale în mezencefalul 
pisicilor, în urma cărora au constatat că leziunile tegmeniale laterale, care 
întrerupeau căile senzoriale ascendente directe, nu moditicau semnificativ balanţa 
dintre somn şi veghe. În schimb, leziunile mediane, care afectau proiecţiile rostrale 
ale formaţiei reticulate, duceau la apariţia unui comportament stuporos şi a unui 
traseu EEG cu unde delta caracteristice somnului. Astfel, autorii au ajuns la 
concluzia că proiecţiile ascendente ale formaţiei reticulate alimentate cu colaterale 
din sistemul senzorial specific au o activitate tonică, care activează cortexul 
cerebral şi menţin treaz telencefalui. Diminuarea acestei activităţi duce la apariţia 
somnului. Această ipoteză de somn pasiv produs prin deaferentarea funcţională a 
sistemului reticulat activator ascendent a dominat cercetarea somnului pe o perioadă 
de mulţi ani. În acelaşi timp (1949), Moruzzi şi Magoun au mai constatat că în 
cazul secţionării trunchiului cerebral la nivel mediopontin, la câţiva milimetri 
caudal de secţiunea mezencefalică a lui Bremer, pisicile nu puteau să doarmă. 
Aceasta a sugerat că formaţia reticulată rostrală conţine o populaţie neuronală a 
căror activitate este necesară pentru trezire, în timp ce trunchiul cerebral caudal are 
neuronii necesari pentru somn. Ulterior, Moruzzi (1959) a demonstrat că şi aceşti 
neuroni aparţin formaţiei reticulate. 

- Studile recente sugerează că regiunea trunchiului cerebral care induce 
somnul poate fi reprezentată fie de nucleii rafeului (colecţie de celule serotoni- 
nergice aflate pe linia mediană a bulbului), fie de nucleul tractului solitar. 

Astăzi, puţini sunt cei care acceptă această concluzie. 

Datele de mai sus sunt relevante pentru înţelegerea comelor apărute ca 
urmare a lezării trunchiului cerebral. Astfel, au fost descrise cazuri de somnolenţă 
şi comă la bolnavii cu leziuni mezencefalice, precum şi stări de hipersomnie cu 
trezire, care simulau un somn natural, la pacienţii cu leziuni hipotalamice 
posterioare (Davison şi colab., 1946; Lipsett şi colab., 1962). 

Souques şi colab (1926) şi Castaigne şi colab. (1967) au prezentat bolnavi cu 
hipersomnie intermitentă asemănătoare narcolepsiei idiopatice, la care s-au 
descoperit tumori localizate în aceleaşi zone a căror lezare produce hipersomnie. 

Plum şi Van Uitert (1978) au comunicat 19 cazuri la care diferitele leziuni 
hipotalamice au dus la hipersomnie, hipersomnie intermitentă, modificarea ritmului 
somn/veghe, comă sau nu au provocat nici o modificare a stării de conştienţă. 

Cel puţin două arii, care aparţin hipotalamusului şi porțiunii telencefalice 
adiacente bazale, sunt esenţiale pentru inducerea somnului normal; aria preoptică 
şi nucleul suprachiasmatic. 

Aplicarea directă a serotoninei pe aria preoptică şi stimularea elecrtrică a 
acesteia pot induce unde lente de somn. Ambele efecte pot fi atenuate prin aplicarea 
prealabilă a tratamentului cu paraclorofenilalanină (Kelly, 1991). Distrucţia ariei 
preoptice la şobolan duce la apariţia unei insomnii abrupte. 

În iniţierea somnului cu mişcări oculare rapide (REM-rapid eye movements) 
sunt implicate regiuni distincte din trunchiul cerebral. 

Majoritatea neuronilor serotoninergici din nucleii rafeului dorsal şi din 
substanţa cenuşie periapeductală au o activitate maximă în timpul trezirii şi una 
drastic redusă în timpul somnului REM. S-a sugerat că acest patern se datorează 
suprimării de către aceşti neuroni a vârfurilor ponto-geniculo-occipitale (PGO). În 
faza de trecere de la somnul cu unde lente la REM, neuronii rafeului îşi încetează 
activitatea, rămânând în această stare în toate episoadele REM. 

Jouvet şi Delorome (1965) au demonstrat că aceşti neuroni inhibă activitatea 
REM, iar inactivitatea din timpul somnului cu mişcări oculare rapide indică 
terminarea inhibiţiei. 

Populaţia de celule din trunchiul cerebral implicată în inducerea sau 
menţinerea somnului REM secretă acetilcolină sau este sensibilă la acest 
neurotransmiţător. Microinjecţiile de agonişti colinergici efectuate în tegmentul 
pontin al pisicilor prelungesc somnul REM. 

Deşi aceste arii de activare a somnului REM nu au nici un neuron colinergic, 
inputurile lor au fost delimitate de Quattrochi şi colab. (1989). Amestecul de 
agonişti colinergici format din muscarină şi nicotină (carbacolul) s-a dovedit a fi 
eficace în atragerea somnului REM. 

Prin conjugarea carbacolului cu microsfere fluorescente, s-au marcat 
proiecţiile anatomice neuronale la locul de injectare şi s-a putut înlocui o stare 
comportamentală de trezire cu una REM. 

Marcarea retrogradă a fost prezentă într-o largă reţea din trunchiul cerebral, 
care includea nucleii cu şi fără neuroni colinergici cunoscuţi. 

Printre ultimii se numără aglomerările celulare aminergice din rafeul dorsal 
şi din locus ceruleus. Acest fapt demonstrează că somnul REM apare ca rezultat 
al activităţii unor grupe neuronale diferite, care utilizează transmiţători diferiţi. 

Hobson şi colab. (1975) au atras atenţia asupra rolului acetilcolinei în somnul 
REM şi a monoaminelor în somnul cu unde lente. Ei au delimitat două populaţii 
neuronale interconectate, care pot fi activate sau inhibate în timpul somnului REM. 
O populaţie de celule colinergice situată în câmpul tegmental gigantocelular 

acţionează rapid şi într-o manieră fazică în toate perioadele somnului REM. Ea 
corelează cu vârfurile PGO, cu mişcările oculare rapide şi cu contracţiile 
musculare. O altă populaţie de celule monoaminergice din locus ceruleus şi din 
nucleii rafeului au o activitate scăzută în timpul somnului REM. Aceste caracteris- 
tici l-au determinat pe Hobson şi colab. (1975) să afirme că paternul intrinsec de 
alternare a activităţii celulelor colinergice cu cele noradrenergice poate fi luat în 
consideraţie şi în ciclicitatea dintre somnul REM şi cel cu unde lente. Ulterior, 
Siegel şi Mc Ginty (1977) au constatat că descărcarea celulelor tegmentale gigante 
corelează strâns cu mişcările alerte ale animalelor treze, nereprezentând o 
caracteristică a somnului REM, ci a activităţii motorii per se. 


Rolul receptorilor 5-HT,, în reglarea somnului paradoxal 


Serotonina (5-HT) participă la reglarea stării de vigilenţă. Această 
observaţie i-a condus pe Boutrei şi colab. (1998) la explorarea ritmului nictemeral 
al veghei-somnului şi al efectului ligantelor de receptorii 5-HT,p la şoarecii mutanţi 
neexprimaţi prin 5-HT,p şi la suşa „sălbatică“ de referiță (129/SV). În cele 2 
grupe (n=8 şi 7) autorii au găsit un ritm circadian veghe-somn cu o perioadă 
nocturnă de activitate şi o periadă diurnă de repaus. 

Totuşi, şoarecii 5-HT,p au în timpul zilei un somn lent mai mic şi un somn 
paradoxal mai accentuat decât al celor „sălbatici“. Activarea receptorilor 5-HTp 
prin RU 24969 (0,25-5Smg/Kg) sau prin CP 94253 (1-5Smg/kg) antrenează inhibiţia 
somnului paradoxal la şoarecii „sălbatici“ dar nu şi la şoarecii 5-HT,p. 

Invers, blocarea receptorilor 5-HT, prin GR 127953 (0,1-3mg)/Kg) induce 
la şoarecii „sălbatici“ o creştere a somnului paradoxal ca şi blocarea efectului RU 
24969. Creşterea somnului paradoxal este deci observată în absenţa sau după 
blocarea receptorilor 5-HT,p. Aceste date arată că receptorii 5-HT,, asigură la 
şoareci controlul inhibitor tonic al somnului paradoxal (Boutrel şi colab. 1998). 

Datele de care dispunem nu rezolvă întreaga neurobiologie a somnului, prin 
faptul că în majoritatea neuronilor trunchiului cerebral pot exista doi sau mai mulţi 
neurotransmiţători. Până în prezent nu s-a putut stabili dacă această coexpresie 
chimică a mesagerilor este competitivă sau sinergică pe termen scurt sau lung şi 
dacă evenimentele comportamentale circadiene de tipul privării de somn pot regla 
amestecul de produşi neurosecretori din interiorul celulelor nervoase. 

Concepţia cu privire la existenţa unui singur model neurochimic regional al 
somnului trebuie reexaminată, deoarece somnul nu este un proces unitar, ci un 
complex de secvenţe biologice şi mintale, care se repetă. 


Stadiile somnului normal 


Metoda principală de monitorizare a stadiilor somnului uman este electroen- 
cefalografia (EEG). 

Stadiile 1-4 ale somnului cu unde lente caracterizate EEG prin frecvenţe din 
ce în ce mai lente şi cu voltaj mai înalt corespund stărilor de somn din ce în ce mai 

profund. Când o persoană adoarme, EEG trece progresiv prin toate cele 4 stadii ale 
somnului cu unde lente într-o perioadă de 30-45 minute, iar la revenire parcurge 
aceleaşi stadii în ordine inversă, în aceeaşi perioadă de timp. EEG înregistrată în 
stare de veghe este constituită din unde cu voltaj scăzut şi activitate rapidă. 
Următoarele 4 stadii ale somnului cu unde lente reprezintă stadii cu profunzimi 
succesive. Voltajul EEG cel mai scăzut este înregistrat în stadiul 1. Stadiul 1 al 
somnului non REM poate fi deosebit de stadiul 1 REM numai cu ajutorul 
electrooculografiei şi a electromiografiei. Înregistrările făcute în stadiul 2 conţin 
numeroase explozii caracteristice fusurilor de somn cu durată de 1-2 sec. Stadiul 
2 al somnului cu unde lente ocupă aproximativ o jumătate din somnul total. 

În stadiul 3, şi 4 domină undele lente de somn (somnul delta). Ele apar în 
prima treime a nopţii şi dispar adesea complet mai târziu, către dimineaţă. Stadiul 
3 şi 4 al somnului cu unde lente ocupă aproape 15% şi are loc în prima jumătate 
a perioadei de somn. 

În timpul somnului cu unde lente muşchii se relaxează, dar activitatea 
somatică nu este absentă. Cei care dorm normal execută ajustări posturale majore, 
aproximativ la fiecare 20 de minute, în timp ce alţii reacţioneză astfel la fiecare 5 
minute (Mc Ginty şi Szymusiak, 1990). 

În timpul somnului cu unde lente predomină activitatea parasimpatică. 

Frecvența. bătăilor cardiace şi tensiunea arterială scad, iar motilitatea 
gastrointestinală creşte. 

Pragul pentru trezirea din somnul cu unde lente variază invers cu frecvenţa 
EEG. Stadiul 4 al somnului cu unde delta este cel mai dificil de întrerupt. 

La 90 de minute după debutul somnului apar numeroase modificări 
fiziologice abrupte. EEG devine desinncronizată cu voltaj scăzut, rapid, asemănă- 
toare dar nu identică cu cea a stării de trezire. Această stare de somn a fost 
denumită somn paradoxal, somn activ şi somn desincronizat. Înregistrările făcute 
pe animale au relevat că deşi activitatea corticală este desincronizată, EEG 
hipocampică este înalt sincronizată cu unde teta (4-10Hz). 

Stimularea continuă cu frecvenţă înaltă a nucleului talamic ventrointer- 
mediar (VIM) este eficace în tratamentul tremurăturilor severe. 

Nucleii talamici reticulaţi, implicaţi în geneza fusurilor somnului, sunt 
adiacenţi nucleului VIM. Arnulf şi colab., (1998) au studiat efectul stimulării VIM 
asupra genezei fusurilor de somn şi au constatat că arhitectura şi calitatea somnului 
nu se modifică prin stimularea respectivă. Autorii au ajuns la concluzia că 
stimularea nucleului talamic VIM este selectivă şi nu modifică fusurile somnului. 

Generatorul neuronal al ritmului teta este localizat în pătura celulelor 
piramidale ale câmpului CA, din girusul dinţat şi din cortexul entorinal. Ritmul teta 
hipocanmpic este observat în starea de trezire, în special când EEG corticală are o 
desincronizare maximă. Acest patern cerebral activ este cuplat cu pierderea 
tonusului muscular din întregul corp. Scapă de această paralizie generalizată numai 
muşchii scheletici care controlează mişcările ochilor, oscioarele urechii medii şi 
respirației. Cel care doarme pierde la un moment dat şi abilitatea reglării 
temperaturii corpului, modificând-o în direcţia temperaturii ambiante. Acest fapt se 
datorează suprimării activităţii -simpatice. Un alt semn este reprezentat de 

contracția severă a pupilelor (mioza). Proprietatea dramatică şi fundamentală a 
acestui stadiu al somnului este reducerea homeostaziei (Kelly, 1991). 

În 1957, Dement şi Kleitman au descris în timpul somnului cu desincronizare 
EEG, mişcările oculare rapide (REM-rapid eye movements). Acest stadiu activ al 
somnului a fost numit somn REM. Multe mişcări oculare din timpul somnului REM 
sunt lente şi oscilatorii, dar peste acestea se suprapun şi izbucniri de mişcări 
oculare rapide. Mişcările oculare rapide şi activitatea fazică a muşchilor urechii 
medii coincid cu activitatea electrică bruscă, fazică înregistrată la animale din 
diferite structuri ale trunchiului cerebral (partea dorsală a punţii, nucleul motor al 
oculomotorului, trigemenului şi facialului), ale talamusului (nucleul geniculat lateral) 
şi ale cortexului auditiv şi vizual. Aceste unde monofazice ascuţite, ce se propagă 
rostral de la punte, au căpătat denumirea de vârfuri ponto-geniculo-occipitale 
(PGO). De fapt, puntea, generatoare a activităţii fazice, este considerată ca un 
pacemaker, ce dirijează multe evenimente fazice ale somnului REM, în care 
includem activitatea muşchilor urechii medii, spasmele musculare, modificările 
respiratorii, rata bătăilor cordului şi fluxul sanguin coronarian (Kirbi şi Verrier, 
1989). În timpul somnului REM, creşte pragul de trezire la stimulii mediului 
înconjurător, astfel încât REM este considerat ca cel mai profund stadiu al 
somnului. În acelaşi timp, un om sau un animal, care doarme, se poate trezi spontan 
din somnul REM mult mai uşor. După criteriul intern al trezirii, REM este cel mai 
uşor stadiu al somnului. Prin urmare, profunzimea somnului nu reprezintă un 
parametru unitar. În general, fiecare somn REM este precedat de o perioadă de 
somn lent şi în mod normal, nu survine niciodată la debutul somnului de noapte. 
Somnul cu unde lente, care precede şi care urmează unui stadiu REM, este un somn 
superficial, care face parte din stadiul 1 sau 2. 

În fine majoritatea persoanelor trezite din somnul REM îşi amintesc rapid 
visele, în timp ce mai puţin de jumătate din cele trezite din somnul cu unde lente 
nu raportează nici o activitate mintală. În timpul unei nopţi tipice de somn, adultul 
normal prezintă perioade de somn cu unde lente şi perioade de somn REM. Stadiile 
REM apar la intervale regulate şi se succed de 4-6 ori pentru o durată de' somn de 
8 ore. După prima perioadă REM intervalele dintre celelalte perioade REM ale 
unei nopţi scad, în timp ce lungimea fiecărui episod REM tinde să crească. Durata 
totală normală a somnului cu mişcări oculare (REM) este în medie de o oră şi 
jumătate până la 2 ore, adică de 20-25% din durata totală a somnului, în timp ce 
durata somnului cu unde lente este de 6 ore, adică 75-80% din ansamblul somnului. 
Prima parte a somnului, cu o durată de aproximativ 2 ore, este formată dintr-o 
lungă perioadă de somn cu unde lente şi dintr-o perioadă REM de scurtă durată. 

Stadiile mai uşoare ale somnului cu unde lente, împreună cu perioada mai 
lungă a REM au loc de preferinţă în a doua jumătate a nopţii, astfel încât orele 
de dimineaţă se asociază în mod normal cu treziri mai frecvente. Stadiul 4 din 
somnul cu unde lente şi somnul REM au caracteristici distinctive pentru fiecare 
individ. Stadiul 4 al somnului cu unde lente este mult mai influenţat de timpul 
anterior fără somn, în timp ce somnul REM este mai puţin afectat de acesta. 

Somnul REM şi stadiul 4 al somnului cu unde lente sunt afectate diferențiat 
de anumite medicamente. Mulţi agenţi psihoactivi, dar în special alcoolul şi 

barbituricele suprimă somnul REM, în timp ce stadiul 4 răspunde mai puţin la 
aceste droguri şi mai mult la altele (Kryger şi colab. 1989). De exemplu, stadiul 4 
al somnului cu unde lente poate fi redus de benzodiazepine într-o măsură mult mai 
mare decât somnul REM (Kelly, 1991). Prin urmare, ciclul de somn constituit dintr- 
o perioadă de somn cu unde lente şi dintr-o perioadă de somn REM poate fi 
considerat drept „unitate de somn“, a cărei expresie variază în cursul nopţii. 

Privarea selectivă de somn REM pentru o perioadă de 16 zile nu duce la 
apariţia unor tulburări psihologice serioase. Scurtarea somnului REM timp de 
câteva nopţi este urmată de iniţierea sa precoce, de prelungirea sa şi de creşterea 
frecvenţei perioadelor REM. Cu cât privarea este mai lungă, cu atât şi reboundul 
REM este mai lung şi mai larg. Existenţa unui mecanism compensator de recuperare 
a somnului REM pierdut sau suprimat sugerează că somnul REM este necesar din 
punct de vedere fiziologic. 

Administrarea cronică a inhibitorului monoamin oxidază puwme duce la 
dispariţia somnului REM şi a viselor timp de câţiva ani fără consecinţe psiholo- 
gice. 

Paternul somnului se află sub influenţa diferiților determinanţi ontogenetici 
şi filogenetici. 

La om necesarul de somn zilnic scade în perioada copilăriei şi adolescenţei, 
se egalizează la vârsta medie, după care se diminuează din nou la bătrâneţe. 

Inevitabilitatea tulburărilor semnificative de somn la vârsnici nu este încă 
destul de clară. 

După perioada neonatală, somnul şi veghea devin progresiv stabile, iar 
ciclurile de somn se modifică progresiv, astfel încât, la vârsta de 3-4 ani, ritmul 
somn/veghe este bine instalat. Cea mai evidentă modificare produsă odată cu 
maturarea paternului de somn uman implică numărul stadiilor REM şi stadiul 4 al 
somnului cu unde lente. Necesitatea somnului REM începe in utero. Somnul REM 
ocupă aproximativ 80% din totalul timpului de somn al unui nou născut prematur 
cu 10 săptămâni şi 60-65% din timpul de somn al unui nounăscut prematur cu 2-4 
săptămâni. Cu alte cuvinte, somnul REM al nou-născutului umple o jumătate din 
timpul normal de somn zilnic de 16 ore. La vârsta de 2 ani, somnul REM scade 
abrupt la 30-35% din timpul de somn, iar la 10 ani se stabilizează la 25%. Astfel, 
durata absolută zilnică de somn REM scade brusc de la 8 ore la naştere, la 1,5-1,75 
ore la debutul pubertăţii (Campbell şi Tobler, 1984; Curran şi Franza, 1988). Prin 
urmare, după vârsta de 2 ani, numărul ciclurilor de somn diminuează progresiv 
odată cu vârsta şi cu instalarea unui ritm nictemeral (gr. nux, nuctes= noapte, 
hemera=zi) stabil. 

La bătrâni, somnul prezintă o anumită dezorganizare sau involuţie, marcată 
îndeosebi prin frecvenţa trezirilor nocturne, prin multiplicitatea ciclurilor de sonm 
nocturn şi prin facilitarea aţipirilor diurne. 

În ceea ce priveşte somnul cu unde lente, se poate remarca faptul că 
adormirea se produce adesea cu dificultate. În această perioadă apar bufeuri de 
unde lente, iar complexul K şi fusurile de somn sunt puţin frecvente şi imprecis 
conturate. Ritmul cardiac este instabil, mişcările respiratorii sunt neregulate, de 
multe ori întâlnindu-se perioade de apnee de 10-20 de secunde ce alterează cu 

perioade de tahipnee. Aceste modificări respiratorii pot realiza ritmuri de tip 
Cheyne-Stookes (Krueger şi Karnovsky, 1987). A doua parte a nopţii este mai 
stabilă, somnul cu unde lente traducându-se prin unde lente continue şi generalizate, 
de amplitudine mijlocie (25-50uV). În această perioadă ritmul cardiac şi cel 
respirator sunt stabile (Popoviciu, 1972). 

Studiile unor cercetători au arătat o reducere marcată a somnului: REM la 
subiecţii mai tineri. Apoi, la grupul de subiecţi mai vârsnici s-a relevat o distribuţie 
frapantă a stadiului 1 spre ultima treime a nopţii, stadiile 3 şi 4 apărând mai ales 
în prima treime a nopţii. 

Stadiul 4 al somnului cu unde lente scade exponențial în tot timpul 
dezvoltării şi în perioada vârstei mijlocii, dispărând adesea după 60 de ani. 
Declinul stadiului 4 al somnului cu unde lente la bătrâni corelează cu creştera 
numărului de treziri normale spontane şi în ultimă instanţă cu revenirea la un 
patern circadian bifazic de somn (aceasta echivalează cu aţipirea de după amiază). 

În anul 1966 Roffwarg şi colab. au sugerat că somnul REM joacă un rol 
important în dezvoltarea sistemului nervos, rol asemănător cu cel al exerciţiilor 
fizice în dezvoltarea muşchilor. Această teorie are în vedere faptul că somnul REM 
provoacă o activitate intensă a circuitelor neuronale şi că substanța cerebrală 
consumă în cursul somnului REM mai mult oxigen decât în timpul oricărui 
exerciţiu fizic sau mintal din timpul perioadei vigile. Astfel, s-a postulat că somnul 
REM reprezintă o sursă potentă de stimulare internă necesară maturării 
propriului creier.Totuşi, această teorie nu explică de ce visele continuă şi după 
dezvoltarea completă a creierului (Kelly, 1991). 

După lezarea punţii, somnul REM poate apărea fără atonie (Lai şi Siegel, 1988). 

În anul 1965, Jouvet şi Delorma au descoperit Că paralizia care apare în 
timpul somnului REM poate fi eliminată selectiv prin lezarea punţii, în special a 
locus-ului ceruleus. Întreruperea puternicei inhibiţii motorii a stării REM relevă la 
pisică un comportament lipsit de paralizie în timpul somnului REM. Acest 
comportament specific fiecărei specii se manifestă prin atac, furie, fugă, pregătire 
şi explorare (Borbely şi Valarx, 1984). Mişcările din timpul stării REM sunt strâns 
legate de explozia vârfurilor PGO din timpul somnului REM. 

Somnul REM al tuturor animalelor poate fi programat genetic. Din această 
cauză, circuitele neuronale care controlează secvențele comportamentului instinctiv 
pot fi organizate în timpul somnului REM coform programului genetic, care ulterior 
se adaugă repertoriului creierului matur (Gaillard, 1983). Totuşi, pentru punerea în 
practică a comportamentului instinctiv există şi alte posibilităţi situate în afara 
somnului REM. Astfel, paternul instinctiv motor se formează la animalele tinere în 
timpul comportamentului de joc manifestat în stare de veghe. După studiile lui 
Morrison (1988) asupra somnului REM fără atonie, reglarea comportamentului 
motor din timpul somnului REM depinde de locul şi mărimea leziunilor experimen- 
tale din trunchiul cerebral. Leziunile progresive ŞI mai întinse ale formaţiei reticulate 
pontine duc la: destăşurarea progresivă şi mai elaborată a comportamentului în 
timpul somnului REM. 

De fapt, anticiparea acestei relaţii a sugerat lui Morrison că pisicile 
respective nu acţionează în afara viselor. Din această cauză, comportamentul 

agresiv a fost observat în timpul REM numai în cazul în care leziunile au fost 
extinse în partea rostroventrală a mezencefalului. 

Pe de altă parte, aceleaşi animale erau agresive cronic şi în stare de veghe, 
fapt care sugerează că agresivitatea a fost accentuată în mod nespecific atât în 
timpul somnului REM, cât şi în starea de veghe. 

Prin urmare, paraliziile care acompaniază în mod normal starea REM nu sunt 
nici necesare şi nici esenţiale pentru stadiul respectiv al somnului. 


Efectul depletiţiei acute diurne de triptofan asupra somnului 
omului normal 


La pisică, serotonina cerebrală necesară instrumentării somnului lent 
profund (SLP) şi paradoxal (SP) nu este secretată decât în momentul trezirii. La 
om, depletiţia acută de triptofan care scade serotonina cerebrală este un model 
depresogen. 

Arnulf şi colab. (1998) au ajuns la concluzia că depletiţia acută de triptofan 
nu alterează decât moderat somnul, întârziind apariţia SLP şi a SP, dar ale căror 
mişcări oculare sunt mai dense. Ea reproduce parţial caracteristicile somnului 
depresivilor. 


Visele şi fiziologia somnului 


Descoperirea corelaţiei strânse dintre somnul REM şi visele vizuale la om a 
dus la schimbarea multor noţiuni cu privire la vise. Anterior se credea că visele 
sunt rare, dar studiile de fiziologie modernă au arătat că fiecare individ visează 
în cicluri regulate de mai multe ori în fiecare noapte. Rațiunea conform căreia 
visele erau considerate rare, are în vederea faptul că ele nu erau bine evovcate 
(Hobson, 1988). Probabilitatea reamintirii unui vis scade la zero în timpul 
episoadelor cu unde lente, care au loc la 8 minute după somnul REM. Ca rezultat 
noi ne reamintim numai visele de dimineaţă, care sunt cu cel mai vechi şi cel mai 
emoţinal conţinut psihologic (Kelly, 1991). În timpul unei singure nopţi de somn, 
intensitatea fiziologică a succesiunii perioadelor REM se accentuează, fapt 
măsurabil prin frecvenţa evenimetelor fazice (vârfuri PGO, mişcări oculare rapide, 
prin contracția muşchilor urechii medii, prin neregularităţile cardiorespiratorii şi 
prin spasmele musculare). 

În reamintirea conţinutului viselor un rol important îl are creşterea paralelă 
a succesiunii perioadelor REM, intensitatea tonusului emoţional şi intervenţia 
imageriei vizuale. În acest sens pledează afirmaţia conform căreia mişcările 
oculare sunt în relaţie cu imageria viselor. 

Visele bogate în evenimente sunt asociate cu perioade REM mai frecvent 
decât visele inactive, iar mişcările oculare sunt probabil activate fazic de către 
acelaşi mecanism neuronal care sugerează imageria viselor. Prin urmare, ambele 
tind să fie sincronizate (Hobson, 1988). 

Visele sunt în primul rând vizuale, legate de experienţa perceptivă din starea 
de veghe. Cei cu orbire congenitală au vise auditive, iar cei ce-şi pierd aul 
vederea pierd şi abilitatea viselor vizuale. 

Lungimea narativă a unui vis corelează pozitiv cu durata somnului REM 
(Dement, 1965). După cum am văzut, somnul nu este un proces unitar, deoarece 
este constituit dintr-o multitudine de fenomene biologice. 


Tulburările somnului 


În anul 1979, asociaţia pentru studierea psihofiziologiei somnului şi a 
tulburărilor acestuia (Association of sleep disorders centers and the Association for 
the psychophysiological study of sleep) a publicat prima clasificare completă a 
tulburărilor somnului şi trezirii. Această clasificare include patru categorii 
principale: 1) tulburarea iniţierii şi menţinerii somnului (insomnia); 2) somnolenţa 
excesivă sau hipersomniile (apneea somnului sau narcolepsia); 3) tulburarea pro- 
gramului de somn-trezire manifestată prin disrupţia sistemului ; şi 4) parasomniile. 

Somnul nu reprezintă un comportament izolat, datorită faptului că 
tulburările sale se reflectă asupra performanţelor , stărilor sufleteşti şi chiar asupra 
întregii vieţi. În ţările industrializate, aproximativ 15% din populaţie are probleme 
cronice serioase cu somnul. În plus, alţi 20% acuză insomnie intermitentă. În cazul 
pacienţilor internaţi în serviciile de psihiatrie, proporţia ajunge până la 70%. 

În acest subcapitol vom descrie tulburările cele mai importante de somn, 
precum şi mecanismele neurale ale acestora, 


Narcolepsia 


Narcolepsia, descrisă de Gelineau în 1880, exprimă o stare caracterizată 
printr-o nevoie subuilă şi irezistibilă de a dormi, de obicei de scurtă durată, care 
apare în cursul zilei după o senzaţie de curbatură şi constricţie cefalică şi care se 
produce la intervale din ce în ce mai apropiate, obligând persoana să cadă sau să 
se întindă fără a-şi pierde cunoştinţa. Narcolepsia nu este atât de rară, deoarece 
poate fi întâlnită la 0,04% şi 0,09% din populaţie. 

În anul 1957, Yoss şi Daly au decris simptomele ce caracterizează 
narcolepsia, descoperind că în afara atacurilor de somn, pacientul narcoleptic poate 
să-şi piardă brusc tonusul muscular, sincopă denumită cataplexie. Atacul 
cataplectic, caracterizat prin disoluția tonusului de postură şi prin inhibiţia 
completă a motilităţii voluntare, este brusc şi uneori previzibil, datorită semnelor 
premonitorii cunoscute de bolnav (constricţie, căldură, oboseală intensă, mişcări 
involuntare, diplopie tranzitorie, acces de râs etc.). Cataplexia nu este legată în mod 
obligatoriu de narcolepsie. 

Toţi autorii au fost frapaţi de existenţa unui factor declanşator de natură 
emoţională (râsul, joaca, pescuitul, rar situaţiile tragice sau triste, stimulările 
senzitive etc.). Înhibiţia tonusului de postură are o întindere şi o intensitate 
variabilă. În marile accese cataplectice, disoluția tonusului este generală. Brusc, 

mandibula se lasă, gura se întredesehide, pleoapele se închid, capul se înclină cu 
bărbia în piept, braţele cad de-a lungul corpului, degetele lasă să le scape orice 
obiect, genunchii se pliază, iar bolnavul se prăbuşeşte murmurând ceva sau 
pronunţând câteva cuvinte neinteligibile. În aceste condiţii, persoana rămâne 
imobilă şi incapabilă de orice mişcare, ca un curarizat. Disoluţia tonică este 
progresivă, iar căderea este lentă fără a provoca răniri, fapt ce deosebeşte acest 
fenomen de căderea brutală hipertonică din epilepsie. În unele cazuri, inhibitia 
motilităţii este parţială, timp în care pot apărea şi unele mişcări involuntare cu 
alură de automatism lent. 

Autorii care au putut face un examen neurologic au observati abolirea 
reflexelor miotatice, prezenţa semnului lui Babinsky şi a unui reflex fotomotor lent, 
midriază cu reflex fotomotor absent, inexcitabilitate electrică totală la muşchii 
feţei, paloare sau vasodilataţie, tulburări de ritm cardiac etc. 

Al treilea simptom al narcolepsiei este paralizia somnului. Acest episod de 
inhibiţie musculară apare în timp ce persoana stă întinsă în pat şi se lasă dusă de 
somn sau se trezeşte. Conştient, dar incapabil de a se mişca sau vorbi, pacientul are 
adesea o respiraţie superficială. 

Al patrulea simptom este constituit din halucinaţia hipnagogică auditivă sau 
vizuală. Ea apare numai la debutul somnului de zi sau de noapte. Paralizia somnului 
şi halucinaţiile apar la puţini narcoleptici. 

Cele patru simptome reflectă imixţiunea proprietăţilor inhibitoare normele - 
ale REM în starea de trezire (atacul de somn şi cataplexia) sau în tranziţia dintre 
veghe şi somn (paralizia somnului şi halucinaţiile). De fapt, pacienţii narcoleptici 
pot intra aproape direct din starea de veghe în somnul REM. La aproximativ 50% 
din cazuri, aspectul REM apare la narcoleptici în 10 minute de la debutul somnului. 
Ca rezultat, debutul somnului REM, al cincilea simptom definitoriu, este considerat 
ca simptom de diagnostic al narcolepsiei (Honda, 1988; Kryger şi colab., 1989). 

Al şaselea semn al narcolepsiei se referă la diminuarea latenţei somnului 
voluntar. Un narcoleptic poate adormi la cerere în 2 minute, în timp ce subiecţilor 
normali le trebuie un interval de aproximativ 15 minute ca să adoarmă. 

Hishikawa şi colab. (1976) au constatat că narcolepticii nu pot dormi la 
cerere mai mult decât subiecţii normali. 

Diagnosticul diferenţial se face cu: maladia lui Unverrich, în care bolnavul con- 
ştient cade pentru scurt timp, dar prezintă hemiclonii ale corpului, niciodată întâlnite în 
cataplexie; - cu ictusul laringian al lui Charcot, la care căderea bruscă se asociază cu 
pierderea cunoştinţei, precedate de chinte de tuse şi turnicătură laringiană; - cu paralizia 
familială periodică, în care diskaliemia nu dă simptome rapide şi scurte ca în catalepsie; 
- cu tulburările circulatorii vertebro-bazilare; - cu derobarea parţială a membrelor 
inferioare; - cu epilepsia statică a lui Ramsay Hunt, al cărei atac se caracterizează printr- 
O cădere bruscă de scurtă durată fără convulsii, dar cu pierdere de cunoştinţă; - şi cu 
crizele de akinezie parţială( Andre Thomas), la care lipseşte factorul emoţional 
declanşator şi care se asociază cu tulburări de conştienţă ce persistă, cu senzaţie de 
înstrăinare şi dezorientare şi cu amnezie mai mult sau mai puţin complexă. 

Cataplexia şi paralizia somnului narcolepticilor pot avea cauze comune 
(Kelly, 1991). Ambele simptome pot fi legate de activarea masivă a sistemului 

inhibitor descendent din trunchiul cerebral unde îşi are originea şi care ajunge, în 
timpul stadiului de somn REM, la neuronii motori spinali. 

Un studiu asemănător Cataplexiei poate fi indus la animale prin injectarea 
directă de carbacol (agonist colinergic) în formaţia reticulată pontină dorsală 
(Miler şi Dement, 1974). Regiunea de inducere a stării respective de atonie, fără 
somn REM, corespunde foarte bine ariei pontine, a cărei distrucţie duce la somn 
REM fără atonie (Kryger şi colab., 1989). 

Pierderea tonusului muscular în timpul somnului REM nu se extinde la ochi 
şi nici la muşchii urechii medii. În timpul atacului cataplectic şi al paraliziei 
somnului pacienţii pot mişca ochii. 

În ciuda abilității de a adormi rapid şi a intra imediat în prima perioadă a 
REM, narcolepticii au un interval de timp REM mai scurt decât normalii şi o 
arhitectură perturbată a somnului. În general, narcolepticii prezintă deviații 
excesive ale stadiilor somnului, manifestate în special în intervalul de la somnul 
REM la stadiul 1 al somnului cu unde lente (Scwitch, 1984). Somnul REM este 
frecvent întrerupt, semn narcoleptic cunoscut sub denumirea de fragmentare a 
somnului REM. 

Acum se ştie că narcolepsia este mai complexă decât simpla stare de 
deprivare REM (Brodal, 1981; Carskadon şi Dement, 1987 şi 1989). 

Astfel, cel mai adesea narcolepsia idiopatică implică o combinaţie de factori 
genetici (HLA-DR2) şi de mediu, dar în narcolepsia simptomatică secundară 
intervin leziuni cerebrale (tumori cerebrale) şi leziuni care afectează trunchiul 
cerebral, în special puntea. 

Guilleminault şi Anagnos (1998) au comunicat primul raport în care relevă, 
prin imagerie cu rezonanţă: magnetică, semnale anormale pontine la pacienţii cu 
narcolepsie. 

- Parasomniile somnului paradoxal ale subiecţilor narcoleptici. Paralizia 
somnului se manifestă prin incapacitatea de a mobiliza membrele, capul şi de a 
respira cu o amplitudine normală asociată cu o angoasă importantă. Tulburările 
de comportament în somnul paradoxal (TCSP) se caracterizează prin pierderea 
intermitentă a atoniei în cursul somnului paradoxal (SP) şi prin apariţia unei 
activităţi motrice elaborate asociată cu o activitate onirică. Ondz€ şi colab. (1998) 
au avut ocazia de a înregistra la un subiect narcoleptic de 48 de ani internat pentru 
cataplexii frecvente 5 episoade paroxistice, din care 3 în cursul nopţii şi 2 în cursul 
unui test iterativ de latenţă a adormirii (TILA) care a urmat: polisomnografia 
nocturnă. Clinic, subiectul avea secuse ale capului şi mişcări ale buzelor cu 
bomănituri şi cuvinte inaudibile sau de tip „nu pot, nu, mi-e teamă,,. 

Polisomnografia a notat descărcări musculare, mişcări oculare rapide, unde 
teta şi în dinţi de fierăstrău. 

Primele trei episoade s-au produs în al treilea ciclu al somnului, primul 
debutând la 27 minute după. SP, iar al treilea a avut loc cu Il minute înaintea 
terminării SP. Al patrulea şi al cincilea episod s-au produs în timpul celei de-a doua 
şi a treia sesiuni a TILA. 

Concluzia lui Ondz6 şi colab. (1998) relevă incapacitatea de a se ridica în 
timpul paraliziei somnului. Cu toate acestea, atonia musculară incompletă, 

mişcările corporale şi apariţia lor în timpul somnului paradoxal sugerează mai mult 
TCSP. Această tulburare a apărut la pacientul lui Ondz€ şi colab (1998) în formă 
intermediară între PS şi TCSP. 

Drogurile care accentuează transmiterea la nivelul sinapselor centrale 
catecolaminergice afectează diferențiat şi diferitele simptome ale narcolepsiei. 
Stimulentele de tipul d-amfetaminei favorizează controlul somnolenţei şi al 
atacurilor de somn prin sintetizarea transmiţătorului la terminalele nervoase, dar nu 
au nici un efect asupra celorlalte simptome ale narcolepsiei. 

Antidepresivele triciclice, care blochează reabsorbţia norepinefrinei şi 
serotoninei de către terminalele presinaptice, previn cataplexia, dar nu au nici un 
efect asupra atacului de somn. Prin urmare, medicamentele eficace în tratarea 
atacului de somn au un efect slab asupra cataplexiei şi invers. Acest fapt sugerează 
că simptomele narcolepsiei, ca şi componentele fiziologice ale somnului REM, 
reflectă activităţile separate ale populațiilor neuronale (Mendelson şi colab., 1982; 
1983 şi 1984). 

Narcolepsia are o puternică componentă ereditară, chiar dacă debutează 
tardiv în decada a doua. 

Formele familiale ale narcolepsiei. Existenţa formelor familiale ale 
narcolepsiei este cunoscută din timpul primei descrieri a maladiei, făcută de 
Westphal (1877). Diferitele studii sunt tentate a preciza modul de transmitere a 
maladiei cu rezultate foarte variabile datorită caracterului fenotipic insuficient. 

Bazaţi pe criteriile clinice ale lui Honda (1987), Dauvilliers şi colab (1998) 
au reţinut 316 subiecţi atinşi de narcolepsie. La 233 a putut fi realizat un arbore 
genealogic de gradul doi, prin precizarea prezenţei somnolenţei diurne excesive, 
izolate sau asociate cu cataplexia. Într-un al doilea timp Dauvilliers şi colab. (1998) 
au trimis un chestionar Epworth tuturor celor aparenţi (somnolenţi sau nu) de gradul 
1 şi 2. Ulterior, a fost adresat un chestionar Standford subiecţilor somnolenţi 
(Epworth > 10) pentru a confirma narcolepsia la subiecţii suspecți şi pentru a 
elimina o altă cauză de somnolenţă la cei cu somnolenţă izolată. Astfel, au fost 
identificate 18(7,72%) cazuri. S-au identificat şi alţi subiecţi atinşi de narcolepsie, 
(42-18%) dar unii dintre aceătia erau atinşi de somnolenţă diurnă excesivă aparent 
izolată. Riscul unei familii narcoleptice de a avea un alt membru de gradul întâi, 
atins de narcolepsie este de 48%. Coeficientul de reglare a narcolepsiei şi a 
somnolenţei diurne excesive, calculat în rândul acestor 233 de familii este de 0,24. 


Date imunologice din narcolepsie. Honda şi Juzi (1988) au descoperit bazele 
moleculare genetice ale narcolepsiei. Ei au demonstrat că această maladie se 
asociază cu moştenirea unui antigen din clasa II (denumit DR2) a complexului 
major de histocompatibilitate. Complezul major de histocompatibilitate este 
constituit dintr-un mănunchi de gene care encodează suprafaţa moleculelor 
implicate în recunoaşierea antigenului şi a interacțiunilor celulare din cadrul 
sistemului imun. Fiecare genă are numeroase forme alelice. Aceasta înseamnă că 
hecare membru al speciei are o genă, dar membrii diferiţi au diferite forme de gene. 

Genele din clasa II a complexului major de histocompatibilitate encodează 
o serie de molecule denumite antigene la, exprimate primar pe limfocite. Genele 

din clasa II controlează şi nivelul răspunsului imun la unele antigene, fapt datorită 
căruia ele sunt denumite şi gene de răspuns imun. Honda şi colab (1985) şi Honda 
şi Juzi (1988) au descoperit că toţi narcolepticii japonezi sunt DR2 pozitivi. 
Această caracteristică este întâlnită numai la 25% din populaţia normală. 

Asocierea dintre DR2 şi narcolepsie este importantă din cauza relaţiei genei 
complexului imun de histocompatibilitate cu maladiile autoimune. 

Şi alte maladii, în care includem şi scleroza multiplă, au fost asociate cu 
locusul DR2, deci cu disfuncţia imună. 

Haplotipul găsit la aproape toţi narcolepticii caucazieni şi japonezi are 
specificul serologic HLA DR2-DQw1 corespunzător nivelului genelor HLA DRB1* 
1501, DQA1* 0102 şi DQB1* 0602. Jinând cont de puternicul dezechilibru de 
legătură între DR şi DQ de la caucazieni şi japonezi, DRB1* 1501 este aproape 
exclusiv asociat cu DQA1* 0102 şi DQB1* 0602. 

Unul din mijloacele de precizare a regiunii genomice purtătoare a specifici- 
tăţii pentru narcolepsie îl reprezintă studiul diferitelor popoare. 

Această modalitate de abord a arătat că la negrii americani asocierea 
DQB1* 0602 a fost găsită în mod sistematic în timp ce asocierea DR2 a fost 
descoperită numai la 60% din cazuri. 

Bazin şi colab. (1998) au studiat narcolepsia în Martinica unde populaţia este 
predominant metisă. Grupul de studiu a fost format din 24 de subiecţi din care 14 
atinşi de narcolepsie completă şi 10 atinşi de narcolepsie fără cataplexie. La cele 
două grupe, accesele de somn erau severe dar cataplexia a fost rară la prima grupă. 
Latenţa medie de adormire a fost severă la ambele grupe. Toţi subiecţii au fost 
Dqwl pozitivi dar numai 64,2% din narcoleptici şi 70% din narcolepticii fără 
cataplexie au fost DR2 pozitivi, fapt care confirmă datele obţinute de la populaţia 
neagră americană. 

Aprecierea sensibilităţii narcolepsiei. În principiu narcolepsia reprezintă 
o contraindicaţie de conducerea automobilelor. Totuşi, după starea clinică, după 
datele examenelor complementare şi după rezultatele terapeutice pot apărea 
posibilităţi de conducere a vehiculelor. 

Dauvilliers şi colab (1998) au studiat severitatea maladiei la 300 subiecţi 
atinşi de o formă completă de narcolepsie şi au ajuns la următoarele concluzii: 100 
de subiecţi au prezentat 2 semne cardinale (accese de somn şi cataplexie); 102 au 
avut cele 2 semne asociate cu halucinaţii hipnagogice sau cu paralizii ale somnului; 
98 au avui tetrada completă. 

Severitatea cataplexiei a fost încadrată în următoarele scoruri: 1) aproximativ 
1 an; 2) mai puţin de 1 an; 3) cel puţin o lună; 4) cel puţin o săptămână; 5) cel 
puţin o zi. 

Severitatea somnolenţei a fost evaluată prin scala de somnolenţă Epworth. 
Patologia pentru un scor mai mare de 10 a fost prezentă la 86 subiecţi.Un scor mai 
mic de 7 a tost prezent la 216 subiecţi. 

În conciuzie, severitatea narcolepsiei este foarte variabilă la fiecare subiect. 
În prezent Dauviiliers şi colab, (1998) lucrează la o nouă scală care va ţine cont 
de severitatea datelor clinice şi de înregistrările palisomnografice. 

Hipersomniile 


Iniţial s-a considerat că hipersomnia nu se distinge de somnul normal decât prin 
profunzimea şi durata sa, prin bruscheţea: apariţiei şi imposibilitatea de a se sustrage 
influenţei sale. Ulterior, s-au reliefat diferenţele dintre somnul normal şi cel patologic, în 
care se înglobează diverse tulburări ale conştienţei, ce merg de la somn până la comă. 

Somnul patologic este însoţit de anomalii electrice sau de o activitate 
electrică comparabilă cu somnul fiziologic. Această dualitate electrică corespunde 
celor două tipuri de hipersomnii. Unele se sprijină pe date anatomoclinice ce arată 
că leziuni encefalitice provoacă diverse tulburări ale stării de conştienţă, ce merg 
de la somn la comă. Altele nu au la bază modificări anatomice decelabile, fapt 
pentru care sunt raportate ipotetic la unele pertubări funcţionale. Gradul tulburărilor 
de conştienţă, care merg de la somnolenţă la comă, depinde de localizarea şi 
întinderea leziunii cerebrale. 

Hipersomniile simptomatice prelungite au, spre deosebire de cele paroxistice 
din cadrul narcolepsiei, o durată care atinge mai multe ore, zile, săptămâni, sau 
luni. Un şomn care depăşeşte 10 ore la adult şi 12 ore la copil poate fi considerat 
ca anormal, în afara cazului când este vorba de un somn compensator. Modul de 
instalare, durata, profunzimea, precum şi reversibilitatea completă, imediată şi 
rapidă a somnului constituie criterii de diferenţiere a somnului fiziologic de 
sincopă, narcoză, absenţa epileptică, hipnoza, narcolepsia şi comă. 

Forme  polisimptomatice ale hipersomniei idiopatice. Hipersomnia 
idiopatică a fost descrisă pentru prima dată în anul 1976 de către Roth. În 
descrierea sa iniţială autorul distinge forme polisimptomatice caracterizate printr-un 
episod principal de somn de lungă durată, o mare dificultate de trezire, o 
somnolenţă diurnă mai mult sau mai puţin permanentă şi sieste tipice de durată 
lungă neodihnitoare; şi forme monosimptomatice mai prost caracterizate, cu 
episoade de somn cu durată normală sau lungă, trezire plăcută, somnolenţă 
diurnă permanentă sau recurentă şi sieste mai mult sau mai puţin odihnitoare. 

Dauvilliers şi colab. (1998) au raportat 12 cazuri de insomnie idiopatică 
polisimptomatică, la care în afara semnelor descrise anterior autorii au semnalat 
debutul în copilărie (3 cazuri), în adolescenţă (7 cazuri) şi la vârsta adultă (2 
cazuri). În concluzie, autorii arată că hipersomnia idiopatică polisimptomatică se 
caracterizează printr-o durată maximă de somn în decursul celor 24 de ore. 

Somnolenţa este o stare intermediară între veghe şi somn. Această aţipire 
puţin profundă, în care pierderea cunoștinței nu este completă, este penibilă, de 
neînvins, deşi nu se instalează brutal. În acest timp, bolnavul poate înţelege 
cuvintele rostite cu voce tare şi poate răspunde cu o oarecare luciditate. 

În absenţa stimulărilor exterioare, somnolenţa se instalează din nou. 

Electroencefalograma corespunde fazelor Î şi II ale somnului normal. 

De cele mai multe ori, somnolenţa durează zile, săptămâni sau luni, fiind 
întreruptă doar de scurte perioade de trezire spontană sau provocată. Starea poate 
evolua către vindecare sau comă. 

Letargia este o tulburare de vigilenţă sau reglare de a stării somn-veghe. 
Adesea, aceasta este provocată de hipnoză sau de produşi anestezici (narcoză). 
Clinic, ea poate fi confundată cu coma, dar se difernţiază de aceasta prin absenţa 
tulburărilor neurovegetative grave şi prin posibilitatea unei treziri tranzitorii printr-o 
stimulare forte. | 

Starea întreruptă de o excitație violentă conservă un grad cert de obnubilare 
şi torpoare intelectuală. Instalarea letargiei se face brusc sau progresiv, iar durata 
este de ore, zile, luni, ani Uneori, ca şi la somnolenţă, apare inversarea ritmului 
nictemeral. Evoluţia merge către dispariţie sau comă. Sechelele se pot manifesta 
prin somnolenţă, insomnie şi sindrom narcoleptic. 

Somnolenţa şi letargia pot exista izolat sau asociate cu confuzii mintale, 
obnubilare, sau terpoare. Acestea nu sunt decât simptome clinice ale numeroaselor 
afecţiuni (infecțioase, tumorale, vasculare, traumatice, metabolice, endocrine) pe 
care le vom aminti în continuare. 

Encefalita letargică (Cruchet şi Von Economo) sau epidemică realizează 
cele mai pure hipersomnii continui. Când debutul este brutal, bolnavii în plină 
sănătatae simt o invincibilă nevoie de a dormi, culcându-se oriunde. Iniţial, 
bolnavul poate fi trezit prin excitaţii slabe. 

În forma ambulatorie a encefalitei epidemice bolnavul poate lucra, dar 
adoarme când are un moment de linişte. 

În formele severe, hipersomnia este profundă şi poate dura mai multe 
săptămâni sau luni. Uneori, bolnavul se trezeşte pentru nevoi fiziologice sau pentru 
a bea şi mânca, după care readoarme. Perioadele de somnolenţă sunt întrerupte şi 
urmate de faze de excitație, de insomnii, sau delir. 

Există şi o formă insomnică a encefalitei epidemice. Febra, paraliziile 
oculare şi prostraţia complexăreprezintă un tablou clinic care denotă o atingere 
mezodiencefalică. 

Maladia somnului este o altă boală infecțioasă, al cărei tablou clinic 
dominant este hipersomnia diurmnă de profunzime variabilă, continuă sau 
paroxistică, asociată uneori cu insomnie nocturnă. Astfel, tripanosomiaza 
realizează o serie de stări intermediare între vigilenţa normală şi un somn profund 
sau comă. Ea duce la o perturbare profundă de organizare a somnului cu răsunet 
asupra fazelor I şi IV, respectând stadiul mişcărilor oculare. 

Encefalitele virale cu viruşi neurotropi se înşoţesc de cele mai multe ori de 
hipersomnii, timp în care bolnavul doarme toată ziua şi toată noaptea, dar poate fi 
trezit. Insomnia sau inversarea ritmului nictemeral sunt rare în cursul encefalitelor 
şi aparţin formelor delirante. 

Encetalitele vaccinale dau de obicei forme letargice. Encefalitele melitococice 
constituie o complicaţie a brucelozei, iar hipersomnia este o manifestare a unei 
afecţiuni cerebrale. Tabloul dominant este constituit din torpoarc, obnubilare 
intelectuală, somnolenţă, sau letargie. 

Meningoencefalitele diverse (tuberculoasă, luetică, din cadrul febrei uifoide, 
a salmonelozei, a meningitei acute etc.) se însoțesc de o stare de torpoare de 
profunzime variabilă, asociată cu somnolenţă, întreruptă de perioade de agitaţie. 

Prezenţa paraliziilor oculare apropie această formă de hipersomnie de tabloul 
encefalitei letargice 

Encefalopatia Gayet -Wernicke are ca simptome dominante tulburări de 
conştienţă, somnolenţă întretăiată de perioade de agitaţie, uneori insomnie, o 
deteriorare intelectuală progresivă, cu apatie şi indiferenţă afectivă, care 
evoluează către o stare confuzională cu crize de agitaţie şi delir, paralizii ale 
nervilor oculomotori şi tulburări de echilibru. Afecţiunea este determinată de 
leziuni cu caracter hemoragic, situate în partea superioară a trunchiului cerebral 
periependimar, interesând nucleii nervilor oculomotori. Ea este atribuită unei 
carenţe de vitamina B,, provocată mai frecvent de alcoolism. 

În concluzie, în cadrul encefalitelor sau a meningoencefalitelor constatăm o 
atingere selectivă a substanţei cenuşii de la nivelul calotei mezencefalice şi a 
regiunii hipotalamice posterioare. 

Hipersomniile din cursul proceselor expansive intracraniene formează, de 
asemenea, o categorie distinctă. Procesul expansiv, generator de hipersomnii, poate 
avea o localizare diversă (hemisfere cerebrale, cerebel, trunchi cerebral). Astfel, 
hipersomnia poate fi întâlnită în toate sindroamele de hipertensiune intracraniană, 
dar se asociază cu o stare de torpoare, lentoare şi sărăcire a ideaţiei, relizând o 
vâscozitate a gânduirii de intensitate variată. 

De asemenea, o hipotensiune intracraniană decompensată se poate manifesta 
prin somnolenţă, asociată sau nu cu o stare de obnubilare care evoluează către comă. 

În afara hipertensiunii sau hipotensiunii cerebrale, hipersomnia poate fi un 
simptom însoțitor al tumorilor cerebrale, care comprimă regiunea hipotalamică 
posterioară, infundibulo-tuberiană şi mezencefalică,constituind uneori unicul semn. 

În tumorile de trunchi cerebral apar sindroame clinice determinate de lezarea 
acestuia şi de viteza cu care se dezvoltă blocarea LCR, creşterea presiunii 
intracraniene şi a hidrocefaliei. În acest context, am descris cazuri cu hipersomnie 
şi cazuri cu morţi subite, fără un istoric îndelungat (Dănăilă, 1993). 

Hipersomniile de origine vasculară cerebrală (ischemie sau hemoragie) se 
asociază cu paralizii oculare sau cerebeloase ce constituie semne de mare valoare 
diagnostică. De interes deosebit sunt leziunile localizate în trunchiul cerebral, care 
infiltrează substanţa reticulată. Se admite că aceste leziuni vasculare ale trunchiului 
cerebral localizate în teritoriul pedunculo-protuberanţial posterior pot uneori realiza 
integral semiologia nevraxitei epidemice cu agitaţie psihomotorie, mioclonii, atingeri 
oculare şi tulburări de somn. 

Tulburările de vigilenţă şi somn, akinezia şi oftalmoplegia bilaterală sunt 
adesea revelatoare de tulbură circulatorii în partea superioară a trunchiului 
cerebral. 

Somnolenţa este un semn important al hemoragiilor din calota pedunculară. 
Sindromul hemoragic din partea superioară a pedunculilor este frecvent şi se 
caracterizează clinic printr-o oftalmoplegie disociată sau CORpleți asociată cu 
perturbări de coordonare motrică şi mai ales de somn. 

Hipersomniile de origine traumatică sunt mai puţin studiate. Ele se 
datorează unei contuzii cerebrale, în special a trunchiului cerebral superior, sau a 

unui hematom întracranian, care prin intermediul unei hernii temporale comprimă 
trunchiul cerebral. De asemenea, leziunile traumatice ale trunchiului cerebral 
superior sunt susceptibile de a antrena hipersomnii prelungite. 

Există şi hipersomnii minore după un traumatism cranian. 

Hipersomniile simptomatice din cursul afecţiunilor psihiatrice sunt mai 
puţin frecvente. Dally (1974) a observat o tendinţă irezistibilă la somn după şocuri 
psihice, după dispariţia unei fiinţe dragi. Astfel de insomnii sunt interpretate ca un 
fel de protest împotriva evenimentelor neplăcute care vin să afecteze cursul 
existenţei sau ca o manieră de sustragere de la consecinţele penibile ale unui 
eveniment. Sunt de semnalat şi somnul, letargia simplă sau complicată cu 
contracturi, catalepsia şi moartea aparentă isterică. Distincția este dată de absenţa 
rezoluţiei musculare, existenţa mişcărilor palpebrale, contracția membrelor şi a 
maxilarului, tendinţa de conservare a atitudinilor, reacția la stimulii nociceptivi 
aplicaţi pe piele şi pe mucoase. 

Uneori, nevrozele angoase, sindroamele korsakoviene acute, stările 
maniacale, melancolice şi catatonice sunt însoţite de veritabile hipersomnii şi 
adormiri spontane. 

Somnul hipnotic echivalează cu o stare de somn fiziologic indus. 

Unii autori au constatat că, în cursul hipnozei, EEG este identic cu traseul 
din starea de veghe, pe când alţii susţin că nu ar exista nici un traseu de somn sau veghe. 

Hipersomniile reacţionale pot apărea în unele situaţii afective sau 
conflictuale importante. După cataclisme, poate apărea la supraviețuitori o stare de 
stupoare sau de somn irezistibil. Este bine cunoscută apariţia somnului consecutiv 
unei sarcini dificile sau a unor situaţii de analiză a activităţii. Cităm în plus 
somnul isteric, extaza yoghină şi hipnozele. În clinică, sunt cunoscute şi studiate 
două tipuri de hipersomnii a căror explicaţie fiziopatologică nu este încă 
elucidată. 

1) Sindromul Pickwick, descris de către Burwell şi colab (1956), se traduce 
prin accese de somnolenţă, care apar la persoane tinere obeze, cu insuficienţă 
respiratorie prin hiperventilaţie, ce antrenează hipoxemie cu hipercapnie acidotică, 
cianoză, poliglobulie şi insuficiență cardiacă dreaptă. Modificarea ritmului 
respirator, relevat prin pauze de 20-40s, este urmată de o inspiraţie profundă, care 
alungă somnul şi antrenează trezirea. Somnul nocturn este agitat din acelaşi motiv 
al apariţiei anomaliilor respiratorii cu pauze care duc la numeroase treziri. Acestea 
sunt asociate cu mişcări parţiale, globale sau mioclonii, care pot ajunge până la 
crize convulsive. 

Faza de somn lent sau profund este rar atinsă, iar faza de somn cu mişcări 
oculare poate 'să nu se producă. 

Hipoxia şi hipercapnia par să joace un rol esenţial în apariţia acceselor de 
somn. La aceşti bolnavi, se presupune posibilitatea existenţei unei anomalii a 
chemoreceptorilor faţă de presiunea O, şi CO,. 

2) Sindromul Klein-Levin, care a fost precizat de Levin în 1936, se 
caracterizează prin apariţia unor lungi perioade de somn, a căror durată poate varia 
de la 1 la 3 săptămâni. La acestea se adaugă o foame excesivă (bulimie) şi 

tulburări. de comportament de tip depresiv sau de expresie confuzo-onirică, 
Sindromul apare la persoane tinere, între 10 şi 30 de ani, de sex masculin. Debutul 
poate fi progresiv relevat prin perioade de foame sau senzaţie de frig, oboseală 
psihică, tulburări de comportament. de tipul agitaţiei, confuziei sau hiperexcitabili- 
tăţii sexuale, care pot persista multe zile după perioada de somn. 

În timpul nictemerului, perioadele de trezire au o durată de 5-9 ore şi sunt 
însoţite de o foame devorantă, care duce la o creştere rapidă în greutate, mai rar 
la sete exagerată şi la iritabilitate confuză. 

Aproape toţi autorii insistă asupra importanţei semnelor psihice din acest 
sindrom. (iritabilitate, hiperactivitate, senzaţii de depersonalizare, stare confuză, 
tulburări schizofrenice etc.). Fiziopatologia acestui sindrom nu este cunoscută, dar 
ea se asociază cu degenerări ale funcţiilor de bază (foame, sete, temperatura, etc.) 
care, după cum ştim, depind în mare parte de dereglările diencefalice şi hipotala- 
mice. Pe an apar aproximativ 3 astfel de episoade, iatr dispariţia sindromului, de 
fapt ca şi apariţia sa, se produce fără o cauză aparentă. 


Parasomniile 


Parasomniile se caracterizează printr-o gamă largă de comportamente 
normale, irezistibile, care sunt exagerate de somn sau apar exclusiv în timpul 
diferitelor stadii ale somnului, clarificând astfel unele mecanisme ale biologiei 
somnului normal, cum ar fi: enurezisul nocturn, somnambulismul, tulburarea 
comportamentului REM, teroarea nocturnă, coşmarurile şi groaza. 

Enurezisul nocturn al copiilor şi al tinerilor apare independent de stadiul 
REM cu vise. Incidenţa sa a fost estimată la 3-6% din populaţia generală, 15% din 
aceşti copii având tulburări psihice, iar 30% fiind internaţi în secţii de psihiatrie . 

Enurezisul idiopatic sau esenţial, a cărui cauză nu este cunoscută, este 
corelat cu diminuarea capacităţii vezicii urinare şi cu întârzierea maturării 
controlului nervos respectiv. 

Ocazional, enurezisul poate fi di de anomaliile tractului urinar, de 
cistite, de diabetul zaharat sau insipid şi de epilepsie. 

Într-un episod enuretic tipic, s-a observat o perioadă de somn agitat urmată 
de câteva secunde de linişte, după care se produce enurezisul. Imediat după 
incident, este dificil de trezit pacientul din somn, acesta fiind confuz şi incapabil de 
a-şi aminti visele atunci când se trezeşte. Prin urmare, enurezisul nocturn nu este 
cauzat de vise. 

Studiile de laborator au evidenţiat că puţine SD ace enureuce (3 din 22) 
au legătură cu somnul REM (Kelly, 1991). 

Micturiţia apare în mod obişnuit în stadiile 4,3,2 ale somnului cu unde lente 
sau în stadiul 1 REM, depinzând de întinderea perioadei de calm dintre mişcarea 
corporală iniţială şi enurezis. 

Somnambulismul se manifestă prin coborârea din pat şi printr-un mers iniţial 
instabil, cu ochii deschişi şi cu o faţă inexpresivă. Când comportamentul 

somnambulului devine mai complex şi mai coordonat (evită obiectele, curăţă 
mesele, se duce la baie, mormăie sau vorbeşte incoerent), uneori răspunde 
monosilabic la întrebări. Dacă este lăsat în pace, somnambulul se reîntoarce în pat, 
iar la trezire îşi reaminteşte puţin despre activităţile nocturne sau despre vise. În 
laborator, somnambulismul apare aproape întotdeauna în stadiul 3 sau 4 al somnului 
cu unde lente. Datorită inhibiţiei intense descendente a neuronilor motori spinali şi 
a paraliziei din timpul somnului REM, devine clar că stările somnambulice cu paşi 
lenți nu pot apărea în timpul episoadelor REM (Jacobson şi colab., 1965: 
Mendelson, 1987) Astfel, s-a clarificat că somnambuluismul apare exclusiv în 
timpul somnului cu unde lente, cel mai frecvent în prima treime a nopţii, când 
predomină stadiul 3 şi 4. 

Ca şi enurezisul, somnambulismul apare mai mult la copii decât la adulţi şi 
se diminuează cu vârsta. 

Tulburările comportamentului REM apar la pisici în cadrul anumitor 
leziuni de trunchi crebral. În astfel de situaţii, ele aparţin somnului REM. fără 
prezenţa paraliziei normale. În timp ce majoritatea parasomniilor (enurezisul şi 
somnambulismul) sunt inofensive, coşmarurile cu mişcări violente ale acestor stări 
sunt adesea amenințătoare pentru partenerul de somn şi periculoase pentru cel care 
visează. 

Într-un studiu efectuat de Mahowald şi Schenek (1989) se arată că 85% din 
persoanele cu somn violent suferă leziuni, iar 44% lovesc partenerul de pat, uneori 
serios. 

Unii pacienţi cu tulburări ale comportamentului REM prezintă leziuni de 
trunchi cerebral identificabile sau alte probleme neurologice. În starea de veghe 50- 
60% din aceste persoane nu prezintă nici un deficit evident. De fapt, majoritatea 
celor cu somn violent nu au simptome de agresivitatea în timpul zilei. 

În tulburarea comportamentului REM paralizia normală din acest stadiu al 
somnului lipseşte, fapt datorită căruia persoanele sar din pat şi acţionează conform 
visului. Din fericire, pacienţii răspund bine la medicaţia anticonvulsivantă 
(clorazepam, benzodiazepine, carbamazepin) (Kelly, 1991). 

Bruxismul nocturn caracterizat prin frecarea involuntară şi energică a 
dinţilor în cursul somnului, afectează 15-20% din populaţie. Această tulburarae 
inconştientă debutează în jurul vârstei de 17-20 de ani şi se menţine, cu remisiuni 
spontane în jurul vârstei de 40 de ani. Cauza nu este cunoscută, dar ipotezele 
fiziopatologice evocă rolul unor anomalii dentare sau al unui mecanism neurologic 
central. Noi am observat acest sindrom la bolnavii cu tumori cerebrale profunde 
(care afectează nucleii bazali) a căror stare de conştienţă este alterată. 

Teroarea nocturnă, coşmarurile şi visele terifiante apar în stadiul somnului 
cu unde lente şi REM, mai frecvent la copii şi mai rar la adulți. Aceste vise 
tulburătoare au adesea caracteristici fiziologice şi psihologice exagerate. Atacurile 
de teroare nocturnă (pavor nocturnus) ale copiilor sunt cel mai bine caracterizate. 
Astfel, la 30 de minute de la adormire, copilul se ridică brusc din pat, ţipă, 
aţinteşte cu ochii mari unele obiecte imaginare, faţa se acoperă de transpiraţie, iar 
respiraţia se îngreunează. Imediat după atac, care durează | sau 2 minute, 

amintirea visului este rară şi fragmentară, iar în dimineaţa următoare nu-şi mai 
aminteşte nimic despre acel episod. 

. Paternul evocării fragmentare reprezintă o caracteristică a somnului cu unde 
lente (stadiul 3 şi 4). Diazepamul poate suprima teroarea nocturnă, paralel cu 
declinul stadiului 4 al somnului cu unde lente (unde delta). 

La adulţi, asemenea episoade sunt rare şi se caracterizează prin oprimare 
respiratorie, paralizie parţială, anxietate, transpiraţie, expresie facială fixă, dilatare 
pupilară şi dificultate respiratorie. În timpul zilei, pacienţii -respectivi prezintă 
anxietate care depăşeşte limitele normalului. 

În evul mediu şi anterior se credea că aceste coşmaruri sunt cauzate de 
demoni care comprimă toracele celui care doarme. De altfel, cuvântul francez 
„Cauchemar“ şi cel german „nachtmar“ conţin vechea rădăcină „mar“ care 
înseamnă diavol. 

Visele înspăimântătoare apar în perioadele REM normale ale persoanelor de 
toate vârstele. Aceste vise înfricoşătoare care conţin imagerii complexe, nu se 
asociază cu deprimarea respirației şi includ vârfuri pontogeniculo-occipitale, ce nu 
au putut fi măsurate direct la om. Deoarece somnul REM este mai extensiv şi mai 
intens decât somnul continuu, din punct de vedere fiziologic, majoritatea viselor 
REM terifiante apar în primele ore ale dimineţii. Adesea, aceste episoade REM 
înfricoşătoare se referă şi la coşmaruri. Clinic, fenomenele de vis cu grad înalt de 
anxietate care apar în timpul perioadei REM pot fi deosebite de cele care apar în 
timpul stadiilor somnului cu unde lente (Dement şi colab., 1975). Ca şi celelalte 
tulburări cu unde lente (enurezisul şi somnambulismul), teroarea nocturnă 
diminuează cu vârsta de-a-lungul somnului delta. 

Medicamentos, ea poate fi complet înlăturată cu ajutorul benzodiazepinei, 
care reduce în mod selectiv somnul delta. 

În contrast, după perioada copilăriei timpul somnului REM nu poate fi 
modificat în mod apreciabil şi nici nu poate fi suprimat cu medicamentele 
respective. Prin urmare, tulburările somnului cu unde lente şi visele terifiante din 
perioada REM trebuie tratate în mod diferit. 


Somnolenţa şi oboseala din sindromul de rezistenţă căilor aeriene 
superioare (SRCAS) 


Sindromul de rezistenţă a căilor aeriene superioare a fost descris pentru 
prima dată de Guilleminault şi colb (1993) la subiecţi care se plângeau de 
somnolenţă diurnă excesivă (SDE) şi astenie fizică la trezire. 

La examenul acestor pacienţi s-au găsit frecvente anomalii morfologice în 
sfera ORL şi maxilo-facială. Somnul lor este fragmentar datorită numeroaselor 
reacţii de trezire consecutive evenimentelor respiratorii neapneice: alungirea timpului 
inspirator, în raport cu o rezistenţă crescută a căilor aeriene superioare. Ondeze şi 
colab. (1998) au pus acest diagnostic la 30 de pacienţi: 21 bărbaţi şi 9 femei în 
vârstă de 14-45 de ani. Somnolenţa diurnă excesivă a fost găsită la 18 persoane, 

astenia la 15 şi umflătura la 18 din care 1 femeie. O atenţie particulară s-a dat 
morfologiei faciale. După polisomnografia iniţială pentru controlui respirației şi 
recunoaşterea reacției de trezire Ondz6 şi colab (1998) au făcut un test iterativ de 
latenţă a adormirii şi o polisomnografie cu măsurarea presiunii esofagiene. Somnul 
a fost analizat după criteriile lui Reschetschuffen şi Kales iar reacţia de trezire 
după criteriul utilizat de „American Sleep Disorder Association“ . 

Indexul orar de microtrezire a fost de 24,7+4, durata de veghe după adormire 
de 89,7+54,5 minute şi durata totală de somn de 368,6+97 minute. 

La scala de somnolență Epworth, 25 pacienţi au apărut somnolenţi (scor 
>11) în timp ce la testul iterativ de latenţă a adormirii au fost obiectivaţi 5 pacienţi. 
În urma acestui studiu Ondz€ şi colab (1998) ajung la concluzia că somnolenţa 
diurnă excesivă din SRCAS este în relaţie cu microtrezirile legate de rezistenţa 
respiratorie crescută din timpul somnului. 


Apneea din timpul somnului 


O altă tulburarea a somnului se caracterizează prin perioade frecvente de 
pauze respiratorii denumite apnei ale somnului. Gastaut şi colab. (1963 ) au descris 
un grup de pacienţi cu apneea somnului, care nu-şi amintesc frecventele parioade 
de trezire nocturnă şi care acuză un somn prea accentuat sau îndelungat. Aceştia 
au fost încadraţi în sindromul de apnee cu hipersomnolenţă. Ulterior, Dement şi 
colab. (1975) au descris un alt grup de pacienţi cu tulburări asemănătoare, dar care 
acuzau insomnie prin faptul că nu adormeau imediat după perioada de apnee. Ei 
reprezintă aproximativ 10% din pacienţii cu apneea somnului. 

Apneea somnului afectează toate vârstele, indiferent de sex. Totuşi, această 
tulburare este întâlnită mai frecvent la vârstnici. Ea a fost acuzată ca fiind unul din 
factorii sindromului de moarte bruscă la copii. 

Unii cercetători au constatat că aproximativ 30% din persoanele de peste 65 
de ani au apneea somnului, dar multe dintre acestea sunt asimptomatice, neînso- 
țindu-se de alte degradări. Totuşi, este greu de crezut că apneea este singura 
tulburare. Uneori se asociază cu suprimarea activităţii centrului respirator medular, 
timp în care diafragmul şi muşchii intercostali rămân imobili (Kales şi Kales, 1973). 

În perioada de apnee, care durează 15-30 de secunde, oxigenul din sânge uscade, 
iar bioxidul de carbon creşte, fapt care duce la stimularea centrului respirator şi la reluarea 
funcţiei muşchilor amintiţi (Kelly, 1991). Adesea, plămânii nu se umplu cu aer din cauza 
colapsului muşchilor orofaringieni apărut în contexul relaxării muşchilor corpului din 
timpul somnului cu unde lente. După un minut, concentraţia excesivă de bioxid de 
carbon din sânge provoacă trezirea persoanei care doarme, după care tonusul muscular 
revine la normal. După câteva secunde, individul adoarme, iar ciclurile respective se pot 
repeta de aproximativ 1000 de ori pe noapte. 

Tulburările neuropsihologice care apar la bolnavii cu apneea somnului pot 
fi secundare hipoxiei nocturne sau fragmentării somnului. Kales şi colab. (1985) şi 

Pochat şi colab. (1993) insistă în mod particular asupra depresiei şi asupra 
tulburărilor de memorie, de gândire, de învăţare şi de comunicare. Greenberg şi 
colab. (1987) şi Bacque şi colab. (1996) au observat tulburări de atenţie, tulburări 
ale eficacităţii motorii, ale abilităţilor grafice şi constructive. Pentru a explica 
ansamblul acestor simptome, autorii de mai sus evocă posibilitatea existenţei unor 
leziuni subcorticale. Simptomele de deteriorare corticală, afazia, apraxia, şi agnozia 
sunt în general absente. 

Seppălă şi colab. (1991) afirmă că dificultăţile principale ale acestor 
pacienţi vizează somnul, lucrul, aptitudinile mintale şi în special sentimentul de a 
avea o sănătate proastă. Persoanele astfel afectate sunt în general obeze, 
hipertensive şi cu tulburări de ritm cardiac, astfel încât primul act terapeutic se 
referă la cura de slăbire. 

Perturbaţiile psihologice ale acestui tip de boală se manifestă prin depresie 
cronică, anxietate, insomnie şi acuze somatice (Bacque şi colab. 1996). 

Somnolenţa diurnă şi adormirile incoercibile apărute după prânz pot 
împiedica reluarea lucrului. Adormirile sunt direct responsabile şi de accidentele 
rutiere care în acest caz se multiplică cu şapte (Findley şi colab. 1988). Dacă 4% 
din populaţia aptă de muncă prezintă apneea somnului este uşor de imaginat 
numărul bolnavilor în pericol, în cazul în care utilizează un vehicul (Lavie, 1983). 

Medicamente petru tratarea apneei somnului nu există, dar când acest 
sindrom este provocat de obstrucţia căilor aeriene superioare poate fi încercat un 
tratament mecanic sau unul chirurgical. Tratamentul mecanic se referă la fixarea 
unei măşti şi la administrarea sub presiune a aerului, în scopul menţinerii deschise 
a căilor aeriene ale gâtului între respiraţii. Această ventilaţie cu presiune pozitivă 
oferă rezultate absolut eficace, cu condiţia să fie tolerată în toate nopţile. 

Tratamnetul chirurgical (faringoplastia) are în vedere lărgirea căilor aeriene 
superioare prin ablaţia uvulei şi înlăturarea mucoasei şi țesutului limfoid. Acesta 
dă rezultate bune la 50-60% din cazurile serioase (Kelly, 1991). 


Insomnia 


Insomnia este un simptom caracterizat prin imposibilitatea menţinerii duratei şi 
calităţii somnului necesare activităţii normale din timpul zilei. Treizeci la sută din 
cei care se prezintă la consultaţie se plâng de insomnie şi de alte tulburări 
neînțelese încă în mare parte. Pentru diferenţierea tipurilor de insomnie, este 
necesară cunoaşterea perioadelor somnului normal. Astfel, unii pacienţi cu insomnie 
subestimează somnul real din timpul nopţii. S-a constatat că unele persoane care 
acuză insomnie dorm şi visează normal, dar somnul lor de dimineaţă este de 
calitate proastă şi neodihnitor. 

Dement şi colab. (1975) au examinat somnul a 127 de indivizi cu insomnie 
şi au constatat că timpul mediu de adormire este de 15 minute, iar durata somnului 
este de 7 ore. Autorii au estimat că 10-12% din persoanele cu insomnie au un 

somn fiziologic normal. Formal, aceşti indivizi au fost încadraţi în sindromul de 
pseudoinsomnie sau de agnozie a somnului. : 

Alu 30% din indivizii examinaţi sunt menţinuţi în stare de trezire de: către 
unele evenimete fiziologice involuntare, cele mai comune fiind spasmele periodice 
stereotipe, cunoscute sub denumirea de mioclonii nocturne. O altă condiţie care 
duce la întârzierea debutului somnului se datorează impulsului irezistibil de mişcare 
a membrelor, denumit sindromul picioarelor agitate. Prin urmare, aproape 50% 
dintre persoanele cu insomnie dorm normal, dar sonmul lor este tulburat de 
evenimente fizice de care nu-şi dau seama. 

Studiile polisomnografice efectuate la pacienţii cu insomnie cronică şi acuze 
severe au relevat prezenţa unor disfuncţionalităţi moderate ale somnului (scurtarea 
somnului, trezirea intermitentă, eficacitatea scăzută a somnului). La aceştia, 
continuitatea din timpul stadiului cu unde lente este mai importantă decât 
desfăşurarea timpului total de somn. Alte insomnii sunt determinate de dimnuarea 
somnului delta, cel mai profund stadiu al somnului cu unde lente, în timp ce altele 
au la bază o temperatură mai ridicată a corpului, tempertaură măsurată rectal. 

Anticiparea insomniei poate juca un rol major la cel puţin 15% din cazuri. 
Ea este clasificată în rândul isomniilor psihofiziologice (Lydic şi Biebuyck, 1988). 

Această insomnie condiţionată de locuinţă şi de mediul înconjurător dispare 
când individul doarme la hotel sau în altă parte. Astfel, aproximativ 30% din 
insomnii se datorează tulburărilor emoţionale , anxietatea fiind legată de 
dificultatea adormirii, iar depresia de trezirea timpurie. 

Mulţi pacienţi depresivi sunt trataţi în faza iniţială cu pilule pentru somn. 
La aceştia, somnul delta este mai scurt, iar somnul cu mişcări oculare rapide (REM) 
este normal. 

Kupfer şi Foster (1972) au constatat că pacienţii depresivi prezintă o 
scurtare a intervalului dintre debutul somnului şi faza REM, la 5-15 minute de la 
dormire. Latenţa normală pentru somnul REM este de 80-90 de minute. 

Insomnia temporară este consecinţa naturală a alterării ritmului circadian. 
În societatea modernă disrupţia ritmului circadian normal este determinată de 
călătoriile pe distanţe mari cu avionul, de lucrul în schimburile de noapte, de unele 
activități de afacere, de regimul din armată, etc. 

Sindromul schimbării rapide a fusului orar (Jet-Lag) determinat de 
schimbarea meridianelor se caracterizază prin somnolenţă diurnă excesivă, 
insomnie la adormire şi frecvente treziri nocturne în special în a doua parte a nopţii. 
Acest sindrom este tranzitor având o durată de 2-14 zile în funcţie de vârsa 
pacientului, de numărul fuselor orare traversate şi de capacitatea de adaptare. 

Stimulii care întreţin ritmul circadian intern, de 24 de ore, includ nu numai 
soarele, ci şi ceasul, ritmul obişnuit de muncă, tăcerea sau zgomotul ritmic şi chiar 
interacţiunea regulată impusă de ciclul activitate-odihnă al altor persoane. 
Modificarea unuia dintre aceşti parametrii duce la devierea ritmului circadian şi la 
tulburarea somnului. Oamenii care stau în pat prea mult într-o zi au insomnie în 
noaptea următoare. Este comună, astfel, insomnia de duminică seara apărută 
după prelungirea somnului de dimineaţă. 

Czeisler şi colab. (1989) au constatat că ritmurile corporale pentru 
temperatură, formarea urinii şi a unor hormoni pot fi restabilite prin expunerea 
persoanelor tinere timp de 5 ore la o lumină strălucitoare, atunci când temperatura 
corpului lor este cea mai scăzută. Magnitudinea şi direcţia schimbării ritmului 
se modifică şi atunci când subiectul este expus unei iluminări slabe. 

Cititul la o lumină slabă dă insomnie şi alterarea ceasornicului biologic. 


Dacă investigaţiile şi tratamentul pacienţilor cu somnolenţă diurnă excesivă 
sunt oarecum precizate, abordarea şi tratamentul subiecţilor insomnici este 
imprecisă. Ondze şi colab. (1998) au urmărit 100 de insomnici cronici, cu ajutorul 
unei metodologii riguroase constatând din interogatorii standarizate , examene 
clinice, chestionarul Pittsburgh, testul de personalitate MMPI, agenda trezirii şi a 
somnului , chestionarul de topologie craniană şi un examen polisomnografic pe 
timpul uneia sau a două nopţi. Ulterior pacienţii au fost urmăriţi prin consultaţii 
timp de 3 luni până la un an. 

Autorii relevă că impresia clinică reprezintă o primă etapă în diagnosticul 
insomniei cronice. Adesea, acesta trebuie revizuit după examenele complementare 
adecvate. 

Insomnia familială fatală. Insomnia familială fatală este o boală ereditară 
rară, provocată de degenerescenţa bilaterală a nucleilor anterior şi dorsomedian din 
talamus. Progresiv sindromul se complică cu disfuncţie neurovegetativă, dizartrie, 
mioclonii şi comă care duce la deces. Patogenia acestei distrucţii talamice este 
insuficient cunoscută. 


Somnul bătrânilor 


Unul din cei mai semnificativi determinanţi ai somnului persoanelor normale 
este vârsta. La bătrâni, problemele somnului se amplifică datorită faptului că 
stadiul 4 al somnului cu unde lente diminuează sau este virtual eliminat în decada 
a şaptea de viaţă. Din această cauză, vârsnicii consacră mai mult timp stadiului 
somnului cu unde lente, din care adesea se trezesc. 

În societatea noastră ritmul circadian al somnolenţei este bifazic, dar 
piroteala normală de după amiază este mai pronunţată la persoanele în vârstă. 
Mai mult, din raţiuni încă puţin cunoscute, bătrânii îşi restabilesc cu dificultate 
cesornicul biologic în cazul traversării unor zone întinse. Scurtarea marcată a 
timpului de somn este adesea secundară şi altor probleme de sănătate întâlnite la 
vârsnici. Pacienţii cu maladie Alzheimer dorm adesea în timpul zilei, iar noaptea au 
un somn fragmentat. 

În privinţa tratamentului, remarcăm că prin anii *70, hipnoticele utilizate 
frecvent pentru insomnie au fost barbituricele. Iniţial, ele ajută, dar după 
aproximativ 2 săptămâni devin insuficiente. Apoi, administrarea repetată a 
barbituricelor duce la dezvoltarea, în ficat a unei enzime care le degradează, 
diminuându-le astfel acţiunea farmacologică. Aceste enzime tind să fie nespecifice, 

acţionând şi asupra altor hipnotice. Ca mod de acţiune, s-a constatat că barbituricele 
micşorează sever somnul REM, iar întreruperea tratamentiului duce la apariţia unui 
rebound al acestuia. Datorită proprietăţilor amintite, administrarea barbituricelor 
mai mult decât câteva zile agravează problemele somnului (Kelly, 1991). 

În momentul de faţă, se utilizează frecvent benzodiazepinele, deoarece ele 
îmbunătăţesc calitatea somnului şi suprimă somnul cu unde lente, mult timp 
considerat ca fiind stadiul cel mai odihnitor. Aceste proprietăţi fac ca medicamen- 
tele respective să fie eficace atât în tratamentul insomniei, cât şi în tulburările 
somnului delta. Studiile polisomnografice au arătat că flurazepamul, cel mai utilizat 
în insomnii, duce la creşterea stadiului 2 al somnului cu unde lente. Benzodiaze- 
pinele ajută pacienţii să aibă un somn mai mult continuu decât unul mai lung. 

Persoanele cu insomnie au în timpul somnului o temperatură corporală mai 
mare, iar benzodiazepinele le-o scade, fapt care se reflectă pozitiv asupra somnului 
cu unde lente (Sewitch, 1987; Kryger şi colab., 1989). Cu toate acestea, deşi 
benzodiazepinele sunt mai sigure decât barbituricele, ele dau obişnuinţă, iar la 
întreruperea bruscă a acestora apar simptome extrem de dezagreabile. 

Mecanismul de inducere a somnului prin flurazepam implică receptorii 
neuronali benzodiazepinici, care sunt implicaţi şi în fiziologia reglării somnului normal. 

Mendelson şi colab. (1982) au constatat, la şobolani, prezenţa unui antagonist 
al receptorilor benzodiazepinici (3-hydroxymethyl-B-carboline), care induce 
creşterea dozei dependentă de latenţa somnului, reducerea somnului cu unde lente 
(nu şi a activităţii REM) şi o trezire persistentă, fără a cauza modificări majore 
în activitatea motorie. Mai mult, dozele scăzute din acel drog, ce nu afectează 
somnul, blochează inducerea somnului prin doze mari de flurazepam. 

Cele mai multe medicamente utilizate pentru reducerea somnului (amfetami- 
nele) provoacă alterări profunde ale activităţii motorii şi ale altor compotamente. 
Dacă se va dovedi că f-carbolina acţionează direct asupra somnului normal 
reducându-l, fără a determina modificări comportamentale motorii majore, atunci 
medicamentul respectiv ar putea fi considerat ca un foarte bun somnolitic. Acesta 
ar putea fi folosit în tratamentul bolnavilor cu somnolenţă excesivă. 


VIII. TELENCEFALUL 


La om, telencefalul reprezintă segmentul cel mai proeminent şi cel mai 
evoluat al sistemului nervos central (SNC). La vârsta de 6 ani atinge 85% din 
greutatea creierului adultului, care la bărbaţi este de 1380gr, iar la femei este de 1250gr. 

În componenţa sa intră cele două hemisfere cerebrale (delimitate antero- 
posterior de fisura interhemisferică), comisurile şi cavitățile lor. 


HEMISFERELE CEREBRALE 


Masa propriu-zisă a hemisferelor cerebrale este compusă din: sistemul 
limbic, ganglionii bazali, substanţa albă (dispusă în interior) şi scoarţa cerebrală 
(situată la exterior). 

Suprafaţa hemisferelor cerebrale 


Fiecare hemisferă are trei feţe: externă (superolaterală); internă (medială) 
şi inferioară (bazală) şi trei margini: superioară sau superomedială, inferolaterală 
şi inferomedială. 

Marginea superioară (superomedială) se află între suprafeţele externă şi 
medială; marginea inferolaterală între suprafeţele extenă şi inferioară; şi marginea 
inferomedială între suprafeţele internă şi inferioară. 

Marginea inferomedială are o porţiune medială occipitală situată între 
regiunea tentorială a suprafeţei inferioare şi medială, şi o porţiune medială 
orbitară care separă regiunea orbitară a suprafeţei inferioare de cea medială. 

La extremiţatea anterioară a hemisferei se află polul frontal, iar la cea posterioară 
polul occipital. Polul temporal formează extremitatea anterioară a lobului temporal. 

Suprafța externă a hemisterei cerebrale (fig 74 ), adaptată convexităţii bolţii 
craniene, este brăzdată de numeroase circumvoluţii (girusuri) separate de scizuri, 
sulcusuri sau şanţuri. Acestea fac ca aria cortexului uman să fie de circa 2200cm?, 
O treime din aceașta este vizibilă la suprafaţă, iar restul este ascunsă în scizuri şi fisuri. 


Fig. 74. Faţa laterală a hemisferelor cerebrale. 

1. Şanţul (sulcus) frontal superior; 2. Şanţul frontal inferior; 3. Ramul ascendent, 4. 
Ramul anterior, 5. Şanţul precentral; 6. Şanţul central (scizura lui Rolando), 7. Şanţul 
postcentral; 8. Şanţul intraparietal; 9. Şanţul parietooccipital; 10. Şanţul transoccipital, 
1]. Șanțul occipital lateral; 12. Şanţul lunar; 13. Şanţul lateral (Scizura lui Sylvius) ; 
14. Şanţul temporal superior; 15. Şanţul temporal inferior; 16. Ramul posterior al 
șanțului lateral. 

GFS - girusul frotal superior; GFM - girusul frontal mediu; GFI - girusul frontal in- 
ferior; PT - pars triangularis; PO, - pars orbitalis; PO, pars opercularis; GPC, - gi- 
rusul precentral; GPC, - girusul postcentral; LPS - lobul parietal superior; LPI - lobul 
parietal inferior; APO - arcul parietoocipital; GSM - girusul supramarginal; GA - gi- 
rusul angular; GTS - girusul temporal superior; GTM - Girusul temporal mediu; GTI - girusul 
temporal inferior. 

Cele trei scizuri (şanţuri sau sulcusuri), laterală (scizura lui Sylvius), centrală (sci- 
zura lui Rolando) şi perpendiculară externă, caracteristice suprafeţei externe, reprezintă 
factorii principali de referinţă utilizaţi în divizarea acesteia. Scizura (şanţul sau sulcusul) 
laterală porneşte inferior de la nivelul substanţei perforate anterioare, se extinde lateral 
între suprafaţa orbitară a lobului frontal şi polul anterior al lobului temporal, după care 
ajunge pe suprafaţa laterală unde se împarte în ramul orizontal anterior, ramul ascendent 
anterior şi ramul posterior. Ramul anterior şi ramul ascendent se duc în girusul frontal 
inferioar, în timp ce ramul posterior, după ce traversează suprafaţa laterală pe o distanţă 
de 7em, se termină în lobul parietal. In profunzimea sa se află insula. 

Scizura centrală îşi are originea puţin înapoia mijlocului marginii superome- 
diale, după care coboară inferior şi anterior, pentru ca după 8-10cm să sfârşească 
deasupra ramului posterior al sulcusului lateral. El delimitează aria motorie primară 
de ariile somatosenzoriale. | 

Scizura perpendiculară externă sau sulcusul parieto-occipital, situată la 
nivelul marginii superioare între lobul parietal şi occipital, este mult mai scurtă 
(aproximativ 1-2cm). 

Scizurile amintite delimitează pe suprafaţa externă cei patru lobi cerebrali 
(frontal, temporal, parietal şi occipital). 

Lobul frontal, regiunea cea mai rostrală a hemisferei, este delimitat posterior de 

scizura lui Rolando, superior de marginea superomedială şi inferior de marginea in- 
ferolaterală şi de trunchiul scizurii lui Sylvius. Suprafaţa externă (superolaterală) este 
traversată de trei şanţuri şi de patru circumvoluţii sau girusuri. 
Şanţul frontal superior situat paralel cu marginea superioară şi cel inferior se divid în faţa 
şanţului central, dând naştere şanţului precentral. Între şanţul central şi precentral se de- 
limitează circumvoluţia frontală ascendentă sau girusul precentral. Extinsă dincolo de 
marginea superomedială aceasta se continuă pe suprafaţa medială cu lobul paracentral. 

Aria lobului frontal, situată anterioar de şanţul paracentral, este împărţită 
în trei circumvoluţii: frontală superioară (F,); frontală mijlocie (F,) şi frontală 
inferioară (F3). Circumvoluţia frontală superioară de deasupra şanţului frontal 
superior se continuă peste marginea superomedială cu girusul frontal medial. 
Circumvoluţia frontală mijlocie se află între şanţul frontal superior şi inferior. 
Circumvoluţia frontală inferioară de sub şanţul frontal inferior este invadată de 
ramul ascendent şi anterior al scizurii lui Sylvius. Aria de sub ramul anterior este 
numită pars orbitalis; aria dintre ramul ascendent şi anterior este numită pars 
triangularis; iar aria posterioară ramului ascendent este numită pars opercularis şi 
se continuă posterior cu terminația inferioară a girusului precentral. 

Lobul temporal situat interior scizurii lui Sylvius este delimitat posterior de 
o linie arbitrară, care uneşte scizura perpendiculară externă (pre-occipitală) cu 
scizura preoccipitală. Suprataţa laterală este împărţită de două şanţuri în trei 
circumvoluţii paralele. Şanţul temporal superior începe în apropierea polului 
temporal, are un traiect uşor ascendent spre posterior, paralel cu ramul posterior al 
şanţului lateral, după care se curbează în sus şi se termină în lobul parietal. Şanţul 
temporal inferior este subiacent şi paralel cu cel superior. Capătul său posterior, 
paralel cu porţiunea terminală a şanţului superior, urcă şi se termină în lobul 
parietal. Astfel, suprafaţa laterală a lobului temporal este împărţită în trei 
cicumvoluţii paralele: temporală superioară, medie şi inferioară. Circumvoluţia 
temporală superioară se continuă de-a lungul marginii superioare cu girusurile 

planşeului ramului posterior al şanţului lateral. De obicei, în număr de două 
(anterior şi posterior), ele pornesc din şanţul circular al insulei şi se întind oblic, 
anterolateral către suprafaţă, sub denumirea de girusuri temporale transverse. 

Girusul temporal transvers anterior împreună cu porţiunea din circumvoluţia 
temporală superioară au funcţie auditivă şi se consideră a fi aria 42 Brodmann. 

Girusul anterior reprezintă aproximativ aria 41. Regiunea auditivă a cortexului 
cerebral a făcut obiectul mai multor interpretări citoarhitectonice dificil conciliabile. 
Totuşi, toţi autorii sunt de acord că aria auditivă primară (aria 41 Brodmann) este de 
talie mică la om şi că nu ocupă decât o parte a circumvoluţiilor lui Henschl. 

Lobul parietal se întinde de la şanţul central până la cel parieto-occipital 
(scizura perpendiculară externă). Inferior, se află ramul posterior al şanţului lateral 
şi O prelungire imaginară posterioară a porțiunii drepte a acestuia. Prin urmare, o 
parte din delimitarea sa este arbitrară. Aspectul său lateral este subdivizat de către 
şanţul postcentral şi intraparietal în trei arii. 

Şanţul postcentral, divizat adesa într-o porţiune superioară şi una inferioară, 
este posterior şi paralel şanţului central. Capătul inferior al acestuia se termină 
deasupra ramului posterior al scizurii lui Sylvius. EI împarte lobul parietal într-un 
girus postcentral şi o arie posterioară mai mare, subdivizată la rândul ei de către 
şanţul intraparietal. Şanţul intraparietal porneşte de la mijlocul şanţului postcentral 
sau din capătul superior al părţii sale inferioare şi traversează postero-inferior 
lobul parietal, divizându-l într-un lobul parietal superior şi unul inferior. Posterior, 
ramul său occipital ajunge în lobul occipital, unde se uneşte în unghi drept cu 
şanţul occipital transvers. 

Girusul postcentral este situat între şanţul central şi postcentral. Cortexul său 

primeşte impulsuri senzitive somatice şi are numeroase conexiuni. 
Lobulul parietal superior, situat între marginea superioară şi şanţul intraparietal, se 
continuă anterior cu girusul postcentarl prin jurul capătului superior al şanţului 
postcentral. Posterior, se alătură arcului parieto-occipital care înconjoară partea 
laterală a şanţului parieto-occipital . 

Lobulul parietal inferior, situat în partea inferioară a şanţului intraparietal şi 
posterior părţii inferioare a şanţului postcentral, este împărţit în trei: partea 
anterioară denumită şi girus supramarginal se arcuieşte deasupra părţii terminale 
a şanţului lateral şi se continuă anterior cu porţiunea inferioară a girusului 
postcentral iar postero-inferior cu girusul temporal superior. Posterior, poate fi 
delimitat de către un mic şanţ denumit sulcus intermedius primus, care descinde din 
şanţul intraparietal. Partea mijlocie sau girusul angular (se crede că este în legătură 
cu elementul vizual al stereognoziei) se arcuieşte deasupra părţii terminale a 
sulcusului temporal superior şi se continuă postero-inferior cu girusul temporal 
mijlociu. Uneori, la capătul său posterior apare un mic şanţ, care poartă numele 
de sulcus intermedius secundus. Partea posterioară se arcuieşte în jurul terminaţiei 
şanţului temporal inferior, formând arcul temporo-occipital. 

Lobul occipital este situat înapoia liniei arbitrare care uneşte șanțul parieto- 
occipital cu incizura pre-occipitală. Şanţul transvers occipital descinde din marginea 
superomedială, în spatele şanţului parieto-occipital şi se uneşte în porţiunea sa mijlocie 
cu şanţul intraparietal. Partea sa superioară se află în spatele arcului parieto-occipital, 
reprezentat de un girus care înconjoară capătul terminal al şanţului parieto-occipital. 
Şanţul occipital lateral, scurt şi orizontal, divide acest lob într-o circumvoluţie occipială 

superioară şi una inferioară. Când este prezent şi lunate sulcusul, aflat chiar în faţa 
polului occipital, acesta se uneşte cu scizura calcarină, dar de cele mai multe ori cele 
două şanţuri sunt separate. Buzele sale operculare separă aria striată de cea peristriată. 
Lunate sulcusul se află în partea posterioară a girusului descendent, în 
spatele circumvoluţiei occipitale superioare şi inferioare. 
Insula, situată profund în planşeul şanţului lateral, este aproape complet în- 


conjurată de un şanţ circular şi acoperită de ariile corticale adiacente. Ea devine vizibilă | 


numai după deschiderea largă, artificială a scizurii lui Sylvius. Aria de acoperire, situată 
între ramul ascendent şi posterior al scizurii lui Sylvius, este denumită operculul insulei. 

Porţiunea dintre ramul anterior şi cel ascendent formează pars triangularis 
al girusului frontal inferior. Operculul fronto-parietal, situat între ramul ascendent 
şi posterior al scizurii lui Sylvius, este reprezentat de porţiunea posterioară a 
girusului frontal inferior, de aria terminală inferioară a girusului precentral şi 
postcentral şi de sectorul terminal inferior al părţii anterioare a lobului parietal inferior. 

Operculul temporal de pe buza inferioară a ramului posterior al scizurii lui 
Sylvius este format din girul temporal superior şi din girusurile temporale transverse. 
Anterior, regiunea inferioară a insulei se învecinează cu porţiunea orbitară “a 
girusului frontal inferior. 

După înlăturarea operculului apare insula sub forma unei piramide cu vârful în 
jos în apropierea substanţei perforate, unde şanţul circular este deficitar, iar partea 
medială a apexului poartă numele de girus ambiens (limen insulae). Suprafaţa insulară 
este divizată de către şanţul central al insulei, care de la apex este înclinat posterosupe- 
rior, într-o porţiune mai mare anterioară şi una mai mică posterioară. Partea anterioară 
este împărțită de şanţuri puţin adânci în trei sau patru girusuri scurte, iar partea 
posterioară este constituită dintr-un singur girus lung, divizat adesea la capătul său 
posterior. Cortexul insulei se continuă la nivelul şanţului circular cu cel al operculului. 

Subiacent insulei se află claustrum şi putamenul. 

În concluzie, insula a rămas fixă în cursul evoluţiei. Pe măsură ce 
neocortexul înconjurător s-a dezvoltat şi structurile hemisferice au efectuat o 
mişcare de rotaţie, insula a fost progresiv acoperită de diferiţi operculi. 

La om, insula este voluminoasă şi traversată de şanţuri care schiţează un 
aspect giral. Dezvoltată din cortexul olfactiv, ea a fost clasificată în. categoria 
olfactocentrică a ariilor paralimbice. 

Structura insulei este organizată în inele concentrice în jurul cortexului 
paraolfactiv. Ea conţine cortex agranular, care este în contact cu cortexul piriform, 
cortex disgranular, în care straturile II şi IV sunt puţin distincte şi, în sfârşit, cortex 
granular cu structură izocorticală. 

Suprafaţa medială a hemisferei (fig 75.) este vizibilă numai după separarea prin 
secţiune a tuturor comisurilor şi structurilor din jurul ventriculului trei. Formaţiunea cea 
mai importantă de la acest nivel este marea comisură a corpului calos, care constituie 
planşeul regiunii centrale a fisurii longitudinale. Partea anterioară curbată a corpului 
calos este genunchiul ce se continuă în jos cu rostrum-ul şi cu o porţiune îngustă 
(ciocul), care trece în spatele capătului superior al laminei terminalis. Genunchiul se 
continuă cu trunchiul, porţiunea cea mai importantă a comisurii, care se arcuieşte în sus 
şi posterior pentru a se termina într-o extremitate groasă numită splenium. Pe suprafaţa 
concavă a trunchiului, a genunchiului şi a rostrum-ului corpului calos se ataşează lamina 
verticală bilaterală a septum-ului pellucidum, care ocupă intervalul dintre acestea şi 

fornix. În faţa laminei terminalis, se află o substanţă cenuşie triunghiulară îngustă, 
girusul paraterminal, separtă de restul cortexului prin şanţul paraolfactiv posterior. Puţin 
mai anterior de acesta, se găseşte un mic şanţ vertical numit şanţul paraolfactiv anterior. 
Cortexul dintre aceste două şanţuri este numit arie subcaloasă sau girus paraolfactiv. 
Panta terminală anterioară a girusului paraterminal este numită uneori rudiment 
prehipocampal. Regiunea anterioară a suprafeţei mediale este divizată de către şanţul 
cingulat într-o zonă exterioară şi una inferioară. Şanţul cingulat porneşte de sub rostum- 
ul corpului calos, se duce anterior, după care urcă, pentru ca în final să se îndrepte 
posterior, urmând aspectul curburii calosale. Capătul său posterior se îndreaptă în sus 
către marginea superomedială, terminându-se la 4 cm înapoia mijlocului acesteia, 
posterior de capătul superior al şanţului central. Zona exterioară, cu excepția 
extremității sale posterioare, face parte din lobul frontal. Ea este subdivizată de un mic 
şanţ ascendent pornit din sulcusul cingulat de deasupra părţii mijlocii a corpului calos, 
într-o arie anterioară şi una posterioară. Aria anterioară mai mare este girusul frontal 
medial, iar cea posterioară este lobul paracentral. Capătul superior al şanţului lui 
Rolando ajunge în partea posterioară a lobului paracentral, dar girusul paracentral se 


continuă cu acest lobul. Această arie are sub dependenţa sa mişcările membrului inferior 
contralateral şi regiunea perineală. 


Fig. 75. Suprafaţa medială a hemisferei cerebrale stângi. 

Î. Cuneus; 2. Scizura (sulcusul) parietooccipitală (perpendiculară internă); 3. 
Istmul; 4. Precuneus; 5.Lobul paracentral; 6. Girusul frontal medial; 7. Scizura 
(sulcusul) cingulat; 8. Girusul cingulat; 9 Corpul calos; 10. Fornix; 11. Scizura 
(sulcusul) calcarin; 12. Girusul lingual; 13 Scizura (sulcusul) colateral; 14. Girusul 
parahipocampic; 15. Girusul occipito-temporal medial; 16. Scizura (sulcusul) 
occipitotemporal; 17. Girusul occipitotemporal lateral; 18. Scizura (sulcusul) rinal; 
19. Uncusul; 20. Aria subcaloasă. 


Datele clinice sugerează că ea exercită controlul voluntar asupra defecaţiei 
şi micţiunii. 

Zona de sub şanţul cingulat este girusul cinguli. Acesta porneşte de sub 
rostrum-ul corpului calos, urmează curbura acestuia de care este separat prin şanţul 
calosal, trece în jurul splenium-ului şi ajunge la suprafaţa sa inferioară, de unde se 
continuă printr-un istm cu girusul parahipocampic. 

Prin urmare, girusul cingular adiacent anterior, superior şi posterior corpului 
calos este compus din mai multe arii citoarhitectonice, organizate după două axe, 
Prima, axa anteroposterioară este formată din benzi longitudinale, care asigură o 
trecere treptată între reziduul hipocampic situat imediat deasupra corpului calos 
(indusium griseum) şi izocortex. Cea de-a doua, axa verticală este formată dintr-o 
linie imaginară, care porneşte de la vârful scizurii lui Rolando şi se termină 


perpendicular pe circumvoluţia pe care o împarte în două: o porţiune anterioară 


agranulară, corespunzând în mare parte ariei 24 Brodmann, şi 0 porţiune 
posterioară, granulară, caracterizată printr-un strat IV bine dezvoltat, corespunzând 
în mare parte ariei 25 Brodmann. 

Cortexul rostrosplenial, situat în spatele extremității posterioare a corpului 
calos, asigură trecerea de la girusul cingular superior la girusul parahipocampic 
inferior. Pot fi distinse şi aici o parte granulară şi una agranulară 

În partea posterioară a lobului paracentral, şanţul cingulat se întrerupe, 
continuându-se doar printr-un şanţ subparietal (suprasplenial) variabil. 

Regiunea posteriaoră a suprafeţei mediale este traversată de două şanţuri 
adânci care converg anterior, întâlnindu-se puţin posterior de splenium. Acestea sunt 
şanţul parieto-occipital şi scizura calcarină. 

Şanţul parieto-occipital (scizura perpendiculară internă) porneşte din 
marginea superomedială, la 5 cm anterior de polul occipital, după care coboară 
puţin către scizura calcarină. Pereţii şanţului parieto-accipital se aseamănă cu cei 
ai scizurii lui Sylvius prin faptul că au şanţuri şi câteva girusuri mici. 

Scizura calcarină porneşte din polul occipital, se îndreaptă anterior puţin 
deasupra marginii inferomediale descriind o curbă cu convexitate către superior, 
după care se uneşte în unghi ascuţit cu şanţul parieto-ocipital puţin înapoia 
splenium-ului. Prelungirea anterioară a acesteia încrucişează marginea inferome- 
dială formând delimitarea inferolaterală a istmului, care conectează girusul cinguli 
cu cel parahipocampic. La nivelul joncţiunii sale cu şanţul parieto-ocipital, scizura 
calcarină este traversată profund de girusul cuneolingual anterior. Porțiunea sa 
posterioară din spatele joncţiunii cu şanţul parieto-ocipital este reprezentată de un 
şanţ axial aşezat în axul longitudinal al cortexului vizual. Porțiunea sa anterioară 
are aspectul unui şanţ limitat, care separă cortexul striat (vizual) de cel al istmului. 
Aspectul anterior al scizurii clacarine este acela al unui şanţ complet, care produce 
o ridicătură în cornul posterior al ventriculului lateral numită calcar avis. Aria 
patrulateră delimitată anterior de partea posterioră a capătului ascendent al 
şanţului cingulat, posterior de şanţul parieto-occipital, superior de marginea 
superomedială şi inferior de şanţul suprasplenial poartă numele de precuneus. 
Aceasta împreună cu lobul paracentral din spatele şanţului lui Rolando formează 
suprafaţa medială a lobului parietal. 

Cortexul delimitat anterior de şanţul parieto-occipital, inferior de scizura 
calcârină şi deasupra de marginea superomedială este cuneusul, adică suprafaţa 
medială a lobului occipital. 

Suprafaţa inferioară a hemisferei este divizată de trunchiul scizurii lui 
Sylvius într-o porţiune anterioară mai mică şi una posterioară mai mare. Porțiunea 
anterioară sau regiunea orbitară a feţei inferioare, concavă transvers, se întinde 
deasupra lamei cribriforme a etmoidului şi a plafonului orbitar până la aripa mică 
a sfenoidului. Paralel cu marginea medială se află şanţul olfactiv acoperit de bulbul 
şi tractul olfactiv, a căror direcţie este anteroposterioară. 


+ 

Fâşia corticală situată medial de aceste formaţiuni poartă numele de girus 


rectus. Restul suprafeţei este împărţită de un şanţ în formă de H în patru girusuri: 


anterior, posterior, lateral şi medial (fig 76) 

Regiunea posterioară, mai mare, a feţei cerebrale inferioare, aflată deasupra 
fosei craniene medii şi a tentoriului, este traversată anteroposterior de şanţul 
colateral şi occipitotemporal. Şanţul colateral porneşte de lângă polul occipital, 
după care se extinde anterior, paralel cu scizura calcarină, până în apropierea 
şanţului rinal. Între şanţul colateral şi scizura calcarină se interpune girusul lingual. 

Şanţul rinal are direcţia celui colateral şi separă polul temporal de uncus, 
situat posteromedial. Şanţul occipitotemporal paralel cu şanţul colateral şi lateral de 
acesta nu ajunge până la polul occipital şi este frecvent divizat. Girusul lingual, 
dintre scizura calcarină şi şanţul colateral, trece în girusul parahipocampic, a cărui 
origine se află la nivelul istmului, continuare a girusului cinguli. Anterior, girusul 
parahipocampic, situat medial de şanţul colateral şi rinal, se continuă cu uncusul. 
Marginea sa medială se întinde pe marginea laterală a mezencefalului. Terminaţia 
anterioară a  girusului parahipocampic, numită uncus, reprezintă marginea 
posterolaterală a substanţei perforate anterioare. Uncusul face parte din lobul 
piriform al sistemului olfactiv, filogenetic una din cele mai vechi părţi ale palium-ului. 

Trecerea de la allocortexul formaţiunii hipocampice la izocortexul celei de-a 
S-a circumvoluţii temporale este asigurată în girusul parahipocampic (temporala a 
5-a) de benzi corticale dispuse după o axă anteroposterioară: în faţă se află 
cortexul entorinal iar în spate ariile TF-TH (în nomenclatura lui Van Holsen, 1982). 
In sfârşit, cortexul ce acoperă marginile şanţului rinal a fost individualizat (cortex 
peririnal) şi joacă un rol deosebit de important în conexiunile dintre hipocamp şi 
neocortex. Coretxul entorinal reprezintă principala sursă de aferenţe hiopocampice 
de origine corticală. Această arie este frecvent implicată în procese patologice. 
Situată pe faţa internă şi în partea anterioară a lobului temporal, ea este delimitată 
anterior şi exterior de şanţul rinal semicircular, care îi dă şi numele (entorinală, 

Fig. 76. Suprafaţa orbitală a lobului frontal 

1. Girusul orbital lateral; 2.Girusul orbital posterior; 3. Șanțul 
orbital; 4. Girusul orbital anterior; 5. Girusul orbital medial; 6. San- 
ful olfactiv; 7. Girus rectus; 8. Şanţul temporooccipital lateral; 9. G- 
irusul parahipocampic; 10. Girusul temporal inferor; 1] Girusul 
temporooccipital  (fuziform) 12. Șanțul temporooccipital 
medial(colateral); 13. Uncusul. 

macroscopic. La examenul microscopic, un strat sărac de celule (lamina dissecans), situat 
aproximativ la mijocul grosimii cortexului în locul stratului IV, permite identificarea cu 
uşurinţă a acestei arii corticale. Fibrele eferente ale ariei entorinale constituie trasee 


mielinizate, care traversează subiculum din profunzime spre suprafţă în drum spre girusul 


dinţat (calea perforată) . 

Girusul occipitotemporal medial se întinde de la polul occipital până la cel temporal. 
Limita sa medială este dată de şanţul colateral şi rinal, iar cea laterală de şanţul occipitotem- 
poral. Lateral de această arie se află girusul occipitotemporal lateral, care se continuă în jurul 
marginii inferolaterale cu girusul temporal inferior. 


SISTEMUL LIMBIC (Lobul Limbic) 
Caracteristici generale 


Termenul de lob limbic a fost introdus de Broca în anul 1878, pentru a caracteriza 
cortexul primitiv ce formează un inel (latin=limbus) în jurul trunchiului cerebral. 

Multe structuri ale lobului limbic, vechi din punct de vedere filogenetic, au forma 
unui arc interpus între diencefal şi cortexul cerebral. 

Această formaţiune a trezit interes numai după ce Papaz (1937) a relevat rolul 
său în comportamentul emoţional. Cercetările ulterioare, destul de voluminoase au scos 
în evidenţă conexiunile sale profuze cu hipotalamusul, talamusul, epitalamusul şi cu 
diferitele arii ale sistemului olfactiv. El este intim implicat în integrarea mai înaltă a 
informaţiilor olfactive, viscerale şi somatice, precum şi în paternurile complexe ale 
răspunsurilor homeostatice pe termen scurt şi lung. La animale, acestea includ căutarea 
şi capturarea. prăzii, curtarea, împerecherea, creşterea puilor, elemente subiective şi 
expresive ale răspunsurilor emoţionale, balanţa dintre agresivitate şi comportamentul 
comun (în particular hipocampusul) şi formarea memoriei (MacLean, 1969; Livingston, 
1970; Issacson şi Pribram. 1975; Livingston şi Hornykiewicz, 1978; Squire, 1987; Gloor, 
1997). 

Definirea acestei regiuni este dificil de făcut, dar creşterea popularității 
termenului de lob limbic sau sistem limbic a determinat pe mulţi investigatori să admită 
aceste denumiri şi concepte. Mulţi protagonişti au inclus în sistemul limbic o serie de 
nuclei subcorticali împreună cu conexiunile lor precum şi arii corticale mai vechi din 
punct de vedere filogenetic (girusul cinguli, girusul parahipocampic şi tractusurile de 
asociaţie ale acestora). Aici au apărut dificultăţi în plasarea precisă a graniţelor dintre 
aceste formaţiuni şi regiunile adiacente cu care au conexiuni funcţionale multiple, precum 
şi în privinţa includerii cortexului frontal şi a hipotalamusului. Cu toate acestea, Isaacson 
(1974) consideră hipotalamusul ca centru esenţial al sistemului limbic. Şi termenul de 
rinencefal este confuz. Cândva, această denumire a fost utilizată pentru desemnarea 
structurilor cerebrale asociate cu olfacţia, dar studiile de anatomie comparată, „de 

dezvoltare, de fiziologie şi comportamentale au schimbat această opinie. Din această 


“cauză vom evita utilizarea termenului de rinencefal. 


Componentele limbice pot fi implicate în fiziopatologia unor demenţe, a unor 
tulburări afective şi a altor afecţiuni neuropsihiatrice, precum şi în multe epilepsii de lob 
temporal. La aproape 60% din pacienţii epileptici crizele îşi au originea în sistemul 
temporolimbic iar o pătrime din aceştia sunt refractari la tratamentul medicamentos. 
Unele din maladiile respective au la bază modificări mortologice subtile, care pot fi 
diagnosticate în parte cu ajutorul tomografiei computerizate şi a imageriei prin rezonanţă 
magnetică. Pentru diagnosticarea patologiei hipocampice la pacienţii cu crize parțiale 
complexe, refractare la tratamentul medicamentos, se impune utilizarea unei tehnici 
imagistice prin rezonanţă magnetică cu totul aparte (Theodore, 1998). 

Progresele recente ale neuroimagisticii (Hui şi colab., 1997; Byrum şi colab., 
1997; Shaw şi Alvord, 1997; Kido şi colab., 1997) au dus la creşterea paradoxală a 
importanţei hipocampului, amigdalei şi cortexului entorinal în evaluarea şi tratarea celor 
mai comune maladii neurologice cum ar fi : crizele parţiale complexe, sindroamele 
paraneoplazice, encefalitele limbice, contuzia structurilor limbice, arrhinencefalia 
(agenezia bulbului şi tractului olfactiv), holoprosencefalia (un telencefal unic şi median 
situat în partea rostrală a SNC), cavitatea dintre cele două foiţe ale septum-ului 
pellucidum, maladia Pick şi Alzheimer, scleroza hipocampului (determinată de influenţa 
vasculară focală, traumatismele natale şi postnatale, edemul cerebral, evenimentele 
hipoxice etc) şi hipertensiunea intracraniană (dată de tumori, hematoame, abcese, edem 
etc.), care cauzează hernii axiale transtentoriale, hernii uncale transtentoriale sau hernii 
subfalcine. 

Acum sistemul limbic este considerat o unitate funcţională, care poate fi cartată 
şi cu ajutorul anticorpilor monoclonali. Acest fapt impune existenţa unui antigen comun 
printre aceste structuri variate. Din această cauză, infecțiile virale pot afecta întregul 
sistem limbic, iar paraneoplaziile dau aşa zisa encefalită limbică. 

Sistemul limbic are şi receptori pentru monoamine. Astfel, în hipocamp şi 
amigdală există o densitate crescută de receptori la serotonină. - 

Receptorul serotoninic SHT-1C se află răspândit în hipocamp şi plexul coroid 
(Azmitia şi colab., 1991). Când se formează legături specifice cu acest receptor, funcţiile 
limbice devin mai precise. De asemenea, sistemul limbic are receptori virtuali pentru toate 
neuropeptidele, pentru enkefalin şi pentru CRH (corticotropin releasing hormon). 

Aferentele şi eferentele acestor neuroni sunt foarte bogate în sistemul limbic. 

Opioidele endogene interacţionaeză cu alte substanţe transmiţătoare, una din ele 
fiind interleukina-l (IL-1) De puţin timp, se ştie că IL-] are efecte cerebrale inducând 
unde lente de somn, apetit şi febră. 

Fabricată periferic, ea nu poate traversa bariera hematoencefalică, dar efectele 
sale asupra creierului se manifestă prin intermediul organelor circumventriculare, care 


permit pătrunderea unor substanțe periferice. Astfel, s-a afirmat că IL-1 beta pătrunde 


rar în creier pe calea organelor circumventriculare, dar neuronii acestora traduc mesajul 

de fabricare a acestei citokine şi neuropeptide când vin în contact direct cu cele prezente 
în circulaţia periferică. IL-1 este fabricată în creier, numai acolo onde se află receptorii 
acesteia. Aria cu activitate maximă este reprezentată de celulele granulare ale girusului 
dinţat al hipocampului şi de plexurile coroide (Licinio şi colab., 1991). 

Efectul IL-1 ca neurotransmiţător poate fi mediat, cel puţin în parte, de peptidele 


opioide endogene (Făgărăşan, 1991). IL-1 poate suprima secreția de LH prin inhibarea 


releasing hormonului luteinizant (LHRH). Această inhibiţie poate fi blocată de 
naloxonă. IL-1 şi IL-6 stimulează eliberarea hormonului de eliberare a corticotropinei 
din hipotalamusul şobolanului pe calea eicosanoid ciclooxigenazei (Fischer, 1989). Rolul 
secreției hipocampale de IL-1 este speculativ. IL-1 beta inhibă pe termen lung potenţarea 
câmpului CA3 din hipocampul şoarecelui (Katsuki şi colab., 1990). 

În urma studiilor amintite în sistemul limbic au fost incluse următoarele structuri 
(Fig. 77): 

1) nervii, bulbul, tractul şi nucleul olfactivi; 

2) stria olfactivă medială, intermediară şi laterală cu girusul olfactiv medial şi 
lateral; 

3) trigonul olfactiv, substanţa perforată anterioară, tuberculul olfactiv şi banda 
diagonală a lui Broca; 

4) lobul piriform cu cortexul piriform, aria periamigdaloidă, uncusul hipocampic 
împreună cu girusul uncinat, coada girusului dinţat (banda lui Giacomini), girusul 
intralimbic , aria entorinală (aria 28) şi partea craniană a girusului parahipocampic; 

5) complexul nuclear amigdaloid; 

6) aria septală, în care sunt incluşi septum pellucidum şi septum verum (un 
complex nuclear plasat profund şi parţial superficial, care „corespunde  girusului 
paraterminal); 

7) formațiunea hipocampică, în care sunt incluse: un rudiment hipocampic, 
indusium griseum, stria longitudinală, girusul fasciolaris, cornul lui Ammon, girusul 
dinţat, subiculum şi regiunile cu care vin în raport; 

8) tornixul cu variatele sale ramificații şi diviziuni; 

9) stria terminalis; 

10) stria medularis talamică (stria habenularis); 

11) girusul cingulat şi parahipocampic; 

12) hipotalamusul; 

13) nucleii talamici limbici şi paralimbici; 

14) aria limbică a ganglionilor bazali; 

15) tegmentul mezencefalic ventral împreună cu nucleii reticulari; 

16) posibil rafeul dorsal serotonergic din mezencefal, care are 70% din terminalele 
sale în cortexul limbic 

17) cortexul lmbic; 

18) cortexul paralimbic; 


sf 


sf 


- 1. Nucleul septal; 2. Aria subcaloasă; 

Fig. 77. Structuri rinencefalice şi limbice 


3. Comisura anterioară; 4. Corpul 
calos; 3. Nucleul talamic anterior; 

6. Septul; 7; Fomixul; 8. Stria medula- 
ris; 9. Stria terminalis; 10. Nucleul ha- 
benular; 11. Girusul fascicular; 12. Fim- 
bria; 13. Girusul dințat; 14. Forma- 
țiunea hipocampică; 15. Nuleul inter- 
peduncular,; 16. Corpul mamilar; 
17. Complexul amigdaloid; 18. Tractul 
mamilotalamic; 19. Stria olfactivă 
medială; 20. Stria olfactivă latera- 
lă; 21. Tuberculul olfactiv; 22. Bulbul 
olfactiv. 


Alţi autori arată că în componenţa sistemului limbic intră două grupe de 
structuri: a) grupa structurilor concentrice şi b) grupa structurilor exterioare 
(marginale). 

Din prima grupă fac parte: lobii olfactivi, substanţa perforată anterioară, aria 
hipocampică, cortexul periamigdaloid şi cortexul prepiriform. 

În cadrul celei de-a doua grupe intră: circumvoluţia corpului calos (cinguli), 
circumvoluţia hipocampului, nucleii amigdaloidieni (din lobul temporal) etc., cărora 
li se adaugă lobul insulei, lobul orbital şi partea anterioară a lobilor temporal şi 
frontal - ca structuri ale neocortexului. 

Cele mai importante structuri ale sistemului limbic sunt hipocampul şi 
amigdala. Ambele sunt localizate în porţiunea medială a lobului temporal anterior 
şi sunt foarte sensibile la leziuni anoxice şi la infecţii virale. 


Hipocampul 


Hipocampul este o structură complexă care face parte din peretele medial al 
hemisferelor cerebrale. Nu se ştie exact de ce Aranzi, anatomist din secolul al XVII-lea 
şi contemporan cu Vesalius, a inventat termenul de hippocampus, care în limba latină 
înseamnă monstru sau căluţ de mare. Probabil că această denumire se datorează 
aspectului bombat al planşeului conului temporal care dă impresia unui monstru marin. 

Studierea anatomiei hippocampului a devenit extrem de importantă odată cu 
descoperirea asocierii anomaliilor structurale ale acestuia cu epilepsia de lob temporal. 

Din cauza rotirii hemisferei în plan sagital, la multe specii de animale există 
un hipocamp dorsal şi unul ventral. Partea dorsală, situată deasupra corpului calos, 
a regresat la om (indusium griseum). Partea ventrală de pe faţa internă a lobului 
temporal este dimpotrivă voluminoasă (fig.78) 

Fig. 78. Citoarhitectonica formaţiunii hipo- 
campice 

1. Fisura hipocampică; 2. Cornul lui Am- 
mon; 3. Girusul dinţat; 4. CA4 (CAI-CA4= 
câmpuri piramidale ale cornului lui Ammon); 
5. CA3; 6. Fimbria; 7. CA2; 8. Ventricul 
lateral; 9. CAI (nu există limită netă 
între CAI şi prosubiculum); 10. Prosubicu- 
lum; 1]. Subiculum; 12. Presubiculum 
(identificat prin prezenţa neuronilor mici, 
grupaţi în cuiburi la suprafața cortexului); 
13. Parasubiculum; 14. Girus parahipocam- 
pic (T5); 15. Şanţul colateral; 16. Lamă 
medulară superficială; 17. Cale perfora- 
tă; 18. A patra circumvoluţie temporală; 
19. Alveus; 20. Spre pilierul posterior al 
fornixului. 


Terminologia complexă este deseori ambiguă. Din acest motiv, se utilizează 
termenul de formaţiune hipocamopică pentru a descrie un ansamblul cortical, care 
cuprinde schematic : 1) o structură formată din neuroni granulari, girusul dinţat, 
reprezentând principala arie receptoare; 2)câmpurile piramidale (hipocampul propriu- 
zis) care reprtezintă aria de conexiuni şi de prelucrare; 3) în sfârşit, subiculum, care 
este o prelungire a câmpurilor piramidale şi o sursă principală de eferenţe. 

Prin urmare, putem distinge în arhipalium trei zone principale aşezate radial 
de la fisura coroidală către neopalium: girusul dinţat, cornul lui Ammon şi 
subiculum. La om, o parte din arcul hipocampic legat de peretele median şi superior 
al corpului ventriculului lateral este redusă mult, datorită dimensiunii relativ 
enorme a corpului calos. Hipocampul, situat deasupra subiculum-ului şi girusului 
parahipocampic medial, formează o ridicătură curbă în comul inferior al 
ventriculului lateral, lungă de aproximativ Scm. Medial de sulcusul colateral, girusul 
parahipocampic se uneşte cu cortexul tranziţional al subiculum-ului, care se 
curbează superomedial pe suprafaţa inferioară a girusului dinţat după care se 
continuă lateral cu lamina cornului lui Amon. Aceasta se îndreaptă superior şi 
medial deasupra girusului dinţat şi se termină în centrul suprafeţei superioare a 
girusului dinţat. Girusul dinţat este format dintr-o bandă corticală crenelată legată 
inferior de subiculum, lateral de cornul lui Ammon, superior de cornul ammonian 
recurbat şi alveus şi medial de fimbria fornixului. Median, fimbria este separată de 
marginea crenelată a girusului dinţat prin şanţul fimbriodinţat. 

Şanţul hipocampic se află între girusul dinţat şi extensia subiculară a 
girusului parahipocampic. Posterior, girusul dinţat se continuă cu girus fasciolaris 
şi cu indusium griseum. Anterior, se continuă în creasta uncusului, se răsuceşte 
medial peste suprafaţa inferioară a acestuia sub forma cozii girusului dinţat (banda 
lui Giacomini), după care se pierde în aspectul medial al uncusului. Coada împarte 

suprafaţa inferioară a uncusului într-un girus uncinat anterior şi un girus intralimbic 


- posterior. 


Două date morfologice principale disting hipocampul de alte cortexuri:1) 
substanţa ablă este superficială iar substanţa cenuşie profundă, îmbrăcând astfel 
aspectul de unicortex cerebral inversat; 2) straturile granular (girusul dinţat) şi 
piramidal, în loc să fie suprapuse ca într-un izocortex, sunt separate între ele. 

Câmpul piramidal al hipocampului descrie un arc de cerc cu convexitatea 
internă în care au fost identificate mai multe părţi. Clasificarea cea mai utilizată 
este cea a lui Lorente de N6 (1934), câre recunoaşte patru câmpuri principale (de 
la ACI la AC4) situate în hilul girusului dinţat. Subiculum continuă fără limită 
netă câmpul piramidal CAI. El se prelungeşte cu o bandă de cortex numită 
presuluculum, care are un strat superficial de celule parvopiramidale, fragmentat 
uneori în grămezi. Substanţa albă care acoperă câmpurile se numeşte alveus. 

Ea se prelungeşte cu fimbria şi pilierul posterior al fornixului. 

Pe tot parcursul său, regiunea subiculară se întinde lateral de cele şase 
straturi corticale modificate ale ariei entorinale, care aparţin girusului parahipocam- 
pic. Pe traiectul său curbat, de la aria entorinală până la cornul lui Ammon, 
subiculum îşi modifică treptat structura formată din cortex cu şase straturi, în 
cortex cu patru straturi, ale căror conexiuni sunt diferite . Din acest motiv, el a fost 
împărţit în mai multe zone: parasubiculum, presubiculum, subiculum şi prosubiculum. 

Prosubiculum se duce în cornul lui Ammon, care este constituit dintr-un 
cortex primitiv trilaminar: molecular, piramidal şi polimorfic. 

Alte metode şi criterii au permis descrierea în cornul lui Ammon a unor 
substraturi. Astfel, deşi citoarhitectonica generală a cornului lui Ammon este peste 
tot similară, există totuşi diferente regionale atât structurale, cât şi conexionale. 
Datorită acestui fapt, regiunea în care este inclus cornul lui Ammon a fost 
împărţită de Lorente de N6 în câmpurile CAI-CA4, iar de Rose în câmpurile 
hipocampale H1-H5. Aria CA1 (sectorul Sommer) este cea mai sensibilă la hipoxie 
şi poartă numele de sector vulnerabil. 

CA2 şi CA3 (sectorul Spielmeyer) sunt cunoscute ca arii rezistente, iar aria 
CA4 (sectorul Braty), adiacentă girusului dinţat, are o vulnerabilitate medie . 

După Cajal, cornul lui Ammon are, pornind din spre ventricul, următoarele 
straturi: 1) ependimar, 2) alveus, 3) stratum oriens, 4) stratum pyramidalis, 5) 
stratum radiatum, 6) stratum lacunosum. 7) stratum molecularae. Mulţi grupează 
ultimile două în stratum lacunosum-molecularae. 

Alveus este un strat de fibre subependimal, care intră şi pleacă din 
hipocamp. Fibrele eferente, formate predominant din axonii neuronilor mari ai 
stratului piramidal şi din axonii unui număr mic de celule din stratum oriens şi 
girusul dinţat, constituie componenta fimbriei şi fornixului. Aferenţe din alte 
regiuni, în care sunt incluse fibrele comisurale din partea opusă a formaţiunii 
hipocampice ajung la păturile celulare ale hipocampului prin alveus. 

Stratum oriens este întreţesut de axonii şi colateralele fibrelor care intră şi 
părăsesc hipocampul. EI este penetrat şi de dendritele bazale ale neuronilor piramidali 
mari din pătura adiacent, care mai conţine celule somatice şi dendrite aparţinând 

neuronilor piramidali mici, neregulaţi. Unele numite celule „în coş, par a fi interneuroni 
inhibitori ce formează sinapse axosomatice şi axodendritice cu colateralele aferente ce 
sosesc la hipocamp şi cu fibrele aferente. Axonii acestor interneuroni penetrează străturile 
molecular şi radiant, făcând sinapsă prin contacte axodendritice cu celulele piramidale. 
Totuşi, cele mai distinctive terminale sunt cele ale celulelor sub formă de coş, care 
formează numeroase sinapse axosomatice pe soma neuronilor piramidali. 

Stratum pyramidalis conţine două pături, bine definite, de neuroni piramidali 
mari şi mici. Baza lor este îndreptată spre stratum oriens şi alveus, iar vârful lor este 
direcționat către stratum radiatum. 

Axonii celulelor piramidale ies din baza lor, trec în alveus unde dau colaterale, 
după care se continuă în fimbria. Unele din aceste colaterale se termină pe celule 
stratului oriens, dar multe (colateralele Schaffer) se duc în stratul molecular, terminându- 
se pe dendritele apicale ale celulelor piramidiale adiacente. Arborele dendritic al celulelor 
piramidale are două părţi: bazală şi apicală. 

Dendritele bazale radiază în apropierea păturii piramidale, dar majoritatea trec 
în stratul oriens, acoperă alveus-ul şi sunt înconjurate de spinii dendritici. 

Dendritele apicale se duc profund, unde împreună cu axonii de asociaţie şi câteva 
celule piramidale constituie stratum radiatum. 

Ajungând în stratum lacunosum-moleculare, ramurile dendritelor apicale profunde 
şi ramurile terminale împreună cu trunchiul dendritelor lor sunt de asemenea acoperite 
de spinii dendritici. Astfel, cele mai profunde straturi conţin dendritele terminale ale 
celulelor piramidale, axonii terminali aferenţi hipocampului, colateralele recurente 
menţionale mai sus şi arborizaţii somatice şi axonale ale interneuronilor împrăştiaţi 
profund. Arborele dendritic piramidal primeşte terminaţii axonale distincte. Astfel, fibrele 
din regiunile corespunzătoare ale hipocampului opus, se termină pe dendritele bazale, 
iar cele provenite din regiuni necorespunzătoare se termină pe dendritele apicale din 
stratum lacunosum şi stratum moleculare. Aferenţele din cortexul entorinal fac sinapse 
cu multe ramuri terminale ale dendritelor apicale din stratul molecular, terminaţiile 
sinaptice ale colateralelor lui Scaffer fiind în stratum lacunosum. Fibrele celulelor 
girusului dințat formează terminale sinaptice mari, în care sunt incluşi spinii dendritici 
proeminenţi ai dendritelor apicale din stratum radiatum, iar terminalele celulelor în formă 
de coş alcătuiesc un sistem dens de sinapse axosomaice. Aceste variaţii zonale ale 
terminaţiilor axonale au fost corelate cu variaţia înregistrărilor realizate cu ajutorul 
microelectrozilor la diferite profunzimi din conul lui Ammon (Andersen şi colab., 1966). 

Multe aferente şi celule piramidale sunt excitatoare, în timp ce unii interneuroni 
şi în special celulele „în coş, sunt inhibitoare. 

Girusul dinţat este considerat o structură corticală trilaminară. 

Extins profund din sulcusul hipocampic el se compune din următoarele straturi: 
1) un strat molecular superficial, 2) un strat granular intermediar, 3) un strat polimort 
profund. Tipurile celulare ale acestor structuri au arborizaţii dendritice care radiază local 
sau traversează stratul superficial. Ele primesc terminale sinaptice de la unele surse 
hipocampice extrinseci, dar şi de la neuronii din apropiere. 

Unele celule sunt neuronii de tip Golgi II cu axoni locali, în timp ce altele au 
axoni mai lungi, care după emiterea unor ramuri colaterale se alătură fibrelor din 

fimbria. Totuşi, cele mai caracteristice, sunt aşa-numitele mossy fibres (fibre muşchiulare) 
care iau naştere din celulele păturei granulare, după care trec prin pătura polimortă, 
unde dau colaterale neuronilor de la acest nivel. Apoi, după un traiect curb, trec în 
pătura superficială a lui stratum radiatum din cornul ammonian, unde fac o serie de 
sinapse gigante cu spini pe segmentul iniţial al dendritelor piramidale apicale. 

Structurile olfactive (nucleul olfactiv anterior, tuberculul olfactiv, cortexul piriform, 
regiunea cortico-medială a nucleului amigdalian) închid anterior inelul format din 
hipocamp şi girusul cingular şi constituie împreună cu ele marele lob limbic. EI cuprinde 
un ansamblu de structuri considerate mai puţin diferenţiate (paleocortex), în care 
laminarea este mai puţin evidentă. Ele sunt situate în partea mediană a feţei orbitare a 
lobului frontal, în partea mediană a lobului temporal şi în regiunea de trecere între lobii 
frontal şi temporal. 

Este în general acceptat faptul că hipocampul este implicat în achiziţionarea 
memoriei noi, proces care poartă numele de encodare. 

Hipocampul are numeroase aferenţe şi un singur sistem eferent -fornixul- ce se 
termină în corpii mamilari ai hipocampului. Corpii mamilari au proiecţii cerebrale difuze. 

După Amarel şi Insanti (1990), cortexul entorinal şi regiunea paralimbică 
sunt principalele aferente ale hipocampului. 

Fibrele de origine entorinală constituie calea perforantă, care se termină pe 
dendritele neuronilor granulari ai girusului dinţat şi pe CAI. Un lanţ de sinapse 
leagă neuronii granulari de CA3 şi CA3 de CAI. 

Teoretic, toate inputurile sale senzoriale sunt paralimbice. Datorită acestora 
apare şi componenta motivaţională pentru învăţare. Principalele căi aferente ale 
hipocampului îşi au originea în subiculum şi, într-o măsură mai mică, în CA3 şi 
CAI; fasciculele lor mielinizate, ce formează alveus-ul, tapetează suprafaţa 
ventriculară a hipocampului. Aceste fascicule se prelungesc în cavitatea ventricula- 
ră unde constituie fimbria, care se continuă cu pilierii fornixului. 

Pilierul anterior dă fibre nucleilor septului (fornix precomisural) după care 
ajunge (fornix postcomisural) în corpul mamilar. Acesta din urmă emite fasciculul 
mamilo-talamic Vicq d“ Azir în direcţia nucleului anterior al talamusului. Acesta este 
legat de circumvoluţiunea cingulară traversată de cingulum, care continuă în 
girusul parahipocampic. 

Ansamblul hipocamp, pilierii fornixului, corpul mamilar, nucleul talamic 
anterior şi circumvoluţia cingulară sunt desemnate sub numele de circuitul Papez. 

După Duyckaert şi Hauw (1996) distrugerea subiculum-ului provoacă, la om, 
atrofia pilierilor fornixului şi a corpului mamilar. Căi, probabil semnificative din 
punct de vedere funcţional, leagă hipocampul de cortexurile adiacente. Cortexul 
entorinal proiectează în cortexul peririnal, temporopolar şi pe partea posterioară a 
girusului parahipocampic, el însuşi fiind conectat la principalele arii asociative. 

Formaţiunea hipocampică şi cortexul entorinal se află în centrul unei reţele 
complexe de conexiuni cu ariile asociative multimodale, pe de o parte, şi cu nucleii 
subcorticali, pe de altă parte (Amaral şi Insanti, 1990). 

Proiecţiile indirecte, stabilite prin intermediul fornixului ajung la aria 
preoptică medială, la hipotalamusul anterior, la aria hipotalamică laterală, la aria 

tegmentală ventrală şi la substanţa cenuşie centrală a mezencefalului (Mac Lean, 
1990). Există totuşi şi câteva eferente hipocampice directe îndreptate către 
amigdală şi sept. i 

La maimuţa Rhesus, eferentele hipocampice au o arie largă de răspândire 
în cortexul cerebral şi amigdală. Aceste fibre, dar în special cele din amigdală şi 


din cortexul piriform, trec în zona limbică contralaterală prin comisuri. Din această . 


cauză, unele afecţiuni limbice unilaterale se pot propaga în oglindă la nivelul 
hemisferei contralaterale. 

Deşi hipocampul a fost implicat în emoție, deci în reglarea autonomă, imună 
şi endocrină, funcţia sa principală se manifestă în domeniul memoriei. Distrugerea 
bilaterală a hipocampului la om provoacă amnezie anterogradă durabilă şi 
profundă. 

Anxietatea poate fi mediată de hipocampul dorsal prin circuitul septo- 
hipocampic, fapt dovedit cu ajutorul diazepamului şi tandospironei (antagonişti ai 
SHT-IA), care injectate în hipocampul dorsal determină efecte antianxioase 
(Kalkman şi Fozard, 1991). Hipocampul a fost implicat şi în depresia pacienţilor 
vârstnici, la care imaginea rezonanţei magnetice a relevat o scurtare semnificativă 
a timpului de relaxare a reţelei spinului T1 (Krishnan şi colab., 1991). 


Sistemul hipocampic şi memoria 


Hipocampul împreună cu amigdala constituie miezul sistemului limbic. 

Ele reprezintă cele mai remarcabile structuri allocorticale din creierul uman. 
Hipocampul este conectat direct şi indirect, în sens aferent şi eferent cu variate părţi 
ale creierului putând fi considerat astfel centrul unui sistem mai extins. Patternul 
conexiunilor sale şi unele proprietăţi fiziologice fac din el un candidat eminent 
pentru substratul anumitor forme de memorie şi de învăţare. Acest rol a fost 
demonstrat atât experimental, cât şi clinic. Cu toate acestea legitimitatea conceptului 
de sistem hipocampic ridică numeroase probleme din cauza limitelor sale rău 
definite şi arbitrare. 

Unii din constituienţii săi sunt componente ale altor sisteme. Din această 
cauză, este bine să privim hipocampul ca o comunitate de arii anatomice şi 
funcţionale legate de numeroase aspecte ale memoriei şi învăţării. 

Organizarea intrinsecă şi extrinsecă implică sistemele derivate din 
conexiunile aferente şi eferente ale hipocampului. Cele două părţi aferente şi 
eferente ale curentelor centrate pe hipocamp sunt corticale sau subcorticale. 

La primate, conexiunile corticale direcționate către izocortexul asociativ al 
lobilor temporal, parietal şi frontal sunt mediate predominant, în ambele direcţii, de 
cortexul entorinal şi de complexul subicular pentru partea eferentă. 

Conexiunile corticale aferente cortexului entorinal provenite din arii corticale 
asociative multimodale legate anatomic şi funcţional de cortexul entorinal, sunt 
constituite din aria parahipocampică şi coretxul peririnal. Ultimile două regiuni şi 
chiar cortexul entorinal pot fi privite ca părţi ale cortexului temporal asociativ 

multimodal (Gloor, 1997). Totuşi, atribuirea acestora mai mult sistemului 


“ hipocampic decât cortexului de asociaţie este oarecum arbitrară. 


Leziunile experimentale au demonstrat că aceste regiuni corticale, strâns 
legate de hipocamp, reprezintă substratul anatomic principal al memoriei 
declarative. 

Sistemul hipocampic are cinci conexiuni subcorticale principale: a) cu 
amigdala (aceste legături reciproce, asmănătoare cu cele corticale, sunt directe sau 
mediate prin cortexul entorinal; b) cu septumul precomisural (legături reciproce ); 
c) cu nucleii talamici mediodorsal, anterior şi de linie mediană; d) cu hipocampul 
şi trunchiul cerebral (larg reciproce), cele mai remarcabile fiind legăturile cu nucleii 
mamilari şi €) cu striatum şi claustrum. 

Funcţia sistemului hipocampic este legată de memorie. La om, sindromul 
amnestic clasic a contribuit în mare măsură la înţelegerea bazei neurobiologice a 
tulburărilor de memorie. Acest sindrom are următoarele caracteristici: pacientul nu 
poate înregistra în memorie stimuli sau evenimente explicate, conştiente, dar 
capacităţile sale intelectuale, funcţiile limbajului, atenţia şi memoria imediată sunt 
păstrate. Această stare de amnezie anterogradă severă este asociată cu grade 
limitate şi variabile de amnezie retrogradă. Sindromul amnestic clasic apare după 
lezarea bilaterală a sistemului hipocampic. El poate fi funcţional, tranzitor sau 
organic constituit. După Jarrard (1993) funcţia specifică a hipocampului este aceea 
de a prelucra semnalele de origine corticală şi de a crea o hartă cognitivă. La 
animale este aproape singura formaţiune legată de memorie şi învăţare allocentrică 
spaţială. Memoria şi învăţarea nonspaţială nu depind de hipocamp. Aceste date au 
fost confirmate experimental de Jarrard (1993) prin lezarea strict limitată bilaterală, 
a hipocampului, cu ajutorul microinjecţiilor cu acid ibotenic. Acidul ibotenic este 
un agent citotoxic care distruge numai corpul celulelor lăsând intacte fibrele cum 
ar fi cele ale alveusului şi fimbriei, care trec prin hipocamp. Aceste leziuni care au 
distrus neuronii hipocampului şi pe cei ai girusului dinţat lăsând intacte structurile 
corticale adiacente ale subicum-ului, ale formaţiunii entorinale şi ale parahipocam- 
pului au provocat, la şobolani, deficite limitate numai la contextul spaţial al 
memoriei şi învăţării. 

Leziunile bilaterale făcute prin aspirație cuprind hipocampul, subiculum, 
păturile profunde ale izocortexului, cortexul entorinal şi girusul cinguli. De 
asemenea, au fost găsite degenerări şi la nivelul tornixului pre- şi postcomisural 
(Jarrard şi Davidson, 1991). 

Extirparea amigdalei şi a cortexului din jur nu produce nici un deficit al 
memoriei de localizare a obiectelor (Parkinson şi colab., 1988). 

Prin urmare, lezarea hipocampului nu afectează harta cognitivă aşa cum a 
afirmat O“Kufe şi Nadel (1978). 

Rolul cortexului entorinal în învăţarea spaţială este controversat (Cho şi 
colab., 1993; Jarrard, 1993). 

Cumings şi colab (1984) au descris un pacient, care după un stop cardiopul- 
monar a rămas cu un sindrom amnestic. Amnezia anterogradă şi retrogradă afecta 
atât informaţiile nonverbale (inclusiv pe cele spaţiale), cât şi pe cele verbale. 

La cinci ani de la accidentul acut, pacientul a decedat, iar la examinarea 
creierului s-a constatat o pierdere aproape completă a celulelor piramidale din 
hipocamp. Girusul dinţat, subiculum, girusul parahipocampic, cortexul entorinal şi 
substanţa albă adiacentă au fost normale. 

Victor şi Agamanolis (1990) au raportat cazul unui pacient cu status 
epilepticus sever, după care a rămas cu amnezie severă pentru următoarele 30 de 
luni de viaţă. Examinarea postmortem a creierului a relevat reducerea la jumătate 
a hipocampului şi pierderi celulare severe în sectoarele CAI, CA2, CA3 şi CA4. 
Subiculum, cortexul entorinal, alveusul, fimbria, nucleii mamilari, tractul mamilo- 
talamic şi nucleii septali au fost normali. 

Cazul lui Zola-Morgan şi colab., (1986) este mai instructiv în privinţa rolului 
hipocampului şi memorie. După un episod ischemic sever pacientul a rămas cu 
amnezie anterogradă marcată şi cu mici deficite de memorie retrogradă. Deficitul 
a fost strict limitat la memorie fără a afecta altă sferă cognitivă. El a supravieţiuit 
5 ani, iar examinarea postmortem a creierului a arătat o pirdere neuronală 
bilaterală completă în sectorul CA! al hipocampului. Această pierdere era extinsă 
de-a lungul întregului ax hipocampic. Subiculum, sectorul CA3, şi celulele granulare 
dinţate, cortexul entorinal, nucleii mamilari, nucleul talamic mediodorsal, fornixul 
şi tractul mamilo-talamic au fost normali. Acest caz este inîstructiv deoarece 
demonstraeză că sindromul amnestic poate fi produs de pierderea neuronală 
bilaterală din sectorul CAI. Aceasta implică interacţiunea hipocampului cu cortexul 
cerbral. 

Deticitul de memorie implică în mod clar informaţile nonspaţiale, în partiular 
verbale. Aceste observaţii vin în acord cu datele experimentale de la maimuţă şi 
şobolan, care arată că pierderile celulare ischemice limitate la sectorul CAI 
cauzează deficite de memorie nonspaţială şi că aceste deficite sunt proporţionale 
cu gradul pierderilor neuronale din CA! (Zola-Morgen şi colab., 1992 -la maimuţă; 
Wood şi colab., 1993 -la şobolan). De aici se poate trage concluzia că la om, rolul 
hipocampului nu este limitat la memorie spaţială şi contextuală ca la şobolan. Este 
posibil ca hipocampul uman să aibă funcţii în plus, sau şobolanul să nu fi fost 
investigat complet. 

Recent, Frisoni şi colab. (1999), cu ajutorul imageriei prin rezonanţă 
magnetică, au demonstrat că: 1) în demenţa frontotemporală (DFT) hipocampul 
şi cortexul entorinal (CER) prezintă atrofii; 2) atrofia hipocampului este mai puţin 
severă în DFT decât în boala Alzheimer (BA) dar atrofia CER prezintă acelaşi grad 
de severitate în ambele afecţiuni, 3) atrofia hipocampului şi a CER este direct 
proporţională cu severitatea demenţei de la ambele grupe de pacienţi, şi 4) nici 
atrofia hipocampului şi nici cea a CER nu prezintă particularităţi deosebite care să 
ducă la discriminarea pacienţilor cu DTF de subiecţii de control, în timp ce 
volumul hipocampic poate diferenţia pacienţii BA de subiecţii de control cu o 
sensibilitate remarcabilă. 

Datele de mai sus arată că atrofia hipocampică detectabilă in vivo, nu apare 
în faza precoce a DFT dar ea confirmă BA. 

Leziunile fornixului şi pierderea memoriei 


Fornixul este calea eferentă a hipocampului . Fibrele acestuia sunt 
continuarea , în principal, a axonilor celulelor piramidale din cornul Ammon. Ele 
trec prin alveus după care străbat marginea medială a suprafeţei ventriculare 
pentru a forma deasupra girusului dinţat o bandă aplatizată denumită fimbria (în 
limba latină înseamnă margine, bordură). Fimbria trece apoi posterior, pe sub 
splenium-ul corpului calos, pentru a forma fornixul. 

Din studiile experimentale făcute pe animale au fost fixate următoarele 
caracteristici ale acestei formaţiuni anatomice (Gloor, 1997); 

1) Fornixul este o cale heterogenă. Fibrele sale transportoare interconectează 
hipocampul, complexul subicular şi o parte din cortexul entorinal, cu septul, 
hipotalamusul şi trunchiul cerebral. 

2) Fornixul conectează complexul subicular şi într-un grad mai mic cortexul 
entorinal, cu nucleul accumbens, cu nucleii talamici anteriori şi cu nucleul talamic 
laterodorsal. Hipocampul propriu-zis nu contribuie la formarea acestor proiecţii dar 
primeşte inputuri de la aceste structuri. 

3) Unul din constituenţii principali ai fornixului este format din proiecţiile, 
care pornesc de la complexul subicular şi ajung la nucleii mamilari. Hipocampul 
propriu-zis nu contribuie la aceste proiecţii. 

4) O parte din fibrele fornixului trec prin fornixul supracomisural (supraca- 
Josal, dorsal), unde sunt inclavate în striae Lancisi din indusium griseum al corpului 
calos şi în cingulum. Acestea pot, sau nu pot fi implicate în tehnica de lezare, care 
vizează întreruperea fornixului sau a coloanelor sale. Prin urmare, întreruperea 
traficului semnalizator din fornix poate fi mai mult sau mai puţin completă. 

5) Cortexul entorinal şi partea adiacentă ventrală din subiculum şi hipocamp 
(la primate corespunde cu porţiunea sa uncală) au o cale alternativă către sept, 
formată din talamus, hipotalamus (exceptându-se nucleii mamilari) şi trunchiul 
cerebral, care trece prin ansa peduncularis. Secţionarea fornixului lasă liberă 
această cale. 

Având în vedere datele de mai sus se poate afirma că lezarea fornixului 
poate produce următoarele deficite funcţionale semnificative(Gloor, 1997): 

1) Deaferentarea hipocampului şi a celei mai mari părţi a complexului 
subicular de inputurile colinergice şi monoaminergice plecate de la sept şi trunchiul 
cerebral. Aici apare o deaferentare numai parţială şi minoră a cortexului entorinal 
de aceste surse 

2) Întreruperea conexiunilor hipocampului cu hipotalamusul (în particular cu 
regiunea supramamilară). 

3) Întreruperea conexiunilor complexului subicular cu nucleii mamilari. 

4) Nu apare nici o disconexiune a hipocampului şi a complexului subicular 
din cortexul cerebral restant, deoarece conexiunile aferente şi efernte ale cortexului 
cerebral cu hipocampul sunt mediate de ariile corticale temporale mediale, care 
rămân intacte. 

Acest ultim punct are o importanţă crucială, deoarece arată că indiferent 
de afectarea memoriei care rezultă din afectarea fornixului, leziunea nu poate fi 
raportată la întreruperea căilor de comunicare dintre hipocamp şi cortexul temporal 
medial cu restul cortexului cerebral. | | 

Atunci care este cauza deficitului de memorie la animalele cu leziuni de 
fornix? 

Un factor important este acela că leziunile respective împiedică sistemul 
colinergic şi monoaminergic de a-şi exercita acţiunea asupra neuronilor hipocam- 
pului. Deşi aceste efecte nu sunt implicate direct în transferul imformaţiei specifice, 
sunt totuşi esenţiale pentru prelucrarea de către neuronii hipocampului a semnalelor 
de origine corticală. Hipocampul şi subiculum sunt puşi în imposibilitatea 
funcţionării lor normale dacă sunt privaţi de aceste inputuri. Deoarece cortexul 
entorinal primeşte majoritatea inputurilor colinergice şi monoaminergice prin ansa 
peduncularis, efectele deaferentării inputurilor colinergice şi monoaminergice se 
răsfrâng, foarte probabil, asupra hipocampului şi subiculum-ului. 

„ Întreruperea conexiunilor mamilare, talamice şi striatale (nucleus accumbens) 
afectează probabil în mod primar subiculum. 

Putem presupune atunci că deficitele de memorie, care rezultă din lezarea 
fornixului, reflectă inactivarea funcţională a hipocampului şi subiculum-ului, dar 
nu a cortexului temporal medial adiacent, care include cortexul entorinal (Gloor, 
1997). Se presupune că efectul principal al lezării fornixului se reflectă asupra 
memoriei şi învăţării spaţiale, în timp ce memoria de recunoaştere nu este afectată 
sau este puţin interesată (O'Keefe şi Conway, 1980); Murray şi colab., 1989; 
Aggleton şi coalb. 1991 şi 1992; Aggleton şi Sahgal, 1993). 

Situaţia este mai puţin clară cu memoria de recunoaştere. 

Bachevalier şi colab. (1985) au constatat că deficitul moderat de memorie 
de recunoaştere apărut după fornicotomie a fost transformat în unul sever după 
secţionarea bilaterală şi a căilor amigdalofugale, leziune care prin ea însăşi nu 
cauzează deticite apreciabile de memorie. 

Deoarece, observaţiile recente au demonstrat că nu amigdala ci cortexul 
peririnal şi entorinal este important pentru susţinerea acestei forme de memorie, pare 
probabil că efectul leziunilor combinate ale acestor două căi poate fi explicat pe 
baza căilor amigdalofugale (ansa peduncularis), care conţin fibre ce conectează 
cortexul entorinal şi peririnal cu nucleul talamic mediodorsal. 

Secţionarea acestui contigent de fibre duce la exacerbarea deficitului moderat 
produs numai de secţionarea fornixului. Prin urmare, pertormanţa sarcinilor de 
recunoaştere poate fi menţinută la un nivel aproape normal de către una din căi, 
dar secţionarea ambelor provoacă deficite semnificative. 

Formele memoriei de recunoaştere vizuală nu sunt afectate de leziunile 
fornixului (Zola-Morgan şi colab., 1989), Când memoria de recunoaştere vizuală 
este testată în scene naturaliste transecţiunea fornixului produce deficite. 

Gaffan şi Harrison (1989) au ajuns la concluzia că deficitele rezultate din 
lezarea fornixului nu pot fi atribuite simplist deficitului memoriei de recunoaştere 

sau memoriei. spaţiale prin faptul că stocarea stimulilor vizuali şi spaţiali se face 


- împreună, instantaneu ( Snapshot memory - memorie instantanee). Acest punct de 


vedere relevă importanţa formaţiunii hipocampice în encodarea relaţiei dinter 
stimuli ((Eichenbaum şi colab. 1992). 


Efectele lezării fornixului la om 


Efectele transecţiunii fornixului asupra memoriei, la om, reprezintă subiecte 
de controversă. Primii neurochirurgi care au intervenit asupra tumorilor de ventricul 
trei au raportat că fornicotomia nu provoacă deficite de memorie (Dott, 1938; 
Cairns şi Masberg, 1951). 

Revizuind literatura asupra acestui subiect, Garcia-Bengochea şi Friedman 
(1987) au ajuns la concluzia că secţionarea chirurgicală sau stereotaxică a 
fornixului, în afara tumorilor de ventricul trei, nu cauzează deficite de memorie. Dar 
nici această ultimă operaţie nu afectează totdeauna memoria. Totuşi, când Gaffan 
şi Gaffan (1991) au reexaminat aceste evidențe, au ajuns la altă concluzie. Ei au 
relevat că la toate cazurile revăzute de Garcia Bengochea şi Friedman (1987), unde 
se pretinde că fornixul a fost secţionat fără a determina deficite de memorie, 
transecţiunea fornixului a tost incompletă sau neverificată, iar funcţia memoriei 
a fost evaluată inadecvat. Ei au ajuns la concluzia că la toţi bolnavii la care 
secţiunea bilaterală a fornixului a fost sigură, iar examinarea clinică a memoriei 
a fost adecvată, fornicotomia a fost urmată de amnezie. Totuşi, această amnezie 
poate fi moderată din cauza procedeelor chirurgicale care intereseză numai o parte 
din sistemul fornixului. 

Au existat şi fornicotomii unilaterale urmate de deficite mnezice (Cameron 
şi Archibald, 1981; Carmel, 1985; Gaffen şi colab., 1991; Hodges şi Carpenter, 
1991), dar la aceşti pacienţi, fornixul a fost abordat transcalos. Acest abord 
transcalos deschis poate cauza lezarea fornixului dorsal ale cărui fibre trec în 
indusium griseum prin striae lancisi şi prin cingulum. Mai mult, în astfel de cazuri 
se poate produce lezarea inadecvată şi a fornixului contralateral. În cazul extirpării 
chiştilor coloizi de ventricul III, fornicotomia unilaterală produce deficit de 
memorie din cauză că adesea se incizează şi septum pellucidum, care conţine fibre 
ale fornixului dorsal, care descind prin el. Apoi, înlăturarea chişuilor coloizi duce 
la lezarea nucleului talamic anterior. În cazul abordului stereotaxic fornicotomia 
unilaterală nu produce tulburări de memorie din cauza lezării parţiale a acestuia. 

Din observaţiile chirurgicale nu putem trage concluzii certe, deoarece în afara 
cazului lui Hessler şi Riechert (1957) nu există verificări postmortem privind 
extinderea leziunii. 

În cazul fornicotomiilor unilaterale, deficitele de memorie se datorează 
lezării şi altor structuri cum ar fi fornixul contralateral, fibrele tornixului dorsal 
supracalosale sau din septum pellucidum şi nucleului talamic anterior. 

Gaffan şi colab. (1991) au studiat în mod sistematic tulburările de memorie 
date de 'fornicotomie şi au constatat că amnezia produsă de această leziune 

afectează materialul verbal şi nonverbal, moderat dar invalidant. Lezarea coloanelor 
fornixului posterior de partea stângă dă deficite de memorie verbală, care ca 
proporţie este departe de cea apărută după lobectomiile temporale stângi cu 
extirpări hipocampice întinse. Această severitate mărită a deficitului s-ar datora 
secţionării comisurii hipocampice dorsale. 

După lobectomia temporală stângă, o parte din aceste căi comisurale 
rămân intacte, în special cele care transportă semnalele din partea posterioară a 
presubiculum-ului şi a girusului parahipocampic către regiunea temporală medială 
contralaterală. Astfel, în lobectomiile temporale cu extirpări hipocampice întinse, 
unele informaţii verbale pot avea acces la sistemul hipocampic drept prin această 
cale comisurală. În cazul secţionării sau distrugerii complete a comisurii 
hipocampice dorsale din regiunea splenială acest schimb informaţional nu mai are 
loc. Velensetin şi colab. (1987) sugerează că leziunile spleniale prin afectarea 
cortexului retrosplenial pot accentua deficitul de memorie deoarece acest cortex 
reprezintă o legătură intermediară reciprocă între subiculum şi nucleul talamic 
anterior ( Rosene şi van Hoesen, 1977). 


Amigdala 


Aceasta este unica structură din zona limbică ce stabileşte conexiuni directe 
cu alte arii corticale, cu hipocampul, talamusul, striatul şi cu regiunile pregan- 
glionare ale trunchiului cerebral. 

Situat în polul temporal, nucleul amigdalian este compus din două părţi: o 
parte cortico-medială cu structură laminară şi o parte latero-bazală, foarte 
dezvoltată la primate, a cărei origine este comună cu cea a striatului. De partea 
corticomedială este ataşat un nucleu central de talie mică. 

Amigdala este situată la încrucişarea unor importante fluxuri informaţionale, 
care vin şi pleacă de la cortexul cerebral sau de la structurile subcorticale şi care 
sunt implicate în controlul funcţiilor autonome şi endocrine. 

La primate, amigdala primeşte inputuri masive de la cortexul asociativ, 
cingulat, insular, frontal şi temporal (Amaral şi colab., 1992) şi trimite proiecţii 
întinse către aceste arii şi către cortexul vizual primar şi peristriat (Amaral, 1986; 
Iwai şi Yukie, 1987). Amigdala este interconectată reciproc cu hipocampul, în parte, 
prin intermediul cortexului entorinal (Insausti şi colab., 1987 şi 1995; Saunders şi 
colab., 1988). 

La mamiferele neprimate există inputuri profuze de la sistemul olfactiv şi de 
la sistemul olfactiv accesor care ajung la nucleii amigdaloizi profunzi. La primate 
acestea sunt foarte reduse (van Hoesen, 1981). 

În plus, amigdala are conexiuni unidirecţionale cu nucleul talamic mediodor- 
sal, care la rândul său stabileşte legături indirecte cu cortexul frontal (Russchen şi 
colab., 1987). Proiecţiile corticale ale amigdalei primatelor, în particular cele cu 
cortexul asociativ, sunt mult mai extinse decât cele de la mamiferele neprimate. 

Conexiunile bidirecţionale ale amigdalei cu cortexul asociativ şi cu 


“hipocampul prezintă importanţă pentru procesele cognitive înalte, care fragmentar 


sunt evocate în cursul epilepsiei temporale. 

Şi conexiunile subcorticale ale amigdalei au o extindere largă bidirecţională. 
Ea primeşte aferente de la hipotalamus şi de la nucleii inferiori ai trunchiului 
cerebral legate de funcţiile gustative şi viscerosenzoriale (Kapp şi colab., 1989), 
precum şi de sistemul auditiv (Le Doux şi colab., 1985, 1990). Studiile neuroima- 
gistice recente efectuate de Morris şi colab. (1999) au relevat răspunsuri 
amigdaliene diferite la stimulii emoţionali marcați (nevăzuţi). Până la acea data nu 
se ştia modul în care semnalele vizuale ale stimulilor nevăzuţi ajung la amigdală. 
O cale posibilă subcorticală în care sunt implicaţi coliculul superior şi pulvinarul, 
a fost sugerată prin observarea pacienţior cu leziuni ale cortexului striat care 
păstrează abilitatea de a determina şi localiza stimulii vizuali care nu sunt 
percepuți în mod conştient (blindsight- vedere oarbă). Morris şi colab. (1999) au 
utilizat măsurători ale activităţii amigdalei drepte la subiecţii voluntari care 
priveau feţe marcate condiţionate la furie, pentru a determina dacă respectiva cale 
coliculo-pulvinară a fost angajată în timpul prelucrării acestor ținte stimul, 
nevăzute. Atunci autorii au relevat existenţa unei legături crescute între amigdala 
dreaptă, pulvinar şi coliculul superior, care a devenit evidentă când feţele 
condiţionate la furie, teamă nu erau văzute. În aceleaşi condiţii, conexiunea 
amigdalei drepte cu cortexul orbito-frontal şi fuziform diminuau. Dimpotrivă, 
amigdala stângă, a cărei activitate nu discriminează ţintele văzute de cele 
nevăzute condiţionate la furie, nu manifestau nici o modificare dependentă de 
mascare la nivelul coliculului superior sau a pulvinarului. 

Aceste rezultate sugerează că, în paralel cu calea corticală necesară pentru 
identificarea vizuală conştientă acţionează şi o cale subcorticală care ajunge la 
amigdala dreaptă via mezencefal şi talamus pentru prelucrarea evenimentelor 
vizuale nevăzute dar relevante din punct de vedere comportamental. Este susţinută 
şi ipoteza conform căreia unele caracteristici relevante din mediul vizual înconjură- 
tor pot fi detectate şi prelucrate, fără participarea conştiinţei, de către calea 
coliculo-pulvinaro-amigdaliană dreaptă care controlează şi răspunsurile autonome 
retlexe. Percepția vizuală conştientă (detecția explicită) a aceloraşi stimuli implică 
arii corticale specializate ca de pildă girusul fuziform şi polul temporaal. 
Prelucrarea de către aceste regiuni corticale este asociată cu analiza detaliată a 
scenelor vizuale principale în scopul categorizării şi angajării lor în procesul 
limbajului. 

Amigdala este legată prin conexiuni reciproce de formațiunea hipocampică 
şi de cortexul entorinal. Ea dă naştere la două proiecţii eferente (descendente) 
majore : a) stria terminalis, care ajunge la hipotalamus după un traiect arciform în 
cavitatea ventriculară şi b) calea amigdalofugală ventrală, care trece pe sub nucleul 
lenticular şi ajunge în nucleul dorsomedian din talamus. 

Stria terminalis inervează nucleul pat al striei terminalis, nucleul accumbens 
şi hipotalamusul. Calea amigdalofugală ventrală furnizează inputuri hipotalamusu- 

lui, nucleului medial ventral al talamusului şi părţii rostrale a girusului cinguli. La 
rândul său, amigdala primeşte o aferenţă importantă de la sistemul olfactiv şi 
inputuri prin alte sisteme aferente. Ulterior, s-a constatat că fornixul are legături 
cu corpii mamilari şi cu alte arii ale hipotalamisului, iar hipotalamusul prezintă 
conexiuni reciproce cu cortexul prefrontal. Prin urmare, partea sa cortico-medială 
are conexiuni cu bulbul olfactiv, cu hipotalamusul şi cu nucleii viscerali ai 
trunchiului crebral, iar partea sa latero-bazală este conectată cu nucleul dorsome- 
dian al talamusului, el însuşi în raport cu cortexul prefrontal. Au fost descrise, de 
asemenea, aferenţe provenite din girusul cingular anterior, din cortexul orbital şi din 
lobul temporal. 

În ciuda numeroaselor inputuri olfactive, amigdala nu reprezintă o structură 
esenţială pentru discriminarea olfactivă. Proiecţiile amigdaloide eferente către 
structurile subcorticale sunt direcționate către: nucleul talamic medio-dorsal, aria 
preoptică, hipotalamus (Price, 1986), (regiunea nucleului ventromedial al 
hipotalamusului), nucleul accumbens al striatului ventral (Aggleton şi colab., 1987), 
porţiunea magnocelulară a nucleului telencefalic bazal (Aggleton şi colab., 1987) 
trunchiul cerebral inferior (complexul vagal) şi către neuronii care controlează 
mişcările masticatorii (Hopkins şi colab., 1981; Takeuki şi colab., 1988). 

Paternul coexiunilor amigdalei umane pare a fi similar cu cel al primatelor. 

În final se pune problema dacă nu cumva amigdala are acces şi la sistemul 
motor. Amaral (1990) afirmă că nu există proiecţii directe către cortexul motor, 
astfel încât răspunsurile comportamentale îniţiate de activitatea amigdaloidă, care 
implică cortexul motor au acces la această formaţiune prin numeroase legături 
intermediare. 

O altă cale direcţională către sistmul motor este ralizată de conexiunile 
substanţei cenuşii ale nucleului accumbens din striatul ventral. 

O conexiune interesantă cu porţiunea specializată a sistemului motor este 
reprezentată de legătura amigdalei cu centrul masticator al trunchiului crebral 
(Takeuchi şi colab., 1988) implicat în mişcările masticatorii întâlnite atât de 
frecvent în automatismele de lob temporal. 

Prin urmare, complexul amigdalian se compune din numeroşi nuclei, iar 
majoruitatea proiecţiilor către neuronii autonomi din trunchiul cerebral provin din 
nucleul central, cel mai primitiv punct de vedere al zoologiei comparate. Datorită 
acestor evidențe anatomice, amigdala poate contribui la formarea căii finale, care 
provoacă modificări visceromotorii şi somatomotorii mediate limbic. De asemenea, 
ea este implicată în memorie şi emoţii. Rolul amigdalei în producerea modificărilor 
viscerale este cunoscut de mulţia ani, dar descoperirile recente cu ajutorul stimulării 
electrice a ariilor paralimbice, care produc modificări consistente ale stării de somn, 
ale motilităţii gastrointestinale, ale ratei cardiace şi ale presiunii sanguine, sunt 
importante pentru înţelegerea fiziologiei şi a bolii. 

Stimularea regiunii cortico-mediale produce salivaţie şi mişcări de masticaţie, 
care pot fi însoţite de suspendarea activităţii voluntare. Stimularea regiunii bazo- 
laterale produce manifestări de trezire şi de atenţie. 

La stimularea electrică a amigdalei animalelor treze (vigile) au fost obţinute 
comportamente de groază, frică, furie (fenomene de trezire a sistemului nervos 
simpatic), iar la om, senzaţii:de „d€jă vu“. 

Faptul sugerează că amigdala nu este implicată în funcţiile homeostatice 
normale, deoarece nu funcţionează în somn. Alte studii au relevat că neuronii 
amigdaloizi măresc rata de excitare în timpul somnului cu unde lente. Lezarea 
amigdalei duce la pierderea abilității organismului de a lupta cu mediul înconjură- 
tor, deoarece reprezintă un sistem rapid de alarmă, care activează mecanismul de 
stres pituitaro-adrenal. De fapt, întregul sistem limbic poate fi asociat cu emiterea 
unui comportament neural complex, concomitent şi corespunzător unor stimuli de 
moment. 

Rolul amigdalei în memorie rămâne, controversat. S-a sugerat că ar da 
amintirii componenta sa afectivă. Amigdala este bogată în aferenţe monoaminice, 
colinergice şi GABA-ergice, iar în porţiunea bazolaterală a acesteia se află o mare 
densitate de receptori pentru benzodiazepine, sugerând că aceasta reprezintă locul 
de acţiune al drogurilor anxiolitice. 

Nucleul bazolateral are o reţea densă de comunicaţii cu nucleul central. 
Henke şi colab. (1991) afirmă că majoritatea peptidelor găsite în creier sunt 
localizate în corpii celulelor amigdaloide şi în terminalele lor. 

Datorită implicării nucleilor amigdalari în variate funcţii specializate şi 
datorită existenţei la acest nivel a numeroşi transmiţători (hormoni, monoamine, 
eicosanoizi, peptide, aminoacizi excitatori, posibil şi citochine) apare posibilitatea 
formării unor modificări sofisticate ale inputurilor şi outputurilor amigdalare. 

Celulele care produc dopamină, norepinefrină şi serotonină sunt distribuite în 
grupe cunoscute, în tot trunchiul cerebral, iar terminalele nervoase amigdalare ajung la 
unele din aceste grupe celulare. Astfel, grupul celulelor care produce monoamine se 
proiectează larg în tot SNC şi înapoi, în sistemul limbic. Există, deci, un sistem extrem 
de complex şi înalt organizat de modulare a inputurilor şi outputurilor amigdalare cu 
implicaţii evidente în fancţia homeostatică şi în diferite tipuri fiziopatologice psihosoma- 
tice, dar această reţea interactivă necesită studii amănunțite. 

Kluver şi Bucy (1937) au raportat constatările lor cu privire la distrucţia 
bilaterală a lobului temporal la maimuţă, distrucţie în care sunt incluse multe 
structuri limbice. Acestea produc modificări emoţional-comportamentale dramatice, 
caracterizate prin îmblânzire, domolire emoţională, tendinţe orale (duc toate 
obiectele la gură), hipersexualitate, tendinţe compulsive, hipermetamorfoze 
(schimbarea frecventă a atenţiei şi a obiectului sentimentelor de plăcere, întâlnită 
în stările euforice) şi lipsa de recunoaştere a obiectelor familiale. Prin urmare, 
amigdala este implicată şi în procesul de învăţare, care necesită coordonarea 
informaţiei diferitelor modalităţi senzoriale sau asocierea unui stimul cu un răspuns 
afectiv (emoţional). 

Studiile fiziologice şi comportamentale făcute pe animale au arătat că 
amigdala este implicată într-o largă varietate de mecanisme comportamentale ca 
de pildă cele de evitatre, sexuale, de hrănire şi sociale. 

Multe din răspunsurile autonome şi neuroendocrine mediate de amigdală pot 
fi privite ca nişte componente integrate ale comportamentelor elaborate (Spyer, 
1989; Aggleton, 1992). Cu toate acestea, influenţa amigdalei asupra mecanismelor 
autonome şi endocrine nu trebuie privită ca fiind legată de reglarea homeostatică 
de bază a acestora, deoarece funcţiile sale sunt integrate în hipotalamus şi în partea 
inferioară a trunchiului cerebral. Totuşi, prin conexiunile sale cu hipotalamusul şi 
partea inferioară a trunchiului cerebral, amigdala poate acţiona asupra claviaturii 
autonome şi neuroendocrine ca răspuns la inputuri, care la nonprimate sunt 
predominant olfactive, iar la primate sunt dependente de canalele informaţionale 
care pleacă şi vin de la vastul cortex asociativ. 


Amigdala şi simptomatologia epilepsiei de lob temporal 


Nici un semn sau simptom al epilepsiei temporale nu poate fi atribuit în 
exclusivitate amigdalei, altui constituent al regiunii temporale mediale sau 
izocortexului temporal. Aceasta din cauză că descărcarea epileptică se răspândeşte 
rapid în intregul lob temporal. Numai stimulările localizate care nu induc 
descărcări epileptice pot defini funcţia anumitor structuri. Dar şi în cazul acestor 
stimulări acţionează o mulţime de neuroni şi conexiuni, care aparţin diverselor 
componente ale sistemului limbic, izocortexului lobului temporal sau altor 
componente extratemporale (Gloor, 1997). 


Fenomenele autonome şi visceromotorii ale crizelor 
de lob temporal 


Descărcările epileptice de lob temporal activează adesea mecanisme 
viscerosenzitive şi autonome (respiratorii). Fenomenele viscerosenzitive sunt 
reprezentate de disconfortul epigastric şi toracic, de greață, palpitaţii, senzaţie de 
cald sau rece, sau chiar de frison. 

Unele din aceste efecte au fost produse prin stimulare amigdaloidă în timpul 
operaţiilor neurochirurgicale sau prin explorare stereotaxică. Nici unul din 
simptomele respective nu a fost reprodus exclusiv prin stimulare amigdaloidă, deşi 
amigdala este locul cel mai comun de evocare a lor. 

Modificările autonome şi respiratorii, care pot apărea în crizele de lob 
temporal sunt midriaza, înroşirea sau paloarea (în special a feţei), lăcrimarea, 
tahicardia, tahipneea sau apneea temporală, salivaţia, eructaţia (râgâiala), 
barborismul, flaturarea, horipilarea, transpiraţia, micţiunea involuntară, defecaţia sau 
diareea şi secreția vulvovaginală când se asociază cu experimente erotice. Unele 
din aceste efecte autonome sau respiratorii au fost reproduse la om prin stimularea 
amigdalei şi a ariilor adiacente (Becaud şi colab., 1966; Wieser, 1983). Totuşi ele 
nu apar la toţi pacienţii la care amigdala descarcă în timpul crizelor epileptice, 
deoarece sunt legate de un anume comportament. De exemplu midriaza. discom- 


4 


E 
E: 


Anatomia funcțională a sistemului nervos 381 
DN N id nt id ad d RI dl 
fortul epigastric, palpitaţiile şi paloarea apar împreună cu sentimentul de teamă sau 
cu cel de evocare a memoriei de groază. La aproximativ 50% din aceşti epileptici 
apare senzaţia de teamă. La unii pacienţi cu epilepsie de lob temporal crizele sunt 
precedate de experienţe halucinatorii sau iluzionare similare celor din viaţa de 
fiecare zi. 

Fenomenele experienţiale foarte vii, apărute ca manifestări epileptice, sunt 
limitate la epilepsia de lob temporal. Ele pot fi afective, perceptuale, mnemonice sau 
pot apărea în combinaţie de câte două sau trei. Când apar în astfel de combinaţii 
similaritatea lor cu viaţa reală este izbitoare. Subdivizarea didactică a fenomenelor 
experimentale în afective, mnemonice sau perceptuale este artificială, dar în acest 
mod ele pot fi analizate separat. 


Modificări afective 


Cel mai comun afect produs de descărcarea epileptică temporală este teama. 
Teama ictală se extinde de la anxietate uşoară până la teroarea intensă. Frecvent, 
dar nu invariabil, se asociază cu epigastralgii, palpitaţii, midriază şi paloare însoţite 
de halucinaţii de groază, de memorie înspăimântătoare sau de ambele. La mulţi 
pacienţi, teama poate fi reprodusă prin stimularea amigdalei sau a regiunii din 
vecinătatea ei. Rar, poate fi produsă şi de stimularea hipocampului sau a 
izocortexului. Lipsa fricii poate fi datorată amneziei anterograde, care împiedică 
subiectul să-şi amintească emoția dar modificarea expresiei faciale sau vocalizarea 
sugerează sentimentul de teamă provocat de stimularea amigdaloidă. 

Experiențele pe animale au demonstrat că stimularea amigdalei provoacă 
comportamente defensive sau de teamă. 

Nucleul central al amigdalei reprezintă structura esenţială pentru condiţio- 
narea senzaţiei de teamă şi pentru unele efecte autonome ale stressului, cum ar fi 
ulcerul de sterss al mucoasei gastrice (Spyer, 1989; Hitchcock şi colab., 1989). În 
inducerea răspunsului de teamă condiţionată, nucleul central depinde de 
impulsurile venite de la nucleul amigdaloid lateral, ultimul acţionând ca o interfaţă 
senzorială (Le Deux şi colab., 1990). 

Evaluarea nucleului central al amigdalei în medierea senzaţiei de teamă este 
complicată de faptul că acest nucleu este implicat şi în experienţele de satisfacere 
(Gallagher şi colab., 1990). Astfel, problema organizării anatomice a neuronilor 
amigdaloidieni, care mediază comportamentul de teamă, este incomplet înţeleasă. 

Teama este o emoție negativă, nesatisfăcută, dar crizele de epilepsie 
temporală şi stimularea amigdaloidă pot provoca şi atfel de emoţii negative. Acest 
fapt este constatat la debutul crizelor când pacienţii acuză emoţi de supărare, 
dezgust, culpă, tristețe, depresie sau singurătate (Spiers şi colab., 1985; Gloor, 
1991 şi 1997). Alteori prezenţa acestor stări emoţionale negative este esugerată de 
modificarea expresiei faciale, a vocii sau a modului de exprimare. Pacienţii nu pot 
raporta o astfel de emoție din cauza amneziei ictale. Acste răspunsuri obiective şi 

subiective sunt produse uneori de stimularea amigdalei, iar alteori sunt evocate din 
alte părţi ale regiunii temporoinsulare. Nu există nici un raport convingător, care 
să sugereze că descărcările lobului temporal induc acte agresive bine direcționate 
sau coordonate. Totuşi este citat pacientul lui Saint-Hilaire şi colab. (1980), care în 
timpul unei crize de lob temporal a bătut psihologul care-l testa. 

Ashford şi colab. (1980) şi Treisman şi Delgado-Escueta (1981) au raportat 
exemple de agresiune ictală şi violenţă apărute la animale în timpul stimulării amigdalei. 

Agresivitatea din cadrul epilepsiei de lob temporal se datorează interpretării 
greşite a comportamentului reactiv de apărare expus de pacient (rar în faza ictală 
şi mai comun în timpul stării confuzionale postictale) când acţiunile acestuia 
contrastează cu cele ale oamenilor normali (Treiman 1986; Gloor, 1997). 

Emoţiile pozitive care apar în timpul descărcărilor epileptice de lob temporal 
sunt rare. Ele constau din sentimente de fericire, înveselire, voioşie sau excitație 
erotică (Spiera şi colab., 1985: Gloor, 10997). Din raţiuni inaparente, experienţele 
hipersexuale au fost descrise la femei, excepţie făcând un singur caz de sex 
masculin cu comportament lasciv (Jacome şi colab., 1980). Senzaţile sexuale însoţite 
de manifestări autonome (erecţie) au fost observate la bărbaţi în timpul descărcă- 
rilor, care implică lobul paracentral, regiunea perisilviană (Stoffeels şi colab. 1980) 
şi lobul frontal. 

Setea sau impulsul de a bea, neasociat în mod necesar cu sentimentul de sete, 
este un alt fenomen afectiv, carte -apare uneori în cursul crizelor epileptice de lob 
temporal (Bencaud şi colab., 1966; Cascino şi Sutula, 1989). 

E] este provocat de stimularea amigdaloidă (Bancaud şi colab., 1966). 

Sentimentul de foame şi mâncatul sunt rar determinate de descărcările 
lobului temporal. Numai Gastaut (1955) a raportat o astfel de situaţie. Uneori 
pacientul nu relatează nici o experienţă afectivă dar dispoziţia sa se poate schimba 
în timpul epilepsiei de lob temporal şi poate persista o anumită perioadă de timp 
(Gloor, 1997). 


Fenomene perceptuale 


În timpul epilepsiei de lob temporal apar şi fenomene perceptuale. 

Ele pot implica toate modalităţile senzitive, dar în grade diferite şi nu 
totdeauna în forma adevărată a fenomenelor experienţiale, ultimele fiind 
observaţional delimitate la modalităţile vizuală şi auditivă (Becaud, 1987; Taylor 
şi Lochery, 1987). Prin urmare, amigdala este implicată numai în acele fenomene 
perceptuale, care au calităţi subiective experienţiale adevărate. 

Halucinaţiile auditive şi vizuale nu implică amigdala, deoarece apar în cazul 
descărcărilor corticale vizuale şi auditive primare. 

Halucinaţiile somatosenzoriale, care apar în crizele epileptice de lob temporal 
sunt de tip elementar nonexperienţial. Ele diferă de cele provocate de girusul 

postcentral prin proasta lor localizare şi prin faptul că implică o regiune întinsă sau 


„chiar bilaterală a corpului. 


Adesea apar şi vagi senzaţii cefalice (Penfield şi Jasper, 1954; Wieser, 1983). 

Substratul anatomic al acestor fenomene somatosenzoriale prost definite este 
neclar, dar uneori ele se datorează stimulării amigdalei sau lobului temporal. 
Pacienţii nu raportează niciodată halucinaţii somatosenzoriale cu calităţi 
experienţiale (Gloor, 1986 şi 1997). 

Totuşi, Gloor (1972 şi 1992) a remarcat de două ori prezenţa halucinaţiilor 
somatosenzoriale experienţiale ca răspuns la stimularea amigdaloidiană. 

Prima senzaţie elaborată se referă la sentimentul căderii pacientului în apă 
şi al acoperirii ochilor şi feţei acestuia. A doua a constat dintr-o senzaţie erotică 
vulvovaginală. 

Halucinaţiile gustative şi olfactive nu sunt clar experienţiale, deoarece 
calitatea şi natura mirosului şi gustului rămân adesea rău definite, legătura lor cu 
memoria şi experienţele de fiecare zi nefiind clare. Există şi unele excepţii de la 
această regulă/ În mod obişnuit, halucinaţiile olfactive şi gustative sunt deza- 
greabile şi mult mai rar plăcute. 

Halucinaţiile olfactive sunt manifestări relativ neobişnuite ale epilepsiei de 
lob temporal (Feindel, 1974; Spiers şi colab., 1985; Taylor şi Lochery, 1987). 

Becaud (1987) crede că halucinaţiile olfactive apărute în crize nu-şi au 
originea în lobul temporal, ci sunt cauzate de descărcarea cortexului frontal orbital 
posterior. Totuşi, uneori senzațiile olfactive sunt provocate şi de stimularea 
amigdaloidiană (Penfield şi Jasper, 1954; Gloor şi colab., 1982). 

În cadrul epilepsiei de lob temporal, apar şi halucinaţii gustative care pot fi 
reproduse prin stimulare amigdaloidiană (Hausser-Hauw şi Becaud, 1987). S-a 
argumentat că nu amigdala sau alte structuri ale lobului temporal sunt implicate în 
mod primar în atragerea acestor fenomene, ci operculul centro-parietal şi insula 
adiacentă (Hausser-Hauw şi Becaud, 1987). 

Fenomenele perceptuale auditive şi vizuale sunt provocate cel mai comun de 
descărcările epileptice temporale. Aici putem distinge două fenomene perceptuale: 
pe de o parte, iluziile vizuale şi auditive, iar pe de altă parte, halucinaţiile vizuale 
şi auditive (Penfield şi Jasper, 1954; Gloor, 1991; 1992; Becaud, 1987 etc.). Iluziile 
sunt distorsiuni sau alterări care se manifestă în calitatea actului perceptual, în timp 
ce halucinţiile sunt creaţii perceptuale de novo lipsite de stimuli externi (în absenţa 
obiectelor). Iluziile auditive se manifestă prin perceperea mai apropiată sau mai 
îndepărtată a unui zgomot sau prin perceperea mai slabă sau mai puternică a acestuia. 

În modalitatea vizuală putem avea distorsiuni de formă, dimensiune, 
distanţă, culoare şi de vedere stereoscopică. 

Înregistrarea epilepsiei prin electrozi implantaţi şi studiile de stimulare 
sugerează că majoritatea acestor schimbări sunt atribuite descărcărilor din 
cortexul asociativ vizual şi auditiv (Penfield şi Jasper, 1954; Becaud, 1987), dar 
ocazional şi stimulărilor amigdaliene (Gloor şi colab., 1982). Frecvent, aceste iluzii 
au un caracter experienţial. 

Calitatea experienţială este o caracteristică importantă a complexului 
halucinator auditiv şi vizual sau a combinației auditivo-vizuale. 


In astfel de situaţii pacientul are impresia că vede o anumită figură, o 


persoană, o scenă sau aude o voce, o melodie sau o piesă muzicală (Penfield şi 
Jasper, 1954; Spiers şi colab. 1985; Taylor şi Lochery, 1987; Gloor. 1991; 1992, 
1997. Comun, conţinutul acestor halucinaţii este asociat cu memoria personală. În 
cazul asocierii strânse cu reamintirea unor evenimente şi situaţii din trecut, 
caracteristicile perceptuale pot lipsi sau pot fi estompate. Alteori pot fi prezente 
adevărate conţinuturi perceptuale, dar şi în aceste circumstanţe ele sunt imprecise 
(Gloor, 1992, 1997). Vivacitatea experienţei subiective ce contrastează cu impresiile 
perceptuale, nu este cauzată de claritatea detaliilor perceptuale, ci de sentimentul 
pe care-l trăieşte pacientul într-o astfel de situaţie de viaţă sau de amintirea 
respectivă care poate fi mai vie decât o evocare voluntară. Această vivacitate 
subiectivă este cauzată de sentimentul de „a fi acolo“ şi nu de detaliul semantic 
cognitiv. Aici, pe primul plan se situează natura primar afectivă. 

În halucinaţiile auditive, vocea auzită este familiară dar pacientul niciodată 
nu este capabil să raporteze conţinutul semantic al acesteia (Gloor, 1997). 


Fenomenul memoriei 


În timpul epilepsiei de lob temporal sau a stimulării acestuia pot fi activate 
două feluri de fenomene mnemonice: a) memoria din trecut, retrospectivă şi b) 
„sentimentul de reminescenţă, cum l-a numit Jakson (1888), un fenomen mai 
comun cunoscut ca iluzie de „dâjă vue“. 

Reactivarea memoriei din trecut este clar autobiografică sau oricum 
personală. De exemplu, când un pacient aude o voce aceasta este a unui membru 
din familie, sau când vede un loc acesta aparţine casei sale sau locului său de muncă. 

Sentimentul de reminiscență, iluzia de familiaritate sau de „dâjă vue“ 
provocată de descărcarea lobului temporal sau de stimularea electrică nu are nici 
un conţinut mnemonic ataşat de ea (Gloor, 1991, 1992). 

Pacientul proiectează sentimentul de reminiscență în mediul său înconju- 
rător chiar dacă acesta este total nou şi necunoscut pentru el. 

De aici natura iluzorie şi incongruentă a acestuia. Sentimentul de reminis- 
cenţă sau familiaritate poate fi privit ca o componentă cvasi-afectivă a procesului 
de evocare. În circumstanţe normale acest sentiment face parte din experienţa de 
evocare, care include şi un context semantic (Gloor, 1997). 


Rolul amigdalei în procesele memoriei perceptuale şi afective 


Dintre toate structurile lobului temporal, amigdala reprezintă formațiunea ale 
cărei fenomene pot fi provocate uşor de către stimularea electrică. 

Este cunoscut faptul că halucinaţiile vizuale şi auditive complexe, precum 
şi memoria retrospectivă pot fi evocate prin stimularea izocortexului temporal. 

Punctele izocortexului temporal din care pot fi obţinute fenomene experien- 
țiale auditive ocupă prima circumvoluţie temporală şi o mică porţiune situată 
imediat sub sulcusul temporal superior. 

Fenomenele experienţiale vizuale sunt obţinute dintr-o arie izocorticală temporală 
mai întinsă în care este inclus cortexul tranziţional temporo-occipital şi câteva puncte din 
prima circumvoluţie temporală precum şi din planul supratemporal. Această segregare 
relativă a ariilor, care produc răspunsuri auditive şi vizuale, corespunde compartimentării 
izocortexului lobului temporal în arii auditive şi vizuale. 

Studiile experimentale pe animale au arătat că cortexul asociativ-auditiv 
ocupă prima circumvoluţie temporală (Dawson şi colab., 1990) iar cortexul 
asociativ vizual este localizat în părţile mai ventrale ale izocortexului temporal 
(Gross şi colab., 1981; Mishkin şi colab. 1983; Pandya şi Yeterian, 1985 etc). 
Asttel, nu există nici o îndoială asupra faptului că răspunsurile obţinute din 
izocortexul temporo-parietal, raportate de Penfield şi Perot (1963), au la bază, la 
om, 0 organizare anatomică validă a structurilor corticale implicate în funcţiile 
auditive şi vizuale înalte. Aşa se explică şi. posibilitatea obţinerii fenomenelor 
experienţiale de orice tip, atunci când se explorează componente profunde ale 
lobului temporal, care aparţin sistemului limbic în special amigdalei. 

Răspunsurile afective au o localizare preferenţială în amigdală dar 
răspunsurile perceptuale şi mnemonice puternic reprezentate la acest nivel sunt 
oarecum surprinzătoare. 

Interesant este faptul că hipocampul produce răspunsuri experienţiale mai 
puţine decât amigdala şi nu pare a fi implicat preferenţial în evocarea răspunsurilor 
mnemonice. 

O descărcare epileptică ca răspuns la stimularea cortexului primar auditiv, 
vizual, motor sau somatosenzorial se manifestă prin fenomene pozitive simple, 
nestructurate, de tipul zgomotelor, fosfenelor, contracţiilor unor grupe musculare sau 
paresteziilor. 

Stimularea aplicată ariilor corticale, care contribuie la realizarea unor funcţii 
mai complexe, împiedică adesea utilizarea normală a acestor arii. Cel mai cunoscut 
exemplu îl reprezintă stimularea cortexului vorbirii, care, după Penfield şi Roberts 
(1959), nu provoacă niciodată vorbire şi paralizia abilității pacienţilor de a vorbi. 
Totuşi, în cadrul sindromului de logoree cu hiperchinezie (Dănăilă, 1972; Arseni- 
Dănăilă, 1977) stimularea zonelor respective poate duce la apariţia unui proces 
hiperproductiv şi în acest domeniu. Unii autori au arătat că apariţia fenomenelor 
experienţiale din cadrul descărcărilor epileptice de lob temporal sau a stimulărilor 
acestuia se datorează eliberării răspunsurilor experienţiale de sub tutela funcţiilor 
înalt elaborate (Halgren şi colab., 1978). Această explicaţie nu este convingătoare, 
deoarece ele nu sunt întâlnite în faza postictală, ci la începutul crizelor de lob 
temporal, când extinderea anatomică şi intensitatea sunt limitate. Apoi, este 
imposibil ca paralizia ictală a izocortexului temporal, a hipocampului şi a 
amigdalei, implicate în percepţia auditivă şi vizuală, în evocare şi în răspunsurile 
afective, să activeze procese care sunt dependente de integritatea funcţională a 
acestor structuri. 

Gloor (1997) admite că evenimentele respective sunt pozitive şi se bazează 
pe faptul că organizarea telencefalului şi a fenomenelor cognitive se prezintă sub 
forma unor reţele cu distribuţie paralelă. Aceste reţele formate din componente larg 
dispersate, cooperează în elaborarea funcţiilor complexe. Mai mult, conceptele 
teoretice ale modelelor paralele de memorie asociativă şi ale distribuţiei paralele a 
procesării (Rumelhart şi Mc Clelland, 1986) au sugerat existenţa căilor în care 
reţelele corticale pot elabora funcţiile cognitive mai înalte. În acest sens, Gloor 
(1992 şi 1997) arată că, cortexul asociativ al lobului temporal precum şi alte arii 
corticale asociative din lobul frontal şi parietal sunt interconectate reciproc cu 
amigdala şi hipocampul. Inputurile amigdaliene şi hipocampice sunt bine cunoscute, 
dar conexiunile inverse, pornite de la amigdală şi de la sistemul hipocampic prin 
cortexul entorinal şi complexul subicular către ariile corticale asociative larg 
răspândite, sunt mai puţin evidente (Amaral 1986, 1987, 1990; Amaral şi colab. 
1992). Dacă o asrfel de reţea operează conform procesului de distribuţie paralelă, 
atunci pot fi asociate două ipoteze. 

Prima susţine că o dată matricea creată, aceasta poate fi reprodusă numai 
prin activarea unui segment al ei, iar a doua arată că matricea rezistă degradărilor 
serioase când părţi din ea sunt distruse sau inactivate, sau când în ea pătrunde un 
zgomot (Rumelhart şi Mc Clelland 1986). 

Totuşi, în această rezistenţă la degradare există limite, care fac ca mesajul 
conţinut în ea să devină ininteligibil. Cel mai interesant aspect cu privire la 
interpretarea fenomenului experienţial din epilepsia de lob temporal este toleranța 
la zgomot. Descărcările epileptice incipiente din amigdală, posibil şi din izocortex, 
pot recreea o matrice neuronală care corespunde unei experienţe reale. Datorită 
acestui fapt, cantitatea de zgomot introdus de descărcarea epileptică accentuată 
poate induce iniţial un grad de degradare, tolerat fără pierderea caracterului 
inteligibil, deşi conţinutul poate fi brut. 

Datele de mai sus explică de ce fenomenele experienţiale sunt fragmentare, 
detaliile perceptuale estompate şi evocările parţiale. 

De asemenea, ele pot explica şi durata scurtă a acestor fenomene, care apar 
numai în timpul aurei crizelor epileptice. 

Degradarea în continuare produsă de descărcarea epileptică face ca neuronii 
care aparţin matricei respective să devină incapabili de orice reprezentare. Se intră 
asttel în faza paralitică a epilepsiei de lob temporal, când funcţia acestuia este sever 
disruptă. Clinic, această fază este caracterizată prin confuzie, automatism şi 
amnezie anterogradă. Care este rolul amigdalei în acest context? După Gloor 
(1997), în cursul constituirii matricei din experienţe ale vieţii cotidiene, neuronii 
amigdaloizi primesc impulsuri de la principalele arii asociative senzoriale implicate 
în percepţie. Asocierea acestor inputuri cu stimuli aversivi sau recompensatori duce 
la apariţia unei dimensiuni afective, care se ataşează experienţei perceptuale 
reprezentată de matrice. Implicarea amigdalei într-o astfel de funcţie importantă din 
punct de vedere sociobiologic, este bine documentată, devenind punctul de interes 
al gândirii socioneurologice moderne (Brothers, 1990). În timpul activării amigdalei 
sunt puse în mişcare trei outputuri amigdaloide. Unul direcționat către hipotalamus 

şi trunchiul cerebral, care pregăteşte sau amorsează sistemul autonom şi endocrin 
pentru a răspunde corespunzător mesajului perceptual, mai ales dacă asocierile 
afective ale acestuia sunt puternice. Al doilea flux este direcționat către hipocamp 
servind la consolidarea informaţiei perceptuale care intră în acelaşi timp în sistemul 
hipocampic şi apoi în amigdală. În fine, al treilea curent este proiectat înapoi către 
populaţia neuronală a cortexului asociativ care a iniţiat mesajul direcționat către 
amigdală şi hipocamp, probabil şi către alte arii asociative. Acest mesaj amigdaloid 
de întoarcere coincide probabil cu ajungerea acolo a mesajului hipocampic de retur, 
astfel încât ambele pot induce la acel nivel unele modificări plastice şi crea un 
patern cu conexiuni sinaptice puternice între seturile specifice de neuroni corticali. 
Aceste seturi sunt părţi de distribuţie emergentă ale matricei neuronale în care este 
reprezentată experienţa ca întreg şi care se leagă cu neuronii ce aparţin matricei 
din amigdală şi din sistemul hipocampic. 

Evocarea experienţei prin reactivarea matricelor respective poate fi produsă 
pe căi diferite. Influenţarea unei experienţe perceptuale poate fi făcută prin 
activarea cel puţin a unei părţi din populaţia izocorticală implicată în experienţa 
originală, iar recrearea întregii matrici care îi corespunde, precum şi evocarea 
memoriei evenimentului original împreună cu răspunsul afectiv corespunzător, se 
face prin activarea neuronilor amigdaloizi. Interacțiunea dintre amigdală şi 
hipocamp poate accentua în continuare consolidarea acestuia în memorie. 

Influenţarea unor stimuli, nu în mod necesar identici cu experienţa necesară 
originală, dar care să aibă o oarecare similaritate cu ea (afectivi, etc), poate, prin 
intermediul amigdalei, să lumineze matricea originală şi să ducă la evocarea 
mesajului perceptual original, asociat efectului corespunzător. Iniţial, putem avea 
un răspuns pur amigdaloid, dar care poate duce la reamintirea şi a conţinutului 
cognitiv prin reactivarea întregii matrice. Uneori această reactivare nu are loc, dând 
naştere numai unui sentiment de reminiscență sau unei iluzii „dejă vu“ lipsită de 
conţinut cognitiv (Gloor, 1997). 

Presupunând că acest model este valid, devine evident faptul că descărcarea 
epileptică incidentă din amigdală (sau din altă parte a sistemului ) sau stimularea 
electrică localizată pot duce la activarea unei matrici specifice. Aura experienţială 
poate fi corelată subiectiv cu activarea matricei specifice. Acest fapt explică de ce 
fenomenul experienţial poate fi provocat atât de ariile limbice, cât şi de ariile 
izocorticale. 

Datele de mai sus sugerează că una din funcţiile amigdalei este aceea de a 
furniza semnalului o recunoaştere afectivă care poate iniţia o evocare afectivă. 
Aceasta se opune evocării semantice sau voluntare. Când cineva se află într-o 
situaţie afectivă specifică, mecanismul respectiv poate fi implicat şi în evocarea spontană. 


Amigdala şi automatismul epileptic 
Stimularea ariei amigdaloide la pacienţii epileptici conştienţi, în timpul 


chirurgiei pentru epilepsia de lob temporal, reproduce caracteristicile esenţiale ale 
automatismului epileptic (Feindel şi colab. 1952). 

În timpul acestor automatisme, pacientul execută forme simple sau complexe 

de comportamente motorii, lipsite de scop, fără a răspunde la stimuli Mera iar 
la trezire prezintă amnezia întregului episod. 
Automatismele simple se manifestă prin mişcări de închidere şi dssclidbee 
a pumnului, de îmbrăţişare, de smulgere, de frecare a mâinilor, de batere a ritmului 
cu degetele, de masticaţie, sugere, înghiţire, scuipare, lingere a buzelor, plescăit şi 
fluierat. 

Cea mai comună formă de automatism, numită de autorii francezi (Bancaud, 
1987) automatism oro-alimentar, constă din mişcări ritmice ale gurii şi gâtului sub 
formă de mestecat, înghiţit sau plescăit al buzelor. În acest timp, nu se poate 
comunica cu pacientul, care ulterior rămâne amnezic pentru actele respective. Acest 
comportament este simplu, stereotip şi limitat la dinamica mişcărilor legate de 
mâncat. Automatismele masticatotrii apar cu mare frecvenţă în epilepsia de lob 
temporal, precum şi în cea cu focar opercular sau pararinal. 

Ceva mai complex este paternul comportamental de autoinspecţie şi 
automanipulare, timp în care pacientul îşi smulge hainele, se înfăşoară cu 
cearceaful sau îşi freacă nasul sau altă parte a corpului. Pe parcursul acestor 
comportamente bolnavul rămâne insensibil la stimulii externi şi la comenzi, iar 
după atacul epileptic este amnezic. Automatismele complexe constau din mişcări 
mai complicate, efectuate tot automat. Ele se manifestă prin mişcări de căutare, 
dezbrăcare, îmbrăcare, închidere-deschidere a nasturilor, apărare, aranjare a 
hainelor, a patului, a unor obiecte sau, uneori, reprezintă continuarea unor activităţi 
profesionale etc. 

Automatismele ambulatorii constau din deplasarea bolnavului pe distanţe 
variabile şi pe durate variabile. Automatismele ambulatorii de scurtă durată 
(minute) sunt mai frecvente, dar există şi automatisme ambulatorii cu durată de ore 
sau zile care au fost denumite de vechii autori „fugi epileptice“. În cadrul acestora, 
bolnavul are un comportament mai mult sau mai puţin eupraxic, poate efectua 
acţiuni logice dar, de asemenea, poate comite şi acţiuni responsabile, acte de 
violenţă sau chiar crime. 

Automatismele ambulatorii pot fi diurne sau nocturne şi atunci se ridică 
problema diagnosticului lor diferenţial în raport cu somnambulismul sau cu 
manifestări episodice nocturne neepileptice. Automatismele ambulatorii de origine 
epileptică apar cel mai frecvent în epilepsia temporală, dar ele sunt comune mai 
multor tipuri de epilepsie, pentru producerea lor fiind necesară o stare de confuzie 
epileptică postictală. Astfel, bolnavul se trezeşte mirat în anumite locuri fără să 
ştie cum a ajuns acolo. Totuşi, starea de conştienţă nu totdeauna este suspendată 
în timpul perioadei automatismului. 

Prin urmare, în perioada automatismului apare un spectru larg de comporta- 
mente motorii manifestate prin acte simple sau comportamente complexe, elaborate, 
de tipul dezbrăcării, ducerii la baie pentru efectuarea necesităţilor, manipulării 
adecvate sau inadecvate a obiectelor sau a efectuării unor comportamente mai 
complexe, uneori în context adecvat. 

Din această cauză este dificil de dat o interpretare satisfăcătoare acestor 
automatisme. În contrast cu fenomenele experienţiale din crizele epileptice, 

automatismele corespund în linii mari unei stări de parazitare ictală a funcţiei 


-lobului temporal. În cazul crizelor amnezice parazitarea, cauza se află în principal 


la nivelul funcţiei hipocampice. Starea de automatism reflectă paralizia funcţiei 
lobului temporal, probabil şi a ariilor corticale şi'subcorticale în care se răspândeşte 
descărcarea epileptică (Feindel şi colab., 1952). 

Aceste afirmaţii confirmă observaţia conform căreia automatismele ictale nu 
pot fi deosebite de automatismele postictale, excepţie făcând cazurile la care 
înregistrările EEG concomitente permit determinarea punctului în care descărcarea 
se stopează (Feindel şi colab., 1952; Feindel 1990; Gloor 1990 şi 1997). 

Starea postictală reprezintă o depresie a funcţiei neuronale evidenţiate prin 
activarea cu unde lente, care domină EEG din acel moment (Gloor, 1997). 
Automatismul ictal este în esenţă identic cu automatismul postictal, în care funcţia 
neuronală a lobului temporal şi a altor arii este deprimată sever. Stimularea 
electrică a amigdalei şi a altor structuri aparţinând lobului temporal produce rar 
automatisme lipsite de crize epileptice sau de răspândire a postdescărcării 
(Bancaud şi colab. 1996). În timpul automatismului ictal, descărcarea epileptică 
intensă se răspândeşte larg în lobul temporal şi invadează adesea structurile 
adiacente, iar funcţia structurilor subcorticale este disruptă. 

La mjoritatea cazurilor aceste descărcări sunt bilaterale, astfel încât 
automatismele pot fi induse atât de stimularea ambelor regiuni hipocampice şi 
amigdaloide, cât şi de crizele care iau naştere în alte părţi ale creierului (Willia- 
mson şi colab. 1985; Gloor, 1991). 

Simptomatologia automatismelor rezultă din paralizia ictală a structurilor 
lobului temporal şi a altor arii corticale asociative. În cadrul acesteia includem 
amnezia anterogradă determinată de parazitarea funcţiei sistemului hipocampic. 
În acelaşi timp, pacientul este lipsit de posibilitatea de a răspunde adecvat la 
stimulii prezentaţi. Acest fapt indică prezenţa unui deficit în claritatea perceptuală, 
dar nu toate percepțiile sunt pierdute. Pacientul evită obstacolele, poate vedea 
obiectele, le poate apuca şi chiar manipula normal, dar comportamentul său general 
este mult necorespunzător. El nu răspunde adecvat la semnalele sociale şi nu 
interacționează cu discernământ social sau corespunzător cu persoanele, din jur 
angajându-se uneori în comportamente antisociale cum ar fi dezbrăcarea într-un loc 
public. Asistăm aici la un deficit de memorie personală şi la pierderea atitudinilor 
sociale care ghidează comportamentele noastre de fiecare zi. La nivel cerebral, se 
produce deconectarea ariilor corticale asociative frontale şi temporale de sindromul 
hipocampal şi amigdalian. Comportamentul afectiv este şi el mult deficitar, fiind 
dominat de groază şi mai rar de veselie, atitudini care pot fi extinse până în faza 
postictală, dar care nu au nici o legătură cu circumstanţele în care se află 
pacientul. Stimularea hipotalamusului sau a structurilor trunchiului crebral, care 
integrează mecanismele emoţionale de bază pot fi puse în mişcare biochimic sau 
neuroendocrin după o perioadă mai lungă de timp. Automatismele ritmice 
(masticatorii, de înghiţire, etc) se datorează descărcărilor amigdaloide. 

Datele anatomice recente arată că amigdala trimite proiecţii către 
compartimentul neuronal al trunchiului cerebral implicat în integrarea programului 
masticator motor (Tacheuki, 1988). Nu se ştie dacă neuronii care proiectează în 

ariile trunchiului cerebral implicate în masticaţie exercită un efect inhibitor sau 
excitator. În afara crizelor sau a postdescărcării, stimularea amigdalei sau a 
structurilor adiacente nu produce mişcări masticatorii- ritmice (Feindel, 1952; 
Becaud şi colab., 1966). Ele nu-apar în fazele foarte precoce ale crizelor dar se 
continuă în perioada postictală. Acest fapt :sugerează că mişcările apar datorită 
eliberării de către criza epileptică a unui control inhibitor exercitat în mod normal 
de către amigdală asupra neuronilor trunchiului cerebral care dirijează programul 
motor implicat în masticaţie şi deglutiţie (Gloor, 1997). Cu toate acestea, nu putem 
exclude participarea operculului rolandic şi a restului cortexului motor în derularea 
crizelor epileptice de lob temporal şi a automatismelor.. 


Teama din epilepsia temporală şi atrofia amigdalei 


Cea mai comună manifestare afectivă indusă de descărcarea epileptică de 
lob temporal este teama. Ea debutează brusc şi poate fi moderată sau intensă de 
tipul teroarei. Există date clinice şi experimentale numeroase, care arată că 
amigdala are un rol esenţial în experienţa şi expresia de teamă. Ea poate fi 
reprodusă la mulţi pacienţi prin stimularea amigdalei şi a ariilor din imediata sa 
vecinătate. Stimularea izocorticală sau hipocampică reproduce teama mult mai rar. 
Uneori, teama apare când descărcarea: epileptică pornită din altă parte cuprinde 
amigdala (Bencaud şi colab., 1966; Gloor, 1992; Fish şi colab., 1993). 

La animalele de experienţă, extirparea bilaterală a amigdalei înlătură com- 
portamentul legat de teamă (Kemble şi colab., 1984). Invers, stimularea amigdalei 
provoacă, la animale, răspunsuri defensive sau de teamă (Kaada şi colab, 1954). 

În condiţionarea mecanismului de teamă este implicat nucleul central al 
amigdalei (Davis, 1992), care are conexiuni reciproce cu hipotalamusul şi cu 
structurile inferioare ale trunchiului crebral în care sunt incluse complexul vagal şi 
bulbul (Hopins şi Holstage, 1978). Aceste conexiuni mediază răspunsurile 
autonome şi somatomotorii la teamă, ca în cazul reflexului de tresărire (spaimă). 
La pisici expresia autonomă şi comportamentală a reacției de apărare este mediată 
de nucleul bazal al amigdalei, în particular de diviziunea sa magnocelulară (Hilton 
şi Zbrozyna, 1963). Această porţiune a amigdalei şi nucleul central trimit proiecţii 
hipotalamice prin calea amigdalofugală ventrală (Price şi Amaral, 1981), care este 
esenţială pentru comportamentul de teamă provocat de stimularea amigdalei. 
Expresia comportamentală mai elaborată a stării de teamă implică predominant 
nucleul bazal şi conexiunile sale. 

Teama din epilepsia lobului temporal este mult mai frecventă decât o indică 
rapoartele subiective. Unii pacienţi, care nu raportează sentimentul de teamă, 
prezintă la începutul atacului epileptic expresii faciale, modificări ale vocii şi un 
strigăt care sugerează teama. 

„Lipsa de conştientizare a fricii se datorează şi amneziei anterograde pentru 
evenimentele care apar în faza precoce a crizei. 

Cel mai comun substrat al epilepsiei de lob temporal îl reprezintă modifi- 
carea , patologică a amigdalei manifestată prin pierdere neuronală şi glioză 
(scleroză temporală medială). Structurile implicate cel mai mult în scleroza 

temporală medială sunt hipocampul şi amigdala. Aceste modificări pot fi puse în 


evidenţă cu ajutorul IRM cu rezoluţie înaltă (Feindel şi colab., 1991; Cook şi 


colab., 1992; Lencz şi colab., 1993; etc). 

Deşi diferenţierea amigdalei de structurile adiacente (extensia anterioară a 
hipocampului, putamenul, substanța nenumită şi claustrum) cer o atenţie specială, 
distincţia poate fi făcută (Watson şi colab., 1992). În urma acestor studii s-a 
constatat că teama corelează semnificativ cu atrofia amigdaliană pronunţată. În 


„plus, epilepsia de lob temporal a pacienţiolr cu leziuni structurale mediale care 


cuprind hipocampul şi amigdala este asociată frecvent cu teama (Cendes şi colab., 
1993 şi 1994) Adesea aceştia au şi crize epileptice generalizate, fapt demonstrat de 
Cook şi colab. (1992). | 

Teama ictală asociată în mod obişnuit cu alte simptome viscerosenzoriale 
este mai comună la pacienţii cu patologie amigdaloidă severă. 

În rezumat, sunt evidente două aspecte ale implicării şi rolului amigdalei 
în epilepsia de lob temporal: 1) procesele patologice structurale care implică 
amigdala joacă un rol important în patogenia epilepsiei de lob temporal şi 2) 
amigdala are rol şi în producerea simptomatologiei clinice a epilepsiei de lob 
temporal. Ultimul ne permite a face o incursiune şi în organizarea funcţiilor 
afectivă, perceptuală şi mnemonică ale creierului uman. 

Substratul patologic al epilepsiei de lob temporal este reprezentat de 
modificările amigdaliene sub forma gliozei şi a pierderilor neuronale parţiale din 
cadrul sclerozei temporale mediale. Leziunea principală din scleroza temporală 
medială este cea care afectează hipocampul. Modificările plastice, care apar în 
hipocampul pacienţilor epileptici nu se adresează şi amigdalei. 

La pacienţii cu epilepsie de lob temporal cauzată de alte leziuni decât 
scleroza, temporală medială, amigdala este afectată mai mult decât hipocampul. 
Totuşi, datele actuale nu susţin faptul că patologia hipocampică reprezintă 
elementul crucial din patogenia epilepsiei de lob temporal. S-a sugerat că ambele 
patologii (amigdaliană şi hipocampică) sunt la fel de importante, dar această 
ipoteză mai trebuie verificată. 

Studiile electrofiziologice de înregistrare şi stimulare au sugerat că amigdala 
este implicată în aproape toate manifestările clasice viscerosenzoriale, autonome, 
afective, perceptuale şi mnemonice ce caraterizează epilepsia de lob temporal. 
Datele de mai sus nu sunt valabile numai pentru amigdală, ci se aplică şi altor 
structuri ale lobului temporal cum ar fi hipocampul, girusul parahipocampic şi 
izocortexul temporal. Această situaţie aparent deconcertantă reflectă legăturile 
anatomice strânse, care conectează reciproc variatele componente ale lobului 
temporal. Totuşi cele relatate nu semnifică faptul că fiecare porţiune este 
echipotentă funcţional, ci arată că în context fiziologic normal, dar şi în 
elaboratrea fenomenelor experienţiale complexe care apar în unele crize de lob 
temporal, diversele structuri ale acestuia trebuie să interacţioneze reciproc. 

Gloor (1990 şi 1997) emite ipoteza conform căreia contribuţia amigdaloi- 
diană la elaborarea acestor fenomene complexe este legată de mecanismele afective, 
de repercursiunile sale autonome, precum şi de mecanismele de evocare a memoriei. 

Automatismele epileptice, care o dată au fost atribuite activării amigdalei, 
s-au dovedit a avea corelate anatomice mai largi. 

Automatismele reflectă o paralizie funcţională indusă de crize, în 
componentele izocorticală şi limbică ale lobului temporal, obstacol care se extinde 
probabil şi asupra structurilor extratemporale. 

Automatismul ritmic masticator are relaţii mai specifice cu amigdala. El poate 
reflecta descărcarea neuronilor amigdaloizi care se proiectează în celulele nervoase 
ale trunchiului crebral inferior implicate în controlul masticaţiei. Acest efect este 
probabil negativ, deoarece reflectă o parazitare epileptică a acestor structuri. Un 
efect pozitiv ar consta din activarea către amigdală a neuronilor masticatori de la 
nivelul operculului rolandic. 


Amnezia din epilepsia de lob temporal 


Pierderea sau afectarea conştienţei din cadrul crizelor parţiale complexe este 
un fenomen complicat. Aceasta are două careacteristici frapante, lipsa de răspuns 
şi amnezia. Ele nu sunt simple, iar una poate apărea fără cealaltă. 

Termenul de pierdere sau de deteriorare a conştienţei camuflează o întreagă 
varietate de tulburări ale funcţiei nervoase superioare. 

Acestea pot fi identificate şi testate separat prin observarea atentă a 
pacientului prin contactele (interacţiunile) pe care le stabilim cu el în timpul crizelor 
şi, uneori, prin cercetarea atentă a istoricului. Analizele respective ne pot duce la 
identificarea diferitelor mecanisme şi a substraturilor anatomice ale crizelor parţiale 
complexe. De exemplu, amnezia ictală poate rezulta din răspândirea bilaterală a 
descărcării crizei de lob temporal, sau în cazul în care descărcarea rămâne 
unilaterală, poate denota incapacitatea regiunii hipocampice contralaterale de a 
susţine în mod adecvat funcţia memoriei (Gloor, 1977). 

Crizele parţiale complexe de lob temporal în care unele atacuri sunt 
caracterizate prin pierderea selectivă a memoriei pentru evenimentele care se 
derulează în timpul crizei fără alte manifestări clinice ictale evidente au fost 
denumite de Gloor (1997) crize amnezice pure(pure amnezic seizures-PAS). 

Unii dintre aceşti pacienţi pot executa în timpul crizei activităţi corespunză- 
toare. Aceasta arată că în afara abilității de înregistrare în memorie a ceea ce a 
făcut, funcţiile sale cognitive rămân intacte, inclusiv abilitatea de a raţiona şi a 
evalua situaţia în care se află. 

Prin urmare, comportamentul din timpul crizelor nu este considerat anormal 
de către oamenii din jur. La toţi ceilalţi pacienţi, amnezia ictală din majoritatea 
crizelor este asociată cu lipsa de răspuns şi cu confuzie. La unii din aceştia, 
investigaţiile invazie cu electrozi profunzi au confirmat prezenţa descărcărilor 
epileptiforme interictale bitemporale independente arătând că respectivele crize îşi 
au originea într-un singur lob temporal sau în ambii (Gloor, 1997). La alţii, 
investigaţile EEG extracraniene au arătat că tulburările epileptiforme interictale şi 
debutul crizelor temporale unilaterale provin din focarul interictal depistat. De 
exemplu, faza inițială a atacului implică numai structurile limbice stângi cu 
răspândire modestă şi asupra izocortexului temporal stâng. Ulterior, criza se 
răspândeşte şi în partea dreaptă, cuprinzând la început numai hipocampul drept, iar 
ulterior amigdala dreaptă şi izocortexul temporal. În timpul crizei care implică 

numai lobul temporal stâng comportamentul pacientului rămâne în întregime 
normal. Odată cu răspândirea crizei de partea cealaltă şi cu afectarea izocortexului, 
comportamentul se schimbă în mod dramatic. Pacientul îşi pierde vivacitatea, 
răspunde slab sau devine necooperant. Practic el nu-şi aminteşte nimic din această 
a doua parte a crizei. Implicarea bilaterală a structurilor temporale mediale este 
absolut necesară pentru producerea amneziei anterograde şi a unei părţi din cea 
retrogradă. 

La bolnavii cu focar EEG unilateral, IRM a relevat un semnal crescut în 
regiunea lobului temporal medial pe imaginile ponderale-T2 (Gloor, 1997). 

Crizele amnezice pure (PAS-Pure Amnestic Seizures). 

Amnezia pentru evenimentele ictale şi pentru cele postictale precoce este 
comună în epilepsia de lob temporal. Ea este asociată cu imposibilitatea de a 
comunica şi cu confuzie. Cauza lipsei de comunicare nu totdeauna este aceeaşi. Ea 
poate fi afazia, inabilitatea iniţierii mişcărilor voluntare, distragerea atenţiei de 
către experienţele halucinatorii şi alte inabilităţi de răspuns la stimulii verbali slab 
definite (Gloor, 1986). În multe din aceste cazuri, descărcările epileptice se 
răspândesc mult paralizând nu numai funcţia structurilor temporale mediane, dar şi 
pe cea a izocortexului temporal şi extratemporal. 

Confuzia este greu de definit. Ea apare, probabil, atunci când capacităţile 
perceptuale elementare sunt păstrate sau când parazitarea izocortexului temporal şi 
a cortexului asociativ frontal de către descărcarea epileptică răspândită - face 
pacientul incapabil de a utiliza percepțiile în mod corespunzător situaţiei de 
moment (Gloor, 1991). Prin urmare, lipsa de comunicare şi confuzia din cadrul 
crizelor de lob temporal s-ar datora răspândirii descărcării epileptice asupra ariilor 
izocorticale. Dinpotrivă, amnezia din cadrul epilepsiei de lob temporal apare ca 
rezultat al siderării funcţiei structurilor temporale mediale, în particular al 
hipocampului. Această siderare poate fi bilaterală sau poate afecta structurile 
mediale contralaterale leziunii temporale statice nefuncţionale. 

După Palmini şi colab.(1992) numai manifestările epileptice ictale dau 
amnezie anterogradă cu păstrarea integrală a comunicării, fără nici un semn de 
confuzie. Termenul de PAS poate fi atribuit numai acestor crize. Aici putem aminti 
faimosul caz Z al lui Jackson (1888), care în timpul unei crize apărute în 
momentul în care examina un pacient a pus diagnosticul de pneumonie de lob 
inferior, pe care l-a notat pe hârtie. Ulterior, nu şi-a amintit de acest fapt dar la 
reexaminarea bolnavului diagnosticul s-a dovedit a fi corect. 

Tulburarea de memorie din timpul PAS se aseamănă cu deficitul de 
memorie anterogradă de la pacienţii amnezici. Aceştia nu prezintă dificultăţi legate 
de conversaţia normală. 

Memoria pe termen scurt rămâne intactă atâta timp cât pacientul nu este 
distras, dar aceasta este pierdută irecuperabil în momentul în care atenţia persoanei 
este deplasată către un alt subiect. 

Tulburarea respectivă de memorie este tipică pacienţilor cu leziuni temporale 
mediale bilaterale, a căror funcţie este pierdută (Milner 1985; Gloor, 1997). 

Deosebirea amneziei anterograde de cea retrogradă sugerează că mecanis- 
mele de înregistrare a itemilor în memorie şi cele responsabile pentru evocarea lor 
pot îi într-o oarecare măsură separate. 

Substratul anatomic al PAS 


Gloor (1997) postulează că în PAS decărcarea epileptică duce la inactivarea 
funcţională a activităţii formațiunilor izocorticale temporale. Astfel, simptometo- 
logia ictală nu ar fi limitată la pierderea memoriei anterograde. Majoritatea 
pacienţilor cu PAS au disfuncţii bilaterale evidente ale structuroilor temporale 
mediale, chiar dacă la unii debutul crizelor este lateralizat la un singur lob temporal. 
La aceştia, lobectomia temporală unilaterală, în care este inclus țesutul hipocampic, 
poate duce la apariţia unor dificultăţi semnificative de memorie. Uneori, pentru 
producerea PAS, poate fi suficientă numai inactivarea ictală unilaterală a regiunii 
hipocampice. Alteori, afectarea ictală unilaterală, la pacienţii cu disfuncţii 
temporale mediale bilaterale, nu este suficientă pentru producerea PAS. Totuşi, 
amnezia anterogradă apare numai după implicarea ambelor structuri mediale 
temporale, deşi există cazuri la care răspândirea descărcării în hipocampul 
controlateral afectează şi unele elemente retrograde care acoperă faza iniţială 
unilaterală a crizei (Gloor, 19997). Aceste observaţii dau naştere unei dileme 
fiziopatologice prin faptul că majoritatea crizelor care pornesc din structurile 
temporale mediale se propagă mai întâi la neocortexul temporal ipsilateral şi numai 
ulterior către structurile temporale mediane contralaterale (Lieb şi colab., 1986; 
Spencer şi colab., 1987; Gloor şi colab., 1993). În aceste condiţii PAS nu apar 
deoarece implicarea bilaterală a izocortexului în declanşarea paternului crizei de lob 
temporal dă amnezie asociată cu lipsa de răspuns la stimulii verbali şi cu 
confuzie. Dar Gloor (1997) a postulat că PAS apar datorită răspândirii descărcă- 
rilor epileptice din structurile temporale mediane unilaterale către cele contralate- 
rale, fără implicarea izocortexului. 

La om, singura cale anatomică disponibilă pentru această răspândire este 
comisura hipocampică dorsală (Amaral şi colab., 1984; Demeter şi colab., 1995) 
şi comisura anterioară. Corpul calos nu transportă semnele selective de la o 
structură medială temporală la alta. La om comisura hipocampică ventrală este 
vestigială dar cea dorsală rămâne funcţională. 

Studiile făcute pe primate sau pe alte mamifere arată că această comisură 
interconectează. presubiculum şi unele arii adiacente girusului parahipocampic de 
o parte, cu cortexul entorinal de partea cealaltă (Amaral şi colab., 1984; Demeter 
şi colab., 1985, 1990). Ar mai exista încă două căi de răspândire contralaterală 
dar acestea sunt improbabile. Una se duce la septul contralateral (Aggleton şi colab., 
1987) şi de acolo înapoi la hipocamp, iar alta uneşte corpii mamilari cu hipocampul 
via talamusul anterior şi girusul cingulat. În acest sistem cele două proiecţii 
contralaterale sunt slabe (Veazey şi colab., 1982). : 

Diagnosticul diferenţial al PAS trebuie făcut cu starea amnezică postictală 
prelungită şi cu amnezia globală tranzitorie. Starea amnezică postictală urmează 
după crizele parţiale complexe convenţionale. Ea poate fi trecută cu vederea din 
cauza moderaţiei sale (Gallassi şi colab., 1980) şi se caracterizează prin amnezia 
anterogradă şi retrogradă. 

Amnezia posteritică prelungită diferă de PAS prin: a) precedarea acesteia 


„de o criză parţială complexă convenţională, în timp -ce în PAS evenimentul 


amnezic reprezintă criza însăşi, b) prezenţa amneziei retrograde, care în PAS nu 
apare în istoric şi c) durata mai lungă a stării amnezice (zile săptămâni, etc), fapt 
necaracteristic pentru PAS. 

Alt diagnostic diferenţial, care trebuie avut în vedere este amnezia globală 
tranzitorie (Hudges şi Ward, 1989; Hodges şi Warlow, 1990), 

Aici trebuie precizat că episoadele amnezice sunt singurele manifestări ale 
pacienţilor cu amnezie globală tranzitorie, în timp ce PAS sunt însoţite de crize 
parţiale complexe convenţionale. Amnezia globală tranzitorie durează una sau mai 
multe ore, în timp ce PAS durează câteva minute. 

Pacienţii cu amnezie globală tranzitorie sunt anxioşi şi conştienţi că se 
întâmplă ceva rău cu ei. Dimpotrivă, pacienţii cu PAS nu sunt conştienţi că se 
întâmplă ceva deosebit, în timpul atacului. Ei devin conştienţi după desfăşurarea 
evenimentului, iar dacă nu sunt puşi în situiaţia de a-şi justifica -atitudibea din 
timpul crizei, aceasta rămâne necunoscută. 

Pacienţii cu episoade de amnezie globală tranzotorie sunt de vârstă medie 
sau mare, în timp ce PAS sunt întâlnite la toate vârstele. 

În amnezia globală tranzitorie există aporoape totdeauna şi amnezie 
retrogradă, care în PAS, de obicei, nu a putut fi demonstrată(Gloor 1997). 

Structurile implicate în amnezia globală tranzitorie sunt probabil aceleaşi ca 
în PAS, dar mecanismul amneziei globale este necunoscut, fiind probabil vascular 
sau circulator (Mueller, 1989; Stillhard şi colab., 1990), şi nu epileptic ca în PAS. 


Aria septală 


Stria olfactivă medială se întinde către suprafaţa hemisferică medială şi se 
continuă cu un câmp cortical mic cunoscut sub numele de arie subcaloasă (arie 
paraolfactivă), localizată sub rostrumul corpului calos. Anterior această arie este 
limitată de sulcusul paraolfactiv posterior, care o desparte de o altă zonă de cortex 
numită girusul paraterminal sau girusul subcalos, strâns aplicat pe lamina rostrală 
a corpului calos. 

Aria subcaloasă împreună cu girusul subcalos constituie aria septală. 

Termenul de arie septală se referă la partea corticală a acestei regiuni. 
Partea subcorticală a regiunii septale se compune din nucleii septali lateral şi medial 
situaţi rostral de comisura anterioară (Carpenter, 1979). Unul din cei mai mari 
nuclei din această regiune este nucleul acumbens septi, orientat către baza septului 
şi situat medial la joncţiunea dintre nucleul caudat Şi putamen. 

Aspectul citoarhitectonic al septului a făcut pe mulţi cercetători să confirme 
existenţa doar a nucleilor medial şi lateral. 

Totuşi, Andy şi Stephan (1968) recunosc existenţa a 4 grupe nucleare : 
medială, dorsală, laterală şi caudală. După alți autori, septul se divide în 3 părţi: 

o arie medială, una laterală şi una bazală. Aria dorsală este inclusă în aria 
laterală. Partea ventrală, trigonum septi şi nucleul pat al comisurii anterioare sunt 
incluşi în aria bazală. i 

Conexiunile septului În sept găsim fibre care îşi au originea la acest nivel, 
fibre care se termină în sept şi fibre care îl traversează. Nucleul septal medial se 
continuă cu nucleul şi tractul benzii diagonale, stabilind astfel conexiuni cu 
complexul nuclear amigdaloid. Nucleul septal lateral se continuă peste comisura 
anterioară cu neuronii risipiţi ai septului pelucid. 

Aferenţele nucleilor septali Nucleii septali primesc un număr mare de fibre 
aferente de la hipocamp prin fornix şi fimbria, de la complexul amigdaloid prin stria 
terminalis, de la tuberculul olfactiv şi trunchiul cerebral inferior (de la sistemul 
reticulat activator şi inhibitor ascendent, o conexiune monosinaptică excitatorie şi 
una postsinaptică inhibitorie) şi de la talamus prin pedunculii mamilar şi rostral şi 
prin fasciculul medial al prozencefalului.Proiecţiile septului către hipocamp au o 
origine exclusiv ipsilaterală, iar activitatea hipocampică depinde de integritatea 
septului. Fibrele de la hipocampul dorsal trec în partea medială a fornixului, pentru 
a se termina în partea medială a septului, în timp ce eferenţele cu origine în 
hipocampul ventral trec prin fimbria şi se termină în aria septală laterală şi la 
nucleii septali posteriori (triunghiular şi septo-fimbrial), care, la rândul lor, timit 
eferenţe către nucleii habenular şi interpeduncular (Swanson, 1978). 

La primate, hipocampul anterior se proiectează către septul lateral, iar 
hipocampul posterior către septul medial. 

Cornul lui Ammon şi subiculul trimit proiecţii prin fimbria şi fornixul 
precomisural la nivelul nucleului septal lateral de aceeaşi parte sau bilateral. 
Complexul benzii diagonale a septului medial proiectează îndărăt prin fimbria şi 
fornixul dorsal la hipocamp, la girusul dinţat, la complexul subicular şi la aria 
entorinală. Complexul subicular trimite proiecţii prin fornixul postcomisural la 
grupul talamic anterior, la complexul mamilar şi la nucleii ventro-medial şi arcuat 
ai hipotalamusului. 

Fibrele eferente ale nucleilor septali. Toate căile aferente conţin şi proiecţii 
eferente. Există totuşi o proiecţie suplimentară importantă septo-habenulară prin 
stria medularis şi altele mai puţin importante constituite din fibrele septo-preoptico- 
tuberale şi din tractul septo-tuberal (pentru nucleul arcuat). Stimularea fasciculului 
prozencefalic medial are un efect inhibitor asupra activităţii neurale a nucleului 
arcuat. În plus, axonii de la aceşti nuclei sunt distribuiţi caudal la întreaga regiune 
hipotalamică laterală, precum şi la o parte din tegmentul mezencefalic prin 
intermediul fasciculului prozencefalic medial. Regiunea septală constituie o arie 
modală a sistemului de proiecţie limbic, în care proiecţiile hipocampice şi 
amigdaloide primare par să se suprapună. Două căi distincte şi separate cu origine 
în această regiune duc impulsurile la tegmentul mezencefalic. Aceste tractusuri sunt: 
1) stria medularis, care face sinapsă în nucleii habenulari (care la rândul lor dau 
naştere fasciculului retroreflex) şi 2) fasciculul prozencefalic medial. 

Septul este străbătut şi de fibre care nu fac sinapsă în zonă, dar care 
interconectează trunchiul cerebral cu hipocampul, amigdala şi lobul temporal. 

Nucleul septal medial proiectează fibre prin fimbria către sectoarele CA3 şi CA4 


ale hipocampului şi către girusul dinţat. În general, septul medial proiectează către 


hipocampul dorsal, în timp ce septul lateral - către hipocampul ventral. Hegino şi 
Yamaoka (1976) au constatat prezenţa a trei tipuri de conexiuni între neuronii 
amigdalieni anteriori şi neuronii septali: 1) conexiunea interneuronală inhibitorie, 
conexiunea excitatorie directă; 3) conexiunea colaterală recurentă. 


Aspecte funcţionale ale septului 


Funcţiile septului nu sunt încă bine cunoscute. Explicaţiile date până în 
prezent nu sunt integral adevărate, deoarece septul nu are o structură omogenă, iar 
în cazul provocării de leziuni septale, se întrerup şi sisteme de fibre importante care 
fac sinapsă în zonă. Există totuşi tendinţa de a lega contribuţia sa de răspunsurile 
fiziologice şi comportamentale ale hipotalamusului deoarece are importante 
conexiuni cu acesta, precum şi cu mezencefalul. 

După investigaţiile efectuate, se consideră că septul are influenţe inhibitorii 
hipotalamice legate mai ales de expresia emoţională şi de sete. Astfel, la maimuţă, 
în cazul lezării zonei septale apare comportamentul agresiv sau furia septală, iar 
în cazul stimulării septului agresiunea septului este inhibată. 

Datele electrofiziologice şi comportamentul sugerează că fibrele fornixului 
precomisural transmit hipotalamusului impulsuri facilitatorii primare, iar fibrele din 
stria terminalis, efecte inhibitorii primare. La un moment dat, unul din aceste efecte 
poate deveni dominant. 

Apariţia comportamenului agresiv sau a sindromului de furie şi de polidipsie 
după leziuni septale au fost puse pe seama îndepărtării unor efecte inhibitorii 
hipotalamice, care controlează expresia emoţională şi setea. 

Stimularea electrică a ariei septale produce scăderea presiunii sanguine, a 
ritmului cardiac şi a celul respirator la animalele anesteziate. Oomura şi colab. 
(1967) au sugerat că stimularea septului inhibă neuronii hipotalamici, iar sindromul 
de furie şi cel de polidipsie, care apar după lezarea septului, se datorează 
înlăturării efectului inhibitor al hipotalamusului, fapt care dirijează expresia 
emoţională şi consumul de apă. Mogenson (1976) a constatat că septul are efecte 
inhibitorii primare asupra răspunsurilor fiziologice şi comportamentale. Experiențele 
făcute de Siegel şi Edinger (1976) au arătat că zona septală exercită o influenţă 
inhibitorie selectivă asupra procesului hipotalamic de atac şi muşcare. 

Este interesant faptul că zona nu inhibă aceste reacţii hipotalamice, ceea ce 
demonstrează că septul exercită un control selectiv asupra proceselor hipotalamice. 
Mai mult, această constatare demonstrează că inhibiţia septală a comportamentului 
de atac nu poate fi interpretată în termenii inhibiţiei generale a tuturor reacţiilor 
motrice. S-a arătat apoi că efectul septal de furie este mai evident în cazul lezării 
striilor terminalis şi ventralis ale septului. 

Olton şi Gage (1976) au mai arătat că injectarea L-DOPA anulează rapid 
şi permanent hiperreactivitatea dată de leziunile septale, adăugând astfel alt suport 

ideii conform căreia apariţia acestei hiperreactivităţii după leziunile septale se 
datorează epuizării catecolaminelor cerebrale şi că revenirea reactivităţii la normal 
are loc odată cu reacumularea catecolaminelor. 

Unele leziuni septale, în special cele ale septului posterior, produc hiperdi- 
psie, în schimb, stimularea electrică a acesteia determină reducerea consumului de 
apă (Lubar ş colab. 1968). Unul din rolurile septului în reglarea apei este acela de 
a stimula în timpul deshidratării celulele nucleului supraoptic, pentru a elibera 
hormonul antidiuretic, cu rol în conservarea apei organismului. 


Aspecte funcţionale ale sistemului septo-hipocampic 


Septul şi hipocampul sunt atât de strâns interconectate, încât funcţia unuia nu 
poate fi luată în consideraţie fără referiri şi la funcţia celuilalt. Interconexiunile 
complexe dintre hipocamp şi sept, precum şi poziţia septului la încrucişarea 
drumurilor unor multiple căi prozencefalice importante fac dificilă abordarea 
semnificației funcţiei sale generale cu ajutorul metodelor uzuale de lezare şi 
stimulare. Un aspect important al conexiunilor septo-hipocampice se referă la 
producerea şi dinamica ritmului teta. Ritmul teta reflectă cert un nivel de trezire 
cerebrală sau un anumit nivel de activitate cerebrală. Ritmul teta poate fi produs 
nu numai prin stimularea mezencefalului sau a hipotalamusului, ci efectiv el este 
obţinut şi prin stimularea nucleului septal medial, iar descărcarea unităţilor în 
sistem se sincronizează cu activitatea hipocampică. Stimularea hipocampică 
suprimă ritmul teta sau descreşte frecvenţa sa, iar întreruperea axonilor hipocampici 
către sept sau a părţii dorsale din fimbria-fornix descreşte activitatea teta. Astfel 
la nivel septal, hipocampul acţionează ca un antagonist al formaţiunii reticulate 
activatoare, a cărei stimulare evocă explozia de teta în neuronii septali (Vinogra- 
dova şi Brazhnik, 1978). 

Fornixul dorsal (superior) constituie un canal prin care fibrele scurte cingulate 
sunt vehiculate către nucleul medial septal, iar fibrele lungi sunt dirijate către 
segmentul mezencefalic. Tegmentul mezencefalic (fibrele serotonergice) şi nucleul 
medial septal se proiectează prin fornixul dorsal, pe subiculum şi cortexul cingulat. 
Au fost descrise şi proiecţii din ariile corticale către celulele geniculate ale girusului 
dinţat. Astfel, există o cale bidirecţională de la mezencefal la girusul dinţat, care 
poate fi disruptă de mici leziuni ale fornixului dorsal. 

Septul medial este constituit dintr-un grup celular major, care se proiectează 
către celulele teta hipocampice, ce pot acţiona ca un pacemaker. S-a arătat că aria 
reticulată mezencefalică, din care activitatea teta poate fi evocată în sept şi 
hipocamp, nu are o componentă ritmică în activitatea sa neurală. Totuşi, mulţi 
autori au relevat că septul poate fi privit ca un generator de ritm teta. În timp ce 
activitatea teta este păstrată în septul fără hipocamp, ea este absentă în 
hipocampul fără sept, conform datelor EEG hipocampice. După afirmaţia unor 
autori, toţi neuronii hipocampici sunt activaţi de inputurile septale. 

Unele date experimentale au relevat o descreştere drastică a efectului 


inhibitor general la nivelul hipocâmpului deseptalizat, ceea ce demonstraeză că 


aferenţele directe inhibitorii de origine septală din hipocamp reprezintă o 
posibilitate reală. Totuşi, din influenţa generală supresivă a hipocampului nu 
decurge că există interneuroni inhibitori. Mai mult, se deduce că hipocampul 
activează selectiv unele structuri sau elementele inhibitori. 

Olton (1978) a studiat rolul conexiunilor septo-hipocampice în comporta- 
mentul organizat spaţial. Autorul a relevat că prin distrugerea componentelor 
spaţiale se produce un sever şi persistent deficit în abilitatea rezolvării unei sarcini 
spaţiale memorate. 

Sistemul septo-hipocampic este legat şi de controlul mişcării, dar mişcările 
voluntare nu sunt afectate de leziunile masive ale hipocampului, de distrucţia ariei 
septale cu eliminarea ritmului teta, sau de transecțiuni ale fornixului, care, de 
asemenea, elimină ritmul teta. Dimpotrivă, producerea ritmului teta prin*stimulare 
septală nu provoacă mişcări, ci poate chiar să reducă viteza acestora, deşi 
mişcările sunt evidente când ritmul teta este produs prin stimularea hipocampică - 
sau reticulată (James şi colab., 1977). Blocarea ritmului teta determinată de 
stimularea septului sau a hipocampului, duce la oprirea unui comportament. 
Frecvența ritmului teta poate reflecta rata scurgerii prin sistem. Unii autori susţin 
că tranchilizantele minore (barbiturice, benzodiazepine şi alcool) influenţează 
comportamentul pe calea sistemului septo-hipocampic, fapt datorită căruia ele sunt 
utilizate în clinică pentru tratarea anxietăţii. Dacă ele reduc anxietatea prin 
diminuarea funcţionării normale a sistemului septo-hipocampic, se poate trage 
concluzia că acest sistem constituie substratul neural al anxietăţii. 


Regiunea septală şi memoria 


Aria septală medială compusă din nucleul medial septal şi braţul vertical 
al nucleului bandei diagonale Broca împreună cu nucleul bazal al lui Maynert sunt 
constituenţii nucleului telencefalic colinergic magnocelular bazal. Ei emit proiecţii 
colinergice şi GABAergice la hipocamp şi la alte componente ale lobului temporal, 
care aparţin sistemului hipocampic. 

Descoperirea la pacienţii cu maladie Alzheimer a degenerării neuronilor 
colinergici magnocelulalri de la nivelul telencefalului bazal şi a celor din aria 
septală medială (Price şi colab., 1982, Arendt şi colab., 1983) a focalizat interesul 
asupra rolului jucat în funcţia memoriei de mecanismele colinergice septo- 
hipocampice. Există tendinţa de interpretare a efectelor dăunătoare asupra 
memoriei produse de lezarea telencefalului bazal şi a căilor sale de proiecţie 
hipocampică, ca fiind rezultate numai din deaferentarea colinergică. Aici este 
ignorat faptul că mulţi neuroni septali, care trimit proiecţii către hipocamp nu sunt 
colinergici ci GABAergici. Pe de altă parte, telencefalul bazal, care cuprinde şi aria 
septală este localizat la nivelul unui important punct de ramificaţie, unde urcă trei 

căi monoaminergice importante-sistemul noradrenergic, serotoninergic şi dopami- 
nergic, care prin intermediul fasciculului telencefalic medial inervează printre alte 
formaţiuni şi regiunea hipocampică. În fine, unele eferenţe hipocampice şi din 
subiculum direcționate către nucleul septal lateral, hipotalamus şi nucleul 
accumbens se termină sau trec prin regiunea septală. 

O leziune telencefalică bazală va avea, astfel, efecte multiple. 

Dacă este limitată de aria septală medială, ea va priva hipocampul şi 
componentele corticale temporale adiacente sistemului hipocampic, de aferenţele 
colinergice şi GAB Aergice de origine septală. Dacă leziunea este mai mare, poate 
întrerupe inputurile noradrenergice, serotonergice şi dopaminergice către regiunea 
hipocampică. Mai mult, ea va disrupe şi eferenţele comportamentele temporale ale 
sistemului hipocampic îndreptate către septul lateral, nucleul accumbens şi 
hipotalamus. Astfel, leziunile regiunii septale afectează funcţie hipocampului, dar 
adesea este dificil de atribuit deficitele specifice rezultate, unuia din aceste sisteme. 
Apoi leziunile telencefalice bazale, care întrerup sistemele colinergic şi monoami- 
nergic va afecta nu numai aria hipocampică, dar şi întregul cortex cerebral precum 
şi amigdala. 

"Unele efecte ale lezării acestei arii sunt cauzate de distrucţia celulelor din 
această regiune care trimite proiecţii la hipocamp, în timp ce altele sunt date de 
întreruperea căilor care trec prin el. 

Paradoxal este faptul că acidul ibotenic, care induce leziuni. celulare 
provoacă deficitele comportamentale mai marcate decât cele induse de acidul 
quisqualic deşi acidul ibotenic produce o deaferentare colinergică de grad mai mic 
(Dunnett şi colab., 1991). 

Studii experimentale pe animale. Leziunile regiunii septale mediale, la 
şobolan, produc deficite de memorie şi învăţare cunoscute a fi sensibile la lezarea 
hipocampului (Olton, 1990; Aigner şi colab., 1991; Kesey şi Vergas, 1993). Aceste 
efecte variabile (uşoare, tranzitorii sau nedemonstrabile) afectează predominant 
învăţarea spaţială şi memoria cu privire la scurgerea timpului. 

Lezarea sau inacticvarea complexului benzii septale diagonale produce un 
deficit de tip hipocampic, deoarece această parte a telencefalului bazal proiectează 
către hipocamp şi către componentele temporale mediale adiacente sistemului 
hipocampic. Lezarea sau inactivarea nucleului bazal Maynert, interferează cu 
sarcinile sensibile la lezarea lobului frontal sau a amigdalei (Givens şi Olton, 1990, 
1994). | 

Lezarea ariei septale este insuficietă pentru a produce o deaterentare 
colinergică semnificativă a hipocampului. 

Printre sistemele modulatoare, care se proiectează pe hipocamp, sistemul 
colinergic nu este unic în susţinerea funcţiei memoriei deşi el este cel mai 
important. 

Disrupţia combinată a impulsurilor colinergice şi noradrenergice sau a celor 
colinergice şi serotoninergice către hipocamp are efecte mai distructive asupra 
funcţiei memoriei decât deaferentarea numai a sistemului colinergic (Richter-Levin 


% 


ui 


Anatomia funcţională a sistemului nervos 401 


şi Segal, 1991; Decker şi Mc Gaugh, 1991). Acest fapt poate explica de ce efectele 
transecţiunii fornixului asupra memoriei sunt mai severe decât cele ale leziunilor 
excitotoxice ale substanţei cenuşii septale. 

Faptul că sistemul colinergic joacă un rol major în mecanismul memoriei 
este sugerat de numeroase observaţii. Deficitul de memorie indus de lezarea 
fornixului şobolanului şi maimuţei sau rezultat din îmbătrânirea şobolanului se 
ameliorează mult prin implantarea în hipocamp a neuronilor septali embrionici 
(Nilsson şi colab., 1987; Ridley şi colab., 1991). 

Implantele de neuroni acetilcolinici duc la stabilirea funcţională a conexiu- 
nilor sinaptice cu neuronii hipocampici şi la restabilirea inervaţiei colinergice 
(Dunnett şi colab., 1982; Low şi colab., 1982). 

Ameliorarea produsă de grefa septală este abolită de antagonistul muscarinic 
atropina (Nilsson şi colab., 1987). Sistemul modular monoaminergic exercită 
influenţă asupra mecanismelor învăţării şi memoriei prin interacţiunea sa cu 
sistemul colinergic. Separat, ele au efecte slabe asupra mecanismelor memoriei. 
Astfel, leziunea sau blocarea sistemului serotoninergic sau noradrenergic nu 
afectează performanţele învăţării spaţiale la şobolan, dar leziunile septale sau 
scopolamina perturbă mult învăţarea spaţială. Acest deficit este accentuat la 
animalele cu blocaj colinergic (Nilsson şi colab., 1988; Richter şi Segal 1991). 

Implantarea neuronilor fetali noradrenergici în hipocampul şobolanilor cu 
fornixul lezat nu ameliorează deficitul de învăţare (Dunnett şi colab., 1982), dar 
grefa combinată de ţesut serotoninergic din rafeu cu ţesut septal colinergic induce 
o ameliorare semnificativă (Nilsoon şi colab., 1990). Grefa septală ameliorează 
deficitul de memorie produs de transecţiunea fornixului. Este posibil ca beneficiul 
adus de grefa septală la animalele fornicotomizate să fie dependent de prezenţa 
unor inervaţii serotoninergice reziduale din hipocamp (Nilsson şi colab., 1990). 

Rolul exercitat de structurile localizate în regiunea septală asupra mecanis- 
melor memoriei nu poate fi comparabil cu cel al strucrurilor hipocampice. Anatomic 
este improbabil ca septul şi sistemul monoaminergic să reprezinte substratul 
procesării informaţiilor specifice, dar sistemele de proiecţie, care transportă date 
senzoriale sau de altă natură pot fi utilizate de către hipocamp pentru construirea 
entităţilor sale anatomice. Septul şi structurile care dau naştere proiecţiilor 
monoaminergice nu pot primi inputuri structurale diferenţiate din ariile cortexului 
cerebral, care prelucrează semnalele senzoriale şi care contribuie la formarea 
constructelor perceptuale sau cognitive (Gloor, 1997). Mai degrabă, rolul septului 
colinergic şi al grupului de celule monoaminergice din trunchiul cerebral împreună 
cu proiecţiile acestora către hipocamp, care eliberează acetilcolina şi monoamina, 
iau parte la crearea condiţiilor fiziologice din circuitele hipocampice sub 
dependenţa cărora procesarea semnalelor de ordin înalt la formarea anumitor tipuri 
de memorie. Inputurile din aceste sisteme către hipocamp furnizează un suport 
modular capabil a procesa semnalele primite de la cortexul cerebral pe căi extrem 
de diferite, necesare pentru tpurile de memorie şi învăţare dependente de 
hipocamp. 

Totuşi, grefele care stabilesc conexiuni funcţionale cu țesutul gazdă prin 
dezvoltarea în hiopocamp a fibrelor cu acetilcolină şi monoamine, pot să nu 
contribuie la refacerea circuiotelor aferente specifice mediatoare de inputuri 
senzoriale procesate cortical. 

Acetilcolina (ACh) şi monoaminele acţionează asupra neuronilor post 
sinaptic prin întărirea proporţiei semnal/zgomot în răspunsul acestora şi prin 
crearea condiţiilor conductive în cazul modificărilor sinaptice plastice. 

Dispariţia influențelor modulare afectează abilitatea neuronilor hipocampici 
de a integra informaţiile venite din diferite surse corticale. Prin urmare, neuronii 
hipocampici par a fi dependenţi de influenţa modulatoare a sistemului colinergic. 

Leziunile regiunii septale la om. La om, lezarea regiunii septale produce 
amnezie cuplată adesea cu hiperemotivitate certă. Amnezia este anterogradă şi într- 
un grad mai mic retrogradă. Ea este limitată la formele de memorie dependentă 
de hipocamp şi nu include memoria procedurală sau de pregătire. Afectarea se 
reflectă asupra componentelor verbale şi nonverbale (Gade, 1982; Damasio şi 
colab., 1985; Phillips şi colab., 1987; Berti şi colab., 1990; Morris şi colab., 1993; 
Markowitsch şi colab., 1993). 

În majoritatea cazurilor, leziunea a fost un infarct cauzat probabil de ocluzia 
ramurilor perforante ale arterei comunicante anterioare, care vascularizează lamela 
medială şi paramedială a țesutului extins de la suprafaţa ventrală a telencefalului 
bazal până la sept, corpul calos rostral şi uneori până la aria cingulată anterioară 
(Alexander şi Freedman 1984). Diagnosticul anatomic este pus cu ajutorul TC 
şi al IRM. 

Într-un caz autopsiat leziunea implica septul precomisural, nucleul benzii 
diagonale Broca, nucleul accumbens şi segmentul ventral al braţului anterior al 
capsulei interne. Implicarea nucleului accumbens prezintă interes, deoarece lezarea 
simetrică a acestuia la şobolan, care primeşte aferenţe subiculare, produce defici de 
memorie spaţială (Sutherland şi Rodriguez, 1989). Leziunile telencefalice bazale 
foarte mici produc amnezie (Morris şi colab., 1992). Aceasta implică o regiune 
mică, ventrală, din telencefalul bazal drept, în care este cuprinsă banda diagonală 
Broca dar nu şi nucleul septal situat dorsal de aceasta, porţiunea adiacentă a 
nucleului accumbens şi posibil o parte din fornixul precomisural de partea dreaptă. 
În ciuda acestei localizări drepte amnezia nu a fost specific materială ci a afectat 
în mod paradoxal mai mult memoria verbală decât cea nonverbală. 

În maladia Alzheimer, neuronii colinergici din regiunea septală sunt pierduţi 
în contextul afectării mai difuze a acestora observată la nivelul telencefalului bazal 
(Arendl şi colab., 1983). La pacienţii cu amnezie cauzată de lezarea regiunii 
septale, PET şi SPECT demonstrează o scădere a activităţi metabolice la nivelul 
regiunii temporale mediale (Damasio şi colab., 1985). 

Acest fapt demonstrează că leziunea septală duce la diminuarea activităţii 
neuronilor regiunii hipocampice. Faptul vine în acord cu datele bbţinute de la 
animalele de experienţă conform cărora septul şi căile monoaminergice, care îl 
traversează exercită o funcţie modulatoare asupra neuronilor hipocampici. 

Ganglionii bazali 


Ganglionii bazali sunt implicaţi în funcţia motorie şi în sistemul extrapira- 
midal. O parte din ganglionii bazali, striatul este compus din nucleul caudat, 
putamen, tuberculul olfactiv şi din nucleul accumbens. Recent, nucleul caudat a 
atras atenţia pentru rolul său în producerea tulburărilor compulsiv-obsesive şi a 
celor din sindromul lui Tourette. El este implicat în funcţia motorie şi modularea 
durerii, simptome relevante ale sindromului de oboseală cronică (Goldstein, 1993). 

Aria striatală primeşte proiecţii limbice limitate de la nucleul accumbens şi 
de la tuberculul olfactiv. Acete structuri sunt cunoscute sub denumirea de striat 
limbic. Având o inervaţie predominant dopaminergică, ele au fost investigate pentru 
rolul lor în schizofrenie. Alt component al ganglionilor bazali, globus pallidus, 
prezintă şi el conexiuni limbice prefrenţiale. 

Neuronii din porţiunea ventrală a palidusului răspund la stimulările 
amigdaloide prin intermediul nucleului accumbens. 


Talamusul 


Această complexă structură anatomică, funcţionează ca staţie releu pentru 
inputurile nervoase senzoriale. Nucleii talamici cei mai familiari sunt cei bazali 
laterali, care conduc informaţiile senzoriale către cortexul idiotipic (ariile senzitive 
primare). Unele arii ale nucleilor bazali laterali au legătură cu cortexul asociativ 
unimodal (izocortex), iar alte arii întinse se conectează cu cortexul heteromodal 
limbic şi paralimbic. Funcţia acestora nu este bine cunoscută. Nucleii talamici 
reticulari intralaminari primesc aferenţe de la sistemul reticulat activator, după care 
se proiectează difuz pe cortexul cerebral. Durerea talamică, entitate bine cunoscută 
în neurologie, se datorează leziunilor talamice distructive. Acest tip de durere, cu 
mic deficit senzorial, se asociază adesea cu disestezii şi parestezii. Ea este 
cunoscută şi sub denumirea de durere centrală. 

Hipotalamusul şi sistemul limbic. Constanta mediului intern al corpului este 
menţinută prin sistemul mecanismelor de control, care limitează variaţia funcţiilor 
organismului. Tendinţa către stabilitate a corpului poartă numele de homeostazie, 
concept introdus în anul 1932 de către Cannon. 

Cheia mecanismelor neurale legate de menţinerea homeostaziei este 
localizată în hipotalamus. Acesta acţionează asupra a trei sisteme majoritare: a) 
sistemul neural definit în mod eronat ca fiind legat de motivaţie; b) sistemul nervos 
autonom şi c) sistemul endocrin. 

Hipotalamusul primeşte informaţii direct din mediul intern şi acţionează 
direct asupra acestuia. 

Sistemul nervos somatic (telencefalul) primeşte informaţii directe din mediul 
extern şi acționează indirect asupra mediului intern al organismului prin intermediul 
structurilor sistemului limbic. Sistemul limbic interpus între formațiunile care 

recepționează stimulii externi şi cele care dirijează mediul intern al organismului 
are rol integrativ, adaptiv şi homeostazic, atât asupra funcţiilor interne, cât şi asupra 
comportamentului. Căile directe şi indirecte care reglează mediul intern şi 
transformă pe cel extern funcţionează paralel. De exemplu, omul poate menţine 
temperatura corpului constantă prin vasoconstricţie, prin vasodilataţie periferică sau 
prin modificarea mediului extern (încălzirea sau răcirea acestuia). 

Hipotalamusul are conexiuni multiple cu structurile corticale care fac parte 
din sistemul limbic. 

Pe baza unor experimente care au sugerat că hiporalamusul are un rol critic 
în expresia emoţiilor, Papez a argumentat că emoţiile ating conştiinţa şi gândirea, 
iar funcţiile înalt cognitive influenţează emoţiile prin intermediul conexiunilor 
reciproce hipotalamo-corticale. El a mai afirmat că respectivul cortex influenţează 
hipotalamusul prin intermediul conexiunilor pe care girusul cinguli le are cu 
formațiunea  hipocampică. Conform acestei idei, formațiunea hipocampică 
prelucrează informaţiile, după care le proiectează către corpii mamilari ai 
hipotalamusului pe calea fornixului. Hipotalamusul informează la rândul său girusul 
cinguli printr-o cale care porneşte de la corpii mamilari, ajunge la nucleul talamic 
anterior (tractul mamilotalamic) şi de aici la girusul cinguli. 

Ulterior, conceptul de sistem limbic a fost extins de către Mac Lean, care a 
inclus în el şi alte structuri funcţionale şi anatomice deja amintite. 

Studiile ahatomice care susțin schema sistemului limbic au demonstrat 
existenţa unor conexiuni directe şi extensive între ariile neocorticale, formațiunea 
hipocampică şi amigdală. Aceste studii arată că hipocampul primeşte majoritatea 
inputurilor sale de la cortexul entorinal pe calea substanţei perforate anterioare. 

Cortexul entorinal primeşte, la rândul său, inputuri de la ariile corticale 
asociative, realizând astfel o legătură strânsă între neocortex şi sistemul limbic. 

Fibrele cortexului entorinal ajung la hipocamp prin intermediul căii perforate, 
trec prin subiculum (arie a cortexului care primeşte inputuri majore de la hipocamp) 
şi stabilesc extensive conexiuni reciproce cu numeroase arii neocorticale. În 
subiculum (pre şi parasubiculum), îşi au originea fibrelor fornixului, care inervează 
hipotalamusul. 

Fornixul conţine şi axonii celulelor piramidale hipocampice, care inervează 
structurile nonhipotalamice. Seminficativ este faptul că la om subiculum este mai 
mare. 


Amnezia diencefalică 


„De foarte mult timp se ştie că leziunile diencefalice produc la om amnezie. 
Majoritatea datelor provin din studierea postmortem a pacienţilor cu sindrom 
alcoolic Korsakov sau cu o varietate de leziuni talamice determinate de infarcte. 
Deşi substratul anatomic al amneziei diencefalice mu este pe deplin clarficat, este 
evident faptul că leziunile, care implică diferite avanposturi ale sistemului hi- 

pocampic, cum ar fi nucleii mamilari, nucleul talamic anterior, porţiunea magnocelu- 
lară a nucleului mediodorsal şi nucleii de linie mediană adiacenţi, împreună cu 
conexiunile acestor variate structuri, sunt afectaţi fie singuri, fie cel mai adesea în 
conjuncţie cu diferite combinaţii, în cazul amneziei dienceaflice. 

Rolul precis al acestor structuri în mecanismele memoriei diencefalice este 
încă incert. Studiile experimentale pe animale au arătat că sistemul hipocampic 
este legat de memoria de recunoaştere şi de memoria spaţială. Astfel, leziunile 
bilaterale ale porțiunii magnocelulare a nucleului mediodorsal, care primeşte inputuri 
din subdiviziunea peririnală-entorinală a sistemului hipocampic dar nu din 
hipocamp, afectează memoria de recunoaştere, efectul memoriei spaţiale fiind mic 
sau absent. Invers, lezarea nucleului talamic anterior şi a regiunii mamilare, care 
primesc inputuri de la regiunea hipocampică (în principal de la subiculum), 
afectează mai ales memoria spaţială. Această dicotomie nu emerge din studiul 
materialului clinic prin faptul că leziunile spontane de la om implică elementele 
ambelor sisteme. 

Studii experimentale pe animale. Lezarea porțiunii magnocelulare a 
nucleului talamic dorso-medial. 

La primate, acesta primeşte inputuri din structurile lobului temporal medial 
şi de la izocortexul temporal rostral, care după procesare ajung la cortexul frontal 
orbital şi median. 

Deficitele de memorie cauzate de lezarea nucleului dorso-medial şi a 
conexiunilor sale aferente provenite din regiunea temporală antero-medială se 
aseamănă cu cele rezultate din lezarea lobului temporal antero-medial, datorită 
întreruperii ciclului memoriei centrat pe amigdală şi pe conexiunile sale cu nucleul 
dorso-medial (Mishkin şi Appenzeller, 1987; Graff-Radford şi colab., 1990). 

Corolarul acestui punct de vedere este că hipocampul comandă circuite 
paralele de memorie, care includ fornixul, corpii mamilari şi proiecţiile sale către 
nucleul talamic anterior. Circuitul care leagă lobul temporal antero-median nu este 
centrat numai pe amigdală, ci şi pe unii constituenți ai sistemului hipocampic cum 
ar fi cortexul entorinal, peririnal şi subiculum, sistemului olfactiv, izocortexul 
temporal anterior şi telencefalul bazal. 

Majoritatea acestor structuri primesc inputuri de ia toate ariile superioare 
multimodale, care au de-a face cu recunoaşterea senzorială. 

Totuşi, deficitele de memorie, care rezultă din lezarea nucleului mediodorsal 
şi a aferentelor sale nu trebuie privite ca reflectând numai întreruperea circuitului 
amigdalotalamic. 

Datele experimentale susţin că lezarea bilaterală a nucleului dorsomedian 
produce deficite similare cu cele care rezultă din lezarea acestor părţi ale sistemului 
hipocampic, care au legătură cu memoria de recunoaştere vizuală, în care putem 
încadra cortexul piramidal şi entorinal, dar şi pe cele care rezultă din lezarea 
amigdalei ca de pildă modificarea comportamentului afectiv (Hunt şi Aggleton, 
1991). Degradarea memoriei de recunoaştere vizuală este mult exacerbată când 
leziunea este mai largă şi cuprinde în afara nucleului dorsomedial, nucleul talamic 

anterior al liniei mediale şi tractul mamilotalamic, fapt care duce la degenerarea 
retrogradă a nucleilor mamilari (Aggleton şi Mishkin, 1983). | 

După lezarea bilaterală a amigdalei apar deficite de memorie pe termen lung 
privind valoarea hedonică a unei recompense (Gaftan şi Murray, 1990; Gaffan şi 
Watkins, 1991). Prin urmare, nucleul dorsomedian participă în particular la funcţiile 
amigdalei legate de efectul care implică o înţelegere asociativă. Rolul porțiunii 
magnocelulare a nucleului dorsomedial în acest proces de memorie a dus la 
concluzia că el face parte dintr-un circuit de memorie integrată în care este inclus 
cortexul frontal ventromedial, pe care se proiectează şi care este conectat reciproc 
şi mai direct cu amigdala şi componentele temporale ale sistemului hipocampic 
(Bachevalier şi Mishkin, 1986; Mishkin şi Appenzeller, 1987). Într-adevăr, leziunile 
simetrice, bilaterale frontale ventromediale (majoritatea orbitofrontale) afectează 
memoria de recunoaştere vizuală şi învăţarea asociativă stimul-recompensă, 
similare cu cele produse de lezarea structurilor mediale temporale sau a porțiunii 
magnocelulare ale nucleului talamic dorsomedial (Gaffan şi Murray, 1990). 

- Lezarea nucleului talamic anterior. Nucleul talamic anterior primeşte 
aferente principale de la complexul subicular direct prin fornix sau indirect prin 
bucla fornixului, de la nucleii mamilari şi de la tractul mamilotalamic. Lezarea 
nucleului talamic anterior afectează memoria spaţială. Transecţiunea fornixului sau 
lezarea hipocampului produce deficite similare, dar lezarea corpilor mamilari nu are 
nici un efect (Aggleton şi Sahgal, 1993). Acest fapt arată că deficitul apărut după 
lezarea talamică anterioară nu poate fi atribuit întreruperii buclei mamilo-talamo- 
hipoacampice, el fiind independent şi de sistemul mamilar. 

Totuşi, nu toate sarcinile spaţiale pot fi sensibile la lezarea nucleului anterior, 
dar nucleul talamic anterior poate contribui la memoria de recunoaştere. Lezarea la 
maimuţ ă a liniei mediane a talamusului, care implică nucleul talamic anterior, 
nucleii liniei mediane anterioare şi partea rostrală a nucleului dorsomedial produce 
o afectare mai severă a memoriei de recunoaştere vizuală decât leziunile mai 
posterioare, care includ nucleul magnocelular (Aggleton şi Mishkin, 1983). 

- Lezarea regiunii mamilare. Remarcabilele caracteristici anatomice ale 
sistemului fornix-mamilar vin în contradicţie cu sărăcia informaţiilor privind 
semnificaţia funcţională. Sursa fibrelor, care conectează formațiunea hipocampică 
cu nucleii mamilari o constituie complexul subicular. Fibrele, care se întorc de la 
nucleii mamilari la complexul subicular trec prin nucleul talamic anterior. Imediat 
adiacent nucleilor mamilari se află regiunea supramamilară care primeşte inputuri 
indirecte de la hipocamp prin nucleul septal, dar în contrast cu nucleii mamilari 
acesta emite o proiecţie directă către hipocampul propriu (Gloor, 1997). Lezarea 
regiunii nucleilor mamilari la şobolan, produce deficite variabile de învăţare 
spaţială şi de memorie (Saravis şi colab., 1990; Sziklas şi Petrides, 1993). 

Leziunile mari, care distrug în întregime nucleii mamilari şi supramamilări, 
dar care afectează aria tegmentală ventrală şi fasciculul telencefalic, nu afectează 
performanţele nonspaţiale. 


LII 


e 


Anatomia funcțională a sistemului nervos 407 


Efectele specifice ale leziunilor regiunii mamilare asupra sarcinilor spaţiale 


- argumentează încă o dată noţiunea conform căreia, lezarea sistemului monoami- 


nergic din aria tegmentală ventrală şi a fasciculului telencefalic medial, poate fi 
cauza deficitului de memorie spaţială şi nespaţială. 

Lezarea la maimuţă a nucleilor mamilari produce o afectare discretă sau 
temporară a memoriei de recunoaştere vizuală, care dispare cu timpul (Zola- 
Morgan şi colab., 1989), dar unele deficite de memorie spaţială rămân. 

Studiul leziunilor la om. Sindromul alcoolic Korsakow este caracterizat prin 
amnezie anterogradă şi retrogradă, dezorientare amnestică, confabulaţii şi false 
recunoaşteri, întâlnite mai frecvent în demenţa senilă. În anul 1881, Gudden a 
demonstrat prezenţa leziunilor corpilor mamilari în creierul pacienţilor cu stare 
amnezică «determinată de consumul de alcool din cadrul sindromului Korsakow. 
Într-adevăr, aceste leziuni au fost întâlnite la autopsia tuturor cazurilor cu un astfel 
de sindrom (Victor, 1995). Recent a devenit posibilă demonstrarea in vivo a atrofiei 
corpilor mamilari cu ajutorul RM (Squire şi colab., 1990). Unii autorii (Gamper, 
1929; Malamud şi Skillicorn, 1956; Brion şi Mikol, 1978) au atribuit starea 
amnezică din sindromul Korsakow, acestor leziuni mamilare. 

Totuşi, situaţia nu este atât de simplă, deoarece în afara afectării corpilor 
mamilari în creierul pacienţilor respectivi există şi alte leziuni. 

În acest proces patologic sunt implicaţi şi diferiţi nuclei talamici care au 
relaţii cu structurile lobului temporal mediu. Porțiunea medială (magnocelulară) a 
nucleului dorsomedial este cel mai comun afectată, mai puţin lezaţi fiind nucleii 
laterodorsal, pulvinarul medial şi nucleii anteriori ai liniei mediane. În contrast cu 
nucleii mamilari a căror leziune predominentă este glioza şi proliferarea vasculară 
cu păstrarea multor neuroni, în ariile afectate ale talamusului, pierderea celulelor 
nervoase reprezintă patologia determinantă. Păstrarea multor neuroni în nucleii 
mamilari poate explica lipsa comună a demielinizării tractului mamilotalamic. Alte 
arii mai puţin implicate sunt reprezentate de restului hipotalamusului şi de materia 
cenuşie periventriculară şi periapeductală. În plus, s-au găsit demielinizări şi 
frecvente în porţiunea centrală a pilierilor fornixului. La unii pacienţi cu sindrom 
Korsakov s-a demonstrat o uşoară pierdere celulară în sectorul CAI al hipocam- 
pului şi în cortexul frontal (Victor şi clab., 1971; Mayes şi colab., 1988; Victor, 
1995). Oricum, este dificil de atribuit amnezia din sindromul Korsakov lezării unei 
singure structuri. Victor şi colab. (1971) arată că lezarea nucleului dorsomedial are 
cel mai important rol în amnezie dar Mayes şi colab., (1988) au avut pacienţi cu 
sindrom Korsakov, care nu prezentau nici o patologie semnificativă a nucleului 
dorsomedial. 

După analiza materialului cazuistic, Mair şi colab. (1979) conchid că 
leziunile mamilare sunt cauza principală a sindromului Korsakov. 

Totuţi, deficitele moderate de memorie restrânse la domeniul spaţial, relevate 
la animalele de experienţă după distrugerea mamilară pun la îndoială afirmaţia 
de mai sus. Starea de amnezie profundă din sindromul Korsakov se datorează 

probabil combinării diferitelor leziuni diencefalice, fiecare afectând nuclei sau 
tracturi de fibre care se conectează cu structurile temporale mediale (Gloor, 1997). 
Mc Entee şi Mair (1990) au arătat că interferența cu funcţia aminoaminergică 
poate contribui la apariţia amneziei din sindromul Korsakov. 

Grupul căilor şi celulelor monoaminergice localizate în regiunea trunchiului 
cerebral şi a hipotalamusului afectate de encefalopatia Wernicke dă naştere 
sindromului Korsakov. 

Acest puct de vedere vine în acord cu observaţia conform căreia metaboliţii 
noradrenalinei şi dopaminei diminuă în LCR-ul pacienţilor cu sindrom Korsakov. 
Amnezia din sindromul Korsacov este similară cu cea de la pacienţii cu leziuni 
temporale mediale (Zola-Morgan şi colab., 1986; Squire şi colab., 1989). Contrar 
datelor obţinute la animalele cu leziuni mamilare, memoria spaţială nu este afectată 
în mod disproporționat în sindromul Korsakov (Mac Andrew şi Jones, 1993). Totuşi, 
pacienţii cu acest sindrom au unle caracteristici neîntâlnite la bolnavii cu leziuni 
temporale mediale. În particular, ei au deficite în domeniul funcţiei lobului frontal 
(Squire, 1982). În acest sens, au fost puse în evidenţă pe cale radiologică 
(Shimamura şi colab., 1988) şi histologică (Mayes şi colab., 1988), atrofii corticale 
frontale. Apoi confabularea nu reprezintă o caracteristică a amneziei temporale 
mediale. 


Amnezia diencefalică în alte afcţiuni decât în sindromul Korsakow 


Sindromul Korsakov rezultă din combinarea diferitelor leziuni diencefalice, 
care afectează ariile conectate cu structurile lobului temporal medial. 

Sindromul amnezic poate apărea şi în cazul altor leziuni. Aici putem aminti 
aspectul bine studiat al pacientului M.A. al cărui creier a fost penetrat de o floretă 
prin nara dreaptă (Teuber şi Milner, 1968; Squire şi colab., 1989). După mai mulţi 
ani, evaluarea exactă a leziunilor a putut fi făcută cu ajutorul IRM. 

În complexul lezional au fost implicate lamina medulară internă, nucleii 
intralaminari şi ai liniei mediale, nucleul dorsomedial, nucleul ventral anterior, 
nucleul ventrolateral, tractul mamilotalamic (aparţinând talamusului stâng) şi 
fornixul postcomisural. A existat şi distrucţia bilaterală a nucleilor mamilari. 
Lezarea parţială a poluluii temporal drept, a amigdalei şi a cortexului entorinal a 
fost făcută în cursul repetării fistulei LCR. 

Deficitul de memorie al bolnavului N.A a fost predominant anterograd dar 
nu'în totalitate. . 

În conformitate cu localizarea leziunii talamice de partea stângă el avea 
afectată aproape în exclusivitate memoria verbală şi foarte puţin ce nonverbală. 

În literatură, există şi alte rapoarte de cazuri cu amnezie diencefalică la care 
TC, IRM sau studiile postmortem au demonstrat prezenţa leziunilor talamusului 
paramedian anterior sau posterior, precum şi a implicării nucleilor mediodorsal 
(Graft-Radford şi colab., 1985, 1990; Mori şi colab., 1986; Julien şi colab., 1990; 

Hodges şi Mc Carthy, 1993 etc.). Majoritatea leziunilor simetrice şi circumscrise 
interesau talamusul anteromedial. Cele mai multe au rezultat din infarctizarea 
teritoriului talamo-subtalamic paramedian, determinată de ocluzia arterelor 
perforante, care iau naştere frecvent din cerebrala posterioară stângă, dreaptă sau 
comunicanta posterioară. Aceste infarcte produc un sindrom caracterizat prin 
amnezie asociată cu paralizia privirii în sus (Barbizet şi colab., 1981; Graff-Radford 
şi colab. 1985; etc). Ocluzia trunchiului arterial poate cauza infarcte talamice 
ischemice, care implică de obicei nucleul dorsomedial. Totuşi, la nici unul nu a fost 
afectat numai nucleul dorsomedial (Markowitsch, 1982). 

Frecvent, este implicat tractul mamilotalamic, pe care Graff-Radford şi colab. 
(1990) îl consideră crucial în cauzarea amneziei acestor pacienţi, aceasta datorită 
întrerupererii fibrelor terminale ale pedunculului talamic extracapsular, care trece 
prin calea amigdalofugală ventrală. Totuşi, întreruperea fibrelor tractului reprezintă 
unicul tip de leziune ce cauzează amnezia diencefalică. Acest fapt este sugerat de 
observaţia conform căreia pierderea neuronală bilaterală din nucleii talamic 
anterior şi dorsomedial rezultată din degenerarea ereditară, este asociată cu 
amnezie, insomnie şi mioclonus (Julien şi colab., 1990). Astfel, pierderile celulare 
numai din aceşti nuclei pot fi suficiente pentru cauzarea amneziei. 

Şi pierderile neuronale din oliva inferioară din partea de jos a trunchiului 
cerebral pot fi relevante pentru amnezie. 

Din analiza critică a datelor din literatură privind amnezia diencefalică 
reiese că amnezia cauzată de lezarea talamusului anteromedial implică nucleul 
talamic dorsomedial în afara căruia , adesea, sunt implicate căile şi structurile 
nucleare din vecinătate ca de pildă nucleul anterior, tractul mamilotalamic şi 
radiaţiile terminale ale pedunculului talamic extracapsular. Leziunile care afectează 
numai una din aceste structuri, dar bilateral, au efecte relativ mici asupra memoriei, 
dar deficitul creşte paralel cu numărul structurilor lezate. Prin urmare, efectele 
acestor leziuni sunt cumulative, iar în combinaţie ele pot cauza un sindrom amnestic 
sever (Graff- Radford şi colab., 1990). Secţionarea bilaterală, la maimuţă a 
fornixului sau a căilor amigdalofugale ventrale nu produce nici o afectare a 
memoriei de recunoaştere vizuală, dar secţionarea bilaterală a acestor căi cauzează 
un deficit semnificativ de memorie (Bachevalier şi colab., 1985). La om, amnezia 
rezultată din leziunile talamice paramediane bilaterale, din regiunea nucleului 
dorsomedial, indiferent de etiologie, este predominent anterogradă şi afectează atât 
materialul verbal cât şi pe cel nonverbal. În faza acută a bolii este afectată foarte 
mult şi memoria retrogradă dar care cu timpul se clarifică. Totuşi, Hodges şi Me 
Carthy (1993) au descris şi o amnezie retrogradă persistentă, referitoare în 
particular, la materialul autobiografic. 

Deficitele de memorie specific materiale, verbale sau nonverbale, pot apărea 
şi în cazul leziunilor talamice paramediane unilaterale sau marcat asimetric, dar 
leziunile stângi produc un deficit de memorie predominant verbal (Squire şi Slater, 
1978; Mori şi colab., 1986; Squire şi colab., 1989). Leziunile care implică 

talamusul paramedian drept produc predominant deficite de memorie nonverbală 
(Guberman şi Stuss, 1983). Aceste observaţii arată că specializarea hemisferică 
pentru encodarea memoriei specific materiale se extinde şi asupra talamusului, care 
este dependent de structurile temporale implicate în procesarea materialului specific. 


Cortexul cerebral 


Pe baza structurii, cortexul cerebral a fost împărţit în simplu, unidiferenţiat 
(corticoid) şi complex. 

Nucleii septali, substanţa nenumită, nucleii amigdaloizi, hipocampul şi 
cortexul piriform reprezintă exemple de structuri arhicorticale sau allocorticale. 
Structurile corticoide sau allocorticale au una sau două pături de neuroni şi intră 
în alcătuirea de bază a sistemului limbic. 

Datele de anatomie comparată arată ca arhicortexul reprezintă cea mai 
veche formaţiune corticală, fapt datorită căruia Brodmann a denumit-o arhipallium. 

Vogt şi Economo l-au denumit allocortex, din cauză că arhipalliumul 
prezintă o dispoziţie structurală simplă formată din 2-3 straturi. 

Neopalliumul, care are o structură fundamentală mai complexă formată din 
şase straturi, a fost denumit de aceiaşi autori izocortex. 

Cortexul plitorm are o funcţie incomplet elucidată. Totuşi, lobul olfactiv 
aduce inputuri chimice către creier pe calea mirosului, singura modalitate 
senzorielă care nu are nici o legătură cu talamusul. El are o mare densitate de 
receptori pentru IL-1. Cortexul piriform are legături directe cu structurile limbice, 
cu hipotalamusul şi cu regiunile paralimbice. La mamiferele inferioare majoritatea 
inputurilor sistemului limbic provin de la lobii olfactivi şi de la cortexul piriform. 
La om aceste căi mai există, dar au fost înlocuite în mare parte cu căile vizuale 
şi cele ale cortexului orbitofrontal. Acest cortex, inclus în sistemul limbic, are 
împreună cu insula şi cortexul cingulat, căi directe, care ajung la trunchiul cerebral, 
în special la punte şi mezencefal. 

Substanţa nenumită formată dintr-o masă cenuşie, situată sub nucleul 
lentiform, se extinde către complexul amigdaloid. Partea rostrală a acesteia ajunge 
sub cortexul substanţei perforate anterioare. Porțiunea bazală a regiunii septale se 
continuă lateral şi caudal de regiunea preoptică cu substanţa nenumită. 

„Ariile din jurul sistemului limbic numite paralimbice au o structură 
histologică mai complexă, mezo-corticală. 

Lă om, există cinci structuri paralimbice majore: cortexul orbitofrontalcaudal, 
insula, polul temporal, girusul parahipocampic şi cortexul cingulat. Aceste regiuni 
formează în jurul bazei creierului un inel denumit şi limbus. 

Majoritatea suprafeţei corticale aparţine izocortexului. Ariile sale asociative 
homotipice pot îi unimodale şi heteromodale. Izocortexul unimodal este limitat la 
o singură modalitate senzorială asociativă, cum ar fi auzul. Acest izocortex 
asociativ unimodal prelucrează inputurile pure, sarcină vitală pentru supravieţuire. 


L] 

Izocortexul heteromodal are neuroni care răspund la mai multe modalităţi sen- 
zoriale, iar structura sa este similară cu cea a izocortexului unimodal. Cortexul asociativ 
heteromodal împreună cu cel paralimbic prelucrează informaţiile într-un mod mult mai 
general şi le integrează în motivaţie, afect, experienţă şi chiar în personalitate, 

Ariile heteromodale, care asigură prelucrarea informaţională senzorială 
pentru ariile motivaţionale ale cortexului paralimbic, includ : cortexul prefrontal, 
girusul supramarginal, aria parieto-occipitală-medială, lobul parietal inferior şi 
girusul angular. 

Regiunile corticale 1diouipice includ ariile înalt diferenţiate motorii şi 
senzitive primare (cortexul vizual, auditiv, somatosenzorial şi motor). Cortexul 
idiotipic este uşor influenţat de activitatea limbică. Prin urmare, el are rolul de a 
acţiona asupra organsmului şi asupra sistemului său comportamental, deoarece 
inputurile sale senzoriale şi motorii primare nu sunt însoţite de instrucțiuni colorate, 
cu emoţii şi stări motivaţionale. Ariile idiotopice şi ariile corticale unimodale sunt 
dedicate unei singure modalităţi de transfer informaţional, în timp ce ariile 
heteromodale împreună cu cele paralimbice posedă numeroase inputuri şi outputuri, 
care nu pot fi atribuite unei anumite specilaizări. Ariile adiacente comunică una cu 
alta mult mai mult decât o fac ariile neadiacente. Hipotalamusul şi-sistemul limbic 
au multe comunicaţii şi influenţe directe, în timp ce, cu câteva excepţii, influenţele 
hipotalmice directe asupra restului cortical sunt relativ minore. 

Există prin urmare cinci tipuri de cortex, a căror structură trece de la simplu 
la complex şi diferențiat. Localizarea cerebrală a acestora sugerează modul în care 
ele se leagă de anumite funcții. Structurile limbice sunt mai strâns unite cu 
hipotalamusul;, reglatorul de bază al mediului intern şi generatorul instinctelor şi 
motivaţiilor. Sistemul limbic este implicat în multe funcţii hipotamlamice, cum ar 
fi memoria, învăţarea şi unele activităţi sociale unice la mamifere, importante 
pentru supraviețuirea speciei. 

Implicarea sistemului limbic în memorie este bine cunoscută. Nu poate exista 
nici o stare amnestică fără disfuncţia sistemului limbic. 

Astfel, leziunile hipocampice produc tulburări caracteristice în achiziţionarea 
noilor date de memorie, dar în cazul afectării ambelor formaţiuni hipocampice şi 
a amigdalelor, memoria este mult mai sever tulburată. Şi lezarea ariilor paralimbice, 
care transmit informaţiile din ariile corticale către hipocamp, pot da tulburări de 
memorie. Pe de altă parte, este acceptat faptul că ariile paralimbice împreună cu 
unele structuri limbice reglează afectul şi motivaţia. Ceea ce nu este bine înţeles, 
este gradul în care ele determină controlul autonom mai înalt prin intermediul 
mecanismelor de transducţie endocrină. În mod tradițional, sistemul limbic este 
asociat cu emoția, dar modificările nervoase autonome care apar în cazul stărilor 
emoţionale, deşi au fost discutate în literatura de specialitate, nu au fost integrate 
pe deplin în funcţia organismului. | 

Din această cauză, la sfârşitul acestui capitol vom relata câteva date cu 
privire la rolul sistemului nervos vegetativ (autonom) în menţinerea homeostaziei. 

Astfel, lezarea zonei limbice produce tulburări profunde de memorie, motivaţie, 
afect, control neuroendocrin, tonus autonom şi de imunoreglare. 
Ariile heteromodale împreună cu cele paralimbice acţionează ca tampon 


sinaptic între realitatea externă şi cerințele sau solicitările mediului intern dirijate 


de hipotalamus şi de sistemul limbic în genereal (fig. 79). 

Fig 79. Formațiunile anatomice care intervin în expresia fiziologică a comportamentului 


Ele înzestrează individul cu soluţii alternative de răspuns la enorma 
diversitate a stimulilor, în baza contextului în care aceştia apar. 

În afara răspunsurilor programate, comportamentul poate fi modificat şi de 
variate stări interne, de lumea externă şi de experienţa anterioară. În aceste arii ia 


naştere prima soluţie comportamentală pe bază genetică şi neurală, iar diferenţa 


dintre psihic şi corp se estompează atât de mult, încât devine aproape lipsită de 
expresie. Totuşi, în reglarea problemei interacțiunii psihic corp intervine adesea 
terenul filozofic, cognitiv, cel al neuroştiinţei şi cel al biologiei moleculare. 


Concluzii 


Fiziologia extrem de complexă a sistemului limbic se află la primii săi paşi. 
Totuşi, prin faptul că acest complex limbic are conexiuni cu toate ariile inervate de 
sistemele extero şi interoceptive, el poate sintetiza informaţiile respective şi poate 
acţiona ca sistem tampon între structurile somatice şi viscerale cu rol important în 
reglarea atectului, motivaţiei, homeostaziei, autoconservării, procreerii şi în 
modularea comportamentului. 

"În prezent, există un acord general asupra poziţiei centrale a sistemului 
limbic în mecanismul care generează comportamentele şi emoțiile, specifice stărilor 
motivaţionale. Conform unei motivații, impulsurile generate de sistemul senzitivo- 
senzorial, de cortexul cerebral de sistemul endocrin şi autonom, componente ale 
sistemului limbic, pun în acţiune mecanismele care la rândul lor excită sistemele 

somatic şi visceral, a căror activitatea reunită determină expresia fiziologică a 
comportamentului şi a emoţiei. 

Eferenţele sale ajung în ariile cele mai specializate ale cortexului cerebral, 
în ariile instinctuale ale sistemului nervos, în trunchiul cerebral, în măduva spinării 
şi la nivelul sistemului nervos autonom. 

Totuşi, noţiunea conform căreia sistemul limbic reprezintă o structură 
reglatoare importantă a reţelei neuroendocrine şi imune, implicate în conştiinţă şi 
în interfaţa dintre psihic şi corp, nu a fost studiată şi apreciată în mod adecvat. 


SISTEMUL NERVOS VEGETATIV - DATE GENERALE 


Sistemul nervos somatic controlează şi reglează conştient şi voluntar relaţiile 
organismului cu mediul extern, precum şi adaptarea acestuia la modificările continui 
ale spaţiului extracorporal. Prin urmare, sistemul nervos somatic este o structură 
ecotropă sau de relaţii externe. | 

Sistemul nervos vegetativ sau autonom denumit astfel impropriu deoarece 
organele sau țesuturile pe care le inervează posedă un anumit autotumatism, care 
permite continuarea activităţii lor şi în condiţii bazale, fără comandă nervoasă, 
are rolul de a asigura funcţionarea reflexă şi involuntară a organelor interne (cord, 
pulmon, tub digestiv, aparat excretor, glande cu secreție internă şi externă etc). 

Structurile viscerale inervate de sistemul nervos autonom menţin în organism 
un mediu constant : homeostezia, 

Sistemul nervos vegetativ sau autonom are două componente cu funcţii 
diferite: funcţia simpatică şi cea parasimpatică. 

Activitatea parasimpatică are un caracter anabolic, cu rol în acumularea şi 
conservarea energiei organismului. Ea este adaptată pentru acţiuni selective şi 
localizate şi nu pentru reacţii generalizate. Neuronii parasimpatici contractă pupila, 
răresc bătăile cordului, accentuează mişcările peristaltice şi relaxează sfincterele 
vezical şi rectal. 

Contracţia pupilei fereşte retina de acţiunea unei lumini excesive; rărirea 
contracţiilor cardiace oferă muşchiului cardiac perioade -mai lungi de odihnă şi 
fortificarea; accentuarea secreției salivare, gastrice şi a peristaltismului creează 
condiţii fundamentale pentru digestie, absorbţie şi pentru depozitarea materialului 
energetic. Activitatea simpatică are rol catabolic, de eliberare şi consumare a 
energiei şi de punere a organismului în stare de apărare faţă de schimbările 
produse în mediul extern, pregătind astfel individul pentru reacţiile de fugă şi luptă. 

Neuronii simpatici dilată pupila, accelerează contracţiile cardiace şi inhibă 
peristaltismul şi contracția sfincterelor vezical şi rectal. 

Rezultă, deci, că stimularea componentei simpatice duce la mobilizarea 
rezervelor organismului, echipându-l pentru acţiuni musculare intense cerute de 

ofensivă, apărare şi crize emoţionale. Cele două sisteme acţionează reciproc şi 
sunt integrate în coordonarea răspunsurilor necesare asigurării menţinerii mediului 
intern necesar pentru a face faţă oricărei situaţii. 

Activităţile parasimpatice sunt iniţiate în mod primar de modificările interne 
ale viscerelor, în timp ce sistemul simpatic este activat în cea mai mare parte de 
impulsurile exteroceptive ce trec prin fibrele somatice aferente. 

Cele două componente ale sistemului nervos, net individualizate la nivel 
periferic şi. medular şi din ce în ce mai puţin precis şi mai puţin strâns în etajele 
supramedulare, realizează împreună adaptarea continuă şi adecvată a organismului 
uman la condiţiile în permanentă schimbare a mediului natural şi social. 

Gaskell (1916) a demonstrat că atunci când o structură viscerală are o 
inervaţie dublă, (simpatică şi parasimpatică) efectele celor două sisteme sunt antagoniste. 

Hipotalamusul reprezintă locul principal de integrare autonomă centrală. 
Cele mai voluminoase conexiuni aferente ale hipotalamisului îşi au originea în 
formațiunea hipocampică, în complexul nuclear amigdaloid şi în cortexul olfactiv. 

Conexiuniunile indirecte provin din regiunile corticale care aparţin sistemului 
limbic. Multe din aceste structuri formează circuite care încep în regiunea septală 
şi se extind prin regiunea preoptică şi hipotalamus în mezencefalul rostral. 
Structurile mezencefalice primesc inputuri hipotalamice pe calea componentei 
descendente a fasciculului telencefalic medial, pe calea tractului mamilo-tegmental 
şi prin intermediul proiecţiilor descendente din substanţa cenuşie periventriculară. 
De la mezencefal, inputurile hipotalamice sunt transmise caudal prin numeroase relee 
sinaptice, care aparţin formaţiuni reticulate a trunchiului cerebral (Nauta, 1972). 

Prin sistemul de fibre descendente, hipotalamusul şi alte structuri supraseg- 
mentare contribuie la reglarea multor activităţi reflexe viscerale, ca de exemplu 
presiunea sanguină, temperatura corpului, transpiraţia, secreția, reflexele oculare, 
vezicale, rectale şi sexuale. 


NUCLEII BAZALI 


Aşa cum am arătat, în cadrul hemisferelor cerebrale substanţa cenuşie nu este 
dispusă numai la exterior, în scoarţa cerebrală, ci şi în interior, formând un grup 
de nuclei cunoscuţi sub numele de nucleii bazali. 

Structurile incluse în aceştia variază, dar cele mai comune sunt: complexul 
amigdaloid, claustrumul şi corpul striat format din nucleul caudat şi nucleul 
lentiform (fig.80). Câte şi Crutcher, (1991) includ în grupa ganglionilor bazali cinci 
nuclei subcorticali: nucleul caudat, putamenul, globus pallidus, nucleul subtalamic 
şi substanţa neagră. Aceste mase nucleare heterogene ca structură, funcţie şi istorie 
filogenetică au dus la crearea unei terminologii confuze şi la regruparea lor în 
diverse moduri. 

Fig. 80 a. Secţiune frontală prin 
coloana fornixului şi comisura 
anterioară cu evidenţierea ganglio- 
nilor bazali. 

]. Cornul anterior al ventriculului 
lateral; 2. Putamen; 3. Coloanele 
fomixului; 4. Globus pallidus; 5. Sub- 
stanţa perforată anterioară; 

6. Tractul optic; 7. Recesul infundi- 
bular al ventriculului trei; 8. Capsula 
extremă; 9. Claustrum; 10. 
Capsula externă; 1]. Capsula 
internă; 12. Capul nucleului 
caudat,; 13. Corpul calos; 14. Co- 
imisura anterioară. 


Fig. 80 b. Secţiune orizontală prin hemisferele 
cerebrale cu evidenţierea ganglionilor bazali 

1. Coloanele fornixului; 2. Capsula internă; 3. Pu- 
| tamen; 4. Capsula extremă; 5. Claustrum; 6. Cap- 
sula externă; 7. Capsula internă (braţul 
posterior); 8. Coada nucleului caudat; 9. Coli- 
culii superiori; 10. Vermisul cerebelos; 11. For- 
maţiunea hipocampică; 12. Pulvinarul; 13. Co- 
misura posterioară; 14. Ventriculul trei; 15. Tala- 
musul; 16. Globus pallidus; 17. Putamen; 18. Cor- 
nul anterior al ventriculului lateral; 19. Corpul 
calos. 

Corpul amigdaloid 
(complexul nuclear amigdaloid, amigdala, arhistriatum) 


Această formaţiune anatomică este constituită dintr-o masă cenuşie situată 
în porţiunea dorso-medială a lobului temporal anterior. El formează pereţii ventral, 
superior şi medial ai vârfului cornului inferior al ventriculului lateral, iar caudal se 
continuă cu uncusul girusului parahipocampic. Relaţiile sale sunt complicate . 

Astfel, deasupra se continuă în parte cu marginea inferomedială a claustrumului iar 
fibrele capsulei externe şi substanţa cenuşie a substriatului îl separă de putamen şi 
globus pallidus. Fibrele tractului optic se află în apropierea lui. Parţial se afundă 
în girusul semilunaris, în girusul ambiens şi în girusul uncinat. Zonele tranziționale 
îl conectează cu substanţa «perforată anterioară, cu coretxul piriform şi cu girusul 
parahipocampic. 

Caudal se află lângă partea ventrală a hipocampului unde fuzionează cu 
apexul cozii nucleului caudat. Stria terminalis iese din aspectul său caudal. 

Complexul amigdaliod se divide în două mase nucleare: grupul nuclear 
corticomedial şi grupul nuclear bazolateral. Mai există şi un nucleu central care, 
după unii, reprezintă o subdiviziune separată, în timp ce după alţii ar fi inclus în 
grupul nuclear corticomedial. 

La om, grupul nuclear corticomedial constituie partea dorsală sau dorsome- 
dială a complexului datorită rotației lobului temporal. 

Subdiviziunea nucleară a grupului corticomedial include: 1) aria amigdaloidă 
anterioară; 2) nucleul tractului olfactiv lateral; 3) nucleul amigdaloid medial; 4) 
nucleul amigdaloid cortical. Nucleul tractului olfactiv lateral este cel mai puţin 
dezvoltat la om. Aria amigdaloidă anterioară, care reprezintă partea cea mai 
rostrală a complexului amigdaliod, este slab diferențiată. Grupul nuclear 
amigdaloid este cel mai apropiat de putamen şi coada nucleului caudat. Complexul 
corticomedial se continuă prin zonele traziţionale cu substanţa perforată anterioară, 
banda diagonală a lui Broca, substanţa nenumită, putamenul, nucleul caudat, ariile 
corticale din jurul uncusului şi girusul parahipocampic. 

Partea cea mai mare şi mai diferențiată a complesului amigdaloid la om o 
constituie grupul nuclear bazolateral, care se subdivide în: 1) nucleul amigdaloid 
lateral; 2) nucleul amigdaloid bazal; 3) nucleul amigdaloid bazal accesoriu. 

Nucleul amigdaloid central conţine terminaţii nervoase cu mare concentraţie 
de dopamină şi apare strâns legat de neostriat, de claustrum şi cortexul girusului 
parahipocampic. Conexiunile complexului amigdaloid sunt incomplet stabilite la om. 

Conexiuni aferente Dintre conexiunile aferente ale complexului amigdaloid., 
fibrele olfactive sunt cel mai bine cunoscute. Acestea îşi au originea în lobul 
olfactiv, trec prin tractul olfactiv lateral şi se termină în grupul nuclear corticome- 
dial. Nucleul amigdaloid bazolateral nu primşte fibre din tractul olfactiv lateral, dar 
primeşte o aferenţă olfactivă indirectă pe calea releului din cortexul piriform. 
Asttel, aproape toate părţile complexului nuclear amigdaloid primesc fie direct, fie 
indirect impulsuri olfactive. Pare să facă excepţie numai grupul nuclear central. 
Experimental, s-a dovedit că la amigdală sosesc importante fluxuri de semnale 
diencetalice, paralele cu sistemul aferent, din jumătatea rostrală a hipotalamisului 
pe calea striei terminale şi de la restul ganglionilor bazali prin căile ventrale. Aceste 
inputuri diencefalice converg spre toţi nucleii care primesc şi aferenţe olfactive 
directe sau indirecte. În cadrul experienţelor pe pisică şi maimuţă s-a constatat 
prezenţa şi a aterenţelor neocorticale, care vin din girusul temporal inferior şi se duc 

la nucleii bazolateral şi central. Au mai fost descrise aferenţe şi de la cortexul 
orbito-trontal şi de la ariile parietală, occipitală şi temporală, care se duc la nucleul 
amigdaloid lateral pe calea braţului posterior al comisurii anterioare. Alte aferenţe 
converg de la nucleii talamici specifici şi nespecifici, de la formațiunea reticulată 
a trunchiului cerebral şi de la cortexul piriform. 

Se poate constata că aferenţele neolfactive sunt slabe. 

Conexiunile efernte. Siria terminalis sau semicircularic este cea mai 
importantă cale eferentă a complexului nuclear amigdaloid. Cea mai mare parte a 
fibrelor acesteia îşi au originea în zona corticomedială a complexului amigdaloid. 
Fibrele din stria terminalis se arcuiesc de-a lungul întegii margini mediale a 
nucleului caudat lângă joncţiunea sa cu talamusul. Rostral, aceste fibre se termină 
în nucleul striei terminale localizat lateral de coloanele fornixului şi dorsal de 
comisura anterioară. O parte din aceste fibre care aparţin zonei postcomisurale din 
stria terminalis se termină în nucleul hipocampic anterior, iar unele fibre se alătură 
fasciculului prozencefalic medial. Fibrele părţii precomisurale din stria terminalis 
se termină în aria preoptică medială care se continuă caudal, pentru a se termina 
într-o zonă săracă în celule care înconjoară nucleul hipotalamic ventro-medial 
(Hall, 1965). 

Eferenţele amigdalo-fugale ventrale iau naştere din nucleul amigdaloid 
bazolateral şi cortexul piriform, ies din partea dorso-medială a amigdalei şi se 
răspândesc medial şi rostral sub nucleul lentiform (Gloor , 1960). 

Fibrele trec prin substanţa nenumită şi intră în ariile preoptică laterală şi 
hipotalamică, în regiunea septală şi în nucleul benzii diagonale. 

Fibrele amigdalo-fugale trec peste regiunea preoptică şi hipotalamus, intră 
în pedunculul hipocampic inferiror şi se proiectează către partea magnocelulară a 
nucleului dorso-medial al talamusului ( Nauta şi Mehler, 1969). Aceste fibre se 
alătură proiecţiilor care iau naştere din neocortexul temporal. După Nauta şi 
Mehler (1969) există conexiuni reciproce între amigdală, nucleul dorso-medial al 
talamusului şi regiunile neocorticale orbitofrontală, cingulată şi temporală. Fibrele 
interamigdaloide trec prin comisura anterioară. 

Consideraţii funcţionale. Deşi complexul amigdaloid primeşte un input 
olfactiv, importanţa acestuia pentru sensibilitatea olfactivă este incertă, deoarece 
distrucţia lui bilaterală nu afectează discriminarea olfactivă. Stimularea sau ablaţia 
complexului nuclear amigdaloid la animale produce o largă varietate de modificări 
comportamentale, viscerale, somatice şi endocrine. Cea mai evidentă modificare 
comportamentală dată de stimularea amigdaloidă a unui animal .neanesteziat este 
„Oprirea“ din orice activitate ca şi cum animalul ar avea o atitudine de atenţie 
trează. Reacţia de „oprire“ apare ca o fază iniţială a fugii şi a reacției de apărare. 
Reacţia de fugă (teamă) şi reacţia de apărare (furie şi agresiune), comportamente 
agoniste, au sediul în regiuni diferite ale complexului amigdaloid (Ursin şi Kaada, 
1960). Reacţiile de teamă şi furie pot fi intense şi asociate cu midriază, piloerecţie, 
mârâit şi semne coraspunzătoare intersectării emoţionale relevate prin răspunsuri 

din partea sistemului nervos autonom. Stimularea electrică a striei terminale sau a 
fibrelor amigdalo-fugale ventrale produc comportamentele reacției de apărare. După 
întreruperea fibrelor amigdalo-fugale ventrale, nu se mai obţine reacţia de apărare 
prin stimularea complexului amigdaloid (Zbrozyna, 1972), fapt care demonstrează 
rolul important al părţii bazolaterale a complexului în producerea acestei reacţii. 

La om, stimularea regiunii amigdaloide produce teamă, stare confuză, 
tulburări de conştienţă şi amnezie pentru faptele care au loc în timpul stimulării 
(Gloor, 1960). Furia care se instalează după stimulările amigdaloide la animale 
apare rar asociată cu crizele temporale sau după stimularea profundă a lobului 
temporal la om (Mark, 1974). 

Răspunsurile viscerale obţinute prin stimularea amigdaloidă cuprind 
modificări ale ritmului şi amplitudini respirației, inhibiţia acesteia sau, mai frecvent, 
accelerarea şi reducerea amplitudinii (Kaada, 1960). 

La om, ca şi la animale, inhibiţia respirației se obţine din partea ventrală a 
amigdalei. 

Ridicarea presiunii sanguine apare după stimularea animalelor neanesteziate, 
dar pot să apară şi modificări de puls, precum şi scăderea presiunii sanguine. De 
asemenea, pot fi induse micţiunea şi defecaţia, iar secreția şi motilitatea gastrointes- 
tinală pot fi activate sau inhibate. S-a mai constatat şi prezenţa piloerecţiei, 
salivaţiei, creşterea acidității gastrice, modificări pupilare şi ale temperatrii 
corpului. 

Aceste răspunsuri sunt atât de natură simpatică, cât şi parasimpatică 
(Carpenter, 1979). Răspunsurile somatice obţinute prin stimularea complexului 
amigdaloid includ întoarcerea capului şi a ochilor către partea opusă, contracţii 
faciale clonice ipsilateral şi mişcări ritmice de mestecare, adulmecare şi înghiţire. 
Răspunsurile somatice şi viscerale constituie o parte nesemnificativă a sindromului 
produs de lezarea acestui complex. Răspunsul endocrin la stimularea complexului 
nuclear amigdaloid include eliberarrea de hormon gonadotrofic şi ACTH, precum 
şi un răspuns lactogenic. Era de aşteptat că stimularea acestei arii care induce 
trezirea şi răspunsuri emoţionale să producă şi creşterea funcţiei adrenocorticale. 

Lezarea bilaterală a nucleului amigdaloid medial produce o creştere a 
nivelului seric de ACTH, probabil datorită anihilării unei influenţe inhibitorii 
asupra acestei secreţii (Eleftheriou şi colab. , 1972). 

O leziune întinsă a amigdalei sau a sistemului său de proiecţii hipotalamice 
poate atenua, dar nu şi aboli, răspunsul corticosteroid (Zolovick, 1972). Stimularea 
părţii corticomediale a amigdalei induce ovulaţia, răspuns care este abolit de 
transecţiunea striei terminalis (Velasco şi Taleismik, 1969). Legătura sa cu hormonii 
foliculostimulant şi luteinizant este contradictorie. Cert este că amigdala participă 
împreună cu hipotalamusul la controlul şi reglarea secreției hipofizare. 

Leziunile bilaterale, bine delimitate, ale complexului amigdaloid, la animale, 
produc comportament placid, fără nici o reacţie de teamă, furie sau agresivitate 
față de molestările altui animal. Pe de altă parte, în astfel de situaţii Schreoner şi 

colab. (1954) au pus în evidenţă o hipersexualitate. După unele date, acest 
comportament apare numai când se lezează concomitent şi cortexul piriform. 

Hipersexualitatea din cadrul sindromului Kliiver-Bucy este caracterizată prin 
nediscriminarea partenerilor. 

Bard şi colab. (1937) au obţinut la pisică o creştere a agresivităţii prin 
extirparea amigdalei. Se consideră că epilepsia apărută postoperator joacă un rol 
important în comportamentul sălbatic şi în apariţia furiei. 

La om lezarea bilaterală a complexului amigdaloid duce la descreşterea 
comportamenului agresiv şi de atac (Green, 1951). Unii autori sugerează că lezarea 
stereotaxică a complexului amigdaloid la om produce o marcată reducere a 
excitabilităţii emoţionale şi tinde să normalizeze comportamentul social şi 
adaptarea indivizilor cu severe tulburări comportamentale. Uneori, o leziune 
unilaterală este suficientă. Leziunile bilaterale mai strânse nu au produs semne sau 
simptome proprii sindromului Kliiver-Bucy. În schimb, extirparea bilaterală a unor 
părţi mai mari din lobul temporal provoacă acest sindrom. Efectul amigdalotomiei 
asupra comportamentului agresiv poate fi explicat prin eliminarea unui focar iritativ 
din seria structurilor cerebrale implicate în acest comportament (Dănăilă şi Golu, 
1988). Pe de altă parte, un rol important în geneza comportamentului agresiv şi 
violent îl are şi deficienţa unui mecanism inhibitor general. 

Privitor la aportul de hrană şi apă s-a constatat că amigdalectomia bilaterală 
la pisică duce la hiperfagie şi obezitate. Se crede că hiperfagia nu este dată de o 
creştere a foamei, ci de un deficit de saţietate. Stimularea nucleului bazolateral al 
amigdalei inhibă recţiile alimentare şi alimentaţia la pisică, pe când lezarea 
acestuia duce la hiperfagie (Fonberg, 1968). 

Lezarea sistemului de fibre amigdalo-hipotalamice aboleşte efectul stimulativ 
amigdalar bazolateral pentru aportul de hrană. S-a constatat că această parte a 
complexului amigdaloid inhibă aria hipotalamică laterală considerată ca centru 
alimentar hipotalamic (Oomura şi colab., 1967). Partea corticomedială a complexu- 
lui amigdaloid este o arie facilitatorie pentru hrănire. Ca şi stimularea striei 
terminalis, stimularea acestei regiuni produce creşterea aportului alimentar 
(Robinson, 1971). 

În general, lezarea amigdalei duce la efecte mai puţin severe decât cele 
realizate prin lezarea hipotalamusului, asupra căruia îşi exercită o influenţă 
modulatorie. | 

Efectul de trezire neocorticală similar celui indus de stimularea reticulată a 
trunchiului cerebral este cel mai careacteriste răspuns obţinut prin stimularea 
amigdalei. Complexul amigdaloid are un efect de restrângere asupra anumitor 
componente induse de stimularea electrică a hipotalamusului. Astfel, s-au implantat 
electrozi în aria hipotalamică a cărei stimulare produce atacul agresiv direct şi în 
variate regiuni ale complexului amigdaloid. Stimularea zonei cu celule mari a 
nucleului bazal şi a părţilor anterioară şi medială ale complexului amigdaloid 
lateral suprimă comportamentul de atac indus de hipotalamus. Stimularea porțiunii 

dorso-laterale a părţii posterioare a nucleului lateral facilitează comportamentul de 


atac. Relatarea acestui efect este importantă, deoarece amigdalectomia are ca 
rezultat reducerea comportamentului agresiv la om. În contrast cu efectul amigdalec- 
tomiei este comportamentul agresiv care urmează după leziunile septale. După 
cum am văzut, conexiunile septale exercită un control inhibitor asupra inputurilor 
senzoriale şi aspectelor majore ale relaţiileor somato-motorii la stimulare. Există o 
acţiune reciprocă între complexul amigdaloid şi funcţia septală. Pentru atenuarea 
tendinţelor şi comportamentului agresiv, se recurge în unele cazuri la ablaţia 
complexului amigdaloid unilateral sau bilateral. 

Epilepsiile de lob temporal cu tulburări comportamentale şi manifestări 
agresive au constituit primele cazuri operate, după care programul s-a extins şi la 
pacienţii fără manifestări clinice de epilepsie de lob temporal, dar cu anomalii 
EEG şi marcate tulburări comportamentale. După distrugerea ariilor amigdaloidă 
şi preamigdaloidă, oamenii devin prea trişti şi abătuţi pentru a mai manifesta un 
comportament agresiv, le creşte labilitatea emoţională, interesul anormal pentru 
mâncare, hipersexualitatea şi agitația. Peele (1977) afirmă că în cele 50 de cazuri 
operate s-a înregistrat o reducere a labilităţii emoţionale şi normalizarea comporta- 
mentului social al pacienţilor. Nu s-a constat apariţia sindromului Kliiver-Bucy sau 
a tulburărilor de memorie, chiar după distrugerea bilaterală a complexului 
amigdaloid. Manifestările clinice epileptice s-au ameliorat, iar ameliorarea EEG a 
fost observată în multe cazuri. Nu se ştie încă dacă există o discretă reprezentare 
topografică în complexul amigdaloid a acestor variate răspunsuri. 

În general efectele autonome sunt induse mai uşor în grupul nuclear antero- 
medial, iar cele comportamentale în grupurile nucleare bazal şi lateral. 


Claustrum 


Claustrum este format dintr-o pătură de substanță cenuşie aflată între 
insulă şi putamen. Între nucleul lenticular şi claustrum se află capsula externă, iar 
între claustrum şi insulă se găseşte capsula extremă. 

Grosimea cea mai mare o are dedesupt şi anterior, unde se continuă cu 
substanţa perforată anterioară, amigdala şi cortexul prepiriform. Unii consideră că 
el aparţine de corpul striat, în timp ce alţii afirmă că reprezintă o parte detaşată 
din cortexul insular. Studiile detaliate sugerează că el are cel puţin două zone 
distincte din punct de vedere structural şi funcţional, claustrumul insular şi 
claustrumul temporal sau prepiriform. Experimental, pe animale s-a arătat că partea 
insulară are conexiuni reciproce corticoclaustrale şi claustrocorticale cu multe 
regiuni neocorticale. La om nu sunt cunoscute nici conexiunile şi nici semnificaţiile 
sale funcționale. 

Capsula externă este reprezentată de un strat subțire de substanţă albă 
interpusă între nucleul lentiform şi claustrum. Fibrele acesteia , ce derivă din 
operculul frontoparietal al insulei, se duc lateral către nucleul lentiform, după care 

se îndreaptă medial pe sub el şi ansa lenticularis. Conexiunile sale subtalmice sunt 
incerte. Se crede că unele fibre ale comisurii anterioare traversează capsula 
extemă. 


Nucleul caudat 


Această formaţiune constituită dintr-o masă arcuată este situată în planşeul 
cornului anterior şi al părţii centrale a ventriculului lateral şi în plafonul cornului 
inferior. Are forma unei virgule alcătuită din trei segmente: cap, corp şi coadă care 
se termină în nucleul amigdalian din lobul temporal. Capul masiv al acestuia este 
situat anterosuperior în apropierea foramenului intraventricular. 

Întreaga porţiune ventriculară este acoperită de splenium, dar porţiunea 
ventriculară centrală şi cornul inferior sunt însoţite pe marginea medială de stria 
terminalis. În partea ventriculară centrală stria este acompaniată de vena 
talamostriată, care se înfundă în şanţul dintre nucleul caudat şi talamus. Anterior 
şi central marginea laterală a nucleului caudat se află în legătură cu corpul calos. 
Fasciculul arcuat fronto-occipital şi fasciculul subcalos îl separă de acesta. 
Suprafaţa sa laterală aplatizată vine în contact cu capsula internă. Anterior, imediat 
deasupra substanţei perforate anterioare, capul nucleului caudat fuzionează cu 
putamenul. Între putamen şi capul nucleului caudat, fâşia de substanţă cenuşie care 
le uneşte traversează braţul anterior al capsulei interne. Aceasta realizează un 
aspect vărgat, care a dat naştere termenului de striat. Partea spleniformă a capsulei 
interne şi fibrele provenite din capsula externă separă coada nucleului caudat de 
globus pallidus. 


Nucleul lentiform 


Nucleul lentiform are aspectul unei lentile biconvexe a cărei suprafaţă 
medială are o curbatură mai pronunţată. Pe secţiune putem distinge două părţi 
care diferă după culoare: partea laterală mai mare şi mai închisă poartă numele 
de putamen şi partea medială mai mică şi mai deschisă poartă numele de globus 
pallidus (Fig 81). 

Acest nucleu aflat în interiorul hemisferei este acoperit lateral de o pătură 
de substanţă albă, capsula externă, lateral de care se află claustrul. Medial de 
nucleul lentiform se află capsula internă care îl separă de talamus (situat posterior) 
şi de nucleul caudat (situat anterior). Anterior, superior şi posterior nucleul lentiform 
este înconjurat de coroana radială. Partea sa inferioară este inclavată în comisura 
anterioară care trece posterolateral în lobii temporali, iar anterior acesteia putamenul 
se continuă cu capul nucleului caudat. Anterior se află o zonă de fuziune 
neregulată formată din substanţa cenuşie a corpului striat şi din substanţa perforată 
anterioară. 

Fig. 81. Reprezentare schematică a 
ganglionilor bazali şi a unor conexiuni. 
1. Globus pallidus; 2. Putamen; 3. Cap- 
sula externă; 4. Claustrum; 3. Capsula 
extremă; 6. Insula; 7 Fibre Corticos- 
triate; 8. Fibre talamostriate; 9. Fibre 
nigrostriate; 10. Substanţa neagră; 11. Nu- 
cleul roşu; 12. Nucleul talamic centrome- 
dian-parafascicular; 13. Nucleul dorso- 
medial; 14; Nucleul ventral posterome- 
dial; 15. Nucleul ventral posterolateral. 


Nucleul lentiform aflat deasupra cornului inferior al ventriculului lateral este 
separat de acesta prin fibrele capsulei externe, care trec medial de regiunea 
subtalamică şi de partea sublentiformă a capsulei interne, de coada nucleului caudat 
şi de stria terminalis. Anterior este separat de corpul amigdaloid prin ansa 
peduncularis. 

Conexiunile corpului striat. Neostriatul (putamenul şi nucleul caudat) este 
principala staţie receptoare a striatului, care se proiectează către globus pallidus. 
Ultimul dă cele mai importante proiecţii eferente, dar unele din acestea ies direct 
şi din neostriat. Deosebita importanţă funcţională a acestor conexiuni constă în 
faptul că ele stabilesc legături între formațiunile extrapiramidale subcorticale şi 
cortex, ca şi între aceste formaţiuni şi cele subcorticale. Conexiunile aferente striate 
iau naştere în principal în cortexul cerebral, în nucleii talamici intralaminari şi 
substanţa neagră. Fibrele corticostriate sosesc aproape din toate regiunile cortexului 
( de la ariile frontale 4, 6, 8; parietale 1, 2, 5, 7). Deci jumătatea anterioară a 
hemisferei are relaţii mult mai numeroase cu striatul. Cea mai mare parte din cortex 
se conectează atât cu nucleul caudat, cât şi cu putamenul, dar cortexul din lungul 
marginii dorso-mediale a hemisterei trimite proiecţii exclusiv către partea dorsală 
a nucleului caudat. 

| S-a constatat că proiecţiile corticale senzitivo-motorii se duc bilateral la 
nucleul audat şi putamen. Fibrele care se proiectează bilateral încrucişează linia 
medială în corpul calos şi intră în nucleul caudat prin fasciculul subcalos, iar în 
putamen pe calea capsulei externe. 

Mai puţine fibre corticostriate bilaterale pornesc din aria motorie suplimen- 
tară şi din aria 5.. La maimuţă, nici o fibră corticostriată din aria 4 sau din 
cortexul somato-senzitiv nu se proiectează contralateral. 

Fibrele talamostriate constituie unul din cele mai întinse şi mai importante 
grupuri de fibre care se duc către nucleul caudat şi putamen. 

Cele mai multe din aceste fibre cu originea în complexul nuclear centro- 
medial parafascicular. traversează capsula. internă şi intră în putamen. Nucleul 
centro-medial trimite proiecţii numai în putamen. 

Nucleul parafascicular, ca, şi: precedentul, are o proiecţie topografică în putamen. 

Fibrele aferente caudatului cu origine în micii nuclei talamici intralaminari 
(medial, caudal, paracentral şi central lateral) se găsesc în partea rostrală ŞI cea 
dorsală. Studiile bazate pe principiul transportului axonal retrograd arată că fibrele 
talamostriate colaterale se proiectează difuz pe întinse regiuni ale cortexului 
cerebral.: Fibrele nigrostriate se compun din axonii celulelor din pars compacta a 
substanţei negre care ajung la striat. După leziuni ale substanţei negre sau ale 
capsulei interne, fluorescenţa histochimică şi conţinutul. de dopamină al striatului 
sunt marcat reduse. S-a afirmat, de asemenea, că terminaţiile dopaminergice din 
substanţa neagră ajung la nivelul interneuronilor striaţi. 

Datele de „care dispunem arată că partea caudală „a substanţei negre 
proiectează în principal către putamen. şi că există o corespondenţă între partea 
laterală a substanţei negre şi regiunea dorsală a putamenului şi între partea medială 
a substanţei negre şi regiunea ventrală a putamenului. 

Regiunea rostrală a substanţei negre trimite proiecţii. la. nivelul capului 
nucleului caudat. Fibrele nigrostriate, traversează capsula internă. şi porţiuni din 
globus pallidus în drumul lor către putamen. Unele din aceste „fibre se termină în 
globus pallidus. pr pai pui 

Deşi fibrele amigdalostriate sunt. numeroase . (Kelly şi „colab., 1982), 
diviziunea acestui mozaic al neostriatului în: limbic/non-limbic a fost contestată 
(Gerfen, 1984). Totuşi, Nieuwenhuys (1986) a precizat că, partea limbică a 
neostriatului conţine. cel puţin 17 varietăţi de neurotransmiţători incluşi în miezul 
paracrin al nevraxului.. rdrtitza 

Fibrele eferente striate se duc la globus pallidus, dar au fost descrise şi fibre 
striatonigrale şi striatotalamice. Nucleul caudat şi putamenul se proiectează într-o 
manieră topică în neuronii din globus pallidus. Putamenul lateral. se proiectează 
numai în segmentul palidal extern, partea cea mai medială şi nucleul caudat 
proiectându-se în ambele segmente palidale sau numai în porţiunea sa internă. S-au 
descris proiecţii către nucleul subtalamic şi nucleul olivar inferior, dar acestea sunt 
incerte. Fibrele striatopalidale de la nucleul caudat trec ventral prin capsula internă. 
Fibrle striatonigrale sunt organizate topografic şi se termină la nivelul celulelor din 
pars reticulata. Fibrele din capul nucleului caudat se proiectează în partea rostrală 
a substanţei negre. Fibrele putaminonigrale converg către partea ce amai caudală 
a substanţei negre. Partea dorsală a putamenului se proiectează pe partea laterală 

a substanţei negre, iar partea ventrală este în relaţie cu partea medială a substanţei 


negre. Deci, fibrele striatonigrale şi nigro-striate' sunt reciproce. Împreună acest 
sistem formează un inel feedback legat de ied dopaminei către terminalele 


striatului (Carpenter, 1979). 


Aferenţele palidale vin în principal de la celulele nucleului caudat şi putamen. 


Acestea constituie fibrele striatopalidale şi se distribuie la ambele segmente ale lui globus 
pallidus într-o manieră organizată. Fibrele subtalamopalidale intră în Segaicaicil medial 
din globus pallidus, de unde se duc la marginea lui inferioară. 

În cazul leziunilor palidale, fibrele nigropalidale (şi palido-nigrale) determină o 
reducere semnificativă a activităţii glutamic-acid-decarboxilazei din substanţa neagră. 
Problema fibrelor corticofugale, care se termină în globus pallidus, nu este rezolvată. 

Fibrele talamopallidale sosesc de la nucleii talamici intralaminar, centromedial 
şi dorsomedial. 


Sistemul fibrelor palidofugale reprezintă eferenţa principală a corpului striat.: 


Impulsurile de la nucleii care se proiectează pe globus pallidus sunt în cele din 
urmă trimise de acesta printr-un sistem de fibre palidofugal intricat. Eferentele 
palidale se împart în 5 fascicule: 1) ansa lenticulară; 2) fasciculul lenticular; 3) 
fibrele palido-tegmentale; 4) fibrele palido-subtalamice; 5) fasciculul subtalamic. 
Primele trei iau naştere exclusiv din segmentul palidal medial. Fibrele palido- 
subtalamice iau naştere predominent dar nu exclusiv în segmentul palidal lateral. 

Ansa laterală este situată rostral, fasciculul lenticular este intermediar, iar 
fibrele . plido-subtalamice caudal. Fibrele ansei lenticulare intră în câmpul 
hipotalamic al lui Forel. 


Fasciculul lenticular traversează partea ventrală a capsulei interne, formează! 


o mică buclă în zona incertă şi se alătură fibrelor ansei reticulare în câmpul 
hipotalamic al lui Forel. Majoritatea fibrelor fasciculului lenticular (H,) şi ale ansei 
reticulare se unesc în câmpul hipotalamic al lui Forel şi intră în cele din urmă în 
fasciculul talamic (câmpul lui Forel H,) localizat dorsal în zona incertă. 

Fibrele palidofugale din câmpul hipotalamic al lui Forel merg rostral şi lateral 
de-a lungul suprafeţei dorsale a zonei incerte, unde formează o parte din fasciculul 
talamic. Acest fascicul este complex, deoarece conţine fibre palido-talamice şi: 
dento-talamice, care urcă prin regiunea prerubrală. Fasciculul trece dorso-lateral 
peste zona incertă pentru a intra în treimea ventrală rostrală a nucleilor talamici. 
În regiunea dorsală a zonei incerte, unde fibrele sale sunt separate de fasciculul 
lenticular,. fasciculul talamic este denumit fasciculul H, al lui Forel. Fibrele 
palidofugale merg la nucleul talamic ventral anterior şi ventral lateral. 

Unele fibre palidofugale separate de fasciculul talamic ajung la nucleul 
centto-medial al talamusului. În drumul lor, aceste fibre trec prin nucleul talamic 
ventral şi postero-medial. 

Fibele cerebeloase dento-talamice se îndreaptă către nucleul talamic ventro- 
lateral şi rostral către nucleii intralaminari. Fasciculul talamic conţine fibre de la 
nucleul dinţat contralateral şi fibre de la segmentul palidal medial ipsilateral. 

„„„.. „Fibrele de la nucleii cerebeloşi profunzi se proiectează în principal pe nucleii 
talamici intralaminari rostrali, în timp ce globus pallidus se proiectează exclusiv pe 
nucleul -centro-medial. În ceilalţi nuclei proiecţiile din fasciculul talamic se 
suprapun. Este deci, posibil să existe unele grade de integrare a impulsurilor 
cerebeloase şi palidale în nucleul ventro-lateral al talamusului, care, la rândul său, 
se proiectează pe cortexul motor (aria 4). Fibrele palido-tegmentale sunt descen- 
dente şi derivă din segmentul medial al lui globus pallidus. Ele trec de-a lungul 
marginii ventro-laterale a nucleului roşu şi se termină într-un mare număr de celule 
ale nucleului: pedunculo-pontin. Un mic număr de fibre palidale eferente trec 
ventro-medial peste coloanele fornixului şi se proiectează pe Size si la nivelul 
nucleului ventro-medial din regiunea tuberală. 

Un mic număr de fibre palidofugale caudale se distribuie în cetitele 
câmpului hipotalamic al lui Forel (sau câmpul prerubral). Nici o fibră palidofugală 
nu ajunge la nucleul roşu în zona incertă. Fasciculul subtalamic conţine fibre 
palidofugale, care trec prin capsula internă şi pătrund în nucleul subtalamic, precum 
şi fibre de la nucleul subtalamic care proiectează înapoi către globus pallidus. 

Legăturile nucleilor bazali cu cortexul. Legăturile nucleilor bazali cu 
cortexul au rolul de a realiza funcţii comportamentale independente de mişcările 
voluntare. În afara circuitelor motorii ale ganglionilor bazali (calea de la ariile 
motorii la putamen, globus pallidus şi substanţa neagră şi înapoi către ariile 
motorie suplimentară şi premotorie) mai există cel puţin trei circuite ce conectează 
ganglionii bazali cu talamusul şi cortexul (Alexander şi colab., 1986). 

1) Circuitul oculomotor. Câmpurile oculare frontale şi multe alte arii corticale 
se proiectează în corpul nucleului caudat. La rândul său, caudatul trimite proiecţii 
către coliculii superiori şi în câmpul ocular frontal prin intermediul talamusului. 
Acest circuit este implicat în controlarea mişcărilor oculare sacadate. 

2) Circuitul prefrontal dorsolateral Cortexul pretrontal dorsolateral şi multe 
alte arii corticale asociative se proiectează la nivelul porțiunii dorsolatearle a 
capului nucleului caudat, care la rândul său trimite proiecţii retrograde la cortexul 
prefrontal dorsolateral pe calea talamusului. Acest circuil este implicat probabil în 
aspectele, memoriei legate de orientarea, în Spaţiu. 

3). Circuitul orbitofrontal lateral Acest, circuit leagă cortexul orbitofrontal 
lateral cu caudatul ventromedial. Circuitul respectiv este implicat în abilitatea 
schimbării. setului comportamental. În, acest mod ganglionii, bazali. favorizează 
multe funcţii care, aparţin cortexului ecrebral. 


Substanţa neagră. 


“Substanţa neagră este masa nucleară cea mai voluminoasă a mezencefalului 
uman, care se extinde până în diencefalul caudal. Pe secţiune se disting două zone: 
o zonă dorsală compactă sau zonă neagră Şi o zonă ventrală sau reticulată de 

culoare roşie-cenuşie ca globus pallidus. La om pigmentarea melaninică este foarte 
intensă şi apare numai în al patrulea sâu al cincilea an de viaţă. Zona reticulată 
sau stratum intermedium este bogată în fier, dar nu conţine pigment. Substanţa 
neagră este implicată mai ales: în tulburările metabolice, care stau: la „baza 
parkinsonismului, constituind principala sursă de dopamină striată. 

S-a constatat. că dopamina este înmagazinată în trei arii ale telencefalului: 
I).striat (nucleul caudat şi putamen); 2) nucleul acubens septi; 3) tuberculul olfactiv 
(Fuxe şi Andân, 1966). Se crede că dopamina este sintetizată în celulele pigmentare 
mari din pars compacta, de unde este continuu transportată pe calea curentului 
axoplasmaţic, către varicozităţile terminale ale striatului. 

Leziunile substanţei negre duc la o evidentă reducere a do pinii cea striatale 
ipsilaterale, iar lezarea striatului. duce. lao creştere a dopaniei în celulele mari din 
pars compacta care, în cele. din urmă, descreşte ca rezultat al cromatolizei. Aceste 
observaţii sunt. semnificative, deoarece în creierul pacienţilor cu parkinsonism, 
dopamina, este virtual absentă în striat şi substanţa neagră. 

Fibrele aferente substanţei negre iau naştere din nucleul caudat şi putamen 
şi sunt organizate topografic. Fibrele putameno-nigrale sunt organizate astfel încât 
partea lor dorsală se proiectează pe partea laterală a substanţei negre, iar, partea 
ventrală către, regiunea ventrală a substanţei negre. 

Fibrele eferente ale substanţei negre se duc către striat şi nucleii talamici. 
Fibrele nigrostriate se proiectează rostral şi dorso-lateral, peste nucleul subtalamic 
şi trec prin capsula internă, ajungând la nucleul caudat şi putamen. Ca şi fibrele 
striatonigrale, ele sunt organizate topografic. 

Fibrele din cele două treimi caudale ale substanţei negre se duc la putamen, 
în timp ce partea rostrală este în relaţie cu nucleul caudat. 

Datele arată că fibrele striatonigrale fac un feedback care transportţă 
dopamina la vericulozităţi terminale ale striatului. 

"Fibrele nigrotalamice i iau naştere din pars reticulata a substanţei negre şi se 
proiectează pe nucleul ventral anterior şi pe partea medială a nucleului ventral 
lateral. Substanţa neagră este nucleul trunchiului cerebral, care are relaţiile cele mai 
intime cu cea mai mare parte a ganglionilor bazali numiţi neostriaţi. 

La maimuţă distrugerea pănă la 40% a nucleului nu produce alterări ale 
tonusului muscular, Placa mişcărilor asociative, tremur sau alte forme detectabile 
de dischinezii. 

Consideraţii Pai ei La animale inferioare mamiferelor, fără cortex sau 
cu o dezvoltare minoră a acestuia, corpul striat constituie cel mai important centru 
prozencefalic. Cele mai multe activităţi instinctive (locomoţia, apărarea, hrănirea 
şi curtarea) depind de integritatae 'striatului. La aceste animale inferioare, mişcările 
sunt stereotipe şi reflexe. 

Diencefalul şi corpul striat constituie cel mai înalt centru de. integrare 
senzorio-motorie a prozencefalului. Talamusul reprezintă centrul respectiv, iar de 
corpul striat şi de hipotalamus depind controlul visceral şi cel motor. La mamifere, 
funcţiile corpului striat sunt subordonate cortexului cerebral. 

Totuşi, vechiul sistem motor continuă să fie utilizat pentru efectuarea 
mişcărilor autonome legate de fixarea posturii, de reacţiile de apărare şi de hrănire. 
Însă multe mamifere sunt capabile de o activitatea normală după distrucţia 
ambelor tracturi piramidale. Chiar cimpanzeul, după o astfel de leziune, recupe- 
rează suficient pentru a se alimenta singur şi pentru a executa mişcări de mers şi 
de căţărat. 

La om distrugerea tractului corticospinal afectează mai sever activitatea 
motorie, iar recuperarea se face în domeniul mişcărilor grosiere. 

Striatul menţine un fond postural pentru activităţile voluntare reîntărind 
mişcările şi postura de origine corticală, dar este incapabil de a iniţia astfel de mişcări. 

Corpul striat şi regiunile asociate dispun de interacțiuni extrem de complexe, 
dar înţelegerea funcţiilor acestora rămâne la nivel elementar. 

Către corpul striat converg informaţii din majoritatea regiunilor cortexului 
cerebral, din talamus, din subtalamus şi din unii centri ai trunchiului cerebral. 
Informaţiile prelucrate diverg apoi către talamus, subtalamus şi variaţi centri din 
trunchiul cerebral. 

Principala eferenţă striată, ca parte a sistemului motor extrapiramidal, 
descinde prin căi polisinaptice către centrii motori inferiori. 

Apoi, cum tracturile reticulospinal şi rubrospinal duc o parte din informaţie 
de la corpul striat, este clar că eferenţa striatală majoră este cea a nucleului 
talamic ventral anterior de unde, după integrarea cu allte canale şi căi radiate 
ascendente se duc la cortexul motor şi premotor ( aria 4 şi 6 ). Astfel, contribuţia 
corpului striat la funcţia motorie trebuie să fie mediată de către neuronii corticali 
motori, care se proiectează medular pe calea tractului corticospinal. Tulburăile 
funcţiei motorii date de interesarea patologică a corpului striat sunt contralaterale 
leziunii. Există de asemenea şi mari conexiuni reciproce cu nucleul subtalmic şi 
substanţa neagră. 

Multe maladii nervoase organice afectează în mod variabil diferite părţi ale 
corpului striat, nucleii săi asociaţi şi tractusurile. 

Aceasta prezintă în diferite forme şi combinaţii următoarele elemente: 1) 
tulburări de tonus muscular (rezistenţ ă la întindere, rigiditate); 2) pierderea 
mişcărilor automate asociate (răsucirea braţelor, expresia facială etc); 3) mişcări 
involuntare necontrolabile care pot fi coreiforme, atetoide, balistice sau sub formă 
de tremur datorate contracţiilor alternative ale muşchilor opuşi. 

Tremurul este de obicei static (atunci când un membru este în repaus) sau 
intenţional (în diferite forme de disfuncţii cerebeloase). 

Tendinţa de a lega variate combinaţii ale bolii de unele localizări specifice 
a avut succes limitat, iar datele experimentale au rămas lipsite de relevanţă. 

- Extirparea putamenului, nucleului caudat sau a globusului pallidus 
determină puţine modificări motorii evidente, cu condiţia ca leziunile respective 
să nu alecteze structurile adiacente. 

Ablaţia completă bilaterală a globusului pallidus la maimuțe a dus la 
sărăcitrea mişcărilor şi la reducerea abilităţilor manipulative. 

Stimularea rapidă a nucleului caudat la animalele neanesteziate a provocat 
mişcări ale capului şi membrelor conform unei anumite somatotopii. Stimularea cu 
frecvenţă joasă sau chimică în diferite locuri ale sistemului striat al animalelor 
neanesteziate inhibă răspunsurile motorii, induce lungi perioade de imobilitate, 
inhibă cortexul generator de mişcare şi provoacă reacţia de oprire. 

După stimularea nucleului caudat urmează şi inhibiţia răspunsurilor stabilite 
prin învăţare. 

Ablaţia chirurgicală a globusului pallidus sau a talamusului ventro-lateral a 
fost făcută adesea cu unele succese, pentru diminuarea rigidităţii şi tremurului 
contralateral. 

Ablaţia talamică s-a dovedit a fi mai eficace în înlăturarea tremurului, în 
timp ce leziunile palidale au avut efecte mai mari în reducerea rigidităţii. În afara 
valorii lor terapeutice, aceste manevre au procurat material pentru examinările şi 
înregistrările electro-fiziologice. 

Cel mai interesant lucru s-a dovedit a fi identificarea neuronilor din talamusul 
ventro-lateral al bolnavilor cu tremur parkinsonian, care descarcă impulsuri ritmice, 
a căror frecvenţă corespunde tremurului (Guiot şi colab., 1964; Jasper, 1966; Bates, 
1969). Fenomene similare au fost induse şi prin plasarea unor leziuni în trunchiul 
cerebral la maimuțe. 

Aferentele corticotalamice şi nigrostriate exercită o acţiune excitatorie 
nonsinaptică marcată, dacă nu exclusivă, asupra celulelor din caudat şi putamen. 
De asemenea, s-a constatat şi o acţiune inhibitorie cu latenţă lungă, precum şi una 
dublă excitatorie şi inhibitorie. 

În general, proiecţiile striato-palidale, striato-nigrale produc: o excitație 
monosinaptică, o inhibiţie monosinaptică şi o acţiune dublă -inhibitorie şi 
excitatorie-, asupra celuelor din palid şi substanţa neagră. Proiecţile palido- şi 
nigrotalamice exercită: o excitație monosinaptică, o inhibiţie cu latenţă scurtă şi 
un efect dublu excitator şi inhibitor, asupra neuronilor talamici, dar unele primesc 
inputuri convergente de la cerebel. 

În prezent, se fac intense cercetări anatomice, fiziologice, comportamentale 
şi farmacologice, cu scopul de a se descoperi mecanismul cauzal al descărcărilor 
neuronale ritmice. Demonstrarea existenței unor căi inhibitorii dopaminergice 
nigrostriate implicate în unele cazuri de tremur parkinsonian (Calne, 1970) a stârnit 
mult inters. Din variatele mecanisme propuse iniţial s-a considerat că cel care se 
referă la funcţia striatului depinde de balanţa dintre aferenţele inhibitori deja 
menţionate şi aferențele excitatoare colinergice. Reducerea activităţii căilor 
inhibitorii duce la activarea outputurilor excitatoare din pallidum, provocând explozii 
excitatorii în activitatea neuronilor talamici ventro-mediali prin radiaţiile lor 
corticale şi la generarea descărcărilor ritmice în diferite tractusuri corticofugale, 
care ajung la centrii motori inferiori. Acest fapt implică admiterea dopaminei ca 
neurotransmiţător normal al striatului. Totuşi, nivelul dopaminei din striat este redus 
în multe cazuri cu parkinsonism, iar tratamentul cu L-dopa, precursor al dopaminei, 
a dat rezultate clinice încurajatoare. 

Datele de mai sus pot fi reţinute numai din punct de vedere istoric, Acum se 
ştie că arhitectura chimică a neostriatului este mult mai complexă. 

Astfel, inputurile corticale către neostriat sunt excitatorii, mediate de neuronii 
glutamatergici. Prin ganglionii bazali există două căi majore. Calea directă 
reprezentată de proiecția strială către segmentul intern al globusului pallidus şi 
pars reticulata substanţei negre (nucleul output al ganglionilor bazali), care 
proiectează către talamus. 

Calea indirectă este formată din circuitul ce porneşte din nigrostriat şi ajunge 
la segmentul extern al lui globus pallidus, care la rândul său se proiectează la 
nucleul subialamic. La rândul său nucleul subtalamic dă proiecţii retrograde 
segmentului pallidal şi substanţei negre. 

Calea directă a neostriatului este mediată de GABA şi substanţa P. 

Calea inhibitorie de la nucleul output la talamus este mediată GABA. Când 
celulele talamice sunt eliberate de inhibiţia tonică apar mişcările. Acestea apar şi 
când inputurile corticostriate excită neuronii striatali, fapt care duce la dezinhibiţia 
fazică şi la inhibarea celulelor inhibitorii din nucleul output al ganglionilor bazali. 
Activarea neuronilor talamocorticali facilitează mişcările prin excitarea ariilor 
premotorie şi motorie suplimentară, care duce la activarea proiecţiilor cortexului 
motor către trunchiul cerebral şi măduva spinării. 

Calea indirectă a ganglionilor bazali operează diferit. Excitaţia corticospina- 
lă duce la inhibiţia segmentului extern al pallidumului mediat de GABA şi 
enkefalin şi la dezinhibiţia nucleului subtalamic, mediat de GABA, care la rândul 
său excită nucleul output mediat de glutamat. Acestea inhibă talamusul şi 
diminuează excitatea ariei motorii suplimentare (Alexander şi Crutcher, 1990; De 
Long, 1990). 

Proiecţia dopaminergică de la substanţa neagră are numeroase efecte asupra 
neuronilor neostriatului. Astfel, dopamina excită calea directă şi neuronii striali 
care trimit proiecţii GABA şi cu substanţa P către nucleul output. În contrast, 
dopamina inhibă calea indirectă şi neuronii striatului care trimit proiecţii GABA 
şi cu enkefalin către segmentul extern al pallidumului. Datorită acestui fapt, calea 
directă facilitează mişcările prin excitarea ariei motorii suplimentare, în timp ce 
calea indirectă are un efect opus, dopamina părând a facilita mişcarea prin acţiunea 
sa asupra ambelor căi. Aceste două căi se contrabalansează una pe alta. Activarea 
striatului poate avea efecte opuse asupra nucleului output (şi astfel asupra 
talamusului şi a cortexului). | 

Tulburarea activităţii diferitelor porţiuni ale acestor două căi interconectate, 
determină apariţia unei degenerări a metabolismului transmiţătorului (maladia 
Parkinson) sau producerea unei leziuni, (hemibalism) ce duce la disruperea balanței 
respective. 

După locul disrupţiei, tulburarea poate provoca mişcări involuntare sau 
afectatrea mişcărilor, manifestată prin akinezie (lipsa mişcărilor ), bradikinezie 
(încetinirea mişcărilor) sau mers cu picioarele târâte ca în maladia Parkinson (Albin 
şi colab., 1989; Yurec şi Sladek, 1990). 

Din punct de vedere biochimic, ganglionii bazali fac o notă aparte de 
celelalte formaţiuni cerebrale, prin faptul că sunt bogaţi în dopamină, acetilcolină, 
acid gama-aminobutiric şi serotonină. Dacă includem nucleul acumbens septi în 
complexul ganglionilor bazali, la această listă se adaugă şi norepinefrina. 
Principala funcţie a acestor substanţe este de a menţine un mediu biochimic optim 
pentru neuroni în vederea transmiterii impulsurilor nervoase, precum şi pentru 
oprirea şi eliberarea acestora. Aceste sisteme neurohumorale se pot influenţa 
reciproc, direct sau indirect. Rolul lor principal la nivelul ganglionilor bazali este 
de a regla intensitatea răspunsului în acord cu viteza şi direcţia impulsului nervos. 

Este vădit că la animale şi la om funcţia ganglionilor bazali include 
complexul perceptual şi aspectul cognitiv al comportamentului, fapt care duce la 
necesitatea unei mai stricte reconsiderări a acestor structuri. 

O trăsătură caracteristică importantă a funcţiei ganglionilor bazali 
exprimată deferit de către diverse subsisteme nu este nici pur motorie, nici pur 
senzorială, ci una combinată senzorio-motorie, ce implică un flux informaţional, 
care merge de la sistemul aşa-numit extrapiramidal motor către ambele regiuni 
centrale receptoare şi efectoare. Totuşi, în vederea efectuării acţiunii, sunt implicate 
şi alte regiuni. Faptul atrage după sine o întreagă clasă de descărcări neortodoxe 
nu numai dinspre senzorial către motor , ci în primul rând de la motor la senzorial, 
preparând sistemele senzoriale pentru inputurile care vor produce executarea 
variatelor acţiuni eferente. 


Tulburări cognitive şi comportamentale ale pacienţilor 
cu leziuni ale ganglionilor bazali 


Până acum, rolul ganglionilor bazali, în special putamenul şi pallidum-ul, se 
limita la comportamentul motor manifestat prin tremurătură, rigiditate, mişcări 
coreiforme, akinezie, dificultate în combinarea actelor motorii simultane sau 
secvențiale şi întârzierea iniţierii mişcărilor. Totuşi, pacienţii parkinsonieni care 
prezintă lentoare în realizarea unui program gestual (bradikinezie) şi întârziere a 
iniţierii motorii (akinezie) lasă impresia de a fi şi întârziaţi în operaţiile lor 
intelectiuale (Hallet, 1990; Dubois şi colab., 1991). 

După Rogers şi colab. (1987), bradifrenia sau akinezia psihică are o strânsă 
legătură cu întârzierea psihică de origine depresivă. Totuşi, trebuie avut în vedere 
că în boala Parkinson, în paralizia supranucleară progresivă şi în coreea Hutington, 
atingerea nucleilor cenuşii centrali apare în contextul unor leziuni cerebrale mai 
generale, de tip vascular, anoxic, traumatice, sau degenerativ. 

Autorii care au relevat perturbarea funcţiilor executive, dificultăţile de 
rememorare şi modificarea depresivă a dispoziţiei psihice (Taylor şi colab., 1986; 
Pillon şi colab., 1993; Pillon şi colab., 1994), trebuie să aibă în vedere existenţa 
leziunilor cerebrale difuze din boala Parkinson, leziunile corticale asociate din 

paralizia supranucleară progresivă şi pierderea neuronilor corticali sau disrupția 
activităţii cognitive a circuitelor orbitofrontal lateral şi prefrontal dorso-lateral din 
maladia Huntington. Apoi, nuleii bazali primesc inputuri şi trimit proiecţii corticale 
pe calea talamusului. Aproape toate conexiunile aferente ganglionilor bazali se 
termină în neostriat (nucleul caudat şi putamen). Neostriatul primeşte inputuri de 
la cortexul cerebral şi de la nucleii intralaminari ai talamusului. Cel mai important 
input, proiecția corticostriată, provine din cortexul cerebral. Această cale conţine 
fibre din întregul cortex cerebral (ariile motorii, senzorială, asociativă şi limbică). 
Aceste proiecţii au o organizare topografică specifică, astfel încât unele arii 
corticale se proiectează în diferite părţi ale neostriatului şi au funcţii comportamen- 
tale specifice (Alexander şi Crutcher, 1990; Di Figlia, 1990; Landau, 1990). De 
exemplu, putamenul este legat de controlul motor, caudatul este implicat în controlul 
mişcărilor oculare şi al unor funcţii cognitive, iar striatul ventral este în relaţie cu 
funcţiile limbice. Inputurile neostriatului de la nucleii intralaminari ai talamusului 
au şi €i o organizare topografică. Inputurile provenite de la nucleul centromedian 
se termină în putamen. Nucleul centromedian primeşte la rândul său inputuri de la 
cortexul motor, care influenţează astfel ganglionii bazali. 

Datorită afectării cortexului şi căilor amintite, legătura dintre deficitele 
cognitive şi atingerea ganglionilor bazali rămâne ipotetică. 

Leziunile limitate ale nucleului caudat, care provoacă tulburări comportam- 
netale la maimuţă (Oberg şi Divac, 1975), analoge celor observate după lezarea 
directă a cortexului prefrontal, se datorează afectării conexiunilor acestuia cu ariile 
asociative frontale. Au fost presupuse cinci bucle independente, paralele şi recurente, 
fiecare interconectând arii specifice ale cortexului prefrontal cu subregiuni restrânse 
şi bine definite ale ganglionilor bazali. Rolul funcţional al acestor circuite este 
destul de bine stabilit pentru buclele motorii şi oculomotorii, dar rămâne în parte 
nedeterminat pentru alte bucle desemnate numai prin proiecţiile lor frontale: dorso- 
laterală, orbito-frontală, cingulară anterioară (Pillon şi colab., 1996). Aceste bucle 
intervin, probabil, în procesele cognitive, comportamentale şi motivaţionale 
complexe (Dubois şi colab., 1994). După opinia autorilor circuitul dorso-lateral ar 
fi implicat în planificarea şi flexibilitatea comportamentală; disfuncţionarea sa ar 
perturba funcţiile executive. Circuitul orbito-frontal ar contribui la inhibarea 
interferenţelor şi autonomiei personale; disfuncţionarea lui ar antrena activităţi 
compulsive şi o dezinhibiţie. Circuitul cingular anterior ar interveni în motivarea ŞI 
iniţierea comportamentului; disfuncţionarea lui ar fi la originea pierderii autoacti- 
vării psihice (Dubois şi colab., 1994). 

Totuşi, analiza fină a consecinţelor comportamentale ale leziunii cortexului 
frontal arată un oarecare număr de diferenţe (Canavan şi colab., 1989; Eslinger şi 
colab., 1993). Deprte de a acţiona în mod serial, cortexul frontal şi ganglionii bazali 
ar participa la un sistem parţial închis de feedback prin intermediul buclelor 
recurente (Taylor şi Saint-Cyr, 1992). Nucleii cenuşii intervin direct în funcţile 
exclusive, în timp ce cortexul prefrontal conştientizează şi dirijează aceste mişcări 
către un scop anume. 

Pacienţii cu leziuni ale cortexului frontal au dificultăţi în elaborarea 
programelor noi de comportament adecvate mediului ambiant modificat şi în 
inhibarea comportamentelor cu dependenţa ambientală (Dubois şi colab., 1994). 
Pacienţii cu leziuni ale nucleilor bazali au dificultăţi în menţinerea unui program 
comportamental în curs de realizare şi în automatizarea acestui nou program, cu 
scopul de a-i facilita utilizarea ulterioară. (Saint-Cyr şi Taylor, 1992). La pacianţii 
cu leziune ischemică a părţii dorso-laterale a cortexului prefrontal, exprimarea de 
programe preexistente stânjeneşte elaborarea programelor noi (Verin şi colab., 1993). 
Prin urmare, în elaborarea acestor programe noi intervine partea dorso-laterală a 
cortexului prefrontal, care ar trebui, în paralel, să inhibe activarea de comporta- 
mente elaborate anterior, dar care nu mai sunt cerute în situaţia prezentă. 
Executarea programelor noi ar pune în joc un vast circuit neuronal format din bucle 
striato-frontale, al căror rol ar fi de a menţine schemele de acţiune până la 
executarea lor completă şi de a participa la automatizarea lor, pentru a-i facilita 
folosirea ulterioară. Ganglionii bazali ar interveni pentru a selecţiona (în parte 
conştient, intuitiv) din schemele de comportament prestabilite şi automatizate pe cele 
adaptate cel mai bine la situaţie (Pillon şi colab., 1996). 

În cazul parkinsonienilor şi al altor bolnavi cu afecţiuni degenerative ce 
implică ganglionii bazali, perturbarea profilului cognitiv şi comportamental este 
cauzată de pierderea neuronilor corticali, de afectarea circuitelor şi de diminuarea 
neurotransmiţătorilor. Prin urmare, leziunile la aceşti bolnavi nu sunt pur 
subcorticale şi nu implică în mod focal numai ganglionii cenuşii, ci şi oricare din 
componentele circuitelor care conectează structurile frontale cu cele subcorticale. 
Oricare ar fi nivelul leziunilor, perturbările rămân aceleaşi. Din această cauză, cei 
care au studuat tulburările cognitive şi comportamentale ale pacienţilor cu leziuni 
focale ale ganglionilor bazali au relevat prezenţa tulburărilor de memorie, tulburări 
ale funcţiilor executive, pierderea activităţii psihice din proprie iniţiativă, activităţi 
stereotipe şi compulsiuni. 

„ Bficienţa intelectuală globală a acestor pacienţi este în general normală. 
Tulburările de vorbire şi perturbările semantice complexe observate în urma 
hemoragiilor şi infarctelor de nucleu caudat (Mehler, 1987; Viader şi colab., 1987; 
Pedrazzi şi colab., 1990) sunt cauzate de atingerea substanţei albe. Neostriatul 
intervine în articulare şi contribuie la viteza de execuţie, la volumul vocii şi, 
probabil, la iniţierea expresiei lingvistice, aceasta cu toate că dizartria, disprozodia, 
hipofonia şi palilalia pot să apară şi ca urmare a leziunilor ganglionilor bazali 
(Alexander şi colab., 1987). 

Tulburări de memorie explicită apar în leziunile focale ale ganglionilor 
bazali, în special când este implicat nucleul caudat (Mendez şi colab., 1989; Laplane 
şi colab., 1989; Trillet şi colab., 1990; Caplan şi colab., 1990; Penisson-Besnier şi 
colab., 1992; Defontaines şi colab., 1994). 

În urma lezării nucleului caudat, pacienţii se comportă ca şi cum informaţia 
de memorizare ar îi menţinută, dar fără a putea fi regăsită. 

Aceste rezultate implică  striatul şi în mod special nucleul caudat în 
organizarea şi folosirea procesului de rapel (Pillion şi colab., 1996). 

Tulburările de memorie procedurală -sunt: puţin studiate în leziunile focale 
ale ganglionilor bazali. Memoria procedurală - priveşte. aptitudinile sau abilităţile 
senzoriomotorii învăţate, precum şi procesele inconştiente care intervin în formarea 
obişnuinţelor comportamentale, bazate pe stabilirea conexiunilor dintre stimulări şi 
răspunsuri de-a lungul 'repetării, Putamenul ar putea juca un rol critic în achiziţia 
de proceduri. esențialmente motorii (Weingartner şi colab., 1984; Alexander. şi 
colab., 1987; Caplan: şi colab., 1990). = 

Rezultatele lui Seitz şi colab. (1990) şi ale lui Deweer şi colab. (1994) relevă 

că leziunile  putaminale provoacă dificultăţi. de scriere, de semnare. şi: de 
dactilografiere, intervenind asfel în achiziţionarea şi automatizarea procedurilor noi 
şi în menţinerea comportamentelor. de rutină. 

Sistemul ganglionilor 'bazali produce o formă mai primitiyă a memoriei, 
constituită. din legături ;stimul-răspuns. rigide. şi inaccesibile experienţei conştiente, 
nici în stadiul de. achiziţie, nici în cel de rapel. 

Ele furnizează organismului un stoc de obişnuinţe adapiative şi could: 
permițându-i să reacționeze în mod eficient (Bochevalier, 1996). iei 

Perturbările funcţiilor executive sunt mai; limitate: în leziunile ganglionilor 
bazali, decât în cele ale corțexului. frontal afectat prin procese diferite. (Pillon şi 
colab., 1996). Aceste funcţii integratoare îmbracă ansamblul proceselor cognitive 
necesare realizării unor teste complexe, care necesită: 1) analiza, menţinerea în 
memoria pe termen scurt şi tratarea secvenţială a informaţiilor; 2) elaborarea; unui 
plan bazat pe o strategie autoelaborată; 3) capacitatea de a schimba. planul în 
funcţie de modificările mesajelor din mediul înconjurător; 4) inhibiţia. răspunsu- 
rilor  non-pertinente legate de stimuli de. interferenţă sau de. distragere; 5) 
menţinerea programului de răspuns. până la realizarea, lui completă AI eiolA şi 
celab., 1994). 

Afectarea de o palida şi personalităţii sunt îjelstont întâlnite, în boala 
Parkinson. Depresia poate: să preceadă apariţia tulburărilor motorii, dar severitatea 
ci nu este proporţională cu gravitatea; bolii. 

Pertormanţele cognitive ale. pacienţilor deprimaţi, evidenţiate î în Goa Pa care 
pun în. joc rapiditatea. motorie . sau funcţiile executive, sunt! inferioare .celor ale 
pacienţilor nedeprimaţi (Starkstein şi colab., 1989)... 

Modificările personalităţii, apatia şi. inerția au fost. puse în relatie, cu 
disfuncţia; ganglionilor :bazali şi; cu cea a buclelor cingulară anterioară şi orbito- 
frontală (Starkstein şi colab., 11992). Rigiditatea şi hipercontrolul ar caracteriza 
personalitatea premorbidă a parkinsonienilor şi ar fi legate de distuncţia sistemelor 
dopaminergice (Todes şi Lees,: 1985; Menza şi colab... 1993). | 

Pentru Brawn (1993), perturbarea responsabilă de tulburările cognitive. ale 
pacienţilor :;parkinsonieni  non-demenţi constă. dintr-o. diminuare : a resurselor 
atenpionale. şi a controlului atenţiei. Suntem de acord cu concepţia lui Pillon şi 

colab. (1996), conform căreia perturbările observate în testările cognitive se 
datorează unei disfuncţii frontale. 

Descrierea la primate a buclelor paralele, care leagă nucleul caudat de 
regiunile frontale dorso-laterale, orbitale şi cingulare anterioare prin intermediul 
talamusului, întăreşte această ipoteză (Alexander şi colab., 1986). 

Perturbările comportamentale care contribuie la dezvoltarea dificultăţilor 
cognitive ale pacienţilor cu leziuni focale ale ganglionilor bazali se manifestă prin 
apatie, inerție, prin reducerea marcată a activităţii spontane (tendinţa de a rămâne 
în acelaşi loc toată ziua) şi dezinteres faţă de starea lor, mai ales atunci când 


leziunile sunt bilaterale şi ating pallidum-ul. Blocajul kinetic şi mintal interpretat ca - 


akinezie psihică sau ca o pierdere de autoactivare psihică dispar atunci când 
bolnavul este incitat să întreprindă o activitate. Această pierdere a autoactivării 
psihice descrisă în leziunile globusului pallidus, ale nucleului caudat, şi ale 
talamusului bilateral (Habib şi Poncet, 1988; Strub, 1989; Trillet şi colab., 1990) nu 
reprezintă altceva decât o variantă anatomică a mutismului akinetic. Ea sugerează 
că atât complexul striato-palidal, cât şi talamusul fac parte din circuitul neuronal 
limbic, care are sub dependenţa sa elementele subiective ale răspunsurilor 
emoţionale. 

Indiferenţa afectivă, anhedonia, diminuarea răspunsurilor emoţionale, 
absenţa proicţiei în viitor, lipsa de interes pentru anturaj, sărăcia conţinutului de 
idei ar pute să evoce şi o stare depresivă. Totuşi, pierderea autoactivării afectelor 
nu se asociază cu sentimente de tristeţe, de abandon, de disperare, iar pacienţii nu- 
şi exprimă intenţia de a se sinucide. 

Elementele depresive observate în anumite leziuni ale nucleilor cenuşii 
centrali ai hemisferei stângi nu sunt consecinţa disfuncţionării exclusive a 
complexului striato-palidal, dar fac să intervină alţi factori, ca elementele 
reacţionale ale bolii sau atingerea sistemelor de neurotransmiţători ascendenți, 
serotoninergici (Sano şi colab., 1992) sau noradrenergici (Starkstein şi colab., 1988). 

Inerţia şi slăbirea afectelor observate adesea în leziunile ganglionilor bazali 
ar implica atingerea pallidum-ului inferior sau ventral (D&fontaines şi colab., 1994), 
care primeşte proiecţii de la striatul ventral şi face parte din bucla cingulară 
anterioară. Acest fapt explică apropierea dintre akinezia psihică şi mutismul akinetic. 

„ Conexiunile neostriatului şi talamusului cu cortexul asociativ heteromodal şi 
paralimbic prelucrează informaţiile într-un mod general şi le integrează în 
motivaţie, afect, experienţă şi chiar în personalitate. 

În leziunile care ating , în principal, regiunea ventro-mediană a nucleului 
caudat (Richfield şi colab., 1987; Mendez şi colab., 1989; Penisson-Besnier şi 
colab., 1994), regiune care se proiectează pe faţa orbitară a cortexului perifrontal 
(Alexander şi colab., 1986), apar comportamente hiperactive, explozii caracteriale 
violente şi impulsivitate. 

Existenţa unui hipometabolism frontal în cele două tipuri de tulburări pot 
să contribuie la întreţinerea confuziei (Phelps şi colab. 1984; Laplane şi colab., 1989). 

Activităţi stereotipe şi compulsiuni sunt observate la pacienţii care prezintă 
leziuni focale ale ganglionilor bazali. Ele se pot manifesta prin aritmomanie 
(Laplane şi colab., 1989), prin număratul mintal al tuturor obiectelor din vecinătate 
(Penisson-Besnier şi colab., 1992) prin repetarea unor fraze impuse (Laplane şi 
colab., 1989) şi prin coprolalie (Ali-Cherif şi colab., 1984). Cele motorii sau 
gestuale (strigăte, mişcări repetate ale degetelor, bătăi de mâini) par a fi datorate 
programul automat de aplaudat). Semnul aplaudării exprimă atingerea complexului 
striato-pallidal (Eslinger şi Grattan, 1993). EI este observat în mod constant în 
paralizia supranucleară progresivă (Dubois şi colab., 1988). Lezarea ganglionilor 
bazali ar împiedica cortexul frontal de a-şi exercita rolul său de feedback negativ 
şi de a inhiba aceste comportări automate (Pillon şi colab., 1996). 

Subiectul, deşi conştient de caracterul absurd al activităţilor stereotipice 
asociate leziunilor ganglionilor bazali, nu luptă împotriva lor. 

Majoritatea probelor sensibile, în cazul unei disfuncţii frontale, pot fi 
perturbate în leziunile ganglionilor bazali. 

Inaptitudinea parkinsonienilor de tratare paralelă a două informaţii cognitive 
simultane (vizuală şi auditivă) este legată de dificultăţile de integrare senzorială 
(Stern. 1987; Arteida şi colab., 1992; Malapani şi colab., 1994). Aceştia au 
performanţe normale pentru fiecare din cele două probe efctuate separat, dar când 
cele două teste sunt efectuate în mod simultan, apare o alungire patologică a 
distanţei dintre cele două răspunsuri (Malapani şi colab., 1994). Mai mult, 
estimarea şi reproducerea unei durate sunt modificate la pacienţii parkinsonieni 
(Pastor şi colab., 1992; Malapani şi colab., 1994), sugerând o perturbare a 
orologiului intern. 

Alte dificultăţi ar putea să rezulte din incapacitatea pacienţilor de a aprecia 
consecinţele comportamentului lor (Saint-Cyr şi Taylor, 1992) sau de a dirija din 
nou atenţia lor către stimuli neîntăriţi în timpul încercărilor precedente (Owen şi 
colab., 1993). Trebuie avute în vedere conexiunile de proiecţie dintre neuronii 
corticali şi structurile subcorticale. 

Cortexul senzorial somatic primar are patru ţinte majore pentru proiecţiile 
descendente; ganglionii bazali, nucleul ventral posterior al talamusului, nucleii 
coloanelor dorsale şi conul dorsal al măduvei spinării. Proiecţiile descendente 
controlează influxul informaţiilor senzoriale către creier. Celulele piramidale din 
stratul cortical 5, care dau fibre de proiecţie la centrii reflecşi inferiori, fac posibilă 
coordonarea mişcărilor de explorare, ţintire şi fixare a stimulilor în timpul 
percepţiei. La pacienţii parkinsonieni au fost descrise şi tulburări vizuospaţiale. 
Natura lor rămâne discutabilă, dat fiind faptul că sunt observate în activităţi care 
au componente motorii (Hovestadt şi colab., 1987) sau care necesită o planificare 
(Ogden şi colab., 1990), flexibilitate mintală (Brown şi Marsden, 1986; Raskin şi 
colab., 1992), sau autoelaborare de strategii mintale în absenţa reperelor externe 
(Ransmayr şi colab., 1987). Dubois şi colab. (1991) consideră că tulburările 

vizuospaţiale specifice din boala Parkinson sunt legate .de o disfuncţie parietală, 
ipotetică, pe când Taylor şi colab. (1986) şi Ogden şi colab. (1990) atribuie aceste 
tulburări atingerii funcţiilor executive sau unei diminuări a resurselor atenţionale 
de origine subcorticală. 

Prin urmare, striatul nu poate să fie considerat ca o structură pur motorie. 
Rolul său în integrarea senzorială, în focalizarea atenţiei, în integrarea temporală, 
în procesul de motivare şi de recompensă traduce intervenţia sa în programarea şi 
controlul comportamentului (Pillon şi colab., 1996). 

Metodele moderne de trasare a conexiunilor au demonstrat existenţa unor 
reţele şi circuite paralele, în care hărţi somatotopice, motorii, vizuale, tonotopice 
etc., se repetă de un mare număr de ori în regiuni foarte diverse. Modalităţile de 
funcţionare a acestor reţele sunt încă în mare parte necunoscute: probabil că 
aceeaşi structură anatomică realizează acelaşi tip de prelucrare asupra unor 
informaţii diverse (Duyckaerts şi Hauw, 1996). 

Aspecte clinice  Maladiile ganglionilor bazali se caracterizează prin tulburări 
specifice în metabolismul transmiţătorilor şi prin mişcări involuntare. 

Acestea includ tremurul (mişcări oscilatorii, involuntare, ritmice), atetoza 
(mişcări lente de crispare ale mâinilor, degetelor şi uneori ale degetelor picioarelor), 
coreea (mişcări abrupte ale muşchilor membrelor şi feţei), balismul (mişcări 
violente ca de îmblăciu) şi distonia (o postură persistentă a unei părţi a corpului, 
care duce la apariţia unor mişcări groteşti sau unor poziţii distorsionate). 

Aceste simptome apar adesea împreună şi au o bază comună. Jackson 
(1932) a împărţit toate tulburările motorii în două clase: cu semne negative, 
atribuite pierderii funcţiei neuronilor specifici şi cu semne pozitive (sau fenomene 
de eliberare), cauzate de pierderea controlului inhibitor al neuronilor. Mişcările 
anormale care apar în cazul afectării ganglionilor bazali aparţin celei de a doua 
categorii. 

Diferite aspecte ale bolilor ganglionilor bazali pot fi simulate prin manipu- 
larea sistemelor transmiţătoare specifice. De exemplu, akinezia (dificultatea iniţierii 
unei mişcări) asociată adesea cu rigiditate şi posturi anormale apare după distrucţia 
sau blocarea căii dopaminice ascendente. 

Simptomele asemănătoare parkinsonismului pot fi produse experimental, mai 
uşor pe animale, prin alterarea sistemului transmiţător specific ce cauzează un 
output anormal din ganglionii bazali, decât prin lezarea ganglionilor bazali, care 
elimină outputul. Astfel, s-a constatat că patogenia tulburărilor ganglionilor bazali 
umani este determinată de disrupţia metabolismului transmiţătorilor (COt€ şi 
Cruteher, 1991). 

Studiile clinicopatologice ale celor mai multe forme de dischinezie 
caracterizate ca extrapiramidale arată existenţa unor modificări neurologice 
răspândite. În astfel de tulburări corpul striat suferă modificări patologice, dar pot 

fi de asemenea afectaţi şi nucleii specifici ai trunchiului cerebral, precum şi o parte 
din cortexul cerebral. 

În continuare nu vom analiza amănunţit şi în totalitate bolile extrapiramidale, 
ci vom arăta doar câteva date mai noi referitoare la acestea. 

Boala lui Parkinson. Această tulburare motorie a fost descrisă în anul 
1817 de către James Parkinson. Maladia Parkinson (paralysis agitans) este cea mai 
bine studiată afecţiune a ganglionilor bazali. Simptomele acesteia sunt: 1) tremurul 
ritmic de repaus, 2) creşterea tonusului muscular sau rigiditatea cu aspect de roată 
dinţată sau cu clichet, 3) akinezia manifestată prin dificultatea iniţierii unei mişcări 
şi sărăcia mişcărilor spontane, 4) bradikinezia (încetinirea executării mişcărilor). 

În maladia Parkinson există o diminuare marcată a proiecţiilor dopaminer- 
gice de la substanţa neagră. 


În anul 1959 Carlsson a observat că 80% din dopamina cerebrală era localizată în 
ganglionii bazali, arie ce reprezintă mai puţin de 0,5% din greutatea totală a 
creierului. Mai târziu, Hornykiewicz (1966) a constatat, prin examinarea postmortem 
a pacienţilor cu maladie Parkinson, că în ganglionii bazali conţinutul de dopamină, 
norepinefrină şi serotonină era drastic scăzut. În afara reducerii dopaminei s-a 
constatat o pierdere însemnată a celulelor nervoase şi depigmentarea a doi nuclei din 
trunchiul cerebarl: substanţa neagră şi locus ceruleus. Severitatea modificării substanţei 
negre era paralelă cu reducerea dopaminei striatale. Deoarce pars compacta 
substanţei negre conţine cele mai multe celule nervoase dopaminergice din creier, 
această observaţie a sugerat că, în cazul maladiei Parkinson, există o afectare 
marcată a căilor dopaminergice ce pleacă de la substanţa neagră şi ajung la striat. 

Birkmayer şi Hornykiewicz (1976) s-au gândit că pacienţii cu maladie 
Parkinson ar putea beneficia de aducerea la normal a cantităţii de dopamină 
cerebrală. În acest sens, au administrat intravenos L-3, 4-hidroxifenil-alanină (L- 
DOPA), aminoacid precursor imediat al dopaminei care traversează bariera 
hematoencefalică. Cu această substanţă, autorii de mai sus au obţinut o remisie 
remarcabilă a simptomelor, dar de scurtă durată, sugerând astfel o nouă abordare 
a tratamentului maladiei Parkinson. 

Modul în care L-DOPA ameliorează simptomele acestei maladii este neclar. 
Dopamina este sintetizată în neostriat, în terminaţiile nervoase ale neuronilor 
dopaminergici al căror corp celular se află în substanţa neagră. În maladia 
Parkinson peste 90% din neuronii dopaminergici degenerează. Se presupune astfel 
că L-DOPA este convertită în dopamină de către celeulele nervoase dopaminer- 
gice restante. 

Neuronii dopaminergici sănătoşi şi cei parţial degeneraţi ar putea compensa 
funcţia întregului sistem nigrostriat prin bypassarea trozinhidroxilazei, enzimă 
limitatoare a sintezei de dopamină (Yurek şi Sladek, 1990). 

O altă posibilitate se referă la faptul că DOPA decarboxilaza, care nu este 
specifică neuronilor dopaminergici, poate sintetiza dopamina în celulele nedopami- 

nergice (exemplu în neuronii serotonergici, alţi neuroni sau în celulele gliale) din 
L-DOPA administrată oral. Această dopamină exogenă poate acţiona corspun- 
zător la nivelul celulelor ţintă (C6t€ şi Crutcher, 1991). 

În afara proiecţiilor dopaminergice din neostriat, există proiecţii dopami- 
nergice în anumite părţi ale sistemului limbic şi în neocortexul frontal. Akinezia 
pacienţilor cu maladie Parkinson ar putea fi determinată parţial de depletiţia 
dopaminică din sistemul limbic, în special din nucleul acumbens, în timp ce unele 
deficite cognitive din această boală ar putea fi date de pierderea dopaminei din 
terminaţiile nervoase corticale. 

Deşi datele recente sugerează că numai pierderea daia striale duce la 
apariţia majorităţii simptomelor din maladia Parkinson, s-a constatt totuşi în cadrul 
acesteia şi pierderea neuronilor noradrenergici din locus ceruleus şi a neuronilor 
serotonergici din nucleii rafeului. 

În 1982, în California, şapte persoane care utilizau droguri şi-au injectat 
intravenos un derivat sintetic de heroină, după care au apărut semne şi simptome 
de maladie Parkinson (rigiditate, akinezie, bradikinezie, tremur şi postură aplecată). 

Curând s-a descoperit că drogul era contaminat cu l-metil-4-fenil-l, 2, 3, 6- 
tetrahidropirin (MPTP). Injectarea acestui derivat la animalele de experienţă a dus 
la dezvoltarea aceloraşi simptome clinice. Acest fapt a avut mare importanţă, 
deoarece cu ajutorul lui s-au putut creea modele animale de maladie Parkinson. La 
acestea s-a constatat reducerea semnificativă a dopaminei cerebrale apărută ca 
rezultat al pierderii celulelor dopaninergice din ariile pars compacta şi ventrală a 
substanţei negre. S-a sugerat atunci că, în producerea maladiei Parkinson, un rol 
important l-ar putea avea o substanţă toxică din mediul înconjurător. Totuşi, la om 
nu s-a descoperit până în prezent nici o astfel de toxină. Cercetarea mecanismelor 
prin care MPTP acţionează a dus la descoperirea faptului că aceasta trebuie 
convertită în MPP (1-metil-4-fenil-piridinium) de către monoamin oxidaxza. Acest 
fapt a sugerat posibilitatea ca inhibitorii monoamin oxidazei să poată bloca evoluţia 
maladiei Parkinson (Langston şi Irwin, 1986; Kopin şi Markey, 1988). 

Datele recente sugerează că L-deprenilul, un inhibitor selectiv al monamin 
oxidazei B, încetineşte evoluţia maladiei Parkinson şi creşte nivelul dopaminei în 
creierul pacienţilor. Prin urmare, astăzi L-deprenilul este utilizat împreună cu L- 
DOPA în tratamentul pacienţilor cu Parkinson. Deşi iniţial s-au pus mari speranţe 
în tratamentul cu L-DOPA acum se constată că el controlează doar unele 
simptome neinfluenţând evoluţia bolii. În plus, unii pacienţi devin refractari sau 
prezintă efecte secundare după tratamentul îndelungat cu L-DOPA. Pentru 
depăşirea limitelor terapiei cu L-DOPA s-a recurs la transplantarea în striat a 
celulelor fetale cu dopamină, la talamotomie, pallidotomie şi la stimularea cronică 
(Dănăilă şi colab 1997; Dănăilă şi Herscovici, 1998). Utilizarea transplantelor 
este încă în dezbatere, iar intervenţiile neurochirurgicale stereotaxice reduc tremurul 
şi rigiditatea, fără a ameliora însă bradikinezia şi mersul. 

Deoarece în parkinsonism există o afectare a transmiterii dopaminergice care 
duce la preponderență colinergică, pentru tratarea acestei boli se face uz şi de 

medicamente anticolinergice. L-DOPA a exclus din ce în ce mai mult din arsenalul 


terapeutic anticolinergicele care în ultimă instanţă se întrebuinţează în asociaţie 
cu aceasta, deoarece anticolinergicele duc la -o aimeliorare simptomatică. Madica- 
mentele antivirale Symmetrel (R) şi Amantadina produc o marcată -ameliorare a 
bolii Parkinson. Modul de acţiune a acestora este necunoscut, dar se crede că au 
efect anticolinergic. Cotzias şi colab. (1976) au făcut cercetări pentru lămurirea 
efectului hormonului de creştere şi al somatostatinului în tratamentul bolii 
Parkinson. S-a dovedit că hormonul de creştere are un rol important în. AieEipția 
multor substanţe cerebrale, ca levodopa şi apomorfina. 

Boala lui Huntington În anul 1872 Huntington a descris boala pe care tatăl 
şi bunicul său au observat-o la mai multe generaţii de pacienţi. Maladia are patru 
trăsături caracteristice: moştenirea, coreea, demenţa şi decesul la 15-20 de ani de 
la debut. Această afecţiune care apare în egală măsură la bărbaţi şi femei este 
întâlnită în 5 cazuri la 100.000 locuitori. La cei mai mulţi bolnavi debutul maladiei 
apare în decada a patra şi a cincea de viaţă, după ce indivizii se căsătoresc şi au 
copii. Şansa moştenirii bolii la copii este de 50%. Primele semne ale maladiei sunt 
discrete, manifestându-se prin absenţe mintale, iritabilitate şi depresie acompaniată 
de agitaţie, neîndemânare în căderi bruşte. Mişcările involuntare, trăsătura cea mai 
importantă a maladiei, se accentuează gradat până când pacientul cade la pat sau 
ajunge să fie deplasat cu scaunul cu roțile. 

La început vorbirea este dificilă apoi incomprehensibilă, pentru ca în final 
să devină imposibilă din cauza expresiilor faciale distorsionate şi groteşti. 

Şi funcţiile cognitive se deteriorează treptat, iar abilitatea de a reacţiona 
dispare. Deoarece tulburarea psihică de multe ori constituie trăsătura caracteristică, 
aproximativ o treime din cazuri se prezintă la consultaţie pentru această suferinţă. 
Iniţial, bolnavii sunt cotaţi drept isterici, sociopaţi sau schizofrenici. Unii au cefalee, 
iar alţii sunt iritabili şi impulsivi. În general, la aceşti bolnavi pot fi întâlnite toate 
complexele psihiatrice, dar caracteristica principală este deteriorarea insidioasă şi 
inexorabilă a tuturor funcţiilor mintale. 

Nu există nici un tratament pentru această maladie. O dată declanşată, ea 
îşi urmează evoluţia inexorabilă către. diminuarea gradată a capacităţilor 
intelectuale, inabilitate totală şi moarte (Cât6 şi Crutcher, 1991). 

Boala lui Huntington se datorează pierderii seturilor specifice de neuroni 
colinergici şi GABA-ergici din striat. Moartea celulelor nervoase (peste 90%) din 
striat duce la apariţia coreei. 

Afectarea funcţiilor cognitive şi eventual demenţa poate fi dată fie de 
pierderea concomitentă a neuronilor corticali, fie de disrupţia activităţii normale 
a porţiunilor cognitive din ganglionii bazali, cum ar fi circuitele prefrontal 
dorsolateral şi orbitofrontal lateral. În prezent, cu ajutorul rezonanţei magnetice se 
poate pune în evidenţă în timpul vieţii pierderea neuronilor din nucleul caudat al 
pacienţilor cu maladie Huntington. 

În mod normal trebuie să existe un echilibru în activitatea a trei sisteme 
biochimice, care interacționează funcţional: sistemul dopaminergic nigrostriat; 2) 

neuronii colinergici intrastriatali; şi 3) sistemul GAB A-ergic, ce se proiectează din 
striat pe globus -pallidus şi substanţa neagră (C6t6 şi Crutcher, 1991). . 

! În maladia Parkinson, reducerea sistemului dopaminergic- duce la. creşterea 
il „ganglionilor „bazali . către talamus provocând, tremur, rigiditate şi 
bradikinezie., În maladia Huntington, sunt distruşi neuronii intrastriatali colinergici 
şi GABA-ergici (Di Figlia: 1990). La început dispar neuronii GABA-ergici , care 
proiectează: către segmentul extern al pallidumului. Această pierdere eliberează 
inhibipa, pallidumului extern şi. suprimă. activitatea subtalamică; datorită creşterii 
inputului GABA-ergic. Lezarea. nucleului subialamic duce la apariţia mişcărior 
involuntare ale „membrelor de o parte a: corpului (hemibalism). Coreea, altă 
caracteristică. a maladiei. lui; Huntington se. datorează tot reducerii activităţii 
nucleului subtalamic.. Astfel, maladia. Huntington şi maladia Parkinson, care clinic 
se prezintă cu simptome opuse (una cu hipotonie şi hiperkinezie şi alta cu hipotonie 
şi „hipokinezie),. sunt, determinate, de . alertări aproape opuse. ale . outputului 
ganglionilor bazali (în maladia, Huntington scăderea şi în maladia Parkinson creştera lui). 
iu uda. pacienţii - cu maladie Huntington sunt marcat scăzute. în striat atât 
colinacetiltransferaza, enzimă necesară pentru formarea acetilcolinei, cât şi glutamat 
acid decarboxilaza, enzimă necesară. pentru sinteza GABA. Acest deficit enzimatic 
concordă cu observaţia clinică conform. căreia mişcările coreice se înrăutăţesc 
la pacienţi cu maladie Huntington după administrare de, L-DOPA. Invers, 
administrarea unei cantităţi mai mari de, L-DOPA la un pacient parkinsonian duce 
la dezvoltatera mişcărilor involuntare de tip coreic, atetozic sau distonic. 

„Prin urmare, orice imbalanţă între dopamină, acetilcolină şi sistemul GABA 
e A apariţia: mişcărilor involuntare (CÂt€ şi Crutcher, 1991). 

"Balismul. Această formă de diskinezie. apare în cazul unor leziuni discrete, 
de obicei hemoragice, limitate la nucleul subtalamic sau la conexiunile lui imediate. 
Singura formă de. diskinezie, alta decât tremurul cerebelos, produsă experimental 
„la animale şi care seamănă cu cea de. la om este aceea care rezultă după discrete 
leziuni ale nucleului subtalamic. La maimuţă, apare: o violentă activitatea balistică 
şi coreoidă contralaterală. leziunii nucleului subialamic, ce. distruge aproximativ 
20% din el şi păstrează integritatea sistemului de fibre palido-fugal înconjurător 
(Carpenter, 1979). Această, formă „anormală de. activitatea a. fost. denumită 
„diskinezie subtalamică. În asttel de cazuri, diskinezia afectează membrul inferior 
contralateral,. în timp ce faţa, limba, deglutiţia şi musculatura: cervicală nu sunt 
afectate niciodată (Marsden, 1975). 

» Diskinezia membrului inferior. se asociază cu PR părții .rostrale a 
nucleului șubtalamic; pe când cea a membrului superior este în relaţie cu lezarea 
"părţii cudale a nucleului. Această diskinezie poate fi abolită fără a produce pareze 
prin leziuni distructive ale unor porţiuni din segmentul medial al lui-globus pallidus, 
al fasciculului lenticular sau al nucleului ventral lateral «al talamusului (Carpenter, 
1979). Astfel de diskinezie poate fi abolită şi prin ablaţia cortexului motor (aria:4) 
„contralateral şi prin, secţionarea tractului corticospinal -ipsilateral la nivel. cervical 
superior. Prin ablaţia ariei 6, distrucţia nucleului centro-medial sau lezarea întinsă 

a nucleului roşu, nu apare 'nici:o modificare 'semnificativă . a''acestei forme de 
diskinezie. Faptele arată că la om nucteul :subtalamic exercită în mod-normal'-o0' 
influenţă reglatorie şi. inhibitorie asupra lui globus' pallidus. Lezarea nucleului 
subtalamic eliberează 'globus pallidus de acest/control şi duce la apariţia mişcărilor 
bruşte,' neregulate, forţate, cu amplitudine mare balistică de partea opusă a 
corpului. Impulsurile din globus pallidus ajung la cortexul motor ipsilateral pe calea 
nucleului ventral lateral: al talamusului. De aici, pe calea tractului corticospinal, 
ajung la măduva spinării, unde multe fibre din acest sistem fac decusaţie. 

Tentativele. de a aboli variatele forme de -diskinezie sau de hipertonie 
musculară prin procedee chirurgicale se bazează pe faptul că aceste tulburări sunt 
expresia fiziologică a unui fenomen de eliberare de sub influenţa inhibitorie 
(Marsden, 1976). : 

Lezarea patologică a acestor structuri inhibitorii, în care circuite ale 
sistemului reticulat inhibitor ascendent au un rol preponderent, duce la activarea 
exagerată a unor structuri rămase intacte, dar scoase de sub această influenţă 
inhibitorie. 

Hiperactivitatea acestor structuri intacte este responsabilă de diskinezie. 
Acest fapt sugerează că segmentele mediale şi laterale ale lui globus pallidus au 
conexiuni unice şi deci funcţii distincte. 

Segmentul medial pallidal poate fi interesat în toate formele de diskinezie 
provocate de afectarea patologică a corpului striat, deoarece dă naştere la sistemul 
eferent major de conectare cu nucleii talamici de relaţie. Conform acestei raţiuni, 
lezarea segmentului pallidal medial ameliorează cele mai multe forme de diskinezie 
dată de ganglionii bazali. 

Există date suficiente care arată că scoarţa cerebrală joacă un rol important 
în mecanismul diskineziei. Astfel, multe: forme de mişcări involuntare anormale 
cedează în timpul somnului sau al anesteziei generale, sunt exagerate de stările 
emotive, de anxietate şi de oboseală sau dispar după ablaţia cortexului motor sau 
întreruperea tractului corticospinal. Aceasta arată că sistemul extrapiramidal nu 
constituie o unitate motorie independetă. 

Ca tratament medicamentos se utilizează neurolepticele (butirofenonele). 

Diskinezia tardivă Diskinezia tardivă este o altă tulburare clinică ce se 
datorează afectării ganglionilor bazali. Simptomele sale se caracterizează prin 
apariţia unor mişcări involuntare care afectează faţa şi limba (sindromul masticator 
buco-lingual). Mai târziu; tulburările se extind, icluzând variate manifestări 
musculare de tip coreoatetozic, balistic, diafragmatic, retrocolic sau de tip 
opistotonus, acatisic sau parkinsonian. Această distonie este o tulburare indusă 
medical (iatrogenică), cauzată de tratamentul de lungă durată cu agenţi 
antipsihotici, care scad funcţia celulelor dopaminergice-fenotiazinele (exemplu 
clorpromazina, perfenazina) şi butirotenonele (exemplu haloperidol). Aceste 
medicamente blochează transmiterea dopaminergică sau pot eventual face receptorii 
dopaminergici hipersensibili la dopamină. În acest mod se produce o alterare a 
balanței dintre sistemele dopaminergic, colinergic intrastriatall şi GABA-ergic, 

alterarea care are drept, consecinţă. apariţia mişcărilor. involuntare. Singurul 


tratament constă în întreruperea medicaţiei. 


Coreea Această boală se caracterizează printr-o serie de mişcări succesive 


involuntare de considerabilă complexitate, care apar brusc, inserate cu fragmente 
din mişcările voluntare. Iniţial sunt afecteate mişcările părţilor distale ale 
extremităților, ale muşchilor expresiei faciale, limbii şi muşchii deglutiţiei. 

Coreea Sydenham apare în copilărie în asociaţie cu bolile de inimă. 
Reumaticii şi mulţi alţi pacienţi se vindecă în scurt timp. 

Coreea Huntington este ereditară şi se caracterizează prin mişcări 
coreiforme şi demenţă progresivă. Acestea apar în cadrul maladiei Huntington. 

Atetoza  Tulburare descrisă de Hammond (1817) constă din mişcări 
involuntare lente, vermiforme, de răsucire, care afectează în special extremităţile 
şi uneori muşchii feţei şi gâtului. Mişcările se contopesc una cu alta pentru a da 
aparenţa unui spasm mobil continuu. 

Mişcările atetoide interesează în primul rând musculatura axială, producând 
torsiuni severe ale gâtului, centurii pelviene şi scapulare. 

O formă a atetozei este spasmul de torsiune sau distonia de torsiune. 
Diferenţa dintre torsiunea distonică şi atetoză este dată în special de diferenţele 
mecanice care iau naştere în musculatura axială şi apendiculară. 

Cel mai frecvent, atetozele sunt asociate cu procese patologice, care 
interesează striatul şi cortexul cerebral, deşi aceste leziuni se găsesc uneori în 
globus pallidus şi în talamus. 

Hemiatetoza se poate dezvolta după o hemipareză sau în asociere cu ea ca 
o consecinţă a leziunilor cerebrovasculare, care distrug porţiuni din capsula internă 
şi striat. Mişcările atetoide apar controlateral leziunii. 

Sindromul Gilldes de la Tourette. Acesta este constituit din tulburări 
motorii şi comportamentale. Primul simptom se manifestă printr-un tic muscular 
care începe la 2-14 ani. Ulterior, apar tulburări comportamentale, stări emotive 
repetate, ecolalie şi coprolalie. După rezultatele investigaţiilor farmacologice se 
consideră că aceasta este o afecţiune a ganglionilor bazali. La aceşti bolnavi s-a 
constatat prezenţa unei hiperactivităţi a neuronilor dopaminergici striatali, fapt 
reflectat în concentraţia acidului homovanilic din lichidul cefalorahidian. 

Acest acid este metabolitul major al dopaminei cerebrale, iar concentraţia sa 
din LCR reflectă metabolismul dopaminei cerebrale, mai ales din striat, 

Haloperidolul, care este un agent blocant al receptorilor de dopamină, este 
cel mai eficace medicament în sindromul Tourette (Van W=oert şi colab., 1976). 

Distoniile. Acestea fac parte din categoria tulburărilor tonusului muscular. 
Despre ele dispunem de date relativ puţine. Nu s-a stabilit nici o modificare biochimică 
de bază în aceste afecţiuni. Termenul de distonie este întrebuințat pentru a descrie: a) o 
stare anormală a unei contracţii muscualre; b) un sindrom cu mişcări involuntare 
anormale (torsiunea distonică); c) o boală (deformarea musculară distonică). Vom 
aminti, de asemnea variate manifestări idiopatice de torsiune distonică apărute la copil 
şi în cazul unor entităţi izolate la adult, ca de exemplu crampa scriitorului, torticolisul 

spasmodic, blefarospasmul şi distonia oromandibulară -diferite manifestări de debut ale 
distoniei de torsiune (Marsden, 1976 a+b). 

a) Distonia -ca o contracție musculară anormală- se manifestă sub forma 
unei poziţii rigide prelungite. Rigiditatea este mai accentuată în stare de repaus şi 
mai atenuată în timpul efectuării unor mişcări. 

Denny-Brown (1968) vede în distonie o anormalitate fundamentală 
provocată de bolile ganglionilor bazali, care împreună cu hipokinezia au fost 
descrise printr-o varietate de modele distonice. Flexiunea distonică se referă la 
flexiunea membrelor, a gâtului şi a trunchiului, tipice bolii Parkinson, bolii Wilson, 
coreei Huntington şi altor demenţe presenile. 

Hemiplegia distonică se referă la postura de flexiune a membrelor superioare 
şi de extensie a celor inferioare fără spasticitate, care urmează necrozei putame- 
nului sau proiecţiilor corticostriatale. 

Spasticitatea distonică apare după ictusuri capsulare în care ambele căi 
piramidale şi extrapiramidale sunt interesate. 

Torsiunea distonică se referă la posturile de răsucire a membrelor, gâtului 
şi trunchiului caracteristice condiţiei de deformare musculară distonică. În plus, 
după Denny-Brown şi Yamagisawa (1976) sunt incluse în această categorie 
rigiditatea decerebrată şi flexiunea fixă a membrelor superioare, care urmează 
leziunilor câmpului lui Forel (distonia segmentară). Marsden (1976 a) întrebuin- 
țează termenul de distonie pentru a descrie toate mişcările caracterizate printr-un 
spasm muscular prelungit, care duce la posturi distonice proximale sau distale. 

b) Torsiunea distonică, ca sindrom, este definită prin prezenţa mişcărilor 
şi posturilor distonice, indiferent de cauză. Torsiunea distonică poate fi constantă 
Sau intermitentă. Astfel de acţiune distonică poate apărea numai în unele ocazii 
şi la unele mişcări, după care totul revine la normal. Situaţiile de stres le 
favorizează. Dacă boala care produce sindromul este progresivă, posturile distonice 
pot apărea şi în repaus. Când progresează mai mult contracția musculară spastică 
devine constantă, ţinând o parte a corpului într-o postură distonică. 

În final rămâne deci fixă,dar intensitatea spasmului distonic creşte la stresuri 
fizice, mintale, emoţionale şi la încercarea de a face mişcări. El diminuează în 
perioadele de linişte mintală şi la odihnă. În copilărie, cauza acestui sindrom o 
constituie traumatismele cerebrale şi anoxia perinatală, dar mişcările şi posturile 
distonice apar de obicei după al doilea an de viaţă. Oricum, posturile şi spasmul 
distonic pot să nu fie evidente până la vârsta de 6-15 ani. Aproximativ 20% din 
aceşti pacienţi au crize epileptice, iar 60% o inteligenţă subnormală. Cei mai mulţi 
au deficite piramidale supraadăugate şi spasticitate. La autopsie, ganglionii bazali 
au de obicei status marmoratus sau status demielinisatus. 

Multe boli degenerative ale sistemului nervos pot conţine elemente ale 
sindromului de torsiune diastolică, fapt care creează dificultăţi de diagnostic. 
Acestea au fost întâlnite în ataxia Friedreich, maladia Wilson, degenerarea 
progresivă palido-pigmentală, coreea juvenilă Huntington şi în boala Haller- 
worden-Spatz. 

În trecut, encefalita letargică şi sifilisul erau cauzele cele mai binecunoscute 
ale torsiunii distonice simptomatice. La adult puţine boli produc aspectul de torsiune 
distonică generalizată, probabil encefalita letargică şi calcifierea ganglionilor bazali. 

Torsiunea distonică unilaterală apare la adulţi, dar şi la copii în caz de 
accidente vasculare cerebrale, traumatisme, după chirurgie stereotacxică palidală 
sau talamică şi în timpul evoluţiei unor tumori sau angioame cerebrale. În afara 
acestor cauze o varietate întreagă de droguri poate produce distonia Ssimptomatică. 
Drogurile neuroleptice (butirofenonele, fenotiazinele) produc nu numai parkinso- 
nismul şi akatizia, dar şi reacţiile acute distonice, precum şi diskineziile tardive 
cronice (Marsden şi colab., 1975). 

La copii sub 15 ani apare distonia generalizată, pe când la adulţi este 
restrânsă la mâini, gât şi braţe. Nouăzeci la sută din astfel de reacţii apar în 
primele 5 zile de tratament, dar cel mai frecvent în primele 48 de ore. Ele se remit 
rapid după întreruperea tratamentului. 

În contrast, dischineziile tardive şi cronice apar după luni şi ani de tratament 
şi adesea persistă sau se înrăutăţesc când aceste droguri sunt întrerupte. Reacţia 
distonică acută poate fi produsă şi de metoclopramid, diaxoxid, difenilhidantonină, 
terapia cu L-DOPA la parkinsoniei etc. (Marsden, 1976 a). 

c) Torsiunea distonică ca boală nu are o cauză cunoscută. După Marsden 
şi colab (1975) criteriile de diagnostic clinic sunt următoarele: 1) o boală 
caracterizată prin mişcări şi posturi tipice distonice; 2) o dezvoltare perinatală 
normală; 3) în antecedente nu se găseşte nici o boală sau administrare de drog, 
care poate produce sindromul; 4) nici un alt deficit neurologic; 5) nici o investigaţie 
de laborator, inclusiv cuprul, nu indică modificări patologice. 

Primul simptom poate apăre în copilărie sau la vârsta adultă. S-a sugerat că 
cele mai multe dintre ele cu debut în copilărie au fost moştenite ca boli genetice. 
Debutul simptomelor, în majoritatea acestor cazuri, apare la picioare şi progresează 
către distonie generalizată. 

La adult boala este general focală, rămânând legată de braţe sau structuri 
axiale (distonia segmentară), de partea debutului (distonie focală) şi numai foarte 
rar se poate generaliza. Fertilitatea normală sugerează că distonia nu a fost genetic 
determinată la aceste cazuri cu debut în viaţa adultă (duă 20 de ani). 

Maturarea sistemului nervos la adult duce la o formă mai puţin extinsă de 
boală şi la relativa cruţare a picioarelor. La copii, la care sistemul nervos este 
nematurizat, apar manifestări progresive, generalizate. 

d) Distoniile focale, după opinia lui Marsden (1976 b) se manifestă prin 
torticolisul spasmodic izolat, crampa scriitorului, blefarospasmul şi distonia 
oromandibulară. Aceste 4 entităţi sunt manifestări focale izolate ale torsiunii 
distonice idiopatice cu debut în viaţa adultă. Conceptul de distonie focală a 
adultului poate fi extins şi la alte entităţi rare. 

Blefarospasmul şi distonia oromandibulară sunt în strânsă relaţie. 

Marsden (1976 b) prezintă astfel de cazuri, care ilustrează răspândirea 
distoniei de la ochi, gură maxilar şi gât, trunchi şi musculatura respiratorie. Astfel 
de cazuri ilustrează faptul că blefarospasmul idiopatic şi distonia oromandibulară 
constituie exemple de torsiune distonică segmentară. Un alt fapt care pledează în 
favoarea asocierii acestor sindroame îl constituie observaţia potrivit căreia la unii 
pacienţi apare un tremur similar celui benign esenţial sau celui familial. 

Distonia  laringo-faringiană progresează şi ea uneori către distonia 
oromandibulară. Astfel, spasmul distonic faringian sau laringian, care produce 
disfonie sau disfagie, poate evolua către blefarospasm sau distonie oromandibulară. 

Spasmul laringian sau faringian, care apare în timpul vorbitului sau 
înghiţitului, este o distonie tipică analoagă celei care are loc în membrele 
pacienţilor cu torsiune distonică idiopatică, constituind astfel o manifestare a 
torsiunii distonice. La unii din aceşti pacienţi apare şi un spasm distonic al 
muşchilor respiratori intercostali sau al diafragmei, ducând la sughiţ distonic sau 
ticuri respiratorii. Muşchii cei mai comun interesaţi în blefarospasm şi în sindromul 
oromandibular sunt cei care pot fi afectaţi în „mioclonusul palatal“ şi anume 
muşchii faciali, mandibulari, linguali, laringieni, intercostali şi diafragmatici. 

Crampa distonică a scriitorului şi crampa simplă a scriitorului sunt tulburări 
cu manifestare intermitentă şi situaţională. Marsden (1976 b) face distincţie între 
aceste două forme, deoarece la prima şi alte acte în afară de scris provoacă acest 
spasm de postură, pe când la simpla crampă a scritorului numai scrisul este 
implicat, celelalte activităţi manuale fiind normale. Dar simpla crampă a scriitorului 
poate fi o expresie minoră a crampei distonice a scriitorului, deoarece prima poate 
evolua către forma a doua. O situaţie analogă poate apărea şi la picioare, având 
aspectul unei flexiuni şi inversiuni plantare în timpul mersului. 

Alte forme de crampe ocupaţionale sunt cele ale violonistului, pianistului, 
toboşarului, vopsitorului, dactilografei etc. Toate acestea duc la o scădere a 
performanţelor profesionale şi la depresiune. Mulţi dintre aceşti pacienţi îşi schimbă 
profesia, fiind copleşiţi de inabilitatea lor de a-şi menţine performanţele la nivelul 
dorit. Incidenţa crescută a tremurului postural la cei cu astfel de crampe reîntăreşte 
punctul de vedere, după care aceste tulburări sunt manifestări ale distoniei de 
torsiune. 

Torticolisul spasmodic izolat este tot o manifestare locală a torsiunii 
distonice. Couch (1976), urmărind o serie de 30 cazuri aproximattiv 10 ani după 
apariţia sindromului iniţial, a constatat că la 24 distonia s-a extins la umeri, braţe, 
trunchi etc. Intensitatea distoniei adiţionale creşte seminfiactiv o dată cu severitatea 
torticolisului. 

Spasmul facial a fost prezent la 50% din aceşti pacienţi. 

Couch (1976) a atras atenţia asupra înaltei incidenţe a tremurului postural la 
pacienţii cu torticolis spasmodic. La 16 din 30 de cazuri a existat în antecedete un 
tremur familial. Tremurul este o caracteristică comună a unui mare număr de 

pacienţi cu torsiune distonică, precum şi o caracteristică familială. Astfel de tremur 
poate fi o formă frustă, izolată a bolii care afectează unele familii (Marsden şi 
colab., 1975). Cauza tremurului benign esenţial şi familial este necunoscută, 
deoarece nu s-a identificat nici o bază patologică. 

Torticolisul spasmodic este una din formele greu tratabile. Astfel, s-a făcut 
uz de terapia fizică (guler, manipulări diverse, tracţiuni etc) însă fără rezultat. Ca 
terapie  medicamentoasă s-au întrebuințat diazepamul (Valium), L-DOPA, 
clordiazepoxide  (Librium, Symmetrel), haloperidol,  trihexilfehidil (Artane), 
carbamazepina (Tegretol), dantrolin (Dantrium) 

Cel mai eficace pare să fie diazepamul, probabil prin efectul său tranchilizant. 

La 44% din pacienţi dozele mici de alcool au avut efect favorabil. 

Acupunctura şi iontoforeza dau rezultate variabile. 

Korein şi Brudny (1976) au introdus ca metodă de tratament, autoinducerea 
feedbackului senzorial prin care, cu ajutorul controlului senzorial al „stimulilor- 
feedback“ auditivi şi vizuali, se reflectă instantaneu rata, intensitatea Şi cursul 
contracţiei muşchilor interesaţi. 

Corectarea se face în funcţie de aceşti factori. După părerea autorilor citați, 
aceasta metodă este de preferat până când o altă terapie medicamentoasă sau 
chirurgicală va da rezultate mai bune. 

Secţionarea rădăcinilor anterioare şi a nervilor accesori, urmată, după caz, 
de secţionarea spinalului la gât şi a muşchului trapez sau sterno-cleido-mastoidian 
au dat rezultate destul de bune în clinica noastră. În cazul distoniilor mai extinse, 
la care în afara sterno-cleido-mastoidianului sunt interesaţi şi muşchii trapez, 
cervicali, paravertebrali, pectorali, abdominali şi toraco-lombari, rezultatele sunt 
insuficiente. În astfel de cazuri Chirurgia talamică bilaterală asupra nucleului 
ventro-lateral, centro-medial sau pulvinar ameliorează simptomatologia, aboleşte 
manifestările distonice şi restaurează un mers normal. 

Factorii care contribuie la înrăutățirea rezultatelor terapeutice sunt infecțiile 
respiratorii, gripa, leucemia şi sindromul mintal organic. De cele mai multe ori, 
evoluţia torticolisului este pusă pe seama durerii musculare, care apare secundar 
modificărilor osteoartritice şi interesării rădăcinilor cervicale. Marea majoritate a 
acestor pacienţi au scolioză. 

Factorii psihici constituiți din traume acute emoţionale sau factori emoţionali 
cronici, care pun pacientul în imposibilitatea de a se relaxa, sunt o piedică în 
obţinerea rezultatelor sau în menţinerea acestora. 

Din acuza stării de tensiune spasticitatea musculară nu poate scădea. 

Deci, stresul emoţional constituie factorul major care duce la creşterea 
involuntară a contracţiei musculare. Oboseala, efortul şi emoția pot oricând agrava 
condiţia pacientului. La toţi aceşti bolnavi contractura musculară cedează în somn 
sau când starea de conştiență este scăzută. Având în vedere cele menţionate mai 


sus, ne putem uşor da seama de ce prin psihoterapie se poate ajunge la rezultate 
satisfăcătoare. 

SUBSTANȚA ALBĂ 


Masa de substanţă albă ocupă partea centrală a hemisferelor cerebrale, 
separând scoarţa de nucleii bazali. Pe o secţiune hemisferică orizontală făcută la 
1,25cm deasupra corpului calos, substanţa albă centrală apare ca o arie ovală 
înconjurată de pliurile laminei substanţei cenuşii. 

Transsecţiunea efectuată la nivelul corpului calos relevă continuitatea 
substanţei albe din cele două părţi şi existenţa fibrelor nervoase de diferite 
dimensiuni susţinute de nevroglie. După traiect şi conexiuni aceste fibre se împart 
în trei grupe principale: 1) fibre comisurale; 2) fibre de asociaţie; 3) fibre de 
proiecţie. 


FIBRELE COMISURALE 


Fibrele comisurale asigură legătura anatomică şi funcţională a celor două 
hemisfere cerebrale, făcând posibilă coordonarea activităţii lor integrativ-reflexe. 
Acestea se grupează în patru fascicule mari: corpul calos, comisura anterioară, 
comisura posterioară şi comisura hipocampului. 


Corpul calos 


Corpul calos (marea comisură transversă a creierului) conectează cele două 
hemisfere şi formează tavanul ventriculilor laterali. Lungimea sa anteroposterioară 
măsurată pe o linie orizontală pe care se proiectează punctul cel mai anterior şi 
cel mai posterior, este de 96mm la bărbaţi şi 98mm la femei (Velut şi colab. 1998). 
Corpul calos are numeroase variaţii morfologice, segmentare, de curbură şi de 
grosime care după unii autori sunt în raport cu sexul şi cu dominanţa hemisferică. 
Capătul anterior se află la 4 cm de polul frontal, iar capătul posterior se găseşte 
la 6 cm de polul occipital. În configuraţia sa, sub formă de arc (fig. 82), se disting 
cinci porţiuni: rostrumul, genunchiul, corpul sau trunchiul, istmul şi spleniumul. 

Rostrumul reprezintă partea cea mai anterioară, care se curbează în jos. El 
se continuă posterior printr-o lamă de substanță albă, de grosime variabilă, 
orizontală şi uşor descendentă, sub formă de cioc, ce se uneşte cu marginea 
superioară a comisurii albe anterioare. 

Extremitatea posterioară ascuţită a rostrumului se interpune între aria 
subcaloasă în jos şi septum pelucidum în sus. Prin urmare, prelungirea posterioară 
a acestei lame albe separată de aria subcaloasă prin şanţul paraolfactiv posterior 
se insinuează deasupra girusului paraterminal, care acoperă nucleii septali (Velut 
şi colab., 1998). 

Anterior rostrumului se găseşte genunchiul corpului calos, un burelet cu 
marcată convexitate anterioară. Separarea artificială a genunchiului de rostrum şi 

Fig. 82. Aspectul corpului calos pe sec- 
ţiune sagitală 

1. Rostrum; 2. Genunchiul corpului 
calos; 3. Linia care separă genunchiul 
de corp (trunchi); 4. Trunchiul (corpul) 
corpului calos; 5. Linia care uneşte 
punctul situat la 5 cm anterior de şanţul 
central cu marginea superiaoră a fora- 
menului intraventricular; 6. Istmul cor- 
pului calos; 7. Splenium; 8. Fornix; 9. Co- 
misura anterioară. 


de corp se face printr-o linie verticală , care trece prin partea cea mai posterioară 
a genunchiului. Genunchiul este interpus între septum pellucidum, inserat pe linia 
mediană posterioară, şi girus cinguli situat anterior. Inserţia septumului 
pellucidum este frecvent dedublată (83% după Winkler şi colab., 1997) realizând 
un septum dublu şi un cavum septal. 

Faţa convexă a corpului calos este separată pe toată lungimea sa de 
girusul cingular printr-un şanţ calos profund. 

Trunchiul (corpul) corpului calos se prelungeşte posterior genunchiului. 

Rectangular sau convex în sus, axul său mare este orizontal sau uşor 
ascendent antero-posterior. După Winkler (1997), grosimea medie a corpului calos 
este de 6,12 mm cu variaţii între 4 şi 8 mm. Corpul (trunchiul) este interpus între 
girusul cingular (de care este separat prin şanţul calos) în sus şi septum pellucidum 
în jos. 

Pe suprafaţa superioară se găsesc două mănunchiuri de fibre, care 
formează striile longitudinale medială şi laterală. Prima este mai bine identifica- 
tă. Ea trece de o parte şi de alta a liniei mediane, aderând la suprafaţa corpului 
calos. Stria longitudinală laterală este mai dificil de identificat prin faptul că este 
situată în profunzimea şanţului calos şi este marcată printr-un mic relief situat 
între faţa inferioară a girusului cingular şi faţa superioară a corpului calos. 

Între aceste două strii, suprafaţa plată a corpului calos este acoperită cu 
o lamă de substanţă cenuşie numită indusium griseum. 

Anterior, aceasta trece în jurul genunchiului şi rostrumului petru a ajunge în 
girusul paraterminal. Inferior se continuă cu banda diagonală a lui Broca şi prin 
intermediul acesteia cu substanţa perforată anterioară şi aria periamigdaloidă . 
Posterior părăseşte suprafaţa spleniumului corpului calos, după care se prelungeşte 
prin girusul subsplenial şi apoi prin girusul fasciolar în formațiunea hipocampică 
între fimbria în sus şi girusul dinţat în jos. Originea şi structura striilor longitudinale 
medială şi laterală sunt incerte (Duvernoy, 1998). 

Ele sunt considerate ca fibre aberante ale fornixului (stria medulară se 
uneşte cu fasciola cinerea, extensie posterioară a girusului dinţat, iar stria laterală 
se uneşte cu girusul fasciolar). 

Istmul corpului calos este situat în partea posterioară a corpului. 

Anterior este mai subţire decât corpul, iar posterior se lărgeşte, de unde şi 
numele său. 

După Witelson (1989) limita anterioară este dată de linia verticală, care 
trece prin joncţiunea celor 2/3 anterioare cu 1/3 posterioară a corpului calos, iar 
limita posterioară este dată de o altă linie verticală situată între cele 4/5 
anterioare şi 1/5 posterioară a corpului calos. După Velut şi colab. (1998) limita 
anterioară corespunde punctului de adeziune cu fornixul, iar limita posterioară este 
dată de linia verticală, care trece prin faţa anterioară a spleniumului. Particulari- 
tatea cea mai marcantă a istmului o reprezintă adeziunea sa la faţa superioară 
a corpului fornixului. Această aderenţă a corpului calos la fornix creează riscul 
secţionării comisurii interhipocampice a fornixului în timpul callosotomiei 
posterioare joase. Pentru Winkler şi colab. (1997) distanţa dintre linia M (linia care 
uneşte un punct situat la Scm anterior de şanţul central cu marginea superioară a 
foramenului interventricular) şi punctul cel mai anterior de adeziune a corpului calos 
la fornix variază între 10 şi 40 mm (media este de 23,79mm). Trebuie de 
asemenea notat că lungimea antero-posterioară a acestei adeziuni este foarte 
variabilă, maxima depăşind 10mm. 

În fine, Winkler (1997) subliniază că separarea corpului calos de fornix este 
foarte uşoară în 77% din cazuri şi dificilă sau imposibilă în rest. Aceste variaţii 
subliniază importanţa analizei IMR înaintea oricărei calosotomii. : 

Spleniumul este porţiunea cea mai posterioară a corpului calos, care închide 
„C-ul calos“. 

Contrar restului corpului calos ascuns între cele două hemisfere, spelniumul 
emerge în cisterna ambientală sau lacul cerebelos superior circumscris posterior de 
joncţiunea falco-tentorială. Spleniumul formează un burelet a cărui convexitate 
inferioară constituie limita superioară a acestei cisterne. Limita anterioară este 
dată de corpul pineal medial şi de pulvinarul lateral, iar în jos şi înainte se află 
tectumul mezencefalic. În Jos, cisterna este limitată de culmenul vermisului, iar 
posterior de marginea liberă a cortului cerebelos, care se curbează în sus şi intern 
pentru a se uni cu marginea liberă a coasei creierului. Această joncțiune falco- 
tentorială formează triunghiul de origine al sinusului drept. La acest nivel girusul 
cingular, care se mulează pe partea posterioară a spleniumului se subţiază 
constituind istmul. Acest istm se depărtează de linia mediană şi se prelungeşte 
anterior cu girusul parahipocampic. 

Girusul subplenial, înfundat între istm şi splenium, se prelungeşte cu girusul 
fasciolar. Deasupra şi înaintea bureletului splenial, corpul fornixului se etalează 
conţinând posterior fibrele interhipocampice ale comisurii sale numită psalterium. 
Lateral, fiecare margine laterală a acestui corp se prelungeşte prin crucea fornixului, 
care devine fimbria ce se rulează în jurul pulvinarului. Apoi, fimbria se etalează 
deasupra girusului tasciolar şi se îndepărtează de splenium, care rămâne mai sus. 

Fibrele caloase 


Fibrele nervoase ale corpului calos radiază în substanţa albă a fiecărei 
hemisfere, după care se dispersează în cortexul cerebral. 

Disecţia extremității posterioare a rostrumului nu permite identificarea unor 
fibre comisurale, dar țesutul alb median se uneşte posterior cu comisura anterioară 
(Velut şi colab., 1998). 

Lateral, fibrele rostrumului se confundă cu fibrele laterale ale comisurii 
anterioare situate posterior şi fac o curbură lejeră cu concavitatea posterior. Fibrele 
cele mai posterioare ale rostrumului trec anterior pe sub putamen, iar intern de 
acestea se situează nucleul accumbens, pelungire inferioară şi laterală a capului 
nucleului caudat (Nieuwenhuys şi Meek., 1990). 

Fibrele genunchiului desenează perfect o potcoavă cu concavitatea anterior, 
ansamblu care a fost numit forceps minor. Fibrele inferioare ale acestui forceps se 
etalează deasupra girusului rectus. Acestea sunt fibe care provin din partea ventrală 
şi mediană a cortexului prefrontal, ce traversează rostrumul şi partea ventrală a 
genunchiului corpului calos (Habib şi Pelletier, 1994; Pandya şi Seltzer, 1996). 

Fibrele care provin din cortexul prefrontal dorso-lateral sunt situate în partea 
dorsală a genunchiului corpului calos. Fibrele genunchiului sunt arcuite de fibrele 
cingulare cu direcţie sagitală, care merg pe sub cortexul girusului cu acelaşi nume. 
Aceste fibre cingulare sunt conectate posterior cu nucleii septali. Şi fibrele corpului 
calos sunt arcuite de fibrele cingulare. Lateral, fibrele caloase se împrăştie în 
substanţa albă, descriind o curbură cu concavitatea superior, care este cu atât mai 
marcată cu cât ele se situează mai spre versantul dorsal al corpului calos. În sânul 
acestei substanţe albe ele încrucişează fibrele coroanei radiate, realizând după 
Klingler (1956) o linie de decusaţie, arcuată, sagitală pe care Velut şi colab. (1998) 
nu au pus-o în evidenţă. Într-adevăr, fibrele coloase şi ale coroanei radiate. se 
orientează astefel încât ele se încrucişează în unghi ascuţit, făcând dificilă 
identificarea lor. Fibrele coloanei radiate se condensează mai jos în capsula 
internă, iar unghiul de racordare al fibrelor caloase cu cele ale coloanei radiate, 
situat imediat deasupra corpului nucleului caudat, formează sub stratul subependi- 
mar, marginea laterală a corpului ventriculului lateral (Velut şi colab., 1998). 

Fibrele jumătăţii anterioare a corpului calos conectează cortexul premotor 
dorso-lateral şi aria motrice suplimentară mediană. Partea mijlocie a corpului 
conectează ariile motrice primare MI, insula şi cortexul cingular anterior (Pandya 
şi Seltzer, 1986; Habib şi Pelletier, 1994). Mai posterior, ariile caloase conectează 
ariile somestezice SI şi S2. Partea posterioară a corpului conectează cortexul 
asociativ parietal, iar mai posterior ariile temporale superioare (inclusiv ariile 
auditive), insula şi cingulum posterior. Ariile MI, SI, S2 legate de picior şi mână 
nu sunt conectate. 

Fibrele spleniumului formează o concavitate posterioară mai largă decât cea 
a genunchiului denumită forceps major. În afară şi la distanţă de linia mediană, 

spleniumul este arcuit de istmul girusului cingulat. Fibrele din partea superioară a 
spleniumului conectează cortexul temporal inferior şi girusul parahipocampic, iar 
anterior (şi superior) fibrele conectează lobulii parietali superiori şi regiunea 
juxtastriată (Pandya şi Seltzer, 1986; Habib şi Pelletier, 1994). 

Disecarea fibrelor spleniumului arată într-adevăr că fibrele inferioare situate 
în bureletul splenial se duc către regiunile striate formând forcepsul major. Ariile 
17 nu sunt conectate. Cu cât aceste fibre se situează mai posterior în splenium, cu 
atât ele se află mai aproape de linia mediană a lobului occipital. Fibrele spleniale 
superioare se duc către regiunile occipito-temporale şi temporale (Velut şi colab., 
1998). Această evazare a fibrelor spleniale formează tapetum. 

Iniţial, fibrele se situează pe acoperişul atriumului ventricular după care 
formează un evantai alungit dinapoi înainte, efilându-se anterior sub peretele 
ependimar lateral al atriumului şi al cornului inferior al ventriculului lateral. Astfel, 
tapetum se interpune între acest ependim şi radiaţiile optice. 

Pentru descoperirea radiaţiilor optice la nivelul acoperişului cornului inferior 
al ventriculului lateral este necesar a face ablaţia fibrelor tapetumului. 

În fine, fibrele cele mai anterioare ale tapetumului anterior sunt în raport cu coada 
nucleului caudat situată deasupra striei terminale. 

Prin urmare, la om diferitele porţiuni ale corpului calos descrise pe secţiune 
sagitală mediană sunt: rostrumul, genunchiul, corpul, istmul şi spleniumul. 

Metoda lui Klingler permite disecarea fibrelor din fiecare din aceste porţiuni 
şi stabilirea raporturilor lor cu coroana radiată şi cu radiaţiile optice. În fine, fiecare 
segment al corpului calos ia parte la constituirea pereţilor ventriculului lateral. 

În ciuda dimensiunii şi a enormului număr de fibre comisurale, informaţiile cu 
privire la rolul funcţional al corpului calos sunt limitate. La om numărul total de fibre 
este de aproximativ 200 milioane. Totuşi, aici ne lipsesc analizele detaliate cu privire la 
conexiunile caloase ale multor regiuni. Primele investgaţii au fost făcute pe aria vizuală. 

Ariile somatice şi senzitive sunt conectate cu cele contralaterale, dar aria 
dreapă şi cea stângă legate de mână şi picior sunt lipsite de conexiuni calosale 
comisurale (Powell, 1981). 

Acum este bine definit faptul că între cortexul vizual al celor două hemisfere 
există conexiuni caloase numai pentru reprezentarea meridianului vertical (sau câmp 
vizual) al retinei. 

Se poate afirma că ariile corticale conectate sunt în legătură cu o regiune 
retiniană medie, foarte îngustă, din care celulele ganglionare trimit axoni ce se 
ramifică şi dau colaterale în tractul optic din ambele părţi. Legăturile comisurale 
sunt specifice prin faptul că ele unesc unităţi columnare corticale într-o funcţie bilaterală. 


Funcţiile şi clinica corpului calos 


Descrierea acestei structuri a fost făcută de Galen în secolul al doilea înainte 
de Christos, dar ipoteza implicării sale în conectarea funcţională a celor două 

hemisfere datează din 1543 şi aparţine lui Vesalius. Totuşi, în 1739, corpul calos 
era considerat de La Peyronie ca fiind sediul sufletului (Brion şi Jedynak, 1975). 

În 1892, Dejerine a descris o alexie asociată cu hemianopsie omonimă 
dreaptă la un pacient care prezenta o leziune a splenium-ului şi a lobului lingual. 
Dejerine susţinea că leziunea splenium-ului ar fi avut ca efect deconectarea zonelor 
limbajului situate în hemisfera stângă de ariile corticale intacte din hemisfera 
dreaptă, de unde imposibilitatea pentru pacient de a decoda stimulii vizuali verbali 
(Brion şi Jedynak, 1975). Acest raţionament a fost confirmat ulterior de Trescher 
şi Ford (1937 şi Maspes (19438). 

Lassonde şi colab. (1996) arată că prima descriere veritabilă a unui sindrom 
calos a fost făcută de Raymond în 1893. 

La om evidenţierea multor simptome caloase a fost făcută la bolnavii cu 
tumori, boli degenerative, leziuni vasculare parţiale şi agenzie a corpului calos 
(acaloşi). Studiul pacienţilor epileptici, la care s-a efectuat în scop terapeutic o 
comisuratomie (caloasă, anterioară, hipocampică) sau o calosotomie (secţionarea 
corpului calos) a permis descrierea principalelor componente ale sindromului de 
deconexiune caloasă. 


Sindromul de deconexiune 


Majoritatea cunoştinţelor noastre legate de funcţia caloasă provin din studiul 
subiecţilor adulţi care au suferit leziuni spontane sau chirurgicale ale corpului calos 
(CC). Clasic, sindromul de deconexiune interhemisferică sau sindromul calos 
cuprinde un ansamblu de simptome de complexitate variabilă în care putem include 
defecte de transfer al unei informaţii senzoriale elementare organizate simetric în 
cele două hemisfere, afectări ale funcţiilor cognitive elaborate (limbaj, praxii) 
pentru care un hemisfer este mai mult sau mai puţin exclusiv specializat şi chiar 
simptome psihice cu alură disociativă. 

Pacienţii cu creierul divizat (split-brain) operaţi de Akelaitis (1943 şi 1944) 
şi Bogen şi Vogel (1962) pentru epilepsie rebelă au fost examinaţi de Sperry şi 
colab. (1969) şi Sperry (1986). Astfel, cu excepţia unor fenomene postoperatorii 
tranzitorii observate doar la unii dintre bolnavi (mutism, hemiapraxie stângă etc.), 
pacienţii respectivi nu păreau să se deosebească în vreun fel de cei neoperaţi. 
Totuşi, când aceşti bolnavi au fost supuşi unor teste psihologice adecvate, ei au 
prezentat semne şi simptome particulare grupate ulterior sub denumirea de „sindrom 
de deconexiune caloasă,, (Bogen şi Gazzaniga, 1965; Gazzaniga, 1970; Hscaen şi 
Assal, 1973; Ledoux şi Gazzaniga, 1978; Bogen, 1985; Sperry, 1986). 

Semnele de deconexiune caloasă sunt bazate pe principiul specializării 
emisferei stângi în comportamentul verbal şi al hemisferei drepte în abilităţile 
video-perceptuale şi spaţiale. Comunicarea dintre cele două hemistere se bazează 
pe înscrierea, în fiecare dintre ele, a informaţiei senzoriale sau motorii vehiculate 
de comisura caloasă, sau, în anumite cazuri, pe transportul bilateral al informaţiei. 

Semnele de deconexiune pot. fi observate când comisura caloasă este 
secţionată, iar informaţia motorie sau senzorială este limitată la o singură 
hemisferă (Lassonde şi colab., 1996). 

Examinarea sindromului de deconexiune caloasă depinde şi de vârsta la care 
este făcută calosotomia. După Pitito şi Lepore (1983), calosotomia făcută la 
animale înainte de terminarea mielinizării corpului calos permite realizarea unui 
transfer vizual interhemisferic, cel puţin parţial. După terminarea mielinizării nu 
se poate face nici un fel de transfer. La pisică, perioada de mielinizare a fibrelor 
caloase începe în jurul vârstei de 28 de zile (Ellberger, 1982), iar la om se întinde 
până la finele celui de-al zecelea an de existenţă (Yakovlev şi Lecours, 1967). Din 
acest motiv, calosotomia efectuată înaintea vârstei de 10 ani ar trebui să rămână 
aproape asimptomatică. Testările de transfer la copiii cărora le-a fost efectuată 
calosotomia înaintea vârstei de 10 ani nu au relevat decât deficite minime sau deloc 
(Geoffroy şi colab., 1983 şi 1986; Lassonde şi colab., 1986). Timpul de reacţie, 
mult mai lung decât la persoanele normale, confirmă la aceşti subiecţi limitele 
mecanismelor de compensare. (Sauerwin şi colab., 1983; Lassonde şi colab 1992 şi 1996). 

Comisurotomia făcută între 10 şi 15 ani provoacă, cu un grad mai mic de 
severitate, semne de deconexiune caloasă (apraxie ideomotorie, anomie unilaterală 
etc.) asemănătoare celor de la adulţi. Este posibil ca această atenuare să aibă la 
bază anumite forme de plasticitate, care determină o reorganizare cerebrală, a cărei 
calitate şi eficacitate depinde de precocitatea leziunii (Lassonde şi colab., 1996). 

În legătură cu aspectele diferite ale sindromului de deconexiune interhemis- 
ferică de la copii, tineri şi adulţi Ramackers şi Nijokiktjien (1991) au emis 
conceptul de dezvoltare a acestuia. 

Copiii tineri pot fi consideraţi ca subiecţi cu split+brain fiziologic. În prima 
decadă, capacităţile de transfer a informaţiei tactile sunt limitate, dar ele cresc 
odată cu vârsta (Quinn şi Geffen, 1986). 

Dispariţia sindromului de deconexiune fiziologică este un fenomen 
ontogenetic (Galin şi colab, 1977) ce corespunde gradului de mielinizare (Ptito şi 
Lepore, 1983). De aici şi ipoteza unei disfuncţii a CC la unii subiecţi dislexici 
(Ramaekers şi Njiokiktien, 1991). Acest fenomen de plasticitate de la subiecţii fără 
CC sau calosotomizaţi precoce a fost pus în legătură cu perioada critică a 
dezvoltării ce coincide cu hiperproducţia sinaptică (Hommet şi Billard, 1998). 
Oricum, relaţia exactă între malformaţia caloasă şi distuncţia interhemisferică în 
patologia dezvoltării este suspectată fără a fi încă demonstrată. 

Noi am efectuat calosotomii (fig 83) la patru bolnavi cu crize comiţiale 
frecvente, a căror vârstă a fost de 17, 19, 25 şi 27 de ani. 

După operaţie am obţinut remisiuni de 8-43 de luni şi reducerea numărului 
şi a gravităţii crizelor epileptice. Examenul neurologic de rutină nu a înregistrat 
nici o modificare semnificativă a mersului, a ortostaţiunii, a reflexelor miotatice ŞI 
cutanate, a nervilor cranieni, a văzului, a auzului şi a olfacţiei, iar mişcările 
extraoculare, ale feţei, ale limbii, ale mandibulei şi ale fiecărui membru au fost 

normale. În schimb, a fost afectată coordonarea mâinilor, atunci când ordinul care 
trebuia efectuat bimanual se realiza fără participarea văzului. 


Fig. 83. Control pneumoencefalografic după calosotomie efectuată la un bolnav 
epileptic. Clipurile de control au fost fixate în scopul de a se vedea locul şi 
întinderea calosotomiei. Rezultatele postoperatorii au fost foarte bune. 


La examenul psihologic s-au pus în evidență elemente discrete de agrafie 
unilaterală stângă, apraxie constructivă unilaterală dreaptă, anomie tactilă a 
mâinii stângi, tulburări în denumirea obiectelor prezentate în hemicâmpul vizual 
stâng şi elemente de amnezie. 

În continuare vom descrie sindromul de deconexiune legat direct de ruperea 
comunicaţiei dintre zonele motorii şi senzoriale. Datorită încrucişării acestor căi, 
fiecare hemisferă exercită controlul asupra jumătăţii controlaterale a corpului. 
Eficacitatea operaţională a celor două hemisfere se bazează pe transferul de 
informaţii care are loc între ele şi pe integrarea lor bilaterală (Jeeves, 1990). 


Transferul informaţiilor senzoriale 


Multe studii au demonstrat că transferul informaţiei somato-senzive necesită 
integritatea trunchiului CC la om (Dimond şi colab. 1997, Bogen 1987). În 
particular, fibrele care trec prin partea posterioară a trunchiului sunt cruciale pentru 
realizarea sarcinilor care necesită localizarea încrucişată a unui stimul tactil. Gaffen 
şi colab. (1985) au arătat că dacă trunchiul CC este calea obişnuită de trecerea a 
informaţiilor senzitive, spleniumul poate întreţine până la 50% din această funcţie. 

În fine, subiecţii cu calosotomie totală păstrează posibilitatea de transfer a 
unei părţi din această informaţie, probabil prin căile interhemisferice extracaloase 
(sau prin proiecţiile ipsilaterale ale informaţiilor tactile) (Habib 1998). Absența 
conexiunilor caloase directe între ariile somestezice primare ale extremităților 
distale ale membrelor, ne face să presupunem că transferul informaţiilor senzitive 
se realizează prin intermediul ariilor asociative bogate în conexiuni caloase, deci 
după o oarecare prelucrare a semnalului (Cusik şi Kaas 1986). 

Informaţiile nociceptive şi termice se transmit din sistemul spino-talamic 
extra-lemniscal prin căi parţial bilaterale, nefiind afectate în mod marcant de 
deconectarea care urmează calosotmia. În schimb, deconectarea hemisferică poate 
fi pusă în evidenţă în ceea ce priveşte acţiunile tactile de fineţe, precum şi în cazul 
celor care necesită o explorare activă (stereognozie, recunoaşterea caracterelor 
fizice ale stimulilor, localizarea zonelor de atingere) (Lassonde şi colab. 1996). 

Un pacient dreptaci cu „Split-brain“ nu poate să denumească, fără controlul 
vederii, un obiect familiar (lingură, foarfecă, creion, cheie etc.) pe care îl pipăie 
cu mâna stângă, dar după numeroase manipulări el poate furniza indici privind 
caracterul nociceptiv al vârfului foarfecelui, aspectul termic (metal rece), greutatea 
şi alte însuşiri care ajută la identificarea obiectului. 

Utilizarea acestor indicii, denumită „Cross-cueing“ sau indicare încrucişată, 
este foarte obişnuită la pacienţii cu calosotomie, care încearcă, conştient sau nu, 
să compenseze deficitele pe care le prezintă (Lassonde şi colab. 1996). 

Gazzaniga şi colab. (1962), Brion şi Jedinak (1975) şi Mc Keever şi colab. 
(1981) au descris pe larg această anomie, dar trebuie precizat faptul că anomia 
unilaterală stângă nu poate fi atribuită astereognoziei, deoarece pacientul poate să 
aleagă dintr-un ansamblu de stimuli pe acela care este perceput cu mâna stângă. 

Nici nu este vorba de afazie, deoarece numeşte corect aceste obiecte cu mâna 
dreaptă (Barbizet şi Duizabo, 1985), Prin urmare, anomia tactilă stângă se 
datorează faptului că informaţiile senzitive care permit recunoaşterea unui obiect 
ajung la hemisfera dreaptă, dar nu pot ajunge la zona limbajului din hemisfera 
stângă. Anomia vizuală stângă se datorează faptului că informaţiile vizuale care 
vin din câmpul vizual temporal stâng ajung la regiunea occipitală dreaptă, dar nu 
pot ajunge la zona limbajului situat în hemisfera stângă. 

În sfârşit, pacientul cu creierul divizat nu poate să efectueze sarcini de 
comparare intermanuală. 

El nu poate nici să reproducă fără să vadă, cu un braţ sau cu o mână, 
posturile specifice imprimate membrului de partea opusă (Lassonde şi colab. 1996). 

După Bentin şi colab (1984) şi Geffen şI colab (1985), unul dintre cele mai 
sensibile teste pentru evaluarea deconexiunii caloase este cel al localizării tactile 
încrucişate. El constă în imprimarea, în afara razei de vedere a pacientului, a unei 
uşoare presiuni asupra extremității unui deget de la mână. Cu ajutorul policelui de la 
aceeaşi mână, pacientul indică fără dificultate care dintre degete a fost stimulat. Dacă 
probele se repetă cu degetele de la cealaltă mână pacientul greşeşte în mod constant. 

Auzul. Diverşi autori au precizat locul de transfer calos al informaţiilor 
auditive. Springer şi Gazzaniga (1975) au fost primii care au raportat o extincţie 
dihotică stângă în cazul calosotomiei parietale care a păstrat spleniumul. Musiek 
şi Reeves (1986) au constatat că, calosotomiile totale duc la alterarea performan- 
țelor urechii stângi la testele dihotice. 

Acest fapt se explică prin întreruperea transferului informaţiei verbale 
primită iniţial de urechea stângă / hemisfera dreaptă. Pe de altă parte, cele două 
urechi devin deficitare la proba de recunoaştere a paternurilor de frecvenţă sonoră, 
fapt care sugerează că proba necesită concursul ambelor hemisfere (Habib 1998). 
În schimb, performanţele subiecţilor cu calosotomie anterioară sunt mult mai 
variabile, de unde concluzia că fibrele pertinente pentru transferul informaţiei 
auditive se situează în jumătatea posterioară a comisurii. 

Acest fapt a fost confirmat pe câteva cazuri cu leziuni parietale spontane ale 
CC (Damasio şi colab. 1980, Degos şi colab. 1987, Habib şi colab. 1990). 

În observaţiile lui Damasio şi colab. (1980) şi Degos şi colab. (1987) 
leziunea splenială nu a fost însoţită de alterarea testului de ascultare dihotic, fapt 
care sugerează că pasajul fibrelor intertemporale pertinente pentru transferul auditiv 
se situează înaintea spleniumului. 

Alexander şi Warren (1988) au ajuns la concluzia că pasajul interhemisteric 
al informaţiilor auditive se află în apropierea informaţiilor somatosenzoriale din 
partea posterioară a trunchiului, adică în regiunea istmului. Damasio şi Damasio 
(1979), Poncet şi colb (1987) şi Poncet şi colab. (1990) semnalează că pentru 
definitivarea extincţiei urechii stângi este necesar ca fibrele caloase să fie atinse nu 
la nivelul corpului calos însuşi, ci în general în interiorul hemisferei stângi. Această 
„extincţie paradoxală, a urechii stângi acompaniată de afazie moderată a devenit 
semnul clasic al lezării substanţei albe profunde a hemisferului stâng, asemănă- 
toare deaferentaţiei senzitive sau apraxiei ideomotorii cu care se asociază (Poncet 
şi colab, 1987). 

Prin urmare, proprietăţile auditive sunt bilaterale, dar fiecare stimul sonor 
este analizat de ambele hemisfere, datorită transferului interhemisferic prin CC. 
Căile controlaterale, fiind mai importante din punct de vedere al numărului de fibre 
pe care le conţin, predomină asupra informaţiilor dirijate prin căile ipsilaterale. Cu 
toate acestea, pacientul cu creier divizat poate să raporteze fără dificultate stimulii 
verbali sau neverbali prezentaţi monoauricular. 

Totuşi, stimulii verbali percepuți de urechea dreaptă sunt analizaţi prioritar 
de regiunea temporală (lingvistică) stângă. Datorită faptului că hemisfera dreaptă 
are sub dependenţa sa muzicalitatea, materialul muzical este analizat cu mai multă 
uşurinţă de urechea stângă de unde este dirijat masiv spre regiunea temporală dreaptă. 

Vederea. Organizarea căilor sistemului vizual face ca informaţiile care 
provin din fiecare hemicâmp să fie transmise hemisterei opuse. În ceea ce priveşte 
transferul informaţiilor vizuale, datele pledează pentru localizarea acestuia la nivelul 
umflăturii spleniale, regiune consacrată pasajului fibrelor interoccipitale. Secţiunile 


d 
5 | 


Anatomia funcţională a sistemului nervos 457 


spleniale complete sunt excepţionale. Există numai câteva observaţii documentate 
cu leziuni spontane care au dus la distrucţie splenială fără atingere anterioară 
(Damasio şi colab. 1980, Degos şi colab. 1987, Habib şi colab. 1990). Comporta- 
mentul tipic al subiecţilor cu deconexiune caloasă, în cazul proiectării scurte, 
tahistoscopice a unui stimul semnificând o imagine, o literă, un cuvânt etc, în partea 
laterală a câmpului său vizual se referă doar la raportarea unei lumini sau a unui 
„flash“ în partea stângă. Acelaşi stimul prezentat în partea dreaptă duce la 
recunoaşterea imediată a lui. 

În cazul subiecţilor cu diviziune cerebrală, proiectarea simultană bilaterală 
a stimulilor în fiecare hemicâmp vizual a permis să se observe că discriminarea 
acestora se face defectuos, iar imaginile nu pot fi suprapuse. Fiecare hemisferă 
răspunde independent la stimulul care îi este adresat (Lassonde şi colab., 1996). În 
cazul folosirii figurilor himerice (feţe de oameni, forme etc.), constituite din două 
jumătăţi nepereche, s-a căutat ca fiecare din elementele perechii compuse să fie 
proiectat într-o singură hemisferă. În aceste condiţii, solicitarea unui răspuns 
verbal face ca subiectul să comunice numai stimulul dirijat către hemisfera stângă. 
Când se solicita o indicare cu mâna stângă subiectul desemnează stimulul analizat 
de hemisfera dreaptă (Levy şi colab., 1972). Cu ajutorul acestui test este, deci, 
posibilă confirmarea diferenţierii funcţiilor proprii celor două hemisfere. 

Sperry şi colab., (1969) au constatat şi ei că stimulii prezentaţi în hemicâm- 
pul drept controlat de hemisfera stângă pot fi citiţi şi descrişi verbal. În schimb, 
hemisfera dreaptă nu putea să numească nici oral şi nici prin scris materialul 
vizual prezentat în hemicâmpul stâng. 

Brion şi Jedinak (1975) afirmă că secţionarea comisurii caloase afectează 
doar verbalizarea a ceea ce este văzut în hemicâmpul stâng, deoarece se provoacă 
astfel o pseuohemianopsie homonimă stângă. Subiectul poate să indice fără nici 
o dificultate cu mâna stângă într-un ansamblu de lucruri, acel obiect care îi este 
prezentat sub formă de imagine sau sub formă verbală. Eşecul mâinii drepte se 
datorează faptului că hemisfera stângă de care depinde nu este informată de 
stimularea exercitată exclusiv asupra omoloagei sale (Ledoux şi Gazzaniga,1978). 
Prin urmare, şi la bolnavii cu calosotomie s-a demonstrat că hemisfera dreaptă are 
o funcţie vizuospaţială superioară, în timp ce hemisfera stângă utilizează în mod 
preferenţial imageria vizuală constituită din litere. | 

Utilizarea informaţiilor tactile pentru construirea reprezentărilor formelor 
abstarcte este mai bine dezvoltată la nivelul lobului parietal din hemisfera dreaptă. 
Şi analiza informaţiilor figurilor faciale nefamiliare aparţine hemisferei drepte, în 
timp ce hemisfera stângă este mai abilă în generarea expresiilor voluntare. Totuşi, 
mimica facială din cadrul emoţiilor spontane este rezultatul ambelor hemisfere. Prin 
urmare, hemisfera dreaptă şi-a demonstrat superioritatea în analiza performanţelor 
perceptuale şi spaţiale, în timp ce hemisfera stângă este esenţială pentru 
soluţionarea problemelor vizuale complexe, pentru limbaj, pentru sarcini care 
implică deducţii, generalizări şi comportamete inteligente. La subiecţii normali 

atenţia şi percepţia sunt integrate interhemisferic; astfel încât, în cazul calosotomiei, 
percepțiile vizuale şi tactile rămân izolate în fiecare hemisferă. Deşi subiecţii pot 
raporta independent materialul vizual recepționat şi stocat, în una din cele două 
hemisfere, ei nu pot face comparații între cele două hemicâmpuri deoarece 
percepțiile rămân izolate în fiecare hemisferă (Baynes şi Gazzaniga, 1997). 

Interpretarea acestor fapte corespunde noţiunii de specializare a hemisferei 
stângi pentru tratamentul informaţiilor semnificative 

În afară de tratamentul infraconştient al informaţiilor sosite la hemisfera 
dreaptă, s-a demonstrat că subiecţii calosotomizaţi pot transfera între cele două 
hemisfere mesaje legate de mişcare, luminozitate şi localizare a țintelor proiectate 
în partea laterală a câmpului vizual (Habib, 1998). Şi Sergent (1990) a demonstrat 
că subiecţii cu „split-brain“ sunt capabili de un anumit nivel de tratament conştient, 
în particular semantic, al unor stimuli (cifre, expresii faciale) adresaţi hemisferei 
drepte. Se presupune că transferul acestor informaţii poate fi atribuit comisurilor 
subcorticale demonstrate la şobolani dar considerate accesorii sau inexistente la 
primate (Berlucchi 1990). Prin urmare, comisurile subcorticale, în particular 
comisura anterioară, pot întreţine o parte din transferul informaţional vizual aflat 
sub dependenţa spleniumului. 

Un ultim punct abordat de această vastă literatură se referă la rolul probabil 
jucat de conexiunile caloase şi în alte fenomene vizuo-oculare cum ar fi: vederea 
binoculară (Cynader şi colab 1986) şi nistagmusul opokinetic (Pasik şi Pasik, 1972). 

Mirosul. Calea olfactivă este în esenţă neîncrucişată, iar comunicarea 
interhemisferică între zonele corticale care răspund de analiza olfactivă este 
asigurată mai curând de comisura anterioară decât de corpul calos. 

După Bouchet şi Guilleret (1983), în analiza olfactivă ar putea fi implicate 
ariile 23 şi 24 din porţiunea anterioară şi posterioară a circumvoluţiei cingulare, 
ale căror fibre de comunicare interhemisferică tranzitează, cel puţin la maimuţă, 
prin faţa dorsală a corpului calos. | 
La om, nu s-a putut confirma acest fapt. Prin urmare, pentru această modalitate 
senzorială, nu au fost puse în evidenţă simptome de deconectare decât la pacienţii 
la care comisurotomia includea şi comisura anterioară ( Risse şi colab., 1978). La 
aceştia, mirosul prezentat nării drepte nu putea fi perceput de hemisfera dreaptă la 
care era transmis. 
Anosmia dreaptă nu împiedica mâna stângă să regăsească, într-un ansamblu de 
stimuli, obiectul care a produs acea senzaţie (Gazzaniga şi colab. 1975). Totuşi, 
dacă mirosul perceput de nara dreaptă este neplăcut, subiectul poate să aibă o 
reacţie de desgust, pe care însă nu o poate exprima verbal (Gordon şi Sperry, 1968). 


Transferul informţiilor motrice 


Observațiile de la primii pacienţi cu calosotomie chirurgicală făcute de 
Akelaitis (1943), arată o extraordinară discreţie a modificărilor neuropsihice 
provocate de secţiunea caloasă. 

Pta n A II 
Modificarea cea mai evidentă constă din imposibilitatea realizării a două 

acte simultane cu fiecare mână (Gazzaniga şi colab., 1967). 

De fapt, corelaţia funcţională stabilită cel mai bine în materie de anatomie 
topografică a CC se referă la existenţa dificultăţilor importante de coordonare 
bimanuală consecutivă secţiunii jumătăţii anterioare a comisurii caloase. 

Zaidel şi Sperry (1977) au arătat că la 5-10 ani de la intervenţie mai 
persistă o importantă alterare cantitativă şi calitativă a coordonării bimanuale 
în sarcinile ce implică fie o mișcare alternativă rapidă a celor două mâini, fie o 
coordonare bimanuală complexă. Kruter și colab. (1972) au arătat, de asemenea, 
că în proba de tapping bimanual sincronizat sau altern, subiecții cu „split-brain” nu 
pot efectua sarcina decât cu prețul unei încetiniri importante a ritmului actului 
Motor. 

Pentru Preilowski (1990), care a studiat rolul fibrelor comisurale în 
executarea mişcărilor coordonate bimanuale, pentru realizarea acestor. acte, este 
necesară integritatea părţii anterioare a CC. Informaţia provenită dintr-un hemisfer 
trebuie transferată hemisferului controlateral sub forma schimbului interhemisferic 
al „descărcării corolare motrice“, rol cuvenit în mod obişnuit cortexului frontal 
premotor sau mai specific regiunii ariei motrice suplimentare (AMS) sau sistemului 
premotor medial (Goldberg 1985). 

Prin intermediul genunchiului CC al părţii anterioare a trunchiului, AMS este 
bogat conectată cu AMS controlaterală precum şi cu aria motorie „primară. 
Conexiunile dintre cele două sisteme motorii şi premotorii ale CC sunt cruciale 
pentru realizarea actelor coordonate ale celor două membre superioare. Cu toate 
acestea, secţiunea caloasă totală alterează mai sever sincronizarea celor două 
mâini, decât secţiunea anterioară, fapt care sugerează rolul parţial compensator al 
regiunilor mai posterioare prin intermediul transmisiei informaţiilor proprioceptive 
prin regiunea presplenială (Ellenberg şi Sperry 1979). 

Dacă o mână efectuează mişcări alternative rapide de pronaţie-supinaţie 
observăm, în particular la copii, tendinţa naturală de a efectua mişcări în oglindă 
cu cealaltă mână (Njiokiktjien şi colab. 1986) atunci când subiectul este angajat 
într-o activitate bimanuală. Această tendință se regăseşte de manieră mai 
pronunţată la subiecţii cu agenezie caloasă. Dennis (1976) presupune că această 
tendinţă de efectuare a gesturilor în oglindă traduce în mare parte imaturitatea 
sistemelor de transfer calos. 

Aici, CC are o acţiune inhibitoare care suprimă mişcările involuntare în 
oglindă care parazitează execuţia mişcărilor bimanuale coordonate. Pentru Dennis 
(1976) aceste sisteme inhibitorii împrumută partea posterioară a CC. Conexiunile 
motrice caloase pot juca un rol important şi în anumite achiziţii motorii cum ar fi 
antrenarea unei mâini în deprinderea unei abilităţi motrice particulare (Habib 1998). 

Prin urmare, la bolnavii cu calosotomie apar multe tulburări de deconectare 
interhemisferică, atunci când se solicită un răspuns monomanual. Astfel, la 
dreptaci scrierea cu mâna stângă dă agrafie unilaterală stângă caracterizată prin 
trasarea ilizibilă a literelor alfabetului, prin paragrafii şi prin imposibilitatea copierii 
cuvintelor altfel decât sub forma caracterelor de imprimerie. Aceste simptome 

prezentate de mâna stângă (la dreptaci) se datorează faptului că hemisfera dreaptă 
este esențialmente afazică, în timp ce scrierea cu mâna dreaptă (dependentă de 
hemisfera stângă) este normală. În faza postoperatorie apare şi apraxia ideomotorie 
unilaterală stângă, dar numai pentru ordine verbale (Lassonde şi colab., 1996). 

Hemisfera stângă, lipsită de sprijinul spaţial al hemisferei drepte, devine 
apraxo- agnozică. Desenul sau copia unui desen care erau bine executat înainte de 
operaţie cu mâna dreaptă, devine de nerecunoscut după intervenţie. Mâna stângă 
poate, însă, să reproducă în mod fidel desenul. În acest caz, Bogen ŞI Gazzaniga 
(1965) vorbesc despre apraxie constructivă, iar Preilowski (1974) şi Zaidel şi Sperry 
(1977) despre afectarea aptitudinii de coordonare motorie bimanuală. Situaţia 
devine mai dramatică atunci când executarea sarcinii trebuie să se facă şi fără 
sprijin vizual. 

Apraxia diagnostică constituie o manifestare mai rară, dar mai spectaculară 
a acestei deconectări intercorticale (Brion şi Jedynak, 1975; Poncet, 1983; Bogen, 
1985). Exemplul citat este al unei paciente care se străduia să-şi încheie bluza cu 
mâna dreaptă, în timp ce cu mâna stângă executa acţiunea opusă. 

Acest comportament complex exprimat printr-un veritabil conflict interhemis- 
feric apare sub efectul leziunii caloase şi se datorează activităţii proprii şi 
contradictorii a hemisferei drepte eliberată de controlul hemisferei stângi care este 
în mod normal dominantă. 

Tanaka şi colab (1996) au comparat cu ajutorul IMR leziunile caloase de la 
trei pacienţi cu acest simptom şi au constatat că dispraxia diagnostică apare ca 
urmare a unei leziuni care atinge în mod specific partea cea mai posterioară a 
trunchiului calos, regiune pe unde trec fibrele care unesc regiunile parietale 
superioare, dreaptă şi stângă. Autorii ajung la concluzia că apraxia diagnostică se 
datorează deconexiunii dintre lobul parietal superior stâng, care este dominant 
pentru controlul voluntar al mişcărilor, şi hemisfera dreaptă, care controlează 
mişcările mâinii stângi. Deşi seducătoare, această ipoteză nu are pentru moment 
nici o confirmare (Habib 1998). Prin urmare, apraxia diagnostică este un 
comportament mai complex în care mâna stângă şi chiar ansamblul hemicorpului 
stâng realizează acte eleborate care se împotrivesc voinţei pacientului. 


Transferul informaţiilor complexe organizate asimetric 


Ceea ce diferenţiază cel mai bine creierul uman de cel al celorlalte mamifere 
este funcţia, în mare parte, de manieră asimetrică. Diverse funcţii zise cognitive 
depind preponderent de o hemisferă sau de alta. Lezarea corpului calos poate 
împiedica accesul unei anumite funcţii a hemisferului zis „minor“, la hemisferul 
contralateral apt a trata cel mai bine sau chiar exclusiv informaţia în cauză. 


Corpul calos şi limbajul 


Cea mai importantă observaţie făcută la pacienţii cu split-brain este legată 
de funcţia complexă a generării limbajului într-o singură hemisferă. 

Apariţia unui mutism tranzitor (pentru câteva zile sau luni) în perioada 
imediat postoperatorie, după comisurotomie, este clasică dar incomplet explicată. 
Pentru Boegen (1987) păstrarea intactă a spleniumului CC este suficientă pentru 
evitarea constituirii unei astfel de tulburări. 

In cazul secţionării zonei intermediare dintre genunchiul şi trunchiul corpului 
calos, mutismul tranzitoriu s-ar datora înglobării fibrelor interhemisterice din aria 
cingulară 24, asociate cu mecanismele elementare ale limbajului (Ross şi colab. 
1984). După Reeves (1991), calosotomia anterioară provoacă o tulburare de 
limbaj care evocă o afazie „adinamică,, de gravitate variabilă (de la o simplă 
încetinire a vorbirii până la un mutism complet). Raţiunile apariţiei acestui tablou 
rămân încă necunoscute dar probabil că sunt multiple: Iziuni per-operatorii 
asociate; fenomenul de diaschizis al hemisferului dominant „pentru limbaj; 
dezechilibru funcţional între cele două hemisfere în raport cu întreruperea brutală 
a ansamblului conexiunilor corticale şi cortico-subcorticale. 

Reeves (1991) arată că aceste tulburări sunt asociate cu un anumit număr 
de simptome care evocă o disfuncţie a regiunilor mediane ale cortexului frontal 
nedominant, manifestate prin deficit al membrului inferior stâng şi grasping al 
mâinii stângi care evocă atingerea AMS drepte. În astfel de situaţii, autorul invocă 
un traumatism operator al regiunii frontale interne drepte. Survenirea tulburărilor 
disfazice durabile după calosotomie este foarte rară şi discutabilă. Ferguson şi 
colab (1985) şi Spencer şi colab. (1988) au raportat, după calosotomia completă, 
cazuri multiple de sărăcire importantă şi prelungită a limbajului spontan, fără 
tulburări de înţelegere şi de repetiţie. Autorii respectivi sugerează că o astfel de 
tulburare survine în mod preferenţial la pacienţii, al căror limbaj are o programare 
dependentă de interacţiunea interhemisferică şi o foarte mare reprezentare 
bilaterală. Din această cauză, înaintea oricărei comisurotomii, se impune 
efectuarea unui test cu amobarbital. Exceptând aceste cazuri particulare, deconexiu- 
nea caloasă este considerată ca o intervenţie care nu afectează limbajul. 

Totuşi, la cazurile cu „split-brain“, au fost evidenţiate şi unele alterări foarte 
subtile ale vorbirii ca, de pildă, atingerea unor aspecte ale limbajului foarte elaborat 
sau pragmatic. Zaidel (1990) arată că, cele mai nete deficite pragmatice apar la 
subiecţii la care hemisferul drept are un rol destul de mare în dezvoltarea limbajului. 
Un subiect al lui Zaidel (1990) cu „split-brain“ utiliza de manieră pertinentă 
subtilităţi ale limbajului şi jocuri de cuvinte, formal corecte din punct de vedere 
lexical şi semantic. La subiecţii normali, acestea se află sub dependenţa hemisferei 
drepte, ele fiind perturbate în cazul lezării ei (Hannequin şi colab. 1987). Zaidel 
(1990) afirmă că funcţiile respective sunt sensibile la inhibiţia transcaloasă. 


Corpul calos şi lectura 


La pacienţii cu capacităţi verbale hemisferice drepte sunt reprezentate în 
hemisfera dreaptă mai mult informaţiile conceptuale şi semantice decât cele 
sintactice şi fonologice. Totuşi, abilitatea de discriminare a cuvintelor dintr-un şir 
de litere este limitată, ceea ce demonstrează că forma vizuală a cuvintelor este 
reprezentată în hemisfera dreaptă (Eviator şi Zaidel 1991, Reuter-Lorentz şi Baynes 

1992, Baynes şi Gazzaniga 1997). Hemisfera stângă este dominantă nu numai în 
vorbire ci şi în posibilitatea de a face deducţii, de a interpreta comportamente şi 
emoţii şi de a da un sens raţional evenimentelor cu care ne confruntăm. 

Mecanismele interhemisferice implicate în lectură pot fi aproximate graţie 
metodei tahistoscopice. 

Dacă se proiectează, pentru o scurtă perioadă de timp, un stimul vizualo- 

lingvistic (literă sau cuvânt) într-un câmp vizual, într-un prim timp stimulul nu 
ajunge decât în hemisfera controlaterală. La subiecţii cu CC intact, litera sau 
cuvântul proiectat în stânga-şi perceput deci cu hemisfera dreaptă, este recunoscut 
imediat de circuitele hemisferice stângi însărcinate cu decodarea informaţiei vizuo- 
lingvistice şi transformat în limbaj oral. La subiecţii cu „split-brain“, dimpotrivă, 
informaţia rămâne cantonată în hemisfera dreaptă a cărei capacitate de decodare 
variază după individ şi după materialul de decodat, ea neputând face decât o 
prelucrare incompletă. Apoi, capacitatea de formulare expresivă a acesteia 
considerată ca cvasinulă duce la incapacitatea individului de a denumi oral stimulul 
respectiv (Habib 1998). Această hemialexie stângă, caracteristică sindromului de 
deconexiune caloasă este documentată pe larg în literatură. Siditis şi colab. (1981) 
discută cazul unui pacient cu comisurotomie în jumătatea posterioară a CC. Când 
stimulii semnificativi au fost proiectaţi în hemisfera sa dreaptă el nu-i putea denumi 
dar descria un fenomen de „bout de la langue“ fapt care sugerează că lezarea părţii 
posterioare a CC este responsabilă de absenţa transferurilor caracteristice perceptive 
ale stimulului, în timp ce partea anterioară intactă este capabilă de transferul unui 
oarecare nivel de reprezentare semnificativă. Pe de altă parte, Sergent (1987) 
interpretează acest fenomen ca rezultând dintr-un transfer extracalos prin structurile 
subcorticale profunde sau prin trunchiul cerebral. 
Unul din primele sindroame neurologice atribuite deconexiunii interhemisferice este 
sindromul de alexie pură (Dejerine 1982). Persoanele care suferă de alexie ca 
urmare a unei leziuni, cel mai adesea vasculară, a regiunii occipitale stângi, sunt 
incapabile de a înţelege sau citi cuvinte. 

Totuşi, după o perioadă de alexie totală ei le pot descifra prin strategia de si- 
labisire (dislexie „literă cu literă,,). Mesajele care provin din hemisfera dreaptă (singura 
care primeşte informaţii datorită prezenţei hemiamopsiei homonime drepte) sunt 
întrerupte prin atingerea fibrelor spleniale la nivelul pătrunderii acestora în hemisfera 
stângă, drept consecinţă a extinderii înainte şi în profunzime a leziunii occipitale. 

Prin urmare, absenţa transferului interhemisferic duce la apariţia unor 
tulburări de limbaj legate direct de dominanţa hemisferei stângi. La pacienţii 
dreptaci cu „split brain“, deficitele se manifestă prin anomie tactilă stângă, pseudo- 
hemianopsie homonimă laterală stângă, apraxie ideomotorie stângă la ordine 
verbale şi agrafie a mâinii stângi. 

Potenţialul lingvistic al hemisferei drepte , la bolnavul cu diviziune cerebrală, 
pare să fie limitat la întelegerea verbală, auzită sau ciută, dar numai pentru 
anumite categorii de cuvinte, iar capacităţile sale expresive sunt extrem de 
restrânse, dacă nu chiar inexistente (Bogen, 1985). 

Analiza subiecţilor cu leziuni caloase constituie un model privilegiat pentru 
înţelegerea rolului hemisterei drepte în lectură (Michael şi colab. 1996) subiect care 
va fi tratat în alt capitol. 

Corpul calos şi aptitudinile vizual-spaţiale 


La pacienţii cu calosotomie s-a raportat o apraxie constructivă unilaterală 
(Bogen şi Gazzaniga 1964). Desenul făcut cu mâna stângă este neândemânatic dar 
relieful şi caracteristicile tridimensionale sunt conservate datorită faptului că 
hemisfera dreaptă este dominantă pentru tratarea datelor spaţiale necesare realizării 
figurilor tridimensionale. 

Corpul calos şi activităţile praxice şi grafometrice 


Perturbarea anumitor activităţi generale care nu ating decât hemicorpul stâng 
ca urmare a deconexiunilor chirurgicale sau spontane, reprezintă proba cea mai 
evidentă a specializării hemisferei stângi în anumite funcţii praxice. Reamintim că 
două locuri lezionale sunt capabile de a o provoca: unul interesează genunchiul 
CC, probabil prin deconexiunea fibrelor care leagă între ele ariile premotorii 
(Geschwind şi Kaplan 1962), şi altul mai posterior, la nivelul istmului calos, prin 
deconexiunea engramelor motorii hemisferice stângi (Heilman 1979). De aici reiese 
că putem distinge două tipuri de agrafii caloase ale mâinii stângi: una legată de 
întreruperea fibrelor premotorii din paretea anterioară a corpului calos, caracterizată 
nu numai prin atingerea scrisului de mână, ci şi a capacităţii de a bate la maşină 
sau de a utiliza literele mobile cu mâna stângă, şi alta legată de leziunea 
presplenială care deconectează girusul angular stâng şi care atinge numai scrisul 
manual. După Watson şi Heiman (1983), la nivelul hemisfere stângi, la dreptaci, 
există două tipuri de programe sau engrame; unul verbo-motor, care controlează 
natura lingvistică a mesajului scris, şi altul video-kinestezic care controlează 
aspectele grafice ce permit realizarea sa spaţio-temporală. În fine, Sugishita şi colab 
(1980) şi Gersh şi Damasio (1981) insistă asupra caracterului disociat al apraxiei 
şi agrafiei caloase. În cazul lui Degos şi colab. (1987) lezarea spleniumului şi a 
pătrimii posterioare a trunchiului CC a provocat agrafie fără apraxie stângă. În 
cazul lui Kazui şi Sawada (1993) la care leziunea a fost localizată în jumătatea 
posterioară a trunchiului lăsând intactă partea juxta-splenială a istmului, a apărut 
apraxie stângă fără agrafie. Aceste date arată că fibrele interhemisferice care 
permit transferul informaţiilor grafice de la hemisferul stâng la hemisferul drept sunt 
situate în partea posteripoară a trunchiului CC iar cele care controlează gestuali- 
tatea mâinii stângi sunt mai anterior. 

Corpul calos şi memoria 


Modificarea capacităţii mnemonice după calosotomie se datoreză afectării 
proceselor de prelucrare din hemisferele izolate. 

Clark şi Gaffen (1989) afirmă că tulburările de memorie raportate după 
calosotomie se datorează lezării comisurii hipocampice . Phelps şi colab. (1991) 
au observat după calosotomia posterioară care afectează comisura hipocampică, 
diminuarea evocării verbale şi vizuale. În cazul secţiunii caloase anterioare memoria 
rămâne intactă. Memoria de recunoaştere nu este afectată de nici una din 
calosotomiile amintite. 

Hemisfera stângă utilizează, mai mult decât hemisfera dreaptă, cunoştinţele 
schematice generale pentru explicarea percepţiilor şi experienţelor şi pentru 
utilizarea lor în interpretarea evenimentelor. Această predilecție are un rol important 
în acurateţea memoriei (Baynes şi Gazzaniga, 1997). Astfel, hemisferul stâng 
interpretează constructele teoretice prin asimilarea informaţiilor într-un întreg 
comprehensibil cu ajutorul materialului verbal. 


Corpul calos şi atenţia 


Substratul cerebral al mecanismelor atenţiei, ca şi al altor funcţii cognitive, 
este considerat acum ca fiind superpozabil unui ansamblu de neuroni interconectaţi, 
organizaţi într-o reţea distributivă din care o parte este lateralizată funcţional la 
hemisfera dreaptă a creierului uman (Mesulam 1990). Diverşi autori au demonstrat 
că CC posedă un rol primordial în alocarea resurselor atenţionale celor două 
hemisfere, astfel încât el se comportă ca un reglator capabil aă distribuie energia 
cognitivă fiecărei hemisfere în funcţie de existenţele proprii fiecărei situaţii şi 
fiecărei sarcini. 

Pentru Levy (1985) reglarea funcţiei de trezire şi distribuirea sa între 
hemisfere depinde de inhibţia reciprocă de la nivelul trunchiului cerebral şi de 
facilitarea reciprocă de la nivelul CC. 

La subiecţii cu „split-brain“ au fost raportate diverse perturbări atenţionale 
atât la nivelul trezirii generale (Diamond şi colab., 1987) cât şi în distribuţia atenţiei 
către spaţiul extracorporal (Ellenberg şi Sperry 1979). În modelul lui Kinsbourne 
(1970 şi 1973) reglarea atenţiei presupune existenţa unei interacțiuni între activarea 
controlată a unei hemisfere de către structurile mezencefalice şi relaţia reciproc 
inhibitoare sau facilitatoare efectuată prin intermediul CC. Fiecare hemisferă 
controlează atenţia din spaţiul perceptiv contralateral iar balanţa activităţii dintre 
hemisfere apare ca rezultat al interacțiunii dintre activitatea sistemelor mezencefalice 
şi jocul inhibiţiei/facilitatre vehiculat de fibrele caloase (Habib 1998). După acest 
model, hemisfera cea mai competentă într-o anumită sarcină dată îşi măreşte 
nivelul de activare într-o manieră specifică, în timp ce hemisfera opusă şi-l scade. 
Prin urmare, rolul CC este esenţial în asigurarea modulării acestui echilibru în 
funcţie nu numai de caracteristicile cognitive ale sarcinii, ci şi de alţi factori 
nespecitici cum ar fi motivaţia , dificultatea sarcinii, sau un mijloc atenţional 
voluntar. Un caz particular este acela a două sarcini concurente, situaţie în care 

capacităţile de tratare a hemisferei care recepționează una din sarcini poate fi mai 
mult activată decât inhibată, fapt care depinde de caracteristicile sarcinii concurente 
(Kinsbourne 1973). Aici se relevă controlul atenţiei prin interacţiunea dintre 
hemisfere. La subiecţii comisurotomizaţi simptomele observate sunt interpretate de 
Kinsbourne nu ca intrerupere a unui canal care permite pasajul unei informaţii, ci 
ca incapacitatea hemisferei neactivate de a asigura tratamentul informaţiei pentru 
care ea este mai puţin specializată. 

O explicaţie similară este furnizată de Mayer şi colab (1988) la un subiect 
cu leziune caloasă spontană la care a apărut o extincţie a mâinii stângi în sarcina 
de palpare dichaptică. Totuşi, cu ajutorul vederii autorii au reuşit să atragă atenţia 
bolnavului şi asupra mâinii stângi. Cercetătorii au ajuns la concluzia că în acest 
model tactilo-kinestezic, sensibilizarea deficitului de recunoaştere tactilă a mâinii 
stângi, prin modificarea procedurii, sugerează rolul special jucat de CC în 
mecanismele atenţionale. 


Corpul calos şi funcţiile emoţionale 


Printre funcţiile cerebrale organizate asimetric, funcţiile emoţionale sunt fără 
îndoială cele al căror substrat anatomic este foarte incert. Neuropsihologii recunosc 
că hemisfera dreaptă este specializată în tratamentul informaţiilor de natură 
emoţională, atât la nivel perceptiv cât şi la nivel expresiv. Relevarea, în cazul 
leziunilor hemisferice drepte, a tulburărilor de control emoţional (anosodiaforie, 
anosognozie, hemiasomatognozie, indiferenţă afectivă) şi a tulburărilor de prozodie 
a limbajului reprezintă două exemple mai ilustrative. 

Pe creierul intact este greu să apreciem importanţa CC în mecanismele de 
susţinere a acestor funcţii. La comisurotomizaţi, Sperry şi colab (1979) au prezentat 
hemisferei drepte a subiecţilor cu „split-brain“, stimulii cu înărcătură emoţională 
şi au observat că „aura afectivă, adică senzaţia rău definită a unui eveniment 
afectiv se propagă imediat la hemisferul stâng, prin intermediul conexiunilor 
subcaloase care unesc structurile limbice, locul probabil de producere a experienţei 
emoţionale. Singurul rol atribuit până în prezent CC în acest domeniu este acela de 
a permite unui individ deţinător al unui stimul afectiv ale cărui caracteristici sunt 
analizate cel mai bine de hemisterul drept, de a-i conferi o judecată cognitivă şi 
de a-i da o semnificaţie verbalizată. 

Hoppe şi Bogen (1977) şi apoi Ten Houten şi colab. (1986) au propus 
aplicarea la subiecţii comisurotomizaţi a conceptului de alexitimie (caracterizarea 
unor dificultăţi de verbalizare a emoţiilor prezentate pacienţilor psihosomatici). 
Gradul de facilitare sau de dificultate pe care-l întâmpină subiectul în proba de 
exprimare verbală a emoţiilor sale precum şi bosăţia sau sarcina vieţii sale 
fantasmatice sunt înalt discriminative între subiecţii normali şi cei cu „split-brain“. 
Acest fapt sugerează apariţia unui grad puternic de alexitimie după secţiunea 
caloasă şi rolul important al CC în transferul informaţiilor respective. 

Transferul interhemisferic al comportamentelor elaborate 


În modelul său de conectivitate a sistemelor premotorii Goldberg (1985) 
sugerează că fiecare din cele două sisteme premotorii mediane (AMS şi cortexul 
învecinat) deţin între alte funcţii şi pe cea a controlului volițional al mişcărilor din 
hemicorpul opus. În timpul leziunilor feţei mediane a lobului frontal, care 
interesează simultan AMS şi fibrele caloase autorul a observat adesea un 
comportament neobişnuit al hemicorpului opus leziunii, în care membrul superior 
are tendinţa de a efectua mişcări lipsite de controlul voluntar al subiectului. 

Este vorba, cel mai adesea, de mişcări de atracţie către o ţintă vizuală 
având drept scop prehensia obiectelor la îndemână, comportament pe care Goldberg 
îl atribuie unei dependențe excesive de mediul înconjurător a cortexului motor 
liberat de controlul cortexului premotor median şi lăsat sub unica influenţă a 
sistemului lateral (a cărui rol este acela de a controla mişcările orientate ca răspuns 
la stimulii din mediul înconjurător). Goldberg denumeşte acest comportament 
„semnul mâinii străine“ termen care se pretează la confuzii, fapt datorită căruia 
Poncet şi colab. (1994) îl înlocuiesc cu cel de „mână capricioasă,,. Acest simptom 
trebuie diferențiat de comportamentul motor observat după leziunea caloasă numit 
apraxie diagnostică. 

În practică, este important a deosebi semnul mâinii capricioase, legat de 
dubla atingere, frontală mediană şi caloasă, care interesează mâna opusă lobului 
frontal lezat, de apraxia diagnostică a cărei apariţie este legată numai de atingerea 
caloasă şi care interesează în mod exclusiv membrul superior stâng (Habib, 1998). 


Fuziunea mediană 


Fuziunea mediană este procesul care asigură continuitatea, dincolo de linia 
mediană a spaţiului proprio- şi exteroceptiv (Lassonde şi colab., 1996). Astfel, 
stimulii unui hemicorp sau ai unui hemicâmp vizual excită neuronii dintr-o 
hemisferă, iar după traversarea liniei mediane îi excită şi pe cei din hemisfera 
opusă, fără a se înregistra vreo discontinuitate, deoarece hemisfera a doua a fost 
deja pregătită să primească această informaţie prin intermediul corpului calos 
(Lepore şi Guillemot, 1982, Guillemot şi colab., 1987; Guillemot şi colab., 1988). 
Majoritatea conexiunilor caloase ale regiunilor corticale motorii şi somestezice din 
porţiunea anterioară a corpului calos sunt destinate, din punct de vedere funcţional, 
liniei mediane a corpului calos (trunchiului) şi în mai mică măsură părţilor 
proximale ale membrelor (Manzoni şi colab., 1980; Mckenna şi colab., 1981; 
Pandya şi Seltzer, 1986; Innocente, 1986; Lepore şi colab. 1986; Guillemot şi 
colab., 1988). 

Explorarea pragurilor sensibilităţii somato-senzoriale efectuată cu ajutorul 
testului de discriminare a două puncte arată că pragurile sunt întradevăr mai înalte 

pentru regiunile corporale axiale (trunchi) atât la subiecţii fără corp calos, cât şi la 
cei calosotomizaţi. În cazul modalităţii vizuale, câmpurile receptoare ale neuronilor 
caloşi se găsesc în apropierea meridianului vertical, pe care îl ating şi pe care, 
uneori îl încalecă (Berlucchi, 1981; Lepore şi colab., 1983). 

Subiecţii lipsiţi de corp calos sunt incapabili să evalueze distanţa dintre 
stimuli, atunci când trebuie să folosească indicele de paralaxă de mişcare în 
vederea centrală (Rivets şi colab., 1996). Se pare că şi celulele din cortexul auditiv 
primar legate prin corpul calos ar corespunde funcţional celulelor omnidirecţionale 
implicate în analiza sunetului în partea centrală a câmpului auditiv sau în percepţia 
sunetelor prezentate în faţa subiectului (Imig şi colab., 1986). 

În probele de localizare a sunetelor fixe şi în cele care simulează mişcarea, 
rezultatele au indicat o performanţă inferioară la subiecţii fără corp calos în 
comparaţie cu martorii, atât în ceea ce priveşte sunetele emise în regiunea 
pericentrală, cât şi în cazul sunetelor emise în regiunea laterală. Aceste date nu par 
să sprijine ipoteza unei relaţii privilegiate a corpului calos cu linia mediană (Poirier 
şi colab. 1993). În consecinţă, toată patologia sistemului calos ar trebui să afecteze 
procesul de fuziune mediană, prin faptul că participarea corpului calos la realizarea 
acestei fuziuni mediane este certă. 'Totuşi, participarea respectivă este mai 
importantă pentru sistemele net controlateralizate (vizual şi somato-senzorial 
lemniscal) Lepore şi colab., 1994, Lassonde şi coalb., 1996). 


Timpul de transfer interhemisferic 


Timpul de transfer interhemisferic, tributar integrităţi comisurii caloase, este 
mult prelungit (30-87 milisecunde) (Sergent şi Myers, 1985; Di Stefano şi colab., 
1992) la persoanele cu comisurotomie, faţă de cel al subiecților normali (2,5 
milisecunde) (Berlucchi şi colab:, 1977). 

Cu ajutorul testelor simple de reacţie video-motorie, s-a constatat prelungirea 
acestuia între 12,7 şi 50,6 milisecunde şi la persoanele lipsite de corp calos (Milner 
şi Lines, 1982; Rugg şi colab., 1984). 


Specificitatea fibrelor caloase 


Leziunile localizate au permis determinarea acelor zone comisurale care 
joacă un rol de primă importanţă în producerea fiecăruia din elementele 
sindromului de deconexiune caloasă (fig 84). 

| Comisurotomiile şi calosotomiile întrerup transferul interhemisferic al mai 
multor tipuri de informaţie. Pacientul lui Geschwind şi Kaplan, (1962) cu gliom 
frontal stâng operat şi lezare accidentală a arterei cerebrale anterioare, scria la 
dictare normal cu mâna dreaptă, dar avea un comportament afazic al mâinii stângi. 
Acest bolnav nu putea nici să recunoască obiectele pe care le ţinea în mâna stângă, 
deşi putea s-o facă cu aceiaşi mână, atunci când era pus în faţa unui grup de obiecte. 

Fig. 84. Simptomele de deconesiune caloasă şi locul leziunilor responsabile 

1. Fibrele care traversează rostral şi prin partea ventrală a genunchiului provin din 
regiunea ventrală şi medială a cortexului prefrontral; 2. Fibrele arcuate ale 
genunchiului şi fibrele cingulate care trec pe sub cortexul girusului cingular sunt 
conectate posterior cu nucleii septali; 3.Fibrele jumătăţii anterioare a corpului calos 
sunt destinate căilor fronto-frontale; lezarea lor dă apraxia mâinii stângi fără 
agrafie; 4. Fibrele care conectează cortexul somatosenzorial; afectarea lor dă anomie 
tactilă stângă; 5. Fibrele care conectează girusurile supramarginale; afectarea lor 
dă apraxie ideomotorie stângă; 6. Fibrele care conectează cortexul temporal lateral, 
afectarea lor dă extincție dichotică la urechea stângă; 7. Fibrele care conectează 
lobul parietal superior; afectarea lor dă dispraxie diagnostică; 8. Fibrele care 
conectează lobul parietal superior; afectarea lor dă tulburări constructive la mâna 
dreaptă şi anomie tactilă la mâna stângă; 9. Fibrele care conectează girusul 
angular; afectarea lor dă agrafie a mâinii stângi; 10. Fibrele care conectează cortexul 
peristriat, afectarea lor dă anomie vizuală stângă şi hemialexie stângă. 


Autorii au emis ipoteza (confirmată autopsic) unei leziuni a corpului calos, 
care nu afecta splenium-ul, dar care provoca o întrerupere a căii caloase între centrii 
motori din hemisfera dreaptă, ce controlează mâna stângă şi zonele limbajului 
situate în hemisfera stângă. 

Gersh şi Damasio (1981) comunică cazurile persoanelor cu apraxie, fără 
agrafie, a mâinii stângi ce au survenit ca urmare a secţionării trunchiului corpului 
calos în porţiunea sa anterioară. Autorii au ajuns la concluzia că impulsurile pra- 
xice folosesc căile fronto-trontale, de unde şi apraxia, fără agrafie a mâinii stângi, 
atunci când secţionarea afectează exclusiv porţiunea anterioară a trunchiului 
corpului calos. 

În cazul secţionării jumătăţi posterioare a trunchiului, apariţia agrafiei 
mâinii stângi, fără apraxie asociată, se datorează faptului că impulsurile grafice 
tranzitează mai posterior, prin căile parietale. 

Apraxia şi agrafia pure ale mâinii stângi ilustrează în mod spectacular 
valoarea specifică a leziunilor parţiale. 

Transferul interhemisferic vizual se face mai ales prin splenium, a cărui 
lezare dă alexie fără agrafie (Geschwind, 1965). 

Pandus şi Seltzer (1986) au pus în evidenţă, la maimuţă, o cale de trecere 
a fibrelor interparietale situate chiar înainte de splenium (istmul corpului calos), a 
cărei secţionare pare să fie suficientă pentru a provoca tulburări de localizare 
tactilă încrucişată (Volpe şi colab., 1982). Acesată zonă ar fi de asemenea critică 
pentru transferul de informaţii auditive, (Gazzaniga şi colab., 1975). 

Risse şi colab. (1989) au constatat că secţionarea celor două treimi 
anterioare ale corpului calos provoacă modificări mici sau nu dă nici o modificare. 
În cazul în care secţiunea anterioară se măreşte apare disrupţia abilității de transfer 
a informaţiei senzoriale şi de poziţie de la o mână la alta. Dimpotrivă, secţionarea 
splenium-ului disrupe transferul informaţiilor vizuale dintre hemisfere şi izolează 
inputurile vizuale lateralizate. 

După secţionarea posterioară, deşi numirea stimulilor din câmpul vizual 
stâng nu este posibilă, pot apărea multe transferuri informaţionale de ordin înalt 
(Sidtis şi colab, 1981), precum şi posibilitatea integrării informaţiilor auditive şi 
vizuale. Accidentele vasculare cerebrale care produc leziuni caloase parţiale pot da 
anomie tactilă şi agrafie, fapt care relevă importanţa fibrelor corpului calos în 
transferul limbajului între cele două hemisfere(Baynes şi Gazzaniga, 1997). 
Conform datelor de mai sus, se poate trage concluzia că simptomele de deconexi- 
une caloasă pot să varieze în funcţie de sediul leziunii. 


Agenezia corpului calos 


Ageneziile corpului calos sunt malformații frecvente: în seriile autopsice mari 
incidenţa lor este de 5,6%-26% (Jellinger şi colab 1981). Cu toate acestea, clinica 
şi patogenia lor rămân în parte obscure. 

Rohmer şi colab. (1960) afirmă că, deşi agenezia corpului calos a fost 
descrisă pentru prima dată de Reil în 1812, patogenia sa este puţin cunoscută. 

Anderman şi colab. (1994) şi Wisniewski şi Jeret (1994) susţin că factorul 
vârstă-gestaţie este important, deoarece dimensiunea malformaţiei pare să fie în 
relaţie cu momentul în care factorii nocivi intervin în cursul dezvoltării fetale. 
Asttel, întreruperea dezvoltării între sfârşitul primei luni de gestație şi începutul 
celei de-a patra luni provoacă o absenţă totală a tuturor comisurilor neocorticale. 
Întreruperea în cursul celei de-a patra luni de gestație dă naştere ageneziei corpului 
calos, cu păstrarea comisurii anterioare. În schimb, anomaliile de dezvoltare apărute 
după luna a patra determină o agenezie parţială, care afectează în special 
splenium-ul. După opinia lui Raknic şi a lui Yakovlev (1968), în decursul 
dezvoltării, poate să survină doar o comisurare imperfectă şi nu o veritabilă 
ageneziei, în sensul că fibrele corpului calos sunt prezente, dar în loc să se 
proiecteze transversal, ele mărginesc feţele interne ale celor două hemisfere. Prin 
urmare, din punct de vedere anatomic agenezia corpului calos poate fi parţială sau 
totală, asociată sau nu cu anomalii cranio-faciale, tumorale sau constituţionale 
(hidrocefalie, lipsa septului pelucid, microgirie etc) (Lassonde şi Jeeves, 1994), 

Manifestările clinice date de agenezie caloasă pot fi descoperite în mod fortuit la 
un pacient cu inteligenţă normală sau pot fi înscrise într-un sindrom polimalfor- 
mativ major. Din acest motiv, diferitele tulburări psihice, debilitatea mintală, 
epilepsia etc., sunt legate de prezenţa simultană a patologiei extracaloase. Cazurile 
total asimptomatice descoperite doar la autopsie sunt discutabile. Totuşi, mulţi 
Cercetători au încercat să verifice prezenţa sindromului de deconexiune, dar 
rezultatele au fost negative (Rohmer şi colab., 1960; Jeeves, 1965; Saul şi Sperra, 
1968; Sauerwein şi colab., 1983; Lassonde şi colab., 1981 şi 1984). 

Absența deficitelor de deconexiune a dat naştere mai multor interpretări 
bazate pe utilizarea unor mecanisme compensatorii (Jeeves 1986, 1994), cum ar fi: 
1) bilateralizarea funcţiilor cerebrale; 2) utilizarea strategiilor comportamentale 
subtile (cross-cueing), care permit hemisferei nestimulate să utilizeze indici 
proprioceptivi (o mişcare) derivați din răspunsul furnizat de cealaltă hemisferă şi 
care asigură o distribuţie bilaterală a informaţiei (Gazzaniga, 1970); 3) suprautili- 
zarea căilor de proiecţie senzitive şi motorii ipsilaterale, care permite fiecărei 
hemisfere să aibă o reprezentare bimanuală; 4) utilizarea maximă a comisurilor 
reziduale (anterioară şi subcorticală) pentru asigurarea transferului interhemisferic. 

Caracteristicile filogenetice, morfologice şi funcţionale ale comisurii 
anterioare arată că ea reprezintă singura alternativă posibilă de transfer 
interhemisferic în cazul ageneziei caloase. În toate situaţiile în care această 
comisură este prezentă, ea constituie sistemul funcţional principal capabil a 
compensa deficitele induse de absenţa corpului calos (Guenot 1998). De asemenea 
s-a constatat că gradul anomâliilor la testele de transfer interhemisferic corelează, 
în caz de agenezie caloasă, cu prezenţa sau cu absenţa comisurii anterioare, care 
uneori poate fi hipertrofiată. 

Oricare ar fi natura mecanismelor de compensare folosite de subiecţii cu 
agenezie de corp calos, acestea nu depăşesc anumite limite, deoarece comunicarea 
interhemisferică observată la aceste persoane este diminuată (Lassonde şi colab., 
1990 şi 1994). 

După Jeeves (1979), Sauerwein şi colab. (1994), Sylver şi Jeeves (1994) şi 
Lassonde şi colab., (1996), această diminuare a comunicării interhemisferice se 
traduce prin : încetinirea probelor motorii, care necesită coordonare bimanuală; 
dificultatea, adesea severă, a prehensiunii observată bine la începutul vârstei 
şcolare; efectuarea cu încetineală a anumitor sarcini de transfer vizual şi tactil; 
dificultatea realizării testului de localizare încrucişată a unei stimulări tactile; 
dificultatea transferului unimanual (Geffen şi colab., 1994); deficitul de fuziune 
mediană observat la testul de discriminare a două puncte de stimulare tactilă 
(Schiavetto şi colab., 1993) şi de evaluare a distanţei dintre stimulii vizuali 
(Lassonde şi colab., 1982; Jeeves, 1991); şi prin afectarea aptitudinii de localizare 
sonoră pe toată întinderea câmpului auditiv (Poirier şi colab., 1993) 

Probleme de analiză fonologică şi deficite Video-constructive au fost 
observate şi la copii cu inteligenţă normală (Temple şi Iisley, 1994). 

Aceste deficite observate la persoanele cu agenezie de corp calos se întâlnesc 
şi la copii mici normali, din cauza procesului de mielinizare a corpului calos care, 
la aceştia, nu este închieiat (Yakovelv şi Lecours, 1967). Pe măsura finalizării 
procesului de maturare a sistemului comisural, aceste aptitudinii se ameliorează 
progresiv (Lassonde şi colab., 1996). 


Tumorile şi bolile degenerative ale corpului calos 


Cele două grupuri principale de tumori ale corpului calos, lipoamele şi 
glioamele, reprezintă între 1 şi 5% din neoplaziile intracraniene. 

Lipoamele corpului calos sunt tumori congenitale, care apar frecvent în 
asociere cu alte malformații caloase (hipoplazia sau agenezia corpului calos) şi cu 
alte anomalii cerebrale (atrofie corticală, microgirie etc.). Ele provoacă puţine 
simptome caracteristice, fapt datorită căruia, prezenţa acestor neoplazii este 
descoperită frecvent doar la autopsie. 

Glioamele corpului calos  (glioblastoamele, oligodendroglioamele şi 
astrocitoamele) au o simptomatologie diferită, care se poate exprima chiar din 
primele zile prin cefalee, crize epileptice, tulburări neurologice ( afectarea nervilor 
cranieni, hemipareze, tulburări de mers şi disfuncţii ale sistemului nervos autonom) 
şi modificări psihice (impulsivitate, apatie, dezorientare spaţială sau temporală, 
tulburări de memorie etc.). 

În acest context, când ansamblul teritoriului calos şi regiunile din vecinătatea 
acestuia sunt invadate de procesul tumoral, apare şi sindromul de deconexiune 
caloasă. Când invadarea corpului calos este parţială, găsim numai unele 
componente ale sindromului de deconexiune. 

Tulburări psihice pot fi întâlnite şi în boala Marchiafave-Bignani, afecţiune 
care constă într-o demielinizare progresivă a fibrelor comisurale, apoi şi a celor 
corticale. Atingerea izolată a structurilor corpului calos nu se însoţeşte de nici un 
fel de simptomatologie psihică. Maladia se manifestă mai mult prin simptome de 
tip demenţial, la fel ca sindromul de alcoolism cronic, cu care este înrudită. 


Concluzii 


Unii autori consideră că activitatea corpului calos are un rol inhibitor 
(Eidelberg, 1969; Jeeves, 1986). EI îi permite fiecărei hemisfere exercitarea unei 
acţiuni inhibitorii asupra omologului, cu scopul de a asuma controlul unei funcţii 
date. Această inhibiţie reciprocă ar evita duplicarea funcţiilor (Donenberg, 1981). 
Modelul inhibitor a fost propus şi pentru a explica dezvoltarea dominării căilor 
contralaterale asupra fibrelor ipsilaterale în sistemele motorii şi senzitive (Dennis, 1976). 

Cu toate acestea, rolul inhibitor al corpului calos în ontogeneza specializării 
hemisferice nu a fost confirmat (Lassonde şi colab., 1990; Jeeves, 1994). 

În contexul patogenezei epilepsiei, s-a evocat adesea o acţiune facilitantă a 
căii caloase (Bremer, 1966; Geoffroy şi colab., 1986). 

Această afirmaţie se sprijină pe faptul că secţionarea corpului calos 
determină nu numai abolirea propagării bilaterale, ci şi reducerea sau încetarea 
descărcărilor epileptice în focarul iniţial (Bogen şi Vogel 1975; Geoffroy şi colab., 
1986; Lassonde şi colab., 1996). Acest fapt s-ar datora potenţării celulelor anormale 
de către inflxurile din hemisfera intactă şi propagării descărcărilor epileptece la 
hemisfera sănătoasă prin procesul de retroacţiune (Bremer, 1966 şi 1967; 
Lassonde, 1986). Pe de altă parte, observaţiile clinice lasă să se înţeleagă că la 
reorganizarea funcţională, care are loc după o agresiune cerebrală, corpul calos 
participă în mod semnificativ. Astfel, recuperarea lingvistică, observată la pacienţii 
cu leziuni hemisferice stângi, este grav limitată dacă se produce în acelaşi timp şi 
o atingere a corpului calos (Goldstein, 1948; Russel, 1963). Ansamblul acestor date 
sugerează că hemistera intactă ar putea exercita o acţiune facilitatoare prin corpul 
calos asupra hemisferei lezate, pentru a asigura o mai bună funcţionare a acesteia 
(Lassonde şi colab., 1996). 

În cazul bolnavilor cu leziuni unilaterale şi cu simptome  bilatearle, 
reciprocitatea facilitării transcaloase poate să împiedice buna funcţionare a 
hemisferei intacte. Cu toate acestea, este foarte probabil că procesul normal de 
reglare interhemisferică depinde atât de influenţele inhibitoare, cât şi de cele 
excitatoare (Lassonde şi colab., 1996). În acest context, Berlucchi (1983) susţine că 
funcţia corpului calos este aceea de a echilibra activitatea celor două hemisfere şi 
de a permite astfel o integrare optimă a activităţii corticale. 

Disconexiunea caloasă joacă un rol important în explicarea unor sindroame 
ca: apraxia membrelor, alexia pură şi agrafia unilaterală. 

Cele mai sistematice investigaţii de specializare şi de integrare hemisferică 
au fost făcute pe pacienţii cu calosotomii (split-brain patients) pentru înlăturarea 
epilepsiei netratabile. Studiile iniţiale au confirmat afirmaţiile neurologilor conform 
cărora, hemisferul stâng este dominant pentru limbaj în timp ce hemisferul drept nu 
poate denumi şi nu poate descrie obiectele prezentate vizual sau tactil, deşi el este 
capabil să performeze anumite sarcini spaţio-vizuale. Experimentele care se fac duc 
la înţelegerea mai bună a proceselor perceptuale, cognitive, mnemonice şi 
lingvistice şi la integrarea lor într-o gândire coerentă şi în comportament. 

Consecințele unei leziuni caloase la adult sunt în acelaşi timp complexe şi 
relativ discrete. La prima vedere, ele nu realizează un handicap major şi sunt 
compatibile, în absenţa leziunilor hemisferice asociate, cu o viaţă şi o activitate 
cotidiană normală (Habib, 1998). Apraxia ideomotorie, anomia şi  agrafia 
unilaterală stângă, apraxia constructivă dreaptă, hemialexia şi alte manifestări date 
de deficitul de transfer informaţional între hemisfere pot trece neobservate dacă nu 
le cerecetăm în mod specific. 

Prin urmare, deşi după calosotomie comportamentul este aproape neschimbat, 
investigaţiile au relevat capacitatea fiecărei hemisfere şi au confirmat ipotezele 

bazate pe studierea subiecţilor normali precum şi pe al cele bazate pe studiul 
pacienţilor cu leziuni focale. 

Hemisfera dreaptă izolată nu poate citi, scrie sau vorbi deşi dispune de o 
întreagă varietate de comportamente conştiente. Disocierea mâinii stângi de anomia 
tactilă şi de agrafie indică capacitatea lingvistică minoră a hemisferei drepte. 
Abilitatea de înţelegere a limbajului vizual şi auditiv poate contribui la definirea 
pacienţilor afazici şi alexici. Observațiile recente arată că hemisferul drept poate 
participa la recuperarea afaziei pe termen lung, dar interesul cel mai mare 
reprezentat de studiul pacienţilor calosotomizaţi se referă la investigarea bazelor 
hemisferice ale cogniţiei şi la integrarea diverselor informaţii perceptuale senzoriale 
şi emoţionale într-un singur plan comportamental. Funcţia independentă a 
hemisferelor a demonstrat rolul important jucat de hemisfera stângă verbală în 
observarea şi interpretarea acţiunilor proprii şi în recunoaşterea stărilor emoţionale. 

În privinţa funcţiilor emoţionale, merită de remarcat faptul că, în afara 
alexitimiei, leziunea caloasă nu provoacă alte modificări evidente de afect şi 
personalitate. 

În totalitatea sa, sindromul calos rămâne o entitate relativ omogenă, 
indiferent de natura leziunii caloase. 


Comisura anterioară 


Comisura anterioară este constituită dintr-un mănunchi de fibre nervoase 
mielinizate, care trec anterior de coloanele fornixului şi se inclavează în lamina 
terminalis la 5-2mm deasupra chiasmei optice, luând astfel parte la formarea 
peretelui anterior al ventriculului trei. Diametrul său maxim este de 1,5mm. Lateral, 
fibrele sale se separă în două fascicule, anterior şi posterior. 

Fasciculul anterior, mai mic, se curbează anterior de fiecare parte a 
substanţei perforate anterioare şi a tractului olfactiv. Fasciculul posterior se 
curbează către posterolateral, trece printr-un şanţ de pe partea anteroinferioară a 
nucleului lentiform, după care ajunge în partea anterioară a lobului temporal şi în 
girusul parahipocampic. La mamifere şi primate, aceste fibre comisurale interconec- 
tează următoarele structuri: 1) lobul olfactiv şi nucleul olfactiv anterior; 2) 
substanța perforată anterioară, tuberculul olfactiv şi banda diagonală a lui Broca; 
3) cortexul prepiriform; 4) aria entorinală şi porţiunea adiacentă a girusului 
parahipocampic; 5) o parte a complexului amigdaloid, în special nucleul ariei 
olfactive laterale; 6) nucleul pat al striei terminalis şi nucleul accumbens sept; 7) 
regiunea anterioară a girusului temporal inferior şi mijlociu; 8) posibil şi unele arii 
neocorticale ale lobului frontal. La om, multe conexiuni rămân necunoscute. 

Unele fibre pot să nu fie comisurale, ci să aparţină decusaţiei unor căi 
dintre diferitele structuri. 

Comisura posterioară 


Comisura posterioară (dorsală) este reprezentată de o decusaţie fasciculară 
din partea posterioară a laminei pineale relativ redusă la primate şi cu constituţie 
necunoscută la om. Cu ea se asociază mai mulţi nuclei: nucleul interstiţial al 
comisurei posterioare, nucleul dorsal al comisurii posterioare, nucleul lui Darksche- 
witsch din substanţa cenuşie periapeductală şi nucleul interstiţial al lui Cajal de 
lângă capătul superior al complexului oculomotor. Fibrele tuturor acestor nuclei 
traversează comisura posterioară. La formarea acesteia mai contribuie nucleul 
talamic dorsal, nucleul pretectal, coliculii superiori şi conexiunile dintre nucleii 
tectal şi habenular. Desinaţia şi funcţia multora din aceste fibre rămân obscure. 

Ventral şi sub comisura posterioară, celulele ependimale de pe aspectul 
dorsal al apeductului cerebral sunt înalte, columnare şi ciliate. Acest organ 
subcomisural secretă în LCR (Mollgard şi colab., 1973). Probabil că celulele sale 
transportă în LCR substanţe din terminalele axonale adiacente şi capilare, sau 
transportă din LCR diferiţi constituienţi către neuroni, vase sanguine şi pinealocite. 
Rolul neuroendocrin al acestui ependim specializat a fost relevat de Reichlen şi 
colab. (1978), Collins şi Woolam (1981) etc. Există şi alte porţiuni similare de 
ependim, care se proiectează în ventriculul trei: organul subfrontal şi organum 
vasculosum. Acestea precum şi alte regiuni specializate din ependimul ventriculului 
trei sunt reunite sub numele de organe circumventriculare (OCV). Collins şi 
Woolam (1981) arată că acestea conţin trei feluri de celule: celule ependimale 
ciliate, celule secretorii şi tanicite. Ultrastructura tanicitelor variază în funcţie de 
localizare. Pe secţiune mediană mamiferele dispun de următoarele OCV: eminenţa 
mediană, recesul infundibular, organul recesului colicular, organul recesului 
apeductal, organul subcomisural, ependimul habenular, organul comisural habenular, 
organul subfrontal, organum vasculosum al laminei terminale şi tuberculul intercolumnar. 

Reamintim de asemenea area postrema şi funiculus separans din ventriculul patru. 


Comisura hipocampului 


Comisura hipocampului este formată dintr-o lamă subţire de substanţă albă 
care uneşte cei doi stâlpi ai fornixului de pe suprafaţa inferioară a corpului calos. 
Fibrele. transverse care provin din cele două margini ale hipocampului poartă 
denumirea de comisura fornixului (comisura hipocampică). Ele formează o pătură 
triunghiulară care împreună cu cei doi stâlpi convergenţi poartă denumirea de 
psalterium sau liră (ambele varietăţi ale harpei). 


FIBRELE DE ASOCIAŢIE 


Fibrele de asociaţie (arcuate) asigură legătura între diferite zone ale scoarţei ce- 
rebrale în cadrul uneia şi aceleiaşi hemisfere cerebrale. Ele pot fi scurte sau lungi (fig 85). 

Fig. 85. Principalele fibre de asociaţie 
ale unui hemisfer cerebral. 

]. Fibre scurte; 2. Fasciculul longi- 
tudinal superior; 3. Cingulum, 4. Cor- 
pul calos; 5. Fasciculul uncinat; 6. Fasci- 
culul longitudinal inferior; 7. Fasciculul 
perpendicular. 


Fibrele arcuate scurte pot fi intracorticale, subcorticale (între două 
circumvoluţii adiacente) sau de la un perete al unui şanţ la altul. 

Fibrele arcuate lungi sunt grupate în fascicule, cele mai lungi fiind şi cele mai 
profunde. Fasciculele care au putut fi individualizate cel mai bine sunt: fasciculul 
uncinat, cingulum, fasciculul longitudinal superior, fasciculul longitudinal inferior 
şi fasciculului frontoocipital. 

- Fasciculul uncinant conectează aria motorie a vorbirii şi girusul orbital al 
lobului frontal cu cortexul polului temporal. Aceste fibre se află în partea antero- 
inferiaoră a insulei. 

- Cingulum este un fascicul lung, care porneşte din cortexul medial de sub 
rostrum şi ajunge în girusul cinguli. Inferior intră în girusul parahipocampic, după 
care se răspândeşte în lobul temporal adiacent. 

Convexitatea acestuia este neregulată din cauza grupelor de fibre care intră 
Şi ies. 

- Fascicului longitudinal superior (cel mai mare) porneşte din regiunea 
frontală anterioară, se arcuieşte către posterior, deasupra insulei şi ajunge lateral 
la masivele fibre de proiecţie corticală ale capsulei interne. Trimite fibre către 
cortexul occipital, (aria 18 şi 19) după care se curbează în jos şi înainte prin 
spatele ariei insulare, pentru ca în final să se termine în lobul temporal. Ca şi 
celelalte fascicule, acesta trimite şi primeşte fibre pe toată întinderea sa, dar acestea 
sunt imposibil de determinat cu metodele de care dispunem. 

- Fasciculul longitudinal inferior derivă în principal din ariile 18 şi 19. 
După ce este traversat de fasciculul longitudinal superior se distribuie în tot lobul 
temporal. 

Fasciculul frontoocipital porneşte din polul frontal, trece în spatele 
fasciculului longitudinal superior unde este separat de acesta de fibrele de proiecţie 
ale coroanei radiate, ajunge în partea laterală a nucleului caudat şi a ventriculului 
lateral după care se termină în lobii occipital şi temporal. 

FIBRELE DE PROIECȚIE 


Fibrele de proiecţie asigură legătura zonelor corticale cu formațiunile 
inferioare ale SNC (corpii striaţi, talamusul, cerebelul, trunchiul cerebral, măduva 
spinării). Unele din acestea sunt de tip ascendent (centripet) şi aduc la scoarță de 
la receptorii periferici şi de la celelalte segmente subiacente informaţii specifice şi 
nespecifice. Altele pornesc de la nivelul scoarţei (corticofugale) şi transmit 
informaţii de comandă şi control segmentelor inferioare şi, prin intermediul lor, 
aparatelor de execuţie. Împreună aceste două tipuri de fibre alcătuiesc magistralele 
senzorio-motorii ale nevraxului. 

Fibrele de proiecţie converg din toate direcţiile către corpul striat, 
majoritatea (dar nu exclusiv) situându-se medial de fibrele asociative. Acestea 
intersectează fibrele comisurale ale corpului calos şi comisura anterioară. La 
periferia corpului striat ele formează coroana radiată. Aspectul medial al acestora 
este separat de ventriculul lateral de către fasciculul frontoocipital, iar aspectul 
lateral este acoperit de fasciculul longitudinal superior. 


Capsula internă 


Pe o secţiune cerebrală orizontală, capsula internă apare ca o bandă albă 
a cărei concavitate laterală este adaptată aspectului medial al convexităţii 
nucleului lentiform. Ea are un braţ anterior, un genunchi şi un braţ posterior. 
Ambele braţe trec medial de nucleul lentiform (vezi fig. 80). 

Medial de braţul anterior se află capul nucleului caudat, iar medial de braţul 
posterior se află talamusul. Pe măsură ce descind, fibrele capsulei converg astfel 
încât fibrele frontale tind să treacă posteromedial, iar cele temporale şi occipitale 
anterolateral. În partea inferioară a nucleului lentiform ele sunt încrucişate de tractul 
optic, după care intră în mezencefal. 

Braţul anterior conţine fibre frontopontine care fac sinapsă cu celulele 
nucleilor pontini ai căror axoni intră în hemisferul cerebelos opus. Radiațiile 
talamice anterioare interconectează medial şi anterior nucleii talamici, variaţi nuclei 
hipotalamici şi diferite structuri limbice cu cortexul frontal. 

Genunchiul conţine fibre corticonucleare provenite în special din aria 4, care 
se termină în nucleii motori mari ai nervilor cranieni contralaterali. Fibrele 
anterioare ale. radiaţiei talamice superioare dintre talamus şi cortex se extind de 
asemenea în genunchi. 

Braţul posterior include tractul corticospinal, ce conţine anterior fibrele 
membrului superior urmate de cele ale trunchiului şi cele ale membrului inferior. 
Alte fibre descendente includ fasciculul frontopontin provenit în special din aria 4 
şi 6, fibrele corticorubrale (leagă lobul frontal de nucleul roşu) şi fibrele ce leagă 
globus pallidus de fasciculul subtalamic. O mare parte din braţul posterior are fibre 

din radiaţia talamică superioară (radiaţia somestzică), îndreptate spre girusul 
postcentral. 

În partea retrolentiformă sunt fibrele parietopontine, occipitopontine, 
occipitocoliculare, occipitotectale şi radiaţia talamică posterioară, în care sunt 
incluse radiaţia optică şi interconexiunile dintre lobii parietal şi occipital, precum 
şi partea caudală a talamusului, în special pulvinarul. 

Radiația optică porneşte din corpul geniculat lateral, după care trece 
posterior prin concavitatea dintre partea cornuală centrală şi inferioară a 
ventriculului lateral, având relaţii intime cu aspectul superolateral al cornului 
inferior al ventriculului şi cu porţiunea laterală a cornului posterior, de care este 
separată de tapetum. 

Partea sublentiformă conţine fibre temporopontine, câteva fibre parietopon- 
tine şi radiaţiile acustice ale corpului geniculat medial, care ajung la circumvoluţia 
temporală transversă (aria 41 şi 42) şi la circumvoluţia temporală superioară. 
Câteva fibre conectează talamusul cu lobul temporal şi insula. Conexiunile 
corticotalamice, corticohipotalamice şi corticostriate, corticoreticulate, corticonu- 
cleare sunt menţionate la capitolele respective. 


SCOARŢA CEREBRALĂ 


Din punct de vedere filogenetic, scoarţa cerebrală este formațiunea cea mai 
nouă, prezenţa ei fiind înregistrată abia la reptile. În cursul evoluţiei, ca a suferit 
cele mai profunde transformări şi complicaţii de ordin structural -citoarhitectonic 
şi funcţional. 

Potrivit principiului corticalizării, pe măsura dezvoltării sale, această 
formaţiune va tinde să preia rolul dominant în reglarea interacțiunii organismului 
cu mediul, în integrarea actelor psihocomportamentale superioare, de relaţie. 

La om scoarţa cerebrală atinge nivelul cel mai înalt de dezvoltare şi ea 
reprezintă, într-adevăr, organul suprem al funcţiilor de comandă şi control în 
cadrul sistemului organismului. Scopul major al studiilor actuale se referă la modus 
operandi al cortexului cerebral şi la localizarea diferitelor activităţi la nivelul 
acestuia. Astfel, asistăm în momentul de faţă la creşterea explozivă a neurochimiei 
şi la descoperirea unui număr impresionant de neurotransmiţători cu acţiune lungă 
sau scurtă. Unele din aceste substanţe sunt eliberate în lichidul intercelular pentru 
un număr mare de neuroni (efect paracrin), în timp ce altele acţionează ca 
neuromodulatori (Nieuwenhuys, 1996). 


Aspecte cantitative ale structurii corticale 


Suprafaţa totală a cortexului cerebral a fost estimată la 285000 mm” (School, 
1956), iar volumul la 300cm?. Walker şi James (1977) arată că aria supreteţei 
corticale este de aproximativ 800 000mm”. Tehnicile noi vor clarifica mai bine 
această problemă. 

Numărul total de celule nervoase corticale a fost evaluat la 14 miliarde (Von 
Economo şi Koskines, 1925), 6.9 miliarde  (Shariff, 1953) şi 2,6 miliarde 
Pakkenberg, 1966 ). Celulele gliale sunt în număr de aproximativ 50 miliarde. 

Hubel şi Wiesel (1977) au constatat că o coloană de celule de 1 milimetru 
pătrat şi cu o adâncime de 2,5 milimetri conţine 100 000 de neuroni din care 66% 
sunt piramidali, iar restul interneuroni stelaţi şi 3x109 sinapse. 

Într-un studiu făcut de Cragg (1976) asupra unei părţi din cortexul motor 
(girusul paracentral) s-a constatat că fiecare neuron piramidal are aproximativ 
60000 de sinapse şi conexiuni cu alte 600 de celule nervoase. Bogăția interconexiu- 
nilor dintr-un asemenea eta) este foarte mare. În aria striată unde sunt concentrați 
circa o zecime din neuronii corticali, dendritele unui singur neuron se pot conecta 
cu alte 2000-4000 de celule, iar o fibră aferentă poate da ramificații la cel puţin 
5000 de celule corticale. 

În aria 17 de la animalele primate cu vedere binoculară, populaţia neuronală 
este de 2,5 ori mai mare decât în alte arii. Aceste date sunt în acord cu rezultatele 
neurofiziologice şi cu conceptele funcţionării coloanelor corticale şi a modulelor. 
Este posibil ca ansamblul elementar al neuronilor corticali să se formeze 
concomitent cu coloanele respective, în cadrul cărora celulele se grupează pe 
verticală, de la structurile superficiale la cele profunde. Însă este posibilă şi o 
grupare pe orizontală a neuronilor, de exemplu a neuronilor stelaţi şi piramidali cu 
axoni scurţi din straturile III şi IV ale cortexului vizual, constituind astfel un 
mecanism adecvat de integrare a modelelor informaţional-imagistice (iconice) ale 
obiectelor externe. 

" Scoarța cerebrală conţine fibre aferente, eferente, neuroni de asociaţie, 
comisurali, şi de proiecţie de aproximativ 60 de tipuri. 

Datele conform cărora fiecare fibră aferentă şi eferentă are conexiuni cu 
peste 1000 de neuroni, situaţi la diferite distanţe, relevă intricarea extremă a 
interacțiunii deferitelor câmpuri. În prezent, evenimentele limitate la volume 
corticale minuscule (exemplu coloane, moduli, submoduli şi conexiunile acestora) 
par a oferi un câmp de investigaţie promiţător şi esenţial. De exemplu, luarea în 
consideraţie a conexiunilor dintre ariile corticale particulare. Aceste cercetări au dus 
la crearea conceptelor de circuite şi diagrame neuronale. Dar pentru cunoaşterea mai 
profundă a fiziologiei cerebrale este necesar să ne îndreptăm atenţia către 
câmpurile active, sinaptologice, prin înregistrări unitare şi chemoarhitectură. 


Neuronii cortexului cerebral 


Structura microscopică a cortexului cerebral, ca a oricărei substanţe cenuşii, 
este constituită din celule nervoase şi fibre, nevroglie şi vase sanguine. 

Neuronii paliumului de forme şi mărimi diferite au fost categorisiţi în câteva 
clase, dar majoritatea aparţin celulelor piramidale şi celulelor stelate. Ambele upuri 
au numeroase subdivziuni, care diferă după mărime, formă şi aranjament nevrilic, 
precum şi după nivelul şi aria corticală în care se află. 

Celulele stelate pot fi sub formă de coş, fuziforme, orizontale, nevrogliforme 
şi granulare (celulele lui Martinotti). 

Celulele piramidale, denumire datorată formei lor somatice, pot fi mici 
(1lOmicroni), mijlocii sau gigante (peste 100 microni — celulele lui Betz). Ele 
reprezintă 66% din populaţia neuronală a neocortexului (Powell, 1981). 

Vârtul împreună cu o groasă dendrită apicală este îndreptat în sus. 

Neuronii piramidali mici au efecte tonice, sinapsele 'lor axodendritice fiind 
excitatoare iar cele axosomatice, inhibitoare (inhibiţie presinaptică). Activitatea lor 
tonică este permanentă, variind ca intensitate în funcţie de gradul de vigilenţă 
corticală. În timpul somnului activitatea lor diminuează. 

Multitudinea sinapselor axodendritice reprezintă baza fizică pentru reacţiile 
imediate, interneuronale corticale elaborate. Axonii celulelor piramidale cu diametrul 
mai mic decât trunchiul dendritei principale se extind centripet în structurile 
subcorticale (ganglioni bazali, talamus, formațiunea reticulată, nucleii trunchiului 
cerebral, substanţa cenuşie a măduvei). Unii revin în cortexul ipsilateral ca fibre 
asociative lungi sau scurte, în timp ce alţii traversează linia mediană ca fibre 
comisurale. Destinația lor o reprezintă punctele homotopice sau heterotopice ale 
cortexului hemisferic controlateral. Axonii celulelor piramidale mici se ramifică în 
cortex, iar atunci când îl părăsesc dau un număr de colaterale intrinseci (axoni 
intracorticali) care se extind orizontal, dar de cele mai multe ori oblic, recurent, 
către straturile corticale superficiale. 

Fiecare neuron piramidal reprezintă miezul tipului fundamental de unitate 
columnară extinsă cortical, care împreună cu numeroasele sale conexiuni cu alte 
elemente piramidale formează fibre de proiecţie. Conexiunile laterale sunt mediate 
de axonii intracorticali, de colateralele orizontale şi de neuronii de asociaţie. 

Celulele nervoase stelate sunt denumite adesea celule granulare din cauza 
dimensiunilor mici şi a aspectului granular al materialului colorat Nisal. 

Abundenţa cea mai mare se află în straturile II şi IV. Ele reprezintă circa 
33% din populaţia neuronală a tuturor ariilor neocorticale (Powell, 1981). Ca şi 
celulele piramidale neuronii stelaţi sunt multipolari. 

Diametrul acestora este mic (6-10um), iar soma este rotundă cu numeroase 
unghiuri din care ies ramuri dendritice bogate şi un singur axon scurt. Variatele 
celule stelate pot fi deosebite prin dispoziţia axonului şi prin lungimea arborizaţiilor. 
Deşi limitate la cortex, axonii lor pot parcurge distanţe intracorticale considerabile 
în direcţie verticală, dar uneori şi orizontală. Axonii verticali pot fi centripeţi sau 
centrifugi, ultimii ajungând până la lamina |. 

Celulele în formă de coş (basket cell) au extindere orizontală. 

Axonul vertical scurt se divide imediat într-o familie de colaterale orizontale, 
ce se termină în largi ramuri terminale, care fac sinapsă cu corpul celuleloa şi cu 
dendritele proximale. 

Un alt tip de celulă stelată este celula fuziformă, numită astfel din cauza 
a două dendrite largi situate la polii opuşi ai somei, ce se divid imediat într-un grup 
de ramuri care se extind vertical. Axonul care ia naştere uneori din tulpina dendritei 
se extinde centrifug în lamina Î. Aceste celule sunt răspândite în întregul cortex, 

Celulele stelate nevrogliforme sunt mici, cu arborizaţii dendritice dense şi cu 
un axon scurt ramificat. 

Celulele orizontale lhmitate la lamina 1 plexiformă sunt mici şi fusiforme. 
Dendritele se duc la distanţă mică, în direcţii opuse şi numai în lamina L. Axonii 

ieşiţi din tulpina dendritei se împart în două ramuri, care se duc la distanţe mai 
mari unul de altul în acceeaşi pătură. 
Celulele lui Martinotti apar la diferite nivele corticale. Ele sunt mici, multipolare, 
cu câmpuri dendritice localizate şi axoni lungi care se duc centrifug în lamina plexiformă. 
Celulele pleomorfice sunt considerate ca celule piramidale modificate, ai 
căror axoni intră în substanţa albă. Corpul lor celular are forme diferite după 
dendritele care se răspândesc în cortex. 


Aspectul laminar al cortexului cerebral 


După modul de distribuţie al neuronilor, cortexul cerebral sau paliumul 
prezintă două regiuni: una slab stratificată (două straturi) denumită allocortex şi 
alta mult stratificată denumită izocortex. Din punct de vedere filogenetic, prima 
corespunde structurilor vechi — paleo şi arhicorticale iar cealaltă , structurilor noi 
neocorticale. În structura allocortexului distingem două straturi: stratul extern sau 
granular format din neuroni de dimensiuni mici cu funcţie senzorială şi stratul 
piramidal alcătuit din neuroni de dimensiuni mari şi mijlocii cu funcţie motorie 
(Peters şi colab., 1970). 

Izocortexul are şase straturi principale (fig. 86). 

Fig. 86. Structura citoarhitectonică a celor VI straturi ale scoarţei cerebrale 

[Stratul zonal sau molecular format din celule nervoase cu talie mică şi aranjare orizontală. 

II. Startul granular extern alcătuit din celule neurogliforme (stelate şi piramidale mici). 

IL. Stratul piramidal extern format din neuroni piramidali mici şi mijlocii, din celule stelate şi fuziforme 
şi din stria lui Kass-Beeterew situată în partea superioară a acestuia. 

IV. Stratul granular intern populat de neuroni stelaţi şi cu puţine celule piramidale. Aici se află şi stria 
externă a lui Baillarger. 

V. Stratul piramidal intern (ganglionic) format din neuroni piramidali mari (Betz) şi mici şi din stria 
internă a lui Baillarger. 

VI. Stratul multiform format din celule Martinotti. 

1) Stratul plexiform (zonal sau molecular) situat la exterior este format cu 
precădere din nevroglii şi din celule nervoase de talie mică şi cu dispoziţie orizontală. 

Celulele nervoase orizontale au o pondere redusă la acest nivel. În jurul 
acestora se găseşte o masă compactă de fibre tangenţiale derivate din celule 
piramidale (dendrite apicale). 

Aici se termină axonii verticali ai celulelor stelate şi Martinotti (axonii 
verticali configurali centrifugali) precum şi fibrele aferente de proiecţie şi de 
asociaţie. Stratul zonal formează o pătură de protecţie pentru straturile profunde. 


2) Stratul granular extern este alcătuit dintr-un număr mare de celule stelate 
şi piramidale mici. Dendritele neuronilor acestui strat merg ascendent în pătura 
moleculară, iar axonii se orientează în Jos, stabilind contacte sinaptice excesive cu 
dendritele apicale ale celulelor piramidale mari din stratul III şi V. Funcţional, str- 
atul granular este legat de prelucrarea şi integrarea mesajelor senzoriale transmise 
prin fibrele care pornesc de la nucleii talamici periferici. 

3) Stratul piramidal extern este format din neuroni piramidali mijlocii, cei ma; 
mici fiind situaţi în apropierea stratului II. Aceşti neuroni prezintă o dendrită mai 
lungă, care ajunge la stratul molecular unde se ramifică: celelalte dendrite sunt 
relativ scurte, rămânând în limitele aceluiaşi strat. Axonii traversează straturile 
subiacente, părăsesc scoarţa cerebrală şi pătrund în substanţa albă subcorticală. 

O parte din ei se întorc din substanţa subcorticală la scoarţa aceleiaşi 
hemisfere sau trec prin corpul calos şi se termină în scoarţa hemisferei opuse. 
Această categorie de axoni serveşte pentru conectarea diferitelor zone ale scoarţei 
cerebrale. De aceea, neuronii piramidali corespunzători se numesc asociativi. O altă 
parte a axonilor celulelor stratului III se îndreaptă spre formațiunile subcorticale şi 


de acolo spre segmentele inferioare ale nevraxului — trunchiul cerebral şi măduva 


spinării — luând denumirea de neuroni de proiecţie. 

Tot în acest strat pot fi întâlnite şi unele celule stelate (orizontale, în formă 
de coş şi fuziforme) ale căror dendrite şi axoni se extind la distanţă. 

4) Stratul granular intern, mai îngust, este populat în primul rând cu neuroni 
stelaţi şi cu cîteva celule piramidale. Dendritele acestora sunt scurte şi bogat 
ramificate, iar axonul se ramifică puternic imediat ce iese din celulă şi se termină 
pe dendritele propriului neuron sau, îndepărtându-se puţin, se termină pe dendritele 
celulelor piramidale ale aceluiaşi strat sau ale straturilor vecine. Ca şi celelalte 
straturi, acesta conţine un mare număr de nevrite verticale derivate din neuronii 
altor arii corticale, din regiunile subcorticale şi din straturile adiacente. 

Stratul granular reprezintă cel de-al doilea sediu cortical al sensibilităţii, 
primind fibre nervoase de la nucleii talamici nespecifici. 

5) Stratul piramidal intern (ganglionic) conţine cei mai mari neuroni 
piramidali (Betz), dar şi unii mai mici. Dendritele lor urcă până la stratul 
molecular, iar axonii se îndreaptă în jos şi ajung la centrii motori subcorticali Şi 
medulari. Ei alcătuiesc căile piramidale prin care se transmit de la scoarță mesajele 
de comandă pentru mişcările voluntare. Aici, mai poate fi întâlnit şi un număr mic 
de celule stelate. Stratul este penetrat de o densă reţea de dendrite şi axoni 
proveniţi de la elementele sale intrinseci, precum şi de la celulele altor pături 
corticale. Stratul V reprezintă nivelul cortical al sintezei eferente, sediul motricității 
voluntare (intenţionale). 

6) Stratul multiform sau fuziform conţine celule cu forme şi prelungiri 
variate. Majoritatea acestora sunt mici şi provin din elemente piramidale modificate, 
corpul lor celular fiind fuziform, triunghiular, ovoid sau cu alte profile. La acest 
nivel întâlnim adesea şi celule mici multipolare de tip Martinotti, care nu totdeauna 
sunt bine delimitate de zonele corticale subiacente. Ele îşi trimit axonii în stratul 
molecular. Dendritele celorlalte celule urcă până la nivelul stratului molecular, în 
timp ce axonii acestora trec în substanţa albă a hemisferelor cerebrale. 

Cele şase straturi nu au o reprezentare egală în toate zonele izocortexului; 
în unele zone predomină straturile granulare, iar în altele predomină straturile 
agranulare (piramidale). Aceste segmente, în care anumite straturi lipsesc sau sunt 
diminuate, poartă denumirea de cortex heterotipic. 

Cortexul în care persistă toate cele şase straturi este numit homotipic. 

Tipul cortical granular al cortexului (koniocortex) este caracterizat prin 
dezvoltarea maximă a straturilor granulare. El conţine o reţea densă de celule 
stelate şi câţiva neuroni mici piramidali. Ă 

Straturile III şi IV sunt puţin dezvoltate sau neidentificabile. În interiorul 
acestui tip de cortex găsim proiecţii aferente, dar şi câteva fibre eferente derivate 
din celulele piramidale amintite. 

Cortexul tipic granular este întâlnit în girusul postcentral, în aria striată, în 
girusul temporal superior (aria acustică) şi în mică parte în girusul parahipocampic. 

Tipul cortical agranular se caracterizează prin absenţa sau diminuarea 
stratului granular (II şi IV) şi prin prezenţa câtorva celule stelate împrăştiate. Aici, 
celulele piramidale au cele mai mari dimensiuni şi cea mai mare densitate. 
Identificat iniţial în aria 4, este întâlnit în ariile 6, 8, 44 precum şi în diferitele părţi 
ale sistemului limbic. Din celulele piramidale se proiectează un mare număr de 
axoni. Prin urmare, cortexul agranular este echivalent cu ariile motorii, care primesc 
totuşi şi proiecţii eferente. 

Cortextul homotipic, în care persistă cele şase straturi, include cortexul 
frontal (premotor), parietal (postcentral) şi polar (vizuopsihic). 

Toate aceste tipuri de cortex sunt forme intermediare. În tipul frontal, 
straturile III şi V conţin un mare număr de neuroni piramidali, mici şi medii, iar 
straturile granulare II şi IV sunt mai puţin proieminente. Acesta nu este limitat la 
regiunea frontală. 

Tipul parietal are celule piramidale mult mai mici decât cele din tipul 
frontal. Dimpotrivă, stratul granular este mai dezvoltat şi conţine mai multe celule 
stelate. Acest fel de cortex este întâlnit de obicei în lobii parietal şi temporal. 

Tipul polar se află în ariile mici de la nivelul polului frontal şi occipital. El 
este cortexul cel mai subţire. Aici sunt întâlnite toate cele şase straturi, dar stratul 
piramidal (III) este redus şi neinvadat extensiv cu celule stelate ca în tipul de cortex 
granular. Mai organizată este pătura multiformă (VI). 

„Din punct de vedere funcţional, zonele în care predomină straturile granulare 
realizează integrarea informaţiei sosite de la periferie, ele primind numele de 
senzorial-gnozice. Cele în care predomină straturile piramidale realizează operaţiile 
de integrare plurimodală a informaţiei (zonele asociative) şi de integrare în 
programe de tip finalist a impulsurilor de comandă efectorie (zonele motorii). 

Organizarea celulară a scoarţei cerebrale trebuie privită în strânsă 
dependenţă de specificul activităţii sale informaţional-integrative. 


| 
| 
| 


Anatomia funcţională a sistemului nervos 483 


Drept bază a acestei organizări nu trebuie luaţi neuronii în sine ca entităţi 
izolate, ci ansamblurile lor cu numeroasele lor conexiuni inverse. 


Particularităţi structural funcţionale ale zonelor corticale poste- 
rioare 


Cercetările morfofiziologice şi observaţiile clinice efectuate încă în prima 
jumătate a secolului al XIX-lea au stabilit că zonele situate posterior scizurii 
centrale (Rolando) reprezintă locul de proiecţie al suprafeţelor receptoare atât ale 
exteroceptorilor, cât şi ale proprioceptorilor. 

Vederea, auzul, atingerea, durerea, mirosul, gustul şi senzaţia de mişcare a 
corpului îşi au originea în sistemul senzorial. La rândul lor, aceste percepții stau la 
baza cunoaşterii lumii. Analiza psihofizică ne oferă posibilitatea înţelegerii modului 
în care diferiţi stimuli modifică activitatea creierului şi generează percepții 
specifice. Caracteristica ce mai importantă a organizării sistemului senzorial se 
referă la modul în care inputurile provenite de la receptorii periferici (suprafaţa 
corpului, cohlee, retină, etc) sunt cartate în structurile creierului. 

Aceste hărţi nu corespund punct cu punct formei şi întinderii periferice, ci 
reflectă relativa importanţă pentru percepţie a diferitelor părți din suprafaţa 
receptivă. Astfel, vârfurile degetelor au o reprezentare cerebrală mult mai mare 
decât pielea de pe spatele nostru, iar în zona de proiecţie a analizatorului vizual, cea 
mai mare întindere o are reprezentarea părţii centrale a retinei (pata galbenă). Prin 
urmare, diferitele segmente ale organelor de simţ sunt reprezentate integral ca 
întindere, proporţional cu importanţa lor funcţională, cu densitatea elementelor 
receptoare şi cu motivele şi scopurile activităţii. Sistemele senzoriale nu sunt 
destinate numai percepţiei. lumii externe, ci sunt esenţiale şi pentru menţinerea 
trezirii, pentru formarea imaginii corpului nostru şi pentru reglarea mişcărilor. 

Diferitele aspecte ale percepţiei sunt transportate şi prelucrate în paralel de 
către diferite componente ale sistemului senzorial. Fiecare sistem analizează 
informaţia senzorială de la nivelul receptorului. Acesta abstractizează secvenţe 
informaţionale şi le prezintă creierului în diferite regiuni care le pot reconstrui într- 
o percepţie unică, conştientă. 

Astfel, s-a stabilit că fiecărui sistem informaţional-aferent îi corespunde o 
reprezentare topogafică bine delimitată la nivelul scoarţei posterioare. Câmpurile 
17, 18 şi 19 din lobul occipital formează capătul terminal al analizatorului vizual, 
unde se desăvârşeşte ansamblul proceselor integrative care stă la baza senzaţiilor 
şi percepţiilor de culoare, formă, mărime, volum, distanţă. Câmpurile 41, 42 şi 22 
din prima circumvoluţiune a lobului temporal constituie sediul mecanismului 
integrativ final al percepţiei auditive, câmpurile 3, 1 şi 2 formează veriga 
integrativă finală a analizatorului tactil şi chinestezic ş.a.m.d. 

Între aceste câmpuri există o anumită diferenţiere şi specilaizare funcţiona- 
lă, în sensul că unele realizează o analiză şi o integrare de tip secvențial, pe 
însuşiri, a stimulilor (de exemplu câmpul 17 în cadrul analizatorului vizual, câmpul 
41 în cadrul celui auditiv), altele — o analiză prin sinteză şi o integrare de tip 
configuraţional, global (de exemplu câmpurile 18 şi 19, 42 şi 22, în cadrul 
analizatorilor menţionaţi). În jurul câmpurilor centrale se dispun zonele asociativ 

gnostice, care realizează o integrare de tip plurimodal şi o codificare categorial- 
simbolică a informaţiei specifice. Prin natura funcţiilor pe care le îndeplinesc, ele 
trebuie să primească informaţii de la toate zonele senzoriale de proiecţie. Vorbind 
în termeni cibernetici, putem spune că „ieşirile“ zonelor de proiecţie (în forma 
imaginilor modale individualizate sau generalizate) devin „intrări“ pentru cele de 
asociaţie (de ordinul II, III sau IV) (Luria, 1973). 

Redăm în continuare unele particularităţi structural funcţionale ale zonelor 
corticale posterioare. 


Ariile corticale 


Nu toată scoarţa cerebrală are o structură asemănătoare. Gennari, Bety, 
Bechterew, Brodmann şi von Economo au observat că există variaţii stratigrafice 
de la o zonă la alta, variaţii în grosimea păturilor celulare, de densitate şi orientare 
celulară, variaţii de volum şi numerice. Există, deci, zone corticale mai mult sau mai 
puţin întinse, deosebite din punct de vedere structural. Aceste zone au fost numite arii 
corticale sau câmpuri corticale. Brodmann a descris peste 50 arii iar von Economo peste 
100. După predominanţa păturilor celulare“ din structura lor unele arii au funcţie 
efectorie, iar altele receptorie. Astfel, celulele piramidale şi fusiforme sunt efectorii, iar 
celulele granulare primesc indicaţii de la periferie sau din structurile profunde ale scoarţei 
cerebrale, imprimând un caracter receptor ariilor în care predomină. 

În sfârşit, celulele din stratul LII, şi chiar III, care se găsesc aproape în 
întreaga scoarță, sunt de asociaţie. De aceea, în special, în scoarţa creierului 
omenesc funcţia de asociaţie aparţine întregului neocortex (Repciuc, 1966). Pe lobii 
hemisferici, ariile corticale sunt indicate prin numere de ordine. Cea mai utilizată 
este harta citoarhitectonică a lui Brodmann (fig.87). Totuşi, tendinţa de a limita 
ariile corticale prin graniţe precise este greşită deoarece au între ele zone de trecere. 

De asemenea, eronat s-a apreciat că fiecare arie corticală este legată de o 
funcţie caracteristică. Localizările funcţionale din scoarţa cerebrală nu respectă 
limitele citoarhitectonice ale unei arii. 

Scoarța cerebrală reprezintă o vastă suprafaţă de recepţie sintezo- 
analizatoare pentru receptorii periferici dar şi de comanda de reglare a efectorilor. 
Fiecare din aceste regiuni are o porţiune periferică unde se realizează analiza şi 
sinteza superioară şi o porţiune centrală unde analiza şi sinteza sunt posibile numai 
în forma lor cea mai elementară. 


Cortexul somatosenzorial 


Cortexul senzorial somatic joacă un rol important în prelucrarea tuturor 
submodalităţilor senzoriale somatice, deoarece are mai multe regiuni citoarhitec- 
tonice situate în partea anterioară a lobului parietal. În general, există o arie 
somatosenzorială primară şi una secundară, care nu au rol în recunoaşterea 
sensibilităţii protopatice ce aparţine talamusului. 

Aceste arii au rol în integrarea experienţei senzoriale şi în interpretarea discrimina- 
tivă a informaţiei. 

Fig. 87. Harta citoarhitectonică a cortexului uman 
A. Suprafaţa cortexului. B. Suprafaţa medială (după Brodmann). 


Cortexul senzorial somatic primar (S-l) este localizat în girusul postcentral 
în profunzimea şanţului central, în regiunea posterioară a lobului paracentral şi în 
porţiunea superioară şi inferioară a lobilor parietali. EI are patru arii funcţionale: 
ariile Brodmann 1, 2, 3a şi 3b, fiecare cu rol diferit în senzaţia somatică. Aria 3 de 
tip granular situată pe fundul şanţului central şi de-a lungul peretelui central 
recepționează prin fibre groase, aproape toată sensibilitatea exteroceptivă 
epicritică, discriminativă. Tot în acest cîmp sosesc, pe calea caudală a nucleului 
ventral posterolateral, şi impulsurile cu rol în percepţia conştientă a poziţiei şi 
mişcării membrelor. 

Aria | primeşte sensibilitatea extero şi proprioceptivă prin cele 30% fibre 
talamice directe şi prin colateralele subţiri ce aparţin fibrelor tactile din cîmpul 3. 

În aria 2 vin direct de la talamus numai fibrele subţiri proprioceptive kinestezice 
contralaterale. Sensibilitatea exteroceptivă ajunge în ariile 3 şi 1 pe calea 
colateralelor subţiri ale fibrelor, iar aria 2 are legături directe cu nucleii talamici. 
După Hassler (1959) sensibilitatea dureroasă s-ar proiecta pe câmpul 3 iar 
sensibilitatea tactilă şi proprioceptivă (poziţia în spaţiu, atitudinile, mişcările, 
echilibrul) pe câmpul 1. Sensibilitatea organelor abdominale proiectează pe 
suprafaţa operculară a girusului postceniral. Câmpurile 5 (Sa, 5b) şi 7, care 
constituie aria somatopsihică, au rolul de a recunoaşte asemănarea şi deosebirea 
surselor producătoare ale senzaţiilor actuale precum şi interpretarea lor. Aici este 
vorba de sensibilitatea epicritică discriminativă. Proiecţiile somatice care ajung la 
S-I iau naştere din nucleul ventral posterior, sunt organizate somatotopic şi transmit 
informaţii din partea controlaterală a corpului (fig. 88). ă 


Fig. 88. Homunculusul senzitiv 
cu reprezentarea somatotopică 
a principalelor arii senzitive 
(adaptată după Penfield şi 
Rasmussen, 1950). 

1. Sectorul intraabdominal; 
2. Faringele; 3. Limba; 4. 
Dinţi, gingie şi falcă; 5. Buza 
inferioară; 6. Buzele; 7. Buza 
superioară; 8. Faţa; 9. Nasul; 
10. Ochii; 11. Degetul mare de 
la mână, 12. Index; 13. Me- 
diu; 14. Inelar; 15. Degetul 
mic; 16. Mâna; 17. Încheietura 
mâinii; 18. Antebraţ; 19. Cor; 
20. Braţ; 21. Umăr,; 22. Cap; 
23. Gât; 14. Trunchi; 25. Şold; 
26. Picior (de la şold la gleznă); 
27. Laba piciorului; 28. Degetele 
picioarelor. 

Lateral şi ceva mai posterior cortexului somatic primar se află cortexul 
somatic secundar (S-1l), care se întinde pe versantul superior al şanțului lateral, în 
profunzimea sa şi în regiunea insulei. 

Cortexul somatic secundar este mai redus decât aria primară, iar reprezen- 
(area segmentelor corpului la acest nivel este bilaterală cu predominenţă 
controlaterală şi inversă celei din aria primară (membrul superior este anterior, iar 
cel inferior este posterior) 

Ariile S-I şi S-II ipsilaterale sunt conectate între ele şi cu cortexul motor. 
Aria S-I are conexiuni controlaterale cu aria S-IL. Aria S-II este conectată cu aria 
S-II controlaterală şi cu aria S, numai unde este reprezentată regiunea perianală. 

Cortexul senzorial somatic secundar primeşte inputuri primare din S-I, după 
care trimite proiecţii în câmpul senzorial somatic insular (Rustioni şi Weinberg, 
1989; Martin şi Jessell, 1991). În afara ariilor corticale senzoriale somatice primară 
şi secundară şi lobul parietal posterior primeşte inputuri somatice. Această regiune 
senzorială corticală este de ordin înalt şi funcţionează ca un cortex asociativ. El 
este în legătură cu prelucrarea senzorială şi motorie, precum şi cu integrarea 
diferitelor modalităţi senzoriale somatice necesare percepţiei (Martin şi Jessell, 1991), 

In cortexul somatosenzorial există două clase majore de neuroni: celule 
piramidale cu output cortical şi celule nonpiramidale de interconectare a diferitelor 
regiuni corticale locale. Neuronii piramidali pot fi divizați în mai multe subclase, 
deosebite prin localizare şi prin ţintele către care se proiectează. Astfel, neuronii 
piramidali din. straturile corticale 2 şi 3 se proiectează în diferite arii corticale, iar 
neuronii piramidali din straturile 5 şi 6 trimit axoni la ariile subcorticale şi la 
talamus; 

Axonii neuronilor piramidali au un ram recurent care excită neuronii 
nepiramidali şi unii neuroni piramidali locali. 

Neuronii nepiramidali clasificați după ramificaţiile lor axonale au primit 
nume ornamentale (celule cu dublu buchet, celule în candelabru, celule în pânză de 
păianjăn). Mulţi dintre aceşti neuroni care primesc inputuri directe şi de la 
aferenţele talamice sunt inhibitori şi utilizează ca neurotransmiţător acidul gama- 
amino-butiric (GABA). Ei contracarează celulele piramidale excitatoare ce 
utilizează ca neurotransmiţător glutamatul sau aspartatul. 

Neuronii piramidali din cortexul senzorial somatic care primesc inputuri 
talamice, au trei tipuri de axoni: de asociaţie, calosali şi de proiecţie (sau de 
proiecţie descendentă). 

Conexiunile de asociaţie ale neuronilor din stratul 2 şi 3 au rolul de a uni 
neuronii diferitelor regiuni corticale din aceeaşi hemisferă. 

Astfel, există conexiuni asociative între toate cele 4 arii din S-I (ariile 
Brodmann 1, 2, 3a şi 3b) precum şi între S-I şi cortexul parietal posterior (ariile 
Brodmann 5 şi 7). Există de asemenea conexiuni reciproce asociative între S-I şi 
S-IL, precum şi între aceste două arii corticale somatice şi cortexul motor din girusul 
precentral (aria 4 Brodmann). 

Conexiunile caloase, care emerg din neuronii straturilor 2 şi 3, interconec- 
tează ariile simetrice ale celor două hemisfere. Deşi cele mai multe arii ale celor 
două hemisfere sunt conectate prin intermediul corpului calos, unele rămân libere, 
neunite. De exemplu, regiunile corticale bilaterale care primesc inputuri din partea 
distală a membrelor nu sunt conectate prin corpul calos (Jones şi Powel, 1973; 
Jones şi Wise, 1977; Martin şi Jessell, 1991). 

- Conexiunile de proiecţie sunt caracteristice neuronilor corticali, care trimit 
axonii la structurile subcorticale. Cortexul senzorial somatic primar are patru ţinte 
majore pentru proiecţiile descendente: ganglionii bazali, nucleul ventral posterior al 
talamusului, nucleii coloanelor dorsale şi cornul dorsal al măduvei spinării. 
Neuronii care dau proiecţii descendente sunt localizaţi în stratul 5 şi 6. Proiecţiile 
descendente către talamus (din celulele piramidale ale stratului 6) şi măduva 

spinării (de la celulele piramidale din stratul 5) controlează influxul informaţiilor 
senzoriale către creier, caracteristică importantă a întregului sistem senzorial. 

Celulele piramidale din stratul 5, care dau fibre de proiecţie la cenirii reflecşi 
inferiori, fac posibilă coordonarea mişcărilor de explorare, țintire: şi fixare a 
stimulilor în timpul percepţiei. 

În rezumat, sistemul somestezic (Kass, 1990) cuprinde două mari tipuri de 
aferente: unul priveşte sensibilitatea termoalgezică, celălalt tactul fin şi poziţia 
articulaţiilor. 

Prima este vehiculată prin calea spino-talamică, ce se încrucişează în 
măduvă pe linia mediană, ocupă cordonul lateral al acesteia şi ajunge în nucleul 
ventro-posterolateral din talamus. Cea de-a doua trece în cordoanele posterioare ale 
măduvei, are un releu bulbar (nucleii Goll şi Burdach), încrucişează apoi linia 
mediană în lemniscul median şi ajunge, de asemenea, în nucleul ventro-posterola- 
teral din talamus. 

Eferenţele acestuia ajung în aria somatosenzorială primară (S-l) din 
circumvoluţia parietală ascendentă formată din aria 3 de pe marginea şanţului, aria 
2 de pe suprafaţa circumvoluţiei şi aria 1 dintre aria 2 şi 3. Fiecare arie recepţionea- 
ză o anumită modalitate senzitivă şi dispune de o organizare somatotopică 
specifică, a cărei topografie se aseamănă cu cea a homunculusului motor. 

Localizarea senzaţiilor genitale, rectale şi vezicale se află, la om, în partea 
cea mai de jos a regiunii mediale din aria postcentrală. 

Cele mai multe senzaţii sunt controlaterale, apoi, exclusiv ipsilaterale 
(regiunea orală), şi bilaterale (laringe, faringe şi perineu). 

Aria somatosenzorială secundară (S-II) situată pe buza superioară a fisurii 
laterale în operculul parietal are rol în tranzitul informaţiilor somestezice către 
cortexul limbic. 

Lobul parietal superior, corespunzător arilor 5 şi 7 Brodmann, este prin 
excelenţă asociativ şi contribuie la integrarea activităţilor compleze. Lezarea sau 
ablaţia acestuia dă slăbire musculară, încetinirea activităţii reflexe, tulburări de 
vorbire, hemineglijenţă şi agnozii . 


Cortexul vizual 


Retina trimite proiecţii la trei segmente principale: la nucleul geniculat 
lateral, la aria pretectală a mezencefalului şi la coliculii superiori. 

Important este faptul că numai nucleul geniculat lateral prelucrează 
informaţia vizuală, care realizează percepţia vizuală. Aria pretectală a mezencefta- 
lului utilizează inputurile retiniene pentru producerea reflexelor pupilare, în timp 
ce coliculii superiori utilizează inputurile pentru generarea mişcărilor oculare. 

Primul punct de releu în prelucrarea vizuală este reprezentat de cortexul 
vizual primar (aria 17 Brodmann) sau de aria vizuală 1 (V1). EI este numit şi cortex 
striat, deoarece conţine o bandă proeminentă de substanţă albă în stratul 4 (stria 
lui Gennari) constituită din axoni mielinizaţi proveniţi din talamus şi alte arii corticale. 

Aria vizuală primară V, este reprezentată de câmpul 17 şi de părţile vecine 
ale cuneusului şi girusului lingual. Uneori se întinde pe faţa laterală a hemisferei 
şi în jurul polului occipital. 

Nucleul geniculat lateral, coliculul superior şi cortexul vizual primar din 
fiecare hemisferă primesc informaţii exclusiv din jumătatea contralaterală a 
câmpului vizual, adică din câmpul vizual temporal ipsilateral şi din câmpul vizual 
nazal controlateral. 

Prin urmare, în câmpul 17, situat pe buzele şanţului calcarin, retina şi partea 
dorsală a corpului geniculat lateral se proiectează punct cu punct. Macula se 
proiectează pe o arie întinsă, care cuprinde extremitatea posterioară a şanţului şi 
polul occipital, iar vederea colorată se proiectează în profunzime. 

Cortexul vizual, care are o grosime de circa 2mm, este constituit din şase 
straturi celulare. Unul din acestea, stratul 4, principalul strat input de la nucleul 
geniculat lateral este subdivizat în patru subpături (sublamine): 4A, 4B, 4Co şi 
4CB. 

Aria vizuală primară are legături reciproce cu corpul geniculat lateral, cu 
pulvinarul şi cu coliculul superior, pe calea fibrelor geniculocalcarine, care 
formează stratul sagital extern şi pe calea fibrelor corticogeniculate, dintre care cele 
cu origine în stratul cortical VI proiecteză pe corpul geniculat lateral, iar cele cu 
origine în stratul V proiectează pe coliculul superior şi pulvinarul inferior. 
Eferenţele corpului geniculat lateral se termină în startul IV iar fibrele corticogeni- 
culate au origine în stratul VI. 

Lund (1988) şi alţi autori au constatat că celulele M (magnocelule) şi P 
(parvocelule) ale nucleului geniculat lateral se termină în straturi diferite sau chiar 
în sublamine diferite. Asfel, axonii celulelor M se termină în sublamina 4Ca , 
axonii celulelor P se termină în sublamina 4CB, iar axonii unui al treilea grup de 
celule localizate în regiunea interlaminară a nucleului geniculat lateral se termină 
în straturile 2 şi 3, unde inervează grupe de celule mai întunecate (blobs= pete de 
culoare sau picătură). 

Cortexul conţine două clase de celule piramidale şi nepiramidale. 

Celulele piramidale sunt ceva mai mari şi au dendrite lungi şi spinoase. 

Axonul lor se proiectează în alte regiuni cerebrale. Celulele nepiramidale 
sunt fie mici şi stelate cu dendrite de tip spinos (celule stelate spinoase), fie netede 
(celule stelate netede). Celulele piramidale şi stelate spinoase sunt excitatoare, 
utilizând ca transmiţător. glutamatul sau aspartatul. Celulele stelate netede sunt 
inhibitoare, multe din ele conţinând acid gama-aminobutiric (GABA). Odată cu 
intrarea aferentelor nucleului geniculat lateral în cortexul vizual primar, informaţia 
se scurge sistematic dintr-un strat cortical în altul, începând în celulele stelate 
spinoase care predomină în stratul 4. Aceste celule primesc inputuri directe de la 
nucleul geniculat lateral după care se proiectează superior în straturile 4B, 2 şi 3. 

Celulele stratului 2 şi 3 se proiectează inferior către celulele piramidale din 
stratul 5, care prin intermediul colateralelor axonale se unesc cu celulele piramidale 
din stratul 6. Celulele piramidale din stratul 6 completeză circuitul excitator local 
prin trimiterea unor colaterale axonale la stratul 4 pentru a excita celulele netede 
inhibitoare. La rândul lor, celulele stelate netede inhibitoare contactează ŞI 
modulează stimularea celulelor stelate spinoase excitatoare, completând asfel un 
circuit feedback inhibitor. În acest mod, celulele stelate spinoase distribuie inputul 
venit de la nucleul geniculat lateral, la cortex şi la celulele piramidale, care prin 
colateralele sale axonale superioare şi inferioare integrează activitatea din stratul VI. 

Hubel şi Wisel (1979) şi Hubel şi colab., (1978) au constatat că cele mai 
multe celule situate deasupra şi dedesubtul stratului 4 răspund numai la stimulii 
mai complecşi decât cei care excită celulele retiniene şi din nucleul geniculat 
lateral. Cel mai uimitor fapt este că micile spoturi luminoase, care sunt atât de 
eficace la nivelul retinei, nucleului geniculat lateral şi stratului input 4C, rămân 
complet ineficace în toate celelalte straturi ale cortexului vizual, cu excepţia regiunii 
în pete din stratul superficial. Celulele tuturor regiunilor, cu excepţia celor în pete 
de culoare sau picătură, nu au câmpuri receptive circulare. Ele răspund numai la 
stimulii cu proprietăţi lineare. Pe baza răspunsului la stimulii liniari Hubel şi 
Wiesel (1979) împart celulele (în afara celor în pete de culoare) în două grupe: 
simple şi' complexe. 

Neuronii simpli sunt cei mai numeroşi, au formă stelată şi se află în stratul 
III. Fiecare dinntre ei primesc inpulsuri de la mai mulţi neuroni din corpul geniculat 
lateral cu care aseamănă. Stimulul lor adecvat este linia care separă plaja 
luminoasă de cea întunecată, sau dreptunghiul negru, foarte îngust, aflat pe un fond 
luminos. Câmpul receptor vizual are aceeaşi formă, iar orientaea axei cîmpului este 
specifică pentru fiecare neuron. 

Spre deosebire de neuronii corpului geniculat lateral sau din retină, care au 
o zonă de inhibiţie circulară, neuronii simpli sunt înconjurați de zone liniare de 
inhibiţie şi nu răspund la câmpurile vizuale cu altă axă de orientare. Amplitudinea 
răspunsului acestor celule depinde de întinderea zonei stimulate. 

Astfel, o linie luminoasă subțire, a cărei orientare corespunde axei câmpului 
receptor, dă un răspuns puternic atunci când cade pe zona receptoare specifică. 
Aceasta poartă numele de axă de orientare a câmpului receptor şi este caracteris- 
tică şi esenţială pentru fiecare celulă. 

Neuronii cu aceeaşi axă de orientare sunt aşezaţi în coloane perpendiculare 
pe suprafaţa cortexului şi se numesc coloane de orientare. 

Dacă stimulul are o orientare care excită şi periferia inhibitoare, răspunsul 
va fi cu atât mai slab, cu cât axa câmpului şi cea a stimulului se apropie de 
perpendicularitate. Un stimul cu orientare perpendiculară pe câmpul receptiv 
rămâne ineficace. Fiecare poziţie retiniană este reprezentată de un ax rotator. La 
aceste celule ajung şi fuzionează, iniţial, influxurile de la ambii ochi. 

Neuronii complecşi sunt constituiți din celulele piramidale ale stratului IV. 
Spre deosebire de celulele celorlalte straturi a căror răspuns este binocular dar cu 
predominanta unui ochi, răspunsul neuronilor complecşi este monocular. Ei primesc 
aferenţe de la mai mulţi neuroni simpli, cu aceiaşi axă de orientare a câmpului 
receptor şi pot urmări deplasarea stimulului pe direcţia de orientare a axului. Unii 
răspund numai la mişcarea cranială sau caudală a unei bare negre orizontale şi 
rămân indiferenți la deplasarea ei laterală, alţii răspund la deplasările laterale ale 
barei verticale, iar alţii devin sensibili la mişcările pe direcţii intermediare. 

În consecinţă, aceşti neuroni semnalizează direcţia mişcării şi sensul ci. 

Câmpurile receptoare cu celule complexe sunt mai întinse decât cele cu 
celule simple. Totuşi, şi aceste câmpuri au un ax critic de orientare, dar poziţionarea 
stimulului în câmpul receptiv este mai puţin precisă. 

Mişcarea în aceste câmpuri reprezintă o particularitate a celulelor complexe. 
Deşi unele celule complexe au conexiuni directe cu celulele din stratul 4C, Hubel 
şi Wiesel (1972) cred că inputurile semnificative către celulele complexe vin dintr- 

o familie de celule corticale simple cu acelaşi ax de orientare, dar care sunt situate 
puţin în afara câmpului receptiv. 

Hubel şi Wiesel (1978) arată că funcţia celulelor simple şi complexe este 
aceea de a analiza forma imaginii vizuale (contururile şi marginile) în. termenii 
segmentelor liniare. 

Interacțiunea dintre celulele simple şi complexe are importanţă pentru 
percepţia formei, independent de mişcările capului şi ochilor. 

Neuronii hipercomplecşi sunt mai puţin numeroşi, iar proprietăţile lor ţin 
de convergența influxurilor transmise de neuronii complecşi. Ei răspund la 
deplasările pe orice direcţie a imaginilor complexe din câmpul vizual având funcţia 
de integrare a influxurilor primite de la ceilalţi neuroni. Neuronii hipercomplecşi 
sunt fie cu hipercomplexitate mică, fie cu hipercomplexitate mare. Neuronii cu 
hipercomplexitate mică primesc impulsuri numai de la două seturi de neuroni, unul 
excitator şi altul inhibitor. Neuronii cu hipercomplexitate mare primesc aferenţe de 
la neuronii cu hipercomplexitate mică. 

Hubel şi Wiesel (1978) afirmă că acţiunea convergentă a celulelor din 
stratul VI reprezintă pasul iniţial al percepţiei. Această schemă sugerează că 
fiecare complex celular supraveghează activitatea unui grup de celule simple. 
Celulele simple supraveghează activitatea unui grup de celule geniculate, care la 
rândul lor supraveghează activitatea unui grup de celule ganglionare retinale. 
Celulele ganglionare supraveghează activitatea celulelor bipolare legate de un grup 
de receptori. La fiecare nivel, fiecare celulă are o capacitate mai mare decât cea a 
celulelor nivelelor inferioare. Mai mult, celulele simple şi complexe din stratul VI 
primesc inputuri de la două căi funcţionale distincte ale nucleului geniculat lateral, 
calea magnocelulară şi parvocelulară. 

Celulele care primesc inputuri de la structurile magnocelulare au legătură, 
în special, cu marcarea şi cu conturul grosolan al stimulului. 

In contrast, celulele care primesc inputuri primare din straturile parvocelulare 
au legătură mai, mult cu culoarea, textura şi cu paternul stimulului. Ambele căi 
contribuie la formarea schiţei primare şi la aproximarea aspectului bidimensional al 
conturului şi formei stimulului. 

Ca şi în cortexul somatic senzorial, unităţile funcţionale ale cortexului vizual 
primar (striat) sunt coloanele subţiri, radiale, ale căror celule au aceiaşi axă de 
orientare faţă de câmpul vizual. Fiecare coloană este alcătuită din două 
subcoloane alăturate, una excitatoare şi alta inhibitoare, separate printr-un spațiu 
foarte îngust. Aceste coloane se întind de la suprafaţa pială pînă la substanţa albă. 
Fiecare coloană are o lăţime de 30-100um, o profunzime de 2mm şi conţine celule 
în stratul 4C cu cîmpuri receptive concentrice. Deasupra şi dedesupt există celule 
simple cu axe de orientare aproape identice cu poziţiile retiniene, care recepţio- 
nează imaginea obiectului cu o.anumită înclinare faţă de axul vizual.. Din această 
cauză, aceste grupuri poartă numele de coloane de orientare. Fiecare coloană de 
oprientare conţine, de asemenea, şi celule complexe (Hubel, 1988; Gilbert şi Wiesel, 
1989). Proprietăţile acestor celule complexe depind de cele ale celulelor simple prin 
faptul că fiecare celulă complexă primeşte conexiuni directe de la celulele simple. 

Activitatea celulelor coloanelor este declanşată de stimuli, care în deplasarea 
lor, trec prin regiunea receptoare excitatorie. Ele sunt sensibile la excitarea câmpului 
vizual al ochiului controlateral. 

Câmpul 17 conţine 77% neuroni simpli şi 23% neuroni complecşi. Câmpul 
18 este alcătuit aproape în întregime din neuroni hipercomplecşi, 5-19% dintre ei 
fiind cu hiperactivitate mică. Câmpul 19 este format dintr-un număr aproape egal 
de neuroni complecși şi hipercomplecşi. Majoritatea neuronilor simpli, complecşi 
şi hipercomplecşi, în special cei din câmpurile 18 şi 19, răspund la stimularea 
bilaterală a retinei. 

Puţini la număr devin sensibili la stimularea retinei ipsilaterale. Unii răspund 
la o anumită orientare a axului câmpului vizual, alţii la o orientare de 90ş faţă de 
prima, iar alţii la amândouă. Unităţile verticale ale căror celule au aceiaşi axă de 
orientare cu a câmpului vizual pot răspunde la stimulări bilaterale, iar altele sunt 
dominant ipsilaterale sau controlaterale. 

Sistemul coloanelor vizuale este astfel organizat încât permite stabilire 
interconexiunilor celulare locale şi generarea unor noi niveluri de abstractizare a 
informaţiei vizuale. Axul de orientare diferă de la o coloană la alta printr-o 
înclinare de circa 10 grade. Orientarea topografică a coloanelor a fost demonstrată 
experimental electrofiziologic şi prin injectarea 2-deoxiglucozei de radiomarcare. 
După secţionarea cortexului, celulele metabolic active care conţin marcatorul pot 
fi examinate cu ajutorul razelor X. În prezent, orientarea coloanelor poate fi 
vizualizată şi direct pe cortexul viu. Înclinarea sistematică a axului de orientare a 
unor coloane poate fi întreruptă orizontal de celulele în pete din stratul 2 şi 3 
(Wong-Riley, 1979; Livingstone şi Hubel, 1984; Harton şi Hubel, 1988). Celulele 
în pete legate de culoare şi nu de orientare primesc conexiuni directe de la nucleul 
geniculat lateral. 

În afara coloanelor legate de orientare şi a celor formate din celule în pete 
(legate de culoare), există şi un al treilea sistem de coloane în relaţie cu ochiul 
drept sau stâng. Această dominantă oculară columnară prezintă importanţă pentru 
interacţiunea binoculară. Setul respectiv de coloane este aranjat într-o ordine 
anumită în cortexul vizual primar. 

Dominanta oculară a coloanelor a fost vizualizată prin examinarea 
transportului transsinaptic al aminoacizilor radiomarcaţi injectaţi într-un ochi. Pe 
secţiunile autoradiografice făcute perpendicular pe straturile corticale „mai precis 
în stratul 4, au fost puse în evidenţă zone intens marcate de inputurile primite de 
la ochiul injectat şi zone nemarcate mediate de inputurile primite de la ochiul 
neinjectat (Grafstein şi Laureno, 1973; Kisvardaz şi colab., 1989). 

Referindu-se la setul de coloane care răspund la orice fel de orientare atunci 
cînd sunt privite cu ambii ochi, Hubel şi Wiesel (1979) au introdus termenul de 
hipercoloane. Alternanţa coloanelor oculare dominante şi a celor de orientare se 
repetă regulat şi precis pe suprafaţa cortexului vizual primar, fiecare ocupînd o 
regiune de aproximativ Imm. Această organizare repetitivă ilustrează exactitatea 
organizării modulare a cortexului cerebral. Din aceste caracteristici reiese că 
cortexul vizual primar are cel puţin trei funcţii majore: 1) descompune lumina 
vizuală în segmente lineare scurte şi cu orientări diferite, acesta fiind primul pas 
în procesul de discriminare a formelor şi a mişcării; 2) separă informaţia de formă 
de cea de culoare; 3) combină inputurile venite de la cei doi ochi, treaptă 
necesară în secvențele de percepere a profunzimii. 

În afara divizării în coloane, cortexul vizual este divizat în 6 straturi. Fiecare 
strat din coloană are inputuri şi outputuri întrucâtva diferite. Organizarea 

conexiunilor output din cortexul vizual primar este similară cu cea a cortexului 
somatic senzorial. Outputurile pornesc din toate straturile cu excepţia celui din 4C. 
În fiecare strat celulele output principale sunt celule piramidale. Celulele din stratul 
2 şi 3 fac conexiuni asociative cu regiunile corticale vizuale înalte, cum este aria 18 
(V») Brodmann. Prin intermediul corpului calos ele se conectează reciproc cu ariile 
corticale de partea opusă a creierului. Celulele stratului 4B se proiectează în lobul 
temporal medial (V; sau MT). 

Celulele din stratul 5 se proiectează în coliculii superiori, punte şi pulvinar. 

Celulele din stratul 6 se proiectează înapoi în nucleul geniculat lateral şi în 
claustrum. 

Pulvinarul şi claustrumul prezintă importanţă penru atenţia vizuală. 
Deoarece fiecare strat al cortexului vizual are o anumită misiune, poziţia laminară 
a celulei determină proprietăţile sale fundamentale. i 

Morfologia dendritelor şi colateralelor celulelor piramidale variază în funcţie 
de conexiunile lor aferente. Asfel, suprapunerea în hipercoloane -coloane de celule 
care funcţionează împreună ca dispozitiv de estimare elementară- nu reprezintă 
altceva decît organizarea orizontală pe straturi. Hipercoloanele primesc variate 
inputuri, pe care le transformă şi le trimit apoi la diferite regiuni ale creierului. În 
acest fel, circuitele sinaptice din fiecare lamină, precum şi cele dintre lamine 
efectuează prelucrări mai noi şi mai abstracte decât cele retiniene şi de la nivelul 
nucleului geniculat lateral (Mason şi Kandel, 1991). 

După cum am văzut, în cortexul vizual primar sunt delimitate trei unităţi 
verticale majore: 1) coloanele de orientare, care conţin neuroni ce răspund selectiv 
la barele luminoase cu axe specifice de orientare; 2) petele (zone în formă de cui 
— peg-shaped) din straturile superioare (dar nu din stratul 4), care conţin celule ce 
răspund la diferiţi stimuli colorați, ale căror câmpuri receptive asemănătoare 
celulelor din nucleul geniculat lateral nu au nici o orientare specifică; şi 3) 
coloanele dominaţiei oculare, care primesc inputuri de la un ochi sau altul. Aceste 
sisteme de coloane dispuse spaţial regulat comunică unele cu altele prin intermediul 
conexiunilor dintre celulele aceluiaşi strat. 

Conexiunile semnalate au fost delimitate de Gilbert şi Wiesel (1979, 1989) 
prin injectarea în fiecare celulă piramidală din stratul 3 şi 5 a peroxidazei. 
Colateralele axonale ale acestor celule parcurg distanţe lungi paralel cu straturile şi 
dau mănunchiuri de terminale axonale la intervale regulate, egale cu lăţimea 
hipercoloanelor. 

Descoperirea sistemului orizontal de interconectare a unităţilor columnare 
aparţine lui Rockland şi Lund (1983). Ei au injectat proxidază în regiuni restrânse, 
după care au constatat că celulele marcate sunt aşezate într-o reţea sub formă de 
fagure. Axonii delimitează pereţii acestor zone care au un diametru de aproximativ 
500um. Ulterior, cercetările făcute de Livingstone şi Hubel (1984) prin injectări 
la nivelul traseelor corespunzătoare petelor, au dus la evidenţierea altor pete 
marcate în mod similar. 

Aranjamentul în fagure a apărut şi după marcarea cortexului, care nu avea 
aspect de pată, sugerând rolul conexiunilor laterale de comunicare între coloanele 
cu funcţii similare. Pentru examinarea acestor comunicări, Tato şi colab (1986) au 
făcut înregistrări din celulele pereche ale păturilor corticale superficiale. Fiecare 
pereche s-a aflat la o distanţă de Imm, interval tipic pentru aranjamentul descris 

mai sus. Ei au constatat că multe celule pereche se descarcă simultan ca răspuns 
la un stimul cu orientare specifică sau cu o anumită direcţie a mişcării. De 
asemenea, au stabilit că celulele în pete de culoare sau picătură, selective pentru 
culoare, sunt legate de alte celule în pete de culoare care răspund î în mod similar. 
În fond, studiile metabolice şi anatomice au stabilit că celulele corticale, ale 


căror câmpuri receptive au aceeaşi orientare, sunt conectate prin intermediul reţelei 


orizontale. Apoi cortexul vizual este organizat funcţional prin două seturi de 
conexiuni care se intersectează: una verticală compusă din coloane funcţionale 
răspândite în diferite pături corticale şi alta orizontală, care conectează funcţional 
coloane cu răspunsuri asemănătoare. 

“Gilbert şi Wisel (1989) au constatat că aceste conexiuni integrează 
informaţia din mai mulţi milimetri corticali. Ca rezultat, o celulă poate fi 
influenţată de stimulii din afara câmpului său receptiv normal. Gilbert şi Wiesel 
(1989) au constatat că orientarea axului celular nu este complet invariabilă, ci este 
dependentă de cortexul în ale cărui caracteristici este implantat. 

Principiul psihofizic denumit efect contextual este mediat de conexiunile 
orizontale (Mason şi Kandel, 1991). | 

Prin urmare, cortexul striat are sisteme de organizare orizontală şi verticală. 
Sistemul orizontal conţine celule cu diferite ordine de complexitate. Celulele din 
stratul V sunt influențate monocular, iar celulele complexe şi hipercomplexe sunt 
influențate binocular. Sistemul vertical este în raport cu poziţia retiniană a liniei de 
orientare, cu dominanţa oculară şi poate detecta direcţia de mişcare. 

Două regiuni ale cortexului striat nu conţin coloane cu dominantă oculară: 
cea care reprezintă pata oarbă a retinei şi regiunea corticală care reprezintă cadrul 
temporal monocular al câmpului vizual. 

Unităţile funcţionale sunt unite între ele prin axoni recurenţi, fibre 
tangenţiale sau chiar prin suprapunere spaţială. 

- Există totuşi similitudini izbitoare între cortexul senzorial somatic şi cel 
vizual: ambele dispun de modalităţi specifice, sunt aranjate topografic şi au o 
organizare modulară. De asemenea, ambele conexiuni sunt organizate în straturi şi 
fiecare din acestea au funcţii input şi output distincte. În fine, diferitele submodali- 
tăi senzoriale sunt prelucrate în căi anatomice distincte şi cu organizare 
topografică deosebită. 

Bazat pe aceste similitudini, Jones (1986) a sugerat că circuitele neuronale 
de transformare a inputurilor somato-senzoriale şi vizuale urmează acelaşi plan. 
Această idee a fost verificată chirurgical de Metin şi Frost (1989) prin redirecţio- 
narea axonilor celulelor ganglionului retinal de la hamsterii nou născuţi în nucleul 
talamic ventrobazal, care se află în relaţie cu sistemul somatic senzorial. Redirecţio- 
narea fibrelor retiniene a dus la stabilirea proiecţiilor retinotopice permanente în 
nucleul ventrobazal şi în cortexul somato-senzorial. Ca rezultat, la animalul adult, 
neuronii din cortexul somatic răspundeau la stimulii vizuali. 

Celulele acestuia aveau câmpuri receptive distincte şi orientări specifice, 
comparabile în multe privinţe cu neuronii din cortexul vizual primar. Astfel, deşi 
regiuni corticale diferite servesc funcţii complet diferite, există posibilitatea ca ele 
să urmeze o logică comună în transformarea informaţiei senzoriale „primită de la 
receptorii periferici. 

În rezumat, prelucrarea informaţiei vizuale este realizată prin două sisteme 
de conexiuni: unul are ca funcţie stabilizarea imaginii retiniene, iar celălalt 
decodificarea acesteia (Douglas şi colab., 1993; Duyckaerts şi Hauw, 1996). Retina 
nu este un receptor pasiv, deoarece ea integrază datele şi le comprimă. Imensa 
cantitate a informaţiilor, captată de receptorii vizuali, poate fi transferată milionului 
de axoni ai nervului optic într-un ritm convenabil, determinat de capacitatea limitată 
de transmitere a acestuia. 

La realizarea selectivităţii contribuie bastonaşele şi conurile. Fotoreceptorii 
constituiți din bastonaşe captează intensităţile luminoase foarte slabe, fără a putea 
diternţia lungimile de undă. Din acest motiv ele văd în alb-negru. Conurile, 
specializate pentru culorile albastru, roşu şi verde, operează la o intensitate 
luminoasă mai puternică. Ele se concentrează în regiunea centrală a retinei, într-un 
loc numit fovee, unde vederea este mult mai precisă. Conurile şi bastonaşele sunt 
conectate la celulele ganglionare ale retinei. Fiecare celulă ganglionară posedă un 
număr mic de receptori în fovee şi un număr crescut în câmpul periferic al retinei, 
unde vederea este inprecisă, dar sensibilă. Când stimulul este localizat în câmpul 
său receptor, frecvenţa descărcărilor se accenuează în celula ganglionară, iar când 
stimulul se află în zona de inhibiţie periferică, frecvenţa diminuează. Vederea este 
mediată de către nervul optic distribuit fiecărui glob ocular. Majoritatea fibrelor 
sale sunt aferente, provenind din neuronii ganglionului retinian. Fibrele nervului 
optic formează stratul intern al retinei, după care converg către discul optic şi 
lamina cribreoasă pe care o traversează. Nervul, a cărui lungime este de aproape 
4cm, traversează canalul optic şi intră în cavitatea craniană, unde formează 
Chiasma optică. Din cei 1 200 000 de axoni mielinizaţi ai nervului optic, 
aproximativ 53% se încrucişează la nivel chiasmatic. Chiasma se continuă 
dorsolateral cu tracturile optice, ale căror fibre se termină în cea mai mare parte 
în corpul geniculat lateral. În afara acestora, unele se duc la nucleul pretectal, altele 
la coliculul superior şi altele la nucleul hipotalamic. 

Corpul geniculat lateral, expansiune a talamusului, cuprinde şase straturi: 
patru dorsale, cu neuroni de talie mică şi două ventrale, cu neuroni voluminoşi. Ei 
au un câmp receptor simplu, analog celui al celulelor ganglionare ale retinei. 
Conexiunile ce provin din straturile dorsale constituie sistemul P (parvocelular), iar 
cele care provin din straturile ventrale constituie sistemul M (magnocelular). 
Conexiunile celor două sisteme diferă şi pot fi urmărite până la cortexurile de 
asociaţie. Prin urmare, fibrele neuronilor corpului geniculat lateral traversează braţul 
posterior al capsuleii interne sub forma radiaţiilor optice. Aceşti axoni ai neuronului 
vizual secundar se curbează dorsomedial, înconjoară cornul posterior al ventricu- 
lului lateral, de care sunt separați numai prin tapetum-ul corpului calos, după care 
ajung în cortexul vizual occipital. Acesta este format din aria 17 V, sau aria striată, 
aria 18 V, sau parastriatală şi aria 19 V, sau peristriatală, care se expansionează 
pe cortexul temporal şi parietal. 

Limitele lor sunt puţin cunoscute la om (Clarke şi Miklossay, 1990). 

Prima arie vizuală - aria 17, V, sau aria striată- este constituită din cortexul 
buzelor scizurii calcarine. O celulă cu con din retină poate activa mai mult de 100 


496 TRATAT DE NEUROPSIHOLOGIE 


neuroni din aria 17 care sunt grupaţi în coloane radiare de două tipuri: 1) coloane 
cu dominantă oculară, 2) coloane de orientare, care recepționează imaginea 
obiectului cu o anumită înclinare faţă de axul vizual. 

Un electrod implantat perpendicular pe suprafaţa cortexului permite 
recunoaşterea coloanelor specifice pentru orientare, ai căror neuroni sunt sensibili 
la înclinarea stimulului vizual. Alte coloane („de dominanţă“) cuprind neuroni care 
răspund preferenţial la stimularea unuia dintre cei doi ochi. Demonstrarea 
histoenzimologică a activităţii citocrom-oxidazei arată, pe secţiuni corticale 
tangenţiale, regiuni mai întunecate (blobs=pete de culoare, picături) corespunză- 
toare unor coloane de neuroni sensibili la culori (Duyckaerts şi Hauw, 1996). Aria 
17 trimite proiecţii bilaterale câmpurilor 18 şi 19, culiculului superior şi nucleului 
motor al nervului oculomotor, pe calea nucleilor interstiţial, comisural, paramedian 
şi a complexului nuclear al comisurii posterioare. Fuzionarea câmpurilor vizuale 
într-o imagine unică începe în starturile II, III şi V şi sfârşeşte în stratul V. Aria 17 
are rol în procesul de orientare. Lezarea unilaterală a ariei 17 dă hemianopsie 
laterală homonimă controlaterală.. Lezarea. bilterală a ariei striate duce la orbire 
totală. A doua arie vizuală (V,) ocupă un teritoriu care corespunde aproximativ 
ariei 18 Brodmann. Aria vizuală secundară V, sau parastriată, situată anterolateral 
de V, reprezintă imaginea în oglindă a ariei 17. Ea este principala arie de asociaţie, 
arie vizuopsihică şi centru al memoriei vizuale, cu rol în organizarea imaginii şi în 
acomodare (Andronescu, 1998). În stratul V al acesteia se află celulele Maynert. 
Histoenzimologia citocromoxidazei arată prezenţa unei reţele de benzi înguste sau 
late în această arie. Benzile înguste sunt legate de petele de culoare, iat benzile late 
primesc aferenţe de la stratul IVC al lui V,, în relaţie directă cu corpul geniculat 
lateral. V, şi V, au o organizare diferită, dar paralelă. 

Grupele neuronale sensibile la orientare (între pete) şi cele sensibile la 
culoare (în pete de culoare) rămân distincte (Duyckaerts şi Hauw, 1996). Aria 18 
nu are stria Gennari. Aria vizuală secundară (V,) trimite eferenţe în aria frontală 
8 pe calea fasciculului longitudinal superior şi inferior şi spre aria 18 controlaterală 
prin corpul calos. De asemenea, are conexiuni bilaterale, în ambele sensuri, cu 
nucleul dorsal al corpului geniculat lateral, cu ariile 17 şi 19 şi cu pulvinarul. 
Împreună cu câmpul 19 contribuie la formarea fasciculelor corticotectale şi 
corticomezencefalice, prin fibre care ajung la nucleii oculomotori. Aceste conexiuni 
explică mişcările reflexe ale ochilor şi capului la stimulii vizuali, precum şi reflexul 
oculomotor la distanţă prin alte fibre decât cele geniculocalcarine. Ariile 17 şi 18 
sunt esenţiale pentru mişcările ochilor induse de stimulii luminoşi, pentru urmărirea 
unui obiect şi pentru fixarea privirii. Excitarea ariei 18 provoacă halucinaţii 
colorate. 

Aria vizuală terţiară 19 (V,) sau aria peristriată are aferenţe puţine care vin 
de la pulvinar şi corpul geniculat lateral şi care ajung în straturile III, IV şi VI. 

Stratul V are celule Meynert, aşezate pe un singur şir, iar stria Gennari este 
absentă. Axonii lor iau parte la formarea fasciculelor corticolaterale şi corticomeze- 
ncefalice, care ajung în trunchiul cerebral prin intermediul nucleilor interstiţial şi 
comisural. Pentru a permite mişcările voluntare ale globilor oculari această arie 

utilizează conşxiunile sale cu aria frontală 8 şi cu aria 19 controlaterală, prin 
intermediul corpului calos. 

Aria vizuală terţiară 19 (V;) are rol în vederea stereoscopică, aici 
realizându-se şi noţiunea de spaţiu, orientarea spaţială, perceperea formelor, 
reprezentarea imaginii corpului, mişcarea, localizarea în profunzime, întinderea şi 
corectitudinea imaginilor. Lezarea ariei 19 duce la perceperea distorsionată a 
imaginilor şi la dezorientare spaţială. 

V, ar fi cuprinsă în întregime în girusul fuziform, iar V; (sau MT- medio- 
temporală), masiv mielinizată, ar fi situată pe convexitatea cerebrală, la joncţiunea 
dintre arille 19 şi 37, Brodmann, adică la frontiera posterioară a celei de a 2-a 
circumvoluţii temporale (Zeiki, 1991). În schimb V, este situată pe faţa intermmă a 
hemisferei, pe: marginea şanţului parieto-occipital. La om, ar exista şi unele arii 
profilate în prelucrarea diferitelor aspecte ale informaţiei vizuale, cum ar fi 
recunoaşterea feţelor. 

În cazul prosopagnoziei (nerecunoaşterea feţelor) informaţia generică („este 
vorba de o faţă“) şi elementele sale (buze, urechi, ochi, etc) sunt păstrate. 
Întinderea leziunii încă nelimitată ar interesa bilateral lobul lingual şi fuziform sau 
substanţa albă adiacentă. În acest context, Kaas (1989), Douglas şi colab. (1993) 
şi Zeki (1993) relevă că în analiza imaginii sunt puse în joc numeroase“ arii 
corticale şi subcorticale (Botez, 1987). Aceste arii izolate, mai frecvente la primate, 
au fost denumite, prin tehnici electrofiziologice Vi V Va, Va Vs (sau MT) şi mai 
recent V;. În privinţa funcţiei acestora, s-au emis două ipoteze. Prima ipoteză 
distinge doză mari curente. Primul, dorsal, care ajunge în cortexul parietal, ar 
interveni mai ales în recunoaşterea relaţiilor spaţiale, permiţând răspunsul la 
întrebarea „unde“. Al doilea, ventral, s-ar prelungi în lobul temporal şi ar permite 
mai ales răspunsul la întebarea „ce“. EI ar cuprinde toate sistemele de recunoaştere 
a formelor şi a feţelor. Această concepţie a fost violent combătută în ultimii ani 
(Zeki, 1993). După a doua ipoteză emisă de Zeki (1993), fiecare arie corticală ar 
îndeplini o funcţie particulară în prelucrarea informaţiei vizuale. Schematic, V, şi 
V, ar juca un rol de segregare a informaţiei vizuale, V, ar fi specializată în analiza 
formelor dinamice, cuprinzând în special profunzimea, V, ar lua parte la analiza 
culorilor, V ar analiza mişcarea, iar V, ar interveni în reprezentarea spaţiului (Zeki, 
1993). 

În acest context, lezarea lui V, ar aboli vederea în culori (acromatopsie), iar 
lezare lui V; ar duce la neperceperea sau perceperea slabă a formelor aflate în 
mişcare (akinetopsie) (Zeki, 1991). În lezarea lui V, poate persista o vedere 
reziduală într-un câmp considerat orb. 

Această vedere reziduală într-un câmp considerat orb poate fi inconştientă 
(blindsight=vedere oarbă) sau conştientă (Zeki, 1991). După Barbur şi colab.(199- 
3), activarea directă a lui V;, fără releu în V,, ar putea sta la originea percepţiei 
conştiente a obiectelor în mişcare, chiar dacă este imprecisă. 

Informaţia vizuală poate atinge ariile vizuale secundare, fără să treacă prin 
aria striată, prin intermediul căilor directe din corpul geniculat lateral şi al celor 
indirecte (colicul superior, pulvinar-V). 

A treia ipoteză, care le reia pe primele două, ia în consideraţie cele două 
tipuri neuronale din corpul geniculat. Sistemul P ar permite prelucrarea informaţiilor 
de mare acuitate şi contrast înalt, privind culoarea, textura şi forma. Sistemul M ar 
privi profunzimea, mişcarea şi contrastele slabe (Duyckaerts şi Hauw, 1996). 

Sistemul vizual permite identificarea unei ţinte şi urmărirea ei dacă se află 
în mişcare sau dacă observatorul se deplasează în scopul recunoaşterii acesteia. În 
procesul respectiv oculomotricitatea îndeplineşte două sarcini: reperarea țintei graţie 
unei sacade (mişcare oculară rapidă, voluntară sau reflexă) şi apoi urmărirea ei 
printr-o mişcare lentă involuntară (urmărire oculară) (Pierrot- Deseilligny, 1985). 
Mişcările de lateralitate, de verticalitate şi de convergenţă sunt asigurate de nucleii 
nervilor cranieni III, IV şi VI din trunchiul cerebral, de fibrele care îi unesc şi care 
trec de bandeleta longitudinală posterioară, şi, în sfârşit, de centrii premotori care 
programează sacadele, mişcările de urmărire şi de convergenţă. Nucleii vestibulari 
controlează mişcările reflexe, formațiunea reticulată pontină paramediană 
regizează sacadele laterale, iar nucleul rostral interstiţial al bandeletei longitudinale 
posterioare comandă sacadele verticale. 

La mamifere, coliculii superiori au funcţii vizuomotorii importante, mai ales 
în reacţiile de orientare şi în geneza sacadelor, dar cortexul cerebral joacă rolul 
determinant. 

Pierrot- Deseillignz, (1985) relevă că centrii vizuomotori corticali sunt în 
principal frontali şi temporoparietali. Astfel, aria oculomotorie frontală 8 Brodmann 
este implicată în principal în controlul sacadelor voluntare şi în urmărirea oculară, 
iar aria oculomotorie suplimentară, situată în partea anterioară a ariei motorii 
suplimentare, ar interveni în programarea secvenţelor de sacade. Inhibarea sacadelor 
reflexe şi memorizarea direcţiei unei sacade ar fi sub dependenţa ariei 46 Brodmann 
(arie oculomotorie prefrontală) localizată în a 2-a circumvoluţie frontală. Câmpul 
oculomotor parietal implicat în declanşarea sacadelor reflexe ghidate de văz este 
situat în partea superioară a girusului angular şi în şanţul intraparietal. Ariile 
vizuale medio-temporală şi temporală supero-internă , ambele situate la extremi- 
tatea posterioară a celei de a 2-a circumvoluţii temporale, la frontiera temporo- 
parietală, sunt necesare programării mişcărilor lente de urmărire. 


Cortexul auditiv 


Pentru înţelegerea organizării proiecției nucleilor cochleari până la cortexul 
auditiv şi a încrucişării extensive a acesteia, este necesar să se țină cont de 
interacţiunea binaurală, fundamentală în localizarea sunetelor. 

Localizarea sunetelor în spaţiu se obţine în creier prin compararea diferen- 
ţelor de intensitate şi timp recepționate de fiecare ureche (Kelly, 1991). Timpul şi 
intensitatea sunt legate de frecvenţa sunetului care trebuie localizat. Durata de timp 
este determinată de distanţa dintre cele două urechi, de viteza sunetului şi de 
localizarea sursei sunetului. Când sursa sunetului este localizată în faţa sau. în 
spatele capului, sunetul ajunge la cele două urechi simultan, diferenţa de durată 

fiind zero. Când sursa se află la 90* în dreapta sau în stânga, intervalul interaural 
are o valoare maximă de aproximativ 50 us (Konishi şi colab., 1988). 

Autorii menţionaţi arată că neuronii care detecteză diferențele de timp 
interaurale sunt localizaţi în nucleul laminar, parte a căii auditive centrale din 
bulbul creierului de pasăre. Acest nucleu bilateral primeşte fibre de la nucleul. 
cohlear de fiecare parte şi este organizat tonotopic printr-un număr de izofrecvenţe, 
în care neuronii şi fibrele au frecvenţe caracteristice. Neuronii din zonele 
izofrecvente acţionează ca detectori coincidenţi pentru integrarea inputurilor 
provenite de la fibrele cu aceeaşi frecvenţă, dar la intervale diferite de timp. 

Aici, timpul şi frecvențele sunt cartate de-a lungul axelor ortogonale ale 
căilor legate de timp. 

Neuronii nucleului principal legaţi de aceste căi sunt excitaţi de stimulii 
auriculari controlaterali şi inhibaţi de stimulii auriculari ipsilaterali. 

Când ambele urechi sunt stimulate în aceeaşi măsură, apar răspunsuri 
minime în celulele postsinaptice. Când amplitudinea sunetului este mai mică la 
nivelul unei urechi, neuronii de partea respectivă răspund datorită faptului că 
inputul din partea opusă rămâne acelaşi, în timp ce inhibiţia scade (Carr şi Konishi, 
1988). 

În creierul mamiferelor există căi similare de intensitate şi de timp. 

Axonii nucleilor cohleari se proiectează în numeroşi nuclei auditivi din 
trunchiul cerebral, unde există posibilităţi multiple de interconectare cu diferiţi 
nuclei de legătură. 

Axonii celulelor nucleilor cohleari emerg de-e lungul a trei căi: stria acustică 
dorsală, stria acustică intermediară şi corpul trapezoid. 

Calea cea mai importantă este corpul trapezoid. Ea conţine fibre destinate 
pentru nucleul olivar superior situat de ambele părţi ale trunchului cerebral. Oliva 
superomedială localizează sunetul pe baza diferenţelor de timp interaurale. Acest 
nucleu se compune din neuroni sub formă de fus cu o dendrită laterală şi una 
medială şi primeşte inputuri de la nucleul cohlear ipsilateral şi controlateral. 
Celulele binaurale din oliva superomedială sunt foarte sensibile la diferenţele de 
fază dintre tonurile continui prezentate celor două urechi. 

Oliva superolaterală este legată de difernţierea interaurală a intensității 
sunetelor (Manley şi colab., 1988; Oertel şi colab., 1988). 

Axonii care iau naştere din nucleul olivar superior se alătură axonilor 
încrucişaţi şi neîncrucişaţi ai nucleului cohlear, pentru a forma lemniscul lateral. 
Astiel, în sistemul nervos central ajung în fiecare hemisferă inputuri auditive 
bilaterale, iar lezarea unei singure căi auditive centrale nu cauzează nici o tulburare 
monoaurală. 

Pe traseul lemniscului lateral, unele fibre fac sinapsă cu nucleul lemniscal 
lateral. Şi aici există încrucişări de fibre, care formează comisura lui Probst. După 
încrucişare, toate fibrele lemniscului lateral fac sinapsă în coliculii inferiori. 
Celulele coliculului inferior aranjate tonotopic primesc inputuri binaurale. 
Majoritatea celulelor coliculului inferior trimit axoni la corpul geniculat medial de 
aceeaşi parte. La rândul lor celulele corpului geniculat medial trimit axoni la 

cortexul auditiv primar din girusul temporal superior (aria Brodmann 41 şi 42). 
Cortexul auditiv primar conţine numeroase hărţi tonotopice, care fac parte. din 
spectrul frecvenţei. Ele sunt analoage reprezentărilor multiple ale periferiei din 
cortexul somatic senzorial şi vizual. Diferitele pături ale cortexului auditiv stabilesc 
conexiuni cu alte regiuni ale creierului, într-o manieră similară cu a altor arii 
corticale primare. De exemplu, stratul IV este stratul input, stratul V trimite proiecţii 
retrograde către nucleul geniculat, iar stratul VI trimite proiecţii retrograde către 
coliculul inferior. 

Brugge şi colab. (1973) au constatat că acest cortex auditiv este organizat în 
coloane funcţionale asemănătoare celor din cortexul somatic senzorial şi vizual. 
Celulele binaurale sunt adunate în două grupuri columnare alternative; coloane de 
însumare şi coloane de supresie. Acestea se întind de la suprafaţa pială până la 
substanţa albă subiacentă. Majoritatea celulelor dintr-o coloană dispun de 
interacțiuni binaurale . 

În coloanele de însumare, răspunsul celulelor la inputurile binaurale sunt mai 
mari decât la inputul nonaural. În coloanele supresive inputul provenit de la o 
ureche este dominant, iar răspunsul unei celule la un input provenit de la urechea 
dominantă este mai mare decât inputul binaural. 

Aceste coloane pot fi puse în legătură cu harta corticală spaţială a 
localizării sunetului. 

Cortexul auditiv are importante conexiuni colaterale. Zonele care primesc 
conexiuni caloase sunt amestecate cu zonele care nu primesc astfel de conexiuni. 
Cele două tipuri de zone se alătură într-o manieră similară coloanelor de 
dominanţă oculară din cortexul vizual. Astfel, ele pot reprezenta subdiviziunea 
anatomică de interacţiune a coloanelor binaurale. Deoarece inputurile excesive de 
la fiecare ureche se duc în ambele hemisfere, lezarea unilaterală a cortexului auditiv 
nu disrupe în mod dramatic percepţia frecvenţei sunetelor. Totuşi, ea afecteză 
abilitatea de localizare a sunetelor în spaţiu. Fiecare hemisferă este legată în 
principal de localizarea sunetelor venite din partea opusă. Pentru localizarea poziţiei 
sursei sunetului, cortexul auditiv utilizează semne de diferenţiere interaurală a 
intensității şi timpului sunetului primit. 

Numai leziunile întinse ale cortexului auditiv afectează abilitatea oricărei 
extinderi semnificative. Din acest punct de vedere, cortexul auditiv diferă de 
cortexul vizual primar, unde şi leziunile mici produc notabile deficite de vedere. 

În afara ariilor corticale, importante pentru reprezentarea şi localizarea 
frecvenţei sunetelor, cortexul cerebral uman conţine arii funcţionale în lobii frontal 
şi temporal (arile Broca şi Wernicke) legate de perceperea sunetelor vorbirii. Funcţia 
vorbirii este specifică creierului uman şi de aceea nu este evidentă atunci când un 
model animal este utilizat pentru studierea interacțiunii neuronilor care stau la baza 
percepţiei vorbirii. Maşinăria neurală de echolocalizare a liliacului utilizează 
sisteme (semne) ca pentru vorbire.Liliacul localizează victima prin emiterea 
sunetelor şi analizarea ecoului acestor sunete. Suga şi colab. (1988) au efectuat un 
studiu amănunţit al căilor neurale centrale implicate în echolocaţie şi au constatat 
că sunetele emise de acholocaţia liliecilor au două componente principale: 1) o 

componentă cu frecvenţă constantă, similară formării sunetelor vocale şi 2) o 
componentă modulatoare de frecvenţă similară schimbării frecvenţelor din coloane. 

Frecvența sunetelor se modifică ca rezultat al mişcării sursei sau a 
receptorului. Această distorsionare Doppler a frecvenţelor este întâlnită în viaţa de 
toate zilele la zgomotul produs de un automobil, care creşte când se apropie şi scade 
când se îndepărtează. 

Cortexul cerebral al liliecilor este compus din arii distincte, care deosebesc 
frecvențele constante de frecvențele modulate, componentele unui sunet emis şi ale 
ecoului acestuia. Neuronii din ariile cu frecvenţă constantă răspund selectiv la 
combinaţii de două frecvenţe: o frecvenţă constantă din sunetul emis şi ecoul 
modificat Doppler. Neuronii din aceste arii sunt organizaţi în benzi conform 
frecvenţei din componenta emițătoare. Neuronii din fiecare bandă sunt excitaţi de 
componentele echo, ce diferă puţin ca frecvenţă de distorsiunea Doppler produsă 
de mişcare. 

Neuronii ariei de modulare a frecvenţei răspund numai la o pereche de 
sunete modulatoare de frecvenţă separate de un interval de timp de 0,4 şi 18ms. 
Aceşti neuroni au rolul de a detecta intervalul dintre timpul emiterii sunetului şi cel 
de recepție a ecoului. Astfel, ca şi în cazul vederii şi al senzaţiei somatice, creierul 
are căi paralele pentru prelucrarea informaţiei auditive, iar aceste căi se proiectea- 
ză în ariile cortexului care prelucrează numeroase aspecte ale sunetului. 

Unele arii din creierul primatelor primesc informaţii care privesc atât 
frecvenţa, cât şi localizarea sunetului, ambele critice pentru percepţia muzicii. 
Există date nete care arată că cortexul cerebral al liliacului include arii în care sunt 
reprezentate combinaţii armonice ale frecvenţelor. Deşi în creierul uman nu au fost 
detectate astfel de celule, ele ar constitui detectori ideali pentru multiplele frecvenţe 
care aparţin vocii umane. 

În afara căilor paralele, sistemul auditiv posedă şi un set extensiv de 
conexiuni feedback. După cum am văzut, unele celule din cortexul auditiv trimit 
axoni retrograzi către nucleul geniculat medial şi coliculii inferiori. La rândul lor, 
coliculii inferiori trimit fibre recurente către nucleul cohlear. O îngrămădire de 
celule din apropierea complexului olivar superior dă naştere unor mănunchiuri 
eferente olivocohleare, ce se termină fie direct pe celulele păroase ale cohleei, fie 
pe fibrele aferente pe care le inervează. Aceste conexiuni prezintă importanţă 
pentru reglarea atenţiei către anumite sunete prin modularea mecanismului de 
transducţie din organul lui Corti (Kellz, 1991). 

Putem astfel afirma că receptorii din urechea internă, celulele păroaese, 
acţionează ca nişte amplificatori miniaturali, fiecare sunet mecanic provocând un 
răspuns electric maxim atunci când undele lichidiene din urechea internă vibrează 
cu o frecvenţă particulară. Celulele păroase reprezintă filtre ale frecvențelor 
aşezate spaţial în cohlee: cele pentru frecvenţe înalte ocupă partea de Jos, iar cele 
pentru frecvenţe joase ocupă partea de sus a apexului. Transducţia senzorială în 
influxuri ionice are loc în organul lui Corti, unde celulele ciliate interacționează cu 
elementele de susţinere şi cu undele lichidiene. Acest organ se află sub controlul 
dinamic al creierului care îl adaptează pentru sunete de interes particular. 

Codul semnal apare iniţial la nivelul sinapsei dintre celulele ciliate şi fibrele 
nervului auditiv. Utilizând codul digital al potenţialelor de acţiune, nervul dă 
profilul inputului sonor în care este inclus aspectul frecvenţelor, faza şi amplitu- 
dinea. Dată fiind complexitatea informaţiilor encodate, nu este surprinzător faptul 
că acest cod nu este înţeles complet. Este totuşi clară existenţa unei relaţii strânse 
între localizarea fibrelor nervoae care inervează cohleea şi frecvențele caracteristice 
ale acestora. Astfel, fiecare fibră răspunde cel mai bine la o bandă foarte îngustă 
de frecvenţe, dar majoritatea sunt excitate, într-o anumită măsură, de o bandă 
largă de frecvenţe. 

În creier, inputurile celor două urechi sunt combinate de către căile 
ascendente care traversează extensiv linia mediană. Căile separă informaţia cu 
privire la timpul şi intensitatea semnalelor, iar dispoziţia binaurală localizează 
sunetele. Informaţia este trimisă ascendent, în paralel la cortexul auditiv, unde se 
cartează timpul, intensitatea şi frecvenţa sunetelor. 

Diversivitatea ariilor separate din cortexul auditiv reflectă multitudinea 
sarcinilor pe care acestea le au de îndeplinit în percepţia sunetelor complexe. 

Ca şi în cortexul vizual în care forma, culoarea şi stereopsia sunt prelucrate 
în arii separate, tot aşa şi în cortexul auditiv există regiuni funcţionale separate, care 
descompun vorbirea în componente, pentru a genera percepţia localizării, 
intensității şi direcţiei sunetelor. 

În rezumat, sistemul auditv (Webster şi Garey, 1990) are la periferie un 
receptor auditiv (organul Corti), în compoziţia căruia intră trei sau patru rânduri 
de celule senzoriale externe şi un rând de celule senzoriale interne dispuse în spirală. 

Primele permit reglarea sensibilităţii urechii, în timp ce ultimile analizează 
sunetul. Structura anatomicăa cohleei face ca sunetele joase să stimuleze celulele 
din partea superioară a spiralei, iar sunetele înalte pe cele din parte inferioară. 
Celulele senzoriale sunt conectate la neuronii din ganglionul spiral, ai căror axoni 
ajung în nucleii cohlear ventral şi dorsal. 

Osen (1970) a demonstrat existenţa unei organizări tonotopice la nivelul 
nucleului cohlear şi a conexiunilor acestuia în sensul că sunetele mai înalte sunt 
reprezentate dorsal. 

Nucleul cohlear ventral, situat pe partea ventrolaterală a pedunculului 
cerebelos inferior, primeşte un număr mare de fibre ascendente din nervul cohlear. 
Nervul cohlear dorsal, situat dorsal de peduncul, formează pe partea laterală a ariei 
vestibulare a ventriculului patru tuberculul auditiv, care primeşte câteva fibre 
descendente din nervul cohlear. Căile auditive ale trunchiului cerebral şi ale 
cortexului, situate după nucleii cohleari, integrează informaţiile provenite de la 
ambele urechi, astfel încât numai leziunile bilaterale pot antrena deficite clinice. 

Multe din fibrele ascendente ale nucleului cohlear ventral (fibrele celui de-al 
doilea neuron al căii auditive) se termină în nucleul dorsal al corpului trapezoid, 
fie ipsilateral, fie controlateral. De aici, traiectul ascendent al fibrelor terțiare poartă 
numele de lemnisc lateral. 

Fibrele controlaterale se comportă la fel. Fibrele eferente ale nucleului 
cohlear dorsal au conexiuni similare. Fiecare lemnisc terminal conţine neuroni 

terțiari din ambele părţi. În traiectul lor ascendent către mezencefal unele din 
aceste fibre sau colateralele lor, fac sinapsă cu un mic grup de celule din nucleul 
lemniscului lateral. 

- Ferraro şi Minckler (1977) au estimat fibrele lemniscului lateral uman la 
203.000, în dreapta şi la 185.000, în stânga. 

În acest context, căile eferente ale nucleilor cohleari sunt reprezentate în 
principal de corpul trapezoid, care încrucişează linia mediană, şi de o cale dorsală, 
mai puţin dezvoltată, vizibilă pe planşeul ventriculului patru: striile acustice. 
Corpul trapezoid ajunge în oliva superioară, iar striile acustice în coliculul inferior. 
Totuşi, numai unele fibre ale lemnisculului lateral se termină în coliculul inferior, 
în timp ce altele îl ocolesc, intră în brahium-ul inferior şi de acolo în corpul 
geniculat medial, care trimite proiecţii în cortexul auditiv (ariile 41, 42 şi 22) 

Nucleii olivei superioare au ca funcţie principală localizarea sursei sonore, 
utilizând două indicii: intervalul care separă sosirea sunetului la urechea cea mai 
apropiată de sursă în raport cu urechea contralaterală şi diferenţa de intensitate a 
sunetului între cele două urechi. În partea centrală a coliculului inferior au fost 
demonstrate o tonotopie şi o hartă a originii spaţiale a stimulilor. 

Fibrele comisurale leagă cele două căi auditive la nivel colicular inferior. 
Reflexele auditive sunt mediate de coliculii inferiori şi superiori de unde se propagă 
mai departe pe calea tracturilor tectobulbar, tectospinal şi a fasciculului longitudinal 
medial. 

Aria auditivă primară (aria 41 şi 42 Brodmann) este de talie mică la om şi 
nu ocupă decât o parte a circumvoluţiilor transverse Henschl. Ea este înconjurată 
de o zonă mai puţin granulară numită parakonicortex. În aria auditivă primară a 
fost evidenţiat, prin scanare PET, un aspect tonotopic (Lauter şi colab., 1985). 

Sistemul auditiv cuprinde şi fibre descendente (componentă eferentă a căii 
acustice) provenite din neuronii complexului olivar superior, care formează 
fasciculul olivocohlear. El se termină pe celulele păroase ale organului cohlear 
spirat şi au rolul de a controla sensibilitatea urechii şi de a filtra informaţiile sonore. 

Aria auditivă primară (A,) primeşte fibre geniculotemporale de la corpul 
geniculat medial iar proiecţiile se fac tonotopic. Sunetele grave se duc anterolateral 
iar cele acute ajung posteromedial. Cu toate acestea, este dificil a se atribui unui 
neuron specificitate pentru o anumită frecvenţă. Totuşi, unii neuroni răspund 
numai la stimularea binaurală, iar răspunsurile monaurale pot fi clasificate ca 
dominant ipsilaterale, controlaterale sau echidominante. 

Rostral de A, se găseşte o mică zonă corticală a cărei porţiune caudome- 
dială răspunde intens la frecvenţe înalte iar porţiunea rostrală răspunde la 
frecvenţe joase. Această zonă împreună cu Al formează, la maimuțe, zona R sau 
cortexul auditiv central. Straturile I, II şi III din câmpul 41 nu au limite precise dar 
sunt mai groase şi mai bogate în coloanne verticale decât cele din scoarţa vizuală. 
În straturile profunde găsim numeroase celule cu dublu buchet precum şi un tip 
special de neuroni cu ramificații dendritice subțiri şi foarte lungi. Axonul lor 
părunde în substanţa albă. Coloanele verticale subţiri ale acestui câmp sunt 
asemănătoare cu firele de ploaie (Andronescu, 1998). 

Aria auditivă secundară (A,) situată ventral de Al este constituită parţial 
din câmpul 42 şi câmpul 22. Aici tonotopia este inversă celei din aria primară şi 
cu prag mai înalt. Tipul parietal al câmpului 42 are 6 straturi şi un asppect de 
konicortex. Aici întâlnim, în stratul 3, un mare număr de celule piramidale iar 
coloanele verticale voluminoase au un aspect de tuburi de orgă. Porțiunea caudală 
a corpului geniculat medial proiectează în stratul 4 iar restul în corpul geniculat 
medial în straturile 3 şi 4. Această arie prezintă importanţă în discriminarea 
zgomotelor şi a vocilor. 

Câmpul de asociere 22 are conexiuni cu ariile 41, 42, cu ariile 6, 8 şi 44 din 
lobul frontal şi cu lobul occipital, parietal şi insula 

Aria auditivă terţiară este reprezentată de câmpurile 20 şi 21. Câmpul 20 
are rol mnemonic, în recunoaşterea sunetelor, ŞI în înţelegerea cuvintelor şi 
melodiilor. Câmpul 21 are rol în atenţia auditivă 


Cortexul vestibular 


Aria vestibulară nu are localizare precisă, dar Fredrikson şi colab. (1960) şi 
Deeke (1974) au situat-o în câmpul 2, la joncţiunea cu câmpul 5. Massopust şi 
colab. (1960) afirmă că este o cale complet încrucişată şi organizată somatotopic. 

Alţi cercetători o localizează rostral de aria auditivă în girusul temporal 
superior, deoarece lezarea acestei regiuni provoacă vertije spontane şi deviația 
conjugată a ochilor şi capului. În această situaţie, aria vestibulară şi cea de origine 
a fibrelor temporopontine au rol în reglarea motricităţii cerebeloase. În circumvolu- 
ţiile frontale superioară şi mijlocie, la nivelul zonei de origine a fibrelor corticale 
extrapiramidale s-a mai descris o arie a cărei lezare duce la afectarea noţiunii de 
poziţie şi la apariţia apraxiei mersului. 

Fibrele vestibulotalamice care au fost evidenţiate via fasciculul longitudinal 
medial îşi au originea în nucleii vestibulari medial şi superior. 


Cortexul gustativ 


Mediul înconjurător bombardează continuu organismul cu diverse molecule, 
care prin intermediul gustului şi mirosului ne aduc informaţii importante privind 
obiectele şi substanţele pe care le utilizăm zilnic. 


corpului şi unele date de memorie. Deşi mirosul şi gustul au sisteme morfologice 
distincte, adesea senzaţia de gust şi miros funcţionează în comun. De exemplu, 

degustătorii de vinuri pot distinge peste 100 de componente de gust pe baza 
combinării buchetului cu aroma. 

Metodologiile avansate au arătat că mirosul şi gustul utilizează mecanisme 
de transducţie similare celorlalte celule senzoriale receptoare. 

Astfel, sistemele naturale pentru gust şi miros pot discrimina mii de mirosuri 
şi gusturi. Această selectivitate este obţinută prin activarea receptorilor care 
recunosc structuri chimice discrete. Celule receptoare pentru gust transformă 
stimulii chimici solubili în semnale electrice, care sunt apoi transmise la creier. 
Celulele receptoare, epiteliale grupate în organe senzoriale numite muguri gustativi 
sunt localizate în papilele epiteliului din limbă, palat, faringe epiglotă şi în treimea 
superioară a esofagului. În regiunile din afara limbii, mugurii gustativi nu sunt 
localizaţi în papile. La om există trei tipuri de papile: fungiforme, foliate şi 
circumvalente. Fiecare papilă tungiformă conţine unul până la cinci muguri 
gustativi. 

Papilele fungitorme, în număr de câteva sute, se află în cele două treimi 
anterioare ale limbii. Papilele foliate se găsesc pe marginea posterioară a limbii, 
iar cele circumvalente sunt localizate în treimea posterioară a limbii. Papilele foliate 
şi circumvalente conţin mii de muguri gustativi. 

În afara celor 50-150 de celule receptoare, fiecare mugur gustativ conţine alte 
două tipuri de celule: celule bazale şi celule de suport. 

Celulele bazale (rotunde) sunt localizate la baza mugurelui gustativ şi 
acţionează ca interneuroni sau ca celule tranziționale. Celulele de suport au 
proprietăţi gliale, constituind suportul trofic şi structural al celuelor receptoare 
primare. 

Mugurii gustativi implantaţi în epiteliul limbii sunt conectaţi cu suprafaţa 
acesteia printr-o deschidere denumită por gustativ. Micile procese (microvilozităţi) 
se extind prin porul gustativ de la suprafaţa apicală a fiecărei celule, la suprafaţa 
limbii. Microvilozităţile sunt părţi ale celulelor receptoare expuse în cavitatea 
orală, în care are loc transducţia senzorială. Suprafaţa bazolaterală a celulelor 
receptoare este izolată de cavitatea orală prin joncţiuni strânse, ce conectează 
celulele receptoare în regiunea lor apicală. Fiecare celulă receptor este inervată la 
baza sa de ramul periferic al unei fibre primare aferente. Fiecare ram al fibrei 
aferente inervează numeroase papile şi numeroşi receptori celulari (muguri 
gustativi). Astfel, activitatea electrică înregistrată dintr-o singură fibră aferentă 
reprezintă inputul mai multor celule receptor. Contactele dintre celulele receptor şi 
fibrele senzoriale posedă caracteristicile sinapselor chimice. Mugurii gustativi din 
cele două treimi anterioare ale limbii sunt inervaţi de aferentele care trec prin 
coarda timpanului şi fac parte din nervul facial. 

Corpul acestor celule se află în ganglionul geniculat. Mugurii din treimea 
posterioară a limbii sunt inervaţi de ramurile periferice ale neuronilor senzoriali 
derivați din ganglionul petros, ce trec în ramura linguală a nervului glosofaringian. 

Mugurii gustativi de pe palat sunt inervaţi de ramul mai mare al pietrosului 
superficial al-nervului cranian VII (facial), iar mugurii de pe epiglotă şi esofag sunt 
inervaţi de ramul laringeal superior al nervului cranian X (nervul vag). Fiecare din 

aceşti nervi au şi aferenţe somatosenzoriale, ce inervează regiunile limbii din jurul 
mugurilor gustativi. Prezenţa aferenţelor somatosenzoriale face dificilă deosebirea 
senzaţiei pure de gust transmisă de fibrele nervilor gustativi de informaţia adusă 
de alte clase de fibre senzoriale. În timpul răspunsurilor fizilogice normale 
semnalele generate sunt mici, subprag, dar celulele receptoare pentru gust produc 
potenţialele de acţiune. Astfel, informaţia tradusă iniţial în potenţiale receptoare 
gradate prin creştera nivelului Ca” intracelular duce la eliberarea transmiţătorului 
chimic şi la generarea potenţialelor de acţiune la nivelul aferenţelor senzoriale care 
inervează mugurii gustativi. 

Reprezentările gustului se află în talamus şi cortex 

De la mugurii gustativi informaţia gustativă este transmisă cortexului 
cerebral prin intermediul unui releu talamic. Spre deosebire de celelalte căi 
senzoriale în care sunt incluse şi căile somatosenzoriale ale limbii, majoritatea 
fibrelor gustative se proiecează în talamus prin căi neîncrucişate. Prima sinapsă a 
sistemului gustativ se găseşte la nivelul mugurelui gustativ. Fiecare aferenţă 
senzorială inervează mai multe celule receptoare, iar fiecare celulă receptor 
primeşte inputuri de la mai multe fibre aferente (Norgren, 1984). 

Fibrele senzoriale care primesc inputuri de la celulele gustative intră în 
structura nervilor cranieni VII, IX şi X, care formează în bulb tractul solitar. Toate 
fibrele aferente fac apoi sinapsă pe neuronii unei coloane subţiri din partea laterală 
şi rostrală a complexului nuclear solitar, numit nucleu gustativ. Complexul nuclear 
este un important nucleu releu, visceral. Neuronii din regiunea ventrală primesc 
informaţii aferente de la intestin, plămân şi sistemul cardiovascular. Neuronii 
nucleului gustativ se proiectează prin tractul tegmental central în talamus, unde se 
termină în celulele mici (regiunea parvocelulară) a nucleului medial posterior 
ventral. Aici, celulele pentru gust sunt grupate separat de neuronii altor modalităţi 
senzoriale ale Imbii. Neuronii din regiunea parvocelulară se proiectează în două 
regiuni ale cortexului crebral: regiunea gustativă a girusului postcentral (aria 
Brodmann 3b) şi faţa internă a operculului frontal şi a insulei. 

Regiunea corticală senzorială care primeşte inputuri gustative se întinde 
ventral şi rostral de reprezentarea somatosenzorială a limbii. 

Variația activităţii receptorilor generează paternuri distincte de activitate în 
nervul aferent. Există date care demonstrează prezenţa diferitelor tipuri de receptori 
ce răspund la patru categorii de stimuli de bază, fiecare cu distribuții diferite la 
nivelul limbii şi cu mecanisme distincte de transducţie (Rolls, 1989; Royer şi 
Kinnamon, 1991). 

Segregarea spaţială a subtipurilor receptoare din limbă este păstrată şi în 
nucleul gustativ, talamus şi cortex (Ozeki şi Sato, 1979; Schmale şi colab., 1990). 
În acest mod poate fi menţinută prelucrarea individuală a modalităţilor gustative 
atât la nivelul receptorilor periferici, cât şi în locurile de proiecţie centrală. 

Experiențele privind răspunsul la gust au dus la emiterea a două teorii: 
teoria căilor specifice şi teoria paternului de codare. 1) Teoria căilor specifice 
Susţine existenţa unei singure clase de neuroni capabili să semnaleze calitatea de 
bază a unui gust. 2) Cealaltă teorie implică principiul paternului de codare al 

fibrelor încrucişate. Conform acestei teorii, neuronii centrali compară inputurile de 
la o întreagă populaţie de fibre aferente, fiecare răspunzând preferenţial la anumiţi 
stimuli, dar având o sensibilitate semnificativă şi la alţi stimuli. Aici nu este clar 
modul în care receptorii diferiţi sunt reprezentaţi de celule gustative individuale. 
Totuşi, există divergențe substanţiale de inervare a celulelor gustative de către 
axoni aferenţi. Înregistrările făcute la hamster din coarda timpanului au relevat că 
unele fibre singulare răspund la stimuli cu calităţi diferite. De exemplu, există 
fibre care răspund primar la sărat şi la acru, iar fibrele care răspund primar la acru 
răspund şi la amar (Smith şi colab. 1983; Kinnemon, 1987 şi 1988). Astfel, fiecare 
senzaţie este transmisă central prin seturi de fibre ce răspund la mai mult decât la 
o singură modalitate gustativă. Aceste rezultate sugereză că percepția fiecărui 
gust rezultă din compararea paternului de activare a tuturor fibrelor din populaţia 
respectivă (Dodd şi Castelluci, 1991). 

Alţi cercetători sugerează că ambele teorii sunt corecte. Codificarea 
centrală a unui stimul rezultă din compararea activităţii din linia preferată a acelui 
stimul cu activitatea liniilor altor calităţi gustative. Astfel, codificarea gustului se 
aseamănă cu codificarea altor sisteme senzoriale. În sistemul vizual, celulele 
corticale au o anumită axă de orientare, dar ele răspund şi la alte orientări. Ultima 
treaptă în prelucrarea stimulilor vizuali trebuie să implice compararea activităţii 
diferitelor celule cu orientări diferite. Cei trei fotopigmenţi din fotoreceptori sunt, 
de asemenea, larg armonizaţi cu spectrul vizual. Discriminarea culorilor derivă din 
prelucrarea centrală a outputurilor celor trei sisteme de conuri. Şi recunoaştera 
formei în absenţa culorii depinde de contrast. 

Prin urmare, mecanismul de codificare a gustului se raliază principiului 
general al prelucrării senzoriale. 

Gustul şi mirosul exercită un control profund asupra ingestiei de alimente şi 
apă. În anul 1942 Richter a descoperit foamea specifică. 

Autorul a demonstrat că animalele posedă abilităţi înnăscute de a compensa 
deficienţele alimentare prin selectarea hranei care conţine elementele nutritive lipsă. 
Cea mai semnificativă a fost descoperirea foamei înnăscute pentru sare. Acest fapt 
a fost constatat la un copil al cărui cortex adrenal fusese distrus de către o tumoră. 
Ca rezultat, copilul a pierdut abilitatea de a secreta hormonul cortical adrenal, care 
are rol de a menţine balanţa normală de sare, provocându-i constant privare pentru 
acest produs. Prin acces alimentar nelimitat, Richter a constatat că acel copil îşi 
compensa deficitul respectiv printr-o poftă extraordinară pentru sare. O atracţie 
similară a constatat-o la şobolanii ale căror glande adrenale au fost extirpate 
chirurgical. Contreras (1977) a arătat că după extirparea glandelor adrenale 
receptorii pentru sare din limbă devin mai puţin sensibili. 

Garcia şi colab. (1974) au expus şobolanii la doi stimuli: un stimul auditiv 
(un ton) şi un stimul gustativ. Ei au asociat cei doi stimuli cu o substanţă toxică, 
care produce greață. Deşi substanţa respectivă a fost asociată cu ambii stimuli, 
numai gustul ei provoca starea de aversiune. Ulterior, animalele evitau invariabil 
medicamentele cu acel gust particular. 

„. Aceste experimente ilustrează că animalele au elaborate mecanisme care le 
dau posibilitatea asocierii mirosului şi gustului (nu şi a altor modalităţi senzoriale) 
cu greaţa şi cu maladiile stomacale. 

Avantajele acestei abilităţi de învăţare specifică sunt evidente. 

Animalele care supraviețuiesc unor otrăviri cu alimente al căror gust este 
dinstinctiv, nu le vor mai mânca. Învăţarea evitării alimentelor nu este specifică 
animalelor inferioare, ci apare şi în viaţa noastră cotidiană (Seligman şi Hager, 
1972). 

Prin urmare, gustul şi mirosul sunt fascinante din cauza încărcăturii lor 
perceptuale, emoţionale şi nutriţionale cu rol important în reglarea funcţiilor 
corpului. 

Studiile moderne relevă că gustul şi mirosul nu diferă de celelalte simţuri. 
Sistemul de transducţie a stimulilor senzoriali implică activarea membranei 
receptorilor care dinamizează întreaga varietate de mesageri secunzi intracelulari. 
Aceşti mesageri secunzi sunt similari cu cei utilizaţi de celelalte celule senzoriale. 

Canalele ionice exprimate de celulele receptoare olfactive şi gustative sunt 
similare cu cele exprimate de alţi neuroni senzoriali. 

Prin urmare, întreg sistemul senzorial posedă aceleaşi principii de organizare 
şi prelucrare a informaţiei. 


Cortexul olfactiv 


Capacitatea discriminativă a sistemului olfactiv este extraordinară. 

Omul poate distinge mii de substanţe chimice mirositoare şi poate detecta 
odorante la concentraţii de câteva fracțiuni per trilion. 

Sensibilitatea mirosului (olfacţia) este transmisă de receptorii profunzi din 
cavitatea nazală (epiteliul olfactiv), care acoperă 5cm? din recesul posterior dorsal 
al acesteia. Odorantele absorbite de pătura mucoasă care acoperă receptorii celulari 
difuzează către cilii neuronilor receptori sau acţionează împreună cu proteinele 
de legătură din mucoasă. 

A fost identificată o proteină specifică țesutului nazal, care este cunoscută 
sub numele de proteină olfactivă de legătură. Secretată în vârful cavităţii nazale 
de glanda nazală laterală ea se leagă de variate structuri ale odorantelor. 

Proteinele olfactive de legătură aparţin unei familii proteice ce acţionează 
în micile molecule lipofilice (Finger şi Silver, 1987; Kauer, 1987; Reed, 1990). În 
această grupă sunt incluse şi moleculele proteice care leagă şi transportă retinolul 
la pigmentul epiteliului şi la fotoreceptori. Şi proteinele glandelor salivare ale lui 
von Ebner aparţin acestei familii. Prin analogie cu proteinele care leagă retinolul 
şi a altora din această familie, proteinele olfactive de legătură captează odorantele 
ce intră în cavitatea nazală şi le conectează cu receptorii. Pe de altă parte, 
proteinele olfactive de legătură acţionează şi ca filtre de protejare a neuronilor 
olfactivi expuşi la concentraţii odorante excesive. 

Aplicarea odorantelor pe neuronii olfactivi generează depolarizarea 
potenţialelor receptorilor şi creşterea gradată a frecvenţei potenţialelor de acţiune. 
Potenţialul receptorilor rezultă din deschiderea canalelor ionice specifice pentru 
Na”. Se produce, deci, un mecanism de transducţie a sistemului olfactiv prin 
implicarea nucleotidei ciclice a celui de al doilea mesager. Un mare număr de 
odorante, dar nu toate, cresc nivelul cAMP prin întărire activităţii unei adenil 
ciclaze din epiteliul olfactiv (Krupinski şi colab., 1989). Cea mai mare stimulare a 
ciclazei este produsă de fructe, flori şi agenţi erbacei, în timp ce stimulii putrizi 
sunt mult mai slabi. 

Reed (1990) a clonat din epiteliul olfactiv o proteină legată de GTP din 
familia Gs (denumită Golf) şi o adenil ciclază olfactivă specifică. Ambele proteine 
se găsesc în concentraţie mare în cili (JonesşiReed, 1989). 

Buch şi Axel (1991) au descoperit o întreagă familie de gene în epiteliul 
olfactiv, care encodează proteine receptor sugerând că acestea sunt cuplate cu 
proteina G. Probabil că aceste gene encodează receptorii olfactivi. Canalele 
olfactive clonate de Reed (1990) traversate direct de cAMP şi cGMP sunt 
asemănătoare canalelor de Na+ implicate în fototransducţie. 

Unele odorante pot interacţiona cu receptorii care activează căile celui de-al 
doilea mesager, altul decât cAMP. Aplicarea unui analog al mentolului pe preparatul 
de cili olfactivi provenit de la şobolan duce la creşterea rapidă şi tranzientă a 
CAMP. Acest fapt susţine ideea conform căreia cAMP-ul mediază răspunsurile la 
unii odoranţi ai vertebratelor. 

Aplicarea pe antena insectelor a unui feromon, periplanion B, produce o 
creştere tranzitorie a inozitol trifosfatului (IP) fără a modifica nivelul cAMP. 
Astfel, la diferite organisme sau în răspunsul aceluiaşi organism la diferite odorante 
pot fi implicaţi în transducţia olfactivă mesageri secunzi diferiţi. În vederea 
colorată, trei conuri pigmentate sunt suficiente pentru transmiterea miilor de nuanţe 
pe care noi le putem discrimina 

Descoperirea unei familii largi de potenţiali receptori olfactivi sugerează că 
sute de receptori recunosc un singur sau câţiva odoranţi. Nu s-a stabilit dacă 
neuronii olfactivi individuali au receptori multipli şi nici nu se cunoaşte cît de largă 
este gama unui receptor pentru un odorant individual. Studiile electrofizologice 
arată că celulele receptoare olfactive singulare pot răspunde la mai multe substanţe 
odorante. Totuşi, neuronii individuali exprimă numai un număr mic de molecule 
receptoare distincte. 

Deşi răspunsurile la odoranţi specifici apar pe întreaga suprafaţă epitelială, 
măsurarea răspunsurilor olfactive în diferite regiuni ale acesteia combinată cu 
mapping-ul 2-deoxiglucozei relevă arii cu sensibilitate mai înaltă pentru anumite 
odorante individuale. De exemplu, butanolul activează cel mai bine neuronii din 
regiunea anterioară a mucoasei, în timp ce limonenele activează preferenţial 
neuronii mucoasei posterioare (Shepherd, 1988). 

Când intensitatea unui stimul creşte, este posibil ca aceasta să ducă la 
activarea receptorilor olfactivi din jurul ariei cu sensibilitate maximă, care anterior 

erau tăcuţi, inactivi. Astfel, creşterea concentraţiei odorantului duce la activarea 
unor celule receptoare adiţionale şi la schimbarea paternului general de activare. 

Cortexul olfactiv are o organizare topografică mai puţin precisă. 

Micii axoni nemielinizaţi ai neuronilor olfactivi se termină în bulbul olfactiv, 
primul releu al sistemului olfactiv. În bulbul olfactiv există arii sinaptice 
specializate numite glomeruli. La acest nivel, axonii primari fac sinapsă pe arborele 
dendritic al celulelor mitrale şi pe micile celule ciliate, celule output principale ale 
bulbului (Carpenter şi Sutin, 1983). 

Axonii celulelor mitrale şi ciliate se proiectează prin tractul olfactiv către 
ariile olfactive secundare ale cortexului olfactiv. Această regiune corticală este 
înpărţită în cinci părţi: 1) nucleul olfactiv anterior, care conectează cei doi bulbi 
olfactivi printr-o porţiune a comisurii anterioare; 2) tuberculul olfactiv; 3) cortexul 
piritorm, principala regiune de discriminare olfactivă ; 4) nucleul cortical al 
amigdalei şi 5) aria entorinală care la rândul său trimite proiecţii la hipocamp. 

Deşi sistemele somatosenzorial şi vizual au inputurile aferente organizate într- 
o “manieră topografică precisă, în cazul proiecţiilor neuronilor olfactivi din 
regiunea mucoasei, care îşi au originea în bulbul olfactiv nu există o astfel de 
organizare. Cu toate acestea, bulbul olfactiv şi centrii superiori sunt capabili să 
interpreteze diferite semnale de miros (Brand şi colab., 1989 şi Dodd şi Castelluci, 
1991). 

Harta funcţională a proiecţiilor topografice ale neuronilor olfactivi poate fi 
stabilită prin autoradiografie cu 2-deoxiglucoză, după expunerea animalelelor treze 
la diferite mirosuri. Această metodă arată că activitatea celulelor dintr-un glomerul 
specific creşte ca răspuns la un anumit miros. Când concentraţia unui odorant creşte 
se activează şi alţi glomeruli, sugerând recrutarea şi a grupului de celule cu prag 
înalt. Acest patern de distribuţie a activităţii pare a transporta informaţia cu privire 
la moleculele odorante (Pfaff, 1985; Breer şi colab.,1990). Circuitul local al bulbului 
olfactiv joacă un rol activ în prelucrarea informaţiei olfactive, înainte ca aceasta să 
fie transmisă centrilor mai înalţi. Înregistrările făcute la nivelul celulelor mitrale 
şi ciliate arată că neuronii granulari şi periglomerulari constituie circuite inhibitorii 
locale (Mathews, 1972; Steward şi colab., 1979; Ottoson, 1983; Trotier şi Mac 
Leod, 1983; Kauer, 1988;). 

Tuberculul olfactiv se proiectează pe nucleul dorsal medial al talamusului, 
care la rândul său se proiectează pe cortexul orbitofrontal implicat în perceperea 
conştientă a mirosului. În plus, există căi olfactive care ajung şi în sistemul limbic 
(amigdală, hipocamp). Amigdala acţionează ca centru de legătură între cortexul 
olfactiv, hipotalamus şi tegmentum mezencefalic. Aceste căi limbice mediază 
componenta afectivă a mirosului. În contrast, proiecţiile talamo-neocorticale sunt 
implicate în percepţia conştientă a mirosului. Persoanele cu leziuni traumatice, 
vasculare, tumorale etc. ale cortexului orbito-frontal nu pot discrimina mirosurile 

Acuitatea olfactivă variază enorm de la persoană la persoană. La indivizii 
fără anomalii evidente sensibilitatea olfactivă variază de mii de ori. Termenul de 
hiposmie (diminuarea sensibilităţii olfactive) se adresează diferitelor deficienţe ale 

căilor olfactive, fibrozei chistice a pancreasului, maladiei Parkinson şi insuficienţei 
adrenale (Pfaff, 1985). 

Anosmia specifică este o anomalie olfactivă comună care se referă la 
diminuarea percepţiei unui singur odorant sau a câtorva componenți ai acestuia, 
percepţia pentru multe alte odorante rămânând normală. Anosmia generală sau 
anosmia se manifestă prin pierderea totală sau prin absenţa sensibilităţii mirosului. 


Nervul olfactiv poate deveni inoperant datorită uneia sau mai multor cauze 
determinate de blocajul mecanic al căilor aeriene, datorită infecţiei, interferenţei 
chimice cu receptorii olfactivi sau prezenţei tumorilor. În plus, sensibilitatea 
mirosului poate diminua în timpul ultimilor decade ale vieţii. De exemplu, pragul 
pentru detectarea mirosului lămâiei, gutuiei, portocalei este mult mai mare la 
persoanele în vârstă. 

Halucinaţiile olfactive cu mirosuri respingătoare (cacosmia) apar în cadrul 
crizelor epileptice uncinate. Acest simptom indică un debut focal cu origine în 
porţiunea medială şi anterioară a lobului temporal, unde este localizat cortexul 
entorinal şi piriform. 


Concluzii privind structura şi funcţiile cortexului posterior 


Zonele de proiecţie topică nu sunt organizări statice, ci dinamice, produsele 
lor dobândind conţinuturi şi trăsături diferite, în funcţie de caracteristicile situaţiilor 
externe şi de vectorii motivaţionali ai organismului. 

Zonele de asociaţie situate între câmpurile de proiecţie ale analizatorilor 
posedă o organizare distinctă. În aceste zone, din punct de vedere citoarhitectonic, 
în prim plan se situează elementele adaptate şi specializate în comutarea, corelarea 
şi integrarea impulsurilor senzoriale modale. Acestea sunt îndeosebi celulele 
piramidale ale stratului III. Stimularea aceștor zone determină procesele de 
excitație, care se difuzează pe o mare suprafaţă a scoarţei cerebrale. Atunci când 
s-au constituit deja ansamblurile neuronale specializate, iradierea excitaţiei la nivelul 
zonelor de asociaţie capătă un caracter selectiv, în sensul că sunt sensibilizate şi 
activate sau conectate numai acele reţele logico-operaţionale care se includ ca verigi 
componente în mecanismul de realizare a unui anumit act comportamental. 

Spre deosebire de zonele primare, zonele de asociaţie secundre stabilesc un 
număr mai mare de comutări şi circuite la nivelul instanţelor subcorticale. 
Impulsurile aferente care vin de la organele de simţ ajung la aceste zone trecând 
prin mai multe noduri comutative şi sinaptice în cadrul nucleilor de asociaţie ai 
formațiunilor talamoencefalice. Complexitatea crescândă a proceselor de coordonare 
şi integrare supraordonată a fluxurilor informaţionale a dus la dezvoltarea unor 
zone de asociaţie de grad superior-terţiare, cuaternare - denumite şi zone de 
„acoperire, (Luria, 1973; Popper şi Eccles, 1977). În regiunea „posterioară a 
scoarţei, aceste zone sunt situate în circumvoluţiile superioară şi inferioară ale 

lobului parietal, în circumvoluţia temporală mijlocie şi în porţiunea temporo- 
perieto-occipitală. În cadrul lor, ponderea principală revine substraturilor superior 
şi mijlociu ale straturilor III şi IV -formate din celule piramidale (de dimerisiuni 
medii) şi stelate. În raport cu zonele primare şi chiar cu cele secundare, zonele 
terțiare şi cuaternare stabilesc o reţea mult mai amplă de circuite şi contacte 
comutative la nivelul formațiunilor subcorticale. La nivelul talamusului, se 
realizează conexiuni bilaterale cu straturile cele mai noi din punct de vedere 
filogenetic, adică cu cele de asociaţie, care mediază multiple comutări între nucleii 
talamici specifici. Prin intermediul acestor bogate conexiuni, zonele de acoperire 
dobândesc posibilitatea de reglare a funcţiilor de conducere şi reflexe ale 
formațiunilor subcorticale nu numai în raport cu stimulii individuali situaţionali, ci 
şi cu sarcinile şi obiectivele globale ale activităţii individului. 

Ele asigură o coordonare şi o integrare într-o serie dinamică unitară a 
activităţii analizatorilor vizual, auditiv şi chinestezico-tactil. 

Trebuie spus că în cadrul acestor zone, informaţia se sintetizează după 
criterii de esenţialitate şi generalitate, obţinîndu-se constructe cognitive calitativ 
superioare, imagini perceptuale complexe multimodale, reprezentări de clase, de 
obiecte, scheme, concepte. 

Neuronii care intră în compoziţia zonelor de „acoperire“ sunt aproape 
complet eliberaţi de funcţiile senzoriale specifice, fiind profilaţi pe reflectarea 
adecvată a raporturilor spaţio-temporare. şi somatico-pragamatice dintre diverşi 
stimuli şi pe conectarea selectivă a informaţiei prelucrate în desfăşurarea fazică a 
comportamentului finalist (orientat). 

După cum arată datele clinicii neurochirurgicale, singure, fără participarea 
zonelor primare de proiecţie, zonele de „acoperire“ ar fi incapabile de analiza şi 
sinteza imaginii unor excitanţi modali concreţi vizuali, auditivi sau cutano-tactili. 
De aceea, ele nu pot substitui sau prelua, în caz de leziuni, activitatea zonelor 
primare. La rândul lor, nici zonele primare, luate izolat sau într-o relaţie simplă 
aditivă, nu pot compensa sau substitui activitatea zonelor de „acoperire“. 

Trebuie presupus că zonele terțiare şi cuaternare menţionate mai sus nu 
efectuează toate în acelaşi timp aceleaşi operaţii. Este logic ca între ele să se 
producă o anumită delimitare şi diviziune funcţională. 

Aceasta reprezintă o nouă sursă generatoare de diversitate şi complexitate 
în ansamblul activiăţii cerebrale. Integrarea informaţională care rezultă din 
interacţiunea diferitelor zone terțiare şi cuaternare va avea trăsături calitativ 
superioare, în raport cu integrările realizate de fiecare dintre ele luate separat. 


Particularităţi structural-funcţionale ale zonelor corticale 
anterioare 


Șistemul senzorial ne dă reprezentarea internă a lumii externe. 

Funcţia majoră a acestei reprezentări este aceea de a extrage intormaţia 
necesară ghidării mişcărilor care fac parte din repertoriul nostru comportamental. 
Aceste mişcări sunt controlate de un set de sisteme motorii ce ne permit să 
menţinem echilibrul şi postura, să mişcăm corpul, mâinile şi ochii şi să comu- 
nicăm prin vorbire şi gesturi. 

În contrast cu sistemul senzorial care transformă energia fizică în informaţie 
neurală, sistemul motor transformă informaţia neurală în energie fizică prin 
comenzile pe care le transmit cortexul cerebral, trunchiul cerebral şi măduva 
spinării la muşchii scheletici. Muşchii traduc această informaţie în forţă 
contractilă, care produce mişcări. După o perioadă de antrenament sistemul motor 
execută programul motor al unei activităţi mult mai uşor, aproape automat. 

Mişcările comandate de sistemele motorii pot fi divizate în trei clse: mişcări 
voluntare, răspunsuri reflexe şi paternuri motorii ritmice. Acestea diferă după 
gradul de complexitate şi de control voluntar. 

Mişcările voluntare sunt cele mai complexe şi au trăsături caracteristice 
diferite, Astfel, ele pot fi intenţionale, pot fi iniţiate ca răspuns la un stimul extern 
specific sau pot fi voite. În al doilea rând, mişcările voluntare au un anume scop, 
pot fi învăţate şi treptat perfecționate. Răspunsurile reflexe sunt cel mai puţin 
influențate de controlul voluntar. În general ele sunt rapide, stereotipe şi involuntare. 

Paternurile motorii ritmice (mersul, fuga, mestecatul) combină caracteristicile 
actelor voluntare cu cele reflexe. Numai iniţierea şi terminarea lor sunt voluntare. 
Fiecare mişcare pune în acţiune două seturi opuse de muşchi: agonişti şi 
antagonişti. Dincolo de simpla contracție şi relaxare sistemul motor are alte trei 
sarcini. Prima se referă la mai multe grupe misculare. A doua are în vedere 
ajustarea posturală a corpului în timpul diferitelor mişcări şi în repaus. A treia 
trebuie să aibă în vedere mecanica motorie, adică aranjamentul muşchilor, oaselor 
şi articulaţiilor. Pentru integrarea corectă a acestor trei caracteristici în actele reflexe 
şi voluntare, sistemul motor dispune de două caracteristici organizaționale: 1) 
sistemul motor primeşte informaţii senzoriale continui cu privire la evenimentele din 
jur, poziţia şi orientarea corpului şi membrelor şi gradul contracţiei musculare. 
Sistemul motor utilizează aceste informaţii pentru selectarea răspunsurilor 
coresunzătoare şi pentru ajustarca mişcărilor următoare; 2) componentele 
sistemului motor au organizate nivelele ierarhice de control, iar fiecare nivel 
primeşte informaţii senzoriale relevante pentru funcţionarea acestora. Astfel, 
nivelurile superioare legate de elaborarea strategiilor (selecţia răspunsurilor 
corespunzătoare unui anumit scop) nu au nevoie de monitorizarea senzorială, 
moment cu moment, a detaliilor de răspuns. Monitorizarea senzorială a detaliilor 
este necesară la nivelele inferioare ale ierarhiei motorii. Funcționarea sistemului 
motor este intim legată de cea a sistemului senzorial. În anul 1963 Held şi Hein au 
arătat că mişcarea pasivă a puilor de pisică, fără ca aceştia să poată interacţiona 
cu mediul înconjurător, a dus la nedezvoltarea capacităţii de discriminare a 
importanţei stimulilor vizuali. Vederea, auzul şi receptorii de pe suprafaţa corpului 
ne informează despre localizarea obiectelor în spaţiu şi despre poziţia noastră în 
cadrul acestuia. 

Apoi, proprioceptorii musculari din articulaţii şi din aparatul vestibular 
informează sistemul motor despre lungimea şi tensiunea muşchilor, unghiul 
articulaţiilor şi poziţia corpului în spaţiu. Ambele tipuri de informaţii sunt esenţiale 
pentru planificarea mişcărilor şi rafinarea celor care trebuie perfecţionate. 

Pentru prinderea unui obiect putem corecta traiectoria greşită a braţului 
printr-un proces feedback. Acesta poate fi utilizat pentru menţinerea sau pentru 
modularea variabilei exprimată prin poziţie şi forţă. În sistemul nervos, feedback-ul 
este limitat la mişcările lente şi la controlarea actelor secvențiale din cauză că 

timpul necesar pentru prelucrarea inputurilor senzoriale este relativ lung. De 
exemplu, pentru a răspunde la un stimul vizual sunt necesare câteva sute de 
milisecunde, în timp ce o mişcare rapidă poate dura numai 150-200 milisecunde. 

Evenimentele senzoriale pot controla adesea o acţiune motorie mai mult prin 
anticipare decât prin informaţie feedback. Informaţia anticipativă poate fi utilizată 
pentru reglarea variabilelor controlate înainte ca evenimentul să aibă loc şi nu 
pentru influențarea lor. Acest control feed-forward este esenţial pentru o mare 
varietate de mişcări. 

De exemplu, pentru prinderea unei mingi este necesară reprezentarea 
dinamică sau modelul intern atât al traiectoriei mingiei, cât şi a proprietăţilor 
sistemului musculoskeletal (Ghez, 1991). Proprioreceptorii musculari şi articulari 
care sesizează lungimea şi tensiunea muşchilor, precum şi unghiul articulaţiilor sunt 
critici în procurarea stării informaţionale pentru sistemul motor. Totuşi, o 
importanţă deosebită o au şi inputurile vizuale şi vestibulare. Deşi acelaşi senzor 
ne poate procura informaţii despre controlul feedback şi feed-forward, căile de 
prelucrare a acestuia sunt destul de diferite. În contrast cu controlul feedback ce 
operează relativ încet dar continuu, controlul feed-forward acţionaeză intermitent, 
iar după obţinerea răspunsului complet, starea rezultată devine reevaluată. 

Evenimentele neurale care duc la realizarea unei mişcări simple, voluntare 
implică trei procese: identificarea şi localizarea țintei, planl acţiunii şi executarea 
mişcării. Aceste trei faze sunt guvernate de următoarele regiuni ale cortexului 
cerebral: cortexul parietal posterior, ariile premotorii ale cortexului frontal şi 
cortexul motor primar. 

În privinţa organizării somatotopice a cortexului cerebral motor, trebuie 
amintit faptul că Fritsch şi Hitzig (1870) au relevat pentru prima dată existenţa 
ariei cerebrale de control a mişcărilor controlaterale ale corpului. Ei au constatat că 
stimularea electrică a diferitelor părţi ale cortexului la câine produc contracţii în 
diferite grupe musculare controlaterale. Ferrier (1875) a obţinut mişcări ale 
membrelor contralaterale prin stimularea la maimuțe a girusului precentral şi 
postcentral şi mişcări ale ochilor prin stimularea cortexului parietal posterior. 
Leyton şi Sherrington (1917) au descoperit la primate că efectele motorii se obţin 
mult mai uşor din girusul precentral. Acesată regiune corespunde ariei 4 Brodmann 
sau cortexului motor primar. 

Descoperirea acestor arii ale cortexului cerebral care controlează mişcarea 
diferitelor părţi ale corpului, a avut implicaţii clinice imediate şi a dus la explicarea 
deficitelor motorii localizate şi la înţelegerea mecanismului crizelor motorii focale. 

Ulterior, neurochirurgul Penfield şi Rasmussen (1950) au utilizat tehnica de 
stimulare corticală preconizată de Sherrington la diferiţi pacienţi, pentru a 
identifica ariile funcţionale şi pentru a le putea păstra în timpul exciziei țesutului 
cerebral anormal. Studiile lui Penfield făcute pe pacienţi şi ale lui Woolsey (1958) 
făcute pe maimuțe au relevat că scoarța motorie primară determină forţa motorie 
a corpului. Capul este reprezentat în “poeta şanţului lateral, 1ar deasupra se află 
reprezentarea braţului, trunchiului şi piciorului (Fig. 89). Părţile corpului a căror 
utilizare necesită control şi precizie (faţă, mâini) au o reprezentare disproporţional 
de mare în harta motorie. Pentru a vedea cât de detaliată este harta motorie, 
Asanuma şi Rosen (1972) au stimulat cu ajutorul microelectrozilor cortexul motor. 
Astfel, autorii au constatat că scoarţa motorie a cărei stimulare locală produce 

contracția unui anumit muşchi prezintă o organizare radială similară coloanelor 
neuronale din cortexul somatic senzorial şi vizual. 


Fig. 89. Homunculusul motor cu reprezentarea 
somatotopică a principalelor arii motorii 
(adaptată după Penfield şi Rasmussen, 
1950). 

1. Degetul mare de la picior; 2. Glezna, 3. Ge- 
nunchi; 4. Şold; 5. Trunchi; 6. Umăr, 7. Cot; 

8. Încheietura mâinii; 9. Mâna; 10. Degetul 
mic; 1] Inelar; 12. Mediu; 13. Index; 14. De- 
getul mare; 15. Gât; 16. Sprinceană; 17. Pleoa- 
pă şi glob ocular; 18. Faţa; 19. Buze; 20. Fal- 
că; 21. Limbă; 22. Laringe; 23. Masticaţia; 
24. Salivaţia; 25. Vocalizaţia. 


Cercetătorii au constatat apoi că un muşchi distal este reprezentat în mai 
multe locuri. Invers, un stimul cortical care activează un anumit muşchi influen- 
ţează şi alți muşchi. Fetz şi Cheney (1972) au descoperit că axonii corticospinali 
individuali diverg frecvent pentru a influenţa neuronii motori care inervează mai 
mulţi muşchi. Pentru muşchii distali ai degetelor această divergență este mică 
(Chez, 1991). 

Studiile lui Pnfield şi Woolsey au relevat că stimularea ariei 6 Brodmann 
situată anterior cortexului motor primar poate produce asemenea efezte motorii. 
Aceasta a fost numită arie premotorie. Axonii neuronilor ariei premotorii se 
proiectează în cortexul motor primar, în structurile subcorticale şi în măduva 
spinării. In timp ce aria cortexului motor primar rămâne constantă, în filogenia 
primatelor, fiind proporţională cu greutatea corpului, aria premotorie creşte în 
dimensiuni de şase ori la om faţă de maimuța macacus. Există două arii premotorii 
principale: aria motorie suplimentară (cortexul motor secundar) localizată pe 
aspectul medial şi superior al hemisferei şi cortexul premotor localizat pe suprafaţa 
laterală a hemisterei (Roland şi colab., 1980; Wise, 1985; Massion şi colab., 1989). 

Mişcările induse de stimularea ariei motorii suplimentare sau a ariei 
premotorii sunt mai complexe şi cer curenţi de stimulare mai intenşi decât cei 
utilizaţi pentru producerea stimulării cortexului motor primar. În cazul ariei motorii 
suplimentare apar mişcări de ambele părţi ale corpului. Organizarea somatotopiei 
este întâlnită şi la nivelul acestor arii. 

Studiile de anatomie au identificat încă o arie premotorie localizată în 
girusul cinguli (aria 24), care prezintă importanţă în motivaţie şi în planifiacrea 
direcţiei motorii. 

Citoarhitectura celor trei arii corticale motorii diferă de cea a ariilor 
senzoriale situate posterior şi de cea a ariilor prefrontale situate anterior. Astfel, în 
aria motorie primară, stratul IV pregnant individualizat în zonele posterioare, 
deoarece aici sosesc majoritatea inputurilor corticale senzoriale este absent. Prin 
faptul că stratul 4 este numit granular intern, ariile motorii devine astfel agranulare. 

Stratul 5 din cortexul motor primar are o populaţie marcată de neuroni 
piramidal giganţi (celulele Betz cu diametrul de 50-80um). Axonii acestor celule se duc 
în tractul corticospinal. Celulele Betz, denumire dată după numele descoperitorului 
acestora (Betz, 1874), reprezintă numai una din numeroasele populaţii nervoase ale 
milionului de axoni ce contribuie la formarea tractului corticospinal. Originea tractului se 
află la nivelul neuronilor de toate mărimile din stratul 5. 

Aproximativ jumătate din axonii tractului vin din cortexul motor primar (aria 
4 Brodmann). Mulţi din ceilalţi axoni aparţin celulelor ariei 6 şi celor din aria 
motorie suplimentară. O mică porţiune ia naştere în aria premotorie laterală şi în 
cortexul somatic senzorial (ariile 3, 2 şi 1). Axonii tractului corticospinal originari 
din cortexul motor se termină în zonele ventrală şi intermediară a măduvei 
spinării, în timp ce axonii proveniţi din cortexul somatic senzorial se termină în 
cornul dorsal. Ariile motorii ale cortexului cerebral primesc inputuri de la trei surse: 
1) de la periferie, direct de la nucleul talamic ventral posterolateral şi de la cortexul 
somatosenzorial primar şi indirect de la ariile senzoriale asociative prin intermediul 
ariilor premotorii; 2) de la cerebel, pe calea talamusului (prin partea orală a 
nucleului ventral posterolateral, prin partea caudală a nucleului ventrolateral şi 
printr-o subdiviziune a talamusului denumită aria X); şi 3) de la globus pallidus 
prin intermediul părţii orale a nucleului ventrolateral şi ventral anterior (Scheel Şi 
Strick, 1984; Hepp-Reymond, 1988; Rothwell şi colab., 1991). Ariile corticale 
motorii primesc importante inputuri şi de la cortexul senzorial şi de la ariile 
senzoriale asociative primare. 

Aceste conexiuni sunt organizate în mod homotipic, cortexul motor primind 
inputuri senzoriale de la cortexul senzorial care reprezintă aceeaşi parte a corpului. 
În plus, inputurile intracorticale către cortexul motor primar iau naştere în ariile 
motorii suplimentare şi laterale, care la rândul lor sunt influențate de inputul primar 
provenit din cortexul asociativ prefrontal şi parietal. 

Preston şi Whitlock (1961) şi Phillips (1966) au descoperit separat că 
neuronii corticospinali ai primatelor au conexiuni excitatorii puternice şi directe cu 
neuronii motori alfa. Axonii corticospinali excită şi neuronii motori gama, dar prin 
intermediul unor căi polisinaptice. Astfel, activarea neuronilor motori gama şi alfa 
permite fusurilor musculare să perceapă modificarea lungimii muşchiului în timpul 
mişcării unui membru, mişcare care produce scurtarea muşchiului. În afara 
conexiunilor indirecte neuronii corticospinali influenţează neuronii motori şi 
indirect. Lundberg (1979) a descoperit că una din importantele căi indirecte ale 
neuronilor motori care inervează muşchii braţului este reprezentată de neuronii 
propriospinali ai segmentului cervical superior al măduvei spinării, ce se 
proiectează la nucleii motori localizaţi mai jos cu unul sau cu două segmente. O 
altă cale indirectă se reteră la interneuronii inhibitori, care mediază inhibiţia 
corticospinală dinamică a neuronilor motori. 

Aceasta face posibilă, pe de o parte, rapiditatea şi precizia mişcărilor 
diferitelor segmente ale corpului luate separat (deget, antebraţul, gamba, mână, 

picior etc), iar pe de altă parte, integrarea în structuri motorii complexe, cu derulare 
simultan-serială a mişcărilor simple, secvenţial-singulare, care duce la formarea 
variatei game a deprinderilor motorii implicate ca verigi executive, finalizatoare atât 
în structura activităţii fizice, cât şi în a celei intelectuale. 

Ariile corticale motorii (primară, premotorie şi suplimentară) exercită 
control indirect asupra neuronilor motori spinali şi prin intermediul proiecţiilor 
paralele care ajung la neuronii trunchiului cerebral (neuronii reticulospinali şi alţi neuroni). 

Pentru a constata modul în care neuronii ariei motorii primare participă la 
iniţierea şi controlul mişcărilor, Evarts ( 1968) şi Evarts şi Tanji (1976) au făcut 
înregistrări neuronale singulare la maimuţele antrenate în efectuarea unor sarcini 
simple. Astfel, autorii au constatat că unele populaţii neuronale erau active în 
timpul flexiei, iar altele în timpul extensiei, iar modularea activităţii lor tipice avea 
loc înaintea contracţiei muşchilor relevanţi. Acest fapt demonstrează în mod direct 
că, cortexul motor primar participă la iniţierea sau declanşarea mişcărilor. 
Cercetătorii au mai demonstrat prin frecvenţa descărcărilor că neuronii tractului 
corticospinal encodează mai mult forţa utilizată pentru mişcarea unui membru decât 
modificarea poziţiei acelui membru. În afara neuronilor care encodează mărimea 
forţei excitate, la nivelul cortexului motor primar se encodează şi rata acelei forţe. 
Aceşti neuroni controlează viteza mişcării. Ei sunt asimilați de neuronii sistemului 
rubrospinal, a căror activitate este legată în principal de dinamica forţei şi de viteza 
membrului (Bruys şi colab., 1986; Cheny şi Fetz, 1980). 

Direcţia mişcării este encodată de populaţii de neuroni şi nu de celule 
singulare. Georgopoulos (1986) a constatat că activitatea neuronilor individuali 
variază cu direcţia mişcării; ei sunt stimulaţi brusc în cazul mişcărilor efectuate 
în direcţii preferate şi rămân tăcuţi în timpul mişcărilor făcute în direcţie opusă. 
Mai mult, neuronii stimulaţi de direcţia preferată se află în coloane corticale 
similare. Neuronii individuali, care contribuie la efectuarea unei mişcări în direcţia 
preferată, contribuie într-un grad mai mic la efectuarea mişcărilor în alte direcţii. 
În cazul mişcărilor automate, răspunsul neuronal este mult mai lent. Neuronii 
cortexului motor primar primesc informaţii cu privire la poziţia şi viteza mişcării 
prin inputuri senzoriale. 

Ca şi neuronii din cortexul somatic senzorial, neuronii cortexului motor au 
la periferie câmpuri receptoare. Unele răspund la stimulii tactili, altele la mişcările 
mâinilor iar altele la întinderea muşchilor individuali şi la rotația articulară. 
Asanuma şi Rosen (1972) au constatat că unii neuroni din cortexul motor primesc 
inputuri proprioceptive de la muşchii către care se proiectează, în timp ce alţii 
primesc inputuri de la pielea care vine în contact cu muşchii care se contractă. 
Acest input senzorial este transmis cortexului motor prin fibre corticocorticale 
provenite de la cortexul somatic senzorial şi prin căi talamice directe. Phillips 
(1966) sugerează că circuitele transcorticale transportă informaţia aferentă de la 
muşchi şi controlează contracția musculară printr-o cale lungă sub formă de 
buclă. Acest feedback supraveghează în plus reflexul de întindere, atunci când 
mişcarea unui membru întâlneşte un obstacol neaşteptat. Apariţia bruscă a unei 
greutăţi suplimentare produce o modificare marcată în paternul cortical de 
descărcare. 

- In condiţii optime de atenţie, noi putem răspunde la stimulii senzorali în 
120-150mms (timpul cel mai scurt este pentru stimulii proprioceptivi sau auditivi, iar 

cel mai lung pentru stimulii vizuali din cauza sinapselor extraretiniene). În contrast, 
timpul necesar pentru prepararea unei mişcări spontane poate lua sute de 
milisecunde. Acest timp de preparare creşte odată cu anticiparea complexităţii 
răspunsului şi cu gradul preciziei cerute. El mai depinde şi de gradul prelucrării 
care este necesar pentru a da un răspuns adecvat la stimulul particular. Latenţa se 
scurtează când subiectul cunoaşte dinainte stimulul cu care are de-a face şi 
răspunsul pe care îl are de dat (timpul de reacţie simplu). Timpul de reacţie se 
lungeşte când subiectul trebuie să anticipe stimulii şi răspunsurile la aceştia (timpul 
de reacţie la alegere). Timpul de reacţie la alegere creşte liniar cu numărul 
alternativelor de răspuns, relaţie care reflectă o prelucrare în plus, necesară 
selecţionării şi programăii răspunsului corespunzător (Ghez, 1991). Lezarea ariilor 
parietală posterioară, motorie suplimentară şi premotorie laterală duce la apariţia 
unor tulburări mai complexe de mişcare decât lezarea cortexului motor primar. În 
timp ce lezarea cortexului motor dă deficite, lezarea ariilor premotorii afectează 
abilitatea de dezvoltare a strategiilor corespunzătoare pentru mişcare. Când unei 
mimuţe cu leziuni la nivelul acestor arii i se pune mâncare în spatele unui paravan 
transparent cu deschidere laterală, aceasta insistă să ajungă la mâncare direct 
bătând cu labele în paravan (Moll şi Kupers, 1977; Weinrich şi Wise, 1982). 

Aceste simptome sunt similare apraxiei oamenilor cu leziuni ale cortexului 
asociativ frontal sau parietal posterior. Pacienţii cu apraxie nu au nici deficite 
motorii şi nici tulburări de sensibilitate. Ei sunt capabili să efectueze corect mişcări 
simple, dar devin incapabili atunci când au de efectuat acte complexe care cer 
contracţii musculare secvențiale sau strategii de planificare, cum ar fi pieptănatul 
părului sau spălatul dinţilor. 

Aria motorie suplimentară joacă un rol important în programarea secvenţelor 
complexe ale mişcărilor. Mişcările provocate de stimulare a ariei motorii 
suplimentare cer un timp mai lung şi trenuri mai întinse de impulsuri decât 
mişcările evocate de cortexul motor primat. Acestea includ paternuri complexe de 
mişcări, cum ar fi orientarea corpului sau deschiderea şi închiderea mâinii. Multe 
mişcări sunt bilaterale, dar mişcările care implică muşchii proximali pot fi mediate 
de proiecţiile directe ale ariei motorii suplimentare către măduva spinării. Cele 
care interesează muşchii distali par a fi mediate indirect prin conexiunile cortexului 
motor, deoarece ele dispar în cazul lezării cortexului motor (Roland şi colab., 1980; 
Wise şi Strick, 1984; Massion şi colab., 1989). 

Rolul ariei motorii suplimentare în programarea şi nu în executarea 
mişcărilor complexe a fost descoperit de Roland şi colab. (1980), în timp ce studiau 
fluxul sanguin cerebral la persoanele care aveau sarcina de a executa mişcări 
complexe. În timpul sarcinilor simple, fluxul sanguin creşte dramatic în aria 
controlaterală a mâinii din cortexul motor primar şi cortexul somatic senzorial, dar 
nu creşte semnificativ în aria premotorie laterală. In timpul mişcărilor complexe ce 
implicau toate degetele, creşterea fluxului sanguin cerebral se extindea şi asupra 
ariei motorii suplimentare. Când subiectul era pus să repete mintal mişcările 
degetelor, fără a le executa, fluxul sanguin creştea numai în aria motorie 
suplimentară. In anul 1984, Brinkman a constatat două feluri de deficite motorii 
după lezarea ariei motorii suplimentare. Primul duce la imposibilitatea maimuţei de 
a orienta mâna şi degetele, în mod corespunzător, pentru a scoate o alună dintr-o 
mică gaură. Al doilea, afectează sever abilitatea maimuţei de a utiliza ambele 

mâini pentru a trece o bucăţică de aliment prin gaura unei plăci de plastic. 
Maimuţa normală împinge alimentul prin gaură cu o mână şi-l prinde cu cealaltă. 
Animalul lezat împinge alimentul cu câte un deget de sus în jos şi de jos în sus, 
nereuşind să-l treacă prin gaură. Prin urmare, lezarea unilaterală a ariei motorii 
suplimentare dă deficite de coordonare bimanuală. 

Aria motorie suplimentară joacă un rol important şi în coordonarea posturii 
şi a mişcărilor voluntare (Massion şi colab., 1989). În timpul efectuării unei 
mişcări voluntare, operează două programe motorii coordonate dar independente. 
Unul iniţiază mişcarea membrului, iar celălalt generează un răspuns coordonat 
postural. Acest al doilea program necesită integritatea ariei motorii suplimentare. 

Cortexul premotor este mai puţin înţeles, dar s-a constatat că el primeşte 
principalele sale inputuri de la cortexul parietal posterior. Proiecţiile sale abundente 
sunt 
trimise în regiunea trunchiului cerebral, care contribuie la formarea, sistemului 
descendent medial (sistemul reticulospinal) şi în măduva spinării, care controlează 
musculatura axială şi proximală. Aceste conexiuni l-au determinat pe Kuypers 
(1985) să sugereze că aria cortexului premotor joacă un rol primar în controlul 
musculaturii axiale şi proximale şi în iniţierea fazelor de orientare a corpului şi 
braţelor către ţintă. Mulţi neuroni ai cortexului premotor sunt stimulaţi atunci când 
animalul primeşte un ordin. Acest fapt arată că activitatea ariei premotorii laterale 
are rolul de a prepara animalul pentru executatrea unui ordin. 

Un pas important pentru prepararea mişcării constă în focalizarea atenţiei 
asupra stimulului frapant şi asupra relaţiei spaţiale dintre obiecte. 

Informaţiile cu privire la lumea externă transmise prin variate modalităţi 
senzoriale trebuie corelate cu informaţia despre poziţia braţelor şi corpului nostru, 
precum şi cu starea motivaţională. 

Acum este clar că anatomia şi fiziologia cortexului parietal posterior joacă 
un rol important în aceste procese. 

La maimuțe, cortexul parietal posterior cuprinde ariile 5 şi 7. La om, mai 
sunt incluse girusul supramarginal (aria 39) şi girusul angular (aria 40) cu marcate 
specializări hemisferice. Cortexul parietal posterior stâng este specializat în 
prelucrarea informaţiei lingvistice, iar cortexul parietal posterior. drept este 
specializat în prelucrarea informaţiei spaţiale. Bolnavii cu leziuni în aceste arii au 
severe tulburări de atenţie descrise ca neglijări ale stimulilor tactili şi vizuali de 
partea opusă afecțiunii cerebrale. De asemenea, ei prezintă şi erori caracteristice 
de localizare a obiectelor în spaţiu, iar abilitatea de recunoaştere sau de afectare a 
gesturilor complexe este defectuoasă. Deşi sensibilitatea este în întregime normală, 
aceşti pacienţi nu recunosc obiectele complexe plasate în mână şi nici nu pot 
descrie obiectele tridimensionale. Tipic este faptul că ei nu pot face uz de 
informaţiile provenite din partea controlaterală a corpului sau din câmpul vizual 
controlateral. Ei sintetizează incorect coordonatele spaţiale, iar mişcările lor nu sunt 
în acord cu coordonatele spaţiale ale obiectului: când copiază un desen, elementele 
din partea opusă leziunii sunt neglijate. 

Aria 5 primeşte inputurile sale principale de ia nivelul cortexului somatic 
senzorial (ariile 3,1 şi 2) şi leagă aceste inputuri somatosenzoriale de poziţia 
membrelor. De asemenea, aria 5 este informată de către sistemul vestibular despre 
orientarea capului în spaţiu, de aria premotorie despre planul motor şi de inputurile 

de la cortexul cingulat limbic despre starea motivaţională. La rândul său, aria 5 
trimite proiecţii în ambele arii posterioare 7 şi anterior la aria premotorie. Aria 7 
este implicată primar în prelucrarea informaţiilor vizuale legate de localizarea 
obiectelor în spaţiu. 

În aria 7, informaţiile vizuale sunt integrate cu inputurile somatosenzitive 
provenite din aria 5 şi cu inputurile din aria 22. 

Aria 7 direcţionează mişcările prin proiecţiile sale în aria ieiitolătig şi în 
partea laterală a cerebelului (Mountcastle şi colab., 1975; Kubota şi Hamada, 1978; 
Humphrey, 1979; Ghez, 1991). Majoritatea datelor cu privire la rolul ariilor 
asociative parietale în controlul motor au fost obţinute de Mountcastle şi colab. 
(1975). Aceştia au studiat activitatea neuronală a regiunilor respective în timpul 
comportamentului neural şi au constatat că descărcarea neuronilor de la acest nivel 
este modulată de starea de atenţie. În aria 5 există două clase de neuroni care 
prezintă interes pentru posibilul lor rol în iniţierea mişcărilor. 

Neuronii din prima clasă, numiţi neuroni de proiecţie ai braţului, sunt 
stimulaţi numai când maimuța atinge obiectul dorit (mâncarea sau stimulul 
recompensant) din mediul înconjurător. Aceşti neuroni nu răspund la stimulii 
senzoriali şi nu sunt stimulaţi de mişcarea membrului în aceeaşi regiune spaţială 
în absenţa obiectului de interes. Neuronii din a doua clasă, din aria 5, numiţi 
neuroni de manipulare a mâinii devin activi numai când mâna animalului 
explorează obiecte de interes. 

Neuronii cu proprietăţi similare, dependenţi de mişcare, sunt găsiţi şi în aria 
7. Astfel, neuronii cortexului parietal posterior pot fi stimulaţi de stimuli senzoriali 
numai în contextul răspunsurilor motorii comportamentale specifice. Prin integrarea 
informaţiei privind poziţia animalului şi cea a țintei, ariile parietale posterioare 
creează contextul cadrului de referinţă pentru direcționarea mişcării. 

În rezumat, cortexul motor primar (M1) din fronatala ascendentă corespunde 
ariei 4 Brodman, iar cortexurile motorii non-primare acoperă aria 6 Brodmann. 
Studiile citoarhitectonice recente au arătat că delimitarea ariilor agranulare 4 şi 6 
este dificilă şi au pus la îndoială unicitatea citoarhitectonică a ariei 6. Prin metode 
electrofiziologice, aria 6 a fost împărţită în două: aria motorie suplimentară, 
situată în mare parte pe faţa internă a lobului frontal şi aria premotorie situată pe 
convexitate. Prin stimularea cortexului motor primar, Penfield şi Rasmussen (1950) 
au desenat pe suprafaţa circumvoluţiei frontale ascendente o hartă a corpului uman, 
pe care au denumit-o homunculus. Partea inferioară a circumvoluţiei frontale 
ascendente, de deasupra scizurii lui Sylvius, provoacă contracturi ale muşchilor 
buco-lingulo-faciali. Partea micjlocie a circumvoluţiei corespunde membrului 
superior şi mâinii, iar lobul paracentral comandă membrul inferior. Suprafaţa 
„segmentelor corpului de pe această hartă este legată mai mult de rolul lor 
fiziologic (precizia, fineţea şi utilitatea mişcărilor) decât de dimensiunile anatomice 
ale acestora. Un anumit grad de somatotopie se regăseşte şi în ariile motorii 
suplimentară şi premotorie. 

Wise şi Strick (1984) au demonstrat că aria motorie suplimentară este 
conectată în principal cu nucleii cenuşii centrali, iar cortexul motor primar şi aria 
premotorie sunt legate de cerebel. 


E] 


E] 


Anatomia funcţională a sistemului nervos 521 


Aria premotorie şi aria motorie suplimetară intervin în pregătirea motorie 
şi în controlul senzorial al mişcării. 

Câmpul oculomotor frontal nu ocupă decât o parte a ariei 8, cea din spatele 
celei de a 2-a circumvoluţii frontale, în contact direct cu circumvoluţia frontală 
ascendentă (Pierrot-Deseilligny, 1994). 

Stimularea electrică a acestei regiuni la maimuţă provoacă apariţia sacadelor 
oculare, asemănătoare cu sacadele spontane ale animalului din libertate. 

La nivelul piciorului celei de-a treia circumvoluţii frantale stângi se află aria 
Broca (aria 44 şi 45 Brodmann). Pentru integrarea motorie sunt indispensabili şi 
centrii de integrare somestezică sau multimodală (ariile 5 şi 7). 

Eterenţele sistemului corticospinal sau piramidal sunt constituite din fibre 
motorii cu origine corticală, care ajung fără sinapsă în cornul anterior al măduvei. 
La formarea acestui sistem contribuie celulele Betz şi alte celule piramidale de talie 
normală, din circumvoluţia frontală ascendentă şi din ariile vecine. Axonii se 
reunesc în centrul semioval constituind un fascicul compact în braţul posterior al 
capsulei interne. 

Fibrele cele mai anterioare asigură motilitatea feţei, iar cele mai posterioare 
pe cea a membrului inferior. Fasciculul geniculat trece prin spatele genunchiului şi 
nu prin genunchiul capsulei interne, aşa cum se credea (Duyckaerts şi Hauw, 1996). 

În treimea medie a piciorului mezencefalic axonii se regrupează, iar în punte 
sunt disociaţi de nucleii pontini ai căror neuroni trimit axoni spre cerebel. În bulb, 
axonii fasciculului corticospinal formează pe faţa anterioară a acestuia, un fascicul 
compact numit piramidă, de unde şi calificativul de piramidal utilizat în desemnarea 
acestei căi motorii. La acest nivel, cel puţin 75% din fibre se încrucişează, dând 
naştere tractului corticospinal lateral. O parte din fibrele neîncrucişate formează 
tractul cortico-spinal anterior, iar o altă parte descind împreună cu fibrele 
încrucişate ale tractului lateral ipsilateral. 

Secţionarea fasciculului piramidal la maimuţă produce tulburări motorii 
moderate, care nu intereseză decât mişcările fine ale extremităților. Lezarea 
fasciculului piramidal la om are consecinţe grave. 

Aria motorie secundară (M2) are dimensiuni mai mici decât aria MI şi 
corespunde ariei somestezice secundare (40 şi 43), peste care se suprapune, la baza 
circumvoluţiilor pre şi postcentrale. Ea are rol în comanda motorie ipsilaterală a 
feţei. În această arie corpul este reprezentat cu corpul rostral şi cu extremităţile 
inferior caudal. Eferenţele iau calea fibrelor corticostriate incluse în circuitele 
teedback care interesează nucleii bazali şi talamusul, 


Concluzii privind structura şi funcţiile cortexului anterior 


Din datele de mai sus rezultă că între zonele motorii primare şi zonele 
senzoriale primare există o comunicare înalt diferențiată şi selectivă, atât prin 
intermediul fibrelor comisurale şi de asociere, cât şi prin intermediul circuitelor 
subcorticale. Aceste conexiuni creează posibilitatea transferului şi comunicării 
oricărui mesaj modal (sau plurimodal incitator) pe oricare grup muscular somatic 

(scheletic), una şi aceeaşi reacţie motorie putându-se produce la acţiunea mai multor 
stimuli modali (vizuali, auditivi, tactili), iar mai multe tipuri de reacţii motorii se pot 
realiza la acţiunea unuia şi aceluiaşi stimul. i 

Această situaţie conferă comportamentului motor mediat psihic un înalt grad 
de plasticitate şi diversitate. 

Legăturile de proiecţie ale cortexului premotor cu formațiunile subcorticale 
alcătuiesc una din componentele cele mai importante ale sistemelor extrapiramidale, 
care spre deosebire de căile piramidale (directe), ajung la centrii motori finali din 
trunchiul cerebral şi măduva spinării după o serie de comutări la nivelul unor 
formaţiuni subcorticale. 

În privinţa fluxului impulsurilor aferente corticale motorii şi premotorii, 
acestea îşi au originea şi în alte structuri subcortiacale decât cea a scoarței 
senzoriale. De exemplu, canalele de transmisie a informaţiei către ariile regiunii 
precentrale sunt constituite , în cea mai mare parte, din căile care vin de la cerebel 
prin nucleul roşu şi talamus. 

Din punct de vedere operaţional, conexiunea inversă care se realizează în 
activitatea integrativ reflexă a scoarţei motorii (şi premotorii) poartă informaţia 
legată de efectul răspunsurilor şi acţiunilor motorii şi de concordanța sau 
discordanţa acestor efecte cu obiectivele şi parametrii proiectaţi. Este vorba, prin 
urmare, de o conexiune inversă corectoare, care permite sesizarea mişcărilor 
eronate şi evitarea lor ulterioară, precum şi modularea selectiv-adaptativă a 
caracteristicilor mişcărilor corecte (traiectorie, amplitudine, viteză , ritm, tempou, 
cursivitate etc) în funcţie de specificul sarcinilor activităţii şi de condiţiile de 
desfăşurare a acesteia (Pribram, 1971). Este de la sine înţeles că afectarea 
(lezarea) acestei conexiuni inverse duce la grave tulburări ale praxiei (manuale -şi 
generale) concretizate, în primul rând în discoordonări ale complexelor motorii şi 
în alterarea direcţiei, preciziei şi fluenţei mişcărilor. 

Dezvoltarea şi creşterea gradului de complexitate a actelor comportamentale 
de tip explorator şi instrumental-finalist au dus la diferenţierea în lobul frontal a 
unor zone integrative de ordin superior (terțiare şi cuaternare), distincte de ariile 
motorii şi premotorii (ariile 4, 6 şi 8). Este vorba de zonele specifice frontale, care 
din punct de vedere citoarhitectonic se caracterizează prin prezenţa celulelor 
stratului IV, ce recepționează fluxurile de informaţie de la nivelul formațiunilor 
subcorticale (nucleii bazali, nucleii talamici şi hipotalamici, cerebel). De asemenea, 
în zonele respective, sunt puternic reprezentate elementele neuronale piramidale de 
talie mijlocie, care realizează complexe conexiuni intra şi interfrontale, comutări 
senzorio-ideomotorii şi proiecţii corticofugale spre segmentele subordonate ale 
nevraxului (Teuber, 1972). 

Graţie acestor particularităţi structural-organizaţionale, zonele frontale de 
ordinul III, IV etc. dobândesc şi funcţii informaţional integrative de un gen deosebit. 
Astfel, ele realizează integrarea unor forme superioare ale activităţii orientate 
(finaliste) bazate pe planificare şi anticipare, pe corelarea şi coadaptarea dinamică, 
selectivă a motivelor, obiectivelor sau scopurilor şi mijloacelor. 


La om, aceste zone care ocupă aproape 1/4 din întregul teritoriu al scoarţei 


cerebrale, au o dezvoltare superioară faţă de zonele similare din creierul celorlalte 

animale. Se poate presupune că, filogenetic, salturi calitative în organizarea globală 
(de ansamblu) a comportamentului în raport cu solicitările mediului extern şi cu 
satisfacerea stărilor proprii de motivaţie se leagă, cu precădere, tocmai de 
constituirea şi dezvoltarea mecanismelor subordonate de comandă-control ale 
cortexului frontal. De aceea, în interpretarea organizării structural-funcţionale a 
creierului uman nu este lipsit de temei ca principiul general al corticalizării să fie 
întregit cu principiul particular al frontalizării (Arseni, Golu, Dănăilă, 1993). 

Cortexul frontal realizează multiple conexiuni de tip proiectiv atât centrifuge, 
cât şi centripete, cu diversele formaţiuni situate la niveluri inferioare ale nevraxului; 
cu o anumită grupă de nuclei mediali ai talamusului, cu corpii striaţi, cu sistemul 
limbic şi cu cerebelul. 

Totodată, ariile frontale propriu-zise stabilesc un vast evantai de legături 
bilaterale atât cu ariile din regiunea precentrală, cât şi cu cele situate posterior 
scizurii lui Rolando şi pe feţele internă şi bazală a hemisferelor cerebrale. Prin 
intermediul unor astfel de legături, devin posibile coordonarea şi sincronizarea 
activităţii tuturor zonelor şi structurilor corticale, în concordanță cu logica 
desfăşurării comportamentului. 


Particularităţile structural-funcţionale ale zonelor 
mediobazale ale scoarţei cerebrale 


Din punct de vedere anatomic, regiunea mediobazală este alcătuită din 
porțiunile marginale ale neocortexului (care intră, aşa cum am menţionat, în 
componenţa sistemului limbic), din ariile situate pe faţa inferioară (bazală) şi 
parţial din faţa internă a lobilor frontali şi parietali (câmpurile 11, 12, 20, 31, 32 
Brodmann). La acestea se raliază apoi şi zone filogenetic mai vechi. În segmentele 
mediobazale predomină celulele de tip granular, poligonal şi cele piramidale de talie 
mijlocie. Principalele conexiuni proiective se realizează cu nucleii amigdalieni, 
grupa nucleilor anteriori şi parţial cea nucleilor mediali ai talamusului, cu 
hipotalamusul şi cu corpii striaţi. Prin fibrele de tip asociativ, segmentele 
mediobazale se leagă şi interacționează cu cortexul posterior şi anterior. Aceste 
segmente reprezintă şi un mecanism de tip tampon, care mijloceşte transferul şi 
comutarea mesajelor de la centrii sintezei aferente la cei ai sintezei eferente, precum 
şi în sens invers de la centrii de comandă din lobii frontali la centrii gnozici din 
lobii parietal, temporal şi occipital. 

Cercetările experimentale şi clinice din ultimile trei decenii au adus o 
modificare semnificativă a reprezentării noastre despre rolul funcţional al 
segmentelor mediobazale ale scoarţei cerebrale. În primul rând, s-a demonstrat că 
aceste segmente asigură condiţiile de fond şi operaţile pregătitoare ale comporta- 
mentului (tonusul de excitabilitate, tonusul afectiv, activarea şi preselecția incitaţiilor 
motivaţionale, potenţarea energetică a reacţiilor de răspuns) prin conectarea 
sistemului nervos somatic (al lumii externe) cu cel vegetativ, autonom şi endocrin 
(al lumii interne). 

Stimularea zonelor respective cu curent electric nu provoacă descărcări 
rapide şi nici impulsuri după legea „tot sau nimic“. Ele răspund prin descărcări 
lente, care se accelerează treptat, influențând astfel starea de excitabilitate a restului 
scoarţei cerebrale. Pe această bază se presupune că un al doilea rol funcţional 
important al zonelor mediobazale îl reprezintă operaţia de întărire pozitivă sau 
negativă în cursul procesului de formare a noilor legături temporare şi, implicit, în 
elaborarea actelor comportamentale adaptative. Se pare că tocmai la acest nivel se 
închide circuitul dintre stările de motivaţie internă ale organismului şi efectul 
comportamentului destinat satisfacerii lui. 

În cazul unui efect pozitiv, se reduce starea de tensiune şi se instalează starea 
de satisfacţie şi de confort psihofiziologic; în cazul unui efect negativ, se intensifică 
comportamentul de explorare, pentru găsirea unor noi posibilităţi de satisfacere. În 
acest sens, deosebit de relevante sunt experienţele efectuate asupra zonelor limbice. 

Înregistrarea biopotanţialelor de la acest nivel a arătat că fiecare întâlnire 
pozitivă sau negativă provoacă puternice descărcări electrice. În cazul lezării 
zonelor limbice, s-au perturbat reacţiile scoarţei la efectele acţiunilor efectuate, 
descărcările bioelectrice dobândind un caracter neselectiv, indiferent de semnul 
întăririi sau de prezenţa ori absenţa ei (Olds şi Olds, 1964; Delgado, 1971; 
Valenstein, 1973). 

În al treilea rând, s-a stabilit că ariile mediobazale ale scoarţei nu se leagă 
numai de integrarea informaţiilor olfactive şi gustative, ci şi de analiza şi de sinteza 
variatelor tipuri de semnale provenite din mediul intern, dobândind prin aceasta un 
rol deosebit în realizarea şi menţinerea homeostaziei psihofiziologice a organis- 
mului. 

Legăturile strânse între zonele mediobazale, îndeosebi între ariile limbice şi 
scoarţa frontală inferioară, pledează în favoarea ipotezei că în regiunea frontală 
are loc compararea şi integrarea funcţională a două tipuri de feedback-uri: pe de 
o parte, feedback-ul de la veriga kinestezico-motorie orientat spre lumea externă, 
iar pe de altă parte, feedback-ul prin care se asigură controlul asupra funcţiilor şi 
stărilor fiziologice interne. Devin astfel posibile înregistrarea şi evaluarea variațiilor 
atât din mediul extern, cât şi din mediul intern, condiţie esenţială a organizării şi 
desfăşurării optime a comportamentului. 

Capitolul IV 


METODE ŞI TEHNICI DE INVESTIGARE 


Introducere 


Între gradul de cunoaştere a anatomiei creierului şi înțelegerea funcţionării 
lui, există o legătură complexă şi indisolubilă. Astfel, pentru lămurirea multor 
probleme actuale se impune aplicarea unor metode de studiu din ce în ce mai 
perfecţionate (fiziologice, anatomice şi neuropsihologice). 

Circumscrierea registrului acestor metode depinde de profunzimea sau 
nivelurile la care se abordează raportul creier-funcţie-psihic. 

Legat de aspectele concrete ale cunoaşterii şi de optica disciplinelor 
particulare (fiziologice, anatomice, psihologice) unele tehnici şi metode se adresează 
fiziologiei, altele anatomiei şi a treia categorie revine psihologiei. 

Dezvoltarea rapidă a procedeelor de examinare din ultimile două decenii 
reflectă valoarea crescândă a acestora în scopuri diagnostice, de îngrijire şi tratare 
a pacienţilor cu deficite neuropsihice şi de recuperare a celor cu tulburări cognitive 
şi comportamentale. 

Evaluarea neuroanatomică şi psihologică contribuie atât teoretic, cât şi 
practic la dezvoltarea semnificativă a neurologiei, psihologiei clinice şi psihiatriei. 

În practică, examenele neuroanatomic şi psihologic servesc mai multor 
scopuri. De exemplu, aceiaşi informaţie utilizată în scop diagnostic sau pentru 
realizarea unui program de cercetare ne poate furniza date discriptive şi pentru 
alcătuirea unui program individual de recuperare. În alte cazuri, datele obţinute prin 
cercetare şi diagnostic aduc informaţii utile pentru determinarea impactului 
comportamentalal al unei leziuni cerebrale (Lezak, 1997). 

Dezvoltarea recentă a tehnicilor neuroradiologice a redus mult contribuţia 
neuropsihologiei în indicarea diagnosticului de localizare lezională. Cu toate acestea 
examenul neuropsihologic continuă şi azi să aducă informaţii critice în diagnos- 
ticul diferenţial al demenţelor şi al depresiilor pacienţilor vârsnici, precum şi în 
identificarea problemelor comportamentale asociate bolilor cerebrale la debut (Zec, 
1993; Dănăilă şi colab. 1996). La câţiva ani de la producerea unui traumatism 
cerebral sau a unei intoxicații numai deficitele psihocomportamentale reziduale pot 
indica prezenţa unei leziuni cerebrale. 

Astăzi, examenul E Aaa DE atu Ap sani pentru descrierea 
tratament adecvat, pentru d aia unui antrenament cc otel eficace şi pentru 
reîncadrarea educaţional-vocaţional corespunzătoare. De exemplu, pentru ca 

recuperarea să fie eficientă, este necesar ca procedurile aplicate să se bazeze pe 
date neurocomportamentale detaliate şi adecvate. Estimarea gradului şi calităţii 
ameliorării sau agravării bolnavilor este necesară şi în tratamentele medicale şi 
neurochirurgicale unde se impune aplicarea unor examene neuropsihologice precise 
şi adecvate (Filley şi colab., 1990; Morris şi colab., 1991). 

Examinările neuropsihologice repetate ajută la anticiparea gradului şi 
calităţii ameliorării unor maladii acute (stroke, traumatisme cerebrale) sau a 
efectului unor condiţii deteriorante (demenţe, scleroze multiple). 

În cadrul cercetării clinice, metodele şi tehnicile de investigare includ 
descifrarea organizării funcţiomnale a sistemului nervos central, dezvoltarea 
criteriilor de clasificare a funcţiilor neuropsihologice, descrierea comportamentelor 
din cadrul diferitelor afecţiuni neurologice şi evaluarea eficacităţii tratamentelor. 

Legiştii şi judecătorii apreciază din ce în ce mai mult importanţa 
disfuncţiilor cerebrale în apariţia comportamentelor deviate sau criminale, în 
deteriorarea desfăşurăii normale a vieţii şi în apariţia inconvenientelor familiale, 
după accidente, intoxicații stroke sau alte evenimente nocive, care duc la lezarea 
creierului. Prin urmare, metodele de investigare a anatomiei şi fiziologiei creierului, 
precum şi examenul neuropsihologic meticulos şi repetat pot evidenția defecte 
subtile inaccesibile unui observator neexperimentat. Abilităţile clinice şi experienţa 
neuropsihologică a examinatorului au un rol important în interpretarea corectă a 
modelelor de deticit, întrucât acestea pot fi generate şi de alte circumstanţe decât 
afectarea creierului. Apoi, situaţiile care ţin de cultură, de factorii educaţionali sau 
de alţi factori sociali, pot amplifica dezvoltarea anumitor funcţii în detrimentul 
altora, în timp ce deprivările au tendinţa de a diminua capacitatea cognitivă 
(Adams şi colab., 1982; Lister şi Fishbein, 1988). 

Pentru cei cu leziuni cerebrale, documentaţia asupra nivelului cognitiv 
premorbid ar putea sluji drept standard de comparaţie în performanţa actuală. Dar 
cum foarte puţini indivizi îşi fac examenul neuropsihologic complet când sunt 
adulţi, tineri şi sănătoşi, în majoritatea cazurilor standardul de comparaţie trebuie 
evaluat în raport cu informaţiile disponibile la momentul în care leziunea cerebrală 
este deja cunoscută sau suspicionată (Lezak, 1997). Deşi unii autori au utilizat 
pentru standardul de comparaţie medii populaţionale, nivelul profesional premorbid 
înalt sau marile realizări personale ale bolnavului permit obţinerea de către 
examinator a unor criterii directe de identificare a unui standard de comparaţie 
valabil în raport cu performanţa actuală. 


1. METODE ŞI TEHNICI FIZIOLOGICE 


Cele două modalităţi de transmitere a informaţiei - electrică şi chimică - 
oteră două seturi de tehnici de investigare: stimularea şi înregistrarea electrică şi 
stimularea şi înregistrarea chimică. 

Stimularea şi înregistrarea electrică 


Stimularea electrică pentru mimarea activităţii naturale a creierului este 
cunoscută de foarte mult timp. 

Bartholow, profesor de medicină din Cincinati, a stimulat electric, în 1874, 
cortexul cerebral al unei femei, care ulterior a decedat ca urmare a unui ulcer malign 
al scalpului. Prin inducerea contracturii musculare la membrele de partea opusă, 
autorul a confirnmat datele obţinute anterior pe animale prin aceeaşi metodă, de 
către Fritsch şi Hitzig. 

Stimularea localizată implică în mod necesar utilizarea electrozilor cu un 
singur fir. Electrozii pot fi atât de subţiri încât să permită stimularea neuronilor 
individuali. 

Pentru studii comportamentale se utilizează electrozi mai mari, care 
activează sute sau mii de celule cerebrale. 

Şocurile electroconvulsive reprezintă stimularea electrică cea mai intensă. 
În astfel de situaţii, se trece transcranian un curent electric mai intens, care induce 
o criză convulsivă. Această tehnică traumatică deşi nu oferă nici o imagine 
asupra funcţionării cerebrale, este considerată de unii cercetători ca fiind un 
tratament util pentru bolnavii depresivi. 

Tehnica electrozilor implantaţi a furnizat date valoroase cu privire la 
fiziologia creierului. 

În prezent, ea este folosită atât experimental, cât şi în scop terapeutic. 
Aceasta nu înseamnă că trebuie să admitem ideea greşită, conform căreia, 
oamenii vor putea acţiona numai după voinţa psihoterapeutului. În tendinţa de 
exagerare a potenţialului de utilizare a tehnicilor de manipulare cerebrală, unii 
cercetători văd în mod eronat în aceste procedee nu numai posibilitatea vindecării 
tulburărilor psihiatrice intratabile, ci şi modalitatea de condiţionare a unui anumit 
comportament social sau de blocare a unei acţiuni nedorite (Dănăilă şi Golu, 
1988). Stimularea prin unde radio şi controlul fizic de la distanţă asupra funcţio- 
nării creierului şi comportamentului, urmăreşte să pună în evidenţă specializarea 
funcţională a diferitelor zone ale creierului în condiţiile menţinerii integrităţii lui 
structurale (Delgado, 1971). Prin stabilirea unei legături bilaterale de tip feedback, 
între subiect şi examinator, se crează posibilitatea urmăririi îndelungate a dinamicii 
funcţionale a zonelor interesate şi a stimulării lor dirijate, ; evidenţiindu-se 
specificitatea răspunsurilor comportamentale. Explorarea diferitelor zone corticale 
şi subcorticale aparţinând sistemului extrapiramidal, limbic şi diencefalic a dus la 
înregistrarea unor comportamente senzoriomotorii şi stări afectiv-emoţionale de 
diferite grade de complexitate, coerentă şi direcţionalitate. 

În afara relevării specializării funcţionale a zonelor explorate s-a putut 
demonstra şi faptul că gradul de complexitate şi specificitate al răspunsurilor 
provocate este direct proporţional cu nivelul ierarhic la care se situează zona 
stimulată. Astfel, stimularea zonelor corticale a dus la declanşarea unor acte 

comportamentale mai complexe şi mai închegate, foarte apropiate de cele realizate 
în mod normal de către animal, decât stimularea unor structuri ierarhic inferioare, 
mezencefalice sau diencefalice. i 

Deşi la om această metodă a fost utilizată pe scară foarte redusă 
constatările făcute au dus la concluzia că actele comportamentale au o bază de 
integrare semnificativ mai largă, cel puţin la nivelul scoarţei cerebrale, decât cele 
ale animalelor. Pentru provocarea unui act compus din mai mute verigi senzorio şi 
- ideomotorii, la om este necesară stimularea unui număr mai mare de puncte decât la 
animalele de experienţă. Conectarea telemetrică a creierului studiat la un computer 
echipat cu programe speciale de prelucrare-interpretare a datelor despre dinamica 
funcţională a creierului şi de emitere a comenzilor de control va permite obţinerea de 
date noi privitoare nu numai la descifrarea logicii interne de funcţionare a creierului, ci 
şi la posibilitatea de corectare, fără intervenţii chirurgicale, a eventualelor erori şi 
aberaţii neurofiziologice în integrarea comportamentului. 

La om, utilizarea acestui procedeu ca instrument de control sau de 
manipulare comportamentală este condiţionată de rezolvarea prealabilă a unor 
probleme serioase de ordin etic, politic şi social. Oricum, comportamentul natural 
nu poate fi înlocuit prin unul artificial indus de experimentator. 

Stimularea intracerebrală a fost introdusă pentru prima dată în anul 1962 
de către Heath, în scopul tratării tulburărilor psihiatrice. 

Ulterior, s-a dezvoltat lent prin utilizarea metodei respective de către 
Mazaras şi colab., (1980) în domeniul durerilor cronice. 

Stimularea continuă a regiunii subtalamice, la bolnavii cu mişcări anormale, 
a fost iniţiată de Bechtereva şi colab. (1972) şi Brice şi Mc Lellan (1980). 

Mundinger şi Neumuller (1982) au tratat prin stimulare talamică intermi- 
tentă unele dischinezii şi unele dureri neuropatice centrale. 

În anul 1983, Andy a utilizat stimularea cronică la vârstnicii cu mişcări 
anormale la care leziunea talamică ablativă prezenta un mare risc neurologic. 

Siegfried (1986) a studiat efectele stimulării nucleului talamic senzitiv 
asupra dischineziilor şi spasticităţii. Interesul pentru această metodă a crescut 
datorită rezultatelor bune obţinute la bolnavii cu mişcări involuntare prin stimularea 
cronică a talamusului motor. 

Prin stimularea părţii ventroposterolaterale a pallidum-ului (Siegfried şi 
Lippitz, 1994) şi prin stimularea bilaterală a nucleului subialamic (Limousin şi 
colab., 1995), autorii respectivi au demonstrat că achinezia şi dischineziile iatrogene 
pot fi controlate eficient. 

Înregistrarea electrică Electrozii pot fi utilizaţi şi pentru înregistrarea 
activităţii electrice naturale a creierului prin diverse tehnici electrofiziologice 
(electroencetalogratia, electrocorticografia, potenţialele evocate, stereoelectroenceta- 
lografia, electroencetalografia cuantiticată). 

Înregistrările pot fi făcute pe neuroni singulari sau pe populaţii de mii de 
neuroni aşa cum se întâmplă în cazul potenţialelor evocate. 

Electroencefalografia (EEG) este cel mai frecvent utilizată în practica 
clinică curentă. Această înregistrare a activităţii electrice cerebrale se face cu 
ajutorul unor electrozi aplicaţi pe scalp, după diferite montaje, pentru a acoperi 
toată suprafaţa capului. Totuşi, prin acest mijloc nu acoperim decât părţile laterale 
ale hemisferelor cerebrale, regiunile mediană şi inferioară ale cortexului scăpându- 
ne sau nefiind cuprinse. De aceea, pentru a explora mai bine părţile anterioare şi 
inferioare ale lobilor temporali, se recurge la anumite tipuri speciale de electrozi 
numiţi zigomatici şi sfenoidali. 

Pornind de la lucrările de pionierat ale lui Galvani (1791) şi Volta (1792) 
asupra existenţei biocurenţilor la nivelul ţesuturilor vii, fiziologul englez Caton 
(1874) a evidenţiat pentru prima dată prezenţa biocurenţilor cerebrali la iepure. 
Această constatare publicată la scurt interval nu a suscitat nici un interes. 

La om, prima înregistrare a ritmurilor bioelectrice cerebrale a fost făcută 
de psihiatrul german Hans Berger în anul 1924 (publicată în 1929). El a înregistrat 
biocurenţii ceerbrali prin aplicarea unor electrozi nepelarizabili la un bolnav căruia 
i se practicase o trepanaţie largă decompresivă. Tot el a descris ritmul o, f şi 
reacţia de oprire a ritmului a sub acţiunea unor stimuli exteriori. 

În prezent EEG are o largă aplicare în medicină atât ca metodă de 
cercetare, cât şi ca metodă clinică de explorare funcţională. Totuşi, criteriile pe 
care le furnizează această metodă au o valoare diagnostică relativă din lipsă de 
specificitate. | 

Examenul EEG este extrem de uşor de efectuat într-un interval de timp 
relativ scurt, nu produce senzaţii neplăcute şi nu are contraindicaţii. EEG aşa cum 
se înregistrează în mod obişnuit este de origine corticală, provenind din sumaţia 
potenţialelor postsinaptice ale neuronilor, în special piramidali. Traseul ritmic al 
acestuia este dependent de integritatea funcţională a structurilor subcorticale. 

Această activitate continuă a milioane de neuroni apare în două variante: 
sincronizată şi desincronizată. 

Activitatea: electroencefalografică sincronizată are o: formă ondulatorie 
caracteristică, repetată, care poate fi identificată prin numărul de unde pe 
secundă. Astfel, la subiecţii relaxaţi EEG este dominată de ritmul alfa şi delta. 
Ritmurile fiziologice sunt împărţite în benzi de frecvenţă. Astfel, ritmul G are o 
frecvenţă de 8-13 Hz/s (8-13c/s) şi o durată de 80-120ms (Fig. 90). Amplitudinea 
variază între 25 şi 100uV fiind ceva mai scăzută la nivelul hemisferului dominant. 
Amplitudinea ritmului creşte şi descreşte progresiv îmbrăcând aspectul unor fusuri 
a căror durată este de 1-3s. Ritmul alfa este prezent în regiunile posterioare ale 
creierului adult în stare de veghe, în repaus, cu ochii închişi şi se atenuează sau se 
blochează la deschiderea ochilor. Orice excitație (luminoasă, psihosenzorială, efort 
de atenţie, activitate psihică) anihilează ritmul alfa, fapt cunoscut în encefalografie 
sub denumirea de reacţie de oprire (Fig.91). Reacţia de oprire depăşeşte durata 
excitaţiei, fenomen denumit timp de perseverare sau timp de restabilire. Timpul 
necesar pentru ca ritmul alfa să-şi recapete amplitudinea este denumit timp de 


530 TRATAT DE NEUROPSIHOLOGIE 


adaptare. Stimularea luminoasă intermitentă induce un ritm alfa, care preia ritmul 
stimulilor luminoşi. Ritmul delta (A) constituit din unde cu frecvenţă de 0,5-3Hz/s 
(sub 4c/s) şi cu amplitudine de S50-100uV sau chiar mai mare, este prezent pe 
traseele EEG ale copilului mic şi în cursul somnului subiecţilor mai vârsnici. Pe 
EEG adulţilor normali aflaţi în stare de veghe nu se înregistrează unde din banda 
delta (A). Ritmul A monomorf este constituit din oscilaţii cu contur regulat, 
sinusoidale, cu frecvenţă de 0,5-3c/s şi amplitudine de aproximativ 100uV. El 
denotă perturbări ale activităţii bioelectrice subcorticale. Ritmul A polimorf are 
contur cu frecvenţe neregulate dar amplitudinea sa este mai mică decât ce a 
ritmului A monomorf. 


O afiemeeăaoăgiihavocorifiAM Marar abat, 


Fig. 90. Ritmurile EEG clasice (0, f, 8, A) 

Fig. 91. Reacţia de oprire a ritmului 0 (între cele 2 săgeți) 


Ritmul respectiv reprezintă tulburări ale activităţii bioelectrice corticale 
provocate de procese patologice superficiale. 

Ritmul B este constituit din unde cu frecvenţă de 14-25Hz/s (peste 13c/s) 
şi amplitudine de 10-30uV. 

Se consideră că undele Ș au în medie jumătate din amplitudinea undelor 
O şi dublul frecvenţei lor. Foarte neregulate şi dispersate printre ritmurile a ele sunt 
mascate şi pot fi puse în evidenţă numai după suprimarea ritmurilor a printr-un 
excitant psihosenzorial. 

Incidenţa maximă a acestui ritm se înregistrează la nivelul regiunii 
temporale şi frontale, îndeosebi la nivelul regiunii rolandice. 

Ritmul f este un ritm de activare. În timpul reacției de oprire, ritmul și 
apare şi la nivelul regiunii occipitale. Faţă de ritmul o, ritmul fB este mai puţin 
labil şi nu este influenţat de prea mulţi excitanţi psihosenzoriali. Excitaţiile tactile 
duc la dispariţia ritmului B, fenomen asemănător reacției de orbire produsă de 
excitaţiile luminoase asupra ritmului . Şi la reacţia de oprire a ritmului f se 
descrie un timp de latenţă, un timp de perseverare şi un timp de adaptare întocmai 
ca la reacţia de oprire a ritmului O. 

Ritmul _teta (0) constituit din frecvenţe de 4-7Hz/s (4-7c/s) şi amplitudine 
de 30-70uV apare mai ales la copii, dar poate fi prezent şi la adulţi sau în caz de 
somnolenţă, la nivelul regiunilor temporale. 

EI se înregistrează sub forma unor unde izolate, care reprezintă 10-15% din 
numărul total de unde. În Jurul vârstei de 4 ani, ritmul 0 constituie ritmul dominant. 
Datele de mai sus relevă faptul că ritmul 6 este generat de formațiunile subcorti- 
cale. Paroxismele de unde 6 grupate şi sincrone apar în cazul proceselor patologice 
din straturile cerebrale profunde. 

Pe traseele EEG normale undele 6 izolate şi sincrone nu trebuie să 
depăşească 10-15% din totalul ritmurilor înregistrate. 

Pe traseul EEG al unui adult normal aflat în stare de veghe şi la adăpost de 
orice excitant psihosenzorial ritmurile o şi f reprezintă în medie 90% din totalul 
oscilaţiilor înregistrate (Fig. 92). Totuşi, diferenţele individuale sunt mari. De la 
traseele EEG cu ritm O dominant şi până la cele cu ritm f dominant se descriu 
numeroase tipuri intermediare. 

În stările de excitație corticală apar ritmuri rapide şi subdezvoltate de tip 
B iar în stările de inhibiţie apar unde mâi lente şi mai ample” de tip o. Stările 
emotive sunt însoţite de artefacte musculare foarte. pronunţate şi de fenomene 
vasomotorii care de asemenea produc artefacte. Activitatea psihică dezorganizează 
în mod necaracteristic traseul EEG, fără a se putea trage vreo concluzie asupra 
unui anumit act psihic. Elementele EEG nu corelează nici cu funcţile psihice şi nici 
cu capacităţile intelectuale. La debilii mintali, traseele EEG pot fi complet normale. 
În stările patologice cerebrale apar fie unde prea lente, fie unde prea rapide, sau 
paroxistice. În sine, anomaliile lente nu sunt specifice, deoarece un accident vascular 
cerebral sau o tumoră pot produce, EEG foarte asemănătoare. 

De altfel EEG se modifică î în timp, în funcţie de evoluţia pacientului. 

EEG este deosebit de utilă pentru diferenţierea proceselor focale de cele 
difuze uni- sau bilaterale. O diminuare localizată a amplitudinii activităţii cerebrale 
sugerează prezenţa unui hematom subdural. 

În cazul leziunilor difuze din timpul encefalitelor sau demenţelor (panence- 
falita sclerozantă subacută, boala Creutzfeldt-Jakob) apare un patern electroencefa- 
lografic caracteristic. O electroencefalogramă anormală apărută la un bolnav cu 
delir reprezintă un semn de organicitate. EEG este sensibilă şi la variațiile metabolice. 

Marea utilitate a EEG este în studiul şi diagnosticul epilepsiei, care se 
manifestă prin descărcări electrice anormale, hipersincrone, excesive şi intermitente 
la nivelul cortexului cerebral. Descărcările respective au aspectul unor vârfuri 
paroxistice lente sau rapide, ca în epilepsia focală (fig 93), sau se manifestă prin 
complexe vârf-undă sau polivârfuri, ca în epilepsia generalizată şi petit mal de la 
copil. În cazul crizelor de petit mal idiopatic de la copil (vârf undă regulat <3c/s), 
EEG relevă o activitate de fond normală, fapt important pentru prognosticul 
pacientului. În petit mal-ul variant (vârf-undă lent) ritmul de fond este perturbat şi 
lent, traducând leziuni cerebrale difuzem însoţite deseori de întârziere mentală. 
Şansa de a înregistra o criză epileptică spontană este foarte rară, dar deseori apar 
descărcări epileptice intercritice, care pot fi înregistrate pe EEG. În acest mod se 
poate determina dacă este vorba de o epilepsie focală, dacă ea are tendinţa de a 
deveni secundar generalizată sau dacă este vorba de o epilepsie generalizată 
primară. Totuşi, la un epileptic veritabil, uneori EEG este normală pentru că, prin 
definiţie, crizele epileptice sunt intermitente. 

„Daly şi Pedley (1990) arată că la 15- 20% din SNA a traseele sunt nor- 
male. În astfel. de ca pentru activarea anomaliilor epileptice se utilizează 


hiper ventilaţia, stimularea luminoasă intermitentă, EEG de somn, activarea 
medicamentoasă, electrozi speciali, înregistrarea prelungită cu sau fără înregistrare 
video, retragerea medicaţiei anticonvulsive etc. 

Traseele de somn, cu sau fără actictivare medicamentoasă şi mai ales după 
privare de somn în noaptea precedentă, sunt deseori utilizate în cazul investigării 

epilepsiei, deoarece unele crize de epilepsie survin mai ales în cursul variațiilor de 
conştienţă sau în timpul anumitor faze ale somnului. De asemenea, se poate utiliza 
clorpromazina pentru a coborâ pragul convulsiv şi a face să apară anomaliile 
epileptice. Anomalii EEG pot fi găsite şi la populaţia martor aşa-zis normală, mai 
ales la părinţii epilepticilor. 

Electrocorticografia se referă la înregistrarea activităţii electrice cerebrale, 
cu ajutorul electrozilor apleaţi direct pe cortex, după efectuarea unei craniotomii. 
Această tehnică a fost utilizată mai mult pentru explorarea cortexului cerebral prin 
intermediul stimulării electrice la pacienţii fără anestezie generală (Penfield şi 
Jasper, 1954) şi în chirurgia epilepsiei. În ultima eventualitate este necesară 
determinarea, cât mai precisă, a localizării şi întinderii cortexului epileptogen, 
precum şi verificarea corectitudinii exciziei acestuia. 

Potenţialele evocate sunt reacţii electrice evocate în sistemul nervos de 
stimuli externi specifici. În clinică, se utilizează frecvent potenţiale evocate vizuale, 
auditive şi somatosenzitive. În vederea acestui scop se prezintă subiectului stimulul 
de studiat, în mod repetitiv, după care se face o medie a răspunsurilor, care permite 
degajarea potenţialelor de voltaj mic, marcate pe EEG. Deoarece creierul are o 
activitate permanentă, este imposibil a deosebi un potenţial evocat singular de 
activitatea de fond. Pentru aceasta, se utilizează stimuli repetaţi şi un computer 
pentru înregistrarea activităţii electrice succesive în speranţa constatării în final a 
unui potenţial consistent, care să iasă deasupra activităţii generale şi care să 
elimine activitatea aleatoare de fond. 

Răspunsurile apar la câteva milisecunde de la aplicarea stimulului, latenţa 
depinzând de localizarea exactă a electrodului înregistrator. 

Cel mai adesea, potenţialele evocate sunt preluate din cortex cu ajutorul electrozilor 
plasați direct pe scalp, dar ele pot fi înregistrate şi cu ajutorul unei singure unităţi. 
În final se obţine o curbă ale cărei componente pot fi studiate din punct de vedere 
al balanței, duratei, amplitudinii, distribuţiei etc. Aceste componente ar putea 
corespunde diferitelor nivele de prelucrare a informaţiei de către sistemul nervos. 
Potenţialele evocate pot fi exogene (senzoriale) şi endogene (cognitive). Latenţa şi 
amplitudinea răspunsurilor exogene sunt determinate predominent de parametrii 
stimulilor (intensitate şi ritm). În cadrul răspunsurilor exogene includem răspunsul 
evocat auditiv de trunchi cerebral, paternul P,y al potenţialului evocat vizual şi 
potenţialul evocat somatosenzorial primar. Deoarece aceste răspunsuri sunt 
rezistente la influenţele cognitive, ele sunt utilizate într-o largă varietate de condiţii 
neurologice în scopul măsurării activităţii neurale a căilor senzoriale (Knight, 
1997). Potenţialele cognitive, sau potenţialele legate de evenimentele intrapsihice 
sau de mediu, sunt potenţiale evocate cu latenţă lungă. Cităm din această 
categorie următorii factori cognitivi la care s-au determinat amplitudinea, latenţa şi 
distribuţia pe scalp a diteritelor tipuri de potenţiale cerebrale endogene: gradul 
atenţiei Py (P pentru pozitiv, 300 pentru latenţa în milisecunde), variaţia 
contingentă negativă (CNV - contingent negative variation), prepararea mişcării 

(MRPs-movement-related potentials) şi analiza lingvistică No (N pentru negativ, 
400 pentru latenţa în milisecunde). Nagy un potenţial cu vârf negativ apărut la 
aproape 400ms de la stimulare a fost descris pentru prima dată de Kutas şi Hillyard 
(1980) ca fiind evocat de violarea posibilităţii semantice de la sfârşitul propoziției 
(„ea şi-a luat cafeaua cu frişcă şi câine“ în loc de „.... frişcă şi zahăr“). 

Teoria generală a lui Nagy reflectă reabilitarea informaţiei din memoria pe 
termen lung (Kutas şi Hillyard, 1980; Noldy-Cullum şi Stelmack, 1987; Kutas şi 
Van Patten, 1988). 

Componenta Pay este un potenţial cerebral înregistrat pe scalp care poate fi 
utilizat în studiul mecanismului uman al atenţiei fazice. 

Componenta Ps a ERP (event-related potential) a fost raportată pentru 
prima dată în anul 1965 de către Sutton şi colab., (1965) şi Desmedt şi colab., 
(1965), iar de atunci ea a constituit subiectul unor cercetări cognitive extensive atât 
la populaţia normală, cât şi la cea clinică. 

În conjuncţie cu datele intracraniene şi studiile lezionale s-a ajuns la 
concluzia că Ps nu este un fenomen unitar, ci reprezintă activitatea neurală din 
regiunile corticolimbice angajate în timpul răspunsului voluntar şi involuntar la 
evenimente discrete din mediul înconjurător (Knight, 1997). 

Măsurarea potenţialelor evocate a suscitat o literatură abundentă în cursul 
ultimilor decenii, dar, în ciuda acesteia şi a unor rezultate deseori interesante cu 
privire la verificarea funcţionalităţi diferitelor regiuni cerebrale, ea nu s-a impus 
în practică, mai ales din cauza problemelor tehnice de înregistrare şi a dificultăţilor 
de reproducere a rezultatelor studiilor. Semnificaţia şi relaţia potenţialeleor evocate 
cu procesele cognitive rămâne un subiect în dezbatere. 

Stereoelectroencefalografia cu electrozii implantaţi în profunzime 
reprezintă tot o înregistrare a activităţii electrice cerebrale. 

Electrozii implantaţi în profunzime, în interiorul creierului, prin metode 
stereotaxice au permis efectuarea unor studii asupra mişcărilor anormale în cursul 
talamotomiilor. Înregistrările şi stimulările talamusului ne-au adus informaţii 
neuropsihologice cu privire la rolul structurilor acestuia în limbaj şi memorie 
(Ojeman, 1975). Înregistrările cu electrozi profunzi făcute la nivelul părţii ventro- 
mediane a lobilor frontali, la nivelul părţii centrale a lobilor temporali şi a regiunii 
din jurul ventriculului III au contribuit la explorarea substratului anatomic al 
emoţiilor la om (Sem-Jacobsen şi Styri, 1975). 

Astăzi, aceşti electrozi sunt utilizaţi preoperator în studiul epilepsiei, la 
candidaţii pentru rezecţie chirurgicală a focarului epileptic şi în tratamentul 
maladiei Parkinson. Scopul utilizării acestora în epilepsie este acela de a localiza 
cât mai exact posibil focarul din care iau naştere crizele pacientului şi de a-l 
înregistra. 

Electrozii profunzi permit de asemenea stabilirea unor corelaţii între anumite 
fenomene comportamentale şi localizarea lor cerebrală (de exemplu, între 
agresivitate şi hipocamp-St-Hilaire şi colab., 1981) 

i Electroencefalografia cuantificată se face prin analize de amplitudine, sau 
| prin analiză spectrală cu ajutorul calculatoarelor. 

| Literatura abundentă din acest domeniu se referă la studiile de lateralizare 
a proceselor psihologice şi la studiile asupra asimetriilor interhemisferice în relaţie 
cu activităţi cognitive specifice (Andre Ross-Chouinard, 1997). Rezultatele 
studiilor respective, deseori citate pentru a sublinia conceptul de specializare 
funcţională a hemisferelor cerebrale, sunt contestate (Gevins şi colab., 1979). 

În psihofarmacologie, EEG cantitativă este utilizată pentru depistarea şi 
clasificrea noilor psihotrope. Această tehnică este deci pentru moment o unealtă 
de cercetare, dar cu puţine aplicaţii în practica curentă (Andrâe Ross-Chouinard, 
1997). 


Stimularea şi înregistrarea chimică 


Este cunoscut faptul că civilizaţile vechi foloseau medicamente extrase din 
plante al căror efect se repercuta asupra percepţiei, emoţiei şi cogniţiei. 

Astăzi, mescalina (extrasă din cactusul uscat „Peyote“), psilocibilina 
(extrasă din aşa zisa „ciupercă sacră, din America Centrală), opiul şi morfina 
(extrase din căciula de mac) sunt utilizate pentru proprietăţile lor halucinogene, în 
timp ce medicamentele sintetice antidepresive, antianxioase, antipsihotice, analgezice 
etc. sunt utilizate pentru modificarea comportamentului şi trăirilor. Majoritatea 
medicamentelor sintetice folosite în psihiatrie au fost introduse în terapie pe bază 
pur pragmatică, înainte de a dispune de date suficiente despre chimia creierului. Pe 
măsura acumulării experienţei privind neurotransmiterea sinaptică la nivel cerebral, 
a devenit posibilă controlarea efectelor comportamentale ale medicamentelor în 
conjuncţie cu transmiţătorii şi receptorii sinaptici. Astfel, s-a dezvoltat psihofarma- 
cologia sau farmacologia comportamentală. 

Psihofarmacologia cuprinde două domenii mari: primul se ocupă de 
mecanismele de acţiune ale medicamentelor utilizate în clinica psihiatrică, în timp 
ce al doilea are în vedere utilizarea medicamentelor ca unelte de investigare a 
i funcţiilor cerebrale legate de comportament. 

Substanțele medicamentoase acţionează asupra chimiei creierului şi deci 
asupra comportamentului. Diferenţierea constă în obiectivarea scopului urmărit de 
noi. Astfel, chlordiazepoximum (librium) a devenit cunoscut prin acţiunea sa 
terapeutică asupra pacienţilor anxioşi. 

Totuşi, el constituie subiect de analiză pentru relevarea mecanismelor 
cerebrale ale anxietăţii şi de sugestie pentru găsirea unor medicamente mai 
eficiente. Medicamentele cu acţiune farmacologică specifică asupra anumitor 
sinapse (exemplu colinergice) ne oferă date cu privire la fiziologia comportamen- 
tală a anumitor grupe de sinapse neuronale. 

În astfel de cazuri, mai importantă este acţiunea farmacologică a acestora 
şi nu cea clinică. Modalităţile de studiu al respectivelor substanţe medicamentoase, 

care influenţează neurotransmiterea sinaptică, implică adesea injectarea intracerebrală 
a lor prin intermediul unor canule permanente, implantate în situsuri specifice. Această 
tehnică a dus la descoperirea unor clase de medicamente care acţionează foarte diferit. 
Unele, similare ca structură cu neurotransmiţătorii acţionează direct asupra receptorilor 
sinapici pentru a-i stimula (agoniste) sau pentru a-i bloca (antagoniste). Astfel, s-a 
demonstrat că apomorfina este un agonist dopaminic, iar scopolamina este un antagonist 
colinergic. Altele influenţează eliberarea neurotransmiţătorilor din terminalul presinaptic. 
Astfel, amtetamina creşte posibilitatea eliberării din terminalele lor a dopaminei şi 
noradrenalinei, fiind deci un agonist cu acţiune indirectă. 

Intertferarea cu calea metabolică a unui neurotransmiţător reprezintă o altă 
modalitate de acţiune a acestor medicamente. Neurotransmiţătorii sunt sintetizaţi 
în interiorul neuronilor din materialele brute ale fluxului sanguin. 

Enzimele specifice sunt necesare atât pentru sinteza neurotransmiţătorilor, 
cât şi pentru inactivarea lor postsinaptică, după ce aceştia şi-au îndeplinit rolul. 
Dacă nu s-ar întâmpla aşa, atunci stimularea postsinaptică ar fi continuă. 

Medicamentele anestezice pot avea acţiuni puţin specifice. Ele acţionează 
mai mult asupra membranei neuronale prin reducerea excitabilităţii. 

Substanțele neurotoxice injectate direct în creier sunt utilizate pentru 
producerea unor leziuni chimice specifice. Printre acestea se află 6-hidroxi- 
dopamina, care preluată de terminalele nervoase dopaminergice le distruge şi 5,7 
hidroxitriptamina, care are acelaşi efect asupra termineţiilor serotonergice. 

Pentru toate sistemele clasice de neurotransmiţători şi pentru unele noi 
există deja baterii de medicamente care le stimulează, le blochează, le cresc sau 
le scad nivelul. | 


Analiza lichidului cefalorahidian (LCR) 


Metoda cea mai directă de studiere a biochimismului. cerebral este analiza 
lichidului cefalorahidian. 

Sistemul ventricular şi spaţiul subarahnoidian oferă o modalitate de 
eliminare a produşilor metabolismului cerebral. LCR , care circulă în mod constant 
între creier şi măduva spinării, poate fi extras prin puncţie lombară sau suboccipi- 
tală. Analiza sa relevă diferite aspecte patologice şi de activitate metabolică a 
creierului. Prezenţa particulelor virale sau microbiene poate confirma diagnosticul 
de meningită sau meningoencefalită, iar prezenţa hematiilor şi a produşilor lor de 
degradare confirmă existenţa unei hemoragii cerebarle. De asemenea, LCR conţine apă, 
substanţe solide în stare coloidală sau de soluţie, substanţe minerale (cel mai dependent 
de plasmă este ionul de clor), substanțe organice (glucoză, acid lactic, cataboliţii 
proteinelor şi nucleoproteinelor, uree, acid uric, creatinină etc), mediatori chimici, 
monoamine şi metaboliți lor (norepinefrina cu principalul său metabolit 3 metoxi-4 
hidroxifenil-glicolul, acidul homovanilic metabolit al dopaminei etc.), necleotizi ciclici, 
aminoacizi, proteine şi elemente celulare, care la om nu depăşesc 5 elemente/mm. 

Metode fiziologice globale 


Aspectele fundamentale ale integrării şi dinamicii activităţii nervoase 

superioare, absolut obligatorii pentru elaborarea unei teorii explicative generalizate 
a raportului psihic-creier, devin accesibile prin utilizarea unor metode funcţional 
globale, care să se adreseze creierului ca întreg, aşa cum este el solicitat în 
condiţiile normale de viaţă şi care în acelaşi timp să permită studiul nu numai al 
| actelor reflexe înăscute, ci şi al celor dobândite. 
| Meritul trecerii de la cercetarea artificial-segmentară la cea  sistemic-naturală a 
| activităţii reflexe îi revine lui Pavlov. 
| Introducând noţiunile de reflex condiţionat, semnalizare şi legătură 
temporară, el a pus bazele unui capitol nou, fundamental al fiziologiei sistemului 
nervos, care a adus o contribuţie decisivă la înţelegerea obiectiv ştiinţifică a 
raportului psihic-creier (Arseni, Golu, Dănăilă, 1983). 
Ulterior, pe baza stabilirii unei legături temporale de semnalizare între un 
| stimul biologic necesar, necondiţionat, şi unul în sine indiferent, condiţioat, Pavlov 
| a elaborat o nouă metodă de cercetare, metoda condiţionării. La un moment dat, 
| după mai multe reperări în condiţii asemănătoare, stimulul condiţionat va dobândi, 
| printr-un mecanism de transfer, proprietatea de a declanşa răspunsuri comportamen- 
tale care, până atunci, erau declanşate numai de stimulul necondiţionat. Se 
constituie astfel o gamă comportamentală nouă, formată din acte reflex- 
condiţionate. 

Metoda condiţionării a dus la determinarea legilor generale ale formării şi 
consolidării reflexelor condiţionate de diferite tipuri: simple, de diferenţiere, de 
întârziere, de urmă (vestigiale), frâne condiţionate, stereotipii: dinamice etc. Apoi 
a pus în evidenţă legile raporturilor spaţio-temporare dintre procesele nervoase 
fundamentale (excitație, inhibiţie) legea iradierii, legea concentrării şi legea 
inducției reciproce. Tot cu această metodă s-au putut identifica şi determina 
proprietăţile naturale ale celor două procese fundamentale -forţa, echilibrul şi 
mobilitatea- pe baza cărora s-a elaborat teoria asupra tipurilor generale de sistem 
nervos, cadru de referinţă în analiza temperamentului şi a altor laturi ale structurii 
personalităţii. 

În fine, metoda condiţionării s-a dovedit utilă la om atât în studiul 
raporturilor genetice şi funcţionale dintre primul şi cel de al doilea sistem de 
semnalizare, cât şi în relevarea rolului reglator-integrator al cuvântului în întreaga 
activitate nervoasă superiaoră. 

Metoda condiţionării a fost perfecționată ulterior de ctre Konorski, Miller 
şi Skinner prin introducerea unei variante noi, cunoscută sub denumirea de 
condiţionare instrumentală sau operantă. 

Acest fapt relevă că, în condiţiile mediului natural de viaţă, atât animalul, 
cât şi omul se confruntă frecvent cu situaţii problematice de diferite grade de 
complexitate, care se interpun între motivaţa şi obiectul corespunzător satisfacerii 

lor. Pentru aceasta omul sau animalul trebuie să-şi formeze pe loc acte comporta- 
mentale adecvate surmontării obstacolelor ce se impun între organism şi obiect. 
Aceste acte se numesc instrumentale sau operante, deoarece ele mijlocesc şi 
facilitează atingerea obiectivului adaptativ final. Analiza lor furnizează informaţii 
cu privire la modul general de funcţionare a creierului şi la organizarea comporta- 
mentului. 

În baza acestor principii au fost concepute şi experimentate numeroase 
tipuri de situaţii problemă: orientarea şi ieşirea din labirint, acţionarea unor pedale 
şi zăvoare, suprapunerea şi asamblarea de obiecte etc. Pentru rezolvarea situaţiilor 
problemă, animalul trebuie să efectueze diferite mişcări şi operaţii. Facilitarea 
desfăşurării procesului condiţionării şi învăţarea noului comporatment instrumen- 
tal se face prin recompensarea acţiunilor adecvate sau reuşite şi prin sancţionarea 
celor eronate. Aceste experimente au permis o mai pregnantă individualizare şi o 
analiză mai riguroasă a unor funcţii sistemice fundamentale ale creierului cum sunt: 
explorarea activă şi orientată a mediului sub impulsul unei stări interne de 
motivaţie a organismului, relaţionarea selectivă a elementelor situaţiei externe cu 
actele motorii operante, analiza şi evaluarea efectelor adaptative ale actelor de 
răspuns; funcţia de algoritmizare (reunirea într-o succesiune strict determinată a 
unor imagini, opearţii şi acte motorii în vederea obţinerii unui efect adaptativ în 
situaţii repetabile); funcţia euristică (emiterea de strategii succesive de abordare şi 
soluţionare a situaţiilor problematice noi); funcţia de generalizare şi transfer 
(relevarea elementelor comune ale diferitelor situaţii problematice particulare şi 
comutarea strategiilor şi schemelor de soluţionare de la una la alta). Aceste funcţii 
ne transferă din planul neurofiziologicului în cel al psihologicului, ceea ce conferă 
metodei condiţionării instrumetale un statut privilegiat. Principiile condiţionării 
instrumentale. stau la baza unei însemnate părţi a testelor psihologice de perfor- 
manţă destinate îndeosebi studiului funcţiilor  senzorio-motorii şi cognitive 
superioare. 


II. METODE ŞI TEHNICI ANATOMICE 
Metoda leziunilor anatomice 


Leziunea se referă la distrugerea unui volum mic şi localizat de ţesut 
cerebral. Distrugerea fizică a substanţei nervoase la animale şi la om se realizează 
cu bisturiul, prin aspirație, prin injectare de alcool, prin refrigerare focală, prin 
implantarea granulelor radioactive, prin coagulare, prin lezare electrică, prin tehnica 
neurotoxinelor etc. 

La om, leziunea mai poate fi produsă de o boală neurologică sau de o 
intervenţie neurochirurgicală (Fig. 94). Studiul acesteia se face in vivo sau 

postmortem. Cerinţa indispensabilă este ca lezuiunea să fie stabilă, bine delimitată 
şi efectuată la nivelul unei anumite unităţi neuroanatomice. Ablaţia -mai puţin 
obişnuită acum, deoarece datele se focalizează mai ales asupra unităţii structurilor 
cerebrale- se referă mai mult la distrugerea sau îndepărtarea unor întregi regiuni 
cerebrale cum ar fi cortexul, hipocampul etc. Lobotomia, rar utilizată, se referă la 
distrugerea fizică a unui lob cerebral, iar leucotomia are drept scop secţionarea unor 
căi comune dintre diferite porţiuni ale creierului. Aplicată experimental sau pe om, 
metoda leziunilor vizează nemijlocit determinarea corelaţiilor dintre o regiune 
circumscrisă a creierului lezat şi paternul alterării unor aspecte cognitive şi 
performanţe comportamentale. Anatomia şi histologia creierului are relaţii directe 
cu funcţionarea lui. Creierul este materia cea mai complex organizată din univers. 


Fig. 94. Hemoragie intraventricu- 
lară bilaterală 


De aceea, perfecţionarea metodelor de investigaţie anatomohistologică şi 
noile descoperiri, care se vor face în acest domeniu, se vor înscrie ca o contribuţie 
indispensabilă la dezlegarea a ceea ce Claude Bernard consideră a fi una din cele 
mai mari taine ale universului: „cum produce creierul gândirea“. 

Abordul lezional a reprezentat prima metodă neuroştiinţifică de determinare 
a specializării funcţionale a diferitelor structuri şi zone ale creierului şi de stabilire 
a legăturilor dintre acestea şi diferitele funcţii psihice. Ea datează din timpul lui 
Morgagni, care a demonstrat asocierea afecţiunilor cerebrale unilaterale cu 
tulburările motorii şi senzoriale contralaterale. Bouillaud şi Broca au descoperit 
corelaţia dintre vorbire şi leziunea focală a lobului frontal stâng, marcând astfel 
începutul erei moderne a metodei lezionale. 

În ultimile decade ale secolului al nouăsprezecelea s-au făcut descoperiri 
senzaţionale cu ajutorul leziunilor. Deşi majoritatea datelor au rămas valabile şi 
astăzi, teoriile care le-au însoţit au fost supuse revizuirii. 


544 TRATAT DE NEUROPSIHOLOGIE 


Pionierii neurologiei şi-au imaginat că centrii cerebrali sunt capabili a 
performa, relativ independent, funcţii psihologice complexe. | 

Slabeie interacțiuni ale centrilor respectivi lipsiţi de continuitate au fost 
limitate la câteva căi unidirecţionale. Aceste concepte localizaţioniste au fost 
criticate de Jackson. Când datele teoretice şi-au pierdut valabilitatea, metoda 
lezională care era străns legată de teorie a căzut în disgrație. Ea a început să 
reintre în drepturi de abia prin anii “60 ca reacţie la impasul echipotenţialismului 
antilocalizaţionist şi a behavioristmului „black-box“. Revenirea a prins un contur 
mai net după reflexiile lui Geschwind asupra teoriilor lui Wernicke, Lichteim, 
Liepmann şi Dejerine şi după publicarea studiilor unor neuropsihologi notabili ca 
Luria, Hecaen, Milner, Benton, Teuber şi Zangwill. Valoarea deplină a metodei 
lezionale a fost apreciată numai după apariţia noii tehnologii neuroimagistice a 
tomografiei computerizate (TC), introdusă în practică în anul 1973, şi a rezonanţei 
magnetice (RM), accesibilă cu un deceniu mai târziu. S-a constatat astfel că 
regiunea cerebrală lezată trebuie concepută ca o mică parte dintr-o reţea întinsă 
de centrii corticali şi subcorticali, care operează împreună în scopul producerii unei 
funcţii particulare. Având la îndemână cadrul teoretic al funcţiei respective, 
leziunea este făcută în scopul testării unei ipoteze specifice. Cu ajutorul leziunii 
respective investigatorul verifică dacă distrugerea unei componente a reţelei 
respective responsabilă pentru funcţia X, alterează reţeaua comportamentală 
conformpredicţiei (Damasio şi Damasio, 1997). 

Prin urmare, aplicată experimental sau în clinica de neurochirurgie, pe om, 
metoda lezională vizează “determinarea specializării funcţionale a diferitelor 
structuri şi zone ale creierului şi stabilirea legăturii dintre acestea şi diferitele funcţii 
neuropsihice (Fig..95, 96, 97). Ca şi celelalte metode, tehnica lezională are limite 
şi erori. Ea reprezintă o entitate cu virtuţi şi capcane, iar constructele teoretice de 
care face-uz adaugă altele noi. Descoperirile clasice ale legăturilor dintre anumite 
regiuni corticale şi unele disfuncţii neuropsihice sunt validate, acestea rămânând ca 
fundamente ale neurologiei clinice. 

Pe baza lor, experţii în neuropsihologie pot arăta că disfuncţia are loc într-o 
anumită arie cerebrală. Totuşi, aceste legături valide nu demonstrează că funcţia 
perturbată de leziune este înscrisă exact în țesutul distrus. 

Funcţiile complexe, care constituie obiectul studiilor neuropsihologice umane 
nu au o localizare precisă. Arhitectura relevată de neuroanatomie şi neurofiziologie 
şi arhitectura cognitivă cercetată experimental de neuropsihologi sugerează că 
funcţia centrilor singulari, căile cu un singur scop şi cascadele unidirecţionale ale 
proceselor informaţionale sunt ireale. Mai mult, performanţele individuale rămase 
după diferite afecţiuni cerebrale focale şi paternul recuperator pe care-l obţinem 
ulterior, sugerează că experienţa şi cunoştinţele noastre au o distribuţie neurală 
largă şi multinivelară, iar funcţiile psihice complexe apar ca rezultat al cooperării 
mai multor reţele neuronale integrate. În prezent, aplicarea metodei lezionale nu se 
mai face de pe poziţiile extremiste ale localizaţionismului îngust sau ale echipoten- 

țialismului, ci în concordanţă cu principiile modelului localizării dinamice, 
multinivelare ceea ce conferă datelor obţinute un grad mai ridicat de relevanţă şi 
obiectivitate. 


Fig. 95. Hemoragie la nivelul nucleilor bazali Fig. 96. Hemoragie la nivelul nucleilor bazali,  ta- 
care respectă talamusul. lamusului, substanţie albe şi ventriculilor. 


Dezvoltarea recentă a două căi 
de studiu relevă că cercetarea leziunilor 
cerebrale umane trebuie reconsiderată 
„(Damasio şi Damasio, 1997). 

! | Prima arată că aplicarea metodei 
lezionale la primate are avantaje majore 
în înţelegerea bazei neurale a vederii şi 
i memoriei. Apoi studiile pe primate au o 
| relevantă mai directă în modelarea 
| creierului uman, deoarece circuitele 
| funcţionale ale acestora au multe caracte- 
i ristici comune cu cele umane. Şi în 
| prezenţa materialului genetic fundamen- , IE _ | 

i tal format din cromozorni, cimpanzeii Fig. 97. Hemoragie bilaterală de nuclei bazali 

| sunt mai apropiaţi de oameni. Deşi pe 

scară evolutivă primatele sunt mai apropiate de Homo sapiens ele au fost utilizate 
| mai rar deoarece sunt mai puţin accesibile ŞI mai scumpe. 

| A doua se referă la aportul TC şi RM la studierea leziunilor cerebrale in 
| vivo. Acum apare clară necesitatea metodei lezionale pentru neuroştiinţa cognitivă, 
mai ales când rezultatele cercetării provin din studii umane. Noua metodă lezională 
nu are caracter localizaţionist, deoarece reprezintă un mijloc de testare, la nivelul 
diferitelor sisteme, a ipotezelor cu privire la structura neurală şi arhitectura 
proceselor cognitive. Dacă de la Dâjerine şi până la Geschwind investigatorii au 

speculat cazuri singulare, acum totul poate fi reprodus sistematic la un grup 
corespunzător de subiecţi. Ipotezele vechi şi noi, inclusiv cele avansate de pionierii 
neuropsihologiei, pot fi verificate experimental. În afara valorii lor intrinseci, 
rezultatele obţinute pe om, prin noua metodă lezională, reprezintă o completare 
şi o verificare binevenită a datelor neuroanatomice şi neurofiziologice obţinute pe 
animale. Multe caracteristici lezionale din sistemul neural uman nu pot fi investigate 
pe animale. Exemplul proceselor lingvistice este cel mai concludent. Mai mult, 


metoda lezională oferă posibilitatea verificării experimentale a unor operaţii. 


cognitive ale căror caracteristici temporale nu pot fi investigate prin alte procedee 
(exemplu, experienţe care impun monitorizarea variabilelor psihofiziologice). 
Apoi, leziunea poate fi asociată cu alte două metode de cercetare a 
creierului omenesc: studiul electrofiziologic şi imaginea funcţională. 
Studiul electrofiziologic se referă la potenţialele evocate, la cercetarea 
modificărilor comportamentale şi cognitive induse de stimularea electrică a 


cortexului cerebral expus şi la înregistrarea directă a activităţii acestuia. Imaginea 


funcţională se bazează pe tomografia cu emisie pozitronică (PET-positron emission 
tomography), pe tomografia computerizată cu o singură emisie fotonică (SPECT- 
single photon emission computed tomography), şi pe imaginea funcţională a 
rezonaţei magnetice (f MRI- fuctional magnetic resonance imaging). 

Analiza rezultatelor metodei lezionale combinată cu datele obţinute prin 
celelalte procedee oferă date noi, cu privire la conceptualizarea creierului uman şi 
face lumină în cadrul discrepanţelor, care necesită noi teoretizări şi noi experienţe. 
Multe aspecte stabilite prin metoda lezională trebuie măsurate prin procedeele 
dinamice oferite de PET şi f MRI. 

Metoda lezională are limite prin faptul că nu orice regiune anatomică din 
sistemul nervos uman poate fi distrusă, iar dimensiunea leziunii nu poate fi limitată 
“numai la o-anumită structură cerebrală. 

Totuşi, detecție alterărilor structurale moleculare şi sistemice în combinare 
cu seturile de aborduri dinamice vor arăta şi explica cum funcţionează şi cum 
trebuie să funcţioneze creierul normal ca organ al activităţii psihice. Studiul 
creierului bolnav apare în acest context ca modalitate auxiliară de facilitare a 
găsirii răspunsurilor adecvate la aspectele pe care le implică raportul normal 
psihic-creier. 

De aici derivă şi importanţa metodelor neuropatologice. 


Metode neuropatologice 


Folosite în clinica umană, aceste metode sunt subordonate primordial unor 
obiective practice: stabilirea diagnosticului, care va consta în acest caz, în 
identificarea tipului leziunii (bolii) cerebrale şi eventual în localizarea topică a 
focarului; stabilirea procesului terapeutic, care poate fi exclusiv medicamentos sau 
esențialmente chirurgical şi secundar medicamentos. Întrucât îmbolnăvirea creierului 

produce tulburări de un gen sau altul în planul organizării psihocomportamentale, 
metodele neuropatologice dobândesc o valoare cognitivă indiscutabilă, furnizând 
date şi informaţii cu caracter ştiinţific general pentru adâncirea înţelegerii şi 
explicării raportului psihic-creier. Din corelarea simptomelor şi sindroamelor cu 
bază patologică organică se deduc argumente solide pentru fundamentarea 
ipotezelor şi teoriilor despre mecanismele funcţilor psihice normale. 

Totuşi, caracteristicile organizării cerebrale extrase din studiul pacienţilor 
cu leziuni cerebrale ridică multe probleme de interpretare. 

Dimensiunea şi localizarea acestor leziuni variază de la un pacient la altul 
făcând uneori dificilă determinarea corelaţiei precise dintre aria lezată şi funcţia 
normală deservită de ea (Fig. 98, 99, 100, 101). Apoi, fiecare pacient posedă 
particularităţi unice de organizare cerebrală, iar atribuirea funcţiei disrupte sau 
pierdute ariei particulare lezate este incertă. Datorită interconectării ariilor 
cerebrale, lezarea uneia se poate răsfrânge şi asupra celor care nu sunt atinse de 
leziune. Astfel, oricât de precisă ni s-ar părea organizarea normală a creierului 
uman, din studiul informaţiior obţinute de la pacienţii cu stroke sau cu alte tipuri 
de leziuni reiese că aceasta rămâne o problemă deschisă. 


Fig. 98. Tumoră de nuclei bazali şi mică he- Fig. 99. Tumoră intraventriculară (ependimom). 
moragie subcorticală parietală dreaptă care de- 

plasează mult toate formațiunile liniei mediane 

spre stânga. 


Desigur, aşa cum am arătat şi mai înainte, în interpretarea datelor clinicii 
neurologice şi neurochirurgicale trebuie să manitestăm discernământ şi prudenţă, 
întrucât localizarea tulburărilor unei funcţii psihice oarecare nu este totuna cu 
localizarea funcţiei respective normale. Pe de altă parte, în însuşi tabloul 
simptomatologic se impune să introducem criterii de distincţie şi delimitare între 

aşa numitele tulburări primare, care se leagă nemijlocit de focarul lezional 
identificat şi tulburările secundare, care apar ca urmare a perturbării interacțiunii 
structurii lezate cu alte structuri. Apoi, o atenţie aparte se cere a fi acoidată 
dinamicii ca atare a tulburărilor, mai ales în cazul leziunilor de focar. Astfel, trebuie 
consemnate cel puţin următoarele trei momente ale acestei dinamici şi anume: 
tabloul preoperator, tabloul postoperator imediat şi tabloul postoperator îndepărtat. 


Fig. 100. Tumoră hemoragică situată supracalos | 

la nivelul girusului cinguli. ; 
Fig. :101. Tumoră de nuclei bazali, stângă (glioblas- 
tom) şi numeroase hemoragii punctiforme la nivelul 
trunchiului cerebral. 


Prin caracterul critic, excepţional al situaţiei în care se află subiectul 
cercetat, metoda analizei tulburărilor neuropsihocomportamentale rezultate în urma 
unor leziuni difuze sau în focar ale creierului se apropie de metoele acute (mai ales 
atunci când se corelează cu intervenţia neurochirurgicală), iar prin natura cauzelor, 
care duc la apariţia fenomenelor studiate, ea se apropie de experimentul natural. 

Pavlov avea perfectă dreptate când afirma că, în general, clinica de 
neurologie şi neurochirurgie reprezintă un vast experiment natural, în care ni se 
oferă „ca pe tavă, într-o formă pregantă şi într-o mare diversitate, fenomene care 
în condiţi normale, fie că sunt cu totul inaccesibile, fie că se obţin cu multă 
greutate. În analiza acestor tulburări apelăm la procesele de examinare neuropsiho- 
logică adaptate situaţiei din clinică şi speciticului cazurilor cercetate. 

Fiecare procedeu şi etapă ale examenului psihologic se cer a îi alese cu 
discernământ şi în concordanţă cu obiectivele urmărite: a) identificarea şi 
descrierea tipului de tulburări şi gradului de gravitate al lor; b) identificarea 
structurilor psihocomportamentale afectate; e) delimitarea tulburărilor nespecifice, 
care se referă la condiţiile de fond ale activităţii psihice (de exemplu raportul 
dintre starea de veghe şi starea de somn, tonusul psihic general, reactivitatea 
generală etc.) şi a celor specifice, care se referă la anumite funcţii şi procese 

(percepţie, memorie, gândire, afectivitate), la anumite componente ale personalităţii 
(conştiinţa de sine, orientarea în fluxul evenimentelor curente, raportarea la ceilalţi 
semeni, dinamica nivelului de aspirație etc.), sau la structura principalelor forme de 
activitate pe care le performează în mod obişnuit omul (activitatea de joc 
activitatea de învăţare, activitatea de muncă, activitatea de creaţie). 

În cazul tulburărilor specifice, investigația psihologoică trebuie să 
determine: a) deteriorările (alterările) în planul conţinutului informaţional- 
îngustarea volumului informaţional specific, coborârea la niveluri inferioare de 
codificare-îngustarea informaţiei, abolirea dimensiunilor instrumentale ale 
informaţiei, deteriorarea semantică a informaţiilor etc.; b) deteriorările în planul 
operator ale transformărilor ce trebuie aplicate conţinuturilor informaţionale în 
vederea obţinerii efectului adaptativ sau a performanţei; c) deteriorările în sfera 
dinamicii-tempou, ritm, vivacitate, mobilitate, forma generală a traiectoriei 
(echilibrată, regulată, inegală, sinusoidală, abruptiformă etc), d) deteriorările în 
sfera autoreglării-discordanţa dintre semnul actelor comportamentale şi specificul 
situaţiei obiective, prevalarea feedback-ului pozitiv entropic asupra celui negativ (de 
stabilizare) şi de optimizare, disocierea dintre mijloc şi scop, dintre rezultatele 
parţiale, secvențiale şi rezultatul final etc.; e) deteriorările interacțiunii (relaţiilor) 
structurii date cu celelalte structuri psihice; f) dinamica generală a tulburărilor 
psihocomportamentale în timp, relevându-se tendinţele ulterioare: staţionare, 
agravare, ameliorare. 

La baza metodologiei de investigare-analiză a tulburărilor neuropsihocom- 
porta-mentale provocate de leziuni (difuze şi localizate) ale creierului, trebuie puse 
următoarele principii diriguitoare: principiul adecvării, principiul  gradaţiei, 
principiul obiectivităţii şi principiul funcţionalităţi dinamice. 

1) Principiul adecvării reclamă că pentru explorarea, în scopuri diagnostice, 
a fiecărui proces sau a fiecărei structuri psihice trebuie să se utilizeze probe 
(sarcini) specifiice, diversificate şi diferenţiate, care să permită testarea stării 
tuturor verigilor componente - pe orizontală şi pe verticală- decelarea tulburărilor 
primare de cele secundare. 
| 2) Principiul gradaţiei implică două aspecte. Primul rezidă în aceea că, în 
| explorarea oricărui proces psihic, trebuie să se respecte o logică riguroasă: de la 

sarcini simple cu coeficient de dificultate redus, la sarcini complexe, cu nivel de 
| dificultate mai înalt. Cel de al doilea aspect impune ca, în conceperea şi desfăşu- 
| rarea examenului psihologic în clinica neurologică şi neurochiruegicală, să se ia 
| în consideraţie o serie de variabile ale subiectului: vârstă, sex, nivel general de 
dezvoltare, profesie etc. Trebuie avut în vedere faptul că, în cazul unei afecţiuni 
cerebrale, distanţa dintre starea actuală, patologică, a unui anumit proces psihic şi 
i starea lui anterioară îmbolnăvirii este cu atât mai mare, cu cât procesul respectiv 
se situa la un nivel de elaborare (dezvoltare) mai înalt. De exemplu, tulburarea în 
sfera intelectuală (a gândirii) provocată de o leziune de aceiaşi natură, având 
aceiaşi întindere şi localizare, va fi, din punct de vedere cantitativ şi calitativ, mult 

mai severă la un individ cu un nivel ridicat de instruire decât la unul, de aceiaşi 
vârstă, total neinstruit sau slab instruit. 

3) Principiul obiectivităţii presupune: a) stabilirea pentru fiecare probă a 
unor indicatori şi parametri de ordin cantitativ şi calitativ exteriorizabili şi 
înregistrabili (de exemplu performanţa absolută, performanţa relativă, specificul 
procedeului de orientare în sarcină şi de rezolvare, ritmul desfăşurării activităţii, 
rezistenţa la încărcătura de sarcini, posibilitatea de autocorelare etc); b) denotabili- 
tatea datelor-posibilitatea lor de verificare în situaţii similare, exprimarea rezultatelor 
în unităţi de măsură bine definite, operaţionalizarea conceptelor utilizate; c) 
predictibilitatea, adică verificabilitatea rezultatelor probelor psihologice prin alte 
metode la care apelează clinica -fiziologice (procedee reflexologice, investigarea 
a.n.5.), electrofiziologice (EEG, ECG), imagistice (TC şi IRM), biochimice etc. 
Psihologul clinician are obligaţia să urmărească şi rezultatele obţinute prin 
aplicarea acestor metode ca informaţie inversă pentru perfecţionarea în continuare 
a instrumentului propriu de investigaţie. 

4) Principiul funcţionalităţii postulează că orice probă neuropsihologică 
destinată analizei tulburărilor neuropsihocomportamentale provocate de afecţiuni 
organice ale creierului trebuie să aibă o construcţie problematică. Aceasta 
înseamnă că cea trebuie să solicite nu numai latura rezultativă sau extensivă a 
funcţiei neuropsihice considerate, ci şi pe cea procesual-constructivă. Această 
exigenţă devine cu atât mai importantă, cu cât se ştie că structurile neuropsihoco- 
mporatmentale vechi, puternic consolidate, şi cele noi, în curs de perfecţionare şi 
consolidare, nu sunt supuse în aceiaşi măsură efectului patologic dezorganizator. 
Primele dispun de o rezistenţă mai mare, întrucât însăşi baza lor neurofiziologică 
de integrare este mai largă (connexiunile neuronale fiind comutate la niveluri 
inferoare, subcorticale); ca atare în stare patologică, ele se dezorganizează mai greu 
şi mai târziu în timp. Dimpotrivă, cele noi posedă o rezistenţă mai scăzută, 
deoarece însăşi baza lor neurofiziologică de integrare este mai îngustă (pe 
orizontală) şi mai superficială (angajând, pe verticală, mai mult zonele corticale); 
ca urmare, focarul patologic va afecta mai puternic şi în primul rând structurile sau 
componentele psihice noi din punct de vedere genetic. 

În elaborarea sau alegerea probelor neuropsihologice pentru investigarea 
tulburărilor neuropsihocomportamentale provocate de leziuni în focar, se cer a fi 
respectate câteva cerinţe suplimentare şi anume: 

a) Nu există leziune cerebrală, care să nu provoace anumite tulburări în 
stera activităţii psihice, în ciuda faptului că acestea nu se exteriorizează nemijlocit 
în desfăşurarea spontană a comportamentului. 

Proba psihologică trebuie concepută şi aplicată în aşa fel. încât să pună 
în evidenţă şi cele mai fine şi fruste alterări ale sistemului psihic atât cu caracter 
global, nespecific, cât şi specifice. 

b) Lezarea unei zone limitate a scoarţei cerebrale provoacă iniţial alterarea 
doar a unei anumite verigi a funcţiei psihice la a cărei integrare participă nemijlocit 


| 
| 
| 
| 
| 
| 
i 
i 
| 
| 
| 
| 
| 
j 


E A a a e 


hp 


Metode şi tehnici de investigare 551 


şi numai în mod secundar duce la dereglarea funcţiei în ansamblu. Astfel, devine 
posibil ca tulburarea uneia şi aceleiaşi funcţii să fie produsă de focare lezionale 
situate în regiuni şi zone diferite ale creierului şi invers - tulburarea mai multor 
funcţii să aibă la bază un focar patologic comun. De aici rezultă cerința finalităţii 
diferenţial-topice a examenului psihologic. 

Probele elaborate trebuie să permită o raportare cât mai precisă şi 
neechivocă a tulburărilor înregistrate la localizarea topică a focarului din creier şi 
totodată o bună delimitare a tulburărilor primare de cele secundare. 

c) Dinamica tulburărilor neuropsihocomportamentale trebuie urmărită în 
funcţie de dinamica evoluţiei focarului patologic, care depinde de natura lui 
etiologică (ablaţie tumorală, accident vascular cerebral etc.). Testarea funcţiilor 
psihice trebuie efectuată periodic, la unul şi acelaşi pacient pentru a surprinde 
sensul evoluţiei bolii (compensator sau agravant) şi amplitudinea modificărilor într- 
un sens sau în celălalt. 

d) Gradul de tulburare a diferitelor funcţii neuropsihice va fi diferit în 
funcţie de localizarea focarului patologic în emisfera dominantă sau în cea 
subdominantă. De acea, înainte de a proceda la efectuarea examenului neuropsiho- 
logic propriu-zis, este necesar să se determine semnul dominanţei interhemisferice. 

e) Întrucât o leziune sau un alt focar patologic evolutiv al creierului 
determină o înrăutăţire generală a activităţii psihice, este necesară efectuarea 
unui examen cu caracter explorator-global, orientativ. Scopul lui principal îl va 
constitui identificarea şi reliefarea simptomelor dominante, care vor face apoi 
obiectul investigaţiei analitice, diferenţial-diagnostice. 

f) Aplicarea probelor psihologice nu trebuie să aibă un caracter stereotip, 
standard, ci să se moduleze după caz, pentru a putea urmări mai bine atât factorii 
care frânează sau perturbă procesul de rezolvare al sarcinii, cât şi condiţiile 
favorabile compensării deficitului existent. 

De puţin timp, oamenii de ştiinţă interesaţi de organizarea şi funcţionarea 
normală a creierului uman au posibilitatea explorării analitice a acestora, prin 
scrutarea interiorului cutiei negre cu ajutorul imagisticii PET (positron emission 
tomography) şi IRM. Aceste tehnici pot localiza precis modificările fiziologice şi 
comportamentale din creierul uman normal, induse de diferite activităţi neuronale 
(Posner şi Raichle, 1994). Important de subliniat este faptul că mapping-ul cerebral 
studiat cu ajutorul PET şi f IRM nu reprezintă o versiune modernă a frenologiei. 
Frenologii secolului trecut susțineau că ariile cerebrale identificate adesea prin 
bosele craniene reprezentau procesele gândirii ŞI emoţiei. Acum, se ştie că fiecare 
arie cerebrală reprezintă o componentă elementară care joacă un rol determinant 
în operaţiile mintale de realizare a comportamentelor observabile, exact ca 
instrumentele dintr-o orchestră. Prin urmare, comportamentele umane şi procesele 
gândirii emerg din interacțiunea cooperantă a mai multor arii, fiecare efectuând 
operaţii mentale elementare unice. Condiţia fermă a operaţiei analitice constă în 
disecarea componentelor complexe în seturi de operaţii mentale şi în studierea lor 
separată. 

Iniţial, teoreticienii care s-au referit la relaţia activitate mintală-creier au 
considerat substanţa cerebrală ca pe o „cutie negră,,. 

În anul 1861, chirurgul şi antropologul francez Paul Broca a descris prima 
relaţie clară dintre tulburarea vorbirii şi o leziune cerebrală specifică, determinată 
de un accident vascular cerebral. După publicarea acestei observaţii s-a acumulat 
o literatură ştiinţifică vastă privind implicarea lezională şi neuropatologică a 
diferitelor arii cerebrale umane în comportament şi vorbire. Totuşi, limitarea 
tradiţională a acestor metode este reprezentată de încrederea excesivă în cazurile 
singulare. Multe din observaţiile importante din trecut nu au fost verificate şi nici 
reproduse, fapt care a diminuat mult semnificaţia rezultatelor. Excepţie remarcabilă 
face colecţia lui Milner de pacienţi epileptici cu ablaţii de lob temporal sau frontal, 
proiectul lui Newcombe de traumatisme cranio-cerebrale, grupul lui Gazzaniga de 
pacienţi epileptici cu calosotomie (split-brain) şi populaţia lui Damasio de pacienţi 
cu leziuni diferite ale sistemului neural. Aceste seturi de date individuale fac 
posibilă proiectarea şi efectuarea experienţelor prin care anumite ipoteze privind 
anatomia şi fiziologia sistemului nervos central pot fi verificate şi înţelese mai bine. 

Dispunând de o analiză neuroanatomică optimă metodele lezională şi 
neuropatologică ne dirijează spre succes numai atunci când sarcinile cognitive 
utilizate în experienţă şi când calitatea cadrului teoretic al ipotezelor pot fi 
verificate. Implicarea investigaţiilor în aria ştiinţei cognitive şi în neuropsihologia 
experimenatală, relevă numeroase aspecte din domeniul cogniţiei şi comportamen- 
tului care pot fi studiate cu ajutorul metodelor lezională şi neuropatologică. Există 
şi progrese teoretice relevante legate de conceptualizarea arhitecturii neurale şi 
cognitive, la om. Astfel, disjuncţia tradiţională dintre behaviorism şi cognitivism 
a fost mult depăşită de poziţiile teoretice care le combină, cel mai bine, pe 
amândouă. 

Conceptualizarea structurilor neurale şi operaţionale asemănător proceselor 
mintale şi comportamentale, s-a schimbat radical, prin relevarea semnalelor neurale 
paralele, secvențiale şi masiv recurente. Prevalenţa buclei feedback şi feedforward 
dispuse pe fluxul neural longitudinal şi transversal au fost evaluate just şi la timp 
ca de altfel şi natura convergent/divergentă a fluxului neural. Astfel, s-a descoperit 
că operaţiile normale ale acestor reţele sunt dependente de timing-ul mecanismelor 
lor (Rockland, 1993; Damasio şi Damasio, 1994). 


Examinarea neuroradiologică 


Excepţionala diversitate a leziunilor cerebrale precum şi gravitatea deosebită 
a tulburărilor motorii, senzoriale şi psihice, pe care le antrenează, face ca demersul 
diagnostic să fie cât mai urgent şi cât mai precis. Leziunile cerebrale se pot 
prezenta sub formă de anomalii congenitale (peste 2000 repertoriate până astăzi 
în literatura medicală) sau sub formă de leziuni infecțioase, traumatice, vasculare, 
neoplezice, degenerative sau metabolice, toate alcătuind capitole foarte vaste ale 

neurologiei şi neurochirurgiei (Bard şi Vezina, 1996). Cu cât depistarea acestor 
leziuni este mai precoce şi mai sigură cu atât posibilitatae supraveţuirii bolnavului 
cu sechele minore este mai mare. În scopul diagnosticării şi diferenţierii acestor 
afecţiuni,  neuroradiologul dispune de radiografie, angiografie, tomografie 
computerizată (TC) şi de IRM. 

Radiografia simplă permite examinarea obiectivă a oaselor şi a unor ţesuturi 
moi din corpul uman. Descoperite întâmplător de Rontgen, în 1895, razele X au 
adus mari servicii omenirii. Astfel, pe clişeele simple ale craniuluii pot fi evidenţiate 
leziuni osoase (Fig. 102, 103, 104), corpi străini intracranieni şi calcificări 
intracraniene patologice determinate de leziuni, precum: craniofaringiomul, scleroza 
tuberoasă, meningiomul, oligodendrogliomul, cisticercoza, boala Sturge- Weber etc.. 
Radiografiile de craniu deşi sunt uşor accesibile şi puţin costisitoare nu trebuie 
repetate des deoarece dozele mari de raze X pot duce la dezvoltatrea meningioa- 
melor (Dănăilă şi colab., 1993). 


Fig. 102. Radiografia simplă de craniu relevă prezenţa modifi sărilor osoase (a) de la un bolnav cu 
tumoră craniană fronto-temporo-parietală dreaptă (b). La examenul histopatologic s-a dovedit a fi 
un osteosarcom. i 


Angiografia cerebrală a fost introdusă de Moniz în anul 1927. 

Ea se tace prin injectarea intraarterială a unui bolus de substanţă de contrast 
iodată şi prin efectuarea în secvenţă rapidă (fracțiuni de secundă) a radiografiilor, 
în scopul aprecierii fazelor arterială, capilară şi venoasă a circulaţiei cerebrale 
(Fig. 105). Această metodă de investigaţie este esenţială pentru diagnosticarea 
afecţiunilor vasculare cerebrale (anevrisme (Fig. 106), malformații arteriovenoase 
(Fig. 107), stenoze, ocluzii (Fig. 108), etc), pentru evidenţierea vaselor de neo- 

Fig. 103. Radiografia de craniu pune în i 
evidență două zone de liză osoasă i 
(una situată occipital şi alta mai mică 
frontal). La examenul histopatologic s-a . 
dovedit a fi un granulom eozinofil. 


pi 


Fig. 104. Radiogratia craniului de profil relevă lize osoase multiple, neregulate 
determinate de metastaze. 


to.maţie din procesele tumorale (fig. 109), pentru punerea în evidenţă a deplasări- 
lor, pentru efectuarea embolizărilor terapeutice şi pentru ghidarea intervențiilor 
exploratorii ale neurochirurgului. Angiografiei clinice i se adaugă acum angiografia 
prin rezonanţă magnetică. 

Fig. 105. Angiografie carotidiană de 
faţă (a) şi profil (b) normală. 


Fig. 106. Angiografia carotidiană stângă de faţă relevă prezenţa unui mare 
anterioară (a) care a fost operat (clipat) (b). 

Fig. 107. Angiografia carotidiană dreaptă relevă prezenţa unei malformații 
arteriovenoase parietale (a) care a fost operată şi rezecată (b). 


Fig..108. Angiografia carotidiană stângă evidenţiază ocluzia arterei cerebrale medii. 


Tomografia computerizată (tomodensitometria sau scanografia) a revoluţi- 
onat neurologia, neurochirurgia şi neuroradiologia, permiţând vizualizarea directă 
a creierului (Fig. 110). 

ig. 109. Angiografie carotidiană dreaptă pune în evidență o tumoră frontală 
vascularizată (a+b) care a fost extirpată operator. Angiografia de control apare 
normală (c+d). Histopatologic s-a dovedit a fi un meningiom. 


Era modernă a imagisticii medicale a început în anii *70, când a fost 
introdusă remarcabila tehnică cu raze X (radiaţii ionizante Rântgen) a tomografiei 
computerizate. Fizicianul sud african Allan M Cormack şi inginerul englez Sir 

Fig. 110. Tomografia computerizată relevă 
un aspect cerebral şi ventricular normal. 

Gofrey Hounsfield au elaborat principiile acestei metode independent unul de altul. 
Pentru contribuţia lor la aceste descoperiri ambii cercetători au primit în anul 1979 
premiul Nobel. Ca şi în cazul radiografiei, singurul parametru, care intervine în 
formarea imaginii este coeficientul de absorbţie a fasciculului de raze X, direct 
proporţional cu densitatea ţesuturilor expuse. Prin urmare, țesuturile cu densități 
diferite absorb cantităţi diferite de raze X. O rază X înalt focalizată va avea la 
ieşire un nivel redus care depinde de țesuturile şi organele prin care a trecut. În TC 
sunt expuse tranşe subţiri şi consecutive ale corpului uman care sunt apoi analizate 
şi reconstruite pe calculator. Crucială pentru această metodă a fost tehnica 
matematică şi de numărare, necesare creerii imaginii. Fără ajutorul computerelor 
sofisticate nu ar fi fost posibilă o astfel de realizare. În final TC a avut două 
consecinţe. Prima constă în ameliorarea marcată a practicii medicale prin 
superioritatea ei faţă de radiografia standard cu raze X. Medicii au putut vedea 
pentru prima dată țesuturile umane vii şi creierul fără nici un risc sau discomfort 
pentru pacient. A doua se referă la stimularea imediată a inginerilor şi a oamenilor 
de ştiinţă pentru găsirea unor alternative de creere a imaginii interioare a corpului 
prin utilizarea strategiilor matematice şi de calcul. Aceste eforturi au dus la 
depăşirea cadrului anatomic realizat de TC, deoarece s-au axat şi pe funcţie (vezi 
tehnica PET şi SPECT). 

In concluzie, TC se bazează pe iradierea creierului din toate unghiurile cu 
raze X şi pe relevarea diferenţelor de densitate atât normale cât şi patologice (fig. 
111, 112, 113, 114). Din această cauză examenul respectiv este numit ŞI tomo- 
densitometric. Un computer reconstruieşte secţiunile bidimensionale oferind în final 
o vedere tridimensională atât a structurilor cerebrale normale, cât şi a celor 
patologice (fig. 115, 116, 117, 118). Când examenul este efectuat în timpul infuziei 
substanţei de contrast iodate putem obţine date în plus. 

Imagistica prin rezonanță magnetică (IRM) oteră cea mai sofisticată 
unealtă imagistică din toate timpurile, fără a produce efecte secundare nocive 
demonstrate, pentru că nu utilizează raza X şi nici substanţe radioactive. Pot fi deci 
efectuate examene iterative dacă sunt indicate, chiar la gravide sau copii (Fig. 119). 

Fig. 111. Tomografia computerizată pune în fig. 112. Tomografia computerizată pune în 
evidenţă un anevrism gigant de arteră co- evidență o tumoră craniană diploică şi un 
municantă anterioară. sistem ventricular normal. 


ok 


fig. 113. Tomogratia computerizată pune în 
evidență un mare osteom fronto-temporal 
drept care a fost extirpat. 


Fig. 114. Tomografia computerizată pune în 
evidenţă un meningiom de pterion drept, 

Fig. 115. Tomografia computerizată pune în 
evidenţă o tumoră bine delimitată cu mare 
edem în jur. La examenul histopatologic s-a 
dovedit a fi o metastază. 


Fig. 117. Tomografia computerizată pune în 
evidență o tumoră  parieto-occipitală 
stângă. Examenul histopatologic a relevat un 
ghoblastom. 


Fig. 116. Tomografia computerizată relevă o 
tumoră chistică parietală dreaptă care histo- 


patologic a fost astrocitom. 


Fig. 118. Tomografia computerizată pune în 
evidență o tumoră  chistică  cerebelosă 
dreaptă. Histopatologic a fost un astrocitom. 

Fig. 119. Imagistica prin rezonanţă magnetică, 
secţiune sagitală de aspect normal. 


Dezvoltatrea aparatului de rezonanţă magnetică capabil a ne da imaginea 
corpului uman s-a făcut lent cu ajutorul unor cercetători care au adus contribuţii 
importante în acest domeniu. În 1933, Stern a descoperit că raza moleculelor de 
hidrogen se separă în componenete care urmează diferite traiectorii când trece 
printr-un câmp magnetic neomogen. Aceste traiectorii permit calcularea momentului 
magnetic al protonului. 

In anul 1946, Bloch şi Purcell au descoperit că anumiţi nuclei rezonează şi 
emit semnale de radiofrecvenţă atunci când sunt într-un câmp magnetic şi pulsează 
cu undele radio cu frecvenţă corectă. S-a arătat apoi, că amplitudinea şi frecvenţa 
distribuirii ne dă informaţii cu privire la compoziţia chimică a eşantionului. Aceste 
observaţii au stat la baza spectroscopiei rezonanţei magnetice. Pentru aceasta în anul 
1952, Bloch şi Purcell au obţinut premiul Nobel. 

Investigând dinamica celulară, Damadian (1971) a constatat că relaxarea 
constantelor apei (a hidrogenului) este mai lungă în țesuturile tumorale decât în cele 
normale. După constatarea acestui fapt, a încercat să utilizeze rezonanţa magnetică 
nucleară (RMN) pentru identificarea afecţiunilor maligne în țesuturile excizate din 
sala de operaţie. 

In acest timp, Lauterbur (1973) a investigat calea posibilă de obţinere a 
imaginilor cu ajutorul rezonanţei magnetice nucleare. Primul său succes a constat 
în reconstruirea unei imagini din semnalele RMN extrase din patru proiecţii prin 
două tuburi capilare umplute cu apă. Ulterior, Hutchinson şi grupul său au obţinut 
prima imagine a unui specimen biologic (un şoarece). 

În acelaşi timp Damadian a construit un aparat numit „field focusing NMR"“ 
sau „Fonar“”. 

Astfel, în 1976 şi 1977 el a putut obţine imaginea unui şobolan viu carea 
avea o tumoră implantată şi apoi imaginea unui torace de om. 

Din nefericire timpul necesar pentru obţinerea acelor imagini era foarte 
mare. 

Mansfield (1976) a fost primul carea a creat o imagine practică prin 
rezolvarea procedeului lent de achiziţie a datelor. În anul 1977 Hinshaw şi 
colaboratorii săi au obţinut imagini ale mâinii şi antebraţului. i 

În următorii ani s-au făcut progrese extraordinare în ceea ce priveşte 
calitatea şi timpul de obţinere a imaginilor. Prin tehnica ultrarapidă de scanare se 
poate obţine o imagine în câteva secunde. De asemenea, rezonanţa magnetică 
permite măsurarea absolută a timpului de relaxare T, şi T, precum şi aspectele care 
reflectă imaginile T,-ponderate, imaginile densităţii protonice şi imaginile T„-ponderate. 

Prin urmare, rezonanţa magnetică se bazează pe investigarea nucleului 
atomic de hidrogen (proton) găsit din abundență în moleculele de apă ale 
organismului, în prezenţa unui puternic câmp magnetic. Principiul fizic de 
funcţionare permite utilizarea şi a altor protoni, cum ar fi cei de litiu şi fosfor. 

Rezonanţa magnetică nucleară a trecut din laborator în clinică după ce 
Lauterbur a demonstrat posibilitatea obţinerii imaginilor prin detectarea protonilor. 
Deoarece termenul de nuclear face ca procedeul să reprezinte ceva periculos pentru 
pacienţi, s-a hotărât înlocuirea acestuia cu cel de imagistică prin rezonanţă 
magnetică (IMR) (Raichle, 1997). Tehnic, în momentul introducerii capului 
pacientului în câmpul unui mare magnet supraconductor cilindric, toţi protonii 
atomilor, îşi aliniază axele cu cea a electromagnetului realizând o fază numită 
„stare de echilibru“. Emiterea în acel moment a unei unde de radiofrecvenţă, 
precisă pentru fiecare element atomic, numit frecvenţă de rezonanţă (42mhz pe 
Tesla de câmp magnetic în cazul hidrogenului), face ca media aliniamentelor axelor 
tuturor protonilor de hidrogen să basculeze în unghi drept şi să atingă o coerenţă 
de fază cu înmagazinare de energie numită „stare de excitație“. După întreruperea 
semnalului radio, axa globală a tuturor protonilor de hidrogen redevine paralelă cu 
axa mare a electromagnetului. Este faza numită „de relaxare“, care se însoţeşte de 
eliberarea energiei stocate. Toate aceste semnale pot fi codificate, cuantificate şi pot 
fi percepute de antena legată de detectori. Ele produc atunci, pe ecranul catodic, 
puncte submilimetrice mai mult sau mai puţin negre, cenuşii sau albe, care 
desemnează imaginea anatomică detaliată a creierului. Luminozitatea imaginii este 
dată de densitatea nucleilor mobili de hidrogen modificaţi de mediul înconjurător 
local, fizic sau chimic. Rezoluţia şi detaliile întregului oferite de IRM rivalizează 
cu secţiunile cerebrale efectuate de un anatomopatolog la autopsie (Fig. 120, 121, 122). 

Traseele IRM au în general o grosime de 7mm şi au avantajul de a fi 
disponibile în toate planurile, toate axele, chiar în trei dimensiuni, ameliorând 
vizualizarea unor structuri dorite (Bard şi Vezina, 1996). Aceste imagini sunt 
obţinute cu diferite moduri şi diferite secvenţe de înregistrare. Cele mai frecvente 
se numesc T, şi T, ponderate. Aceste secvenţe diferite permit o caracterizare mai 
precisă a ţesuturilor sănătoase şi anormale şi o bună diferenţiere între substanţa albă 
şi cea cenuşie ceea ce constituie un important avantaj al IRM faţă de TC (Fig. 123, 124). 

Pentru amplificarea potenţialului de diferenţiere a ţesuturilor prin IRM, se uti- 
lizează produsul de contrast. gadoliniul, substanță paramagnetică injectată pe cale 
intravenoasă. Prin abilitatea acestei tehnici de a detecta semnale legate de modificarea 
activităţii neuronale şi a fluxului sanguin s-a trecut şi la utilizarea IRM funcţionale. 

În ultimul deceniu, au apărut aplicaţii noi şi foarte promițătoare ale 
rezonanţei magnetice, cum ar fi angiografia, spectroscopia şi imagistica funcţională 
(Bard şi Vezina, 1996). 

Fig. 120. Imagistica prin rezonanță magne- dig. 121. Imagistica prin rezonanță magnetică 
tică ponderată T,, secţiune axială, relevă ponderată T,, arată o tumoră cerebrală frontală de 
un meningiom parietal. tip astrocitom. 


Fig. 122. Imageria prin rezonanţă magnetică ponderată T., secţiune transversală (a) 
şi axială (b) evidenţiază o tumoră frontală stângă de tip astrocitom. 

Fig. 123. Imagistica prin rezonanţă 
magnetică ponderată T,, secţiune 
sagitală relevă o “tumoră selară 
şi supraselară (adenom hipofizar). 


- Angio-IRM se face fără injectare intraarterială sau intravenoasă de produs 
de contrast. Acest nou mod, neinvaziv, de explorare vasculară făcut prin simpla 
alegere a secvenţelor şi a saturaţiei protonice, înlocuieşte progersiv angiografia 
clasică. 

- Spectroscopia prin rezonanță magnetică permite studiul distribuţiei 
substanţelor biochimice ce acţionează în diverse structuri, analiza chimică în vivo 
a moleculeleor alese şi astfel analiza compoziţiei tisulare în afecţiuni organice şi 
fumcţionale. Această tehnică poate fi utilizată şi pentru analiza anomaliilor 
metabolice la nivelul unui focar epileptic, în demenţe, în boala Alzheimer şi pentru 
demonstrarea distribuţiei şi concentraţiei litiului intracerebral la pacienţii cu boli 
maniaco-depresive (Heinz şi colab., 1994; Schlaepfer şi colab., 1994). Spectroscopia 
prin RM reprezintă astăzi o unealtă suplimentară pentru cerecetarea anomaliilor 
regionale focale în metabolismul N-acetil L-aspartatului şi lactatului (Breiter şi 
colab., 1994) în cazurile de epilepsie rebele. 

- Imagistica funcțională prin rezonanță magnetică constă în vizualizarea 
regiunilor anatomice cerebrale unde se concentrează activităţile cognitive sau 
motorii. Tipul de achiziţie permite stabilirea unei hărţi a funcţionării creierului 
uman, cu 0 rezoluţie anatomică şi temporală neegalată până acum (Bard şi 
Vezina, 1996). Mecanismul prin care regiunea cerebrală studiată, responsabilă de 
procesul de integrare şi de reacţia la stimulul exterior, prezintă un semnal în 


momentul stimulări pare legat de creşterea vascularizaţiei şi de modificarea 


oxigenării, sângelui, consecinţă a nevoilor metabolice crescute în regiunea 
interesată (Jackson şi colab., 1994). Actualmente sunt efectuate studii privind 
stimulările vizuale, ale memoriei, ale limbajului, ale auzului şi în căutarea unui 
focar epileptogen (Giedd şi colab., 1994, Aybward şi colab., 1994). 

În concluzie, dezvoltarea imagisticii prin RM împreună cu excelenta sa 
rezoluţie şi cu posibilităţile sale de studiu molecular şi funcţional permite punerea 
unor diagnostice, care în trecut se bazau numai pe date clinice. 

| Fig. 124. Imagistica prin rezonanţă magnetică ponderată T,, 
i secţiune sagitală, relevă o tumoră pontină şi de ventricul 
patru chistică. 


Tomografia cu pozitroni. 


Un grup important de cercetători, intrigat de posibilităţile oferite de TC, s-a 
axat pe îmbunătăţirea autoradiografierii ţesuturilor, metodă utilizată de mulți ani 
în investigarea metabolismului, biochimiei şi fluxului sanguin al diverselor organe. 
Tehnica autoradiografierii ţesuturilor se baza pe injectarea intraveoasă a unui 
compus marcat radioactiv. După acumularea acestuia în organul pe care-l aveau de 
investigat, animalul se sacrifica, iar organul (de exemplu creierul ) era prelevat 
pentru analiză. 

Înregistrarea distribuţiei compusului radioactiv se făcea prin secționarea 
organului în felii şi prin aşezarea acestora pe un film radiosensibil. Imaginile 

obţinute ofereau cercetătorului posibilitatea de a deduce funcţia specifică a 
fiecărei componente tisulare. Tipul de informaţie depindea de compusul radioactiv 
injectat. De exemplu, cu ajutorul glucozei marcată radioactiv se putea măsura 
metabolismul cerebral, deoarece elăcoga reprezintă sursa energetică primară pentru 
celulele creierului. j 

După introducerea TC, adepţii An adtografiei tisulare au fost fascinaţi de 
această tehnică. Ei şi-au dat seama imediat că reconstruirea anatomiei unui organ 
cu ajutorul TC ar putea fi aplicată şi în cazul utilizării radioizotopilor, prin 
măsurarea radioactivităţi emisă de-o anumită secţiune din corp. Astfel a luat 
naştere autoradiografia umană în vivo. 

Un element crucial din evoluţia autoradiografiei i -a constituit găsirea 
izotopului adecvat. Cei care au lucrat în acest domeniu au preferat clasa radioizo- 
topilor, care emit pozitroni (electroni încărcaţi pozitiv), prin faptul că aceştia se 
combină imediat la nivelul ţesuturilor cu electronul cel mai apropiat. 

În procesul de anihilare al electronului cu pozitronul, se emit două raze 
gamma cu energie înaltă, care se îndreaptă în direcţii aproape opuse. Pentru 
detectarea perechilor de raze gamma, dispozitivul de captare se dispune circular în 
jurul organului de interes. 

Cu ajutorul unui computer se localizează originea radiaţiei gamma cu 0 
precizie ramarcabilă. Rolul crucial al pozitronilor în .autoradiografia umană a 
generat denumirea de tomografie cu emisie de pozitroni sau PET (positron emission 
tomoghaphy) (Fig. 125). 

Pentru studierea rolului şi metabolismului diferitelor procese biochimice în 
vivo, sunt utilizate cu mare succes substanţele radiofarmaceutice emițătoare de 
pozitroni. Oxigenul 15, nitrogenul 13 şi carbonul 11 sunt izotopi de bază ai oricărei 
substanţe vii, astfel încât incorporarea lor în diferiţi compuşi şi biomolecule, care 
urmează a fi administrate, nu alterează cu nimic metabolismul organismului 
normal. 

Injectarea glucozei marcate radioactiv în momentul efectuării tomografiei 
duce la concentrarea acestui produs în regiunile cu activitatea metabolică înaltă, iar 
particulele radioactive emise sunt înregistrate ca zone mai luminoase. 

PET este utilizată pentru relevarea regiunilor cerebrale implicate în vorbire 
şi în alte funcţii cognitive, precum şi pentru măsurarea debitului sanguin cerebral. 

În cursul anilor *70 echipele scandinave au fost primele care au indicat 
posibilitatea utilizării metodelor clasice de măsurare a debitului sanguin cerebral 
(DSC) în vederea vizualizării modificărilor locale ale activităţii cerebrale din 
cadrul testelor cognitive. Totuşi, numai după dezvoltarea tomogrfaiei cu emisie de 
pozitroni (PET) am asistat la o adevărată explozie a investigaţiilor de acest up în 
cadrul neuropsihologiei (Haxby şi colab., 1991). 

„Prin DSC se înţelege perfuzia de ia nivelul ţesuturilor, care aduce în mod 
continuu creierului substraturile (glucoza şi oxigenul) necesare asigurării integrităţii 
celulare şi menţinerii gradienţilor ionici, ceea ce permite tratarea informaţiilor la 
nivel neuronal. La creierul în stare de repaus, DSC este reglat de către necesităţile 
metabolice de O, şi glucoză; cu alte cuvinte, există o legătură proporţională 
variabilă de la o regiune la alta, între parametrii DSC, utilizarea cerebrală a 

Fig. 125. Studiul PET la un pacient cu infarct cerebral făcut la 10 zile de la debut, 
Pe aceste imagini se poate vedea, în aria infarctului, un flux sanguin crescut 
(perfuzia de lux), dar lipsa metabolismului şi a extracţiei oxigenului (imaginea 2 şi 
3) demonstrează că țesutul cerebral este mort. 

Imaginea 1 arată fluxul sanguin cerebral; imaginea 2 relevă consumul de Oxigen; 
imaginea 3 pune în evidenţă extracția oxigenului; şi imaginea 4 arată volumul sanguin. 


glucozei (CMRglc) şi consumul metabolic de oxigen (CMRO,); aceşti trei parametri 
reflectă global activitatea sinaptică integrată local (Baron şi colab., 1984; Baron, 
1996). Dacă reducerea activităţii sinaptice, în special ca răspuns la o leziune 
cerebrală, respectă această regulă, creşterea activităţi sinaptice, dimpotrivă, se 
manifestă în cazul unui test neurosenzorial printr-o creştere proporţională a 
CMRglc şi DSC-ului şi mult mai puţin a CMRO,, ceea ce reflectă probabil o 
glicoliză anaerobică (Fox şi colab., 1988). 

Metodele de măsurare a DSC prin PET fac apel la apa marcată cu oxigen 
15 (HO-" O). Trasorul este administrat fie sub forma precursorului biologic CO, 
O prin inhalare, fie direct pe cale intravenoasă. 

Pot fi utilizate modele diferite în vederea cuantificării DSC-ului (dinamic, 
cu echilibru sau autoradiografic in vivo) (Baron, 1996). 

Dozarea CMRO;, folosită pentru măsurarea DSC, utilizează oxigenul 
molecular O, marcat cu oxigen 15, administrat prin inhalare. Şi în acest caz pot fi 

folosite mai multe modele cantitative (dinamic, cu echilibru staționar sau autoradio- 
gtrafic) (Baron, 1996). | - : 

Măsurarea CMRglc- -ului uiiliteazi glucoza D marcată cu uc în poziţia 1, 
fie, mult mai răs ândit '*F-2-fluoro-2-dezoxiglucoza-D (analoagă cu glucoza D) ca 
urmare a unei transpuneri la om a modelului autoradiografic cu '*C-2-dezoxiglucoza 
-D (2-DG) a lui Sokoloff, model carg prezintă dezavantajul că necesită o măsură 
tip de 45 de minute, timp în care starea neurofiziologică ffebuie să rămână 
staţionară (Baron, 1996). 

În practică, măsurarea DSC cu ajutorul CO" O sau a H,O-” O trebuie 
făcută de 6 până la 15-ori în cadrul aceleiaşi şedinţe, în mod succesiv şi la interval 
de 10-15 minute, dacă ținem cont şi de Perioada fizică a ozigegalui 15, care este 
de două minute. i 

Una dintre cele mai deosebite coaizibuţii ale PET în zieuopa htloaie a fost 
relevarea faptului ă o leziune cerebrală focală ar putea antrena un hipometabolism 
(cu hipoperfuzie de aceiaşi mărime) la nivelul 'structurilor cerebrale morfologic 
intacte (Baron şi colab., 1984; Feeney şi Baron, 1986; Baron, 1996). 

Acest fenomen s-ar datora efectelor de deconectare determinate de leziune. 

Totuşi, în astfel de situaţii se află destul de probabil perturbări celulare foarte 
diferite în funcţie de tipul de. efect la distanţă (antero-sau retrograd, presinapltic, 
transsinaptic sau transneuronal) precum şi de timpul trecut din momentul apariţiei leziunii 
(adică efecte funcţionale faţă de degenerescenţa propriu-zisă) (Baron, 1991). 

Prin urmare, numai imaginile funcţionale permit să se facă vizualizarea 
întinderii reale a perturbărilor amintite mai sus. - Faptele cele mai deosebite se 
referă la leziunile subcorticale, care induc adeseori un hipometabolism cortical 
homolateral. Acesta indică atingerea reţelelor legate de cortex şi înţelegerea mai 
corectă a tulburărilor de vorbire, a memoriei sau a atenţiei. Astfel, după o leziune 
talamică, hipometabolismul neocortical demonstrează atingerea căilor talamo- 
corticale, cu efect transsinaptic la nivelul neocortexului (Baron, 1996). Aceste 
fenomene permit abordarea în termenii reţelelor neuronale a tuturor deficienţelor 
cognitive, precum şi a celora din cadrul recuperărilor funcţionale. Rezoluţia 
temporală a metodei PET (de unul sau două minute) este de proastă calitate dacă 
o comparăm cu viteza operaţiilor cognitive. Totuşi, având în vedere faptul că 
fiecare sarcină este constituită dintr-o repetare a stimulărilor şi că astfel are loc 
o integrarea în imaginea finală a totalităţii evenimetelor, care au avut loc în timpul 
înregistrării, se poate controla, mai mult sau mai puţin, dimensiunea temporală 
(Baron, 1996). Neuropsihologia clasică ne informează, în realitate, asupra zonelor 
cerebrale (centrii) necesare realizării unui scop, în timp ce metoda acuivărilor 
permite să se stabilească harta zonelor multiple implicate în acest scop. De 
exemplu, activarea regiunii Wernicke stângi în cursul testelor de comprehensiune 
auditivă este un fapt recunoscut de toţi (Petersen şi colab., 1988; Zatorre şi colab., 
1992; Demonet şi colab., 1992; Mazoyer şi colab., 1993; Demonet şi colab., 1994). 
Apoi, posibilitatea de compensaţii lezionale prin reorganizarea circuitelor ar putea 
să explice şi unele divergențe. 

Studii radioizotopice cerebrale 


Progresele rapide survenite în investigarea neurologică prin aportul important 
al scanerelor şi mai recent prin cel al rezoananţei magnetice nucleare sau al 
tmografiilor cu pozitroni, au făcut ca medicina neurologică nucleară să rămână 
puţin în urmă. S-au înregistrat totuşi evoluţii spectaculoase în domeniul tehnologiei 
(aparaturii) şi în domeniul radiochimiei şi radoiofarmacologiei. Tehnologia a 
înregistrat evoluţii spectaculoase şi a permis, realizarea de sisteme cu capete 
multiple, cu senzori multipli sau de tip inelar. La începutul anilor *60, studiile 
efectuate cu ajutorul cartografelor: cu baleiaj- au făcut “posibilă vizualizarea 
distribuţiei substanţelor radioactive în interiorul creierului. În anii *70 camerele de 
scintilaţie au îmbunătăţit citirea datelor şi au oferit posibilitatea analizei dinamice 
a fluxului cerebral (Leveill€, 1996). Totuşi, aceste examene permit vizualizarea 
numai a unui singur plan, la un anumit moment, fapt pentru care metodele 
respective de studiu au fost numite „planare“. Metodica -de abordare a fost 
revoluţionată, în perioada anilor *80, de apariţia sistemelor tomografice care permit 
studierea funcţională a structurilor cerebrale pe felii. Astfel, tomoscintigrafia 
(SPECT-single photon emission computed tomography) permite analiza calitativă 
şi cantitativă a relaţiilor funcţionale ale structurilor cerebrale prin compararea 
activităţilor radioizotopice studiate atât la nivelul zonelor cerebrale profunde, cât 
şi al celor superficiale sau la nivelul regiunilor subtentoriale în comparaţie cu cele 
supratentoriale (Masdeu şi colab., 1994). 

În domeniul radiochimiei şi radiofarmacologiei trebuie semnalată utilizarea 
în decursul ultimilor 10 ani a unor noi substanţe caracterizate prin gradul ridicat de 
liposolubilitate, ceea ce facilitează trecerea lor dincolo de bariera hematoencefalică 
normală. Aşa au apărut studii efectuate cu xenon! (Xe!%), cu iodo-amfetamină 
1 (MP'%), cu xeametil propilen amino-oxim Te *" (HMPAO Te”), iar recent 
cu dimer etil cisternat Te ”* (ECD Te *") sau bicisat de Te *" (Leveille, 1996). 

lodoamfetamina (IMP) prezintă nivelul de extracţie cel mai ridicat încă de 
la prima trecere şi are o legătură aproape liniară între perfuzia sanguină locală 
şi viteza ei de fixare iniţială. Această caracteristică oferă un contrast mai mare şi 
o distincţie mai mare între zonele cerebrale normale şi cele patologice. ECD sau 
bicisatul de Te ”", fiind mult mai stabil, permite distingerea mai clară a structurilor 
cerebrale, datorită faptului că prezintă o puritate radiochimică mai mare (L&veill€, 1996). 

Substanțele radioactive, utilizate la început pentru investigarea cerebrală au 
servit şi la verificarea integrităţii barierei hematoencefalice, care nu permite trecerea 
substanţelor hidrosolubile, dacă aceasta nu este lezată. Astfel, substanţele 
hidrosolubile cum ar fi pertehnetatul, DIPA (Fig. 126) şi mai ales glucoheptonatul 
marcate cu ajutorul tehneţiului ”” se regăsesc reţinute la nivelul leziunilor 
tumorale, al malformaţiilor arteriovenoase sau ale accidentelor cerebrovasculare 
(Tănăsescu şi colab., 1977; Leveille şi colab., 1977). 

Agenţii sunt distribuiţi la nivelul structurilor cerebrale în funcue de 
caracteristicile lor fizice şi farmacologice şi de fluxul şi metabolismul cerebral 

Fig. 126. SPECT cerebral. 

După injectarea intravenoasă a 18 mCi 99mIc-DTPA s-a făcut 
scanarea în poziţie supin folosindu-se colimatorul HR. 

Pe secţiunile sagitală şi coronală se evidenţiază o zonă cu captare 
crescută proiectată pe aria glandei pineale. 


regional. Agenţii radioizotopici folosiţi trebuie să îndeplinească următoarele 
criterii: a) nivelul lor de extragere să fie ridicat şi relativ proporţional cu fluxul 
cerebral regional; b) reținerea să fie suficient de stabilă şi prelungită pentru a 
permite localizarea lor cu precizie prin tomoscintigratie; c) retrodifuzia sau revenirea 
de la structurile cerebrale spre compartimentul vascular să fie slabă şi lentă. 

Substanțele radioactive pot fi administrate sub formă de gaz (xenon! ), fiind 
inhalate cu ajutorul unei măşti modificate. Acest gaz inert serveşte la măsurarea 
cantitativă a debitului cerebral regional (ml/100g/min) şi în urma eliminării lui 
rapide, studiile pot fi reluate de mai multe ori în timpul aceleiaşi zile. Ceilalţi factori 
sunt injectaţi intravenos. Ei oferă posibilitatea culegerii datelor în mod dinamic prin 
măsurarea debitului cerebral la nivel regional, a comportamentului metabolic al 
celulelor neuronale şi a activităţilor sinaptice în repaus sau ca urmare a testelor de 
stimulare sau de inhibiţie. 

Cu ajutorul evaluărilor radioizotopice putem studia accidentele cerebro- 
vasculare, ischemiile, crizele de epilepsie, afecțiunile psihiatrice şi tulburările 
cognitive, sindromul de oboseală cronică, traumatismele cerebrale, dinamica LCR, 
receptorii, neurotransmiţătorii etc. 

Studiile efectuate cu pozitroni au demonstrat că o leziune cerebrală poate 
atrage după sine modificări ale activităţilor cerebrale în regiuni situate în altă 
parte, care erau din punct de vedere anatomic intacte. Acestea sunt încadrate în 

noţiunea de diaschizis. Exemplul cel mai cunoscut este acela al unei diaschize 
cerebeloase  contralaterale secundară unei leziuni corticale supratentoriale. 
Importanţa şi durata acestui fenomen asociat cu o dezaferentare a circuitelor 
neurofuncţionale, atrage după sine un hipometabolism secundar, care ar putea avea 
o valoare de prognostic şi ar putea preciza evoluţia leziunii primare în unele cazuri 
(Hiroshi şi colab., 1994; Sugaware şi colab., 1994). Identificarea altor fenomene la 
distanţă legate de întreruperi de circuite între două structuri cerebrale permite 
imagisticii de tip funcţional (PET, SPECT etc) de a măsura repercursiunile, la 
distanţă de leziunea de focar şi de a identifica circuitele de legătură (Lâveille, 
1996). 

Redăm în continuare câteva forme clare de diaschizis:. cortico-talamic: 
talamo-cortical; cortico-cerebelos sau tiranstentorial; cerebelo-cortical încrucişat, 
ganglioni bazali (lezarea unilaterală a nucleului lenticular) - cortex cerebral; 
ganglionii bazali (lezarea bilaterală a nucleilor lenticulari) - cortex cerebral. 

Tomoscintigrafia este cel mai bun indicator al deficitului perfuzional datorat 
accidentelor vasculare cerebrale, fiind capabilă să localizeze peste 90% din leziuni, 
în timp ce prin scanare se localizează cam 20% din accidente în timpul primelor 
opt ore de la debutul simptomelor. 

Reprezentate fie prin zone de hipoactivitate localizate sau difuze, fie prin 
regiuni de hiperactivitate, care se datorează reacţiilor hipervolumice sau perfuziilor 
de lux, ele se dovedesc a fi mult mai ample ca volum prin tomografie decât prin 
scanare. În cazul unui deficit vascular cerebral vasele situate în aval încearcă să se 
dilate pentru a putea permite un nivel corespunzător de perfuzie cerebrală, făcând 


uz de rezerva perfuzională în scop compensator (Leveills, 1996). În cazul leziunilor 


centrale necrozante există întotdeauna reacţii neobişnuite, numite „de penumbră,,, 
în cadrul cărora se manifestă diferite nivele de ischemie mai mult sau mai puţin 
reversibile şi care sunt înconjurate de un ţesut cerebral normal (Di Rocco şi colab., 
1993; Hossmann, 1994; Gunilla şi colab., 1994). Această zonă de penumbră care 
rămâne viabilă pentru o perioadă de timp scurtă din faza acută, ar putea fi 
salvată în cazul aplicării unor tratamente corespunzătoare. Ameliorarea fluxului 
sanguin cu medicamente vasoactive, hemodiluţie sau bypass vascular cerebral s-au 
dovedit până acum mai puţin eficace (Hossmann, 1982, Lindley şi Warlow, 1992). 
În schimb, medicamentele non-vasoactive, cum ar fi antagoniştii glutamatului pot 
reduce dramatic volumul şi întinderea infarctului ischemic dacă sunt administrate 
adecvat şi la puţin timp după apariţia simptomelor clinice. 


III. METODE PSIHOLOGICE 


Inţelegerea şi rezolvarea obiectiv ştiinţifică a problemei raportului psihic- 
creier reclamă cercetarea ambilor termeni, iar nu doar a unuia dintre ei. Prin 
urmare, investigarea şi cunoaşterea psihicului ca atare, atât în planul organizării sale 

generale, cât şi în cel al proceselor concrete care-l compun sunt pentru psihoneuro- 
logie la fel de necesare ca şi investigarea şi cunoaşterea funcţiei creierului. 

Tată de ce în arsenalul instrumental al cunoaşterii creierului trebuie incluse 
şi metodele psihologice. 

Pe lângă informaţia despre conţinutul şi legităţile interne ale organizării şi 
manifestării proceselor psihice, metodele psihologice ne furnizează indirect 
informaţii şi despre creier şi anume: despre starea lui funcţională generală, despre 
gradul de dezvoltare — şi maturizare  anatomofiziologică, despre gradul de 
diferenţiere şi specializare, despre plasticitatea şi capacitatea compensatorie, despre 
localizarea eventualelor focare patologice etc. 

Spre deosebire de creier, care ca organ anatomic poate beneficia şi de o 
investigare directă, psihicul ca entitate informaţională interiorizată este inaccesibil 
cerecetării directe, el nedispunând de proprietăţi sensibile, care să poată fi 
observate sau înregistrate ca atare. Totuşi, cunoaşterea lui nu este lipsită de atributul 
obiectivităţii. 

Genetic, la baza formării conţinuturilor şi structurilor psihice este pusă 
acţiunea directă în plan extern a individului cu obiectele şi fenomenele din jur. 
Astfel, forma primordială de manifestare a psihicului este acţiunea materializată 
externă, iar componentele acesteia interiorizate şi codificate prin intermediul 
structurilor neuronale devin ceea ce denumim îndeobşte procese psihice. 

Pe măsură ce se elaborează şi se consolidează, aceste procese nu rămân 
nişte entităţi izolate, ci se deschid şi se închid sub formă de scheme de desfăşurare 
a actelor comportamentale externe, în calitate de factor principal de reglare. Prin 
această exteriorizare ele devin accesibile cunoaşterii obiective, dar nu pe cale 
nemijlocită, ci mijlocită. Aşadar, accesul la organizarea psihică internă este mediat 
de acţiunile şi comportamentele externe. 

Metodele psihologice obiective pot fi, deci, centrate pe relevarea, înregistrarea 
şi analiza cât mai veridică şi mai fină a structurii şi dinamicii actelor comportamen- 
tale. Dar realizarea celei mai simple reacţii sau mişcări voluntare, în rezolvarea unei 
anumite sarcini, poate avea la bază interacţiunea unui mare număr de componente 
psihice. 

Aceasta impune o analiză de tip factorial pentru a extrage din fiecare act 
comportamental doar acele elemente care reflectă cu adevărat procesul psihic 
considerat. Totodată nu trebuie să pierdem din vedere nici fenomenul mascării şi 
al dedublării, la care subiectul uman poate recurge în anumite condiţii şi situaţii. 
De asemenea, în cursul desfăşurării examenului psihologic subiectul manifestă 
tendinţa fie de a se ermetiza, de a nu se dezvălui, fie de a se arăta altfel decât este 
el în realitate. De aceea, pe lângă utilizarea unor procedee empatetic-persuasive, 
pentru slăbirea cât mai mult cu putinţă a acestor baraje, în interpretarea rezultatelor 
trebuie să dovedim discernământ, pentru a da la o parte ceea ce este alterat, 
contrafăcut şi a reţine ceca ce este relevant şi concordant. 

Obiectivizarea investigaţiei psiholoice trebuie înţeleasă sub un dublu aspect: 
1) cel al concordanţei cu realitatea comportamentală investigată nemijlocit şi 2) cel 

al concordanţei valide a indicatorilor comportamentali cu realitatea psihică, care 
constituie obiectul principal al analizei. 

Astfel complexitatea extraordinară a sistemului psihic uman a făcut necesară 
elaborarea unei game întinse de metode şi procedee de cercetare. 

Din perspectiva obiectivelor pe care şi le propune psihoneurologia, esenţiale 
ni se par a fi următoarele: a) metoda analizei produselor activităţii, b) metoda 
testelor, c) metoda experimentului de laborator; d) metoda genetică şi comparată; 
e) metoda logico-matematică formală şi cibernetică. 


Metoda analizei produselor activităţii 


Analiza produselor activităţii se bazează pe principiul unităţii dialecticie 
dintre structurile psihice interne şi acţiunile de realizare a diferitelor tipuri de 
produse. Se foloseşte pentru cunoaşterea motivaţiilor, intereselor şi disponibilităţilor 
creatoare ale personalităţii. 

Obiect al analizei psihologice îl pot constitui atât produsele realizate în cadrul 
activităţii libere, cât şi cele realizate în contextul unor sarcini date de experimen- 
tator. 

În acest scop, se recurge la sarcini de desen, compunere, construcţie de 
obiecte etc. Pentru fiecare gen de sarcini se stabilesc anumite criterii de ordin 
cantitativ şi calitativ de analiză şi interpretare (completitudine, mod de organizare 
a elementelor, semnificaţii conferite, expresivitate, acuratețe etc). 

În clinică, metoda respectivă se foloseşte în două scopuri: pentru a evalua 
nivelul premorbid al personalităţii şi a stabili, prin comparaţie, deficitul general 
provoocat de focarul patologic, şi pentru determinarea diagnosticului diferenţial şi 
a dinamicii evoluţiei tulburărilor psihice de diferite etiologii. 


Metoda testelor 


Metoda testelor a fost introdusă iniţial în psihoneurologie din necesităţi de 
ordin practic; determinarea nivelului dezvoltării mintale generale, în scopul 
decelării cazurilor de anormalitate şi realizarea mai eficientă a orientării şi selecţiei 
profesionale. 

În ambele situaţii se impune elaborarea unor probe diferenţiate şi orânduite 
(ierarhizate) după anumite criterii (conţinut, mod de prezentare, grad de dificultate, 
volum, timp de rezolvare etc) care să fie etalonate, standardizate şi validate pe 
eşantioane reprezentative extrase din populaţia de bază. 

Astfel, metoda testelor, deşi îşi are punctul de plecare şi premisele în metoda 
experimentului de laborator, se va detaşa de aceasta, devenind oarecum indepen- 
dentă. Astăzi, când vorbim de efectuarea unui experiment de laborator şi de 
aplicarea unui test, ne gândim la lucruri semnificativ diferite. Prima şi cea mai 
importantă deosebire constă în caracterul probelor (sarcinilor) pe care le implică: 

experimentul se bazează pe sarcini circumstanţiale, special elaborate în concordanţă cu 
scopul cercetării; testul vehiculează probe-standard, dinainte elaborate şi validate, care 
se aplică la fel, în concordanţă cu instrucţiunile şi prescripţiile date, tuturor subiecţilor, 
cercetătorul neavând libertatea de a interveni şi a modifica condiţiile impuse. În al doilea 
rând, experimentul este orientat, cu precădere, spre dezvăluirea dependenţelor legice, 
cauzale, pe de o parte, între variabila externă (stimul) şi fenomenul psihic provocat, şi, 
pe de altă parte, în interiorul procesului psihic studiat însuşi; testul este orientat 
eminamente constatativ, scopul lui principal constând în clasificarea subiectului investigat 
prin raportare la etalonul eşantionului populaţiei căreia-i aparţine. Folosit ca atare, testul 
ne oferă posibilitatea comparării exterioare a subiecţilor, în funcţie de performanţele 
obținute, a stabilirii distanţei la care se situează procesul sau capacitatea psihică 
măsurată de o medie statistică, reprezentând normalul. 

Aceste aspecte nu sunt, desigur, de neglijat nici din punct de vedere teoretic, 
ştiinţific. De aceea, testul trebuie recunoscut nu numai ca instrument diagnostic, ci 
şi ca procedeu de cercetare. Utilizarea acestui procedeu ne permite să studiem 
deosebirile individuale în limitele aceleiaşi vârste cronologice şi între diferitele 
perioade de vârstă; totodată, datorită caracterului său standardizat, testul asigură 
detrminarea mai riguroasă a interacțiunii şi ponderii factorilor externi şi a 
condiţiilor interne în constituirea funcţiilor şi capacităţilor psihice. 

Având un coeficient ridicat de corelaţie (peste 0,70) cu performanţele într-o 
activitate „natural“ specifică, testele dobândesc şi o valoare de predicţie (prognos- 
tică), permiţându-ne să aproximăm modul de comportare (de reuşită) al 
subiectului testat în situaţii similare. Cu alte cuvinte, ele ne relevă nu numai starea 
actuală a unui proces sau a unei capacităţi, ci şi tendinţele lor viitoare. Compararea 
individului cu un grup este întotdeauna mai relevantă decât compararea cu el însuşi, 
întrucât permite o mai bună delimitare a ceea ce este invariant şi legic de ceea ce 
este accidental şi neesenţial. 

De aceea, în elaborarea a ceea ce se numeşte profil de stare general al 
sistemului psihic uman, absolut obligatoriu pentru analiza sistematică a raportului 
psihic-creier, testele sunt de neînlocuit. Ele trebuie aplicate, fireşte, nu numai în 
evaluarea structurilor psihice în stare normală, ci şi în patologie. Chiar dacă nu 
întotdeauna ne permit să stabilim diagnosticul diferenţial precis, ele ne dau o 
imagine foarte exactă despre deficitul global al unei funcţii sau structuri psihice, 
despre mărimea abaterii de la media normală. Bineînţeles, testul nu trebuie 
absolutizat, transformat în metodă perfectă şi infailibilă de cunoaştere psihologică; 
aceasta duce, aşa cum ne arată istoria psihologiei, la serioase erori atât în plan 
teoretic, cât şi în paln practic. Dar nu mai puţin păgubitoare ar fi tendinţa opusă, 
de negare a oricăror valenţe diagnostice şi prognostice ale testelor. 

Singura comparabilă cu spiritul ştiinţific este atitudinea lucidă, realist- 
critică, de natură să asigure atât o folosire adecvată, raţională a testelor existente, 
cât şi perfecţionarea lor continuă. Trebuie să observăm că tocmai 0 asemene 
atitudine s-a impus astăzi ca dominantă. La impunerea ei au contribuit următorii 
factori: 1) conştientizarea şi recunoaşterea caracterului relativ şi limitat al oricărui 
test particular; 2) analiza erorilor comise atât în elaborarea, cât şi în aplicarea 
testelor; 3) triumful în psihologie al concepției evoluţionist-genetice asupra 

concepţiilor nativist-imanentiste; 4) controlul; 5) introducerea criteriilor ŞI 
principiilor cibernetice în metodologia generală de elaboarre a testelor; 6) 
perfecţionarea modalităţilor de prelucrare şi interpretare a rezultatelor obţinute la test. 
La ora actuală, psihologia dispune de un număr foarte mare de teste, peste 
10 000, ceea ce creează dificultăţi de alegere şi stăpânire. Pentru o rmai bună 
orientare, este necesar să introducem anumite criterii de ordonare şi clasificare, ca: 1) 
caracterul şi gradul etalonării; 2) forma de codificare (prezentare) a sarcinii; 3) ceea ce-şi 
propune să măsoare; 4) gradul de cuprindere. Potrivit primului criteriu, delimităm 
teste riguros etalonate (de exemplu, scările de inteligenţă generală Binet-Simon, 
Terman, Wechsler-Belvue, Raven, Alexander elc.) şi teste vag etalonate (de 
exemplu, diferitele probe proiective - TAT, Rorschach, Luscher, Rosenzweig, Zondi 
etc, diferite tipuri de chestionare - Guilford-Zimmerman, 16-PF (Cattel), Eysenck. 
Minnesota (MMPI) etc.; potrivit celul de-al doilea criteriu, testele se grupează în 
teste verbale, în care sarcina de rezolvat este prezentată într-o formulare verbală 
(de exemplu probele de verificare a gradului de dezvoltare a vocabularului şi 
abilității verbale, scara verbală din testul de de inteligenţă generală a lui Wechsler 
etc) şi nonverbale, în care sarcina de rezolvat este codificată într-o formă 
imagistică, figurală (de exemplu scara nonverbală din testul de inteligenţă 
generală a lui Wechsler, matricele progresive Raven, diferite probe pentru 
determinarea inteligenţei tehnice, etc); aplicarea celul de-al treilea criteriu conduce 
la delimitarea a două mari categorii de teste: de performanţă şi de personalitate. 
Primele se caracterizează prin aceea că rezultatele ce se obţin la ele pot fi prcis 
cotate ca bune sau eronate, iar subiecţi testaţi - clasaţi neechivoc după scorul total 
realizat în „foarte buni“, „buni“, „mediocri“, „slabi“, şi „foarte slabi“ (de exemplu 
teste senzorio-motorii, testele de inteligenţă generală, de inteligenţă tehnică etc); 
cele de personalitate au o etalonare mai puţin riguroasă, iar răspunsurile la ele nu 
pot fi împărţite în „corecte-eronate“, „bune-rele“; subiecţii nu se clasifică ierarhic, 
după „oridinea de merit“, ci se distribuie în grupe tipologice echipoziţionale, adică 
neierarhizabile valoric (de exemplu chestionarele de introversiune-extraversiune, de 
pulsiuni, de preferinţe, de interese, de opinie etc.); în fine, cel de-al patrulea criteriu 
împarte testele în analitice şi sintetice. Cele analitice sunt orientate intensiv, spre 
surprinderea unor laturi, verigi, caracteristici de detaliu ale unei funcţii psihice particulare 
(de exemplu teste de percepţie, de memorie, de atenţie, de raţionament etc.); cele sintetice 
sunt orientate extensiv, urmărind surprinderea comportamentului global al subiectului 
într-o situaţie structural analoagă cu cele reale (cele mai adecvate sunt simulatoare 
reconstruite după pricipii cibernetice, care se folosesc astăzi pe scară tot mai largă în 
selecţia profesională). 


Metoda experimentală şi de laborator 


După cum se ştie, constituirea psihologiei ca ştiinţă s-a datorat, în primul 
rând, introducerii metodei experimetale, asociată intim cu operaţiile măsurării- 
cantificării şi cu cele ale denotabilităţii obiective. Numai pe baza analizei şi 
interpretării datelor experimentale riguros controlate s-a putut trece de la simple 

descrieri fenomenologice, de tip introspecţionist, la interpretări şi explicaţii legice, 
circumscrise exigenţelor determinismului obiectiv. Sfera de aplicare şi eficienţă a 
experimentului psihologic de laborator a evoluat pe măsura perfecţionării structurii 
probelor, a tehniciilor de măsurare-înregistrare şi a bazei lui logice. 

În prezent, se poate aprecia că experimentul psihologic a ajuns la un înalt 
nivel de rafinament şi rigurozitate, iar sfera lui s-a extins, practic, asupra tuturor 
proceselor psihice de la cele mai simple, până la cele mai complexe. 

În montarea şi desfăşurarea unui experiment, se aplică următoarea schemă 
logică de principiu: 1) formularea neechivocă a problemei de cercetat prin: 
delimitarea ei în contextul spaţiului problematic general; raportarea ei la cercetările 
anterioare; stabilirea locului cercetării ei în raport cu cerectarea altor probleme; 
relevarea semnificației pentru înţelegerea procesului psihic dat, luat în ansamblu, sau 
pentru “ înţelegerae altor fenomene psihice corelate; 2) formularea ipotezei 
(ipotezelor) de lucru, ca model logico-teoretic anticipativ al răspunsului sau soluţiei 
posibile; 3) specificarea tipurilor de variabile independente (V I) şi a regimului de 
administrare şi înregistrare a lor; 4) specificarea variabilelor „răspuns“ în plan 
comportamental (R) şi a procedeului de cantificare-înregistrare a lor; 5) specificarea 
procesului de prelucrare a datelor; 6) stabilirea corespondenţelor între seria 
categoriilor cantitative (exprimate numeric sau simbolic) şi seria categoriilor 
calitative (exprimate în limbaj psihologic specific); 7) specificarea corespondenţelor 
dintre  „variabila-răspuns“ de tip comportamental şi variabila psihică sau 
intermediară (%), care face obiectul propriuzis al cercetării psihologice. 

Gradul de complexitate al metodelor experimentale poate fi diferit, în funcţie 
de natura problemei ce se propune a se cerceta şi de disponibilităţile cercetătorului. 
Astfel, după numărul variabilelor independente vehiculate, se disting experimente 
unifactoriale (o singură variabilă independentă), multifactoriale (bifactoriale-două 
variabile independente, trifactoriale-trei variabile independente ş.a.m.d.). În cazul 
modelelor multifactoriale pe lângă efectele principale determinate de fiecare 
variabilă independentă în parte, se înregistrează şi aşa numitele efecte de 
interacţiune, a căror analiză furnizează întotdeauna o informaţie suplimentară 
pentru a dezvălui determinismul real al procesului psihic studiat. În principiu, un 
model multifactorial este mai eficient din punct de vedere ştiinţific decât unul 
unifactorial, întrucât în sfera fenomenelor psihice determinismul are o structură mai 
complexă, de tip interacţional, care nu poate fi nici epuizată, nici reprezentată 
veridic de o singură variabilă independentă. 

Din punct de vedere al neuropsihologiei, faptul că un proces psihic se 
constituie pe baza unei complexe interacțiuni dintre mai multe variabile indepedente 
(adesea de modalităţi diferite) ilustrează că integrarea lui în plan neurofiziologic 
are un caracter multifazic şi dinamic. Cu alte cuvinte, metodele experimentale 
multifactoriale din psihologie reprezintă una din cele mai importante surse de 
argumentare a teoriei localizărilor dinamice şi plurinivelare. 

După modul de dozare şi administrare a variabilei independente, delimităm 
două tipuri de modele experimentale: secvenţial-statice şi funcţional-dinamice. 
Primele se caracterizează prin aceea că din continuumul procesului psihic studiat 
se relevă doar un singur moment, care, în funcţie de conţinutul şi complexitatea 

probei folosite, se poate situa în „segmentul“ inferior, mediu sau superior. Asemenea ar 
fi, de pildă, modelele: studiului memoriei „prin prezentarea unui set de 15 imagini“, sau 
prin „prezentarea unei liste de 15 cuvinte fără sens“, sau prin „prezentarea unei liste de 
20 numere“ etc.; studiul gândirii prin proba conceptelor formale (Kaufman-Kasianin, 
Smoke, Bruner), sau prin „proba de evaluare a veridicităţii-falsităţii concluziilor unor 
silogisme exprimate simbolic“, sau prin „proba interpretării sensurilor unui set de 
proverbe“, sau prin „proba absurdităţilor“, sau prin „proba ordonării logice a imaginilor 
reprezentând dițerite secvenţe ale unei acţiuni“ etc. 

Specificul unui model de tip funcţional-dinamic constă în aceea că ne 
permite să cuprindem un număr mai mare de momente şi de aspecte ale 
continuumului procesului studiat. Acesta se realizează, pe de o parte, prin 
alcătuirea unui regim mai întins de sarcini sau de itemi în cadrul probei date, de 
grade de dificultate diferite, iar pe de altă parte, prin studierea unuia şi aceluiaşi 
proces psihic cu ajutorul unui evantai larg de probe (Cronbach,1970). 

Ideal este ca fiecare proces psihic particular să fie explorat pe toată 
întinderea sa valorică -de la treptele inferioare până la limita superioară- şi sub 
toate laturile sale structurale (comportamentale). Primul obiectiv se obţine prin 
eşalonarea, în ordine crescătoare, a gradelor de dificultate ale itemilor unei probe 
(de exemplu de diferenţiere a culorilor, a înălţimii sunetelor; de memorare a 
materialului verbal; de clasificare etc.). Cel de-al doilea devine realizabil prin 
corelarea mai multor tipuri de probe, fiecare tip relevând o latură sau o COMpo- 
nentă a procesului studiat. Cu cât un proces este mai complex (adică posedă un 
număr mai mare de componente), cu atât. modelul experimental corespunzător 
trebuie să cuprindă un număr mai mare de tipuri de probe. 

Foarte importantă pentru interpretarea psihologică este alegerea „variabilelor- 
răspuns“ şi evaluarea lor. Din punct de vedere structural, acestea sunt de două 
tipuri: continue, ale căror valori se separă prin intervale infinit divizibile, 
exprimabile în numere zecimale (de exemplu tipul de latenţă sau de reacţie - TR, 
intensitatea reacției motorii, viteza de desfăşurare a reacţiilor, durata unei reacţii 
etc.) şi discrete, ale căror valori se separă prin intervale vide, exprimate în numere 
întregi (numărul total al răspunsurilor eronate, numărul sarcinilor rezolvate în 
unitatea de timp dată etc.). Semnificaţia unităţilor de măsură (evaluare) a 
răspunsurilor poate fi perfect determinată, dacă acestea aparţin unei scale-standard 
universal recunoscută(ca, de pildă, unităţile de măsură a timpului, a presiunii, a 
energiei etc) sau vag determinate, dacă avem de-a face cu unităţi de măsură 
convenţionale, stabilite ad-hoc (de exemplu notarea performanţelor la o probă de 
atenţie, de imaginaţie, de gândire etc.). În cazul al doilea, pentru înţelegerea 
semnificației unităţilor alese de către experimentator este necesar un instructaj 
special de decodare. 

După natura lor calitativă, „variabilele-răspuns“ le putem împărţi în: 
specifice, cele care se includ ca verigi componente necesare în rezolvarea sarcinii 
sau probei date, şi nespecifice, cele care formează aşa-numitul fond comportamental 
general al subiectului în situaţia respectivă. Primele ne furnizează informaţia de 
bază despre procesul studiat; cele din urmă ne furnizează informaţia-cadru despre 
subiect în ansamblu. 

În esenţă, exteriorizarea şi obiectivizarea proceselor psihice se realizează în 

forma: comportamentelor motorii (mişcări legate între ele într-o „schemă-program“ 
subordonat logicii interne a sarcinii-stimul“), comportamentelor verbomotorii 
(răspunsuri verbale), comportamentelor vegetative(vasoconstricţie sau vasodilataţie, 
accelerarea sau rărirea ritmului respirator, accelerarea pulsului, transpiraţiei etc). 
Cele motorii şi verbomotorii au un caracter intenţionat şi deliberat, subiectul 
deţinând controlul permanent asupra lor şi le alege, mai mult sau mai puţin, în 
cunoştinţă de cauză, comform planului de abordare şi rezolvare a sarcinii 
experimentale. Cele vegetative au un caracter pur reflex, involuntar, ele fiind 
declanşate automat de atitudinea subiectului faţă de sarcină, de modul de percepere 
şi evaluare a semnificației şi gradului ei de dificultate. De aceea, înregistrarea lor 
nu numai că nu denaturează tabloul general al rezultatelor cercetăriii, dar este 
indispensabilă pentru înţelegerea lui, mai ales în ceea ce priveşte baza neurofizio- 
logică a procesului psihic cercetat. 
Variabila comportamentală externă (motorie şi verbomotorie) se cere a fi 
analizată ca unitate funcţională a două verigi: veriga instrumentală, sau 
intermediară, care dezvăluie traiectoria drumului pe care-l urmează subiectul în 
rezolvarea sarcinii, şi veriga finală (terminală) care ne oferă forma concretă de 
obiectivare a soluţiei (răspunsului). 

Din punct de vedere psihoneurologic, cel mai adecvat este modelul 
experimental combinat, poliefector, care permite înregistrarea concomitentă a 
reacţilor voluntare(motorii şi verbomotorii), ca indicatori principali ai procesului 
psihic considerat, precum şi a reacţiilor involuntare însoţitoare, îndeosebi a 
componentelor neurovegetative şi bioelectrice. Aceasta presupune asamblarea într-un 
tot unitar a experimentului psihologic propriu-zis cu procedeele de captare- 
înregistrare electrofiziologice. Dintre reacţiile involuntare însoţitoare, o relevanţă 
deosebită pentru evaluarea mecanismelor neurofiziologice şi a dinamicii activităţii 
psihice o au: 1) vasomotricitatea (vasoconstricţia şi vasodilataţia), înregistrată prin 
tehnica pletismografiei; 2) reflexul dermogalvanic sau reacţia psihogalvanică (RDG) 
constând în modificarea rezonanţei electrice a pielii sub acţiunea stimulilor şi 
solicitărilor externe., precum şi ca urmare a disocierii dintre semnul răspunsului 
comportamental extern şi cel al stării (convingerii, dorinţei) psihice interne; aceasta 
se înregistrează cu ajutorul psihogalvanometrului, prin fixarea a doi electrozi - unul 
pe suprafaţa palmară, celălalt pe suprafaţa dorsală a mâinii; se apreciază că 
reacţia psihogalvanică este cea mai sensibilă şi redă în modelul cel mai veridic 
dinamica încărcăturii şi laturii afectiv-motivaţionale a activităţii psihice; 3) 
activismul bioelectric al creierului, înregistrat prin procedeele EEG şi ECG 
(electrocorticografie) 

Corelând dinamica acestui activism, parmetrii diferitelor ritmuri (0, B, 8. A) 
cu răspunsurile voluntare prin raportarea la caracteristicile şi structura obiectivă a 
probei psihologice date, putem ajunge la o mai bună aproximare a configurației 
mecanismelor neurofiziologice ale procesului cercetat. Perspective noi pentru 
folosirea experimentului combinat au fost deschise de tehnica şi modelarea 
computerizată. Pe lângă faptul că ordinatorul poate fi folosit ca model al 
creierului, el poate fi, de asemenea, pus în contact direct cu creierul, permiţând 

captarea şi monitorizarea unui mare număr de indicatori ai funcţionării acestuia. 
Se asigură astfel o măsurare mai exactă şi o corelare-integrare superioară din 
punct de vedere ştiinţific a datelor. 


Metoda genetică şi comparată 


Metoda genetică şi comparată este cumva simetrica celei aplicate în studiul 
sistemului nervos. Ea are la bază principiul fundamental al devenirii şi evoluţiei, 
potrivit căruia organizarea psihică nu trebuie interpretată ca ceva dat, predeter- 
minat şi imuabil, ci ca un produs al evoluţiei filogenetice şi ontogenetice. Astfel, 
cercetarea şi explicarea ei obiectiv-ştiinţifică reclamă cu necesitate studiul genezei 
şi construirii evolutive. Pentru a înţelege un proces psihic aflat la un anumit nivel 
de structurare şi integrare, trebuie să cercetăm etapele genetice anterioare pe care 
le-a parcurs. Aşa de pildă, dacă am face abstracţie de dimensiunea genetică şi am 
aborda gândirea omului adult ca un dat în sine, multe aspecte ne-ar apărea profund 
enigmatice, multe chestiuni ar rămâne practic insolubile. Dar dacă o considerăm 
un rezultat al devenirii, al evoluţiei ontogenetice şi, pe deasupra, ne mai adresăm 
şi studiului formelor şi stadiilor dezvoltării gândirii la copil (până la limita 
învecinată cu nivelul la care se situează gândirea adultului), atunci tot ce părea 
enigmatic, misterios devine inteligibil şi riguros explicabil. 

Prin aplicarea metodei genetice au putut fi descoperite legi fundamentale ale 
organizării psihice, fără de care astăzi este de neconceput elaborarea unei teorii 
psihologice generalizate cu adevărat ştiinţifice. Printre acestea, o importanţă 
metodologică majoră, din punct de vedere al psihoneurologiei, o au următoarele: 
1) legea dezvoltării; 2) legea interacțiunii dialectice dintre cauzele şi factorii 
externi, pe de o parte, şi condiţile interne (inclusiv factorii ereditari), pe de altă 
parte; 3) legea stadialităţii; 4) legea heterocroniei; 5) legea heteronomiei. 

Legea dezvoltării postulează, pe de o parte, caracterul derivat, devenit al 
psihicului, reclamând astfel includerea în programul cercetării ştiinţifice a 
problemelor privind originea şi geneza lui ca fenomen natural, şi, pe de altă parte, 
susţine caracterul lui relativ, nedesăvârşit şi implicit, variabil, optimizabil şi 
perfectibil, impunând includerea în sfera cercetărilor obiective a procesului obiectiv 
însuşi. Acest proces se desfăşoară în două planuri intercorelate: filogenetic-istoric 
şi ontogenetic-individual. Studiul lor comparativ ne permite să determinăm natura, 
amplitudinea şi efectele globale, de ordin calitativ, ale transformărilor pe care le 
suferă în decursul timpului - timpul istoric sau timpul individual - diferitele 
componente ale sistemului psihic. Un aspect esenţial pe care ni-l relevă legea 
dezvoltării îl constituie sensul ascendent al transformărilor, desfăşurarea lor de la 
simplu la complex, de al difuz la diferențiat (individualizat), de la inferior la 
superior, de la organizare slabă, irelevantă la o organizare mai bună, mai 
relevantă. 

Informaţiile despre transformările evolutive în planul organizării psihice 
dobândesc valoarea interpretativ-explicativă cea mai mare atunci când ele sunt 
nemijlocit corelate cu datele despre dezvoltarea şi maturizarea sistemului nervos, a 

creierului. O asemena corelare permite psihoneurologiei două constatări esenţiale: 
1) între dezvoltarea psihicului şi dezvoltarea şi maturizarea creierului există un 
„paralelism“ înalt semnificativ, în sensul că nivelul de organizare a sistemului 
psihic este funcţie de nivelul de organizare structural-funcţională a creierului; 2) 
particularităţile dinamicii dezvoltării sistemului psihic sunt în -mare măsură 
determinate de „algoritmul“ maturizării creierului. 

Legea interacțiunii dialectice dintre cauzele şi factorii externi şi condiţiile 
interne impune luarea în consideraţie a următoarelor aserţiuni: procesul devenirii 
şi dezvoltării sistemului psihic este declanşat şi determinat, pe toată durata lui, de 
influenţele externe; modul de recepţionare, codificare şi prelucrare a informaţiei de 
la nivelul surselor externe depinde şi este condiţionat de ansamblul factorilor interni 
ai individului şi, în primul rând, de caracteristicile sistemului neuroendocrin, de 
fondul experienţei anterioare şi de stările actuale de necesitate (motivaţie); 
interacţiunea dintre influenţele externe şi condiţiile interne nu are un caracter liniar 
şi plat, ci unul contradictoriu, dinamic, crescând în complexitate de la un nivel 
evolutiv la altul; pe măsură ce se dezvoltă şi se consolidează, diferitele structuri 
psihice devin condiţii (factori) interne, care participă activ la reglarea raporturilor 
individului cu lumea externă, dar şi la întreg ansamblul de transformări cărora le 
sunt supuse conținuturile şi semnificaţile mesajelor recepționate. Evolutiv, în filo- 
ca şi în ontogeneză, omul se comută tot mai mult, în planul interacțiunii cu lumea 
externă, de la o mediere de tip biologic/fiziologic la una eminamete psihologică, 
în sensul că structurilor psihice le vor reveni rolul principal în reglarea comporta- 
mentului. 

Legea stadialităţii surprinde caracterul gradual al formării şi dezvoltării 
tuturor funcţiilor şi proceselor psihice -nu numai al celor complexe, ci şi al celor 
considerate mai simple. Stadiul ca atare reprezintă un segment pe traiectoria 
temporală generală a dezvoltării şi specificul său este dat de ansamblul 
transformărilor şi achiziţiilor calitative, care se înregistrează în organizarea funcţiei 
sau procesului considerat. 

Stadiile se succed într-o manieră ierarhic-spiralică, după principiul trecerii 
de la inferior la superior şi al subordonării inferiorului de către superior. Distanţa 
dintre cele două stadii va fi marcată de diferenţe atât calitative, cât şi cantitative. 
Existenţa diferenţelor calitative atestă ireductibilitatea unui satdiu la altul. Apariţia 
unui stadiu nou, superior este pregătită şi îşi are premizele în stadiile anterioare. 
Noul stadiu va include în sine, dar într-o formă comprimată şi restructurată, şi 
conținuturile stadiilor anterioare, însă el se impune ca dominant în structura şi 
dinamica activităţii psihice la momentul dat. 

Pentru a facilita înţelegerea succesiunii şi întinderii în timp a stadiilor, se 
obişnuieşte ca ele să fie corelate şi delimitate pe continuumul vârstei cronologice 
a individului. Un asemenea mod de a proceda este justificat şi prin faptul că, în 
general, dezvoltarea psihică este funcţie şi de factorul vârstă. Controversabilă este 
ponderea care se acordă acestui factor în determinarea atât a conţinutului stadiilor, 
cât şi a succesiuni lor. Noi considerăm că dinamica dezvoltării nu poate fi 
interpretată exclusiv în dependenţă de vârstă, ci ea trebuie corelată şi cu procesul 
învăţării controlate, dirijate. Aceasta poate, aşa cum au demonstrat cercetările 

experimentale, să introducă modificări semnificatove în durata stadiilor şi în 
conţinutul lor. 

În funcţie de sfera de cuprindere, stadiile pot avea un caracter global, ele 
referindu-se la dinamica sistemului integral al personalităţii, sau unul parţial, 
definind dinamica dezvoltării unei anumite componente a organizării psihice - 
intelectuale, afective, motivaţionale etc. 

Important de subliniat este faptul că trecerea de la un stadiu la altul în planul 
dezvoltării psihocomportamentale este susţinută şi, implicit, corelată cu trecerea 
de la un nivel inferior la altul superior în organizarea structural-funcţională a 
creierului: mielinzarea, stabilirea conexiunilor interneuronale selectiv-orientate, 
maturizarea şi intrarea succesivă în funcţiune a zonelor asociativ-integrative ale 
scoarţei cerebrale (secundare, terțiare, cuaternare etc., Luria, 1962, 1973 a,b; Eccles, 
1977), elaborarea echilibrului funcţional cortico-subcortical etc. 

De aici iese mai mult în evidenţă caracterul dinamic şi constituibil (devenit) - 
al mecanismelor activităţii psihice. Astfel, este în afara oricărei îndoieli faptul că 
trecerea de la un stadiu inferior la altul superior în planul dezvoltării psihice are la 
bază trecerea la o altă configuraţie (mai complexă) a mecanismelor în plan 
neurofiziologic. În nici un caz nu ne putem aştepta ca la baza stadiului gândirii 
operatorii concrete (cuprins, potrivit cercetărilor lui Piaget, între 7 şi 11 ani) să stea 
acelaşi mecanism neurofiziologic ca şi la baza stadiului gândirii operatorii formal- 
abstracte (care să constituie, potrivit datelor autorului citat, între 11 şi 14 ani). De 
asemenea, dinamica sferei emoţional-afective la stadiul preadolescenţei (10-12 ani) 
se bazează pe o altă formulă de interacţiune corticosubcorticală decât la stadiul 
adultului. 

Din punct de vedere psihoneurologic, este important de subliniat, de 
asemenea, gradul diferit de consolidare neurofiziologică a structurilor psihice proprii 
diferitelor stadii evolutive. Întrucât, aşa cum am arătat, apariţia unui stadiu nou, 
superior nu duce la abolirea totală a conţinuturilor stadiilor anterioare (inferioare), 
acestea fiind integrate într-o nouă schemă generală de organizare, sub aspect 
neurofiziologic, ele vor dobândi o consolidare mai puternică, ceea ce le conferă o 
rezistenţă mai mare la perturbații. Aici îşi găseşte confirmarea principiul neurologic 
al lui Jackson, potrivit căruia, în cursul evoluţiei, integrarea se desfăşoară de la 
inferior la superior (funcţiile inferioare, simple se integrează mai devreme şi se 
consolidează mai puternic, iar cele superiaore se integrează mai târziu, situându-se 
la un nivel de consolidare mai scăzut), iar în cursul involuţiei şi în situaţia unor 
afecţiuni patologice, procesul se desfăşoară în sens invers, primele se dezorgani- 
zează funcţiile superioare şi ultimile cele inferioare. 

Legea heterocroniei surprinde un aspect esenţial al dinamicii dezvoltării 
psihocomportamentale. Ea postulează că diferitele funcţii, procese şi structuri 
psihice se constituie şi se consolidează la momente diferite de timp. De exemplu, 
constituirea şi consolidarea mecanismelor şi structurilor percepiive se realizează 
înaintea constituirii şi consolidării structurilor gândirii: activitatea de joc precede 
pe cea de învăţare (organizată), iar aceasta precede activitatea de muncă ş.a.m.d. 

Aceasta impune ca în analiza sistemului psihic să se aproximeze nu numai 
aspectele de stare, ci şi cele de transformare (dinamică), relevându-se atât „distanța 

parcursă“ pe traiectoria dezvoltării de către fiecare componentă în parte, cât şi 
cea care a mai rămas a fi parcursă până la „punctul“ organizării optime. 

Legea heteronomiei reflectă caracterul eterogen şi contradictoriu al 
dezvoltării psihice. Ea postulează două relaţii la fel de importante. Prima: în 
interiorul sistemului psihic individual, diferitele lui componente ating niveluri 
diferite de dezvoltare şi consolidare. De exemplu: percepţia vizuală poate fi 
superior dezvoltată comparativ cu percepţia tactilă sau gustativă; memoria 
imagistică poate fi mai bine dezvoltată decât memoria verbală; gândirea de tip 
concret poate fi mai bine dezvoltată decât cea de tip abstract; memoria se poate 
situa la un nivel mai înalt de elaborae şi eficienţă decât gândirea etc. Aceasta face 
ca fiecare individ să dispună de o anumită selectivitate în raporturile sale cu 
mediul şi să aibă verigile sale „puternice“ şi verigile sale „slabe“ în ceea ce 
priveşte modul de abordare-rezolvare a diferitelor solicitări. Aceasta reclamă ca 
cunoaşterea psihologică să se subordoneze cerinţei particularizării şi să 
evidenţieze în prim plan acele componente şi structuri care se situează la nivelul 
cel mai înalt de dezvoltare şi care definesc traiectoria comportamentului individului 
respectiv. Din punct de vedere al orientării şi selecţiei profesionale, fiecare 
persoană trebuie valorificată prin prisma acelor trăsături, componente şi structuri 
care sunt cel mai bine dezvoltate, şi nu prin prisma celor slab elaborate sau deficitare. 

A doua: una şi aceiaşi funcţie sau structură poate avea niveluri diferite de 
dezvoltare-consolidare-eficienţă la doi sau mai mulţi indivizi. Practic, este imposibil 
de găsit două organizări psihice individuale identice. Aceasta impune ca pentru 
detreminarea caracteristicilor esenţiale generale ale unei funcţii (proces) să fie 
cercetat nu doar un singur individ, ci un număr mare de indivizi, diferiţi ca vârstă 
şi sex. Existenţa unui registru întins de deosebiri psihice interindividuale a făcut 
necesară nu numai includerea în arsenalul metodologic a analizei comparate, dar şi 
delimitarea şi dezvoltarea unei ramuri particulare noi a psihologiei -psihologia 
diferenţială. Aceasta îşi propune nu numai simpla măsurare şi evaluare a 
deosebirilor psihice interindividuale, ci şi studiul factorilor care le condiţionează. 
Cercetările efectuate au demonstrat că ele au la bază nu numai deosebiri în 
configuraţia structurală a mediului extern în care se integrează indivizii, ci şi 
deosebiri în configuraţia mediului intern, şi mai cu seamă în organizarea 
anatomofiziologică a creierului. Se poate astfel formula ipoteza că, deşi subordo- 
nată unei scheme de principiu comune, integrarea neurofiziologică a funcţiilor şi 
proceselor psihice dobândeşte, în ultimă instanţă, un caracter individual, specific. 


Metoda logico-matematică, logico-formală şi cibernetică 


Metoda logico-matematică, logico-formală şi cibernetică asigură psihoneu- 
rologiei un progres cu adevărat remarcabil. 

În prezent psihoneurologia beneficiază de aportul metodelor moderne cu 
aplicabilitate generală în fundamentarea şi desfăşurarea cunoaşterii contemporane. 

Aceste metode conduc la modificarea calitativă a însăşi viziunii generale în 
abordarea şi interpretarea fenomenelor. Esenţial pentru înţelegerea aspectelor 
calitative ale creierului este nu atât substanţialitatea în sine a elementelor 
anatomostructurale, cât mai ales relaţiile funcţionale dintre acestea, logica 
transformărilor şi combinațiilor pe care le efectuează sub diferitele ansambluri neuronale, 

S-a demonstrat astfel că realizarea unor procese informaţionale complexe, 
cum sunt de pildă procesele gândirii, nu sunt în mod absolut legate de un anumit 
suport substanţial-calitativ: aceleaşi operaţii de prelucrare-interpretare-utilizare a 
informaţiei pot fi efectuate cu ajutorul unor mecanisme diferite din punct de vedere 
substanţial-calitativ (creierul, pe de o parte şi calculatorul electronic pe de altă parte). 

Esenţială pentru obţinerea unei funcţii informaţionale de genul celor 
fiziologice şi psihice, nu este numai structura creierului şi specializarea operaţio- 
nală, ci şi transformările care se efectuează asupra informaţiei extrase, care se 
desfăşoară după o anumită logică impusă de legile evoluţiei organismului, ale 
adaptării şi echilibrului optim (toate legi ale negentropiei, organizării). Creierul, în 
ansamblul lui deşi este astăzi interpretat ca sistem logo-informaţional, conţine şi 
câmpuri bioenergetice care nu pot fi puse în evidenţă prin metodele fizice actuale. 

Drept coordonate fundamentale de definiţie ale creierului ca sistem sunt 
considerate următoarele: a) caracterul dinamic: b) caracterul deschis; c) caracterul 
probabilist; d) caracterul autoreglabil şi autoorganizabil; e) caracterul hipercomplex. 

a) Caracterul dinamic exprimă dependinţa stării creierului de factorul timp 
S= f (0. Aceasta înseamnă că, pentru a înţelege şi explica starea lui la momentul 
actual de timp, trebuie să luăm în considerare stările lui la momentele anterioare. 
Din punct de vedere matematic, funcţionarea creierului poate fi descrisă cu ajutorul 
aparatului ecuaţiilor diferenţiale, de tipul: unde schimbarea fiecărei coordonate Q, 
este în funcţie de toţi ceilalţi parametri, Q, de la Q, la Q,, şi invers, schimbarea 
oricărei Q, atrage după sine schimbarea tuturor celorlalte coordonate şi a sistemului 
în ansamblu (Bertalantfy, 1966). 


do, 
di 
do, 

Din punct de vedere cibernetic, coordonata dinamicului reclamă corelarea, 
în descrierea creierului, a procedeului profilului de stare cu cel al profilului fazic. 

În general, prin noţiunea de stare se înţelege totalitatea valorilor coordona- 
telor de definiţie ale sistemului la momentul dat. Alcătuirea profilului de stare 
reclamă: 

- identificarea principalelor coordonate de definiţie ale sistemului (în cazul 
creierului asemenea coordonate ar fi: proprietăţile naturale înnăscute ale proceselor 
nervoase fundamentale - excitaţia şi inhibiţia, şi anume: forţa, echilibrul şi 
mobilitatea, determinate prin procedee fiziologice speciale; capacitatea de 
recepţionare şi prelucrare a informaţiei, determinată prin probe psihologice şi 
reflexologice; integritatea structurală determinată prin procedee biomedicale 
(clinice); interacţiunea corticosubcorticală determinată prin procedee psihofiziologice). 

- stabilirea unităţilor de măsură şi a semnificației lor denotative. 

- existenţa unui etalon de referinţă pentru aprecierea stării actuale din punct 
de vedere al echilibrului optim. 

Portretul fazic exprimă dinamica sistemului în succesiunea momentelor 
temporare (t,-t,). EI rezultă din compararea şi corelarea profilelor de stare. Notând 
cu E, profilele de stare, definite la momentele de timp (4); portretul fazic „€2,,. Poate 
fi exprimat simbolic prin următoarea relaţie: 


(9) - 7U Et - LPT 


i=1 


unde P şi T reprezintă ansamblul condiţiilor logice şi al operatorilor care mediază 
trecerea de la un profil de stare la altul. 

Dinamismul creierului trebuie privit ca expresia a două tipuri de condiţio- 
nări: interne (endogene), care ţin de faptul că oricărei organizări materiale, şi cu 
atât mai mult materiei vii, îi este proprie mişcarea, transformarea ca atribut intrinsec, 
şi externe (exogene), rezultând din interacţiunea şi comunicarea creierului cu 
celelalte subsisteme ale organismului şi cu factorii mediului extern. 

b) Caracterul deschis derivă din apartenenţa creierului la categoria sistemelor 
vii. EI exprimă faptul că pentru a fiinţa şi a-şi menţine specificul organizării sale 
structural-funcţionale , creierul trebuie să efectueze schimburi cu mediul înconju- 
rător. Ca orice sistem viu, creierul realizează cu mediul toate cele trei grupuri 
majore de schimburi: de substanţă, de energie şi de informaţie. 

Starea şi funcţionarea lui se cer, deci, a fi analizate şi interpretate ca rezultate 
integrate ale complexelor interacțiuni şi intercondiţionări dintre cele trei genuri de 
schimburi şi dintre transformările care le sunt proprii. Desigur, pentru psihoneuro- 
logie, esenţială este analiza schimburilor de ordin informaţional, întrucât ele 
definesc rolul creierului ca organ al activităţii psihice. De aici decurge posibilitatea 
şi chiar necesitatea aplicării în studiul atât al creierului în ansamblu, cât şi al 
diferitelor sale componete a aparatului teoriei comunicării şi informaţiei. Stimulii 
din mediul intern şi cel extern al organismului ne apar în acest caz, drept surse de 
informaţie, iar varierea în timp a valorilor însuşirilor lor (intensitate, formă, 
greutate, temperatură, frecvenţă) - ca emitere de mesaje sau informaţie; captarea 
acţiunii lor de către aparatele receptoare (senzoriale) şi transferul pe suportul 
influxului nervos prin modularea (varierea) amplitudinii, frecvenţei şi fazei lui 
reprezintă ansamblul operaţiilor de codare a informaţiei; structurile neuronale 
propriu-zise efectuează operaţiile de prelucrare-integrare a informaţiei în coduri 
psihice de tipul imaginii, schemei, conceptului şi trăirii. Stocate şi păstrate în 
mecanismele memoriei, pe suport biochimic, acestea vor alcătui, prin articulare şi 

sistematizare, conţinutul intern al vieţii psihice. În prelucrarea şi: integrarea 
informaţiei, creierul nu utilizează numai programele înăscute. La nivelul omului, 
o pondere şi mai mare o dobândesc programele elaborate social istoric şi asimilate 
de individ din afară, în procesul învăţării spontane sau organizate. Asimilarea 
acestui gen de programe ridică la un nivel calitativ atât de înalt funcţionalitatea 
creierului nostru, aşa cum se concretizează ea în planul activităţii psihice. 

c) Caracterul probabilist exprimă complexitatea relaţiilor funcţionale dintre 
cele două mulţimi mari de definiţie ale comportamentului creierului ca sistem 
dinamic deschis - mărimile de intrare (X,) şi mărimile de ieşire (Y). 

Spre deosebire de aşa-numitele sisteme rigid-determinate, în cadrul cărora 
răspunsurile (ieşirile) sunt efectul univoc al acţiunii influențelor externe (intrărilor), 
creierul pune în evidenţă o dependenţă mai mult sau mai puţin aleatoare între 
intrare-ieşire, care nu poate fi aproximată decât cu ajutorul funcţiilor de probabili- 
tate. Aceasta înseamnă, că fiind dată o anumită mărime de intrare (un stimul, o 
sarcină, un item dintr-un test etc.) noi nu putem spune (prevedea) cu exactitate ce 
mărime de ieşire (răspuns) se va obţine. 

Între stimulul şi reacţia de răspuns a creierului (şi implicit a individului) nu 
există un raport de corespondenţă biunivocă, aşa cum postula modelul mecanicist 
al behaviorismului watsonian. La unul Şi acelaşi stimul, la unul şi acelaşi individ, 
în momente diferite de timp, sau la mai mulţi indivizi la acelaşi moment de timp, 
se pot înregistra răspunsuri diferite, după cum nu este exclusă nici posibilitatea 
inversă: la mai mulţi stimuli, în momente diferite de timp, să se obţină acelaşi 
răspuns. Prin urmare, ieşirea se leagă de intrare nu printr-o funcţie de transformare 
univocă şi liniară, ci printr-o funcţie aleator variabilă, probabilistă: 


X =, pO0 2 pb) 


Între cele două mulţimi de mărimi (de intrare şi de ieşire) se interpune 
acţiunea greu sau imposibil controlabilă a celei de-a treia mulţimi de mărimi, 
mărimile de stare (Z,) a căror complexitate se amplifică, am putea spune în 
progresie geometrică, o dată cu maturizarea structural-funcţională a creierului şi 
cu dezvoltarea psihică generală a individului. 

Aşadar pentru a descrie tabloul comportamental al sistemului neuronal la un 
moment dat (4;), trebuie să cunoaştem nu numai mărimile de intrare şi mărimle de 
ieşire, ci şi pe cele de stare. Dar aceasta este o sarcină destul de dificilă deoarece, 
caracterizând organizarea internă a creierului, mărimile de stare sunt practic 
inaccesibile observaţiei şi măsurării directe. 

Suntem astfel nevoiţi ca evaluarea intervenţiei lor s-o facem indirect, prin 
corealrea intrărilor şi ieşirilor. 

Putem considera. în virtutea principiului evoluţiei că o bună parte din 
elemntele mulţimii mărimilor de stare este rezultatul sedimentării şi integrării în 
timp a imaginii mărimilor de intrare şi a efectelor adaptative (reglatorii) ale 
mărimilor de ieşire (răspunsurilor). j 

d) Caracterul autoreglabil şi autoorganizabil exprimă, cel mai pregnant natura 
informaţională a activităţii creierului ca sistem cibernetic. 


Li 

Întreaga lui organizare funcţională are la bază principiul conexiunii inverse. 
De aceea, în cursul analizei psihoneurologice, se impune să delimităm, relativ, 
două blocuri funcţionale principale: blocul de comandă (C), care prelucrează 
informaţia recepţionată din mediul extern şi din cel intern al organismului şi 
elaborează modelul (proiectul, programul, planul) acţiunii de răspuns şi blocul de 
execuţie (E), care finalizează programele de acţiune, emițând comenzi şi punând 
în funcţiune aparatele de execuţie corespunzătoare. Se relevă, deci, imediat, o 
legătură directă de la blocul de comandă la cel de execuţie; starea şi activitatea 
celui din urmă este în funcţie de starea şi activitatea celui dintâi (E=f (0). Dar 
activitatea creierului nu s-ar putea desfăşura în mod normal dacă nu s-ar realiza 
legătura şi în sens invers, de la blocul de execuţie la cel de comandă (CE). 
Aceasta face posibil controlul asupra efectelor adaptative ale răspunsurilor, adică 
autoreglarea. După specificul influenţei exercitate asupra stării generale de 
echilibru a creierului, conexiunea inversă este de două feluri: negativă şi pozitivă. 

Conexiunea inversă negativă acţionează întotdeauna în direcţia menţinerii 
unor coordonate (de ordin biofizic, biochimic, şi psihofiziologic) în limitele unor 
valori date, cerute de o anumită formă de echilibru a sistemului. Efectul ej este, 
deci, eminamente stabilizator, homeostatic, îndreptat spre diminuarea sau anularea 
oscilaţiilor (deviaţiilor) de la starea respectivă de echilibru. Un asemenea gen de 
feedback stă, de pildă, la baza reglării raporturilor funcţionale dintre diferitele 
structuri şi formaţiuni ale creierului, dintre zonele gnostice (posterioare) şi cele 
motorii (anterioare) ale scoarţei cererale, dintre scoarţa cerebrală şi formațiunea 
reticulată, dintre scoarţa cerebrală şi formațiunile subcorticale, dintre sistemul 
activator şi inhibitor ale formâţiei reticulate, dintre centrii motori medulari care 
formează mecanismul inervaţiei reciproce al comportamentului locomotor etc. 

Conexiunea inversă pozitivă acţionează în direcţia creşterii (amplificării) 
deviaţiei (ecartului) valorilor coordonatelor de definiţie ale sistemului, augmentând 
cu fiecare moment de timp, cu o anumită raţie, efectul mărimilor de intrare. 
Raportat la obiectivele reglării sistemului, efectul feedback-ului pozitiv este de 
două feluri: antientropic, evolutiv şi entropic, perturbator. 

În primul caz, funcţionarea la diferite niveluri infra şi macrostructurale, 
cortical şi subcortical etc. a mecanismului feedback-ului pozitiv antientropic asigură 
desfăşurarea proceselor de organizare -maturizarea biologică, formarea şi exersarea 
legăturilor funcţionale intracerebrale, achiziţia noilor tipare ale activităţii reflexe 
(învăţarea) etc.; în cazul al doilea, feedback-ul pozitiv se leagă de apariţia Şi 
dezvoltarea proceselor de dezorganizare structural-funcţională a creierului (focare 
tumorale expansive, fenomene de involuţie etc.). 

Atât funcţionarea normală a creierului, cât şi disfuncţionalitatea lui ne apar 
astfel ca rezulat al unei complexe interacțiuni între aceste două tipuri fundamentale 
de feedback şi între formele de reglare (autoreglare) pe care le susţin ele: reglarea 
de stabilizare, reglarea de optimizare, reglarea de dezvoltare. Orice neîmplinire sau 
perturbare în desfăşurarea acestor forme de autoreglare se traduce printr-o 
disfuncţie, prin apariţia unui gen sau altuia de patologie cerebrală. Comparativ, se 
poate afirma că creierul uman este cel mai complex şi, totodată, cel mai evoluat 


sistem cu autoreglare şi autoorganizare din toate sistemele reale cunoscute nouă 
până în prezent. 

e) Caracterul hipercomplex al creierului uman se evidenţiază atât în plan 
anatomo-structural, cât şi funcţional. Complexitatea anatomo-structurală rezidă în 
numărul foarte mare al elemementelor neuronale componente (peste 40 miliarde) 
şi în volumul încă mai mare al conexiunilor interneuronale (C,=N(N-1)). Aceasta 
face practic imposibilă menţinerea simultană sub observaţie şi control a tuturor 
neuronilor, a tuturor conexiunilor şi stărilor lor în cursul cercetării (Wooldridge, 1963). 

Complexitatea funcţională rezidă în extraordinara diversitate şi multitudine 
de operaţii de prelucrare-integrare a informaţiei, de comandă, execuţie şi reglare 
(control), care se realizează la nivelul neuronilor, reţelelor neuronale şi marilor 
formaţiuni neuronale. Se pare că la nivelul nici unei alte structuri componente a 
organismului nostru nu există o mai mare diversitate şi eterogenitate funcţională 
ca la nivelul sistemului nervos, al creierului. Aceasta face dificilă investigarea 
nemijlocită şi surprinderea tabloului funcţional general pe baza unor secvenţe 
izolate. Devine astfel şi obiectiv necesară şi legitimă introducerea unor metode cu 
caracter mijlocit şi global, care să facă posibilă urmărirea stării şi dinamicii 
activităţii cerebrale în ansamblu, ca organizare sistemică. Printre cele mai 
importante sunt „ metoda cutiei negre“, „metoda analizei binare şi modelării logico- 
formale“ şi „metoda analogiei şi simulării computerizate“. 

Metoda cutiei negre (black box) se întemeiază pe necesitatea de a face 
abstracție de structura internă a sistemului abordat, care, oricum nu este accesibilă 
observaţiei directe şi de a centra investigația pe cele două verigi extreme ale lui: 
veriga de intrare şi veriga de ieşire. În cazul creierului, în calitate de veriga de 
intrare se consideră influenţele şi stimulii administraţi din afară; veriga de ieşire, 
la rândul ei, va fi dată de ansamblul răspunsurilor la stimulii prezentaţi. Se 
consideră că răspunsurile vor fi, în principiu, în funcţie de stimuli ceea ce 
înseamnă că rolul operaţional al structurilor interne rezidă, în esenţă, în a 
transforma mărimile de intrare în anumite mărimi de ieşire. 

Se spune că vom reuşi să facem o descriere corespunzătoare comportamentului 
sistemului cercetat (în cazul de faţă -creierul), dacă reuşim să dezvăluim şi să 
exprimăm cât mai exact, dacă se poate matematic, tipul de funcţie (operator) care leagă 
intrarea şi ieşirea şi să formulăm, pe această bază, judecăţi de predicţie (certe sau 
probabiliste) cu privire la stările şi dinamica viitoare ale sistemului. Pentru ca metoda 
cutiei negre să devină cât mai eficientă se cere a fi satisfăcut un set de condiţii logice 
adică strategia cutiei negre, în care intră: a) selectarea, dozarea şi controlarea riguroasă 
a mărimilor de intrare (stimulii); b) urmărirea şi înregistrarea cu fidelitate a mărimilor 
de ieşire (răspunsurile); c) căutarea şi identificarea tipului şi specificului relaţiei de 
dependenţă ieşire-intrare; d) căutarea ca, pornind de la starea actuală a sistemului, să 
se aproximeze starea la momentele următoare de timp; verificarea veridicităţii 
predicțiilor şi formularea în final a legii variaţiei în timp a sistemului; e) pomind de la 
tabloul comportamental global extern al sistemului găseşte criterii şi procedee pentru a 
releva ponderea şi rolul în realizarea lui, a componetelor interne transformând treptat cutia 
neagră de la care s-a pornit iniţial în cutia albă. 

După cum am văzut, în cazul creierului, ieşirea nu se leagă în mod cauzal 
univoc de intrare, ci după o funcţie de tip probabilistic. Ca urmare, pentru a 
dezvălui legitatea transtormării stimulilor de la intrare în răspunsuri la ieşire, nu 
este suficientă o singură măsurare (înregistrare), ci un număr muli mai mare, 
statistic semnificativ de măsurători. 

Pentru a determina valoarea legică a timpului de reacţie a unui singur 
individ, este necesar un număr de minim 30 de măsurători. Dacă dorim să 
aproximăm' valoarea acestui indicator caracteristică pentru o întreagă populaţie, 
este necesară extinderea operaţiei de măsurare asupra unui eşantion a cărui 
mărime trebuie să fie proporţională cu mărimea populaţiei. Lucrurile se complică 
şi mai mult atunci când trecem la determinarea unor laturi mai complexe ale 
activităţii creierului (de exemplu volumul percepţiei, concentrarea şi mobilitatea 
atenţiei, quotientul de inteligenţă generală, indicele de performanţă în rezolvarea 
diferitelor tipuri de probleme etc). De aici rezultă că datele despre organizarea şi 
dinamica funcţională a creierului pe care le obţinem în cercetări experimentale sau 
clinice pe cazuri individuale au un caracter relativ, şi nu absolut, neputând deci fi 
generalizate la toate cazurile posibile şi în toate situaţiile. Pentru a le conferi 
relevanţă şi valoare ştiinţifică generală, trebuie să le supunem în prealabil unor 
prelucrări şi testări statistice adecvate. 

Metoda analizei binare şi modelării logico-formale a fost introdusă în studiul 
creierului tot sub influenţa teoriei generale a sistemelor şi ciberneticii. Mai întâi 
trebuie să observăm că principiul binarităţii căruia cibernetica i-a conferit 
generalitate şi aplicabilitate în studiul diferitelor tipuri de sisteme a fost pus în 
evidenţă în neurofiziologie, fiind cunoscut sub denumirea legii „tot sau nimic“ 
(Bodwitch, 1870). 

În esenţă, acest principiu postulează necesitatea simplificării, în studiul 
sistemelor dinamice complexe, prin reducerea multitudinii stărilor lor posibile, la 
două stări fundamnetale: a) starea activă, de funcţionare, de emitere a răspunsu- 
rilor la influeţele externe, şi b) starea pasivă de repeus, de absenţă a răspunsurilor 
la incitaţiile externe. Reţinând doar aceste două stări extreme, în studiul sistemului 
pot fi aplicate procedee de formalizare logică, folosind, cu precădere, aparatul 
logicii booleene. Se presupune astfel că o activitate informaţională complexă poate 
fi descompusă în operaţii simple şi descrisă astfel pe baza operaţiilor logicii simple 
(conjuncţiei, disjuncţiei, negaţiei etc) şi a combinării lor. 

Primii care au elaborat un model logico-formal, bazat pe principiul 
binarităţii, al funcţionării creierului au fost savanții anericani Mc Culloch 
(neurofiziolog) şi Pitts (specialist în logica matematică). Pornind de la conceptele 
de neuroni biologici şi de reţea neuronală biologică, ei au elaborat conceptele de 
„neuron formal“ şi „reţea neuronală formală,,. 

Funcționarea de ansamblu a creierului se interpretează prin prisma 
operatorilor logici menţioanaţi şi se descrie printr-un set ordonat de propoziţii şi 
teoreme. 

Activitatea creierului este interpretată ca expresie a funcţionării conjugate 
a două clase mari de reţele: deterministe şi probabiliste. 

Primele corespund zonelor pregnant diferenţiate şi specializate din punct de 
vedere funcţional, cum sunt, zonele de proiecţie topică ale scoarţei cerebrale; iar 
cele din urmă caracterizează zonele polifuncţionale şi combinatorice. 

Avantajul modelării logico-formale rezidă în accea că permite o mai 
adecvată surprindere a aspectelor de ordin psihologic ale activităţii creierului şi, 
implicit, o înţelegere mai profundă a specificului raportului general psihic-substratul 
neuronal. 

Metoda analogie: şi simulării computerizate este introdusă în psihoneuro- 

logie din cibernetică. Iniţial, psihologia şi neurologia au constituit sursele de 
inspiraţie pentru conceperea şi realizarea unor analogii, mai întâi în plan teoretic, 
iar apoi în plan practic-concret care să reproducă, sub aspect logico-operaţional, 
procese informaţionale, de comandă-control, proprii creierului uman. Aşa a apărut 
şi s-a dezvoltat în ritm deosebit, pe fundamentul ciberneticii generale, tehnica aşa 
numitelor creiere şi inteligenţe artificiale. 

Analiza structurală a blocurilor componente ale calculatorului şi a 

programelor pe care le performează el facilitează efortul de descitrare şi explicare 
a modului de funcţionare a creierului uman şi de elaborare a proceselor psihice. Este 
de aşteptat ca în viitor, pe măsură ce asemenea programe se vor perfecționa, va 
spori şi eficienţa metodei analogiei şi simulării, în cunoaşterea activităţii cerebrale 
(Braines şi Svencinski, 1968). 
Dar oricât de departe va ajunge perfecţionarea structurii tehnice interne a 
calculatoarelor, a hardware-ului şi software-ului relaţia de analogie cu cteierul uman 
nu va putea trece în relaţie de identitate; vor rămâne în continuare deosebiri 
calitative ireductibile, care vor reclama perfecţionarea în continuare a procedeelor 
de investigare a creierului în direct. 

Conglomeratul celor 40 miliarde celule de la nivelul sistemului nervos 
central, conexiunea fiecărei celule cerebrale cu alte aproximativ 9000 celule, 
transmiterea combinată electrică şi chimică a influxului nervos şi existenţa unei 
alte forme de bioenergie cerebrală care intervine în fenomenele parapsihologice, 
neelucidată încă, face deocamdată imposibilă asimilarea activităţii calculatoarelor 
cu ceea ce se petrece la nivel cerebral. 

